### IONA

#### (Isaia 42.19; 55.7, 11. Ieremia 18.7, 8. Ezechiel 18.23. Matei 12.40, 41.)

## 1 > 3 4

1Cuvântul Domnului a vorbit lui Iona, fiul lui Amitai, astfel:

2Împ 14.25;

2"Scoală-te, du-te la Ninive, cetatea cea mare, și strigă împotriva ei. Căci răutatea ei s-a suit până la Mine!"

Gen 10.11-12;Iona 3.2-3;Iona 4.11;Gen 18.20-21;Ezra 9.6;Iac 5.4;Apoc 18.5;

3Și Iona s-a sculat să fugă la Tars, departe de Fața Domnului. S-a pogorât la Iafo, și a găsit acolo o corabie care mergea la Tars. A plătit prețul călătoriei, și s-a suit în corabie ca să meargă împreună cu călătorii la Tars, departe de Fața Domnului.

Iona 4.2;Ios 19.46;2Cron 2.16;Fapt 9.36;Gen 4.16;Iov 1.12;Iov 2.7;

4Dar Domnul a făcut să sufle pe mare un vânt năpraznic, și a stârnit o mare furtună. Corabia amenința să se sfărâme.

Ps 107.25;

5Corăbierii s-au temut, au strigat fiecare la dumnezeul lui, și au aruncat în mare uneltele din corabie, ca s-o facă mai ușoară. Iona s-a pogorât în fundul corabiei, s-a culcat și a adormit dus.

Fapt 27.18-38;1Sam 24.3;

6Cârmaciul s-a apropiat de el, și i-a zis: "Ce dormi? Scoală-te și cheamă pe Dumnezeul tău! Poate că Dumnezeu va voi să se gândească la noi, și nu vom pieri!"

Ps 107.28;Ioel 2.14;

7Și au zis unul către altul: "Veniți să tragem la sorț, ca să știm pricina din cui a venit peste noi nenorocirea aceasta!" Au tras la sorț, și sorțul a căzut pe Iona.

Ios 7.14-16;1Sam 10.20-21;1Sam 14.41-42;Prov 16.33;Fapt 1.26;

8Atunci ei i-au zis: "Spune-ne din pricina cui a venit peste noi nenorocirea aceasta? Ce meserie ai, și de unde vii? Care îți este țara, și din ce popor ești?"

Ios 7.19;1Sam 14.43;

9El le-a răspuns: "Sunt Evreu, și mă tem de Domnul, Dumnezeul cerurilor, care a făcut marea și uscatul!"

Ps 146.6;Fapt 17.24;

10Oamenii aceia au avut o mare teamă, și i-au zis: "Pentru ce ai făcut lucrul acesta?" Căci oamenii aceia știau că fugea de Fața Domnului, pentru că le spusese el.

11Ei i-au zis: "Ce să-ți facem, ca să se potolească marea față de noi?" Căci marea era din ce în ce mai înfuriată.

12El le-a răspuns: "Luați-mă, și aruncați-mă în mare, și marea se va liniști față de voi! Căci știu că din vina mea vine peste voi această mare furtună!"

Ioan 11.50;

13Oamenii aceștia vâsleau ca să ajungă la uscat, dar nu puteau, pentru că marea se întărâta tot mai mult împotriva lor.

Prov 21.30;

14Atunci au strigat către Domnul, și au zis: "Doamne, nu ne pierde din pricina vieții omului acestuia, și nu ne împovăra cu sânge nevinovat! Căci, Tu, Doamne, faci ce vrei!

Deut 21.8;Ps 115.3;

15Apoi au luat pe Iona, și l-au aruncat în mare. Și furia mării s-a potolit.

Ps 89.9;Luc 8.24;

16Pe oamenii aceia i-a apucat o mare frică de Domnul, și au adus Domnului o jertfă, și I-au făcut juruințe.

Marc 4.41;Fapt 5.11;

17Domnul a trimis un pește mare să înghită pe Iona, și Iona a stat în pântecele peștelui trei zile și trei nopți.

Mat 12.40;Mat 16.4;Luc 11.30;

## < 2 > 4

1Iona s-a rugat Domnului, Dumnezeului său, din pântecele peștelui,

2și a zis: "În strâmtorarea mea, am chemat pe Domnul, și m-a ascultat; din mijlocul locuinței morților am strigat, și mi-ai auzit glasul.

Ps 120.1;Ps 130.1;Ps 142.1;Plân 3.55-56;Ps 65.2;

3Și totuși mă aruncasei în adânc, în inima mării, și râurile de apă mă înconjuraseră; toate valurile și toate talazurile Tale au trecut peste mine.

Ps 88.6;Ps 42.7;

4Ziceam: "Sunt lepădat dinaintea ochilor Tăi! Dar iarăși voi vedea Templul Tău cel sfânt".

Ps 31.22;1Împ 8.38;

5Apele m-au acoperit până aproape să-mi ia viața, adâncul m-a învăluit, papura s-a împletit în jurul capului meu.

Ps 69.1;Plân 3.54;

6M-am pogorât până la temeliile munților, zăvoarele pământului mă încuiau pe vecie; dar Tu m-ai scos viu din groapă, Doamne, Dumnezeul meu!

Ps 16.10;

7Când îmi tânjea sufletul în mine, mi-am adus aminte de Domnul, și rugăciunea mea a ajuns până la Tine, în Templul Tău ce sfânt.

Ps 18.6;

8Cei ce se lipesc de idoli deșerți îndepărtează îndurarea de la ei.

2Împ 17.15;Ps 31.6;Ier 10.8;Ier 16.19;

9Eu însă Îți voi aduce jertfe cu un strigăt de mulțumire, voi împlini juruințele pe care le-am făcut. Mântuirea vine de la Domnul."

Ps 50.14-23;Ps 116.17-18;Osea 14.2;Evr 13.15;Ps 3.8;

10Domnul a vorbit peștelui, și peștele a vărsat pe Iona pe pământ.

## 1 < 3 >

1Cuvântul Domnului a vorbit a doua oară lui Iona, astfel:

2"Scoală-te, du-te la Ninive, cetatea cea mare, și vestește acolo strigarea pe care ți-o voi da!"

3Și Iona s-a sculat, și s-a dus la Ninive, după Cuvântul Domnului. Și Ninive era o cetate foarte mare, cât o călătorie de trei zile.

4Iona a început să pătrundă în oraș, cale de o zi, strigând și zicând: "Încă patruzeci de zile, și Ninive va fi nimicită!"

Deut 18.22;

5Oamenii din Ninive au crezut în Dumnezeu, au vestit un post, și s-au îmbrăcat cu saci, de la cei mai mari până la cei mai mici.

Mat 12.41;Luc 11.32;

6Lucrul a ajuns la urechea împăratului din Ninive; el s-a sculat de pe scaunul lui de domnie, și-a scos mantia de pe el, s-a acoperit cu un sac, și a șezut în cenușă.

Iov 2.8;

7Și a trimis să se dea de știre în Ninive, din porunca împăratului și mai marilor lui, următoarele: "Oamenii și vitele, boii și oile, să nu guste nimic, să nu pască, și nici să nu bea apă deloc!

2Cron 20.3;Ioel 2.15;

8Ci oamenii și vitele să se acopere cu saci, să strige cu putere către Dumnezeu, și să se întoarcă de la calea lor cea rea și de la faptele de asuprire, de care le sunt pline mâinile!

Isa 58.6;Isa 59.6;

9Cine știe dacă nu Se va întoarce Dumnezeu și Se va căi, și dacă nu-Și va opri mânia Lui aprinsă, ca să nu pierim!"

2Sam 12.22;Ioel 2.14;

10Dumnezeu a văzut ce făceau ei și că se întorceau de la calea lor cea rea. Atunci Dumnezeu S-a căit de răul pe care se hotărâse să li-l facă, și nu l-a făcut.

Ier 18.8;Amos 7.3-6;

Nemulțumirea lui Iona, și mustrările Domnului.

## 1 2 < 4

1Lucrul acesta n-a plăcut deloc lui Iona, și s-a mâniat.

2S-a rugat Domnului, și a zis: "Ah! Doamne, nu este aceasta tocmai ce ziceam eu când eram încă în țara mea? Tocmai lucrul acesta voiam să-l înlătur fugind la Tars. Căci știam că ești un Dumnezeu milos și plin de îndurare, îndelung răbdător, și bogat în bunătate, și că Te căiești de rău!

Iona 1.3;Ex 34.6;Ps 86.5;Ioel 2.13;

3Acum, Doamne, ia-mi viața, căci vreau mai bine să mor decât să trăiesc!"

1Împ 19.4;Iona 4.8;

4Domnul a răspuns: "Bine faci Tu de te mânii?"

5Și Iona a ieșit din cetate, și s-a așezat la răsărit de cetate. Acolo și-a făcut un umbrar, și a stat sub el, până va vedea ce are să se întâmple cu cetatea.

6Domnul Dumnezeu a făcut să crească un curcubete, care s-a ridicat peste Iona, ca să facă umbră capului lui și să-l facă să-i treacă mânia. Iona s-a bucurat foarte mult de curcubetele acesta.

7Dar a doua zi, la răsăritul soarelui, Dumnezeu a adus un vierme, care a înțepat curcubetele, și curcubetele s-a uscat.

8Când a răsărit soarele, Dumnezeu a făcut să sufle un vânt uscat de la răsărit, și soarele a bătut peste capul lui Iona, și Iona a leșinat. Atunci a dorit să moară, și a zis: "Mai bine să mor decât să trăiesc!"

9Dar Dumnezeu a zis lui Iona: "Bine faci tu de te mânii din pricina curcubetelui?" El a răspuns: "Da, bine fac că mă mânii până la moarte!"

10Atunci și Domnul a zis: "Ție îți este milă de curcubetele acesta, care nu te-a costat nici o trudă și pe care nu tu l-ai făcut să crească, ci într-o noapte s-a născut și într-o noapte a pierit.

11Și mie să nu-Mi fie milă de Ninive, cetatea cea mare, în care se află mai mult de o sută douăzeci de mii de oameni, care nu știu să deosebească dreapta de stânga lor, afară de o mulțime de vite!"

Iona 1.2;Iona 3.2-3;Deut 1.39;Ps 36.6;Ps 145.9;