### ÎNTÂIA EPISTOLĂ SOBORNICEASCĂ A LUI IOAN

## 1 > 3 4 5

1Ce era de la început, ce am auzit, ce am văzut cu ochii noștri, ce am privit și ce am pipăit cu mâinile noastre, cu privire la Cuvântul vieții, -

Ioan 1.1;1Ioan 2.13;Ioan 1.14;2Pet 1.16;1Ioan 4.14;Luc 24.39;Ioan 20.27;

2pentru că viața a fost arătată, și noi am văzut-o, și mărturisim despre ea, și vă vestim viața veșnică, viață care era la Tatăl, și care ne-a fost arătată; -

Ioan 1.4;Ioan 11.25;Ioan 14.6;Rom 16.26;1Tim 3.16;1Ioan 3.5;Ioan 21.24;Fapt 2.32;1Ioan 5.20;Ioan 1.1-2;

3deci, ce am văzut și am auzit, aceea vă vestim și vouă, ca și voi să aveți părtășie cu noi. Și părtășia noastră este cu Tatăl și cu Fiul Său, Isus Hristos.

Fapt 4.20;Ioan 17.21;1Cor 1.9;1Ioan 2.24;

4Și vă scriem aceste lucruri pentru ca bucuria voastră să fie deplină.

Ioan 15.11;Ioan 16.24;2Ioan 12;

5Vestea, pe care am auzit-o de la El și pe care v-o propovăduim, este că Dumnezeu e lumină, și în El nu este întuneric.

1Ioan 3.11;Ioan 1.9;Ioan 8.12;Ioan 9.5;Ioan 12.35-36;

6Dacă zicem că avem părtășie cu El, și umblăm în întuneric, mințim, și nu trăim adevărul.

2Cor 6.14;1Ioan 2.4;

7Dar dacă umblăm în lumină, după cum El însuși este în lumină, avem părtășie unii cu alții; și sângele lui Isus Hristos, Fiul Lui, ne curăță de orice păcat.

1Cor 6.11;Efes 1.7;Evr 9.14;1Pet 1.19;1Ioan 2.2;Apoc 1.5;

8Dacă zicem că n-avem păcat, ne înșelăm singuri, și adevărul nu este în noi.

1Împ 8.46;2Cron 6.36;Iov 9.2;Iov 15.14;Iov 25.4;Prov 20.9;Ecl 7.20;Iac 3.2;1Ioan 2.4;

9Dacă ne mărturisim păcatele, El este credincios și drept, ca să ne ierte păcatele și să ne curățească de orice nelegiuire.

Ps 32.5;Prov 28.13;Ps 5.2;1Ioan 1.7;

10Dacă zicem că n-am păcătuit, Îl facem mincinos, și Cuvântul Lui nu este în noi.

## < 2 > 4 5

1Copilașilor, vă scriu aceste lucruri, ca să nu păcătuiți. Dar dacă cineva a păcătuit, avem la Tatăl un Mijlocitor (Sau Avocat. Grecește: Paraclet, adică apărător, ajutor.), pe Isus Hristos, Cel neprihănit.

Rom 8.31;1Tim 2.5;Evr 7.25;Evr 9.24;

2El este jertfa de ispășire pentru păcatele noastre; și nu numai pentru ale noastre, ci pentru ale întregii lumi.

Rom 3.25;2Cor 5.18;1Ioan 1.7;1Ioan 4.10;Ioan 1.29;Ioan 4.42;Ioan 11.51-52;1Ioan 4.14;

3Și prin aceasta știm că Îl cunoaștem, dacă păzim poruncile Lui.

4Cine zice: "Îl cunosc", și nu păzește poruncile Lui, este un mincinos, și adevărul nu este în el.

1Ioan 1.6;1Ioan 4.20;1Ioan 1.8;

5Dar cine păzește Cuvântul Lui, în el dragostea lui Dumnezeu a ajuns desăvârșită; prin aceasta știm că suntem în El.

Ioan 14.21-23;1Ioan 4.12;1Ioan 4.13;

6Cine zice că rămâne în El, trebuie să trăiască și el cum a trăit Isus.

Ioan 15.4-5;Mat 11.29;Ioan 13.15;1Pet 2.21;

7Preaiubiților nu vă scriu o poruncă nouă, ci o poruncă veche, pe care ați avut-o de la început. Porunca aceasta veche este Cuvântul, pe care l-ați auzit.

2Ioan 5;1Ioan 3.11;2Ioan 5;

8Totuși vă scriu o poruncă nouă, lucru care este adevărat atât cu privire la El, cât și cu privire la voi; căci întunericul se împrăștie, și lumina adevărată și răsare chiar.

Ioan 13.34;Ioan 15.12;Rom 13.12;Efes 5.8;1Tes 5.5-8;Ioan 1.9;Ioan 8.12;Ioan 12.35;

9Cine zice că este în lumină, și urăște pe fratele său, este încă în întuneric până acum.

1Cor 13.2;2Pet 1.9;1Ioan 3.14-15;

10Cine iubește pe fratele său, rămâne în lumină, și în el nu este nici un prilej de poticnire.

1Ioan 3.14;2Pet 1.10;

11Dar cine urăște pe fratele său, este în întuneric, umblă în întuneric, și nu știe încotro merge, pentru că întunericul i-a orbit ochii.

Ioan 12.35;

12Vă scriu, copilașilor, fiindcă păcatele vă sunt iertate pentru Numele Lui.

Luc 24.47;Fapt 4.12;Fapt 10.43;Fapt 13.38;1Ioan 1.7;

13Vă scriu, părinților, fiindcă ați cunoscut pe Cel ce este de la început. Vă scriu, tinerilor, fiindcă ați biruit pe cel rău. V-am scris, copilașilor, fiindcă ați cunoscut pe Tatăl.

1Ioan 1.1;

14V-am scris, părinților, fiindcă ați cunoscut pe Cel ce este de la început. V-am scris, tinerilor, fiindcă sunteți tari, și Cuvântul lui Dumnezeu rămâne în voi, și ați biruit pe cel rău.

Efes 6.10;

15Nu iubiți lumea, nici lucrurile din lume. Dacă iubește cineva lumea, dragostea Tatălui nu este în El.

Rom 12.2;Mat 6.24;Gal 1.10;Iac 4.4;

16Căci tot ce este în lume: pofta firii pământești, pofta ochilor și lăudăroșia vieții, nu este de la Tatăl, ci din lume.

Ecl 5.11;

17Și lumea și pofta ei trece; dar cine face voia lui Dumnezeu, rămâne în veac.

1Cor 7.31;Iac 1.10;Iac 4.14;1Pet 1.24;

18Copilașilor, este ceasul cel de pe urmă. Și, după cum ați auzit că are să vină anticrist, să știți că acum s-au ridicat mulți anticriști: prin aceasta cunoaștem că este ceasul de pe urmă.

Ioan 21.5;Evr 1.2;2Tes 2.3;2Pet 2.1;1Ioan 4.3;Mat 24.5-24;2Ioan 7;1Tim 4.1;2Tim 3.1;

19Ei au ieșit din mijlocul nostru, dar nu erau dintre ai noștri. Căci dacă ar fi fost dintre ai noștri, ar fi rămas cu noi; ci au ieșit, ca să se arate că nu toți sunt dintre ai noștri.

Deut 13.13;Ps 41.9;Fapt 20.30;Mat 24.21;Ioan 6.37;Ioan 10.28-29;2Tim 2.19;1Cor 11.19;

20Dar voi ați primit ungerea din partea Celui sfânt, și știți orice lucru.

2Cor 1.21;Evr 1.9;1Ioan 2.27;Marc 1.24;Fapt 3.14;Ioan 10.4-5;Ioan 14.26;Ioan 16.13;1Ioan 2.27;

21V-am scris nu că n-ați cunoaște adevărul, ci pentru că îl cunoașteți, și știți că nici o minciună nu vine din adevăr.

22Cine este mincinosul, dacă nu cel ce tăgăduiește că Isus este Hristosul? Acela este Anticristul, care tăgăduiește pe Tatăl și pe Fiul.

1Ioan 4.3;2Ioan 7;

23Oricine tăgăduiește pe Fiul, n-are pe Tatăl. Oricine mărturisește pe Fiul, are și pe Tatăl.

Ioan 15.23;2Ioan 9;Ioan 14.7-10;1Ioan 4.15;

24Ce ați auzit de la început, aceea să rămână în voi. Dacă rămâne în voi ce ați auzit de la început, și voi veți rămâne în Fiul și în Tatăl.

2Ioan 6;Ioan 14.23;1Ioan 1.3;

25Și făgăduința, pe care ne-a făcut-o El, este aceasta: viața veșnică.

Ioan 17.3;1Ioan 1.2;1Ioan 5.11;

26V-am scris aceste lucruri în vederea celor ce caută să vă rătăcească.

1Ioan 3.7;2Ioan 7;

27Cât despre voi, ungerea, pe care ați primit-o de la El, rămâne în voi, și n-aveți trebuință să vă învețe cineva; ci, după cum ungerea Lui vă învață despre toate lucrurile și este adevărată, și nu este o minciună, rămâneți în El, după cum v-a învățat ea.

1Ioan 2.20;Ier 31.33-34;Evr 8.10-11;Ioan 14.26;Ioan 16.13;1Ioan 2.20;

28Și acum, copilașilor, rămâneți în El, pentru ca atunci când Se va arăta El, să avem îndrăzneală, și, la venirea Lui, să nu rămânem de rușine și depărtați de El.

1Ioan 3.2;1Ioan 4.17;

29Dacă știți că El este neprihănit, să știți și că oricine trăiește în neprihănire este născut din El.

Fapt 14.22;1Ioan 3.7-10;

## 1 < 3 > 5

1Vedeți ce dragoste ne-a arătat Tatăl, să ne numim copii ai lui Dumnezeu! Și suntem. Lumea nu ne cunoaște, pentru că nu L-a cunoscut nici pe El.

Ioan 1.12;Ioan 15.18-19;Ioan 16.3;Ioan 17.25;

2Preaiubiților, acum suntem copii ai lui Dumnezeu. Și ce vom fi, nu s-a arătat încă. Dar știm că atunci când Se va arăta El, vom fi ca El; pentru că Îl vom vedea așa cum este.

Isa 56.5;Rom 8.15;Gal 3.26;Gal 4.6;1Ioan 5.1;Rom 8.18;2Cor 4.17;Rom 8.29;1Cor 15.49;Filip 3.21;Col 3.4;2Pet 1.4;Iov 19.26;Ps 16.11;Mat 5.8;1Cor 13.12;2Cor 5.7;

3Oricine are nădejdea aceasta în El, se curăță, după cum El este curat.

1Ioan 4.17;

4Oricine face păcat, face și fărădelege; și păcatul este fărădelege.

Rom 4.15;1Ioan 5.17;

5Și știți că El S-a arătat ca să ia păcatele; și în El nu este păcat.

1Ioan 1.2;Isa 53.5-11;1Tim 1.15;Evr 1.3;Evr 9.26;1Pet 2.24;2Cor 5.21;Evr 4.15;Evr 9.18;1Pet 2.24;

6Oricine rămâne în El, nu păcătuiește; oricine păcătuiește, nu L-a văzut, nici nu L-a cunoscut.

1Ioan 2.4;1Ioan 4.8;3Ioan 11;

7Copilașilor, nimeni să nu vă înșele! Cine trăiește în neprihănire, este neprihănit, cum El însuși este neprihănit.

1Ioan 2.26;Ezec 18.5;Rom 2.13;1Ioan 2.29;

8Cine păcătuiește, este de la diavolul, căci diavolul păcătuiește de la început. Fiul lui Dumnezeu S-a arătat ca să nimicească lucrările diavolului.

Mat 13.38;Ioan 8.44;Gen 3.15;Luc 10.18;Ioan 16.11;Evr 2.14;

9Oricine este născut din Dumnezeu, nu păcătuiește, pentru că sămânța Lui rămâne în el; și nu poate păcătui, fiindcă este născut din Dumnezeu.

1Ioan 5.18;1Pet 1.28;

10Prin aceasta se cunosc copiii lui Dumnezeu și copiii diavolului. Oricine nu trăiește în neprihănire, nu este de la Dumnezeu; nici cine nu iubește pe fratele său.

1Ioan 2.29;1Ioan 4.8;

11Căci vestirea, pe care ați auzit-o de la început, este aceasta: să ne iubim unii pe alții;

1Ioan 1.5;1Ioan 2.4;Ioan 13.34;Ioan 15.12;1Ioan 3.23;1Ioan 4.7-21;2Ioan 5;

12nu cum a fost Cain, care era de la cel rău, și a ucis pe fratele său. Și pentru ce l-a ucis? Pentru că faptele lui erau rele, iar ale fratelui său erau neprihănite.

Gen 4.4-8;Evr 11.4;Iuda 11;

13Nu vă mirați, fraților, dacă vă urăște lumea.

Ioan 15.18-19;Ioan 17.14;2Tim 3.12;

14Noi știm că am trecut din moarte la viață, pentru că iubim pe frați. Cine nu iubește pe fratele său, rămâne în moarte.

1Ioan 2.10;1Ioan 2.9-11;

15Oricine urăște pe fratele său, este un ucigaș; și știți că nici un ucigaș n-are viața veșnică rămânând în el.

Mat 5.21-22;1Ioan 4.20;Gal 5.21;Apoc 21.8;

16Noi am cunoscut dragostea Lui prin aceea că El Și-a dat viața pentru noi; și noi deci trebuie să ne dăm viața pentru frați.

Ioan 3.16;Ioan 5.1-13;Rom 5.8;Efes 5.2-25;1Ioan 4.9-11;

17Dar cine are bogățiile lumii acesteia, și vede pe fratele său în nevoie, și își închide inima față de el, cum rămâne în el dragostea de Dumnezeu?

Deut 15.7;Luc 3.11;1Ioan 4.20;

18Copilașilor, să nu iubim cu vorba, nici cu limba, ci cu fapta și cu adevărul.

Ezec 33.31;Rom 12.9;Efes 14.5;Iac 2.15-16;1Pet 3.22;

19Prin aceasta vom cunoaște că suntem din adevăr, și ne vom liniști inimile înaintea Lui,

Ioan 18.37;1Ioan 1.8;

20ori în ce ne osândește inima noastră; căci Dumnezeu este mai mare decât inima noastră, și cunoaște toate lucrurile.

1Cor 4.4;

21Preaiubiților, dacă nu ne osândește inima noastră, avem îndrăzneală la Dumnezeu.

Iov 22.26;Evr 10.22;1Ioan 2.28;1Ioan 4.17;

22Și orice vom cere, vom căpăta de la El, fiindcă păzim poruncile Lui, și facem ce este plăcut înaintea Lui.

Ps 34.15;Ps 145.18-19;Prov 15.29;Ier 29.12;Mat 7.8;Mat 21.22;Marc 11.24;Ioan 14.13;Ioan 15.7;Ioan 16.23-24;Iac 5.16;1Ioan 5.14;Ioan 8.29;Ioan 9.31;

23Și porunca Lui este să credem în Numele Fiului Său Isus Hristos, și să ne iubim unii pe alții, cum ne-a poruncit El.

Ioan 6.29;Ioan 17.3;Mat 22.39;Ioan 31.34;Ioan 5.12;Efes 5.2;1Tes 4.9;1Pet 4.8;1Ioan 3.11;1Ioan 4.21;1Ioan 2.8-10;

24Cine păzește poruncile Lui, rămâne în El, și El în el. Și cunoaștem că El rămâne în noi prin Duhul, pe care ni L-a dat.

Ioan 14.23;Ioan 75.10;1Ioan 4.12;Ioan 17.21;Rom 8.9;1Ioan 4.13;

## 1 2 < 4 >

1Preaiubiților, să nu dați crezare oricărui duh; ci să cercetați duhurile, dacă sunt de la Dumnezeu; căci în lume au ieșit mulți prooroci mincinoși.

Ier 29.8;Mat 24.4;1Cor 14.29;1Tes 5.21;Apoc 2.2;Mat 24.5-24;Fapt 20.30;1Tim 4.1;2Pet 2.1;1Ioan 2.18;2Ioan 7;

2Duhul lui Dumnezeu să-L cunoașteți după aceasta: Orice duh, care mărturisește că Isus Hristos a venit în trup, este de la Dumnezeu;

1Cor 12.3;1Ioan 5.1;

3și orice duh, care nu mărturisește pe Isus, nu este de la Dumnezeu, ci este duhul lui Anticrist, de a cărui venire ați auzit. El chiar este în lume acum.

1Ioan 2.22;2Ioan 7;2Tes 2.7;1Ioan 2.18-22;

4Voi, copilașilor, sunteți din Dumnezeu; și i-ați biruit, pentru că Cel ce este în voi, este mai mare decât cel ce este în lume.

1Ioan 5.4;Ioan 12.31;Ioan 14.30;Ioan 16.11;1Cor 2.12;Efes 2.2;Efes 6.12;

5Ei sunt din lume; de aceea vorbesc ca din lume, și lumea îi ascultă.

Ioan 3.31;Ioan 15.19;Ioan 17.14;

6Noi însă suntem din Dumnezeu; cine cunoaște pe Dumnezeu, ne ascultă; cine nu este din Dumnezeu, nu ne ascultă. Prin aceasta cunoaștem duhul adevărului și duhul rătăcirii.

Ioan 8.47;Ioan 10.27;1Cor 14.37;2Cor 10.7;Isa 8.20;Ioan 14.17;

7Preaiubiților, să ne iubim unii pe alții; căci dragostea este de la Dumnezeu. Și oricine iubește, este născut din Dumnezeu, și cunoaște pe Dumnezeu.

1Ioan 3.10-23;

8Cine nu iubește, n-a cunoscut pe Dumnezeu; pentru că Dumnezeu este dragoste.

1Ioan 2.4;1Ioan 3.6;1Ioan 4.16;

9Dragostea lui Dumnezeu față de noi s-a arătat prin faptul că Dumnezeu a trimis în lume pe singurul Său Fiu, ca noi să trăim prin El.

Ioan 3.16;Rom 5.8;Rom 8.32;1Ioan 3.16;1Ioan 5.11;

10Și dragostea stă nu în faptul că noi am iubit pe Dumnezeu, ci în faptul că El ne-a iubit pe noi, și a trimis pe Fiul Său ca jertfă de ispășire pentru păcatele noastre.

Ioan 15.16;Rom 5.8-10;Tit 3.4;1Ioan 2.2;

11Preaiubiților, dacă astfel ne-a iubit Dumnezeu pe noi, trebuie să ne iubim și noi unii pe alții.

Mat 18.33;Ioan 15.12-13;1Ioan 3.16;

12Nimeni n-a văzut vreodată pe Dumnezeu; dacă ne iubim unii pe alții, Dumnezeu rămâne în noi, și dragostea Lui a ajuns desăvârșită în noi.

Ioan 1.18;1Tim 6.16;1Ioan 4.20;1Ioan 2.5;1Ioan 4.18;

13Cunoaștem că rămânem în El și că El rămâne în noi prin faptul că ne-a dat din Duhul Său.

Ioan 14.20;1Ioan 3.24;

14Și noi am văzut și mărturisim că Tatăl a trimis pe Fiul ca să fie Mântuitorul lumii.

Ioan 1.14;1Ioan 1.1-2;Ioan 3.17;

15Cine va mărturisi că Isus este Fiul lui Dumnezeu, Dumnezeu rămâne în el, și el în Dumnezeu.

Rom 10.9;1Ioan 5.1-5;

16Și noi am cunoscut și am crezut dragostea pe care o are Dumnezeu față de noi. Dumnezeu este dragoste; și cine rămâne în dragoste, rămâne în Dumnezeu, și Dumnezeu rămâne în el.

1Ioan 4.8;1Ioan 3.24;1Ioan 4.12;

17Cum este El, așa suntem și noi în lumea aceasta: astfel se face că dragostea este desăvârșită în noi, pentru ca să avem deplină încredere în ziua judecății.

Iac 2.13;1Ioan 2.26;1Ioan 19.21;

18În dragoste nu este frică; ci dragostea desăvârșită izgonește frica; pentru că frica are cu ea pedeapsa; și cine se teme, n-a ajuns desăvârșit în dragoste.

1Ioan 3.3;1Ioan 4.12;

19Noi Îl iubim pentru că El ne-a iubit întâi.

20Dacă zice cineva: "Eu iubesc pe Dumnezeu", și urăște pe fratele său, este un mincinos; căci cine nu iubește pe fratele său, pe care-l vede, cum poate să iubească pe Dumnezeu, pe care nu-L vede?

1Ioan 2.4;1Ioan 3.17;1Ioan 4.12;

21Și aceasta este porunca, pe care o avem de la El: cine iubește pe Dumnezeu, iubește și pe fratele său.

Mat 22.37-39;Ioan 13.31;Ioan 15.12;1Ioan 3.23;

## 1 2 3 < 5

1Oricine crede că Isus este Hristosul, este născut din Dumnezeu; și oricine iubește pe Cel ce L-a născut, iubește și pe cel născut din El.

Ioan 1.12;1Ioan 2.22-23;1Ioan 4.2-15;Ioan 1.13;Ioan 15.23;

2Cunoaștem că iubim pe copiii lui Dumnezeu prin aceea că iubim pe Dumnezeu și păzim poruncile Lui.

3Căci dragostea de Dumnezeu stă în păzirea poruncilor Lui. Și poruncile Lui nu sunt grele;

Ioan 14.15-23;Ioan 15.10;2Ioan 6;Mic 6.8;Mat 11.30;

4pentru că oricine este născut din Dumnezeu, biruiește lumea; și ceea ce câștigă biruință asupra lumii, este credința noastră.

Ioan 16.33;1Ioan 3.9;1Ioan 4.4;

5Cine este cel ce a biruit lumea, dacă nu cel ce crede că Isus este Fiul lui Dumnezeu?

1Cor 15.57;1Ioan 4.15;

6El, Isus Hristos, este Cel ce a venit cu apă și cu sânge; nu numai cu apă, ci cu apă și cu sânge; și Duhul este Cel ce mărturisește despre lucrul acesta, fiindcă Duhul este adevărul.

Ioan 19.34;Ioan 14.17;Ioan 15.26;Ioan 16.13;1Tim 3.16;

7(Căci trei sunt care mărturisesc în cer: Tatăl, Cuvântul și Duhul Sfânt, și acești trei una sunt.)

Ioan 1.1;Apoc 19.13;Ioan 10.13;

8Și trei sunt care mărturisesc (pe pământ): Duhul, apa și sângele, și acești trei sunt una în mărturisirea lor.

9Dacă primim mărturisirea oamenilor, mărturisirea lui Dumnezeu este mai mare; și mărturisirea lui Dumnezeu este mărturisirea, pe care a făcut-o El despre Fiul Său.

Ioan 8.17-18;Mat 3.16-17;Mat 17.5;

10Cine crede în Fiul lui Dumnezeu, are mărturisirea aceasta în el; cine nu crede pe Dumnezeu, Îl face mincinos, fiindcă nu crede mărturisirea, pe care a făcut-o Dumnezeu despre Fiul Său.

Rom 8.16;Gal 4.6;Ioan 3.33;Ioan 5.38;

11Și mărturisirea este aceasta: Dumnezeu ne-a dat viața veșnică, și această viață este în Fiul Său.

1Ioan 2.25;Ioan 1.4;1Ioan 4.9;

12Cine are pe Fiul, are viața; cine n-are pe Fiul lui Dumnezeu, n-are viața.

Ioan 3.36;Ioan 5.24;

13V-am scris aceste lucruri ca să știți că voi, care credeți în Numele Fiului lui Dumnezeu, aveți viața veșnică.

Ioan 20.31;1Ioan 1.1-2;

14Îndrăzneala, pe care o avem la El, este că, dacă cerem ceva după voia Lui, ne ascultă.

1Ioan 3.22;

15Și dacă știm că ne ascultă, orice i-am cere, știm că suntem stăpâni pe lucrurile pe care I le-am cerut.

16Dacă vede cineva pe fratele său săvârșind un păcat care nu duce la moarte, să se roage; și Dumnezeu îi va da viața, pentru cei ce n-au săvârșit un păcat care duce la moarte. Este un păcat care duce la moarte; nu-i zic să se roage pentru păcatul acela.

Iov 42.8;Iac 5.14-15;Mat 12.31-32;Marc 3.29;Luc 12.10;Evr 6.4-6;Evr 10.26;Ier 7.16;Ier 14.11;Ioan 17.9;

17Orice nelegiuire este păcat; dar este un păcat, care nu duce la moarte.

1Ioan 3.4;

18Știm că oricine este născut din Dumnezeu, nu păcătuiește, ci Cel născut din Dumnezeu îl păzește, și cel rău nu se atinge de el.

1Pet 1.23;1Ioan 3.9;Iac 1.27;

19Știm că suntem din Dumnezeu și că toată lumea zace în cel rău.

Gal 1.4;

20Știm că Fiul lui Dumnezeu a venit, și ne-a dat pricepere să cunoaștem pe Cel ce este adevărat. Și noi suntem în Cel ce este adevărat, adică în Isus Hristos, Fiul Lui. El este Dumnezeul adevărat și viața veșnică.

Luc 24.45;Ioan 17.3;Isa 9.6;Isa 44.6;Isa 54.5;Ioan 20.28;Fapt 20.28;Rom 9.5;1Tim 3.16;Tit 2.13;Evr 1.8;1Ioan 5.11-13;

21Copilașilor, păziți-vă de idoli. Amin.

1Cor 10.14;