### EPISTOLA ÎNTÂI A LUI PAVEL CĂTRE TESALONICENI

## 1 > 3 4 5

1Pavel, Silvan și Timotei, către Biserica Tesalonicenilor, care este în Dumnezeu Tatăl și în Domnul Isus Hristos: Har și pace de la Dumnezeu, Tatăl nostru, și de la Domnul Isus Hristos.

2Cor 1.19;2Tes 1.1;1Pet 5.12;Efes 1.2;

2Mulțumim totdeauna lui Dumnezeu pentru voi toți, pe care vă pomenim necurmat în rugăciunile noastre;

Rom 1.8;Efes 1.16;Filim 4;

3căci ne aducem aminte fără încetare, înaintea lui Dumnezeu, Tatăl nostru, de lucrarea credinței voastre, de osteneala dragostei voastre și de tăria nădejdii în Domnul nostru Isus Hristos!

1Tes 2.13;Ioan 6.29;Gal 5.6;1Tes 3.6;2Tes 1.3-11;Iac 2.17;Rom 16.6;Evr 6.10;

4Știm, frați preaiubiți de Dumnezeu alegerea voastră.

Col 3.12;2Tes 2.13;

5În adevăr, Evanghelia noastră v-a fost propovăduită nu numai cu vorbe, ci cu putere, cu Duhul Sfânt și cu o mare îndrăzneală. Căci știți că, din dragoste pentru voi am fost așa printre voi.

Marc 16.20;1Cor 2.4;1Cor 4.20;2Cor 6.6;Col 2.2;Evr 2.3;1Tes 2.1-11;2Tes 3.7;

6Și voi înșivă ați călcat pe urmele mele și pe urmele Domnului, întrucât ați primit Cuvântul în multe necazuri, cu bucuria care vine de la Duhul Sfânt;

1Cor 4.16;1Cor 11.1;Filip 3.17;1Tes 2.14;2Tes 3.9;Fapt 5.41;Evr 10.34;

7așa că ați ajuns o pildă pentru toți credincioșii din Macedonia și din Ahaia.

8În adevăr, nu numai că de la voi Cuvântul Domnului a răsunat prin Macedonia și Ahaia, dar vestea despre credința voastră în Dumnezeu s-a răspândit pretutindeni, așa că n-avem nevoie să mai vorbim de ea.

Rom 10.18;Rom 1.8;2Tes 1.4;

9Căci ei înșiși istorisesc ce primire ne-ați făcut, și cum de la idoli v-ați întors la Dumnezeu, ca să slujiți Dumnezeului celui viu și adevărat,

1Tes 2.1;1Cor 12.2;Gal 4.8;

10și să așteptați din ceruri pe Fiul Său, pe care L-a înviat din morți: pe Isus, care ne izbăvește de mânia viitoare.

Rom 2.7;Filip 3.20;Tit 2.13;2Pet 3.12;Apoc 1.7;Fapt 1.11;1Tes 4.16;2Tes 1.7;Fapt 2.24;Mat 3.7;Rom 5.9;1Tes 5.9;

## < 2 > 4 5

1Voi înșivă știți, fraților, că venirea noastră la voi n-a fost zadarnică.

1Tes 1.5-9;

2După ce am suferit și am fost batjocoriți în Filipi, cum știți, am venit plini de încredere în Dumnezeul nostru, să vă vestim Evanghelia lui Dumnezeu în mijlocul multor lupte.

Fapt 16.22;1Tes 1.5;Fapt 17.2;Filip 1.30;Col 2.1;

3Căci propovăduirea noastră nu se întemeiază nici pe rătăcire, nici pe necurăție, nici pe viclenie.

2Cor 7.2;1Tes 2.5;2Pet 1.16;

4Ci, fiindcă Dumnezeu ne-a găsit vrednici să ne încredințeze Evanghelia, căutăm să vorbim așa ca să placem nu oamenilor, ci lui Dumnezeu, care ne cercetează inima.

1Cor 7.25;1Tim 1.11-12;1Cor 9.17;Gal 2.7;Tit 1.3;Gal 1.10;Prov 17.3;Rom 8.27;

5În adevăr, cum bine știți, niciodată n-am întrebuințat vorbe măgulitoare, nici haina lăcomiei: martor este Dumnezeu.

Fapt 20.33;2Cor 2.17;2Cor 4.2;2Cor 7.2;2Cor 12.17;Rom 1.9;

6N-am căutat slavă de la oameni: nici de la voi, nici de la alții, deși, ca apostoli ai lui Hristos, am fi putut să cerem cinste.

Ioan 5.41-44;Ioan 12.43;1Tim 5.17;1Cor 9.4-18;2Cor 10.1-11;2Cor 13.10;2Tes 3.9;Filim 8-9;2Cor 11.9;2Cor 12.13-14;2Tes 3.8;

7Dimpotrivă, ne-am arătat blânzi în mijlocul vostru, ca o doică ce-și crește cu drag copiii.

1Cor 9.1-5;1Cor 2.3;1Cor 9.22;2Cor 13.4;2Tim 2.24;

8Astfel, în dragostea noastră fierbinte pentru voi, eram gata să vă dăm nu numai Evanghelia lui Dumnezeu, dar chiar și viața noastră, atât de scumpi ne ajunseserăți.

Rom 1.11;Rom 15.29;2Cor 12.15;

9Vă aduceți aminte, fraților, de osteneala și munca noastră. Cum lucram zi și noapte, ca să nu fim sarcină nici unuia din voi, și vă propovăduiam Evanghelia lui Dumnezeu.

Fapt 20.34;1Cor 4.12;2Cor 11.9;2Tes 3.8;2Cor 12.13-14;

10Voi sunteți martori, și Dumnezeu de asemenea, că am avut o purtare sfântă, dreaptă și fără prihană față de voi, care credeți.

1Tes 1.5;2Cor 7.2;2Tes 3.7;

11Știți iarăși că am fost pentru fiecare din voi, ca un tată cu copiii lui: vă sfătuiam, vă mângâiam și vă adeveream,

12să vă purtați într-un chip vrednic de Dumnezeu, care vă cheamă la Împărăția și slava Sa.

Efes 4.1;Filip 1.27;Col 1.10;1Tes 4.1;1Cor 1.9;1Tes 5.24;2Tes 2.14;2Tim 1.9;

13De aceea mulțumim fără încetare lui Dumnezeu că, atunci când ați primit Cuvântul lui Dumnezeu, auzit de la noi, l-ați primit nu ca pe cuvântul oamenilor, ci, așa cum și este în adevăr, ca pe Cuvântul lui Dumnezeu, care lucrează și în voi care credeți.

1Tes 1.3;Mat 10.40;Gal 4.14;2Pet 3.2;

14Căci, fraților, voi ați călcat pe urmele Bisericilor lui Dumnezeu, care sunt în Hristos Isus, în Iudea; pentru că și voi ați suferit din partea celor de un neam cu voi aceleași rele, pe care le-au suferit ele din partea Iudeilor.

Gal 1.22;Fapt 17.5-13;Evr 10.33-34;

15Iudeii aceștia au omorât pe Domnul Isus și pe prooroci, pe noi ne-au prigonit, nu plac lui Dumnezeu, și sunt vrăjmași tuturor oamenilor,

Fapt 2.23;Fapt 3.15;Fapt 5.30;Fapt 7.52;Mat 5.12;Mat 23.34-37;Luc 13.33-34;Fapt 7.52;Est 3.8;

16căci ne opresc să vorbim Neamurilor, ca să fie mântuite. Astfel, ei totdeauna pun vârf păcatelor lor. Dar, la urmă, i-a ajuns mânia lui Dumnezeu!

Luc 11.52;Fapt 13.50;Fapt 14.5-19;Fapt 17.5-13;Fapt 18.12;Fapt 19.9;Fapt 22.21-22;Gen 15.16;Mat 23.32;Mat 24.6-14;

17Noi, fraților, după ce am fost despărțiți câtăva vreme de voi, cu fața dar nu cu inima, am avut cu atât mai mult dorința să vă vedem.

1Cor 5.3;Col 2.5;1Tes 3.10;

18Astfel, odată, și chiar de două ori, am voit (eu, Pavel, cel puțin) să venim la voi; dar ne-a împiedicat Satana.

Rom 1.13;Rom 15.22;

19Căci cine este, în adevăr, nădejdea, sau bucuria, sau cununa noastră de slavă? Nu sunteți voi, înaintea Domnului nostru Isus Hristos, la venirea Lui?

2Cor 1.14;Filip 2.16;Filip 4.1;Prov 16.31;1Cor 15.23;1Tes 3.13;Apoc 1.7;Apoc 22.12;

20Da, voi sunteți slava și bucuria noastră.

## 1 < 3 > 5

1De aceea, fiindcă nu mai puteam răbda, am socotit mai bine să fim lăsați singuri în Atena,

1Tes 3.5;Fapt 17.5;

2și v-am trimis pe Timotei, fratele nostru și slujitorul lui Dumnezeu în Evanghelia lui Hristos, ca să vă întărească și să vă îmbărbăteze în credința voastră,

Rom 16.21;1Cor 16.10;2Cor 1.19;

3pentru ca nimeni din voi să nu se clatine în aceste necazuri; căci știți singuri că la aceasta suntem rânduiți.

Efes 3.13;Fapt 9.16;Fapt 14.22;Fapt 20.23;Fapt 21.11;1Cor 4.9;2Tim 3.12;1Pet 2.21;

4Și când eram la voi, v-am spus mai dinainte că vom avea să suferim necazuri, ceea ce s-a și întâmplat, cum bine știți.

Fapt 20.24;

5Astfel, în nerăbdarea mea, am trimis să-mi aducă știri despre credința voastră, de teamă ca nu cumva să vă fi ispitit Ispititorul, și osteneala noastră să fi fost degeaba.

1Tes 3.1;1Cor 7.5;2Cor 11.3;Gal 2.2;Gal 4.11;Filip 2.16;

6Dar chiar acum a venit Timotei de la voi la noi, și ne-a adus vești bune despre credința și dragostea voastră, că totdeauna păstrați o plăcută aducere aminte despre noi, și că doriți să ne vedeți, cum dorim și noi să vă vedem pe voi.

Fapt 18.1-5;Filip 1.8;

7De aceea, fraților, în toate strâmtorările și necazurile noastre, am fost mângâiați cu privire la voi, prin credința voastră.

2Cor 1.4;2Cor 7.6-13;

8Acum, da, trăim, fiindcă voi stați tari în Domnul.

Filip 4.1;

9Cum putem noi oare să mulțumim în de ajuns lui Dumnezeu cu privire la voi, pentru toată bucuria, pe care o avem din pricina voastră, înaintea Dumnezeului nostru?

1Tes 1.2;

10Zi și noapte Îl rugăm nespus să vă putem vedea fața, și să putem împlini ce mai lipsește credinței voastre.

Fapt 26.7;2Tim 1.3;Rom 1.10-11;Rom 15.32;1Tes 2.17;2Cor 13.9-11;

11Însuși Dumnezeu, Tatăl nostru, și Domnul nostru Isus Hristos să ne netezească drumul la voi!

Marc 1.3;

12Domnul să vă facă să creșteți tot mai mult în dragoste unii față de alții și față de toți, cum facem și noi înșine pentru voi,

1Tes 4.10;1Tes 4.9;1Tes 5.15;2Pet 1.7;

13ca să vi se întărească inimile, și să fie fără prihană în sfințenie, înaintea lui Dumnezeu, Tatăl nostru, la venirea Domnului nostru Isus Hristos împreună cu toți sfinții Săi.

1Cor 1.8;Filip 1.10;1Tes 5.23;2Tes 2.17;1Ioan 3.20-21;Zah 14.5;Iuda 14;

## 1 2 < 4 >

1Încolo, fraților, fiindcă ați învățat de la noi cum să vă purtați și să fiți plăcuți lui Dumnezeu, și așa și faceți, vă rugăm, și vă îndemnăm în Numele Domnului Isus, să sporiți tot mai mult în privința aceasta.

Filip 1.27;Col 2.6;1Tes 2.12;Col 1.10;

2Știți, în adevăr, ce învățături v-am dat prin Domnul Isus.

3Voia lui Dumnezeu este sfințirea voastră: să vă feriți de curvie;

Rom 12.2;Efes 5.17;Efes 5.27;1Cor 6.15-18;Efes 5.3;Col 3.5;

4fiecare din voi să știe să-și stăpânească vasul în sfințenie și cinste,

Rom 6.19;1Cor 6.15-18;

5nu în aprinderea poftei, ca Neamurile, care nu cunosc pe Dumnezeu.

Rom 1.24-26;Col 3.5;Efes 4.17-18;1Cor 15.34;Gal 4.8;Efes 2.12;Efes 4.18;2Tes 1.8;

6Nimeni să nu fie cu vicleșug și cu nedreptate în treburi față de fratele său; pentru că Domnul pedepsește toate aceste lucruri, după cum v-am spus și v-am adeverit.

Lev 19.11-13;1Cor 6.8;2Tes 1.8;

7Căci Dumnezeu nu ne-a chemat la necurăție, ci la sfințire.

Lev 11.44;Lev 19.2;1Cor 1.2;Evr 12.14;1Pet 1.14-15;

8De aceea, cine nesocotește aceste învățături, nesocotește nu pe un om, ci pe Dumnezeu, care v-a dat și Duhul Său cel sfânt.

Luc 10.16;1Cor 2.10;1Cor 7.40;1Ioan 3.24;

9Cât despre dragostea frățească, n-aveți nevoie să vă scriem; căci voi singuri ați fost învățați de Dumnezeu să vă iubiți unii pe alții,

1Tes 5.1;Ier 31.34;Ioan 6.45;Ioan 14.26;Evr 8.11;1Ioan 2.20-27;Mat 22.39;Ioan 13.34;Ioan 15.12;Efes 5.2;1Pet 4.8;1Ioan 3.11-23;1Ioan 4.21;

10și iubiți în adevăr pe toți frații, care sunt în toată Macedonia. Dar vă îndemnăm, fraților, să sporiți tot mai mult în ea.

1Tes 1.7;1Tes 3.12;

11Să căutați să trăiți liniștiți, să vă vedeți de treburi, și să lucrați cu mâinile voastre, cum v-am sfătuit.

2Tes 3.11;1Pet 4.15;Fapt 20.35;Efes 4.28;2Tes 3.7-12;

12Și astfel să vă purtați cuviincios cu cei de afară, și să n-aveți trebuință de nimeni.

Rom 13.13;2Cor 8.21;Col 4.5;1Pet 2.12;

13Nu voim, fraților, să fiți în necunoștință despre cei ce au adormit, ca să nu vă întristați ca ceilalți, care n-au nădejde.

Lev 19.28;Deut 14.1-2;2Sam 12.20;Efes 2.12;

14Căci dacă credem că Isus a murit și a înviat, credem și că Dumnezeu va aduce înapoi împreună cu Isus pe cei ce au adormit în El.

1Cor 15.13;1Cor 15.18-23;1Tes 3.13;

15Iată, în adevăr, ce vă spunem, prin Cuvântul Domnului: noi cei vii, care vom rămâne până la venirea Domnului, nu vom lua-o înaintea celor adormiți.

1Împ 13.17-18;1Împ 20.35;1Cor 15.51;

16Căci însuși Domnul, cu un strigăt, cu glasul unui arhanghel și cu trâmbița lui Dumnezeu, Se va pogorî din cer, și întâi vor învia cei morți în Hristos.

Mat 24.30-31;Fapt 1.11;2Tes 1.7;1Cor 15.52;1Cor 15.23-52;

17Apoi, noi cei vii, care vom fi rămas, vom fi răpiți toți împreună cu ei, în nori, ca să întâmpinăm pe Domnul în văzduh; și astfel vom fi totdeauna cu Domnul.

1Cor 15.51;Fapt 1.9;Apoc 11.12;Ioan 12.26;Ioan 14.3;Ioan 17.24;

18Mângâiați-vă dar unii pe alții cu aceste cuvinte.

1Tes 5.11;

## 1 2 3 < 5

1Cât despre vremuri și soroace, n-aveți trebuință să vi se scrie, fraților.

Mat 24.3-36;Fapt 1.7;1Tes 4.9;

2Pentru că voi înșivă știți foarte bine că ziua Domnului va veni ca un hoț noaptea.

Mat 24.43-44;Mat 25.13;Luc 13.39-40;2Pet 3.10;Apoc 3.3;Apoc 16.15;

3Când vor zice: "Pace și liniște!" atunci o prăpădenie neașteptată va veni peste ei, ca durerile nașterii peste femeia însărcinată; și nu va fi chip de scăpare.

Isa 13.6-9;Luc 17.27-29;Luc 21.34-35;2Tes 1.9;Ier 13.21;Osea 13.13;

4Dar voi, fraților, nu sunteți în întuneric, pentru ca ziua aceea să vă prindă ca un hoț.

Rom 13.12-13;1Ioan 2.8;

5Voi toți sunteți fii ai luminii și fii ai zilei. Noi nu suntem ai nopții, nici ai întunericului.

Efes 5.8;

6De aceea să nu dormim ca ceilalți, ci să veghem și să fim treji.

Mat 25.5;Mat 24.42;Mat 25.13;Rom 13.11-13;1Pet 5.8;

7Căci cei ce dorm, dorm noaptea; și cei ce se îmbată, se îmbată noaptea.

Luc 21.34-36;Rom 13.13;1Cor 15.34;Efes 5.14;Fapt 2.15;

8Dar noi, care suntem fii ai zilei, să fim treji, să ne îmbrăcăm cu platoșa credinței și a dragostei, și să avem drept coif nădejdea mântuirii.

Isa 59.17;Efes 6.14-17;

9Fiindcă Dumnezeu nu ne-a rânduit la mânie, ci ca să căpătăm mântuirea, prin Domnul nostru Isus Hristos,

Rom 9.22;1Tes 1.10;1Pet 2.8;Iuda 4;2Tes 2.13-14;

10care a murit pentru noi, pentru ca, fie că veghem, fie că dormim, să trăim împreună cu El.

Rom 14.8-9;2Cor 5.15;

11De aceea, mângâiați-vă și întăriți-vă unii pe alții, cum și faceți în adevăr.

1Tes 4.18;

12Vă rugăm, fraților, să priviți bine pe cei ce se ostenesc între voi, care vă cârmuiesc în Domnul, și care vă sfătuiesc.

1Cor 16.18;Filip 2.29;1Tim 5.17;Evr 13.7-17;

13Să-i prețuiți foarte mult, în dragoste, din pricina lucrării lor. Trăiți în pace între voi.

Marc 9.50;

14Vă rugăm, de asemenea, fraților, să mustrați pe cei ce trăiesc în neorânduială; să îmbărbătați pe cei deznădăjduiți; să sprijiniți pe cei slabi, să fiți răbdători cu toți.

2Tes 3.11-12;Evr 12.12;Rom 14.1;Rom 15.1;Gal 6.1-2;Gal 5.22;Efes 4.2;Col 3.12;2Tim 4.2;

15Luați seama ca nimeni să nu întoarcă altuia rău pentru rău; ci căutați totdeauna să faceți ce este bine atât între voi, cât și față de toți.

Lev 19.18;Prov 20.22;Prov 24.29;Mat 5.39-44;Rom 12.17;1Cor 6.7;1Pet 3.9;Gal 6.10;1Tes 3.12;

16Bucurați-vă întotdeauna.

2Cor 6.10;Filip 4.4;

17Rugați-vă neîncetat.

Luc 18.1;Luc 21.36;Rom 12.12;Efes 6.18;Col 4.2;1Pet 4.7;

18Mulțumiți lui Dumnezeu pentru toate lucrurile; căci aceasta este voia lui Dumnezeu, în Hristos Isus, cu privire la voi.

Efes 5.20;Col 3.17;

19Nu stingeți Duhul.

Efes 4.30;1Tim 4.14;2Tim 1.6;1Cor 14.30;

20Nu disprețuiți prorociile.

1Cor 14.1-39;

21Ci cercetați toate lucrurile, și păstrați ce este bun.

1Cor 2.11-15;1Ioan 4.1;Filip 4.8;

22Feriți-vă de orice se pare rău.

1Tes 4.12;

23Dumnezeul păcii să vă sfințească El însuși pe deplin; și: duhul vostru, sufletul vostru și trupul vostru, să fie păzite întregi, fără prihană la venirea Domnului nostru Isus Hristos.

Filip 4.9;1Tes 3.13;1Cor 1.8;

24Cel ce v-a chemat este credincios, și va face lucrul acesta.

1Cor 1.9;1Cor 10.13;2Tes 3.3;

25Fraților, rugați-vă pentru noi.

Col 4.3;2Tes 3.1;

26Spuneți sănătate tuturor fraților cu o sărutare sfântă.

Rom 16.16;

27În Domnul vă rog fierbinte ca epistola aceasta să fie citită tuturor fraților.

Col 4.16;2Tes 3.4;

28Harul Domnului nostru Isus Hristos să fie cu voi cu toți! Amin.

Rom 16.20-24;2Tes 3.18;