### IEREMIA

#### (Plângerile 3.1. Faptele 9.16. Deut. 32.15-43. 2Cronici 36.13, etc.
Neemia 9.29-31. Țefania 3.1-4. Zaharia 7.11, etc. )

## 1 > 3 4 5 6 12 18 24 30 36 42 48 52

1Cuvintele lui Ieremia, fiul lui Hilchia, unul din preoții din Anatot, din țara lui Beniamin.

Ios 21.18;1Cron 6.60;Ier 32.7-9;

2Cuvântul Domnului i-a vorbit pe vremea lui Iosia, fiul Amon, împăratul lui Iuda, în al treisprezecelea an al domniei lui,

3și pe vremea lui Ioiachim, fiul lui Iosia, împăratul lui Iuda, până la sfârșitul anului al unsprezecelea al lui Zedechia, fiul lui Iosia, împăratul lui Iuda, până pe vremea când a fost dus Ierusalimul în robie, în luna a cincea.

Ier 25.3;Ier 39.2;Ier 52.12-15;2Împ 25.8;

4"Cuvântul Domnului mi-a vorbit astfel:

5"Mai bine înainte ca să te fi întocmit în pântecele mamei tale, te cunoșteam, și mai înainte ca să fi ieșit tu din pântecele ei, Eu te pusesem deoparte, și te făcusem prooroc al neamurilor."

Isa 49.1-5;Ex 33.12-17;Luc 1.15-41;Gal 1.15-16;

6Eu am răspuns: "Ah! Doamne Dumnezeule, vezi că eu nu știu să vorbesc, căci sunt un copil."

7Dar Domnul mi-a zis: "Nu zice: "Sunt un copil", căci te vei duce la toți aceia la care te voi trimite, și vei spune tot ce-ți voi porunci.

Num 22.20-38;Mat 28.20;

8Nu te teme de ei; căci Eu sunt cu tine ca să te scap, - zice Domnul. -

Ezec 2.6;Ezec 3.9;Ier 1.17;Ex 3.12;Deut 31.6-8;Ios 1.5;Ier 15.20;Fapt 26.17;Evr 13.6;

9Apoi Domnul Și-a întins mâna, și mi-a atins gura. Și Domnul mi-a zis: "Iată, pun cuvintele Mele în gura ta.

Isa 6.7;Isa 51.16;Ier 5.14;

10Iată, astăzi te pun peste neamuri și peste împărății, ca să smulgi și să tai, să dărâmi, și să nimicești, să zidești și să sădești.

1Împ 19.17;Ier 18.7;2Cor 10.4-5;

11Cuvântul Domnului mi-a vorbit astfel: "Ce vezi, Ieremio?" Eu am răspuns: "Văd un veghetor."

12Și Domnul mi-a zis: "Bine ai văzut; căci Eu veghez asupra Cuvântului Meu, ca să-l împlinesc."

13"Cuvântul Domnului mi-a vorbit a doua oară, astfel: "Ce vezi?" Eu am răspuns: "Văd un cazan clocotind, dinspre miază-noapte."

Ezec 11.3-7;Ezec 24.3;

14"Și Domnul mi-a zis: "De la miazănoapte va izbucni nenorocirea peste toți locuitorii țării.

Ier 4.6;Ier 6.1;

15Căci iată, voi chema toate popoarele împărățiilor de la miazănoapte, zice Domnul; ele vor veni, și își vor așeza fiecare scaunul de domnie la intrarea porților Ierusalimului, împotriva tuturor zidurilor lui de jur împrejur, și împotriva tuturor cetăților lui Iuda.

Ier 5.15;Ier 6.22;Ier 10.22;Ier 25.9;Ier 39.3;Ier 43.10;

16Îmi voi rosti judecățile împotriva lor, din pricina întregii lor răutăți, pentru că M-au părăsit și au adus tămâie altor dumnezei și s-au închinat înaintea lucrării mâinilor lor.

Deut 28.20;Ier 17.13;

17Dar tu, încinge-ți coapsele, scoală-te, și spune-le tot ce-ți voi porunci. Nu tremura înaintea lor, ca nu cumva să te fac să tremuri înaintea lor.

1Împ 18.46;2Împ 4.29;2Împ 9.1;Iov 38.3;Luc 12.35;1Pet 1.13;Ex 3.12;Ier 1.8;Ezec 2.6;

18Iată că în ziua aceasta te fac o cetate întărită, un stâlp de fier și un zid de aramă, împotriva întregii țări, împotriva împăraților lui Iuda, împotriva căpeteniilor lui, împotriva preoților lui și împotriva poporului țării.

Isa 50.7;Ier 6.27;Ier 15.20;

19Ei vor lupta împotriva ta, dar nu te vor birui; căci Eu sunt cu tine, dar nu te vor birui; căci Eu sunt cu tine, ca să te scap, zice Domnul."

Ier 1.8;

Mustrarea poporului.

## < 2 > 6 12 18 24 30 36 42 48 52

1"Cuvântul Domnului mi-a vorbit astfel:

2"Du-te, și strigă la urechile cetății Ierusalimului: "Așa vorbește Domnul: "Mi-aduc aminte încă de dragostea pe care o aveai când erai tânără, de iubirea ta, când erai logodită, când Mă urmai în pustie, într-un pământ nesemănat.

Ezec 16.8-60;Ezec 23.3;Ezec 23.8;Ezec 23.19;Osea 2.15;Deut 2.7;

3Atunci Israel era închinat Domnului, era cele dintâi roade ale lui; toți cei ce mâncau din ele se făceau vinovați și venea nenorocirea peste ei, zice Domnul."

Ex 19.5-6;Iac 1.18;Apoc 14.4;Ier 12.14;Ier 50.7;

4"Ascultați Cuvântul Domnului, casa lui Iacov, și voi, toate familiile casei lui Israel!

5Așa vorbește Domnul: "Ce nelegiuire au găsit părinții voștri în Mine, de s-au depărtat de Mine, și au mers după nimicuri și au ajuns ei înșiși de nimic?

Isa 5.4;Mic 6.3;2Împ 17.15;Iona 2.8;

6Ei n-au întrebat: "Unde este Domnul, care ne-a scos din țara Egiptului, care ne-a povățuit prin pustie, printr-un pământ uscat și plin de gropi, printr-un pământ unde domnește seceta și umbra morții, printr-un pământ pe unde nimeni nu trece și unde nu locuiește nici un om?"

Isa 63.9-13;Osea 13.4;Deut 8.15;Deut 32.10;

7"V-am adus într-o țară ca o livadă de pomi, ca să-i mâncați roadele și bunătățile; dar voi ați venit, Mi-ați spurcat țara și Mi-ați prefăcut moștenirea într-o urâciune.

Num 13.27;Num 14.7-8;Deut 8.7-9;Lev 18.25-28;Num 35.33-34;Ps 78.58-59;Ps 106.38;Ier 3.1;Ier 16.18;

8Preoții n-au întrebat: "Unde este Domnul?" Păzitorii Legii nu M-au cunoscut, păstorii sufletești Mi-au fost necredincioși, proorocii au prorocit prin Baal, și au alergat după cei ce nu sunt de nici un ajutor."

Mal 2.6-7;Rom 2.20;Ier 23.13;Ier 2.11;Hab 2.18;

9De aceea, Mă voi mai certa cu voi, zice Domnul, și Mă voi certa cu copiii copiilor voștri.

Ezec 20.35-36;Mic 6.2;Ex 20.5;Lev 20.5;

10Treceți în ostroavele Chitim, și priviți! Trimiteți la Chedar, uitați-vă bine, și vedeți dacă s-a întâmplat acolo așa ceva:

11și-a schimbat vreodată un popor dumnezeii, măcar că ei nu sunt dumnezei? Dar poporul Meu și-a schimbat Slava, cu ceva care nu este de nici un ajutor!

Mic 4.5;Ps 115.4;Isa 37.19;Ier 16.20;Ps 106.20;Rom 1.23;Ier 2.8;

12Mirați-vă de așa ceva, ceruri, înfiorați-vă de spaimă și groază, zice Domnul."

Isa 1.2;Ier 6.19;

13"Căci poporul Meu a săvârșit un îndoit păcat: M-au părăsit pe Mine, Izvorul apelor vii, și și-au săpat puțuri, puțuri crăpate, care nu țin apă."

Ps 36.9;Ier 17.13;Ier 18.14;Ioan 4.14;

14"Este Israel un rob cumpărat, sau fiu de rob născut în casă?" "Atunci pentru ce a ajuns de pradă?"

Ex 4.22;

15"Niște pui de lei mugesc și strigă împotriva lui, și-i pustiesc țara; cetățile îi sunt arse și fără locuitori.

Isa 1.7;Ier 4.7;

16Chiar și cei din Nof și Tahpanes îți vor zdrobi creștetul capului.

Ier 43.7-9;

17Nu ți-ai făcut tu singur lucrul acesta pentru că ai părăsit pe Domnul, Dumnezeul tău, când te îndrepta pe calea cea bună?

Ier 4.18;Deut 32.10;

18Și acum, ce cauți să te duci în Egipt, să bei apa Nilului? Ce cauți să te duci în Asiria, să bei apa râului?

Isa 30.1-2;Ios 13.3;

19Tu singur te pedepsești cu răutatea ta și tu singur te lovești cu necredincioșia ta, și vei ști și vei vedea ce rău și amar este să părăsești pe Domnul, Dumnezeu tău, și să n-ai nici o frică de Mine, zice Domnul, Dumnezeul oștirilor."

Isa 3.9;Osea 5.5;

20"De mult ți-ai sfărâmat jugul, ți-ai rupt legăturile, și ai zis: "Nu mai vreau să slujesc ca un rob!" Căci pe orice deal înalt și sub orice copac verde, te-ai întins ca o curvă.

Ex 19.8;Ios 24.18;Jud 10.16;1Sam 12.10;Deut 12.2;Isa 57.5-7;Ier 3.6;Ex 34.15-16;

21Te sădisem ca o vie minunată și de cel mai bun soi: cum te-ai schimbat și te-ai prefăcut într-o coardă de viță sălbatică?

Ex 15.17;Ps 44.2;Ps 80.8;Isa 5.1;Isa 60.21;Mat 21.33;Marc 12.1;Luc 20.9;Deut 32.32;Isa 1.21;Isa 5.4;

22Chiar dacă te-ai spăla cu silitră, chiar dacă ai da cu multă sodă, nelegiuirea ta tot ar rămâne scrisă înaintea Mea, zice Domnul, Dumnezeu."

Iov 9.30;Deut 32.34;Iov 14.17;Osea 13.12;

23"Cum poți să zici: "Nu m-am spurcat, și nu m-am dus după Baali?" Privește-ți urma pașilor în vale, și vezi ce ai făcut, dromaderă iute la mers și care bați drumurile și le încrucișezi!

Prov 30.12;Ier 7.31;Iov 39.5-8;Ier 14.6;

24Măgăriță sălbatică, deprinsă cu pustia, care gâfâie în aprinderea patimii ei, cine o va împiedica să-și facă pofta? Toți cei ce o caută n-au nevoie să se ostenească: o găsesc în luna ei.

25Nu te lăsa cu picioarele goale, nu-ți usca gâtlejul de sete! Dar tu zici: "Degeaba, nu! Căci iubesc dumnezeii străini, și vreau să merg după ei."

Ier 18.12;Deut 32.16;Ier 3.13;

26Cum rămâne uluit un hoț când este prins, așa de uluiți vor rămâne cei din casa lui Israel, ei, împărații lor, căpeteniile lor, preoții lor și proorocii lor.

27Ei zic lemnului: "Tu ești tatăl meu!" Și pietrei: "Tu mi-ai dat viața!" Căci ei Îmi întorc spatele și nu se uită la Mine. Dar când sunt în nenorocire, zic: "Scoală-Te și scapă-ne!"

Jud 10.10;Ps 78.34;Isa 26.16;

28Unde sunt dumnezeii tăi, pe care ți i-ai făcut? Să se scoale ei, dacă pot să te scape în vremea nenorocirii! Căci câte cetăți ai, atâția dumnezei ai, Iuda!"

Deut 32.37;Jud 10.14;Isa 45.20;Ier 11.13;

29"Pentru ce vă certați cu Mine? Toți Mi-ați fost necredincioși, zice Domnul." -

Ier 2.23-35;

30"Degeaba v-am lovit copiii; n-au luat seama la certare; sabia voastră a mâncat pe proorocii voștri, ca un leu nimicitor.

Isa 1.5;Isa 9.13;Ier 5.3;2Cron 36.16;Neem 9.26;Mat 23.29,etc;Fapt 7.52;1Tes 2.15;

31O, neam rău de oameni, uitați-vă bine la Cuvântul Domnului, care zice: "Am fost Eu o pustie pentru Israel, sau o țară plină de întuneric beznă? Pentru ce zice atunci poporul Meu: "Suntem slobozi, nu voim să ne întoarcem la Tine?"

Ier 2.5;Ps 12.4;Deut 32.15;

32Își uită fata podoabele, sau mireasa brâul? Dar poporul Meu M-a uitat de zile fără număr.

Ps 106.21;Ier 13.25;Osea 8.14;

33Ce bine știi să-ți întocmești căile când este vorba să cauți ce iubești! Chiar și la nelegiuire te deprinzi.

34Până și pe poalele hainei tale se află sângele sărmanilor nevinovați, pe care nu i-ai prins făcând nici o spargere.

Ps 106.38;Ier 19.4;

35Și cu toate acestea, tu zici: "Da, sunt nevinovat! Să se întoarcă acum mânia Lui de la mine!" Iată, Mă voi certa cu tine, pentru că zici: "N-am păcătuit!"

Ier 2.23-29;Ier 2.9;Prov 28.13;1Ioan 1.8-10;

36Pentru ce atâta grabă ca să-ți schimbi drumul? Din Egipt îți va veni rușinea, cum ți-a venit și din Asiria!

Ier 2.18;Ier 31.22;Osea 5.13;Osea 12.1;Isa 30.3;Ier 37.7;2Cron 28.16-21;

37Tot de-acolo vei ieși, cu mâinile pe cap; căci Domnul leapădă pe aceia în care te încrezi, și nu vei izbuti cu ei."

2Sam 13.19;

## 1 < 3 > 6 12 18 24 30 36 42 48 52

1"El zice: "Când se desparte un bărbat de nevasta sa, pe care o părăsește, și ea ajunge nevasta altuia, se mai întoarce bărbatul acesta la ea? N-ar fi chiar și țara aceea spurcată? și tu, ai curvit cu mulți ibovnici, și să te întorci iarăși la Mine? - zice Domnul." -

Deut 24.4;Ier 2.7;Ier 2.20;Ezec 16.26-29;Ier 4.1;Zah 1.3;

2"Ridică-ți ochii spre înălțimi, și privește: unde n-ai curvit? Te țineai la drumuri, ca Arabul în pustie, și ai spurcat țara prin curviile tale și cu răutatea ta!

Deut 12.2;Ier 2.20;Gen 38.14;Prov 23.28;Ezec 16.24-25;Ier 2.7;Ier 3.9;

3Măcar că ploile au fost oprite, și ploaia de primăvară a lipsit, totuși tu ți-ai păstrat fruntea de curvă, și n-ai vrut să ai rușine!

Lev 26.19;Deut 28.23-24;Ier 9.12;Ier 14.4;Ier 5.3;Ier 6.15;Ier 8.12;Ezec 3.7;Țef 3.5;

4Acum, nu-i așa? strigi la Mine: "Tată! Tu ai fost Prietenul tinereții mele!"

Prov 2.17;Ier 2.2;Osea 2.15;

5Își va ține El mânia pe vecie? "O va păstra El totdeauna?" Iată, așa ai vorbit, și totuși ai făcut lucruri nelegiuite, cât ai putut!"

Ps 77.7;Ps 103.9;Isa 57.16;Ier 3.12;

Îndemnuri la pocăință.

6"Domnul mi-a zis, pe vremea împăratului Iosia: "Ai văzut ce a făcut necredincioasa Israel? S-a dus pe orice munte înalt și sub orice copac verde, și a curvit acolo.

Ier 3.11-14;Ier 7.24;Ier 2.20;

7Eu ziceam că după ce a făcut toate aceste lucruri, se va întoarce la Mine. Dar nu s-a întors. Și sora ei, vicleana Iuda, a fost martoră la aceasta.

2Împ 17.13;Ezec 16.46;Ezec 23.2-4;

8Și cu toate că a văzut că M-am despărțit de necredincioasa Israel, din pricina tuturor preacurviilor ei, și i-am dat cartea ei de despărțire, totuși sora sa, vicleana Iuda, nu s-a temut, ci s-a dus să curvească la fel.

Ezec 23.9;2Împ 17.6-18;Ezec 23.11;

9Și astfel, prin necurăția ei strigătoare, Israel a spurcat țara, a preacurvit cu piatra și lemnul.

Ier 2.7;Ier 3.2;Ier 2.27;

10Cu toate acestea, vicleana Iuda, sora ei, nu s-a întors la Mine din toată inima ei, ci cu prefăcătorie, zice Domnul."

2Cron 34.33;Osea 7.14;

11Domnul mi-a zis: "Necredincioasa Israel pare nevinovată față de vicleana Iuda.

Ezec 16.51;Ezec 23.11;

12Du-te de strigă aceste cuvinte spre miazănoapte, și zi: Întoarce-te, necredincioasa Israel, zice Domnul." "Nu voi arunca o privire întunecoasă împotriva voastră, căci sunt milostiv, zice Domnul, și nu țin mânie pe vecie.

2Împ 17.6;Ps 86.15;Ps 103.8-9;Ier 3.5;

13Recunoaște-ți numai nelegiuirea, recunoaște că ai fost necredincioasă Domnului, Dumnezeului tău, că ai alergat încoace și încolo la dumnezei străini, sub orice copac verde, și că n-ai ascultat glasul Meu, zice Domnul."

Lev 26.40;Deut 30.1;Prov 28.13;Ier 3.2;Ezec 16.15-25;Ier 2.25;Deut 12.2;

14"Întoarceți-vă, copii răzvrătiți, zice Domnul; căci Eu sunt Stăpânul vostru, Eu vă voi lua, pe unul dintr-o cetate, pe doi dintr-o familie, și vă voi aduce înapoi în Sion.

Ier 31.32;Osea 2.19-20;Rom 11.5;

15Vă voi da păstori după inima Mea, și vă vor paște cu pricepere și cu înțelepciune.

Ier 23.4;Ezec 34.23;Efes 4.11;Fapt 20.28;

16Când vă veți înmulți și veți crește în țară, în zilele acelea, zice Domnul, nu se va mai vorbi de chivotul legământului Domnului, și nu-i va mai veni nimănui în gând, nu-și vor mai aduce aminte de el, nu-i vor mai simți lipsa, și nici nu vor mai face altul.

Isa 65.17;

17În vremea aceea, Ierusalimul se va numi scaunul de domnie al Domnului; toate neamurile se vor strânge la Ierusalim, în Numele Domnului, și nu vor mai urma pornirile inimii lor rele.

Isa 60.9;Ier 11.8;

18În zilele acelea, casa lui Iuda va umbla cu casa lui Israel și vor veni împreună din țara de la miazănoapte, în țara pe care am dat-o în stăpânire părinților voștri.

Isa 11.13;Ezec 37.16-22;Osea 1.11;Ier 3.12;Ier 31.8;Amos 9.15;

19Eu ziceam: "Cum să te pun printre copiii Mei, și să-ți dau o țară plăcută, o moștenire, podoabă între podoabele neamurilor? Mă gândeam că Mă vei chema: "Tată!" Și nu te vei mai abate de la Mine.

Ps 106.24;Ezec 20.6;Dan 8.9;Dan 11.16-45;Isa 63.16;

20Dar, cum este necredincioasă iubitului său o femeie, așa Mi-ați fost necredincioși voi, casa lui Israel, zice Domnul!"

Isa 48.8;Ier 5.11;

21"Un vuiet se aude pe înălțimi: sunt plânsetele și rugămințile de iertare ale copiilor lui Israel; căci și-au sucit calea, și au uitat pe Domnul, Dumnezeul lor.

Isa 15.2;

22"Întoarceți-vă, copii răzvrătiți, și vă voi ierta abaterile." - "Iată-ne, venim la Tine, căci Tu ești Domnul, Dumnezeul nostru."

Ier 3.14;Osea 14.1;Osea 6.1;Osea 14.4;

23"În adevăr, zadarnic se așteaptă mântuire de la dealuri și de la mulțimea munților; în adevăr, în Domnul, Dumnezeul nostru, este mântuirea lui Israel.

Ps 121.1-2;Ps 3.8;

24Idolii, dimpotrivă, au mâncat rodul muncii părinților noștri, din tinerețea noastră, oile și boii lor, fiii și fiicele lor.

Ier 11.13;Osea 9.10;

25Să ne culcăm în rușinea noastră, și să ne învelim cu ocara noastră, căci am păcătuit împotriva Domnului, Dumnezeului nostru, noi și părinții noștri, din tinerețea noastră și până în ziua de azi, și n-am ascultat glasul Domnului, Dumnezeului nostru."

Ezra 9.7;Ier 22.21;

## 1 < 4 > 6 12 18 24 30 36 42 48 52

1"Israele, de te vei întoarce, dacă te vei întoarce la Mine, zice Domnul, dacă vei scoate urâciunile tale dinaintea Mea, nu vei mai rătăci.

Ier 3.1-22;Ioel 2.12;

2Dacă vei jura: "Viu este Domnul!" cu adevăr, cu neprihănire și cu dreptate, atunci neamurile vor fi binecuvântate în El, și se vor făli cu El

Deut 10.20;Isa 45.23;Isa 65.16;Ier 5.2;Isa 48.1;Zah 8.8;Gen 22.18;Ps 72.17;Gal 3.8;Isa 45.25;1Cor 1.31;

3"Căci așa vorbește Domnul către oamenii din Iuda și din Ierusalim: "Desțeleniți-vă un ogor nou, și nu semănați între spini!

Osea 10.12;Mat 13.7-22;

4Tăiați-vă împrejur pentru Domnul, tăiați-vă împrejur inimile, oamenii lui Iuda și locuitori ai Ierusalimului, ca nu cumva să izbucnească mânia Mea ca un foc, și să se aprindă, fără să se poată stinge, din pricina răutății faptelor voastre!"

Deut 10.16;Deut 30.6;Ier 9.26;Rom 2.28-29;Col 2.11;

O năvălire străină.

5"Dați de știre în Iuda, vestiți la Ierusalim, și spuneți: "Sunați din trâmbiță în țară!" "Strigați în gura mare, și ziceți: "Strângeți-vă și haidem în cetățile întărite!"

Ier 8.14;

6"Înălțați un steag spre Sion, fugiți și nu vă opriți! Căci de la miazănoapte aduc nenorocirea și un mare prăpăd.

Ier 1.13-15;Ier 6.1-22;

7Leul se aruncă din tufarul său, nimicitorul neamurilor a pornit, și-a părăsit locul, ca să-ți pustiiască țara, să-ți dărâme cetățile, și nimeni să nu mai locuiască în ele.

2Împ 24.1;Ier 5.6;Dan 7.4;Ier 25.9;Isa 1.7;Ier 2.15;

8De aceea, acoperiți-vă cu saci, plângeți și gemeți; căci mânia aprinsă a Domnului nu se abate de la noi.

Isa 22.12;Ier 6.26;

9"În ziua aceea, zice Domnul, împăratul și căpeteniile își vor pierde inima, preoții vor rămâne încremeniți, și proorocii uimiți.

10"Eu am zis: "Ah! Doamne, Dumnezeule! Ai înșelat în adevăr pe poporul acesta și Ierusalimul, când ai zis: "Veți avea pace!" Și totuși sabia le amenință viața.

Ezec 14.9;2Tes 2.11;Ier 5.12;Ier 14.13;

11În vremea aceea, se va zice poporului acestuia și Ierusalimului: "Un vânt arzător suflă din locurile înalte ale pustiei pe drumul fiicei poporului Meu, nu ca să vânture nici ca să curețe grâul.

Ier 51.1;Ezec 11.17;Osea 13.15;

12Ci un vânt năpraznic vine de acolo până la Mine! Acum le voi rosti hotărârea!"

Ier 1.16;

13"Iată, nimicitorul înaintează ca norii; carele lui sunt ca un vârtej, caii lui sunt mai ușori decât vulturii." "Vai de noi, căci suntem prăpădiți!" -

Isa 5.28;Deut 28.49;Plân 4.19;Osea 8.1;Hab 1.8;

14"Curăță-ți inima de rău, Ierusalime, ca să fii mântuit! Până când vei păstra gânduri nelegiuite în inima ta?"

Isa 1.16;Iac 4.8;

15"Căci un glas care pornește de la Dan și vestește nenorocirea, o vestește de la muntele lui Efraim.

Ier 8.16;

16"Spuneți lucrul acesta neamurilor, faceți-l cunoscut Ierusalimului. "Vin niște împresurători dintr-o țară depărtată, și strigă împotriva cetăților lui Iuda.

Ier 5.15;

17Ca cei ce păzesc un ogor, ei înconjoară Ierusalimul, căci s-a răzvrătit împotriva Mea, zice Domnul." -

2Împ 25.1-4;

18"Acesta este rodul căilor și faptelor tale, este vina răutății tale, dacă este așa de amar, și te pătrunde până la inimă."

Ps 107.17;Isa 50.1;Ier 2.17-19;

19"Măruntaiele mele! Măruntaiele mele! Cum mă doare înăuntrul inimii mele! Îmi bate inima, nu pot să tac! Căci auzi, suflete, sunetul trâmbiței, și strigătul de război.

Isa 15.5;Isa 16.11;Isa 21.3;Isa 22.4;Ier 9.1-10;Luc 19.42;

20Se vestește dărâmare peste dărâmare, căci toată țara este pustiită; colibele îmi sunt pustiite deodată, și corturile într-o clipă!

Ps 42.7;Ezec 7.26;Ier 10.20;

21Până când voi vedea steagul fâlfâind și voi auzi sunetul trâmbiței?" -

22"Căci poporul Meu este nebun, nu Mă cunoaște; sunt niște copii fără minte și lipsiți de pricepere; sunt meșteri să facă răul, dar nu știu să facă binele." -

Rom 16.19;

23"Mă uit la pământ, și iată că este pustiu și gol; mă uit la ceruri, și lumina lor a pierit!

Isa 24.19;Gen 1.2;

24Mă uit la munți, și iată că sunt zguduiți; și toate dealurile se clatină!

Isa 5.25;Ezec 38.20;

25Mă uit, și iată că nu este nici un om; și toate păsările cerurilor au fugit!

Țef 1.3;

26Mă uit, și iată, Carmelul este un pustiu; și toate cetățile sale sunt nimicite înaintea Domnului, și înaintea mâniei Lui aprinse!"

27"Căci așa vorbește Domnul: "Toată țara va fi pustiită; dar nu o voi nimici de tot.

Ier 5.10-18;Ier 30.11;Ier 46.28;

28Din pricina aceasta, țara este în jale, și cerurile sus sunt întunecate; căci Eu am zis, am hotărât lucrul acesta, și nu-Mi pare rău de el, nu Mă voi întoarce." -

Osea 4.3;Isa 5.30;Isa 50.3;Num 23.19;Ier 7.16;

29"La vuietul călăreților și arcașilor, toate cetățile fug; se ascund în păduri și se suie pe stânci; toate cetățile sunt părăsite, nu mai au locuitori.

30Și tu, pustiito, ce vei face? Te vei îmbrăca în cârmâz, te vei împodobi cu podoabe de aur, îți vei sulimeni ochii; dar degeaba te vei înfrumuseța: ibovnici tăi te disprețuiesc, și vor să-ți ia viața.

2Împ 9.30;Ezec 23.40;Ier 22.20-22;Plân 1.2-19;

31Căci Eu aud niște țipete ca ale unei femei în chinurile nașterii, țipete de durere ca la cea dintâi facere. Este glasul fiicei Sionului, care suspină și întinde mâinile, zicând: "Nenorocita de mine! Mor din pricina ucigașilor!"

Isa 1.15;Plin 1.17;

## 1 < 5 > 12 18 24 30 36 42 48 52

1"Cutreierați ulițele Ierusalimului, uitați-vă, întrebați și căutați în piețe, dacă se găsește un om, dacă este vreunul care să înfăptuiască ce este drept, care să se țină de adevăr, și voi ierta Ierusalimul.

Ezec 22.30;Gen 18.23;Ps 12.1;Gen 18.26;

2Chiar când zic: "Viu este Domnul!" ei jură strâmb."

Tit 1.16;Ier 4.2;Ier 7.9;

3"Doamne, nu văd ochii Tăi adevărul? Tu-i lovești și ei nu simt nimic; îi nimicești, și nu vor să ia învățătură; iau o înfățișare mai tare decât stânca, nu vor să se întoarcă la Tine."

2Cron 16.9;Isa 1.5;Isa 9.13;Ier 2.30;Ier 7.28;Țef 3.2;

4"Eu ziceam: "Numai cei mici sunt așa; ei lucrează fără minte, pentru că nu cunosc calea Domnului, Legea Dumnezeului lor!

Ier 8.7;

5Mă voi duce deci la cei mari, și le voi vorbi; căci ei cunosc calea Domnului, Legea Dumnezeului lor!" "Dar toți au sfărâmat jugul, și au rupt legăturile.

Mic 3.1;Ps 2.3;

6De aceea îi omoară leul din pădure, și-i nimicește lupul din pustie. Stă la pândă pardosul înaintea cetăților lor: toți cei ce vor ieși din ele vor fi sfâșiați; căci fărădelegile lor sunt multe, abaterile lor s-au înmulțit!"

Ier 4.7;Ps 104.20;Hab 1.8;Țef 3.3;Osea 13.7;

7"Cum să te iert? - zice Domnul - Copiii tăi M-au părăsit, și jură pe dumnezei care n-au ființă. Și după ce le-am primit jurămintele, se dedau la preacurvie, și aleargă cu grămada în casa curvei!

Ios 23.7;Țef 1.5;Deut 32.21;Gal 4.8;Deut 32.15;

8Ca niște cai bine hrăniți, care aleargă încoace și încolo, fiecare nechează după nevasta aproapelui său."

Ezec 22.11;Ier 13.27;

9"Să nu pedepsesc Eu aceste lucruri, zice Domnul, să nu-Mi răzbun Eu pe un asemenea popor?"

Ier 5.29;Ier 9.9;Ier 44.22;

10"Suiți-vă pe zidurile ei și dărâmați, dar nu nimiciți de tot! Luați-i butucii aceștia, căci nu sunt ai Domnului!

Ier 39.8;Ier 4.27;Ier 5.18;

11Căci casa lui Israel și casa lui Iuda Mi-au fost necredincioase, zice Domnul."

Ier 3.20;

12"Ei tăgăduiesc pe Domnul și zic: "Nu este El! Și nu va veni nenorocirea peste noi; nu vom vedea nici sabia nici foametea.

2Cron 36.16;Ier 4.10;Isa 28.15;Ier 14.13;

13Proorocii sunt vânt, și nu Dumnezeu vorbește în ei. Așa să li se facă și lor!"

14"De aceea așa vorbește Domnul, Dumnezeul oștirilor: "Pentru că ați zis lucrul acesta, iată, Cuvântul Meu îl fac foc în gura ta, și poporul acesta lemne, ca să-i ardă focul acesta.

Ier 1.9;

15Iată, aduc de departe un neam împotriva voastră, casă a lui Israel, - zice Domnul - un neam tare, un neam străvechi, un neam a cărui limbă n-o cunoști, și ale cărui vorbe nu le pricepi.

Deut 28.49;Isa 5.26;Ier 1.15;Ier 6.22;Isa 39.3;Ier 4.16;

16Tolba lui cu săgeți este ca un mormânt deschis; toți sunt niște viteji.

17El îți va mânca secerișul și pâinea, îți va mânca fiii și fiicele, îți va mânca oile și boii, îți va mânca via și smochinul; și îți va trece prin sabie cetățile întărite, în care te încrezi.

Lev 26.16;Deut 28.31-33;

18Dar, și în zilele acelea, zice Domnul, - nu vă voi nimici de tot.

Ier 4.27;

19Dacă veți întreba atunci: "Pentru ce ne-a făcut toate acestea Domnul, Dumnezeul nostru?" "Așa le vei răspunde: "După cum voi M-ați părăsit și ați slujit unor dumnezei străini în țara voastră, tot așa, acum veți sluji unor străini într-o țară care nu este a voastră!"

Deut 29.24;1Împ 9.8-9;Ier 23.22;Ier 16.10;Ier 2.13;Deut 28.48;

20"Spuneți lucrul acesta casei lui Iacov, vestiți-l în Iuda, și ziceți:

21"Ascultați lucrul acesta, popor fără minte, și fără inimă, care are ochi și nu vede, urechi și n-aude!

Isa 6.9;Ezec 12.2;Mat 13.14;Ioan 12.40;Fapt 28.26;Rom 11.8;

22"Nu voiți să vă temeți de Mine, zice Domnul, nu voiți să tremurați înaintea Mea?" Eu am pus mării ca hotar nisipul, hotar veșnic, pe care nu trebuie să-l treacă. Și chiar dacă valurile ei se înfurie, totuși sunt neputincioase; urlă, dar nu-l trec.

Apoc 15.4;Iov 26.10;Iov 38.10-11;Ps 104.9;Prov 8.29;

23Poporul acesta însă are o inimă dârză și răzvrătită; se răscoală, și pleacă,

24și nu zic în inima lor: "Să ne temem de Domnul, Dumnezeul nostru, care dă ploaie la vreme, ploaie timpurie și târzie, și ne păstrează săptămânile hotărâte pentru seceriș.

Ps 147.8;Ier 14.22;Mat 5.45;Fapt 14.17;Deut 11.14;Ioel 2.23;Gen 8.22;

25"Din pricina nelegiuirilor voastre n-au loc aceste orânduiri, păcatele voastre vă lipsesc de aceste bunătăți.

Ier 3.3;

26Căci în poporul Meu sunt oameni răi; ei pândesc ca păsărarul care întinde lațuri, întind curse, și prind oameni.

Prov 1.11-18;Hab 1.15;

27Cum se umple o colivie de păsări, așa se umplu casele lor prin vicleșug; așa ajung ei puternici și bogați.

28Se îngrașă, lucesc de grăsime; întrec orice măsură în rău, nu apără pricina, pricina orfanului, ca să le meargă bine, nu fac dreptate celor lipsiți.

Deut 32.15;Isa 1.23;Zah 7.10;Iov 12.6;Ps 73.12;Ier 12.1;

29"Să nu pedepsesc Eu aceste lucruri, zice Domnul, să nu-Mi răzbun Eu pe un asemenea popor?"

Ier 5.9;Mal 3.5;

30"Grozave lucruri, urâcioase lucruri se fac în țară.

Ier 23.14;Osea 6.10;

31Proorocii prorocesc neadevăruri, preoții stăpânesc cu ajutorul lor, și poporului Meu îi plac aceste lucruri. Dar ce veți face la urmă?

Ier 14.14;Ier 23.25-26;Ezec 13.6;Mic 2.11;

## 1 < 6 > 8 9 10 11 12 18 24 30 36 42 48 52

1"Fugiți, copii ai lui Beniamin, fugiți din mijlocul Ierusalimului, sunați din trâmbiță la Tecoa, ridicați un semn la Bet-Hacherem! Căci de la miază-noapte se vede venind o nenorocire și un mare prăpăd.

Neem 3.14;Ier 1.14;Ier 4.6;

2Pe frumoasa și subțirica fiică a Sionului, o nimicesc!

3La ea vin păstorii cu turmele lor, își întind corturile în jurul ei, și își pasc fiecare partea lui." -

2Împ 25.1-4;Ier 4.17;

4"Pregătiți-vă s-o bateți! Haidem! Să ne suim ziua în amiaza mare!"... Vai de noi, căci ziua scade, și umbrele de seară se lungesc."

Ier 51.27;Ioel 3.9;Ier 15.8;

5Haidem să ne suim noaptea! Și să-i dărâmăm casele împărătești!" -

6"Căci așa vorbește Domnul oștirilor: "Tăiați copaci, și ridicați șanțuri împotriva Ierusalimului! Aceasta este cetatea care trebuie pedepsită; căci în mijlocul ei este numai apăsare.

7Cum țâșnesc apele dintr-o fântână, așa țâșnește răutatea ei din ea; nu se aude în ea decât silnicie și prăpăd; durerea și rănile Îmi izbesc fără curmare privirile.

Isa 57.20;Ps 55.9-11;Ier 20.8;Ezec 7.11-23;

8Ia învățătură, Ierusalime, ca nu cumva să Mă depărtez de tine, și să fac din tine un pustiu, o țară nelocuită!"

Ezec 23.18;Osea 9.12;

9"Așa vorbește Domnul oștirilor: "Vor culege rămășițele lui Israel cum se culeg ciorchinele rămase dintr-o vie. Puneți din nou mâna pe ea, ca și culegătorul pe mlădițe." -

10"Cui să vorbesc, și pe cine să iau martor ca să m-asculte?" Urechea lor este netăiată împrejur, și nu sunt în stare să ia aminte. Iată, Cuvântul Domnului este o ocară pentru ei, și nu le place de el.

Ier 7.26;Fapt 7.51;Ex 6.12;Ier 20.8;

11Eu sunt așa de plin de mânia Domnului, că n-o pot opri." - "Toarn-o peste copilul de pe uliță, și peste adunările tinerilor. Căci și bărbatul și nevasta vor fi prinși, și bătrânul și cel încărcat de zile.

Ier 20.9;Ier 9.21;

12Casele lor vor trece în stăpânirea altora, ogoarele și nevestele lor de asemenea, când Îmi voi întinde mâna asupra locuitorilor țării, zice Domnul."

Deut 28.30;Ier 8.10;

13"Căci de la cel mai mic până la cel mai mare, toți sunt lacomi de câștig; de la prooroc până la preot, toți înșeală.

Isa 56.11;Ier 8.10;Ier 14.18;Ier 23.11;Mic 3.5-11;

14Leagă în chip ușuratic rana fiicei poporului Meu, zicând: "Pace! Pace!" Și totuși nu este pace!

Ier 8.11;Ezec 13.10;Ier 4.10;Ier 14.13;Ier 23.17;

15Sunt dați de rușine, căci săvârșesc urâciuni; și totuși nu roșesc, și nu știu de rușine. De aceea vor cădea împreună cu cei ce cad, vor fi răsturnați, când îi voi pedepsi, zice Domnul."

Ier 3.3;Ier 8.12;

16Așa vorbește Domnul: "Stați în drumuri, uitați-vă, și întrebați care sunt cărările cele vechi, care este calea cea bună: umblați pe ea, și veți găsi odihnă pentru sufletele voastre!" Dar ei răspund: "Nu vrem să umblăm pe ele!"

Isa 8.20;Ier 18.15;Mal 4.4;Luc 16.29;Mat 11.29;

17"Am pus niște străjeri peste voi: "Fiți cu luare aminte la sunetul trâmbiței!" Dar ei răspund: "Nu vrem să fim cu luare aminte!"

Isa 21.11;Isa 58.1;Ier 25.4;Ezec 3.17;Hab 2.1;

18"De aceea, ascultați, neamuri, și luați seama la ce li se va întâmpla, adunare a popoarelor!

19Ascultă și tu, pământule! Iată, voi aduce peste poporul acesta o nenorocire, care va fi rodul gândurilor lui; căci n-au luat aminte la Cuvintele Mele, și au nesocotit Legea Mea.

Isa 1.2;Prov 1.31;

20Ce nevoie am Eu de tămâia care vine din Seba, de trestia mirositoare dintr-o țară depărtată? Arderile voastre de tot nu-Mi plac, și jertfele voastre nu-Mi sunt plăcute."

Ps 40.6;Ps 50.7-9;Isa 1.11;Isa 63.3;Amos 5.21;Mic 6.6;Isa 60.6;Ier 7.21;

21De aceea, așa vorbește Domnul: "Iată, voi pune înaintea poporului acestuia niște pietre de poticnire, de care se vor lovi împreună părinți și fii, vecini și prieteni, și vor pieri."

22"Așa vorbește Domnul: "Iată că vine un popor din țara de la miază-noapte, un neam mare se ridică de la marginile pământului.

Ier 1.15;Ier 5.15;Ier 10.22;Ier 50.43;

23Ei poartă arc și suliță; sunt cumpliți și fără milă; glasul lor urlă ca marea; sunt călare pe cai, și gata de luptă ca un om pregătit de război, împotriva ta, fiică a Sionului!"

Isa 5.30;

24La vuietul apropierii lor, mâinile ni se slăbesc, ne apucă groaza, ca durerea unei femei care naște."

Ier 4.31;Ier 13.21;Ier 49.24;Ier 50.43;

25"Nu ieșiți în ogoare, și nu mergeți pe drumuri! Căci acolo este sabia vrăjmașului, răspândind spaima de jur împrejur!

26Fiica poporului meu, acoperă-te cu un sac și tăvălește-te în cenușă, jelește-te ca după singurul tău fiu, varsă lacrimi, lacrimi amare! Căci pe neașteptate vine pustiitorul peste noi."

Ier 4.8;Ier 25.34;Mic 1.10;Zah 12.10;

27"Te pusesem de pază peste poporul Meu, ca o cetățuie, ca să le cunoști și să le cercetezi calea.

Ier 1.18;Ier 15.20;

28Toți sunt niște răzvrătiți, niște bârfitori, aramă și fier, toți sunt niște stricați.

Ier 5.23;Ier 9.4;Ezec 22.18;

29Foalele ard, plumbul este topit de foc; degeaba curățesc, căci zgura nu se dezlipește."

30"De aceea se vor numi argint lepădat, căci Domnul i-a lepădat."

Isa 1.22;

Mustrări și amenințări.

## 1 < 7 > 12 18 24 30 36 42 48 52

1Iată cuvântul vorbit lui Ieremia din partea Domnului:

Ier 26.2;

2"Șezi la poarta Casei Domnului, vestește acolo cuvântul acesta, și spune: "Ascultați Cuvântul Domnului, toți bărbații lui Iuda, care intrați pe aceste porți, ca să vă închinați înaintea Domnului!"

3"Așa vorbește Domnul oștirilor, Dumnezeul lui Israel: "Îndreptați-vă căile și faptele, și vă voi lăsa să locuiți în locul acesta.

Ier 18.11;Ier 26.13;

4Nu vă hrăniți cu nădejdi înșelătoare, zicând: "Acesta este Templul Domnului, Templul Domnului, Templul Domnului!"

Mic 3.11;

5"Căci numai dacă vă veți îndrepta căile și faptele, dacă veți înfăptui dreptatea unii față de alții,

Ier 22.3;

6dacă nu veți asupri pe străin, pe orfan și pe văduvă, dacă nu veți vărsa sânge nevinovat în locul acesta, și dacă nu veți merge după alți dumnezei, spre nenorocirea voastră,

Deut 6.14-15;Deut 8.19;Deut 11.28;Ier 13.10;

7numai așa vă voi lăsa să locuiți în locul acesta, în țara pe care am dat-o părinților voștri, din veșnicie în veșnicie.

Deut 4.40;Ier 3.18;

8Dar iată că voi vă hrăniți cu nădejdi înșelătoare, care nu slujesc la nimic.

Ier 7.4;Ier 5.31;Ier 14.13-14;

9Cum? Furați, ucideți, preacurviți, jurați strâmb, aduceți tămâie lui Baal, mergeți după alți dumnezei pe care nu-i cunoașteți!...

1Împ 18.21;Osea 4.1-2;Țef 1.5;Ex 20.3;Ier 7.6;

10Și apoi veniți să vă înfățișați înaintea Mea, în Casa aceasta peste care este chemat Numele Meu și ziceți: "Suntem izbăviți!"... ca iarăși să faceți toate aceste urâciuni!

Ezec 23.39;Ier 7.11-30;Ier 32.34;Ier 32.34;Ier 34.15;

11"Este Casa aceasta peste care este chemat Numele Meu, o peșteră de tâlhari înaintea voastră?" "Eu însumi văd lucrul acesta, zice Domnul!"

Isa 56.7;Mat 21.13;Marc 11.12;Luc 19.46;

12"Duceți-vă dar la locul care-Mi fusese închinat la Silo, unde pusesem să locuiască odinioară Numele Meu, și vedeți ce i-am făcut, din pricina răutății poporului Meu Israel!

Ios 18.1;Jud 18.31;Deut 12.11;1Sam 4.10-11;Ps 78.60;Ier 26.6;

13"Și acum, fiindcă ați făcut toate aceste fapte, zice Domnul, fiindcă v-am vorbit dis-de-dimineață, și n-ați ascultat, fiindcă v-am chemat și n-ați răspuns,

2Cron 36.15;Ier 7.25;Ier 11.7;Prov 1.24;Isa 65.12;Isa 66.4;

14voi face Casei peste care este chemat Numele Meu, în care vă puneți încrederea, și locului pe care vi l-am dat vouă și părinților voștri, le voi face întocmai cum am făcut lui Silo.

1Sam 4.10-11;Ps 78.60;Ier 26.6;

15Și vă voi lepăda de la Fața Mea, cum am lepădat pe toți frații voștri, pe toată sămânța lui Efraim!"

2Împ 17.23;Ps 78.67-68;

16"Tu însă nu mijloci pentru poporul acesta, nu înălța nici cereri, nici rugăciuni pentru ei, și nu stărui pe lângă Mine; căci nu te voi asculta!

Ex 32.10;Ier 11.14;Ier 14.11;Ier 15.1;

17Nu vezi ce fac ei în cetățile lui Iuda și pe ulițele Ierusalimului?

18Copiii strâng lemne, părinții aprind focul, și femeile frământă plămădeala, ca să pregătească turte împărătesei cerului, și să toarne jertfe de băutură altor dumnezei, ca să Mă mânie."

Ier 44.17-19;Ier 19.13;

19"Pe Mine Mă mânie ei oare? zice Domnul; nu pe ei înșiși, spre rușinea lor?"

Deut 32.16-21;

20"De aceea, așa vorbește Domnul, Dumnezeu: "Iată, mânia și urgia Mea se vor vărsa peste locul acesta, peste oameni și dobitoace, peste copacii de pe câmp și peste roadele pământului; și va arde, și nu se va stinge."

21"Așa vorbește Domnul oștirilor, Dumnezeul lui Israel: "Adăugați arderile voastre de tot la jertfele voastre, și mâncați-le carnea!

Isa 1.11;Ier 6.20;Amos 5.21;Osea 8.13;

22Căci n-am vorbit nimic cu părinții voștri și nu le-am dat nici o poruncă, cu privire la arderi de tot și jertfe, în ziua când i-am scos din țara Egiptului.

1Sam 15.22;Ps 51.16-17;Osea 6.6;

23Ci iată porunca pe care le-am dat-o: "Ascultați glasul Meu, și Eu voi fi Dumnezeul vostru, iar voi veți fi poporul Meu; umblați pe toate căile pe care vi le-am poruncit, ca să fiți fericiți."

Ex 15.26;Deut 6.3;Ier 11.4-7;Ex 19.5;Lev 26.12;

24Dar ei n-au ascultat, și n-au luat aminte, ci au urmat sfaturile și pornirile inimii lor rele, au dat înapoi și n-au mers înainte.

Ps 81.11;Ier 11.8;Deut 29.19;Ps 81.12;Ier 2.27;Ier 32.33;Osea 4.16;

25Din ziua când au ieșit părinții voștri din Egipt, până în ziua de azi, v-am trimis pe toți slujitorii Mei, proorocii, i-am trimis în fiecare zi, de dimineață.

2Cron 36.15;Ier 25.4;Ier 29.19;Ier 7.13;

26Dar ei nu M-au ascultat, n-au luat aminte; și-au înțepenit gâtul, și au făcut mai rău decât părinții lor.

Ier 7.24;Ier 11.8;Ier 17.23;Ier 25.3-4;Neem 9.17-29;Ier 19.15;Ier 16.12;

27Și chiar dacă le vei spune toate aceste lucruri, tot nu te vor asculta; și dacă vei striga la ei, nu-ți vor răspunde.

Ezec 2.7;

28De aceea, spune-le: "Acesta este poporul care n-ascultă glasul Domnului, Dumnezeului său, și care nu vrea să ia învățătură; s-a dus adevărul, a fugit din gura lor."

Ier 5.3;Ier 32.33;Ier 9.3;

29"Acum, tunde-ți părul, Ierusalime, și aruncă-l departe; suie-te pe înălțimi, și fă o cântare de jale! Căci Domnul leapădă și îndepărtează neamul de oameni, care I-a ațâțat urgia.

Iov 1.20;Isa 15.2;Ier 16.6;Ier 48.37;Mic 1.16;

30Căci copiii lui Iuda au făcut ce este rău înaintea Mea, zice Domnul; și-au așezat urâciunile lor în Casa peste care este chemat Numele Meu, ca s-o spurce.

2Împ 21.4-7;2Cron 33.4-7;Ier 23.11;Ier 32.34;Ezec 7.20;Ezec 8.5;Dan 9.27;

31Au zidit și locuri înalte la Tofet, în valea Ben-Hinom, ca să-și ardă în foc pe fiii și fiicele lor: lucru pe care Eu nu-l poruncisem, și nici nu-Mi trecuse prin minte."

2Împ 23.10;Ier 19.5;Ier 32.35;Ps 106.38;Deut 17.3;

32"De aceea iată, vin zile, zice Domnul, când nu se va mai zice Tofet și valea Ben-Hinom, ci se va zice valea măcelului, și se vor îngropa morții la Tofet, din lipsă deloc.

Ier 19.6;2Împ 23.10;Ier 19.11;Ezec 6.5;

33Trupurile moarte ale acestui popor vor fi hrana păsărilor cerului și a fiarelor pământului; și nimeni nu le va speria.

Deut 28.26;Ps 79.2;Ier 12.9;Ier 16.4;Ier 34.20;

34Voi face astfel să înceteze în cetățile lui Iuda și pe ulițele Ierusalimului, strigătele de bucurie și strigătele de veselie, cântecele mirelui și cântecele miresei, căci țara va ajunge un pustiu!"

Isa 24.7-8;Ier 16.9;Ier 25.10;Ier 33.11;Ezec 26.13;Osea 2.11;Apoc 18.23;Lev 26.23;Isa 1.7;Isa 3.26;

## 1 6 < 8 > 12 18 24 30 36 42 48 52

1"În vremea aceea, zice Domnul, se vor scoate din mormintele lor oasele împăraților lui Iuda, oasele căpeteniilor lui, oasele preoților, oasele proorocilor, și oasele locuitorilor Ierusalimului.

2Le vor întinde în fața soarelui, în fața lunii, și în fața întregii oștiri a cerurilor, pe care i-au iubit ei, cărora le-au slujit, pe care i-au urmat, pe care i-au căutat și înaintea cărora s-au închinat. Nu le vor mai strânge, nici nu le vor mai îngropa, și se vor face gunoi pe pământ.

2Împ 23.5;Ezec 8.16;Ier 22.19;2Împ 9.36;Ps 83.10;Ier 9.22;Ier 16.4;

3Toți cei ce vor rămâne din acest neam rău, vor dori mai degrabă moartea decât viața, în toate locurile unde îi voi izgoni, zice Domnul oștirilor."

Iov 3.21-22;Iov 7.15-16;Apoc 9.6;

4"Spune-le: "Așa vorbește Domnul: "Cine cade și nu se mai scoală?" "Sau cine se abate fără să se întoarcă iarăși?"

5"Pentru ce dar poporul acesta al Ierusalimului se lasă dus în necurmate rătăciri, stăruie în înșelătorie, și nu vor să se întoarcă la Dumnezeu?

Ier 7.24;Ier 9.6;Ier 5.3;

6"Căci Eu sunt cu luare aminte, și aud că ei nu vorbesc cum ar trebui; nici unul nu se căiește de răutatea lui, și nu zice: "Ce am făcut?" Ci toți își încep din nou alergarea, ca un cal care se aruncă la luptă.

2Pet 3.9;

7Chiar și cocostârcul își cunoaște vremea pe ceruri; turtureaua, rândunica și cocorul își păzesc vremea venirii lor; dar poporul Meu nu cunoaște Legea Domnului!"

Isa 1.3;Cânt 2.12;Ier 5.4-5;

8Cum puteți voi să ziceți: "Suntem înțelepți, și Legea Domnului este cu noi?" "Cu adevărat, degeaba s-a pus la lucru pana mincinoasă a cărturarilor.

Rom 2.17;

9Înțelepții sunt dați de rușine, sunt uimiți, sunt prinși; căci au nesocotit Cuvântul Domnului, și ce înțelepciune au ei?

Ier 6.15;

10De aceea, pe nevestele lor le voi da altora, și ogoarele lor altor stăpâni. Căci de la cel mai mic până la cel mai mare, toți sunt lacomi de câștig mârșav, de la prooroc până la preot, toți înșeală!

Deut 28.30;Ier 6.12;Amos 5.11;Țef 1.13;Isa 56.11;Ier 6.13;

11Leagă în chip ușuratic rana fiicei poporului Meu, zicând: "Pace! Pace!" Și totuși pace nu este.

Ier 6.14;Ezec 13.10;

12Vor fi dați de rușine, căci săvârșesc astfel de urâciuni; nu roșesc, și nu știu de rușine; de aceea, vor cădea împreună cu cei ce cad, și vor fi răsturnați, când îi voi pedepsi, zice Domnul."

Ier 3.3;Ier 6.15;

13"Vreau să isprăvesc cu ei, zice Domnul. Nu vor mai fi struguri în vie, nici smochine în smochin, și frunzele se vor vesteji. Le voi da celor ce vor trece peste ele." -

Isa 5.1;Ioel 1.7;Mat 21.19;Luc 13.6;

14"Pentru ce ședem jos?" "Strângeți-vă, și haidem în cetățile întărite, ca să pierim acolo! Căci Domnul, Dumnezeul nostru, ne sortește la moarte, ne dă să bem ape otrăvite, pentru că am păcătuit împotriva Domnului.

Ier 4.5;Ier 9.15;Ier 23.15;

15Așteptam pacea, și nu vine nimic mai bun; o vreme de vindecare, și iată groaza!" -

Ier 14.19;

16"Sforăitul cailor săi se aude dinspre Dan și de vuietul nechezatului lor se cutremură toată țara; vin, mănâncă țara și ce cuprinde ea, cetatea și pe cei ce o locuiesc."

Ier 4.15;Jud 5.22;Ier 47.3;

17"Căci iată că trimit între voi niște șerpi, niște basilici, împotriva cărora nu este nici un descântec, și vă vor mușca, zice Domnul."

Ps 58.4-5;Ecl 10.11;

18"Aș vrea să-mi alin durerea; dar mă doare inima în mine.

19Iată, strigătele fiicei poporului meu răsună dintr-o țară depărtată." "Nu mai este Domnul în Sion?" "Nu mai este în ea împăratul ei?" - "Pentru ce M-au mâniat ei cu chipurile lor cioplite, cu idoli străini?" -

Isa 39.3;Deut 32.21;Isa 1.4;

20"Secerișul a trecut, vara s-a isprăvit, și noi tot nu suntem mântuiți!" -

21"Sunt zdrobit de durerea fiicei poporului meu, mă doare, m-apucă groaza.

Ier 4.19;Ier 9.1;Ier 14.17;Ioel 2.6;Nah 2.10;

22Nu este nici un leac alinător în Galaad? Nu este nici un doctor acolo? Pentru ce nu se face dar vindecarea fiicei poporului meu?" -

Gen 37.25;Gen 43.11;Ier 46.11;Ier 51.8;

## 1 6 < 9 > 12 18 24 30 36 42 48 52

1"O! de mi-ar fi capul plin cu apă, de mi-ar fi ochii un izvor de lacrimi, aș plânge zi și noapte pe morții fiicei poporului meu!

Isa 22.4;Ier 4.19;Ier 13.17;Ier 14.17;Plân 2.11;Plân 3.48;

2O! dac-aș avea un han de călători în pustie, aș părăsi pe poporul meu, și m-aș depărta de el! Căci toți sunt niște preacurvari și o ceată de mișei." -

Ier 5.7-8;

3"Au limba întinsă ca un arc și aruncă minciuna; și nu prin adevăr sunt ei puternici în țară; căci merg din răutate în răutate, și nu Mă cunosc, zice Domnul."

Ps 64.3;Isa 59.4-15;1Sam 2.12;Osea 4.1;

4"Fiecare să se păzească de prietenul lui, și să nu se încreadă în nici unul din frații săi; căci orice frate caută să înșele, și orice prieten umblă cu bârfeli.

Ier 12.6;Mic 7.5-6;Ier 6.28;

5Se trag pe sfoară unii pe alții, și nu spun adevărul; își deprind limba să mintă, și se trudesc să facă rău." -

6"Locuința ta este în mijlocul fățărniciei, și, de fățarnici ce sunt, nu vor să Mă cunoască, - zice Domnul." -

7"De aceea, așa vorbește Domnul oștirilor: "Iată, îi voi topi în cuptor, și îi voi încerca. Căci cum aș putea să mă port altfel cu fiica poporului Meu?

Isa 1.25;Mal 3.3;Osea 11.8;

8Limba lor este o săgeată ucigătoare, nu spun decât minciuni; cu gura vorbesc aproapelui lor de pace, și în fundul inimii îi întind curse.

Ps 12.2;Ps 120.3;Ier 9.3;Ps 28.3;Ps 55.21;

9Să nu-i pedepsesc Eu pentru aceste lucruri, zice Domnul, să nu-mi răzbun Eu pe un asemenea popor?"

Ier 5.9-29;

10"Munții vreau să-i plâng și să gem pentru ei, pentru câmpiile pustiite vreau să fac o jelanie; căci sunt arse de tot, și nimeni nu mai trece prin ele; nu se mai aude în ele behăitul turmelor; păsările cerului și dobitoacele au fugit și au pierit. -

Ier 12.4;Ier 23.10;Osea 4.3;Ier 4.25;

11Voi face și Ierusalimul un morman de pietre, o vizuină de șacali, și cetățile lui Iuda le voi preface într-un pustiu fără locuitori.

Isa 25.2;Isa 13.22;Isa 34.13;Ier 10.22;

12Unde este omul înțelept care să înțeleagă aceste lucruri? Să spună acela, căruia i-a vorbit gura Domnului, pentru ce este nimicită țara, arsă ca un pustiu pe unde nu mai trece nimeni?

Ps 107.43;Osea 14.9;

13Domnul zice: "Pentru că au părăsit Legea Mea, pe care le-o pusesem înainte; pentru că n-au ascultat glasul Meu, și nu l-au urmat;

14ci au umblat după aplecările inimii lor, și au mers după Baali, cum i-au învățat părinții lor."

Ier 3.17;Ier 7.24;Gal 1.14;

15"De aceea, așa vorbește Domnul oștirilor, Dumnezeul lui Israel: "Iată, voi hrăni poporul acesta cu pelin, și-i voi da să bea ape otrăvite.

Ps 80.5;Ier 8.14;Ier 23.15;Plân 3.15-19;

16Îi voi risipi printre niște neamuri pe care nu le-au cunoscut nici ei, nici părinții lor, și voi trimite sabia în urma lor, până-i voi nimici."

Lev 26.33;Deut 28.64;Lev 26.33;Ier 44.27;Ezec 5.2-12;

17"Așa vorbește Domnul oștirilor: "Căutați, și chemați plângătoarele să vină! Trimiteți la femeile iscusite, ca să vină!

2Cron 35.25;Iov 3.8;Ecl 12.5;Amos 5.16;Mat 9.23;

18Să se grăbească să facă o cântare de jale asupra noastră ca să ne curgă lacrimile din ochi, și să curgă apa din pleoapele noastre!

Ier 14.17;

19Căci strigăte de jale se aud din Sion: "Cât suntem de prăpădiți! Cât de jalnic suntem acoperiți de rușine! Trebuie să părăsim țara, căci ne-au surpat locuințele!" -

Lev 18.28;Lev 20.22;

20"Ascultați, femeilor, cuvântul Domnului, și să prindă urechea voastră ce spune gura Lui! Învățați pe copiii voștri cântece de jale, învățați-vă plângeri unele pe altele!

21Căci moartea s-a suit pe ferestrele noastre, a pătruns în casele noastre împărătești; a nimicit pe copii pe uliță, și pe tineri în piețe."

Ier 6.11;

22"Spune: "Așa vorbește Domnul: "Trupurile moarte ale oamenilor vor cădea ca gunoiul pe câmpii, cum cade înapoia secerătorului un snop, pe care nu-l strânge nimeni!"

Ier 8.2;Ier 16.4;

23"Așa vorbește Domnul: "Înțeleptul să nu se laude cu înțelepciunea lui, cel tare să nu se laude cu tăria lui, bogatul să nu se laude cu bogăția lui.

Ecl 9.11;

24Ci cel ce se laudă să se laude că are pricepere și că Mă cunoaște, că știe că Eu sunt Domnul, care fac milă, judecată și dreptate pe pământ! Căci în acestea găsesc plăcere Eu, zice Domnul."

1Cor 1.31;2Cor 10.17;Mic 6.8;Mic 7.18;

25"Iată, vin zilele, zice Domnul, când voi pedepsi pe toți cei tăiați împrejur, care nu sunt tăiați împrejur cu inima,

Rom 2.8-9;

26pe Egipteni, pe Iudei, pe Edomiți, pe Amoniți, pe Moabiți, pe toți cei ce își rad colțurile bărbii, pe cei ce locuiesc în pustie; căci toate neamurile sunt netăiate împrejur, și toată casa lui Israel are inima netăiată împrejur."

Ier 25.23;Ier 49.32;Lev 26.41;Ezec 44.7;Rom 2.28-29;

Idolii și Domnul.

## 1 6 < 10 > 12 18 24 30 36 42 48 52

1"Ascultați Cuvântul pe care vi-l vorbește Domnul, casa lui Israel!

2"Așa vorbește Domnul: "Nu vă luați după felul de viețuire al neamurilor, și nu vă temeți de semnele cerului, pentru că neamurile se tem de ele.

Lev 18.3;Lev 20.23;

3Căci obiceiurile popoarelor sunt deșarte. Taie un lemn din pădure; mâna meșterului îl lucrează cu securea;

Isa 40.19-20;Isa 44.9;Isa 45.20;

4îl împodobește cu argint și aur, și ei îl țintuiesc cu cuie și ciocane, ca să nu se clatine.

Isa 41.7;Isa 46.7;

5Dumnezeii aceștia sunt ca o sperietoare de păsări într-un ogor de castraveți (Sau: ca un stâlp tras la strung), și nu vorbesc; sunt duși de alții, pentru că nu pot să meargă." "Nu vă temeți de ei, căci nu pot să facă nici un rău, și nu sunt în stare să facă nici un bine."

Ps 115.5;

6"Nici unul nu este ca Tine, Doamne! Mare ești Tu, și mare este Numele Tău prin puterea Ta.

Ex 15.11;Ps 86.8-10;

7Cine să nu se teamă de Tine, Împărate al neamurilor? Ție se cuvine teama; căci între toți înțelepții neamurilor și în toate împărățiile lor, nici unul nu este ca Tine.

Apoc 15.4;Ps 89.6;

8Toți laolaltă, sunt proști și fără minte, știința idolilor nu este decât deșertăciune, e lemn!

Ps 115.8;Isa 41.29;Hab 2.18;Zah 10.2;Rom 1.21-22;

9Ei aduc din Tarsis foițe de argint și aur din Ufaz; meșterul și mâna argintarului le pun în lucru; hainele acestor dumnezei sunt de materii vopsite în albastru și în purpură, toate sunt lucrate de meșteri iscusiți. -

Dan 10.5;Ps 115.4;

10Dar Domnul este Dumnezeu cu adevărat, este un Dumnezeu viu și un Împărat veșnic. Pământul tremură de mânia Lui, și neamurile nu pot să sufere urgia lui."

1Tim 6.17;Ps 10.16;

11"Așa să le vorbiți: "Dumnezeii, care n-au făcut nici cerurile, nici pământul, vor pieri de pe pământ și de sub ceruri.

Ps 96.5;Ier 10.15;Isa 2.18;Zah 13.2;

12Dar El a făcut pământul prin puterea Lui, a întemeiat lumea prin înțelepciunea Lui, a întins cerurile prin priceperea Lui.

Gen 1.1-9;Ps 136.5-6;Ier 51.15;Ps 93.1;Iov 9.8;Ps 104.2;Isa 40.22;

13La tunetul Lui, urlă apele în ceruri; El ridică norii de la marginile pământului, dă naștere fulgerelor și ploii, și scoate vântul din cămările Lui.

Iov 38.34;Ps 135.7;

14Atunci se arată omul cât este de prost cu știința lui, și orice argintar rămâne de rușine cu chipul lui cioplit; căci idolii lui nu sunt decât minciună, și nu este nici o suflare în ei;

Ier 51.17-18;Prov 30.2;Isa 42.17;Isa 44.11;Isa 45.16;Hab 2.18;

15sunt un lucru de nimic, o lucrare înșelătoare, și vor pieri, când va veni pedeapsa.

Ier 10.11;

16Dar Cel ce este partea lui Iacov, nu este ca ei; căci El a întocmit totul, și Israel este seminția moștenirii Lui: Domnul oștirilor este Numele Lui."

Ps 16.5;Ps 73.26;Ps 119.57;Ier 51.19;Plân 3.24;Deut 32.9;Ps 74.2;Isa 47.4;Isa 51.15;Isa 54.5;Ier 31.35;Ier 32.18;Ier 50.34;

Apropierea pedepsei.

17"Ia din țară legătura cu ce este al tău, tu, care ești în strâmtorare!"

Ier 6.1;Ezec 12.3;

18"Căci așa vorbește Domnul: "Iată, de data aceasta, voi arunca departe pe locuitorii țării. Îi voi strânge de aproape, ca să simtă." -

1Sam 25.29;Ier 16.13;Ezec 6.10;

19"Vai de mine! Sunt zdrobită! Mă doare rana!" "Dar eu zic: "O nenorocire a dat peste mine și o voi suferi!

Ier 4.19;Ier 8.21;Ier 9.1;Ps 77.10;Mic 7.9;

20Cortul îmi este dărâmat, toate funiile îmi sunt rupte, fiii mei m-au părăsit, nu mai sunt; n-am pe nimeni, care să-mi întindă cortul din nou, sau să-mi ridice pânzele!

Ier 4.20;

21Păstorii s-au prostit, n-au căutat pe Domnul; pentru aceea n-au propășit, și li se risipesc toate turmele.

22Iată, se aude un vuiet! O mare zarvă vine de la miazănoapte să prefacă cetățile lui Iuda într-un pustiu, într-o vizuină de șacali. -

Ier 1.15;Ier 4.6;Ier 5.15;Ier 6.22;Ier 9.11;

23"Știu, Doamne, că soarta omului nu este în puterea lui; nici nu stă în puterea omului, când umblă, să-și îndrepte pașii spre țintă.

Prov 16.1;Prov 20.24;

24Pedepsește-mă, Doamne, dar cu măsură, și nu în mânia Ta, ca să nu mă nimicești!

Ps 6.1;Ps 38.1;Ier 30.11;

25Varsă-Ți urgia peste neamurile care nu Te cunosc, și peste popoarele care nu cheamă Numele Tău! Căci mănâncă pe Iacov, îl înghit, îl topesc, și-i pustiesc locuința."

Ps 79.6;Iov 18.21;1Tes 4.5;2Tes 1.8;Ier 8.16;

Legământul călcat.

## 1 6 < 11 > 18 24 30 36 42 48 52

1"Iată Cuvântul Domnului care a vorbit lui Ieremia din partea Domnului, astfel:

2"Ascultați cuvintele acestui legământ, și spuneți-le oamenilor lui Iuda și locuitorilor Ierusalimului!

3"Zi-le: "Așa vorbește Domnul, Dumnezeul lui Israel: "Blestemat să fie omul care n-ascultă cuvintele legământului acestuia,

Deut 27.26;Gal 3.10;

4pe care l-am poruncit părinților voștri, în ziua când i-am scos din țara Egiptului, din cuptorul de fier, zicând: "Ascultați glasul Meu, și faceți tot ce vă voi porunci; și veți fi poporul Meu, iar Eu voi fi Dumnezeul vostru;

Deut 4.20;1Împ 8.51;Lev 26.3-12;Ier 7.23;

5atunci voi împlini jurământul pe care l-am făcut părinților voștri, că le voi da o țară în care curge lapte și miere, cum vedeți astăzi." - "Și eu am răspuns: "Amin, Doamne!"

Deut 7.12-13;Ps 105.9-10;

6Domnul mi-a zis iarăși: "Vestește toate cuvintele acestea în cetățile lui Iuda și pe ulițele Ierusalimului, și zi: "Ascultați cuvintele legământului acestuia, și împliniți-le!

Rom 2.13;Iac 1.22;

7Căci am înștiințat pe părinții voștri, din ziua când i-am scos din țara Egiptului și până în ziua de azi; i-am înștiințat în toate diminețile, zicând: "Ascultați glasul Meu!"

Ier 7.13-25;Ier 35.15;

8"Dar ei n-au ascultat, n-au luat aminte, ci au urmat fiecare pornirile inimii lor rele. De aceea am împlinit asupra lor toate cuvintele legământului acestuia, pe care le poruncisem să-l păzească, și pe care nu l-au păzit."

Ier 7.26;Ier 3.17;Ier 7.24;Ier 9.14;

9"Domnul mi-a zis: "Este o uneltire între bărbații lui Iuda și între locuitorii Ierusalimului.

Ezec 20.25;Osea 6.9;

10S-au întors la nelegiuirile celor dintâi părinți ai lor, care n-au vrut să asculte cuvintele Mele, și s-au dus și ei după alți dumnezei ca să le slujească. Casa lui Israel și casa lui Iuda au călcat legământul Meu, pe care-l făcusem cu părinții lor."

Ezec 20.18;

11"De aceea, așa vorbește Domnul: "Iată, voi aduce peste ei niște nenorociri din care nu vor putea să scape. Vor striga la Mine, dar nu-i voi asculta!

Ps 18.41;Prov 1.28;Isa 1.15;Ier 14.12;Ezec 8.18;Mic 3.4;Zah 7.13;

12Cetățile lui Iuda și locuitorii Ierusalimului se vor duce să cheme pe dumnezeii cărora le aduc tămâie, dar nu-i vor scăpa la vremea nenorocirii lor.

Deut 32.37-38;

13Căci câte cetăți ai, atâția dumnezei ai, Iuda! Și câte ulițe are Ierusalimul, atâtea altare ați ridicat idolilor, altare ca să aduceți tămâie lui Baal!..."

Ier 2.28;

14"Tu însă, nu mijloci pentru poporul acesta, nu înălța nici cereri nici rugăciuni pentru ei; căci nu-i voi asculta nicidecum, când Mă vor chema din pricina nenorocirii lor.

Ex 32.10;Ier 7.16;Ier 14.11;1Ioan 5.16;

15Ce ar putea să facă preaiubitul Meu popor în Casa Mea? Să facă o mulțime de nelegiuiri în ea? Vor îndepărta juruințele și carnea sfântă, răutatea dinaintea ta? Atunci ai putea să te bucuri!

Ps 50.16;Isa 1.11;Ezec 16.25;Hag 2.12-14;Tit 1.15;Prov 2.14;

16"Măslin verde, gras și cu roade frumoase și plăcute" este numele pe care ți-l dăduse Domnul, dar cu vuietul unei mari trosnituri, îl arde cu foc, și ramurile lui sunt sfărâmate.

Ps 52.8;Rom 11.17;

17Căci Domnul oștirilor, care te-a sădit, cheamă nenorocirea peste tine, din pricina răutății casei lui Israel și a casei lui Iuda, pe care au făcut-o ca să Mă mânie, aducând tămâie lui Baal."

Isa 5.2;Ier 3.21;

18"Domnul mi-a dat de știre, și am știut; atunci Tu mi-ai arătat faptele lor.

19Dar eu eram ca un miel blând pe care-l duci la măcelărie, și nu știam planurile rele, pe care le urzeau ei împotriva mea, zicând: "Să nimicim pomul cu rodul lui, să-l stârpim din pământul celor vii, ca să nu i se mai pomenească numele." -

Ier 18.18;Ps 83.4;Ps 27.13;Ps 116.9;Ps 142.5;

20"O, Doamne, Dumnezeul oștirilor, Tu, care ești un judecător drept, care cercetezi rărunchii și inimile: fă-mă să văd răzbunarea Ta împotriva lor, căci Ție îți încredințez pricina mea!"

1Sam 16.7;1Cron 28.9;Ps 7.9;Ier 17.10;Ier 20.12;Apoc 2.23;

21"De aceea așa vorbește Domnul împotriva oamenilor din Anatot, care vor să-ți ia viața, și zic: "Nu prooroci în Numele Domnului, căci vei muri ucis de mâna noastră!"

Ier 12.5-6;Isa 30.10;Amos 2.12;Amos 7.13-16;Mic 2.6;

22"De aceea așa vorbește Domnul oștirilor: "Iată, îi voi pedepsi; tinerii vor muri uciși de sabie, iar fiii și fiicele lor vor muri de foamete.

23Și nici unul din ei nu va scăpa, căci voi aduce nenorocirea peste oamenii din Anatot, în anul când îi voi pedepsi."

Ier 23.12;Ier 46.21;Ier 48.44;Ier 50.27;Luc 19.44;

## 1 6 < 12 > 14 15 16 17 18 24 30 36 42 48 52

1"Tu ești prea drept, Doamne, ca să mă cert cu Tine; vreau totuși să Te întreb asupra orânduirilor Tale. Pentru ce propășește calea celor răi, și toți mișeii trăiesc în pace?

Ps 51.4;Iov 12.6;Iov 21.7;Ps 37.1-35;Ps 73.3,etc;Ier 5.28;Hab 1.4;Mal 3.15;

2I-ai sădit, au prins rădăcină, cresc, fac rod. Ce-i drept, ești aproape de gura lor, dar departe de inima lor!

Isa 29.13;Mat 15.8;Marc 7.6;

3Totuși, Tu, Doamne, mă cunoști, mă vezi, îmi cercetezi inima și vezi că este cu Tine. Ia-i ca pe niște oi, care trebuie tăiate, și pregătește-i pentru ziua măcelului!

Ps 17.3;Ps 139.1;Ier 11.20;Iac 5.5;

4Până când să se jelească țara, și să se usuce iarba de pe toate câmpiile? Pier vitele și păsările din pricina răutății locuitorilor. Căci ei zic: "El, (Ieremia) n-are să ne vadă sfârșitul!" -

Ier 23.10;Osea 4.3;Ier 4.25;Ier 7.20;Ier 9.10;Osea 4.3;Ps 107.34;

5"Dacă alergând cu cei ce aleargă pe picioare, ei te obosesc, cum vei putea să te iei la întrecere cu niște cai? Și dacă nu te crezi la adăpost decât într-o țară liniștită, ce vei face pe malurile îngâmfate ale Iordanului?

Ios 3.15;1Cron 12.15;Ier 48.19;Ier 50.44;

6Căci chiar frații tăi și casa tatălui tău te vând, ei înșiși strigă în gura mare după tine. Nu-i crede când îți vor spune vorbe prietenoase."

Ier 9.4;Ier 11.19-21;Prov 26.25;

Țara pustiită. Asupra pustiitorilor.

7"Mi-am părăsit casa, și Mi-am lăsat moștenirea, Mi-am dat pe iubita Mea în mâinile vrăjmașilor ei.

8Moștenirea Mea a ajuns pentru Mine ca un leu în pădure, a mugit împotriva Mea; și de aceea o urăsc.

9A ajuns oare moștenirea Mea pentru Mine o pasăre de pradă pestriță, în jurul căreia se strâng păsările de pradă?" "Duceți-vă, și strângeți toate fiarele câmpului, și aduceți-le ca s-o mănânce!"

Isa 56.9;Ier 7.33;

10"Un mare număr de păstori îmi pustiesc via, îmi calcă ogorul în picioare; ogorul meu cel plăcut îl prefac într-un pustiu părăsit.

Ier 6.3;Isa 5.1-5;Isa 63.18;

11Îl pustiesc, și el stă trist și pustiit înaintea mea. Toată țara este pustiită, căci nimeni nu ia seama la ea.

Ier 12.4;Isa 42.25;

12Peste toate înălțimile pustiei vin pustiitori, căci sabia Domnului mănâncă țara de la un capăt la altul; și nimeni nu-i lăsat în pace.

13Au semănat grâu, și seceră spini, s-au ostenit fără folos." "Să vă fie rușine de ce culegeți, în urma mâniei aprinse a Domnului!"

Lev 26.16;Deut 28.38;Mic 6.15;Hag 1.6;

14"Așa vorbește Domnul despre toți vecinii mei cei răi, care se ating de moștenirea pe care am dat-o poporului Meu Israel: "Iată, îi voi smulge din țara lor, și voi smulge casa lui Iuda din mijlocul lor.

Zah 2.8;Deut 30.3;Ier 32.37;

15Dar după ce-i voi smulge, voi avea iarăși milă de ei, și-i voi aduce înapoi pe fiecare în moștenirea lui, și pe fiecare în țara lui.

Ezec 28.25;Amos 9.14;

16Și dacă vor învăța căile poporului Meu, dacă vor jura pe Numele Meu, zicând: "Viu este Domnul!" cum au învățat pe poporul Meu să jure pe Baal, atunci vor fi fericiți în mijlocul poporului Meu.

Ier 4.2;Efes 2.20-21;1Pet 2.5;

17Dar dacă nu vor asculta nimic, voi nimici cu desăvârșire pe un astfel de popor, îl voi nimici și îl voi pierde, zice Domnul."

Isa 60.12;

Prezicerea robiei.

## 1 6 < 13 > 18 24 30 36 42 48 52

1"Așa mi-a vorbit Domnul: "Du-te de cumpără-ți un brâu de in, și pune-l în jurul coapselor tale; dar să nu-l moi în apă!"

2Am cumpărat brâul, după porunca Domnului, și l-am pus în jurul coapselor mele.

3Apoi Cuvântul Domnului mi-a vorbit a doua oară, astfel:

4"Ia brâul, pe care l-ai cumpărat, și pe care l-ai pus în jurul coapselor tale, scoală-te, du-te la Eufrat, și ascunde-l acolo în crăpătura unei stânci."

5M-am dus, și l-am ascuns la Eufrat, cum îmi poruncise Domnul.

6După mai multe zile, Domnul mi-a zis: "Scoală-te, du-te la Eufrat, și ia de acolo brâul, pe care-ți poruncisem să-l ascunzi acolo!"

7M-am dus la Eufrat, am săpat, și am luat brâul din locul în care-l ascunsesem; dar iată că brâul era stricat și nu mai era bun de nimic.

8Cuvântul Domnului mi-a vorbit astfel:

9"Așa vorbește Domnul: "Așa voi nimici mândria lui Iuda și mândria peste măsură de mare a Ierusalimului.

Lev 26.19;

10Poporul acesta este un popor rău: nu vrea să asculte cuvintele Mele, urmează pornirile inimii lui, și merge după alți dumnezei, ca să le slujească și să se închine înaintea lor; de aceea va ajunge întocmai ca brâul acesta, care nu mai este bun de nimic!

Ier 9.14;Ier 11.8;Ier 16.12;

11Căci, cum se lipește brâul de coapsele unui om, așa Îmi lipisem Eu toată casa lui Israel și toată casa lui Iuda, zice Domnul, ca să fie poporul Meu, Numele Meu, lauda Mea și slava Mea; dar nu M-au ascultat.

Ex 19.5;Ier 33.9;

12De aceea spune-le cuvintele acestea: "Așa vorbește Domnul, Dumnezeul lui Israel: "Toate vasele se vor umple cu vin!" Și ei îți vor zice: "Crezi că noi nu știm, că toate vasele se vor umple cu vin?"

13Atunci spune-le: "Așa vorbește Domnul: "Iată, voi umple pe toți locuitorii țării acesteia, pe împărații care stau pe scaunul de domnie al lui David, pe preoți, pe prooroci, și pe toți locuitorii Ierusalimului, îi voi umple de beție.

Isa 51.17-51;Isa 63.6;Ier 25.27;Ier 51.7;

14Îi voi sfărâma pe unii de alții, pe părinți și pe fii laolaltă, zice Domnul. "Nu-i voi cruța, nu voi avea milă de ei, nu Mă voi îndura de ei, nimic nu Mă va împiedica să-i nimicesc."

Ps 2.9;

15"Ascultați și luați aminte! Nu fiți mândri, căci Domnul vorbește!

16Dați slavă Domnului, Dumnezeului vostru, până nu vine întunericul, până nu vi se lovesc picioarele de munții nopții! Veți aștepta lumina, dar El o va preface în umbra morții, și o va preface în negură adâncă.

Ios 7.19;Isa 5.30;Isa 8.22;Amos 8.9;Isa 59.9;Ps 44.19;

17Iar dacă nu vreți să ascultați, voi plânge în ascuns, pentru mândria voastră; mi se vor topi ochii în lacrimi, pentru că turma Domnului va fi dusă în robie.

Ier 9.1;Ier 14.17;Plân 1.2-16;Plân 2.18;

18Spune împăratului și împărătesei: "Ședeți pe pământ! Căci v-a căzut de pe cap cununa împărătească ce vă slujea ca podoabă."

2Împ 24.12;Ier 22.26;

19"Cetățile de la miazăzi sunt închise, și nu-i cine să deschidă. Tot Iuda este dus în robie, da, în întregime este dus în robie."

20"Ridică-ți ochii și privește pe cei ce vin de la miazănoapte. Unde este turma care-ți fusese dată, turma de care erai așa de mândru?

Ier 6.22;

21Ce vei zice când va pune mai mari peste tine pe străinii aceia pe care i-ai obișnuit să-ți fie prieteni de aproape? Nu te vor apuca durerile, cum apucă pe o femeie la naștere?

Ier 6.24;

22Și dacă vei zice în inima ta: "Pentru ce mi se întâmplă lucrul acesta?" - "Din pricina mulțimii nelegiuirilor tale, ți s-au ridicat poalele hainelor, și ți se dezgolesc călcâiele cu sila.

Ier 5.19;Ier 16.10;Isa 3.17;Isa 47.2-3;Ier 13.26;Ezec 16.37-39;Nah 3.5;

23Poate un Etiopian să-și schimbe pielea, sau un pardos să-și schimbe petele? Tot așa, ați putea voi să faceți binele, voi, care sunteți deprinși să faceți răul?

24De aceea, îi voi risipi, ca pleava luată de vântul pustiei.

Ps 1.4;Osea 13.3;

25Iată-ți soarta, partea pe care ți-o măsor, zice Domnul, pentru că M-ai uitat, și ți-ai pus încrederea în minciună.

Iov 20.29;Ps 11.6;Ier 10.14;

26De aceea îți voi ridica poalele și ți le voi da peste cap, ca să ți se vadă rușinea.

Ier 13.22;

27Am văzut preacurviile și nechezaturile tale, curviile nelegiuite pe dealuri și în ogoare, ți-am văzut urâciunile! Vai de tine, Ierusalime! Nu vrei să te curăți? Cât vei mai zăbovi?"

Ier 5.8;Isa 65.7;Ier 2.20;Ier 3.2-6;Ezec 6.13;

## 1 6 12 < 14 > 18 24 30 36 42 48 52

1Cuvântul Domnului, spus lui Ieremia, cu prilejul secetei.

2"Iuda jelește, cetățile lui sunt pustiite, triste, posomorâte, și strigătele Ierusalimului se înalță."

Isa 3.36;Ier 8.21;1Sam 5.12;

3Cei mari trimit pe cei mici să aducă apă, dar cei mici, când se duc la fântâni, nu găsesc apă, și se întorc cu vasele goale: rușinați și roșiți, își acoperă capul.

Ps 40.14;2Sam 15.30;

4Pământul crapă, pentru că nu cade ploaie în țară, și plugarii, înșelați în nădejdea lor, își acoperă capul.

5Chiar și cerboaica de pe câmp naște și își părăsește puii, pentru că nu găsește verdeață.

6Măgarii sălbatici stau pe locuri înalte și pleșuve, trăgând aer ca niște șerpi; li se topesc ochii, pentru că nu este iarbă."

Ier 2.24;

7"Dacă nelegiuirile noastre mărturisesc împotriva noastră, lucrează, pentru Numele Tău, Doamne! Căci abaterile noastre sunt multe, am păcătuit împotriva Ta.

Ps 25.11;

8Tu, care ești nădejdea lui Israel, Mântuitorul lui la vreme de nevoie: pentru ce să fii ca un străin în țară, ca un călător, care intră doar să petreacă noaptea în ea?

Ier 17.13;

9De ce să fii ca un om încremenit, ca un viteaz, care nu ne poate ajuta? Și totuși, Tu ești în mijlocul nostru, Doamne, și Numele Tău este chemat peste noi. De aceea nu ne părăsi!"

Isa 59.1;Ex 29.45-46;Lev 26.11-12;

10Iată ce spune Domnul despre poporul acesta: "Le place să alerge încoace și încolo. Nu-și cruță picioarele; de aceea Domnul n-are plăcere de ei; acum își aduce aminte de nelegiuirile lor, și le pedepsește păcatele!"

Ier 2.23-25;Osea 8.13;Osea 9.9;

11Și Domnul mi-a zis: "Nu mijloci pentru poporul acesta!

Ex 32.10;Ier 7.16;Ier 11.14;

12Căci, chiar dacă vor posti, tot nu le voi asculta rugăciunile, și chiar dacă vor aduce arderi de tot și jertfe de mâncare, nu le voi primi; ci vreau să-i nimicesc cu sabia, cu foametea și cu ciuma."

Prov 1.28;Isa 1.15;Isa 58.3;Ier 11.11;Ezec 8.18;Mic 3.4;Zah 7.13;Ier 6.20;Ier 7.21-22;Ier 9.16;

13"Eu am răspuns: "Ah! Doamne Dumnezeule! Iată că proorocii lor le zic: "Nu veți vedea sabie, și nu veți avea foamete; ci Domnul vă va da în locul acesta o pace trainică."

Ier 4.10;

14Dar Domnul mi-a răspuns: "Proorocii lor prorocesc minciuni în Numele Meu; Eu nu i-am trimis, nu le-am dat poruncă, și nu le-am vorbit; ci ei vă prorocesc niște vedenii mincinoase, prorociri deșarte, înșelătorii și închipuiri scoase din inima lor.

Ier 27.10;Ier 23.21;Ier 27.15;Ier 29.8-9;

15De aceea așa vorbește Domnul despre proorocii care măcar că nu i-am trimis Eu, prorocesc totuși în Numele Meu, și zic: Nu va fi nici sabie, nici foamete în țara aceasta." - "Proorocii aceștia vor pieri uciși de sabie și de foamete!

Ier 5.12-13;

16Iar aceia, cărora le prorocesc ei, vor fi întinși pe ulițele Ierusalimului, de foamete și sabie; nu va avea cine să-i îngroape, nici pe ei, nici pe nevestele lor, nici pe fiii lor, nici pe fiicele lor; voi turna astfel răutatea lor asupra lor."

Ps 79.3;

17"Spune-le lucrul acesta: "Îmi varsă lacrimi ochii zi și noapte, și nu se opresc. Căci fecioara, fiica poporului meu este greu lovită cu o rană foarte usturătoare.

Ier 9.1;Ier 13.17;Plân 1.16;Plân 2.18;Ier 8.21;

18Dacă ies la câmp, dau peste oameni străpunși de sabie. Dacă intru în cetate, dau peste niște ființe sleite de foamete; chiar și proorocul și preotul cutreieră țara, fără să știe unde merg."

Ezec 7.15;

19"Ai lepădat Tu de tot pe Iuda, și a urât suflet Tău atât de mult Sionul? Pentru ce ne lovești așa, că nu mai este nici o vindecare pentru noi? Trăgeam nădejde de pace, și nu vine nimic bun, așteptam o vreme de vindecare, și nu-i decât groază!"

Plân 5.22;Ier 15.18;Ier 8.15;

20"Doamne, ne recunoaștem răutatea noastră, și nelegiuirea părinților noștri; căci am păcătuit împotriva Ta.

Ps 106.6;Dan 9.8;

21Pentru Numele Tău, nu nesocoti, nu necinsti scaunul de domnie al slavei Tale! Nu uita, nu rupe legământul Tău cu noi!

Ps 74.2-20;Ps 106.45;

22Este oare printre idolii neamurilor vreunul care să aducă ploaie? Sau poate cerul să dea ploaie? Nu dai Tu ploaie, Doamne, Dumnezeul nostru? Noi nădăjduim în Tine, căci Tu ai făcut toate aceste lucruri!"

Zah 10.1-2;Deut 32.21;Ps 135.7;Ps 147.8;Isa 30.23;Ier 5.24;Ier 10.13;

## 1 6 12 < 15 > 18 24 30 36 42 48 52

1"Domnul mi-a zis: "Chiar dacă Moise și Samuel s-ar înfățișa înaintea Mea, tot n-aș fi binevoitor față de poporul acesta. Izgonește-l dinaintea Mea, ducă-se!

Ezec 14.14;Ex 32.11-12;Ps 99.6;1Sam 7.9;

2Și dacă-ți vor zice: "Unde să ne ducem?" să le răspunzi: "Așa vorbește Domnul: "La moarte cei sortiți la moarte, la sabie cei sortiți sabiei, la foamete cei sortiți foametei, la robie, cei sortiți robiei!

Ier 43.11;Ezec 5.2-12;Zah 11.9;

3Căci voi trimite împotriva lor patru feluri de nenorociri, zice Domnul: sabia, ca să-i ucidă, câinii ca să-i sfâșie, păsările cerului și fiarele pământului, ca să-i mănânce și să-i nimicească.

Lev 26.16;Deut 28.26;Ier 7.33;

4Îi voi face de pomină pentru toate împărățiile pământului, din pricina lui Manase, fiul lui Ezechia, împăratul lui Iuda, și pentru tot ce a făcut el în Ierusalim.

Deut 28.25;Ier 24.9;Ezec 23.46;2Împ 21.11;2Împ 23.26;2Împ 24.3-4;

5Căci cine să aibă milă de tine, Ierusalime, cine să te plângă? Cine să meargă să te întrebe de sănătate?"

Isa 51.19;

6"M-ai părăsit, zice Domnul, ai dat înapoi; de aceea Îmi întind mâna împotriva ta și te nimicesc: sunt sătul de milă.

Ier 2.13;Ier 7.24;Osea 13.14;

7Îi vântur cu lopata, la porțile țării; îi lipsesc de copii, pierd pe poporul Meu, căci nu s-au abătut de la căile lor.

Isa 9.13;Ier 5.3;Amos 4.10-11;

8Văduvele lor sunt mai multe decât boabele de nisip din mare; peste mama tânărului, aduc un pustiitor ziua în amiaza mare; fac să cadă deodată peste ea necazul și groaza.

9Cea care născuse șapte fii tânjește, își dă sufletul; soarele ei apune când este încă ziuă: este roșie, acoperită de rușine. Pe cei ce mai rămân, îi dau pradă sabiei înaintea vrăjmașilor lor, zice Domnul."

1Sam 2.5;Amos 8.9;

10"Vai de mine, mamă, că m-ai născut, pe mine, om de ceartă și de pricină pentru toată țara! Nu iau cu împrumut, nici nu dau cu împrumut, și totuși toți mă blestemă!

Iov 3.1;Ier 20.14;

11Domnul a răspuns: "Da, vei avea un viitor fericit; da, voi sili pe vrăjmaș să te roage, la vreme de nenorocire și la vreme de necaz!

Ier 39.11-12;Ier 40.4-5;

12Poate fierul să frângă fierul de la miazănoapte și arama?

13Averile și comorile tale le voi da pradă fără despăgubire, din pricina tuturor păcatelor tale, pe tot ținutul tău.

Ps 44.12;Ier 17.3;

14Te voi duce rob la vrăjmașul tău într-o țară, pe care n-o cunoști, căci focul mâniei Mele s-a aprins și arde peste voi!"

Ier 16.13;Ier 17.4;Deut 32.22;

15"Tu știi tot, Doamne! Adu-ți aminte de mine, nu mă uita, răzbună-mă pe prigonitorii mei! Nu mă lua, după îndelunga Ta răbdare. Gândește-Te că sufăr ocara din pricina Ta!

Ier 12.3;Ier 11.20;Ier 20.12;Ps 69.7;

16Când am primit cuvintele Tale, le-am înghițit; cuvintele Tale au fost bucuria și veselia inimii mele, căci după Numele Tău sunt numit, Doamne, Dumnezeul oștirilor!

Ezec 3.1-3;Apoc 10.9-10;Iov 23.12;Ps 119.72-111;

17N-am șezut în adunarea celor ce petrec, ca să mă înveselesc cu ei: de frica puterii Tale, am stat singur la o parte, căci mă umplusei de mânie.

Ps 1.1;Ps 26.4-5;

18Pentru ce nu mai contenește suferința mea? Pentru ce mă ustură rana și nu vrea să se vindece? Să fii Tu pentru mine ca un izvor înșelător, ca o apă, care seacă?"

Ier 30.15;Ier 1.18-19;Iov 6.15;

19"De aceea așa vorbește Domnul: "Dacă te vei lipi iarăși de Mine, îți voi răspunde iarăși, și vei sta înaintea Mea; dacă vei despărți ce este de preț de ce este fără preț, vei fi ca gura Mea. Ei să se întoarcă la tine, nu tu să te întorci la ei!

Zah 3.7;Ier 15.1;Ezec 22.26;Ezec 44.23;

20Te voi face pentru poporul acesta ca un zid tare de aramă; ei se vor război cu tine, dar nu te vor birui; căci Eu voi fi cu tine, ca să te scap și să te izbăvesc, zice Domnul."

Ier 1.18;Ier 6.27;Ier 20.11-12;

21"Te voi izbăvi din mâna celor răi, și te voi scăpa din mâna asupritorilor."

Urgii și robie.

## 1 6 12 < 16 > 18 24 30 36 42 48 52

1Cuvântul Domnului mi-a vorbit astfel:

2"Să nu-ți iei nevastă, și să n-ai în locul acesta nici fii nici fiice!

3Căci așa vorbește Domnul despre fiii și fiicele care se vor naște în locul acesta, despre mamele care-i vor naște, și despre tații lor care le vor da naștere în țara aceasta:

4vor muri doborâți de boala rea. Nimeni nu-i va plânge, nici nu-i va îngropa, ci vor fi ca un gunoi pe pământ; vor pieri de sabie și de foamete; și trupurile lor moarte vor sluji ca hrană păsărilor cerului și fiarelor pământului."

Ier 15.2;Ier 22.18-19;Ier 25.33;Ps 83.10;Ier 8.2;Ier 9.22;Ps 79.2;Ier 7.33;Ier 34.20;

5"Căci așa vorbește Domnul: "Să nu intri în nici o casă de jale, să nu plângi în ea, și nici să nu te bocești cu ei, căci Mi-am luat înapoi de la poporul acesta pacea Mea, zice Domnul, bunătatea și îndurarea Mea.

Ezec 24.17-23;

6Și mari și mici, toți vor muri în țara aceasta, și nu vor fi îngropați: nimeni nu-i va plânge, nimeni nu-și va face tăieturi din pricina lor, și nu se va rade pentru ei.

Ier 22.18;Lev 19.28;Deut 14.1;Ier 41.5;Ier 47.5;Isa 22.12;Ier 7.29;

7Nimeni nu le va pune masa în timpul jelirii ca să-i mângâie pentru cel mort; și nimeni nu le va întinde paharul mângâierii pentru tatăl sau pentru mama lor.

Prov 31.6-7;

8Să nu intri nici într-o casă de petrecere, ca să te așezi cu ei, să mănânci și să bei."

9"Căci așa vorbește Domnul oștirilor, Dumnezeul lui Israel: "Iată, voi face să înceteze în locul acesta, sub ochii voștri și în zilele voastre, strigătele de bucurie și strigătele de veselie, cântecele mirelui și cântecele miresei."

Isa 24.7-8;Ier 7.34;Ier 25.10;Ezec 26.13;Osea 2.11;Apoc 18.23;

10"Când vei vesti poporului acestuia toate aceste lucruri, ei îți vor zice: "Pentru ce ne amenință Domnul cu toate aceste mari nenorociri? Ce nelegiuire și ce păcat am făcut împotriva Domnului, Dumnezeului nostru?"

Deut 29.24;Ier 5.19;Ier 13.22;Ier 22.8;

11"Atunci să le răspunzi: "Părinții voștri M-au părăsit, zice Domnul, s-au dus după alți dumnezei, le-au slujit și s-au închinat înaintea lor; iar pe Mine M-au părăsit, și n-au păzit Legea Mea!

Deut 29.25;Ier 22.9;

12Și voi ați făcut și mai rău decât părinții voștri; căci iată că fiecare umblați după pornirile inimii voastre rele, și nu m-ascultați.

Ier 7.26;Ier 13.10;

13De aceea, vă voi muta din țara aceasta într-o țară, pe care n-ați cunoscut-o, nici voi, nici părinții voștri; și acolo, veți sluji altor dumnezei, zi și noapte, căci nu vă voi ierta!"

Deut 4.26-28;Deut 28.36-65;Ier 15.14;

14"De aceea iată, vin zile, zice Domnul, când nu se va mai zice: "Viu este Domnul, care a scos din țara Egiptului pe copiii lui Israel!"

Isa 43.18;Ier 23.7-8;

15Ci se va zice: "Viu este Domnul, care a scos pe copiii lui Israel din țara de la miază-noapte și din toate țările unde-i izgonise!" Căci îi voi aduce înapoi în țara lor, pe care o dădusem părinților lor."

Ier 24.6;Ier 30.3;Ier 32.37;

16"Iată, trimit o mulțime de pescari, zice Domnul, și-i vor pescui; și după aceea, voi trimite o mulțime de vânători, și-i vor vâna pe toți munții și pe toate dealurile, și în crăpăturile stâncilor.

Amos 4.2;Hab 1.15;

17Căci ochii Mei sunt cu luare aminte la toate căile lor; ele nu sunt ascunse înaintea Feței Mele, și nelegiuirea lor nu este ascunsă de privirile Mele.

Iov 34.21;Prov 5.21;Prov 15.3;Ier 32.19;

18De aceea le voi răsplăti mai întâi îndoit nelegiuirea și păcatul lor, pentru că Mi-au spurcat țara, pentru că Mi-au umplut moștenirea cu trupurile moarte ale jertfelor aduse idolilor lor și cu urâciunile lor.

Isa 40.2;Ier 17.18;Ezec 43.7-9;

19Doamne, tăria, cetățuia și scăparea mea în ziua necazului! Neamurile vor veni la Tine de la marginile pământului, și vor zice: "Părinții noștri n-au moștenit decât minciună, idoli deșerți, care nu sunt de nici un ajutor!

Ps 18.2;Ier 17.17;Isa 44.10;Ier 2.11;Ier 10.5;

20Cum poate omul să-și facă dumnezei, care nu sunt dumnezei?" -

Isa 37.19;Ier 2.11;Gal 4.8;

21De aceea iată că le arăt, de data aceasta, și-i fac să știe puterea și tăria Mea; și vor cunoaște că Numele Meu este Domnul."

Ex 15.3;Ier 33.2;Amos 5.8;

## 1 6 12 < 17 > 24 30 36 42 48 52

1Păcatul lui Iuda este scris cu un priboi de fier, cu un vârf de diamant; este săpat pe tabla inimii lor, și pe coarnele altarelor lor.

Iov 19.24;Prov 3.3;2Cor 3.3;

2Cum se gândesc la copiii lor, așa se gândesc la altarele lor, și la idolii și Astartele lor lângă copacii verzi, pe dealurile înalte.

Jud 3.7;2Cron 24.18;2Cron 33.3-19;Isa 1.29;Isa 17.8;Ier 2.20;

3Eu dau la pradă muntele Meu și ogoarele lui, avuțiile tale, toate vistieriile și înălțimile tale, din pricina păcatelor tale, pe tot ținutul tău!

Ier 15.13;

4Din vina ta vei pierde moștenirea, pe care ți-o dădusem; te voi fac să slujești vrăjmașului tău într-o țară, pe care n-o cunoști, căci ați aprins focul mâniei Mele, care va arde totdeauna."

Ier 16.13;Ier 15.14;

5"Așa vorbește Domnul: blestemat să fie omul care se încrede în om, care se sprijinește pe un muritor și își abate inima de la Domnul!

Isa 30.1-2;Isa 31.1;Isa 31.3;

6Căci este ca un nenorocit în pustie, și nu vede venind fericirea; locuiește în locurile arse ale pustiei, într-un pământ sărat și fără locuitori.

Ier 48.6;Iov 20.17;Deut 29.23;

7Binecuvântat să fie omul, care se încrede în Domnul, și a cărui nădejde este Domnul!

Ps 2.12;Ps 34.8;Ps 125.1;Ps 146.5;Prov 16.20;Isa 30.18;

8Căci el este ca un pom sădit lângă ape care-și întinde rădăcinile spre râu; nu se teme de căldură, când vine, și frunzișul lui rămâne verde; în anul secetei, nu se teme, și nu încetează să aducă rod."

Iov 8.16;Ps 1.3;

9"Inima este nespus de înșelătoare și de deznădăjduit de rea; cine poate s-o cunoască?

10"Eu, Domnul, cercetez inima, și cerc rărunchii, ca să răsplătesc fiecăruia după purtare lui, după rodul faptelor lui."

1Sam 16.7;1Cron 28.9;Ps 7.9;Ps 139.23-24;Prov 17.3;Ier 11.20;Ier 20.12;Rom 8.27;Apoc 2.23;Ps 62.12;Ier 32.19;Rom 2.6;

11Ca o potârniche, care clocește niște ouă pe care nu le-a ouat ea, așa este cel ce agonisește bogății pe nedrept; trebuie să le părăsească în mijlocul zilelor sale, și la urmă nu este decât un nebun.

Ps 55.23;Luc 12.20;

12Scaun de domnie plin de slavă, înălțat de la început, loc al sfântului nostru Locaș,

13Doamne, nădejdea lui Israel! Toți cei ce Te părăsesc vor fi acoperiți de rușine." - "Cei ce se abat de la Mine vor fi scriși pe pământ, căci părăsesc pe Domnul, izvorul de apă vie."

Ier 14.8;Ps 73.27;Isa 1.28;Luc 10.20;Ier 2.13;

14Vindecă-mă, Tu, Doamne, și voi fi vindecat; mântuiește-mă Tu, și voi fi mântuit; căci Tu ești slava mea!

Deut 10.21;Ps 109.1;Ps 148.14;

15Iată, ei îmi zic: "Unde este Cuvântul Domnului? Să se împlinească dar!"

Isa 5.19;Ezec 12.22;Amos 5.18;2Pet 3.4;

16"Și eu, ca să Te ascult, n-am vrut să nu fiu păstor; nici n-am dorit ziua nenorocirii, știi; și ce a ieșit din buzele mele, este descoperit înaintea Ta.

Ier 1.4;

17De aceea, nu fi o pricină de groază pentru mine, căci Tu ești scăparea mea în ziua nenorocirii!

Ier 16.19;

18Prigonitorii mei să fie acoperiți de rușine, dar să nu fiu rușinat eu; să tremure ei, dar să nu tremur eu! Adu peste ei ziua nenorocirii, lovește-i cu o îndoită urgie!"

Ps 35.4;Ps 40.14;Ps 70.2;Ps 25.2;Ier 11.20;

Sfințirea Sabatului.

19"Așa mi-a vorbit Domnul: "Du-te, și stai la poarta copiilor poporului, pe care intră și ies împărații lui Iuda, și la toate porțile Ierusalimului,

20și spune-le: "Ascultați Cuvântul Domnului, împărați ai lui Iuda, tot Iuda, și toți locuitorii Ierusalimului, care intrați pe aceste porți!"

Ier 19.3;Ier 22.2;

21"Așa vorbește Domnul: "Luați seama, în sufletele voastre, să nu purtați nici o povară în ziua Sabatului, și să n-o aduceți înăuntru pe porțile Ierusalimului.

Num 15.32;Neem 13.19;

22Să nu scoateți din casele voastre nici o povară în ziua Sabatului, și să nu faceți nici o lucrare, ci sfințiți ziua Sabatului, cum am poruncit părinților voștri."

Ex 20.8;Ex 23.12;Ex 31.13;Ezec 20.12;

23Dar ei n-au ascultat și n-au luat aminte: ci și-au înțepenit gâtul, ca să n-asculte și să nu ia învățătură.

Ier 7.24-26;Ier 11.10;

24Dacă Mă veți asculta în adevăr, zice Domnul, și nu veți aduce nici o sarcină înăuntru pe porțile acestei cetăți, în ziua Sabatului, ci veți sfinți ziua Sabatului, și nu veți face nici o lucrare în ziua aceasta,

25atunci pe porțile acestei cetăți vor intra împărați și voievozi, care vor ședea pe scaunul de domnie al lui David; ei vor veni în care și călare pe cai, ei și voievozii lor, oamenii lui Iuda și locuitorii Ierusalimului, și cetatea aceasta va fi locuită în veci.

Ier 22.4;

26Vor veni din cetățile lui Iuda și din împrejurimile Ierusalimului, din țara lui Beniamin, din vale, de pe munte și de la miazăzi, ca să aducă arderi de tot și jertfe, să aducă daruri de mâncare și tămâie, și să aducă jertfe de mulțumire în Casa Domnului.

Ier 32.44;Ier 33.13;Zah 7.7;Zah 7.7;Ps 107.22;Ps 116.17;

27Dar dacă nu veți asculta când vă poruncesc să sfințiți ziua Sabatului, să nu duceți nici o povară, și n-o aduceți înăuntru pe porțile Ierusalimului, în ziua Sabatului, atunci voi aprinde un foc la porțile cetății, care va arde casele cele mari ale Ierusalimului și nu se va stinge."

Ier 21.14;Ier 49.27;Plân 4.11;Amos 1.4-12;Amos 2.2-5;2Împ 25.9;Ier 52.13;

Vasul olarului și nepocăința poporului.

## 1 6 12 < 18 > 20 21 22 23 24 30 36 42 48 52

1Cuvântul vorbit de Ieremia din partea Domnului și care sună astfel:

2"Scoală-te și pogoară-te în casa olarului; acolo te voi face să auzi cuvintele Mele!"

3Când m-am pogorât în casa olarului, iată că el lucra pe roată.

4Vasul pe care-l făcea n-a izbutit, - cum se întâmplă cu lutul în mâna olarului. Atunci el a făcut un alt vas, cum i-a plăcut lui să-l facă.

5Și Cuvântul Domnului mi-a vorbit astfel:

6"Nu pot Eu să fac cu voi ca olarul acesta casă a lui Israel? zice Domnul. Iată, cum este lutul în mâna olarului, așa sunteți voi în mâna Mea, casă a lui Israel!

Isa 45.9;Rom 9.20-21;Isa 64.8;

7Deodată zic despre un neam, despre o împărăție, că-l voi smulge, că-l voi surpa, și că-l voi nimici.

Ier 1.10;

8dar dacă neamul acesta, despre care am vorbit astfel, se întoarce de la răutatea lui, atunci și Mie Îmi pare rău de răul pe care Îmi pusesem în gând să i-l fac.

Ezec 18.21;Ezec 33.11;Ier 26.3;Iona 3.10;

9Tot așa însă, deodată zic despre un neam, sau despre o împărăție, că-l voi zidi sau că-l voi sădi.

10Dar dacă neamul acesta face ce este rău înaintea Mea, și n-ascultă glasul Meu, atunci Îmi pare rău și de binele, pe care aveam de gând să i-l fac."

11"De aceea, vorbește acum oamenilor lui Iuda și locuitorilor Ierusalimului, și zi: "Așa vorbește Domnul: Iată, pregătesc o nenorocire împotriva voastră, și fac un plan împotriva voastră. De aceea, întoarceți-vă fiecare de la calea voastră cea rea, îndreptați-vă umbletele și faptele!"

2Împ 17.13;Ier 7.3;Ier 25.5;Ier 26.13;Ier 35.15;

12"Dar ei zic: "Degeaba! Căci noi ne vom urma gândurile noastre, și vom lucra fiecare după pornirile inimii noastre rele!"

Ier 2.25;

13"De aceea, așa vorbește Domnul: "Întrebați pe neamuri! Cine a auzit vreodată asemenea lucruri? Fecioara lui Israel a făcut grozave blestemății.

Ier 2.10;1Cor 5.1;Ier 5.30;

14Părăsește zăpada Libanului stânca ogoarelor? Sau se văd secând apele care vin de departe proaspete și curgătoare?

15Totuși poporul Meu M-a uitat și aduce tămâie idolilor; s-a abătut din căile lui, a părăsit vechile cărări, și a apucat pe cărări și drumuri nebătute,

Ier 2.13-32;Ier 3.21;Ier 13.25;Ier 17.13;Ier 10.15;Ier 16.19;Ier 6.16;

16făcând astfel din țara lor, o pustietate, o veșnică batjocură; toți cei ce trec prin ea sunt uimiți și dau din cap.

Ier 19.8;Ier 49.13;Ier 50.13;1Împ 9.8;Plân 2.15;Mic 6.16;

17Ca vântul de la răsărit, îi voi risipi înaintea vrăjmașului; iar în ziua necazului lor, le voi întoarce spatele și nu Mă voi uita la ei!"

Ps 48.7;Ier 13.24;Ier 2.27;

18"Atunci ei au zis: "Veniți, să urzim rele împotriva lui Ieremia! Căci doar nu va pieri Legea din lipsă de preoți, nici sfatul din lipsă de înțelepți, nici cuvântul din lipsă de prooroci. Haidem să-l ucidem cu vorba, și să nu luăm seama la toate vorbirile lui!"

Ier 11.19;Lev 10.11;Mal 2.7;Ioan 7.48-49;

19"Ascultă-mă, Doamne, și auzi glasul potrivnicilor mei!

20Cu rău se răsplătește binele? Căci au săpat o groapă ca să-mi ia viața. Adu-Ți aminte că am stat înaintea Ta, ca să vorbesc bine pentru ei, și să abat mânia Ta de la ei.

Ps 109.4-5;Ps 35.7;Ps 57.6;Ier 18.22;

21De aceea, dă pe copiii lor pradă foametei, și doboară-i cu sabia! Nevestele lor să fie lipsite de copii și să rămână văduve, și bărbații lor să fie luați de ciumă; tinerii lor să fie uciși de sabie în luptă!

Ps 109.9-10;

22Să se audă strigăte ieșind din casele lor, când cetele aduse de Tine vor cădea deodată peste ei! Căci au săpat o groapă, ca să mă prindă, și mi-au întins lațuri sub picioare.

Ier 18.20;

23Dar Tu, Doamne, cunoști toate uneltirile lor făcute ca să mă omoare. Nu le ierta nelegiuirea, și nu le șterge păcatul dinaintea Ta: ci să fie doborâți în Fața Ta! Lucrează împotriva lor la vremea mâniei Tale!"

Ps 35.4;Ps 109.14;Ier 11.20;Ier 15.15;

Vasul zdrobit și dărâmarea Ierusalimului.

## 1 6 12 < 19 > 24 30 36 42 48 52

1Așa a vorbit Domnul: "Du-te de cumpără de la un olar un vas de pământ, și ia cu tine pe câțiva din bătrânii poporului și din bătrânii preoților.

2Du-te în valea Ben-Hinom, care este la intrarea porții olăriei, și acolo să vestești cuvintele pe care ți le voi spune.

Ios 15.8;2Împ 23.10;Ier 7.31;

3Să spui: "Ascultați Cuvântul Domnului, împărați ai lui Iuda, și locuitori ai Ierusalimului! Așa vorbește Domnul oștirilor, Dumnezeul lui Israel: "Iată, voi aduce peste locul acesta o nenorocire, care va face să țiuie urechile oricui va auzi vorbindu-se de ea.

Ier 17.20;1Sam 3.11;2Împ 21.12;

4Pentru că M-au părăsit, au spurcat locul acesta, au adus în el tămâie altor dumnezei, pe care nu-i cunoșteau nici ei, nici părinții lor, nici împărații lui Iuda, și au umplut locul acesta cu sânge nevinovat.

Deut 28.20;Isa 65.11;Ier 2.13-17;Ier 2.19;Ier 15.6;Ier 17.13;2Împ 21.16;Ier 2.34;

5Au zidit și înălțimi lui Baal, ca să ardă pe copiii lor în foc ca arderi de tot lui Baal: lucru, pe care nici nu-l poruncisem, nici nu-l rânduisem, și nici nu-Mi trecuse prin minte."

Ier 7.31-32;Ier 32.35;Lev 18.21;

6"De aceea, iată, vin zile, zice Domnul, când locul acesta nu se va mai numi Tofet, nici Valea Ben-Hinom, ci se va numi Valea Măcelului!

Ios 15.8;

7În locul acesta voi zădărnici sfatul lui Iuda și al Ierusalimului, îi voi face să cadă uciși de sabie înaintea vrăjmașilor lor, și de mâna celor ce vor să le ia viața. Trupurile lor moarte le voi da hrană păsărilor cerului și fiarelor pământului.

Lev 26.17;Deut 28.25;Ps 79.2;Ier 7.33;Ier 16.4;Ier 34.20;

8Voi face din cetatea aceasta o groază și o batjocură; așa că toți cei ce vor trece pe lângă ea, se vor îngrozi și vor șuiera, când vor vedea toate rănile ei.

Ier 18.16;Ier 49.13;Ier 50.13;

9Îi voi face să mănânce carnea fiilor și fiicelor lor, așa că își vor mânca unii carnea altora, în mijlocul necazului și strâmtorării, în care-i vor aduce vrăjmașii lor, și cei ce vor să le ia viața.

Lev 26.29;Deut 28.53;Isa 9.20;Plân 4.10;

10Să spargi apoi vasul, sub ochii oamenilor care vor merge cu tine.

Ier 51.63-64;

11Și să le spui: "Așa vorbește Domnul oștirilor: "Tocmai așa voi zdrobi pe poporul acesta și cetatea aceasta cum se sparge vasul unui olar, fără să poată fi făcut la loc. Și morții vor fi îngropați în Tofet, din lipsă deloc pentru îngropare.

Ps 2.9;Isa 30.14;Plân 4.2;Ier 7.32;

12Așa voi face locului acestuia - zice Domnul - și locuitorilor lui, și voi face cetatea aceasta ca Tofetul.

13Casele Ierusalimului, și casele împăraților lui Iuda vor fi necurate ca Tofetul, toate casele pe acoperișul cărora se aducea tămâie întregii oștiri a cerurilor, și se turnau jertfe de băutură altor dumnezei!"

2Împ 23.10;2Împ 23.12;Ier 32.29;Țef 1.5;Ier 7.18;

Închiderea lui Ieremia.

14Ieremia s-a întors din Tofet, unde-l trimisese Domnul să prorocească. Apoi a stat în curtea Casei Domnului, și a zis întregului popor:

2Cron 20.5;

15Așa vorbește Domnul oștirilor, Dumnezeul lui Israel: "Iată, voi aduce peste cetatea aceasta și peste toate cetățile care țin de ea, toate nenorocirile pe care i le-am vestit mai dinainte, pentru că și-au înțepenit gâtul ca să n-asculte cuvintele Mele."

Ier 7.26;Ier 17.23;

## 1 6 12 18 < 20 > 24 30 36 42 48 52

1Pașhur, fiul lui Imer, preot și priveghetor de căpetenie în Casa Domnului, a auzit pe Ieremia prorocind aceste lucruri.

1Cron 24.11;

2Și Pașhur a lovit pe proorocul Ieremia, și l-a aruncat în temnița cu butuci, care era la poarta de sus a lui Beniamin, în Casa Domnului.

3Dar a doua zi, Pașhur a scos pe Ieremia din temniță. Și Ieremia i-a zis: "Domnul nu te mai numește Pașhur" (Noroc din toate părțile), ci Magor-Misabib (Spaimă din toate părțile).

4Căci așa vorbește Domnul: "Iată, te voi face de groază, pe tine și pe toți prietenii tăi; ei vor cădea uciși de sabia vrăjmașilor lor, și ochii tăi vor vedea lucrul acesta. Voi da de asemenea pe tot Iuda în mâinile împăratului Babilonului, care-i va duce robi la Babilon și-i va ucide cu sabia.

5Toate bogățiile cetății acesteia, tot rodul muncii ei, tot ce are ea mai scump, și toate vistieriile împăraților lui Iuda le voi da în mâinile vrăjmașilor lor; aceștia le vor jefui, le vor lua și le vor duce la Babilon.

2Împ 20.17;2Împ 24.12-16;2Împ 25.13;Ier 3.24;

6Chiar și tu, Pașhur, și toți cei ce locuiesc în casa ta, veți merge la Babilon în robie; acolo vei muri și acolo vei fi îngropat, tu și toți prietenii tăi, cărora le-ai prorocit minciuni."

Ier 14.13-14;Ier 28.15;Ier 29.21;

Plângerile proorocului.

7M-ai înduplecat, Doamne, și m-am lăsat înduplecat; ai fost mai tare decât mine își m-ai biruit! În fiecare zi sunt o pricină de râs, toată lumea și bate joc de mine.

Ier 1.6-7;Plân 3.14;

8Căci ori de câte ori vorbesc, trebuie să strig: "Silnicie și apăsare!" Așa încât cuvântul Domnului îmi aduce numai ocară și batjocură toată ziua.

Ier 6.7;

9Dacă zic: "Nu voi mai pomeni de El, și nu voi mai vorbi în Numele Lui!" iată că în inima mea este ca un foc mistuitor, închis în oasele mele. Caut să-l opresc, dar nu pot.

Iov 32.18-19;Ps 39.3;Iov 32.18;Fapt 18.5;

10Căci aud vorbele rele ale multora, spaima care domnește împrejur. - "Învinuiți-l", strigă ei; "haidem să-l învinuim!" Toți cei ce trăiau în pace cu mine, pândesc să vadă dacă mă clatin, și zic: "Poate că se va lăsa prins, vom pune mâna pe el, și ne vom răzbuna pe el!"

Ps 31.13;Iov 19.19;Ps 41;Ps 9;Ps 55.13-14;Luc 11.53-54;

11Dar Domnul este cu mine ca un viteaz puternic; de aceea, prigonitorii mei se vor poticni și nu vor birui. Se vor umple de rușine că n-au lucrat cu chibzuință: de o veșnică rușine, care nu se va uita!

Ier 1.8-19;Ier 15.20;Ier 17.18;Ier 23.40;

12Și acum, Doamne, Dumnezeul oștirilor, care încerci pe cel neprihănit, care pătrunzi rărunchii și inimile, fă-mă să văd răzbunarea Ta împotriva lor! Căci Ție îmi încredințez pricina.

Ier 11.20;Ier 17.10;Ps 54.7;Ps 59.10;

13Cântați Domnului, lăudați pe Domnul! Căci El izbăvește sufletul celui nenorocit din mâna celor răi."

Ps 35.9-10;Ps 109.30-31;

14Blestemată să fie ziua când m-am născut! Ziua în care m-a născut mama, să nu fie binecuvântată!

Iov 3.3;Ier 15.10;

15Blestemat să fie omul care a adus vestea aceasta tatălui meu: "Ți s-a născut un copil de parte bărbătească", și l-a umplut de bucurie cu ea!

16Omul acela să ajungă ca cetățile, pe care le-a nimicit Domnul fără milă! Să audă gemete dimineața, și strigăte de război la amiază!

Gen 19.25;Ier 18.22;

17De ce n-am fost omorât în pântecele mamei, ca să-mi fi fost ea mormântul meu!" De ce n-a rămas ea veșnic însărcinată cu mine?

Iov 3.10-11;

18Pentru ce am ieșit din pântecele mamei ca să văd numai suferință și durere, și să-mi isprăvesc zilele în rușine?

Iov 3.20;Plân 3.1;

Prorocie despre luarea Ierusalimului.

## 1 6 12 18 < 21 > 24 30 36 42 48 52

1Cuvântul spus lui Ieremia din partea Domnului, când i-a trimis împăratul Zedechia pe Pașhur, fiul lui Malchia, și pe Țefania, fiul lui Maaseia, preotul, ca să-i zică:

Ier 38.1;2Împ 25.18;Ier 29.25;Ier 37.3;

2"Întreabă pe Domnul pentru noi; căci Nebucadnețar, împăratul Babilonului, este în război cu noi! Poate că Domnul va face pentru noi vreuna din minunile Lui, ca să-l depărteze de la noi."

Ier 37.3-7;

3Ieremia le-a răspuns: "Să spuneți lui Zedechia:

4"Așa vorbește Domnul, Dumnezeul lui Israel: "Iată, voi întoarce armele de război care sunt în mâinile voastre, și cu care vă luptați în afară de ziduri, împotriva împăratului Babilonului și împotriva Haldeilor care vă împresoară, și le voi strânge în mijlocul cetății acesteia.

Isa 13.4;

5Apoi Eu însumi voi lupta împotriva voastră, cu mâna întinsă și cu braț tare, cu mânie, urgie, și mare supărare.

Ex 6.6;

6Voi lovi pe locuitorii cetății acesteia, atât oameni cât și dobitoace, și vor muri de o ciumă grozavă."

7După aceea - zice Domnul - voi da pe Zedechia, împăratul lui Iuda, pe slujitorii lui, pe popor, și pe cei ce vor scăpa în cetatea aceasta de ciumă, de sabie și de foamete, îi voi da în mâinile lui Nebucadnețar, împăratul Babilonului, în mâinile vrăjmașilor lor, în mâinile celor ce vor să le ia viața; și Nebucadnețar îi va trece prin ascuțișul sabiei, nu-i va cruța, nu va avea nici o milă de ei, și nu se va îndura de ei.

Ier 37.17;Ier 39.5;Ier 52.9;Deut 28.50;2Cron 36.17;

8Iar poporului acestuia să-i spui: "Așa vorbește Domnul: "Iată că vă pun înainte calea vieții și calea morții.

9Cine va rămâne în cetatea aceasta, va muri ucis de sabie, de foamete sau de ciumă; dar cine va ieși să se ducă la Haldeii, care vă împresoară, va scăpa cu viață, care va fi singura lui pradă.

Ier 38.2-18;Ier 39.18;Ier 45.5;

10Căci Eu Îmi îndrept privirile împotriva cetății acesteia că să-i fac rău, nu bine, zice Domnul; ea va fi dată în mâinile împăratului Babilonului, care o va arde cu foc."

Lev 17.10;Ier 44.11;Amos 9.4;Ier 38.3;Ier 34.2-22;Ier 37.10;Ier 38.18-23;Ier 52.13;

11"Și să spui casei împăratului lui Iuda: "Ascultați Cuvântul Domnului,

12casă a lui David! Așa vorbește Domnul: "Faceți dreptate dis-de-dimineață, și scoateți pe cel asuprit din mâinile asupritorului, ca să nu izbucnească mânia Mea ca un foc, și să se aprindă, fără să se poată stinge, din pricina răutății faptelor voastre!

Ier 22.3;Zah 7.9;Ps 101.8;

13Iată, am necaz pe tine, cetate așezată în vale, pe stânca din câmpie, zice Domnul, pe voi care ziceți: "Cine se va pogorî împotriva noastră? Cine va intra în locuințele noastre?"

Ezec 13.8;Ier 49.4;

14Vă voi pedepsi după rodul faptelor voastre, zice Domnul; - voi pune foc pădurii voastre, și-i va mânca toate împrejurimile."

Prov 1.31;Isa 3.10-11;2Cron 36.19;Ier 52.13;

Împotriva casei împărătești a lui Iuda.

## 1 6 12 18 < 22 > 24 30 36 42 48 52

1"Așa vorbește Domnul: "Pogoară-te în casa împăratului lui Iuda, și acolo rostește cuvintele acestea.

2Să spui: "Ascultă Cuvântul Domnului, împărat al lui Iuda, care stai pe scaunul de domnie al lui David, tu, slujitorii tăi, și tot poporul, care intrați pe porțile acestea!

Ier 17.20;

3Așa vorbește Domnul: "Faceți dreptate și judecată; scoateți pe cel asuprit din mâinile asupritorului; nu chinuiți pe străin, pe orfan și pe văduvă; nu apăsați, și nu vărsați sânge nevinovat în locul acesta!

Ier 21.12;Ier 22.17;

4Căci dacă lucrați după cuvântul acesta, vor intra pe porțile casei acesteia împărați care stau pe scaunul de domnie al lui David, suiți în care și călare pe cai, ei, slujitorii lor și poporul lor.

Ier 17.25;

5Dar dacă nu veți asculta cuvintele acestea, pe Mine însumi jur, zice Domnul că această casă va ajunge o dărâmătură!

Evr 6.13-17;

6Căci așa vorbește Domnul asupra casei împăratului lui Iuda: "Tu ești pentru Mine ca Galaadul, ca vârful Libanului; dar, cu adevărat, voi face din tine un pustiu, o cetate fără locuitori!

7Pregătesc împotriva ta niște nimicitori, fiecare cu armele lui: ei vor tăia cei mai frumoși cedri ai tăi, și-i vor arunca în foc.

Isa 37.24;Ier 21.14;

8Multe neamuri vor trece pe lângă cetatea aceasta, și vor zice unul altuia: "Pentru ce a făcut Domnul așa acestei cetăți mari?"

Deut 29.24-25;1Împ 9.8-9;

9Și se va răspunde: "Pentru că au părăsit legământul Domnului, Dumnezeului lor, pentru că s-au închinat înaintea altor dumnezei și le-au slujit!"

2Împ 22.17;2Cron 34.25;

10"Nu plângeți pe cel mort, și nu vă bociți pentru el; ci plângeți mai degrabă pe cel ce se duce, care nu se va mai întoarce, și nu-și va mai vedea țara de naștere!

2Împ 22.20;Ier 22.11;

11Căci așa vorbește Domnul despre Șalum, fiul lui Iosia, împăratul lui Iuda, care domnea în locul tatălui său Iosia, și care a ieșit din locul acesta: "Nu se va mai întoarce în el;

1Cron 3.15;2Împ 23.30;2Împ 23.34;

12ci va muri în locul unde este dus rob, și nu va mai vedea țara aceasta."

13"Vai de cel ce își zidește casa cu nedreptate, și odăile cu nelegiuire; care pune pe aproapele său să lucreze degeaba, fără să-i dea plata;

2Împ 23.35;Ier 22.18;Lev 19.13;Deut 24.14-15;Mic 3.10;Hab 2.9;Iac 5.4;

14care zice: "Îmi voi zidi o casă mare, și odăi încăpătoare;" și-i face ferestre multe, o căptușește cu cedru, și o vopsește cu roșu!"

15"Împărat ești tu oare, de te întreci în cedri?" Nu mânca tatăl tău, și nu bea și el?" Și totuși el făcea dreptate și judecată, și era fericit!

2Împ 23.25;Ps 128.2;Isa 3.10;

16Judeca pricina săracului și a celui lipsit, și era fericit. Nu înseamnă lucrul acesta a Mă cunoaște? zice Domnul.

17Dar tu n-ai ochi și inimă decât ca să te dedai la lăcomie, ca să verși sânge nevinovat, și să întrebuințezi asuprire și silnicie.

Ezec 19.6;

18De aceea, așa vorbește Domnul despre Ioachim, fiul lui Iosia, împăratul lui Iuda: "Nu-l vor plânge, zicând: "Vai, fratele meu! Vai, sora mea!" Nici nu-l vor plânge, zicând: "Vai doamne! Vai, măria sa!"

Ier 16.4-6;1Împ 13.30;

19Ci va fi înmormântat ca un măgar, va fi târât și aruncat afară din porțile Ierusalimului!"

2Cron 36.6;Ier 36.30;

20"Suie-te pe Liban, și strigă! Înalță-ți glasul de pe Basan! Și strigă de pe înălțimea Abarim! Căci toți cei ce te iubeau sunt zdrobiți!

21"Ți-am vorbit când îți mergea bine; dar tu ziceai: "Nu pot s-ascult!" Așa ai lucrat din tinerețea ta, și n-ai ascultat glasul Meu.

Ier 3.25;Ier 7.23;

22Pe toți păstorii tăi îi va paște vântul, și cei ce te iubesc vor merge în robie. Atunci vei fi acoperit de rușine și vei roși, din pricina întregii tale răutăți.

Ier 23.1;Ier 22.20;

23Tu, care locuiești pe Liban acum, care îți ai cuibul în cedri, cum vei geme când te vor ajunge durerile, dureri ca ale unei femei în munci."

Ier 6.24;

24"Pe viața Mea, zice Domnul, că, și chiar dacă Ieconia (Sau Ioiachim) fiul lui Ioiachim, împăratul lui Iuda, ar fi un inel de pecetluit în mâna Mea cea dreaptă, te-aș scoate și de acolo.

2Împ 24.6-8;1Cron 3.16;Ier 37.1;Cânt 8.6;Hag 2.23;

25Te voi da în mâinile celor ce vor să-ți ia viața, în mâinile acelora înaintea cărora tremuri, în mâinile lui Nebucadnețar, împăratul Babilonului, în mâinile Haldeilor.

Ier 34.20;2Împ 24.15;2Cron 36.10;

26Te voi arunca, pe tine și pe mama ta care te-a născut, într-o altă țară, unde nu v-ați născut, și acolo veți muri!

27Dar în țara în care vor dori să se întoarcă, nu se vor mai întoarce!

28Este un vas disprețuit, sfărâmat, acest Ieconia? Este el un lucru, căruia nu-i dai nici un preț? Pentru ce sunt aruncați oare, el și sămânța lui, și azvârliți într-o țară, pe care n-o cunosc?" -

Ps 31.12;Ier 48.38;Osea 8.8;

29Țară, țară, țară, ascultă glasul Domnului!

Deut 32.1;Isa 1.2;Isa 34.1;Mic 1.2;

30Așa vorbește Domnul: "Scrieți pe omul acesta ca lipsit de copii, ca un om căruia nu-i va merge bine toată viața lui; căci nici unul din urmașii lui nu va izbuti să șadă pe scaunul de domnie a lui David și să domnească peste Iuda."

1Cron 3.16-17;Mat 1.12;Ier 36.30;

Păstorii lui Israel.

## 1 6 12 18 < 23 > 30 36 42 48 52

1"Vai de păstorii care nimicesc și risipesc turma pășunii mele, zice Domnul."

Ier 10.21;Ier 22.22;Ezec 34.2;

2"De aceea, așa vorbește Domnul, Dumnezeul lui Israel, împotriva păstorilor care pasc pe poporul meu: "Pentru că Mi-ați risipit oile, le-ați izgonit, și nu v-ați îngrijit de ele, iată că vă voi pedepsi din pricina răutății faptelor voastre, zice Domnul."

Ex 32.34;

3"Și Eu însumi voi strânge rămășița oilor Mele din toate țările, în care le-am izgonit; le voi aduce înapoi în pășunea lor, și vor crește și se vor înmulți.

Ier 32.37;Ezec 34.13;

4Voi pune peste ele păstori care le vor paște; nu le va mai fi teamă, nici groază, și nu va mai lipsi nici una din ele, zice Domnul."

Ier 3.15;Ezec 34.23;

5"Iată vin zile, zice Domnul, când voi ridica lui David o Odraslă, neprihănită. El va împărăți, va lucra cu înțelepciune, și va face dreptate și judecată în țară.

Isa 4.2;Isa 11.1;Isa 40.10-11;Ier 33.14-16;Dan 9.24;Zah 3.8;Zah 6.12;Ioan 1.45;Ps 72.2;Isa 9.7;Isa 32.1-18;

6În vremea Lui, Iuda va fi mântuit, și Israel va avea liniște în locuința lui; și iată Numele pe care i-L vor da: "Domnul, Neprihănirea noastră!"

Deut 33.28;Zah 14.11;Ier 32.37;Ier 33.16;1Cor 1.30;

7"De aceea iată, vin zile, zice Domnul, când nu se va mai zice: "Viu este Domnul, care a scos din țara Egiptului pe copiii lui Israel!"

Ier 16.14-15;

8Ci se va zice: "Viu este Domnul, care a scos și a adus înapoi sămânța casei lui Israel din țara de la miază noapte și din toate țările în care îi risipisem! "Și vor locui în țara lor."

Isa 43.5-6;Ier 23.3;

9Asupra proorocilor. "Inima îmi este zdrobită în mine, toate oasele îmi tremură; sunt ca un om beat, ca un om amețit de vin, din pricina Domnului și din pricina sfintelor Lui cuvinte.

Hab 3.16;

10Căci țara este plină de preacurvii, și țara se jelește din pricina jurămintelor; câmpiile pustiei sunt uscate." Toată alergătura lor țintește numai la rău, și toată vitejia lor este pentru nelegiuire!

Ier 5.7-8;Ier 9.2;Osea 4.2-3;Ier 9.10;Ier 12.4;

11Proorocii și preoții sunt stricați; "le-am găsit răutatea chiar și în Casa Mea, zice Domnul."

Ier 6.13;Ier 8.10;Țef 3.4;Ier 7.30;Ier 11.15;Ier 32.34;Ezec 8.11;Ezec 23.39;

12"De aceea, calea lor va fi lunecoasă și întunecoasă, vor fi împinși și vor cădea; căci voi aduce nenorocirea peste ei în anul când îi voi pedepsi, zice Domnul."

Ps 35.6;Prov 4.19;Ier 13.16;Ier 11.23;

13"În proorocii Samariei am văzut următoarea nebunie: au prorocit pe Baal, și au rătăcit pe poporul Meu Israel!

Ier 2.8;Isa 9.16;

14Dar în proorocii Ierusalimului am văzut lucruri grozave. Sunt preacurvari, trăiesc în minciună; întăresc mâinile celor răi, așa că nici unul nu se mai întoarce de la răutatea lui; toți sunt înaintea Mea ca Sodoma, și locuitorii Ierusalimului ca Gomora."

Ier 29.23;Ier 23.26;Ezec 13.22;Deut 32.32;Isa 1.9-10;

15"De aceea, așa vorbește Domnul oștirilor despre prooroci: iată, îi voi hrăni cu pelin, și le voi da să bea ape otrăvite; căci prin proorocii Ierusalimului s-a răspândit nelegiuirea în toată țara."

Ier 8.14;Ier 9.15;

16"Așa vorbește Domnul oștirilor: "N-ascultați cuvintele proorocilor care vă prorocesc! Ei vă leagănă în închipuiri zadarnice; spun vedenii ieșite din inima lor, nu ce vine din gura Domnului.

Ier 14.14;Ier 23.21;

17Ei spun celor ce Mă nesocotesc: "Domnul a zis: "Veți avea pace;" și zic tuturor celor ce trăiesc după aplecările inimii lor: "Nu vi se va întâmpla nici un rău."

Ier 6.14;Ier 8.11;Ezec 13.10;Zah 10.2;Mic 3.11;

18Cine a fost de față la sfatul Domnului ca să vadă și să asculte cuvântul Lui? Cine a plecat urechea la cuvântul Lui și cine l-a auzit?

Iov 15.8;1Cor 2.16;

19Iată că furtuna Domnului, urgia izbucnește, se năpustește vijelia și cade peste capul celor răi!

Ier 25.32;Ier 30.23;

20Mânia Domnului nu se va potoli, până nu va împlini și va înfăptui planurile inimii Lui. Veți înțelege în totul lucrul acesta în cursul vremurilor.

Ier 30.24;Gen 49.1;

21Eu n-am trimis pe proorocii aceștia, și totuși ei au alergat; nu le-am vorbit, și totuși au prorocit.

Ier 14.14;Ier 27.15;Ier 29.9;

22Dacă ar fi fost față la sfatul Meu, ar fi trebuit să spună cuvintele Mele poporului Meu, și să-i întoarcă de la calea lor rea, de la răutatea faptelor lor!"

Ier 23.18;Ier 25.5;

23"Sunt Eu numai un Dumnezeu de aproape, zice Domnul, și nu sunt Eu și un Dumnezeu de departe?

24Poate cineva să stea într-un loc ascuns fără să-l văd Eu? zice Domnul. Nu umplu Eu cerurile și pământul? zice Domnul.

Ps 139.7;Amos 9.2-3;1Împ 8.27;Ps 139.7;

25"Am auzit ce spun proorocii, care prorocesc minciuni în Numele Meu, zicând: "Am avut un vis! Am visat un vis!"

26Până când vor prooroci aceștia să prorocească minciuni, să prorocească înșelătoriile inimii lor?

27Cred ei oare că pot face pe poporul Meu să uite Numele Meu prin visurile pe care le istorisește fiecare din ei aproapelui său, cum Mi-au uitat părinții lor Numele din pricina lui Baal?

Jud 3.7;Jud 8.33-34;

28Proorocul, care a avut un vis, să istorisească visul acesta, și cine a auzit Cuvântul Meu, să spună întocmai Cuvântul Meu! "Pentru ce să amesteci paiele cu grâul? zice Domnul."

29"Nu este Cuvântul Meu ca un foc, zice Domnul, și ca un ciocan care sfărâmă stânca?"

30"De aceea, iată, zice Domnul, am necaz pe proorocii care își ascund unul altuia cuvintele Mele."

Deut 18.20;Ier 14.14-15;

31"Iată, zice Domnul, am necaz pe proorocii care iau cuvântul lor și-l dau drept cuvânt al Meu."

32"Iată, zice Domnul, am necaz pe cei ce prorocesc visuri neadevărate, care le istorisesc și rătăcesc pe poporul Meu, cu minciunile și cu îndrăzneala lor; nu i-am trimis Eu, nu Eu le-am dat poruncă, și nu sunt de nici un folos poporului acestuia, zice Domnul."

Țef 3.4;

33"Dacă poporul acesta, sau un prooroc, sau un preot te va întreba: "Care este amenințarea Domnului?" să le spui care este această amenințare: "Vă voi lepăda, zice Domnul."

Mal 1.1;Ier 23.39;

34"Și pe proorocul, pe preotul, sau pe acela din popor care va zice: "O amenințare a Domnului", îl voi pedepsi, pe el și casa lui!

35Așa să spuneți însă, fiecare aproapelui său, fiecare fratelui său: "Ce a răspuns Domnul?" Sau: "Ce a zis Domnul?"

36Dar să nu mai ziceți: "O amenințare a Domnului", căci cuvântul fiecăruia va fi o amenințare pentru el, dacă veți suci astfel cuvintele Dumnezeului Celui viu, cuvintele Domnului oștirilor, Dumnezeului nostru!

37Așa să zici proorocului: "Ce ți-a răspuns Domnul?" Sau: "Ce a zis Domnul?"

38Dar dacă veți mai zice: "O amenințare a Domnului", atunci așa vorbește Domnul: "Pentru că spuneți cuvintele acestea: "O amenințare a Domnului", măcar că am trimis să vă spună: Să nu mai ziceți: O amenințare a Domnului,

39din pricina aceasta, iată, vă voi uita, și vă voi lepăda, pe voi și cetatea, pe care v-o dădusem vouă și părinților voștri, vă voi arunca dinaintea Mea;

Osea 4.6;Ier 23.33;

40și voi pune peste voi o veșnică ocară, și o veșnică necinste, care nu se va uita."

Ier 20.11;

Cele două coșuri cu smochine.

## 1 6 12 18 < 24 > 26 27 28 29 30 36 42 48 52

1Domnul mi-a arătat două coșuri cu smochine, puse înaintea Templului Domnului, după ce Nebucadnețar, împăratul Babilonului, strămutase din Ierusalim și dusese în Babilon, pe Ieconia, fiul lui Ioiachim, împăratul lui Iuda, pe căpeteniile lui Iuda, pe lemnari și fierari.

Amos 7.1-4;Amos 8.1;2Împ 24.12;2Cron 36.10;Ier 22.24-etc;

2Unul din coșuri avea smochine foarte bune, ca smochinele care se coc întâi, iar celălalt coș avea smochine foarte rele, care nu se puteau mânca de rele ce erau.

3Domnul mi-a zis: "Ce vezi, Ieremio?" Eu am răspuns: "Niște smochine! Smochinele cele bune sunt foarte bune, iar cele rele sunt foarte rele și, de rele ce sunt, nu se pot mânca."

4Cuvântul Domnului mi-a vorbit astfel:

5"Așa vorbește Domnul, Dumnezeul lui Israel: "Cum deosebești tu aceste smochine bune, așa voi deosebi Eu, ca să le dau îndurare, pe prinșii de război ai lui Iuda, pe care i-am trimis din locul acesta în țara Haldeilor;

6Îi voi privi cu un ochi binevoitor, și-i voi aduce înapoi în țara aceasta: îi voi așeza și nu-i voi mai nimici, îi voi sădi și nu-i voi mai smulge.

Ier 12.15;29.10Ier 32.41;29.10Ier 33.7;29.10Ier 42.10;

7Le voi da o inimă ca să înțeleagă că Eu sunt Domnul. Ei vor fi poporul Meu, iar Eu voi fi Dumnezeul lor, dacă se vor întoarce la Mine cu toată inima lor.

Deut 30.6;Ier 32.39;Ezec 11.19;Ezec 36.26-27;Ier 30.22;Ier 31.33;Ier 32.38;Ier 29.13;

8"Și ca smochinele cele rele care, de rele ce sunt, nu se pot mânca, zice Domnul, așa voi face să ajungă Zedechia, împăratul lui Iuda, căpeteniile lui, și rămășița Ierusalimului, cei ce au rămas în țara aceasta și cei ce locuiesc în țara Egiptului.

Ier 29.17;Ier Cap 43;Ier Cap 44;

9Îi voi face de pomină, o pricină de nenorocire pentru toate împărățiile pământului, de ocară, de batjocură, de râs, și de blestem, în toate locurile unde îi voi izgoni.

Deut 28.25-37;1Împ 9.7;2Cro 7.20;Ier 15.4;Ier 29.18;Ier 34.17;Ps 44.13-14;Ier 29.18-22;

10Voi trimite în ei sabia, foametea și ciuma, până vor pieri din țara pe care le-o dădusem lor și părinților lor."

Cei șaptezeci ani de robie.
Pedepsirea Babilonului și tuturor neamurilor.

## 1 6 12 18 < 25 > 30 36 42 48 52

1Cuvântul, care a fost spus lui Ieremia despre tot poporul lui Iuda, în al patrulea an al Ioiachim, fiul lui Iosia, împăratul lui Iuda - acesta era cel dintâi an al lui Nebucadnețar, împăratul Babilonului -

Ier 36.1;

2cuvânt, pe care l-a rostit Ieremia înaintea întregului popor al lui Iuda și înaintea tuturor locuitorilor Ierusalimului, zicând:

3"De la al treisprezecelea an al lui Iosia, fiul lui Amon, împăratul lui Iuda, sunt douăzeci și trei de ani de când mi-a vorbit Cuvântul Domnului; v-am vorbit de dimineață, și n-ați ascultat.

Ier 1.2;Ier 7.13;Ier 11.7-10;Ier 13.10-11;Ier 16.12;Ier 17.23;Ier 18.12;Ier 19.15;Ier 22.21;

4Domnul v-a trimis pe toți slujitorii Săi proorocii, i-a trimis dis-de-dimineață; și n-ați ascultat, n-ați plecat urechea să ascultați.

Ier 7.13-25;Ier 26.5;Ier 29.19;

5Ei au zis: "Întoarceți-vă fiecare de la calea voastră cea rea și de la răutatea faptelor voastre, și veți rămâne în țara pe care v-am dat-o vouă și părinților voștri, din veșnicie în veșnicie;

2Împ 17.13;Ier 18.11;Ier 35.15;Iona 3.8;

6nu vă duceți după alți dumnezei, ca să le slujiți și să vă închinați înaintea lor, nu Mă mâniați prin lucrarea mâinilor voastre, și nu vă voi face nici un rău!"

7Dar nu M-ați ascultat, zice Domnul, ci M-ați mâniat prin lucrarea mâinilor voastre, spre nenorocirea voastră."

Deut 32.21;Ier 7.19;Ier 32.30;

8De aceea, așa vorbește Domnul oștirilor: "Pentru că n-ați ascultat cuvintele Mele,

9iată, voi trimite să aducă toate popoarele de la miazănoapte, zice Domnul; și voi trimite la robul Meu Nebucadnețar, împăratul Babilonului; îi voi aduce împotriva acestei țări și împotriva locuitorilor ei, și împotriva tuturor acestor neamuri de jur împrejur, ca să le nimicească cu desăvârșire și să facă din ele un pustiu și o pricină de batjocură, niște dărâmături veșnice.

Ier 1.15;Ier 27.1;Ier 43.10;Isa 44.28;Isa 45.1;Ier 40.2;Ier 18.16;

10Voi face să înceteze între ei strigătele de bucurie și strigătele de veselie, cântecele mirelui și cântecele miresei, uruitul morii și lumina lămpii.

Isa 24.27;Ier 2.24;Ier 15.9;Ezec 16.13;Osea 2.11;Apoc 18.23;Ecl 12.4;

11Toată țara aceasta va fi o paragină, un pustiu, și neamurile acestea vor fi supuse împăratului Babilonului timp de șaptezeci de ani.

12Dar când se vor împlini acești șaptezeci de ani, voi pedepsi pe împăratul Babilonului și pe neamul acela, zice Domnul, pentru nelegiuirile lor; voi pedepsi țara Haldeilor, și o voi preface în niște dărâmături veșnice.

2Cron 36.21-22;Ezra 1.1;Ier 29.10;Dan 9.2;Isa 13.19;Isa 14.23;Isa 21.1;Isa 47.1;Ier 50.3-45;Ier 51.25-26;

13Voi aduce peste țara aceea toate lucrurile pe care le-am vestit despre ea, tot ce este scris în cartea aceasta, tot ce a prorocit Ieremia despre toate neamurile.

14Căci neamuri puternice și împărați mari le vor supune și pe ele, și le voi răsplăti după faptele și lucrarea mâinilor lor."

Ier 50.9;Ier 51.27-28;Ier 50.41;Ier 51.27;Ier 27.7;Ier 50.29;Ier 51.6-21;

15Căci așa mi-a vorbit Domnul, Dumnezeul lui Israel: "Ia din mâna Mea, acest potir plin cu vinul mâniei Mele și dă-l să bea toate neamurile la care te voi trimite.

Iov 21.20;Ps 75.8;Isa 51.17;Apoc 14.10;

16Vor bea, și se vor ameți și vor fi ca niște nebuni, la vederea sabiei, pe care o voi trimite în mijlocul lor!

Ier 51.7;Ezec 23.34;Nah 3.11;

17Eu am luat potirul din mâna Domnului, și l-am dat să-l bea toate neamurile la care mă trimitea Domnul:

18Ierusalimului și cetăților lui Iuda, împăraților și căpeteniilor sale, ca să le prefacă în dărâmături, într-un pustiu, să-i facă de batjocură și de blestem, cum se vede lucrul acesta astăzi;

Ier 25.9-11;Ier 24.9;

19lui Faraon, împăratul Egiptului, slujitorilor lui, căpeteniilor lui, și tot poporului lui;

Ier 46.2-25;

20la toată Arabia, tuturor împăraților țării Uț, tuturor împăraților țării Filistenilor, Ascalonului, Gazei, Ecronului, și celor ce au mai rămas din Asdod;

Ier 25.24;Iov 1.1;Ier 47.1-7;Isa 20.1;

21Edomului, Moabului, și copiilor lui Amon;

Ier 49.7;Ier 48.1;Ier 49.1;

22tuturor împăraților Tirului, tuturor împăraților Sidonului, și împăraților ostroavelor care sunt dincolo de mare;

Ier 47.4;Ier 49.23;

23Dedanului, Temei, Buzului, și tuturor celor ce își rad colțurile bărbii,

Ier 49.8;

24tuturor împăraților Arabiei, și tuturor împăraților Arabilor care locuiesc în pustie;

2Cron 9.11;Ier 25.20;Ier 49.31;Ier 50.37;Ezec 30.5;

25tuturor împăraților Zimrei, tuturor împăraților Elamului, și tuturor împăraților Mediei;

Ier 49.34;

26tuturor împăraților de la miazănoapte, de aproape sau de departe, și unora și altora, și tuturor împărățiilor lumii care sunt pe fața pământului. Iar împăratul Șeșacului va bea după ei.

Ier 50.9;Ier 51.41;

27"Să le spui: "Așa vorbește Domnul oștirilor, Dumnezeul lui Israel: "Beți, îmbătați-vă, și vărsați, și cădeți fără să vă mai ridicați, la vederea sabiei pe care o voi trimite în mijlocul vostru!"

Hab 2.16;Isa 51.21;Isa 63.6;

28"Și dacă nu vor vrea să ia din mâna ta potirul ca să bea, spune-le: "Așa vorbește Domnul oștirilor": "Beți!

29Căci iată că în cetatea peste care se cheamă Numele Meu, încep să fac rău: și voi să rămâneți nepedepsiți?" "Nu veți rămâne nepedepsiți, căci voi chema sabia peste toți locuitorii pământului, zice Domnul oștirilor."

Dan 9.18-19;Prov 11.31;Ier 49.12;Ezec 9.6;Obad 16;Luc 23.31;1Pet 4.17;Ezec 38.21;

30"Și tu, să le prorocești toate aceste lucruri, și să le spui: "Domnul va răcni de sus; din Locașul Lui cel sfânt va face să-I răsune glasul; va răcni împotriva locului locuinței Lui; va striga, ca cei ce calcă în teasc, împotriva tuturor locuitorilor pământului.

Isa 42.13;Ioel 3.16;Amos 1.2;Ps 11.4;Ier 17.12;1Împ 9.3;Ps 132.14;Isa 16.9;Ier 48.33;

31Vuietul ajunge până la marginea pământului; căci Domnul Se ceartă cu neamurile, intră la judecată împotriva oricărei făpturi, și dă pe cei răi pradă sabiei, zice Domnul."

Osea 4.1;Mic 6.2;Isa 66.16;Ioel 3.2;

32"Așa vorbește Domnul oștirilor: "Iată, nenorocirea merge din popor în popor, și o mare furtună se ridică de la marginile pământului.

Ier 23.19;Ier 30.23;

33Cei pe care-i va ucide Domnul în ziua aceea vor fi întinși de la un capăt al pământului până la celălalt; nu vor fi nici jeliți, nici adunați, nici îngropați, ci vor fi un gunoi de pământ.

Isa 66.16;Ier 16.4-6;Ps 79.3;Ier 8.2;Apoc 11.9;

34Gemeți, păstori, și strigați! Tăvăliți-vă în cenușă, povățuitori ai turmelor! Căci au venit zilele junghierii voastre. Vă voi zdrobi, și veți cădea la pământ ca un vas de preț.

Ier 4.8;Ier 6.26;

35Nu mai este nici un loc de adăpost pentru păstori! Nu mai este nici o scăpare pentru povățuitorii turmelor!

36Se aud strigătele păstorilor, și gemetele povățuitorilor turmelor, căci Domnul le pustiește locul de pășune,

37și colibele cele liniștite sunt nimicite de mânia aprinsă a Domnului.

38El Și-a părăsit locuința, ca un pui de leu vizuina; așa că țara le este prefăcută în pustie de urgia nimicitorului și de mânia lui aprinsă."

Ps 76.2;

Prorocie despre dărâmarea Ierusalimului și Templului.

## 1 6 12 18 24 < 26 > 30 36 42 48 52

1La începutul domniei lui Ioiachim, fiul lui Iosia, împăratul lui Iuda, a fost rostit următorul cuvânt din partea Domnului:

2"Așa vorbește Domnul: "Stai în curtea Casei Domnului, și spune acelora care vin din toate cetățile lui Iuda să se închine în Casa Domnului, toate cuvintele pe care-ți poruncesc să li le spui; nu lăsa nici un cuvânt din ele.

Ier 19.14;Ezec 3.10;Mat 28.20;Fapt 20.27;

3Poate că vor asculta, și se vor întoarce fiecare de la calea lui cea rea; atunci Mă voi căi de răul, pe care mă gândisem să li-l fac din pricina răutății faptelor lor."

Ier 36.3;Ier 18.8;Iona 3.8-9;

4"Să le spui: "Așa vorbește Domnul: "Dacă nu Mă ascultați când vă poruncesc să urmați Legea Mea, pe care v-am pus-o înainte;

Lev 26.14;Deut 28.15;

5dacă nu ascultați cuvintele robilor Mei prooroci, pe care vi-i trimit, pe care vi i-am trimis dis-de-dimineață, și pe care nu i-ați ascultat,

Ier 7.13-25;Ier 11.7;Ier 25.3-4;

6atunci voi face Casei acesteia ca lui Silo, și voi face din cetatea aceasta o pricină de blestem pentru toate neamurile pământului."

1Sam 4.10-11;Ps 78.60;Ier 7.12-14;Isa 65.15;Ier 24.9;

7Preoții, proorocii, și tot poporul, au auzit pe Ieremia rostind aceste cuvinte în Casa Domnului.

8Și când a isprăvit de spus Ieremia tot ce-i poruncise Domnul să spună întregului popor, preoții, proorocii, și tot poporul, au pus mâna pe el, și au zis: "Trebuie să mori negreșit!"

9Pentru ce prorocești în Numele Domnului, și zici: "Casa aceasta va ajunge ca Silo, și cetatea aceasta va fi pustiită și lipsită de locuitori?" Tot poporul s-a îngrămădit în jurul lui Ieremia în Casa Domnului.

10Când au auzit căpeteniile lui Iuda aceste lucruri, s-au suit din casa împăratului la Casa Domnului, și au șezut la intrarea porții celei noi a Casei Domnului.

11Atunci preoții și proorocii au vorbit căpeteniilor și întregului popor: "Omul acesta este vinovat de pedeapsa cu moartea; căci a prorocit împotriva cetății acesteia, cum ați auzit voi înșivă cu urechile voastre!"

Ier 38.4;

12Ieremia a zis tuturor căpeteniilor și întregului popor: "Domnul m-a trimis să prorocesc împotriva Casei acesteia și împotriva cetății acesteia toate lucrurile pe care le-ați auzit voi.

13Acum îndreptați-vă căile și faptele, ascultați glasul Domnului, Dumnezeului vostru, și Domnul Se va căi de răul pe care l-a rostit împotriva voastră!

Ier 7.3;Ier 26.3-19;

14Cât despre mine, iată-mă în mâinile voastre; faceți-mi ce vi se va părea că este bine și drept!

Ier 38.5;

15Numai să știți că, dacă mă veți omorî vă veți face vinovați de sânge nevinovat, voi, cetatea aceasta și locuitorii ei; căci Domnul m-a trimis în adevăr la voi să rostesc în auzul vostru toate aceste cuvinte!"

16Căpeteniile și tot poporul au zis preoților și proorocilor: "Omul acesta nu este vinovat de pedeapsa cu moartea; căci ne-a vorbit în Numele Domnului, Dumnezeului nostru!"

17Și unii din bătrânii țării s-au sculat, și au zis întregii adunări a poporului:

Fapt 5.34;

18"Mica din Moreșet prorocea pe vremea lui Ezechia, împăratul lui Iuda, și spunea întregului popor al lui Iuda: "Așa vorbește Domnul oștirilor: "Sionul va fi arat ca un ogor, Ierusalimul va ajunge un morman de pietre, și muntele Casei Domnului o înălțime acoperită cu păduri."

Mic 1.1;Mic 3.12;

19L-a omorât însă oare Ezechia, împăratul lui Iuda, și tot Iuda? Nu s-a temut Ezechia de Domnul? Nu s-a rugat el Domnului? Și atunci Domnul S-a căit de răul pe care-l rostise împotriva lor. Și noi să ne împovărăm sufletul cu o nelegiuire așa de mare?"

2Cron 32.26;Ex 32.14;2Sam 24.16;Fapt 5.39;

20(A mai fost însă un om care prorocea în Numele Domnului: Urie, fiul lui Șemaia, din Chiriat-Iearim. El a prorocit împotriva cetății acesteia și împotriva țării acesteia tocmai aceleași lucruri ca Ieremia.

21Împăratul Ioiachim, toți vitejii lui, și toate căpeteniile lui, au auzit cuvintele lui, și împăratul a căutat să-l omoare. Dar Urie, care a fost înștiințat de lucrul acesta, s-a temut, a fugit, și s-a dus în Egipt.

22Împăratul Ioiachim a trimis niște oameni în Egipt și anume: Pe Elnatan, fiul lui Acbor, și pe alții împreună cu el în Egipt.

23Aceștia au scos din Egipt pe Urie și l-au adus la împăratul Ioiachim, care l-a omorât cu sabia, și i-a aruncat trupul mort în mormintele copiilor poporului.) -

24Totuși mâna lui Ahicam, fiul lui Șafan, a fost cu Ieremia, și el n-a lăsat să fie dat pe mâna poporului ca să fie omorât.

2Împ 22.12-14;Ier 30.14;

Sfatul lui Ieremia.

## 1 6 12 18 24 < 27 > 30 36 42 48 52

1La începutul domniei lui Ioiachim, fiul lui Iosia, împăratul lui Iuda, a fost rostit către Ieremia din partea Domnului, următorul cuvânt:

Ier 27.3-12;Ier 27.20;Ier 28.1;

2"Așa mi-a vorbit Domnul: "Fă-ți niște legături și niște juguri, și puneți-le la gât.

Ier 28.10-12;Ezec 4.1;Ezec 12.3;Ezec 24.3;

3Trimite-le împăratului Edomului, împăratului Moabului, împăratului copiilor lui Amon, împăratului Tirului și împăratului Sidonului, prin trimișii care au venit la Ierusalim la Zedechia, împăratul lui Iuda.

4Și spune-le să spună stăpânilor lor: "Așa vorbește Domnul oștirilor, împăratul lui Israel: "Iată ce să spuneți stăpânilor voștri:

5"Eu am făcut pământul, pe oameni, și dobitoacele care sunt pe pământ, cu puterea Mea cea mare și cu brațul Meu întins, și dau pământul cui Îmi place.

Ps 115.15;Ps 146.6;Isa 45.12;Ps 115.16;Dan 4.17-32;

6Acum dau toate aceste țări în mâinile robului Meu Nebucadnețar, împăratul Babilonului; îi dau chiar și fiarele câmpului ca să-i fie supuse.

Ier 28.14;Ier 25.9;Ier 43.10;Ezec 29.18-20;Ier 28.14;Dan 2.38;

7Toate neamurile vor fi supuse lui, fiului său, și fiului fiului său, până va veni și vremea țării lui, și o vor supune neamuri puternice și împărați mari.

2Cron 36.20;Ier 25.12;Ier 50.27;Dan 5.26;Ier 25.14;

8Dar dacă un popor sau o împărăție nu se va supune lui Nebucadnețar, împăratul Babilonului, și nu-și va pleca grumazul sub jugul împăratului Babilonului, voi pedepsi pe poporul acela cu sabie, cu foamete și cu ciumă, zice Domnul, până îl voi nimici prin mâna lui.

9De aceea, să n-ascultați pe proorocii voștri, pe ghicitorii voștri, pe visătorii voștri, pe cititorii voștri în stele, și pe vrăjitorii voștri, care vă zic: "Nu veți fi supuși împăratului Babilonului!"

10Căci ei vă prorocesc minciuni, ca să fiți depărtați din țara voastră, ca să vă izgonesc și să pieriți.

Ier 27.14;

11Dar pe poporul care își va pleca grumazul sub jugul împăratului Babilonului, și care-i va fi supus, îl voi lăsa în țara lui, zice Domnul, ca s-o lucreze și să locuiască în ea."

12"Am spus întocmai aceleași lucruri lui Zedechia, împăratul lui Iuda: "Plecați-vă grumazul sub jugul împăratului Babilonului, supuneți-vă lui și poporului lui, și veți trăi.

Ier 28.1;Ier 38.17;

13Pentru ce să muriți, tu și poporul tău, de sabie, de foamete și de ciumă, cum a hotărât Domnul asupra poporului care nu se va supune împăratului Babilonului?

Ezec 18.31;

14N-ascultați de cuvintele proorocilor care vă zic: "Nu veți fi supuși împăratului Babilonului!" Căci ei vă prorocesc minciuni;

Ier 14.14;Ier 23.21;Ier 29.8-9;

15"Nu i-am trimis Eu, zice Domnul, ci prorocesc minciuni în Numele Meu, ca să izgonesc și să pieriți, voi și proorocii care vă prorocesc!"

16Am vorbit și preoților și întregului popor și le-am spus: "Așa vorbește Domnul: "N-ascultați de cuvintele proorocilor voștri, care vă prorocesc și zic: "Iată că uneltele Casei Domnului vor fi aduse în curând din Babilon!" Căci ei vă prorocesc minciuni.

2Cron 36.7-10;Ier 28.3;Dan 1.2;

17Nu-i ascultați; supuneți-vă împăratului Babilonului, și veți trăi. Pentru ce să ajungă cetatea aceasta o dărâmătură?

18Dacă sunt ei prooroci și dacă este cu ei Cuvântul Domnului, să mijlocească la Domnul oștirilor, pentru ca uneltele care au mai rămas în Casa Domnului, în casa împăratului lui Iuda, și în Ierusalim, să nu se ducă în Babilon.

19Căci așa vorbește Domnul oștirilor cu privire la stâlpi, la marea de aramă, la temelii și la toate celelalte unelte care au mai rămas în cetatea aceasta,

2Împ 25.13;Ier 52.17-21;

20și care n-au fost ridicate de Nebucadnețar, împăratul Babilonului, când a luat robi din Ierusalim în Babilon pe Ieconia, fiul lui Ioiachim, împăratul lui Iuda, și pe toți mai marii lui Iuda și Ierusalimului;

2Împ 24.14-15;Ier 24.1;

21așa vorbește Domnul oștirilor, Dumnezeul lui Israel, despre uneltele, care au mai rămas în Casa Domnului, în casa împăratului lui Iuda, și în Ierusalim:

22"Ele vor fi duse în Babilon, și vor rămâne acolo până în ziua, când le voi căuta Eu - zice Domnul - când le voi ridica iarăși și le voi aduce înapoi în locul acesta."

2Împ 25.13;2Cron 36.18;2Cron 36.21;Ier 29.10;Ier 32.5;Ezra 1.7;Ezra 7.19;

Prorocia lui Ieremia împotriva lui Hanania.

## 1 6 12 18 24 < 28 > 30 36 42 48 52

1În același an, la începutul domniei lui Zedechia, împăratul lui Iuda, în luna a cincea a anului al patrulea, Hanania, fiul lui Azur, prooroc din Gabaon, mi-a zis în Casa Domnului, în fața preoților și a întregului popor:

Ier 27.1;

2"Așa vorbește Domnul oștirilor, Dumnezeul lui Israel: "Eu sfărâm jugul împăratului Babilonului!

Ier 27.12;

3Peste doi ani, voi aduce înapoi în locul acesta toate uneltele Casei Domnului, pe care le-a ridicat Nebucadnețar, împăratul Babilonului, din locul acesta, și le-a dus în Babilon.

Ier 27.16;

4Și voi aduce înapoi în locul acesta, zice Domnul, pe Ieconia, fiul lui Ioiachim, împăratul lui Iuda, și pe toți prinșii de război ai lui Iuda, care s-au dus în Babilon; căci voi sfărâma jugul împăratului Babilonului."

5Proorocul Ieremia a răspuns proorocului Hanania, în fața preoților și a întregului popor, care stăteau în Casa Domnului.

6Ieremia, proorocul, a zis: "Amin! Așa să facă Domnul! Să împlinească Domnul cuvintele, pe care le-ai prorocit tu, și să aducă înapoi din Babilon în locul acesta uneltele Casei Domnului și pe toți prinșii de război!

1Împ 1.36;

7Numai ascultă cuvântul pe care-l rostesc eu în auzul tău și în auzul întregului popor:

8Proorocii, care au fost înaintea mea și înaintea ta, din vremurile străvechi, au prorocit război, foamete și ciumă împotriva unor țări puternice și unor împărății mari.

9Dar, dacă un prooroc prorocește pacea, numai după împlinirea celor ce prorocește, se va cunoaște că este cu adevărat trimis de Domnul."

Deut 18.22;

10Atunci proorocul Hanania a ridicat jugul de pe grumazul proorocului Ieremia și l-a sfărâmat.

Ier 27.2;

11Și Hanania a zis în fața întregului popor: "Așa vorbește Domnul: "Așa voi sfărâma, peste doi ani de pe grumazul tuturor neamurilor jugul lui Nebucadnețar, împăratul Babilonului!" Proorocul Ieremia a plecat.

Ier 27.7;

12După ce a sfărâmat proorocul Hanania jugul de pe grumazul proorocului Ieremia, Cuvântul Domnului a vorbit lui Ieremia, astfel:

13"Du-te, și spune lui Hanania: "Așa vorbește Domnul: "Ai sfărâmat un jug de lemn, dar cu aceasta ai făcut în locul lui un jug de fier!

14Căci așa vorbește Domnul oștirilor, Dumnezeul lui Israel: "Pun un jug de fier pe grumazul tuturor acestor neamuri, ca să fie subjugate de Nebucadnețar, împăratul Babilonului, și-i vor sluji, și-i dau chiar și fiarele câmpului!"

Deut 28.48;Ier 27.7;Ier 27.6;

15Și proorocul Ieremia a zis proorocului Hanania: "Ascultă, Hanania! Domnul nu te-a trimis, ci tu insufli poporului o încredere mincinoasă.

Ier 29.31;Ezec 13.22;

16De aceea, așa vorbește Domnul: "Iată, te izgonesc de pe pământ, și vei muri chiar în anul acesta; căci cuvintele tale sunt o răzvrătire împotriva Domnului."

Deut 13.5;Ier 29.32;

17Și proorocul Hanania a murit chiar în anul acela, în luna a șaptea.

Scrisoare către prinșii de război.

## 1 6 12 18 24 < 29 > 36 42 48 52

1Iată cuprinsul epistolei, pe care a trimis-o proorocul Ieremia, din Ierusalim, către rămășița bătrânilor din robie, preoților, proorocilor, și întregului popor, pe care-i dusese în robie Nebucadnețar, din Ierusalim la Babilon,

2după ce împăratul Ieconia, împărăteasa, famenii dregători, căpeteniile lui Iuda și ale Ierusalimului, lemnarii și fierarii au părăsit Ierusalimul.

2Împ 24.12;Ier 22.26;Ier 28.4;

3Le-a trimis-o prin Eleasa, fiul lui Șafan, și prin Ghemaria, fiul lui Hilchia, trimiși la Babilon de Zedechia, împăratul lui Iuda, la Nebucadnețar, împăratul Babilonului. Ea cuprindea următoarele:

4"Așa vorbește Domnul oștirilor, Dumnezeul lui Israel, către toți prinșii de război, pe care i-am dus din Ierusalim la Babilon:

5"Zidiți case, și locuiți-le; sădiți grădini și mâncați din roadele lor!

Ier 29.28;

6Luați-vă neveste, și faceți fii și fiice; însurați-vă fiii, și măritați-vă fetele, să facă fii și fiice, ca să vă înmulțiți acolo unde sunteți, și să nu vă împuținați.

7Urmăriți binele cetății, în care v-am dus în robie, și rugați-vă Domnului pentru ea, pentru că fericirea voastră atârnă de fericirea ei!

Ezra 6.10;1Tim 2.2;

8Căci așa vorbește Domnul oștirilor, Dumnezeul lui Israel: "Nu vă lăsați amăgiți de proorocii voștri, care sunt în mijlocul vostru, nici de ghicitorii voștri; n-ascultați nici de visătorii voștri, ale căror visuri voi le pricinuiți!

Ier 14.14;Ier 23.21;Ier 27.14-15;Efes 5.6;

9Căci ei vă prorocesc minciuni în Numele Meu. Eu nu i-am trimis, zice Domnul."

Ier 29.31;

10Dar iată ce zice Domnul: "De îndată ce vor trece șaptezeci de ani ai Babilonului, Îmi voi aduce aminte de voi, și voi împlini față de voi făgăduința Mea cea bună, aducându-vă înapoi în locul acesta.

2Cron 36.21-22;Ezra 1.1;Ier 25.12;Ier 27.22;Dan 9.2;

11Căci Eu știu gândurile, pe care le am cu privire la voi, zice Domnul, gânduri de pace și nu de nenorocire, ca să vă dau un viitor și o nădejde.

12Voi Mă veți chema, și veți pleca; Mă veți ruga, și vă voi asculta.

Dan 9.3;

13Mă veți căuta, și Mă veți găsi, dacă Mă veți căuta cu toată inima.

Lev 26.39-etc;Deut 30.1,etc;Ier 24.7;

14Mă voi lăsa să fiu găsit de voi, zice Domnul, și voi aduce înapoi pe prinșii voștri de război; vă voi strânge din toate neamurile și din toate locurile, în care v-am izgonit, zice Domnul, și vă voi aduce înapoi în locul de unde v-am dus în robie."

Deut 4.7;Ps 32.6;Ps 46.1;Isa 55.6;Ier 23.3-8;Ier 30.3;Ier 32.37;

15"Totuși voi ziceți: "Dumnezeu ne-a ridicat prooroci în Babilon!"

16"Așa vorbește Domnul asupra împăratului, care stă pe scaunul de domnie al lui David, asupra întregului popor, care locuiește în cetatea aceasta, asupra fraților voștri, care n-au mers cu voi în robie:

17așa vorbește Domnul oștirilor: "Iată, voi trimite între ei sabie, foamete și ciumă, și-i voi face ca niște smochine grozave care, de rele ce sunt, nu se pot mânca.

Ier 24.10;Ier 24.8;

18Îi voi urmări cu sabie, cu foamete și cu ciumă, îi voi face o pricină de spaimă pentru toate împărățiile pământului, de blestem, de pustiire, de batjocură și de ocară printre toate neamurile pe unde îi voi izgoni,

Deut 28.25;2Cron 29.8;Ier 15.4;Ier 24.9;Ier 34.17;Ier 26.6;Ier 42.18;

19pentru că n-au ascultat cuvintele Mele, zice Domnul, ei, cărora în nenumărate rânduri le-am trimis pe robii Mei proorocii; dar n-ați vrut să ascultați, zice Domnul."

Ier 25.4;Ier 32.33;

20"Voi însă, ascultați Cuvântul Domnului, voi toți, prinșii de război, pe care v-am trimis din Ierusalim în Babilon!

21Așa vorbește Domnul oștirilor, Dumnezeul lui Israel, despre Ahab, fiul lui Colaia, și despre Zedechia, fiul lui Maaseia, care vă prorocesc minciuni în Numele Meu: "Iată, îi dau în mâinile lui Nebucadnețar, împăratul Babilonului; și-i va omorî sub ochii voștri.

22Vor sluji ca prilej de blestem, între toți prinșii de război ai lui Iuda care sunt la Babilon. Și se va zice: "Să-ți facă Domnul ca lui Zedechia și ca lui Ahab, pe care împăratul Babilonului i-a fript în foc!"

Gen 48.20;Isa 65.15;Dan 3.6;

23Și lucrul acesta se va întâmpla pentru că au făcut o mișelie în Israel, preacurvind cu nevestele aproapelui lor, și pentru că au spus minciuni în Numele Meu, când Eu nu le dădusem nici o poruncă. Știu lucrul acesta, și sunt martor, zice Domnul."

Ier 23.14;

24"Iar lui Șemaia, Nehelamitul, să-i spui:

25"Așa vorbește Domnul oștirilor, Dumnezeul lui Israel: "Tu ai trimis în numele tău întregului popor din Ierusalim, lui Țefania, fiul lui Maaseia, preotul, și tuturor preoților, o scrisoare cu următorul cuprins:

2Împ 25.18;Ier 21.1;

26"Domnul te-a pus preot în locul preotului Iehoiada, ca să priveghezi în Casa Domnului peste toți nebunii și peste toți cei ce se dau drept prooroci, că să-i arunci în butuci și în fiare.

Ier 20.1;2Împ 9.11;Fapt 26.24;Ier 20.2;

27Acum, pentru ce nu pedepsești pe Ieremia din Anatot, care prorocește printre voi?

28Ba încă a trimis chiar să ne spună în Babilon: "Robia va fi lungă; zidiți case, și locuiți-le; sădiți grădini, și mâncați din roadele lor!" -

Ier 29.5;

29(Preotul Țefania citise în adevăr scrisoarea aceasta în fața proorocului Ieremia.) -

30Și Cuvântul Domnului a vorbit lui Ieremia astfel:

31"Trimite să spună tuturor celor din robie: "Așa vorbește Domnul despre Șemaia, Nehelamitul: "Pentru că Șemaia vă prorocește, fără să-l fi trimis Eu, și vă insuflă o încredere mincinoasă,

Ier 28.15;

32iată ce zice Domnul: "Voi pedepsi pe Șemaia, Nehelamitul, și sămânța lui: nici unul din ai lui nu va locui în mijlocul poporului acestuia, și nu va vedea binele pe care-l voi face poporului Meu, zice Domnul; căci el a propovăduit răzvrătire împotriva Domnului."

Ier 28.16;

Întoarcerea din robie.

## 1 6 12 18 24 < 30 > 32 33 34 35 36 42 48 52

1Iată Cuvântul rostit lui Ieremia din partea Domnului:

2"Așa vorbește Domnul, Dumnezeul lui Israel: "Scrie într-o carte toate cuvintele pe care ți le-am spus.

3Iată, vin zile, zice Domnul, când voi aduce înapoi prinșii de război ai poporului Meu Israel și Iuda, zice Domnul; îi voi aduce înapoi în țara, pe care am dat-o părinților lor, și o vor stăpâni."

Ier 30.18;Ier 32.44;Ezec 39.25;Amos 9.14-15;Ier 16.15;

4Iată însă cuvintele pe care le-a rostit Domnul asupra lui Israel și asupra lui Iuda.

5"Așa vorbește Domnul: "Auzim strigăte de groază; e spaimă, nu este pace!

6Întrebați și vedeți dacă nu cumva naște vreun bărbat! Pentru ce văd pe toți bărbații cu mâinile pe coapse, ca o femeie la facere? Pentru ce s-au îngălbenit toate fețele?

Ier 4.31;Ier 6.24;

7Vai! căci ziua aceea este mare; nici una n-a fost ca ea? Este o vreme de necaz pentru Iacov; dar Iacov va fi izbăvit din ea.

Ioel 2.11-31;Amos 5.18;Țef 1.14;Dan 12.1;

8În ziua aceea, zice Domnul oștirilor, voi sfărâma jugul de pe grumazul lui, îi voi rupe legăturile și străinii nu-l vor mai supune.

9Ci vor sluji Domnului, Dumnezeului lor, și împăratului lor David, pe care li-l voi scula.

Isa 55.3-4;Ezec 34.23;Ezec 37.24;Osea 3.5;Luc 1.69;Fapt 2.30;Fapt 13.23;

10De aceea, nu te teme, robul Meu Iacov, zice Domnul; și nu te speria, Israele! Căci te voi izbăvi din țara cea depărtată, și îți voi izbăvi sămânța din țara în care este roabă; Iacov se va întoarce iarăși, va avea odihnă și liniște; și nu-l va mai tulbura nimeni.

Isa 41.13;Isa 43.5;Isa 44.2;Ier 46.27-28;Ier 3.18;

11Căci Eu sunt cu tine, zice Domnul, ca să te izbăvesc; voi nimici pe toate neamurile printre care te-am risipit, dar pe tine nu te voi nimici; te voi pedepsi cu dreptate, nu pot să te las nepedepsit."

Amos 9.8;Ier 4.27;Ps 6.1;Isa 27.8;Ier 10.24;Ier 46.28;

12"Așa vorbește Domnul: "Lovitura ta este de nevindecat, și rana ta este usturătoare.

2Cron 36.16;Ier 15.18;

13Nici unul nu-ți apără pricina, ca să-ți lege rana; nu-i nici un leac, nici un mijloc de vindecare!

Ier 8.22;

14Toți cei ce te iubeau te uită, nici unuia nu-i pasă de tine; căci te-am lovit cum lovesc pe un vrăjmaș, te-am pedepsit cu putere, din pricina mulțimii nelegiuirilor tale, și al marelui număr al păcatelor tale.

Plân 1.2;Iov 13.24;Iov 16.9;Iov 19.11;Iov 30.21;Ier 5.6;

15De ce te plângi de rana ta, de durerea, pe care ți-o pricinuiește boala ta? Pentru mulțimea nelegiuirilor tale, pentru marele număr al păcatelor tale, te-am făcut să suferi aceste lucruri!

Ier 15.18;

16Totuși, toți cei ce te mănâncă vor fi mâncați, și toți vrăjmașii tăi, toți, vor merge în robie; cei ce te jefuiesc vor fi jefuiți, și voi da pradă pe toți cei ce te prădează.

Ex 23.22;Isa 33.1;Isa 41.11;Ier 10.25;

17Dar te voi vindeca, și îți voi lega rănile, zice Domnul. Căci ei te numesc: "Cel izgonit", "Sionul acela de care nimănui nu-i pasă."

Ier 33.6;

18"Așa vorbește Domnul: "Iată, aduc înapoi pe prinșii de război ai corturilor lui Iacov, și Mi-e milă de locașurile lui; cetatea va fi zidită iarăși pe dealurile ei, și casa împărătească va fi locuită iarăși cum era.

Ier 30.3;Ier 33.7-11;Ps 102.13;

19Din mijlocul lor se vor înălța mulțumiri și strigăte de bucurie; Îi voi înmulți, și nu se vor împuțina; îi voi cinsti, și nu vor fi disprețuiți.

Isa 35.10;Isa 51.11;Ier 31.4-13;Ier 33.10-11;Zah 10.8;

20Fiii lui vor fi ca altădată, adunarea lui va rămâne înaintea Mea, și voi pedepsi pe toți asupritorii lui.

Isa 1.26;

21Căpetenia lui va fi din mijlocul lui, și stăpânitorul lui va ieși din mijlocul lui; îl voi apropia, și va veni la Mine; căci cine ar îndrăzni să se apropie din capul lui de Mine? zice Domnul."

Gen 49.10;Num 16.5;

22"Voi veți fi poporul Meu, și Eu voi fi Dumnezeul vostru."

Ier 24.7;Ier 31.1-33;Ier 32.38;Ezec 11.20;Ezec 36.28;Ezec 37.27;

23"Iată, furtuna Domnului, urgia izbucnește, se năpustește vijelia și cade peste capul celor răi!

Ier 23.19-20;Ier 25.32;

24Mânia aprinsă a Domnului nu se va potoli, până ce va împlini și va înfăptui gândurile inimii Lui. Veți înțelege în totul lucrul acesta în cursul vremurilor."

Gen 49.1;

## 1 6 12 18 24 < 31 > 36 42 48 52

1"În vremea aceea, zice Domnul, Eu voi fi Dumnezeul tuturor semințiilor lui Israel, și ei vor fi poporul meu."

Ier 30.24;Ier 30.22;

2Așa vorbește Domnul: "Poporul celor ce-au scăpat de sabie, a căpătat trecere în pustie: Israel merge spre locul lui de odihnă."

Num 10.33;Deut 1.33;Ps 95.11;Isa 63.14;

3"Domnul mi Se arată de departe: "Te iubesc cu o iubire veșnică; de aceea îți păstrez bunătatea Mea!

Mal 1.2;Rom 11.28-29;Osea 11.4;

4Te voi așeza din nou, și vei fi așezată din nou, fecioara lui Israel! Te vei împodobi iarăși cu timpanele tale, și vei ieși în mijlocul jocurilor voioase.

Ier 33.7;Ex 15.20;Jud 11.34;Ps 149.3;

5Vei sădi iarăși vii pe înălțimile Samariei; cei ce le vor sădi, le vor culege și roadele.

Isa 65.21;Amos 9.14;

6Căci vine ziua, când străjerii vor striga pe muntele lui Efraim: "Sculați-vă, să ne suim în Sion, la Domnul, Dumnezeul nostru!

Isa 2.3;Mic 4.2;

7Căci așa vorbește Domnul: "Strigați de bucurie asupra lui Iacov, chiuiți de veselie în fruntea neamurilor! Înălțați-vă glasurile, cântați laude, și ziceți: "Doamne, izbăvește pe poporul Tău, pe rămășița lui Israel!"

Isa 12.5-6;

8"Iată, îi aduc înapoi din țara de la miazănoapte, îi adun de la marginile pământului: între ei este și orbul și șchiopul, femeia însărcinată și cea în durerile nașterii; o mare mulțime se întoarce înapoi aici!

Ier 3.12-18;Ier 23.8;Ezec 20.34-41;Ezec 34.13;

9Plângând vin, și îi duc în mijlocul rugăciunilor lor; îi duc la râuri de apă, pe un drum neted pe care nu se poticnesc. Căci Eu sunt Tatăl lui Israel, și Efraim este întâiul Meu născut.

Ps 126.5-6;Ier 50.4;Isa 35.8;Isa 43.19;Isa 49.10-11;Ex 4.22;

10"Ascultați Cuvântul Domnului, neamuri, și vestiți-l în ostroave depărtate! Spuneți: "Cel ce a risipit pe Israel îl va aduna, și-l va păzi cum își păzește păstorul turma.

Isa 40.11;Ezec 34.12-14;

11Căci Domnul răscumpără pe Iacov, și-l izbăvește din mâna unuia mai tare decât el.

Isa 44.23;Isa 48.20;Isa 49.24-25;

12Ei vor veni, și vor chiui de bucurie pe înălțimile Sionului; vor alerga la bunătățile Domnului, la grâu, la must, la untdelemnul, la oi și boi, sufletul le va fi ca o grădină bine udată, și nu vor mai tânji.

Ezec 17.23;Ezec 20.40;Osea 3.5;Isa 58.11;Isa 35.10;Isa 65.19;Apoc 21.4;

13Atunci fetele se vor înveseli la joc, tinerii și bătrânii se vor bucura și ei; le voi preface jalea în veselie, și-i voi mângâia, le voi da bucurie, după necazurile lor.

14Voi sătura de grăsime sufletul preoților, și poporul Meu se va sătura de bunătățile Mele, zice Domnul."

15"Așa vorbește Domnul: Un țipăt se aude la Rama, plângeri și lacrimi amare: Rahela își plânge copiii; și nu vrea să se mângâie pentru copiii ei, căci nu mai sunt!"

Mat 2.17-18;Ios 18.25;Gen 42.13;

16"Așa vorbește Domnul: "Oprește-ți plânsul, oprește-ți lacrimile din ochi; căci truda îți va fi răsplătită, zice Domnul; ei se vor întoarce iarăși din țara vrăjmașului.

Ier 31.4-5;Ezra 1.5;Osea 1.11;

17Este nădejde pentru urmașii tăi, zice Domnul; copiii tăi se vor întoarce în ținutul lor!"

18Aud pe Efraim bocindu-se: "M-ai pedepsit, și am fost pedepsit, ca un junc nedeprins la jug; întoarce-mă Tu, și mă voi întoarce, căci Tu ești Domnul, Dumnezeul meu!

Plân 5.21;

19După ce m-am întors, m-am căit; și după ce mi-am recunoscut greșelile, mă bat pe pulpă; sunt rușinat și roșu de rușine, căci port ocara tinereții mele." -

Deut 30.2;

20"Îmi este Efraim un fiu scump, un copil iubit de Mine?" "Căci când vorbesc de el, Îmi aduc aminte cu gingășie de el, de aceea Îmi arde inima în Mine pentru el, și voi avea milă negreșit de el, zice Domnul. -

Deut 32.36;Isa 63.15;Osea 11.8;Isa 57.18;Osea 14.4;

21"Ridică semne pe drum, pune stâlpi, ia seama la calea, la drumul pe care l-ai urmat... Întoarce-te, fecioara lui Israel, întoarce-te în cetățile acestea care sunt ale tale!

Ier 50.5;

22Până când vei fi pribeagă, fiică rătăcită? Căci Domnul face un lucru nou pe pământ: femeia va peți pe bărbat.

Ier 2.18-26;Ier 3.6-22;

Israel și Iuda vor propăși împreună.

23"Așa vorbește Domnul oștirilor, Dumnezeul lui Israel: "Iată ce se va zice iarăși în țara lui Iuda și în cetățile sale, când voi aduce înapoi pe prinșii lor de război: "Domnul să te binecuvânteze, locaș al neprihănirii, munte sfânt!"

24Iuda va locui acolo fără teamă în toate cetățile lui, plugarii și cei ce umblă cu turmele la pășune.

Ier 33.12-13;

25Căci voi răcori sufletul însetat, și voi sătura orice suflet lihnit de foame." -

26La aceste lucruri m-am trezit, și am privit; și somnul îmi fusese dulce. -

27"Iată, vin zile, zice Domnul, când voi însămânța casa lui Israel și casa lui Iuda cu o sămânță de oameni și o sămânță de dobitoace.

Ezec 36.9-11;Osea 2.23;Zah 10.9;

28Și cum am vegheat asupra lor ca să-i smulg, să-i tai, să-i dărâm, să-i nimicesc și să le fac rău, tot așa voi veghea asupra lor că să-i zidesc și să-i sădesc, zice Domnul."

Ier 44.27;Ier 1.10;Ier 18.7;Ier 24.6;

29"În zilele acelea, nu se va mai zice: "Părinții au mâncat aguridă, și copiilor li s-au sterpezit dinții",

Ezec 18.2-3;

30ci fiecare va muri pentru nelegiuirea lui; oricărui om, care va mânca aguridă, i se vor sterpezi dinții!

Gal 6.5-7;

Legământul cel nou.

31"Iată, vin zile, zice Domnul, când voi face cu casa lui Israel și cu casa lui Iuda un legământ nou.

Ier 32.40;Ier 33.14;Ezec 37.26;Evr 8.8-12;Evr 10.16-17;

32Nu ca legământul, pe care l-am încheiat cu părinții lor, în ziua când i-am apucat de mână, să-i scot din țara Egiptului, legământ, pe care l-au călcat, măcar că aveam drepturi de soț asupra lor, zice Domnul."

Deut 1.31;

33"Ci iată legământul, pe care-l voi face cu casa lui Israel, după zilele acelea, zice Domnul: Voi pune Legea Mea înăuntrul lor, o voi scrie în inima lor; și Eu voi fi Dumnezeul lor, iar ei vor fi poporul Meu.

Ier 32.40;Ps 40.8;Ezec 11.19-20;Ezec 36.26-27;2Cor 3.3;Ier 24.7;Ier 30.22;Ier 32.38;

34Nici unul nu va mai învăța pe aproapele, sau pe fratele său, zicând: "Cunoaște pe Domnul!" Ci toți Mă vor cunoaște, de la cel mai mic până la cel mai mare, zice Domnul; căci le voi ierta nelegiuirea, și nu-Mi voi mai aduce aminte de păcatul lor.

Isa 54.13;Ioan 6.45;1Cor 2.10;1Ioan 2.20;Ier 33.8;Ier 50.20;Mic 7.18;Fapt 10.43;Fapt 13.39;Rom 11.27;

Primirea lui Israel tot atât de sigură ca legile firii.

35"Așa vorbește Domnul, care a făcut soarele să lumineze ziua, care a rânduit luna și stelele să lumineze noaptea, care întărâtă marea și face valurile ei să urle, El, al cărui Nume este Domnul oștirilor:

Gen 1.16;Ps 72.5-17;Ps 89.2-37;Ps 119.91;Isa 51.15;Ier 10.16;

36Dacă vor înceta aceste legi dinaintea Mea, zice Domnul, și neamul lui Israel va înceta pe vecie să mai fie un neam înaintea Mea!"

Ps 148.6;Isa 54.9-10;Ier 33.20;

37"Așa vorbește Domnul: "Dacă cerurile sus pot fi măsurate, și dacă temeliile pământului jos pot fi cercetate, atunci voi lepăda și Eu pe tot neamul lui Israel, pentru tot ce a făcut, zice Domnul."

Ier 33.22;

38"Iată, vin zile, zice Domnul, când cetatea va fi zidită iarăși în cinstea Domnului, de la turnul lui Hananeel până la poarta unghiului.

Neem 3.1;Zah 14.10;

39Frânghia de măsurat va trece încă pe dinaintea ei, până la dealul Gareb, și de acolo va face un ocol înspre Goat.

Ezec 40.8;Zah 2.1;

40Toată valea unde se aruncă trupurile moarte și cenușa, și toate ogoarele până la pârâul Chedron, până la unghiul porții cailor la răsărit, vor fi închinate Domnului și nu vor mai fi niciodată nici surpate nici nimicite."

2Cron 23.15;Neem 3.28;Ioel 3.17;

Începutul istoriei celor doi ani dinaintea dărâmării Ierusalimului.

## 1 6 12 18 24 30 < 32 > 36 42 48 52

1Iată cuvântul spus lui Ieremia din partea Domnului, în al zecilea an al lui Zedechia, împăratul lui Iuda. - Acesta era anul al optsprezecelea al lui Nebucadnețar.

2Împ 25.1-2;Ier 39.1;

2Oastea împăratului Babilonului împresura pe atunci Ierusalimul, și proorocul Ieremia era închis în curtea temniței, care ținea de casa împăratului lui Iuda.

Neem 3.25;Ier 33.1;Ier 37.21;Ier 38.6;Ier 39.14;

3Zedechia, împăratul lui Iuda, pusese să-l închidă, și-i zisese: "Pentru ce prorocești, și zici: "Așa vorbește Domnul: "Iată, dau cetatea aceasta în mâinile împăratului Babilonului, și o va lua;

Ier 34.2;

4Zedechia, împăratul lui Iuda, nu va scăpa de Haldei, ci va fi dat în mâinile împăratului Babilonului, îi va vorbi gură către gură, și se vor vedea față în față.

Ier 34.3;Ier 38.18-23;Ier 39.5;Ier 52.9;

5Împăratul Babilonului va duce pe Zedechia la Babilon, unde va rămâne până când Îmi voi aduce Eu aminte de el, zice Domnul. Chiar dacă vă bateți împotriva Haldeilor, nu veți avea izbândă."

Ier 27.22;Ier 21.4;Ier 33.5;

6Ieremia a zis: "Cuvântul Domnului mi-a vorbit astfel:

7"Iată că Hanameel, fiul unchiului tău Șalum, va veni la tine să-ți spună: "Cumpără ogorul meu care este la Anatot, căci tu ai drept de răscumpărare ca să-l cumperi."

Lev 25.24-25;Lev 25.32;Rut 4.4;

8Și Hanameel, fiul unchiului meu, a venit la mine, după Cuvântul Domnului, în curtea temniței, și mi-a zis: "Cumpără ogorul meu, care este la Anatot, în țara lui Beniamin, căci tu ai drept de moștenire și de răscumpărare, cumpără-l!" Am cunoscut că era cuvântul Domnului.

9Și am cumpărat de la Hanameel, fiul unchiului meu, ogorul de la Anatot, și i-am cântărit argintul, șaptesprezece sicli de argint.

Gen 23.16;Zah 11.12;

10Am scris un zapis, pe care l-am pecetluit, am pus martori, și am cântărit argintul într-o cumpănă.

11Am luat apoi zapisul de cumpărare, pe cel care era pecetluit după lege și obiceiuri, și pe cel ce era deschis;

12și am dat zapisul de cumpărare lui Baruc, fiul lui Neriia, fiul lui Mahseia, în fața lui Hanameel, fiul unchiului meu, în fața martorilor, care iscăliseră zapisul de cumpărare, și în fața tuturor Iudeilor care se aflau în curtea temniței.

Ier 36.4;Isa 8.2;

13Și am dat lui Baruc înaintea lor următoarea poruncă:

14"Așa vorbește Domnul oștirilor, Dumnezeul lui Israel: "Ia zapisele acestea de cumpărare, cel pecetluit și cel deschis, și pune-le într-un vas de pământ, ca să se păstreze multă vreme!

15Căci așa vorbește Domnul oștirilor, Dumnezeul lui Israel: "Iarăși se vor mai cumpăra case, ogoare și vii, în țara aceasta."

Ier 32.37;Ier 32.43;

16După ce am dat zapisul de cumpărare lui Baruc, fiul lui Neriia, am făcut Domnului această rugăciune:

17"Ah! Doamne Dumnezeule, iată, Tu ai făcut cerurile și pământul cu puterea Ta cea mare și cu brațul Tău întins: nimic nu este de mirat din partea Ta!

2Împ 19.15;Gen 18.14;Ier 32.27;Luc 1.37;

18Tu dai îndurare până la al miilea neam de oameni, și pedepsești nelegiuirea părinților în sânul copiilor lor după ei. Tu ești Dumnezeul cel mare, cel puternic, al cărui Nume este Domnul oștirilor!

Ex 20.6;Ex 34.7;Deut 5.9-10;Isa 9.6;Ier 10.16;

19Tu ești mare la sfat și puternic la faptă, Tu ai ochii deschiși asupra tuturor căilor copiilor oamenilor, ca să dai fiecăruia după căile lui, după rodul faptelor lui.

Isa 28.29;Iov 34.21;Ps 33.13;Prov 5.21;Ier 16.17;Ier 17.10;

20Tu ai făcut minuni și semne mari în țara Egiptului și până în ziua de azi, și în Israel și printre oameni, și Ți-ai făcut un Nume așa cum este astăzi.

Ex 9.16;1Cron 17.21;Isa 63.12;Dan 9.15;

21Ai scos din țara Egiptului pe poporul tău Israel, cu minuni și semne mari, cu mână tare și cu braț întins, și cu o mare groază.

Ex 6.6;2Sam 7.23;1Cron 17.21;Ps 136.11-12;

22Tu le-ai dat țara aceasta, pe care jurasei părinților lor că le-o vei da, țară în care curge lapte și miere.

Ex 3.8-17;Ier 11.5;

23Ei au venit, și au luat-o în stăpânire. Dar n-au ascultat de glasul Tău, n-au păzit Legea Ta, și n-au făcut tot ce le poruncisei să facă. Și atunci ai trimis peste ei toate aceste nenorociri!

Neem 9.26;Ier 11.8;Dan 9.10-14;

24Iată, șanțurile de apărare se înalță împotriva cetății și o amenință; cetatea va fi dată în mâinile Haldeilor care luptă împotriva ei, biruită de sabie, de foamete și de ciumă. Ce ai spus Tu s-a întâmplat: Tu însuți vezi!

Ier 32.25-36;Ier 14.12;

25Și totuși, Doamne, Dumnezeule, Tu mi-ai zis: "Cumpără-ți un ogor cu argint, și pune și martori!"... când totuși cetatea este dată în mâinile Haldeilor!"

Ier 32.24;

26Cuvântul Domnului a vorbit atunci lui Ieremia, astfel:

27"Iată, Eu sunt Domnul, Dumnezeul oricărei făpturi. Este ceva de mirat din partea Mea?"

Num 16.22;Ier 32.17;

28De aceea, așa vorbește Domnul: "Iată, dau cetatea aceasta în mâinile Haldeilor, și în mâinile lui Nebucadnețar, împăratul Babilonului, și o va lua.

Ier 32.3;

29Haldeii, care luptă împotriva cetății acesteia vor intra, îi vor pune foc, și o vor arde, împreună cu casele pe acoperișul cărora au adus tămâie lui Baal și au turnat jertfe de băutură altor dumnezei, ca să Mă mânie.

Ier 12.10;Ier 37.8-10;Ier 52.13;Ier 19.13;

30Căci copiii lui Israel și copiii lui Iuda n-au făcut din tinerețea lor, decât ce este rău înaintea Mea; copiii lui Israel numai M-au mâniat într-una cu lucrarea mâinilor lor, zice Domnul."

Ier 2.7;Ier 3.25;Ier 7.22-26;Ier 22.21;Ezec 20.28;

31"Căci cetatea aceasta Îmi ațâță mânia și urgia, din ziua când s-a zidit și până azi; de aceea, vreau s-o iau dinaintea Feței Mele,

2Împ 23.27;2Împ 24.3;

32din pricina tot răului pe care l-au făcut copiii lui Israel și copiii lui Iuda ca să Mă mânie, ei, împărații lor, căpeteniile lor, preoții lor și proorocii lor, oamenii lui Iuda și locuitorii Ierusalimului.

Isa 1.4-6;Dan 9.8;

33Mi-au întors spatele, nu s-au uitat la Mine; i-am învățat, i-am învățat într-una, dar n-au ascultat și nu s-au învățat.

Ier 2.27;Ier 7.24;Ier 7.13;

34Ci și-au pus urâciunile idolești în Casa peste care este chemat Numele Meu, și au spurcat-o.

Ier 7.30-31;Ier 23.11;Ezec 8.5-6;

35Au zidit înălțimi lui Baal în valea Ben-Hinom, ca să treacă prin foc lui Moloc pe fiii și fiicele lor: lucru pe care nu li-l poruncisem; și nici nu-Mi trecuse prin gând, că au să facă asemenea grozăvii ca să ducă pe Iuda în păcat."

Ier 7.31;Ier 19.5;Lev 18.21;1Împ 11.33;Ier 7.31;

36"Și acum, așa vorbește Domnul, Dumnezeul lui Israel, despre cetatea aceasta, despre care ziceți: "Va fi dată în mâinile împăratului Babilonului, biruită prin sabie, prin foamete și prin ciumă":

Ier 32.24;

37Iată, îi voi strânge din toate țările unde i-am izgonit, în mânia Mea, în urgia Mea, și în marea Mea supărare; îi voi aduce înapoi în locul acesta, și-i voi face să locuiască în liniște acolo.

Deut 30.3;Ier 23.3;Ier 29.14;Ier 31.10;Ezec 37.21;Ier 23.6;Ier 33.16;

38Ei vor fi poporul Meu, și Eu voi fi Dumnezeul lor.

Ier 24.7;Ier 30.22;Ier 31.33;

39Le voi da o inimă și o cale, ca să se teamă de Mine totdeauna, spre fericire lor și a copiilor lor după ei.

Ier 24.7;Ezec 11.19-20;

40Voi încheia cu ei un legământ veșnic, că nu Mă voi mai întoarce de la ei, ci le voi face bine, și le voi pune în inimă frica de Mine, ca să nu se depărteze de Mine.

Isa 55.3;Ier 31.31;Ier 31.33;

41Mă voi bucura să le fac bine, îi voi sădi cu adevărat în țara aceasta, din toată inima și din tot sufletul Meu."

Deut 30.9;Țef 3.17;Ier 24.6;Ier 31.28;Amos 9.15;

42Căci așa vorbește Domnul: "După cum am adus peste poporul acesta toate aceste mari nenorociri, tot așa voi aduce peste ei tot binele, pe care li-l făgăduiesc.

Ier 31.28;

43Se vor cumpăra iarăși ogoare în țara aceasta, despre care ziceți că este o pustie fără oameni și fără dobitoace, și că este dată în mâinile Haldeilor.

Ier 32.15;Ier 33.10;

44Se vor cumpăra iarăși ogoare pe argint, se vor scrie zapise, se vor pecetlui, se vor pune martori, în țara lui Beniamin și în împrejurimile Ierusalimului, în cetățile lui Iuda, în cetățile de la munte, în cetățile de la câmpie și în cetățile de la miază-zi, căci voi aduce înapoi pe prinșii lor de război, zice Domnul."

Ier 17.26;Ier 33.7-26;

## 1 6 12 18 24 30 < 33 > 36 42 48 52

1Cuvântul Domnului a vorbit lui Ieremia a doua oară, pe când era încă închis în curtea temniței:

Ier 32.2-3;

2"Așa vorbește Domnul, care face aceste lucruri, Domnul, care le urzește și le înfăptuiește, El, al cărui Nume este Domnul:

Isa 37.26;Ex 15.3;Amos 5.8;Amos 9.6;

3"Cheamă-Mă, și-ți voi răspunde; și îți voi vesti lucruri mari, lucruri ascunse, pe care nu le cunoști.

Ps 91.15;Ier 29.12;

4Căci așa vorbește Domnul, Dumnezeul lui Israel, despre casele cetății acesteia, și despre casele împăraților lui Iuda, care vor fi surpate ca să facă loc pentru șanțurile de întărire și pentru săbii,

Ier 32.24;

5când vor înainta să lupte împotriva Haldeilor, și când se vor umple cu trupurile moarte ale oamenilor, pe care-i voi lovi în mânia Mea și în urgia Mea, și din pricina răutății cărora Îmi voi ascunde Fața de această cetate:

Ier 32.5;

6Iată, îi voi da vindecare și sănătate, îi voi vindeca, și le voi deschide un izvor bogat în pace și credincioșie.

Ier 30.17;

7Voi aduce înapoi pe prinșii de război ai lui Iuda și pe prinșii de război ai lui Iuda și pe prinșii de război ai lui Israel, și-i voi așeza iarăși ca odinioară.

Ier 30.3;Ier 32.44;Ier 33.11;Isa 1.26;Ier 24.6;Ier 30.20;Ier 31.4-28;Ier 42.10;

8Îi voi curăți de toate nelegiuirile, pe care le-au săvârșit împotriva Mea, le voi ierta toate nelegiuirile prin care M-au supărat, și prin care s-au răzvrătit împotriva Mea.

Ezec 36.25;Zah 13.1;Evr 9.13-14;Ier 31.34;Mic 7.18;

9Cetatea aceasta va fi pentru Mine o pricină de laudă și de slavă, printre toate neamurile pământului. Ele vor afla tot binele pe care li-l voi face, vor rămâne mirate și uimite de toată fericirea, și de toată propășirea pe care le-o voi da."

Isa 62.7;Ier 13.11;Isa 60.5;

10Așa vorbește Domnul: "Se vor mai auzi iarăși în locul acesta despre care ziceți că este pustiu, că nu mai are oameni nici dobitoace, se vor mai auzi iarăși în cetățile lui Iuda și pe ulițele Ierusalimului, pustiite, lipsite de oameni, de locuitori, de dobitoace,

Ier 32.43;

11strigătele de bucurie și strigătele de veselie, cântecele mirelui și cântecele miresei, glasul celor ce zic: "Lăudați pe Domnul oștirilor, căci Domnul este bun, căci în veac ține îndurarea Lui!" Glasul celor ce aduc jertfe de mulțumire în Casa Domnului. Căci voi aduce înapoi pe prinșii de război ai țării, și îi voi așeza iarăși ca odinioară, zice Domnul."

Ier 7.34;Ier 16.9;Ier 25.10;Apoc 18.23;1Cron 16.8-34;2Cron 5.13;2Cron 7.3;Ezra 3.11;Ps 136.1;Isa 12.4;Lev 7.12;Ps 107.22;Ps 116.17;Ier 33.7;

12"Așa vorbește Domnul oștirilor: "În locul acesta pustiu, fără oameni și fără dobitoace, și în toate cetățile lui, vor mai fi iarăși locuințe de păstori, care-și vor odihni turmele. În cetățile de la munte,

Isa 65.10;Ier 31.24;Ier 50.19;Ier 17.26;Ier 32.44;

13în cetățile din câmpie, în cetățile de la miază zi, în țara lui Beniamin și în împrejurimile Ierusalimului, și în cetățile lui Iuda, vor mai trece iarăși oile pe sub mâna celui ce le numără, zice Domnul."

Lev 27.32;

14"Iată, vin zile, zice Domnul", când voi împlini cuvântul cel bun, pe care l-am spus despre casa lui Israel și despre casa lui Iuda.

Ier 23.5;Ier 31.27-31;Ier 29.10;

15În zilele acelea și în vremurile acelea voi face să răsară lui David o Odraslă neprihănită, care va înfăptui dreptatea și judecata în țară.

Isa 4.2;Isa 11.1;Ier 23.5;

16În zilele acelea, Iuda va fi mântuit, și Ierusalimul va locui în liniște. Și iată cum Îl vor numi: "Domnul, Neprihănirea (Sau: Starea noastră după voia lui Dumnezeu.) noastră."

Ier 23.6;

17Căci așa vorbește Domnul: "David nu va fi lipsit niciodată de un urmaș, care să stea pe scaunul de domnie al casei lui Israel.

2Sam 7.16;1Împ 2.4;Ps 80.29-36;Luc 1.32-33;

18Nici preoții și Leviții, nu vor fi lipsiți niciodată înaintea Mea de urmași care să aducă arderi de tot, să ardă tămâie împreună cu darurile de mâncare, și să aducă jertfe în toate zilele!"

Rom 12.1;Rom 15.16;1Pet 2.5-9;Apoc 1.6;

19Cuvântul Domnului a vorbit lui Ieremia, astfel:

20"Așa vorbește Domnul: "Dacă puteți să rupeți legământul Meu cu ziua, și legământul Meu cu noaptea, așa încât ziua și noaptea să nu mai fie la vremea lor,

Ps 89.37;Isa 54.9;Ier 31.36;Ier 33.25;

21atunci se va putea rupe și legământul Meu cu robul Meu David, așa încât să nu mai aibă fii, care să domnească pe scaunul lui de domnie, și legământul Meu cu Leviții, preoții, care Îmi fac slujba.

Ps 89.34;

22Ca oștirea cerurilor, care nu se poate număra, și ca nisipul mării, care nu se poate măsura, așa voi înmulți sămânța robului Meu David, și pe Leviții, care-Mi slujesc."

Gen 13.16;Gen 15.5;Gen 22.17;Ier 31.37;

23Cuvântul Domnului a vorbit lui Ieremia, astfel:

24"N-ai băgat de seamă ce zic oamenii aceștia: "A lepădat Domnul cele două familii, pe care le alesese?" Atât de mult disprețuiesc ei pe poporul Meu că nu-l mai privesc ca un popor.

Ier 33.21-22;

25Așa vorbește Domnul: "Dacă n-am făcut legământul Meu cu ziua și cu noaptea, dacă n-am așezat legile cerurilor și ale pământului,

Ier 33.20;Gen 8.22;Ps 74.16-17;Ps 104.19;Ier 31.35-36;

26atunci voi lepăda și sămânța lui Iacov și a robului Meu David, și nu voi mai lua din sămânța lui pe cei ce vor stăpâni peste urmașii lui Avraam, lui Isaac și lui Iacov, căci voi aduce înapoi pe prinșii lor de război, și voi avea milă de ei!"

Ier 31.37;Ier 33.7-11;Ezra 2.1;

Proorocie asupra soartei lui Ezechia.

## 1 6 12 18 24 30 < 34 > 36 42 48 52

1Iată cuvântul spus lui Ieremia din partea Domnului, când Nebucadnețar, împăratul Babilonului, cu toată oștirea sa, și toate împărățiile pământului de sub stăpânirea lui, și toate popoarele, făceau război împotriva Ierusalimului și împotriva tuturor cetăților care țineau de el:

2Împ 25.1;Ier 39.1;Ier 52.4;Ier 1.15;

2"Așa vorbește Domnul, Dumnezeul lui Israel: "Du-te de spune lui Zedechia, împăratul lui Iuda, și zi-i: "Așa vorbește Domnul: "Iată, dau cetatea aceasta în mâinile împăratului Babilonului, și o va arde cu foc.

Ier 21.10;Ier 32.3-28;Ier 32.29;Ier 34.22;

3Și tu nu vei scăpa din mâinile lui, ci vei fi luat și dat în mâna lui, vei da ochi cu împăratul Babilonului, el îți va vorbi gură către gură, și vei merge la Babilon.

Ier 32.4;

4Numai, ascultă Cuvântul Domnului, Zedechia, împăratul lui Iuda! Așa vorbește Domnul despre tine: "Nu vei muri ucis de sabie,

5ci vei muri în pace: și cum au ars miresme pentru părinții tăi, vechii împărați, care au fost înaintea ta, tot așa vor arde și pentru tine, și te vor jeli, zicând: "Vai, doamne!" Căci Eu am rostit cuvântul acesta, zice Domnul."

2Cron 16.14;2Cron 21.19;Dan 2.46;Ier 22.18;

6Proorocul Ieremia a spus toate aceste cuvinte lui Zedechia, împăratul lui Iuda, la Ierusalim,

7pe când oastea împăratului Babilonului lupta împotriva Ierusalimului și împotriva tuturor celorlalte cetăți ale lui Iuda, împotriva Lachisului și Azechei, căci acestea erau cetățile, care mai rămăseseră din toate cetățile întărite ale lui Iuda.

2Împ 18.13;2Împ 19.8;2Cron 11.5-9;

Amenințări.

8Iată cuvântul spus lui Ieremia din partea Domnului, după ce împăratului Zedechia făcuse o învoială cu tot poporul Ierusalimului, ca să vestească slobozenia robilor,

Ex 21.2;Lev 25.10;Ier 34.14;

9pentru ca fiecare să lase slobozi pe robul și roaba sa, pe Evreu și pe Evreică, și nimeni să nu mai țină în robie pe fratele său Iudeu.

Neem 5.11;Lev 25.39-46;

10Toate căpeteniile și tot poporul, care făcuseră învoiala, s-au legat să lase slobozi fiecare pe robul și roaba lui, și să nu-i mai țină în robie. Ei au ascultat, și le-au dat drumul.

11Dar mai pe urmă s-au răzgândit, au luat înapoi pe robii și roabele, pe care-i sloboziseră, și i-au silit să le fie iarăși robi și roabe.

Ier 34.21;Ier 37.5;

12Atunci cuvântul Domnului a vorbit lui Ieremia din partea Domnului, astfel:

13"Așa vorbește Domnul, Dumnezeul lui Israel: "Eu am făcut un legământ cu părinții voștri, în ziua când i-am scos din țara Egiptului, din casa robiei și le-am zis:

14"După șapte ani, fiecare din voi să lase slobod pe fratele său evreu care i se vinde lui; șase ani să-ți slujească, și apoi să-l lași slobod de la tine. Dar părinții voștri nu M-au ascultat și n-au luat aminte la Mine.

Ex 21.2;Ex 23.10;Deut 15.12;

15Voi v-ați întors astăzi în voi înșivă, ați făcut ce este bine înaintea Mea, vestind fiecare slobozenia pentru aproapele său, și ați făcut o învoială înaintea Mea, în Casa peste care este chemat Numele Meu.

2Împ 23.3;Neem 10.29;Ier 7.10;

16Dar pe urmă v-ați luat vorba îndărăt, și Mi-ați pângărit Numele, luând iarăși înapoi fiecare pe robii și roabele, pe care-i sloboziserăți, și-i lăsaserăți în voia lor, și i-ați silit să vă fie iarăși robi și roabe."

Ex 20.7;Lev 19.12;

17"De aceea așa vorbește Domnul: "Nu M-ați ascultat ca să vestiți slobozenia fiecare pentru fratele său, fiecare pentru aproapele său. Iată, Eu vestesc împotriva voastră, zice Domnul, slobozenia sabiei, ciumei și foametei, și vă voi face de pomină printre toate împărățiile pământului.

Mat 7.2;Gal 6.7;Iac 2.13;Ier 32.24-36;Deut 28.25-64;Ier 29.18;

18Și pe oamenii, care au călcat legământul Meu, care n-au păzit îndatoririle învoielii pe care o făcuseră înaintea Mea, tăind un vițel în două și trecând printre cele două jumătăți ale lui,

Gen 15.10-17;

19și anume pe căpeteniile lui Iuda și pe căpeteniile Ierusalimului, pe famenii dregători, pe preoți, și pe tot poporul țării, care au trecut printre bucățile vițelului,

20îi voi da în mâinile vrăjmașilor lor, în mâinile celor ce vor să le ia viața, și trupurile lor moarte vor sluji ca hrană păsărilor cerului și fiarelor câmpului.

Ier 7.33;Ier 16.4;Ier 19.7;

21Dar pe Zedechia, împăratul lui Iuda, și pe căpeteniile lui, îi voi da în mâinile vrăjmașilor lor, în mâinile celor ce vor să le ia viața, în mâinile oștirii împăratului Babilonului, care a plecat de la voi!

Ier 37.5-11;

22Iată, voi da poruncă, zice Domnul, și-i voi aduce înapoi împotriva cetății acesteia; o vor bate, o vor lua, și o vor arde cu foc. Și voi preface cetățile lui Iuda într-un pustiu fără locuitori."

Ier 37.8-10;Ier 38.3;Ier 39.1-8;Ier 52.7-13;Ier 9.11;Ier 44.2-6;

Racabiții.

## 1 6 12 18 24 30 < 35 > 42 48 52

1Cuvântul rostit către Ieremia din partea Domnului, pe vremea lui Ioiachim, fiul lui Iosia, împăratul lui Iuda, sună astfel:

2"Du-te la casa Recabiților, vorbește cu ei, și adu-i în Casa Domnului, în una din chilii și dă-le să bea vin!"

2Împ 10.15;1Cron 2.55;1Împ 6.5;

3Am luat pe Iaazania, fiul lui Ieremia, fiul lui Habazinia, pe frații săi, pe toți fiii săi, și toată casa Recabiților,

4și i-am dus la Casa Domnului, în chilia fiilor lui Hanan, fiul lui Igdalia, omul lui Dumnezeu, lângă chilia căpeteniilor, deasupra chiliei lui Maaseia, fiul lui Șalum, ușierul.

2Împ 12.9;2Împ 25.18;1Cron 9.18-19;

5Am pus înaintea fiilor casei Recabiților niște vase pline cu vin, și pahare, și le-am zis: "Beți vin!"

6Dar ei au răspuns: "Noi nu bem vin! Căci Ionadab, fiul lui Recab, tatăl nostru, ne-a dat următoarea poruncă: "Să nu beți niciodată vin, nici voi, nici fiii voștri;

2Împ 10.15;

7și nici să nu zidiți case, să nu semănați nici o sămânță, să nu sădiți vii, nici să nu stăpâniți vii, ci toată viața voastră să locuiți în corturi, ca să trăiți multă vreme în țara, în care sunteți străini."

Ex 20.12;Efes 6.2-3;

8Astfel, noi ascultăm tot ce ne-a poruncit Ionadab, fiul lui Recab, tatăl nostru; nu bem vin toată viața noastră, nici noi, nici nevestele noastre, nici fiii, nici fiicele noastre;

9nu zidim nici case ca locuințe pentru noi, și nu stăpânim nici vii, nici ogoare, nici pământuri însămânțate:

10ci locuim în corturi, și urmăm și împlinim tot ce ne-a poruncit tatăl nostru Ionadab.

11Când s-a suit însă Nebucadnețar, împăratul Babilonului, împotriva țării acesteia, am zis: "Haidem, să fugim la Ierusalim, de oastea Haldeilor și de oastea Siriei." Așa se face că acum locuim la Ierusalim."

12Atunci Cuvântul Domnului a vorbit lui Ieremia, astfel:

13"Așa vorbește Domnul oștirilor, Dumnezeul lui Israel: "Du-te și spune oamenilor lui Iuda și locuitorilor Ierusalimului: "Nu voiți să luați învățătură ca să ascultați de cuvintele Mele? zice Domnul.

Ier 32.33;

14"Cuvintele lui Ionadab, fiul lui Recab, care a poruncit fiilor săi să nu bea vin, sunt păzite; căci ei nu beau vin până în ziua de azi, și ascultă astfel de porunca tatălui lor. Iar Eu v-am vorbit, și de vreme și târziu, și nu M-ați ascultat!

2Cron 36.15;Ier 7.13;Ier 25.3;

15V-am trimis pe toți slujitorii Mei proorocii, i-am trimis într-una la voi, să vă spună: "Întoarceți-vă fiecare de la calea voastră cea rea, îndreptați-vă faptele, nu mergeți după alți dumnezei, ca să le slujiți, și veți rămâne în țara, pe care v-am dat-o vouă și părinților voștri! Dar voi n-ați luat aminte și nu M-ați ascultat.

Ier 7.25;Ier 25.4;Ier 18.11;Ier 25.5-6;

16Da, fiii lui Ionadab, fiul lui Recab, păzesc porunca pe care le-a dat-o tatăl lor, însă poporul acesta nu M-ascultă!"

17"De aceea, așa vorbește Domnul, Dumnezeul oștirilor, Dumnezeul lui Israel: "Iată, voi aduce peste Iuda și peste toți locuitorii Ierusalimului toate nenorocirile, pe care, le-am vestit cu privire la ei, pentru că le-am vorbit și nu M-au ascultat, pentru că i-am chemat și n-au răspuns!" -

Prov 1.24;Isa 65.12;Isa 66.4;Ier 7.13;

18Și Ieremia a zis casei Recabiților: "Așa vorbește Domnul oștirilor, Dumnezeul lui Israel: Pentru că ați ascultat de poruncile tatălui vostru Ionadab, pentru că ați păzit toate orânduirile lui și ați făcut tot ce v-a poruncit el;

19pentru aceasta, așa vorbește Domnul oștirilor, Dumnezeul lui Israel: "Ionadab, fiul lui Recab, nu va fi lipsit niciodată de urmași care să stea înaintea Mea!"

Ier 15.19;

Cartea lui Ieremia arsă.

## 1 6 12 18 24 30 < 36 > 38 39 40 41 42 48 52

1În al patrulea an al lui Ioiachim, fiul lui Iosia, împăratul lui Iuda, următorul cuvânt a fost rostit către Ieremia din partea Domnului:

2"Ia un sul de carte, și scrie în ea toate cuvintele, pe care ți le-am spus cu privire la Israel și cu privire la Iuda, și cu privire la toate neamurile, din ziua când ți-am vorbit, pe vremea lui Iosia, până în ziua de azi!

Isa 8.1;Ezec 2.9;Zah 5.1;Ier 30.2;Ier 25.15;Ier 25.3;

3Poate că dacă va auzi casa lui Iuda tot răul pe care am de gând să i-l fac, se vor întoarce fiecare de la calea lor cea rea, și le voi ierta astfel nelegiuirea și păcatul."

Ier 36.7;Ier 26.3;Ier 18.8;Iona 3.8;

4Ieremia a chemat pe Baruc, fiul lui Neriia; și Baruc a scris într-o carte după cum spunea Ieremia, toate cuvintele pe care le spusese lui Ieremia Domnul.

Ier 32.12;Ier 45.1;

5Apoi Ieremia a dat următoarea poruncă lui Baruc: "Eu sunt închis, și nu pot să merg la Casa Domnului.

6De aceea, du-te tu însuți, și citește din carte ce ai scris în ea după spusele mele, și anume, cuvintele Domnului, citește-le în auzul poporului, în Casa Domnului, în ziua postului: să le citești și în auzul tuturor acelora din Iuda, care vor veni din cetățile lor.

Lev 16.29;Lev 23.27-32;Fapt 27.9;

7Poate că se vor smeri cu rugăciuni înaintea Domnului, și se vor întoarce fiecare de la calea sa cea rea. Căci mare este mânia și urgia, cu care a amenințat Domnul pe poporul acesta!"

Ier 36.3;

8Baruc, fiul lui Neriia, a făcut tot ce-i poruncise proorocul Ieremia, și a citit din carte cuvintele Domnului, în Casa Domnului.

9În al cincilea an al lui Ioiachim, fiul lui Iosia, împăratul lui Iuda, în luna a noua, au chemat la un post înaintea Domnului pe tot poporul Ierusalimului și pe tot poporul venit din cetățile lui Iuda la Ierusalim.

10Atunci Baruc a citit din carte cuvintele lui Ieremia, în auzul întregului popor, în Casa Domnului, în chilia lui Ghemaria, fiul lui Șafan, logofătul, în curtea de sus, la intrarea porții celei noi a Casei Domnului.

Ier 26.10;

11Însă Mica, fiul lui Ghemaria, fiul lui Șafan, auzind toate cuvintele Domnului cuprinse în carte,

12s-a pogorât la casa împăratului, în odaia de scris a logofătului, unde stăteau toate căpeteniile, logofătul Elișama, Delaia, fiul lui Șemaia, Elnatan, fiul lui Acbor, Ghemaria, fiul lui Șafan, Zedechia, fiul lui Hanania, și toate celelalte căpetenii.

13Și Mica le-a spus toate cuvintele pe care le auzise, când citea Baruc în carte, în auzul poporului.

14Atunci toate căpeteniile au trimis la Baruc pe Iehudi, fiul lui Netania, fiul lui Șelemia, fiul lui Cuși, să-i spună: "Ia în mână cartea din care ai citit, în auzul poporului, și vino!" Baruc, fiul lui Neriia, a luat cartea în mână, și s-a dus la ei.

15Ei i-au zis: "Șezi și citește-o în auzul nostru." Astfel Baruc a citit-o în auzul lor.

16Când au auzit ei toate cuvintele, s-au uitat cu groază unii la alții, și au zis lui Baruc: "Vom spune împăratului toate cuvintele acestea."

17Și au mai pus lui Baruc următoarea întrebare: "Spune-ne cum ai scris toate cuvintele acestea după spusele lui!"

18Baruc le-a răspuns: "El îmi spunea cu gura lui toate cuvintele acestea, și eu le-am scris în cartea aceasta cu cerneală."

19Căpeteniile au zis lui Baruc: "Du-te de te ascunde, tu și Ieremia, ca să nu știe nimeni unde sunteți."

20Ei s-au dus apoi la împăratul în curte, lăsând cartea în odaia de scris a logofătului Elișama, și au spus toate cuvintele din ea în auzul împăratului.

21Împăratul a trimis pe Iehudi să ia cartea, Iehudi a luat-o din odaia logofătului Elișama, și a citit-o în auzul împăratului și în auzul tuturor căpeteniilor care stăteau împrejurul împăratului.

22Împăratul ședea în casa de iarnă, - căci era în luna a noua - și înaintea lui era un foc de cărbuni aprinși.

Amos 3.15;

23După ce Iehudi a citit trei sau patru foi, împăratul a tăiat cartea cu briceagul logofătului, și a aruncat-o în jăraticul de cărbuni, unde a fost arsă de tot.

24Împăratul și toți slujitorii lui, care au auzit toate cuvintele acelea, nu s-au înspăimântat și nu și-au sfâșiat hainele.

2Împ 22.11;Isa 36.22;Isa 37.1;

25Elnatan, Delaia și Ghemaria stăruiseră de împărat să nu ardă cartea; dar el nu i-a ascultat.

26Ci împăratul a poruncit lui Ierahmeel, fiul împăratului, lui Seraia, fiul lui Azriel, și lui Șelemia, fiul lui Abdel, să pună mâna pe logofătul Baruc și pe proorocul Ieremia. Dar Domnul i-a ascuns.

27După ce a ars împăratul cartea, care cuprindea cuvintele, pe care le scrisese Baruc după spusele lui Ieremia, cuvântul Domnului a vorbit astfel lui Ieremia:

28"Ia din nou o altă carte, și scrie în ea toate cuvintele, care erau în cea dintâi carte, pe care a ars-o Ioiachim, împăratul lui Iuda.

29Și despre Ioiachim, împăratul lui Iuda, spune: "Așa vorbește Domnul: "Tu ai ars cartea aceasta, zicând: "Pentru ce ai scris în ea cuvintele acestea: "Împăratul Babilonului va veni, va nimici țara aceasta, și va nimici din ea oamenii și dobitoacele?"

30De aceea, așa vorbește Domnul despre Ioiachim, împăratul lui Iuda: "Nici unul din ai lui nu va ședea pe scaunul de domnie al lui David. Trupul lui mort va fi lăsat la căldură ziua și la frig noaptea.

Ier 22.30;Ier 22.19;

31Îl voi pedepsi, pe el, sămânța lui, și pe slujitorii lui, pentru nelegiuirea lor, și voi aduce peste ei, peste locuitorii Ierusalimului și peste oamenii lui Iuda, toate nenorocirile cu care i-am amenințat, fără ca ei să fi vrut să Mă asculte!"

32Ieremia a luat o altă carte și a dat-o lui Baruc, fiul lui Neriia, logofătul. Baruc a scris în ea, după spusele lui Ieremia, toate cuvintele din cartea pe care o arsese în foc Ioiachim, împăratul lui Iuda. Multe alte cuvinte de felul acesta au mai fost adăugate la ea.

Ieremia în temniță.

## 1 6 12 18 24 30 < 37 > 42 48 52

1În locul lui Ieconia, fiul lui Ioiachim a început să domnească Zedechia, fiul lui Iosia. El a fost pus împărat în țara lui Iuda de Nebucadnețar, împăratul Babilonului.

2Împ 24.17;2Cron 36.10;Ier 22.24;

2Dar nici el, nici slujitorii lui, nici poporul din țară, n-au ascultat cuvintele, pe care le-a rostit Domnul prin proorocul Ieremia.

2Cron 36.12-14;

3Împăratul Zedechia a trimis pe Iucal, fiul lui Șelemia, și pe Țefania, fiul lui Maaseia, preotul, la proorocul Ieremia, să-i spună; "Mijlocește pentru noi la Domnul, Dumnezeul nostru."

Ier 21.1-2;Ier 29.25;Ier 52.24;

4Pe atunci Ieremia umbla slobod prin popor: nu-l aruncaseră încă în temniță.

5Oastea lui Faraon ieșise din Egipt; și Haldeii, care împresurau Ierusalimul, când auziseră vestea aceasta, plecaseră din Ierusalim.

2Împ 24.7;Ezec 17.15;Ier 37.11;Ier 34.21;

6Atunci cuvântul Domnului a vorbit proorocului Ieremia astfel:

7"Așa vorbește Domnul, Dumnezeul lui Israel: "Iată ce să spuneți împăratului lui Iuda, care v-a trimis la Mine să Mă întrebați: "Iată că oastea lui Faraon, care pornise să vă ajute, se întoarce în țara ei, în Egipt;

Ier 21.2;

8iar Haldeii se vor întoarce, vor bate iarăși cetatea aceasta, o vor lua, și o vor arde cu foc."

Ier 34.22;

9"Așa vorbește Domnul: "Nu vă înșelați, zicând: "Haldeii se vor depărta de la noi!" Căci nu se vor depărta!

10Și chiar dacă ați bate toată oastea Haldeilor, care se războiesc cu voi, chiar dacă n-ar mai rămâne din ei decât vreo câțiva oameni răniți, tot s-ar ridica fiecare din cortul lui, și ar arde cetatea aceasta cu foc."

Ier 21.4-5;

11Pe când se depărtase oastea Haldeilor de Ierusalim, de frica oastei lui Faraon,

Ier 37.5;

12Ieremia a vrut să iasă din Ierusalim, ca să se ducă în țara lui Beniamin, și să scape din mijlocul poporului.

13Când a ajuns însă la poarta lui Beniamin, căpitanul străjerilor, numit Ireia, fiul lui Șelemia, fiul lui Hanania, era acolo, și a pus mâna pe proorocul Ieremia, zicând: "Tu vrei să treci la Haldei!"

14Ieremia a răspuns: "Nu este adevărat! Nu vreau să trec la Haldei!" Dar Ireia n-a vrut să-l creadă, ci a apucat pe Ieremia și l-a dus înaintea căpeteniilor.

15Căpeteniile, mâniate pe Ieremia, l-au lovit, și l-au aruncat în temniță în casa logofătului Ionatan, căci o prefăcuseră în temniță.

Ier 38.26;

16Așa a intrat Ieremia în temniță și în gherlă, unde a stat multă vreme.

Ier 38.6;

17Împăratul Zedechia a trimis să-l aducă, și l-a întrebat în taină la el acasă. El a zis: "Ai vreun cuvânt din partea Domnului?" Ieremia a răspuns: "Da". Și a adăugat: "Vei fi dat în mâinile împăratului Babilonului!"

18Ieremia a mai spus împăratului Zedechia: "Cu ce am păcătuit eu împotriva ta, împotriva slujitorilor tăi, și împotriva poporului acestuia, de m-ați aruncat în temniță?

19Și unde sunt proorocii voștri, care vă proroceau, și ziceau: "Împăratul Babilonului nu va veni împotriva voastră, nici împotriva țării acesteia?"

20Acum ascultă, te rog, împărate, domnul meu! Fie bine primite înaintea ta rugămințile mele! Nu mă trimite iarăși în casa logofătului Ionatan, ca nu cumva să mor acolo!"

21Împăratul Zedechia a poruncit să păzească pe Ieremia în curtea temniței, și să-i dea în fiecare zi o pâine din ulița brutarilor, până s-a sfârșit toată pâinea din cetate. Astfel Ieremia a rămas în curtea temniței.

Ier 32.2;Ier 38.13-28;Ier 38.9;Ier 52.6;

Ieremia într-o groapă.

## 1 6 12 18 24 30 36 < 38 > 42 48 52

1Șefatia, fiul lui Matan, Ghedalia, fiul lui Pașhur, Iucal, fiul lui Șelemia, și Pașhur, fiul lui Malchia, au auzit cuvintele, pe care le spunea Ieremia întregului popor, zicând:

Ier 21.1;Ier 21.8;Ier 37.3;

2"Așa vorbește Domnul: "Cine va rămâne în cetatea aceasta va muri ucis de sabie, de foamete sau de ciumă; dar cine va ieși și se va duce la Haldei, va scăpa cu viață, va avea ca pradă viața lui, și va trăi.

Ier 21.9;

3Așa vorbește Domnul: "Cetatea aceasta va fi dată în mâna oștirii împăratului Babilonului, și o va lua!"

Ier 21.10;Ier 32.3;

4Atunci căpeteniile au zis împăratului: "Omul acesta ar trebui omorât! Căci înmoaie inima oamenilor de război care au mai rămas în cetatea aceasta, și a întregului popor, ținându-le asemenea cuvântări; omul acesta nu urmărește binele poporului acestuia, și nu-i vrea decât nenorocirea."

Ier 26.11;

5Împăratul Zedechia a răspuns: "Iată-l că este în mâinile voastre; căci împăratul nu poate nimic împotriva voastră!"

6Atunci ei au luat pe Ieremia, și l-au aruncat în groapa lui Machia, fiul împăratului, care se afla în curtea temniței, și au pogorât în ea pe Ieremia cu funii. În groapă nu era apă, dar era noroi; și Ieremia s-a afundat în noroi.

Ier 37.21;

7Ebed-Melec, Etiopianul, famen-dregător la curtea împăratului, a auzit că Ieremia fusese aruncat în groapă. Împăratul stătea la poarta lui Beniamin.

Ier 39.16;

8Ebed-Melec a ieșit din casa împăratului, și a vorbit împăratului astfel:

9"Împărate, domnul meu, oamenii aceștia au făcut rău de s-au purtat așa cu proorocul Ieremia, aruncându-l în groapă; are să moară de foame acolo unde este, căci în cetate nu este pâine!"

10Împăratul a dat următoarea poruncă lui Ebed-Melec, Etiopianul: "Ia de aici treizeci de oameni cu tine, și scoate din groapă pe proorocul Ieremia, până nu moare!"

11Ebed-Melec a luat cu el pe oamenii aceia, și s-a dus la casa împăratului, într-un loc dedesubtul vistieriei; a luat de acolo niște petece de haine purtate și niște treanțe de haine vechi, și le-a pogorât lui Ieremia în groapă, cu niște funii.

12Ebed-Melec, Etiopianul, a zis lui Ieremia: "Pune aceste petece purtate și aceste treanțe sub subsuori, sub funii." Și Ieremia a făcut așa.

13Au tras astfel pe Ieremia cu funiile, și l-au scos afară din groapă. Ieremia a rămas în curtea temniței.

Ier 38.6;Ier 37.21;

14Împăratul Zedechia a trimis după proorocul Ieremia, și l-a adus la el la intrarea a treia a Casei Domnului. Și împăratul a zis lui Ieremia: "Am să te întreb ceva, să nu-mi ascunzi nimic!"

15Ieremia a răspuns lui Zedechia: "Dacă ți-l voi spune, mă vei omorî; iar dacă-ți voi da un sfat, nu mă vei asculta."

16Împăratul Zedechia a jurat în taină lui Ieremia, și a zis: "Viu este Domnul, care ne-a dat viața, că nu te voi omorî și nu te voi lăsa în mâinile oamenilor acestora, care vor să-ți ia viața!"

Isa 57.16;

17Ieremia a zis atunci lui Zedechia: "Așa vorbește Domnul, Dumnezeul oștirilor, Dumnezeul lui Israel: "Dacă te vei supune căpeteniilor împăratului Babilonului, vei scăpa cu viață, și nici cetatea aceasta nu va fi arsă cu foc, iar tu vei trăi împreună cu casa ta.

2Împ 24.12;Ier 39.3;

18Dar dacă nu te vei supune căpeteniilor împăratului Babilonului, cetatea aceasta va fi dată în mâinile Haldeilor, care o vor arde cu foc; iar tu nu vei scăpa din mâinile lor!"

Ier 32.4;Ier 34.3;Ier 38.23;

19Împăratul Zedechia a zis lui Ieremia: "Mă tem de Iudeii care au trecut la Haldei; mă tem să nu mă dea în mâinile lor, și să mă batjocorească."

1Sam 31.4;

20Ieremia a răspuns: "Nu te vor da." Ascultă glasul Domnului în ce-ți spun, căci o vei duce bine, și vei scăpa cu viață.

21Dar dacă nu vrei să ieși, iată ce mi-a descoperit Domnul:

22"Toate nevestele care au mai rămas în casa împăratului lui Iuda, vor fi luate de căpeteniile împăratului Babilonului, și vor zice jelind: "Prietenii tăi cei buni te-au înșelat și te-au înduplecat; dar când ți s-au afundat picioarele în noroi, ei au fugit!"

23Toate nevestele tale și copiii tăi vor fi luați de Haldei; și nu vei scăpa de mâinile lor, ci vei fi prins de mâna împăratului Babilonului, și cetatea aceasta va fi arsă cu foc."

Ier 39.6;Ier 41.10;Ier 38.18;

24Zedechia a zis lui Ieremia: "Să nu știe nimeni nimic din cuvintele acestea, și nu vei muri!

25Dar dacă vor auzi căpeteniile că ți-am vorbit, și dacă vor veni și-ți vor zice: "Spune-ne ce ai spus împăratului, și ce ți-a spus împăratul, nu ne ascunde nimic, și nu te vom omorî", -

26să le răspunzi: "Am rugat pe împărat să nu mă trimită iarăși, în casa lui Ionatan, ca nu cumva să mor acolo!"

Ier 37.20;Ier 37.15;

27Toate căpeteniile au venit la Ieremia și l-au întrebat. El le-a răspuns întocmai cum poruncise împăratul. Ei au tăcut atunci, și au plecat, căci nimeni n-auzise nimic.

28Ieremia însă a rămas în curtea temniței până în ziua luării Ierusalimului."

Ier 37.21;Ier 39.14;

Luarea Ierusalimului.

## 1 6 12 18 24 30 36 < 39 > 42 48 52

1Ierusalimul a fost luat. În al nouălea an al lui Zedechia, împăratul lui Iuda, în luna a zecea, a venit Nebucadnețar, împăratul Babilonului, cu toată oștirea lui înaintea Ierusalimului, și l-a împresurat;

2Împ 25.1-4;Ier 52.4-7;

2iar în anul al unsprezecelea al lui Zedechia, în ziua a noua a lunii a patra, au pătruns în cetate.

3Atunci au înaintat toate căpeteniile împăratului Babilonului, și au cuprins poarta de la mijloc. Erau: Nergal-Șarețer, Samgar-Nebu, Sarsechim, căpetenia famenilor dregători, Nergal-Șarețer, căpetenia magilor, și toate celelalte căpetenii ale împăratului Babilonului.

Ier 38.17;

4Zedechia, împăratul lui Iuda, și toți oamenii de război, cum i-au văzut, au fugit, și au ieșit noaptea din cetate, pe drumul grădinii împăratului, pe poarta dintre cele două ziduri, și au apucat pe drumul câmpiei.

2Împ 25.4,etc;Ier 52.7,etc;

5Dar oastea Haldeilor i-a urmărit, și a ajuns pe Zedechia în câmpiile Ierihonului. L-au luat, și l-au dus la Nebucadnețar, împăratul Babilonului, la Ribla, în țara Hamatului; el a dat o hotărâre împotriva lui.

Ier 32.4;Ier 38.18-23;2Împ 23.33;

6Împăratul Babilonului a pus să junghie la Ribla pe fiii lui Zedechia înaintea lui, împreună cu toți mai marii lui Iuda.

7Apoi a pus să scoată ochii lui Zedechia, și a pus să-l lege cu lanțuri de aramă, ca să-l ducă la Babilon.

Ezec 12.13;Ier 32.4;

8Haldeii au ars cu foc casa împăratului și casele poporului, și au dărâmat zidurile Ierusalimului.

2Împ 25.9;Ier 38.18;Ier 52.13;

9Nebuzaradan, căpetenia străjerilor, a luat robi la Babilon, pe aceia din popor care rămăseseră în cetate, pe cei ce se supuseseră lui, și pe rămășița poporului.

2Împ 25.11;Ier 52.15;

10Dar Nebuzaradan, căpetenia străjerilor, a lăsat în țara lui Iuda pe unii din cei mai săraci din popor, pe cei ce n-aveau nimic; și le-a dat atunci vii și ogoare.

11Nebucadnețar, împăratul Babilonului, dăduse porunca următoare cu privire la Ieremia, prin Nebuzaradan, căpetenia străjerilor:

12"Ia-l, poartă grijă de el, și nu-i face nici un rău, ci fă-i ce-ți va cere!"

13Nebuzaradan, căpetenia străjerilor, Nebușazban, căpetenia famenilor-dregători, Nergal-Șarețer, căpetenie magilor, și toate căpeteniile împăratului Babilonului,

14au trimis să aducă pe Ieremia din curtea temniței, și l-au încredințat lui Ghedalia, fiul lui Ahicam, fiul lui Șafan, ca să-l ducă acasă. Și a rămas în mijlocul poporului.

Ier 38.28;Ier 40.5;Ier 26.24;

15Cuvântul Domnului vorbise astfel lui Ieremia, pe când era închis în curtea temniței:

16"Du-te de vorbește lui Ebed-Melec, Etiopianul, și spune-i: "Așa vorbește Domnul oștirilor, Dumnezeul lui Israel: "Iată, voi aduce peste cetatea aceasta lucrurile, pe care le-am vestit în rău și nu în bine; în ziua aceea ele se vor întâmpla înaintea ochilor tăi.

Ier 38.7-12;Dan 9.12;

17Dar pe tine te voi izbăvi în ziua aceea, zice Domnul, și nu vei fi dat în mâinile oamenilor de care temi.

18Te voi scăpa, și nu vei cădea sub sabie, ci viața îți va fi prada ta de război, pentru că ai avut încredere în Mine, zice Domnul."

Ier 21.9;Ier 45.5;1Cron 5.20;Ps 37.40;

Ieremia slobod.

## 1 6 12 18 24 30 36 < 40 > 42 48 52

1Iată cuvântul spus lui Ieremia din partea Domnului, după ce Nebuzaradan, căpetenia străjerilor, i-a dat drumul din Rama. Când a trimis să-l aducă, Ieremia era încă legat cu lanțuri, împreună cu toți prinșii de război din Ierusalim și din Iuda, care aveau să fie duși în Babilon.

Ier 39.14;

2Căpetenia străjerilor a trimis să aducă pe Ieremia, și i-a zis: "Domnul, Dumnezeul tău, a vestit mai dinainte aceste nenorociri împotriva locului acestuia;

Ier 50.7;

3Domnul a adus și a împlinit ce spusese; și lucrurile acestea vi s-au întâmplat pentru că ați păcătuit împotriva Domnului și n-ați ascultat glasul Lui.

Deut 29.24-25;Dan 9.11;

4Acum, iată, te izbăvesc astăzi din lanțurile, pe care le ai la mâini; dacă vrei să vii cu mine la Babilon, vino, și voi îngriji de tine. Dar, dacă nu-ți place să vii cu mine la Babilon, nu veni. Iată, toată țara este înaintea ta, du-te unde vei crede, și unde-ți place să te duci!"

Ier 39.12;Gen 20.15;

5Însă fiindcă el zăbovea să răspundă, "Întoarce-te", a adăugat el, "la Ghedalia, fiul lui Ahicam, fiul lui Șafan, pe care l-a pus împăratul Babilonului peste cetățile lui Iuda, și rămâi cu el în mijlocul poporului; sau, du-te oriunde vei vrea să te duci!" Căpetenia străjerilor i-a dat merinde și daruri, și i-a dat drumul.

2Împ 25.22;

6Ieremia s-a dus la Ghedalia, fiul lui Ahicam, la Mițpa, și a rămas cu el în mijlocul poporului, care rămăsese în țară.

Ier 39.14;Jude 20.1;

Ghedalia.

7Când au aflat toate căpeteniile oștirilor care rămăseseră pe câmp, cu oamenii lor, că împăratul Babilonului a pus ca dregător al țării pe Ghedalia, fiul lui Ahicam, și că i-a încredințat bărbații, femeile, copii, și pe aceia din săracii țării, care nu fuseseră luați robi în Babilon,

2Împ 25.23,etc;Ier 39.10;

8s-au dus la Ghedalia la Mițpa; și anume: Ismael, fiul lui Netania, Iohanan și Ionatan, fiul lui Careah, Seraia, fiul lui Tanhumet, fiii lui Efai din Netofa, și Iezania, fiul unui Maacatit, ei și oamenii lor.

Ier 41.1;

9Ghedalia, fiul lui Ahicam, fiul lui Șafan, le-a jurat, lor și oamenilor lor, zicând: "Nu vă temeți să slujiți Haldeilor; rămâneți în țară, slujiți împăratului Babilonului, și o veți duce bine!

10Iată că eu rămân la Mițpa, ca să fiu la porunca Haldeilor, care vor veni la noi. Voi strângeți deci vinul, poamele de vară și untdelemnul, puneți-le în vasele voastre, și locuiți în cetățile, în care vă aflați!"

11Toți Iudeii care erau în țara Moabului, la Amoniți, în țara Edomului, și în toate țările, au auzit că împăratul Babilonului lăsase o rămășiță în Iuda, și că le dăduse ca dregător pe Ghedalia, fiul lui Ahicam, fiul lui Șafan.

12Și toți Iudeii aceștia, s-au întors din toate locurile, pe unde erau împrăștiați, au venit în țara lui Iuda la Ghedalia, la Mițpa, și au avut un mare belșug de vin și de poame de vară.

13Iohanan, fiul lui Careah, și toate căpeteniile oștilor care mai erau pe câmp, au venit la Ghedalia, la Mițpa,

14și i-au zis: "Știți că Baalis, împăratul Amoniților, a însărcinat pe Ismael, fiul lui Netania, să te omoare?" Dar Ghedalia, fiul lui Ahicam, nu i-a crezut.

Ier 41.10;

15Și Iohanan, fiul lui Careah, a spus în taină lui Ghedalia, la Mițpa: "Dă-mi voie să mă duc să omor pe Ismael, fiul lui Netania. Nimeni n-are să știe. Pentru ce să te omoare el, și să se risipească toți cei din Iuda, care s-au strâns la tine, și să piară rămășița lui Iuda?"

16Ghedalia, fiul lui Ahicam, a răspuns lui Iohanan, fiul lui Careah: "Nu face lucrul acesta: căci ce spui tu despre Ismael, nu este adevărat!"

Omorârea lui Ghedalia.

## 1 6 12 18 24 30 36 < 41 > 48 52

1În luna a șaptea, Ismael, fiul lui Netania, fiul lui Elișama, din neamul împăratului, a venit cu mai marii împăratului și cu zece oameni la Ghedalia, fiul lui Ahicam, la Mițpa. Și au mâncat împreună acolo, la Mițpa.

2Împ 25.25;Ier 40.6-8;

2Atunci Ismael, fiul lui Netania, s-a sculat cu cei zece oameni de care era însoțit, și au lovit cu sabia pe Ghedalia, fiul lui Ahicam, fiul lui Șafan, și au omorât astfel pe acela, pe care îl pusese împăratul Babilonului dregător peste țară.

2Împ 25.25;

3Ismael a mai omorât pe toți Iudeii, care erau cu Ghedalia la Mițpa, și pe Haldeii, care se aflau acolo, oameni de război.

4A doua zi, după omorârea lui Ghedalia, pe când nimeni nu știa nimic,

5au venit din Sihem, din Silo și din Samaria, optzeci de oameni, cu barba rasă și cu haine sfâșiate, care își făcuseră tăieturi în piele; aveau daruri de mâncare și tămâie, ca să le aducă la Casa Domnului.

Lev 19.27-28;Deut 14.1;Isa 15.2;1Sam 1.7;2Împ 25.9;

6Ismael, fiul lui Netania, le-a ieșit înainte din Mițpa, și mergea plângând. Când i-a întâlnit, le-a zis: "Veniți la Ghedalia, fiul lui Ahicam!"

7Și când au ajuns ei în mijlocul cetății, Ismael, fiul lui Netania, i-a junghiat și i-a aruncat în groapă, cu ajutorul oamenilor, care-l însoțeau.

8Dar s-au găsit printre ei zece oameni care au zis lui Ismael: "Nu ne omorî, căci mai avem merinde ascunse în câmp: grâu, orz, untdelemn și miere!" Atunci el i-a cruțat, și nu i-a omorât împreună cu frații lor.

9Groapa în care a aruncat Ismael toate trupurile moarte ale oamenilor pe care i-a ucis, afară de Ghedalia, este groapa aceea mare pe care o făcuse împăratul Asa, când se temea de Baeșa, împăratul lui Israel; groapa aceasta a umplut-o Ismael, fiul lui Netania, cu cei uciși.

1Împ 15.22;2Cron 16.6;

10Ismael a luat prinși de război pe toi cei ce mai rămăseseră la Mițpa din popor, pe fiicele împăratului și pe toți aceia din popor, care locuiau acolo, și pe care-i încredințase Nebuzaradan, căpetenia străjerilor, lui Ghedalia, fiul lui Ahicam; Ismael fiul lui Netania, i-a luat prinși de război, și a plecat ca să treacă la Amoniți.

Ier 43.6;Ier 40.7;Ier 40.14;

11Dar Iohanan, fiul lui Careah, și toate căpeteniile oștirilor, care erau cu el, au fost înștiințați de tot răul, pe care-l făcuse Ismael, fiul lui Netania.

Ier 40.7-13;

12Au luat pe toți oamenii, și au pornit să bată pe Ismael, fiul lui Netania, pe care l-au găsit lângă apele cele mari ale Gabaonului.

2Sam 2.13;

13Când a văzut tot poporul, care era cu Ismael, pe Iohanan, fiul lui Careah, și pe toate căpeteniile oștirilor, care erau cu el, s-a bucurat;

14și tot poporul, pe care-l luase Ismael din Mițpa, s-a întors și a venit de s-a unit cu Iohanan, fiul lui Careah.

15Dar Ismael, fiul lui Netania, a scăpat de Iohanan cu opt oameni, și s-a dus la Amoniți.

16Iohanan, fiul lui Careah, și toate căpeteniile oștirilor, care erau cu el, au luat toată rămășița poporului, pe care l-au izbăvit din mâinile lui Ismael, fiul lui Netania, când îl ducea din Mițpa, după ce ucisese pe Ghedalia, fiul lui Ahicam. Și anume pe oamenii de război, pe femei, pe copii, pe famenii-dregători, pe care i-a adus Iohanan înapoi din Gabaon.

17Au pornit, și s-au oprit la hanul lui Chimham lângă Betleem, ca să plece apoi în Egipt,

2Sam 19.37-38;

18departe de Haldei, de care se temeau, pentru că Ismael, fiul lui Netania, ucisese pe Ghedalia, fiul lui Ahicam, pe care-l pusese împăratul Babilonului dregător peste țară.

Ier 40.5;

Împotriva lui Ieremia.

## 1 6 12 18 24 30 36 < 42 > 44 45 46 47 48 52

1Toate căpeteniile oștilor, Iohanan, fiul lui Careah, Iezania, fiul lui Hosea, și tot poporul de la cel mai mic până la cel mai mare, au înaintat,

Ier 40.8-13;Ier 41.11;

2și au zis proorocului Ieremia: "Fie bine primită înaintea ta rugămintea noastră! Mijlocește pentru noi la Domnul, Dumnezeul tău, pentru toți cei ce au mai rămas, căci eram mulți, dar am mai rămas numai un mic număr, cum bine vezi tu însuți cu ochii tăi.

1Sam 7.8;1Sam 12.19;Isa 37.4;Iac 5.16;Lev 26.22;

3Binevoiască Domnul, Dumnezeul tău, să ne arate drumul pe care trebuie să mergem și să ne spună ce avem de făcut!"

Ezra 8.21;

4Proorocul Ieremia le-a zis: "Am auzit! Iată că mă voi ruga Domnului Dumnezeului vostru, după cererea voastră, și vă voi face cunoscut, fără să vă ascund ceva, tot ce vă va răspunde Domnul!"

1Sam 3.18;Fapt 20.20;1Împ 22.14;

5Atunci ei au zis lui Ieremia: "Domnul să fie un martor adevărat și credincios împotriva noastră, dacă nu vom face tot ce-ți va porunci Domnul, Dumnezeul tău, să ne spui!

Gen 31.50;

6Fie bine, fie rău, noi vom asculta de glasul Domnului, Dumnezeului nostru, la care te trimitem, ca să fim fericiți, ascultând de glasul Domnului, Dumnezeului nostru!"

Deut 6.3;Ier 7.23;

7După zece zile, cuvântul Domnului a vorbit lui Ieremia.

8Și Ieremia a chemat pe Iohanan, fiul lui Careah, pe toate căpeteniile oștilor, care erau cu el, și pe tot poporul, de la cel mai mic până la cel mai mare,

9și le-a zis: "Așa vorbește Domnul, Dumnezeul lui Israel, la care m-ați trimis, să-I aduc înainte rugăciunile voastre:

10"Dacă veți rămâne în țara aceasta, vă voi face să propășiți în ea, și nu vă voi nimici, vă voi sădi și nu vă voi smulge; căci Îmi pare rău de răul, pe care vi l-am făcut!

Ier 24.6;Ier 31.28;Ier 33.7;Deut 32.36;Ier 18.8;

11Nu vă temeți de împăratul Babilonului, de care vă este frică; nu vă temeți de el, zice Domnul, căci Eu sunt cu voi, ca să vă scap și să vă scot din mâna lui.

Isa 43.5;Rom 8.31;

12Îi voi insufla milă de voi, și se va îndura de voi, și vă va lăsa să locuiți în țara voastră."

Ps 106.45-46;

13Dar dacă nu veți asculta de glasul Domnului, Dumnezeului vostru, și dacă veți zice: "Nu vrem să rămânem în țara aceasta,

Ier 44.16;

14nu, ci vom merge în țara Egiptului, unde nu vom vedea nici războiul, nici nu vom auzi glasul trâmbiței, nici nu vom duce lipsă de pâine, și acolo vom locui!" -

15atunci, ascultați Cuvântul Domnului, rămășițe ale lui Iuda: Așa vorbește Domnul oștirilor, Dumnezeul lui Israel: "Dacă vă veți îndrepta fața să mergeți în Egipt, dacă vă veți duce să locuiți pentru o vreme acolo,

Deut 17.16;Ier 44.12-14;Luc 9.51;

16sabia de care vă temeți vă va ajunge acolo, în țara Egiptului, foametea de care vă este frică se va lipi de voi acolo în Egipt și veți muri acolo.

Ezec 11.8;

17Toți cei ce își vor îndrepta fața să meargă în Egipt ca să locuiască pentru o vreme acolo, vor muri de sabie, de foamete sau de ciumă; nici unul nu va rămâne, și nu va scăpa de nenorocirile, pe care le voi aduce peste ei!"

Ier 24.10;Ier 42.22;Ier 44.14-28;

18Căci așa vorbește Domnul oștirilor, Dumnezeul lui Israel: "Cum s-a vărsat mânia și urgia Mea peste locuitorii Ierusalimului, așa se va vărsa urgia Mea și peste voi, dacă veți merge în Egipt; veți fi o pricină de afurisenie, de groază, de blestem și de ocară, și nu veți mai vedea niciodată locul acesta!"

Ier 7.20;Ier 18.16;Ier 24.9;Ier 26.6;Ier 29.18-22;Ier 44.12;Zah 8.13;

19Rămășițe ale lui Iuda, Domnul vă zice: "Nu vă duceți în Egipt!" "Băgați bine de seamă că vă opresc lucrul acesta astăzi.

Deut 17.16;

20Căci vă înșelați singuri, dacă m-ați trimis la Domnul, Dumnezeul vostru, zicând: "Mijlocește pentru noi la Domnul, Dumnezeul nostru, fă-ne cunoscut tot ce va spune Domnul, Dumnezeul nostru, și vom face!"

Ier 42.2;

21Eu v-am spus astăzi; dar voi n-ascultați glasul Domnului, Dumnezeului vostru, nici tot ce m-a însărcinat El să vă spun.

22De aceea să știți că veți muri de sabie, de foamete sau de ciumă, în locul unde voiți să vă duceți să locuiți!"

Ier 42.17;Ezec 6.11;

Ieremia târât în Egipt.

## 1 6 12 18 24 30 36 < 43 > 48 52

1Când a isprăvit Ieremia de spus întregului popor toate cuvintele Domnului, Dumnezeului lor, toate cuvintele pe care-l însărcinase Domnul, Dumnezeul lor, să le spună,

2Azaria, fiul lui Hosea, Iohanan, fiul lui Careah, și toți oamenii aceia îngâmfați, au zis lui Ieremia: "Minți! Nu Domnul, Dumnezeul nostru, te-a însărcinat să ne spui: "Nu vă duceți în Egipt ca să locuiți acolo pentru o vreme!"

3Ci Baruc, fiul lui Neriia, te ațâță împotriva noastră, ca să ne dai în mâinile Haldeilor, să ne omoare sau să ne ducă robi la Babilon!"

4Astfel, Iohanan, fiul lui Careah, toate căpeteniile oștilor, și tot poporul, n-au ascultat de glasul Domnului, care le poruncea să rămână în țara lui Iuda.

5Și Iohanan, fiul lui Careah, și toate căpeteniile oștilor, au luat pe toate rămășițele lui Iuda, care din împrăștiați cum erau printre toate neamurile, se întorseseră să locuiască în țara lui Iuda,

Ier 40.11-12;

6și anume pe bărbații, femeile, copiii, fiicele împăratului, și pe toate sufletele, pe care le lăsase Nebuzaradan, căpetenia străjerilor, cu Ghedalia, fiul lui Ahicam, fiul lui Șafan, precum și pe proorocul Ieremia, și pe Baruc, fiul lui Neriia.

Ier 41.10;Ier 39.10;Ier 40.7;

7Au plecat dar în țara Egiptului, - căci n-au ascultat de porunca Domnului, - și au ajuns până la Tahpanes.

Ier 2.16;Ier 44.1;

Proorocie asupra cuceririi Egiptului.

8Cuvântul Domnului a vorbit lui Ieremia, la Tahpanes, astfel:

9"Ia în mână niște pietre mari, și ascunde-le, în fața Iudeilor, în lutul cuptorului de cărămizi care este la intrarea casei lui Faraon din Tahpanes.

10Și spune Iudeilor: "Așa vorbește Domnul oștirilor, Dumnezeul lui Israel: "Iată, voi trimite să aducă pe robul Meu Nebucadnețar, împăratul Babilonului, și voi pune scaunul lui de domnie peste aceste pietre, pe care le-am ascuns, și își va întinde covorul peste ele.

Ier 25.9;Ier 27.6;Ezec 29.18-20;

11El va veni, și va lovi țara Egiptului: va omorî pe cei sortiți să moară, va duce în robie pe cei sortiți robiei, și va ucide cu sabia pe cei sortiți la sabie!

Ier 44.13;Ier 46.13;Ier 15.2;Zah 11.9;

12Voi pune foc caselor dumnezeilor Egiptului; Nebucadnețar le va arde, va duce robi pe idoli, se va înveli cu țara Egiptului cum se învelește păstorul cu haina lui, și va ieși în pace din ea.

Ier 46.25;

13Va sfărâma stâlpii din Bet-Șemeș, din țara Egiptului, și va arde cu foc casele dumnezeilor Egiptului."

Mustrarea Iudeilor în Egipt.

## 1 6 12 18 24 30 36 42 < 44 > 48 52

1Iată cuvântul spus lui Ieremia cu privire la toți Iudeii, care locuiau în țara Egiptului, la Migdol, la Tahpanes, la Nof și în țara Patros:

Ex 14.2;Ier 46.14;Ier 43.7;Isa 19.13;

2"Așa vorbește Domnul oștirilor, Dumnezeul lui Israel: "Ați văzut toate nenorocirile, pe care le-am adus asupra Ierusalimului și asupra tuturor cetăților lui Iuda: iată că astăzi ele nu mai sunt decât niște dărâmături, și nimeni nu mai locuiește în ele,

Ier 9.11;Ier 34.22;

3din pricina răutății, cu care au lucrat, ca să Mă mânie, ducându-se să tămâieze și să slujească altor dumnezei, care nu erau cunoscuți nici de ei, nici de voi, nici de părinții voștri.

Ier 19.4;Deut 13.6;Deut 32.17;

4V-am trimis într-una pe toți slujitorii Mei proorocii, ca să vă spună: "Nu faceți aceste urâciuni, pe care le urăsc."

2Cron 36.15;Ier 7.25;Ier 25.4;Ier 26.5;Ier 29.19;

5Dar ei n-au vrut s-asculte, n-au luat aminte, nu s-au întors de la răutatea lor, și n-au încetat să aducă tămâie altor dumnezei.

6De aceea s-a vărsat urgia Mea și a izbucnit mânia Mea, și în cetățile lui Iuda și în ulițele Ierusalimului, care nu mai sunt decât niște dărâmături și un pustiu, cum se vede astăzi.

Ier 42.18;

7"Acum, așa vorbește Domnul, Dumnezeul oștirilor, Dumnezeul lui Israel: "Pentru ce vă faceți voi singuri un rău atât de mare, ca să se nimicească din mijlocul lui Iuda bărbați, femei, copii și prunci, și să nu mai rămână nici o rămășiță din voi?

Num 16.38;Ier 7.19;

8Pentru ce Mă mâniați voi prin lucrările mâinilor voastre, aducând tămâie altor dumnezei ai țării Egiptului, unde ați venit să locuiți pentru o vreme, ca să fiți nimiciți și să ajungeți o pricină de blestem și de ocară printre toate neamurile pământului?

Ier 25.6-7;Ier 42.18;Ier 44.12;

9Ați uitat nelegiuirile părinților voștri, nelegiuirile împăraților lui Iuda, nelegiuirile nevestelor lor, nelegiuirile voastre și nelegiuirile nevestelor voastre, săvârșite în țara lui Iuda și pe ulițele Ierusalimului?

10Ei nu s-au smerit nici până în ziua de azi, n-au frică, nu urmează Legea Mea și poruncile Mele, pe care le-am pus înaintea voastră și înaintea părinților voștri.

Prov 28.14;

11"De aceea, așa vorbește Domnul oștirilor, Dumnezeul lui Israel: "Iată, Îmi întorc Fața împotriva voastră, ca să vă fac rău, și să nimicesc pe tot Iuda.

Lev 17.10;Lev 20.5-6;Ier 21.10;Amos 9.4;

12Voi lua rămășițele lui Iuda, care și-au îndreptat fața ca să meargă în țara Egiptului, să locuiască acolo pentru o vreme: toți vor fi nimiciți, și vor cădea în țara Egiptului; vor fi nimiciți de sabie, de foamete, de la cel mai mic până la cel mai mare; vor pieri de sabie și de foamete; și vor fi o pricină de afurisenie, de spaimă, de blestem și de ocară.

Ier 42.15-17.22;Ier 42.18;

13Voi pedepsi astfel pe cei ce locuiesc în țara Egiptului, cum am pedepsit Ierusalimul, cu sabie, cu foamete și cu ciumă.

Ier 43.11;

14Nu va rămâne și nu va scăpa nici unul din rămășițele lui Iuda, care au venit să locuiască pentru o vreme în țara Egiptului, cu gând să se întoarcă iarăși în țara lui Iuda, unde doresc să se întoarcă iarăși să se așeze: nu se vor mai întoarce decât vreo câțiva, care vor scăpa!"

Ier 44.28;

15Toți bărbații, care știau că nevestele lor aduceau tămâie altor dumnezei, toate femeile care se aflau acolo în mare număr, și tot poporul care locuia în țara Egiptului, la Patros, au răspuns așa lui Ieremia:

16"Nu te vom asculta în nimic din cele ce ne-ai spus în Numele Domnului.

Ier 6.16;

17Ci voim să facem cum am spus cu gura noastră, și anume: să aducem tămâie împărătesei cerului, și să-i turnăm jertfe de băutură, cum am făcut, noi și părinții noștri, împărații noștri și căpeteniile noastre, în cetățile lui Iuda și în ulițele Ierusalimului. Atunci aveam pâine de ne săturam, eram fericiți, și nu treceam prin nici o nenorocire!

Num 30.12;Deut 23.23;Jud 11.36;Ier 44.25;Ier 7.18;

18Dar, de când am încetat să aducem tămâie împărătesei cerului, și să-i turnăm jertfe de băutură, am dus lipsă de toate, și am fost nimiciți de sabie și de foamete..."

19"De altfel, când aducem tămâie împărătesei cerului și-i turnăm jertfe de băutură, oare fără voia bărbaților noștri îi pregătim noi turte ca s-o cinstim făcându-i chipul, și-i aducem jertfe de băutură?"

Ier 7.18;

20Ieremia a zis atunci întregului popor, bărbaților, femeilor și tuturor celor ce-i dăduseră răspunsul acesta:

21"Nu Și-a adus aminte Domnul, și nu I-a venit Lui în minte tămâia, pe care ați ars-o în cetățile lui Iuda și în ulițele Ierusalimului, voi și părinții voștri, împărații voștri și căpeteniile voastre, și poporul din țară?

22Domnul n-a putut să mai sufere lucrul acesta, din pricina răutății faptelor voastre, din pricina urâciunilor pe care le-ați săvârșit; și de aceea țara voastră a ajuns o paragină, un pustiu, o pricină de blestem, cum vedeți astăzi.

Ier 25.11-38;Ier 44.6;

23Tocmai pentru că ați ars tămâie și ați păcătuit împotriva Domnului, pentru că n-ați ascultat glasul Domnului, și n-ați păzit Legea, poruncile și învățăturile Lui, tocmai pentru aceea vi s-au întâmplat aceste nenorociri, cum se vede astăzi." -

Dan 9.11-12;

24Ieremia a mai zis întregului popor și tuturor femeilor: "Ascultați Cuvântul Domnului, voi toți cei din Iuda, care sunteți în țara Egiptului!

Ier 43.7;Ier 44.15;

25Așa vorbește Domnul, Dumnezeul lui Israel: "Voi și nevestele voastre ați mărturisit cu gurile voastre și ați împlinit cu mâinile voastre ce spuneți: "Vrem să împlinim juruințele pe care le-am făcut, să aducem tămâie împărătesei cerului, și să-i turnăm jertfe de băutură!"

Ier 44.15;

26De aceea, acum, după ce v-ați împlinit juruințele, și v-ați înfăptuit făgăduințele, ascultați Cuvântul Domnului, voi toți cei din Iuda, care locuiți în țara Egiptului! "Iată, jur pe Numele Meu cel mare, zice Domnul, - că Numele Meu nu va mai fi chemat de gura nici unuia din oamenii lui Iuda, și în toată țara Egiptului nici unul nu va zice: "Viu este Domnul, Dumnezeu!"

Gen 22.16;Ezec 20.39;

27Iată, voi veghea asupra lor ca să le fac rău și nu bine; și toți oamenii lui Iuda, care sunt în țara Egiptului, care sunt în țara Egiptului, vor fi nimiciți de sabie și de foamete până vor pieri de tot.

Ier 1.10;Ier 31.28;Ezec 7.6;Ier 44.12;

28Aceia, în mic număr, care vor scăpa de sabie, se vor întoarce din țara Egiptului în țara lui Iuda. Dar toată rămășița lui Iuda, toți cei ce au venit să locuiască în țara Egiptului, vor vedea dacă se va împlini Cuvântul Meu sau al lor."

Ier 44.14;Isa 27.13;Ier 44.17;Ier 44.25-26;

29"Și iată, zice Domnul, un semn, după care veți cunoaște că vă voi pedepsi în locul acesta, ca să știți că vorbele Mele se vor împlini peste voi, spre nenorocirea voastră."

Ps 33.11;

30Așa vorbește Domnul: "Iată, voi da pe Faraon Hofra, împăratul Egiptului, în mâinile vrăjmașilor lui, în mâinile celor ce vor să-l omoare, cum am dat pe Zedechia, împăratul lui Iuda, în mâinile lui Nebucadnețar, împăratul Babilonului, vrăjmașul său, care voia să-l omoare."

Ier 46.25-26;Ezec 29.3;Ezec 30.21;Ier 39.5;

Către Baruc.

## 1 6 12 18 24 30 36 42 < 45 > 48 52

1Cuvântul pe care l-a spus proorocul Ieremia către Baruc, fiul lui Neriia, când a scris într-o carte cuvintele acestea, după spusele lui Ieremia, în al patrulea an al lui Ioiachim, fiul lui Iosia, împăratul lui Iuda, sună astfel:

Ier 36.1-32;

2"Așa vorbește Domnul, Dumnezeul lui Israel, despre tine, Baruc:

3"Tu zici: "Vai de mine! căci Domnul a adus întristare peste durerea mea; îmi sleiesc puterile suspinând, și nu găsesc odihnă!"

4Spune-i: "Așa vorbește Domnul: "Iată că ce am zidit, voi dărâma; ce am sădit, voi smulge, și anume țara aceasta.

Isa 5.5;

5Și tu umbli după lucruri mari? Nu umbla după ele! Căci iată, voi aduce nenorocirea peste orice făptură, zice Domnul, dar ție îți voi da ca pradă de război viața ta, în toate locurile unde vei merge."

Ier 25.26;Ier 21.9;Ier 38.2;Ier 39.18;

## 1 6 12 18 24 30 36 42 < 46 > 48 52

1Cuvântul Domnului spus proorocului Ieremia asupra neamurilor:

Ier 25.15;

2asupra Egiptului, împotriva oastei lui Faraon Neco, împăratul Egiptului, care era lângă râul Eufratului, la Carchemiș, și care a fost bătută de Nebucadnețar, împăratul Babilonului, în al patrulea an al lui Ioiachim, fiul lui Iosia, împăratul lui Iuda:

2Împ 23.29;2Cron 35.20;

3"Pregătiți scutul și pavăza, și mergeți la luptă;

Ier 51.11-12;Nah 2.1;Nah 3.14;

4înhămați caii, și încălecați, călăreți; arătați-vă cu coifurile voastre, lustruiți-vă sulițele, îmbrăcați-vă cu platoșa!...

5Ce văd? Li-i frică, dau înapoi; vitejii lor sunt bătuți; fug fără să se mai uite înapoi... Groaza se răspândește în toate părțile - zice Domnul. -

Ier 6.25;Ier 49.29;

6Cel mai iute nu scapă prin fugă, cel mai viteaz nu poate scăpa! La miază-noapte, pe malurile Eufratului, se clatină și cad!

Dan 11.19;

7Cine este acela care înaintează ca Nilul, și ale cărui ape se rostogolesc ca râurile?

Isa 8.7-8;Ier 47.2;Dan 11.22;

8Este Egiptul. El se umflă ca Nilul, și apele lui se rostogolesc ca râurile. El zice: "Mă voi sui, voi acoperi țara, voi nimici cetățile și pe locuitorii lor.

9Suiți-vă, cai! Năpustiți-vă, care! Să iasă vitejii, cei din Etiopia și din Put, care mânuiesc scutul, și cei din Lud, care mânuiesc și întind arcul!

10Această zi este a Domnului, Dumnezeului oștirilor; este o zi de răzbunare, în care Se răzbună El pe vrăjmașii Săi. Sabia mănâncă, se satură, și se îmbată cu sângele lor. Căci Domnul, Dumnezeul oștirilor, are o jertfă în țara de la miază-noapte, pe malurile Eufratului.

Isa 13.6;Ioel 1.15;Ioel 2.1;Deut 32.42;Isa 34.6;Ezec 39.17;

11Suie-te în Galaad, și adu leac alinător, fecioară, fiica Egiptului! Degeaba întrebuințezi atâtea leacuri, căci nu este vindecare pentru tine!

Ier 8.22;Ier 51.8;Isa 47.1;Ezec 30.21;

12Neamurile aud rușinea ta, și este plin pământul de strigătele tale; căci războinicii se poticnesc unul de altul, cad cu toții laolaltă."

13Iată cuvântul spus de Domnul către proorocul Ieremia, despre venirea lui Nebucadnețar, împăratul Babilonului, ca să lovească țara Egiptului:

Isa 19.1;Ier 43.10-11;Ezec 29;Ezec 30;Ezec 32;

14"Dați de știre în Egipt, dați de veste la Migdol, și vestiți la Nof și la Tahpanes! Ziceți: "Scoală-te, pregătește-te, căci sabia mănâncă în jurul tău!

Ier 46.3-4;Ier 46.10;

15Pentru ce ți-au căzut vitejii tăi? Nu pot să țină piept, căci Domnul îi răstoarnă!

16El face pe mulți să se poticnească; cad unul peste altul, și zic: "Haidem să ne întoarcem la poporul nostru, în țara noastră de naștere, departe de sabia nimicitorului!"

Lev 26.27;

17Acolo strigă: "Faraon, împăratul Egiptului, nu este decât un pustiu, căci a lăsat să treacă clipa potrivită."

18"Pe viața Mea!" zice Împăratul, al cărui Nume este Domnul oștirilor: "Ca Taborul printre munți, cum înaintează Carmelul în mare, așa va veni.

Isa 47.4;Isa 48.2;Ier 48.15;

19Fă-ți calabalâcul pentru robie, locuitoare, fiica Egiptului! Căci Noful va ajunge un pustiu, va fi pustiit și nu va mai avea locuitori.

Isa 20.4;Ier 48.18;

20Egiptul este o juncană foarte frumoasă... Nimicitorul vine de la miază noapte peste ea...

Osea 10.11;Ier 1.14;Ier 47.2;Ier 46.6-10;

21Simbriașii lui de asemenea sunt ca niște viței îngrășați în mijlocul lui. Dar și ei dau dosul, fug toți fără să poată ține piept. Căci vin peste ei ziua nenorocirii lor, ziua pedepsirii lor!

Ps 37.13;Ier 50.27;

22I se aude glasul ca fâșâitul unui șarpe! Căci ei înaintează cu o oștire, și vin cu topoare împotriva lui, ca niște tăietori de lemne."

Isa 29.4;

23"Tăiați-i pădurea, zice Domnul, măcar că este fără capăt! Căci sunt mai mulți decât lăcustele, și nu-i poți număra!

Isa 10.34;Jud 6.5;

24Fiica Egiptului este acoperită de rușine, și este dată în mâinile poporului de la miazănoapte.

Ier 1.15;

25Domnul oștirilor, Dumnezeul lui Israel, zice: "Iată, voi pedepsi pe Amon din No, pe Faraon și Egiptul, pe dumnezeii și împărații lui, pe Faraon și pe cei ce se încred în el.

Ezec 30.14-16;Nah 3.8;Ier 43.12-13;Ezec 30.13;

26Îi voi da în mâinile celor ce vor să-i omoare, în mâinile lui Nebucadnețar, împăratul Babilonului, și în mâinile slujitorilor lui. După aceea, însă, Egiptul va fi locuit ca în zilele de altă dată, zice Domnul."

Ier 44.30;Ezec 32.11;Ezec 29.11-14;

27"Iar tu, robul Meu Iacov, nu te teme, și nu te înspăimânta, Israele! Căci te voi izbăvi din pământul depărtat, și-ți voi izbăvi sămânța din țara în care este roabă. Iacov se va întoarce iarăși, va locui liniștit și fără teamă; și nu-l va mai tulbura nimeni."

Isa 41.13-14;Isa 43.5;Isa 44.2;Ier 30.10-11;

28"Nu te teme, robul Meu Iacov, zice Domnul; căci Eu sunt cu tine. Voi nimici toate neamurile printre care te-am împrăștiat, dar pe tine nu te voi nimici; ci Te voi pedepsi cu dreptate, nu pot să te las nepedepsit."

Ier 10.24;Ier 30.11;

## 1 6 12 18 24 30 36 42 < 47 > 52

1Iată cuvântul Domnului, spus proorocului Ieremia cu privire la Filisteni, înainte ca Faraon să bată Gaza.

Ier 25.20;Ezec 25.15-16;Țef 2.4-5;Amos 1.6-8;

2"Așa vorbește Domnul: Iată, se ridică niște ape de la miază noapte, cresc ca un râu ieșit din matcă; îneacă țara și ce cuprinde ea, cetatea și locuitorii ei. Țipă oamenii, și se bocesc toți locuitorii țării.

Isa 8.7;Ier 46.7-8;Ier 1.14;Ier 46.20;

3de tropăitul copitelor cailor lui puternici, de uruitul carelor lui și de scârțăitul roților; părinții nu se mai întorc spre copiii lor, atât le sunt de slăbite mâinile,

Ier 8.16;Ioel 3.2;

4pentru că vine ziua când vor fi nimiciți toți Filistenii, și stârpiți toți cei ce slujeau ca ajutoare Tirului și Sidonului. Căci Domnul va nimici pe Filisteni, rămășițele ostrovului Caftor.

Ier 25.22;Ezec 25.16;Amos 1.8;Amos 9.7;Gen 10.14;

5Gaza a ajuns pleșuvă, Ascalonul piere cu rămășița văilor lui!" "Până când îți vei face tăieturi de jale în piele?" -

Amos 1.7;Mic 1.16;Țef 2.4-7;Zah 9.5;Ier 25.20;Ier 16.6;Ier 41.5;Ier 48.37;

6"Ah! Sabie a Domnului, când te vei odihni odată? Întoarce-te în teacă, oprește-te și fii liniștită!" -

Deut 32.41;Ezec 21.3-5;

7"Dar cum ar putea să se odihnească? Când Domnul doar îi poruncește, și o îndreaptă împotriva Ascalonului și coastei mării."

Ezec 14.17;Mic 6.9;

## 1 6 12 18 24 30 36 42 < 48 > 50 51 52

1Asupra Moabului. "Așa vorbește Domnul oștirilor, Dumnezeul lui Israel: "Vai de Nebo, căci este pustiit! Chiriataimul este acoperit de rușine, este luat; cetățuia este acoperită de rușine și zdrobită!

Isa 15;Isa 16;Ier 25.21;Ier 27.3;Ezec 25.9;

2S-a dus fala Moabului, la Hesbon i se pune la cale pieirea: "Haidem, să-l nimicim din mijlocul neamurilor!" "Și tu vei fi nimicit Madmenule, sabia va merge după tine!"

Isa 16.4;Isa 15.4;

3Se aud strigăte din Horonaim: prăpăd și nimicire!

Ier 48.5;

4Moabul este zdrobit! Chiar și cei mici ai lui strigă.

5Căci într-un plâns necurmat suie suișul Luhitului, și se aud strigăte de durere la pogorâșul Horonaimului, din pricina nimicirii!"

Isa 15.5;

6"Fugiți, scăpați-vă viața, și fiți ca un nevoiaș desțărat în pustie!

Ier 51.6;Ier 17.6;

7Căci, pentru că te-ai încrezut în faptele și în vistieriile tale, vei fi luat și tu, și Chemoșul va merge în robie, cu preoții și căpeteniile lui.

Num 21.29;Jud 11.24;Isa 46.1-2;Ier 43.12;Ier 49.3;

8Pustiitorul va intra în fiecare cetate, și nici o cetate nu va scăpa. Valea va pieri și câmpia va fi nimicită, cum a spus Domnul.

Ier 6.26;Ier 48.18;

9Dați aripi Moabului, să plece în zbor! Cetățile lui sunt prefăcute în pustie, nu vor mai avea locuitori.

Ps 55.6;Ier 48.28;

10Blestemat să fie cel ce face cu nebăgare de seamă lucrarea Domnului, blestemat să fie cel ce își oprește sabia de la măcel!

Jud 5.23;1Sam 15.3-9;1Împ 20.42;

11Moabul, era netulburat din tinerețea lui, și se odihnea fără teamă pe drojdiile lui, nu era turnat dintr-un vas în altul, și nu era dus în robie. De aceea i s-a păstrat gustul, și nu i s-a schimbat mirosul."

Țef 1.12;

12"De aceea iată, vin zile, zice Domnul, când îi voi trimite oameni care-l vor pritoci; îi vor goli vasele și vor face să-i pleznească burdufurile.

13Moabul va fi dat de rușine cu Chemoș, cum a fost dat de rușine casa lui Israel cu Betel, în care își punea încrederea.

Jud 11.24;1Împ 11.7;Osea 10.6;1Împ 12.29;

14Cum puteți să ziceți: "Suntem viteji, ostași gata de luptă?"

Isa 16.6;

15"Moabul este pustiit, cetățile lui se înalță în fum, floarea tinerimii lui este înjunghiată, zice Împăratul, al cărui Nume este Domnul oștirilor."

Ier 48.8-18;Ier 50.27;Ier 46.18;Ier 51.57;

16"Pieirea Moabului este aproape să vină, nenorocirea lui vine în graba mare.

17Bociți-l, toți cei ce-l înconjurați, toți care-i cunoașteți numele! Și ziceți: "Cum a fost sfărâmat acest puternic toiag de cârmuire, acest toiag măreț!"

Isa 9.4;Isa 14.4-5;

18"Pogoară-te din locașul slavei, șezi jos pe pământul uscat, locuitoare, fiica Dibonului! Căci pustiitorul Moabului se suie împotriva ta, și-ți nimicește cetățuile.

Isa 47.1;Ier 46.19;Num 21.30;Isa 15.2;Ier 48.8;

19Stai pe drum și pândește, locuitoarea Aroerului! Întreabă pe fugar și pe cel scăpat, și zi: "Ce s-a întâmplat?"

Deut 2.36;1Sam 4.13-16;

20Moabul este acoperit de rușine, căci este zdrobit. Gemeți și strigați! Vestiți în Arnon că Moabul este pustiit!

Isa 16.7;Num 21.13;

21A venit pedeapsa și peste țara câmpiei, peste Holon, peste Iahaț, peste Mefaat,

Ier 48.8;

22peste Dibon, peste Nebo, peste Bet-Diblataim,

23peste Chiriataim, peste Bet-Gamul, peste Bet-Meon,

24peste Cheriiot, peste Boțra, peste toate cetățile din țara Moabului, fie depărtate, fie apropiate.

Ier 48.41;Amos 2.2;

25Tăria (Evreiește: cornul) Moabului este frântă, și brațul lui zdrobit, zice Domnul."

Ps 75.10;Ezec 30.21;

26"Îmbătați-l, căci s-a semețit împotriva Domnului! De aceea, prăvălească-se Moabul în vărsătura lui, și să ajungă de râs și el!

Ier 25.15-27;

27N-a fost Israel de râsul tău? A fost prins el oare printre hoți, de dai din cap, ori de câte ori vorbești de el?

Țef 2.8;Ier 2.26;

28Părăsiți cetățile, și locuiți în stânci, locuitori ai Moabului! Și fiți ca porumbeii, care își fac cuibul pe marginea peșterilor!

Ps 55.6-7;Ier 48.9;Cânt 2.14;

29Am auzit de fudulia mândrului Moab, de înfumurarea lui, de trufia lui, de semețirea lui, și de inima lui îngâmfată."

Isa 16.6;

30"Cunosc, zice Domnul, înfumurarea lui, lăudăroșeniile lui deșarte, și faptele lui de nimic."

Isa 16.6;Ier 50.36;

31"De aceea gem pentru Moab, și mă jelesc pentru tot Moabul; oamenii suspină pentru cei din Chir-Heres.

Isa 15.5;Isa 16.7-11;

32Vie din Sibma, te plâng mai mult decât Iaezerul; ramurile tale se întindeau dincolo de mare, se întindeau până la marea Iaezerului; dar pustiitorul s-a aruncat peste strângerea roadelor tale și peste culesul viilor tale.

Isa 16.8-9;

33Și astfel, s-a dus bucuria și veselia din câmpiile și din țara roditoare a Moabului." "Am secat vinul din teascuri - zice Domnul - ;nimeni nu mai calcă teascul cu strigăte de bucurie; sunt strigăte de război, nu strigăte de bucurie.

Isa 16.10;Ioel 1.12;

34Strigătele Hesbonului răsună până la Eleale, și glasul lor se aude până la Iahaț, de la Țoar până la Horonaim, până la Eglat-Șelișia; căci și apele Nimrimului sunt prefăcute în pustiu.

Isa 15.4-6;Isa 15.5-6;Ier 48.5;

35"Vreau s-o isprăvesc în Moab, zice Domnul, cu cel ce se suie pe înălțimile de jertfă, și aduce tămâie dumnezeului său.

Isa 15.2;Isa 16.12;

36De aceea îmi jelește inima ca un fluier pentru Moab, îmi jelește inima ca un fluier pentru oamenii din Chir-Heres pentru că toate avuțiile pe care le-au strâns, sunt pierdute.

Isa 15.5;Isa 16.11;Isa 15.7;

37Căci toate capetele sunt rase, toate bărbile sunt tăiate; pe toate mâinile sunt tăieturi de jale, și pe coapse saci."

Isa 15.2-3;Ier 47.5;Gen 37.34;

38"Pe toate acoperișurile Moabului și în piețe, sunt numai bocete, pentru că am sfărâmat Moabul ca pe un vas fără preț, zice Domnul."

Ier 22.28;

39"Cât este de sfărâmat Moabul! Gemeți! Cât de rușinos întoarce Moabul spatele! Moabul ajunge astfel de râs și de pomină pentru toți cei ce-l înconjoară.

40Căci așa vorbește Domnul: "Iată că vrăjmașul zboară ca vulturul, și își întinde aripile asupra Moabului!

Deut 28.49;Ier 49.22;Dan 7.4;Osea 8.1;Hab 1.8;Isa 8.8;

41Cheriiotul este luat, cetățuile sunt cucerite, și în ziua aceea, inima vitejilor Moabului este ca inima unei femei în durerile nașterii.

Ier 48.24;Isa 13.8;Isa 21.3;Ier 30.6;Ier 49.22-24;Ier 50.43;Ier 51.30;Mic 4.9;

42Astfel Moabul va fi nimicit de tot, și nu va mai fi un popor, căci s-a semețit împotriva Domnului.

Ps 83.4;Isa 7.8;

43Groaza, groapa și lațul sunt peste tine, locuitor al Moabului, zice Domnul."

Isa 24.17-18;

44"Cel ce fuge de groază, cade în groapă, și cel ce se ridică din groapă, se prinde în laț; căci aduc asupra lui, asupra Moabului, anul pedepsei lui, zice Domnul."

Ier 11.23;

45"Fugarii se opresc sleiți de puteri la umbra Hesbonului; dar din Hesbon iese un foc, o flacără iese din mijlocul Sihonului, și mistuie laturile Moabului și creștetul capului celor ce se fălesc."

Num 21.28;Num 24.17;

46"Vai de tine, Moabule! Poporul din Chemoș este pierdut! Căci fiii tăi sunt luați prinși de război, și fiicele tale prinse de război.

Num 21.29;

47Dar în vremurile de apoi, voi aduce înapoi pe prinșii de război ai Moabului, zice Domnul." Aceasta este judecata asupra Moabului.

Ier 49.6-39;

## 1 6 12 18 24 30 36 42 < 49 > 52

1Asupra copiilor lui Amon. Așa vorbește Domnul: "N-are Israel fii? Și n-are moștenitori? Atunci pentru ce stăpânește Malcom Gadul, și locuiește poporul lui în cetățile lui?

Ezec 21.28;Ezec 25.2;Amos 1.13;Țef 2.8-9;Amos 1.13;

2De aceea, iată că vin zile, zice Domnul, când voi face să răsune strigătul de război împotriva Rabei copiilor lui Amon. Ea va ajunge un morman de dărâmături, și satele sale vor fi arse de foc. Atunci Israel va izgoni, pe cei ce-l izgoniseră, zice Domnul."

Ezec 25.5;Amos 1.14;

3"Gemi, Hesbonule, căci Ai este pustiit! Strigați, fiicele Rabei, îmbrăcați-vă cu saci, și bociți-vă alergând încoace și încolo de-a lungul zidurilor! Căci Malcom se duce în robie, cu preoții și căpeteniile sale!

Isa 32.11;Ier 4.8;Ier 6.26;Ier 48.7;Amos 1.15;

4"Ce te lauzi cu văile?" "Valea ta se scurge, fiică răzvrătită, care te încredeai în vistieriile tale, și ziceai: "Cine va veni împotriva mea?"

Ier 3.14;Ier 7.24;Ier 21.13;

5"Iată, voi aduce groaza peste tine, zice Domnul, Dumnezeul oștirilor; ea va veni din toate împrejurimile tale, fiecare din voi va fi izgonit drept înainte, și nimeni nu va strânge pe fugari!

6Dar după aceea, voi aduce înapoi pe prinșii de război ai copiilor lui Amon, zice Domnul."

Ier 49.39;Ier 48.47;

7Asupra Edomului. Așa vorbește Domnul oștirilor: "Nu mai este înțelepciune în Teman? A pierit chibzuința de la oamenii pricepuți? S-a dus înțelepciunea lor?"

Ezec 25.12;Amos 1.11;Obad 8;Isa 19;

8"Fugiți, dați dosul, plecați în peșteri, locuitori ai Dedanului! Căci voi aduce nenorocirea peste Esau, la vremea când îl voi pedepsi."

Ier 49.30;Ier 25.23;

9"Oare, dacă ar veni niște culegători de struguri la tine, nu ți-ar lăsa nimic de cules pe urma culegătorilor?" "Dacă ar veni niște hoți noaptea, n-ar pustii decât până s-ar sătura!

Obad 5;

10Dar Eu însumi voi despuia pe Esau, îi voi descoperi ascunzătorile, și nu va putea să se ascundă. Copiii lui, frații lui, vecinii lui, vor pieri, și el nu va mai fi!

Mal 1.3;Isa 17.14;

11Lasă pe orfanii tăi! Eu îi voi ține în viață, și văduvele tale să se încreadă în Mine!"

12Căci așa vorbește Domnul: "Iată că cei ce nu trebuiau să bea potirul totuși îl vor bea; și tu să rămâi nepedepsit? Nu, nu vei rămâne nepedepsit, ci îl vei bea și tu!

Ier 25.29;Obad 16;

13Căci pe Mine însumi jur, zice Domnul, că Boțra va fi dată pradă pustiirii, ocării, nimicirii și blestemului, și toate cetățile ei se vor preface în niște dărâmături veșnice."

Gen 22.16;Isa 45.23;Amos 6.8;Isa 34.6;Isa 63.1;

14Am auzit o veste de la Domnul, și un sol a fost trimis printre neamuri: "Strângeți-vă, și porniți împotriva ei! Sculați-vă pentru război!

Obad 1.2-3;

15"Căci iată, te voi face mic printre neamuri, disprețuit printre oameni.

16Înfumurarea ta, îngâmfarea inimii tale te-a rătăcit, pe tine care locuiești în crăpăturile stâncilor, și care stai pe vârful dealurilor. Dar chiar dacă ți-ai așeza cuibul tot atât de sus ca al vulturului, și de acolo te voi prăbuși, zice Domnul."

Obad 4;Iov 39.27;Amos 9.2;

17"Edomul va fi pustiit; toți cei ce vor trece pe lângă el se vor mira și vor fluiera pentru toate rănile lui.

Ier 18.16;Ier 50.13;

18Ca și Sodoma și Gomora și cetățile vecine, care au fost nimicite, zice Domnul, nici el nu va mai fi locuit, și nimeni nu se va mai așeza acolo...

Gen 19.25;Deut 29.23;Ier 50.40;Amos 4.11;

19Iată, vrăjmașul se suie ca un leu de pe malurile îngâmfate ale Iordanului împotriva locuinței tale tari; deodată voi face Edomul să fugă de acolo și voi pune peste el pe acela pe care l-am ales. Căci cine este ca Mine? Cine-Mi va porunci? Cine-Mi va sta împotrivă?"

Ier 50.44;Ier 12.5;Ex 15.11;Iov 41.10;

20"De aceea, ascultați hotărârea pe care a luat-o Domnul împotriva Edomului, și planurile, pe care le-a făcut împotriva locuitorilor din Teman: "Cu adevărat, îi vor târî ca pe niște oi slabe, cu adevărat li se va pustii locuința!

Ier 50.45;

21De vuietul căderii lor se cutremură pământul; strigătul lor se aude până la marea Roșie...

Ier 50.46;

22Iată, ca vulturul înaintează vrăjmașul și zboară, își întinde aripile peste Boțra, și în ziua aceea inima vitejilor Edomului este ca inima unei femei în durerile nașterii."

Ier 4.13;Ier 48.40-41;

23Asupra Damascului. Hatmanul și Arpadul sunt roșii de rușine, căci au auzit o veste rea și tremură; frica lor este ca o mare înfuriată, care nu se poate potoli.

Isa 17.1;Isa 37.13;Amos 1.3;Zah 9.1-2;Isa 57.20;

24Damascul este topit, se întoarce să fugă, îl ia groaza, îl apucă neliniștea și durerile, ca pe o femeie în durerile nașterii. -

Isa 13.8;Ier 4.31;Ier 6.24;Ier 30.6;Ier 48.41;Ier 49.22;

25"Ah! cum nu este cruțată cetatea slăvită, cetatea bucuriei mele!" -

Ier 33.9;Ier 51.41;Ier 50.30;Ier 51.4;

26"De aceea tinerii ei vor cădea pe ulițe, și toți bărbații ei de război vor pieri în ziua aceea, zice domnul oștirilor."

Amos 1.4;

27"Voi pune foc zidurilor Damascului, și va mistui casele împărătești din Ben-Hadad."

Isa 21.13;

28Asupra Chedarului și împărățiilor Hațorului, pe care le-a bătut Nebucadnețar, împăratul Babilonului. Așa vorbește Domnul: "Sculați-vă, suiți-vă împotriva Chedarului, și nimiciți pe fiii Răsăritului!

Jud 6.3;Iov 1.3;

29Le vor lua corturile și turmele, le vor ridica pânzele, tot calabalâcul și cămilele, și le vor striga: "Spaimă, de jur împrejur!"

Ps 120.5;Ier 6.25;Ier 46.5;

30Fugiți, fugiți din toate puterile voastre, căutați o locuință deoparte, locuitori ai Hațorului! zice Domnul: căci Nebucadnețar, împăratul Babilonului, a luat o hotărâre împotriva voastră, a făcut un plan împotriva voastră."

Ier 49.8;

31"Sculați-vă, suiți-vă împotriva unui neam liniștit, care locuiește fără teamă, zice Domnul; n-are nici porți, nici zăvoare, și locuiește singur.

Ezec 38.11;Num 23.9;Deut 33.28;Mic 7.14;

32Cămilele lor vor fi de jaf, și mulțimea turmelor lor vor fi o pradă. Voi risipi în toate vânturile pe ei cei ce-și rad colțurile bărbii, și le voi aduce pieirea din toate părțile, - zice Domnul. -

Ier 49.36;Ezec 5.10;Ier 9.26;Ier 25.23;

33Hațorul va fi astfel vizuina șacalilor, un pustiu pe vecie; nimeni nu va locui în el, și nici un om nu va ședea în el."

Ier 9.21;Ier 10.22;Mal 1.3;Ier 49.18;

34Cuvântul Domnului, care a fost spus proorocului Ieremia, asupra Elamului, la începutul domniei lui Zedechia, împăratul lui Iuda, sună astfel:

Ier 25.25;

35"Așa vorbește Domnul oștirilor: "Iată, voi sfărâma arcul Elamului, puterea lui de căpetenie.

Isa 22.6;

36Voi aduce asupra Elamului cele patru vânturi de la cele patru margini ale cerului, îi voi risipi în toate vânturile acestea, și nu va fi nici un popor, la care să n-ajungă fugari din Elam.

Ier 49.32;

37Voi face ca locuitorii Elamului să tremure înaintea vrăjmașilor lor, și înaintea celor ce vor să-i omoare. Voi aduce nenorociri peste ei, mânia Mea aprinsă, zice Domnul, și-i voi urmări cu sabia, până ce îi voi nimici."

Ier 9.16;Ier 48.2;

38Îmi voi așeza scaunul de domnie în Elam, și-i voi nimici împăratul și căpeteniile, zice Domnul."

Ier 43.10;

39"Dar în zilele de apoi voi aduce înapoi pe prinșii de război ai Elamului, zice Domnul."

Ier 48.47;Ier 49.6;

## 1 6 12 18 24 30 36 42 48 < 50 > 52

1"Iată cuvântul rostit de Domnul asupra Babilonului, asupra țării Haldeilor, prin proorocul Ieremia:

Isa 13.1;Isa 21.1;Isa 47.1;

2"Dați de știre printre neamuri, dați de veste și înălțați un steag! Vestiți, n-ascundeți nimic! Spuneți: "Babilonul este luat! Bel este acoperit de rușine, Merodac este zdrobit! Idolii lui sunt acoperiți de rușine, idolii lui sunt sfărâmați!

Isa 46.1;Ier 51.44;Ier 43.12-13;

3Căci împotriva lui se suie un neam de la miazănoapte, care-i va preface țara într-o pustie, și nu va mai fi locuită: atât oamenii cât și dobitoacele fug și se duc."

Isa 13.17-20;Ier 50.39-40;Ier 51.48;

4"În zilele acelea, în vremurile acelea, zice Domnul, copiii lui Israel și copiii lui Iuda se vor întoarce împreună; vor merge plângând și vor căuta pe Domnul, Dumnezeul lor.

Osea 1.11;Ezra 3.12-13;Ps 126.5-6;Ier 31.9;Zah 12.10;Osea 3.5;

5Vor întreba de drumul Sionului, își vor întoarce privirile spre el, și vor zice: "Veniți să ne alipim de Domnul, printr-un legământ veșnic care să nu fie uitat niciodată!"

Ier 31.31;Ier 32.40;

6"Poporul Meu era o turmă de oi pierdute; păstorii lor îi rătăceau, îi făceau să cutreiere munții; treceau de pe munți pe dealuri, uitându-și staulul.

Isa 53.6;Ier 50.17;1Pet 2.25;Ier 2.20;Ier 3.6;Ier 3.23;

7Toți cei ce-i găseau îi mâncau, și vrăjmașii lor ziceau: "Noi nu suntem vinovați, fiindcă au păcătuit împotriva Domnului, Locașul neprihănirii, împotriva Domnului, Nădejdea părinților lor."

Ps 79.7;Ier 40.2-3;Zah 11.5;Ier 2.3;Dan 9.16;Ps 90.1;Ps 91.1;Ps 22.4;

8"Fugiți din Babilon, ieșiți din țara Haldeilor, și mergeți ca niște țapi în fruntea turmei!

Isa 48.20;Ier 51.6-45;Zah 2.6-7;Apoc 18.4;

9Căci iată că voi ridica și voi aduce împotriva Babilonului o mulțime de neamuri mari din țara de la miazănoapte; se vor înșirui în șiruri de bătaie împotriva lui, și vor pune stăpânire pe el; săgețile lui sunt ca ale unui războinic iscusit, care nu se întoarce cu mâinile goale.

Ier 25.14;Ier 51.27;Ier 3.41;Ier 14.29;2Sam 1.22;

10Astfel va fi dată pradă jafului, Haldea, și toți cei ce o vor jefui se vor sătura de jaf, zice Domnul."

Apoc 17.16;

11"Căci voi v-ați bucurat și v-ați înveselit, când Mi-ați jefuit moștenirea Mea! Da, săreați ca o juncană în iarbă, nechezați ca niște armăsari focoși!"

Isa 47.6;Osea 10.11;

12"Mama voastră este acoperită de rușine, cea care v-a născut roșește de rușine; iată, ea este coada neamurilor, este un pustiu, un pământ uscat și fără apă!

13Din pricina mâniei Domnului nu va mai fi locuită, și va fi o pustietate. Toți cei ce vor trece pe lângă Babilon, se vor mira și vor fluiera pentru toate rănile lui.

Ier 25.12;Ier 49.17;

14Înșiruiți-vă de bătaie împrejurul Babilonului, voi toți, arcașii! Trageți împotriva lui, nu faceți economie de săgeți! Căci a păcătuit împotriva Domnului.

Ier 50.9;Ier 51.2;Ier 49.35;Ier 50.29;

15Scoateți din toate părțile un strigăt de război împotriva lui! El întinde mâinile; temeliile i se prăbușesc; zidurile i se surpă. Căci este răzbunarea Domnului. Răzbunați-vă pe el! Faceți-i cum a făcut și el!

1Cron 29.24;2Cron 30.8;Plân 5.6;Ezec 17.18;Ier 51.58;Ier 51.6-11;Ps 137.8;Ier 50.29;Apoc 18.6;

16Nimiciți cu desăvârșire din Babilon pe cel ce seamănă, și pe cel ce mânuiește secera la vremea secerișului! Înaintea sabiei nimicitorului, fiecare să se întoarcă la poporul său, fiecare să fugă spre țara lui.

Isa 13.14;Ier 51.9;

17Israel este o oaie rătăcită pe care au gonit-o leii; împăratul Asiriei a mâncat-o cel dintâi; și acesta din urmă i-a zdrobit oasele, acest Nebucadnețar, împăratul Babilonului."

Ier 50.6;Ier 2.15;2Împ 17.6;2Împ 24.10-14;

18"De aceea așa vorbește Domnul oștirilor, Dumnezeul lui Israel: "Iată, voi pedepsi pe împăratul Babilonului și țara lui, cum am pedepsit pe împăratul Asiriei.

19Voi aduce înapoi pe Israel în pășunea lui; va paște pe Carmel și pe Basan, și își va potoli foamea pe muntele lui Efraim și în Galaad.

Isa 65.10;Ier 33.12;Ezec 34.13-14;

20În zilele acelea, în vremea aceea, - zice Domnul - se va căuta nelegiuirea lui Israel, și nu va mai fi, și păcatul lui Iuda, și nu se va mai găsi; căci voi ierta rămășița, pe care o voi lăsa."

Ier 31.34;Isa 1.9;

21"Suie-te împotriva țării de două ori răzvrătită, împotriva locuitorilor ei, și pedepsește-i! Urmărește, măcelărește, nimicește-i! - zice Domnul - și împlinește în totul poruncile Mele!

Ezec 23.23;2Sam 16.11;2Împ 18.25;2Cron 36.23;Isa 10.6;Isa 44.28;Isa 48.14;Ier 34.22;

22Strigăte de război răsună în țară, și prăpădul este mare.

Ier 51.54;

23Cum s-a rupt și s-a sfărâmat ciocanul întregului pământ! Babilonul este nimicit în mijlocul neamurilor!

Isa 14.6;Ier 51.20;

24Ți-am întins o cursă, și ai fost prins, Babilonule, fără să te aștepți." "Ai fost ajuns, apucat, pentru că ai luptat împotriva Domnului.

Ier 51.8-57;Dan 5.30-31;

25Domnul Și-a deschis casa de arme, și a scos din ea armele mâniei Lui; căci aceasta este o lucrare a Domnului, Dumnezeul oștirilor, în țara Haldeilor."

Isa 13.5;

26"Pătrundeți din toate părțile în Babilon, deschideți-i grânarele, faceți-le niște mormane ca niște grămezi de snopi, și nimiciți-le. Nimic să nu mai rămână din el!

27Ucideți-i toți taurii și junghiați-i! Vai de ei! Căci le-a venit ziua, vremea pedepsirii lor!

Ps 22.12;Isa 34.7;Ier 46.21;Ier 48.44;Ier 50.31;

28Ascultați strigătele fugarilor, ale celor ce scapă din țara Babilonului, ca să vestească în Sion răzbunarea Domnului, Dumnezeului nostru, răzbunarea pentru Templul Său!

Ier 51.10-11;

29Chemați împotriva Babilonului pe arcași, voi toți care încordați arcul! Tăbărâți în jurul lui, ca nimeni să nu scape, răsplătiți-i după faptele lui, faceți-i întocmai cum a făcut și el! Căci s-a semețit împotriva Domnului, împotriva Sfântului lui Israel!"

Ier 50.14;Ier 50.15;Ier 51.56;Apoc 18.6;Isa 47.10;

30"De aceea, tinerii lui vor cădea pe ulițe, și toți oamenii lui de război vor pieri în ziua aceea, zice Domnul."

Ier 49.26;Ier 51.4;

31"Iată, am necaz pe tine, îngâmfatule! zice Domnul, Dumnezeul oștirilor; căci ți-a sosit ziua, vremea pedepsirii tale!

Ier 50.27;

32Îngâmfatul acela se va poticni și va cădea, și nimeni nu-l va ridica, voi pune foc cetăților lui, și-i va mistui toate împrejurimile."

Ier 21.14;

33"Așa vorbește Domnul oștirilor: "Copiii lui Israel și copiii lui Iuda sunt apăsați împreună; toți cei ce i-au dus robi îi opresc și nu vor să le dea drumul.

34Dar puternic este Răzbunătorul lor, El, al cărui Nume este Domnul oștirilor. El le va apăra pricina, ca să dea odihnă țării, și să facă pe locuitorii Babilonului să tremure."

Apoc 18.8;Isa 47.4;

35Sabia împotriva Haldeilor! - zice Domnul, - împotriva locuitorilor Babilonului, împotriva căpeteniilor și înțelepților lui!

Dan 5.30;Isa 47.13;

36Sabia împotriva proorocilor minciunii, ca să ajungă ca niște oameni fără minte! Sabia împotriva vitejilor lui, ca să rămână încremeniți!

Isa 44.25;Ier 48.30;

37Sabia împotriva cailor și carelor lui, împotriva oamenilor de tot felul care sunt în mijlocul lui, ca să ajungă ca femeile! Sabia împotriva vistieriilor lui, ca să fie jefuite!

Ier 25.20-24;Ezec 30.5;Ier 51.30;Nah 3.13;

38Seceta peste apele lui, ca să sece! Căci este o țară de idoli, și au înnebunit cu idolii lor.

Isa 44.27;Ier 51.32-36;Apoc 16.12;Ier 50.2;Ier 51.44-52;

39De aceea fiarele pustiei se vor așeza acolo împreună cu șacalii, și struții vor locui acolo; nu va mai fi locuit niciodată, ci veșnic va rămâne nelocuit.

Isa 13.21-22;Isa 34.14;Ier 51.37;Apoc 18.2;Isa 13.20;Ier 25.12;

40Ca și Sodoma și Gomora și cetățile vecine, pe care le-a nimicit Dumnezeu, zice Domnul, așa nu va mai fi locuit nici el, și nimeni nu se va mai așeza acolo. -

Gen 19.25;Isa 13.19;Ier 49.18;Ier 51.26;

41Iată, vine un popor de la miazănoapte, și un neam mare și niște împărați puternici se ridică de la marginile pământului.

Ier 50.9;Ier 6.22;Ier 25.14;Ier 51.27;Apoc 17.16;

42Poartă arc și suliță, sunt necruțători și fără milă; glasul le mugește ca marea; sunt călare pe cai, ca un om gata de luptă, împotriva ta, fiica Babilonului!

Ier 6.23;Isa 13.18;Isa 5.30;

43Împăratul Babilonului aude vestea, mâinile i se slăbesc, și îl apucă groaza, ca durerea pe o femeie care naște...

Ier 49.24;

44Iată, vrăjmașul se suie ca un leu, de pe malurile îngâmfate ale Iordanului împotriva locuinței tale tari; deodată îi voi izgoni de acolo, și voi pune peste ei pe acela, pe care l-am ales. Căci cine este ca Mine? Cine-Mi va porunci? Și care căpetenie Îmi va sta împotrivă?"

Ier 49.19;Iov 41.10;Ier 49.19;

45De aceea, ascultați hotărârea pe care a luat-o Domnul împotriva Babilonului, și planurile pe care le-a făcut El împotriva țării Haldeilor! "Cu adevărat, îi vor târî ca pe niște oi slabe, cu adevărat, le vor pustii locuința.

Isa 14.24;Ier 51.11;

46De strigătul luării Babilonului se cutremură pământul, și se aude un strigăt de durere printre neamuri."

Apoc 18.9;

## 1 6 12 18 24 30 36 42 48 < 51 >

1Așa vorbește Domnul: "Iată, ridic împotriva Babilonului, și împotriva locuitorilor Haldeii, un vânt nimicitor.

2Împ 19.7;Ier 4.11;

2Trimit împotriva Babilonului niște vânturători care-l vor vântura, și-i vor goli țara. Vor veni din toate părțile asupra lui, în ziua nenorocirii.

Ier 15.7;Ier 50.14;

3Să se întindă arcul împotriva celui ce își întinde arcul, împotriva celui ce se mândrește în platoșa lui!" "Nu cruțați pe tinerii lui! Nimiciți cu desăvârșire toată oștirea lui!

Ier 50.14;Ier 50.21;

4Să cadă uciși în țara Haldeilor, străpunși de lovituri pe ulițele Babilonului!

Ier 49.26;Ier 50.30-37;

5Căci Israelul și Iuda nu sunt părăsiți de Dumnezeul lor, de Domnul oștirilor, și țara Haldeilor este plină de nelegiuiri împotriva Sfântului lui Israel.

6Fugiți din Babilon, și fiecare să-și scape viața, ca nu cumva să pieriți în pieirea lui! Căci aceasta este o vreme de răzbunare pentru Domnul! El îi va răsplăti după faptele lui.

Ier 50.8;Apoc 18.4;Ier 50.15-28;Ier 25.14;

7Babilonul era în mâna Domnului un potir de aur, care îmbăta tot pământul; Neamurile au băut din vinul lui; de aceea au fost neamurile ca într-o nebunie.

Apoc 17.4;Apoc 14.8;Ier 25.16;

8Deodată cade Babilonul și este zdrobit! Văitați-l, aduceți leac alinător pentru rana lui; poate că se va vindeca!" -

9"Am voit să vindecăm Babilonul, dar nu s-a vindecat! Părăsiți-l, și haidem fiecare în țara noastră, căci pedeapsa lui a ajuns până la ceruri, și se înalță până la nori."

Isa 25.14;Ier 50.16;Apoc 18.5;

10"Domnul scoate la lumină dreptatea pricinii noastre: veniți să istorisim în Sion lucrarea Domnului, Dumnezeului nostru."

Ps 37.6;Ier 50.28;

11"Ascuțiți săgețile, prindeți scuturile! Domnul a ațâțat duhul împăraților Mediei, pentru că vrea să nimicească Babilonul; căci aceasta este răzbunarea Domnului, răzbunarea pentru Templul Său.

Ier 46.4;Isa 13.17;Ier 51.28;Ier 50.45;Ier 50.28;

12Înălțați un steag împotriva zidurilor Babilonului! Întăriți-i străjile, puneți caraule, întindeți curse! Căci Domnul a luat o hotărâre, și aduce la îndeplinire ce a rostit împotriva locuitorilor Babilonului."

Nah 2.1;Nah 3.14;

13"Tu, care locuiești lângă ape mari, și care ai vistierii nemărginite, ți-a venit sfârșitul și lăcomia ta a ajuns la capăt!"

Apoc 17.1-15;

14Domnul oștirilor a jurat pe Sine însuși: "Da, te voi umple de oameni ca de niște lăcuste, și vor scoate strigăte de război împotriva ta."

Ier 49.13;Amos 6.8;Nah 3.15;Ier 50.15;

15El a făcut pământul cu puterea Lui, a întemeiat lumea cu înțelepciunea Lui, a întins cerurile cu priceperea Lui.

Gen 1.1-6;Ier 10.12;Iov 9.8;Ps 104.2;Isa 40.22;

16De glasul Lui, urlă apele în ceruri; El ridică norii de la marginile pământului, dă naștere la fulgere și ploaie, și scoate vântul din cămările lui.

Ier 10.13;Ps 135.7;

17Atunci orice om se vede cât este de prost cu știința lui, orice argintar rămâne rușinat de chipurile lui cioplite; căci idolii lui nu sunt decât minciună, și n-au nici o suflare în ei!

Ier 10.14;Ier 50.2;

18Sunt o nimica toată și o lucrare de râs: când le vine pedeapsa, pier cu desăvârșire!

Ier 10.15;

19Dar Cel ce este partea lui Iacov nu este ca ei; căci El a întocmit totul, și Israel este seminția moștenirii Lui: Domnul oștirilor, este Numele Lui.

Ier 10.16;

20"Tu Mi-ai fost un ciocan și o unealtă de război. Am zdrobit neamuri prin tine, am nimicit împărății prin tine.

Isa 10.5-15;Ier 50.23;

21Prin tine am sfărâmat pe cal și pe călărețul lui;

22prin tine am sfărâmat carul și pe cel ce ședea în el. Prin tine am sfărâmat pe bărbat și pe femeie; prin tine am sfărâmat pe bătrân și pe copil; prin tine am sfărâmat pe tânăr și pe fată.

2Cron 36.17;

23Prin tine am sfărâmat pe păstor și turma lui; prin tine am sfărâmat pe plugar și boii lui; prin tine am sfărâmat pe cârmuitori și pe căpeteniile lui.

24Dar acum, voi răsplăti Babilonului și tuturor locuitorilor Haldeii, tot răul, pe care l-au făcut Sionului, sub ochii voștri, zice Domnul."

Ier 50.15-29;

25"Iată, am necaz pe tine, munte nimicitor, zice Domnul, pe tine, care nimiceai tot pământul! Îmi voi întinde mâna peste tine, te voi prăvăli de la înălțimea stâncilor, și te voi preface într-un munte aprins.

Isa 13.2;Zah 4.7;Apoc 8.8;

26Nu se vor mai scoate din tine nici pietre din capul unghiului clădirii, nici pietre pentru temelii; căci vei fi o dărâmătură veșnică, zice Domnul...

Ier 50.40;

27"Înălțați un steag pe pământ! Sunați din trâmbiță printre neamuri! Pregătiți neamurile împotriva lui, chemați împotriva lui împărățiile Araratului, Miniului și Așchenazului! Puneți căpetenii de oaste împotriva lui! Faceți să înainteze caii ca niște lăcuste zbârlite!

Isa 13.2;Ier 25.14;Ier 50.41;

28Pregătiți împotriva lui pe neamuri, pe împărații Mediei, pe cârmuitorii lui și pe toate căpeteniile lui, și toată țara sub stăpânirea lor!

Ier 51.11;

29Se clatină pământul, se cutremură; căci planul Domnului împotriva Babilonului se împlinește; și El va face din țara Babilonului un pustiu nelocuit.

Ier 50.13-40;Ier 51.43;

30Vitejii Babilonului nu mai luptă, ci stau în cetățui; puterea le este sleită, și au ajuns ca niște femei. Vrăjmașii pun foc locuințelor lor și le sfărâmă zăvoarele!

Isa 19.16;Ier 48.41;Ier 50.37;Plân 2.9;Amos 1.5;Nah 3.13;

31Se întâlnesc alergătorii, se încrucișează solii, ca să vestească împăratului Babilonului, că cetatea lui este luată din toate părțile,

Ier 50.24;

32că trecătorile sunt luate, bălțile cu trestie sunt uscate de foc, și oamenii de război îngroziți.

Ier 50.38;

33Căci așa vorbește Domnul oștirilor, Dumnezeul lui Israel: "Fiica Babilonului este ca o arie pe vremea când este călcată cu picioarele: încă o clipă, și va veni pentru ea vremea secerișului."

Isa 21.10;Amos 1.3;Mic 4.13;Isa 41.15;Hab 3.12;Isa 17.5;Osea 6.11;Ioel 3.13;Apoc 14.15-18;

34"Nebucadnețar, împăratul Babilonului, m-a mâncat, m-a nimicit; m-a făcut ca un vas gol; m-a înghițit, ca un balaur, și-a umplut pântecele cu ce aveam mai scump, și m-a izgonit.

Ier 50.17;

35Silnicia făcută față de mine și față de carnea mea sfâșiată să se întoarcă asupra Babilonului, zice locuitoarea Sionului. "Sângele meu să cadă asupra locuitorilor Haldeii!" zice Ierusalimul. -

36De aceea, așa vorbește Domnul: "Iată, îți voi apăra pricina, și te voi răzbuna! Voi seca marea Babilonului, și-i voi usca izvorul.

Ier 50.34;Ier 50.38;

37Babilonul va ajunge un morman de dărâmături, o vizuină de șacali, un pustiu și o batjocură, și nu va mai avea locuitori.

Isa 13.22;Ier 50.39;Apoc 18.2;Ier 25.9-18;

38Vor răcni împreună ca niște lei, vor țipa ca niște pui de lei.

39Când vor fi încălziți de vin, le voi da să bea, și-i voi îmbăta, ca să se înveselească, și apoi să adoarmă somnul cel de veci, ca să nu se mai scoale, zice Domnul."

Ier 51.57;

40"Îi voi pogorî ca pe niște miei la tăiere, ca pe niște berbeci și niște țapi.

41Cum s-a luat Șeșacul! Cum a fost cucerit acela a cărui slavă umplea tot pământul! Cum a fost nimicit Babilonul din mijlocul neamurilor!

Ier 25.26;Isa 13.19;Ier 49.25;Dan 4.30;

42Marea s-a înălțat peste Babilon: Babilonul a fost acoperit de mulțimea valurilor sale.

Ier 50.39-40;Ier 51.29;

44Voi pedepsi pe Bel în Babilon, îi voi smulge din gură ce a înghițit, și neamurile nu se vor mai îngrămădi în el: chiar și zidul Babilonului va cădea!

Isa 46.1;Ier 50.2;Ier 51.58;

45Ieșiți din mijlocul lui, poporul Meu, și fiecare să-și scape viața, scăpând de mânia aprinsă a Domnului!

Ier 51.6;Ier 50.8;Apoc 18.4;

46Să nu vi se tulbure inima, și nu vă spăimântați de zvonurile care se răspândesc în țară; căci anul acesta va veni un zvon, iar anul următor un alt zvon; în țară va domni silnicia, și un stăpânitor se va ridica împotriva altui stăpânitor.

2Împ 19.7;

47De aceea, iată, vin zile când voi pedepsi idolii Babilonului: atunci toată țara lui va fi acoperită de rușine, și toți morții lui vor cădea în mijlocul lui.

Ier 50.2;Ier 51.52;

48Cerurile și pământul cu tot ce cuprind ele, vor striga de bucurie asupra Babilonului, căci pustiitorii se vor arunca de la miazănoapte asupra lui, zice Domnul."

Isa 44.23;Isa 49.13;Apoc 18.20;Ier 50.3-41;

49"Chiar și Babilonul va cădea, o morți ai lui Israel, cum a făcut și el să cadă morții din toată țara.

50Cei care ați scăpat de sabie, plecați, nu zăboviți! Cei din pământul depărtat, gândiți-vă la Domnul, și Ierusalimul să fie în inimile voastre!" -

Ier 44.28;

51"Ne rușinam, când auzeam ocara; ne ascundeam fețele de rușine, când au venit niște străini în sfântul locaș al Casei Domnului."

Ps 44.15-16;Ps 79.4;

52"De aceea, iată, vin zile, zice Domnul, când îi voi pedepsi idolii, și în toată țara lui vor geme răniții.

Ier 51.47;

53Chiar dacă Babilonul s-ar înălța până la ceruri, chiar dacă ar face cu neputință de ajuns cetățuile lui cele înalte, tot voi trimite pe pustiitori împotriva lui, zice Domnul"...

Ier 49.16;Amos 9.2;Obad 4;

54Răsună strigăte din Babilon, și un mare prăpăd în țara Haldeilor.

Ier 50.22;

55Căci Domnul pustiește Babilonul, și face să-i înceteze zarva cea mare. Valurile pustiitorilor urlă ca niște ape mari, al căror vuiet tulburat se aude.

56Da, pustiitorul se aruncă asupra lui, asupra Babilonului; vitejii Babilonului sunt prinși, și li se sfărâmă arcurile. Căci Domnul este un Dumnezeu care răsplătește! El va da negreșit fiecăruia plata cuvenită lui!

Ps 94.1;Ier 50.29;Ier 51.24;

57"Și anume, voi îmbăta pe voievozii și înțelepții lui, pe cârmuitorii, pe căpeteniile și vitejii lui; vor adormi somnul cel de veci, și nu se vor mai trezi, zice Împăratul, al cărui Nume este Domnul oștirilor."

Ier 51.39;Ier 46.18;Ier 48.15;

58Așa vorbește Domnul oștirilor: "Zidurile cele largi ale Babilonului vor fi surpate, și porțile lui cele înalte vor fi arse cu foc. Astfel popoarele muncesc degeaba, și Neamurile se trudesc pentru foc!"

Ier 51.44;Hab 2.13;

59Iată porunca, dată de proorocul Ieremia, lui Seraia, fiul lui Neriia, fiul lui Mahseia, când s-a dus la Babilon cu Zedechia, împăratul lui Iuda, în al patrulea an al domniei lui Zedechia. Seraia era cel mai mare cămăraș.

60Ieremia a scris într-o carte toate nenorocirile, care aveau să vină asupra Babilonului, toate cuvintele acestea scrise asupra Babilonului.

61Ieremia a zis lui Seraia: "Când vei ajunge la Babilon, vezi să citești toate cuvintele acestea,

62și să zici: "Doamne, Tu ai spus că locul acesta are să fie nimicit, și că n-are să mai fie locuit nici de oameni nici de dobitoace, ci are să ajungă un pustiu pentru totdeauna."

Ier 50.3-39;Ier 51.29;

63Și când vei isprăvi citirea cărții acesteia, să legi de ea o piatră, și s-o arunci în Eufrat,

Apoc 18.21;

64și să zici: "Așa va fi înecat Babilonul, și nu se va mai ridica din nenorocirile, pe care le voi aduce asupra lui; vor cădea sleiți de puteri!" Până aici sunt cuvintele lui Ieremia.

Ier 51.58;

Împresurarea și luarea Ierusalimului.

## 1 6 12 18 24 30 36 42 48 < 52

1Zedechia avea douăzeci și unu de ani când a ajuns împărat, și a domnit unsprezece ani la Ierusalim. Mama sa se chema Hamutal, fiica lui Ieremia, din Libna.

2Împ 24.18;

2El a făcut ce este rău înaintea Domnului, întocmai cum făcuse Ioiachim.

3Și lucrul acesta s-a întâmplat din pricina mâniei Domnului împotriva Ierusalimului și împotriva lui Iuda, pe care voia să-i lepede de la Fața Lui. Și Zedechia s-a răsculat împotriva împăratului Babilonului.

4În al nouălea an al domniei lui Zedechia, în ziua a zecea a lunii a zecea, a venit Nebucadnețar, împăratul Babilonului, cu toată oștirea lui, împotriva Ierusalimului; au tăbărât înaintea lui, și au ridicat șanțuri de apărare de jur împrejurul lui.

2Împ 25.1-27;Ier 39.1;Zah 8.19;

5Cetatea a stat împresurată până în anul al unsprezecelea al împăratului Zedechia.

6În ziua a noua a lunii a patra, era mare foamete în cetate, așa că poporul țării nu mai avea pâine deloc.

7Atunci s-a făcut o spărtură în cetate; și toți oamenii de război au fugit, și au ieșit din cetate noaptea, pe drumul porții dintre cele două ziduri de lângă grădina împăratului, pe când înconjurau Haldeii cetatea. Fugarii au apucat pe drumul câmpiei.

8Dar oastea Haldeilor a urmărit pe împărat, și au ajuns pe Zedechia în câmpiile Ierihonului, după ce toată oștirea lui se risipise de la el.

9Au pus mâna pe împărat, și l-au dus la împăratul Babilonului la Ribla, în țara Hamatului; și el a rostit o hotărâre împotriva lui.

Ier 32.4;

10Împăratul Babilonul a pus să junghie pe fiii lui Zedechia în fața lui; a pus să taie la Ribla și pe toate căpeteniile lui Iuda.

Ezec 12.13;

11Apoi a pus să scoată ochii lui Zedechia, și a pus să-l lege cu lanțuri de aramă. Apoi împăratul Babilonului l-a dus la Babilon, și l-a ținut în temniță până în ziua morții lui.

12În ziua a zecea a lunii a cincea, în al nouăsprezecelea an al domniei lui Nebucadnețar, împăratul Babilonului, - a venit la Ierusalim Nebuzaradan, căpetenia străjerilor, care era în slujba împăratului Babilonului.

Zah 7.5;Zah 8.19;Ier 52.29;Ier 39.9;

13El a ars casa Domnului, casa împăratului, și toate casele Ierusalimului; a dat foc tuturor caselor mai mari.

14Toată oastea Haldeilor, care era cu căpetenia străjerilor, a dărâmat de asemenea toate zidurile dimprejurul Ierusalimului.

15Nebuzaradan, căpetenia străjerilor, a luat prinși de război o parte din cei mai săraci din popor, pe aceia din popor care rămăseseră în cetate, pe cei ce se supuseseră împăratului Babilonului, cealaltă rămășiță a mulțimii.

Ier 39.9;

16Totuși Nebuzaradan, căpetenia străjerilor, a lăsat ca vieri și ca plugari pe unii din cei mai săraci din țară.

17Haldeii au sfărâmat stâlpii de aramă care erau în casa Domnului, temeliile, marea de aramă care era în Casa Domnului, și toată arama lor au dus-o în Babilon.

Ier 27.19;1Împ 7.15-23;1Împ 27.50;

18Au luat oalele, lopețile, cuțitele, potirele, ceștile și toate uneltele de aramă cu care se făcea slujba.

Ex 27.3;2Împ 25.14-16;

19Căpetenia străjerilor a mai luat și ligheanele, tămâietoarele, potirele, cenușarele, sfeșnicele, ceștile și paharele, tot ce era de aur și ce era de argint.

20Cei doi stâlpi, marea, și cei doisprezece boi de aramă care slujeau drept temelie, și care-i făcuse împăratul Solomon pentru Casa Domnului, toate aceste unelte de aramă aveau o greutate care nu se putea cântări.

1Împ 7.47;

21Înălțimea unuia din stâlpi era de optsprezece coți, și un fir de doisprezece coți îl cuprindea; era gol și gros de patru degete;

1Împ 7.15;2Împ 25.17;2Cron 3.15;

22deasupra lui era un acoperiș de aramă, și înălțimea unui acoperiș era de cinci coți; împrejurul acoperișului era o rețea și rodii, toate de aramă; tot așa era și al doilea stâlp, și avea și el rodii.

23Erau nouăzeci și șase de rodii de fiecare parte, și toate rodiile dimprejurul rețelei erau în număr de o sută.

1Împ 7.20;

24Căpetenia străjerilor a luat pe marele preot Seraia, pe Țefania, al doilea preot, și pe cei trei ușieri.

2Împ 25.18;Ier 21.1-20.25;

25Și din cetate a luat pe un famen care avea sub porunca lui pe oamenii de război, șapte oameni din cei ce făceau parte din sfetnicii împăratului și care au fost găsiți în cetate, apoi pe logofătul căpeteniei oștirii, care era însărcinat să scrie la oaste poporul din țară, și șaizeci de oameni din poporul țării, care se aflau în cetate.

26Nebuzaradan, căpetenia străjerilor, i-a luat, și i-a dus la împăratul Babilonului la Ribla.

27Împăratul Babilonului i-a lovit și i-a omorât la Ribla în țara Hamatului. Astfel a fost dus rob Iuda departe de țara lui.

28Iată poporul pe care l-a dus Nebucadnețar în robie: în al șaptelea an: trei mii douăzeci și trei de Iudei;

2Împ 24.2;2Împ 24.12;2Împ 24.14;

29în al optsprezecelea an al lui Nebucadnețar, a luat din Ierusalim opt sute treizeci și doi de inși;

Ier 52.12;Ier 39.9;

30în al douăzeci și treilea an al lui Nebucadnețar, Nebuzaradan, căpetenia străjerilor, a luat șapte sute patruzeci și cinci de Iudei; de toți: patru mii șase sute de inși.

31În al treizeci și șaptelea an al robiei lui Ioiachin, împăratul lui Iuda, în a douăzeci și cincea zi a lunii a douăsprezecea, Evil-Merodac, împăratul Babilonului, în anul întâi al domniei lui, a înălțat capul lui Ioiachin, împăratul lui Iuda, și l-a scos din temniță.

2Împ 25.27-30;Gen 40.13-20;

32I-a vorbit cu bunătate, și i-a așezat scaunul lui de domnie mai presus de scaunul de domnie al împăraților care erau cu el la Babilon.

33A pus să-i schimbe hainele de temniță, și Ioiachin a mâncat totdeauna la masa împăratului în tot timpul vieții sale.

2Sam 9.12;

34Împăratul Babilonului a purtat grijă necontenit de hrana lui zilnică, până în ziua morții lui, în tot timpul vieții sale.