### EPISTOLA A DOUA A LUI PAVEL CĂTRE TIMOTEI

## 1 > 3 4

1Pavel, apostol al lui Hristos Isus, prin voia lui Dumnezeu, după făgăduința vieții care este în Hristos Isus,

2Cor 1.1;Efes 3.6;Tit 1.2;Evr 9.15;

2către Timotei, copilul meu preaiubit: Har, îndurare și pace de la Dumnezeu Tatăl, și de la Hristos Isus, Domnul nostru!

1Tim 1.2;

3Mulțumesc lui Dumnezeu, căruia Îi slujesc cu un cuget curat, din moși strămoși, că neîntrerupt te pomenesc în rugăciunile mele, zi și noapte.

Rom 1.8;Efes 1.16;Fapt 22.3;Fapt 23.1;Fapt 24.14;Fapt 27.23;Rom 1.9;Gal 1.14;1Tes 1.2;1Tes 3.10;

4Căci mi-aduc aminte de lacrimile tale, și doresc să te văd, ca să mă umplu de bucurie.

2Tim 4.9-21;

5Îmi aduc aminte de credința ta neprefăcută, care s-a sălășluit întâi în bunica ta Lois și în mama ta Eunice, și sunt încredințat că și în tine.

1Tim 1.5;1Tim 4.6;Fapt 16.1;

6De aceea îți aduc aminte să înflăcărezi darul lui Dumnezeu, care este în tine prin punerea mâinilor mele.

1Tes 5.19;1Tim 4.14;

7Căci Dumnezeu nu ne-a dat un duh de frică, ci de putere, de dragoste și de chibzuință.

Rom 8.15;Luc 24.49;Fapt 1.8;

8Să nu-ți fie rușine dar de mărturisirea Domnului nostru, nici de mine, întemnițatul Lui. Ci suferă împreună cu Evanghelia, prin puterea lui Dumnezeu.

Rom 1.16;1Tim 2.6;Apoc 1.2;Efes 3.1;Filip 1.7;Col 1.24;2Tim 4.5;

9El ne-a mântuit și ne-a dat o chemare sfântă, nu pentru faptele noastre, ci după hotărârea Lui și după harul care ne-a fost dat în Hristos Isus, înainte de veșnicii,

1Tim 1.1;Tit 3.4;1Tes 4.7;Evr 3.1;Rom 3.20;Rom 9.11;Tit 3.5;Rom 8.28;Rom 16.25;Efes 1.4;Efes 3.11;Tit 1.2;1Pet 1.20;

10dar care a fost descoperit acum prin arătarea Mântuitorului nostru Hristos Isus, care a nimicit moartea și a adus la lumină viața și neputrezirea, prin Evanghelie.

Rom 16.26;Efes 1.9;Col 1.26;Tit 1.3;1Pet 1.20;1Cor 15.54-55;Evr 2.14;

11Propovăduitorul și apostolul ei am fost pus eu și învățător al Neamurilor.

Fapt 9.15;Efes 3.7-8;1Tim 2.7;2Tim 4.17;

12Și din pricina aceasta sufăr aceste lucruri; dar nu mi-e rușine, căci știu în cine am crezut. Și sunt încredințat că El are putere să păzească ce I-am încredințat până în ziua aceea.

Efes 3.1;2Tim 2.9;1Pert 4.19;1Tim 6.20;2Tim 1.18;2Tim 4.8;

13Dreptarul învățăturilor sănătoase, pe care le-ai auzit de la mine, ține-l cu credința și dragostea care este în Hristos Isus.

2Tim 3.14;Tit 1.9;Evr 10.23;Apoc 2.25;Rom 2.20;Rom 6.17;2Tim 2.2;1Tim 1.14;

14Lucrul acela bun care ți s-a încredințat, păzește-l prin Duhul Sfânt, care locuiește în noi.

1Tim 6.20;Rom 8.11;

15Știi că cei ce sunt în Asia toți m-au părăsit; între alții și Figel și Ermogen.

Fapt 19.10;2Tim 4.10-16;

16Domnul să-și verse îndurarea peste casa lui Onisifor; căci de multe ori m-a mângâiat, și nu i-a fost rușine de lanțul meu.

Mat 5.7;2Tim 4.19;Filim 7;2Tim 1.8;Fapt 28.20;Efes 6.20;

17Nu numai atât, dar, când a fost în Roma, m-a căutat cu multă grijă și m-a găsit.

18Dea Domnul să capete îndurare de la Domnul "în ziua aceea". Tu știi foarte bine cât ajutor mi-a dat el în Efes.

Mat 25.34-40;2Tes 1.10;2Tim 1.12;Evr 6.10;

## < 2 > 4

1Tu dar, copilul meu, întărește-te în harul care este în Hristos Isus.

1Tim 1.2;2Tim 1.2;Efes 6.10;

2Și ce-ai auzit de la mine, în fața multor martori, încredințează la oameni de încredere, care să fie în stare să învețe și pe alții.

2Tim 1.13;2Tim 3.10-14;1Tim 1.18;1Tim 3.2;Tit 1.9;

3Suferă împreună cu mine, ca un bun ostaș al lui Hristos.

2Tim 1.8;2Tim 4.5;1Tim 1.18;

4Nici un ostaș nu se încurcă cu treburile vieții, dacă vrea să placă celui ce l-a scris la oaste.

1Cor 9.25;

5Și cine luptă la jocuri, nu este încununat, dacă nu s-a luptat după rânduieli.

1Cor 9.25-26;

6Plugarul trebuie să muncească înainte ca să strângă roadele.

1Cor 9.10;

7Înțelege ce-ți spun; Domnul îți va da pricepere în toate lucrurile.

8Adu-ți aminte de Domnul Isus Hristos, din sămânța lui David, înviat din morți, după Evanghelia mea,

Fapt 2.30;Fapt 13.23;Rom 1.3-4;1Cor 15.1-20;Rom 2.16;

9pentru care sufăr până acolo că sunt legat ca un făcător de rele. Dar Cuvântul lui Dumnezeu nu este legat.

Fapt 9.16;2Tim 1.12;Efes 3.1;Filip 1.7;Col 4.3-18;Fapt 28.31;Efes 6.19-20;Filip 1.13-14;

10De aceea rabd totul pentru cei aleși, pentru ca și ei să capete mântuirea care este în Hristos Isus, împreună cu slava veșnică.

Efes 3.13;Col 1.24;2Cor 1.6;

11Adevărat este cuvântul acesta: dacă am murit împreună cu El, vom și trăi împreună cu El.

1Tim 1.15;Rom 6.5-8;2Cor 4.10;

12Dacă răbdăm, vom și împărți împreună cu El. Dacă ne lepădăm de El, și El Se va lepăda de noi.

Rom 8.17;1Pet 4.13;Mat 10.33;Marc 8.38;Luc 12.9;

13Dacă suntem necredincioși, totuși El rămâne credincios, căci nu Se poate tăgădui singur.

Rom 3.3;Rom 9.6;Num 23.19;

14Adu-le aminte de aceste lucruri, și roagă-i fierbinte înaintea lui Dumnezeu, să se ferească de certurile de cuvinte, care nu duc la alt folos decât la pieirea celor ce le ascultă.

1Tim 5.21;1Tim 6.13;2Tim 4.1;1Tim 1.4;1Tim 6.4;Tit 3.9-11;

15Caută să te înfățișezi înaintea lui Dumnezeu ca un om încercat, ca un lucrător care n-are de ce să-i fie rușine, și care împarte drept Cuvântul adevărului.

16Ferește-te de vorbăriile goale și lumești; căci cei ce le țin, vor înainta tot mai mult în necinstirea lui Dumnezeu.

1Tim 4.7;1Tim 6.20;Tit 1.14;

17Și cuvântul lor va roade ca cangrena. Din numărul acestora sunt Imeneu și Filet,

1Tim 1.20;

18care s-au abătut de la adevăr. Ei zic că a și venit învierea, și răstoarnă credința unora.

1Tim 6.21;1Cor 15.12;

19Totuși temelia tare a lui Dumnezeu stă nezguduită, având pecetea aceasta: "Domnul cunoaște pe cei ce sunt ai Lui"; și: "Oricine rostește Numele Domnului, să se depărteze de fărădelege!"

Mat 24.24;Rom 8.35;1Ioan 2.19;Naum 1.7;Ioan 10.14-27;Num 16.5;

20Într-o casă mare nu sunt numai vase de aur și de argint, ci și de lemn și de pământ. Unele sunt pentru o întrebuințare de cinste, iar altele pentru o întrebuințare de ocară.

1Tim 3.15;Rom 9.21;

21Deci dacă cineva se curăță de acestea, va fi un vas de cinste, sfințit, folositor stăpânului său, destoinic pentru orice lucrare bună.

Isa 52.11;2Tim 3.17;Tit 3.1;

22Fugi de poftele tinereții, și urmărește neprihănirea, credința, dragostea, pacea, împreună cu cei ce cheamă pe Domnul dintr-o inimă curată.

1Tim 6.11;Fapt 9.14;1Cor 1.2;1Tim 1.5;1Tim 4.12;

23Ferește-te de întrebările nebune și nefolositoare, căci știi că dau naștere la certuri.

1Tim 1.4;1Tim 4.7;1Tim 6.4;2Tim 2.16;Tit 3.9;

24Și robul Domnului nu trebuie să se certe; ci să fie blând cu toți, în stare să învețe pe toți, plin de îngăduință răbdătoare,

Tit 3.2;1Tim 3.2-3;Tit 1.9;

25să îndrepte cu blândețe pe potrivnici, în nădejdea că Dumnezeu le va da pocăința, ca să ajungă la cunoștința adevărului;

Gal 6.1;1Tim 6.11;1Pet 3.15;Fapt 8.22;1Tim 2.4;2Tim 3.7;Tit 1.1;

26și, venindu-și în fire, să se desprindă din cursa diavolului, de care au fost prinși ca să-i facă voia.

1Tim 3.7;

## 1 < 3 >

1Să știi că în zilele din urmă vor fi vremuri grele.

1Tim 4.1;2Tim 4.3;2Pet 3.3;1Ioan 2.18;Iuda 18;

2Căci oamenii vor fi iubitori de sine, iubitori de bani, lăudăroși, trufași, hulitori, neascultători de părinți, nemulțumitori, fără evlavie,

Filip 2.21;2Pet 2.3;Iuda 16;1Tim 6.4;1Tim 1.20;2Pet 2.12;Iuda 10;Rom 1.30;

3fără dragoste firească, neînduplecați, clevetitori, neînfrânați, neîmblânziți, neiubitori de bine,

Rom 1.31;Rom 1.31;2Pet 3.3;

4vânzători, obraznici, îngâmfați; iubitori mai mult de plăceri decât iubitori de Dumnezeu;

2Pet 2.10;Filip 3.19;2Pet 2.13;Iuda 4-19;

5având doar o formă de evlavie dar tăgăduindu-i puterea. Depărtează-te de oamenii aceștia.

1Tim 5.8;Tit 1.16;2Tes 3.6;1Tim 6.5;

6Sunt printre ei unii, care se vâră prin case, și momesc pe femeile ușuratice îngreuiate de păcate și frământate de felurite pofte,

Mat 23.14;Tit 1.11;

7care învață întotdeauna și nu pot ajunge niciodată la deplina cunoștință a adevărului.

1Tim 2.4;

8După cum Iane și Iambre s-au împotrivit lui Moise, tot așa și oamenii aceștia se împotrivesc adevărului, ca unii care sunt stricați la minte și osândiți în ce privește credința.

Ex 7.11;1Tim 6.5;Rom 1.28;2Cor 13.5;Tit 1.16;

9Dar nu vor mai înainta; căci nebunia lor va fi arătată tuturor, cum a fost arătată și a celor doi oameni.

Ex 7.12;Ex 8.18;Ex 9.11;

10Tu, însă, ai urmărit de aproape învățătura mea, purtarea mea, hotărârea mea, credința mea, îndelunga mea răbdare, dragostea mea, răbdarea mea,

Filip 2.22;1Tim 4.6;

11prigonirile și suferințele care au venit peste mine în Antiohia, în Iconia și în Listra. Știi ce prigoniri am răbdat; și totuși Domnul m-a izbăvit din toate.

Fapt 13.45-50;Fapt 14.2-5;Fapt 14.19;Ps 34.19;2Cor 1.10;2Tim 4.17;

12De altfel, toți cei ce voiesc să trăiască cu evlavie în Hristos Isus, vor fi prigoniți.

Ps 34.19;Mat 16.24;Ioan 17.14;Fapt 14.22;1Cor 15.19;1Tes 3.3;

13Dar oamenii răi și înșelători vor merge din rău în mai rău, vor amăgi pe alții, și se vor amăgi și pe ei înșiși.

2Tes 2.11;1Tim 4.1;2Tim 2.16;

14Tu să rămâi în lucrurile, pe care le-ai învățat și de care ești deplin încredințat, căci știi de la cine le-ai învățat:

2Tim 1.13;2Tim 2.2;

15din pruncie cunoști Sfintele Scripturi, care pot să-ți dea înțelepciunea care duce la mântuire, prin credința în Hristos Isus.

Ioan 5.39;

16Toată Scriptura este insuflată de Dumnezeu și de folos ca să învețe, să mustre, să îndrepte, să dea înțelepciune în neprihănire,

2Pet 1.20-21;Rom 15.4;

17pentru ca omul lui Dumnezeu să fie desăvârșit și cu totul destoinic pentru orice lucrare bună.

1Tim 6.11;2Tim 2.21;

## 1 2 < 4

1Te rog fierbinte, înaintea lui Dumnezeu și înaintea lui Hristos Isus, care are să judece viii și morții, și pentru arătarea și Împărăția Sa:

1Tim 5.21;1Tim 6.13;2Tim 2.14;Fapt 10.42;

2propovăduiește Cuvântul, stăruie asupra lui la timp și ne la timp, mustră, ceartă, îndeamnă cu toată blândețea și învățătura.

1Tim 5.20;Tit 1.13;Tit 2.15;1Tim 4.13;

3Căci va veni vremea când oamenii nu vor putea să sufere învățătura sănătoasă; ci îi vor gâdila urechile să audă lucruri plăcute, și își vor da învățători după poftele lor.

2Tim 3.1;1Tim 1.10;2Tim 3.6;

4Își vor întoarce urechea de la adevăr, și se vor îndrepta spre istorisiri închipuite.

1Tim 1.4;1Tim 4.7;Tit 1.14;

5Dar tu fii treaz în toate lucrurile, rabdă suferințele, fă lucrul unui evanghelist, și împlinește-ți bine slujba.

2Tim 1.8;2Tim 2.3;Fapt 21.8;Efes 4.11;

6Căci eu sunt gata să fiu turnat ca o jertfă de băutură și clipa plecării mele este aproape.

Filip 2.17;Filip 1.23;2Pet 1.14;

7M-am luptat lupta cea bună, mi-am isprăvit alergarea, am păzit credința.

1Cor 9.24-25;Filip 3.14;1Tim 6.12;Evr 12.1;

8De acum mă așteaptă cununa neprihănirii, pe care mi-o va da, în "ziua aceea", Domnul, Judecătorul cel drept. Și nu numai mie, ci și tuturor celor ce vor fi iubit venirea Lui.

1Cor 9.25;Iac 1.12;1Pet 5.4;Apoc 2.10;2Tim 1.12;

9Caută de vino curând la mine.

10Căci Dima, din dragoste pentru lumea de acum m-a părăsit, și a plecat la Tesalonic. Crescens s-a dus în Galatia, Tit în Dalmatia.

Col 4.14;Filim 24;1Ioan 2.15;

11Numai Luca este cu mine. Ia pe Marcu, și adu-l cu tine; căci el îmi este de folos pentru slujbă.

2Tim 1.15;Col 4.14;Filim 24;Fapt 12.25;Fapt 15.37;Col 4.10;

12Pe Tihic l-am trimis la Efes.

Fapt 20.4;Efes 6.21;Col 4.7;Tit 3.12;

13Când vei veni, adu-mi mantaua, pe care am lăsat-o în Troa la Carp, și cărțile, mai ales pe cele de piele.

14Alexandru, căldărarul, mi-a făcut mult rău. Domnul îi va răsplăti după faptele lui.

Fapt 19.33;1Tim 1.20;2Sam 3.39;Ps 28.4;Apoc 18.6;

15Păzește-te și tu de el, pentru că este cu totul împotriva cuvintelor noastre.

16La întâiul meu răspuns de apărare, nimeni n-a fost cu mine, ci toți m-au părăsit. Să nu li se țină în socoteală lucrul acesta!

2Tim 1.15;Fapt 7.60;

17Însă Domnul a stat lângă mine, și m-a întărit, pentru ca propovăduirea să fie vestită pe deplin prin mine, și s-o audă toate Neamurile. Și am fost izbăvit din gura leului.

Mat 10.19;Fapt 23.11;Fapt 27.23;Fapt 9.15;Fapt 26.17-18;Efes 3.8;Ps 22.21;2Pet 2.9;

18Domnul mă va izbăvi de orice lucru rău, și mă va mântui, ca să intru în Împărăția Lui cerească. A Lui să fie slava în vecii vecilor! Amin.

Ps 121.7;Rom 11.36;Gal 1.5;Evr 13.21;

19Spune sănătate Priscilei și lui Acuila, și casei lui Onisifor.

Fapt 18.2;Rom 16.3;2Tim 1.16;

20Erast a rămas în Corint, iar pe Trofim l-am lăsat bolnav în Milet.

Fapt 19.22;Rom 16.23;Fapt 20.4;Fapt 21.29;

21Caută de vino înainte de iarnă. Eubul și Pudens, Linus, Claudia și toți frații îți trimit sănătate.

2Tim 4.9;

22Domnul Isus Hristos să fie cu duhul tău! Harul să fie cu voi! Amin.

Gal 6.18;Filim 25;