### LEVITICUL
SAU A TREIA CARTE A LUI MOISE

#### (Ezechiel 20.11. Deuteronom 33.10)

Arderile de tot.

## 1 > 3 6 9 12 15 18 21 24 27

1Domnul a chemat pe Moise; i-a vorbit din cortul întâlnirii, și a zis:

Ex 19.3;Ex 40.34-35;Num 12.4-5;

2"Vorbește copiilor lui Israel, și spune-le: Când cineva dintre voi va aduce un dar Domnului, să-l aducă din vite, fie din cireadă fie din turmă.

Lev 22.18-19;

3Dacă darul lui va fi o ardere de tot din cireadă, să-l aducă din partea bărbătească fără cusur; și anume să-l aducă la ușa cortului întâlnirii, înaintea Domnului, ca să fie plăcut Domnului.

Ex 12.5;Lev 3.1;Lev 22.20-21;Deut 15.21;Mal 1.14;Efes 5.27;Evr 9.14;1Pet 1.19;

4Să-și pună mâna pe capul dobitocului adus ca ardere de tot, și va fi primit de Domnul, ca să facă ispășire pentru el.

Ex 29.10-15;Ex 29.19;Lev 3.2-13;Lev 4.15;Lev 8.14-22;Lev 16.21;Lev 22.21-27;Isa 56.7;Rom 12.1;Filp 4.18;Lev 4.20-35;Lev 9.7;Lev 16.24;Num 15.25;2Cron 29.23-24;Rom 5.11;

5Să junghie vițelul înaintea Domnului; și preoții, fiii lui Aaron, să aducă sângele, și să-l stropească de jur împrejur pe altarul de la ușa cortului întâlnirii.

Mic 6.6;2Cron 35.11;Evr 10.11;Lev 3.8;Evr 12.24;1Pet 1.2;

6Să jupoaie vițelul adus ca ardere de tot, și să-l taie în bucăți.

7Fiii preotului Aaron să facă foc pe altar și să pună lemne pe foc.

Gen 22.9;

8Preoții, fiii lui Aaron, să așeze bucățile, capul și grăsimea, pe lemnele puse pe focul de pe altar.

9Să spele cu apă măruntaiele și picioarele; și preotul să le ardă toate pe altar. Aceasta este o ardere de tot, o jertfă mistuită de foc, de un miros plăcut Domnului.

Gen 8.21;Ezec 20.28-41;2Cor 2.15;Efes 5.2;Filp 4.18;

10Dacă darul lui va fi o ardere de tot din turmă, de miei sau capre, să aducă o parte bărbătească fără cusur.

Lev 1.3;

11Să-l junghie în partea de miazănoapte a altarului, înaintea Domnului; și preoții, fiii lui Aaron, să-i stropească sângele pe altar de jur împrejur.

Lev 1.5;

12El să-l taie în bucăți; și preotul să le pună, împreună cu capul și grăsimea, pe lemnele din focul de pe altar.

13Să spele cu apă măruntaiele și picioarele, și preotul să le aducă pe toate, și să le ardă pe altar. Aceasta este o ardere de tot, o jertfă mistuită de foc, de un miros plăcut Domnului.

Arderea de tot din păsări.

14Dacă darul adus de el Domnului va fi o ardere de tot din păsări, să-l aducă din turturele sau din pui de porumbel.

Lev 5.7;Lev 12.8;Luc 2.24;

15Preotul să aducă pasărea pe altar; să-i despice capul cu unghia, și s-o ardă pe altar, iar sângele să i se scurgă pe un perete al altarului.

16Să scoată gușa cu penele ei, și s-o arunce lângă altar, spre răsărit, în locul unde se strânge cenușa.

Lev 6.10;

17Să-i frângă aripile, fără să le dezlipească; și preotul să ardă pasărea pe altar, pe lemnele de pe foc. Aceasta este o ardere de tot, o jertfă mistuită de foc, de un miros plăcut Domnului.

Gen 15.10;Lev 1.9-13;

Jertfele de mâncare.

## < 2 > 6 9 12 15 18 21 24 27

1Când va aduce cineva Domnului un dar ca jertfă de mâncare, darul lui să fie din floarea făinii: să toarne untdelemn peste ea, și să adauge și tămâie.

Lev 6.14;Lev 9.17;Num 15.4;

2S-o aducă preoților, fiilor lui Aaron; preotul să ia un pumn din această floare a făinii, stropită cu untdelemn, împreună cu toată tămâia, și s-o ardă pe altar ca jertfă de aducere aminte. Acesta este un dar de mâncare de un miros plăcut Domnului.

Lev 2.9;Lev 5.12;Lev 6.15;Lev 24.7;Isa 66.3;Fapt 10.4;

3Ce va rămâne din darul acesta de mâncare, să fie al lui Aaron și al fiilor lui; acesta este un lucru prea sfânt între jertfele de mâncare, mistuite de foc înaintea Domnului.

Lev 7.9;Lev 10.12-13;Ex 29.37;Num 18.9;

4Dacă vei aduce ca jertfă de mâncare un dar din ceea ce se coace în cuptor, să aduci niște turte nedospite, făcute din floare de făină, frământate cu untdelemn, și niște plăcinte nedospite, stropite cu untdelemn.

Ex 29.2;

5Dacă darul tău, adus ca jertfă de mâncare, va fi o turtă coaptă în tigaie, să fie făcută din floarea făinii, nedospită și frământată cu untdelemn.

6S-o frângi în bucăți, și să torni untdelemn pe ea; acesta este un dar adus ca jertfă de mâncare.

7Dacă darul tău adus ca jertfă de mâncare va fi o turtă coaptă pe grătar, să fie făcută din floarea făinii, frământată cu untdelemn.

8Darul de mâncare făcut din aceste lucruri să-l aduci Domnului; și anume, să fie dat preotului, care-l va aduce pe altar.

9Preotul va lua din darul de mâncare partea care trebuie adusă ca aducere aminte, și o va arde pe altar. Acesta este un dar adus ca jertfă de mâncare, de un miros plăcut Domnului.

Lev 2.2;Ex 29.18;

10Ce va rămâne din darul acesta de mâncare, să fie al lui Aaron și al fiilor lui; acesta este un lucru prea sfânt între darurile mistuite de foc înaintea Domnului.

Lev 2.3;

Totul fără aluat și cu sare.

11Nici unul din darurile, pe care le veți aduce ca jertfă de mâncare înaintea Domnului, să nu fie făcut cu aluat; căci nu trebuie să ardeți nimic cu aluat sau cu miere, ca jertfă de mâncare mistuită de foc înaintea Domnului.

Lev 6.17;Mat 16.12;Marc 8.15;Luc 12.1;1Cor 5.8;Gal 5.9;

12Ca jertfă de mâncare din cele dintâi roade, veți putea să le aduceți Domnului; dar ca dar de mâncare de un miros plăcut, să nu fie aduse pe altar.

Ex 22.29;Lev 23.10-11;

13Toate darurile tale de mâncare să le sărezi cu sare; să nu lași să lipsească niciodată de pe darurile tale de mâncare sarea, care este semnul legământului Dumnezeului tău; la toate darurile tale de mâncare să aduci sare.

Marc 9.49;Col 4.6;Num 18.19;Ezec 43.24;

Pârga.

14Dacă vei aduce Domnului un dar ca jertfă de mâncare din cele dintâi roade, să aduci ca dar de mâncare din cele dintâi roade ale tale, spice coapte de curând, prăjite la foc și boabe noi pisate.

Lev 23.10-14;2Împ 4.42;

15Să torni untdelemn pe ele, și să adaugi și tămâie; acesta este un dar de mâncare.

Lev 2.1;

16Preotul să ardă ca aducere aminte o parte din boabele pisate și din untdelemn, cu toată tămâia. Acesta este un dar adus ca jertfă de mâncare, mistuită de foc înaintea Domnului.

Lev 2.2;

Jertfele de mulțumire.

## 1 < 3 > 5 6 9 12 15 18 21 24 27

1Când cineva va aduce Domnului un dar ca jertfă de mulțumire: Dacă îl va aduce din cireadă, fie parte bărbătească, fie parte femeiască, s-o aducă fără cusur, înaintea Domnului.

Lev 7.11-29;Lev 22.21;Lev 1.3;

2Să pună mâna pe capul dobitocului, să-l junghie la ușa cortului întâlnirii; și preoții, fiii lui Aaron, să stropească sângele pe altar de jur împrejur.

Ex 29.10;Lev 1.4-5;

3Din această jertfă de mulțumire, să aducă drept jertfă mistuită de foc înaintea Domnului: grăsimea care acoperă măruntaiele și toată grăsimea care ține de măruntaie;

Ex 29.13-22;Lev 4.8-9;

4cei doi rărunchi, și grăsimea de pe ei și de pe coapse, și prapurul de pe ficat, pe care-l va dezlipi de lângă rărunchi.

5Fiii lui Aaron să le ardă pe altar, deasupra arderii de tot care va fi pe lemnele de pe foc. Aceasta este o jertfă mistuită de foc, de un miros plăcut Domnului.

Ex 29.13;Lev 6.12;

6Dacă darul pe care-l aduce ca jertfă de mulțumire Domnului, va fi din turmă, fie parte bărbătească fie parte femeiască, s-o aducă fără cusur.

Lev 3.1;

7Dacă va aduce jertfă un miel, să-l aducă înaintea Domnului.

8Să-și pună mâna pe capul dobitocului, și să-l junghie înaintea cortului întâlnirii; fiii lui Aaron să-i stropească sângele pe altar de jur împrejur.

9Din această jertfă de mulțumire, să aducă o jertfă mistuită de foc înaintea Domnului, și anume: grăsimea, coada întreagă, pe care o va desface de la osul spinării, grăsimea care acoperă măruntaiele și toată grăsimea care ține de măruntaie,

10cei doi rărunchi și grăsimea de pe ei, de pe coapse, și prapurul ficatului, pe care-l va dezlipi de lângă rărunchi.

11Preotul să le ardă pe altar. Aceasta este mâncarea unei jertfe mistuite de foc înaintea Domnului.

Lev 21.6-22;Lev 22.25;Ezec 44.7;Mal 1.7-12;

12Dacă darul lui va fi o capră, s-o aducă înaintea Domnului.

Lev 3.1;Lev 3.7;

13Să-și pună mâna pe capul vitei, și s-o junghie înaintea cortului întâlnirii; și fiii lui Aaron să-i stropească sângele pe altar de jur împrejur.

14Apoi din ea, să aducă drept jertfă mistuită de foc înaintea Domnului: grăsimea care acoperă măruntaiele și toată grăsimea care ține de ele,

15cei doi rărunchi și grăsimea de pe ei, de pe coapse, și prapurul ficatului, pe care-l va dezlipi de lângă rărunchi.

16Preotul să le ardă pe altar. Aceasta este mâncarea unei jertfe mistuite de foc, de un miros plăcut Domnului. Toată grăsimea este a Domnului.

Lev 7.23-25;1Sam 2.15;2Cron 7.7;

17Aceasta este o lege veșnică pentru urmașii voștri, în toate locurile unde veți locui: cu nici un chip să nu mâncați nici grăsime, nici sânge."

Lev 6.18;Lev 7.36;Lev 17.7;Lev 23.14;Lev 3.16;Lev 7.23;Deut 32.14;Neem 8.10;Gen 9.4;Lev 7.26;Lev 17.10-14;Deut 12.16;1Sam 14.33;Ezec 44.7-15;

Jertfele pentru ispășire.

## 1 < 4 > 6 9 12 15 18 21 24 27

1Domnul a vorbit lui Moise, și a zis:

2"Vorbește copiilor lui Israel, și spune: "Când va păcătui cineva fără voie împotriva vreuneia din poruncile Domnului, făcând lucruri care nu trebuie făcute; și anume:

Lev 5.15-17;Num 15.22;1Sam 14.27;Ps 19.12;

3Dacă a păcătuit preotul care a primit ungerea, și prin aceasta a adus vina asupra poporului, să aducă Domnului un vițel fără cusur, ca jertfă de ispășire pentru păcatul pe care l-a făcut.

Lev 8.12;Lev 9.2;

4Să aducă vițelul la ușa cortului întâlnirii, înaintea Domnului, să-și pună mâna pe capul vițelului, și să-l junghie înaintea Domnului.

Lev 1.3-4;

5Preotul, care a primit ungerea, să ia din sângele vițelului, și să-l aducă în cortul întâlnirii:

Lev 16.14;Num 19.4;

6să-și înmoaie degetul în sânge, și să stropească de șapte ori înaintea Domnului, în fața perdelei dinăuntru a sfântului locaș.

7Apoi preotul să ungă cu sânge coarnele altarului pentru tămâia mirositoare, care este înaintea Domnului în cortul întâlnirii; iar tot celălalt sânge al vițelului să-l verse la picioarele altarului pentru arderile de tot, care este la ușa cortului întâlnirii.

Lev 8.15;Lev 9.9;Lev 16.18;Lev 5.9;

8Să ia toată grăsimea vițelului adus ca jertfă de ispășire, și anume: grăsimea care acoperă măruntaiele și toată grăsimea care ține de ele,

9cei doi rărunchi, și grăsimea de pe ei, de pe coapse, și prapurul ficatului, pe care-l va dezlipi de lângă rărunchi. Preotul să ia aceste părți,

10cum se iau de la vițelul adus ca jertfă de mulțumire, și să le ardă pe altarul pentru arderile de tot.

Lev 3.3-4.5;

11Dar pielea vițelului, toată carnea lui, cu capul, picioarele, măruntaiele și balega lui,

Ex 29.14;Num 19.5;

12adică tot vițelul care a mai rămas, să-l scoată afară din tabără, într-un loc curat, unde se aruncă cenușa, și să-l ardă cu lemne pe foc; să fie ars pe grămada de cenușă.

Lev 6.11;Evr 13.11;

Când toată adunarea a păcătuit.

13Dacă toată adunarea lui Israel a păcătuit fără voie și fără să știe, făcând împotriva uneia din poruncile Domnului lucruri care nu trebuie făcute, și făcându-se astfel vinovată,

Num 15.24;Ios 7.11;

14și dacă păcatul săvârșit s-a descoperit, adunarea să aducă un vițel ca jertfă de ispășire, și anume să-l aducă înaintea cortului întâlnirii.

Lev 5.2-17;

15Bătrânii adunării să-și pună mâinile pe capul vițelului înaintea Domnului, și să junghie vițelul înaintea Domnului.

Lev 1.4;

16Preotul care a primit ungerea, să aducă din sângele vițelului în cortul întâlnirii;

Lev 4.5;Evr 9.12-14;

17să-și înmoaie degetul în sânge, și să stropească cu el de șapte ori înaintea Domnului, în fața perdelei dinăuntru.

18Să ungă cu sângele acesta coarnele altarului care este înaintea Domnului în cortul întâlnirii; și să verse tot sângele care a mai rămas la picioarele altarului pentru arderile de tot, care este la ușa cortului întâlnirii.

19Toată grăsimea vițelului s-o ia și s-o ardă pe altar.

20Cu vițelul acesta să facă întocmai cum a făcut cu vițelul adus ca jertfă de ispășire; să facă la fel. Astfel să facă preotul ispășire pentru ei, și li se va ierta.

Lev 4.3;Num 15.25;Dan 9.24;Rom 5.11;Evr 2.17;Evr 10.10-12;1Ioan 1.7;1Ioan 2.2;

21Vițelul rămas, să-l scoată apoi afară din tabără, și să-l ardă ca și pe vițelul dintâi. Aceasta este o jertfă de ispășire pentru adunare.

Când păcătuiește o căpetenie.

22Dacă o căpetenie a păcătuit, făcând fără voie împotriva uneia din poruncile Domnului, Dumnezeului său, lucruri care nu trebuie făcute și s-a făcut astfel vinovat,

Lev 4.2-13;

23și ajunge să descopere păcatul pe care l-a făcut, să aducă jertfă un țap fără cusur!

Lev 4.14;

24Să-și pună mâna pe capul țapului, și să-l junghie în locul unde se junghie arderile de tot înaintea Domnului. Aceasta este o jertfă de ispășire.

Lev 4.4;

25Preotul să ia cu degetul din sângele jertfei de ispășire, să ungă cu el coarnele altarului pentru arderile de tot, iar celălalt sânge să-l verse la picioarele altarului pentru arderile de tot.

Lev 4.30;

26Toată grăsimea s-o ardă pe altar, cum a ars grăsimea de la jertfa de mulțumire. Astfel va face preotul pentru căpetenia aceea ispășirea păcatului lui, și i se va ierta.

Lev 3.5;Lev 4.20;Num 15.28;

27Dacă cineva din poporul de rând a păcătuit fără voie, făcând împotriva uneia din poruncile Domnului lucruri care nu trebuie făcute și s-a făcut astfel vinovat,

Lev 4.2;Num 15.27;

28și ajunge să descopere păcatul pe care l-a făcut, să aducă jertfă o iadă fără cusur, pentru păcatul pe care l-a făcut.

Lev 4.23;

29Să-și pună mâna pe capul jertfei de ispășire, și s-o junghie în locul unde se junghie arderile de tot.

Lev 4.14-24;

30Preotul să ia cu degetul din sângele jertfei, să ungă coarnele altarului pentru arderile de tot, iar tot celălalt sânge să-l verse la picioarele altarului.

31Preotul să ia toată grăsimea, cum se ia grăsimea jertfei de mulțumire, și s-o ardă pe altar, și ea va fi de un miros plăcut Domnului. Astfel va face preotul ispășirea pentru omul acesta, și i se va ierta.

Lev 3.14;Lev 3.3;Ex 29.18;Lev 1.9;Lev 4.26;

32Dacă va aduce ca jertfă de ispășire un miel, să aducă o parte femeiască fără cusur.

Lev 4.28;

33Să-și pună mâna pe capul jertfei, și s-o junghie ca jertfă de ispășire în locul unde se junghie arderile de tot.

34Preotul să ia cu degetul din sângele jertfei, să ungă cu el coarnele altarului pentru arderile de tot, iar tot celălalt sânge să-l verse la picioarele altarului.

35Preotul să ia toată grăsimea, cum se ia grăsimea mielului adus ca jertfă de mulțumire, și s-o ardă pe altar, peste jertfele mistuite de foc înaintea Domnului. Astfel va face preotul pentru omul acesta ispășirea păcatului pe care l-a săvârșit, și i se va ierta.

Lev 3.5;Lev 4.26-31;

Tot jertfele pentru ispășirea păcatelor.

## 1 3 < 5 > 9 12 15 18 21 24 27

1Când cineva, fiind pus sub jurământ ca martor, va păcătui, nespunând ce a văzut sau ce știe, și va cădea astfel sub vină,

1Împ 8.31;Mat 26.63;Lev 5.17;Lev 7.18;Lev 17.16;Lev 19.8;Lev 20.17;Num 9.13;

2sau când cineva, fără să știe, se va atinge de ceva necurat, fie de hoitul unei fiare sălbatice necurate, fie de hoitul unei vite de casă necurate, fie de hoitul unei târâtoare necurate, și va băga apoi de seamă și se va face astfel vinovat;

Lev 11.24-39;Num 19.11-16;Lev 5.17;

3sau când cineva, fără să ia seama, se va atinge de vreo spurcăciune omenească, de orice spurcăciune care face pe cineva necurat, și va băga de seamă mai târziu, și se va face astfel vinovat;

Lev Cap 12;Lev 13.15;

4sau când cineva, vorbind cu ușurință, jură că are să facă ceva rău sau bine, și nebăgând de seamă la început, bagă de seamă mai târziu, și se va face astfel vinovat:

1Sam 25.22;Fapt 23.12;Marc 6.23;

5Când cineva, deci, se va face vinovat de unul din aceste lucruri, trebuie să-și mărturisească păcatul.

Lev 16.21;Lev 26.40;Num 5.7;Ezra 10.11-12;

6Apoi să aducă lui Dumnezeu ca jertfă de vină, pentru păcatul pe care l-a făcut, o parte femeiască din turmă, și anume, o oaie sau o capră, ca jertfă ispășitoare. Și preotul să facă pentru el ispășirea păcatului lui.

7Dacă nu va putea să aducă o oaie sau o capră, să aducă Domnului ca jertfă de vină pentru păcatul lui două turturele sau doi pui de porumbel, unul ca jertfă de ispășire, iar celălalt ca ardere de tot.

Lev 12.8;Lev 14.21;Lev 1.14;

8Să le aducă preotului, care va jertfi întâi pe cea care are să slujească drept jertfă de ispășire. Preotul să-i frângă cu unghia capul de la grumaz, fără să-l despartă;

Lev 1.15;

9să stropească un perete al altarului cu sângele jertfei de ispășire, iar celălalt sânge să-l stoarcă la picioarele altarului: aceasta este o jertfă de ispășire.

Lev 4.7-30.34;

10Cealaltă pasăre s-o pregătească drept ardere de tot, după rânduielile așezate. Astfel va face preotul pentru omul acesta ispășirea păcatului pe care l-a făcut, și i se va ierta.

Lev 1.14;Lev 4.26;

11Dacă nu poate să aducă nici două turturele sau doi pui de porumbel, să aducă pentru păcatul lui, ca dar, a zecea parte dintr-o efă de floarea făinii, și anume ca dar de ispășire; să nu pună untdelemn pe ea, și să n-adauge nici tămâie, căci este un dar de ispășire.

Num 5.15;

12S-o aducă la preot, și preotul să ia din ea un pumn plin, ca aducere aminte, și s-o ardă pe altar, ca și pe darurile de mâncare mistuite de foc înaintea Domnului: acesta este un dar de ispășire.

Lev 2.2;Lev 4.35;

13Astfel va face preotul pentru omul acela ispășirea păcatului pe care l-a făcut față de unul din aceste lucruri, și i se va ierta. Cealaltă parte care va mai rămâne din darul acesta, să fie a preotului, ca și la darul de mâncare."

Lev 4.26;Lev 2.3;

Jertfele pentru vină.

14Domnul a vorbit lui Moise, și a zis:

15"Când cineva va face o nelegiuire și va păcătui fără voie față de lucrurile închinate Domnului, să aducă Domnului ca jertfă de vină pentru păcatul lui un berbec fără cusur din turmă, după prețuirea ta, în sicli de argint, după siclul sfântului locaș.

Lev 22.14;Ezra 10.19;Ex 30.13;Lev 27.25;

16Să mai adauge a cincea parte la prețul lucrului, cu care a înșelat sfântul locaș, și să-l încredințeze preotului. Și preotul să facă ispășire pentru el cu berbecul adus ca jertfă pentru vină, și i se va ierta.

Lev 6.5;Lev 22.14;Lev 27.13-31;Num 5.7;Lev 4.26;

17Când va păcătui cineva făcând, fără să știe, împotriva uneia din poruncile Domnului, lucruri care nu trebuie făcute, și se va face vinovat, purtându-și astfel vina,

Lev 4.2;Lev 5.15;Lev 4.2-27;Ps 19.12;Luc 12.48;Lev 5.1-2;

18să aducă preotului ca jertfă pentru vină un berbec fără cusur, luat din turmă, după prețuirea ta. Și preotul să facă pentru el ispășirea greșelii pe care a făcut-o fără să știe; și i se va ierta.

Lev 5.15;Lev 5.16;

19Aceasta este o jertfă pentru vină. Omul acesta se făcuse vinovat față de Domnul."

Ezra 10.3;

## 1 3 < 6 > 8 9 12 15 18 21 24 27

1Domnul a vorbit lui Moise, și a zis:

2"Când va păcătui cineva și va săvârși o nelegiuire față de Domnul, tăgăduind aproapelui său un lucru încredințat lui, sau dat în păstrarea lui, sau luat cu sila, sau va înșela pe aproapele lui,

Num 5.6;Lev 19.11;Fapt 5.4;Col 3.9;Ex 22.7-10;Prov 24.28;Prov 26.19;

3tăgăduind că a găsit un lucru pierdut, sau făcând un jurământ strâmb cu privire la un lucru oarecare pe care-l face omul și păcătuiește;

Deut 22.1-3;Ex 22.11;Lev 19.12;Ier 7.9;Zah 5.4;

4când va păcătui astfel și se va face vinovat, să dea înapoi lucrul luat cu sila sau luat prin înșelăciune, sau încredințat lui, sau lucrul pierdut pe care l-a găsit,

5sau lucru pentru care a făcut un jurământ strâmb - ori care ar fi - să-l dea înapoi întreg, să mai adauge a cincea parte din prețul lui, și să-l dea în mâna stăpânului lui, chiar în ziua când își va aduce jertfa lui pentru vină.

Lev 5.16;Num 5.7;2Sam 12.6;Luc 19.8;

6Iar ca jertfă pentru vină, să aducă Domnului pentru păcatul lui un berbec fără cusur, luat din turmă, după prețuirea ta, și să-l dea preotului.

Lev 5.15;

7Și preotul va face pentru el ispășirea înaintea Domnului, și i se va ierta, ori care ar fi greșeala, de care se va fi făcut vinovat."

Lev 4.26;

Legea arderii de tot.

8Domnul a vorbit lui Moise, și a zis:

9"Dă următoarea poruncă lui Aaron și fiilor săi, și zi: "Iată legea arderii de tot. Arderea de tot să rămână pe vatra altarului toată noaptea până dimineața, și în felul acesta focul să ardă pe altar.

10Preotul să se îmbrace cu tunica de in, să-și acopere goliciunea cu izmenele, să ia cenușa făcută de focul, care va mistui arderea de tot de pe altar, și s-o verse lângă altar.

Ex 28.39-43;Lev 16.4;Ezec 44.17-18;Lev 1.16;

11Apoi să se dezbrace de veșmintele lui și să se îmbrace cu altele, ca să scoată cenușa afară din tabără, într-un loc curat.

Ezec 44.19;Lev 4.12;

12Focul să ardă pe altar și să nu se stingă deloc: în fiecare dimineață, preotul să aprindă lemne pe altar, să așeze arderea de tot pe ele, și să ardă deasupra grăsimea jertfelor de mulțumire.

Lev 3.3-14;

13Focul să ardă necurmat pe altar și să nu se stingă deloc.

Legea darului de mâncare.

14"Iată legea darului adus ca jertfă de mâncare. Fiii lui Aaron s-o aducă înaintea Domnului, înaintea altarului.

Lev 2.1;Num 15.4;

15Preotul să ia un pumn din floarea făinii și din untdelemn, cu toată tămâia adăugată la darul de mâncare, și s-o ardă pe altar ca aducere aminte de un miros plăcut Domnului.

Lev 2.2-9;

16Aaron și fiii lui să mănânce ce va mai rămâne din darul de mâncare; s-o mănânce fără aluat, într-un loc sfânt, în curtea cortului întâlnirii.

Lev 2.3;Ezec 44.29;Lev 6.26;Lev 10.12-13;Num 18.10;

17Să n-o coacă cu aluat. Aceasta este partea pe care le-am dat-o Eu din darurile Mele de mâncare mistuite de foc. Ea este un lucru prea sfânt, ca și jertfa de ispășire și ca și jertfa pentru vină.

Lev 2.11;Num 18.9-10;Ex 29.37;Lev 6.25;Lev 2.3;Lev 7.1;

18Toată partea bărbătească dintre copiii lui Aaron să mănânce din ea. Aceasta este o lege veșnică pentru urmașii voștri, cu privire la darurile de mâncare mistuite de foc înaintea Domnului: oricine se va atinge de ele va fi sfințit."

Lev 6.29;Num 18.10;Lev 3.17;Ex 29.37;Lev 22.3-7;

Darul de mâncare al preotului.

19Domnul a vorbit lui Moise, și a zis:

20"Iată darul pe care îl vor face Domnului Aaron și fiii lui, în ziua când vor primi ungerea: a zecea parte dintr-o efă de floarea făinii, ca dar de mâncare veșnic, jumătate dimineața și jumătate seara.

Ex 29.2;Ex 16.36;

21Să fie pregătită în tigaie cu untdelemn, și s-o aduci prăjită; s-o aduci coaptă și tăiată în bucăți, ca un dar de mâncare de un miros plăcut Domnului.

22Preotul dintre fiii lui Aaron, care va fi uns în locul lui, să aducă darul acesta ca jertfă de mâncare. Aceasta este o lege veșnică înaintea Domnului: să fie arsă întreagă.

Lev 4.3;Ex 29.25;

23Orice dar de mâncare al unui preot să fie ars în întregime: să nu se mănânce."

Legea jertfei de ispășire.

24Domnul a vorbit lui Moise, și a zis:

25"Vorbește lui Aaron și fiilor lui, și zi: "Iată legea jertfei de ispășire. Vita pentru jertfa de ispășire să fie junghiată înaintea Domnului în locul unde se junghie arderea de tot: ea este un lucru prea sfânt.

Lev 4.2;Lev 1.3-11;Lev 4.24-33;Lev 6.17;Lev 21.22;

26Preotul care va aduce jertfa de ispășire, acela s-o mănânce; și anume să fie mâncată într-un loc sfânt, în curtea cortului întâlnirii.

Lev 10.17-18;Num 18.9-10;Ezec 44.28-29;Lev 6.16;

27Oricine se va atinge de carnea ei va fi sfințit. Dacă va sări sânge din ea pe vreun veșmânt, locul stropit cu sânge să fie spălat într-un loc sfânt.

Ex 29.32;Ex 30.29;

28Vasul de pământ în care se va fierbe, să se spargă; dacă s-a fiert într-un vas de aramă, vasul să fie frecat și spălat cu apă.

Lev 11.33;Lev 15.12;

29Toată partea bărbătească dintre preoți să mănânce din ea: ea este un lucru prea sfânt.

Lev 6.18;Num 18.10;Lev 6.25;

30Dar să nu se mănânce nici o jertfă de ispășire din al cărei sânge se va aduce în cortul întâlnirii pentru facerea ispășirii în sfântul locaș: ci aceea să fie arsă în foc.

Lev 4.7-21;Lev 10.18;Lev 16.27;Evr 13.11;

Legea jertfei pentru vină.

## 1 3 < 7 > 9 12 15 18 21 24 27

1Iată legea jertfei pentru vină: ea este un lucru prea sfânt.

Lev Cap 5;Lev 6.1-7;Lev 6.17-25;Lev 21.22;

2În locul unde se junghie arderea de tot, să se junghie și vita care slujește ca jertfă pentru vină. Sângele ei să se stropească pe altar de jur împrejur.

Lev 1.3-11;Lev 4.24-33;

3Să i se aducă toată grăsimea, coada, grăsimea care acoperă măruntaiele,

Ex 29.13;Lev 3.4-16;Lev 4.8-9;

4cei doi rărunchi și grăsimea de pe ei, de pe coapse, și prapurul ficatului, care va fi dezlipit de lângă rărunchi.

5Preotul să le ardă pe altar ca jertfă mistuită de foc înaintea Domnului. Aceasta este o jertfă pentru vină.

6Toată partea bărbătească dintre preoți să mănânce din ea; și anume s-o mănânce într-un loc sfânt, căci este un lucru prea sfânt.

Lev 6.16-18;Num 18.9-10;Lev 2.3;

7Cu jertfa pentru vină este ca și cu jertfa de ispășire; aceeași lege este pentru amândouă aceste jertfe: vita jertfită va fi a preotului care va face ispășirea.

Lev 6.25-26;Lev 14.13;

8Preotul care va aduce arderea de tot a cuiva, să aibă pentru el pielea arderii de tot pe care a adus-o.

9Orice jertfă de mâncare, coaptă în cuptor, gătită pe grătar sau în tigaie, să fie a preotului care a adus-o.

Lev 2.3-10;Num 18.9;Ezec 44.29;

10Iar orice jertfă de mâncare, frământată cu untdelemn și uscată, să fie a tuturor fiilor lui Aaron, a unuia ca și a celuilalt.

Legea jertfei de mulțumire.

11Iată legea jertfei de mulțumire, care se va aduce Domnului.

Lev 3.1;Lev 22.18-21;

12Dacă cineva o aduce ca jertfă de laudă, să aducă, împreună cu jertfa de mulțumire, niște turte nedospite, frământate cu untdelemn, niște plăcinte nedospite, stropite cu untdelemn, și niște turte din floarea de făină, prăjite și frământate cu untdelemn.

Lev 2.4;Num 6.15;

13Pe lângă aceste turte, să aducă și pâine dospită pentru darul lui de mâncare, împreună cu jertfa lui de laudă și de mulțumire.

Amos 4.5;

14Din toate acele daruri să aducă Domnului câte o bucată, ca dar ridicat; ea să fie a preotului care stropește sângele jertfei de mulțumire.

Num 18.8-19;

15Carnea jertfei de laudă și de mulțumire să fie mâncată chiar în ziua în care este adusă; să nu se lase nimic din ea până dimineața.

Lev 22.30;

16Dacă aduce cineva o jertfă pentru împlinirea unei juruințe, sau ca dar de bună voie, jertfa să fie mâncată chiar în ziua când o va aduce; iar ce va rămâne din ea, să se mănânce a doua zi.

Lev 19.6-8;

17Ce va mai rămâne din carnea vitei până a treia zi, să fie ars în foc.

18Dacă s-ar întâmpla să mănânce cineva a treia zi din carnea jertfei lui de mulțumire, jertfa lui nu va fi primită, și nu se va ține în seamă celui ce a adus-o: ci va fi un lucru urâcios, și oricine va mânca din ea își va purta vina.

Num 18.27;Lev 11.10-41;Lev 19.7;

19Nici carnea care s-a atins de ceva necurat nu trebuie mâncată: ci trebuie arsă în foc. Orice om curat poate să mănânce carne;

20dar acela care, găsindu-se în stare de necurățenie, va mânca din carnea jertfei de mulțumire, care este a Domnului, să fie nimicit din poporul său.

Lev 15.3;Gen 17.14;

21Și cine se va atinge de ceva necurat, fie de vreo spurcăciune omenească, fie de un dobitoc necurat, fie de o altă spurcăciune, și va mânca din carnea jertfei de mulțumire care este a Domnului, să fie nimicit din poporul său."

Lev Cap 12;Lev Cap 13;Lev cap 15;Lev 11.24-28;Ezec 4.14;Lev 7.20;

Să nu mănânce grăsimea și sângele.

22Domnul a vorbit lui Moise, și a zis:

23"Vorbește copiilor lui Israel, și spune: "Să nu mâncați grăsime de bou, de miel sau de capră.

Lev 3.17;Lev 17.15;Deut 14.21;Ezec 4.14;Ezec 44.31;

24Grăsimea unui dobitoc mort sau sfâșiat de fiară va putea să fie întrebuințată la orice altceva, numai să n-o mâncați.

25Căci cine va mânca din grăsimea dobitoacelor din care se aduc Domnului jertfe mistuite de foc, va fi nimicit din poporul său.

26Să nu mâncați sânge, nici de pasăre, nici de vită, în toate locurile în care veți locui.

Gen 9.4;Lev 3.17;Lev 17.10-14;

27Cine va mânca vreun fel de sânge, va fi nimicit din poporul său!"

Darul de mulțumire.

28Domnul a vorbit lui Moise, și a zis:

29"Vorbește copiilor lui Israel, și spune-le: "Cine va aduce Domnului jertfa lui de mulțumire, să aducă Domnului darul lui, luat din jertfa lui de mulțumire.

Lev 3.1;

30Să aducă cu mâinile lui ceea ce trebuie mistuit de foc înaintea Domnului; și anume să aducă grăsimea cu pieptul, pieptul ca să-l legene într-o parte și într-alta, ca dar legănat înaintea Domnului.

Lev 3.3-14;Ex 29.24-27;Lev 8.27;Lev 9.21;Num 6.20;

31Preotul să ardă grăsimea pe altar, iar pieptul să fie al lui Aaron și al fiilor lui.

Lev 3.5-16;Lev 7.34;

32Din jertfele voastre de mulțumire, să dați preotului și spata dreaptă, aducând-o ca dar luat prin ridicare.

Lev 7.34;Lev 9.21;Num 6.20;

33Spata aceea dreaptă să fie partea aceluia dintre fiii lui Aaron, care va aduce sângele și grăsimea jertfei de mulțumire.

34Căci Eu iau din jertfele de mulțumire, aduse de copiii lui Israel, pieptul care va fi legănat într-o parte și într-alta, ca dar legănat, și spata, care va fi adusă ca dar luat prin ridicare, și le dau preotului Aaron și fiilor lui, printr-o lege veșnică, pe care o vor păzi totdeauna copiii lui Israel.

Ex 29.28;Lev 10.14-15;Num 18.18-19;Deut 18.3;

35Acesta este dreptul, pe care li-l va da ungerea lui Aaron și a fiilor lui asupra jertfelor mistuite de foc înaintea Domnului, din ziua când vor fi înfățișați ca să fie în slujba Mea ca preoți.

36Iată ce poruncește Domnul să le dea copiii lui Israel din ziua ungerii lor; aceasta va fi o lege veșnică printre urmașii lor."

Ex 40.13-15;Lev 8.12-30;

37Aceasta este legea arderii de tot, a darului de mâncare, a jertfei de ispășire, a jertfei pentru vină, a închinării în slujba Domnului, și a jertfei de mulțumire.

Lev 6.9;Lev 6.14;Lev Cap 25;Lev 7.1;Ex 29.1;Lev 6.20;Lev 7.11;

38Domnul a dat-o lui Moise pe muntele Sinai, în ziua când a poruncit copiilor lui Israel să-și aducă darurile înaintea Domnului, în pustia Sinai.

Lev 1.2;

Sfințirea lui Aaron și a fiilor lui.

## 1 3 6 < 8 > 12 15 18 21 24 27

1Domnul a vorbit lui Moise, și a zis:

2"Ia pe Aaron și pe fiii lui împreună cu el, veșmintele, untdelemnul pentru ungere, vițelul pentru jertfa de ispășire, cei doi berbeci și coșul cu azimile,

Ex 29.1-3;Ex 28.2-4;Ex 30.24-25;

3și cheamă toată adunarea la ușa cortului întâlnirii."

4Moise a făcut cum îi poruncise Domnul; și adunarea s-a strâns la ușa cortului întâlnirii.

5Moise a zis adunării: "Iată ce a poruncit Domnul să se facă."

Ex 29.4;

6Moise a adus pe Aaron și pe fiii lui, și i-a spălat cu apă.

Ex 29.4;

7A pus tunica pe Aaron, l-a încins cu brâul, l-a îmbrăcat cu mantia, și a pus pe el efodul, pe care l-a strâns cu brâul efodului cu care l-a îmbrăcat.

Ex 29.5;Ex 28.4;

8I-a pus pieptarul, și a pus în pieptar Urim și Tumim.

Ex 28.30;

9I-a pus mitra pe cap, iar pe partea dinainte a mitrei a așezat placa de aur, cununa împărătească sfântă, cum poruncise lui Moise Domnul.

Ex 29.6;Ex 28.37;

10Moise a luat untdelemnul pentru ungere, a uns sfântul locaș și toate lucrurile, care erau în el, și le-a sfințit.

Ex 36.26-29;

11A stropit cu el altarul de șapte ori, și a uns altarul și toate uneltele lui, și ligheanul cu piciorul lui, ca să le sfințească.

12Din untdelemnul pentru ungere a turnat pe capul lui Aaron, și l-a uns, ca să-l sfințească.

Ex 29.7;Ex 30.30;Lev 21.10-12;Ps 123.2;

13Moise a adus și pe fiii lui Aaron; i-a îmbrăcat cu tunicile, i-a încins cu brâurile, și le-a legat scufiile, cum poruncise lui Moise Domnul.

Ex 29.8-9;

Vițelul ispășitor și arderea de tot.

14A apropiat apoi vițelul adus ca jertfă de ispășire; și Aaron și fiii lui și-au pus mâinile pe capul vițelului adus ca jertfă de ispășire.

Ex 29.10;Ezec 43.19;Lev 4.4;

15Moise l-a junghiat, a luat sânge, și a uns cu degetul coarnele altarului de jur împrejur, și a curățit altarul; celălalt sânge l-a turnat la picioarele altarului, și l-a sfințit astfel, făcând ispășire pentru el.

Ex 29.12-36;Lev 4.7;Ezec 43.20-26;Evr 9.22;

16A luat apoi toată grăsimea care acoperă măruntaiele, prapurul ficatului, cei doi rărunchi cu grăsimea lor, și le-a ars pe altar.

Ex 29.13;Lev 4.8;

17Iar cealaltă parte care a mai rămas din vițel și anume: pielea, carnea și balega, le-a ars în foc, afară din tabără, cum poruncise lui Moise Domnul.

Ex 29.14;Lev 4.11-12;

18A apropiat apoi berbecul pentru arderea de tot; și Aaron și fiii lui și-au pus mâinile pe capul berbecului.

Ex 29.15;

19Moise l-a junghiat, și a stropit sângele pe altar de jur împrejur.

20A tăiat berbecul în bucăți, și a ars capul, bucățile și grăsimea.

21A spălat cu apă măruntaiele și picioarele, și a ars tot berbecul pe altar: aceasta a fost arderea de tot, o jertfă mistuită de foc, de un miros plăcut Domnului, cum poruncise lui Moise Domnul.

Ex 29.18;

Sfințirea în slujba preoției.

22A adus apoi celălalt berbec, adică berbecul pentru închinarea în slujba Domnului; și Aaron și fiii lui și-au pus mâinile pe capul berbecului.

Ex 29.19-31;

23Moise a junghiat berbecul, a luat din sângele lui, și a pus pe marginea urechii drepte a lui Aaron, pe degetul cel mare al mâinii drepte și pe degetul cel mare de la piciorul lui cel drept.

24A adus pe fiii lui Aaron, a pus sânge pe marginea urechii lor drepte, pe degetul cel mare al mâinii drepte și pe degetul cel mare de la piciorul lor cel drept, iar sângele rămas l-a stropit pe altar de jur împrejur.

25A luat grăsimea, coada, toată grăsimea care acoperă măruntaiele, prapurul ficatului, cei doi rărunchi cu grăsimea lor, și spata dreaptă;

Ex 29.22;

26a luat de asemenea din coșul cu azimi, pus înaintea Domnului, o turtă fără aluat, o turtă de pâine făcută cu untdelemn și o plăcintă, și le-a pus pe grăsime și pe spata dreaptă.

Ex 29.23;

27Toate aceste lucruri le-a pus în mâinile lui Aaron și în mâinile fiilor săi, și le-a legănat într-o parte și într-alta, ca dar legănat înaintea Domnului.

Ex 29.24;

28Apoi Moise le-a luat din mâinile lor, și le-a ars pe altar, deasupra arderii de tot; aceasta a fost jertfa de închinare în slujba Domnului, o jertfă mistuită de foc, de un miros plăcut Domnului.

Ex 29.25;

29Moise a luat pieptul berbecului de închinare în slujba Domnului și l-a legănat într-o parte și într-alta ca dar legănat înaintea Domnului; aceasta a fost partea lui Moise, cum poruncise lui Moise Domnul.

Ex 29.26;

30Moise a luat din untdelemnul pentru ungere și din sângele de pe altar; a stropit cu el pe Aaron și veșmintele lui, pe fiii lui Aaron și veșmintele lor; și a sfințit astfel pe Aaron și veșmintele lui, pe fiii lui Aaron și veșmintele lor împreună cu el.

Ex 29.21;Ex 30.30;Num 3.3;

31Moise a zis lui Aaron și fiilor lui: "Fierbeți carnea la ușa cortului întâlnirii; acolo s-o mâncați, împreună cu pâinea care este în coș pentru jertfa de închinare în slujba Domnului, cum am poruncit, zicând: "Aaron și fiii lui s-o mănânce."

Ex 29.31-32;

32Iar partea care va mai rămâne din carne și din pâine, s-o ardeți în foc.

Ex 29.34;

33Timp de șapte zile, să nu ieșiți deloc din ușa cortului întâlnirii, până se vor împlini zilele pentru închinarea voastră în slujba Domnului; căci șapte zile se vor întrebuința pentru închinarea voastră în slujba Domnului.

Ex 29.30-35;Ezec 43.25-26;

34Ce s-a făcut azi, Domnul a poruncit să se facă și de acum încolo ca ispășire pentru voi.

Evr 7.16;

35Să rămâneți dar șapte zile la ușa cortului întâlnirii, zi și noapte, și să păziți poruncile Domnului, ca să nu muriți; căci așa mi s-a poruncit."

Num 3.7;Num 9.19;Deut 11.1;1Împ 2.3;

36Aaron și fiii lui au făcut toate cele poruncite de Domnul prin Moise.

Jertfele lui Aaron și fiilor lui.

## 1 3 6 < 9 > 11 12 15 18 21 24 27

1În ziua a opta, Moise a chemat pe Aaron și pe fiii lui, și pe bătrânii lui Israel.

Ezec 43.27;

2Și a zis lui Aaron: "Ia un vițel pentru jertfa de ispășire, și un berbec pentru arderea de tot, amândoi fără cusur, și adu-i înaintea Domnului.

Ex 29.1;Lev 4.3;Lev 8.14;Lev 8.18;

3Să vorbești copiilor lui Israel, și să le spui: "Luați un țap, pentru jertfa de ispășire, un vițel și un miel de un an și fără cusur, pentru arderea de tot;

Lev 4.23;Ezra 6.17;Ezra 10.19;

4un taur și un berbec, pentru jertfa de mulțumire, ca să-i jertfiți înaintea Domnului, și un dar de mâncare, frământat cu untdelemn. Căci azi vi se va arăta Domnul."

Lev 2.4;Lev 9.6-23;Ex 29.43;

5Ei au adus înaintea cortului întâlnirii tot ce poruncise Moise; și toată adunarea s-a apropiat, și a stat înaintea Domnului.

6Moise a zis: "Să faceți ce a poruncit Domnul; și vi se va arăta slava Domnului."

Lev 9.23;Ex 24.16;

7Moise a zis lui Aaron: "Apropie-te de altar; adu-ți jertfa ta de ispășire și arderea ta de tot, și fă ispășire pentru tine și pentru popor; adu și jertfa poporului și fă ispășire pentru el, cum a poruncit Domnul."

Lev 4.3;1Sam 3.14;Evr 5.3;Evr 7.27;Evr 9.7;Lev 4.16-20;Evr 5.1;

8Aaron s-a apropiat de altar, și a junghiat vițelul pentru jertfa lui de ispășire.

9Fiii lui Aaron i-au adus sângele la el; el și-a muiat degetul în sânge, a uns coarnele altarului, iar celălalt sânge l-a turnat la picioarele altarului.

Lev 8.15;Lev 4.7;

10A ars pe altar grăsimea, rărunchii, și prapurul ficatului de la vițelul pentru jertfa de ispășire, cum poruncise lui Moise Domnul.

Lev 8.16;Lev 4.8;

11Iar carnea și pielea le-a ars în foc afară din tabără.

Lev 4.11;Lev 8.17;

12A junghiat apoi arderea de tot. Fiii lui Aaron i-au adus sângele la el, și el l-a stropit pe altar de jur împrejur.

Lev 1.5;Lev 8.19;

13I-au adus și arderea de tot tăiată în bucăți, cu cap cu tot, și le-a ars pe altar.

Lev 8.20;

14A spălat măruntaiele și picioarele, și le-a ars pe altar, deasupra arderii de tot.

Lev 8.21;

15În urmă, a adus jertfa pentru popor. A luat țapul pentru jertfa de ispășire a poporului, l-a junghiat, și l-a adus jertfă de ispășire, ca și pe cea dintâi jertfă.

Lev 9.3;Isa 53.10;Evr 2.17;Evr 5.3;

16A adus apoi arderea de tot, și a jertfit-o, după rânduielile așezate.

Lev 1.3-10;

17A adus și jertfa de mâncare, a umplut un pumn din ea, și a ars-o pe altar, afară de arderea de tot de dimineață.

Lev 9.4;Lev 2.1-2;Ex 29.38;

18A junghiat apoi taurul și berbecul, ca jertfă de mulțumire pentru popor. Fiii lui Aaron au adus sângele la el, și el a stropit pe altar de jur împrejur.

Lev 3.1;

19I-au adus apoi grăsimea taurului și a berbecului, coada, grăsimea care acoperă măruntaiele, rărunchii, și prapurul ficatului;

20au pus grăsimile acestea deasupra piepturilor, și el a ars grăsimile pe altar.

Lev 3.5-16;

21Aaron a legănat într-o parte și într-alta, ca dar legănat înaintea Domnului, piepturile și spata dreaptă, cum poruncise lui Moise Domnul.

Ex 29.24-26;Lev 7.30-34;

Foc din cer.

22Aaron și-a ridicat mâinile spre popor, și l-a binecuvântat. Apoi, după ce a adus jertfa de ispășire, arderea de tot și jertfa de mulțumire, s-a pogorât.

Num 6.23;Deut 21.5;Luc 24.50;

23Moise și Aaron au intrat în cortul întâlnirii. Când au ieșit din el, au binecuvântat poporul. Și slava Domnului s-a arătat întregului popor.

Lev 9.6;Num 14.10;Num 16.19-42;

24Un foc a ieșit dinaintea Domnului, și a mistuit pe altar arderea de tot și grăsimile. Tot poporul a văzut lucrul acesta; au scos strigăte de bucurie, și s-au aruncat cu fața la pământ.

Gen 4.4;Jud 6.21;1Împ 18.38;2Cron 7.1;Ps 20.3;1Împ 18.39;2Cron 7.3;Ezra 3.11;

Doi fii ai lui Aaron arși.

## 1 3 6 < 10 > 12 15 18 21 24 27

1Fiii lui Aaron, Nadab și Abihu, și-au luat fiecare cădelnița, au pus foc în ea, și au pus tămâie pe foc; și au adus astfel înaintea Domnului foc străin, lucru pe care El nu li-l poruncise.

Lev 16.1;Lev 22.9;Num 3.3-4;Num 26.61;1Cron 24.2;Lev 16.12;Num 16.18;Ex 30.9;

2Atunci a ieșit un foc dinaintea Domnului, i-a mistuit și au murit înaintea Domnului.

Lev 9.24;Num 16.35;2Sam 6.7;

3Moise a zis lui Aaron: "Aceasta este ce a spus Domnul, când a zis: "Voi fi sfințit de cei ce se apropie de Mine, și voi fi proslăvit în fața întregului popor." Aaron a tăcut.

Ex 19.22;Ex 29.43;Lev 21.6-21;Isa 52.11;Ezec 20.41;Ezec 42.13;Isa 49.3;Ezec 28.22;Ioan 13.31-32;Ioan 14.13;2Tes 1.10;Ps 39.9;

4Și Moise a chemat pe Mișael și Elțafan, fiii lui Uziel, unchiul lui Aaron, și le-a zis: "Apropiați-vă, scoateți pe frații voștri din sfântul locaș, și duceți-i afară din tabără."

Ex 6.18-22;Num 3.19-30;Luc 7.12;Fapt 5.6-10;Fapt 8.2;

5Ei s-au apropiat, și i-au scos afară din tabără, îmbrăcați în tunicile lor, cum zisese Moise.

6Moise a zis lui Aaron, lui Eleazar și lui Itamar, fiii lui Aaron: "Să nu vă descoperiți capetele, și să nu vă rupeți hainele, ca nu cumva să muriți, și să Se mânie Domnul împotriva întregii adunări. Lăsați pe frații voștri, pe toată casa lui Israel, să plângă arderea care a venit de la Domnul.

Ex 33.5;Lev 13.45;Lev 21.1-10;Num 6.6-7;Deut 33.9;Ezec 24.16-17;Num 16.22-46;Ios 7.1;Ios 22.18-20;2Sam 24.1;

7Voi să nu ieșiți din ușa cortului întâlnirii, ca să nu muriți; căci untdelemnul ungerii Domnului este peste voi." Ei au făcut cum zisese Moise.

Lev 21.12;Ex 28.41;Lev 8.30;

Părțile cuvenite lui Aaron și fiilor lui.

8Domnul a vorbit lui Aaron, și a zis:

9"Tu și fiii tăi împreună cu tine, să nu beți vin, nici băutură amețitoare, când veți intra în cortul întâlnirii, ca să nu muriți: aceasta va fi o lege veșnică printre urmașii voștri,

Ezec 44.21;Luc 1.15;1Tim 3.3;Tit 1.7;

10ca să puteți deosebi ce este sfânt de ce nu este sfânt, ce este necurat de ce nu este curat,

Lev 11.47;Lev 20.25;Ier 15.19;Ezec 22.26;Ezec 44.23;

11și să puteți învăța pe copiii lui Israel toate legile, pe care li le-a dat Domnul prin Moise."

Deut 24.8;Neem 8.2-13;Ier 18.18;Mal 2.7;

12Moise a zis lui Aaron, lui Eleazar și lui Itamar, cei doi fii care mai rămăseseră lui Aaron: "Luați partea din darul de mâncare rămasă din jertfele mistuite de foc înaintea Domnului, și mâncați-o fără aluat lângă altar: căci este un lucru prea sfânt.

Ex 29.2;Lev 6.16;Num 18.9-10;Lev 21.22;

13S-o mâncați într-un loc sfânt; acesta este dreptul tău și dreptul fiilor tăi, ca parte din darurile de mâncare mistuite de foc înaintea Domnului; căci așa mi-a fost poruncit.

Lev 2.3;Lev 6.16;

14Să mâncați de asemenea într-un loc curat, tu, fiii tăi și fiicele tale împreună cu tine, pieptul care a fost legănat într-o parte și alta, și spata care a fost adusă ca jertfă prin ridicare; căci ele vă sunt date, ca un drept cuvenit ție și ca un drept cuvenit fiilor tăi, din jertfele de mulțumire ale copiilor lui Israel.

Ex 29.24-27;Lev 7.31-34;Num 18.11;

15Împreună cu grăsimile rânduite să fie mistuite de foc, ei vor aduce spata adusă ca jertfă prin ridicare, și pieptul care se leagănă într-o parte și alta înaintea Domnului; ele vor fi ale tale și ale fiilor tăi împreună cu tine, printr-o lege veșnică, așa cum a poruncit Domnul."

Lev 7.29-34;

16Moise a căutat țapul adus ca jertfă de ispășire; și iată că fusese ars. Atunci s-a mâniat pe Eleazar și Itamar, fiii care mai rămăseseră lui Aaron, și a zis:

Lev 9.3-15;

17"Pentru ce n-ați mâncat jertfa de ispășire într-un loc sfânt? Ea este un lucru prea sfânt; și Domnul v-a dat-o, ca să purtați nelegiuirea adunării, și să faceți ispășire pentru ea înaintea Domnului.

Lev 6.26-29;

18Iată că sângele jertfei n-a fost dus înăuntrul sfântului locaș; trebuia s-o mâncați în sfântul locaș, cum am poruncit."

Lev 6.30;Lev 6.26;

19Aaron a răspuns lui Moise: "Iată, ei și-au adus azi jertfa de ispășire și arderea lor de tot înaintea Domnului; și, după cele ce mi s-au întâmplat, dacă aș fi mâncat azi jertfa de ispășire, ar fi fost bine oare înaintea Domnului?"

Lev 9.8-12;Ier 6.20;Ier 14.12;Osea 9.4;Mal 1.10-13;

20Moise a auzit și a fost mulțumit cu aceste cuvinte.

Dobitoacele curate și necurate.

## 1 3 6 9 < 11 > 15 18 21 24 27

1Domnul a vorbit lui Moise și lui Aaron, și le-a zis:

2"Vorbiți copiilor lui Israel, și spuneți-le: "Iată dobitoacele pe care le veți mânca dintre toate dobitoacele de pe pământ.

Deut 14.4;Fapt 10.12-14;

3Să mâncați orice dobitoc care are unghia despicată, copita despărțită și rumegă.

4Dar să nu mâncați din cele ce rumegă numai, sau care au numai unghia despicată. Astfel, să nu mâncați cămila, care rumegă, dar n-are unghia despicată: s-o priviți ca necurată.

5Să nu mâncați iepurele de casă, care rumegă, dar n-are unghia despicată: să-l priviți ca necurat.

6Să nu mâncați iepurele, care rumegă, dar n-are unghia despicată: să-l priviți ca necurat.

7Să nu mâncați porcul, care are unghia despicată și copita despărțită, dar nu rumegă; să-l priviți ca necurat.

Isa 65.4;Isa 66.3-17;

8Să nu mâncați din carnea lor, și să nu vă atingeți de trupurile lor moarte: să le priviți ca necurate.

Isa 52.11;Mat 15.11-20;Marc 7.2-18;Fapt 10.14-15;Fapt 15.29;Rom 14.14-17;1Cor 8.8;Col 2.16-21;Evr 9.10;

9Iată viețuitoarele, pe care să le mâncați dintre toate cele ce sunt în ape. Să mâncați din toate cele ce au aripi (înotătoare) și solzi, și care sunt în ape, fie în mări, fie în râuri.

Deut 14.9;

10Dar să priviți ca o urâciune pe toate cele ce n-au aripi și solzi, din tot ce mișună în ape și tot ce trăiește în ape, fie în mări, fie în râuri.

Lev 7.18;Deut 14.3;

11Să le priviți ca o urâciune, să nu mâncați din carnea lor, și trupurile lor moarte să le priviți ca o urâciune.

12Să priviți ca o urâciune pe toate cele care n-au aripi și solzi în ape.

13Iată dintre păsări, cele pe care le veți privi ca o urâciune, și din care să nu mâncați: vulturul, gripsorul și vulturul de mare;

Deut 14.12;

14șorecarul, șoimul și tot ce este din neamul lui;

15corbul și toate soiurile lui;

16struțul, bufnița, pescărelul, coroiul și tot ce ține de neamul lui;

17huhurezul, heretele și cocostârcul;

18lebăda, pelicanul și corbul de mare;

19barza, bâtlanul, și ce este din neamul lui, pupăza și liliacul.

20Să priviți ca o urâciune orice târâtoare care zboară și umblă pe patru picioare.

21Dar, dintre toate târâtoarele care zboară și umblă pe patru picioare, să mâncați pe cele ce au fluierul picioarelor dinapoi mai lung, ca să poată sări pe pământ.

22Iată pe care să le mâncați: lăcusta, lăcusta solam, lăcusta hargol și lăcusta hagab, după soiurile lor.

Mat 3.4;Marc 1.6;

23Pe toate celelalte târâtoare care zboară și care au patru picioare să le priviți ca o urâciune.

24Ele vă vor face necurați: oricine se va atinge de trupurile lor moarte, va fi necurat până seara,

25și oricine va purta trupurile lor moarte, să-și spele hainele, și va fi necurat până seara.

Lev 14.8;Lev 15.5;Num 19.10-22;Num 31.24;

26Să priviți ca necurat orice dobitoc cu unghia despicată, dar care n-are copita despărțită și nu rumegă: oricine se va atinge de el va fi necurat.

27Să priviți ca necurate toate acele dobitoace cu patru picioare, care umblă pe labele lor: oricine se va atinge de trupurile lor moarte, va fi necurat până seara;

28și oricine le va purta trupurile moarte, își va spăla hainele și va fi necurat până seara. Să le priviți ca necurate.

29Iată, din vietățile care se târăsc pe pământ, cele pe care le veți privi ca necurate: cârtița, șoarecele și șopârla, după soiurile lor;

Isa 66.17;

30ariciul, broasca, broasca țestoasă, melcul și cameleonul.

31Să le priviți ca necurate dintre toate târâtoarele: oricine se va atinge de ele moarte, va fi necurat până seara.

32Orice lucru pe care va cădea ceva din trupurile lor moarte, va fi necurat, fie vas de lemn, fie haină, fie piele, fie sac, fie orice alt lucru care se întrebuințează la ceva; să fie pus în apă, și va rămâne necurat până seara; după aceea va fi curat.

Lev 15.12;

33Tot ce se va găsi într-un vas de pământ în care va cădea ceva din aceste trupuri moarte, va fi necurat, și veți sparge vasul.

Lev 6.28;Lev 15.12;

34Orice lucru de mâncare, pe care va cădea ceva din apa aceasta, va fi necurat; și orice băutură care se întrebuințează la băut, oricare ar fi vasul în care se va găsi, va fi necurată.

35Orice lucru, pe care va cădea ceva din trupurile lor moarte, va fi necurat; cuptorul și vatra să se dărâme: vor fi necurate, și le veți privi ca necurate.

36Numai izvoarele și fântânile, care alcătuiesc grămezi de ape, vor rămâne curate; dar cine se va atinge de trupurile lor moarte, va fi necurat.

37Dacă se întâmplă să cadă ceva din trupurile lor moarte pe o sămânță care trebuie semănată, ea va rămâne curată.

38Dar dacă se pusese apă pe sămânță, și cade pe ea ceva din trupurile lor moarte, va fi necurată.

39Dacă moare una din vitele care vă slujesc ca hrană, cine se va atinge de trupul ei mort, va fi necurat până seara;

40cine va mânca din trupul ei mort, își va spăla hainele și va fi necurat până seara; și cine va purta trupul ei mort, își va spăla hainele și va fi necurat până seara.

Lev 17.15;Lev 22.8;Deut 14.21;Ezec 4.14;Ezec 44.31;

41Pe orice târâtoare care se târăște pe pământ, s-o priviți ca necurată; să nu se mănânce.

42Din toate târâtoarele care se târăsc pe pământ, din toate cele ce se târăsc pe pântece, să nu mâncați; nici din toate cele ce umblă pe patru picioare sau pe un mare număr de picioare; ci să le priviți ca o urâciune.

43Să nu vă faceți urâcioși prin toate aceste târâtoare care se târăsc; să nu vă faceți necurați prin ele, să nu vă spurcați prin ele.

Lev 20.25;

44Căci Eu sunt Domnul, Dumnezeul vostru; voi să vă sfințiți, și fiți sfinți, căci Eu sunt sfânt; să nu vă faceți necurați prin toate aceste târâtoare care se târăsc pe pământ.

Ex 19.6;Lev 19.2;Lev 20.7-26;1Tes 4.7;1Pet 1.15-16;

45Căci Eu sunt Domnul, care v-am scos din țara Egiptului, ca să fiu Dumnezeul vostru, și să fiți sfinți; căci Eu sunt sfânt.

Ex 6.7;Lev 11.44;

46Aceasta este legea privitoare la dobitoacele, păsările, toate viețuitoarele care se mișcă în ape, și toate vietățile care se târăsc pe pământ,

47ca să faceți deosebire între ce este necurat și ce este curat, între dobitocul care se mănâncă și dobitocul care nu se mănâncă."

Lev 10.10;

Curățirea femeilor după naștere.

## 1 3 6 9 < 12 > 14 15 18 21 24 27

1Domnul a vorbit lui Moise, și a zis:

2"Vorbește copiilor lui Israel, și spune-le: "Când o femeie va rămâne însărcinată, și va naște un copil de parte bărbătească, să fie necurată șapte zile; să fie necurată ca în vremea sorocului ei.

Lev 15.19;Luc 2.22;Lev 15.19;

3În ziua a opta, copilul să fie tăiat împrejur.

Gen 17.12;Luc 1.59;Luc 2.21;Ioan 7.22-23;

4Femeia să mai rămână încă treizeci și trei de zile, ca să se curețe de sângele ei; să nu se atingă de nici un lucru sfânt, și să nu se ducă la sfântul locaș, până nu se vor împlini zilele curățirii ei.

5Dacă naște o fată, să fie necurată două săptămâni, ca pe vremea când i-a venit sorocul; și să rămână șaizeci și șase de zile ca să se curățească de sângele ei.

6Când se vor împlini zilele curățirii ei, pentru un fiu sau pentru o fiică, să aducă preotului, la ușa cortului întâlnirii, un miel de un an pentru arderea de tot, și un pui de porumbel sau o turturea pentru jertfa de ispășire.

Luc 2.22;

7Preotul să le jertfească înaintea Domnului, și să facă ispășire pentru ea; și astfel, ea va fi curățită de curgerea sângelui ei. Aceasta este legea pentru femeia care naște un băiat sau o fată.

8Dacă nu poate să aducă un miel, să ia două turturele sau doi pui de porumbel, unul pentru arderea de tot, altul pentru jertfa de ispășire. Preotul să facă ispășire pentru ea, și va fi curată."

Lev 5.7;Luc 2.24;Lev 4.26;

Lepra de oameni.

## 1 3 6 9 < 13 > 15 18 21 24 27

1Domnul a vorbit lui Moise și lui Aaron, și a zis:

2"Când un om va avea pe pielea trupului o umflătură, o pecingine, sau o pată albă, care va semăna cu o rană de lepră pe pielea trupului lui, trebuie adus la preotul Aaron, sau la unul din fiii lui, care sunt preoți.

Deut 28.27;Deut 17.8-9;Deut 24.8;Luc 17.14;

3Preotul să cerceteze rana de pe pielea trupului. Dacă părul din rană s-a făcut alb, și dacă rana se arată mai adâncă decât pielea trupului, este o rană de lepră: preotul care va face cercetarea, să declare pe omul acela necurat.

4Dacă pe pielea trupului va fi o pată albă, care nu se arată mai adâncă decât pielea, și dacă părul nu s-a făcut alb, preotul să închidă șapte zile pe cel cu rana.

5A șaptea zi preotul să-l cerceteze iarăși. Dacă i se pare că rana a stat pe loc și nu s-a întins pe piele, preotul să-l închidă a doua oară încă șapte zile.

6Preotul să-l cerceteze a doua oară în ziua a șaptea. Dacă rana a mai scăzut și nu s-a întins pe piele, preotul va spune că omul acesta este curat: este o pecingine; el să-și spele hainele, și va fi curat.

Lev 11.25;Lev 14.8;

7Dar dacă pecinginea s-a întins pe piele, după ce s-a arătat el preotului și după ce acesta l-a declarat curat, să se mai supună încă odată cercetării preotului.

8Preotul îl va cerceta. Dacă pecinginea s-a întins pe piele, preotul îl va declara necurat: este lepră.

9Când se va arăta o rană de lepră pe un om, să-l aducă la preot.

10Preotul să-l cerceteze. Și dacă are pe piele o umflătură albă, dacă umflătura aceasta a făcut ca părul să albească, și în umflătură este și o urmă de carne vie,

Num 12.10-12;2Împ 5.27;2Cron 26.20;

11atunci pe pielea trupului omului acestuia este o lepră învechită: preotul să-l declare necurat; să nu-l închidă, căci este necurat.

12Dacă lepra va face o spuzeală pe piele, și va acoperi toată pielea celui cu rana, din cap până în picioare, pretutindeni pe unde-și va arunca preotul privirile,

13preotul să-l cerceteze; și dacă va vedea că lepra a acoperit tot trupul, să declare curat pe cel cu rana: fiindcă s-a făcut toată albă, el este curat.

14Dar în ziua când se va vedea în el carne vie, va fi necurat;

15când preotul va vedea carnea vie, să-l declare necurat: carnea vie este necurată, este lepră.

16Dacă se schimbă carnea vie și se face albă, să se ducă la preot;

17preotul să-l cerceteze, și dacă rana s-a făcut albă, preotul să declare curat pe cel cu rana: el este curat.

18Când un om va avea pe pielea trupului său o bubă care a fost tămăduită,

Ex 9.9;

19și pe locul unde era buba se va arăta o umflătură albă sau o pată de un alb roșiatic, omul acela să se arate preotului.

20Preotul să-l cerceteze. Dacă pata pare mai adâncă decât pielea, și dacă părul s-a făcut alb, preotul să-l declare necurat: este o rană de lepră, care a dat în bubă.

21Dacă preotul vede că nu este păr alb în pată, că ea nu este mai adâncă decât pielea, și că a mai scăzut, să închidă pe omul acela șapte zile.

22Dacă s-a întins pata pe piele, preotul să-l declare necurat: este o rană de lepră.

23Dar dacă pata a rămas pe loc și nu s-a întins, este semnul rănii uscate unde a fost buba; preotul să-l declare curat.

24Când un om va avea pe pielea trupului o arsură pricinuită de foc, și se va arăta pe urma arsurii o pată albă sau de un alb roșiatic,

25preotul să-l cerceteze. Dacă părul din pată s-a făcut alb, și ea pare mai adâncă decât pielea, este lepră, care a dat în arsură; preotul să declare pe omul acela necurat: este o rană de lepră.

26Dacă preotul vede că nu este păr alb în pată, că ea nu este mai adâncă decât pielea, și că a mai scăzut, să închidă pe omul acela șapte zile.

27Preotul să-l cerceteze a șaptea zi. Și dacă pata s-a întins pe piele, preotul să-l declare necurat: este o rană de lepră.

28Dar dacă pata a rămas pe loc, nu s-a întins pe piele, și a mai scăzut, este o rană pricinuită de umflătura arsurii; preotul să-l declare curat, căci este semnul rănii vindecate a arsurii.

29Când un bărbat sau o femeie va avea o rană pe cap sau la barbă,

30preotul să cerceteze rana. Dacă pare mai adâncă decât pielea și are păr gălbui și subțire, preotul să declare pe omul acela necurat: este râie de cap, este lepră de cap sau de barbă.

31Dacă preotul vede că rana râiei nu pare mai adâncă decât pielea, și n-are păr negru, să închidă șapte zile pe cel cu rana de râie la cap.

32Preotul să cerceteze rana a șaptea zi. Dacă râia nu s-a întins, dacă n-are păr gălbui, și dacă nu pare mai adâncă decât pielea,

33cel cu râia la cap să se radă, dar să nu radă locul unde este râia; și preotul să-l închidă a doua oară șapte zile.

34Preotul să cerceteze râia a șaptea zi. Dacă râia nu s-a întins pe piele, și nu pare mai adâncă decât pielea, preotul să-l declare curat; el să-și spele hainele, și va fi curat.

35Dar dacă râia s-a întins pe piele, după ce a fost declarat curat,

36preotul să-l cerceteze. Și dacă râia s-a întins pe piele, preotul n-are să mai caute să vadă dacă are păr gălbui: este necurat.

37Dacă i se pare că râia a stat pe loc, și că din ea a crescut păr negru, râia este vindecată: este curat, și preotul să-l declare curat.

38Când un bărbat sau o femeie va avea pete pe pielea trupului, și anume pete albe,

39preotul să-l cerceteze. Dacă pe pielea trupului lui sunt pete de un alb gălbui, acestea nu sunt decât niște pete care au făcut spuzeală pe piele: este curat.

40Când unui om îi va cădea părul de pe cap, este pleșuv: este curat.

41Dacă i-a căzut părul de pe cap numai în partea dinainte, este pleșuv în partea dinainte: este curat.

42Dar dacă în partea pleșuvă dinainte sau dinapoi este o rană de un alb roșiatic, este lepră, care a făcut spuzeală în partea pleșuvă dinainte sau dinapoi.

43Preotul să-l cerceteze. Dacă în partea pleșuvă dinapoi sau dinainte este o umflătură de rană de un alb roșiatic, asemănătoare cu lepra de pe pielea trupului,

44este lepros, este necurat: preotul să-l declare necurat; rana lui este pe cap.

45Leprosul, atins de această rană, să-și poarte hainele sfâșiate, și să umble cu capul gol; să-și acopere barba, și să strige: "Necurat! Necurat!"

Ezec 24.17-22;Mic 3.7;Plân 4.15;

46Câtă vreme va avea rana, va fi necurat: este necurat. Să locuiască singur; locuința lui să fie afară din tabără.

Num 5.2;Num 12.14;2Împ 7.3;2Împ 15.5;2Cron 26.21;Luc 17.12;

Semnele leprei de pe haine.

47Când se va arăta o rană de lepră pe o haină, fie haină de lână, fie haină de in,

48în urzeală sau în bătătură de in sau de lână, pe o piele sau pe vreun lucru de piele,

49și rana va fi verzuie sau roșiatică pe haină sau pe piele, în urzeală sau în bătătură, sau pe vreun lucru de piele, este o rană de lepră, și trebuie arătată preotului.

50Preotul să cerceteze rana, și să închidă șapte zile lucrul cu rana.

51Să cerceteze a șaptea zi rana. Dacă rana s-a întins pe haină, în urzeală sau în bătătură, pe piele sau pe lucrul acela de piele, este o rană de lepră învechită: lucrul acela este necurat.

Lev 14.44;

52Să ardă haina, urzeala sau bătătura de lână sau de in, sau lucrul de piele pe care se găsește rana, căci este o lepră învechită: să fie ars în foc.

53Dar dacă preotul vede că rana nu s-a întins pe haină, pe urzeală sau pe bătătură, sau pe lucrul acela de piele,

54să poruncească să se spele partea atinsă de rană, și să-l închidă a doua oară șapte zile.

55Preotul să cerceteze rana, după ce se va spăla. Și dacă rana nu și-a schimbat înfățișarea și nu s-a întins, lucrul acela este necurat: să fie ars în foc, căci o parte din față sau din dos a fost roasă.

56Dacă preotul vede că rana a mai scăzut, după ce a fost spălată, s-o rupă din haină sau din piele, din urzeală sau din bătătură.

57Și dacă se mai ivește pe haină, în urzeală sau în bătătură, sau pe lucrul de piele, înseamnă că este o spuzeală de lepră: lucrul atins de rană să fie ars în foc.

58Haina, urzeala sau bătătura, sau vreun lucru de piele, care a fost spălat, și unde a pierit rana, să se mai spele a doua oară, și va fi curat.

59Aceasta este legea privitoare la rana leprei, când lovește hainele de lână sau de in, urzeala sau bătătura, sau un lucru oarecare de piele, și după care vor fi declarate curate sau necurate."

Curățirea leprei de pe om.

## 1 3 6 9 12 < 14 > 18 21 24 27

1Domnul a vorbit lui Moise, și a zis:

2"Iată care va fi legea cu privire la cel lepros, în ziua curățirii lui. Să-l aducă înaintea preotului.

Mat 8.2-4;Marc 1.40-44;Luc 5.12-14;Luc 17.14;

3Preotul să iasă afară din tabără, și să cerceteze pe cel lepros. Dacă leprosul este tămăduit de rana leprei,

4preotul să poruncească să se ia, pentru cel ce trebuie curățit, două păsări vii și curate, lemn de cedru, cârmâz și isop.

Num 19.6;Evr 9.19;Ps 51.7;

5Preotul să poruncească să se junghie una din aceste păsări într-un vas de pământ, în apă curgătoare.

6Să ia pasărea cea vie, lemnul de cedru, cârmâzul și isopul, și să le înmoaie, împreună cu pasărea cea vie, în sângele păsării junghiate în apa curgătoare.

7Să stropească de șapte ori pe cel ce trebuie curățit de lepră. Apoi să-l declare curat, și să dea drumul păsării celei vii pe câmp.

Evr 9.13;2Împ 5.10-14;

8Cel ce se curăță, trebuie să-și spele hainele, să-și radă tot părul, și să se scalde în apă; și va fi curat. În urmă va putea să intre în tabără, dar să rămână șapte zile afară din cort.

Lev 13.6;Lev 11.25;Num 12.15;

9În ziua a șaptea, să-și radă tot părul, capul, barba și sprâncenele: tot părul să și-l radă; să-și spele hainele și să-și scalde trupul în apă, și va fi curat.

10A opta zi, să ia doi miei fără cusur, și o oaie de un an fără cusur, trei zecimi dintr-o efă de floarea făinii, ca dar de mâncare frământat cu untdelemn, și un log (pahar) de untdelemn.

Mat 8.4;Marc 1.44;Luc 5.14;Lev 2.1;Num 15.4-15;

11Preotul care face curățirea să aducă înaintea Domnului pe omul care se curăță și toate lucrurile acestea, la ușa cortului întâlnirii.

12Preotul să ia unul din miei, și să-l aducă jertfă pentru vină, împreună cu logul de untdelemn; să le legene într-o parte și într-alta înaintea Domnului, ca dar legănat.

Lev 5.2-18;Lev 6.6-7;Ex 29.24;

13Să junghie mielul în locul unde se junghie jertfele de ispășire și arderile de tot, adică în locul sfânt; căci, la jertfa pentru vină, ca și la jertfa de ispășire, dobitocul pentru jertfă va fi al preotului: el este un lucru prea sfânt.

Ex 29.11;Lev 1.5-11;Lev 4.4-24;Lev 7.7;Lev 2.3;Lev 7.6;Lev 21.22;

14Preotul să ia din sângele jertfei de ispășire; să pună pe marginea urechii drepte a celui ce se curăță, pe degetul cel mare de la mâna dreaptă a lui, și pe degetul cel mare de la piciorul drept.

Ex 29.20;Lev 8.23;

15Preotul să ia untdelemn din log, și să toarne în palma mâinii stângi.

16Preotul să-și înmoaie degetul mâinii drepte în untdelemnul din palma mâinii stângi, și să stropească din untdelemn de șapte ori cu degetul înaintea Domnului.

17Din untdelemnul care-i mai rămâne în mână, preotul să pună pe (moalele) marginea urechii drepte a celui ce se curăță, pe degetul cel mare al mâinii drepte și pe degetul cel mare al piciorului drept, deasupra sângelui de la jertfa pentru vină.

18Iar untdelemnul care-i mai rămâne în mână, preotul să-l pună pe capul celui ce se curăță; și preotul să facă ispășire pentru el înaintea Domnului.

Lev 4.26;

19Apoi preotul să aducă jertfa de ispășire; și să facă ispășire pentru cel ce se curăță de întinăciunea lui. În urmă să junghie arderea de tot.

Lev 5.1;Lev 12.7;

20Preotul să aducă pe altar arderea de tot și darul de mâncare; și să facă ispășire pentru omul acesta, și va fi curat.

21Dacă este sărac și nu poate să aducă toate aceste lucruri, atunci să ia un singur miel, care să fie adus ca jertfă pentru vină, după ce a fost legănat într-o parte și într-alta, ca dar legănat, și să facă ispășire pentru el. Să ia o zecime din floarea făinii, frământată cu untdelemn, pentru darul de mâncare, și un log de untdelemn.

Lev 5.7;Lev 12.8;

22Să ia și două turturele sau doi pui de porumbel, după mijloacele lui, unul ca jertfă de ispășire, celălalt ca ardere de tot.

Lev 12.8;Lev 15.14-15;

23În ziua a opta, să aducă pentru curățirea lui toate aceste lucruri la preot, la ușa cortului întâlnirii, înaintea Domnului.

Lev 14.10-11;

24Preotul să ia mielul pentru jertfa de vină, și logul cu untdelemn; și să le legene într-o parte și într-alta, ca dar legănat, înaintea Domnului.

Lev 14.12;

25Să junghie mielul jertfei pentru vină. Preotul să ia din sângele jertfei pentru vină; să pună pe marginea urechii drepte a celui ce se curăță, pe degetul cel mare al mâinii drepte și pe degetul cel mare al piciorului drept.

Lev 14.14;

26Preotul să toarne untdelemn în palma mâinii stângi.

27Preotul să stropească de șapte ori cu degetul de la mâna dreaptă înaintea Domnului din untdelemnul care este în mâna stângă a lui.

28Iar din untdelemnul din mâna lui, preotul să pună pe marginea urechii drepte a celui ce se curăță, pe degetul cel mare al mâinii drepte, și pe degetul cel mare al piciorului drept, în locul unde a pus din sângele jertfei pentru vină.

29Ce mai rămâne din untdelemn în mână, preotul să-l pună pe capul celui ce se curăță, ca să facă ispășire pentru el înaintea Domnului.

30Apoi să aducă una din turturele sau un pui de porumbel, cum va putea,

Lev 14.22;Lev 15.15;

31unul ca jertfă de ispășire, și altul ca ardere de tot, împreună cu darul de mâncare; și preotul să facă ispășire înaintea Domnului pentru cel ce se curăță.

32Aceasta este legea pentru curățirea celui ce are o rană de lepră, și nu poate să aducă tot ce este rânduit pentru curățirea lui."

Lev 14.10;

Curățirea leprei de pe case.

33Domnul a vorbit lui Moise și lui Aaron, și a zis:

34"După ce veți intra în țara Canaanului, pe care v-o dau în stăpânire, dacă voi trimite o rană de lepră pe vreo casă din țara pe care o veți stăpâni,

Gen 17.8;Num 32.22;Deut 7.1;Deut 32.49;

35cel cu casa să se ducă să spună preotului, și să zică: "Mi se pare că este ceva ca o rană în casa mea."

Prov 3.33;Zah 5.4;

36Preotul, înainte de a intra ca să cerceteze rana, să poruncească să se deșarte casa, ca nu cumva tot ce este în ea să se facă necurat. După aceea să intre preotul și să cerceteze casa.

37Preotul să cerceteze rana. Dacă vede că pe zidurile casei sunt niște gropișoare verzui sau roșiatice, părând mai adânci decât zidul,

38să iasă din casă, și, când va ajunge la ușă, să pună să încuie casa șapte zile.

39În ziua a șaptea, preotul să se întoarcă în ea. Și dacă va vedea că rana s-a întins pe zidurile casei,

40să poruncească să se scoată pietrele atinse de rană, și să le arunce afară din cetate într-un loc necurat.

41Să pună să răzuiască toată partea dinăuntru a casei, și tencuiala răzuită să se arunce afară din cetate, într-un loc necurat.

42Să ia alte pietre și să le pună în locul celor dintâi; și să se ia altă tencuială ca să se tencuiască din nou casa.

43Dacă rana se va întoarce și va izbucni din nou în casă, după ce au scos pietrele, după ce au răzuit și tencuit din nou casa,

44preotul să se întoarcă în ea. Și dacă vede că rana s-a întins în casă, este o lepră învechită în casă: casa este necurată.

Lev 13.51;Zah 5.4;

45Să dărâme casa, lemnele, și toată tencuiala casei; și să scoată aceste lucruri afară din cetate, într-un loc necurat.

46Cine va intra în casă în tot timpul când era închisă, va fi necurat până seara.

47Cine se va culca în casă, să-și spele hainele. Cine va mânca în casă, de asemenea să-și spele hainele.

48Dacă preotul, care s-a întors în casă, vede că rana nu s-a întins, după ce a fost tencuită din nou casa, să declare casa curată, căci rana este vindecată.

49Pentru curățirea casei să ia două păsări, lemn de cedru, cârmâz și isop.

Lev 14.4;

50Să junghie una din păsări într-un vas de pământ, într-o apă curgătoare.

51Să ia lemnul de cedru, isopul, cârmâzul și pasărea cea vie; să le înmoaie în sângele păsării junghiate și în apa curgătoare, și să stropească de șapte ori casa.

52Să curețe casa cu sângele păsării, cu apa curgătoare, cu pasărea cea vie, cu lemnul de cedru, cu isopul și cârmâzul.

53Să dea drumul păsării celei vii afară din cetate, pe câmp. Să facă astfel ispășire pentru casă, și ea va fi curată.

Lev 14.20;

54Aceasta este legea pentru orice rană de lepră și pentru râia de cap,

Lev 13.30;

55pentru lepra de pe haine și de pe case,

Lev 13.47;Lev 14.34;

56pentru umflături, pentru pecingini și pentru pete:

Lev 13.2;

57ea arată când un lucru este necurat, și când este curat. Aceasta este legea pentru lepră."

Deut 24.8;Ezec 44.23;

Necurățiile bărbatului.

## 1 3 6 9 12 < 15 > 17 18 21 24 27

1Domnul a vorbit lui Moise și lui Aaron, și a zis:

2"Vorbiți copiilor lui Israel, și spuneți-le: "Orice om care are o scurgere din trupul lui, prin chiar faptul acesta este necurat.

Lev 22.4;Num 5.2;2Sam 3.29;Mat 9.20;Marc 5.25;Luc 8.43;

3Din pricina scurgerii lui este necurat: fie că trupul lui lasă să se facă scurgerea, fie că o oprește, este necurat.

4Orice pat în care se va culca, va fi necurat; și orice lucru pe care va ședea, va fi necurat.

5Cine se va atinge de patul lui, să-și spele hainele, să se scalde în apă, și va fi necurat până seara.

Lev 11.25;Lev 17.15;

6Cine va ședea pe lucrul pe care a șezut el, să-și spele hainele, să se scalde în apă, și să fie necurat până seara.

7Cine se va atinge de trupul lui, să-și spele hainele, să se scalde în apă, și va fi necurat până seara.

8Dacă omul acela scuipă pe un om curat, acesta să-și spele hainele, să se scalde în apă, și va fi necurat până seara.

9Orice șa pe care va călări el, va fi necurată.

10Cine se va atinge de vreun lucru care a fost sub el, va fi necurat până seara; și cine va ridica lucrul acela, să-și spele hainele, să se scalde în apă, și va fi necurat până seara.

11Cine va fi atins de cel cu scurgerea, și nu-și va spăla mâinile în apă, să-și spele hainele, să se scalde în apă, și va fi necurat până seara.

12Orice vas de pământ care va fi atins de el, să fie spart, și orice vas de lemn să fie spălat în apă.

Lev 6.28;Lev 11.32-33;

13După ce va fi curățit de scurgerea lui, omul acela să numere șapte zile pentru curățirea lui; să-și spele hainele, să-și scalde trupul în apă curgătoare, și va fi curat.

Lev 15.28;Lev 14.8;

14În ziua a opta, să ia două turturele sau doi pui de porumbel, să se ducă înaintea Domnului, la ușa cortului întâlnirii, și să-i dea preotului.

Lev 14.22-23;

15Preotul să-i aducă, unul ca jertfă de ispășire, și celălalt ca ardere de tot; și preotul să facă ispășire pentru el înaintea Domnului, pentru scurgerea lui.

Lev 14.30-31;Lev 14.19-31;

16Omul care va avea o scurgere a seminței în somn să-și scalde tot trupul în apă, și va fi necurat până seara.

Lev 22.4;Deut 23.10;

17Orice haină și orice piele care vor fi atinse de scurgerea lui, vor fi spălate cu apă, și vor fi necurate până seara.

18Dacă o femeie s-a culcat cu un astfel de om, să se scalde amândoi în apă, și vor fi necurați până seara.

1Sam 21.4;

Necurăția femeii.

19Femeia care va avea o scurgere, și anume o scurgere de sânge din trupul ei, să rămână șapte zile în necurăția ei. Oricine se va atinge de ea, va fi necurat până seara.

Lev 12.2;

20Orice pat în care se va culca ea în timpul necurăției ei, va fi necurat; și orice lucru pe care va ședea ea, va fi necurat.

21Oricine se va atinge de patul ei, să-și spele hainele, să se scalde în apă, și va fi necurat până seara.

22Oricine se va atinge de un lucru pe care a șezut ea, să-și spele hainele, să se scalde în apă, și va fi necurat până seara.

23Dacă este ceva pe patul sau pe lucrul pe care a șezut ea, cine se va atinge de lucrul acela, va fi necurat până seara.

24Dacă se culcă cineva cu ea, și vine peste el necurăția femeii aceleia, el va fi necurat timp de șapte zile, și orice pat în care se va culca, va fi necurat.

Lev 20.18;

25Femeia care va avea o scurgere de sânge timp de mai multe zile, afară de soroacele ei obișnuite, sau a cărei scurgere va ține mai mult ca de obicei, va fi necurată tot timpul scurgerii ei, ca pe vremea când îi vine sorocul.

Mat 9.20;Marc 5.25;Luc 8.43;

26Orice pat în care se va culca în timpul cât va ține scurgerea aceasta, va fi ca și patul din timpul când ea este la scurgerea de la soroc; și orice lucru pe care va ședea, va fi necurat ca atunci când este ea la scurgerea de la soroc.

27Oricine se va atinge de ele, va fi necurat; să-și spele hainele, să se scalde în apă, și va fi necurat până seara.

28După ce va fi curățită de scurgerea ei, să numere șapte zile, și apoi va fi curată.

Lev 15.13;

29A opta zi, să ia două turturele sau doi pui de porumbel, și să-i ducă preotului, la ușa cortului întâlnirii.

30Preotul să aducă unul ca jertfă de ispășire, și altul ca ardere de tot; și preotul să facă ispășire pentru ea înaintea Domnului, pentru scurgerea care o făcea necurată.

31Așa să depărtați pe copiii lui Israel de necurățiile lor, ca să nu moară din pricina necurățiilor lor, dacă pângăresc cortul Meu, care este în mijlocul lor.

Lev 11.47;Deut 24.8;Ezec 44.23;Num 5.3;Num 19.13-20;Ezec 5.11;Ezec 23.38;

32Aceasta este legea pentru cel ce are o scurgere sau este întinat printr-o lepădare de sămânță în somn,

Lev 15.2;Lev 15.16;

33pentru cea care este la curgerea de la soroc, pentru bărbatul sau femeia care are o scurgere, și pentru bărbatul care se culcă cu o femeie necurată."

Lev 15.19;Lev 15.25;Lev 15.24;

Legea pentru sărbătoarea de peste an a ispășirii.

## 1 3 6 9 12 < 16 > 18 21 24 27

1Domnul a vorbit lui Moise, după moartea celor doi fii ai lui Aaron, morți când s-au înfățișat înaintea Domnului.

Lev 10.1-2;

2Domnul a zis lui Moise: "Vorbește fratelui tău Aaron, și spune-i să nu intre în tot timpul în sfântul locaș, dincolo de perdeaua dinăuntru, înaintea capacului ispășirii, care este pe chivot, ca să nu moară; căci deasupra capacului ispășirii Mă voi arăta în nor.

Ex 30.10;Lev 23.27;Evr 9.7;Evr 10.19;Ex 25.22;Ex 40.34;1Împ 8.10-12;

3Iată cum să intre Aaron în sfântul locaș. Să ia un vițel pentru jertfa de ispășire și un berbec pentru arderea de tot.

Evr 9.7-25;Lev 4.3;

4Să se îmbrace cu tunica sfințită de in, și să-și pună pe trup izmenele de in; să se încingă cu brâul de in, și să-și acopere capul cu mitra de in; acestea sunt veșmintele sfințite, cu care se va îmbrăca el după ce își va spăla trupul în apă.

Ex 28.39-43;Lev 6.10;Ezec 44.17-18;Ex 30.20;Lev 8.6-7;

5Să ia, de la adunarea copiilor lui Israel, doi țapi pentru jertfa de ispășire, și un berbec pentru arderea de tot.

Lev 4.14;Num 29.11;2Cron 92.21;Ezra 6.17;Ezec 45.22-23;

6Aaron să-și aducă vițelul lui pentru jertfa de ispășire, și să facă ispășire, pentru el și pentru casa lui.

Lev 9.7;Evr 5.2;Evr 7.27-28;Evr 9.7;

7Să ia cei doi țapi, și să-i pună înaintea Domnului, la ușa cortului întâlnirii.

8Aaron să arunce sorți pentru cei doi țapi: un sorț pentru Domnul, și un sorț pentru Azazel.

9Aaron să ia țapul care a ieșit la sorți pentru Domnul, și să-l aducă jertfă de ispășire.

10Iar țapul care a ieșit la sorți pentru Azazel, să fie pus viu înaintea Domnului, ca să slujească pentru facerea ispășirii, și să i se dea drumul în pustie pentru Azazel.

1Ioan 2.2;

11Aaron să-și aducă vițelul lui pentru jertfa de ispășire, și să facă ispășire pentru el și pentru casa lui. Să-și junghie vițelul pentru jertfa lui de ispășire.

12Să ia o cădelniță plină cu cărbuni aprinși de pe altarul dinaintea Domnului, și doi pumni de tămâie mirositoare pisată mărunt; să ducă aceste lucruri dincolo de perdeaua dinăuntru;

Lev 10.1;Num 16.18-46;Apoc 8.5;Ex 30.34;

13să pună tămâia pe foc înaintea Domnului, pentru ca norul de fum de tămâie să acopere capacul ispășirii de pe chivotul mărturiei, și astfel nu va muri.

Ex 30.1;Ex 30.7-8;Num 16.7-18;Num 16.46;Apoc 8.3-4;Ex 25.21;

14Să ia din sângele vițelului și să stropească cu degetul pe partea dinainte a capacului ispășirii spre răsărit; să stropească din sânge de șapte ori cu degetul lui înaintea capacului ispășirii.

Lev 4.5;Evr 9.13-25;Evr 10.4;Lev 4.6;

15Să junghie țapul adus ca jertfă de ispășire pentru popor, și să-i ducă sângele dincolo de perdeaua dinăuntru. Cu sângele acesta să facă întocmai cum a făcut cu sângele vițelului, să stropească cu el spre capacul ispășirii și înaintea capacului ispășirii.

Evr 2.17;Evr 5.2;Evr 9.7-28;Lev 16.2;Evr 6.19;Evr 9.3-12;

16Astfel să facă ispășire pentru sfântul locaș, pentru necurățiile copiilor lui Israel și pentru toate călcările de lege, prin care au păcătuit ei. Să facă la fel pentru cortul întâlnirii, care este cu ei în mijlocul necurățiilor lor.

Ex 29.36;Ezec 45.18;Evr 9.22-23;

17Să nu fie nimeni în cortul întâlnirii când va intra Aaron să facă ispășirea în sfântul locaș, până va ieși din ei. Să facă ispășire pentru el și pentru casa lui, și pentru toată adunarea lui Israel.

Ex 34.3;Luc 1.10;

18După ce va ieși, să se ducă la altarul care este înaintea Domnului, și să facă ispășire pentru altar; să ia din sângele vițelului și țapului, și să pună pe coarnele altarului de jur împrejur.

Ex 30.10;Lev 4.7-18;Evr 9.22-23;

19Să stropească pe altar cu degetul lui de șapte ori din sânge, și astfel să-l curețe și să-l sfințească de necurățiile copiilor lui Israel.

Ezec 43.20;

Țapul pentru Azazel.

20Când va isprăvi de făcut ispășirea pentru sfântul locaș, pentru cortul întâlnirii și pentru altar, să aducă țapul cel viu.

Lev 16.16;Ezec 45.20;

21Aaron să-și pună amândouă mâinile pe capul țapului celui viu, și să mărturisească peste el toate fărădelegile copiilor lui Israel și toate călcările lor de lege cu care au păcătuit ei; să le pună pe capul țapului, apoi să-l izgonească în pustie, printr-un om care va avea însărcinarea aceasta.

Isa 53.6;

22Țapul acela va duce asupra lui toate fărădelegile lor într-un pământ pustiit; în pustie, să-i dea drumul.

Isa 53.11-12;Ioan 1.29;Evr 9.28;1Pet 2.24;

23Aaron să intre în cortul întâlnirii; să-și lepede veșmintele de in, pe care le îmbrăcase la intrarea în sfântul locaș, și să le pună acolo.

Ezec 22.14;Ezec 44.19;

24Să-și spele trupul cu apă într-un loc sfânt, și să-și ia din nou veșmintele. Apoi să iasă afară, să-și aducă arderea lui de tot și arderea de tot a poporului, și să facă ispășire pentru el și pentru popor.

Lev 16.3-5;

25Iar grăsimea jertfei de ispășire s-o ardă pe altar.

Lev 4.10;

26Cel ce va izgoni țapul pentru Azazel, să-și spele hainele, și să-și scalde trupul în apă; după aceea, să intre iarăși în tabără.

Lev 15.5;

27Să scoată afară din tabără vițelul ispășitor și țapul ispășitor, al căror sânge a fost dus în sfântul locaș pentru facerea ispășirii, și să le ardă în foc pieile, carnea și balega.

Lev 4.12-21;Lev 6.30;Evr 13.11;

28Cel ce le va arde, să-și spele hainele și să-și scalde trupul în apă; după aceea, să intre iarăși în tabără.

Sărbătoarea ispășirii.

29Aceasta să vă fie o lege veșnică: în luna a șaptea, în a zecea zi a lunii, să vă smeriți sufletele, să nu faceți nici o lucrare, nici băștinașul, nici străinul care locuiește în mijlocul vostru.

Ex 30.10;Lev 23.27;Num 29.7;Isa 58.3-5;Dan 10.3-12;

30Căci în ziua aceasta se va face ispășire pentru voi, ca să vă curățiți: veți fi curățiți de toate păcatele voastre înaintea Domnului.

Ps 51.2;Ier 33.8;Efes 5.26;Evr 9.13-14;Evr 10.1-2;1Ioan 1.7-9;

31Aceasta să fie pentru voi o zi de Sabat, o zi de odihnă, în care să vă smeriți sufletele. Aceasta să fie o lege veșnică.

Lev 23.32;

32Ispășirea să fie făcută de preotul care a primit ungerea și care a fost închinat în slujba Domnului, ca să urmeze tatălui său în slujba preoției; să se îmbrace cu veșmintele de in, cu veșmintele sfințite.

Lev 4.3-16;Ex 29.29-30;Num 20.26-28;Lev 16.4;

33Să facă ispășire pentru Locul prea sfânt, să facă ispășire pentru cortul întâlnirii și pentru altar, și să facă ispășire pentru preoți și pentru tot poporul adunării.

Lev 16.6-24;

34Aceasta să fie pentru voi o lege veșnică: odată pe an să se facă ispășire pentru copiii lui Israel, pentru păcatele lor." Aaron a făcut întocmai cum poruncise lui Moise Domnul.

Lev 23.31;Num 29.7;Ex 30.10;Evr 9.7-25;

Locul pentru jertfe.

## 1 3 6 9 12 15 < 17 > 21 24 27

1Domnul a vorbit lui Moise, și a zis:

2"Vorbește lui Aaron și fiilor lui, și tuturor copiilor lui Israel, și spune-le: "Iată ce a poruncit Domnul.

3Dacă cineva din casa lui Israel junghie în tabără sau afară din tabără un bou, un miel sau o capră,

Deut 12.5-21;

4și nu-l aduce la ușa cortului întâlnirii, ca să-l aducă dar Domnului înaintea cortului Domnului, sângele acesta va fi pus în socoteala omului aceluia: a vărsat sânge; omul acela va fi nimicit din mijlocul poporului său.

Deut 12.5-14;Gen 17.14;

5De aceea copiii lui Israel, în loc să-și junghie jertfele pe câmp, trebuie să le aducă la preot, înaintea Domnului, la ușa cortului întâlnirii, și să le aducă Domnului ca jertfe de mulțumire.

Gen 21.33;Gen 22.2;Gen 31.54;Deut 12.2;1Împ 14.23;2Împ 16.4;2Împ 17.10;2Cron 28.4;Ezec 20.28;Ezec 22.9;

6Preotul să le stropească sângele pe altarul Domnului, la ușa cortului întâlnirii; și să ardă grăsimea, care va fi de un miros plăcut Domnului.

Lev 3.2;Ex 29.18;Lev 3.5-16;Lev 4.31;Num 18.17;

7Să nu-și mai aducă jertfele lor la idolii cu care curvesc. Aceasta va fi o lege veșnică pentru ei și pentru urmașii lor.

Deut 32.17;2Cron 11.15;Ps 106.37;1Cor 10.20;Apoc 9.20;Ex 34.15;Lev 20.5;Deut 31.16;Ezec 23.8;

8Să le spui dar: Dacă un om din casa lui Israel sau dintre străinii care locuiesc în mijlocul lor, aduce o ardere de tot sau vreo altă jertfă,

Lev 1.2-3;

9și n-o aduce la ușa cortului întâlnirii, ca s-o aducă jertfă Domnului, omul acela să fie nimicit din poporul lui.

Lev 17.4;

Să nu mănânce sânge.

10Dacă un om din casa lui Israel sau din străinii care locuiesc în mijlocul lor, mănâncă sânge de orice fel, Îmi voi întoarce Fața împotriva celui ce mănâncă sângele, și-l voi nimici din mijlocul poporului său.

Gen 9.4;Lev 3.17;Lev 7.26-27;Lev 19.26;Deut 12.16-23;Deut 15.23;1Sam 14.33;Ezec 44.7;Lev 20.3-6;Lev 26.17;Ier 44.11;Ezec 14.8;Ezec 15.7;

11Căci viața (Sau: sufletul.) trupului este în sânge. Vi l-am dat ca să-l puneți pe altar, ca să slujească de ispășire pentru sufletele noastre, căci prin viața din el face sângele ispășire.

Lev 17.14;Mat 26.28;Marc 14.24;Rom 3.25;Rom 5.9;Efes 1.7;Col 1.14-20;Evr 13.12;1Pet 1.2;1Ioan 1.7;Apoc 1.5;Evr 9.22;

12De aceea am zis copiilor lui Israel: "Nimeni dintre voi să nu mănânce sânge, și nici străinul care locuiește în mijlocul vostru să nu mănânce sânge.

13Dacă vreunul din copiii lui Israel sau din străinii care locuiesc în mijlocul lor vânează o fiară sau o pasăre care se mănâncă, să-i verse sângele și să-l acopere cu țărână.

Lev 7.26;Deut 12.16-24;Deut 15.23;Ezec 24.7;

14Căci viața oricărui trup stă în sângele lui, care este în el. De aceea am zis copiilor lui Israel: "Să nu mâncați sângele nici unui trup; căci viața oricărui trup este sângele lui: oricine va mânca din el, va fi nimicit.

Lev 17.11-12;Gen 9.4;Deut 12.23;

15Oricine, fie băștinaș, fie străin, care va mânca dintr-o fiară moartă sau sfâșiată, să-și spele hainele, să se scalde în apă, și va fi necurat până seara; apoi va fi curat.

Ex 22.31;Lev 22.8;Deut 14.21;Ezec 4.14;Ezec 44.31;Lev 11.25;Lev 15.5;

16Dacă nu-și spală hainele, și nu-și scaldă trupul, își va purta fărădelegea lui."

Lev 5.1;Lev 7.18;Lev 19.8;Num 19.20;

Oprirea însoțirilor nelegiuite.

## 1 3 6 9 12 15 < 18 > 20 21 24 27

1Domnul a vorbit lui Moise, și a zis:

2"Vorbește copiilor lui Israel și spune-le: "Eu sunt Domnul, Dumnezeul vostru.

Lev 18.4;Ex 6.7;Lev 11.44;Lev 19.4-34;Lev 20.7;Ezec 20.5-20;

3Să nu faceți ce se face în țara Egiptului unde ați locuit, și să nu faceți ce se face în țara Canaanului unde vă duc Eu: să nu vă luați după obiceiurile lor.

Ezec 20.7-8;Ezec 23.8;Ex 23.24;Lev 20.23;Deut 12.4-31;

4Să împliniți poruncile Mele, și să țineți legile Mele: să le urmați. Eu sunt Domnul, Dumnezeul vostru.

Deut 4.1-2;Deut 6.1;Ezec 20.19;

5Să păziți legile și poruncile Mele: omul care le va împlini, va trăi prin ele. Eu sunt Domnul!

Ezec 20.11-21;Luc 10.28;Rom 10.5;Gal 3.12;

6Nici unul din voi să nu se apropie de ruda lui de sânge, ca să-i descopere goliciunea. Eu sunt Domnul.

Ex 6.2-29;Mal 3.6;

7Să nu descoperi goliciunea tatălui tău, nici goliciunea mamei tale. Ți-este mamă: să nu-i descoperi goliciunea.

Lev 20.11;

8Să nu descoperi goliciunea nevestei tatălui tău. Este goliciunea tatălui tău.

Gen 49.4;Lev 20.11;Deut 22.30;Deut 27.20;Ezec 22.10;Amos 2.7;1Cor 5.1;

9Să nu descoperi goliciunea surorii tale, fata tatălui tău, sau fata mamei tale, născută în casă sau afară din casă.

Lev 20.17;2Sam 13.12;Ezec 22.11;

10Să nu descoperi goliciunea fetei fiului tău sau a fetei tale. Căci este goliciunea ta.

11Să nu descoperi goliciunea fetei nevestei tatălui tău, născută din tatăl tău. Ți-este soră.

12Să nu descoperi goliciunea surorii tatălui tău. Este rudă de aproape cu tatăl tău.

Lev 20.19;

13Să nu descoperi goliciunea surorii mamei tale. Este rudă de aproape cu mama ta.

14Să nu descoperi goliciunea fratelui tatălui tău. Să nu te apropii de nevasta lui. Ți-este mătușă.

Lev 20.20;Gen 38.18-26;Lev 20.12;Ezec 22.11;

15Să nu descoperi goliciunea nurorii tale. Este nevasta fiului tău: să nu-i descoperi goliciunea.

16Să nu descoperi goliciunea nevestei fratelui tău. Este goliciunea fratelui tău.

Lev 20.21;Mat 14.4;Deut 25.5;Mat 22.24;Marc 12.19;

17Să nu descoperi goliciunea unei femei și a fetei ei. Să nu iei pe fata fiului ei, nici pe fata fetei ei, ca să le descoperi goliciunea. Îți sunt rude de aproape: este o nelegiuire.

Lev 20.14;

18Să nu iei pe sora nevestei tale, ca să-i faci în necaz, descoperindu-i goliciunea alături de nevasta ta, cât timp ea este încă în viață.

1Sam 1.6-8;

19Să nu te apropii de o femeie în timpul necurăției ei, când este la soroc, ca să-i descoperi goliciunea.

Lev 20.18;Ezec 18.6;Ezec 22.10;

20Să nu te împreuni cu nevasta semenului tău, ca să te pângărești cu ea.

Lev 20.10;Ex 20.14;Deut 5.18;Deut 22.22;Prov 6.29-32;Mal 3.5;Mat 5.27;Rom 2.22;1Cor 6.9;Evr 13.4;

21Să nu dai pe nici unul din copiii tăi ca să fie adus jertfă lui Moloh, și să nu pângărești Numele Dumnezeului tău. Eu sunt Domnul.

Lev 20.2;2Împ 16.3;2Împ 21.6;2Împ 23.10;Ier 19.5;Ezec 20.31;Ezec 23.37-39;1Împ 11.7-33;Fapt 7.43;Lev 19.12;Lev 20.3;Lev 21.6;Lev 22.2-32;Ezec 36.20;Mal 1.12;

22Să nu te culci cu un bărbat cum se culcă cineva cu o femeie. Este o urâciune.

Lev 20.13;Rom 1.27;1Cor 6.9;1Tim 1.10;

23Să nu te culci cu o vită, ca să te pângărești cu ea. Femeia să nu se apropie de o vită, ca să curvească cu ea. Este o mare mișelie.

Lev 20.15-16;Ex 22.19;Lev 20.12;

24Să nu vă spurcați cu nici unul din aceste lucruri, căci prin toate aceste lucruri s-au spurcat neamurile pe care le voi izgoni dinaintea voastră.

Lev 18.30;Mat 15.18-20;Marc 7.21-23;1Cor 3.17;Lev 20.23;Deut 18.12;

25Țara a fost spurcată prin ele; Eu îi voi pedepsi fărădelegea, și pământul va vărsa din gura lui pe locuitorii lui.

Num 35.34;Ier 2.7;Ier 16.18;Ezec 36.17;Ps 89.32;Isa 26.21;Ier 5.9-29;Ier 9.9;Ier 14.10;Ier 23.2;Osea 2.13;Osea 8.13;Osea 9.9;Lev 18.28;

26Păziți dar legile și poruncile Mele, și nu faceți nici una din aceste spurcăciuni, nici băștinașul, nici străinul care locuiește în mijlocul vostru.

Lev 18.5-30;Lev 20.22-23;

27Căci toate aceste spurcăciuni le-au făcut oamenii din țara aceasta, care au fost înaintea voastră în ea; și astfel țara a fost pângărită.

28Luați seama ca nu cumva să vă verse și pe voi țara din gura ei, dacă o spurcați, cum a vărsat pe neamurile care erau în ea înaintea voastră.

Lev 20.22;Ier 9.19;Ezec 36.13-17;

29Căci toți cei ce vor face vreuna din aceste spurcăciuni, vor fi nimiciți din mijlocul poporului lor.

30Păziți poruncile Mele, și nu faceți nici unul din obiceiurile urâte care se făceau înaintea voastră, ca să nu vă spurcați cu ele. Eu sunt Domnul Dumnezeul vostru."

Lev 18.3-26;Lev 20.23;Deut 18.9;Lev 18.24;Lev 18.2-4;

Felurite legi ca tâlcuire a poruncilor.

## 1 3 6 9 12 15 < 19 > 21 24 27

1Domnul a vorbit lui Moise, și a zis:

2"Vorbește întregii adunări a copiilor lui Israel, și spune-le: Fiți sfinți, căci Eu sunt sfânt, Eu, Domnul, Dumnezeul vostru.

Lev 11.44;Lev 20.7-26;1Pet 1.16;

3Fiecare din voi să cinstească pe mama sa și pe tatăl său, și să păzească Sabatele Mele. Eu sunt Domnul, Dumnezeul vostru.

Ex 20.12;Ex 20.8;Ex 31.13;

4Să nu vă întoarceți spre idoli, și să nu vă faceți dumnezei turnați. Eu sunt Domnul, Dumnezeul vostru.

Ex 20.4;Lev 26.1;1Cor 10.14;1Ioan 5.21;Ex 34.17;Deut 27.15;

Porunci privitoare la jertfa de mulțumire.

5Când veți aduce Domnului o jertfă de mulțumire, s-o aduceți așa ca să fie primită.

Lev 7.16;

6Jertfa să fie mâncată în ziua când o veți jertfi, sau a doua zi; ce va mai rămâne până a treia zi, să se ardă în foc.

7Dacă va mânca cineva din ea a treia zi, faptul acesta va fi un lucru urât: jertfa nu va fi primită.

8Cine va mânca din ea, își va purta vina păcatului său, căci necinstește ce a fost închinat Domnului: omul acela va fi nimicit din poporul lui.

9Când veți secera holdele țării, să lași nesecerat un colț din câmpul tău, și să nu strângi spicele rămase pe urma secerătorilor.

Lev 23.22;Deut 24.19-21;Rut 2.15-16;

10Nici să nu culegi strugurii rămași după cules în via ta, și să nu strângi boabele care vor cădea din ei. Să le lași săracului și străinului. Eu sunt Domnul, Dumnezeul vostru.

11Să nu furați, și să nu mințiți, nici să nu vă înșelați unii pe alții.

Ex 20.15;Ex 22.1-12;Deut 5.19;Lev 6.2;Efes 4.25;Col 3.9;

12Să nu jurați strâmb pe Numele Meu, căci ai necinsti astfel Numele Dumnezeului tău. Eu sunt Domnul.

Ex 20.7;Lev 6.3;Deut 5.11;Mat 5.33;Iac 5.12;Lev 18.21;

13Să nu asuprești pe aproapele tău, și să nu storci nimic de la el prin silă. Să nu oprești până a doua zi plata celui tocmit cu ziua.

Marc 10.19;1Tes 4.6;Deut 24.14-15;Mal 3.5;

14Să nu vorbești de rău pe un surd, și să nu pui înaintea unui orb nimic care să-l poată face să cadă; ci să te temi de Dumnezeul tău. Eu sunt Domnul.

Deut 27.18;Rom 14.13;Lev 19.32;Gen 42.18;Lev 25.17;Ecl 5.7;1Pet 2.17;

15Să nu faceți nedreptate la judecată: să nu cauți la fața săracului, și să nu părtinești pe nimeni din cei mari, ci să judeci pe aproapele tău după dreptate.

Ex 23.2-3;Deut 1.17;Deut 16.19;Deut 27.19;Ps 82.2;Prov 24.23;Iac 2.9;

16Să nu umbli cu bârfeli în poporul tău. Să nu te ridici împotriva vieții aproapelui tău. Eu sunt Domnul.

Ex 23.1;Ps 15.3;Ps 50.20;Prov 11.13;Prov 20.19;Ezec 22.9;Ex 23.1-7;1Împ 21.13;Mat 26.60-61;Mat 27.4;

17Să nu urăști pe fratele tău în inima ta; să mustri pe aproapele tău, dar să nu te încarci cu un păcat din pricina lui.

1Ioan 2.9-11;1Ioan 3.15;Mat 18.15;Luc 17.3;Gal 6.1;Efes 5.11;1Tim 5.20;2Tim 4.2;Tit 1.13;Tit 2.15;

18Să nu te răzbuni, și să nu ții necaz pe copiii poporului tău. Să iubești pe aproapele tău ca pe tine însuți. Eu sunt Domnul.

2Sam 13.22;Prov 20.22;Rom 12.17-19;Gal 5.20;Efes 4.31;Iac 5.9;1Pet 2.1;Mat 5.43;Mat 22.39;Rom 13.9;Gal 5.14;Iac 2.8;

19Să păziți legile Mele. Să nu împreuni vite de două soiuri deosebite; să nu semeni în ogorul tău două feluri de semințe; și să nu porți o haină țesută din două feluri de fire.

Deut 22.9-10;Deut 22.11;

20Când un om se va culca cu o femeie, roabă logodită cu un alt bărbat, și ea n-a fost răscumpărată de tot sau slobozită, să fie pedepsiți amândoi, dar nu pedepsiți cu moartea, pentru că ea nu era slobodă.

21El să aducă Domnului pentru vina lui, la ușa cortului întâlnirii, un berbec ca jertfă pentru vină.

Lev 5.15;Lev 6.6;

22Preotul să facă ispășire pentru el înaintea Domnului, pentru păcatul pe care l-a făcut, cu berbecul adus ca jertfă pentru vină; și păcatul pe care l-a făcut, îi va fi iertat.

23Când veți intra în țară, și veți sădi tot felul de pomi roditori, roadele lor să le priviți ca netăiate împrejur; timp de trei ani să fie netăiate împrejur pentru voi; să nu mâncați din ele.

24În al patrulea an, toate roadele să fie închinate Domnului, spre lauda Lui.

Deut 12.17-18;Prov 3.9;

25În al cincilea an, să mâncați roadele, ca ele să vi se înmulțească din ce în ce mai mult: Eu sunt Domnul, Dumnezeul vostru.

26Să nu mâncați nimic cu sânge. Să nu ghiciți după vârcolaci, nici după nori.

Lev 17.10;Deut 12.23;Deut 18.10-14;1Sam 15.23;2Împ 17.17;2Împ 21.6;2Cron 33.6;Mal 3.5;

27Să nu vă tăiați rotund colțurile părului, și să nu-ți razi colțurile bărbii.

Lev 21.5;Isa 15.2;Ier 9.26;Ier 48.37;

28Să nu vă faceți tăieturi în carne pentru un mort, și să nu vă faceți slove săpate pe voi. Eu sunt Domnul.

Lev 21.5;Deut 14.1;Ier 16.6;Ier 48.37;

29Să nu-ți necinstești fata, dând-o să fie curvă, pentru ca nu cumva țara să ajungă un loc de curvie, și să se umple de fărădelegi.

Deut 23.17;

30Să păziți Sabatele Mele, și să cinstiți locașul Meu cel sfânt. Eu sunt Domnul.

Lev 19.3;Lev 26.2;Ecl 5.11;

31Să nu vă duceți la cei ce cheamă duhurile morților, nici la vrăjitori: să nu-i întrebați, ca să nu vă spurcați cu ei. Eu sunt Domnul, Dumnezeul vostru.

Ex 22.18;Lev 20.6-27;Deut 18.10;1Sam 28.7;1Cron 10.13;Isa 8.19;Fapt 16.16;

32Să te scoli înaintea perilor albi, și să cinstești pe bătrân. Să te temi de Dumnezeul tău. Eu sunt Domnul.

Prov 20.29;1Tim 5.1;Lev 19.14;

33Dacă un străin vine să locuiască împreună cu voi în țara voastră, să nu-l asupriți.

Ex 22.21;Ex 23.9;

34Să vă purtați cu străinul care locuiește între voi ca și cu un băștinaș din mijlocul vostru; să-l iubiți ca pe voi înșivă, căci și voi ați fost străini în țara Egiptului. Eu sunt Domnul, Dumnezeul vostru.

Ex 12.48-49;Deut 10.19;

35Să nu faceți nedreptate la judecată, nici în măsurile de lungime, nici în greutăți, nici în măsurile de încăpere.

Lev 19.15;

36Să aveți cumpene drepte, greutăți drepte, efe (Măsură pentru cereale = cam douăzeci de litri.) drepte, și hine drepte. Eu sunt Domnul, Dumnezeul vostru, care v-am scos din țara Egiptului.

Deut 25.13-15;Prov 11.1;Prov 16.11;Prov 20.10;

37Să păziți toate legile Mele și toate poruncile Mele, și să le împliniți. Eu sunt Domnul."

Lev 18.4-5;Deut 4.5-6;Deut 5.1;Deut 6.25;

Pedepse.

## 1 3 6 9 12 15 18 < 20 > 24 27

1Domnul a vorbit lui Moise, și a zis:

2"Spune copiilor lui Israel: "Dacă un om dintre copiii lui Israel sau dintre străinii care locuiesc în Israel, dă lui Moloh pe unul din copiii lui, omul acela să fie pedepsit cu moartea: poporul din țară să-l ucidă cu pietre.

Lev Cap 18;Lev Cap 18;Lev Cap 21;Deut 12.31;Deut 18.10;2Împ 17.17;2Împ 23.10;2Cron 33.6;Ier 7.31;Ier 32.35;Ezec 20.26-31;

3Și Eu Îmi voi întoarce Fața împotriva omului aceluia, și-l voi nimici din mijlocul poporului său, pentru că a dat lui Moloh pe unul din copiii săi, a spurcat locașul Meu cel sfânt, și a necinstit Numele Meu cel sfânt.

Lev 17.10;Ezec 5.11;Ezec 23.38-39;Lev 18.21;

4Dacă poporul țării închide ochii față de omul acela, care dă lui Moloh copii de ai săi, și nu-l omoară,

Deut 17.2-5;

5Îmi voi întoarce Eu Fața împotriva omului aceluia și împotriva familiei lui, și-l voi nimici din mijlocul poporului lui, împreună cu toți cei ce curvesc ca el cu Moloh.

Lev 17.10;Ex 20.5;Lev 17.7;

6Dacă cineva se duce la cei ce cheamă pe morți și la ghicitori, ca să curvească după ei, Îmi voi întoarce Fața împotriva omului aceluia, și-l voi nimici din mijlocul poporului lui.

Lev 19.31;

7Voi, să vă sfințiți, și să fiți sfinți, căci Eu sunt Domnul, Dumnezeul vostru.

Lev 11.44;Lev 19.2;1Pet 1.16;

8Să păziți legile Mele, și să le împliniți. Eu sunt Domnul, care vă sfințesc.

Lev 19.37;Ex 31.13;Lev 21.8;Ezec 37.28;

9Dacă un om oarecare blestemă pe tatăl său sau pe mama sa, să fie pedepsit cu moartea; a blestemat pe tatăl său sau pe mama sa: sângele lui să cadă asupra lui.

Ex 21.17;Deut 27.16;Prov 20.20;Mat 15.4;Lev 20.11-27;2Sam 1.16;

10Dacă un om preacurvește cu o femeie măritată, dacă preacurvește cu nevasta aproapelui său, omul acela și femeia aceea preacurvari să fie pedepsiți cu moartea.

Lev 18.20;Deut 22.22;Ioan 8.4-5;

11Dacă un om se culcă cu nevasta tatălui său, și descoperă astfel goliciunea tatălui său, omul acela și femeia aceea să fie pedepsiți cu moartea; sângele lor să cadă asupra lor.

Lev 18.8;

12Dacă un om se culcă cu nora sa, amândoi să fie pedepsiți cu moartea; au făcut o amestecătură de sânge: sângele lor să cadă asupra lor.

Lev 18.15;Lev 18.23;

13Dacă un om se culcă cu un om cum se culcă cineva cu o femeie, amândoi au făcut un lucru scârbos; să fie pedepsiți cu moartea, sângele lor să cadă asupra lor.

Lev 18.22;Deut 23.17;Gen 19.5;Jud 19.22;

14Dacă un om ia de nevastă pe fată și pe mama ei, este o nelegiuire: să-i ardă în foc, pe el și pe ele, ca nelegiuirea aceasta să nu fie în mijlocul vostru.

Lev 18.17;Deut 27.23;

15Dacă un om se culcă cu o vită, să fie pedepsit cu moartea; și vita s-o omorâți.

Lev 18.23;Deut 27.21;

16Dacă o femeie se apropie de o vită, ca să curvească cu ea, să ucizi și pe femeie și pe vită; să fie omorâte: sângele lor să cadă asupra lor.

17Dacă un om ia pe sora sa, fata tatălui său sau fata mamei lui, dacă îi vede goliciunea ei și ea îi vede pe a lui, este o mișelie; să fie nimiciți sub ochii copiilor poporului lor; el a descoperit goliciunea surorii lui, își va lua pedeapsa pentru păcatul lui.

Lev 18.9;Deut 27.22;Gen 20.12;

18Dacă un om se culcă cu o femeie care este la sorocul femeilor, și-i descoperă goliciunea, dacă-i descoperă scurgerea, și ea își descoperă scurgerea sângelui ei, amândoi să fie nimiciți din mijlocul poporului lor.

Lev 18.19;Lev 15.24;

19Să nu descoperi goliciunea surorii mamei tale, nici a surorii tatălui tău, căci înseamnă să descoperi pe ruda ta de aproape: amândoi aceștia își vor lua pedeapsa păcatului.

Lev 18.12-13;Lev 18.6;

20Dacă un om se culcă cu mătușa sa, a descoperit goliciunea unchiului său; își vor lua pedeapsa păcatului lor: vor muri fără copii.

Lev 18.14;

21Dacă un om ia pe nevasta fratelui său, este o necurăție; a descoperit goliciunea fratelui său: nu vor avea copii.

Lev 18.16;

22Să păziți toate legile Mele și toate poruncile Mele, și să le împliniți, pentru ca țara în care vă duc să vă așez, să nu vă verse din gura ei.

Lev 18.26;Lev 19.37;Lev 18.25-28;

23Să nu trăiți după obiceiurile neamurilor, pe care le voi izgoni dinaintea voastră; căci ele au făcut toate aceste lucruri, și Mi-este scârbă de ele.

Lev 18.3-30;Lev 18.27;Deut 9.5;

24V-am spus: "Voi le veți stăpâni țara; Eu vă voi da-o în stăpânire: este o țară în care curge lapte și miere." Eu sunt Domnul, Dumnezeul vostru, care v-am pus de o parte dintre popoare.

Ex 3.17;Ex 6.8;Lev 20.26;Ex 19.5;Ex 33.16;Deut 7.6;Deut 14.2;1Împ 8.53;

25Să faceți deosebire între dobitoacele curate și necurate, între păsările curate și necurate, ca să nu vă spurcați prin dobitoacele, prin păsările, prin toate târâtoarele de pe pământ, pe care v-am învățat să le deosebiți ca necurate.

Lev 11.47;Deut 14.4;Lev 11.43;

26Voi să-Mi fiți sfinți, căci Eu sunt sfânt, Eu, Domnul; Eu v-am pus de o parte dintre popoare, ca să fiți ai Mei.

Lev 20.7;Lev 19.2;1Pet 1.16;Lev 20.24;Tit 2.14;

27Dar dacă un om sau o femeie cheamă duhul unui mort, sau se îndeletnicește cu ghicirea, să fie pedepsiți cu moartea; să-i ucideți cu pietre: sângele lor să cadă asupra lor."

Ex 22.18;Lev 19.31;Deut 18.10-11;1Sam 28.7-8;Lev 20.9;

Porunci privitoare la preoți.

## 1 3 6 9 12 15 18 < 21 > 23 24 27

1Domnul a zis lui Moise: "Vorbește preoților, fiilor lui Aaron, și spune-le: "Un preot să nu se atingă de un mort din poporul său, ca să nu se facă necurat;

Ezec 44.25;

2afară de rudele lui cele mai de aproape, de mama lui, de tatăl lui, de fiul lui, de fratele lui,

3și de sora sa care-i încă fecioară, stă lângă el și nu este măritată, afară de aceștia, să nu se atingă de nici un alt mort.

4Ca unul care este fruntaș în poporul lui, să nu se facă necurat, atingându-se de un mort.

5Preoții să nu-și facă un loc pleșuv în cap, pentru un mort, să nu-și radă colțurile bărbii, și să nu-și facă tăieturi în carne.

Lev 19.27-28;Deut 14.1;Ezec 44.20;

6Să fie sfinți pentru Dumnezeul lor, și să nu necinstească Numele Dumnezeului lor; căci ei aduc Domnului jertfele mistuite de foc, mâncarea Dumnezeului lor: de aceea să fie sfinți.

Lev 18.21;Lev 19.12;

7Să nu-și ia de nevastă o curvă sau o spurcată, nici o femeie lăsată de bărbatul ei, căci ei sunt sfinți pentru Dumnezeul lor.

Ezec 44.22;Deut 24.1-2;

8Să-l socotești ca sfânt, căci el aduce mâncarea Dumnezeului tău; el să fie sfânt pentru tine, căci Eu sunt sfânt, Eu, Domnul, care vă sfințesc.

Lev 20.7-8;

9Dacă fata unui preot se necinstește curvind, necinstește pe tatăl ei: să fie arsă în foc.

Gen 38.24;

Marele preot.

10Preotul care este mare preot între frații lui, pe capul căruia a fost turnat untdelemnul pentru ungere, și care a fost închinat în slujba Domnului și îmbrăcat în veșminte sfințite, să nu-și descopere capul, și să nu-și sfâșie veșmintele.

Ex 29.29-30;Lev 8.12;Lev 16.32;Num 35.25;Ex 28.2;Lev 16.32;Lev 10.6;

11Să nu se ducă la nici un mort; să nu se facă necurat, și să nu se atingă nici chiar de tatăl său sau de mama sa.

Num 19.14;Lev 21.1-2;

12Să nu iasă din sfântul locaș, și să nu necinstească sfântul locaș al Dumnezeului său; căci untdelemnul ungerii Dumnezeului său este o cunună pe el. Eu sunt Domnul.

Lev 10.7;Ex 28.36;Lev 8.9-30;

13Femeia pe care o va lua el de nevastă, să fie fecioară.

Lev 21.7;Ezec 44.22;

14Să nu ia nici o văduvă, nici o femeie despărțită de bărbat, nici o femeie spurcată sau curvă; ci femeia pe care o va lua de nevastă din poporul său, să fie fecioară.

15Să nu-și necinstească sămânța în poporul lui; căci Eu sunt Domnul, care-l sfințesc."

Lev 21.8;

Însușirile preotului.

16Domnul a vorbit lui Moise, și a zis:

17"Vorbește lui Aaron, și spune-i: "Nici un om din neamul tău și din urmașii tăi care va avea o meteahnă trupească, să nu se apropie ca să aducă mâncarea Dumnezeului lui.

Lev 10.3;Num 16.5;Ps 65.4;

18Nici un om care va avea o meteahnă trupească nu va putea să se apropie: și anume nici un om orb, șchiop, cu nasul cârn sau cu un mădular mai lung;

Lev 22.23;

19nici un om cu piciorul frânt sau cu mâna frântă;

20nici un om ghebos sau pipernicit, cu albeață în ochi, care are râie, pecingine sau boșit.

Deut 23.1;

21Nici un om din neamul preotului Aaron, care va avea vreo meteahnă trupească, să nu se apropie ca să aducă Domnului jertfele mistuite de foc; are o meteahnă trupească: să nu se apropie ca să aducă mâncarea Dumnezeului lui.

Lev 21.6;

22Din mâncarea Dumnezeului lui, fie lucruri prea sfinte, fie lucruri sfinte, va putea să mănânce.

Lev 2.3-10;Lev 6.17-29;Lev 7.1;Lev 24.9;Num 18.9;Lev 22.10-12;Num 18.19;

23Dar să nu se ducă la perdeaua dinăuntru, și să nu se apropie de altar, căci are o meteahnă trupească; să nu-Mi necinstească locașurile Mele cele sfinte, căci Eu sunt Domnul, care îi sfințesc."

Lev 21.12;

24Astfel a vorbit Moise lui Aaron și fiilor săi, și tuturor copiilor lui Israel.

Când să mănânce din jertfe.

## 1 3 6 9 12 15 18 < 22 > 24 27

1Domnul a vorbit lui Moise, și a zis:

2Vorbește lui Aaron și fiilor lui, ca să se ferească de lucrurile sfinte, care Îmi sunt închinate de copiii lui Israel, și să nu necinstească Numele Meu cel sfânt. Eu sunt Domnul.

Num 6.3;Lev 18.21;Ex 28.38;Num 18.32;Deut 15.19;

3Spune-le: "Orice om dintre urmașii voștri și din neamul vostru, care se va apropia de lucrurile sfinte pe care le închină Domnului copiii lui Israel, și care va avea pe el o necurăție, omul acela să fie nimicit dinaintea Mea. Eu sunt Domnul.

Lev 7.20;

4Orice om din neamul lui Aaron, care va avea lepră sau scurgere de sămânță, să nu mănânce din lucrurile sfinte până nu va fi curat. Tot așa și cel ce se va atinge de cineva spurcat prin atingerea de vreun mort, de cel ce va avea o lepădare de sămânță în somn,

Lev 15.2;Lev 14.2;Lev 15.13;Num 19.11-22;Lev 15.16;

5cel ce se va atinge de o târâtoare și se va spurca, sau un om atins de vreo necurăție oarecare și care se va fi făcut necurat prin ea.

Lev 11.24-44;Lev 15.7-19;

6Cine se va atinge de aceste lucruri, va fi necurat până seara; să nu mănânce din lucrurile sfinte, decât după ce își va scălda trupul în apă;

Lev 15.5;Evr 10.22;

7după asfințitul soarelui, va fi curat; și în urmă va mânca din lucrurile sfinte, căci aceasta este hrana lui.

Lev 21.22;Num 18.11-13;

8Să nu mănânce dintr-o vită moartă sau sfâșiată, ca să nu se spurce cu ea. Eu sunt Domnul.

Ex 22.31;Lev 17.15;Ezec 44.31;

9Să păzească poruncile Mele, ca să nu-și ia pedeapsa pentru păcatul lor și să nu moară, pentru că au necinstit lucrurile sfinte. Eu sunt Domnul, care îi sfințesc.

Ex 28.43;Num 18.22-32;

Cine să nu mănânce din lucrurile sfinte.

10Nici un străin să nu mănânce din lucrurile sfinte; cel ce locuiește la un preot ca oaspete, și cel tocmit cu ziua, să nu mănânce din lucrurile sfinte.

1Sam 21.6;

11Dar robul cumpărat de preot cu preț de argint, va putea să mănânce, tot așa și cel născut în casa lui; ei să mănânce din hrana lui.

Num 18.11-13;

12Fata unui preot, măritată după un străin, să nu mănânce din lucrurile sfinte aduse jertfă prin ridicare.

13Dar fata unui preot, care va fi rămas văduvă sau despărțită de bărbat, fără să aibă copii, și care se va întoarce în casa tatălui său, ca atunci când era fată, va putea să mănânce din hrana tatălui ei. Dar nici un străin să nu mănânce din ea.

Gen 38.11;Lev 10.14;Num 18.11-19;

14Dacă un om mănâncă dintr-un lucru sfânt, fără să bage de seamă, să dea preotului prețul lucrului sfânt, adăugând încă o cincime la el.

Lev 5.15-16;

15Preoții să nu necinstească lucrurile sfinte aduse de copiii lui Israel, pe care le-au adus ei Domnului ca jertfă prin ridicare;

Num 18.32;

16ei vor face să apese astfel asupra lor păcatul de care s-ar face vinovați mâncând din lucrurile sfinte: căci Eu sunt Domnul, care îi sfințesc."

Lev 22.9;

Jertfele să fie fără cusur.

17Domnul a vorbit lui Moise, și a zis:

18"Vorbește lui Aaron și fiilor lui, și tuturor copiilor lui Israel, și spune-le: "Orice om din casa lui Israel sau dintre străinii din Israel, care va aduce o ardere de tot Domnului, fie pentru împlinirea unei juruințe, fie ca dar de bună voie,

Lev 1.2-10;Num 15.14;

19să ia o parte bărbătească fără cusur din boi, miei sau capre, pentru ca jertfa să fie primită.

Lev 1.3;

20Să nu aduceți nici una care să aibă vreun cusur, căci n-ar fi primită.

Deut 15.21;Deut 17.1;Mal 1.8-14;Efes 5.27;Evr 9.14;1Pet 1.19;

21Dacă un om aduce Domnului din boi sau din oi o jertfă de mulțumire, fie pentru împlinirea unei juruințe, fie ca dar de bună voie, vita pentru jertfă să fie fără cusur, ca să fie primită; să n-aibă nici un cusur în ea.

Lev 3.1-6;Lev 7.16;Num 15.3-8;Deut 23.21-23;Ps 61.8;Ps 65.1;Ecl 5.4-5;

22Să n-aduceți nici una care să fie oarbă, slută, sau ciuntită, care să aibă bube, râie sau pecingine; din acestea să n-aduceți pe altar ca jertfă mistuită de foc înaintea Domnului.

Lev 22.20;Mal 1.8;Lev 1.9-13;Lev 3.3-5;

23Ca dar de bună voie vei putea să jertfești un bou sau un miel cu un mădular prea lung sau prea scurt; dar, ca dar pentru împlinirea unei juruințe, nu va fi primit.

Lev 21.18;

24Să n-aduceți Domnului un dobitoc cu boașele frânte, stricate, smulse sau tăiate; să nu-l aduceți ca jertfă în țara voastră.

25Nici să nu luați de la străin vreunul din aceste dobitoace, ca să-l aduceți ca mâncare Dumnezeului vostru; căci sunt sluțite, au metehne: și n-ar fi primite."

Num 15.15-16;Lev 21.6-17;Mal 1.14;

26Domnul a zis lui Moise:

27"Vițelul, mielul sau iedul, după naștere, să mai rămână șapte zile cu mama sa, și apoi, de la a opta zi înainte, va fi primit să fie adus Domnului ca jertfă mistuită de foc.

Ex 22.30;

28Vaca, oaia sau capra, să n-o junghiați ca jertfă în aceeași zi cu fătul lor.

Deut 22.6;

29Când veți aduce Domnului o jertfă de mulțumire, s-o aduceți așa ca să fie primită.

Lev 7.12;Ps 107.22;Ps 116.17;Amos 4.5;

30Vita să se mănânce în aceeași zi; să nu lăsați nimic din ea până a doua zi dimineața. Eu sunt Domnul.

Lev 7.15;

31Să păziți poruncile Mele, și să le împliniți. Eu sunt Domnul.

Lev 19.37;Num 15.40;Deut 4.40;

32Să nu necinstiți Numele Meu cel sfânt, ca să fiu sfințit în mijlocul copiilor lui Israel. Eu sunt Domnul, care vă sfințesc,

Lev 18.21;Lev 10.3;Mat 6.9;Luc 11.2;Lev 20.8;

33și care v-am scos din țara Egiptului, ca să fiu Dumnezeul vostru. Eu sunt Domnul."

Ex 6.7;Lev 11.45;Lev 19.36;Lev 25.38;Num 15.41;

Sărbătorile. Sabatul.

## 1 3 6 9 12 15 18 21 < 23 > 27

1Domnul a vorbit lui Moise, și a zis:

2"Vorbește copiilor lui Israel, și spune-le: "Iată sărbătorile Domnului, pe care le veți vesti ca adunări sfinte, iată sărbătorile Mele:

Lev 23.4-37;Ex 32.5;2Împ 10.20;Ps 81.3;

3Șase zile să lucrați; dar ziua a șaptea este Sabatul, ziua de odihnă, cu o adunare sfântă. Să nu faceți nici o lucrare în timpul ei: este Sabatul Domnului, în toate locuințele voastre.

Ex 20.9;Ex 23.12;Ex 31.15;Ex 34.21;Lev 19.3;Deut 5.13;Luc 13.14;

Paștele.

4Iată sărbătorile Domnului, cu adunări sfinte, pe care le veți vesti la vremurile lor hotărâte.

Lev 23.2-37;Ex 23.14;

5În luna întâia, în a patrusprezecea zi a lunii, între cele două seri, vor fi Paștele Domnului.

Ex 12.6-18;Ex 13.3-10;Ex 23.15;Ex 34.18;Num 9.2-3;Num 28.16-17;Deut 16.1-8;Ios 5.10;

6Și în a cinsprezecea zi a lunii acesteia, va fi sărbătoarea azimilor în cinstea Domnului; șapte zile să mâncați azimi.

Ex 12.16;Num 28.18-25;

7În ziua întâia, să aveți o adunare sfântă: atunci să nu faceți nici o lucrare de slugă.

8Șapte zile să aduceți Domnului jertfe mistuite de foc. În ziua a șaptea să fie o adunare sfântă: atunci să nu faceți nici o lucrare de slugă."

9Domnul a vorbit lui Moise, și a zis:

10"Vorbește copiilor lui Israel, și spune-le: "Când veți intra în țara pe care v-o dau, și când veți secera semănăturile, să aduceți preotului un snop, ca pârgă a secerișului vostru.

Ex 23.16-19;Ex 34.22-26;Num 15.2-18;Num 28.26;Deut 16.9;Ios 3.15;Rom 11.16;1Cor 15.20;Iac 1.18;Apoc 15.4;

11El să legene snopul într-o parte și într-alta înaintea Domnului, ca să fie primit: preotul să-l legene într-o parte și într-alta, a doua zi după Sabat.

Ex 29.24;

12În ziua când veți legăna snopul, să aduceți, ca ardere de tot Domnului, un miel de un an fără cusur;

13să adăugați la el două zecimi de efă din floarea făinii, frământată cu untdelemn, ca dar de mâncare mistuit de foc, de un miros plăcut Domnului; și să aduceți o jertfă de băutură de un sfert de hin de vin.

Lev 2.14-16;

14Să nu mâncați nici pâine, nici spice prăjite sau pisate, până în ziua aceasta, când veți aduce un dar de mâncare Dumnezeului vostru. Aceasta este o lege veșnică pentru urmașii voștri, în toate locurile în care veți locui.

Rusaliile.

15De a doua zi după Sabat, din ziua când veți aduce snopul ca să fie legănat într-o parte și într-alta, să numărați șapte săptămâni întregi.

Ex 34.22;Lev 25.8;Deut 16.9;

16Să numărați cincizeci de zile până în ziua care vine după al șaptelea Sabat; și atunci să aduceți Domnului un nou dar de mâncare.

Fapt 2.1;Num 28.26;

17Să aduceți din locuințele voastre două pâini, ca să fie legănate într-o parte și într-alta; să fie făcute cu două zecimi de efă din floarea făinii, și coapte cu aluat: acestea sunt cele dintâi roade pentru Domnul.

Ex 23.16-19;Ex 22.29;Ex 34.22-26;Num 15.17-21;Num 28.26;Deut 26.1;

18Afară de aceste pâini, să aduceți ca ardere de tot Domnului șapte miei de un an fără cusur, un vițel și doi berbeci; să adăugați la ei darul de mâncare și jertfa de băutură obișnuite, ca dar de mâncare mistuit de foc, de un miros plăcut Domnului.

19Să aduceți și un țap ca jertfă de ispășire, și doi miei de un an ca jertfă de mulțumire.

Lev 4.23-28;Num 28.30;Lev 3.1;

20Preotul să legene aceste dobitoace într-o parte și într-alta ca dar legănat înaintea Domnului, împreună cu pâinea adusă ca pârgă și cu cei doi miei: ele să fie închinate Domnului, și să fie ale preotului.

Num 18.12;Deut 18.4;

21În aceeași zi, să vestiți sărbătoarea, și să aveți o adunare sfântă: atunci să nu faceți nici o lucrare de slugă. Aceasta este o lege veșnică pentru urmașii voștri, în toate locurile în care veți locui.

22Când veți secera semănăturile din țara voastră, să lași nesecerat un colț din câmpul tău, și să nu strângi ce rămâne de pe urma secerătorilor. Să lași săracului și străinului aceste spice. Eu sunt Domnul, Dumnezeul vostru."

Lev 19.9;Deut 24.19;

Anul nou.

23Domnul a vorbit lui Moise, și a zis:

24"Vorbește copiilor lui Israel, și spune-le: "În luna a șaptea, în cea dintâi zi a lunii, să aveți o zi de odihnă, vestită cu sunet de trâmbițe, și o adunare sfântă.

Num 29.1;Lev 25.9;

25Atunci să nu faceți nici o lucrare de slugă, și să aduceți Domnului jertfe mistuite de foc."

Ziua ispășirii.

26Domnul a vorbit lui Moise, și a zis:

27"În ziua a zecea a acestei a șaptea luni, va fi ziua ispășirii: atunci să aveți o adunare sfântă, să vă smeriți sufletele, și să aduceți Domnului jertfe mistuite de foc.

Lev 16.30;Num 29.7;

28Să nu faceți nici o lucrare în ziua aceea, căci este ziua ispășirii, când trebuie făcută ispășire pentru voi înaintea Domnului, Dumnezeului vostru.

29Oricine nu se va smeri în ziua aceea, va fi nimicit din poporul lui.

Gen 17.14;

30Pe oricine va face în ziua aceea vreo lucrare oarecare, îl voi nimici din mijlocul poporului lui.

Lev 20.3-6;

31Să nu faceți nici o lucrare atunci. Aceasta este o lege veșnică pentru urmașii voștri, în toate locurile în care veți locui.

32Aceasta să fie pentru voi o zi de Sabat, o zi de odihnă, și să vă smeriți sufletele în ziua aceasta; din seara zilei a noua până în seara următoare, să prăznuiți Sabatul vostru."

Corturile.

33Domnul a vorbit lui Moise, și a zis:

34"Vorbește copiilor lui Israel și spune-le: "În a cincisprezecea zi a acestei a șaptea luni, va fi sărbătoarea corturilor, în cinstea Domnului, timp de șapte zile.

Ex 23.16;Num 29.12;Deut 16.13;Ezra 3.4;Neem 8.14;Zah 14.16;Ioan 7.2;

35În ziua întâi să fie o adunare sfântă: să nu faceți nici o lucrare de slugă în timpul ei.

36Timp de șapte zile, să aduceți Domnului jertfe mistuite de foc. A opta zi, să aveți o adunare sfântă, și să aduceți Domnului jertfe mistuite de foc; aceasta să fie o adunare de sărbătoare: să nu faceți nici o lucrare de slugă în timpul ei.

Num 29.35;Neem 8.18;Ioan 7.37;Deut 16.8;2Cron 7.9;Neem 8.18;Ioel 1.14;Ioel 2.15;

37Acestea sunt sărbătorile Domnului, în care veți vesti adunări sfinte, ca să se aducă Domnului jertfe mistuite de foc, arderi de tot, daruri de mâncare, jertfe de vite și jertfe de băutură, fiecare lucru la ziua hotărâtă.

Lev 23.2-4;

38Afară de aceasta să păziți Sabatele Domnului, și să vă aduceți darurile voastre Domnului, să aduceți toate jertfele făcute pentru împlinirea unei juruințe și toate darurile voastre făcute de bună voie.

Num 29.39;

39În a cincisprezecea zi a lunii acesteia a șaptea, când veți strânge roadele țării, să prăznuiți o sărbătoare în cinstea Domnului, timp de șapte zile: cea dintâi zi să fie o zi de odihnă, și a opta să fie tot o zi de odihnă.

Ex 23.16;Deut 16.13;

40În ziua întâi să luați poame din pomii cei frumoși, ramuri de finici, ramuri de copaci stufoși și de sălcii de râu, și să vă bucurați înaintea Domnului, Dumnezeului vostru, șapte zile.

Neem 8.15;Deut 16.14-15;

41În fiecare an să prăznuiți sărbătoarea aceasta în cinstea Domnului, timp de șapte zile. Aceasta este o lege veșnică pentru urmașii voștri. În luna a șaptea s-o prăznuiți.

Num 29.12;Neem 8.18;

42Șapte zile să locuiți în corturi; toți băștinașii din Israel să locuiască în corturi,

Neem 8.14-16;

43pentru ca urmașii voștri să știe că am făcut pe copiii lui Israel să locuiască în corturi, după ce i-am scos din țara Egiptului. Eu sunt Domnul, Dumnezeul vostru."

Deut 31.13;Ps 78.5-6;

44Așa a spus Moise copiilor lui Israel care sunt sărbătorile Domnului.

Lev 23.2;

Rânduieli privitoare la sfeșnic.

## 1 3 6 9 12 15 18 21 < 24 > 26 27

1Domnul a vorbit lui Moise, și a zis:

2"Poruncește copiilor lui Israel să-ți aducă pentru sfeșnic untdelemn curat de măsline tescuite, ca să țină candelele aprinse neîncetat.

Ex 27.20-21;

3Aaron să-l pregătească dincoace de perdeaua dinăuntru, care este înaintea mărturiei, în cortul întâlnirii, pentru ca să ardă neîncetat de seara până dimineața în fața Domnului. Aceasta este o lege veșnică pentru urmașii voștri.

4Să așeze candelele în sfeșnicul de aur curat, ca să ardă neîncetat înaintea Domnului.

Ex 31.8;Ex 39.37;

5Să iei floare de făină, și să faci din ea douăsprezece turte; fiecare turtă să fie făcută din două zecimi de efă.

Ex 25.30;

Pâinile pentru punerea înainte.

6Să le pui în două șiruri, câte șase în fiecare șir, pe masa de aur curat, înaintea Domnului.

1Împ 7.48;2Cron 4.19;2Cron 13.11;Evr 9.2;

7Peste fiecare șir să pui tămâie curată, care să fie pe pâine ca aducere aminte, ca un dar de mâncare mistuit de foc înaintea Domnului.

8În fiecare zi de Sabat să se pună aceste pâini înaintea Domnului, neîncetat: acesta este un legământ veșnic pe care-l vor ține copiii lui Israel.

Num 4.7;1Cron 9.32;2Cron 2.4;

9Pâinile acestea să fie ale lui Aaron și ale fiilor lui, și să le mănânce într-un loc sfânt; căci ele sunt pentru ei un lucru prea sfânt, o parte din darurile de mâncare mistuite de foc înaintea Domnului. Aceasta este o lege veșnică."

1Sam 21.6;Mat 12.4;Marc 2.26;Luc 6.4;Ex 29.33;Lev 8.31;Lev 21.22;

Pedeapsa împotriva hulitorilor și ucigașilor.

10Fiul unei femei israelite și al unui bărbat egiptean, venind în mijlocul copiilor lui Israel, s-a certat în tabără cu un bărbat israelit.

11Fiul femeii israelite a hulit și a blestemat Numele lui Dumnezeu. L-au adus la Moise. Mama sa se numea Șelomit, fata lui Dibri, din seminția lui Dan.

Lev 24.16;Iov 1.5-22;Iov 2.5-10;Isa 8.21;Ex 18.22-26;

12L-au aruncat în temniță, până va spune Moise ce va porunci Domnul.

Num 15.34;Ex 18.15-16;Num 27.5;Num 36.5-6;

13Domnul a vorbit lui Moise, și a zis:

14"Scoate din tabără pe cel ce a hulit; toți cei ce l-au auzit, să-și pună mâinile pe capul lui, și toată adunarea să-l ucidă cu pietre.

Deut 13.9;Deut 17.7;

15Să vorbești copiilor lui Israel, și să le spui: "Oricine va blestema pe Dumnezeul lui, își va lua pedeapsa pentru păcatul lui.

Lev 5.1;Lev 20.17;Num 9.13;

16Cine va blestema Numele Domnului, va fi pedepsit cu moartea: toată adunarea să-l ucidă cu pietre. Fie străin, fie băștinaș, să moară, pentru că a hulit Numele lui Dumnezeu.

1Împ 21.10-13;Ps 74.10-18;Mat 12.31;Marc 3.28;Iac 2.7;

17Cine va da unui om o lovitură de moarte, să fie pedepsit cu moartea.

Ex 21.12;Num 35.31;Deut 19.11-12;

18Cine va da unui dobitoc o lovitură de moarte, să-l înlocuiască: viață pentru viață.

Lev 24.21;

19Dacă cineva rănește pe aproapele lui, să i se facă așa cum a făcut și el:

Ex 21.24;Deut 19.21;Mat 5.38;Mat 7.2;

20frântură pentru frântură, ochi pentru ochi, dinte pentru dinte; să i se facă aceeași rană pe care a făcut-o el aproapelui său.

21Cine va ucide un dobitoc, să-l înlocuiască; dar cine va ucide un om, să fie pedepsit cu moartea.

Lev 24.18;Ex 21.33;Lev 24.17;

22Să aveți aceeași lege pentru străin ca și pentru băștinaș; căci Eu sunt Domnul, Dumnezeul vostru."

Ex 12.49;Lev 19.34;Num 15.16;

23Moise a vorbit copiilor lui Israel; au scos afară din tabără pe cel ce hulise, și l-au ucis cu pietre. Copiii lui Israel au făcut după porunca pe care o dăduse lui Moise Domnul.

Lev 24.14;

Anul sabatic.

## 1 3 6 9 12 15 18 21 < 25 > 27

1Domnul a vorbit cu Moise pe muntele Sinai, și a zis:

2"Vorbește copiilor lui Israel, și spune-le: "Când veți intra în țara pe care v-o dau, pământul să se odihnească, să țină un Sabat în cinstea Domnului.

Ex 23.10;Lev 26.34-35;2Cron 36.21;

3Șase ani să-ți semeni ogorul, șase ani să-ți tai via, și să strângi roadele.

4Dar anul al șaptelea să fie un Sabat, o vreme de odihnă pentru pământ, un Sabat ținut în cinstea Domnului: în anul acela să nu-ți semeni ogorul, și să nu-ți tai via.

5Să nu seceri ce va ieși din grăunțele căzute de la seceriș, și să nu culegi strugurii din via ta netăiată: acesta să fie un an de odihnă pentru pământ.

2Împ 19.29;

6Ceea ce va ieși de la sine din pământ în timpul Sabatului lui, să vă slujească de hrană, ție, robului și roabei tale, celui tocmit de tine cu ziua și străinului care locuiește cu tine,

7vitelor tale și fiarelor din țara ta; tot venitul pământului să slujească de hrană.

Anul de veselie. Răscumpărarea averilor și robilor.

8Să numeri șapte săptămâni de ani, de șapte ori șapte ani, și zilele acestor șapte săptămâni de ani vor face patruzeci și nouă de ani.

9În a zecea zi a lunii a șaptea, să pui să sune cu trâmbița răsunătoare; în ziua ispășirii, să sunați cu trâmbița în toată țara voastră.

Lev 23.24-27;

10Și să sfințiți astfel anul al cincizecilea, să vestiți slobozenia în țară pentru toți locuitorii ei: acesta să fie pentru voi anul de veselie; fiecare din voi să se întoarcă la moșia lui, și fiecare din voi să se întoarcă în familia lui.

Isa 61.2;Isa 63.4;Ier 34.8-17;Luc 4.18;Lev 25.13;Num 36.4;

11Anul al cincizecilea să fie pentru voi anul de veselie; atunci să nu semănați, să nu secerați ce vor aduce ogoarele de la ele, și să nu culegeți via netăiată.

Lev 25.5;

12Căci este anul de veselie: să-l priviți ca ceva sfânt. Să mâncați ce vă vor da ogoarele voastre.

Lev 25.6-7;

13În anul acesta de veselie, fiecare din voi să se întoarcă la moșia lui.

Lev 25.10;Lev 27.24;Num 36.4;

14Dacă vindeți ceva aproapelui vostru, sau dacă cumpărați ceva de la aproapele vostru, nici unul din voi să nu înșele pe fratele lui.

Lev 25.17;Lev 19.13;1Sam 12.3-4;Mic 2.2;1Cor 6.8;

15Să cumperi de la aproapele tău, socotind anii de la anul de veselie, și el să-ți vândă socotind anii de rod.

Lev 27.18-23;

16Cu cât vor fi mai mulți ani, cu atât să ridici prețul; și cu cât vor fi mai puțini ani, cu atât să-l scazi; căci el îți vinde numai numărul secerișurilor.

17Nici unul din voi să nu înșele deci pe aproapele lui, și să te temi de Dumnezeul tău; căci Eu sunt Domnul, Dumnezeul vostru.

Lev 25.14;Lev 25.43;Lev 19.14-32;

18Împliniți legile Mele, păziți poruncile Mele și împliniți-le; și veți locui fără frică în țară.

Lev 19.37;Lev 26.5;Deut 12.10;Ps 4.8;Prov 1.33;Ier 23.6;

19Țara își va da roadele, veți mânca din ele și vă veți sătura, și veți locui fără frică în ea.

Lev 26.5;Ezec 34.25-28;

20Dacă veți zice: "Ce vom mânca în anul al șaptelea, fiindcă nu vom semăna și nu vom strânge roadele?"

Mat 6.25-31;Lev 25.4-5;

21Eu vă voi da binecuvântarea Mea în anul al șaselea, și pământul va da roade pentru trei ani.

Ex 16.29;Deut 28.8;

22Când veți semăna în anul al optulea, veți mânca tot din vechile roade; până la al nouălea an, până la noile roade, veți mânca tot din cele vechi.

2Împ 19.29;Ios 5.11-12;

23Pământurile să nu se vândă de veci; căci țara este a Mea, iar voi sunteți la Mine ca niște străini și venetici.

Deut 32.43;2Cron 7.20;Ps 85.1;Ioel 2.18;Ioel 3.2;1Cron 29.15;Ps 39.12;Ps 119.19;1Pet 2.11;

24De aceea în toată țara pe care o veți stăpâni, să dați dreptul de răscumpărare pentru pământuri.

25Dacă fratele tău sărăcește și vinde o bucată din moșia lui, cel ce are dreptul de răscumpărare, ruda lui cea mai de aproape, să vină și să răscumpere ce a vândut fratele său.

Rut 2.20;Rut 4.4-6;Rut 3.2-12;Ier 32.7-8;

26Dacă un om n-are pe nimeni care să aibă dreptul de răscumpărare, și-i stă în putință lui singur să facă răscumpărarea,

27să socotească anii de la vânzare, să dea înapoi cumpărătorului ce prisosește, și să se întoarcă la moșia lui.

Lev 25.50-52;

28Dacă n-are cu ce să-i dea înapoi, lucrul vândut să rămână în mâinile cumpărătorului până la anul de veselie; la anul de veselie, el să se întoarcă la moșia lui, și cumpărătorul să iasă din ea.

Lev 25.13;

29Dacă un om vinde o casă de locuit într-o cetate înconjurată cu ziduri, să aibă drept de răscumpărare până la împlinirea unui an de la vânzare; dreptul lui de răscumpărare să țină un an.

30Dar dacă această casă, așezată într-o cetate înconjurată cu ziduri, nu este răscumpărată înainte de împlinirea unui an întreg, ea va rămâne de veci cumpărătorului și urmașilor lui; iar în anul de veselie să nu iasă din ea.

31Casele din sate, care nu sunt înconjurate cu ziduri, să fie privite ca țarini de pământ: ele vor putea fi răscumpărate, și cumpărătorul va ieși din ele în anul de veselie.

32Cât privește cetățile Leviților și casele pe care le vor avea ei în aceste cetăți, Leviții să aibă un drept necurmat de răscumpărare.

Num 35.2;Ios 21.2;

33Cine va cumpăra de la Leviți o casă, să iasă în anul de veselie din casa vândută lui și din cetatea în care o avea; căci casele din cetățile Leviților sunt averea lor în mijlocul copiilor lui Israel.

Lev 25.28;

34Ogoarele așezate în jurul cetăților Leviților nu se vor putea vinde; căci ei le vor stăpâni de veci.

Fapt 4.36-37;

35Dacă fratele tău sărăcește, și nu mai poate munci lângă tine, să-l sprijinești, fie ca străin, fie ca venetic, ca să trăiască împreună cu tine.

Deut 15.7-8;Ps 37.26;Ps 41.1;Ps 112.5-9;Prov 14.31;Luc 6.35;Fapt 11.29;Rom 12.10;1Ioan 3.17;

36Să nu iei de la el nici dobândă nici camătă: să te temi de Dumnezeul tău, și fratele tău să trăiască împreună cu tine.

Ex 22.25;Deut 23.19;Neem 5.7;Ps 15.5;Prov 28.8;Ezec 18.8-17;Ezec 22.12;Lev 25.17;Neem 5.9;

37Să nu-i împrumuți banii tăi cu dobândă, și să nu-i împrumuți merindele tale pe camătă.

38Eu sunt Domnul, Dumnezeul tău, care v-am scos din țara Egiptului, ca să vă dau țara Canaanului, ca să fiu Dumnezeul vostru.

Lev 22.32-33;

39Dacă fratele tău sărăcește lângă tine, și se vinde ție, să nu-l pui să-ți facă muncă de rob.

Ex 21.2;Deut 15.12;1Împ 9.22;2Împ 4.1;Neem 5.5;Ier 34.14;

40Ci să fie la tine ca un om tocmit cu ziua, ca un venetic; să stea în slujba ta până la anul de veselie.

41Atunci să iasă de la tine, el și copiii lui care vor fi cu el, și să se întoarcă în familia lui, la moșia părinților lui.

Ex 21.3;Lev 25.28;

42Căci ei sunt slujitorii Mei, pe care i-am scos din țara Egiptului; să nu fie vânduți cum se vând robii.

Lev 25.55;Rom 6.22;1Cor 7.23;

43Să nu-l stăpânești cu asprime, și să te temi de Dumnezeul tău.

Efes 6.9;Col 4.1;Lev 25.46;Ex 1.13;Lev 25.17;Ex 1.17-21;Deut 25.18;Mal 3.5;

44Dacă vrei să ai robi și roabe, să-i iei de la neamurile care vă înconjoară; de la ele să cumpărați robi și roabe.

Isa 56.3-6;

45Veți putea să-i cumpărați și dintre copiii străinilor care vor locui la tine, și din familiile lor, pe care le vor naște în țara voastră; ei vor fi averea voastră.

46Îi puteți lăsa moștenire copiilor voștri după voi, ca pe o moșie; și puteți să-i țineți astfel robi pe veci. Dar cât despre frații voștri, copiii lui Israel, nici unul din voi să nu stăpânească pe fratele său cu asprime.

Isa 14.2;Lev 25.43;

47Dacă un străin, sau un venetic se îmbogățește, și fratele tău sărăcește lângă el, și se vinde străinului care locuiește la tine sau vreunuia din familia străinului,

Lev 25.25-35;

48el să aibă dreptul de răscumpărare, după ce se va fi vândut: unul din frații lui să poată să-l răscumpere.

Neem 5.5;

49Unchiul lui, sau fiul unchiului lui, sau una din rudele lui de aproape, va putea să-l răscumpere; sau, dacă are mijloace, să se răscumpere singur.

Lev 25.26;

50Să facă socoteala cu cel ce l-a cumpărat, din anul când s-a vândut până în anul de veselie; și prețul de plătit va atârna de numărul anilor, care vor fi prețuiți ca ai unui om tocmit cu plată.

Iov 7.1;Isa 16.14;Isa 21.16;

51Dacă mai sunt încă mulți ani până la anul de veselie, își va plăti răscumpărarea după prețul anilor acelora și să-l scadă din prețul cu care a fost cumpărat;

52dacă mai rămân puțini ani până la anul de veselie, să le facă socoteala, și să-și plătească răscumpărarea după acești ani.

53Să fie la el ca unul tocmit cu anul; și acela la care va fi, să nu se poarte cu asprime cu el sub ochii tăi.

54Iar dacă nu este răscumpărat în nici unul din aceste feluri, să iasă de la el în anul de veselie, el și copiii lui care vor fi împreună cu el.

Lev 25.41;Ex 21.2-3;

55Căci copiii lui Israel sunt robii Mei; ei sunt robii Mei, pe care i-am scos din țara Egiptului. Eu sunt Domnul, Dumnezeul vostru.

Lev 25.42;

Binecuvântarea.

## 1 3 6 9 12 15 18 21 24 < 26 >

1Să nu vă faceți idoli, să nu vă ridicați nici chip cioplit, nici stâlp de aducere aminte; să nu puneți în țara voastră nici o piatră împodobită cu chipuri, ca să vă închinați înaintea ei; căci Eu sunt Domnul, Dumnezeul vostru.

Ex 20.4-5;Deut 5.8;Deut 16.22;Deut 27.15;Ps 97.7;

2Să păziți Sabatele Mele, și să cinstiți locașul Meu cel sfânt. Eu sunt Domnul.

Lev 19.30;

3Dacă veți urma legile Mele, dacă veți păzi poruncile Mele și le veți împlini,

Deut 11.13-15;Deut 28.1-14;

4vă voi trimite ploi la vreme, pământul își va da roadele, și pomii de pe câmp își vor da roadele.

Isa 30.23;Ezec 34.26;Ioel 2.23-24;Ps 67.6;Ps 85.12;Ezec 34.27;Ezec 36.30;Zah 8.12;

5Abia veți treiera grâul, și veți începe culesul viei, și culesul viei va ține până la semănătură; veți avea pâine din belșug, veți mânca și vă veți sătura și veți locui fără frică în țara voastră.

Amos 9.13;Lev 25.19;Deut 11.15;Ioel 2.19-26;Lev 25.18;Iov 11.18;Ezec 34.25-28;

6Voi da pace în țară, și nimeni nu vă va tulbura somnul; voi face să piară din țară fiarele sălbatice, și sabia nu va trece prin țara voastră.

1Cron 22.9;Ps 29.11;Ps 147.14;Isa 45.7;Hag 2.9;Iov 11.19;Ps 3.5;Ps 4.8;Isa 35.9;Ier 30.10;Ezec 34.25;Osea 2.18;Țef 3.13;2Împ 17.25;Ezec 5.17;Ezec 14.15;Ezec 14.17;

7Veți urmări pe vrăjmașii voștri, și ei vor cădea uciși de sabie înaintea voastră.

8Cinci din voi vor urmări o sută, și o sută din voi vor urmări zece mii, și vrăjmașii voștri vor cădea uciși de sabie înaintea voastră.

Deut 32.30;Ios 23.10;

9Eu Mă voi întoarce spre voi, vă voi face să creșteți, vă voi înmulți, și Îmi voi ține legământul Meu cu voi.

Ex 2.25;2Împ 13.23;Gen 17.6-7;Neem 9.23;Ps 107.38;

10Veți mânca din roadele cele vechi, și veți scoate afară pe cele vechi, ca să faceți loc celor noi.

Lev 25.22;

11Îmi voi așeza locașul Meu în mijlocul vostru, și sufletul Meu nu vă va urî.

Ex 25.8;Ex 29.45;Ios 22.19;Ps 76.2;Ezec 37.26-28;Apoc 21.3;Lev 20.23;Deut 32.19;

12Voi umbla în mijlocul vostru; Eu voi fi Dumnezeul vostru, și voi veți fi poporul Meu.

2Cor 6.16;Ex 6.7;Ier 7.23;Ier 11.4;Ier 30.22;Ezec 11.20;Ezec 36.28;

13Eu sunt Domnul, Dumnezeul vostru, care v-am scos din țara Egiptului, care v-am scos din robie; Eu am rupt legăturile jugului vostru, și v-am făcut să mergeți cu capul ridicat.

Lev 25.38-55;Ier 2.20;Ezec 34.27;

Blestemul.

14Dar dacă nu Mă ascultați și nu împliniți toate aceste porunci,

Deut 28.15;Plân 2.17;Mal 2.2;

15dacă nesocotiți legile Mele, și dacă sufletul vostru urăște rânduielile Mele, așa încât să nu împliniți toate poruncile Mele și să rupeți legământul Meu,

Lev 26.43;2Împ 17.15;

16iată ce vă voi face atunci. Voi trimite peste voi groaza, lingoarea și frigurile, care vor face să vi se stingă ochii, și să piară viața din voi. Sămânța o veți semăna în zadar, căci o vor mânca vrăjmașii voștri.

Deut 28.65-67;Deut 32.25;Ier 15.8;Deut 28.22;1Sam 2.33;Deut 28.33-51;Iov 31.8;Ier 5.17;Ier 12.13;Mic 6.15;

17Îmi voi întoarce Fața împotriva voastră, și veți fi bătuți și veți fugi dinaintea vrăjmașilor voștri; cei ce vă urăsc vă vor subjuga, și veți fugi fără să fiți urmăriți chiar.

Lev 17.10;Deut 28.25;Jud 2.14;Ier 19.7;Ps 106.41;Lev 26.36;Ps 53.5;Prov 28.1;

18Dacă, cu toate acestea, nu Mă veți asculta, vă voi pedepsi de șapte ori mai mult pentru păcatele voastre.

1Sam 2.5;Ps 119.164;Prov 24.16;

19Voi frânge mândria puterii voastre, voi face ca deasupra voastră cerul să fie de fier, și pământul de aramă.

Isa 25.11;Isa 26.5;Ezec 7.24;Ezec 30.6;Deut 28.23;

20Vi se va istovi puterea fără folos: pământul vostru nu-și va da roadele, și pomii de pe pământ nu-și vor da roadele.

Ps 127.1;Isa 49.4;Deut 11.17;Deut 28.18;Hag 1.10;

21Dacă și după aceasta vă veți împotrivi, și nu veți voi să Mă ascultați, vă voi lovi de șapte ori mai mult pentru păcatele voastre.

22Voi trimite împotriva voastră fiarele de pe câmp, care vă vor lăsa fără copii, vă vor nimici vitele, și vă vor împuțina; așa că vă vor rămâne drumurile pustii.

Deut 32.24;2Împ 17.25;Ezec 5.17;Ezec 14.15;Jud 5.6;2Cron 15.5;Isa 33.8;Plân 1.4;Zah 7.14;

23Dacă pedepsele acestea nu vă vor îndrepta, și dacă vă veți împotrivi Mie,

Ier 2.30;Ier 5.3;Amos 4.6-12;

24Mă voi împotrivi și Eu vouă, și vă voi lovi de șapte ori mai mult pentru păcatele voastre.

2Sam 22.27;Ps 18.26;

25Voi face să vină împotriva voastră sabie, care va răzbuna călcarea legământului Meu; și când vă veți strânge în cetățile voastre, voi trimite ciuma în mijlocul vostru, și veți fi dați în mâinile vrăjmașului.

Ezec 5.17;Ezec 6.3;Ezec 14.17;Ezec 29.8;Ezec 33.2;Num 14.12;Deut 28.21;Ier 14.12;Ier 24.10;Ier 29.17-18;Amos 4.10;

26Când vă voi trimite lipsă de pâine, zece femei vă vor coace pâine într-un singur cuptor, și vi se va da pâinea cu cântarul; veți mânca, dar nu vă veți sătura.

Ps 105.16;Isa 3.1;Ezec 4.16;Ezec 5.16;Ezec 14.13;Isa 9.20;Mic 6.14;Hag 1.6;

27Dacă, cu toate acestea, nu Mă veți asculta, și dacă vă veți împotrivi Mie,

Lev 26.21-24;

28Mă voi împotrivi și Eu vouă cu mânie, și vă voi pedepsi de șapte ori mai mult pentru păcatele voastre.

Isa 59.18;Isa 63.3;Isa 66.15;Ier 21.5;Ezec 5.13-15;Ezec 8.18;

29Veți mânca până și carnea fiilor voștri, veți mânca până și carnea fiicelor voastre.

Deut 28.53;2Împ 6.29;Plân 4.10;Ezec 5.10;

30Vă voi nimici înălțimile pentru jertfă, vă voi dărâma stâlpii închinați soarelui, voi arunca trupurile voastre moarte peste trupurile moarte ale idolilor voștri, și sufletul Meu vă va urî.

2Cron 34.3-7;Isa 27.9;Ezec 6.3-13;2Împ 23.20;2Cron 34.5;Lev 20.23;Ps 78.59;Ps 89.38;Ier 14.19;

31Vă voi lăsa cetățile pustii, vă voi pustii locașurile sfinte, și nu voi mai mirosi mirosul plăcut al tămâii voastre.

Neem 2.3;Ier 4.7;Ezec 6.6;Ps 74.7;Plân 1.10;Ezec 9.6;Ezec 21.2;

32Voi pustii țara, așa că vrăjmașii voștri care o vor locui vor rămâne încremeniți văzând-o.

Ier 9.11;Ier 25.11-18;Deut 28.37;1Împ 9.8;Ier 18.16;Ier 19.8;Ezec 5.15;

33Vă voi împrăștia printre neamuri, și voi scoate sabia după voi. Țara voastră va fi pustiită, și cetățile voastre vor rămâne pustii.

Deut 4.27;Deut 28.64;Ps 44.11;Ier 9.16;Ezec 12.15;Ezec 20.23;Ezec 22.15;Zah 7.14;

34Atunci țara se va bucura de Sabatele ei, tot timpul cât va fi pustiită și cât veți fi în țara vrăjmașilor voștri; atunci țara se va odihni, și se va bucura de Sabatele ei.

2Cron 36.21;

35Tot timpul cât va fi pustiită, va avea odihna pe care n-o avusese în anii voștri de Sabat, când o locuiați.

Lev 25.2;

36În inima acelora dintre voi care vor mai rămâne în viață, în țara vrăjmașilor lor, voi băga frica; și îi va urmări până și foșnetul unei frunze suflate de vânt; vor fugi ca de sabie, și vor cădea fără să fie urmăriți.

Ezec 21.7-15;Lev 26.17;Iov 15.21;Prov 28.1;

37Se vor prăvăli unii peste alții ca înaintea sabiei, fără să fie urmăriți. Nu veți putea să stați în picioare în fața vrăjmașilor voștri;

Isa 10.4;Jud 7.22;1Sam 14.15-16;Ios 7.12-13;Jud 2.14;

38veți pieri printre neamuri, și vă va mânca țara vrăjmașilor voștri.

39Iar pe aceia dintre voi care vor mai rămâne în viață, îi va apuca durerea pentru fărădelegile lor, în țara vrăjmașilor lor; îi va apuca durerea și pentru fărădelegile părinților lor.

Deut 4.27;Deut 28.65;Neem 1.8;Ier 3.25;Ier 29.12-13;Ezec 4.17;Ezec 6.9;Ezec 20.43;Ezec 21.23;Ezec 33.10;Ezec 36.31;Osea 5.15;Zah 10.9;

Primirea din nou.

40Își vor mărturisi fărădelegile lor și fărădelegile părinților lor, călcările de lege pe care le-au săvârșit față de Mine, și împotrivirea cu care Mi s-au împotrivit, păcate din pricina cărora

Num 5.7;1Împ 8.33-47;Neem 9.2;Prov 28.13;Dan 9.3-4;Luc 15.18;1Ioan 1.9;

41și Eu M-am împotrivit lor, și i-am adus în țara vrăjmașilor lor. Și atunci inima lor netăiată împrejur se va smeri, și vor plăti datoria fărădelegilor lor.

Ier 6.10;Ier 9.25-26;Ezec 44.7;Fapt 7.51;Rom 2.29;Col 2.11;1Împ 21.29;2Cron 12.6-12;2Cron 32.26;2Cron 33.12-13;

42Atunci Îmi voi aduce aminte de legământul Meu cu Iacov, Îmi voi aduce aminte de legământul Meu cu Isaac și de legământul Meu cu Avraam, și Îmi voi aduce aminte de țară.

Ex 2.24;Ex 6.5;Ps 106.45;Ezec 16.60;Ps 136.23;

43Țara însă va trebui să fie părăsită de ei, și se va bucura de Sabatele ei în timpul când va rămâne pustiită departe de ei; și ei vor plăti datoria fărădelegilor lor, pentru că au nesocotit poruncile Mele, și pentru că sufletul lor a urât legile Mele.

Lev 26.34-35;Lev 26.15;

44Dar, și când vor fi în țara vrăjmașilor lor, nu-i voi lepăda de tot, și nu-i voi urî până acolo încât să-i nimicesc de tot, și să rup legământul Meu cu ei; căci Eu sunt Domnul, Dumnezeul lor.

Deut 4.31;2Împ 13.23;Rom 11.2;

45Ci Îmi voi aduce aminte spre binele lor de vechiul legământ, prin care i-am scos din țara Egiptului, în fața neamurilor, ca să fiu Dumnezeul lor. Eu sunt Domnul."

Rom 11.28;Lev 22.33;Lev 25.38;Ps 98.2;Ezec 20.9-22;

46Acestea sunt rânduielile, poruncile și legile, pe care le-a statornicit Domnul între El și copiii lui Israel, pe muntele Sinai, prin Moise.

Lev 27.34;Deut 6.1;Deut 12.1;Deut 33.4;Ioan 1.17;Lev 25.1;

Juruințele.

## 1 3 6 9 12 15 18 21 24 < 27

1Domnul a vorbit lui Moise, și a zis: "Vorbește copiilor lui Israel, și spune-le:

2"Când se vor face juruințe Domnului, dacă e vorba de oameni, ei să fie ai Domnului, după prețuirea ta.

Num 6.2;Jud 11.30-39;1Sam 1.11-28;

3Iar prețuirea pe care o vei face unui bărbat de la douăzeci până la șaizeci de ani, să fie de cincizeci de sicli de argint, după siclul sfântului locaș:

Ex 30.13;

4dacă este femeie, prețuirea să fie de treizeci de sicli.

5De la cinci până la douăzeci de ani, prețuirea să fie de douăzeci de sicli pentru un băiat, și de zece sicli pentru o fată.

6De la o lună până la cinci ani, prețuirea să fie de cinci sicli de argint pentru un băiat, și de trei sicli de argint pentru o fată.

7De la șaizeci de ani în sus, prețuirea să fie de cincisprezece sicli pentru un bărbat, și de zece sicli pentru o femeie.

8Dacă cel ce a făcut juruința este prea sărac ca să plătească prețuirea aceasta făcută de tine, să-l aducă la preot, să-l prețuiască; și preotul să facă o prețuire potrivit cu mijloacele omului aceluia.

9Dacă este vorba de dobitoacele care pot fi aduse ca jertfă Domnului, orice dobitoc care se va da Domnului, va fi ceva sfânt.

10Să nu-l schimbe, și să nu pună unul rău în locul unuia bun, nici unul bun în locul unuia rău; dacă s-ar întâmpla să se înlocuiască un dobitoc cu altul, și unul și celălalt va fi sfânt.

11Dacă este vorba de dobitoacele necurate, care nu pot fi aduse ca jertfă Domnului, să aducă dobitocul la preot,

12care-i va face prețuirea după cum va fi bun sau rău, și va rămâne la prețuirea preotului.

13Dacă vrea să-l răscumpere, să mai adauge o cincime la prețuirea lui.

Lev 27.15-19;

Predarea lucrurilor.

14Dacă cineva își închină Domnului casa, hărăzind-o Domnului ca un dar sfânt, preotul să-i facă prețuirea după cum va fi bună sau rea, și să rămână la prețuirea făcută de preot.

15Dacă cel ce și-a închinat Domnului casa, vrea s-o răscumpere, să adauge o cincime la prețul prețuirii ei, și va fi a lui.

Lev 27.13;

16Dacă cineva închină Domnului un ogor din moșia lui, prețuirea ta să fie după câtimea de sămânță pe care o dă, și anume cincizeci de sicli de argint pentru un omer de sămânță de orz.

17Dacă își închină Domnului ogorul, cu începere chiar din anul de veselie, să rămână la prețuirea ta;

18dar dacă își închină Domnului ogorul după anul de veselie, atunci preotul să-i socotească prețul după numărul anilor care mai rămân până la anul de veselie, și să-l scadă din prețuirea ta.

Lev 25.15-16;

19Dacă cel ce și-a închinat Domnului ogorul, vrea să-l răscumpere, atunci să mai adauge o cincime la argintul prețuit de tine, și ogorul să rămână al lui.

Lev 27.13;

20Dacă nu-și răscumpără ogorul, și-l vinde altui om, nu va mai putea fi răscumpărat.

21Și când va ieși cumpărătorul din el la anul de veselie, ogorul acela să fie închinat Domnului, ca ogor hărăzit Lui; să fie moșia preotului.

Lev 25.10-31;Lev 27.28;Num 18.14;Ezec 44.29;

22Dacă cineva închină Domnului un ogor cumpărat de el, care nu face parte din moșia lui,

Lev 25.10-25;

23preotul să-i socotească prețul după cât face prețuirea până la anul de veselie, și omul acela să plătească în aceeași zi prețul hotărât de tine, ca lucru închinat Domnului.

Lev 27.18;

24În anul de veselie, ogorul să se întoarcă la acela de la care fusese cumpărat și din moșia căruia făcea parte.

Lev 25.28;

25Toate prețuirile să se facă în sicli sfântului locaș: siclul are douăzeci de ghere.

Ex 30.13;Num 3.47;Num 18.16;Ezec 45.12;

Ce nu se poate închina.

26Nimeni nu va putea să închine Domnului pe întâiul născut din vita lui, care chiar este al Domnului ca întâi născut; fie bou, fie miel, este al Domnului.

Ex 13.2-12;Ex 22.30;Num 18.17;Deut 15.19;

27Dacă este vorba însă de un dobitoc necurat, să-l răscumpere cu prețul prețuit de tine, mai adăugând încă o cincime; dacă nu este răscumpărat, să fie vândut după prețuirea ta.

Lev 27.11-13;

28Tot ce va dărui un om Domnului prin făgăduință, din ce are, nu va putea nici să se vândă, nici să se răscumpere: fie om, fie dobitoc, fie un ogor din moșia lui; tot ce va fi dăruit Domnului prin făgăduință, va fi un lucru prea sfânt pentru Domnul.

Lev 27.21;Ios 6.17-19;

29Nici un om închinat Domnului prin făgăduință nu va putea fi răscumpărat, ci va fi omorât.

Num 21.2-3;

Zeciuielile.

30Orice zeciuială din pământ, fie din roadele pământului, fie din rodul pomilor, este a Domnului; este un lucru închinat Domnului.

Gen 28.22;Num 18.21-24;2Cron 31.5-12;Neem 13.12;Mal 3.8-10;

31Dacă vrea cineva să răscumpere ceva din zeciuiala lui, să mai adauge o cincime.

Lev 27.13;

32Orice zeciuială din cirezi și din turme, din tot ce trece sub toiag, să fie o zeciuială închinată Domnului.

Ier 33.13;Ezec 20.37;Mic 7.14;

33Să nu se cerceteze dacă dobitocul este bun sau rău, și să nu se schimbe; dacă se înlocuiește un dobitoc cu un altul, și unul și celălalt va fi sfânt, și nu vor putea fi răscumpărați".

Lev 27.10;

34Acestea sunt poruncile, pe care le-a dat lui Moise Domnul pentru copiii lui Israel, pe muntele Sinai.

Lev 26.46;