### DEUTERONOMUL (A DOUA LEGE)
SAU A CINCEA CARTE A LUI MOISE

#### (Psalmul 119.1, 2. Eclesiastul 12.15.)

### ADUCERI AMINTE ȘI ÎNDEMNURI

#### CAPITOLELE 1-11. DEUTERONOM 8.2, 3.

Moise vorbește dincolo de Iordan.

## 1 > 3 4 8 12 16 20 24 28 32 34

1Iată cuvintele pe care le-a spus Moise întregului Israel, dincoace de Iordan, în pustie, într-o câmpie, față în față cu Suf, între Paran, Tofel, Laban, Hațerot și Di-Zahab.

Ios 9.1-10;Ios 22.4-7;

2(De la Horeb până la Cades-Barnea, pe drumul care duce la muntele Seir, este o depărtare de unsprezece zile).

Num 13.26;Deut 9.23;

3În al patruzecilea an, în luna unsprezecea, în ziua întâi a lunii, Moise a vorbit copiilor lui Israel și le-a spus tot ce-i poruncise Domnul să le spună.

Num 33.38;

4Aceasta era după ce a bătut pe Sihon, împăratul Amoriților, care locuia la Hesbon, și pe Og, împăratul Basanului, care locuia la Aștarot și la Edrei.

5Dincoace de Iordan, în țara Moabului, Moise a început să lămurească legea aceasta și a zis:

6Domnul, Dumnezeul nostru, ne-a vorbit la Horeb, zicând: "Ați locuit destulă vreme în muntele acesta.

Ex 31;Ex 19.1;Num 10.11;

7Întoarceți-vă, și plecați; duceți-vă la muntele Amoriților și în toate împrejurimile: în câmpie, pe munte, în vale, în partea de miază-zi, pe țărmul mării, în țara Canaaniților și în Liban, până la râul cel mare, râul Eufrat.

8Vedeți, v-am pus țara înainte; intrați și luați în stăpânire țara pe care domnul a jurat părinților voștri, Avraam, Isaac și Iacov, că o va da lor și seminței lor după ei."

Gen 12.7;Gen 15.18;Gen 17.7-8;Gen 26.4;Gen 28.13;

Cum a pus judecători.

9În vremea aceea, v-am spus: "Eu nu vă pot purta singur.

10Domnul, Dumnezeul vostru, v-a înmulțit, și azi sunteți foarte mulți la număr, ca stelele cerului.

Gen 15.5;Deut 10.22;Deut 28.62;

11Domnul, Dumnezeul părinților voștri, să vă mărească de o mie de ori pe atât, și să vă binecuvânteze, după cum a făgăduit!

2Sam 24.3;Gen 15.5;Gen 22.17;Gen 26.4;Ex 32.13;

12Cum aș putea să port eu singur pricinile voastre, povara voastră și certurile voastre?

1Împ 3.8-9;

13Luați din semințiile voastre niște bărbați înțelepți, pricepuți și cunoscuți, și-i voi pune în fruntea voastră."

Ex 18.21;Num 11.16-17;

14Voi mi-ați răspuns, și ați zis: "Ceea ce spui tu să facem este un lucru bun."

15Am luat atunci pe căpeteniile semințiilor voastre, bărbați înțelepți și cunoscuți, și i-am pus în fruntea voastră drept căpetenii peste o mie, căpetenii peste o sută, căpetenii peste cincizeci, și căpetenii peste zece, ca dregători în semințiile voastre.

Ex 18.25;

16Am dat, în același timp, următoarea poruncă judecătorilor voștri: "Să ascultați pe frații voștri, și să judecați după dreptate neînțelegerile fiecăruia cu fratele lui sau cu străinul.

Deut 16.18;Ioan 7.24;Lev 24.22;

17Să nu căutați la fața oamenilor în judecățile voastre; să ascultați pe cel mic ca și pe cel mare; să nu vă temeți de nimeni, căci Dumnezeu e Cel care face dreptate. Și când veți găsi o pricină prea grea, s-o aduceți înaintea mea, ca s-o aud."

Lev 19.15;Deut 16.19;1Sam 16.7;Prov 24.23;Iac 2.1;2Cron 19.6;Ex 18.22-26;

18Așa v-am poruncit, în vremea aceea, tot ce aveați de făcut.

De la Horeb la Cades-Barnea.

19Am plecat din Horeb, și am străbătut toată pustia aceea mare și grozavă pe care ați văzut-o; am luat drumul care duce în muntele Amoriților, cum ne poruncise Domnul, Dumnezeul nostru, și am ajuns la Cades-Barnea.

Num 10.12;Deut 8.15;Ier 2.6;Num 13.26;

20Și eu v-am zis: "Ați ajuns la muntele Amoriților pe care ni-l dă Domnul, Dumnezeul nostru.

21Iată că Domnul, Dumnezeul tău, îți pune țara înainte; suie-te, ia-o în stăpânire, cum ți-a spus Domnul Dumnezeul părinților tăi; nu te teme, și nu te înspăimânta."

Ios 1.9;

22Voi v-ați apropiat cu toții de mine, și ați zis: "Să trimitem niște oameni înaintea noastră, ca să iscodească țara, și să ne aducă răspuns cu privire la drumul pe care ne vom sui în ea și asupra cetăților în care vom ajunge."

23Părerea aceasta mi s-a părut bună; și am luat doisprezece oameni dintre voi, câte un om de fiecare seminție.

Num 13.3;

24Ei au plecat, au trecut muntele, și au ajuns până la valea Eșcol, și au iscodit țara.

Num 13.22-24;

25Au luat în mâini din roadele țării și ni le-au adus; ne-au făcut o dare de seamă, și au zis: "Bună țară ne dă Domnul, Dumnezeul nostru."

Num 13.27;

26Dar voi n-ați vrut să vă suiți în ea, și v-ați răzvrătit împotriva poruncii Domnului, Dumnezeului vostru.

Num 14.1-4;Ps 106.24-25;

27Ați cârtit în corturile voastre, și ați zis: "Pentru că ne urăște, de aceea ne-a scos Domnul din țara Egiptului, ca să ne dea în mâinile Amoriților și să ne nimicească.

Deut 9.28;

28Unde să ne suim? Frații noștri ne-au muiat inima, zicând: "Poporul acela este un popor mai mare și mai înalt la statură decât noi; cetățile sunt mari și întărite până la cer; ba încă, am văzut acolo și copii de ai lui Anac."

Num 13.28-33;Deut 9.1-2;Num 13.28;

29Eu v-am zis: "Nu vă spăimântați, și nu vă fie frică de ei.

30Domnul, Dumnezeul vostru, care merge înaintea voastră, se va lupta El însuși pentru voi, potrivit cu tot ce a făcut pentru voi sub ochii voștri în Egipt.

Ex 14.14-25;Neem 4.20;

31Apoi în pustie, ai văzut că Domnul, Dumnezeul tău, te-a purtat cum poartă un om pe fiul său, pe tot drumul pe care l-ați făcut până la sosirea voastră în locul acesta."

Ex 19.4;Deut 32.11-12;Isa 46.3-4;Isa 63.9;Osea 11.3;Fapt 13.18;

32Cu toate acestea, voi n-ați avut încredere în Domnul, Dumnezeul vostru,

Ps 106.24;Iuda 5;

33care mergea înaintea voastră pe drum, ca să vă caute un loc de poposire: noaptea într-un foc, ca să vă arate drumul pe care trebuia să mergeți, și ziua într-un nor.

Ex 13.21;Ps 78.14;Num 10.33;Ezec 20.6;

34Domnul a auzit glasul cuvintelor voastre. S-a mâniat, și a jurat, zicând:

Deut 2.14-15;

35"Nici unul din bărbații care fac parte din acest neam rău nu va vedea țara aceea bună pe care am jurat că o voi da părinților voștri,

Num 14.22-23;Ps 95.11;

36afară de Caleb, fiul lui Iefune. El o va vedea, și țara în care a mers, o voi da lui și copiilor lui, pentru că a urmat în totul calea Domnului."

Num 14.24-30;Ios 14.9;Num 14.24;

37Domnul S-a mâniat și pe mine, din pricina voastră, și a zis: "Nici tu nu vei intra în ea.

Num 20.12;Num 27.14;Deut 3.26;Deut 4.21;Deut 34.4;Ps 106.32;

38Iosua, fiul lui Nun, slujitorul tău, va intra în ea; întărește-l, căci el va pune pe Israel în stăpânirea țării aceleia.

Num 14.30;Ex 24.13;Ex 33.11;1Sam 16.22;Num 27.18-19;Deut 31.7-23;

39Și pruncii voștri, despre care ați zis: "Vor fi de jaf!" și fiii voștri, care nu cunosc azi nici binele nici răul, ei vor intra în ea; da, lor le-o voi da, și ei o vor stăpâni.

Num 14.31;Num 14.3;Isa 7.15-16;Rom 9.11;

40Dar voi, întoarceți-vă înapoi, și plecați în pustie, înspre marea Roșie."

Num 14.25;

41Voi ați răspuns, și mi-ați zis: "Am păcătuit împotriva Domnului; ne vom sui și ne vom bate, cum ne-a poruncit Domnul, Dumnezeul nostru." Și v-ați încins fiecare armele, și v-ați încumetat să vă suiți pe munte.

Num 14.40;

42Domnul mi-a zis: "Spune-le: "Nu vă suiți și nu vă luptați, căci Eu nu sunt în mijlocul vostru; nu căutați să fiți bătuți de vrăjmașii voștri."

Num 14.42;

43Eu v-am spus, dar n-ați ascultat; ci v-ați răzvrătit împotriva poruncii Domnului, și v-ați suit semeți pe munte.

Num 14.44-45;

44Atunci Amoriții, care locuiesc pe muntele acesta, v-au ieșit înainte, și v-au urmărit ca albinele; v-au bătut din Seir, până la Horma.

Ps 118.12;

45La întoarcerea voastră, ați plâns înaintea Domnului; dar Domnul nu v-a ascultat glasul, și n-a luat aminte la voi.

46Și așa ați rămas la Cades, unde ați stat multă vreme.

Intrarea în pustie.

## < 2 > 4 8 12 16 20 24 28 32 34

1Ne-am întors, și am plecat în pustie, pe drumul care duce la marea Roșie, cum îmi poruncise Domnul; și am ocolit multă vreme munte Seir.

Num 14.25;Deut 1.40;

2Domnul mi-a zis:

3"Vă ajunge de când ocoliți muntele acesta. Întoarceți-vă spre miazănoapte.

Deut 2.2;

4Dă următoarea poruncă poporului: "Acum aveți să treceți prin hotarele fraților voștri, copiii lui Esau, care locuiesc în Seir. Ei se vor teme de voi; dar să vă păziți bine.

Num 20.14;

5Să nu vă încăierați cu ei; căci nu vă voi da în țara lor nici măcar o palmă deloc: muntele Seir l-am dat în stăpânire lui Esau.

Gen 36.8;Ios 24.4;

6Să cumpărați de la ei cu preț de argint, hrana pe care o veți mânca, și să cumpărați de la ei cu preț de argint, chiar și apa pe care o veți bea.

7Căci Domnul, Dumnezeul tău, te-a binecuvântat în tot lucrul mâinilor tale și ți-a cunoscut călătoria în această mare pustie. Iată, de patruzeci de ani de când Domnul Dumnezeul tău este cu tine, și n-ai dus lipsă de nimic."

Deut 8.2-4;

8Am trecut pe departe de frații noștri, copiii lui Esau, care locuiesc în Seir, și pe departe de drumul care duce în câmpie, departe de Elat și de Ețion-Gheber; apoi ne-am întors și am apucat spre pustia Moabului.

Jud 11.18;1Împ 9.26;

Pribegirea în pustie.

9Domnul mi-a zis: "Nu face război cu Moab, și nu te apuca la luptă cu el; căci nu-ți voi da nimic să stăpânești în țara lui: "Arul l-am dat în stăpânire copiilor lui Lot.

Num 21.28;Gen 19.36-37;

10(Mai înainte aici locuiau Emimii: un popor mare, mult la număr și de statură înaltă, ca Anachimii.

Gen 14.5;Num 13.22-33;Deut 9.2;

11Ei treceau drept Refaimiți, ca și Anachimii; dar Moabiții îi numeau Emimi.

12Seir era locuit altă dată de Horiți; copiii lui Esau i-au izgonit, i-au nimicit dinaintea lor, și s-au așezat în țara pe care o stăpânește și pe care i-a dat-o Domnul.)

Gen 14.6;Gen 36.20;Deut 2.22;

13Acum sculați-vă și treceți pârâul Zered." Am trecut pârâul Zered.

Num 21.12;

14Vremea cât au ținut călătoriile noastre de la Cades-Barnea până la trecerea pârâului Zered a fost de treizeci și opt de ani, până a pierit din mijlocul taberei tot neamul oamenilor de război, cum le jurase Domnul.

Num 13.26;Num 14.33;Num 26.64;Num 14.35;Deut 1.34-35;Ezec 20.15;

15Mâna Domnului a fost împotriva lor ca să-i nimicească din mijlocul taberei, până ce au pierit.

Ps 78.33;Ps 106.26;

16După ce au pierit toți bărbații de război, murind în mijlocul poporului,

17Domnul mi-a vorbit și a zis:

18"Să treci azi hotarul Moabului, la cetatea Ar,

19și să te apropii de copiii lui Amon. Să nu faci război cu ei, și să nu te iei la luptă cu ei; căci nu-ți voi da nimic de stăpânit în țara copiilor lui Amon: am dat-o în stăpânire copiilor lui Lot.

Gen 19.38;

20Țara aceasta trecea de asemenea ca o țară a lui Refaim; mai înainte locuiau în ea Refaimiții; și Amoniții îi numeau Zamzumimi:

Gen 14.5;

21un popor mare, mult la număr și de statură înaltă, ca Anachimii. Domnul i-a nimicit dinaintea Amoniților, care i-au izgonit și s-au așezat în locul lor.

Deut 2.2;

22(Așa a făcut Domnul și pentru copiii lui Esau care locuiesc în Seir, când a nimicit pe Horiți dinaintea lor; ei i-au izgonit și s-au așezat în locul lor, până în ziua de azi.

Fapt 36.8;Gen 14.6;Gen 36.20-30;Deut 2.12;

23De asemenea, Aviții, care locuiau în sate până la Gaza, au fost nimiciți de Caftoriți, ieșiți din Caftor, care s-au așezat în locul lor.)

Ios 13.3;Ier 25.20;Gen 10.14;Amos 9.7;

24Sculați-vă, plecați, și treceți pârâul Arnon. Iată, îți dau în mâini pe Sihon, împăratul Hesbonului, Amoritul, și țara lui. Începe cucerirea, fă război cu el!

Num 21.13-14;Jud 11.18-21;

25De azi încolo voi băga groaza și frica de tine în toate popoarele de sub cer; și, la auzul faimei tale, vor tremura și se vor îngrozi de tine."

Ex 15.14-15;Deut 11.25;Ios 2.9-10;

Cucerirea țării lui Sihon, împăratul Hesbonului.

26Din pustia Chedemot, am trimis soli la Sihon, împăratul Hesbonului, cu vorbe de pace. Am trimis să-i spună:

Deut 20.10;

27"Lasă-mă să trec prin țara ta; voi ține drumul mare, fără să mă abat nici la dreapta nici la stânga.

Num 21.21-22;Jud 11.19;

28Să-mi vinzi pe preț de argint hrana pe care o voi mânca, și să-mi dai cu preț de argint apa de care o voi bea; nu voi face altceva decât să trec cu piciorul, -

Num 20.19;

29lucru pe care mi l-au îngăduit copiii lui Esau care locuiesc în Seir, și Moabiții care locuiesc în Ar - îngăduiește-mi și tu lucrul acesta, până voi trece Iordanul ca să intru în țara pe care ne-o dă Domnul, Dumnezeul nostru."

Num 20.18;Deut 23.3-4;Jud 11.17-18;

30Dar Sihon, împăratul Hesbonului, n-a vrut să ne lase să trecem pe la el; căci Domnul, Dumnezeul tău, i-a făcut duhul neînduplecat, și i-a împietrit inima, ca să-l dea în mâinile tale, cum vezi azi.

Num 21.23;Ios 11.20;Ex 4.21;

31Domnul mi-a zis: "Vezi, acum încep să-ți dau pe Sihon și țara lui; începe și tu dar să-i iei în stăpânire țara ca s-o moștenești."

Deut 1.8;

32Sihon ne-a ieșit înainte, cu tot poporul lui, ca să lupte împotriva noastră, la Iahaț.

Num 21.23;

33Domnul, Dumnezeul nostru, ni l-a dat în mâini, și l-am bătut, pe el, și pe fiii lui, și pe tot poporul lui.

Deut 7.2;Deut 20.16;Num 21.24;Deut 29.7;

34I-am luat atunci toate cetățile, și le-am nimicit cu desăvârșire: bărbați, femei și prunci i-am nimicit cu desăvârșire, și n-am lăsat să scape nici unul măcar.

Deut 7.2-26;

35Numai vitele le-am răpit pentru noi, precum și prada din cetățile pe care le luaserăm.

36De la Aroer, care este pe malurile pârâului Arnon, și de la cetatea care este în vale, până la Galaad, n-a fost nici o cetate prea tare pentru noi: Domnul, Dumnezeul nostru, ni le-a dat pe toate în mână.

Deut 3.12;Deut 4.48;Ios 13.9;Ps 44.3;

37Dar de țara copiilor lui Amon nu te-ai apropiat, de toate malurile pârâului Iaboc, de cetățile de la munte, și de toate locurile pe care te-a oprit Domnul, Dumnezeul tău, să le lovești.

Gen 32.22;Num 21.24;Deut 3.16;Deut 2.5-19;

Cucerirea țării lui Og.

## 1 < 3 > 8 12 16 20 24 28 32 34

1Ne-am întors, și ne-am suit pe drumul care duce la Basan. Og, împăratul Basanului, ne-a ieșit înainte, cu tot poporul lui, ca să lupte împotriva noastră la Edrei.

Num 21.33;Deut 29.7;Deut 1.4;

2Domnul mi-a zis: "Nu te teme de el; căci îl dau în mâinile tale, pe el și tot poporul lui, și țara lui; să te porți cu el cum te-ai purtat cu Sihon, împăratul Amoriților, care locuia la Hesbon."

Num 21.34;

3Și Domnul, Dumnezeul nostru, a mai dat în mâinile noastre și pe Og, împăratul Basanului, cu tot poporul lui; l-am bătut și n-am lăsat să scape nici unul din oamenii lui.

Num 21.35;

4I-am luat atunci toate cetățile, și n-a fost una care să nu cadă în stăpânirea noastră: șaizeci de cetăți, tot ținutul Argob, împărăția lui Og din Basan.

1Împ 4.13;

5Toate cetățile acestea erau întărite, cu ziduri înalte, cu porți și zăvoare, afară de cetățile fără ziduri care erau foarte multe la număr.

6Lo-am nimicit cu desăvârșire, cum făcusem cu Sihon, împăratul Hesbonului; am nimicit cu desăvârșire toate cetățile împreună cu bărbații, femeile și pruncii.

Deut 2.24;Ps 135.10-12;Ps 136.19-21;

7Iar toate vitele și prada din cetăți le-am luat pentru noi.

8Astfel în vremea aceea am cucerit de la cei doi împărați ai Amoriților țara de dincoace de Iordan, de la pârâul Arnon până la muntele Hermon,

9(Sidoniții zic Hermonului Sirion, și Amoriții îl numesc Senir),

Deut 4.48;Ps 29.6;1Cron 5.23;

10toate cetățile din câmpie, tot Galaadul și tot Basanul până la Salca și Edrei, cetăți din împărăția lui Og în Basan.

Deut 4.49;Ios 12.5;Ios 13.11;

11(Numai Og, împăratul Basanului, mai rămăsese din neamul Refaimiților. Patul lui, un pat de fier, este la Raba, cetatea copiilor lui Amon. Lungimea lui este de nouă coți, și lățimea de patru coți, după cotul unui om.)

Amos 2.9;Gen 14.5;2Sam 12.26;Ier 49.2;Ezec 21.20;

Împărțirea țării de dincolo de Iordan

12Atunci am luat în stăpânire țara aceasta. Am dat Rubeniților și Gadiților ținutul de la Aroer, care este pe pârâul Arnon, și jumătatea muntelui Galaad cu cetățile lui.

Deut 2.36;Ios 12.2;Num 32.33;Ios 12.6;Ios 13.8;

13Am dat la jumătate din seminția lui Manase ce mai rămânea din Galaad și toată împărăția lui Og din Basan: tot ținutul Argob, cu tot Basanul, care purta numele de țara Refaimiților.

Ios 13.29;

14Iair, fiul lui Manase, a luat tot ținutul Argob până la hotarul Gheșuriților și Maacatiților, și a pus numele lui târgurilor Basanului, numite și azi târgurile lui Iair.

1Cron 2.22;Ios 13.13;2Sam 3.3;2Sam 16.6;Num 32.41;

15Am dat Galaadul lui Machir.

Num 32.39;

16Rubeniților și Gadiților le-am dat o parte din Galaad până la pârâul Arnon, al cărui mijloc slujește ca hotar, și până la pârâul Iaboc, hotarul copiilor lui Amon;

Num 21.24;Ios 12.2;

17le-am mai dat câmpia, mărginită de Iordan, de la Chineret până la marea câmpiei, Marea Sărată, la picioarele muntelui Pisga spre răsărit.

Num 34.11;Num 34.12;Deut 4.49;Ios 12.3;Gen 14.3;

18În vremea aceea, v-am dat porunca aceasta: "Domnul, Dumnezeul vostru, vă dă în mână țara aceasta ca s-o stăpâniți. Voi toți, cei buni de luptă, să mergeți înarmați înaintea copiilor lui Israel.

Num 32.20;

19Numai femeile voastre, pruncii și vitele voastre - știu că aveți multe vite - să rămână în cetățile pe care vi le-am dat,

20până ce Domnul va da odihnă fraților voștri ca și vouă, și vor lua și ei în stăpânire țara pe care le-o dă Domnul, Dumnezeul vostru, dincolo de Iordan. După aceea vă veți întoarce fiecare în moștenirea pe care v-am dat-o.

Ios 22.4;

21În vremea aceea, am poruncit lui Iosua, și i-am zis: "Ochii tăi au văzut tot ce a făcut Domnul, Dumnezeul vostru, acestor doi împărați: așa va face Domnul tuturor împărățiilor împotriva cărora vei merge.

Num 27.18;

22Nu te teme de ei; căci Domnul, Dumnezeul vostru, va lupta El însuși pentru voi."

Ex 14.14;Deut 1.30;Deut 20.4;

Moise cere să vadă țara.

23În vremea aceea, m-am rugat Domnului, și am zis:

2Cor 12.8-9;

24"Stăpâne Doamne! Tu ai început să arăți robului Tău mărirea Ta și mâna Ta cea puternică; căci care este dumnezeul acela, în cer și pe pământ, care să poată face lucrări ca ale Tale și să aibă o putere ca a Ta?

Deut 11.2;Ex 15.11;2Sam 7.22;Ps 71.19;Ps 86.8;Ps 89.6-8;

25Lasă-mă, Te rog, să trec, și să văd țara aceea bună de dincolo de Iordan, munții aceia frumoși și Libanul!"

Ex 3.8;Deut 4.22;

26Dar Domnul S-a mâniat pe mine, din pricina voastră, și nu m-a ascultat. Domnul mi-a zis: "Destul! Nu-Mi mai vorbi de lucrul acesta.

Num 20.12;Num 27.14;Deut 1.37;Deut 31.2;Deut 32.51-52;Deut 34.4;Ps 106.32;

27Suie-te pe vârful muntelui Pisga, uită-te spre apus, spre miază noapte, spre miază zi și spre răsărit, și privește-o doar cu ochii; căci nu vei trece Iordanul acesta.

Num 27.12;

28Dă porunci lui Iosua, întărește-l, și îmbărbătează-l; căci el va merge înaintea poporului acestuia și-l va pune în stăpânirea țării pe care o vei vedea."

Num 27.18-23;Deut 1.38;Deut 31.3-7;

29Și am rămas astfel în vale, în dreptul Bet-Peorului.

Deut 4.43;Deut 34.6;

Îndemn.

## 1 < 4 > 6 7 8 12 16 20 24 28 32 34

1Acum, Israele, ascultă legile și poruncile pe care vă învăț să le păziți. Împliniți-le, pentru ca să trăiți, și să intrați în stăpânirea țării pe care v-o dă Domnul, Dumnezeul părinților voștri.

Lev 19.37;Lev 20.8;Lev 22.31;Deut 5.1;Deut 8.1;Ezec 20.11;Rom 10.5;

2Să n-adăugați nimic la cele ce vă poruncesc eu, și să nu scădeți nimic din ele; ci să păziți poruncile Domnului, Dumnezeului vostru, așa cum vi le dau eu.

Deut 12.32;Ios 1.7;Prov 30.6;Ecl 12.13;Apoc 22.18-19;

3Ați văzut cu ochii voștri ce a făcut Domnul cu prilejul faptei lui Baal-Peor: Domnul, Dumnezeul tău, a nimicit din mijlocul tău pe toți aceia care se duseseră după Baal-Peor.

Num 25.4;Ios 22.17;Ps 106.28-29;

4Iar voi, care v-ați alipit de Domnul, Dumnezeul vostru, sunteți toți vii astăzi.

5Iată, v-am învățat legi și porunci, cum mi-a poruncit Domnul, Dumnezeul meu, ca să le împliniți în țara pe care o veți lua în stăpânire.

6Să le păziți și să le împliniți; căci aceasta va fi înțelepciunea și priceperea voastră înaintea popoarelor, care vor auzi vorbindu-se de toate aceste legi și vor zice: "Acest neam mare este un popor cu totul înțelept și priceput!"

Iov 28.28;Ps 19.7;Ps 111.10;Prov 1.7;

7Care este, în adevăr, neamul acela așa de mare încât să fi avut pe dumnezeii lui așa de aproape cum avem noi pe Domnul, Dumnezeul nostru, ori de câte ori Îl chemăm?

2Sam 7.23;Ps 46.1;Ps 145.18;Ps 148.14;Isa 55.6;

8Și care este neamul acela așa de mare încât să aibă legi și porunci așa de drepte, cum este toată legea aceasta pe care v-o pun astăzi înainte?

9Numai, ia seama asupra ta, și veghează cu luare aminte asupra sufletului tău, în toate zilele vieții tale, ca nu cumva să uiți lucrurile pe care ți le-au văzut ochii, și să-ți iasă din inimă; fă-le cunoscut copiilor tăi și copiilor copiilor tăi.

Prov 4.23;Prov 3.1-3;Prov 4.21;Gen 18.19;Deut 6.7;Deut 11.19;Ps 78.5-6;Efes 6.4;

10Adu-ți aminte de ziua când te-ai înfățișat înaintea Domnului, Dumnezeului tău, la Horeb, când Domnul mi-a zis: "Strânge poporul la Mine! Căci vreau să-i fac să audă cuvintele Mele, ca să învețe să se teamă de Mine tot timpul cât vor trăi pe pământ; și să învețe și pe copiii lor să le păzească."

Ex 19.9-16;Ex 20.18;Evr 12.18-19;

11Voi v-ați apropiat și ați stat la poalele muntelui. Muntele era aprins, și flăcările se ridicau până în inima cerului. Era întuneric, nori și negură deasă.

Ex 19.18;Deut 5.23;

12Și Domnul v-a vorbit din mijlocul focului; voi ați auzit sunetul cuvintelor Lui, dar n-ați văzut nici un chip, ci ați auzit doar un glas.

Deut 5.4-22;Deut 4.33-36;Ex 20.22;1Împ 19.12;

13El Și-a vestit legământul Său, pe care v-a poruncit să-l păziți, cele zece porunci; și le-a scris pe două table de piatră.

Deut 9.9-11;Ex 34.28;Ex 24.12;Ex 31.18;

14În vremea aceea, Domnul mi-a poruncit să vă învăț legi și porunci, ca să le împliniți în țara pe care o veți lua în stăpânire.

Ex 21.1;Deut Cap 22;Deut Cap 23;

15Fiindcă n-ați văzut nici un chip în ziua când v-a vorbit Domnul din mijlocul focului, la Horeb, vegheați cu luare aminte asupra sufletelor voastre,

Isa 40.18;Ios 23.11;

16ca nu cumva să vă stricați, și să vă faceți un chip cioplit, sau o înfățișare a vreunui idol, sau chipul vreunui om sau chipul vreunei femei,

Ex 32.7;Ex 20.4-5;Deut 4.23;Deut 5.8;Rom 1.23;

17sau chipul vreunui dobitoc de pe pământ, sau chipul vreunei păsări care zboară în ceruri,

18sau chipul vreunui dobitoc care se târăște pe pământ, sau chipul vreunui pește care trăiește în apele dedesubtul pământului.

19Veghează asupra sufletului tău, ca nu cumva, ridicându-ți ochii spre cer, și văzând soarele, luna și stelele, toată oștirea cerurilor, să fii târât să te închini înaintea lor și să le slujești: căci acestea sunt lucruri pe care Domnul, Dumnezeul tău, le-a făcut și le-a împărțit ca să slujească tuturor popoarelor, sub cerul întreg.

Deut 17.3;Iov 31.26-27;Gen 2.1;2Împ 17.16;2Împ 21.3;Rom 1.25;

20Dar pe voi, Domnul v-a luat, și v-a scos din cuptorul de fier al Egiptului, ca să-I fiți un popor pus de o parte, cum sunteți azi.

21Și Domnul S-a mâniat pe mine, din pricina voastră: și a jurat că eu să nu trec Iordanul, și să nu intru în țara aceea bună pe care ți-o dă ca moștenire Domnul, Dumnezeul tău.

Num 20.12;Deut 1.37;Deut 3.26;

22Eu voi muri deci în țara aceasta de aici, nu voi trece Iordanul; dar voi îl veți trece, și veți stăpâni țara aceea bună.

2Pet 1.13-15;Deut 3.27;Deut 3.25;

23Vegheați asupra voastră, ca să nu dați uitării legământul pe care l-a încheiat cu voi Domnul, Dumnezeul vostru, și să nu faceți vreun chip cioplit, nici vreo înfățișare oarecare, pe care ți-a oprit Domnul, Dumnezeul tău, s-o faci.

Deut 4.9;Deut 4.16;Ex 20.4-5;

24Căci Domnul, Dumnezeul tău, este un foc mistuitor, un Dumnezeu gelos.

Ex 24.17;Deut 9.3;Isa 33.14;Evr 12.29;Ex 20.5;Deut 6.45;Isa 42.8;

Pedeapsa pentru închinarea la idoli.

25Când vei avea copii, și copii din copiii tăi, și vei fi de multă vreme în țară, dacă vă veți strica, dacă vă veți face chipuri cioplite, înfățișări ale vreunui lucru, dacă veți face ce este rău înaintea Domnului Dumnezeului vostru, ca să-L mâniați, -

Deut 4.16;2Împ 17.17;

26iau astăzi martor împotriva voastră cerul și pământul, - că veți pieri de o moarte repede din țara pe care o veți lua în stăpânire dincolo de Iordan, și nu veți avea zile multe în ea, căci veți fi nimiciți de tot.

Deut 30.18-19;Isa 1.2;Mic 6.2;

27Domnul vă va împrăștia printre popoare, și nu veți rămâne decât un mic număr în mijlocul neamurilor unde vă va duce Domnul.

Lev 26.33;Deut 28.62-64;Neem 1.8;

28Și acolo veți sluji unor dumnezei, care sunt o lucrare făcută de mâini omenești, de lemn și de piatră, care nu pot nici să vadă, nici să audă, nici să mănânce, nici să miroase.

Deut 28.64;1Sam 26.19;Ier 16.13;Ps 115.4-5;Ps 135.15-16;Isa 44.9;Isa 46.7;

29Și dacă de acolo vei căuta pe Domnul, Dumnezeul tău, Îl vei găsi dacă-L vei căuta din toată inima ta și din tot sufletul tău.

Lev 26.39-40;Deut 30.1-3;2Cron 15.4;Neem 1.9;Isa 55.6-7;Ier 29.12-14;

30Și după ce ți se vor întâmpla toate aceste lucruri în strâmtorarea ta, în zilele de pe urmă, te vei întoarce la Domnul, Dumnezeul tău, și vei asculta glasul Lui;

Gen 49.1;Deut 31.29;Ier 23.20;Osea 3.5;Ioel 2.12;

31căci Domnul, Dumnezeul tău, este un Dumnezeu plin de îndurare, care nu te va părăsi și nu te va nimici; El nu va uita legământul pe care l-a încheiat prin jurământ cu părinții tăi.

2Cron 30.9;Neem 9.31;Ps 116.5;Iona 4.2;

Dumnezeul lui Israel mai presus de orice.

32Întreabă vremurile străvechi, care au fost înaintea ta, din ziua când a făcut Dumnezeu pe om pe pământ, și cercetează de la o margine a cerului la cealaltă: a fost vreodată vreo întâmplare așa de mare, și s-a auzit vreodată așa ceva?

Iov 8.8;Mat 24.31;

33A fost vreodată vreun popor care să fi auzit glasul lui Dumnezeu vorbind din mijlocul focului, cum l-ai auzit tu, și să fi rămas viu?

Ex 24.11;Ex 33.20;Deut 5.24-26;

34A fost vreodată vreun dumnezeu care să fi căutat să ia un neam din mijlocul altui neam, prin încercări, semne, minuni și lupte, cu mână tare și braț întins, și cu minuni înfricoșate, cum a făcut cu voi Domnul, Dumnezeul vostru, în Egipt și sub ochii voștri?

Deut 7.19;Deut 29.3;Ex 7.3;Ex 13.3;Ex 6.6;Deut 26.8;Deut 34.12;

35Numai tu ai fost martor la aceste lucruri, ca să cunoști că numai Domnul este Dumnezeu și că nu este alt Dumnezeu afară de El.

Deut 32.39;1Sam 2.2;Isa 45.5-22;Marc 12.29-32;

36Din cer, te-a făcut să auzi glasul Lui, ca să te învețe; și, pe pământ, te-a făcut să vezi focul Lui cel mare, și ai auzit cuvintele Lui din mijlocul focului.

Ex 19.9-19;Ex 20.18-22;Ex 24.16;Evr 12.18;

37El a iubit pe părinții tăi, și de aceea a ales sămânța lor după ei; El însuși te-a scos din Egipt, prin puterea Lui cea mare.

Deut 10.15;Ex 13.3-14;

38El a izgonit dinaintea ta neamuri mai mari la număr și mai tari decât tine, ca să te ducă în țara lor, și să ți-o dea în stăpânire, cum vezi azi.

Deut 7.1;Deut 9.1-5;

39Să știi dar în ziua aceasta, și pune-ți în inimă că numai Domnul este Dumnezeu, sus în cer și jos pe pământ, și că nu este alt Dumnezeu afară de El.

Deut 4.35;Ios 2.11;

40Păzește dar legile și poruncile Lui, pe care ți le dau azi, ca să fii fericit, tu și copiii tăi după tine, și să ai zile multe în țara pe care ți-o dă Domnul, Dumnezeul tău, pe vecie."

Lev 22.31;Deut 5.16;Deut 6.3-18;Deut 12.25-28;Deut 22.7;Efes 6.3;

Cetățile de scăpare de la răsăritul Iordanului.

41Atunci Moise a ales trei cetăți dincoace de Iordan, la răsărit,

Num 35.6-14;

42pentru ca să slujească de scăpare ucigașului care ar fi omorât fără voie pe aproapele lui, fără să-i fi fost vrăjmaș mai dinainte, și să-și poată scăpa astfel viața, fugind într-una din aceste cetăți.

Deut 19.4;

43Aceste cetăți erau: Bețer, în pustie, în câmpie, la Rubeniți; Ramot, în Galaad, la Gadiți, și Golan, în Basan, la Manasiți.

Ios 20.8;

Cele zece porunci.

44Aceasta este legea pe care a dat-o Moise copiilor lui Israel.

45Iată învățăturile, legile și poruncile pe care le-a dat Moise copiilor lui Israel, după ieșirea lor din Egipt.

46Aceasta era dincoace de Iordan, în vale, față în față cu Bet-Peor, în țara lui Sihon, împăratul Amoriților, care locuia la Hesbon, și care a fost bătut de Moise și copiii lui Israel, după ieșirea lor din Egipt.

Deut 3.29;Num 21.24;Deut 1.4;

47Ei au pus mâna pe țara lui și pe țara lui Og, împăratul Basanului. Acești doi împărați ai Amoriților erau dincoace de Iordan, la răsărit.

Num 21.35;Deut 3.3-4;

48Ținutul lor se întindea de la Aroer, care este pe malurile pârâului Arnon, până la muntele Sionului care este Hermonul,

Deut 2.36;Deut 3.12;Deut 3.9;Ps 133.3;

49și cuprindea toată câmpia de dincoace de Iordan, la răsărit, până la marea câmpiei, sub poalele muntelui Pisga.

Deut 3.17;

## 1 < 5 > 8 12 16 20 24 28 32 34

1Moise a chemat pe tot Israelul, și i-a zis: "Ascultă, Israele, legile și poruncile pe care vi le spun astăzi în auzul vostru. Învățați-le, și împliniți-le cu scumpătate.

2Domnul, Dumnezeul nostru, a încheiat cu noi un legământ la Horeb.

Ex 19.5;Deut 4.23;

3Nu cu părinții noștri a încheiat Domnul legământul acesta, ci cu noi, care suntem toți vii astăzi aici.

Mat 13.17;Evr 8.9;

4Domnul v-a vorbit față în față pe munte, din mijlocul focului.

Ex 19.9-19;Ex 20.22;Deut 4.33-36;Deut 34.10;

5Eu am stat atunci între Domnul și voi, ca să vă vestesc cuvântul Domnului; căci vă era frică de foc, și nu v-ați suit pe munte. El a zis:

Ex 20.21;Gal 3.19;Ex 19.16;Ex 20.18;Ex 24.2;

6"Eu sunt Domnul, Dumnezeul tău, care te-am scos din țara Egiptului, din casa robiei.

Ex 20.2;Lev 26.1;Deut 6.4;Ps 81.10;

7Să n-ai alți dumnezei afară de Mine.

Ex 20.3;

8Să nu-ți faci chip cioplit, nici vreo înfățișare a lucrurilor care sunt sus în ceruri, sau jos pe pământ, sau în ape sub pământ.

Ex 20.4;

9Să nu te închini înaintea lor, și să nu le slujești; căci Eu, Domnul, Dumnezeul tău, sunt un Dumnezeu gelos, care pedepsesc fărădelegea părinților în copii până la al treilea și la al patrulea neam al celor ce Mă urăsc;

Ex 34.7;

10și Mă îndur până la al miilea neam de cei ce Mă iubesc și păzesc poruncile Mele.

Ier 32.18;Dan 9.4;

11Să nu iei în deșert Numele Domnului, Dumnezeului tău; căci Domnul nu va lăsa nepedepsit pe cel ce va lua în deșert Numele Lui.

Ex 20.7;Lev 19.12;Mat 5.33;

12Ține ziua de odihnă, ca s-o sfințești, cum ți-a poruncit Domnul, Dumnezeul tău.

Ex 20.8;

13Șase zile să lucrezi, și să-ți faci toate treburile.

Ex 23.12;Ex 35.2;Ezec 20.12;

14Dar ziua a șaptea este ziua de odihnă a Domnului, Dumnezeului tău: să nu faci nici o lucrare în ea, nici tu, nici fiul tău, nici fiica ta, nici robul tău, nici roaba ta, nici boul tău, nici măgarul tău, nici vreunul din dobitoacele tale, nici străinul care este în locurile tale, pentru ca și robul și roaba ta să se odihnească întocmai ca tine.

Gen 2.2;Ex 16.29-30;Evr 4.4;

15Adu-ți aminte că și tu ai fost rob în țara Egiptului, și Domnul, Dumnezeul tău, te-a scos din ea cu mână tare și cu braț întins: de aceea ți-a poruncit Domnul, Dumnezeul tău, să ții ziua de odihnă.

Deut 15.15;Deut 16.12;Deut 24.18-22;Deut 4.34-37;

16Cinstește pe tatăl tău și pe mama ta, cum ți-a poruncit Domnul, Dumnezeul tău, ca să ai zile multe și să fii fericit în țara pe care ți-o dă Domnul, Dumnezeul tău.

Ex 20.12;Lev 19.3;Deut 27.16;Efes 6.2-3;Col 3.20;Deut 4.40;

17Să nu ucizi.

Ex 20.13;Mat 5.21;

18Să nu preacurvești.

Ex 20.14;Luc 18.20;Iac 2.11;

19Să nu furi.

Ex 20.15;Rom 13.9;

20Să nu mărturisești strâmb împotriva aproapelui tău.

Ex 20.16;

21Să nu poftești nevasta aproapelui tău; să nu poftești casa aproapelui tău, nici ogorul lui, nici robul lui, nici roaba lui, nici boul lui, nici măgarul lui, nici un alt lucru care este al aproapelui tău."

Ex 20.17;Mic 2.2;Hab 2.9;Luc 12.15;Rom 7.7;Rom 13.9;

22Acestea sunt cuvintele pe care le-a rostit Domnul cu glas tare pe munte, din mijlocul focului din nori și din negură deasă, și le-a spus la toată adunarea voastră, fără să adauge ceva. Le-a scris pe două table de piatră, și mi le-a dat.

Ex 24.12;Ex 31.18;Deut 4.13;

23Când ați auzit glasul acela din mijlocul întunericului, și pe când tot muntele era aprins, căpeteniile semințiilor voastre și bătrânii voștri s-au apropiat toți de mine,

Ex 20.18-19;

24și ați zis: "Iată că Domnul, Dumnezeul nostru, ne-a arătat slava și mărimea Lui și noi I-am auzit glasul din mijlocul focului; astăzi, am văzut că Dumnezeu a vorbit unor oameni, și totuși au rămas vii.

Ex 19.19;Deut 4.33;Jud 13.22;

25Și acum pentru ce să murim? Căci acest foc mare ne va mistui; dacă vom auzi și mai departe glasul Domnului, Dumnezeului nostru, vom muri.

Deut 18.16;

26Cine este, în adevăr, omul acela, care să fi auzit vreodată, ca noi, glasul Dumnezeului celui viu vorbind din mijlocul focului, și totuși să fi rămas viu?

Deut 4.33;

27Apropie-te mai bine, tu, și ascultă tot ce-ți va spune Domnul, Dumnezeul nostru; apoi să ne spui tu însuți tot ce-ți va spune Domnul, Dumnezeul nostru, și noi vom asculta, și vom face."

Ex 20.19;Evr 12.19;

28Domnul a auzit cuvintele pe care mi le-ați spus. Și Domnul mi-a zis: "Am auzit cuvintele pe care ți le-a spus poporul acesta: tot ce au zis este bine.

Deut 18.17;

29O! de ar rămâne ei cu aceeași inimă ca să se teamă de Mine și să păzească toate poruncile Mele, ca să fie fericiți pe vecie, ei și copiii lor!

Deut 32.29;Ps 81.13;Isa 48.18;Mat 23.37;Luc 19.42;Deut 11.1;Deut 4.40;

30Du-te de spune-le: "Întoarceți-vă în corturile voastre."

31Dar tu, rămâi aici cu Mine, și-ți voi spune toate poruncile, legile și rânduielile, pe care să-i înveți să le împlinească în țara pe care le-o dau în stăpânire."

Gal 3.19;

32Luați seama dar, să faceți așa cum v-a poruncit Domnul, Dumnezeul vostru; să nu vă abateți de la cele ce a poruncit El nici la dreapta, nici la stânga.

Deut 17.20;Deut 28.14;Ios 1.7;Ios 23.6;Prov 4.27;

33Să urmați în totul calea pe care v-a poruncit Domnul Dumnezeul vostru, să umblați, ca să trăiți și să fiți fericiți, și să aveți zile multe în țara pe care o veți lua în stăpânire.

Deut 10.12;Ps 119.6;Ier 7.23;Luc 1.6;Deut 4.40;

Ținerea poruncilor Domnului.

## 1 4 < 6 > 8 12 16 20 24 28 32 34

1Iată poruncile, legile și rânduielile pe care a poruncit Domnul, Dumnezeul vostru, să vă învăț să le împliniți în țara pe care o veți lua în stăpânire;

Deut 4.1;Deut 5.31;Deut 12.1;

2ca să te temi de Domnul, Dumnezeul tău, păzind, în toate zilele vieții tale, tu, fiul tău, și fiul fiului tău, toate legile și toate poruncile Lui pe care ți le dau, și să ai zile multe.

Ex 20.20;Deut 10.12-13;Ps 111.10;Ps 128.1;Ecl 12.13;Deut 4.40;Prov 3.1-2;

3Ascultă-le dar, Israele, și caută să le împlinești, ca să fii fericit și să vă înmulțiți mult, cum ți-a spus Domnul, Dumnezeul părinților tăi, când ți-a făgăduit țara în care curge lapte și miere.

Gen 15.5;Gen 22.17;Ex 3.8;

4Ascultă, Israele! Domnul, Dumnezeul nostru, este singurul Domn.

Isa 42.8;Marc 12.29-32;Ion 17.3;1Cor 8.4-6;

5Să iubești pe Domnul, Dumnezeul tău, cu toată inima ta, cu tot sufletul tău și cu toată puterea ta.

Deut 10.12;Mat 22.37;Marc 12.30;Luc 10.27;2Împ 23.25;

6Și poruncile acestea, pe care ți le dau astăzi, să le ai în inima ta.

Deut 11.18;Deut 32.46;Ps 37.31;Ps 40.8;Ps 119.11-98;Prov 3.3;Isa 51.7;

7Să le întipărești în mintea copiilor tăi, și să vorbești de ele când vei fi acasă, când vei pleca în călătorie, când te vei culca și când te vei scula.

Deut 4.9;Deut 11.19;Ps 78.4-6;Efes 6.4;

8Să le legi ca un semn de aducere aminte la mâini, și să-ți fie ca niște fruntarii între ochi.

Ex 13.9-16;Deut 11.18;Prov 3.3;Prov 6.21;Prov 7.3;

9Să le scrii pe ușiorii casei tale și pe porțile tale.

Deut 11.20;Isa 57.8;

Tâlcuirea poruncii despre dragostea de Dumnezeu.

10Domnul, Dumnezeul tău, te va face să intri în țara pe care a jurat părinților tăi, lui Avraam, lui Isaac și lui Iacov, că ți-o va da. Vei stăpâni cetăți mari și bune pe care nu tu le-ai zidit,

Ios 24.13;Ps 105.44;

11case pline de tot felul de bunuri pe care nu tu le-ai umplut, puțuri de apă săpate pe care nu tu le-ai săpat, vii și măslini pe care nu tu i-ai sădit. Când vei mânca și te vei sătura,

Deut 8.10;

12vezi să nu uiți pe Domnul, care te-a scos din țara Egiptului, din casa robiei.

13Să te temi de Domnul, Dumnezeul tău, să-I slujești, și pe Numele Lui să juri.

Deut 10.12-20;Deut 13.4;Mat 4.10;Luc 4.8;

14Să nu vă duceți după alți dumnezei, dintre dumnezeii popoarelor din jurul vostru;

Ps 63.11;Isa 45.23;Isa 65.16;Ier 4.2;Ier 5.7;Ier 12.16;Deut 8.19;Deut 11.28;Ier 25.6;Deut 13.7;

15căci Domnul, Dumnezeul tău, este un Dumnezeu gelos în mijlocul tău. Altfel, Domnul, Dumnezeul tău, S-ar aprinde de mânie împotriva ta, și te-ar nimici de pe fața pământului.

Ex 20.5;Deut 4.24;Deut 7.4;Deut 11.17;

16Să nu ispitiți pe Domnul, Dumnezeul vostru, cum L-ați ispitit la Masa.

Mat 4.7;Luc 4.12;Ex 17.2-7;Num 20.3-4;Num 21.4-5;1Cor 10.9;

17Ci să păziți poruncile Domnului, Dumnezeului vostru, poruncile Lui și legile lui pe care vi le-a dat.

Deut 11.13-22;Ps 119.4;

18Să faci ce este plăcut și bine înaintea Domnului, ca să fii fericit, și să intri în stăpânirea țării aceleia bune, pe care Domnul a jurat părinților tăi că ți-o va da,

Ex 15.26;Deut 12.28;Deut 13.18;

19după ce va izgoni pe toți vrăjmașii tăi dinaintea ta, cum a spus Domnul.

Num 33.52-53;

20Când fiul tău te va întreba într-o zi: "Ce înseamnă învățăturile acestea, legile acestea și poruncile acestea, pe care vi le-a dat Domnul, Dumnezeul nostru?"

Ex 13.14;

21să răspunzi fiului tău: "Noi eram robi ai lui Faraon în Egipt, și Domnul ne-a scos din Egipt cu mâna Lui cea puternică.

Ex 3.19;Ex 13.3;

22Domnul a făcut, sub ochii noștri, minuni și semne mari și nenorocite împotriva Egiptului, împotriva lui Faraon și împotriva întregii lui case;

Ex 7.8-12;Ps 135.9;

23și ne-a scos de acolo, ca să ne aducă în țara pe care jurase părinților noștri că ne-o va da.

24Domnul ne-a poruncit atunci să împlinim toate aceste legi și să ne temem de Domnul, Dumnezeul nostru, ca să fim totdeauna fericiți, și să ne țină în viață, cum face astăzi.

Deut 6.2;Deut 10.13;Iov 35.7-8;Ier 32.39;Deut 4.1;Deut 8.1;Ps 41.2;Luc 10.28;

25Vom avea parte de îndurarea Lui, dacă vom împlini cu scumpătate toate aceste porunci înaintea Domnului, Dumnezeului nostru, cum ne-a poruncit El."

Lev 18.5;Deut 24.13;Rom 10.3-5;

Nimicirea Cananiților și a idolilor lor.

## 1 4 < 7 > 12 16 20 24 28 32 34

1Când Domnul, Dumnezeul tău, te va aduce în țara în care vei intra și o vei lua în stăpânire, și va izgoni dinaintea ta multe neamuri: pe Hetiți, pe Ghirgasiți, pe Amoriți, pe Canaaniți, pe Fereziți, pe Heviți și pe Iebusiți, șapte neamuri mai mari la număr și mai puternice decât tine;

Deut 31.3;Ps 44.2-3;Gen 15.19;Ex 33.2;Deut 4.38;Deut 9.1;

2când Domnul, Dumnezeul tău, ți le va da în mâini, și le vei bate, să le nimicești cu desăvârșire, să nu închei legământ cu ele, și să n-ai milă de ele.

Deut 7.23;Deut 23.14;Num 33.52;Deut 20.16-17;Ios 6.17;Ios 8.24;Ios 9.24;Ios 10.28-40;Ios 11.11-12;Ex 23.32;Ex 34.12-16;Jud 2.2;Deut 20.10;Ios 2.14;Ios 9.18;Jud 1.24;

3Să nu te încuscrești cu popoarele acestea, să nu măriți pe fetele tale după fiii lor, și să nu iei pe fetele lor de neveste pentru fiii tăi;

Ios 23.12;1Împ 11.2;Ezra 9.2;

4căci ar abate de la Mine pe fiii tăi, și ar sluji astfel altor dumnezei; Domnul S-ar aprinde de mânie împotriva voastră și te-ar nimici îndată.

Deut 6.15;

5Dimpotrivă, iată cum să vă purtați cu ele: să le surpați altarele, să le sfărâmați stâlpii idolești, să le tăiați pomii închinați dumnezeilor lor și să ardeți în foc chipurile lor cioplite.

Ex 23.24;Ex 34.13;Deut 12.2-3;

Israel este popor sfânt.

6Căci tu ești un popor sfânt pentru Domnul, Dumnezeul tău; Domnul Dumnezeul tău te-a ales, ca să fii un popor al Lui dintre toate popoarele de pe fața pământului.

Ex 19.6;Deut 14.2;Deut 26.19;Ps 50.5;Ier 2.3;Ex 19.5;Amos 3.2;1Pet 2.9;

7Nu doar pentru că întreceți la număr pe toate celelalte popoare S-a alipit Domnul de voi și v-a ales, căci voi sunteți cel mai mic dintre toate popoarele.

Deut 10.22;

8Ci, pentru că Domnul vă iubește, pentru că a vrut să țină jurământul pe care l-a făcut părinților voștri, pentru aceea v-a scos Domnul cu mâna Lui puternică, și v-a izbăvit din casa robiei, din mâna Lui Faraon, împăratul Egiptului.

Deut 10.15;Ex 32.13;Ps 105.8-10;Luc 1.55-73;Ex 13.3-14;

9Să știi dar că Domnul, Dumnezeul tău, este singurul Dumnezeu. El este un Dumnezeu credincios și Își ține legământul și îndurarea până la al miilea neam de oameni față de cei ce-L iubesc și păzesc poruncile Lui.

Isa 49.7;1Cor 1.9;1Cor 10.13;2Cor 1.18;1Tes 5.24;2Tes 3.3;2Tim 2.13;Evr 11.11;1Ioan 1.9;Ex 20.6;Deut 5.10;Neem 1.5;Dan 9.4;

10Dar răsplătește îndată pe cei ce-L urăsc, și-i pierde; nu dă nici o păsuire celui ce-L urăște, ci-i răsplătește îndată.

Isa 59.18;Num 1.2;Deut 32.35;

11De aceea păzește poruncile, legile și rânduielile pe care ți le dau azi, și împlinește-le.

Noi îndemnuri.

12Dacă veți asculta aceste porunci, dacă le veți păzi și împlini, Domnul, Dumnezeul tău, va ține față de tine legământul și îndurarea cu care S-a jurat părinților tăi.

Lev 26.3;Deut 28.1;Ps 105.8-9;Luc 1.55-73;

13El te va iubi, te va binecuvânta și te va înmulți; va binecuvânta rodul trupului tău și rodul pământului tău, grâul tău, mustul și untdelemnul tău, rodul cirezilor tale de vite și rodul turmelor tale de oi, în țara pe care a jurat părinților tăi că ți-o va da.

Ioan 14.21;Deut 28.4;

14Vei fi binecuvântat mai mult decât toate popoarele; și la tine nu va fi nici bărbat, nici femeie stearpă, nici vită stearpă în turmele tale.

Ex 23.26;

15Domnul va depărta de tine orice boală; nu-ți va trimite nici una din acele molime rele din Egipt pe care le cunoști, ci va lovi cu ele pe toți cei ce te urăsc.

Ex 9.14;Ex 15.26;Deut 28.27-60;

16Să nimicești toate popoarele pe care ți le va da în mână Domnul, Dumnezeul tău; să n-arunci nici o privire de milă spre ele, și să nu slujești dumnezeilor lor, căci aceasta va fi o cursă pentru tine.

Deut 7.2;Deut 13.8;Deut 19.13-21;Deut 25.12;Ex 23.33;Deut 12.30;Jud 8.27;Ps 106.36;

17Poate că vei zice în inima ta: "Neamurile acestea sunt mai mari la număr decât mine; cum voi putea să le izgonesc?"

18Să nu te temi de ele. Adu-ți aminte ce a făcut Domnul, Dumnezeul tău, lui Faraon și întregului Egipt;

Deut 31.6;Ps 105.5;

19adu-ți aminte de marile încercări pe care ți le-au văzut ochii, de minunile și semnele, de mâna tare și de brațul întins, cu care te-a scos Domnul, Dumnezeul tău. Așa va face Domnul, Dumnezeul tău, tuturor popoarelor de care te temi.

Deut 4.34;Deut 29.3;

20Domnul, Dumnezeul tău, va trimite chiar și viespii bondărești împotriva lor până la deplina nimicire a celor ce vor scăpa și se vor ascunde de tine.

Ex 23.28;Ios 24.12;

21Să nu te înspăimânți de ei; căci Domnul, Dumnezeul tău, este în mijlocul tău, Dumnezeul cel mare și înfricoșat.

Num 11.20;Num 14.9-42;Num 16.3;Ios 3.10;Deut 10.17;Neem 1.5;Neem 4.14;Neem 9.32;

22Și Domnul, Dumnezeul tău, va izgoni încetul cu încetul aceste neamuri dinaintea ta: nu le vei putea nimici îndată, ca să nu se înmulțească fiarele câmpului împotriva ta.

Ex 23.29-30;

23Dar Domnul, Dumnezeul tău, le va da în mâna ta; și le va pune cu totul pe fugă, până vor fi nimicite.

24Pe împărații lor îi va da în mâinile tale, și le vei șterge numele de sub ceruri; nici unul din aceste popoare nu va putea să stea împotriva ta, până le vei nimici.

Ios 10.24-42;Ios 12.1;Ex 17.14;Deut 9.14;Deut 25.19;Deut 29.20;Deut 11.25;Ios 1.5;Ios 10.8;Ios 23.9;

25Chipurile cioplite ale dumnezeilor lor să le ardeți în foc. Să nu poftești și să nu iei pentru tine argintul și aurul de pe ele, ca nu cumva aceste lucruri să ajungă pentru tine o cursă; căci ele sunt o urâciune înaintea Domnului, Dumnezeului tău.

Deut 7.5;Ex 32.20;Deut 12.3;1Cron 14.12;Ios 7.1-21;Jud 8.27;Deut 17.1;

26Să nu aduci nici un lucru urâcios în casa ta, ca să nu fii nimicit cu desăvârșire, tu și lucrul acela; să-ți fie groază de el "să-ți fie scârbă de el, căci este un lucru blestemat.

Lev 27.28;Deut 13.17;Ios 6.17-18;Ios 7.1;

Pământul făgăduit și mulțumirea către Dumnezeu.

## 1 4 < 8 > 10 11 12 16 20 24 28 32 34

1Să păziți și să împliniți toate poruncile pe care vi le dau astăzi, ca să trăiți, să vă înmulțiți, și să intrați în stăpânirea țării pe care a jurat Domnul că o va da părinților voștri.

Deut 4.1;Deut 5.32-33;Deut 6.1-3;

2Adu-ți aminte de tot drumul pe care te-a călăuzit Domnul, Dumnezeul tău, în timpul acestor patruzeci de ani în pustie, ca să te smerească și să te încerce, ca să-ți cunoască pornirile inimii și să vadă dacă ai să păzești sau nu poruncile Lui.

Deut 1.3;Deut 2.7;Deut 29.5;Ps 136.16;Amos 2.10;Ex 16.4;Deut 13.3;2Cron 32.31;Ioan 2.25;

3Astfel, te-a smerit, te-a lăsat să suferi de foame, și te-a hrănit cu mană, pe care nici tu n-o cunoșteai și nici părinții tăi n-o cunoscuseră, ca să te învețe că omul nu trăiește numai cu pâine, ci cu orice lucru care iese din gura Domnului trăiește omul.

Ex 16.2-3;Ex 16.12-35;Ps 104.29;Mat 4.4;Luc 4.4;

4Haina nu ți s-a învechit pe tine, și nici nu ți s-au umflat picioarele, în timpul acestor patruzeci de ani.

Deut 29.5;Neem 9.21;

5Recunoaște dar în inima ta că Domnul, Dumnezeul tău, te mustră cum mustră un om pe copilul lui.

2Sam 7.14;Ps 89.32;Prov 3.12;Evr 12.5-6;Apoc 3.19;

6Să păzești poruncile Domnului, Dumnezeului tău, ca să umbli în căile Lui, și să te temi de El.

Deut 5.33;

7Căci Domnul, Dumnezeul tău, are să te ducă într-o țară bună, țară cu pâraie de apă, cu izvoare și cu lacuri, care țâșnesc din văi și munți;

Deut 11.10-12;

8țară cu grâu, cu orz, cu vii, cu smochini și cu rodii; țară cu măslini și cu miere;

9țară unde vei mânca pâine din belșug, unde nu vei duce lipsă de nimic; țară, ale cărei pietre sunt de fier, și din ai cărei munți vei scoate aramă.

Deut 33.25;

10Când vei mânca și te vei sătura, să binecuvântezi pe Domnul, Dumnezeul tău, pentru țara cea bună pe care ți-a dat-o.

Deut 6.11-12;

11Vezi să nu uiți pe Domnul, Dumnezeul tău, până acolo încât să nu păzești poruncile, rânduielile și legile Lui, pe care ți le dau azi.

12Când vei mânca și te vei sătura, când vei zidi și vei locui în case frumoase,

Deut 28.47;Deut 32.15;Prov 30.9;Osea 13.6;

13când vei vedea înmulțindu-ți-se cirezile de boi și turmele de oi, mărindu-ți-se argintul și aurul, și crescându-ți tot ce ai,

14ia seama să nu ți se umfle inima de mândrie și să nu uiți pe Domnul, Dumnezeul tău, care te-a scos din țara Egiptului, din casa robiei;

1Cor 4.7;Ps 106.21;

15care te-a dus în acea pustie mare și grozavă, unde erau șerpi înfocați și scorpioni, în locuri uscate și fără apă, care a făcut să-ți țâșnească apă din stânca cea mai tare,

Isa 63.12-14;Ier 2.6;Num 21.6;Osea 13.5;Num 20.11;Ps 78.15;Ps 114.8;

16și care ți-a dat să mănânci în pustie mana aceea necunoscută de părinții tăi, ca să te smerească și să te încerce, și să-ți facă bine apoi.

Deut 8.3;Ex 16.15;Ier 24.5-6;Evr 12.11;

17Vezi să nu zici în inima ta: "Tăria mea și puterea mâinii mele mi-au câștigat aceste bogății."

Deut 9.4;1Cor 4.7;

18Ci adu-ți aminte de Domnul, Dumnezeul tău, căci El îți va da putere să le câștigi, ca să întărească legământul încheiat cu părinții voștri prin jurământ, cum face astăzi.

Prov 10.22;Osea 2.8;Deut 7.8-12;

19Dacă vei uita pe Domnul, Dumnezeul tău, și vei merge după alți dumnezei, dacă le vei sluji și te vei închina înaintea lor, vă spun hotărât azi că veți pieri.

Deut 4.26;Deut 30.18;

20Veți pieri ca și neamurile pe care le-a pierdut Domnul dinaintea voastră, pentru că nu veți asculta glasul Domnului, Dumnezeului vostru.

Dan 9.11-12;

Aducerea aminte de răzvrătirile lui Israel.

## 1 4 < 9 > 12 16 20 24 28 32 34

1Ascultă, Israele! Astăzi vei trece Iordanul, ca să te faci stăpân pe niște neamuri mai mari și mai puternice decât tine, pe cetăți mari și întărite până la cer,

Deut 11.31;Ios 3.16;Ios 4.19;Deut 4.38;Deut 7.1;Deut 11.23;Deut 1.28;

2pe un popor mare și înalt la statură, pe copiii lui Anac, pe care-i cunoști și despre care ai auzit zicându-se: "Cine va putea să stea împotriva copiilor lui Anac!"

Num 13.22-33;

3Să știi azi că Domnul, Dumnezeul tău, va merge El însuși înaintea ta, ca un foc mistuitor; El îi va nimici, El îi va smeri înaintea ta; și tu îi vei izgoni, îi vei pierde curând, cum ți-a spus Domnul.

Deut 31.3;Ios 3.11;Deut 4.24;Evr 12.29;Deut 7.23;Ex 23.31;Deut 7.24;

4Când îi va izgoni Domnul, Dumnezeul tău, dinaintea ta, să nu zici în inima ta: "Pentru bunătatea mea m-a făcut Domnul să intru în stăpânirea țării acesteia." Căci din pricina răutății neamurilor acelora le izgonește Domnul dinaintea ta.

Deut 8.17;Rom 11.6-20;1Cor 4.4-7;Gen 15.16;Lev 18.24-25;Deut 18.12;

5Nu, nu pentru bunătatea ta, nici pentru curăția inimii tale intri tu în stăpânirea țării lor; ci din pricina răutății acestor neamuri le izgonește Domnul, Dumnezeul tău, dinaintea ta, și ca să împlinească astfel cuvântul prin care Domnul S-a jurat părinților tăi, lui Avraam, lui Isaac și lui Iacov.

Tit 3.5;Gen 12.7;Gen 13.15;Gen 15.7;Gen 17.8;Gen 26.4;Gen 28.13;

6Să știi dar că nu din pricina bunătății tale îți dă Domnul, Dumnezeul tău, acea țară bună ca s-o stăpânești; căci tu ești un popor tare încăpățânat.

Deut 9.13;Ex 32.9;Ex 33.3;Ex 34.9;

7Adu-ți aminte, și nu uita cum ai ațâțat mânia Domnului, Dumnezeului tău, în pustie. Din ziua când ai ieșit din țara Egiptului până la sosirea voastră în locul acesta, tot răzvrătiți împotriva Domnului ați fost!

Ex 14.11;Ex 16.2;Ex 17.2;Num 11.4;Num 20.2;Num 25.2;Deut 31.27;

8La Horeb, atâta ați ațâțat mânia Domnului, încât Domnul S-a mâniat pe voi și voia să vă nimicească.

Ex 32.4;Ps 106.19;

9Când m-am suit pe munte, ca să iau tablele de piatră, tablele legământului pe care l-a făcut Domnul cu voi, am rămas pe munte patruzeci de zile și patruzeci de nopți, fără să mănânc pâine și fără să beau apă;

Ex 24.12-15;Ex 24.18;Ex 34.28;

10și Domnul mi-a dat cele două table de piatră, scrise cu degetul lui Dumnezeu, și cuprinzând toate cuvintele pe care vi le spusese Domnul pe munte, din mijlocul focului, în ziua când tot poporul era adunat.

Ex 31.18;Ex 19.17;Ex 20.1;Deut 4.10;Deut 10.4;Deut 18.16;

11După acele patruzeci de zile și patruzeci de nopți Domnul mi-a dat cele două table de piatră, tablele legământului.

12Domnul mi-a zis atunci: "Scoală-te și pogoară-te în grabă de aici; căci poporul tău, pe care l-ai scos din Egipt, s-a stricat. S-au abătut curând de la calea pe care le-am arătat-o; și-au făcut un chip turnat."

Ex 32.7;Deut 31.29;Jud 2.17;

13Domnul mi-a zis: "Eu văd că poporul acesta este un popor tare încăpățânat.

Ex 32.9;Deut 9.6;Deut 10.16;Deut 31.27;2Împ 17.14;

14Lasă-mă să-i nimicesc și să le șterg numele de sub ceruri; iar pe tine te voi face un neam mai puternic și mai mare la număr decât poporul acesta."

Ex 32.10;Deut 29.20;Ps 9.5;Ps 109.13;Num 14.12;

15M-am întors și m-am pogorât de pe munte care era tot numai foc, cu cele două table ale legământului în amândouă mâinile mele.

Ex 32.15;Ex 19.18;Deut 4.11;Deut 5.23;

16M-am uitat, și iată că păcătuiserăți împotriva Domnului, Dumnezeului vostru, vă făcuserăți un vițel turnat, vă depărtaserăți curând de la calea pe care v-o arătase Domnul.

Ex 32.19;

17Am apucat atunci cele două table, le-am aruncat din mâinile mele, și le-am sfărâmat sub ochii voștri.

18M-am aruncat cu fața la pământ înaintea Domnului, ca mai înainte, patruzeci de zile și patruzeci de nopți, fără să mănânc și fără să beau apă, din pricina tuturor păcatelor pe care le săvârșiserăți, făcând ce este rău înaintea Domnului, ca să-L mâniați.

Ex 34.28;Ps 106.23;

19Căci mă îngrozisem la vederea mâniei și urgiei de care era cuprins Domnul împotriva voastră, până acolo încât voia să vă nimicească. Dar Domnul m-a ascultat și de data aceasta.

Ex 32.10-11;Ex 32.14;Ex 33.17;Deut 10.10;Ps 106.23;

20Domnul de asemenea era foarte mâniat și pe Aaron, așa încât voia să-l piardă, și eu m-am rugat atunci și pentru el.

21Am luat vițelul pe care-l făcuserăți, isprava păcatului vostru, l-am ars în foc, l-am sfărâmat până s-a făcut praf, și am aruncat praful acela în pârâul care curgea din munte.

Ex 32.20;Isa 31.7;

22Apoi la Tabeera, la Masa, și la Chibrot-Hataava, voi iarăși ați ațâțat mânia Domnului.

Num 11.1-5;Ex 17.7;Num 11.4-34;

23Și când v-a trimis Domnul de la Cades-Barnea, zicând: "Suiți-vă, și luați în stăpânire țara pe care v-o dau!" voi v-ați răzvrătit împotriva poruncii Domnului, Dumnezeului vostru, n-ați avut credință în El, și n-ați ascultat glasul Lui.

Num 13.3;Num 14.1;Ps 106.24-25;

24V-ați tot răzvrătit împotriva Domnului de când vă cunosc.

Deut 31.27;

25M-am aruncat cu fața la pământ înaintea Domnului: patruzeci de zile și patruzeci de nopți, m-am aruncat cu fața la pământ, pentru că Domnul spusese că vrea să vă nimicească.

Deut 9.18;

26M-am rugat Domnului, și am zis: "Stăpâne Doamne, nu nimici pe poporul Tău, moștenirea Ta, pe care ai răscumpărat-o, în mărimea Ta, pe care ai scos-o din Egipt, prin mâna Ta cea puternică.

Ex 32.11;

27Adu-ți aminte de robii tăi, Avraam, Isaac și Iacov. Nu căuta la îndărătnicia acestui popor, la răutatea lui și la păcatul lui,

28ca nu cumva țara din care ne-ai scos să zică: "Pentru că Domnul n-avea putere să-i ducă în țara pe care le-o făgăduise și pentru că-i ura, de aceea i-a scos ca să-i omoare în pustie."

Ex 32.12;Num 14.16;

29Totuși ei sunt poporul Tău și moștenirea Ta, pe care ai scos-o din Egipt cu mâna Ta cea puternică și cu brațul Tău cel întins."

Deut 4.20;1Împ 8.51;Neem 1.10;Ps 95.7;

Tablele cele noi.

## 1 4 8 < 10 > 12 16 20 24 28 32 34

1"În vremea aceea, Domnul mi-a zis: "Taie două table de piatră ca cele dintâi, și suie-te la Mine pe munte; fă și un chivot de lemn.

Ex 34.1-2;Ex 25.10;

2Eu voi scrie pe aceste două table cuvintele care erau scrise pe tablele dintâi pe care le-ai sfărâmat, și să le pui în chivot."

Ex 25.16-21;

3Am făcut un chivot de lemn de salcâm, am tăiat două table de piatră ca cele dintâi, și m-am suit pe munte cu cele două table în mână.

Ex 25.5-10;Ex 37.1;Ex 34.4;

4Domnul a scris pe table ce fusese scris pe cele dintâi, cele zece porunci care vă fuseseră spuse pe munte, din mijlocul focului, în ziua adunării; și Domnul mi le-a dat.

Ex 34.28;Ex 20.1;Ex 17.19;Deut 9.10;Deut 18.16;

5M-am întors apoi și m-am pogorât de pe munte, am pus tablele în chivotul pe care-l făcusem, și ele au rămas acolo, cum îmi poruncise Domnul.

Ex 34.29;Ex 40.20;1Împ 8.9;

6Copiii lui Israel au plecat din Beerot-Bene-Iaacan la Mosera. Acolo a murit Aaron, și a fost îngropat; Eleazar, fiul lui, i-a urmat în slujba preoției.

Num 33.31;Num 20.28;Num 33.38;

7Apoi de-acolo au pornit la Gudgoda, și de la Gudgoda la Iotbata, țară unde sunt pâraie de ape.

Num 33.32-33;

8În vremea aceea, Domnul a despărțit seminția lui Levi, și i-a poruncit să ducă chivotul legământului Domnului, să stea înaintea Domnului ca să-I slujească, și să binecuvânteze poporul în Numele Lui; lucru pe care l-a făcut până în ziua de azi.

Num 3.6;Num 4.4;Num 8.14;Num 16.9;Num 4.15;Deut 18.5;Lev 9.22;Num 6.23;Deut 21.5;

9De aceea Levi n-are nici parte de moșie, nici moștenire cu frații lui: Domnul este moștenirea lui, cum i-a spus Domnul, Dumnezeul tău.

Num 18.20-24;Deut 18.1-2;Ezec 44.28;

10Eu am rămas pe munte, ca și mai înainte, patruzeci de zile și patruzeci de nopți. Domnul m-a ascultat și de data aceasta; Domnul n-a voit să vă nimicească.

Ex 34.28;Deut 9.18-25;Ex 32.14-34;Ex 33.17;Deut 9.19;

11Domnul mi-a zis: "Scoală-te, du-te, și mergi în fruntea poporului. Să se ducă să ia în stăpânire țara pe care am jurat părinților lor că le-o voi da."

Ex 32.34;Ex 33.1;

Ce cere Dumnezeu.

12Acum, Israele, ce alta cere de la tine Domnul, Dumnezeul tău, decât să te temi de Domnul, Dumnezeul tău, să umbli în toate căile Lui, să iubești și să slujești Domnului, Dumnezeului tău, din toată inima ta și din tot sufletul tău,

Mic 6.8;Deut 6.13;Deut 5.33;Deut 6.5;Deut 11.13;Deut 30.16-20;Mat 22.37;

13să păzești poruncile Domnului și legile Lui pe care ți le dau astăzi, ca să fii fericit?

Deut 6.24;

14Iată, ale Domnului, Dumnezeului tău, sunt cerurile și cerurile cerurilor, pământul și tot ce cuprinde el.

1Împ 8.27;Ps 115.16;Ps 148.4;Gen 14.19;Ex 19.5;Ps 24.1;

15Și numai de părinții tăi S-a alipit Domnul ca să-i iubească; și după ei, pe sămânța lor, pe voi v-a ales El dintre toate popoarele, cum vedeți azi.

Deut 4.37;

16Să vă tăiați dar inima împrejur, și să nu vă mai înțepeniți gâtul.

Lev 26.41;Deut 30.6;Ier 4.4;Rom 2.28-29;Col 2.11;Deut 9.6-13;

17Căci Domnul, Dumnezeul vostru, este Dumnezeul dumnezeilor, Domnul domnilor, Dumnezeul cel mare, puternic și înfricoșat, care nu caută la fața oamenilor și nu primește daruri;

Ios 22.22;Ps 136.2;Dan 2.47;Dan 11.36;Apoc 17.14;Apoc 19.16;Deut 7.21;2Cron 19.7;Iov 34.19;Fapt 10.34;Rom 2.11;Gal 2.6;Efes 6.9;Col 3.25;1Pet 1.17;

18care face dreptate orfanului și văduvei, care iubește pe străin și-i dă hrană și îmbrăcăminte.

Ps 68.5;Ps 146.9;

19Să iubiți pe străin, căci și voi ați fost străini în țara Egiptului.

Lev 19.33-34;

20Să te temi de Domnul, Dumnezeul tău, să-I slujești, să te alipești de El, și pe Numele Lui să juri.

Deut 6.13;Mat 4.10;Luc 4.8;Deut 11.22;Deut 13.4;Ps 63.11;

21El este slava ta, El este Dumnezeul tău. El a făcut în mijlocul tău aceste lucruri mari și grozave pe care ți le-au văzut ochii.

Ex 15.2;Ps 22.3;Ier 17.14;1Sam 12.24;2Sam 7.23;Ps 106.21-22;

22Părinții tăi s-au pogorât în Egipt în număr de șaptezeci de inși; acum Domnul, Dumnezeul tău, a făcut din tine o mulțime ca stelele cerului."

Gen 46.27;Ex 1.5;Fapt 7.14;Gen 15.5;Deut 1.10;Deut 28.62;

Aducerea aminte de minunile făcute de Dumnezeu cu poporul Său.

## 1 4 8 < 11 > 16 20 24 28 32 34

1Să iubești dar pe Domnul, Dumnezeul tău, și să păzești totdeauna învățăturile Lui, legile Lui, rânduielile Lui și poruncile Lui.

Deut 10.12;Deut 30.16-20;Zah 3.7;

2Recunoașteți astăzi - ce n-au putut recunoaște și vedea copiii voștri - pedepsele Domnului, Dumnezeului vostru, mărimea Lui, mâna Lui cea tare și brațul Lui cel întins,

Deut 8.5;Deut 5.24;Deut 7.19;

3semnele Lui și faptele pe care le-a săvârșit în mijlocul Egiptului împotriva lui Faraon, împăratul Egiptului, și împotriva întregii lui țări.

Ps 78.12;Ps 135.9;

4Recunoașteți ce a făcut El oștirii Egiptului, cailor lui și carelor lui, cum a făcut să vină peste ei apele mării Roșii,

Ex 14.27-28;Ex 15.9-10;Ps 106.11;

5când vă urmăreau, și i-a nimicit pentru totdeauna;

6ce v-a făcut în pustie, până la venirea voastră în locul acesta; ce a făcut lui Datan și lui Abiram, fiii lui Eliab, fiul lui Ruben, cum pământul și-a deschis gura și i-a înghițit, cu casele și corturile lor, și cu tot ce aveau în mijlocul întregului Israel.

Num 16.1-31;Num 27.3;Ps 106.17;

7Căci ați văzut cu ochii voștri toate lucrurile mari pe care le-a făcut Domnul.

Deut 5.3;Deut 7.19;

8Astfel, să păziți toate poruncile pe care vi le dau eu astăzi, ca să puteți pune mâna pe țara în care veți trece ca s-o luați în stăpânire,

Ios 1.6-7;

9și să aveți zile multe în țara pe care Domnul a jurat părinților voștri că le-o va da, lor și seminței lor, țară în care curge lapte și miere.

Deut 4.40;Deut 5.16;Prov 10.27;Deut 9.5;Ex 3.8;

10Căci țara în stăpânirea căreia vei intra, nu este ca țara Egiptului, din care ați ieșit, unde îți aruncai sămânța în ogoare și le udai cu piciorul ca pe o grădină de zarzavat.

Zah 14.18;

11Țara pe care o veți stăpâni este o țară cu munți și văi, care se adapă din ploaia cerului;

Deut 8.7;

12este o țară de care îngrijește Domnul, Dumnezeul tău, și asupra căreia Domnul, Dumnezeul tău, are neîncetat ochii, de la începutul până la sfârșitul anului.

1Împ 9.3;

13Dacă veți asculta de poruncile mele pe care vi le dau astăzi, dacă veți iubi pe Domnul, Dumnezeul vostru, și dacă-I veți sluji din toată inima voastră și din tot sufletul vostru,

Deut 11.22;Deut 6.17;Deut 10.12;

14El va da țării voastre ploaie la vreme, ploaie timpurie și ploaie târzie, și-ți vei strânge grâul, mustul și untdelemnul;

Lev 26.4;Deut 28.12;Ioel 2.23;Iac 5.7;

15de asemenea va da iarbă în câmpiile tale pentru vite, și vei mânca și te vei sătura.

Ps 104.14;Deut 6.11;Ioel 2.19;

16Vedeți să nu vi se amăgească inima, și să vă abateți, ca să slujiți altor dumnezei și să vă închinați înaintea lor.

Deut 29.18;Iov 31.27;Deut 8.19;Deut 30.17;

17Căci atunci Domnul S-ar aprinde de mânie împotriva voastră; ar închide cerurile, și n-ar mai fi ploaie; pământul nu și-ar mai da roadele, și ați pieri curând din țara aceea bună pe care v-o dă Domnul.

Deut 6.15;1Împ 8.35;2Cron 6.26;2Cron 7.13;Deut 4.26;Deut 8.19-20;Deut 30.18;Ios 23.13-16;

Îndemn la păzirea poruncilor.

18Puneți-vă dar în inimă și în suflet aceste cuvinte pe care vi le spun. Să le legați ca un semn de aducere aminte pe mâinile voastre, și să fie ca niște fruntarii între ochii voștri.

Deut 6.6;Deut 32.46;Deut 6.8;

19Să învățați pe copiii voștri în ele, și să le vorbești despre ele când vei fi acasă, când vei merge în călătorie, când te vei culca și când te vei scula.

Deut 4.9-10;Deut 6.7;

20Să le scrii pe ușiorii casei tale și pe porțile tale.

Deut 6.9;

21Și atunci zilele voastre și zilele copiilor voștri, în țara pe care Domnul a jurat părinților voștri că le-o va da, vor fi tot atât de multe cât vor fi zilele cerurilor deasupra pământului.

Deut 4.40;Deut 6.2;Prov 3.2;Prov 4.10;Prov 9.11;Ps 72.5;Ps 89.29;

22Căci dacă veți păzi toate aceste porunci pe care vi le dau, și dacă le veți împlini, dacă veți iubi pe Domnul, Dumnezeul vostru, veți umbla în toate căile Lui și vă veți alipi de El,

Deut 11.13;Deut 6.17;Deut 10.20;Deut 30.20;

23Domnul va izgoni dinaintea voastră pe toate aceste neamuri, și vă veți face stăpâni pe toate aceste neamuri care sunt mai mari și mai puternice decât voi.

Deut 4.38;Deut 9.5;Deut 9.1;

24Orice loc pe care-l va călca talpa piciorului vostru, va fi al vostru: hotarul vostru se va întinde din pustie până la Liban, și de la râul Eufrat până la marea de apus.

Ios 1.3;Ios 14.9;Gen 15.18;Ex 23.31;Num 34.3;

25Nimeni nu va putea să stea împotriva voastră. Domnul, Dumnezeul vostru, va răspândi, cum v-a spus, frica și groaza de tine peste toată țara în care veți merge.

Deut 7.24;Deut 2.25;Ex 23.27;

Binecuvântarea și blestemul.

26Iată, pun azi înaintea voastră binecuvântarea și blestemul:

Deut 30.1-19;

27binecuvântarea, dacă veți asculta de poruncile Domnului, Dumnezeului vostru, pe care vi le dau în ziua aceasta;

Deut 28.2;

28blestemul, dacă nu veți asculta de poruncile Domnului, Dumnezeului vostru, și dacă vă veți abate de la calea pe care v-o dau în ziua aceasta, și vă veți duce după alți dumnezei pe care nu-i cunoașteți.

Deut 28.15;

29Și când Domnul, Dumnezeul tău, te va aduce în țara pe care o vei lua în stăpânire, să rostești binecuvântarea pe muntele Garizim, și blestemul pe muntele Ebal.

Deut 27.12-13;Ios 8.33;

30Munții aceștia sunt dincolo de Iordan, înapoia drumului care merge spre apus, în țara Canaaniților care locuiesc în câmpie, față în față cu Ghilgal, lângă stejarii More.

Gen 12.6;Jud 7.1;

31Căci veți trece Iordanul și veți intra în stăpânirea țării pe care v-o dă Domnul, Dumnezeul vostru, ca s-o stăpâniți, și să locuiți în ea.

Deut 9.1;Ios 1.11;

32Să păziți și să împliniți toate legile și poruncile pe care vi le dau eu astăzi.

Deut 5.32;Deut 12.32;

### REPETAREA LEGILOR ȘI PORUNCILOR

#### (Capitolele 12-26. Neem 9. 13, 14. Psalmul 119.1-4. )

Stârpirea închinării la idoli.

## 1 4 8 < 12 > 14 15 16 20 24 28 32 34

1Iată legile și poruncile pe care să le păziți și să le împliniți, cât veți trăi, în țara pe care v-o dă în stăpânire Domnul, Dumnezeul părinților voștri.

Deut 6.1;Deut 4.10;1Împ 8.40;

2Să nimiciți toate locurile în care slujesc dumnezeilor lor neamurile pe care le veți izgoni, fie pe munți înalți, fie pe dealuri, și sub orice copac verde.

Ex 34.13;Deut 7.5;2Împ 16.4;2Împ 17.10-11;Ier 3.6;

3Să le surpați altarele, să le sfărâmați stâlpii idolești, să le ardeți în foc copacii închinați idolilor lor, să dărâmați chipurile cioplite ale dumnezeilor lor, și să faceți să le piară numele din locurile acelea.

Num 33.52;Jud 2.2;

Locul și chipul adevăratei slujbe dumnezeiești.

4Voi să nu faceți așa față de Domnul, Dumnezeul vostru!

Deut 12.31;

5Ci să-L căutați la locașul Lui, și să mergeți la locul pe care-l va alege Domnul Dumnezeul vostru, din toate semințiile voastre, ca să-Și așeze acolo Numele Lui.

Deut 1211;Deut 26.2;Ios 9.27;1Împ 8.29;2Cron 7.12;Ps 78.68;

6Acolo să vă aduceți arderile voastre de tot, jertfele voastre, zeciuielile voastre, cele dintâi roade, darurile aduse ca împlinire a unei juruințe, darurile de bună voie, și întâii-născuți din cirezile și turmele voastre.

Lev 17.3-4;Deut 12.17;Deut 14.22-33;Deut 15.19-20;

7Acolo să mâncați înaintea Domnului, Dumnezeului vostru, și să vă bucurați, împreună cu familiile voastre, de toate bunurile cu care vă va fi binecuvântat Domnul, Dumnezeul vostru.

Deut 14.26;Deut 12.12-18;Lev 23.40;Deut 16.11-15;Deut 26.11;Deut 27.7;

8Să nu faceți dar cum facem noi acum aici, unde fiecare face ce-i place,

Jud 17.6;Jud 21.25;

9fiindcă n-ați ajuns încă în locul de odihnă și în moștenirea pe care v-o dă Domnul, Dumnezeul vostru.

10Dar veți trece Iordanul, și veți locui în țara pe care v-o va da în stăpânire Domnul, Dumnezeul vostru. El vă va da odihnă, după ce vă va izbăvi de toți vrăjmașii voștri care vă înconjoară, și veți locui fără frică.

Deut 11.31;

11Atunci va fi un loc, pe care-l va alege Domnul, Dumnezeul vostru, ca să facă să locuiască Numele Lui acolo. Acolo să aduceți tot ce vă poruncesc, arderile voastre de tot, jertfele, zeciuielile, cele dintâi roade, și darurile alese pe care le veți face Domnului pentru împlinirea juruințelor voastre.

Deut 12.5-26;Deut 14.23;Deut 15.20;Deut 16.2;Deut 17.8;Deut 18.6;Deut 23.16;Deut 26.2;Deut 31.11;Ios 18.1;1Împ 8.29;Ps 78.68;

12Acolo să vă bucurați înaintea Domnului, Dumnezeului vostru, voi, fiii voștri și fiicele voastre, robii și roabele voastre, și Levitul care va fi în locurile voastre, căci el n-are nici parte de moșie, nici moștenire cu voi.

Deut 12.7;Deut 10.9;Deut 14.29;

13Vezi să n-aduci arderile tale de tot în toate locurile pe care le vei vedea;

Lev 17.4;

14ci să-ți aduci arderile de tot în locul pe care-l va alege Domnul în una din semințiile tale, și acolo să faci tot ce-ți poruncesc eu.

Deut 12.11;

15Totuși, când vei dori, vei putea să junghii vite și să mănânci carne în toate cetățile tale, cât îți va fi dat prin binecuvântarea Domnului, Dumnezeului tău; cel ce va fi necurat și cel ce va fi curat vor putea să mănânce din ea, cum se mănâncă din căprioară și din cerb.

Deut 12.21;Deut 12.22;Deut 14.5;Deut 15.22;

16Numai sângele să nu-l mâncați, ci să-l vărsați pe pământ ca apa.

Gen 9.4;Lev 7.26;Lev 17.10;Deut 15.23;Deut 12.23-24;

17Nu vei putea să mănânci în cetățile tale zeciuiala din grâul tău, din mustul tău și din untdelemnul tău, nici întâii născuți din cirezile și turmele tale, nici vreunul din darurile aduse de tine pentru împlinirea unei juruințe, nici darurile tale de bună voie, nici cele dintâi roade ale tale.

18Ci pe acestea să le mănânci înaintea Domnului, Dumnezeului tău, în locul pe care-l va alege Domnul, Dumnezeul tău, tu, fiul tău și fiica ta, robul și roaba ta, și Levitul care va fi în cetățile tale; și să te bucuri înaintea Domnului, Dumnezeului tău, de toate bunurile pe care le vei avea.

Deut 12.11-12;Deut 14.23;

19Cât vei trăi în țara ta, vezi să nu cumva să părăsești pe Levit.

Deut 14.27;

20Când Domnul, Dumnezeul tău, îți va lărgi hotarele, cum ți-a făgăduit, și dorința să mănânci carne te va face să zici: "Aș vrea să mănânc carne!" vei putea să mănânci după dorința ta.

Gen 15.18;Gen 28.14;Ex 34.24;Deut 11.14;Deut 19.8;

21Dacă locul pe care-l va alege Domnul, Dumnezeul tău, ca să-Și așeze acolo Numele, este departe de tine, vei putea să tai vite din cireadă și din turmă, cum ți-am poruncit, și vei putea să mănânci din ele în cetățile tale, după dorința ta.

22Să mănânci din ele cum se mănâncă din căprioară și cerb; cel ce va fi necurat și cel ce va fi curat vor mânca și ei amândoi.

Deut 12.15;

23Numai, vezi să nu cumva să mănânci sângele, căci sângele este viața (sufletul); și să nu mănânci sufletul împreună cu carnea.

Deut 12.16;Gen 9.4;Lev 17.11-14;

24Să nu-l mănânci, ci să-l verși pe pământ ca apa.

25Să nu-l mănânci, ca să fii fericit, tu și copiii tăi după tine, făcând ce este plăcut înaintea Domnului.

Deut 4.40;Isa 3.10;Ex 15.26;Deut 13.18;1Împ 11.38;

26Dar lucrurile pe care vei voi să le închini Domnului și darurile pe care le vei aduce pentru împlinirea unei juruințe, să te duci să le aduci în locul pe care-l va alege Domnul.

Num 5.9-10;Num 18.19;1Sam 1.21-24;

27Să-ți aduci arderile de tot, carnea și sângele, pe altarul Domnului, Dumnezeului tău: în celelalte jertfe ale tale, sângele să fie vărsat pe altarul Domnului, Dumnezeului tău, iar carnea s-o mănânci.

Lev 1.5-13;Lev 17.11;

28Păzește și ascultă toate aceste lucruri pe care ți le poruncesc, ca să fii fericit, tu și copiii tăi după tine, pe vecie, făcând ce este bine și ce este plăcut înaintea Domnului, Dumnezeului tău.

Deut 12.25;

Israelul să nu se ia după Cananiți.

29După ce Domnul, Dumnezeul tău, va nimici toate neamurile pe care le vei izgoni dinaintea ta, după ce le vei izgoni și te vei așeza în țara lor,

Ex 23.23;Deut 19.1;Ios 23.4;

30vezi să nu te lași prins în cursă, călcând pe urmele lor, după ce vor fi nimicite dinaintea ta. Ferește-te să nu cercetezi despre dumnezeii lor și să zici: "Cum slujeau neamurile acestea dumnezeilor lor? Și eu vreau să fac la fel."

Deut 7.16;

31Tu să nu faci așa față de Domnul, Dumnezeul tău; căci ele slujeau dumnezeilor lor, făcând toate urâciunile pe care le urăște Domnul, și ele chiar își ardeau în foc fiii și fiicele lor în cinstea dumnezeilor lor.

Deut 12.4;Lev 18.3-30;2Împ 17.15;Lev 18.21;Lev 20.2;Deut 18.10;Ier 32.35;Ezec 23.37;

32Voi să păziți și să împliniți toate lucrurile pe care vi le poruncesc eu; să n-adăugați nimic la ele, și să nu scoateți nimic din ele.

Deut 4.2;Deut 13.18;Ios 1.7;Prov 30.6;Apoc 22.18;

Pedepsirea proorocilor mincinoși.

## 1 4 8 < 13 > 16 20 24 28 32 34

1Dacă se va ridica în mijlocul tău un prooroc sau un visător de vise care-ți va vesti un semn sau o minune,

Zah 10.2;Mat 24.24;2Tes 2.9;

2și se va împlini semnul sau minunea aceea de care ți-a vorbit el zicând: "Haidem după alți dumnezei", - dumnezei pe care tu nu-i cunoști, - "și să le slujim"!

Deut 18.22;Ier 28.9;Mat 7.22;

3să n-asculți cuvintele acelui prooroc sau visător de vise, căci Domnul, Dumnezeul vostru, vă pune la încercare ca să știe dacă iubiți pe Domnul, Dumnezeul vostru, din toată inima voastră și din tot sufletul vostru.

Deut 8.2;Mat 24.24;1Cor 11.19;2Tes 2.11;Apoc 13.14;

4Voi să mergeți după Domnul, Dumnezeul vostru, și de El să vă temeți; poruncile Lui să le păziți; de glasul Lui să ascultați; Lui să-I slujiți, și de El să vă alipiți.

2Împ 23.3;2Cron 24.31;Deut 10.20;Deut 30.20;

5Proorocul sau visătorul acela de vise să fie pedepsit cu moartea, căci a vorbit de răzvrătire împotriva Domnului, Dumnezeului vostru, care v-a scos din țara Egiptului și v-a izbăvit din casa robiei, și a voit să te abată de la calea în care ți-a poruncit Domnul, Dumnezeul tău, să umbli. Să scoți astfel răul din mijlocul tău.

Deut 18.20;Ier 14.15;Zah 13.3;Deut 17.7;Deut 22.21-24;1Cor 5.13;

Pedeapsa pentru cel ce ațâță la închinarea la idoli.

6Dacă fratele tău, fiul mamei tale, sau fiul tău, sau fiica ta, sau nevasta care se odihnește la sânul tău, sau prietenul tău pe care-l iubești ca pe tine însuți, te ațâță în taină, zicând: "Haidem, și să slujim altor dumnezei!" - dumnezei pe care nici tu, nici părinții tăi nu i-ați cunoscut,

Deut 17.2;Gen 16.5;Deut 28.54;Prov 5.20;Mic 7.5;1Sam 18.1-3;1Sam 20.17;

7dintre dumnezeii popoarelor care vă înconjoară, lângă tine sau departe de tine, de la o margine a pământului până la cealaltă -

8să nu te învoiești și să nu-l asculți; să n-arunci spre el o privire de milă, să nu-l cruți, și să nu-l ascunzi.

Prov 1.10;

9Ci să-l omori; întâi mâna ta să se ridice asupra lui ca să-l omoare, și apoi mâna întregului popor;

Deut 17.5;Deut 17.7;Fapt 7.58;

10să-l ucizi cu pietre, și să moară, pentru că a căutat să te abată de la Domnul, Dumnezeul tău, care te-a scos din țara Egiptului, din casa robiei.

11Să se facă așa, pentru ca tot Israelul să audă și să se teamă, și să nu se mai săvârșească o faptă așa de nelegiuită în mijlocul tău.

Deut 17.13;Deut 19.20;

Pedeapsa pentru o cetate din care ies ațâțători.

12Dacă vei auzi spunându-se despre una din cetățile pe care ți le-a dat ca locuință Domnul, Dumnezeul tău:

Ios 22.11;Jud 20.1-2;

13"Niște oameni răi au ieșit din mijlocul tău, și au amăgit pe locuitorii din cetatea lor zicând: "Haidem și să slujim altor dumnezei!" - dumnezei pe care tu nu-i cunoști -

1Ioan 2.19;Iuda 19;2Împ 17.21;Deut 13.2-6;

14să faci cercetări, să cauți și să întrebi cu de-amănuntul. Dacă este adevărat, dacă lucrul este întemeiat, dacă urâciunea aceasta a fost făcută în mijlocul tău,

15atunci să treci prin ascuțișul sabiei pe locuitorii din cetatea aceea, s-o nimicești cu desăvârșire împreună cu tot ce va fi în ea, și să-i treci chiar și vitele prin ascuțișul sabiei.

Ex 22.20;Ios 6.17-21;

16Să strângi toată prada în mijlocul pieței, și să arzi de tot cu foc cetatea și toată prada ei, înaintea Domnului, Dumnezeului tău: să rămână pentru totdeauna un morman de dărâmături, și niciodată să nu fie zidită din nou.

Ios 6.24;Ios 8.28;Isa 17.1;Isa 25.2;Ier 49.2;

17Nimic din ce va fi blestemat ca să fie nimicit cu desăvârșire, să nu se lipească de mâna te, pentru ca Domnul să Se întoarcă din iuțimea mâniei Lui, să Se îndure de tine, să te ierte, și să te înmulțească, după cum a jurat lucrul acesta părinților tăi,

Deut 7.26;Ios 6.18;Ios 6.26;Gen 22.17;Gen 26.4-24;Gen 28.14;

18dacă vei asculta de glasul Domnului, Dumnezeului tău, păzind toate poruncile Lui pe care ți le dau astăzi, și făcând ce este plăcut înaintea Domnului, Dumnezeului tău.

Deut 12.25-32;

Oprirea crestăturilor. Dobitoacele curate și necurate.

## 1 4 8 12 < 14 > 16 20 24 28 32 34

1Voi sunteți copiii Domnului, Dumnezeului vostru. Să nu vă faceți crestături și să nu vă radeți între ochi pentru un mort.

Rom 8.16;Rom 9.8-26;Gal 3.26;Lev 19.28;Lev 21.5;Ier 16.6;Ier 41.5;Ier 47.5;1Tes 4.13;

2Căci tu ești un popor sfânt pentru Domnul, Dumnezeul tău, și Domnul Dumnezeul tău te-a ales, ca să fii un popor al Lui dintre toate popoarele de pe fața pământului.

Lev 20.26;Deut 7.6;Deut 26.18-19;

3Să nu mănânci nici un lucru urâcios.

Ezec 4.14;Fapt 10.13-14;

4Iată dobitoacele pe care să le mâncați: boul, oaia și capra;

Lev 11.2;

5cerbul, căprioara și bivolul; zimbrul, capra neagră, capra sălbatică și girafa.

6Să mâncați din orice dobitoc care are copita despicată, unghia despărțită în două și rumegă.

7Dar să nu mâncați din cele ce rumegă numai, sau care au numai copita despicată și unghia despărțită în două. Astfel, să nu mâncați cămila, iepurele și iepurele de casă, care rumegă, dar n-au copita despicată: să le priviți ca necurate.

8Să nu mâncați porcul, care are copita despicată, dar nu rumegă: să-l priviți ca necurat. Să nu mâncați din carnea lor, și să nu vă atingeți de trupurile lor moarte.

Lev 11.26-27;

9Iată dobitoacele din care veți mânca, din toate cele ce sunt în ape: să mâncați din toate cele ce au înotătoare și solzi.

Lev 11.9;

10Dar să nu mâncați din nici unul din cele ce n-au înotătoare și solzi: să le priviți ca necurate.

11Să mâncați orice pasăre curată.

12Dar iată pe acelea pe care nu le puteți mânca: vulturul, gripsorul și vulturul de mare;

Lev 11.13;

13șorecarul, șoimul, gaia și tot ce ține de neamul său;

14corbul și toate soiurile lui;

15struțul, bufnița, pescărelul, coroiul și ce ține de neamul lui;

16huhurezul, cocostârcul și lebăda;

17pelicanul, corbul de mare și heretele,

18barza, bâtlanul și ce ține de neamul lui, pupăza și liliacul.

19Să priviți ca necurată orice târâtoare care zboară: să nu mâncați din ea.

Lev 11.20;Lev 11.21;

20Să mâncați orice pasăre curată.

21Să nu mâncați din nici o mortăciune; s-o dai străinului care va fi în cetățile tale, s-o mănânce, sau s-o vinzi unui străin; căci tu ești un popor sfânt pentru Domnul, Dumnezeul tău. Să nu fierbi iedul în laptele mamei lui.

Lev 17.15;Lev 22.8;Ezec 4.14;Deut 14.2;Ex 23.19;Ex 34.26;

Zeciuielile.

22Să iei zeciuiala din tot ce-ți va aduce sămânța, din ce-ți va aduce ogorul în fiecare an.

Lev 27.30;Deut 12.6-17;Neem 10.37;

23Și să mănânci înaintea Domnului Dumnezeului tău, în locul pe care-l va alege ca să-Și așeze Numele acolo, zeciuiala din grâul tău, din mustul tău și din untdelemnul tău, și întâii născuți din cireada și turma ta, ca să te înveți să te temi totdeauna de Domnul, Dumnezeul tău.

Deut 12.5-18;Deut 15.19-20;

24Poate când te va binecuvânta Domnul, Dumnezeul tău, drumul va fi prea lung ca să-ți poți duce zeciuiala acolo, din pricina depărtării tale de locul pe care-l va alege Domnul, Dumnezeul tău, ca să-Și pună acolo Numele Lui.

Deut 12.21;

25Atunci, să-ți prefaci zeciuiala în argint, să strângi argintul acela în mână, și să te duci la locul pe care-l va alege Domnul, Dumnezeul tău.

26Acolo, să cumperi cu argintul acela tot ce vei dori: boi, oi, vin și băuturi tari, tot ce-ți va plăcea, să le mănânci înaintea Domnului, Dumnezeului tău, și să te bucuri tu și familia ta.

Deut 12.7-18;Deut 26.11;

27Să nu părăsești pe Levitul care va fi în cetățile tale, căci n-are nici parte de moșie, nici moștenire cu tine.

Deut 12.12-19;Num 18.20;Deut 18.1-2;

28După trei ani, să scoți toată zeciuiala din venitul tău din anul al treilea, și s-o pui în cetățile tale.

Deut 26.12;Amos 4.4;

29Atunci să vină Levitul, care n-are nici parte, nici moștenire cu tine, străinul, orfanul și văduva, care vor fi în cetățile tale, și să mănânce și să se sature, pentru că Domnul, Dumnezeul tău, să te binecuvânteze în toate lucrările pe care le vei face cu mâinile tale.

Deut 26.12;Deut 14.27;Deut 12.12;Deut 15.10;Prov 3.9-10;Mal 3.10;

Anul de iertare.

## 1 4 8 12 < 15 > 20 24 28 32 34

1La fiecare șapte ani, să dai iertare.

Ex 21.2;Ex 23.10-11;Lev 25.2-4;Deut 31.10;Ier 34.14;

2Și iată cum se va face iertarea. Când se va vesti iertarea în cinstea Domnului, orice creditor care va fi împrumutat pe aproapele său, să-i ierte împrumutul, să nu silească pe aproapele său și pe fratele său să-i plătească datoria.

3Vei putea să silești pe străin să-ți plătească; dar să ierți ce ai la fratele tău.

Deut 23.20;

4Totuși, la tine să nu fie nici un sărac, căci Domnul te va binecuvânta în țara pe care ți-o va da de moștenire Domnul, Dumnezeul tău;

Deut 28.8;

5numai să asculți de glasul Domnului, Dumnezeului tău, împlinind cu scumpătate toate aceste porunci pe care ți le dau astăzi.

Deut 28.1;

6Domnul, Dumnezeul tău, te va binecuvânta, cum ți-a spus, așa încât vei da cu împrumut multor neamuri, dar tu nu vei lua cu împrumut de la ele; tu vei stăpâni peste multe neamuri, dar ele nu vor stăpâni peste tine.

Deut 28.12-44;Deut 28.13;Prov 22.7;

7Dacă va fi la tine vreun sărac dintre frații tăi, în vreuna din cetățile tale, în țara pe care ți-o dă Domnul, Dumnezeul tău, să nu-ți împietrești inima și să nu-ți închizi mâna înaintea fratelui tău celui lipsit.

1Ioan 3.17;

8Ci să-i deschizi mâna, și să-l împrumuți cu ce-i trebuie ca să facă față nevoilor lui.

Lev 25.25;Mat 5.42;Luc 6.34-35;

9Vezi să nu fii așa de rău ca să zici în inima ta: "Ah! se apropie anul al șaptelea, anul iertării!" Vezi să n-ai un ochi fără milă pentru fratele tău cel lipsit și să nu-i dai. Căci atunci el ar striga către Domnul împotriva ta, și te-ai face vinovat de un păcat:

Deut 28.54-56;Prov 23.6;Prov 28.22;Mat 20.15;Deut 24.15;Mat 25.41-42;

10ci să-i dai și să nu dai cu părere de rău în inimă; căci pentru aceasta te va binecuvânta Domnul, Dumnezeul tău, în toate lucrările de care te vei apuca.

2Cor 9.5-7;Deut 14.29;Deut 24.19;Ps 41.1;Prov 22.9;

11Totdeauna vor fi săraci în țară; de aceea îți dau porunca aceasta: "Să-ți deschizi mâna față de fratele tău, fată de sărac și față de cel lipsit din țara ta."

Mat 26.11;Marc 14.7;Ioan 12.8;

Slobozirea robilor cumpărați.

12Dacă unul din frații tăi evrei, bărbat sau femeie, se vinde ție, să-ți slujească șase ani; dar în anul al șaptelea, să-i dai drumul de la tine și să fie slobod.

Ex 21.2;Lev 25.39;Ier 34.14;

13Și când îi vei da drumul ca să se ducă slobod de la tine, să nu-i dai drumul cu mâna goală;

14să-i dai daruri din cireada ta, din aria ta, din teascul tău, din ce vei avea, prin binecuvântarea Domnului, Dumnezeului tău.

Prov 10.22;

15Să-ți aduci aminte că și tu ai fost rob în țara Egiptului, și că Domnul, Dumnezeul tău, te-a răscumpărat: de aceea îți dau astăzi porunca aceasta.

Deut 5.15;Deut 16.12;

16Dacă însă robul tău îți va zice: "Nu vreau să ies de la tine", - pentru că te iubește, pe tine și casa ta, și se simte bine la tine, -

Ex 21.5-6;

17atunci să iei o sulă și să-i găurești urechea de ușă, și să-ți fie rob pentru totdeauna. Tot așa să faci și cu roaba ta.

18Să nu-ți pară rău când îl vei lăsa să plece slobod de la tine, căci ți-a slujit șase ani, ceea ce face de două oricât simbria unui om tocmit cu plată; și Domnul, Dumnezeul tău, te va binecuvânta în tot ce vei face.

Isa 16.14;Isa 21.16;

Sfințirea întâiului născut din vite.

19Să închini Domnului, Dumnezeului tău, pe orice întâi născut de parte bărbătească din cireada și turma ta. Să nu muncești cu întâiul născut al vacii tale, să nu tunzi pe întâiul născut al oilor tale.

Ex 13.2;Ex 34.19;Lev 27.26;Num 3.13;

20Să-l mănânci în fiecare an, tu și familia ta înaintea Domnului, Dumnezeului tău, în locul pe care-l va alege El.

Deut 12.5-17;Deut 14.23;Deut 16.11-14;

21Dacă are vreun cusur, dacă este șchiop sau orb, sau are vreo meteahnă trupească, să nu-l aduci ca jertfă Domnului, Dumnezeului tău.

Lev 22.20;Deut 17.1;

22Să-l mănânci în cetățile tale: cel ce va fi necurat și cel ce va fi curat vor putea să-l mănânce amândoi, cum se mănâncă acum căprioara sau cerbul.

Deut 12.15-22;

23Numai sângele să nu i-l mănânci, ci să-l verși pe pământ ca apa.

Deut 12.16-23;

Paștele.

## 1 4 8 12 < 16 > 18 19 20 24 28 32 34

1Păzește luna spicelor, și prăznuiește sărbătoarea Paștelor în cinstea Domnului, Dumnezeului tău; căci în luna spicelor te-a scos Domnul, Dumnezeul tău, din Egipt, noaptea.

Ex 12.2;Ex 13.4;Ex 34.18;Ex 12.29-42;

2Să jertfești Paștele în cinstea Domnului, Dumnezeului tău, jertfele tale de oi și boi, în locul pe care-l va alege Domnul ca să-Și așeze Numele acolo.

Num 28.19;Deut 12.5-26;

3În timpul sărbătorii, să nu mănânci pâine dospită, ci șapte zile să mănânci azimi, pâinea întristării, căci ai ieșit în grabă din țara Egiptului: așa să faci, ca să-ți aduci aminte toată viața ta de ziua când ai ieșit din țara Egiptului.

Ex 12.15-39;Ex 13.3-7;Ex 34.18;

4Să nu se vadă aluat la tine, pe toată întinderea țării tale, timp de șapte zile; și nici o parte din vitele pe care le vei jertfi în seara celei dintâi zile să nu fie păstrată peste noapte până dimineața.

Ex 13.7;Ex 12.10;Ex 34.25;

5Nu vei putea să jertfești Paștele în vreunul din locurile pe care ți le dă Domnul, Dumnezeul tău, ca locuință;

6ci în locul pe care-l va alege Domnul, Dumnezeul tău, ca să-Și așeze Numele în el, acolo să jertfești Paștele, seara, la apusul soarelui, pe vremea ieșirii tale din Egipt.

Ex 12.6;

7Să fierbi vita tăiată, și s-o mănânci în locul pe care-l va alege Domnul, Dumnezeul tău. Și dimineața, vei putea să te întorci și să te duci în corturile tale.

Ex 12.8-9;2Cron 35.13;2Împ 23.23;Ioan 2.13-23;Ioan 11.55;

8Șase zile, să mănânci azimi, și a șaptea zi să fie o adunare de sărbătoare în cinstea Domnului, Dumnezeului tău: să nu faci nici o lucrare în ea.

Ex 12.16;Ex 13.6;Lev 23.8;

Sărbătoarea săptămânilor.

9Să numeri șapte săptămâni; de când vei începe seceratul grâului, să începi să numeri șapte săptămâni.

Ex 23.16;Ex 34.22;Lev 23.15;Num 28.26;Fapt 2.1;

10Apoi să prăznuiești sărbătoarea săptămânilor, și să aduci daruri de bună voie, după binecuvântarea pe care ți-o va da Domnul, Dumnezeul tău.

Deut 16.17;

11Să te bucuri înaintea Domnului, Dumnezeului tău, în locul pe care-l va alege Domnul, Dumnezeul tău, ca să locuiască Numele Lui acolo, tu, fiul tău și fiica ta, robul și roaba ta, Levitul care va fi în cetățile tale, și străinul, orfanul și văduva care vor fi în mijlocul tău.

Deut 12.7-18;Deut 16.14;

12Să-ți aduci aminte că ai fost rob în Egipt, și să păzești și să împlinești legile acestea.

Deut 15.15;

Sărbătoarea corturilor.

13Să prăznuiești sărbătoarea corturilor șapte zile, după ce îți vei strânge roadele din arie și din teasc.

Ex 23.16;Lev 23.34;Num 29.12;

14Să te bucuri la sărbătoarea aceasta, tu, fiul tău și fiica ta, robul și roaba ta, și Levitul, străinul, orfanul și văduva care vor fi în cetățile tale.

Neem 8.9;

15Să prăznuiești sărbătoarea șapte zile în cinstea Domnului, Dumnezeului tău, în locul pe care-l va alege Domnul; căci Domnul, Dumnezeul tău, te va binecuvânta în toate roadele tale și în tot lucrul mâinilor tale, și de aceea să fii vesel.

Lev 23.39-40;

16De trei ori pe an, toți bărbații să se înfățișeze înaintea Domnului, Dumnezeului tău, în locul pe care-l va alege El: la sărbătoarea azimilor, la sărbătoarea săptămânilor, și la sărbătoarea corturilor. Să nu se înfățișeze cu mâinile goale înaintea Domnului.

Ex 23.14-17;Ex 34.23;Ex 23.15;Ex 34.20;

17Fiecare să dea ce va putea, după binecuvântarea pe care i-o va da Domnul, Dumnezeul tău.

Deut 16.10;

Așezarea judecătorilor.

18Să pui judecători și dregători în toate cetățile pe care ți le dă Domnul, Dumnezeul tău, după semințiile tale; și ei să judece poporul cu dreptate.

Deut 1.16;1Cron 23.4;1Cron 26.29;2Cron 19.5-8;

19Să n-atingi nici un drept, să nu cauți la fața oamenilor, și să nu iei daruri, căci darurile orbesc ochii înțelepților și sucesc cuvintele celor drepți.

Ex 23.2-6;Lev 19.15;Deut 1.17;Prov 24.23;Ex 23.8;Prov 17.23;Ecl 7.7;

20Să urmezi cu scumpătate dreptatea, ca să trăiești și să stăpânești țara pe care ți-o dă Domnul, Dumnezeul tău.

Ezec 18.5-9;

Idolii și stâlpii.

21Să nu-ți așezi nici un idol de lemn lângă altarul pe care-l vei ridica Domnului, Dumnezeului tău.

Ex 34.13;1Împ 14.15;1Împ 16.33;2Împ 17.16;2Împ 21.3;2Cron 33.3;

22Să nu ridici nici stâlpi idolești, care sunt urâți de Domnul, Dumnezeul tău.

Lev 26.1;

Închinarea la idoli.

## 1 4 8 12 < 17 > 20 24 28 32 34

1Să n-aduci jertfă Domnului, Dumnezeului tău, vreun bou, sau vreun miel care să aibă vreun cusur sau vreo meteahnă trupească; căci ar fi o urâciune înaintea Domnului, Dumnezeului tău.

Deut 15.21;Mal 1.8-14;

Pedeapsa pentru închinarea la idoli.

2Se va găsi poate în mijlocul tău, într-una din cetățile pe care ți le dă Domnul, Dumnezeul tău, un bărbat sau o femeie care să facă ce este rău înaintea Domnului, Dumnezeului tău, și care să calce legământul Lui;

Deut 13.6;Ios 7.11-15;Ios 23.16;Jud 2.20;2Împ 18.12;Osea 8.1;

3care să meargă după alți dumnezei ca să le slujească și să se închine înaintea lor, după soare, lună sau toată oștirea cerurilor, așa cum eu n-am poruncit.

Deut 4.19;Iov 31.26;Ier 7.22-31;Ier 19.5;Ier 32.35;

4De îndată ce vei lua cunoștință și vei afla lucrul acesta, să faci cercetări amănunțite. Dacă lucrul este adevărat, dacă faptul este întemeiat, dacă urâciunea aceasta a fost săvârșită în Israel,

Deut 13.12-14;

5atunci să aduci la porțile cetății tale pe bărbatul sau femeia care va fi vinovat de această faptă rea, și să ucizi cu pietre sau să pedepsești cu moartea pe bărbatul acela sau pe femeia aceea.

Lev 24.14-16;Deut 13.10;Ios 7.25;

6Cel vinovat de moarte să fie omorât pe mărturia a doi sau trei martori; să nu fie omorât pe mărturia unui singur martor.

Num 35.30;Deut 19.15;Mat 18.16;Ioan 8.17;2Cor 13.1;1Tim 5.19;Evr 10.28;

7Întâi mâna martorilor să se ridice asupra lui ca să-l omoare, și apoi mâna întregului popor. Să scoți astfel răul din mijlocul tău.

Deut 13.9;Fapt 7.58;Deut 17.12;Deut 13.5;Deut 19.19;

Scaunul de judecată.

8Dacă ți se va părea prea greu de judecat o pricină privitoare la un omor, la o neînțelegere, sau la o rănire, și va da prilej la ceartă înăuntrul cetății tale, să te scoli și să te sui la locul pe care-l va alege Domnul, Dumnezeul tău.

2Cron 19.10;Hag 2.11;Mal 2.7;Ex 21.13-28;Ex 22.2;Num 35.11-19;Deut 19.4-11;Deut 12.5;Deut 19.17;Ps 122.5;

9Să te duci la preoți, Leviți, și la cel ce va împlini atunci slujba de judecător; să-i întrebi, și ei îți vor spune hotărârea legii.

Ier 18.18;Deut 19.17;Ezec 44.24;

10Să faci cum îți vor spune ei în locul pe care-l va alege Domnul, și să ai grijă să faci cum te vor învăța ei.

11Să faci după legea pe care te vor învăța și după hotărârea pe care o vor rosti ei, să nu te abați de la ce-ți vor spune ei, nici la dreapta nici la stânga.

12Omul care, din mândrie, nu va asculta de preotul pus acolo ca să slujească Domnului, Dumnezeului tău, sau care nu va asculta de judecător, omul acela să fie pedepsit cu moartea. Să scoți astfel răul din mijlocul lui Israel,

Num 15.30;Ezr 10.8;Osea 4.4;Deut 18.5-7;Deut 13.5;

13pentru ca tot poporul să audă și să se teamă, și să nu se mai îngâmfe.

Deut 13.11;Deut 19.20;

Lege pentru împărat.

14După ce vei intra în țara pe care ți-o dă Domnul, Dumnezeul tău, și o vei stăpâni, după ce-ți vei așeza locuința, și vei zice: "Vreau să pun peste mine un împărat, ca toate neamurile care mă înconjoară", -

1Sam 8.5-20;

15să pui peste tine ca împărat pe acela pe care-l va alege Domnul, Dumnezeul tău, și anume să iei un împărat din mijlocul fraților tăi; nu vei putea să pui împărat pe un străin, care să nu fie fratele tău.

1Sam 9.15;1Sam 10.24;1Sam 16.12;1Cron 22.10;Ier 30.21;

16Dar să n-aibă mulți cai, și să nu întoarcă pe popor în Egipt ca să aibă mulți cai; căci Domnul v-a zis: "Să nu vă mai întoarceți pe drumul acela."

1Împ 4.26;1Împ 10.26-28;Ps 20.7;Isa 31.1;Ezec 17.15;Ex 13.17;Num 14.3-4;Deut 28.68;Osea 11.5;Ier 42.15;

17Să n-aibă un mare număr de neveste, ca să nu i se abată inima; și să nu strângă mari grămezi de argint și aur.

1Împ 11.3-4;

18Când se va așeza pe scaunul de domnie al împărăției lui, să scrie pentru el, într-o carte, o copie a acestei legi, pe care s-o ia de la preoții din neamul Leviților.

2Împ 11.12;Deut 31.9-26;2Împ 22.8;

19Va trebui s-o aibă cu el și s-o citească în toate zilele vieții lui, ca să învețe să se teamă de Domnul, Dumnezeul lui, să păzească și să împlinească toate cuvintele din legea aceasta și toate poruncile acestea,

Ios 1.8;Ps 119.97-98;

20pentru ca inima lui să nu se înalțe mai presus de frații lui, și să nu se abată de la poruncile acestea nici la dreapta nici la stânga, și să aibă astfel multe zile în împărăția lui, el și copiii lui, în mijlocul lui Israel.

Deut 5.32;1Împ 15.5;

Drepturile preoților și Leviților.

## 1 4 8 12 16 < 18 > 20 24 28 32 34

1Preoții, Leviții, și toată seminția lui Levi, să n-aibă nici parte de moșie, nici moștenire în Israel; să se hrănească din jertfele mistuite de foc în cinstea Domnului și din darurile aduse Domnului.

Num 18.20;Num 26.62;Deut 10.9;Num 18.8-9;1Cor 9.13;

2Să n-aibă moștenire în mijlocul fraților lor: Domnul va fi moștenirea lor, cum le-a spus.

3Iată care va fi dreptul preoților de la popor: cei ce vor aduce o jertfă, fie bou, fie miel, să dea preotului spata, fălcile și pântecele.

Lev 7.30-34;

4Să-i dai cele dintâi roade din grâul tău, din mustul tău și din untdelemnul tău, și pârga din lâna oilor tale;

Ex 22.29;Num 18.12-24;

5căci pe el l-a ales Domnul, Dumnezeul tău, dintre toate semințiile, ca să facă slujba în Numele Domnului, el și fiii lui, în toate zilele.

Ex 28.1;Num 3.10;Deut 10.8;Deut 17.12;

6Când va pleca un Levit din una din cetățile tale, din locul unde locuiește el în Israel, ca să se ducă, după deplina dorință a sufletului său, în locul pe care-l va alege Domnul,

Num 35.2-3;Deut 12.5;

7și va face slujbă în Numele Domnului, Dumnezeului tău, ca toți frații lui Leviți care stau înaintea Domnului:

2Cron 31.2;

8va primi ca hrană o parte la fel cu a lor, și, pe lângă ea, se va bucura și de veniturile ieșite din vânzarea averii lui părintești.

2Cron 31.4;Neem 12.44-47;

Ghicirea și vrăjitoria.

9După ce vei intra în țara pe care ți-o dă Domnul, Dumnezeul tău, să nu te înveți să faci după urâciunile neamurilor acelora.

Lev 18.26-30;Deut 12.29-31;

10Să nu fie la tine nimeni care să-și treacă pe fiul sau pe fiica lui prin foc, nimeni care să aibă meșteșugul de ghicitor, de cititor în stele, de vestitor al viitorului, de vrăjitor,

Lev 18.21;Deut 12.31;Lev 19.26-31;Lev 20.27;Isa 8.19;

11de descântător, nimeni care să întrebe pe cei ce cheamă duhurile sau dau cu ghiocul, nimeni care să întrebe pe morți.

Lev 20.27;1Sam 28.7;

12Căci oricine face aceste lucruri este o urâciune înaintea Domnului; și din pricina acestor lucruri va izgoni Domnul, Dumnezeul tău, pe aceste neamuri dinaintea ta.

Lev 18.24-25;Deut 9.4;

13Tu să te ții în totul totului tot, numai de Domnul Dumnezeul tău.

14Căci neamurile acelea pe care le vei izgoni, ascultă de cei ce citesc în stele și de ghicitori; dar ție, Domnul, Dumnezeul tău, nu-ți îngăduie lucrul acesta.

Un mare prooroc.

15Domnul, Dumnezeul tău, îți va ridica din mijlocul tău, dintre frații tăi, un prooroc ca mine: să ascultați de el!

Deut 18.18;Ioan 1.45;Fapt 3.22;Fapt 7.37;

16Astfel el va răspunde la cererea pe care ai făcut-o Domnului, Dumnezeului tău, la Horeb, în ziua adunării poporului, când ziceai: "Să nu mai aud glasul Domnului, Dumnezeului meu, și să nu mai văd acest foc mare, ca să nu mor."

Deut 9.10;Ex 20.19;Evr 12.19;

17Atunci Domnul mi-a zis: "Ce au zis ei, este bine.

Deut 5.28;

18Le voi ridica din mijlocul fraților lor un prooroc ca tine, voi pune cuvintele Mele în gura lui, și el le va spune tot ce-i voi porunci Eu.

Deut 18.15;Ioan 1.45;Fapt 3.22;Fapt 7.37;Isa 51.16;Ioan 17.8;Ioan 4.25;Ioan 8.28;Ioan 12.49-50;

19Și dacă cineva nu va asculta de cuvintele Mele, pe care le va spune el în Numele Meu, Eu îi voi cere socoteală.

Fapt 3.23;

20Dar proorocul care va avea îndrăzneala să spună în Numele Meu un cuvânt pe care nu-i voi porunci să-l spună, sau care va vorbi în numele altor dumnezei, proorocul acela să fie pedepsit cu moartea."

Deut 13.5;Ier 14.14-15;Zah 13.3;Deut 13.1-2;Ier 2.8;

21Poate că vei zice în inima ta: "Cum vom cunoaște cuvântul pe care nu-l va spune Domnul?"

22Când ceea ce va spune proorocul acela în Numele Domnului nu va avea loc și nu se va întâmpla, va fi un cuvânt pe care nu l-a spus Domnul. Proorocul acela l-a spus din îndrăzneală: să n-ai teamă de el.

Ier 28.9;Deut 13.2;Deut 18.20;

Cetățile de scăpare.

## 1 4 8 12 16 < 19 > 24 28 32 34

1După ce Domnul, Dumnezeul tău, va nimici toate neamurile acelea a căror țară ți-o dă Domnul, Dumnezeul tău, după ce le vei izgoni și vei locui în cetățile și în casele lor,

Deut 12.29;

2să desparți trei cetăți în mijlocul țării pe care ți-o dă în stăpânire Domnul, Dumnezeul tău.

Ex 21.13;Num 35.10-14;Ios 20.2;

3Să faci drumuri, și să împarți în trei părți ținutul țării pe care ți-o va da ca moștenire Domnul, Dumnezeul tău. Să faci așa, pentru ca orice ucigaș să poată fugi în cetățile acestea.

4Legea aceasta să fie pentru ucigașul care va fugi acolo ca să-și scape viața, când va omorî fără voie pe aproapele său, fără să-i fi fost vrăjmaș mai înainte.

Num 35.15;Deut 4.42;

5Așa, de pildă, un om se va duce să taie lemne în pădure cu un alt om; ridică securea cu mâna, ca să taie copacul, fierul scapă din coadă, lovește pe tovarășul său, și-l omoară. Atunci el să fugă într-una din cetățile acestea ca să-și scape viața;

6pentru ca nu cumva răzbunătorul sângelui, aprins de mânie și urmărind pe ucigaș, să-l ajungă, fiind prea lung drumul, și să lovească de moarte pe cel ce nu era vinovat de moarte, fiindcă mai înainte nu fusese vrăjmaș aproapelui său.

Num 35.12;

7De aceea îți dau porunca aceasta: Să desparți trei cetăți.

8Când Domnul, Dumnezeul tău, îți va lărgi hotarele, cum a jurat părinților tăi, și-ți va da toată țara pe care a făgăduit părinților tăi că ți-o va da,

Gen 15.18;Deut 12.20;

9- numai să păzești și să împlinești toate aceste porunci pe care ți le dau astăzi, ca să iubești pe Domnul, Dumnezeul tău, și să umbli totdeauna pe căile Lui - atunci să mai adaugi trei cetăți la cele trei,

Ios 20.7-8;

10pentru ca să nu fie vărsat sângele celui nevinovat în mijlocul țării pe care ți-o dă de moștenire Domnul, Dumnezeul tău, și astfel să fii vinovat de omor.

11Dar dacă un om fuge într-una din aceste cetăți, după ce a întins lațuri aproapelui său din vrăjmășie împotriva lui, după ce s-a aruncat asupra lui și l-a lovit așa încât i-a pricinuit moartea,

Ex 21.12;Num 35.16-24;Deut 27.24;Prov 28.17;

12bătrânii din cetatea lui să trimită să-l prindă și să-l dea în mâinile răzbunătorului sângelui, ca să moară.

13Să n-ai milă de el, și să ștergi din Israel sângele celui nevinovat, ca să fii fericit.

Deut 13.8;Deut 25.12;Num 35.33-34;Deut 21.9;

Martorii mincinoși.

14Să nu muți hotarele aproapelui tău, puse de strămoșii tăi, în moștenirea pe care vei avea-o în țara pe care ți-o dă în stăpânire Domnul, Dumnezeul tău.

Deut 27.17;Iov 24.2;Prov 22.28;Osea 5.10;

15Un singur martor nu va fi de ajuns împotriva unui om, ca să adeverească vreo nelegiuire sau vreun păcat oarecare; un fapt nu va putea fi întemeiat decât pe mărturia a doi sau trei martori.

Num 35.30;Deut 17.6;Mat 18.16;Ioan 8.17;2Cor 13.1;1Tim 5.19;Evr 10.28;

16Când un martor mincinos se va ridica împotriva cuiva ca să-l învinuiască de vreo nelegiuire,

Ps 27.12;Ps 35.11;

17cei doi oameni cu pricina să se înfățișeze înaintea Domnului, înaintea preoților și judecătorilor care vor fi atunci în slujbă.

Deut 17.9;Deut 21.5;

18Judecătorii să facă cercetări amănunțite. Dacă se va afla că martorul acela este un martor mincinos, și că a făcut o mărturisire mincinoasă împotriva fratelui său,

19atunci să-i faceți cum avea el de gând să facă fratelui său. Să scoți astfel răul din mijlocul tău.

Prov 19.5-9;Dan 6.24;Deut 13.5;Deut 17.7;Deut 21.21;Deut 22.21-24;Deut 24.7;

20În felul acesta, ceilalți vor auzi și se vor teme, și nu se va mai face o faptă așa de nelegiuită în mijlocul tău.

Deut 17.13;Deut 21.21;

21Să n-ai nici o milă, ci să ceri: viață pentru viață, ochi pentru ochi, dinte pentru dinte, mână pentru mână, picior pentru picior.

Deut 19.13;Ex 21.23-24;Lev 24.20;Mat 5.38;

Scutirile de militărie.

## 1 4 8 12 16 < 20 > 22 23 24 28 32 34

1Când vei merge la război împotriva vrăjmașilor tăi, și vei vedea cai și care, și un popor mai mare la număr decât tine, să nu te temi de ei, căci Domnul, Dumnezeul tău, care te-a scos din țara Egiptului, este cu tine.

Ps 20.7;Isa 31.1;Num 23.21;Deut 31.6-8;2Cron 13.12;2Cron 32.7-8;

2La apropierea luptei, preotul să vină și să vorbească poporului.

3Să le spună: "Ascultă, Israele! Voi astăzi sunteți aproape de luptă împotriva vrăjmașilor voștri. Să nu vi se tulbure inima, fiți fără teamă, nu vă spăimântați, nu vă îngroziți dinaintea lor.

4Căci Domnul, Dumnezeul vostru, merge cu voi, ca să bată pe vrăjmașii voștri, ca să vă mântuiască.

Deut 1.30;Deut 3.22;Ios 23.10;

5Mai marii oștirii să vorbească apoi poporului și să zică: "Cine a zidit o casă nouă, și nu s-a așezat încă în ea, să plece și să se întoarcă acasă, ca să nu moară în luptă și să se așeze altul în ea.

Neem 12.27;Ps 30-titlu;

6Cine a sădit o vie, și n-a mâncat încă din ea, să plece și să se întoarcă acasă, ca să nu moară în luptă și să mănânce altul din ea.

7Cine s-a logodit cu o femeie, și n-a luat-o încă, să plece și să se întoarcă acasă, ca să nu moară în luptă și s-o ia altul".

Deut 24.5;

8Mai marii oștirii să vorbească mai departe poporului, și să spună: "Cine este fricos și slab la inimă, să plece și să se întoarcă acasă, ca să nu înmoaie inima fraților lui".

Jud 7.3;

9După ce mai marii oștirii vor isprăvi de vorbit poporului, să așeze pe căpeteniile oștirii în fruntea poporului.

Cum să se poarte cu cetățile vrăjmașe.

10Când te vei apropia de o cetate ca să te bați împotriva ei, s-o îmbii cu pace.

2Sam 20.18-20;

11Dacă primește pacea și-ți deschide porțile, tot poporul care se va afla în ea să-ți dea bir și să-ți fie supus.

12Dacă nu primește pacea cu tine și vrea să facă război cu tine, atunci s-o împresori.

13Și după ce Domnul, Dumnezeul tău, o va da în mâinile tale, să treci prin ascuțișul sabiei pe toți cei de parte bărbătească.

Num 31.7;

14Dar să iei pentru tine nevestele, copiii, vitele, și tot ce va mai fi în cetate, toată prada, și să mănânci toată prada vrăjmașilor tăi, pe care ți-i va da în mână Domnul, Dumnezeul tău.

Ios 8.2;Ios 22.8;

15Așa să faci cu toate cetățile care vor fi foarte departe de tine, și care nu fac parte din cetățile neamurilor acestora.

16Dar în cetățile popoarelor acestora, a căror țară ți-o dă ca moștenire Domnul, Dumnezeul tău, să nu lași cu viață nimic care suflă.

Num 21.2-35;Num 33.52;Deut 7.1-2;Ios 11.14;

17Ci să nimicești cu desăvârșire popoarele acelea, pe Hetiți, pe Amoriți, pe Canaaniți, pe Fereziți, pe Heviți, și Iebusiți, cum ți-a poruncit Domnul, Dumnezeul tău,

18ca să nu vă învețe să faceți după toate urâciunile pe care le fac ele pentru dumnezeii lor, și să păcătuiți astfel împotriva Domnului, Dumnezeului vostru.

Deut 7.4;Deut 12.30-31;Deut 18.9;Ex 23.33;

19Dacă vei împresura multe zile o cetate cu care ești în război, ca s-o cucerești, pomii să nu-i strici, tăindu-i cu securea; să mănânci din ei și să nu-i tai; căci pomul de pe câmp este oare un om ca să fie nimicit prin împresurare de tine?

20Numai copacii pe care-i vei ști că nu sunt pomi buni de mâncat, vei putea să-i strici și să-i tai, și vei putea să faci cu ei întărituri împotriva cetății care este în război cu tine, până va cădea.

Omorurile ai căror făptuitori sunt necunoscuți.

## 1 4 8 12 16 < 21 > 24 28 32 34

1Dacă, în țara pe care ți-o dă în stăpânire Domnul, Dumnezeul tău, se găsește întins în mijlocul unui câmp un om ucis, fără să se știe cine l-a lovit,

2bătrânii și judecătorii tăi să se ducă să măsoare depărtarea de la trupul mort până în cetățile de primprejur.

3Când se va hotărî cetatea cea mai apropiată de trupul mort, bătrânii din cetatea aceea să ia o vițea care să nu fi fost pusă la muncă și care să nu fi tras la jug.

4Să ducă vițeaua aceea într-o vale cu apă care nu seacă niciodată și unde nu se ară nici nu se seamănă; și acolo, să taie capul vițelei în vale.

5Atunci să se apropie preoții, fiii lui Levi; căci pe ei i-a ales Domnul, Dumnezeul tău, ca să-I slujească și să binecuvânteze în Numele Domnului, și ei trebuie să hotărască în orice ceartă și în orice rănire.

Deut 10.8;1Cron 23.13;Deut 17.8-9;

6Toți bătrânii din cetatea aceea cea mai apropiată de trupul mort să-și spele mâinile pe vițeaua căreia i-au tăiat capul în vale.

Ps 19.12;Ps 26.6;Mat 27.24;

7Și, luând cuvântul, să zică: "Mâinile noastre n-au vărsat sângele acesta, și ochii noștri nu l-au văzut vărsându-se.

8Iartă, Doamne, pe poporul Tău Israel, pe care l-ai răscumpărat; nu pune sângele nevinovat în socoteala poporului Tău Israel." Și sângele acela nu-i va fi pus în socoteală.

Iona 1.14;

9Astfel trebuie să curăți din mijlocul tău sângele nevinovat, făcând ce este plăcut înaintea Domnului.

Deut 19.13;

Prinșii în război. Drepturile întâilor născuți.

10Când vei merge la război împotriva vrăjmașilor tăi, dacă Domnul îi dă în mâinile tale, și vei lua prinși din ei,

11poate că printre cei prinși vei vedea o femeie frumoasă, și vei dori s-o iei de nevastă.

12Atunci s-o aduci înăuntrul casei tale. Ea să-și radă capul și să-și taie unghiile,

13să-și lepede hainele pe care le purta când a fost prinsă, să locuiască în casa ta, și să plângă pe tatăl și pe mama ei o lună de zile. După aceea, să te duci la ea, să-i fii bărbat, și ea să-ți fie nevastă.

Ps 45.10;

14Dacă nu-ți va mai place, s-o lași să plece unde va voi, dar nu vei putea s-o vinzi pe argint, nici să te porți cu ea ca cu o roabă, pentru că ai înjosit-o.

Gen 34.2;Deut 22.29;Jud 19.24;

15Dacă un om, care are două neveste, iubește pe una și nu iubește pe cealaltă, și dacă are copii cu ele, din care întâiul născut este de la nevasta pe care n-o iubește,

Gen 29.33;

16când își va împărți averile între fiii lui, nu va putea face întâi născut pe fiul aceleia pe care o iubește, în locul fiului aceleia pe care n-o iubește, și care este întâiul născut.

1Cron 5.2;1Cron 26.10;2Cron 11.19-22;

17Ci să recunoască de întâi născut pe fiul aceleia pe care n-o iubește, și să-i dea o parte îndoită din averea lui; căci fiul acesta este cel dintâi rod al puterii lui, și lui i se cuvine dreptul de întâi născut.

1Cron 5.1;Gen 49.3;Gen 25.31-33;

Fiii neascultători.

18Dacă un om are un fiu neascultător și îndărătnic, care n-ascultă nici de glasul tatălui său, nici de glasul mamei lui, și nu-i ascultă nici chiar după ce l-au pedepsit,

19tatăl și mama să-l ia, și să-l ducă la bătrânii cetății lui și la poarta locului în care locuiește.

20Să spună bătrânilor cetății lui: "Iată, fiul nostru este neascultător și îndărătnic, n-ascultă de glasul nostru, și este lacom și bețiv."

21Și toți oamenii din cetatea lui să-l ucidă cu pietre, și să moară. Astfel să curăți răul din mijlocul tău, pentru ca tot Israelul s-audă și să se teamă.

Deut 13.5;Deut 19.19-20;Deut 22.21-24;Deut 13.11;

Despre cei spânzurați.

22Dacă se va omorî un om care a săvârșit o nelegiuire vrednică de pedeapsa cu moartea, și l-ai spânzurat de un lemn,

Deut 19.6;Deut 22.26;Fapt 23.29;Fapt 25.11-25;Fapt 26.31;

23trupul lui mort să nu stea noaptea pe lemn; ci să-l îngropi în aceeași zi, căci cel spânzurat este blestemat înaintea lui Dumnezeu, și să nu spurci țara pe care ți-o dă de moștenire Domnul, Dumnezeul tău.

Ios 8.29;Ios 10.26-27;Ioan 19.31;Gal 3.13;Lev 18.25;Num 35.34;

Dobitoacele și lucrurile rătăcite.

## 1 4 8 12 16 20 < 22 > 24 28 32 34

1Dacă vezi rătăcindu-se boul sau oaia fratelui tău, să nu le ocolești, ci să le aduci la fratele tău.

Ex 23.4;

2Dacă fratele tău nu locuiește lângă tine, și nu-l cunoști, să iei dobitocul la tine acasă, și să rămână la tine până ce-l cere fratele tău; și atunci să i-l dai.

3Tot așa să faci și cu măgarul lui, tot așa să faci și cu haina lui, și tot așa să faci cu orice lucru pierdut de el și găsit de tine: să nu le ocolești.

4Dacă vezi măgarul fratelui tău sau boul lui căzut pe drum, să nu-l ocolești, ci să-i ajuți să-l ridice.

Ex 23.5;

Amestecul semințelor și țesăturilor.

5Femeia să nu poarte îmbrăcăminte bărbătească, și bărbatul să nu se îmbrace cu haine femeiești; căci oricine face lucrurile acestea este o urâciune înaintea Domnului, Dumnezeului tău.

6Dacă întâlnești pe drum un cuib de pasăre, într-un copac sau pe pământ, cu pui sau ouă și mama lor șezând peste pui sau peste ouă, să nu iei și pe mama și pe puii ei,

Lev 22.28;

7ci să dai drumul mamei și să nu iei decât puii, ca să fii fericit și să ai zile multe.

Deut 4.40;

8Când zidești o casă nouă, să-ți faci un pălimar împrejurul acoperișului, ca să nu aduci vină de sânge asupra casei tale, dacă s-ar întâmpla să cadă cineva de pe ea.

9Să nu semeni în via ta două feluri de semințe, ca nu cumva să întinezi și rodul seminței pe care ai semănat-o și rodul viei.

Lev 19.19;

10Să nu ari cu un bou și un măgar înjugați împreună.

2Cor 6.14-16;

11Să nu porți o haină țesută din felurite fire, din lână și in unite împreună.

Lev 19.19;

12Să faci ciucuri la cele patru colțuri ale hainei cu care te vei înveli.

Num 15.38;Mat 23.5;

Pedeapsa pentru curvie.

13Dacă un om, care și-a luat o nevastă și s-a împreunat cu ea, o urăște

Gen 29.21;Jud 15.1;

14apoi, o învinuiește de lucruri nelegiuite și-i scoate nume rău, zicând: "Am luat pe femeia aceasta, m-am apropiat de ea, și n-am găsit-o fecioară", -

15atunci tatăl și mama fetei să ia semnele fecioriei ei și să le aducă înaintea bătrânilor cetății, la poartă.

16Tatăl fetei să spună bătrânilor: "Am dat pe fiica mea de nevastă omului acestuia, și el a început s-o urască;

17acum o învinuiește de lucruri nelegiuite, zicând: "N-am găsit fecioară pe fiica ta." Dar iată semnele fecioriei fetei mele." Și să desfacă haina ei înaintea bătrânilor cetății.

18Bătrânii cetății să ia atunci pe omul acela și să-l pedepsească;

19și, pentru că a scos nume rău unei fecioare din Israel, să-l osândească la o gloabă de o sută sicli de argint, pe care să-i dea tatălui fetei. Ea să rămână nevasta lui, și el nu va putea s-o gonească toată viața lui.

20Dar dacă faptul este adevărat, dacă fata nu s-a găsit fecioară,

21să scoată pe fată la ușa casei tatălui ei; să fie ucisă cu pietre de oamenii din cetate, și să moară, pentru că a săvârșit o mișelie în Israel, curvind în casa tatălui ei. Să curăți astfel răul din mijlocul tău.

Gen 34.7;Jud 20.6-10;2Sam 13.12-13;Deut 13.5;

Pedeapsa pentru preacurvie.

22Dacă se va găsi un bărbat culcat cu o femeie măritată, să moară amândoi: și bărbatul care s-a culcat cu femeia, și femeia. Să curăți astfel răul din mijlocul lui Israel.

Lev 20.10;Ioan 8.5;

23Dacă o fată fecioară este logodită, și o întâlnește un om în cetate și se culcă cu ea,

Mat 1.18-19;

24să-i aduceți pe amândoi la poarta cetății, să-i ucideți cu pietre, și să moară amândoi: fata, pentru că n-a țipat în cetate, și omul, pentru că a necinstit pe nevasta aproapelui său. Să curăți astfel răul din mijlocul tău.

Deut 21.14;Deut 22.21-22;

25Dar dacă omul acela întâlnește în câmp pe fata logodită, o apucă cu sila și se culcă cu ea, numai omul care s-a culcat cu ea să fie pedepsit cu moartea.

26Fetei să nu-i faci nimic; ea nu este vinovată de o nelegiuire vrednică de pedeapsa cu moarte, căci e ca și cu un om care se aruncă asupra aproapelui lui și-l omoară.

27Fata logodită, pe care a întâlnit-o omul acela pe câmp, a putut să strige fără să fie cineva să-i sară în ajutor.

28Dacă un om întâlnește o fată fecioară nelogodită, o apucă cu sila și se culcă cu ea, și se întâmplă să fie prinși,

Ex 22.16-17;

29omul care s-a culcat cu ea să dea tatălui fetei cincizeci de sicli de argint; și, pentru că a necinstit-o, s-o ia de nevastă, și nu va putea s-o gonească, toată viața lui.

Deut 22.24;

30Nimeni să nu ia pe nevasta tatălui său, și nici să nu ridice învelitoarea tatălui său.

Lev 18.8;Lev 20.11;Deut 27.20;1Cor 5.1;Rut 3.9;Ezec 16.8;

Cei primiți în adunare.

## 1 4 8 12 16 20 < 23 > 28 32 34

1Cel scopit sau famenul să nu intre în adunarea Domnului.

2Cel născut din curvie să nu intre în adunarea Domnului, nici chiar al zecilea neam al lui să nu intre în adunarea Domnului.

3Amonitul și Moabitul să nu intre în adunarea Domnului, nici chiar al zecilea neam, pe vecie,

Neem 13.1-2;

4pentru că nu v-au ieșit înainte cu pâine și apă, pe drum, la ieșirea voastră din Egipt, și pentru că au adus, pe preț de argint, împotriva ta pe Balaam, fiul lui Beor, din Petor din Mesopotamia, ca să te blesteme.

Deut 2.29;Num 22.5-6;

5Dar Domnul, Dumnezeul tău, n-a voit să asculte pe Balaam; și Domnul, Dumnezeul tău, a schimbat blestemul acela în binecuvântare, pentru că tu ești iubit de Domnul, Dumnezeul tău.

6Să nu-ți pese nici de propășirea lor, nici de bună starea lor, toată viața ta, pe vecie.

Ezra 9.12;

7Să nu urăști pe Edomit, căci este fratele tău; să nu urăști pe Egiptean, căci ai fost străin în țara lui:

Gen 25.24-26;Obad 10.12;Ex 22.21;Ex 23.9;Lev 19.34;Deut 10.19;

8fiii care li se vor naște, în al treilea neam, să intre în adunarea Domnului.

Curățenia în tabără.

9Când vei ieși cu oastea împotriva vrăjmașilor tăi, ferește-te de orice lucru rău.

10Dacă va fi la tine cineva care să nu fie curat, în urma vreunei întâmplări din timpul nopții, să iasă din tabără, și să nu intre în tabără;

Lev 15.16;

11spre seară, să se scalde în apă, și după asfințitul soarelui va putea să se întoarcă în tabără.

Lev 15.5;

12Să ai un loc afară din tabără, și acolo să ieși afară.

13Între uneltele tale să ai o lopată, cu care să sapi și să-ți acoperi murdăriile ieșite din tine, când vei ieși afară.

14Căci Domnul Dumnezeul tău, merge în mijlocul taberei tale, ca să te ocrotească și să-ți dea în mână pe vrăjmașii tăi dinaintea ta; tabăra ta va trebui deci să fie sfântă, pentru ca Domnul să nu vadă la tine nimic necurat, și să nu Se abată de la tine.

Lev 26.12;

Robii fugiți. Darurile din curvie.

15Să nu dai înapoi stăpânului său pe un rob care va fugi la tine după ce l-a părăsit.

1Sam 30.15;

16Să rămână la tine, în mijlocul tău, în locul pe care-l va alege el, într-una din cetățile tale, unde îi va plăcea: să nu-l asuprești.

Ex 22.21;

17Să nu fie nici o curvă din fetele lui Israel, și să nu fie nici un sodomit din fiii lui Israel.

Lev 19.29;Prov 2.16;Gen 19.5;2Împ 23.7;

18Să n-aduci în casa Domnului, Dumnezeului tău, câștigul unei curve, nici prețul unui câine, ca împlinire a unei juruințe oarecare; căci și unul și altul sunt o urâciune înaintea Domnului, Dumnezeului tău.

Împrumuturile cu dobândă.

19Să nu ceri nici o dobândă de la fratele tău: nici pentru argint, nici pentru merinde, pentru nimic care se împrumută cu dobândă.

Ex 22.25;Lev 25.36-37;Neem 5.2-7;Ps 15.5;Luc 6.34-35;

20De la străin vei putea să iei dobândă, dar de la fratele tău să nu iei, pentru ca Domnul, Dumnezeul tău, să te binecuvânteze în tot ce vei face în țara pe care o vei lua în stăpânire.

Lev 19.34;Deut 15.3;Deut 15.10;

Juruințele. - Strugurii și spicele.

21Dacă faci o juruință Domnului, Dumnezeului tău, să nu pregeți s-o împlinești; căci Domnul, Dumnezeul tău, îți va cere socoteala, și te vei face vinovat de un păcat.

Num 30.2;Ecl 5.4-5;

2222. Dacă te ferești să faci o juruință, nu faci un păcat.

23Dar să păzești și să împlinești ce-ți va ieși de pe buze, și anume juruințele pe care le vei face de bună voie Domnului, Dumnezeului tău, și pe care le vei rosti cu gura ta.

Num 30.2;Ps 66.13-14;

24Dacă intri în via aproapelui tău, vei putea să mănânci struguri, după plac, până te vei sătura; dar în vas să nu iei.

25Dacă intri în holdele aproapelui tău, vei putea să culegi spice cu mâna, dar secera în holdele aproapelui tău, să n-o pui.

Mat 12.1;Marc 2.23;Luc 6.1;

Cartea de despărțire.

## 1 4 8 12 16 20 < 24 > 26 27 28 32 34

1Când cineva își va lua o nevastă și se va însura cu ea, și s-ar întâmpla ca ea să nu mai aibă trecere înaintea lui, pentru că a descoperit ceva rușinos în ea, să-i scrie o carte de despărțire, și, după ce-i va da-o în mână, să-i dea drumul din casa lui.

Mat 5.31;Mat 19.7;Marc 10.4;

2Ea să iasă de la el, să plece, și va putea să se mărite după un alt bărbat.

3Dacă și acesta din urmă începe s-o urască, îi scrie o carte de despărțire, și după ce i-o dă în mână, îi dă drumul din casa lui; sau, dacă acest bărbat din urmă care a luat-o de nevastă, moare,

4atunci bărbatul dintâi, care îi dăduse drumul, nu va putea s-o ia iarăși de nevastă, după ce s-a pângărit ea, căci lucrul acesta este o urâciune înaintea Domnului, și să nu faci vinovată de păcat țara pe care ți-o dă de moștenire Domnul, Dumnezeul tău.

Ier 3.1;

Furarea unui om. - Leproșii.

5Când un om va fi însurat de curând, să nu se ducă la oaste, și să nu se pună nici o sarcină peste el; să fie scutit, din pricina familiei, timp de un an, și să înveselească astfel pe nevasta pe care și-a luat-o.

Deut 20.7;Prov 5.18;

6Să nu iei zălog cele două pietre de râșniță, nici chiar piatra de râșniță de deasupra; căci ar însemna că iei zălog însăși viața cuiva.

7Dacă se va găsi cineva care să fi furat pe vreunul din frații lui, pe vreunul din copiii lui Israel, și să-l fi făcut rob sau să-l fi vândut, hoțul acela să fie pedepsit cu moartea. Să curăți astfel răul din mijlocul tău.

Ex 21.16;Deut 19.19;

8Ia seama bine și păzește-te de rana leprei; și să faceți tot ce vă vor învăța preoții dintre Leviți, să aveți grijă să lucrați după poruncile pe care li le-am dat.

Lev 13.2;Lev 14.2;

9Adu-ți aminte ce a făcut Domnul, Dumnezeul tău, Mariei, pe drum, la ieșirea voastră din Egipt.

Luc 17.32;1Cor 10.6;Num 12.10;

Simbriașii.

10Dacă ai vreo datorie la aproapele tău, să nu intri în casa lui ca să-i iei lucrul pus zălog;

11ci să stai afară, și cel pe care l-ai împrumutat să-ți aducă afară lucrul pus zălog.

12Dacă omul acela este sărac, să nu te culci cu lucrul luat zălog de la el la tine;

13să i-l dai înapoi la apusul soarelui, ca să se culce în haina lui, și să te binecuvânteze; și lucrul acesta ți se va socoti ca un lucru bun înaintea Domnului, Dumnezeului tău.

Ex 22.26;Iov 29.11-13;Iov 31.20;2Cor 9.13;2Tim 1.18;Deut 6.25;Ps 106.31;Ps 112.9;Dan 4.27;

14Să nu nedreptățești pe simbriașul sărac și nevoiaș, fie că este unul din frații tăi, fie că este unul din străinii care locuiesc în țara ta, în cetățile tale.

Mal 3.5;

15Să-i dai plata pentru ziua lui înainte de apusul soarelui; căci e sărac, și o dorește mult. Altfel, ar striga către Domnul împotriva ta, și te-ai face vinovat de un păcat.

Lev 19.13;Ier 22.13;Iac 5.4;Iac 5.4;

16Să nu omori pe părinți pentru copii, și să nu omori pe copii pentru părinți; fiecare să fie omorât pentru păcatul lui.

2Împ 14.6;2Cron 25.4;Ier 31.29-30;Ezec 18.20;

17Să nu te atingi de dreptul străinului și al orfanului, și să nu iei zălog haina văduvei.

Ex 22.11-22;Prov 22.22;Isa 1.23;Ier 5.28;Ier 22.3;Ezec 22.29;Zah 7.10;Mal 3.5;Ex 22.26;

18Să-ți aduci aminte că ai fost rob în Egipt, și că Domnul, Dumnezeul tău, te-a răscumpărat de acolo; de aceea îți dau aceste porunci ca să le împlinești.

Deut 24.22;Deut 16.12;

Drepturile străinului, orfanului și văduvei.

19Când îți vei secera ogorul, și vei uita un snop pe câmp, să nu te întorci să-l iei: să fie al străinului, al orfanului și al văduvei, pentru ca Domnul, Dumnezeul tău, să te binecuvânteze în tot lucrul mâinilor tale.

Lev 19.9-10;Lev 23.22;Deut 15.10;Ps 41.1;Prov 19.17;

20Când îți vei scutura măslinii, să nu culegi a două oară roadele rămase pe ramuri: ele să fie ale străinului, ale orfanului și ale văduvei.

21Când îți vei culege via, să nu culegi a doua oară ciorchinele care rămân pe urma ta: ele să fie ale străinului, ale orfanului și ale văduvei.

22Adu-ți aminte că ai fost rob în țara Egiptului; de aceea îți dau poruncile acestea, ca să le împlinești.

Deut 24.18;

Certurile.

## 1 4 8 12 16 20 < 25 > 28 32 34

1Când doi oameni vor avea o ceartă între ei, și se vor înfățișa înaintea judecății ca să fie judecați, celui nevinovat să-i dea drumul, iar pe cel vinovat să-l osândească.

Deut 19.17;Ezec 44.24;Prov 17.15;

2Dacă cel vinovat este osândit să fie bătut, judecătorul să pună să-l întindă la pământ și să-i dea în fața lui un număr de lovituri potrivit cu greutatea vinei lui.

Luc 12.48;Mat 10.17;

3Să nu pună să-i dea mai mult de patruzeci de lovituri, ca nu cumva, dându-i mai multe lovituri decât atât, fratele tău să fie înjosit înaintea ta.

2Cor 11.24;Lev 18.3;

4Să nu legi gura boului, când treieră grâul.

Prov 12.10;1Cor 9.9;1Tim 5.18;

Căsătoria între cumnat și cumnată.

5Când frații vor locui împreună, și unul din ei va muri fără să lase copii, nevasta mortului să nu se mărite afară cu un străin, ci cumnatul ei să se ducă la ea, s-o ia de nevastă, și să se însoare cu ea ca cumnat.

Mat 22.24;Marc 12.19;Luc 20.28;

6Întâiul născut, pe care-l va naște, să moștenească pe fratele cel mort și să-i poarte numele, pentru ca numele acesta să nu fie șters din Israel.

Gen 38.9;Rut 4.10;

7Dacă omul acesta nu vrea să ia pe cumnata sa, ea să se suie la poarta cetății, la bătrâni, și să spună: "Cumnatul meu nu vrea să ridice în Israel numele fratelui său, nu vrea să mă ia de nevastă după dreptul de cumnat."

Rut 4.1-2;

8Bătrânii cetății să-l cheme, și să-i vorbească. Dacă el stăruie, și zice: "Nu vreau s-o iau",

Rut 4.6;

9atunci cumnata sa să se apropie de el în fața bătrânilor, să-i scoată încălțămintea din picior, și să-l scuipe în față. Și luând cuvântul, să zică: "Așa să se facă omului care nu voiește să ridice casa fratelui său."

Rut 4.7;Rut 4.11;

10Și casa lui se va numi în Israel "casa celui descălțat".

11Când doi oameni se vor certa unul cu altul, și nevasta unuia se va apropia să scoată pe bărbatul său din mâna celui ce-l lovește, dacă întinde mâna și apucă pe acesta din urmă de părțile rușinoase,

12să-i tai mâna: să n-ai nici o milă de ea.

Deut 19.13;

Cântăreala dreapta.

13Să n-ai în sacul tău două feluri de greutăți, una mare și alta mică.

Lev 19.35-36;Prov 11.1;Ezec 45.10;Mic 6.11;

14Să n-ai în casă două feluri de efă, una mare și alta mică.

15Ci să ai o greutate adevărată și dreaptă, să ai o efă adevărată și dreaptă, pentru ca să ai zile multe în țara pe care ți-o dă Domnul, Dumnezeul tău.

Ex 20.12;

16Căci oricine face aceste lucruri, oricine săvârșește o nedreptate, este o urâciune înaintea Domnului, Dumnezeului tău.

Prov 11.1;1Tes 4.6;

Nimicirea Amaleciților.

17Adu-ți aminte ce ți-a făcut Amalec pe drum, la ieșirea voastră din Egipt:

Ex 17.8;

18cum te-a întâlnit pe drum, și, fără nici o teamă de Dumnezeu, s-a aruncat asupra ta pe dinapoi, asupra tuturor celor ce se târau la coadă, când erai obosit și sleit de puteri.

Ps 36.1;Prov 16.6;Rom 3.18;

19Când îți va da Domnul, Dumnezeul tău, odihnă, după ce te va izbăvi de toți vrăjmașii care te înconjoară, în țara pe care Domnul, Dumnezeul tău, ți-o dă ca moștenire și spre stăpânire, să ștergi pomenirea lui Amalec de sub ceruri: să nu uiți lucrul acesta.

1Sam 15.3;Ex 17.14;

Cele dintâi roade.

## 1 4 8 12 16 20 24 < 26 > 28 32 34

1Când vei intra în țara pe care ți-o dă de moștenire Domnul, Dumnezeul tău, când o vei stăpâni și te vei așeza în ea,

2să iei cele dintâi roade din toate roadele pe care le vei scoate din pământ, în țara pe care ți-o dă Domnul Dumnezeul tău, să le pui într-un coș, și să te duci la locul pe care-l va alege Domnul, Dumnezeul tău, ca să facă să locuiască Numele Lui acolo.

Ex 23.19;Ex 34.26;Num 18.13;Deut 16.10;Prov 3.9;Deut 12.5;

3Să te duci la preotul care va fi în zilele acelea, și să-i spui: "Mărturisesc astăzi înaintea Domnului, Dumnezeului tău, că am intrat în țara pe care Domnul a jurat părinților noștri că ne-o va da."

4Preotul să ia coșul din mâna ta, și să-l pună înaintea altarului Domnului, Dumnezeului tău.

5Apoi să iei iarăși cuvântul, și să spui înaintea Domnului, Dumnezeului tău: "Tatăl meu era un Arameu pribeag, gata să piară; s-a pogorât în Egipt cu puțini inși, și s-a așezat acolo pentru o vreme. Acolo, a ajuns un neam mare, puternic și mare la număr.

Osea 12.12;Gen 46.1-6;Fapt 7.15;Gen 46.27;Deut 10.22;

6Egiptenii ne-au chinuit, ne-au asuprit, și ne-au supus la grea robie.

Ex 1.11;

7Noi am strigat către Domnul, Dumnezeul părinților noștri. Domnul ne-a auzit glasul, și a văzut asuprirea, chinurile și necazurile noastre.

Ex 2.23-25;Ex 3.9;Ex 4.31;

8Și Domnul ne-a scos din Egipt, cu mână tare și cu braț întins, cu arătări înfricoșătoare, cu semne și minuni.

Ex 12.37-51;Ex 13.3-16;Deut 5.15;Deut 4.34;

9El ne-a adus în locul acesta, și ne-a dat țara aceasta, țară în care curge lapte și miere.

Ex 3.8;

10Acum iată, aduc cele dintâi roade din roadele pământului pe care mi l-ai dat Tu, Doamne!" Să le pui înaintea Domnului, Dumnezeului tău, și să te închini înaintea Domnului Dumnezeului tău.

11Apoi să te bucuri, cu Levitul și cu străinul care va fi în mijlocul tău, de toate bunurile pe care ți le-a dat Domnul, Dumnezeul tău, ție și casei tale.

Deut 12.7-18;Deut 16.11;

Zeciuielile din anul al treilea.

12După ce vei isprăvi de luat toată zeciuiala din roadele tale, în anul al treilea, anul zeciuielii, s-o dai Levitului, străinului, orfanului și văduvei; și ei să mănânce și să se sature, în cetățile tale.

Lev 27.30;Num 18.24;Deut 14.28-29;

13Să spui înaintea Domnului, Dumnezeului tău: "Am scos din casa mea ce este sfințit, și l-am dat Levitului, străinului, orfanului și văduvei, după toate poruncile pe care mi le-ai dat Tu; n-am călcat, nici n-am uitat nici una din poruncile Tale.

Ps 119.141-176;

14N-am mâncat nimic din aceste lucruri în timpul meu de jale, n-am îndepărtat nimic din ele pentru vreo întrebuințare necurată, și n-am dat nimic din ele cu prilejul unui mort; am ascultat de glasul Domnului, Dumnezeului meu, am lucrat după toate poruncile pe care mi le-ai dat.

Lev 7.20;Lev 21.1-11;Osea 9.4;

15Privește din locașul Tău cel sfânt, din ceruri, și binecuvântează pe poporul Tău Israel, și țara pe care ne-ai dat-o, cum ai jurat părinților noștri, țara aceasta în care curge lapte și miere."

Isa 63.15;Zah 2.13;

Îndemn la ascultarea de Domnul.

16Astăzi, Domnul, Dumnezeul tău, îți poruncește să împlinești legile și poruncile acestea; să le păzești și să le împlinești din toată inima ta și din tot sufletul tău.

17Astăzi, tu ai mărturisit înaintea Domnului că El va fi Dumnezeul tău, că vei umbla în căile Lui, vei păzi legile, poruncile și rânduielile Lui, și vei asculta de glasul Lui.

Ex 20.19;

18Și azi, Domnul ți-a mărturisit că vei fi un popor al Lui, cum ți-a spus, dacă vei păzi toate poruncile Lui,

Ex 6.7;Ex 19.5;Deut 7.6;Deut 14.2;Deut 28.9;

19și îți va da asupra tuturor neamurilor pe care le-a făcut: întâietate în slavă, în faimă și în măreție, și vei fi un popor sfânt pentru Domnul, Dumnezeul tău, cum ți-a spus."

Deut 4.7-8;Deut 28.1;Ps 148.14;Ex 19.6;Deut 7.6;Deut 28.9;1Pet 2.9;

### BINECUVÂNTĂRI ȘI BLESTEMURI

#### Capitolele 27-30

Legea să se scrie și să se citească.

## 1 4 8 12 16 20 24 < 27 > 32 34

1Moise și bătrânii lui Israel au dat următoarea poruncă poporului: "Păziți toate poruncile pe care vi le dau astăzi.

2După ce veți trece Iordanul, ca să intrați în țara pe care ți-o dă Domnul, Dumnezeul tău, să ridici niște pietre mari, și să le tencuiești cu var.

Ios 4.1;Ios 8.32;

3Să scrii pe pietrele acestea toate cuvintele din legea aceasta, după ce vei trece Iordanul, ca să intri în țara pe care ți-o dă Domnul, Dumnezeul tău, țară în care curge lapte și miere, cum ți-a spus Domnul, Dumnezeul părinților tăi.

4După ce veți trece Iordanul, să ridicați pe muntele Ebal pietrele acestea, pe care vă poruncesc azi să le ridicați, și să le tencuiți cu var.

Deut 11.29;Ios 8.30;

5Acolo, să zidești un altar Domnului, Dumnezeului tău, un altar de pietre, peste care să nu treacă fierul;

Ex 20.25;Ios 8.31;

6din pietre întregi să zidești altarul Domnului, Dumnezeului tău. Să aduci pe altarul acesta arderi de tot Domnului, Dumnezeului tău;

7să aduci jertfe de mulțumire, și să mănânci acolo și să te bucuri înaintea Domnului, Dumnezeului tău.

8Să scrii pe aceste pietre toate cuvintele legii acesteia, săpându-le foarte deslușit."

9Moise și preoții din neamul Leviților au vorbit întregului Israel, și au zis: "Israele, ia aminte și ascultă! Astăzi, tu te-ai făcut poporul Domnului, Dumnezeului tău.

Deut 26.18;

10Să asculți de glasul Domnului, Dumnezeului tău, și să împlinești poruncile și legile Lui pe care ți le dau astăzi."

Binecuvântările de pe muntele Garizim, și blestemele de pe muntele Ebal.

11În aceeași zi, Moise a mai dat următoarea poruncă poporului:

12"După ce veți trece Iordanul, Simeon, Levi, Iuda, Isahar, Iosif și Beniamin, să stea pe muntele Garizim, ca să binecuvânteze poporul;

Deut 11.29;Ios 8.33;Jud 9.7;

13iar Ruben, Gad, Așer, Zabulon, Dan și Neftali, să stea pe muntele Ebal, ca să rostească blestemul.

Deut 11.29;Ios 8.33;

14Și Leviții să ia cuvântul, și să spună cu glas tare întregului Israel:

Deut 33.10;Ios 8.33;Dan 9.11;

15"Blestemat să fie omul care va face un chip cioplit sau un chip turnat, căci este o urâciune înaintea Domnului, un lucru ieșit din mâini de meșter, și care-l va pune într-un loc ascuns!" - Și tot poporul să răspundă: "Amin!"

Ex 20.4-23;Ex 34.17;Lev 19.4;Lev 26.1;Deut 4.16-23;Deut 5.8;Isa 44.9;Osea 13.2;Num 5.22;Ier 11.5;1Cor 14.16;Ex 20.12;Ex 21.17;Lev 19.3;Deut 21.18;

16"Blestemat să fie cel ce va nesocoti pe tatăl său și pe mama sa!" - Și tot poporul să răspundă: "Amin!"

Deut 19.14;Prov 22.28;

17"Blestemat să fie cel ce va muta hotarele aproapelui său!" - Și tot poporul să răspundă: "Amin!"

18"Blestemat să fie cel ce va face pe un orb să rătăcească pe drum!" - Și tot poporul să răspundă: "Amin!"

Lev 19.14;

19"Blestemat să fie cel ce se atinge de dreptul străinului, orfanului și văduvei!" - Și tot poporul să răspundă: "Amin!"

Ex 22.21-22;Deut 10.18;Deut 24.17;Mal 3.5;

20"Blestemat să fie cel ce se va culca cu nevasta tatălui său, căci ridică învelitoarea tatălui său!" - Și tot poporul să răspundă: "Amin!"

Lev 18.8;Lev 20.11;Deut 22.30;

21"Blestemat să fie cel ce se va culca cu vreo vită oarecare!" - Și tot poporul să răspundă: "Amin!"

Lev 18.23;Lev 20.15;

22"Blestemat să fie cel ce se va culca cu sora sa, fiica tatălui său sau fiica mamei sale!" - Și tot poporul să răspundă: "Amin!"

Lev 18.9;Lev 20.17;

23"Blestemat să fie cel ce se va culca cu soacra sa!" - Și tot poporul să răspundă: "Amin!"

Lev 18.17;Lev 20.14;

24"Blestemat să fie cel ce va lovi pe aproapele lui în ascuns!" - Și tot poporul să răspundă: "Amin!"

Ex 20.13;Ex 21.12-14;Lev 24.17;Num 35.31;Deut 19.11;

25"Blestemat să fie cel ce va primi un dar ca să verse sângele celui nevinovat!" - Și tot poporul să răspundă: "Amin!"

Ex 23.7-8;Deut 10.17;Deut 16.19;Ezec 22.12;

26"Blestemat să fie cine nu va împlini cuvintele legii acesteia, și cine nu le va face!" - Și tot poporul să răspundă: "Amin!"

Deut 28.15;Ps 119.21;Ier 11.3;Gal 3.10;

Binecuvântările.

## 1 4 8 12 16 20 24 < 28 > 30 31 32 34

1Dacă vei asculta de glasul Domnului, Dumnezeului tău, păzind și împlinind toate poruncile Lui pe care ți le dau astăzi, Domnul, Dumnezeul tău, îți va da întâietate asupra tuturor neamurilor de pe pământ.

Ex 15.26;Lev 26.3;Isa 55.2;Deut 26.19;

2Iată toate binecuvântările care vor veni peste tine și de care vei avea parte, dacă vei asculta de glasul Domnului, Dumnezeului tău:

Deut 28.15;Zah 1.6;

3Vei fi binecuvântat în cetate, și vei fi binecuvântat la câmp.

Ps 128.1-4;Gen 39.5;

4Rodul pântecelui tău, rodul pământului tău, rodul turmelor tale, fătul vacilor și oilor tale, toate acestea vor fi binecuvântate.

Deut 28.11;Gen 22.17;Gen 49.25;Deut 7.13;Ps 107.38;Ps 127.3;Ps 128.3;Prov 10.22;1Tim 4.8;

5Coșnița și postava ta vor fi binecuvântate.

6Vei fi binecuvântat la venirea ta, și vei fi binecuvântat la plecarea ta.

Ps 121.8;

7Domnul îți va da biruință asupra vrăjmașilor tăi care se vor ridica împotriva ta; pe un drum vor ieși împotriva ta, dar pe șapte drumuri vor fugi dinaintea ta.

Lev 26.7-8;2Sam 22.38-41;Ps 89.23;Deut 28.25;

8Domnul va face ca binecuvântarea să fie cu tine în grânarele tale și în toate lucrurile pe care vei pune mâna. Te va binecuvânta în țara pe care ți-o dă Domnul, Dumnezeul tău.

Lev 25.21;Deut 15.10;

9Vei fi pentru Domnul un popor sfânt, cum ți-a jurat El, dacă vei păzi poruncile Domnului, Dumnezeului tău, și vei umbla pe căile Lui.

Ex 19.5-6;Deut 7.6;Deut 26.18-19;Deut 29.13;

10Toate popoarele vor vedea că tu porți Numele Domnului, și se vor teme de tine.

Num 6.27;2Cron 7.14;Isa 63.19;Dan 9.18-19;Deut 11.25;

11Domnul te va copleși cu bunătăți, înmulțind rodul trupului tău, rodul turmelor tale și rodul pământului tău, în țara pe care Domnul a jurat părinților tăi că ți-o va da.

Deut 28.4;Deut 30.9;Prov 10.22;

12Domnul îți va deschide comoara Lui cea bună, cerul, ca să trimită țării tale ploaie la vreme și ca să binecuvânteze tot lucrul mâinilor tale: vei da cu împrumut multor neamuri, dar tu nu vei lua cu împrumut.

Lev 26.4;Deut 11.14;Deut 14.29;Deut 15.6;

13Domnul te va face să fii cap, nu coadă; totdeauna vei fi sus, și niciodată nu vei fi jos, dacă vei asculta de poruncile Domnului, Dumnezeului tău, pe care ți le dau astăzi, dacă le vei păzi și le vei împlini,

Isa 9.14-15;

14și nu te vei abate nici la dreapta nici la stânga de la toate poruncile pe care vi le dau astăzi, ca să vă duceți după alți dumnezei și să le slujiți.

Deut 5.32;Deut 11.16;

Blestemurile.

15Dar dacă nu vei asculta de glasul Domnului, Dumnezeului tău, dacă nu vei păzi și nu vei împlini toate poruncile Lui și toate legile Lui, pe care ți le dau astăzi, iată toate blestemele care vor veni peste tine și de care vei avea parte.

Lev 26.14;Plân 2.17;Dan 9.11-13;Mal 2.2;Deut 28.2;

16Vei fi blestemat în cetate, și vei fi blestemat pe câmp.

Deut 28.3;

17Coșnița și postava ta vor fi blestemate.

18Rodul trupului tău, rodul pământului tău, fătul vacilor tale și fătul oilor tale, toate vor fi blestemate.

19Vei fi blestemat la venirea ta, și vei fi blestemat la plecarea ta.

20Domnul va trimite împotriva ta blestemul, tulburarea și amenințarea, în mijlocul tuturor lucrurilor de care te vei apuca, până vei fi nimicit, până vei pieri curând, din pricina răutății faptelor tale, care te-a făcut să Mă părăsești.

Mal 2.2;Zah 14.13;Ps 80.16;Isa 30.17;Isa 51.20;Isa 66.15;

21Domnul va trimite peste tine ciuma, până te va nimici în țara pe care o vei lua în stăpânire.

Lev 26.25;Ier 24.10;

22Domnul te va lovi cu lingoare, cu friguri, cu obrinteală, cu căldură arzătoare, cu secetă, cu rugină în grâu și cu tăciune, care te vor urmări până vei pieri.

Lev 26.16;Amos 4.9;

23Cerul deasupra capului tău va fi de aramă, și pământul sub tine va fi de fier.

Lev 26.19;

24Domnul va trimite țării tale în loc de ploaie praf și pulbere, care va cădea din cer peste tine până vei fi nimicit.

25Domnul te va face să fii bătut de vrăjmașii tăi; pe un drum vei ieși împotriva lor, dar pe șapte drumuri vei fugi dinaintea lor; și vei fi o groază pentru toate împărățiile pământului.

Deut 28.7;Lev 26.17-37;Deut 32.30;Isa 30.17;Ier 15.4;Ier 24.9;Ezec 23.46;

26Trupul tău mort va fi hrana tuturor păsărilor cerului și fiarelor pământului; și nu va fi nimeni care să le sperie.

1Sam 17.44-46;Ps 79.2;Ier 7.33;Ier 16.4;Ier 34.20;

27Domnul te va bate cu buba rea a Egiptului, cu bube rele la șezut, cu râie și cu pecingine, de care nu vei putea să te vindeci.

Deut 28.35;Ex 9.9;Ex 15.26;1Sam 5.6;Ps 78.66;

28Domnul te va lovi cu nebunie, cu orbire, cu rătăcire a minții,

Ier 4.9;

29și vei bâjbâi pe întuneric ziua în amiaza mare, ca orbul pe întuneric; nu vei avea noroc în treburile tale, și în toate zilele vei fi apăsat, prădat, și nu va fi nimeni care să-ți vină în ajutor.

Iov 5.14;Isa 59.10;

30Vei avea logodnică, și altul se va culca cu ea; vei zidi casă, și n-o vei locui; vei sădi vie, și nu vei mânca din ea.

Iov 31.10;Ier 8.10;Iov 31.8;Ier 12.13;Amos 5.11;Mic 6.15;Țef 1.13;Deut 20.6;

31Boul tău va fi junghiat sub ochii tăi, și nu vei mânca din el; ți se va răpi măgarul dinaintea ta, și nu ți se va da înapoi; oile tale vor fi date vrăjmașilor tăi, și nu va fi nimeni care să-ți vină în ajutor.

32Fiii tăi și fiicele tale vor fi date ca roabe pe mâna altui popor; ți se vor topi ochii de dor, uitându-te toată ziua după ei, și mâna ta va fi fără putere.

Ps 119.82;

33Un popor, pe care nu-l cunoști, va mânca rodul pământului tău și tot venitul lucrului tău, și în toate zilele vei fi apăsat și zdrobit.

Deut 28.51;Lev 26.16;Ier 5.17;

34Priveliștea pe care o vei avea sub ochi te va face să înnebunești.

Deut 28.67;

35Domnul te va lovi cu o bubă rea la genunchi și la coapse, și nu te vei putea vindeca de ea, te va lovi de la talpa piciorului până în creștetul capului.

Deut 28.27;

36Domnul te va duce, pe tine și împăratul pe care-l vei pune peste tine, la un neam pe care nu l-ai cunoscut, nici tu, nici părinții tăi. Și acolo, vei sluji altor dumnezei, de lemn și de piatră.

2Împ 17.4-6;2Împ 24.12-14;2Împ 25.7-11;2Cron 33.11;2Cron 36.6-20;Deut 4.28;Deut 28.64;Ier 16.13;

37Și vei fi de pomină, de batjocură și de râs, printre toate popoarele la care te va duce Domnul.

1Împ 9.7-8;Ier 24.9;Ier 25.9;Zah 8.13;Ps 44.14;

38Vei semăna multă sămânță pe câmpul tău, și vei strânge puțin; căci o vor mânca toate lăcustele.

Mic 6.15;Hag 1.6;Ioel 1.4;

39Vei sădi vii și le vei lucra, dar vin nu vei bea, ba nici n-o vei culege, căci o vor mânca viermii.

40Vei avea măslini, pe toată întinderea țării tale: și nu te vei unge cu untdelemn, căci măslinele vor cădea.

41Vei naște fii și fiice; dar nu vor fi ai tăi, căci se vor duce în robie.

Plân 1.5;

42Omizile îți vor mânca toți pomii și rodul pământului.

43Străinul care va fi în mijlocul tău se va ridica tot mai sus peste tine, iar tu te vei pogorî tot mai jos;

44el îți va da cu împrumut, și tu nu-i vei da cu împrumut; el va fi fruntea și tu vei fi coada.

Deut 28.12;Deut 28.13;Plân 1.5;

45Toate blestemele acestea vor veni peste tine, te vor urmări și te vor ajunge până vei fi nimicit, pentru că n-ai ascultat de glasul Domnului, Dumnezeului tău, pentru că n-ai păzit poruncile Lui și legile Lui, pe care ți le-a dat.

Deut 28.15;

46Ele vor fi veșnic ca niște semne și minuni pentru tine și sămânța ta.

Isa 8.18;Ezec 14.8;

47Pentru că, în mijlocul belșugului tuturor lucrurilor, n-ai slujit Domnului, Dumnezeului tău, cu bucurie și cu dragă inimă,

Neem 9.35-37;Deut 32.15;

48vei sluji în mijlocul foamei, setei, goliciunii și lipsei de toate, vrăjmașilor tăi, pe care-i va trimite Domnul împotriva ta. El îți va pune pe grumaz un jug de fier, până te va nimici.

Ier 28.14;

49Domnul va aduce de departe, de la marginile pământului, un neam care va cădea peste tine cu zbor de vultur, un neam a cărui limbă n-o vei înțelege,

Ier 5.15;Ier 6.22-23;Luc 19.43;Ier 48.40;Ier 49.22;Plân 4.19;Ezec 17.3-12;Osea 8.1;

50un neam cu înfățișarea sălbatică, și care nu se va sfii de cel bătrân, nici nu va avea milă de copii.

2Cron 36.17;Isa 47.6;

51El va mânca rodul turmelor tale și rodul pământului tău, până vei fi nimicit; nu-ți va lăsa nici grâu, nici must, nici untdelemn, nici vițeii de la vaci, nici mieii de la oi, până te va face să pieri.

Deut 28.33;Isa 1.7;Isa 62.8;

52Te va împresura în toate cetățile tale, până îți vor cădea zidurile, aceste ziduri înalte și tari, în care îți pusesei încrederea pe toată întinderea țării tale; te va împresura în toate cetățile tale, în toată țara pe care ți-o dă Domnul, Dumnezeul tău.

2Împ 25.1-4;

53În strâmtorarea și necazul în care te va aduce vrăjmașul tău, vei mânca rodul trupului tău, carnea fiilor și fiicelor tale, pe care ți-i va da Domnul, Dumnezeul tău.

Lev 26.29;2Împ 6.28-29;Ier 19.9;Plân 2.20;Plân 4.10;

54Omul cel mai gingaș și cel mai milos dintre voi se va uita rău la fratele său, la nevasta care se odihnește pe sânul lui, la copiii pe care i-a cruțat:

Deut 15.9;Deut 13.6;

55nu va da nici unuia din ei din carnea copiilor lui cu care se hrănește, fiindcă nu-i va mai rămâne nimic în mijlocul strâmtorării și necazului în care te va aduce vrăjmașul tău în toate cetățile tale.

56Femeia cea mai gingașă și cea mai miloasă dintre voi, care, de gingașă și miloasă ce era, nu știa să calce mai ușor cu piciorul pe pământ, va privi fără milă pe bărbatul care se odihnește la sânul ei, pe fiul și pe fiica ei:

Deut 28.54;

57nu le va da nimic din pielița noului născut, pieliță ieșită dintre picioarele ei și din copiii pe care-i va naște, căci, ducând lipsă de toate, îi va mânca în ascuns, din pricina strâmtorării și necazului în care te va aduce vrăjmașul tău în cetățile tale.

Gen 49.10;

58Dacă nu vei păzi și nu vei împlini toate cuvintele legii acesteia, scrise în cartea aceasta, dacă nu te vei teme de acest Nume slăvit și înfricoșat, adică de Domnul, Dumnezeul tău,

Ex 6.3;

59Domnul te va lovi în chip minunat, pe tine și sămânța ta, cu răni mari și îndelungate, cu boli grele și necurmate.

Dan 9.12;

60Va aduce peste tine toate bolile Egiptului de care tremurai, și ele se vor lipi de tine.

Deut 7.15;

61Ba încă, Domnul va aduce peste tine, până vei fi nimicit, toate felurile de boli și de răni care nu sunt pomenite în cartea legii acesteia.

62După ce ați fost atât de mulți ca stelele cerului, nu veți mai rămâne decât un mic număr, pentru că n-ai ascultat de glasul Domnului, Dumnezeului tău.

Deut 4.27;Deut 10.22;Neem 9.23;

63După cum Domnul Se bucura să vă facă bine și să vă înmulțească, tot așa Domnul Se va bucura să vă piardă și să vă nimicească; și veți fi smulși din țara pe care o vei lua în stăpânire.

Deut 30.9;Ier 32.41;Prov 1.26;Isa 1.24;

64Domnul te va împrăștia printre toate neamurile, de la o margine a pământului până la cealaltă: și acolo, vei sluji altor dumnezei pe care nu i-ai cunoscut nici tu, nici părinții tăi, dumnezei de lemn și de piatră.

Lev 26.33;Deut 4.27-28;Neem 1.8;Ier 16.13;Deut 28.36;

65Între aceste neamuri, nu vei fi liniștit, și nu vei avea un loc de odihnă pentru talpa picioarelor tale. Domnul îți va face inima fricoasă, ochii lâncezi, și sufletul îndurerat.

Amos 9.4;Lev 26.36;Lev 26.16;

66Viața îți va sta nehotărâtă înainte, vei tremura zi și noapte, nu vei fi sigur de viața ta.

67În groaza care-ți va umple inima și în fața lucrurilor pe care ți le vor vedea ochii, dimineața vei zice: "O, de ar veni seara!" și seara vei zice: "O, de ar veni dimineața!"

Iov 7.4;Deut 28.34;

68Și Domnul te va întoarce pe corăbii în Egipt, și vei face drumul acesta despre care-ți spusesem: "Să nu-l mai vezi!" Acolo, vă veți vinde vrăjmașilor voștri, ca robi și roabe: și nu va fi nimeni să vă cumpere."

Osea 8.13;Osea 9.3;Deut 17.16;

Înnoirea legământului.

## 1 4 8 12 16 20 24 < 29 > 32 34

1Iată cuvintele legământului pe care a poruncit lui Moise Domnul să-l încheie cu copiii lui Israel în țara Moabului, afară de legământul pe care-l încheiase cu ei la Horeb.

Deut 5.2-3;

2Moise a chemat pe tot Israelul și le-a zis: "Ați văzut tot ce a făcut Domnul sub ochii voștri, în țara Egiptului, lui Faraon, tuturor supușilor lui, și întregii lui țări:

Ex 19.4;

3marile încercări pe care ți le-au văzut ochii, minunile și semnele acelea mari

Deut 4.34;Deut 7.19;

4Dar Domnul nu v-a dat minte să pricepeți, nici ochi să vedeți, nici urechi să auziți, până în ziua de azi.

Isa 6.9-10;Isa 63.17;Ioan 8.43;Fapt 28.26-27;Efes 4.18;2Tes 2.11-12;

5Totuși El zice: "Eu v-am călăuzit patruzeci de ani în pustie; hainele nu vi s-au învechit pe voi, și încălțămintea nu vi s-a învechit în picior:

Deut 1.3;Deut 8.2;Deut 8.4;

6pâine n-ați mâncat, și n-ați băut nici vin, nici băutură tare, ca să cunoașteți că Eu sunt Domnul, Dumnezeul vostru."

Ex 16.12;Deut 8.3;Ps 78.24-25;

7Ați ajuns în locul acesta; Sihon, împăratul Hesbonului, și Og, împăratul Basanului, ne-au ieșit înainte, ca să ne bată, și i-am bătut.

Num 21.23-33;Deut 2.32;Deut 3.1;

8Le-am luat țara, și am dat-o în stăpânire Rubeniților, Gadiților și la jumătate din seminția Manasiților.

Num 32.33;Deut 3.12-13;

9Să păziți dar cuvintele legământului acestuia, și să le împliniți, ca să izbutiți în tot ce veți face.

Deut 4.6;Ios 1.7;1Împ 2.3;Ios 1.7;

10Astăzi stați înaintea Domnului, Dumnezeului vostru, voi toți, căpeteniile semințiilor voastre, bătrânii voștri, mai marii oștirii voastre, toți bărbații din Israel,

11copiii voștri, nevestele voastre, și străinul care este în mijlocul taberei tale, de la cel ce-ți taie lemne, până la cel ce-ți scoate apă.

Ios 9.21-27;

12Stai ca să intri în legământ cu Domnul, Dumnezeul tău, în legământul acesta încheiat cu jurământ, și pe care Domnul, Dumnezeul tău, îl încheie cu tine în ziua aceasta,

Neem 10.29;

13ca să te facă azi poporul Lui și El să fie Dumnezeul tău, cum ți-a spus, și cum a jurat părinților tăi, Avraam, Isaac și Iacov.

Deut 28.9;Ex 6.7;Gen 17.7;

14Nu numai cu voi închei legământul acesta încheiat cu jurământ,

Ier 31.31-33;Evr 8.7-8;

15ci atât cu cei ce sunt aici printre noi, de față în ziua aceasta înaintea Domnului, Dumnezeului nostru, cât și cu cei ce nu sunt aici printre noi în ziua aceasta.

Fapt 2.39;1Cor 7.14;

Binecuvântarea și blestemul înnoite.

16Știți cum am locuit în țara Egiptului și cum am trecut prin mijlocul neamurilor pe care le-ați străbătut.

17Ați văzut urâciunile și idolii lor, lemnul și piatra, argintul și aurul, care erau la ele.

18Să nu fie între voi nici bărbat, nici femeie, nici familie, nici seminție, a căror inimă să se abată azi de la Domnul, Dumnezeul nostru, ca să se ducă să slujească dumnezeilor neamurilor acelora. Să nu fie printre voi nici o rădăcină care să aducă otravă și pelin.

Deut 11.16;Fapt 8.23;Evr 12.15;

19Nimeni, după ce a auzit cuvintele legământului acestuia încheiat cu jurământ, să nu se laude în inima lui și să zică: "Voi avea pacea, chiar dacă aș urma după pornirile inimii mele, și chiar dacă aș adăuga beția la sete."

Num 15.39;Ecl 11.9;Isa 30.1;

20Pe acela Domnul nu-l va ierta. Ci atunci mânia și gelozia Domnului se vor aprinde împotriva omului aceluia, toate blestemele scrise în cartea aceasta vor veni peste el, și Domnul îi va șterge numele de sub ceruri.

Ezec 14.7-8Ps;Ps 79.5;Ezec 23.25;Deut 9.14;

21Domnul îl va despărți, spre pieirea lui, din toate semințiile lui Israel, și-i va face după toate blestemele legământului scris în această carte a legii.

Mat 24.51;

22Vârsta de oameni care va veni, copiii voștri care se vor naște după voi și străinul care va veni dintr-o țară depărtată, - la vederea urgiilor și bolilor cu care va lovi Domnul țara aceasta,

23la vederea pucioasei, sării, și arderii întregului ținut, unde nu va fi nici sămânță, nici rod, nici o iarbă care să crească, întocmai ca la surparea Sodomei, Gomorei, Admei și Țeboimului, pe care le-a nimicit Domnul, în mânia și urgia Lui, -

Ps 107.34;Ier 17.6;Țef 2.9;Gen 19.24-25;Ier 20.16;

24toate neamurile vor zice: "Pentru ce a făcut Domnul astfel țării acesteia? Pentru ce această mânie aprinsă, această mare urgie?"

1Împ 9.8-9;Ier 22.8-9;

25Și li se va răspunde: "Pentru că au părăsit legământul încheiat cu ei de Domnul, Dumnezeul părinților lor, când i-a scos din țara Egiptului;

26pentru că s-au dus să slujească altor dumnezei și să se închine înaintea lor, dumnezei pe care ei nu-i cunoșteau și pe care nu li-i dăduse Domnul.

27De aceea S-a aprins Domnul de mânie împotriva acestei țări, și a adus peste ea toate blestemele scrise în cartea aceasta.

Dan 9.11-14;

28Domnul i-a smuls din țara lor cu mânie, cu urgie, cu o mare iuțime, și i-a aruncat într-o altă țară, cum se vede azi."

1Împ 14.15;2Cron 7.20;Ps 52.5;Prov 2.22;

29Lucrurile ascunse sunt ale Domnului, Dumnezeului nostru, iar lucrurile descoperite sunt ale noastre și ale copiilor noștri, pe vecie, ca să împlinim toate cuvintele legii acesteia.

Făgăduințe.

## 1 4 8 12 16 20 24 28 < 30 > 32 34

1"Când se vor întâmpla toate aceste lucruri, binecuvântarea și blestemul pe care le pun înaintea ta, dacă le vei pune la inimă în mijlocul tuturor neamurilor între care te va risipi Domnul, Dumnezeul tău,

Lev 26.40;Deut Cap 28;Deut 4.29-30;1Împ 8.47-48;

2dacă te vei întoarce la Domnul, Dumnezeul tău, și dacă vei asculta de glasul Lui din toată inima ta și din tot sufletul tău, tu și copiii tăi, potrivit cu tot ce-ți poruncesc azi,

Neem 1.9;Isa 55.7;Plân 3.40;Ioel 2.12-13;

3atunci Domnul, Dumnezeul tău, va aduce înapoi robii tăi și va avea milă de tine, te va strânge iarăși din mijlocul tuturor popoarelor la care te va împrăștia Domnul, Dumnezeul tău.

Ps 106.45;Ps 126.1-4;Ier 29.14;Plân 3.22-32;Ps 147.2;Ier 32.37;Ezec 34.13;Ezec 36.24;

4Chiar dacă ai fi risipit până la cealaltă margine a cerului, chiar și de acolo te va strânge Domnul, Dumnezeul tău, și acolo Se va duce să te caute.

Deut 28.64;Neem 1.9;

5Domnul, Dumnezeul tău, te va aduce în țara pe care o stăpâneau părinții tăi, și o vei stăpâni; îți va face bine, și te va înmulți mai mult decât pe părinții tăi.

Deut 10.16;Ier 32.39;Ezec 11.19;Ezec 36.26;

6Domnul, Dumnezeul tău, îți va tăia împrejur inima ta și inima seminței tale, și vei iubi pe Domnul Dumnezeul tău, din toată inima ta și din tot sufletul tău, ca să trăiești.

7Domnul, Dumnezeul tău, va face ca toate aceste blesteme să cadă peste vrăjmașii tăi, peste cei ce te vor urî și te vor prigoni.

8Și tu, te vei întoarce la Domnul, vei asculta de glasul Lui, și vei împlini toate aceste porunci pe care ți le dau astăzi.

9Domnul, Dumnezeul tău, te va umple de bunătăți, făcând să propășească tot lucrul mâinilor tale, rodul trupului tău, rodul turmelor tale și rodul pământului tău; căci Domnul se va bucura din nou de fericirea ta, cum se bucura de fericirea părinților tăi,

Deut 28.11;Deut 28.63;Ier 32.41;

10dacă vei asculta de glasul Domnului, Dumnezeului tău, păzind poruncile și rânduielile Lui scrise în cartea aceasta a legii, dacă te vei întoarce la Domnul, Dumnezeul tău, din toată inima ta și din tot sufletul tău.

Porunca nu este departe.

11Porunca aceasta pe care ți-o dau eu azi, nu este mai presus de puterile tale, nici departe de tine.

Isa 45.19;

12Nu este în cer, ca să zici: "Cine se va sui pentru noi în cer și să ne-o aducă, pentru ca s-o auzim și s-o împlinim?"

Rom 10.6;

13Nu este nici dincolo de mare, ca să zici: "Cine va trece pentru noi dincolo de mare și să ne-o aducă, pentru ca s-o auzim și s-o împlinim?"

14Dimpotrivă, este foarte aproape de tine, în gura ta și în inima ta, ca s-o împlinești.

Alegerea.

15Iată, îți pun azi înainte viața și binele, moartea și răul.

Deut 30.1-19;Deut 11.26;

16Căci îți poruncesc azi să iubești pe Domnul, Dumnezeul tău, să umbli pe căile Lui, și să păzești poruncile Lui, legile Lui și rânduielile Lui, ca să trăiești și să te înmulțești, și ca Domnul, Dumnezeul tău să te binecuvânteze în țara pe care o vei lua în stăpânire.

17Dar dacă inima ta se va abate, dacă nu vei asculta, și te vei lăsa amăgit să te închini înaintea altor dumnezei și să le slujești,

18vă spun astăzi că veți pieri, și nu veți avea zile multe în țara pe care o veți lua în stăpânire, după ce veți trece Iordanul.

Deut 4.26;Deut 8.19;

19Iau azi cerul și pământul martori împotriva voastră că ți-am pus înainte viața și moartea, binecuvântarea și blestemul. Alege viața, ca să trăiești, tu și sămânța ta,

Deut 4.26;Deut 31.28;Deut 30.15;

20iubind pe Domnul, Dumnezeul tău, ascultând de glasul Lui, și lipindu-te de El: căci de aceasta atârnă viața ta și lungimea zilelor tale, și numai așa vei putea locui în țara pe care a jurat Domnul că o va da părinților tăi, lui Avraam, Isaac și Iacov".

Ps 27.1;Ps 66.9;Ioan 11.25;

### CELE DIN URMĂ CUVINTE ALE LUI MOISE

#### (Capitolele 31-34. Ioan 14-17)

Iosua.

## 1 4 8 12 16 20 24 28 < 31 > 34

1Moise s-a dus și a mai spus următoarele cuvinte întregului Israel:

2"Astăzi", le-a zis el, "eu sunt în vârstă de o sută douăzeci de ani: nu voi mai putea merge în fruntea voastră și Domnul mi-a zis: "Tu să nu treci Iordanul!"

Ex 7.7;Deut 34.7;Num 27.17;1Împ 3.7;Num 20.12;Num 27.13;Deut 3.27;

3Domnul, Dumnezeul tău, va merge El însuși înaintea ta, va nimici neamurile acestea dinaintea ta, și vei pune stăpânire pe ele. Iosua va merge înaintea ta, cum a spus Domnul.

Deut 9.3;Num 27.21;Deut 3.28;

4Domnul va face neamurilor acestora cum a făcut lui Sihon și Og, împărații Amoriților și țării lor, pe care i-a nimicit.

Deut 3.21;Num 21.24-33;

5Domnul vi le va da în mână, și le veți face după poruncile pe care vi le-am dat.

Deut 7.2;

6Întăriți-vă și îmbărbătați-vă! Nu vă temeți și nu vă înspăimântați de ei, căci Domnul, Dumnezeul tău, va merge El însuși cu tine, nu te va părăsi și nu te va lăsa".

Ios 10.25;1Cron 22.13;Deut 1.29;Deut 7.18;Deut 20.4;Ios 1.5;Evr 13.5;

7Moise a chemat pe Iosua, și i-a zis în fața întregului Israel: "Întărește-te și îmbărbătează-te. Căci tu vei intra cu poporul acesta în țara pe care Domnul a jurat părinților lor că le-o va da, și tu îi vei pune în stăpânirea ei.

Deut 31.23;Deut 1.38;Deut 3.28;Ios 1.6;

8Domnul însuși va merge înaintea ta, El însuși va fi cu tine, nu te va părăsi și nu te va lăsa; nu te teme, și nu te înspăimânta!"

Ex 13.21-22;Ex 33.14;Deut 9.3;Ios 1.5-9;1Cron 28.20;

Să citească legea.

9Moise a scris legea aceasta, și a încredințat-o preoților, fiii lui Levi, care duceau chivotul legământului Domnului, și tuturor bătrânilor lui Israel.

Deut 31.25;Deut 17.18;Num 4.15;Ios 3.3;1Cron 15.12-15;

10Moise le-a dat porunca aceasta: "La fiecare șapte ani, pe vremea anului iertării, la sărbătoarea corturilor,

Deut 15.1;Lev 23.34;

11când tot Israelul va veni să se înfățișeze înaintea Domnului, Dumnezeului tău, în locul pe care-l va alege El, să citești legea aceasta înaintea întregului Israel, în auzul lor.

Deut 16.16;Ios 8.34-35;2Împ 23.2;Neem 8.1;

12Să strângi poporul, bărbații, femeile, copiii și străinul care va fi în cetățile tale, ca să audă, și să învețe să se teamă de Domnul, Dumnezeul vostru, să păzească și să împlinească toate cuvintele legii acesteia.

13Pentru ca și copiii lor, care n-o vor cunoaște, s-o audă, și să învețe să se teamă de Domnul, Dumnezeul vostru, în tot timpul cât veți trăi în țara pe care o veți lua în stăpânire, după ce veți trece Iordanul."

Deut 11.2;Ps 78.6-7;

14Domnul a zis lui Moise: "Iată că se apropie clipa când vei muri. Cheamă pe Iosua, și înfățișați-vă în cortul întâlnirii. Eu voi da poruncile Mele." Moise și Iosua s-au dus și s-au înfățișat în cortul întâlnirii.

Num 27.13;Deut 34.5;Deut 31.23;Num 27.19;

15Și Domnul S-a arătat în cort, într-un stâlp de nor: și stâlpul de nor s-a oprit la ușa cortului.

Ex 33.9;

16Domnul a zis lui Moise: "Iată, tu vei adormi împreună cu părinții tăi. Și poporul acesta se va scula și va curvi după dumnezeii străini ai țării în care intră. Pe Mine Mă va părăsi, și va călca legământul Meu, pe care l-am încheiat cu el.

Ex 32.6;Ex 34.15;Jud 2.17;Deut 32.15;Jud 2.12;Jud 10.6-13;Jud 2.20;

17În ziua aceea, Mă voi aprinde de mânie împotriva lui. Îi voi părăsi, și-Mi voi ascunde Fața de ei. El va fi prăpădit, și-l vor ajunge o mulțime de rele și necazuri; și atunci va zice: "Oare nu m-au ajuns aceste rele din pricină că Dumnezeul meu nu este în mijlocul meu?"

2Cron 15.2;Deut 32.20;Ps 104.29;Isa 8.17;Isa 64.7;Ezec 39.23;Num 14.42;Jud 6.13;

18Și Eu Îmi voi ascunde Fața în ziua aceea, din pricina tot răului pe care-l va face, întorcându-se spre alți dumnezei.

Deut 31.17;

19Acum, scrieți-vă cântarea aceasta. Învață pe copiii din Israel s-o cânte, pune-le-o în gură, și cântarea aceasta să-Mi fie martoră împotriva copiilor lui Israel.

Deut 31.26;

20Căci voi duce pe poporul acesta în țara pe care am jurat părinților lui că i-o voi da, țară unde curge lapte și miere; el va mânca, se va sătura și se va îngrășa; apoi se va întoarce la alți dumnezei și le va sluji, iar pe Mine Mă va nesocoti și va călca legământul Meu.

Deut 32.15;Neem 9.25-26;Osea 13.6;Deut 31.16;

21Când va fi lovit atunci cu o mulțime de rele și necazuri, cântarea aceasta, care nu va fi uitată și pe care uitarea n-o va șterge din gura urmașilor, va sta ca martoră împotriva acestui popor. Căci Eu îi cunosc pornirile, care se arată și azi, înainte chiar ca să-l fi dus în țara pe care am jurat că i-o voi da".

Deut 31.17;Osea 5.3;Osea 13.5-6;Amos 5.25-26;

22În ziua aceea, Moise a scris cântarea aceasta, și a învățat pe copiii lui Israel s-o cânte.

23Domnul a poruncit lui Iosua, fiul lui Nun, și a zis: "Întărește-te și îmbărbătează-te, căci tu vei duce pe copiii lui Israel în țara pe care am jurat că le-o voi da; și Eu însumi voi fi cu tine".

Deut 31.14;Deut 31.7;Ios 1.6;

24După ce a isprăvit Moise în totul de scris într-o carte cuvintele legii acesteia,

25a dat următoarea poruncă Leviților, care duceau chivotul legământului Domnului:

26"Luați cartea aceasta a legii, și puneți-o lângă chivotul legământului Domnului, Dumnezeului vostru, ca să fie acolo ca martoră împotriva ta.

2Împ 22.8;Deut 31.19;

27Căci eu îți cunosc duhul tău de răzvrătire și încăpățânarea ta cea mare. Dacă vă răzvrătiți voi împotriva Domnului cât trăiesc eu încă în mijlocul vostru, cu cât mai răzvrătiți veți fi după moartea mea!

Deut 9.24;Deut 32.20;Ex 32.9;Deut 9.6;

28Strângeți înaintea mea pe toți bătrânii semințiilor voastre și pe căpeteniile oștirii voastre; voi spune cuvintele acestea în fața lor, și voi lua martor împotriva lor cerul și pământul.

Deut 30.19;Deut 32.1;

29Căci știu că după moartea mea vă veți strica, și vă veți abate de la calea pe care v-am arătat-o; și în cele din urmă vă va ajunge nenorocirea, dacă veți face ce este rău înaintea Domnului, până acolo încât să-L mâniați prin lucrul mâinilor voastre".

Deut 32.5;Jud 2.19;Osea 9.9;Deut 28.15;Gen 49.1;Deut 4.30;

30Moise a rostit toate cuvintele cântării acesteia, în fața întregii adunări a lui Israel:

Cântarea lui Moise.

## 1 4 8 12 16 20 24 28 < 32 > 34

1"Luați aminte ceruri, și voi vorbi; Ascultă, pământule, cuvintele gurii mele.

Deut 4.26;Deut 30.19;Deut 31.28;Ps 50.4;Isa 1.2;Ier 2.12;Ier 6.19;

2Ca ploaia să curgă învățăturile mele, Ca roua să cadă cuvântul meu, Ca ploaia repede pe verdeață, Ca picăturile de ploaie pe iarbă!

Isa 55.10-11;1Cor 3.6-8;Ps 72.6;Mic 5.7;

3Căci voi vesti Numele Domnului. Dați slavă Dumnezeului nostru!

1Cron 29.11;

4El este Stânca; lucrările Lui sunt desăvârșite, Căci toate căile Lui sunt drepte; El este un Dumnezeu credincios și fără nedreptate, El este drept și curat.

2Sam 22.3;2Sam 23.3;Ps 18.2-46;Hab 1.12;2Sam 22.31;Dan 4.37;Apoc 15.3;Ier 10.10;Iov 34.10;Ps 92.15;

5Ei s-au stricat; Netrebnicia copiilor Lui, este rușinea lor! Neam îndărătnic și stricat!

Deut 31.29;Mat 17.17;Luc 9.41;Fil 2.15;

6Pe Domnul îl răsplătiți astfel! Popor nechibzuit și fără înțelepciune! Nu este El oare Tatăl tău, care te-a făcut, Te-a întocmit, și ți-a dat ființă?

Ps 116.12;Isa 63.16;Ps 74.2;Deut 32.15;Isa 27.11;Isa 44.2;

7Adu-ți aminte de zilele din vechime, Socotește anii, vârstă de oameni după vârstă de oameni, Întreabă pe tatăl tău, și te va învăța, Pe bătrânii tăi, și îți vor spune.

Ex 13.14;Ps 44.1;Ps 78.3-4;

8Când Cel Prea Înalt a dat o moștenire neamurilor, Când a despărțit pe copiii oamenilor, A pus hotare popoarelor, După numărul copiilor lui Israel,

Zah 9.2;Fapt 17.26;Gen 11.8;

9Căci partea Domnului, este poporul Lui, Iacov este partea Lui de moștenire.

Ex 15.16;Ex 19.5;1Sam 10.1;Ps 78.71;

10El l-a găsit într-un ținut pustiu, Într-o singurătate plină de urlete înfricoșate; L-a înconjurat, l-a îngrijit, Și l-a păzit ca lumina ochiului Lui.

Deut 8.15;Ier 2.6;Osea 13.5;Deut 4.36;Ps 17.8;Prov 7.2;Zah 2.8;

11Ca vulturul care își scutură cuibul, Zboară deasupra puilor, Își întinde aripile, îi ia, Și-i poartă pe penele lui:

Ex 19.4;Deut 1.31;Isa 31.5;Isa 46.4;Isa 63.9;Osea 11.3;

12Așa a călăuzit Domnul singur pe poporul Său, Și nu era nici un dumnezeu străin cu El.

13L-a suit pe înălțimile țării, Și Israel a mâncat roadele câmpului, I-a dat să sugă miere din stâncă, Untdelemnul care iese din stânca cea mai tare,

Deut 33.29;Isa 58.14;Ezec 36.2;Iov 29.6;Ps 81.16;

14Untul de la vaci și laptele oilor, Cu grăsimea mieilor, A berbecilor din Basan și a țapilor, Cu grăsimea grâului, Și ai băut vinul, sângele strugurelui.

Ps 81.16;Ps 147.14;Gen 49.11;

15Israel s-a îngrășat, și a azvârlit din picior; - Te-ai îngrășat, te-ai îngroșat și te-ai lățit! - Și a părăsit pe Dumnezeu, Ziditorul lui, A nesocotit Stânca mântuirii lui,

Deut 33.5-26;Isa 44.2;1Sam 2.29;Deut 31.20;Neem 9.25;Ps 17.10;Ier 2.7;Ier 5.7-28;Osea 13.6;Deut 31.16;Isa 1.4;Deut 32.6;Isa 51.13;2Sam 22.47;Ps 89.26;Ps 95.1;

16L-au întărâtat la gelozie prin dumnezei străini, L-au mâniat prin urâciuni;

1Împ 14.22;1Cor 10.22;

17Au adus jertfe dracilor, unor idoli care nu sunt dumnezei, Unor dumnezei pe care nu-i cunoșteau, Dumnezei noi, veniți de curând, De care nu se temuseră părinții voștri.

Lev 17.7;Ps 106.37;1Cor 10.20;Apoc 9.20;

18Ai părăsit Stânca cea care te-a născut, Și ai uitat pe Dumnezeul, care te-a întocmit.

Isa 17.10;Ier 2.32;

19Domnul a văzut lucrul acesta, și S-a mâniat, S-a supărat pe fiii și fiicele Lui.

Jud 2.14;Isa 1.2;

20El a zis: "Îmi voi ascunde Fața de ei, Și voi vedea care le va fi sfârșitul, Căci sunt un neam stricat, Sunt niște copii necredincioși.

Deut 31.17;Isa 30.9;Mat 17.17;

21Mi-au întărâtat gelozia prin ceea ce nu este Dumnezeu, M-au mâniat prin idolii lor deșerți; Și Eu îi voi întărâta la gelozie printr-un popor care nu este un popor. Îi voi mânia printr-un neam fără pricepere.

Deut 32.16;Ps 78.58;1Sa 12.21;1Împ 16.13-26;Ps 31.6;Ier 8.19;Ier 10.8;Ier 14.22;Iona 2.8;Fapt 14.15;Osea 1.10;Rom 10.19;

22Căci focul mâniei Mele s-a aprins, Și va arde până în fundul locuinței morților, Va nimici pământul și roadele lui, Va arde temeliile munților.

Ier 15.14;Ier 17.4;Plân 4.11;

23Voi îngrămădi toate nenorocirile peste ei, Îmi voi arunca toate săgețile împotriva lor.

Isa 26.15;Ps 7.12-13;Ezec 5.16;

24Vor fi topiți de foame, stinși de friguri, Și de boli cumplite; Voi trimite în ei dinții fiarelor sălbatice Și otrava șerpilor.

Lev 26.22;

25Afară, vor pieri de sabie, Și înăuntru, vor pieri de groază: Și tânărul și fata, Și copilul de țâță ca și bătrânul.

Plân 1.20;Ezec 7.15;2Cor 7.5;

26Voiam să zic: "Îi voi lua cu o suflare", Le voi șterge pomenirea dintre oameni!

Ezec 20.13-23;

27Dar Mă tem de ocările vrăjmașului, Mă tem ca nu cumva vrăjmașii lor să se amăgească, Și să zică: "Mână noastră cea puternică, Și nu Domnul a făcut toate aceste lucruri".

Ps 140.8;

28Ei nu sunt un neam care și-a pierdut bunul simț, Și nu-i pricepere în ei.

Isa 27.11;Ier 4.22;

29Dacă ar fi fost înțelepți, ar înțelege, Și s-ar gândi la ce li se va întâmpla.

Deut 5.29;Ps 81.13;Ps 107.43;Luc 19.42;Isa 47.7;Plân 1.9;

30Cum ar urmări unul singur o mie din ei, Și cum ar pune doi pe fugă zece mii, Dacă nu i-ar fi vândut Stânca, Dacă nu i-ar fi vândut Domnul?

Lev 26.8;Ios 23.10;2Cron 24.24;Isa 30.17;Ps 44.12;Isa 50.1;Isa 52.3;

31Căci stânca lor nu este ca Stânca noastră, Vrăjmașii noștri înșiși sunt judecători în această privință.

1Sam 2.2;1Sam 4.8;Ier 40.3;

32Ci vița lor este din sadul Sodomei Și din ținutul Gomorei; Strugurii lor sunt struguri otrăviți, Bobițele lor sunt amare;

Isa 1.10;

33Vinul lor este venin de șerpi, Este otravă cumplită de aspidă.

Ps 58.4;Ps 140.3;Rom 3.13;

34Oare nu este ascuns lucrul acesta la Mine, Pecetluit în comorile Mele?

Iov 14.17;Ier 2.22;Osea 13.12;Rom 2.5;

35A Mea este răzbunarea și Eu voi răsplăti, Când va începe să le alunece piciorul! Căci ziua nenorocirii lor este aproape, Și ceea ce-i așteaptă nu va zăbovi." -

Ps 94.1;Rom 12.19;Evr 10.30;2Pet 2.3;

36Domnul va judeca pe poporul Său, Dar va avea milă de robii Săi, Văzând că puterea le este sleită, Și că nu mai este nici rob nici slobod.

Ps 135.14;Jud 2.18;Ps 106.45;Ier 31.20;Ioel 2.14;1Împ 14.10;1Împ 21.21;2Împ 9.8;2Împ 14.26;

37El va zice: "Unde sunt dumnezeii lor, Stânca aceea care le slujea de adăpost,

Jud 10.14;Ier 2.28;

38Dumnezeii aceia care mâncau grăsimea jertfelor lor, Care beau vinul jertfelor lor de băutură? Să se scoale, să vă ajute, Și să vă ocrotească!

39Să știți dar că Eu sunt Dumnezeu, Și că nu este alt dumnezeu afară de Mine; Eu dau viață și Eu omor, Eu rănesc și Eu tămăduiesc, Și nimeni nu poate scoate pe cineva din mâna Mea.

Ps 102.27;Isa 41.4;Isa 48.12;Deut 4.35;Isa 45.5-22;1Sam 2.6;2Împ 5.7;Iov 5.18;Ps 68.20;Osea 6.1;

40Căci Îmi ridic mâna spre cer, Și zic: "Cât este de adevărat că trăiesc în veci,

Gen 14.22;Ex 6.8;Num 14.30;

41Atât este de adevărat că atunci când voi ascuți fulgerul sabiei Mele, Și voi pune mâna să fac judecată, Mă voi răzbuna împotriva potrivnicilor Mei, Și voi pedepsi pe cei ce Mă urăsc;

Isa 27.1;Isa 34.5;Isa 66.16;Ezec 21.9-20;Isa 1.24;Nah 1.2;

42Sabia Mea le va înghiți carnea, Și-Mi voi îmbăta săgețile de sânge, De sângele celor uciși și prinși, Din capetele fruntașilor vrăjmașului."

Ier 46.10;Iov 13.24;Ier 30.14;Plân 2.5;

43Neamuri, cântați laudele poporului Lui! Căci Domnul răzbună sângele robilor Săi, El Se răzbună împotriva potrivnicilor Săi, Și face ispășire pentru țara Lui, pentru poporul Lui."

Rom 15.10;Apoc 6.10;Apoc 19.2;Deut 32.41;Ps 85.1;

44Moise a venit și a rostit toate cuvintele cântării acesteia în fața poporului; Iosua, fiul lui Nun, era cu el.

45După ce a isprăvit Moise de rostit toate cuvintele acestea înaintea întregului Israel,

46le-a zis: "Puneți-vă la inimă toate cuvintele pe care vă jur astăzi să le porunciți copiilor voștri, ca să păzească și să împlinească toate cuvintele legii acesteia.

Deut 6.6;Deut 11.18;Ezec 40.4;

47Căci nu este un lucru fără însemnătate pentru voi; este viața voastră, și prin aceasta vă veți lungi zilele în țara pe care o veți lua în stăpânire, după ce veți trece Iordanul.

Deut 30.19;Lev 18.5;Prov 3.2-22;Prov 4.22;Rom 10.5;

Domnul vorbește lui Moise.

48În aceeași zi, Domnul a vorbit lui Moise, și a zis:

Num 27.12-13;

49"Suie-te pe muntele acesta Abarim, pe muntele Nebo în țara Moabului, în fața Ierihonului; și privește țara Canaanului pe care o dau în stăpânire copiilor lui Israel.

Num 33.47-48;Deut 34.1;

50Tu vei muri pe muntele pe care te vei sui, și vei fi adăugat la poporul tău, după cum Aaron, fratele tău, a murit pe muntele Hor și a fost adăugat la poporul lui,

Num 20.25-28;Num 33.38;

51pentru că ați păcătuit împotriva Mea în mijlocul copiilor lui Israel, lângă apele Meriba, la Cades, în pustia Țin, și nu M-ați sfințit în mijlocul copiilor lui Israel.

Num 20.11-13;Num 27.14;Lev 10.3;

52Tu vei vedea doar de departe țara dinaintea ta; dar nu vei intra în țara pe care o dau copiilor lui Israel."

Num 27.12;Deut 34.4;

Binecuvântarea rostită de Moise.

## 1 4 8 12 16 20 24 28 < 33 >

1Iată binecuvântarea cu care Moise, omul lui Dumnezeu, a binecuvântat pe copiii lui Israel, înainte de moartea lui.

Gen 49.28;Ps 90-titlu;

2El a zis: "Domnul a venit din Sinai, Și a răsărit peste ei din Seir, A strălucit din muntele Paran, Și a ieșit din mijlocul zecilor de mii de sfinți, Având în dreapta Lui focul legii.

Ex 19.18-20;Jud 5.4-5;Hab 3.3;Ps 68.17;Dan 7.10;Fapt 7.53;Gal 3.19;Evr 2.2;Apoc 5.11;Apoc 9.16;

3Da, El iubește popoarele; Toți sfinții sunt în mâna Ta. Ei au stat la picioarele Tale, Au primit cuvintele Tale.

Ex 19.5;Deut 7.7-8;Ps 47.4;Osea 11.1;Mal 1.2;Deut 7.6;1Sam 2.9;Ps 50.5;Luc 10.39;Fapt 22.3;Prov 2.1;

4Moise ne-a dat legea, Moștenirea adunării lui Iacov.

Ioan 1.17;Ioan 7.19;Ps 119.111;

5El era împărat în Israel, Când se adunau căpeteniile poporului Și semințiile lui Israel.

Gen 36.31;Jud 9.2;Jud 17.6;Deut 32.15;

6Trăiască Ruben și să nu moară, Și bărbații lui să fie mulți la număr!"

7Iată ce a zis despre Iuda: "Ascultă, Doamne, glasul lui Iuda, Și adu-l la poporul lui. Puternice să-i fie mâinile, Și să-i fii în ajutor împotriva vrăjmașilor lui!"

Gen 49.8;Ps 146.5;

8Despre Levi a zis: "Tumim și urim au fost încredințați bărbatului sfânt, Pe care l-ai ispitit la Masa, Și cu care Te-ai certat la apele Meriba."

Ex 28.30;Ex 17.7;Num 20.13;Deut 8.2-16;Ps 81.7;

9Levi a zis despre tatăl său și despre mama sa: "Nu i-am văzut!" Și despre frații lui: "Nu vă cunosc!" Iar de copii n-a vrut să mai știe." Căci ei păzesc Cuvântul Tău, Și țin legământul Tău;

Ex 32.26-28;Ier 18.18;Mal 2.5-6;

10Ei învață pe Iacov poruncile Tale, Și pe Israel legea Ta; Ei pun tămâie sub nările Tale, Și ardere de tot pe altarul Tău.

Lev 10.11;Deut 17.9-11;Deut 24.8;Ezec 44.23-24;Mal 2.7;Ex 30.7-8;Num 16.40;1Sam 2.28;Lev 1.9-17;Ps 51.19;Ezec 43.27;

11Binecuvântează tăria lui, Doamne! Primește lucrarea mâinilor lui! Frânge șalele potrivnicilor lui, Și vrăjmașii lui să nu se mai scoale!"

2Sam 24.23;Ps 20.3;Ezec 20.40-41;Ezec 43.27;

12Despre Beniamin a zis: "El este preaiubitul Domnului, El va locui la adăpost lângă Dânsul. Domnul îl va ocroti totdeauna, Și se va odihni între umerii Lui."

13Despre Iosif a zis: "Țara lui va primi de la Domnul, ca semn de binecuvântare, Cel mai bun dar al cerului, roua, Cele mai bune ape care sunt jos,

Gen 49.25;Gen 27.28;

14Cele mai bune roade ale soarelui, Cele mai bune roade ale fiecărei luni,

15Cele mai bune roade din munții cei vechi, Cele mai bune roade de pe dealurile cele veșnice,

Gen 49.26;Hab 3.6;

16Cele mai bune roade ale pământului și din tot ce cuprinde el. Bunăvoința Celui ce S-a arătat în rug Să vină peste capul lui Iosif, Pe creștetul capului domnului fraților lui!

Ex 3.2-4;Fapt 7.30-35;Gen 49.26;

17El are frumusețea întâiului născut al taurului; Coarnele lui sunt cum sunt coarnele bivolului; Cu ele va împunge pe toate popoarele, Până la marginile pământului: Ele sunt zecile de mii ale lui Efraim, Ele sunt miile lui Manase."

1Cron 5.1;Num 23.22;Ps 92.10;1Împ 22.11;Ps 44.5;Gen 48.19;

18Despre Zabulon a zis: "Bucură-te, Zabuloane, de alergările tale, Și tu, Isahar, de corturile tale!

Gen 49.13-15;

19Ei vor chema popoarele pe munte; Acolo, vor aduce jertfe de dreptate, Căci vor suge bogăția mării, Și comorile ascunse în nisip."

Isa 2.3;Ps 4.5;

20Despre Gad a zis: "Binecuvântat să fie cine lărgește pe Gad: Gad se odihnește ca un leu, și sfâșie la brațe și capete.

Ios 13.10;1Cron 12.8;

21El a ales cea dintâi parte a țării, Căci acolo stă ascunsă moștenirea legiuitorului; El a mers cu fruntașii poporului, A adus la îndeplinire dreptatea Domnului, Și poruncile Lui față de Israel."

Num 32.16;Ios 4.12;

22Despre Dan a zis: "Dan este un pui de leu, Care s-aruncă din Basan."

Ios 19.47;Jud 18.27;

23Despre Neftali a zis: "Neftali, sătul de bunăvoință, Și copleșit cu binecuvântări de la Domnul, Ia în stăpânire partea de apus și miazăzi!"

Gen 49.21;Ios 19.32;

24Despre Așer a zis: "Binecuvântat să fie Așer între copiii lui Israel! Plăcut să fie fraților lui, Și să-și înmoaie piciorul în untdelemn!

Gen 49.20;Iov 29.6;

25Zăvoarele tale să fie de fier și de aramă, Și puterea ta să țină cât zilele tale!"

Deut 8.9;

26Nimeni nu este ca Dumnezeul lui Israel, El trece pe ceruri ca să-ți vină în ajutor, Trece cu măreție pe nori.

Ex 15.11;Ps 86.8;Ier 10.6;Deut 32.15;Ps 68.4-34;Ps 104.3;Hab 3.8;

27Dumnezeul cel veșnic este un loc de adăpost, Și sub brațele Lui cele veșnice este un loc de scăpare. El a izgonit pe vrăjmaș dinaintea ta, Și a zis: "Nimicește-l."

Ps 90.1;Deut 9.3-5;

28Israel este fără frică în locuința lui, Izvorul lui Iacov este deoparte Într-o țară plină de grâu și de must, Și cerul lui picură roua.

Num 23.9;Ier 23.6;Ier 33.16;Deut 8.7-8;Gen 27.28;Deut 11.11;

29Ferice de tine, Israele! Cine este ca tine, Un popor mântuit de Domnul, Scutul care îți dă ajutor, Și sabia care te face slăvit? Vrăjmașii tăi vor face pe prietenii înaintea ta, Și tu vei călca peste înălțimile lor."

Ps 144.15;2Sam 7.23;Ps 115.9-11;2Sam 22.45;Ps 18.44;Ps 66.3;Ps 81.15;Deut 32.13;

Moartea lui Moise.

## 1 4 8 12 16 20 24 28 32 < 34

1Moise s-a suit din câmpia Moabului pe muntele Nebo, pe vârful muntelui Pisga, în fața Ierihonului. Și Domnul i-a arătat toată țara: de la Galaad până la Dan,

Num 27.12;Num 33.47;Deut 32.49;Deut 3.27;Gen 14.14;

2tot ținutul lui Neftali, țara lui Efraim și Manase, toată țara lui Iuda până la marea de apus,

Deut 11.24;

3partea de miază-zi, împrejurimile Iordanului, valea Ierihonului, cetatea finicilor, până la Țoar.

Jud 1.16;Jud 3.13;2Cron 28.15;

4Domnul i-a zis: "Aceasta este țara pe care am jurat că o voi da lui Avraam, lui Isaac și lui Iacov, zicând: "O voi da seminței tale." Ți-am arătat ca s-o vezi cu ochii tăi; dar nu vei intra în ea."

Gen 12.7;Gen 13.15;Gen 15.18;Gen 26.3;Gen 28.13;Deut 3.27;Deut 32.52;

5Moise, robul Domnului, a murit acolo, în țara Moabului, după porunca Domnului.

Deut 32.50;Ios 1.1-2;

6Și Domnul l-a îngropat în vale, în țara Moabului, față în față cu Bet-Peor. Nimeni nu i-a cunoscut mormântul până în ziua de azi.

Jud 9;

7Moise era în vârstă de o sută douăzeci de ani când a murit; vederea nu-i slăbise, și puterea nu-i trecuse.

Deut 31.2;Gen 27.1;Gen 48.10;Ios 14.10-11;

8Copiii lui Israel au plâns pe Moise treizeci de zile, în câmpia Moabului; și zilele acelea de plâns și de jale pentru Moise s-au sfârșit.

Gen 50.3-10;Num 20.29;

9Iosua, fiul lui Nun, era plin de duhul înțelepciunii, căci Moise își pusese mâinile peste el. Copiii lui Israel au ascultat de el, și au făcut potrivit cu poruncile pe care le dăduse lui Moise Domnul.

Isa 11.2;Dan 6.3;Num 27.18-23;

10În Israel nu s-a mai ridicat prooroc ca Moise, pe care Domnul să-l fi cunoscut față în față.

Deut 18.15-18;Ex 33.11;Num 12.6-8;Deut 5.4;

11Nici unul nu poate fi pus alături de el, în ce privește toate semnele și minunile pe care a trimis Dumnezeu să le facă în țara Egiptului împotriva lui Faraon, împotriva supușilor lui și împotriva întregii țări,

Deut 4.34;Deut 7.19;

12și în ce privește toate semnele înfricoșătoare pe care le-a făcut Moise cu mână tare înaintea întregului Israel.