### OSEA

#### (Pildele 21.3. Isaia 1.3. Ioan 17.3. 1Corin. 15.34. Tit. 1.16 2Tim. 2.13.)

Închinarea la idoli.

## 1 > 4 6 8 10 12 14

1Cuvântul Domnului, spus lui Osea, fiul lui Beeri, pe vremea lui Ozia, Iotam, Ahaz, Ezechia, împărații lui Iuda, și pe vremea lui Ieroboam, fiul lui Ioas, împăratul lui Israel.

2Întâia dată când a vorbit Domnul către Osea, Domnul a zis lui Osea: "Du-te, și ia-ți o nevastă curvă și copii din curvie; căci țara a săvârșit o mare curvie, părăsind pe Domnul!"

Osea 3.1;Deut 31.16;Ps 73.27;Ier 2.13;Ezec 23.3;

3El s-a dus, și a luat pe Gomera, fiica lui Diblaim. Ea a zămislit și i-a născut un fiu.

4Și Domnul i-a zis: "Pune-i numele Izreel; căci peste puțină vreme, voi pedepsi casa lui Iehu, pentru sângele vărsat la Izreel, și voi pune capăt domniei lui peste casa lui Israel.

2Împ 10.11;2Împ 15.10-12;

5În ziua aceea, voi sfărâma arcul lui Israel în valea Izreel."

2Împ 15.29;

6Ea a zămislit din nou, și a născut o fată. Și Domnul a zis lui Osea: "Pune-i numele Lo-Ruhama (Cea fără îndurare); căci nu voi mai avea milă de casa lui Israel, n-o voi mai ierta!

2Împ 17.6-23;

7Dar voi avea milă de casa lui Iuda, și-i voi izbăvi prin Domnul, Dumnezeul lor; dar nu-i voi izbăvi nici prin arc, nici prin sabie, nici prin lupte, nici prin cai, nici prin călăreți."

2Împ 19.35;Zah 4.6;Zah 9.10;

8Ea a înțărcat pe Lo-Ruhama; apoi iar a zămislit și a născut un fiu.

9Și Domnul a zis: "Pune-i numele Lo-Ami (Nu-i poporul meu); căci voi nu sunteți poporul Meu, și Eu nu voi fi Dumnezeul vostru."

10"Totuși numărul copiilor lui Israel va fi ca nisipul mării, care nu se poate nici măsura, nici număra; și de unde li se zicea: "Nu sunteți poporul Meu", li se va zice: "Copiii Dumnezeului Celui viu!"

Gen 32.12;Rom 9.27-28;Rom 9.25-26;1Pet 2.10;Osea 2.23;Ioan 1.12;Ioan 3.1;

11Atunci copiii lui Iuda și copiii lui Israel se vor strânge la un loc, își vor pune o singură căpetenie, și vor ieși din țară; căci mare va fi ziua lui Izreel.

Isa 11.12-13;Ier 3.18;Ezec 34.23;Ezec 37.16-24;

## < 2 > 4 6 8 10 12 14

1Ziceți fraților voștri: "Ami" (Poporul meu), și surorilor voastre Ruhama (Cea îndurată)!"

2"Plângeți-vă, plângeți-vă împotriva mamei voastre! Căci nu este nevasta Mea, și Eu nu sunt bărbatul ei! Să-și depărteze curviile dinaintea ei, și preacurviile de la țâțele ei!

Isa 50.1;Ezec 16.25;

3Altfel, o dezbrac în pielea goală, cum era în ziua nașterii ei, o fac ca o pustie, ca un pământ uscat, și o las să moară de sete!

Ier 13.22-26;Ezec 16.37-39;Ezec 16.4;Ezec 19.13;Amos 8.11-13;

4Nu voi avea milă de copiii ei, căci sunt copii din curvie.

Ioan 8.41;

5Mama lor a curvit; cea care i-a născut s-a necinstit; căci a zis: "Voi alerga după ibovnicii mei, care îmi dau pâinea și apa mea, lâna și inul meu, untdelemnul și băuturile mele!"

Isa 1.21;Ier 3.1-9;Ezec 16.15;Ier 44.17;Osea 2.8-12;

6De aceea iată, îi voi astupa drumul cu spini, i-l voi astupa cu un zid, ca să nu-și mai afle cărările.

Iov 3.23;Iov 19.8;Plân 3.7-9;

7Va alerga după ibovnicii ei, dar nu-i va ajunge; îi va căuta, dar nu-i va găsi. Apoi va zice: "Hai să mă întorc iarăși la bărbatul meu cel dintâi, căci eram mai fericită atunci decât acum!"

Osea 5.15;Luc 15.18;Ezec 16.8;

8N-a cunoscut că Eu îi dădeam grâul, mustul și untdelemnul, și au închinat slujbei lui Baal argintul și aurul cel mult pe care i-l dădeam.

Isa 1.3;Ezec 16.17-19;

9De aceea Îmi voi lua iarăși înapoi grâul la vremea lui, și mustul la vremea lui, și îmi voi ridica iarăși de la ea lâna și inul pe care i le dădusem ca să-i acopere goliciunea.

Osea 2.3;

10Și acum îi voi descoperi rușinea înaintea ibovnicilor ei, și nici unul n-o va scoate din mâna Mea.

Ezec 16.37;Ezec 23.29;

11Voi face să înceteze toată bucuria ei, sărbătorile ei, lunile ei cele noi, Sabatele ei, și toate praznicele ei.

Amos 8.10;1Împ 12.32;Amos 8.5;

12Îi voi pustii și viile și smochinii, despre care zicea: "Aceasta este plata pe care mi-au dat-o ibovnicii mei!" Le voi preface într-o pădure, și le vor mânca fiarele câmpului.

Osea 2.5;Ps 80.12-13;Isa 5.5;

13O voi pedepsi pentru zilele când tămâia Baalilor, când se gătea cu veriga de nas, cu salba ei, și alerga după ibovnicii ei, uitând de Mine, zice Domnul."

Ezec 23.40-42;

14"De aceea iată, o voi ademeni și o voi duce în pustie, și-i voi vorbi pe placul inimii ei.

Ezec 20.35;

15Acolo, îi voi da iarăși viile, și valea Acor i-o voi preface într-o ușă de nădejde, și acolo, va cânta ca în vremea tinereții ei, și ca în ziua când s-a suit din țara Egiptului.

Ios 7.26;Isa 65.10;Ier 2.2;Ezec 16.8;Ezec 22.60;Ex 15.1;

16În ziua aceea, zice Domnul, Îmi vei zice: "Bărbatul meu!" și nu-Mi vei mai zice: "Stăpânul meu!"

17Voi scoate din gura ei numele Baalilor, ca să nu mai fie pomeniți pe nume.

Ex 23.13;Ios 23.7;Ps 16.4;Zah 13.2;

18În ziua aceea, voi încheia pentru ei un legământ cu fiarele câmpului, cu păsările cerului și cu târâtoarele pământului, voi sfărâma din țară arcul, sabia și orice unealtă de război, și-i voi face să locuiască în liniște.

Iov 5.23;Isa 11.6-9;Ezec 34.25;Ps 46.9;Isa 2.4;Ezec 39.9-10;Zah 9.10;Lev 26.5;Ier 23.6;

19Te voi logodi cu Mine pentru totdeauna; te voi logodi cu Mine prin neprihănire, judecată, mare bunătate și îndurare;

20te voi logodi cu Mine prin credincioșie, și vei cunoaște pe Domnul!

Ier 31.33-34;Ioan 17.3;

21În ziua aceea, voi asculta, zice Domnul, voi asculta cerurile, și ele vor asculta pământul;

Zah 8.12;

22pământul va asculta grâul, mustul și untdelemnul, și acestea vor asculta pe Izreel (Adică: Pe care o sădește Dumnezeu.).

Osea 1.4;

23Îmi voi sădi pe Lo-Ruhama în țară, și-i voi da îndurare; voi zice lui Lo-Ami: "Tu ești poporul Meu!" Și el va răspunde: "Dumnezeul meu!"

Ier 31.27;Zah 10.9;Osea 1.6;Osea 1.10;Zah 13.9;Rom 9.26;1Pet 2.10;

## 1 < 3 > 6 8 10 12 14

1Domnul mi-a zis: "Du-te iarăși, și iubește o femeie iubită de un ibovnic, și preacurvă; iubește-o cum iubește Domnul pe copiii lui Israel, care se îndreaptă spre alți dumnezei și care iubesc turtele de stafide!"

Osea 1.2;Ier 3.20;

2Mi-am cumpărat-o cu cincisprezece sicli de argint, un omer de orz și un letec de orz.

3Și i-am zis: "Rămâi multă vreme numai a mea, nu te deda la curvie, nu mai fi a nici unui alt bărbat, și voi fi și eu la fel cu tine!"

Deut 21.13;

4Căci copiii lui Israel vor rămâne multă vreme fără împărat, fără căpetenie, fără jertfă, fără chip de idol, fără efod, și fără terafimi.

Osea 10.3;Ex 28.6;Jud 17.5;

5După aceea, copiii lui Israel se vor întoarce, și vor căuta pe Domnul, Dumnezeul lor, și pe împăratul lor David; și vor tresări la vederea Domnului și a bunătății Lui, în vremurile de pe urmă.

Ier 50.4-5;Osea 5.6;Ier 30.9;Ezec 34.23-24;Ezec 37.22-24;Isa 2.2;Ier 30.24;Ezec 38.8-16;Dan 2.28;Mic 4.1;

Nelegiuirea lui Israel și Iuda. Mustrări și făgăduințe.

## 1 2 < 4 > 6 8 10 12 14

1Ascultați Cuvântul Domnului, copiii lui Israel! Căci Domnul are o judecată cu locuitorii țării, pentru că nu este adevăr, nu este îndurare, nu este cunoștință de Dumnezeu în țară.

Isa 1.18;Isa 3.13-14;Ier 25.31;Osea 12.2;Mic 6.2;Ier 4.22;Ier 5.4;

2Fiecare jură strâmb și minte, ucide, fură, și prea curvește; năpăstuiește și face omoruri după omoruri.

3De aceea, țara se va jeli, toți cei ce o locuiesc vor tânji, împreună cu fiarele câmpului și păsările cerului; chiar și peștii mării vor pieri.

Ier 4.28;Ier 12.4;Amos 5.16;Amos 8.8;Țef 1.3;

4Dar nimeni să nu certe pe altul, nimeni să nu mustre pe altul, căci poporul tău este ca cei ce se ceartă cu preoții.

Deut 17.12;

5Te vei poticni ziua, proorocul se va poticni și el împreună cu tine noaptea, și pe mama ta o voi nimici.

Ier 6.4-5;Ier 15.8;

6Poporul Meu piere din lipsă de cunoștință. Fiindcă ai lepădat cunoștința, și Eu te voi lepăda, și nu-Mi vei mai fi preot. Fiindcă ai uitat Legea Dumnezeului tău, voi uita și Eu pe copiii tăi!

Isa 5.13;

7Cu cât s-au înmulțit, cu atât au păcătuit împotriva Mea. De aceea, le voi preface slava în ocară.

Osea 13.6;1Sam 2.30;Mal 2.9;Filip 3.19;

8Ei se hrănesc din jertfele pentru păcatele poporului Meu, și sunt lacomi de nelegiuirile lui.

9Dar și preotului i se va întâmpla ca și poporului; îl voi pedepsi după umbletele lui, și-i voi răsplăti după faptele lui.

Isa 24.2;Ier 5.31;

10Vor mânca și tot nu se vor sătura, vor curvi și tot nu se vor înmulți, pentru că au părăsit pe Domnul și poruncile Lui.

Lev 26.26;Mic 6.14;Hag 1.6;

11Curvia, vinul și mustul iau mințile omului.

Isa 28.7;Ecl 7.7;

12Poporul Meu își întreabă lemnul lui, și toiagul lui îi prorocește; căci duhul curviei îi duce în rătăcire, și sunt necredincioși Dumnezeului lor.

Ier 2.27;Hab 2.19;Isa 44.20;Osea 4.5;

13Aduc jertfe pe vârful munților, ard tămâie pe dealuri, sub stejari, plopi și terebinți, a căror umbră este plăcută. De aceea, fetele voastre curvesc, și nurorile voastre sunt prea curve.

Isa 1.29;Isa 57.5-7;Ezec 6.13;Ezec 20.28;Amos 7.17;Rom 1.28;

14Nu pot pedepsi pe fetele voastre pentru că sunt curve, nici pe nurorile voastre pentru că sunt preacurve, căci ei înșiși se duc la o parte cu niște curve, și jertfesc împreună cu desfrânatele din temple. Poporul fără minte aleargă spre pieire.

Osea 4.1-6;

15Dacă tu curvești, Israele, măcar Iuda să nu se facă vinovat. Nu vă duceți măcar la Ghilgal, nu vă suiți la Bet-Aven, și nu jurați zicând: "Viu este Domnul!"

Osea 9.15;Osea 12.11;Amos 4.4;Amos 5.5;1Împ 12.29;Osea 10.5;Amos 8.14;Țef 1.5;

16Pentru că Israel dă din picioare ca o mânzată neîmblânzită; și să-l mai pască Domnul acum ca pe un miel în imașuri întinse!

Ier 3.6;Ier 7.24;Ier 8.5;Zah 7.11;

17Efraim s-a lipit de idoli: lasă-l în pace!

Mat 15.14;

18Abia au încetat să bea, și se dedau la curvie; cârmuitorii lor sunt lacomi, da, sunt lacomi după rușine!

Mic 3.11;Mic 7.3;

19Vântul îi va strânge cu aripile lui, și vor fi dați de rușine cu altarele lor!

Ier 4.11-12;Ier 51.1;Isa 1.29;Ier 2.26;

## 1 2 < 5 > 8 10 12 14

1Ascultați lucrul acesta, preoți! Ia aminte, casa lui Israel! Și pleacă urechea, casa împăratului! Căci pe voi vă amenință judecata, pentru că ați fost o cursă la Mițpa, și un laț întins pe Tabor!

Osea 6.9;

2Necredincioșii se afundă în nelegiuire, dar voi avea Eu pedepse pentru toți!

Isa 29.15;

3Cunosc Eu doar pe Efraim, și Israel nu-Mi este ascuns; știu că tu, Efraime, ai curvit, și că Israel s-a spurcat.

Amos 3.2;Ezec 23.5;Osea 4.17;

4Faptele lor nu le îngăduie să se întoarcă la Dumnezeul lor, căci un duh de curvie este în inima lor, și nu cunosc pe Domnul!

Osea 4.12;

5Dar mândria lui Israel va fi martoră împotriva lui, și Israel și Efraim vor cădea prin nelegiuirea lor, și Iuda va cădea și el cu ei.

Osea 7.10;

6Vor merge cu oile și boii lor să caute pe Domnul, dar nu-L vor găsi nicidecum: căci S-a depărtat din mijlocul lor.

Prov 1.28;Isa 1.15;Ier 11.11;Ezec 8.18;Mic 3.4;Ioan 7.34;

7Au fost necredincioși Domnului, căci au născut copii din curvie; acum îi va înghiți o lună nouă cu avuțiile lor.

Isa 48.8;Ier 3.20;Ier 5.11;Osea 6.7;Mal 2.11;Zah 11.8;

8Sunați din trâmbiță la Ghibea, sunați din trâmbiță la Rama! Strigați la Bet-Aven! Iată-i pe urma ta, Beniamine!

Osea 8.1;Ioel 2.1;Isa 10.30;Ios 7.2;Osea 4.15;Jud 5.14;

9Efraim va fi pustiit în ziua pedepsei: ce vestesc Eu împotriva semințiilor lui Israel, va veni negreșit!

10Căpeteniile lui Iuda sunt ca cei ce mută semnul de la hotare; ca apa Îmi voi vărsa mânia peste ei!

Deut 19.14;Deut 27.17;

11Efraim este asuprit, zdrobit în judecată, căci a urmat învățăturile care-i plăceau.

Deut 28.33;1Împ 12.28;Mic 6.16;

12Voi fi ca o molie pentru Efraim, ca o putreziciune (a dinților) pentru casa lui Iuda.

Prov 12.4;

13Când își vede Efraim boala, și Iuda rănile, Efraim aleargă în Asiria, și trimite la împăratul Iareb, măcar că împăratul acesta nu poate nici să vă facă sănătoși, nici să vă lecuiască rănile.

Ier 30.12;2Împ 15.19;Osea 7.11;Osea 12.1;Osea 10.6;

14Voi fi ca un leu pentru Efraim, și ca un pui de leu pentru casa lui Iuda; Eu, da, Eu voi sfâșia, și apoi voi pleca, voi lua, și nimeni nu-Mi va răpi prada.

Plân 3.10;Osea 13.7-8;Ps 50.22;

15Voi pleca, Mă voi întoarce în locuința Mea, până când vor mărturisi că sunt vinovați și vor căuta Fața Mea. Când vor fi în necaz, vor alerga la Mine.

Lev 26.40-41;Ier 29.12-13;Ezec 6.9;Ezec 20.43;Ezec 36.31;Ps 78.34;

## 1 2 4 < 6 > 8 10 12 14

1"Veniți, să ne întoarcem la Domnul! Căci El ne-a sfâșiat, dar tot El ne va vindeca; El ne-a lovit, dar tot El ne va lega rănile.

Deut 32.39;1Sam 2.6;Iov 5.18;Osea 5.14;Ier 30.17;

2El ne va da iarăși viața în două zile; a treia zi ne va scula, și vom trăi înaintea Lui.

1Cor 15.4;

3Să cunoaștem, să căutăm să cunoaștem pe Domnul! Căci El se ivește ca zorile dimineții, și va veni la noi ca o ploaie, ca ploaia de primăvară, care udă pământul!" -

Isa 54.13;2Sam 23.4;Ps 72.6;Iov 29.23;

4Ce să-ți fac, Efraime? Ce să-ți fac, Iudo? Evlavia voastră este ca norul de dimineață, și ca roua care trece curând.

Osea 11.8;Osea 13.3;

5De aceea îi voi biciui prin prooroci, îi voi ucide prin cuvintele gurii Mele, și judecățile Mele vor străluci ca lumina!

Ier 1.10;Ier 5.14;Ier 23.29;Evr 4.12;

6Căci bunătate voiesc, nu jertfe, și cunoștință de Dumnezeu mai mult decât arderi de tot!

1Sam 15.22;Ecl 5.1;Mic 6.8;Mat 9.13;Mat 12.7;Ps 50.8-9;Prov 21.3;Isa 1.11;Ier 22.16;Ioan 17.3;

7Dar ei au călcat legământul, ca oricare om de rând; și nu Mi-au fost credincioși atunci.

Osea 8.1;Osea 5.7;

8Galaadul este o cetate de nelegiuiți, plină de urme de sânge!

Osea 12.11;

9Ceata preoților este ca o ceată de tâlhari, care stă la pândă, săvârșind omoruri pe drumul Sihemului; da, se dedau la mișelii.

Ier 11.9;Ezec 22.25;Osea 5.1-2;

10În casa lui Israel am văzut lucruri grozave: acolo Efraim curvește, Israel se spurcă.

Ier 5.30;Osea 4.12-17;

11Și ție, Iudo, îți este pregătit un seceriș, când voi aduce înapoi pe robii de război ai poporului Meu!

Ier 51.33;Ioel 3.13;Apoc 14.15;Ps 126.1;

## 1 2 4 < 7 > 10 12 14

1Când vreau să vindec pe Israel, atunci se descoperă nelegiuirea lui Efraim și răutatea Samariei, căci lucrează cu vicleșug. Înăuntru vine hoțul, și ceata de tâlhari jefuiește afară.

Osea 5.1;Osea 6.10;

2Și nu se gândesc în inima lor că Eu îmi aduc aminte de toată răutatea lor; faptele lor îi și înconjoară, și stau înaintea Mea!

Ier 17.1;Ps 9.16;Prov 5.22;Ps 90.8;

3Ei înveselesc pe împărat cu răutatea lor, și pe căpetenii cu minciunile lor.

Rom 1.32;

4Toți sunt preacurvari, ca un cuptor încălzit de brutar: și brutarul încetează să mai ațâțe focul, de când a frământat plămădeala până s-a ridicat.

Ier 9.2;

5În ziua împăratului nostru, căpeteniile se îmbolnăvesc de prea mult vin, împăratul dă mâna cu batjocoritorii.

6Le arde inima după curse ca un cuptor; toată noaptea le fumegă mânia, iar dimineața arde ca un foc aprins.

7Toți ard ca un cuptor, și își mănâncă judecătorii; toți împărații lor cad; nici unul din ei nu Mă cheamă.

Osea 8.4;2Împ 15.10-30;Isa 64.7;

8Efraim se amestecă printre popoare, Efraim este o turtă, care n-a fost întoarsă.

Ps 106.35;

9Niște străini îi mănâncă puterea, și el nu-și dă seama, îl apucă bătrânețea, și el nu-și dă seama.

Osea 8.7;

10Măcar că mândria lui Israel mărturisește împotriva lui, tot nu se întorc la Domnul, Dumnezeul lor, și tot nu-L caută, cu toate aceste pedepse!

Osea 5.5;Isa 9.13;

11Ci Efraim a ajuns ca o turturică proastă, fără pricepere; ei cheamă Egiptul, și aleargă în Asiria.

Osea 11.11;2Împ 15.19;2Împ 17.4;Osea 5.13;Osea 9.3;Osea 12.1;

12Dar ori de câte ori se duc, Îmi voi întinde lațul peste ei, îi voi doborî ca pe păsările cerului; și-i voi pedepsi cum le-am spus în adunarea lor.

Ezec 12.13;Lev 26.14;Deut 28.15;2Împ 17.13-18;

13Vai de ei, pentru că fug de Mine! Pieirea vine peste ei, pentru că nu-Mi sunt credincioși! Aș vrea să-i scap, dar ei spun minciuni împotriva Mea!

Mic 6.4;

14Nu strigă către Mine din inimă, ci se bocesc în așternutul lor; turbează după grâu și must, și se răzvrătesc împotriva Mea.

Iov 35.9-10;Ps 78.36;Ier 3.10;Zah 7.5;

15I-am pedepsit, I-am întărit brațele, dar ei gândesc rău împotriva Mea.

16Se întorc, dar nu la Cel Prea Înalt; sunt ca un arc înșelător. Mai marii lor vor cădea uciși de sabie, din pricina vorbirii lor îndrăznețe, care-i va face de râs în țara Egiptului.

Osea 11.7;Ps 78.57;Ps 78.9;Osea 9.3-6;

## 1 2 4 6 < 8 > 10 12 14

1Pune trâmbița în gură! Vrăjmașul vine ca un vultur peste Casa Domnului! Căci au călcat legământul Meu, și au păcătuit împotriva Legii Mele.

Osea 5.8;Deut 28.49;Ier 4.13;Hab 1.8;Osea 6.7;

2Atunci vor striga către Mine: "Dumnezeule, noi Te cunoaștem, noi, Israel!" -

Ps 78.34;Osea 5.15;Tit 1.16;

3Israel a lepădat binele cu scârbă; de aceea vrăjmașul îi va urmări.

4Au pus împărați fără porunca Mea, și căpetenii fără știrea Mea; au făcut idoli din argintul și aurul lor: de aceea vor fi nimiciți.

2Împ 15.13-25;Osea 2.8;Osea 13.2;

5Vițelul tău este o scârbă, Samario! Mânia Mea s-a aprins împotriva lor! Până când nu vor voi ei să se țină curați?

Ier 13.27;

6Idolul acesta vine din Israel, un lucrător l-a făcut, și nu este Dumnezeu. De aceea, vițelul Samariei va fi făcut bucăți!

7Fiindcă au semănat vânt, vor secera furtună. Nu le va crește un spic de grâu; ce va răsări, nu va da făină, și dacă ar da, ar mânca-o străinii.

Prov 22.8;Osea 10.12-13;Osea 7.9;

8Israel este nimicit! Acum ei au ajuns printre neamuri ca un vas fără preț.

2Împ 17.6;Ier 22.28;Ier 48.38;

9Căci s-au dus în Asiria, ca un măgar sălbatic care umblă răzleț. Efraim a dat daruri ca să aibă prieteni!

2Împ 15.19;Ier 2.24;Isa 30.6;

10Chiar dacă ei dau daruri neamurilor, tot îi voi apăsa, ca să înceteze pentru puțină vreme să mai ungă vreun împărat și domni.

Ezec 16.37;Osea 10.10;Isa 10.8;Ezec 26.7;Dan 2.37;

11Căci Efraim a zidit multe altare ca să păcătuiască, și altarele acestea l-au făcut să cadă în păcat.

Osea 12.11;

12Chiar dacă-i scriu toate poruncile Legii Mele, totuși ele sunt privite ca ceva străin.

Deut 4.6-8;Ps 119.18;Ps 147.19-20;

13Ei junghie vitele pe care Mi le aduc, și carnea le-o mănâncă; de aceea Domnul nu le primește! Acum Domnul Își aduce aminte de nelegiuirea lor, și le va pedepsi păcatele: se vor întoarce în Egipt!

Ier 7.21;Zah 7.6;Ier 14.10-12;Osea 5.6;Osea 9.4;Amos 5.22;Osea 9.9;Amos 8.7;Deut 28.68;Osea 9.3-6;Osea 11.5;

14Căci Israel a uitat pe Cel ce l-a făcut, și-a zidit palate, și Iuda a înmulțit cetățile întărite; de aceea voi trimite foc în cetățile lor, și le va mistui palatele.

Deut 32.18;Isa 29.23;Efes 2.10;1Împ 12.31;Ier 17.27;Amos 2.5;

## 1 2 4 6 < 9 > 12 14

1Nu te bucura Israele, nu te înveseli, ca popoarele, pentru că ai curvit, părăsind pe Domnul, pentru că ai iubit o plată necurată în toate ariile cu grâu!

Osea 4.12;Osea 5.4-7;Ier 44.17;Osea 2.12;

2Aria și teascul nu-i vor hrăni, și mustul le va lipsi.

Osea 2.9-12;

3Nu vor rămâne în țara Domnului; ci Efraim se va întoarce în Egipt, și vor mânca în Asiria mâncăruri necurate.

Lev 25.23;Ier 2.7;Ier 16.18;Osea 8.13;Osea 11.5;Ezec 4.13;Dan 1.8;2Împ 17.6;Osea 11.11;

4Nu vor aduce Domnului vin ca jertfă de băutură: căci nu-I vor fi plăcute. Pâinea lor le va fi ca o pâine de jale; toți cei ce vor mânca din ea, se vor face necurați; căci pâinea lor va fi numai pentru ei, nu va intra în Casa Domnului!

Osea 3.4;Ier 6.20;Osea 8.13;Deut 26.14;Lev 17.11;

5Ce veți face în zilele de praznic, la sărbătorilor Domnului?

Osea 2.11;

6Căci iată că ei pleacă din pricina pustiirii; Egiptul îi va aduna, Moful le va da morminte; ce au mai scump, argintul lor, va fi prada mărăcinilor, și vor crește spinii în corturile lor.

Osea 7.16;Osea 9.3;Isa 5.6;Isa 32.13;Isa 34.13;Osea 10.8;

7Vin zilele pedepsei, vin zilele răsplătirii: Israel va vedea singur dacă proorocul este nebun, sau dacă omul insuflat aiurează. Și aceasta din pricina mărimii nelegiuirilor și răzvrătirilor tale.

Ezec 13.3;Mic 2.11;Țef 3.4;

8Efraim stă la pândă împotriva Dumnezeului meu, proorocului i se întind lațuri de păsări pe toate căile lui, îl vrăjmășesc în Casa Dumnezeului său.

Ier 6.17;Ier 31.6;Ezec 3.17;Ezec 33.7;

9S-au afundat în stricăciune, ca în zilele Ghibei; Domnul Își va aduce aminte de nelegiuirea lor, le va pedepsi păcatele.

Isa 31.6;Osea 10.9;Jud 19.22;Osea 8.13;

10Am găsit pe Israel ca pe niște struguri în pustie, am văzut pe părinții voștri ca pe cele dintâi roade ale unui smochin, în primăvară; dar ei s-au dus la Baal-Peor, s-au pus în slujba idolului scârbos, și au ajuns urâcioși ca și acela pe care îl iubeau.

Isa 28.4;Mic 7.1;Osea 2.15;Num 25.3;Ps 106.28;Osea 4.14;Ier 11.13;Jud 6.32;Ps 81.12;Ezec 20.8;Amos 4.5;

11Slava lui Efraim va zbura ca o pasăre: nu mai este nici o naștere, nici o însărcinare, și nici o zămislire!

12Chiar dacă își vor crește copiii, îi voi lipsi de ei înainte ca să ajungă oameni mari; și vai de ei, când Îmi voi întoarce privirile de la ei!

Iov 27.14;Deut 28.41-62;Deut 31.17;2Împ 17.18;Osea 5.6;1Sam 28.15-16;

13Efraim, după cum văd, își dă copiii la pradă; și Efraim își va duce singur copiii la cel ce-i va ucide! -

Ezec 26;Ezec 27;Ezec 28;Osea 9.16;Osea 13.16;

14Dă-le, Doamne!... Ce să le dai?... Dă-le un pântece, care să nască înainte de vreme și țâțe seci!...

Luc 23.29;

15Toată răutatea lor este la Ghilgal; acolo M-am scârbit de ei. Din pricina răutății faptelor lor, îi voi izgoni din Casa Mea. Nu-i mai pot iubi, toate căpeteniile lor sunt niște îndărătnici.

Osea 4.15;Osea 12.11;Osea 1.6;Isa 1.23;

16Efraim este lovit, rădăcina i s-a uscat; nu mai dau rod; și chiar dacă au copii, le voi omorî rodul iubit de ei. -

Osea 9.13;

17Dumnezeul meu îi va lepăda, pentru că nu L-au ascultat: de aceea vor rătăci printre neamuri. -

Deut 28.64-65;

## 1 2 4 6 8 < 10 > 12 14

1Israel era o vie mănoasă, care făcea multe roade. Cu cât roadele sale erau mai multe, cu atât mai multe altare a zidit; cu cât îi propășea țara, cu atât înfrumuseța stâlpii idolești.

Nah 2.2;Osea 8.11;Osea 12.11;Osea 8.4;

2Inima lor este împărțită: de aceea vor fi pedepsiți. Domnul le va surpa altarele, le va nimici stâlpii idolești.

1Împ 18.21;Mat 6.24;

3Și curând vor zice: "N-avem un adevărat împărat, căci nu ne-am temut de Domnul; și împăratul, pe care-l avem, ce ar putea face el pentru noi?"

Osea 3.4;Osea 11.5;Mic 4.9;Osea 10.7;

4Ei rostesc vorbe deșarte, jurăminte mincinoase, când încheie un legământ: de aceea, pedeapsa va încolți ca o buruiană otrăvitoare din brazdele câmpiei!

Deut 29.18;Amos 5.7;Amos 6.12;Fapt 8.23;Evr 12.15;

5Locuitorii Samariei, se vor uimi de vițeii din Bet-Aven; poporul va jeli pe idol, și preoții lui vor tremura pentru el, pentru slava lui, care va pieri din mijlocul lor.

1Împ 12.28-29;Osea 8.5-6;Osea 4.15;1Sam 4.21-22;Osea 8.11;

6Da, el însuși va fi dus în Asiria, ca dar împăratului Iareb. Rușinea va cuprinde pe Efraim, și lui Israel îi va fi rușine de planurile sale.

Osea 5.13;Osea 11.6;

7S-a dus Samaria și împăratul ei, ca o țăpligă pe fața apelor.

Osea 10.3-15;

8Înălțimile din Bet-Aven, unde a păcătuit Israel, vor fi nimicite; spini și mărăcini vor crește pe altarele lor. Și vor zice munților: "Acoperiți-ne!" Și dealurilor: "Cădeți peste noi!"

Osea 4.15;Deut 9.21;1Împ 12.30;Osea 9.6;Isa 2.19;Luc 23.30;Apoc 6.16;Apoc 9.6;

9Din zilele Ghibei ai păcătuit, Israele! Acolo au stat ei, ca războiul făcut împotriva celor răi să nu-i apuce la Ghibea.

Osea 9.9;Jud 20;

10Îi voi pedepsi când voi vrea, și se vor strânge popoare împotriva lor, când îi voi pedepsi pentru îndoita lor nelegiuire!

Deut 28.63;Ier 16.16;Ezec 23.46-47;Osea 8.10;

11Efraim este o mânzată învățată la jug, căreia îi place să treiere grâul, și i-am cruțat gâtul său cel frumos; dar acum voi înjuga pe Efraim, Iuda va ara și Iacov îi va grăpa.

Ier 50.11;Mic 4.13;

12Semănați potrivit cu neprihănirea și veți secera potrivit cu îndurarea. Desțeleniți-vă un ogor nou! Este vremea să căutați pe Domnul, ca să vină și să vă ploaie mântuire.

Prov 11.18;Ier 4.3;

13Ați arat răul, ați secerat nelegiuirea, și ați mâncat rodul minciunii. Căci te-ai încrezut în carele tale de luptă, în numărul oamenilor tăi viteji.

Iov 4.8;Prov 22.8;Osea 8.7;Gal 6.7-8;

14De aceea se va stârni o zarvă împotriva poporului tău, și toate cetățuile tale vor fi nimicite, cum a nimicit în luptă Șalman-Bet-Arbel, când mama a fost zdrobită împreună cu copiii ei.

Osea 13.16;2Împ 18.34;2Împ 19.13;Osea 13.16;

15Iată ce vă va aduce Betel, din pricina răutății voastre peste măsură de mare. În revărsatul zorilor, se va isprăvi cu împăratul lui Israel!

Osea 10.7;

## 1 2 4 6 8 < 11 > 14

1Când era tânăr Israel, îl iubeam, și am chemat pe fiul Meu din Egipt.

Osea 2.15;Mat 2.15;Ex 4.22-23;

2Dar cu cât proorocii îi chemau, cu atât ei se depărtau: au adus jertfe Baalilor, și tămâie chipurilor idolești.

2Împ 17.16;Osea 2.13;Osea 13.2;

3Și totuși Eu am învățat pe Efraim să meargă, și l-am ridicat în brațe; dar n-au văzut că Eu îi vindecam.

Deut 1.31;Deut 32.10-12;Isa 46.3;Ex 15.26;

4I-am tras cu legături omenești, cu funii de dragoste, am fost pentru ei ca cel ce le ridică jugul de lângă gură. M-am plecat spre ei și le-am dat de mâncare.

Lev 26.13;Ps 78.25;Osea 2.8;

5Nu se vor mai întoarce în țara Egiptului; dar Asirianul va fi împăratul lor, pentru că n-au voit să se întoarcă la Mine.

Osea 8.13;Osea 9.3;2Împ 17.13-14;

6Sabia va năvăli peste cetățile lor, va nimici, va mânca pe sprijinitorii lor, din pricina planurilor pe care le-au făcut.

Osea 10.6;

7Poporul Meu este pornit să se depărteze de Mine; și dacă sunt chemați înapoi la Cel Prea Înalt, nici unul din ei nu caută să se ridice.

Ier 3.6;Osea 4.16;Osea 7.16;

8"Cum să te dau Efraime? Cum să te predau Israele? Cum să-ți fac ca Admei? Cum să te fac ca Țeboimul? Mi se zbate inima în Mine, și tot înăuntrul Mi se mișcă de milă!

Ier 9.7;Osea 6.4;Gen 14.8;Gen 19.24-25;Deut 29.23;Amos 4.11;Deut 32.36;Isa 63.15;Ier 31.20;

9Nu voi lucra după mânia Mea aprinsă, nu voi mai nimici pe Efraim; căci Eu sunt Dumnezeu, nu un om. Eu sunt Sfântul în mijlocul tău, și nu voi veni să prăpădesc.

Num 23.19;Isa 55.8-9;Mal 3.6;

10Ei vor urma pe Domnul, ca pe un leu care va răcni; căci El însuși va răcni, și copiii vor alerga tremurând de la apus.

Isa 31.4;Ioel 3.16;Amos 1.2;Zah 8.7;

11Vor alerga tremurând din Egipt, ca o pasăre, și din țara Asiriei, ca o porumbiță. Și-i voi face să locuiască în casele lor, zice Domnul."

Isa 60.8;Osea 7.11;Ezec 28.25-26;Ezec 37.21-25;

12Efraim mă înconjoară cu minciuni, și casa lui Israel cu înșelătorii. Iuda este tot hoinar față de Dumnezeu, față de Cel Sfânt și credincios.

Osea 12.1;

## 1 2 4 6 8 10 < 12 > 14

1Lui Efraim îi place vântul și aleargă după vântul de răsărit; zilnic mărește minciuna și înșelătoria; face legământ cu Asiria, și duc untdelemn în Egipt.

Osea 8.7;2Împ 17.4;Osea 5.13;Osea 7.11;Isa 30.6;Isa 57.9;

2Domnul este în ceartă și cu Iuda, și va pedepsi pe Iacov după purtarea lui: îi va răsplăti după faptele lui.

Osea 4.1;Mic 6.2;

3Încă din pântecele mamei, a apucat Iacov pe fratele său de călcâi, și în puterea lui, s-a luptat cu Dumnezeu.

Gen 25.26;Gen 32.24,etc;

4S-a luptat cu îngerul, și a fost biruitor, a plâns și s-a rugat de el. Iacov l-a întâlnit la Betel, și acolo ne-a vorbit Dumnezeu.

Gen 28.12-19;Gen 35.9-15;

5Domnul este Dumnezeul oștirilor; Numele Lui este Domnul.

Ex 3.15;

6Tu dar, întoarce-te la Dumnezeul tău, păstrează bunătatea și iubirea, și nădăjduiește totdeauna în Dumnezeul tău.

Osea 14.1;Mic 6.8;Ps 37.7;

7Efraim este un negustor care are în mână o cumpănă mincinoasă. Îi place să înșele.

Prov 11.1;Amos 8.5;

8Și Efraim zice: "Cu adevărat, m-am îmbogățit, am făcut avere; și în toată munca mea nu mi s-ar putea găsi nici o nelegiuire care să fie un păcat."

Zah 11.5;Apoc 3.17;

9Și totuși, Eu sunt Domnul, Dumnezeul tău, din țara Egiptului, și până acum; Eu te voi face să locuiești iarăși în corturi, ca în zilele de sărbătoare!

Osea 13.4;Lev 23.42-43;Neem 8.17;Zah 14.16;

10Eu am vorbit proorocilor, am dat o mulțime de vedenii, și am spus pilde prin prooroci.

2Împ 17.13;

11Dacă Galaadul s-a dedat la slujba idolilor, Galaadiții vor fi nimiciți negreșit. Ei jertfesc boi în Ghilgal: de aceea, altarele lor vor ajunge niște mormane de pietre, pe brazdele câmpiilor.

Osea 5.1;Osea 6.8;Osea 4.15;Osea 9.15;Amos 4.4;5.5Osea 8.11;5.5Osea 10.1;

12Iacov a fugit odinioară în câmpia lui Aram, Israel a slujit pentru o femeie, și pentru o femeie a păzit turmele.

Gen 28.5;Deut 26.5;Gen 29.20-28;

13Dar, printr-un prooroc a scos Domnul pe Israel din Egipt, și printr-un prooroc a fost păzit Israel.

Ex 12.50-51;Ex 13.3;Ps 77.20;Isa 63.11;Mic 6.4;

14Efraim a mâniat rău pe Domnul: dar Domnul său va arunca asupra lui sângele pe care l-a vărsat, și-i va răsplăti ocara, pe care I-a făcut-o.

2Împ 17.11-18;Dan 11.18;Deut 28.37;

## 1 2 4 6 8 10 < 13 >

1Când vorbea Efraim, răspândea groaza în Israel. Dar cum a păcătuit cu Baal, a murit.

2Împ 17.16-18;Osea 11.2;

2Și acum ei păcătuiesc într-una, își fac chipuri turnate din argintul lor, idoli născociți de ei, lucrare făcută de meșteri. Acestora le vorbesc ei, și jertfind oameni, sărută viței!

Osea 2.8;Osea 8.4;1Împ 19.18;

3De aceea, vor fi ca norul de dimineață, ca roua care trece repede, ca pleava suflată de vânt din arie, ca fumul, care iese din horn.

Osea 6.4;Dan 2.35;

4Dar Eu sunt Domnul, Dumnezeul tău, din țara Egiptului încoace. Tu cunoști că nu este alt Dumnezeu afară de Mine, și nu este alt Mântuitor afară de Mine.

Isa 43.11;Osea 12.9;Isa 43.11;Isa 45.21;

5Eu te-am cunoscut în pustie, într-un pământ fără apă.

Deut 2.7;Deut 32.10;Deut 8.15;Deut 32.10;

6Dar când au dat de pășune, s-au săturat, și când s-au săturat, inima li s-a umflat de mândrie; de aceea M-au uitat.

Deut 8.12-14;Deut 32.15;Osea 8.14;

7Eu M-am făcut ca un leu pentru ei, și-i pândesc ca un pardos pe drum.

Plân 3.10;Osea 5.14;Ier 5.6;

8Mă năpustesc asupra lor, ca o ursoaică lipsită de puii ei, le sfâșii învelișul inimii; îi înghit pe dată ca un leu, și fiarele câmpului îi vor face bucăți.

2Sam 17.8;Prov 17.12;

9Pieirea ta, Israele, este că ai fost împotriva Mea, împotriva Celui ce te putea ajuta.

Prov 6.32;Osea 14.1;Mal 1.9;Osea 13.4;

10Unde este împăratul tău, ca să te scape în toate cetățile tale? Unde sunt judecătorii tăi, despre care ziceai: "Dă-mi un împărat și domni?"

Deut 32.38;Osea 10.3;Osea 13.4;1Sam 8.5-19;

11Ți-am dat un împărat în mânia Mea, și ți-l iau în urgia Mea!

1Sam 8.7;1Sam 10.19;1Sam 15.22-23;1Sam 16.1;Osea 10.3;

12Nelegiuirea lui Efraim este strânsă, păcatul lui este păstrat.

Deut 32.34;Iov 14.17;

13Îl vor apuca durerile nașterii; este un copil neînțelept, căci nu poate să nască la vremea sorocită!

Isa 13.8;Ier 30.6;Prov 22.3;2Împ 19.3;

14Îi voi răscumpăra din mâna locuinței morților, îi voi izbăvi de la moarte. Moarte, unde îți este ciuma? Locuință a morților, unde îți este nimicirea? Căința este ascunsă de privirile Mele!

Isa 25.8;Ezec 37.12;1Cor 15.54-55;Ier 15.6;Rom 11.29;

15Oricât de roditor ar fi Efraim în mijlocul fraților săi, tot va veni vântul de răsărit, se va stârni din pustie un vânt al Domnului, îi va usca izvoarele, și-i va seca fântânile: va jefui vistieria de toate vasele ei de preț.

Gen 41.52;Gen 48.19;Ier 4.11;Ezec 17.10;Ezec 19.12;Osea 4.19;

16Samaria este pedepsită, pentru că s-a răzvrătit împotriva Dumnezeului ei. Vor cădea uciși de sabie; pruncii lor vor fi zdrobiți, și vor spinteca pântecele femeilor lor însărcinate.

2Împ 18.12;2Împ 8.12;2Împ 15.16;Isa 13.16;Osea 10.14-15;Amos 1.13;Nah 3.10;

## 1 2 4 6 8 10 12 < 14

1Întoarce-te, Israele, la Domnul, Dumnezeul tău! Căci ai căzut prin nelegiuirea ta.

Osea 12.6;Ioel 2.13;Osea 13.9;

2Aduceți cu voi cuvinte de căință, și întoarceți-vă la Domnul. Spuneți-I: "Iartă toate nelegiuirile, primește-ne cu bunăvoință, și Îți vom aduce, în loc de tauri, lauda buzelor noastre.

Evr 13.15;

3Asirianul nu ne va scăpa, nu vrem să mai încălecăm pe cai, și nu vrem să mai zicem lucrării mâinilor noastre: "Dumnezeul nostru!" Căci la Tine găsește milă orfanul."

Ier 31.18;Osea 5.13;Osea 12.1;Deut 17.16;Ps 33.17;Isa 30.2-16;Isa 31.1;Osea 2.17;Osea 14.8;Ps 10.14;Ps 68.5;

4Le voi vindeca vătămarea adusă de neascultarea lor, îi voi iubi cu adevărat! Căci mânia Mea s-a abătut de la ei!

Ier 5.6;Ier 14.7;Osea 11.7;Efes 1.6;

5Voi fi ca roua pentru Israel; el va înflori ca crinul, și va da rădăcini ca Libanul.

Iov 29.19;Prov 19.12;

6Ramurile lui se vor întinde; măreția lui va fi ca a măslinului, și miresmele lui ca ale Libanului.

Ps 52.8;Ps 128.3;Gen 27.27;Cânt 4.11;

7Iarăși vor locui la umbra lui, iarăși vor da viață grâului, vor înflori ca via, și vor avea faima vinului din Liban.

Ps 91.1;

8Ce mai are Efraim a face cu idolii? Îl voi asculta și-l voi privi, voi fi pentru el ca un chiparos verde: de la Mine îți vei primi rodul. -

Osea 14.3;Ier 31.18;Iac 1.17;

9Cine este înțelept, să ia seama la aceste lucruri! Cine este priceput, să le înțeleagă! Căci căile Domnului sunt drepte; și cei drepți umblă pe ele, dar cei răzvrătiți cad pe ele.

Ps 107.43;Ier 9.12;Dan 12.10;Ioan 8.47;Ioan 18.37;Prov 10.29;Luc 2.34;2Cor 2.16;1Pet 2.7-8;