### EPISTOLA LUI PAVEL CĂTRE FILIMON

1Pavel, întemnițat al lui Isus Hristos, și fratele Timotei, către preaiubitul Filimon, tovarășul nostru de lucru,

Efes 3.1;Efes 4.1;2Tim 1.8;Filim 1.9;Filip 2.25;

2către sora Apfia și către Arhip, tovarășul nostru de luptă, și către Biserica din casa ta:

Col 4.17;Filip 2.25;Rom 16.5;1Cor 16.19;

3Har și pace de la Dumnezeu, Tatăl nostru, și de la Domnul Isus Hristos!

Efes 1.2;

4Mulțumesc totdeauna Dumnezeului meu, ori de câte ori îmi aduc aminte de tine în rugăciunile mele,

Efes 1.16;1Tes 1.2;2Tes 1.3;

5pentru că am auzit despre credința pe care o ai în Domnul Isus și dragostea față de toți sfinții.

Efes 1.15;Col 1.4;

6Îl rog ca această părtășie a ta la credință să se arate prin fapte, care să dea la iveală tot binele ce se face între noi în Hristos.

Filip 1.9-11;

7În adevăr, am avut o mare bucurie și mângâiere, pentru dragostea ta, fiindcă, frate, inimile sfinților au fost înviorate prin tine.

2Cor 7.13;2Tim 1.16;Filim 1.20;

8De aceea, măcar că am toată slobozenia în Hristos să-ți poruncesc ce trebuie să faci,

1Tes 2.6;

9vreau mai degrabă să-ți fac o rugăminte în numele dragostei, eu, așa cum sunt, bătrânul Pavel; iar acum întemnițat pentru Hristos Isus.

Filim 1.1;

10Te rog pentru copilul meu, pe care l-am născut în lanțurile mele: pentru Onisim (Adică: Folositor.),

Col 4.9;1Cor 4.15;Gal 4.19;

11care altă dată ți-a fost nefolositor, dar care acum îți va fi folositor și ție și mie.

12Ți-l trimit înapoi, pe el, inima mea.

13Aș fi dorit să-l țin la mine, ca să-mi slujească în locul tău cât sunt în lanțuri pentru Evanghelie.

1Cor 16.17;Filip 2.30;

14Dar n-am vrut să fac nimic fără învoirea ta, pentru ca binele, pe care mi-l faci, să nu fie silit, ci de bună voie.

2Cor 9.7;

15Poate că el a fost despărțit de tine, pentru o vreme, tocmai ca să-l ai pentru veșnicie,

Gen 45.5-8;

16dar nu ca pe un rob, ci mult mai presus decât pe un rob: ca pe un frate preaiubit, mai ales de mine, și cu atât mai mult de tine, fie în chip firesc, fie în Domnul!

Mat 23.8;1Tim 6.2;Col 3.22;

17Dacă mă socotești dar ca prieten al tău, primește-l ca pe mine însumi.

2Cor 8.23;

18Și dacă ți-a adus vreo vătămare sau îți este dator cu ceva, pune aceasta în socoteala mea.

19Eu, Pavel, "voi plăti" - scriu cu mâna mea-ca să nu-ți zic că tu însuți te datorezi mie.

20Da, frate, fă-mi binele acesta în Domnul, și înviorează-mi inima în Hristos!

Filim 1.7;

21Ți-am scris bizuit pe ascultarea ta, și știu că vei face chiar mai mult decât îți zic.

2Cor 7.16;

22Tot odată, pregătește-mi un loc de găzduire, căci trag nădejde să vă fiu dăruit, datorită rugăciunilor voastre.

Filip 1.25;Filip 2.24;2Cor 1.11;

23Epafra, tovarășul meu de temniță în Hristos Isus, îți trimite sănătate;

Col 1.7;Col 4.12;

24tot așa și Marcu, Aristarh, Dima, Luca, tovarășii mei de lucru.

Fapt 12.12-25;Fapt 19.29;Fapt 27.2;Col 4.10;2Tim 4.11;2Tim 4.11;

25Harul Domnului nostru Isus Hristos să fie cu duhul vostru! Amin.

2Tim 4.22;