### EPISTOLA LUI PAVEL CĂTRE TIT

## 1 > 3

1Pavel, rob al lui Dumnezeu, și apostol al lui Isus Hristos, potrivit cu credința aleșilor lui Dumnezeu și cunoștința adevărului, care este potrivit cu evlavia,

2Tim 2.25;1Tim 3.16;1Tim 6.3;

2în nădejdea vieții veșnice, făgăduite mai înainte de veșnicii de Dumnezeu, care nu poate să mintă,

2Tim 1.1;Tit 3.7;Num 23.19;2Tim 2.13;Rom 16.25;2Tim 1.9;1Pet 1.20;

3ci Și-a descoperit Cuvântul la vremea Lui, prin propovăduirea care mi-a fost încredințată, după porunca lui Dumnezeu, Mântuitorul nostru; -

2Tim 1.10;1Tes 2.4;1Tim 1.11;1Tim 1.1;1Tim 2.3;1Tim 4.10;

4către Tit, adevăratul meu copil în credința noastră a amândoura: Har și pace de la Dumnezeu Tatăl, și de la Isus Hristos, Mântuitorul nostru!

2Cor 2.13;2Cor 7.13;2Cor 8.6-23;2Cor 12.18;Gal 2.3;1Tim 1.2;Rom 1.12;2Cor 4.13;2Pet 1.1;Efes 1.2;Col 1.2;1Tim 1.2;2Tim 1.2;

5Te-am lăsat în Creta, ca să pui în rânduială ce mai rămâne de rânduit, și să așezi prezbiteri (Sau: bătrâni) în fiecare cetate, după cum ți-am poruncit:

1Cor 11.34;Fapt 14.23;2Tim 2.2;

6Dacă este cineva fără prihană, bărbat al unei singure neveste, având copii credincioși, care să nu fie învinuiți de destrăbălare sau neascultare.

1Tim 3.2;1Tim 3.12;1Tim 3.4-12;

7Căci episcopul (Sau: priveghetor.), ca econom al lui Dumnezeu, trebuie să fie fără prihană; nu încăpățânat, nici mânios, nici dedat la vin, nici bătăuș, nici lacom de câștig mârșav;

Mat 24.45;1Cor 4.1-2;Lev 10.9;Efes 5.18;1Tim 3.3-8;1Tim 3.3-8;1Pet 5.2;

8ci să fie primitor de oaspeți, iubitor de bine, cumpătat, drept, sfânt, înfrânat;

1Tim 3.2;

9să se țină de Cuvântul adevărat, care este potrivit cu învățătura, pentru ca să fie în stare să sfătuiască în învățătura sănătoasă, și să înfrunte pe potrivnici.

2Tes 2.15;2Tim 1.13;1Tim 1.15;1Tim 4.9;1Tim 6.3;2Tim 2.2;1Tim 1.10;1Tim 6.3;2Tim 4.3;Tit 2.1;

10În adevăr, mai ales printre cei tăiați împrejur, sunt mulți nesupuși, flecari și amăgitori,

1Tim 1.6;Rom 16.18;

11cărora trebuie să li se astupe gura. Ei buimăcesc familii întregi, învățând pe oameni, pentru un câștig urât, lucruri, pe care nu trebuie să le învețe.

Fapt 15.1;Mat 23.14;2Tim 3.6;1Tim 6.5;

12Unul dintre ei, chiar prooroc al lor, a zis: "Cretanii sunt totdeauna niște mincinoși, niște fiare rele, niște pântece leneșe."

Fapt 17.28;

13Mărturia aceasta este adevărată. De aceea mustră-i aspru, ca să fie sănătoși în credință,

2Cor 13.10;2Tim 4.2;Tit 2.2;

14și să nu se țină de basme evreiești, și de porunci date de oameni, care se întorc de la adevăr.

1Tim 1.4;1Tim 4.7;2Tim 4.4;Isa 29.13;Mat 15.9;Col 2.22;

15Totul este curat pentru cei curați; dar pentru cei necurați și necredincioși, nimic nu este curat: până și mintea și cugetul le sunt spurcate.

Luc 11.39-41;Rom 14.14-20;1Cor 6.12;1Cor 10.23-25;1Tim 4.3-4;Rom 14.33;

16Ei se laudă că cunosc pe Dumnezeu, dar cu faptele Îl tăgăduiesc, căci sunt o scârbă: nesupuși, și netrebnici pentru orice faptă bună.

2Tim 3.5;Iuda 4;Rom 1.28;2Tim 3.8;

## < 2 >

1Tu însă, vorbește lucruri care se potrivesc cu învățătura sănătoasă.

1Tim 1.10;1Tim 6.3;2Tim 1.13;Tit 1.9;

2Spune că cei bătrâni trebuie să fie treji, vrednici de cinste, cumpătați, sănătoși în credință, în dragoste, în răbdare.

Tit 1.13;

3Spune că femeile în vârstă trebuie să aibă o purtare cuviincioasă, să nu fie nici clevetitoare, nici dedate la vin; să învețe pe alții ce este bine,

1Tim 2.9-10;1Tim 3.11;1Pet 3.3-4;

4ca să învețe pe femeile mai tinere să-și iubească bărbați și copiii;

1Tim 5.14;

5să fie cumpătate, cu viața curată, să-și vadă de treburile casei, să fie bune, supuse bărbaților lor, pentru ca să nu se vorbească de rău Cuvântul lui Dumnezeu.

1Cor 14.34;Efes 5.22;Col 3.18;1Tim 2.11;1Pet 3.1-5;Rom 2.24;1Tim 6.1;

6Sfătuiește de asemenea pe tineri să fie cumpătați,

7și dă-te pe tine însuți pildă de fapte bune, în toate privințele. Iar în învățătură, dă dovadă de curăție, de vrednicie,

1Tim 4.12;1Pet 5.3;Efes 6.24;

8de vorbire sănătoasă și fără cusur, ca potrivnicul să rămână de rușine, și să nu poată să spună nimic rău de noi.

1Tim 6.3;Neem 5.9;1Tim 5.14;1Pet 2.12-15;1Pet 3.16;2Tes 3.14;

9Sfătuiește pe robi să fie supuși stăpânilor lor, să le fie pe plac în toate lucrurile, să nu le întoarcă vorba,

Efes 6.5;Col 3.22;1Tim 6.1-2;1Pet 2.18;Efes 5.24;

10să nu fure nimic, ci totdeauna să dea dovadă de o desăvârșită credincioșie, ca să facă în totul cinste învățăturii lui Dumnezeu, Mântuitorul nostru.

Mat 5.16;Filip 2.15;

11Căci harul lui Dumnezeu, care aduce mântuire pentru toți oamenii, a fost arătat,

Rom 5.15;Tit 3.4-5;1Pet 5.12;Luc 3.6;Ioan 1.9;1Tim 2.4;

12și ne învață s-o rupem cu păgânătatea și cu poftele lumești, și să trăim în veacul de acum cu cumpătare, dreptate și evlavie,

Luc 1.75;Rom 6.19;Efes 1.4;Col 1.22;1Tes 4.7;1Pet 4.2;1Ioan 2.16;

13așteptând fericita noastră nădejde și arătarea slavei marelui nostru Dumnezeu și Mântuitor Isus Hristos.

1Cor 1.7;Filip 3.20;2Pet 3.12;Fapt 24.15;Col 1.5-23;Tit 1.2;Tit 3.7;Col 3.4;2Tim 4.1-8;Evr 9.28;1Pet 1.7;1Ioan 3.2;

14El S-a dat pe Sine însuși pentru noi, ca să ne răscumpere din orice fărădelege, și să-Și curățească un norod care să fie al Lui, plin de râvnă pentru fapte bune.

Gal 1.4;Gal 2.20;Efes 5.2;1Tim 2.6;Evr 9.14;Ex 15.16;Ex 19.5;Deut 7.6;Deut 14.2;Deut 26.18;1Pet 2.9;Efes 2.10;Tit 3.8;

15Spune lucrurile acestea, sfătuiește și mustră cu deplină putere. Nimeni să nu te disprețuiască.

2Tim 4.2;1Tim 4.12;

## 1 < 3

1Adu-le aminte să fie supuși stăpânirilor și dregătorilor, să-i asculte, să fie gata să facă orice lucru bun,

Rom 13.1;1Pet 2.13;Col 1.10;2Tim 2.21;Evr 13.21;

2să nu vorbească de rău pe nimeni, să nu fie gata de ceartă, ci cumpătați, plini de blândețe față de toți oamenii.

Efes 4.31;2Tim 2.24-25;Filip 4.5;Efes 4.2;Col 3.12;

3Căci și noi eram altă dată fără minte, neascultători, rătăciți, robiți de tot felul de pofte și de plăceri, trăind în răutate și în pizmă, vrednici să fim urâți și urându-ne unii pe alții.

1Cor 6.11;Efes 2.1;Col 1.21;Col 3.7;1Pet 4.3;

4Dar, când s-a arătat bunătatea lui Dumnezeu, Mântuitorul nostru, și dragostea Lui de oameni,

Tit 2.11;1Tim 2.3;

5El ne-a mântuit, nu pentru faptele, făcute de noi în neprihănire, ci pentru îndurarea Lui, prin spălarea nașterii din nou și prin înnoirea făcută de Duhul Sfânt,

Rom 3.20;Rom 9.11;Rom 11.6;Gal 2.16;Efes 2.4-9;2Tim 1.9;Ioan 3.3-5;Efes 5.26;1Pet 3.21;

6pe care L-a vărsat din belșug peste noi, prin Isus Hristos, Mântuitorul nostru;

Ezec 36.25;Ioel 2.18;Ioan 1.16;Fapt 2.23;Fapt 10.45;Rom 5.5;

7pentru ca, odată socotiți neprihăniți prin harul Lui, să ne facem, în nădejde, moștenitori ai vieții veșnice.

Rom 3.24;Gal 2.16;Tit 2.11;Rom 8.23-24;Tit 1.2;

8Adevărat este cuvântul acesta, și vreau să spui apăsat aceste lucruri, pentru ca cei ce au crezut în Dumnezeu, să caute să fie cei dintâi în fapte bune. Iată ce este bine și de folos pentru oameni!

1Tim 1.15;Tit 1.9;Tit 3.1;Tit 3.14;Tit 2.14;

9Dar de întrebările nebune, de înșirările de neamuri, de certuri și ciorovăieli privitoare la Lege, ferește-te, căci sunt nefolositoare și zadarnice.

1Tim 1.4;2Tim 2.23;Tit 1.14;2Tim 2.14;

10După întâia și a doua mustrare, depărtează-te de cel ce aduce dezbinări,

2Cor 13.2;Mat 18.17;Rom 16.17;2Tes 3.6-14;2Tim 3.5;2Ioan 10;

11căci știm că un astfel de om este un stricat și păcătuiește, de la sine fiind osândit.

Fapt 13.46;

12Când voi trimite la tine pe Artema sau pe Tihic, grăbește-te să vii la mine în Nicopoli, căci acolo m-am hotărât să iernez.

Fapt 20.4;2Tim 4.12;

13Ai grijă de legiuitorul Zena și Apolo să nu ducă lipsă de nimic din ce le trebuie pentru călătoria lor.

Fapt 8.24;

14Trebuie ca și ai noștri să se deprindă să fie cei dintâi în fapte bune, pentru nevoile grabnice, și să nu stea neroditori.

Tit 3.8;Rom 15.28;Filip 1.11;Filip 4.17;Col 1.10;2Pet 1.8;

15Toți cei ce sunt cu mine îți trimit sănătate. Spune sănătate celor ce ne iubesc în credință. Harul să fie cu voi cu toți! Amin.