### EPISTOLA LUI PAVEL CĂTRE COLOSENI

## 1 > 3 4

1Pavel, apostol al lui Isus Hristos, prin voia lui Dumnezeu, și fratele Timotei,

Efes 1.1;

2către sfinții și frații credincioși în Hristos, care sunt în Colose: Har și pace de la Dumnezeu, Tatăl nostru, și de la Domnul Isus Hristos.

1Cor 4.17;Efes 6.21;Gal 1.3;

3Mulțumim lui Dumnezeu, Tatăl Domnului nostru Isus Hristos, căci ne rugăm neîncetat pentru voi,

1Cor 1.4;Efes 1.16;Filip 1.3;Filip 4.6;

4și am auzit despre credința voastră în Hristos Isus, și despre dragostea, pe care o aveți față de toți sfinții,

Efes 1.15;Col 1.9;Filim 5;Evr 6.10;

5din pricina nădejdii care vă așteaptă în ceruri și despre care ați auzit mai înainte în cuvântul adevărului Evangheliei,

2Tim 4.8;1Pet 1.4;

6care a ajuns până la voi și este în toată lumea, unde dă roade și merge crescând, ca și între voi. Și aceasta, din ziua în care ați auzit și ați cunoscut harul lui Dumnezeu, în adevăr,

Mat 24.14;Marc 16.15;Rom 10.18;Col 1.23;Marc 4.8;Ioan 15.16;Filip 1.11;2Cor 6.1;Efes 3.2;Tit 2.11;1Pet 5.12;

7cum ați învățat de la Epafras, preaiubitul nostru tovarăș de slujbă. El este un credincios slujitor al lui Hristos pentru voi,

Col 4.12;Filim 23;2Cor 11.23;1Tim 4.6;

8și ne-a vorbit despre dragostea voastră în Duhul.

Rom 15.30;

9De aceea și noi, din ziua când am auzit aceste lucruri, nu încetăm să ne rugăm pentru voi, și să cerem să vă umpleți de cunoștința voii Lui, în orice fel de înțelepciune și pricepere duhovnicească;

Efes 1.15-16;Col 1.3-4;1Cor 1.5;Rom 12.2;Efes 10.17;Efes 1.8;

10pentru ca astfel să vă purtați într-un chip vrednic de Domnul, ca să-I fiți plăcuți în orice lucru: aducând roade în tot felul de fapte bune, și crescând în cunoștința lui Dumnezeu:

Efes 4.1;Filip 1.27;1Tes 2.12;1Tes 4.1;Ioan 15.16;2Cor 9.8;Filip 1.11;Tit 3.1;Evr 13.21;

11întăriți, cu toată puterea, potrivit cu tăria slavei Lui, pentru orice răbdare și îndelungă răbdare, cu bucurie,

Efes 3.16;Efes 6.10;Efes 4.2;Fapt 5.41;Rom 5.3;

12mulțumind Tatălui, care v-a învrednicit să aveți parte de moștenirea sfinților, în lumină.

Efes 5.20;Col 3.15;Fapt 26.18;Efes 1.11;

13El ne-a izbăvit de sub puterea întunericului, și ne-a strămutat în Împărăția Fiului dragostei Lui,

Efes 6.12;Evr 2.14;1Pet 2.9;1Tes 2.12;2Pet 1.11;

14în care avem răscumpărarea, prin sângele Lui, iertarea păcatelor.

Efes 1.7;

15El este chipul Dumnezeului celui nevăzut, cel întâi născut din toată zidirea.

2Cor 4.4;Evr 1.3;Apoc 3.14;

16Pentru că prin El au fost făcute toate lucrurile care sunt în ceruri și pe pământ, cele văzute și cele nevăzute: fie scaune de domnii, fie dregătorii, fie domnii, fie stăpâniri. Toate au fost făcute prin El și pentru El.

Ioan 1.3;1Cor 8.6;Efes 3.6;Evr 1.2;Rom 8.38;Efes 1.21;Col 2.10-15;1Pet 3.22;Rom 11.36;Evr 2.10;

17El este mai înainte de toate lucrurile, și toate se țin prin El.

Ioan 1.1-3;Ioan 17.5;1Cor 8.6;

18El este Capul trupului, al Bisericii. El este începutul, cel întâi născut dintre cei morți, pentru ca în toate lucrurile să aibă întâietatea.

1Cor 11.3;Efes 1.10-22;Efes 4.15;Efes 5.23;Fapt 26.23;1Cor 15.20-23;Apoc 1.5;

19Căci Dumnezeu a vrut ca toată plinătatea să locuiască în El,

Ioan 1.16;Ioan 3.34;Col 2.9;Col 3.11;

20și să împace totul cu Sine prin El, atât ce este pe pământ cât și ce este în ceruri, făcând pace, prin sângele crucii Lui.

Efes 2.14-16;2Cor 5.18;Efes 1.10;

21Și pe voi, care odinioară erați străini și vrăjmași prin gândurile și prin faptele voastre rele, El v-a împăcat acum

Efes 2.1-19;Efes 4.18;Tit 1.15-16;

22prin trupul Lui de carne, prin moarte, ca să vă facă să vă înfățișați înaintea Lui sfinți, fără prihană și fără vină;

Efes 2.15-16;Luc 1.75;Efes 1.41;Efes 5.27;1Tes 4.7;Tit 2.14;Iuda 24;

23negreșit, dacă rămâneți și mai departe întemeiați și neclintiți în credință, fără să vă abateți de la nădejdea Evangheliei, pe care ați auzit-o, care a fost propovăduită oricărei făpturi de sub cer, și al cărei slujitor am fost făcut eu, Pavel.

Efes 3.17;Col 2.7;Ioan 15.6;Rom 10.18;Col 1.6;Fapt 1.17;2Cor 3.6;2Cor 4.1;2Cor 5.18;Efes 3.7;Col 1.25;1Tim 2.7;

24Mă bucur acum în suferințele mele pentru voi; și în trupul meu, împlinesc ce lipsește suferințelor lui Hristos, pentru trupul Lui, care este Biserica.

Rom 5.3;2Cor 7.4;Efes 3.1-13;2Cor 1.5-6;Filip 3.10;2Tim 1.8;2Tim 2.10;Efes 1.23;

25Slujitorul ei am fost făcut eu, după isprăvnicia, pe care mi-a dat-o Dumnezeu pentru voi ca să întregesc Cuvântul lui Dumnezeu.

1Cor 9.17;Gal 2.7;Efes 3.2;Col 1.23;

26Vreau să zic: taina ținută ascunsă din veșnicii și în toate veacurile, dar descoperită acum sfinților Lui,

Rom 16.25;1Cor 2.7;Efes 3.9;Mat 13.11;2Tim 1.10;

27cărora Dumnezeu a voit să le facă cunoscut care este bogăția slavei tainei acesteia între Neamuri, și anume: Hristos în voi, nădejdea slavei.

2Cor 2.14;Rom 9.23;Efes 1.7;Efes 3.8;1Tim 1.1;

28Pe El Îl propovăduim noi, și sfătuim pe orice om, și învățăm pe orice om în toată înțelepciunea, ca să înfățișăm pe orice om, desăvârșit în Hristos Isus.

Fapt 20.20-31;2Cor 11.2;Efes 5.27;Col 1.22;

29Iată la ce lucrez eu, și mă lupt după lucrarea puterii Lui, care lucrează cu tărie în mine.

1Cor 15.10;Col 2.1;Efes 1.19;Efes 3.7-20;

## < 2 > 4

1Vreau, în adevăr, să știți cât de mare luptă duc pentru voi, pentru cei din Laodicea și pentru toți cei ce nu mi-au văzut fața în trup;

Filip 1.30;Col 1.29;1Tes 2.2;

2pentru ca să li se îmbărbăteze inimile, să fie uniți în dragoste, și să capete toate bogățiile plinătății de pricepere, ca să cunoască taina lui Dumnezeu Tatăl, adică pe Hristos,

2Cor 1.6;Col 3.14;Filip 3.8;Col 1.9;

3în care sunt ascunse toate comorile înțelepciunii și ale științei.

1Cor 1.24;1Cor 2.6-7;Efes 1.8;Col 1.9;

4Spun lucrul acesta, pentru ca nimeni să nu vă înșele prin vorbiri amăgitoare.

Rom 16.18;2Cor 11.13;Efes 4.14;Efes 5.6;Col 2.8-18;

5Căci măcar că sunt departe cu trupul, totuși cu duhul sunt cu voi, și privesc cu bucurie la buna rânduială care domnește între voi și la tăria credinței voastre în Hristos.

1Cor 5.3;1Tes 2.17;1Cor 14.40;1Pet 5.9;

6Astfel dar, după cum ați primit pe Hristos Isus, Domnul, așa să și umblați în El,

1Tes 4.1;Iuda 3;

7fiind înrădăcinați și zidiți în El, întăriți prin credință, după învățăturile care v-au fost date, și sporind în ea cu mulțumiri către Dumnezeu.

8Luați seama ca nimeni să nu vă fure cu filozofia și cu o amăgire deșartă, după datina oamenilor, după învățăturile începătoare ale lumii, și nu după Hristos.

Ier 29.8;Rom 16.17;Efes 5.6;Col 2.18;Evr 13.9;Mat 15.2;Gal 1.14;Col 2.22;Gal 4.3-9;Col 2.20;

9Căci în El locuiește trupește toată plinătatea Dumnezeirii.

Ioan 1.14;Col 1.19;

10Voi aveți totul deplin în El, care este Capul oricărei domnii și stăpâniri.

Ioan 1.16;Efes 1.20-21;1Pet 3.22;Col 1.16;

11În El ați fost tăiați împrejur, nu cu o tăiere împrejur, făcută de mână, ci cu tăierea împrejur a lui Hristos, în dezbrăcarea de trupul poftelor firii noastre pământești,

Deut 10.16;Deut 30.6;Ier 4.4;Rom 2.29;Filip 3.3;Rom 6.6;Efes 4.22;Col 3.8-9;

12fiind îngropați împreună cu El, prin botez, și înviați în El și împreună cu El, prin credința în puterea lui Dumnezeu, care L-a înviat din morți.

Rom 6.4;Col 3.1;Efes 1.19;Efes 3.7;Fapt 2.24;

13Pe voi, care erați morți în greșelile voastre și în firea voastră pământească netăiată împrejur, Dumnezeu v-a adus la viață împreună cu El, după ce ne-a iertat toate greșelile.

Efes 2.1-11;

14A șters zapisul cu poruncile lui, care stătea împotriva noastră și ne era potrivnic, și l-a nimicit, pironindu-l pe cruce.

Efes 2.15-16;

15A dezbrăcat domniile și stăpânirile, și le-a făcut de ocară înaintea lumii, după ce a ieșit biruitor asupra lor prin cruce.

Gen 3.15;Ps 68.18;Isa 53.12;Mat 12.29;Luc 10.18;Luc 11.22;Ioan 12.31;Ioan 16.11;Efes 4.8;Evr 2.14;Efes 6.12;

16Nimeni dar să nu vă judece cu privire la mâncare sau băutură, sau cu privire la o zi de sărbătoare, cu privire la o lună nouă, sau cu privire la o zi de Sabat,

Rom 14.3-10;Rom 14.13;Rom 14.2-17;1Cor 8.8;Rom 14.5;Gal 4.10;

17care sunt umbra lucrurilor viitoare, dar trupul este al lui Hristos.

Evr 8.5;Evr 9.9;Evr 10.1;

18Nimeni să nu vă răpească premiul alergării, făcându-și voia lui însuși printr-o smerenie și închinare la îngeri, amestecându-se în lucruri pe care nu le-a văzut, umflat de o mândrie deșartă, prin gândurile firii lui pământești,

Col 2.4;Ezec 13.3;1Tim 1.7;

19și nu se ține strâns de Capul din care tot trupul, hrănit și bine închegat, cu ajutorul încheieturilor și legăturilor, își primește creșterea pe care i-o dă Dumnezeu.

Efes 4.15-16;

20Dacă ați murit împreună cu Hristos față de învățăturile începătoare ale lumii, de ce, ca și cum ați trăi încă în lume, vă supuneți la porunci ca acestea:

Rom 6.3-5;Rom 7.4-6;Gal 2.19;Efes 2.15;Col 2.8;

21"Nu lua, nu gusta, nu atinge cutare lucru!"

Gal 4.3-9;1Tim 4.3;

22Toate aceste lucruri, care pier odată cu întrebuințarea lor, și sunt întemeiate pe porunci și învățături omenești,

Isa 29.13;Mat 15.9;Tit 1.14;

23au, în adevăr, o înfățișare de înțelepciune, într-o închinare voită, o smerenie și asprime față de trup, dar nu sunt de nici un preț împotriva gâdilării firii pământești.

1Tim 4.8;Col 2.18;

## 1 < 3 >

1Dacă deci ați înviat împreună cu Hristos, să umblați după lucrurile de sus, unde Hristos stă la dreapta lui Dumnezeu.

Rom 6.5;Efes 2.6;Col 2.12;Rom 8.34;Efes 1.20;

2Gândiți-vă la lucrurile de sus, nu la cele de pe pământ.

3Căci voi ați murit, și viața voastră este ascunsă cu Hristos în Dumnezeu.

Rom 6.2;Gal 2.20;Col 2.20;2Cor 5.7;Col 1.5;

4Când Se va arăta Hristos, viața voastră, atunci vă veți arăta și voi împreună cu El în slavă.

1Ioan 3.2;Ioan 11.25;Ioan 14.6;1Cor 15.43;Filip 3.21;

5De aceea, omorâți mădularele voastre care sunt pe pământ: curvia, necurăția, patima, pofta rea, și lăcomia, care este o închinare la idoli.

Rom 8.13;Gal 5.24;Rom 6.13;Efes 5.3;1Tes 4.5;Efes 5.5;

6Din pricina acestor lucruri vine mânia lui Dumnezeu peste fiii neascultării.

Rom 1.18;Efes 5.6;Apoc 22.15;Efes 2.2;

7Din numărul lor erați și voi odinioară, când trăiați în aceste păcate.

Rom 6.19-20;Rom 7.5;1Cor 6.11;Efes 2.2;Tit 3.3;

8Dar acum lăsați-vă de toate aceste lucruri: de mânie, de vrăjmășie, de răutate, de clevetire, de vorbele rușinoase, care v-ar putea ieși din gură.

Efes 4.22;Evr 12.1;Iac 1.21;1Pet 2.1;Efes 4.29;Efes 5.4;

9Nu vă mințiți unii pe alții, întrucât v-ați dezbrăcat de omul cel vechi, cu faptele lui,

Lev 19.11;Efes 4.25;Efes 4.22-24;

10și v-ați îmbrăcat cu omul cel nou, care se înnoiește spre cunoștință, după chipul Celui ce l-a făcut.

Rom 12.2;Efes 4.23-24;Efes 2.10;

11Aici nu mai este nici Grec, nici Iudeu, nici tăiere împrejur, nici netăiere împrejur, nici Barbar, nici Schit, nici rob, nici slobod, ci Hristos este totul și în toți.

Rom 10.12;1Cor 12.13;Gal 3.28;Gal 5.6;Efes 6.8;Efes 1.23;

12Astfel dar, ca niște aleși ai lui Dumnezeu, sfinți și preaiubiți, îmbrăcați-vă cu o inimă plină de îndurare, cu bunătate, cu smerenie, cu blândețe, cu îndelungă răbdare.

Efes 4.24;1Tes 1.4;1Pet 1.2;2Pet 4.10;Gal 5.22;Efes 4.2-32;Filip 2.1;

13Îngăduiți-vă unii pe alții, și, dacă unul are pricină să se plângă de altul, iertați-vă unul pe altul. Cum v-a iertat Hristos, așa iertați-vă și voi.

Marc 11.25;Efes 4.2-32;

14Dar mai presus de toate acestea, îmbrăcați-vă cu dragostea, care este legătura desăvârșirii.

1Pet 4.8;Ioan 13.34;Rom 13.8;1Cor 13;Efes 5.2;Col 2.2;1Tes 4.9;1Tim 1.5;1Ioan 3.23;1Ioan 4.21;Efes 4.3;

15Pacea lui Hristos, la care ați fost chemați, ca să alcătuiți un singur trup, să stăpânească în inimile voastre, și fiți recunoscători.

Rom 14.17;Filip 4.7;1Cor 7.15;Efes 2.16-17;Efes 4.4;Col 2.7;Col 3.17;

16Cuvântul lui Hristos să locuiască din belșug în voi în toată înțelepciunea. Învățați-vă și sfătuiți-vă unii pe alții cu psalmi, cu cântări de laudă și cu cântări duhovnicești, cântând lui Dumnezeu cu mulțumire în inima voastră.

1Cor 14.26;Efes 5.19;Col 4.6;

17Și orice faceți, cu cuvântul sau cu fapta, să faceți totul în Numele Domnului Isus, și mulțumiți, prin El, lui Dumnezeu Tatăl.

1Cor 10.31;Rom 1.8;Efes 5.20;Col 1.12;Col 2.7;1Tes 5.18;Evr 13.15;

18Nevestelor, fiți supuse bărbaților voștri, cum se cuvine în Domnul.

Efes 5.22;Tit 2.5;1Pet 3.1;Efes 5.3;

19Bărbaților, iubiți-vă nevestele, și nu țineți necaz pe ele.

Efes 5.25-33;1Pet 3.7;Efes 4.31;

20Copii, ascultați de părinții voștri în toate lucrurile, căci lucrul acesta place Domnului.

Efes 6.1;Efes 5.24;Tit 2.9;

21Părinților, nu întărâtați pe copiii voștri, ca să nu-și piardă nădejdea.

Efes 6.4;

22Robilor, ascultați în toate lucrurile pe stăpânii voștri pământești; nu numai când sunteți sub ochii lor, ca cei ce caută să placă oamenilor, ci cu curăție de inimă, ca unii care vă temeți de Domnul.

Efes 6.5;1Tim 6.1;Tit 2.9;1Pet 2.18;Col 3.20;Filim 16;

23Orice faceți, să faceți din toată inima, ca pentru Domnul, nu ca pentru oameni,

Efes 6.6-7;

24ca unii care știți că veți primi de la Domnul răsplata moștenirii. Voi slujiți Domnului Hristos.

Efes 6.8;1Cor 7.22;

25Căci cine umblă cu strâmbătate, își va primi plata după strâmbătatea, pe care a făcut-o; și nu se are în vedere fața omului.

Rom 2.11;Efes 6.9;1Pet 1.17;Deut 10.17;

## 1 2 < 4

1Stăpânilor, dați robilor voștri ce le datorați, și ce li se cuvine, căci știți că și voi aveți un Stăpân în cer.

Efes 6.9;

2Stăruiți în rugăciune, vegheați în ea cu mulțumiri.

Luc 18.1;Rom 12.12;Efes 6.18;1Tes 5.17-18;Col 2.7;Col 3.15;

3Rugați-vă tot odată și pentru noi, ca Dumnezeu să ne deschidă o ușă pentru Cuvânt, ca să putem vesti taina lui Hristos, pentru care iată, mă găsesc în lanțuri:

Efes 6.19;2Tes 3.1;1Cor 16.9;2Cor 2.12;Mat 13.11;1Cor 4.1;Efes 6.19;Col 1.26;Col 2.2;Efes 6.20;Filip 1.7;

4ca s-o fac cunoscut așa cum trebuie să vorbesc despre ea.

5Purtați-vă cu înțelepciune față de cei de afară; răscumpărați vremea.

Efes 5.15;1Tes 4.12;Efes 5.16;

6Vorbirea voastră să fie totdeauna cu har, dreasă cu sare, ca să știți cum trebuie să răspundeți fiecăruia.

Col 3.16;Marc 9.50;1Pet 3.15;

7Tot ce este cu privire la mine, vă va spune Tihic, fratele preaiubit și slujitorul credincios, tovarășul meu de slujbă în Domnul.

Efes 6.21;

8Vi l-am trimis înadins, ca să luați cunoștință despre starea noastră, și să vă mângâie inimile.

Efes 6.22;

9L-am trimis împreună cu Onisim, fratele credincios și preaiubit, care este dintr-ai voștri. Ei vă vor spune tot ce se petrece pe aici.

Filim 10;

10Aristarh, tovarășul meu de temniță, vă trimite sănătate; tot așa și Marcu, vărul lui Barnaba (cu privire la care ați primit porunci... dacă vine la voi, să-l primiți bine),

Fapt 19.29;Fapt 20.4;Fapt 27.2;Filim 24;Fapt 15.37;2Tim 4.11;

11și Isus, zis Iust: ei sunt din numărul celor tăiați împrejur, și singurii care au lucrat împreună cu mine pentru Împărăția lui Dumnezeu, oameni care mi-au fost de mângâiere.

12Epafra, care este dintr-ai voștri, vă trimite sănătate. El, rob al lui Hristos, totdeauna se luptă pentru voi în rugăciunile sale, pentru ca, desăvârșiți și deplin încredințați, să stăruiți în voia lui Dumnezeu.

Col 1.7;Filim 23;Rom 15.30;Mat 5.48;1Cor 2.6;1Cor 14.20;Filip 3.15;Evr 5.14;

13Căci vă mărturisesc că are o mare râvnă pentru voi, pentru cei din Laodicea și pentru cei din Ierapole.

14Luca, doctorul preaiubit, și Dima, vă trimit sănătate.

2Tim 4.11;2Tim 4.10;Filim 24;

15Spuneți sănătate fraților din Laodicea, și lui Nimfa, și Bisericii din casa lui.

Rom 16.5;1Cor 16.19;

16După ce va fi citită această epistolă la voi, faceți așa ca să fie citită și în Biserica Laodicenilor; și voi, la rândul vostru, să citiți epistola care vă va veni din Laodicea.

1Tes 5.27;

17Și spuneți lui Arhip: "Ia seama să împlinești bine slujba pe care ai primit-o în Domnul."

Filim 2;1Tim 4.6;

18Urarea de sănătate este cu mâna mea: Pavel. Aduceți-vă aminte de lanțurile mele. Harul să fie cu voi! Amin.

1Cor 16.21;2Tes 3.17;Evr 13.3;Evr 13.25;