### EVANGHELIA DUPĂ MATEI

Cartea neamului lui Isus Hristos.

## 1 > 3 6 9 12 15 18 21 24 27 28

1Cartea neamului lui Isus Hristos, fiul lui David, fiul lui Avraam.

Luc 3.23;Ps 132.11;Isa 11.1;Ier 23.5;Mat 22.42;Ioan 7.42;Fapt 2.30;Fapt 13.23;Rom 1.3;Gen 12.3;Gen 22.18;Gal 3.16;

2Avraam a născut pe Isaac; Isaac a născut pe Iacov; Iacov a născut pe Iuda și frații lui;

Gen 21.2-3;Gen 25.26;Gen 29.35;

3Iuda a născut pe Fares și Zara, din Tamar; Fares a născut pe Esrom; Esrom a născut pe Aram;

Gen 38.27;Rut 4.18;1Cron 2.5-etc;

4Aram a născut pe Aminadab; Aminadab a născut pe Naason; Naason a născut pe Salmon;

5Salmon a născut pe Boaz, din Rahab; Boaz a născut pe Obed, din Rut; Obed a născut pe Iese;

6Iese a născut pe împăratul David. Împăratul David a născut pe Solomon, din văduva lui Urie;

1Sam 16.1;1Sam 17.12;2Sam 12.24;

7Solomon a născut pe Roboam; Roboam a născut pe Abia; Abia a născut pe Asa;

1Cron 3.3;

8Asa a născut pe Iosafat; Iosafat a născut pe Ioram; Ioram a născut pe Ozia;

9Ozia a născut pe Ioatam; Ioatam a născut pe Ahaz; Ahaz a născut pe Ezechia;

10Ezechia a născut pe Manase; Manase a născut pe Amon; Amon a născut pe Iosia;

2Împ 20.21;1Cron 13;

11Iosia a născut pe Iehonia și frații lui, pe vremea strămutării în Babilon.

1Cron 3.15-16;2Împ 24.14-16;2Împ 25.11;2Cron 36.10-20;Ier 27.20;Ier 39.9;Ier 52.11-30;Dan 1.2;

12După strămutarea în Babilon, Iehonia a născut pe Salatiel; Salatiel a născut pe Zorobabel;

1Cron 3.17-19;Ezra 3.2;Ezra 5.2;Neem 12.1;Hag 1.1;

13Zorobabel a născut pe Abiud; Abiud a născut pe Eliachim; Eliachim a născut pe Azor;

14Azor a născut pe Sadoc; Sadoc a născut pe Achim; Achim a născut pe Eliud;

15Eliud a născut pe Eleazar; Eleazar a născut pe Matan; Matan a născut pe Iacov;

16Iacov a născut pe Iosif, bărbatul Mariei, din care S-a născut Isus, care Se cheamă Hristos.

17Deci, de la Avraam până la David, sunt patrusprezece neamuri de toate; de la David până la strămutarea în Babilon sunt patrusprezece neamuri; și de la strămutarea în Babilon până la Hristos, sunt patrusprezece neamuri.

Nașterea lui Isus Hristos.

18Iar nașterea lui Isus Hristos a fost așa: Maria, mama Lui, era logodită cu Iosif; și înainte ca să locuiască ei împreună, ea s-a aflat însărcinată de la Duhul Sfânt.

Luc 1.27;Luc 1.35;

19Iosif, bărbatul ei, era un om neprihănit, și nu voia s-o facă de rușine înaintea lumii; de aceea și-a pus de gând s-o lase pe ascuns.

Deut 24.1;

20Dar pe când se gândea el la aceste lucruri, i s-a arătat în vis un înger al Domnului, și i-a zis: "Iosife, fiul lui David, nu te teme să iei la tine pe Maria, nevasta ta, căci ce s-a zămislit în ea, este de la Duhul Sfânt.

Luc 1.35;

21Ea va naște un Fiu, și-i vei pune numele Isus, pentru că El va mântui pe poporul Lui de păcatele sale."

Luc 1.31;Fapt 4.12;Fapt 5.31;Fapt 13.23-38;

22Toate aceste lucruri s-au întâmplat ca să se împlinească ce vestise Domnul prin proorocul, care zice:

23"Iată, fecioara va fi însărcinată, va naște un fiu, și-i vor pune numele Emanuel", care, tălmăcit, înseamnă: "Dumnezeu este cu noi".

Isa 7.14;

24Când s-a trezit Iosif din somn, a făcut cum îi poruncise îngerul Domnului; și a luat la el pe nevasta sa.

25Dar n-a cunoscut-o, până ce ea a născut un fiu. Și el i-a pus numele Isus.

Ex 13.2;Luc 2.7-21;

Magii la Ierusalim. - Irod.

## < 2 > 6 9 12 15 18 21 24 27 28

1După ce S-a născut Isus în Betleemul din Iudea, în zilele împăratului Irod, iată că au venit niște magi din Răsărit la Ierusalim,

Luc 2.4-7;Gen 10.30;Gen 25.6;1Împ 4.30;

2și au întrebat: "Unde este Împăratul de curând născut al Iudeilor? Fiindcă I-am văzut steaua în Răsărit, și am venit să ne închinăm Lui."

Luc 2.11;Num 24.17;Isa 60.3;

3Când a auzit împăratul Irod acest lucru, s-a tulburat mult; și tot Ierusalimul s-a tulburat împreună cu el.

4A adunat pe toți preoții cei mai de seamă și pe cărturarii norodului, și a căutat să afle de la ei unde trebuia să Se nască Hristosul.

2Cron 36.14;2Cron 34.13;Mal 2.7;

5"În Betleemul din Iudea", i-au răspuns ei, "căci iată ce a fost scris prin proorocul:

6"Și tu, Betleeme, țara lui Iuda, nu ești nicidecum cea mai neînsemnată dintre căpeteniile lui Iuda; căci din tine va ieși o Căpetenie, care va fi Păstorul poporului Meu Israel."

Mic 5.2;Ioa 7.42;Apoc 2.27;

7Atunci Irod a chemat în ascuns pe magi, și a aflat întocmai de la ei vremea în care se arătase steaua.

8Apoi i-a trimis la Betleem, și le-a zis: "duceți-vă de cercetați cu de-amănuntul despre Prunc: și când Îl veți găsi, dați-mi și mie de știre, ca să vin și eu să mă închin Lui."

9După ce au ascultat pe împăratul, magii au plecat. Și iată că steaua, pe care o văzuseră în Răsărit, mergea înaintea lor, până ce a venit și s-a oprit deasupra locului unde era Pruncul.

10Când au văzut ei steaua, n-au mai putut de bucurie.

11Au intrat în casă, au văzut Pruncul cu Maria, mama Lui, s-au aruncat cu fața la pământ, și I s-au închinat; apoi și-au deschis vistieriile, și I-au adus daruri: aur, tămâie și smirnă.

Ps 72.10;Isa 60.6;

12În urmă, au fost înștiințați de Dumnezeu în vis să nu mai dea pe la Irod, și s-au întors în țara lor pe un alt drum.

Mat 1.20;

Fuga în Egipt. Omorârea pruncilor.

13După ce au plecat magii, un înger al Domnului se arată în vis lui Iosif, și-i zice: "Scoală-te, ia Pruncul și pe mama Lui, fugi în Egipt, și rămâi acolo până îți voi spune eu; căci Irod are să caute Pruncul, ca să-L omoare."

14Iosif s-a sculat, a luat Pruncul și pe mama lui, noaptea, și a plecat în Egipt.

15Acolo a rămas până la moartea lui Irod, ca să se împlinească ce fusese vestit de Domnul prin proorocul care zice: "Am chemat pe Fiul Meu din Egipt."

Osea 11.1;

16Atunci Irod, când a văzut că fusese înșelat de magi, s-a mâniat foarte tare, și a trimis să omoare pe toți pruncii de parte bărbătească, de la doi ani în jos, care erau în Betleem și în toate împrejurimile lui, potrivit cu vremea, pe care o aflase întocmai de la magi.

17Atunci s-a împlinit ce fusese vestit prin proorocul Ieremia, care zice:

Ier 31.15;

18"Un țipăt s-a auzit în Rama, plângere, și bocet mult: Rahela își jelea copiii, și nu voia să fie mângâiată, pentru că nu mai erau."

Moartea lui Irod. Întoarcerea din Egipt.

19După ce a murit Irod, un înger al Domnului se arată în vis lui Iosif, în Egipt,

20și-i zice: "Scoală-te, ia Pruncul și pe mama Lui, și du-te în țara lui Israel, căci au murit cei ce căutau să ia viața Pruncului."

21Iosif s-a sculat, a luat Pruncul și pe mama Lui, și a venit în țara lui Israel.

22Dar când a auzit că în Iudea împărățește Arhelau, în locul tatălui său Irod, s-a temut să se ducă acolo; și, fiind înștiințat de Dumnezeu în vis, a plecat în părțile Galileii.

Mat 3.13;Luc 2.39;

23A venit acolo, și a locuit într-o cetate, numită Nazaret, ca să se împlinească ce fusese vestit prin prooroci: că El va fi chemat Nazarinean.

Ioan 1.45;Jud 13.5;1Sam 1.11;

Propovăduirea lui Ioan Botezătorul.

## 1 < 3 > 5 6 9 12 15 18 21 24 27 28

1În vremea aceea a venit Ioan Botezătorul, și propovăduia în pustia Iudeii.

Marc 1.4-15;Luc 3.2-3;Ioan 1.28;Ios 14.10;

2El zicea: "Pocăiți-vă, căci Împărăția cerurilor este aproape."

Dan 2.44;Mat 4.17;Mat 10.7;

3Ioan acesta este acela care fusese vestit prin proorocul Isaia, când zice: "Iată glasul celui ce strigă în pustie: "Pregătiți calea Domnului, neteziți-I cărările."

Isa 40.3;Marc 1.3;Luc 3.4;Ioan 1.23;Luc 1.76;

4Ioan purta o haină de păr de cămilă, și la mijloc era încins cu un brâu de curea. El se hrănea cu lăcuste și miere sălbatică.

Marc 1.6;2Împ 1.8;Zah 13.4;Lev 11.22;1Sam 14.25-26;

5Locuitorii din Ierusalim, din toată Iudea și din toate împrejurimile Iordanului, au început să iasă la el;

Marc 1.5;Luc 3.7;

6și, mărturisindu-și păcatele, erau botezați de el în râul Iordan.

Fapt 19.4-18;

7Dar când a văzut pe mulți din Farisei și din Saduchei că vin să primească botezul lui, le-a zis: "Pui de năpârci, cine v-a învățat să fugiți de mânia viitoare?

Mat 12.34;Mat 23.33;Luc 3.7-9;Rom 5.9;1Tes 1.10;

8Faceți dar roade vrednice de pocăința voastră.

9Și să nu credeți că puteți zice în voi înșivă: "Avem ca tată pe Avraam!" Căci vă spun că Dumnezeu din pietrele acestea poate să ridice fii lui Avraam.

Ioan 8.33-39;Fapt 13.26;Rom 4.1-16;

10Iată că securea a și fost înfiptă la rădăcina pomilor: deci, orice pom, care nu face rod bun, va fi tăiat și aruncat în foc.

Mat 7.19;Luc 13.7-9;Ioa 15.6;

11Cât despre mine, eu vă botez cu apă, spre pocăință; dar Cel ce vine după mine, este mai puternic decât mine, și eu nu sunt vrednic să-I duc încălțămintele. El vă va boteza cu Duhul Sfânt și cu foc.

Marc 1.8;Luc 3.16;Ioan 1.15-33;Fapt 1.5;Fapt 11.16;Fapt 19.4;Isa 4.4;Isa 44.3;Mal 3.2;Fapt 2.3-4;1Cor 12.13;

12Acela Își are lopata în mână, Își va curăți cu desăvârșire aria, și Își va strânge grâul în grânar; dar pleava o va arde într-un foc care nu se stinge."

Mal 3.3;Mal 4.1;Mat 13.30;

Botezul lui Isus Hristos.

13Atunci a venit Isus din Galilea la Iordan, la Ioan, ca să fie botezat de el.

Marc 1.9;Luc 3.21;Mat 2.22;

14Dar Ioan căuta să-l oprească. "Eu", zicea el, "am trebuință să fiu botezat de Tine, și Tu vii la mine?"

15Drept răspuns, Isus i-a zis: "Lasă-Mă acum, căci așa se cade să împlinim tot ce trebuie împlinit." Atunci Ioan L-a lăsat.

16De îndată ce a fost botezat, Isus a ieșit afară din apă. Și în clipa aceea cerurile s-au deschis, și a văzut pe Duhul lui Dumnezeu pogorându-Se în chip de porumbel și venind peste El.

Marc 1.10;Isa 11.2;Isa 42.1;Luc 3.22;Ioan 1.32-33;

17Și din ceruri s-a auzit un glas, care zicea: "Acesta este Fiul Meu preaiubit, în care Îmi găsesc plăcerea."

Ioan 12.28;Ps 2.7;Isa 42.1;Mat 12.18;Mat 17.5;Marc 1.11;Luc 9.35;Efes 1.6;Col 1.13;2Pet 1.17;

Ispitirea lui Isus Hristos.

## 1 < 4 > 6 9 12 15 18 21 24 27 28

1Atunci Isus a fost dus de Duhul în pustie, ca să fie ispitit de diavolul.

Marc 1.12;Luc 4.1;1Împ 18.12;Ezec 3.14;Ezec 8.3;Ezec 11.1-24;Ezec 40.2;Ezec 43.5;Fapt 8.39;

2Acolo a postit patruzeci de zile și patruzeci de nopți; la urmă a flămânzit.

3Ispititorul s-a apropiat de El, și i-a zis: "Dacă ești Fiul lui Dumnezeu, poruncește ca pietrele acestea să se facă pâini."

4Drept răspuns, Isus i-a zis: "Este scris: "Omul nu trăiește numai cu pâine, ci cu orice cuvânt care iese din gura lui Dumnezeu."

Deut 8.3;

5Atunci diavolul L-a dus în sfânta cetate, L-a pus pe streașina Templului,

Neem 11.1-18;Isa 48.2;Isa 52.1;Mat 27.53;Apoc 11.2;

6și I-a zis: "Dacă ești Fiul lui Dumnezeu, aruncă-Te jos; căci este scris: "El va porunci îngerilor Săi să vegheze asupra Ta; și ei Te vor lua pe mâini, ca nu cumva să Te lovești cu piciorul de vreo piatră."

Ps 91.11-12;

7"De asemenea este scris", a zis Isus: "Să nu ispitești pe Domnul, Dumnezeul tău."

Deut 6.16;

8Diavolul L-a dus apoi pe un munte foarte înalt, I-a arătat toate împărățiile lumii și strălucirea lor, și I-a zis:

9"Toate aceste lucruri Ți le voi da Ție, dacă Te vei arunca cu fața la pământ și Te vei închina mie."

10"Pleacă, Satano", i-a răspuns Isus. "Căci este scris: "Domnului, Dumnezeului tău să te închini și numai Lui să-I slujești."

Deut 6.13;Deut 10.20;Ios 24.14;1Sam 7.3;

11Atunci diavolul L-a lăsat. Și deodată au venit la Isus niște îngeri, și au început să-I slujească.

Evr 1.14;

Isus la Capernaum.

12Când a auzit Isus că Ioan fusese închis, a plecat în Galilea.

Marc 1.14;Luc 3.20;Luc 4.14-31;Ioan 4.43;

13A părăsit Nazaretul, și a venit de a locuit în Capernaum, lângă mare, în ținutul lui Zabulon și Neftali,

14ca să se împlinească ce fusese vestit prin proorocul Isaia, care zice:

15"Țara lui Zabulon și țara lui Neftali, înspre mare, dincolo de Iordan, Galilea Neamurilor,

Isa 9.1-2;

16Norodul acesta, care zăcea în întuneric, a văzut o mare lumină; și peste cei ce zăceau în ținutul și în umbra morții, a răsărit lumina."

Isa 42.7;Luc 2.32;

17De atunci încolo, Isus a început să propovăduiască, și să zică: "Pocăiți-vă, căci Împărăția cerurilor este aproape."

Marc 1.14-15;Mat 3.2;Mat 10.7;

Isus cheamă patru ucenici.

18Pe când trecea pe lângă marea Galileii, Isus a văzut doi frați: pe Simon, zis Petru, și pe fratele său Andrei, care aruncau o mreajă în mare; căci erau pescari.

Marc 1.16-18;Luc 5.2;Ioa 1.42;

19El le-a zis: "Veniți după Mine, și vă voi face pescari de oameni."

Luc 5.10-11;

20Îndată ei au lăsat mrejele, și au mers după El.

Marc 10.28;Luc 18.28;

21De-acolo a mers mai departe, și a văzut pe alți doi frați: pe Iacov, fiul lui Zebedei, și pe Ioan, fratele lui, care erau într-o corabie cu tatăl lor Zebedei, și își cârpeau mrejele. El i-a chemat.

Marc 1.19-20;Luc 5.10;

22Și îndată, ei au lăsat corabia și pe tatăl lor, și au mers după El.

Isus învață pe popor și tămăduiește pe bolnavi.

23Isus străbătea toată Galilea, învățând pe norod în sinagogi, propovăduind Evanghelia Împărăției, și tămăduind orice boală și orice neputință care era în norod.

Mat 9.35;Marc 1.21-39;Luc 4.15-44;Mat 24.14;Marc 1.14;Marc 1.34;

24I s-a dus vestea în toată Siria; și aduceau la El pe toți cei ce sufereau de felurite boli și chinuri: pe cei îndrăciți, pe cei lunatici și pe cei slăbănogi; și El îi vindeca.

25După El au mers multe noroade din Galilea, din Decapole, din Ierusalim, din Iudea și de dincolo de Iordan.

Marc 3.7;

Cuvântarea de pe munte. - Fericirile.

## 1 3 < 5 > 9 12 15 18 21 24 27 28

1Când a văzut Isus noroadele, S-a suit pe munte; și după ce a șezut jos, ucenicii Lui s-au apropiat de El.

Marc 3.13;

2Apoi a început să vorbească și să-i învețe astfel:

3Ferice de cei săraci în duh, căci a lor este Împărăția cerurilor!

Luc 6.20;Ps 51.17;Prov 16.19;Prov 29.23;Isa 57.15;Isa 66.2;

4Ferice de cei ce plâng, căci ei vor fi mângâiați!

Isa 61.2-3;Luc 6.21;Ioan 16.20;2Cor 1.7;Apoc 21.4;

5Ferice de cei blânzi, căci ei vor moșteni pământul!

Ps 37.11;Rom 4.13;

6Ferice de cei flămânzi și însetați după neprihănire, căci ei vor fi săturați!

Isa 55.1;Isa 65.13;

7Ferice de cei milostivi, căci ei vor avea parte de milă!

Ps 41.1;Mat 6.14;Marc 11.25;2Tim 1.16;Evr 6.10;Iac 2.13;

8Ferice de cei cu inima curată, căci ei vor vedea pe Dumnezeu!

Ps 15.2;Ps 24.4;Evr 12.14;1Cor 13.12;1Ioan 3.2-3;

9Ferice de cei împăciuitori, căci ei vor fi chemați fii ai lui Dumnezeu!

10Ferice de cei prigoniți din pricina neprihănirii, căci a lor este Împărăția cerurilor!

2Cor 4.17;2Tim 2.12;1Pet 3.14;

11Ferice va fi de voi când, din pricina Mea, oamenii vă vor ocărî, vă vor prigoni, și vor spune tot felul de lucruri rele și neadevărate împotriva voastră!

Luc 6.12;1Pet 4.14;

12Bucurați-vă și înveseliți-vă, pentru că răsplata voastră este mare în ceruri; căci tot așa au prigonit pe proorocii, care au fost înainte de voi.

Luc 6.23;Fapt 5.41;Rom 5.3;Iac 1.2;1Pet 4.13;2Cron 36.16;Neem 9.26;Mat 23.34-37;Fapt 7.52;1Tes 2.15;

Ucenicii sunt sarea pământului și lumina lunii.

13Voi sunteți sarea pământului. Dar dacă sarea își pierde gustul, prin ce își va căpăta iarăși puterea de a săra? Atunci nu mai este bună la nimic decât să fie lepădată afară, și călcată în picioare de oameni.

Marc 9.50;Luc 14.34-35;

14Voi sunteți lumina lumii. O cetate așezată pe un munte, nu poate să rămână ascunsă.

Prov 4.18;Filip 2.15;

15Și oamenii n-aprind lumina ca s-o pună sub obroc, ci o pun în sfeșnic, și luminează tuturor celor din casă.

Marc 4.21;Luc 8.16;Luc 11.33;

16Tot așa să lumineze și lumina voastră înaintea oamenilor, ca ei să vadă faptele voastre bune, și să slăvească pe Tatăl vostru, care este în ceruri.

1Pet 2.12;Ioan 15.8;1Cor 14.25;

Împlinirea Legii și Proorocilor.

17Să nu credeți că am venit să stric Legea sau Proorocii; am venit nu să stric, ci să împlinesc.

Rom 3.31;Rom 10.4;Gal 3.24;

18Căci adevărat vă spun, câtă vreme nu va trece cerul și pământul, nu va trece o iotă sau o frântură de slovă din Lege, înainte ca să se fi întâmplat toate lucrurile.

Luc 16.17;

19Așa că, oricine va strica una din cele mai mici din aceste porunci, și va învăța pe oameni așa, va fi chemat cel mai mic în Împărăția cerurilor; dar oricine le va păzi, și va învăța pe alții să le păzească, va fi chemat mare în Împărăția cerurilor.

Iac 2.10;

20Căci vă spun că, dacă neprihănirea voastră nu va întrece neprihănirea cărturarilor și a Fariseilor, cu nici un chip nu veți intra în Împărăția cerurilor.

Rom 9.31;Rom 10.3;

Despre ucidere.

21Ați auzit că s-a zis celor din vechime: "Să nu ucizi; oricine va ucide, va cădea sub pedeapsa judecății."

Ex 20.13;Deut 5.17;1Ioan 3.15;

22Dar Eu vă spun că oricine se mânie pe fratele său, va cădea sub pedeapsa judecății; și oricine va zice fratelui său: "Prostule!" va cădea sub pedeapsa Soborului; iar oricine-i va zice: "Nebunule", va cădea sub pedeapsa focului gheenei.

Iac 2.20;

23Așa că, dacă îți aduci darul la altar, și acolo îți aduci aminte că fratele tău are ceva împotriva ta,

Mat 8.4-23.19;

24lasă-ți darul acolo înaintea altarului, și du-te întâi de împacă-te cu fratele tău; apoi vino de adu-ți darul.

Iov 42.8;Mat 18.19;1Tim 2.8;1Pet 3.7;

25Caută de te împacă degrabă cu pârâșul tău, câtă vreme ești cu el pe drum; ca nu cumva pârâșul să te dea pe mâna judecătorului, judecătorul să te dea pe mâna temnicerului, și să fii aruncat în temniță.

Prov 25.8;Luc 12.58-59;Ps 32.6;Isa 55.6;

26Adevărat îți spun că nu vei ieși de-acolo până nu vei plăti cel din urmă bănuț."

Despre preacurvie și despărțire.

27Ați auzit că s-a zis celor din vechime: "Să nu preacurvești."

Ex 20.14;Deut 5.18;

28Dar Eu vă spun că oricine se uită la o femeie, ca s-o poftească, a și preacurvit cu ea în inima lui.

Iov 31.1;Prov 6.25;Gen 34.2;2Sam 11.2;

29Dacă deci ochiul tău cel drept te face să cazi în păcat, scoate-l și leapădă-l de la tine; căci este spre folosul tău să piară unul din mădularele tale, și să nu-ți fie aruncat tot trupul în gheenă.

Mat 18.8-9;Marc 9.43-47;Mat 19.12;Rom 8.13;1Cor 9.27;Col 3.5;

30Dacă mâna ta cea dreaptă te face să cazi în păcat, taie-o și leapăd-o de la tine; căci este spre folosul tău să piară unul din mădularele tale, și să nu-ți fie aruncat tot trupul în gheenă.

31S-a zis iarăși: "Oricine își va lăsa nevasta, să-i dea o carte de despărțire."

Deut 24.11;Ier 3.1;Mat 19.3;Marc 10.2;

32Dar Eu vă spun că oricine își va lăsa nevasta, afară numai de pricină de curvie, îi dă prilej să preacurvească; și cine va lua de nevastă pe cea lăsată de bărbat, preacurvește.

Mat 19.9;Luc 16.18;Rom 7.3;1Cor 7.10-11;

Despre jurământ.

33Ați mai auzit iarăși că s-a zis celor din vechime: "Să nu juri strâmb; ci să împlinești față de Domnul jurămintele tale."

Mat 23.16;Ex 20.7;Lev 19.12;Num 30.2;Deut 5.11;Deut 23.23;

34Dar Eu vă spun: Să nu jurați nicidecum; nici pe cer, pentru că este scaunul de domnie al lui Dumnezeu;

Mat 23.16-22;Iac 5.12;Isa 66.1;

35nici pe pământ, pentru că este așternutul picioarelor Lui; nici pe Ierusalim, pentru că este cetatea marelui Împărat.

Ps 48.2;Ps 87.3;

36Să nu juri nici pe capul tău, căci nu poți face un singur păr alb sau negru.

37Felul vostru de vorbire să fie: "Da, da; nu, nu"; ce trece peste aceste cuvinte, vine de la cel rău.

Col 4.6;Iac 5.12;

Suferirea răului și iubirea vrăjmașilor.

38Ați auzit că s-a zis: "Ochi pentru ochi, și dinte pentru dinte."

Ex 21.24;Lev 24.20;Deut 19.21;

39Dar Eu vă spun: Să nu vă împotriviți celui ce vă face rău. Ci, oricui te lovește peste obrazul drept, întoarce-i și pe celălalt.

Prov 20.22;Prov 24.29;Luc 9.29;Rom 12.17-19;1Cor 6.7;1Tes 5.15;1Pet 3.9;Isa 50.6;Plân 3.30;

40Oricui vrea să se judece cu tine, și să-ți ia haina, lasă-i și cămașa.

41Dacă te silește cineva să mergi cu el o milă deloc, mergi cu el două.

Mat 27.32;Marc 15.21;

42Celui ce-ți cere, dă-i; și nu întoarce spatele celui ce vrea să se împrumute de la tine.

Deut 15.8-10;Luc 6.30-35;

43Ați auzit că s-a zis: "Să iubești pe aproapele tău, și să urăști pe vrăjmașul tău."

Lev 19.18;Deut 23.6;Ps 41.10;

44Dar Eu vă spun: Iubiți pe vrăjmașii voștri, binecuvântați pe cei ce vă blestemă, faceți bine celor ce vă urăsc, și rugați-vă pentru cei ce vă asupresc și vă prigonesc,

Luc 6.27-35;Rom 12.14-20;Luc 23.34;Fapt 7.60;1Cor 4.12-13;1Pet 2.23;1Pet 3.9;

45ca să fiți fii ai Tatălui vostru care este în ceruri; căci El face să răsară soarele Său peste cei răi și peste cei buni, și dă ploaie peste cei drepți și peste cei nedrepți.

Iov 25.3;

46Dacă iubiți numai pe cei ce vă iubesc, ce răsplată mai așteptați? Nu fac așa și vameșii?

Luc 6.32;

47Și dacă îmbrățișați cu dragoste numai pe frații voștri, ce lucru neobișnuit faceți? Oare păgânii nu fac la fel?

48Voi fiți dar desăvârșiți, după cum și Tatăl vostru cel ceresc este desăvârșit.

Gen 17.1;Lev 11.44;Lev 19.2;Luc 6.36;Col 1.28;Col 4.12;Iac 1.4;1Pet 1.15-16;Efes 5.1;

Despre milostenie și rugăciune.

## 1 3 < 6 > 8 9 12 15 18 21 24 27 28

1Luați seama să nu vă îndepliniți neprihănirea voastră înaintea oamenilor, ca să fiți văzuți de ei; altminteri, nu veți avea răsplată de la Tatăl vostru care este în ceruri.

2Tu, dar, când faci milostenie, nu suna cu trâmbița înaintea ta, cum fac fățarnicii, în sinagogi și în ulițe, pentru ca să fie slăviți de oameni. Adevărat vă spun, că și-au luat răsplata.

Rom 12.8;

3Ci tu, când faci milostenie, să nu știe stânga ta ce face dreapta,

4pentru ca milostenia ta să fie făcută în ascuns; și Tatăl tău, care vede în ascuns, îți va răsplăti.

Luc 14.14;

5Când vă rugați, să nu fiți ca fățarnicii, cărora le place să se roage stând în picioare în sinagogi și la colțurile ulițelor, pentru ca să fie văzuți de oameni. Adevărat vă spun, că și-au luat răsplata.

6Ci tu, când te rogi, intră în odăița ta, încuie-ți ușa, și roagă-te Tatălui tău, care este în ascuns; și Tatăl tău, care vede în ascuns, îți va răsplăti.

2Împ 4.33;

Tatăl nostru. - Iertarea greșelilor.

7Când vă rugați, să nu bolborosiți aceleași vorbe, ca păgânii, cărora li se pare că, dacă spun o mulțime de vorbe, vor fi ascultați.

Ecl 5.2;1Împ 18.26-29;

8Să nu vă asemănați cu ei; căci Tatăl vostru știe de ce aveți trebuință, mai înainte ca să-I cereți voi.

9Iată dar cum trebuie să vă rugați: "Tatăl nostru care ești în ceruri! Sfințească-se Numele Tău;

Luc 11.2;

10vină împărăția Ta; facă-se voia Ta, precum în cer și pe pământ.

Mat 26.39-42;Fapt 21.14;Ps 103.20-21;

11Pâinea noastră cea de toate zilele (Sau: pentru mâine.) dă-ne-o nouă astăzi;

Iov 23.12;Prov 30.8;

12și ne iartă nouă greșelile noastre, precum și noi iertăm greșiților noștri (Grecește: Lasă-ne datoriile noastre, cum și noi am lăsat pe ale datornicilor noștri.);

Mat 18.21;

13și nu ne duce în ispită, ci izbăvește-ne de cel rău. Căci a Ta este împărăția și puterea și slava în veci. Amin!

Mat 26.41;Luc 22.40-46;1Cor 10.13;2Pet 2.9;Apoc 3.10;Ioan 17.15;1Cron 29.11;

14Dacă iertați oamenilor greșelile lor, și Tatăl vostru cel ceresc vă va ierta greșelile voastre.

Marc 11.25-26;Efes 4.32;Col 3.13;

15Dar dacă nu iertați oamenilor greșelile lor, nici Tatăl vostru nu vă va ierta greșelile voastre.

Mat 18.35;Iac 2.13;

Despre post.

16Când postiți, să nu vă luați o înfățișare posomorâtă, ca fățarnicii, care își sluțesc fețele, ca să se arate oamenilor că postesc. Adevărat vă spun, că și-au luat răsplata.

Isa 58.5;

17Ci tu, când postești, unge-ți capul, și spală-ți fața,

Rut 3.3;Dan 10.3;

18ca să te arăți că postești nu oamenilor, ci Tatălui tău, care este în ascuns; și Tatăl tău, care vede în ascuns, îți va răsplăti.

Adevăratele comori. - Neputința de a sluji la doi stăpâni. - Grijile și îngrijorările.

19Nu vă strângeți comori pe pământ, unde le mănâncă moliile și rugina, și unde le sapă și le fură hoții;

Prov 23.4;1Tim 6.17;Evr 13.5;Iac 5.1;

20ci strângeți-vă comori în cer, unde nu le mănâncă moliile și rugina și unde hoții nu le sapă, nici nu le fură.

Mat 19.21;Luc 12.33-34;Luc 18.22;1Tim 6.19;1Pet 1.4;

21Pentru că unde este comoara voastră, acolo va fi și inima voastră.

22Ochiul este lumina trupului. Dacă ochiul tău este sănătos, tot trupul tău va fi plin de lumină;

Luc 11.34-36;

23dar dacă ochiul tău este rău, tot trupul tău va fi plin de întuneric. Așa că, dacă lumina care este în tine este întuneric, cât de mare trebuie să fie întunericul acesta!

24Nimeni nu poate sluji la doi stăpâni. Căci sau va urî pe unul și va iubi pe celălalt; sau va ține la unul, și va nesocoti pe celălalt: Nu puteți sluji lui Dumnezeu și lui Mamona.

Luc 16.13;Gal 1.10;1Tim 6.17;Iac 4.4;1Ioan 2.15;

25De aceea vă spun: Nu vă îngrijorați de viața voastră, gândindu-vă ce veți mânca, sau ce veți bea; nici de trupul vostru, gândindu-vă cu ce vă veți îmbrăca. Oare nu este viața mai mult decât hrana, și trupul mai mult decât îmbrăcămintea?

Ps 55.22;Luc 12.22-23;Filip 4.6;1Pet 5.7;

26Uitați-vă la păsările cerului: ele nici nu seamănă, nici nu seceră, și nici nu strâng nimic în grânare; și totuși Tatăl vostru cel ceresc le hrănește. Oare nu sunteți voi cu mult mai de preț decât ele?

Iov 38.41;Ps 147.9;Luc 12.24;

27Și apoi, cine dintre voi, chiar îngrijorându-se, poate să adauge măcar un cot la înălțimea lui?

28Și de ce vă îngrijorați de îmbrăcăminte? Uitați-vă cu băgare de seamă cum cresc crinii de pe câmp: ei nici nu torc, nici nu țes;

29totuși vă spun că nici chiar Solomon, în toată slava lui, nu s-a îmbrăcat ca unul din ei.

30Așa că, dacă astfel îmbracă Dumnezeu iarba de pe câmp, care astăzi este, dar mâine va fi aruncată în cuptor, nu vă va îmbrăca El cu mult mai mult pe voi, puțin credincioșilor?

31Nu vă îngrijorați dar, zicând: "Ce vom mânca?" Sau: "Ce vom bea?" Sau: "Cu ce ne vom îmbrăca?"

32Fiindcă toate aceste lucruri Neamurile le caută. Tatăl vostru cel ceresc știe că aveți trebuință de ele.

33Căutați mai întâi Împărăția lui Dumnezeu și neprihănirea Lui, și toate aceste lucruri vi se vor da pe deasupra.

1Împ 3.13;Ps 37.25;Marc 10.30;Luc 12.31;1Tim 4.8;

34Nu vă îngrijorați dar de ziua de mâine; căci ziua de mâine se va îngrijora de ea însăși. Ajunge zilei necazul ei.

Despre judecățile aspre. - Bârna și paiul. - Lucrurile sfinte.

## 1 3 < 7 > 9 12 15 18 21 24 27 28

1Nu judecați, ca să nu fiți judecați.

Luc 6.37;Rom 2.1;Rom 14.3-13;1Cor 4.3-5;Iac 4.11-12;

2Căci cu ce judecată judecați, veți fi judecați; și cu ce măsură măsurați, vi se va măsura.

Marc 4.24;Luc 6.38;

3De ce vezi tu paiul din ochiul fratelui tău, și nu te uiți cu băgare de seamă la bârna din ochiul tău?

Luc 6.41-42;

4Sau, cum poți zice fratelui tău: "Lasă-mă să scot paiul din ochiul tău", și, când colo, tu ai o bârnă într-al tău?...

5Fățarnicule, scoate întâi bârna din ochiul tău, și atunci vei vedea deslușit să scoți paiul din ochiul fratelui tău.

6Să nu dați câinilor lucrurile sfinte, și să nu aruncați mărgăritarele voastre înaintea porcilor, ca nu cumva să le calce în picioare, și să se întoarcă să vă rupă.

Prov 9.7-8;Prov 23.9;Fapt 13.45-46;

Stăruința în rugăciune.

7Cereți, și vi se va da; căutați și veți găsi; bateți, și vi se va deschide.

Mat 21.22;Marc 11.24;Luc 11.9-10;Luc 13.1;Ioan 14.13;Ioan 15.7;Ioan 16.23-24;Iac 1.5-6;1Ioan 3.22;1Ioan 5.14-15;

8Căci oricine cere, capătă; cine caută, găsește; și celui ce bate, i se deschide.

Prov 8.17;Ier 29.12-13;

9Cine este omul acela dintre voi, care, dacă-i cere fiul său o pâine, să-i dea o piatră?

Luc 11.11-13;

10Sau, dacă-i cere un pește, să-i dea un șarpe?

11Deci, dacă voi, care sunteți răi, știți să dați daruri bune copiilor voștri, cu cât mai mult Tatăl vostru, care este în ceruri, va da lucruri bune celor ce I le cer!

Gen 6.5;Gen 8.21;

12Tot ce voiți să vă facă vouă oamenii, faceți-le și voi la fel; căci în aceasta este cuprinsă Legea și Proorocii.

Luc 6.31;Lev 19.18;Mat 22.40;Rom 13.8-10;Gal 5.14;1Tim 1.5;

Poarta cea strâmtă.

13Intrați pe poarta cea strâmtă. Căci largă este poarta, lată este calea care duce la pierzare, și mulți sunt cei ce intră pe ea.

Luc 13.24;

14Dar strâmtă este poarta, îngustă este calea care duce la viață, și puțini sunt cei ce o află.

Proorocii mincinoși.

15Păziți-vă de prooroci mincinoși. Ei vin la voi îmbrăcați în haine de oi, dar pe dinăuntru sunt niște lupi răpitori.

Deut 13.3;Ier 23.16;Mat 24.4-24;Marc 13.22;Rom 16.17-18;Efes 5.6;Col 2.8;2Pet 2.1-3;1Ioan 4.1;Mic 3.5;2Tim 3.5;Fapt 20.29-30;

16Îi veți cunoaște după roadele lor. Culeg oamenii struguri din spini, sau smochine din mărăcini?

Mat 7.20;Mat 12.33;Luc 6.43-44;

17Tot așa, orice pom bun face roade bune, dar pomul rău face roade rele.

Ier 11.19;Mat 12.33;

18Pomul bun nu poate face roade rele, nici pomul rău nu poate face roade bune.

19Orice pom, care nu face roade bune, este tăiat și aruncat în foc.

Mat 3.10;Luc 3.9;Ioan 15.2-6;

20Așa că după roadele lor îi veți cunoaște.

Casa zidită pe stâncă.

21Nu orișicine-Mi zice: "Doamne, Doamne!" va intra în Împărăția cerurilor, ci cel ce face voia Tatălui Meu care este în ceruri.

Osea 8.2;Mat 25.11-12;Luc 6.46;Luc 13.25;Fapt 19.13;Rom 2.13;Iac 1.22;

22Mulți Îmi vor zice în ziua aceea: "Doamne, Doamne! N-am prorocit noi în Numele Tău? N-am scos noi draci în Numele Tău? Și n-am făcut noi multe minuni în Numele Tău?"

Num 24.4;Ioan 11.51;1Cor 13.2;

23Atunci le voi spune curat: "Niciodată nu v-am cunoscut; depărtați-vă de la Mine, voi toți care lucrați fărădelege."

Mat 25.12;Luc 13.25-27;2Tim 2.19;Ps 5.5;Ps 6.8;Mat 25.41;

24De aceea, pe orișicine aude aceste cuvinte ale Mele, și le face, îl voi asemăna cu un om cu judecată, care și-a zidit casa pe stâncă.

Luc 6.47;

25A dat ploaia, au venit șuvoaiele, au suflat vânturile și au bătut în casa aceea, dar ea nu s-a prăbușit, pentru că avea temelia zidită pe stâncă.

26Însă oricine aude aceste cuvinte ale Mele, și nu le face, va fi asemănat cu un om nechibzuit, care și-a zidit casa pe nisip.

27A dat ploaia, au venit șuvoaiele, au suflat vânturile, și au izbit în casa aceea: ea s-a prăbușit, și prăbușirea i-a fost mare."

28După ce a sfârșit Isus cuvântările acestea, noroadele au rămas uimite de învățătura Lui;

Mat 13.54;Marc 1.22;Marc 6.2;Luc 4.32;

29căci El îi învăța ca unul care avea putere, nu cum îi învățau cărturarii lor.

Ioan 7.46;

Vindecarea unui lepros.

## 1 3 6 < 8 > 12 15 18 21 24 27 28

1Când S-a coborât Isus de pe munte, multe noroade au mers după El.

2Și un lepros s-a apropiat de El, I s-a închinat, și I-a zis: "Doamne, dacă vrei, poți să mă curățești."

Marc 1.40;

3Isus a întins mâna, S-a atins de el, și a zis: "Da, vreau, fii curățit!" Îndată a fost curățită lepra lui.

4Apoi Isus i-a zis: "Vezi să nu spui la nimeni; ci du-te de te arată preotului, și adu darul, pe care l-a rânduit Moise, ca mărturie pentru ei."

Mat 9.30;Marc 5.43;Lev 14.3-10;Luc 4.14;

Vindecarea robului unui sutaș.

5Pe când intra Isus în Capernaum, s-a apropiat de El un sutaș, care-L ruga

Luc 7.1;

6și-I zicea: "Doamne, robul meu zace în casă slăbănog, și se chinuiește cumplit."

7Isus i-a zis: "Am să vin și să-l tămăduiesc."

8"Doamne", a răspuns sutașul, "nu sunt vrednic să intri sub acoperământul meu; ci zi numai un cuvânt, și robul meu va fi tămăduit.

Luc 15.19;Ps 107.20;

9Căci și eu sunt om sub stăpânire; am sub mine ostași, și zic unuia: "Du-te!" și se duce; altuia: "Vino!" și vine; și robului meu: "Fă cutare lucru!" și-l face.

10Când a auzit Isus aceste vorbe, S-a mirat, și a zis celor ce veneau după El: "Adevărat vă spun că nici în Israel n-am găsit o credință așa de mare.

11Dar vă spun că vor veni mulți de la răsărit și de la apus, și vor sta la masă cu Avraam, Isaac și Iacov în Împărăția cerurilor.

Gen 12.3;Isa 2.2-3;Isa 11.10;Mal 1.11;Luc 13.29;Fapt 10.45;Fapt 11.18;Fapt 14.27;Rom 15.9-etc;Efes 3.6;

12Iar fiii Împărăției vor fi aruncați în întunericul de afară, unde va fi plânsul și scrâșnirea dinților."

Mat 21.43;Mat 13.42-50;Mat 22.13;Mat 24.51;Mat 25.30;Luc 13.28;2Pet 2.17;Iuda 13;

13Apoi a zis sutașului: "Du-te, și facă-ți-se după credința ta." Și robul lui s-a tămăduit chiar în ceasul acela.

Vindecarea soacrei lui Petru și mai multor bolnavi.

14Isus S-a dus apoi în casa lui Petru, și a văzut pe soacra acestuia zăcând în pat, prinsă de friguri.

Marc 1.29-31;Luc 4.38-39;1Cor 9.5;

15S-a atins de mâna ei, și au lăsat-o frigurile; apoi ea s-a sculat, și a început să-I slujească.

16Seara, au adus la Isus pe mulți îndrăciți. El, prin cuvântul Lui, a scos din ei duhurile necurate, și a tămăduit pe toți bolnavii,

Marc 1.32;Luc 4.40-41;

17ca să se împlinească ce fusese vestit prin proorocul Isaia, care zice: "El a luat asupra Lui neputințele noastre și a purtat bolile noastre."

Isa 53.4;1Pet 2.24;

Cum să urmăm pe Isus.

18Isus a văzut multe noroade împrejurul Său, și a poruncit să treacă de cealaltă parte.

19Atunci s-a apropiat de El un cărturar, și I-a zis: "Învățătorule, vreau să Te urmez oriunde vei merge."

Luc 9.57-58;

20Isus i-a răspuns: "Vulpile au vizuini, și păsările cerului au cuiburi; dar Fiul omului n-are unde-Și odihni capul."

21Un altul, care era dintre ucenici, I-a zis: "Doamne, dă-mi voie să mă duc mai întâi să îngrop pe tatăl meu."

Luc 9.59-60;1Împ 19.20;

22"Vino după Mine", i-a răspuns Isus, "și lasă morții să-și îngroape morții."

Potolirea furtunii.

23Isus S-a suit într-o corabie, și ucenicii Lui au mers după El.

24Și deodată s-a stârnit pe mare o furtună atât de strașnică, încât corabia era acoperită de valuri. Și El dormea.

Marc 4.37;Luc 8.23;

25Ucenicii s-au apropiat de El, și L-au deșteptat, strigând: "Doamne, scapă-ne, că pierim!"

26El le-a zis: "De ce vă este frică, puțin credincioșilor?" Apoi S-a sculat, a certat vânturile și marea, și s-a făcut o liniște mare.

Ps 65.7;Ps 89.9;Ps 107.29;

27Oamenii aceia se mirau, și ziceau: "Ce fel de om este acesta, de-L ascultă până și vânturile și marea?"

Doi îndrăciți sunt tămăduiți.

28Când a ajuns Isus de partea cealaltă, în ținutul Gadarenilor, L-au întâmpinat doi îndrăciți, care ieșeau din morminte. Erau așa de cumpliți, că nimeni nu putea trece pe drumul acela.

Marc 5.1;Luc 8.26;

29Și iată că au început să strige: "Ce legătură este între noi și Tine, Isuse, Fiul lui Dumnezeu? Ai venit aici să ne chinuiești înainte de vreme?"

30Departe de ei era o turmă mare de porci, care pășteau.

31Dracii rugau pe Isus și ziceau: "Dacă ne scoți afară din ei, dă-ne voie să ne ducem în turma aceea de porci."

32"Duceți-vă", le-a zis El. Ei au ieșit, și au intrat în porci. Și deodată toată turma s-a repezit de pe râpă în mare, și a pierit în ape.

33Porcarii au fugit, și s-au dus în cetate de au povestit tot ce se petrecuse și cele întâmplate cu îndrăciții.

34Și iată că toată cetatea a ieșit în întâmpinarea lui Isus; și, cum L-au văzut, L-au rugat să plece din ținutul lor.

Deut 5.25;1Împ 17.18;Luc 5.8;Fapt 16.39;

Vindecarea unui slăbănog.

## 1 3 6 < 9 > 11 12 15 18 21 24 27 28

1Isus S-a suit într-o corabie, a trecut marea, și a venit în cetatea Sa.

Mat 4.13;

2Și iată că I-au adus un slăbănog, care zăcea într-un pat. Isus le-a văzut credința, și a zis slăbănogului: "Îndrăznește, fiule! Păcatele îți sunt iertate!"

Marc 2.3;Luc 5.18;Mat 8.10;

3Și iată că, unii din cărturari au zis în ei înșiși: "Omul acesta hulește!"

4Isus, care le cunoștea gândurile, a zis: "Pentru ce aveți gânduri rele în inimile voastre?"

Ps 139.2;Mat 12.25;Marc 12.15;Luc 5.22;Luc 6.8;Luc 9.47;Luc 11.17;

5Căci ce este mai lesne? A zice: "Iertate îți sunt păcatele", sau a zice: "Scoală-te și umblă?"

6Dar, ca să știți că Fiul omului are putere pe pământ să ierte păcatele, - "Scoală-te", a zis El slăbănogului, "ridică-ți patul, și du-te acasă."

7Slăbănogul s-a sculat, și s-a dus acasă.

8Când au văzut noroadele lucrul acesta, s-au înspăimântat, și au slăvit pe Dumnezeu, care a dat oamenilor o astfel de putere.

Chemarea lui Matei.

9De acolo, Isus a mers mai departe, și a văzut pe un om, numit Matei, șezând la vamă. Și i-a zis: "Vino după Mine". Omul acela s-a sculat, și a mers după El.

Marc 2.14;Luc 5.27;

10Pe când ședea Isus la masă, în casă, iată că au venit o mulțime de vameși și păcătoși, și au șezut la masă cu El și cu ucenicii Lui.

Marc 2.15;Luc 5.29;

11Fariseii au văzut lucrul acesta, și au zis ucenicilor Lui: "Pentru ce mănâncă Învățătorul vostru cu vameșii și cu păcătoșii?"

Mat 11.19;Luc 5.30;Luc 15.2;Gal 2.15;

12Isus i-a auzit, și le-a zis: "Nu cei sănătoși au trebuință de doctor, ci cei bolnavi.

13Duceți-vă de învățați ce înseamnă: "Milă voiesc, iar nu jertfă!" Căci n-am venit să chem la pocăință pe cei neprihăniți, ci pe cei păcătoși."

Osea 6.6;Mic 6.6-8;Mat 12.7;1Tim 1.15;

Întrebarea ucenicilor lui Ioan despre post.

14Atunci ucenicii lui Ioan au venit la Isus, și I-au zis: "De ce noi și Fariseii postim des, iar ucenicii Tăi nu postesc deloc?"

Marc 2.18;Luc 5.33;

15Isus le-a răspuns: "Se pot jeli nuntașii câtă vreme este mirele cu ei? Vor veni zile, când mirele va fi luat de la ei, și atunci vor posti.

Ioan 3.29;Fapt 13.2-3;Fapt 14.23;1Cor 7.5;

16Nimeni nu pune un petic de postav nou la o haină veche; pentru că și-ar lua umplutura din haină, și ruptura ar fi mai rea.

17Nici nu pun oamenii vin nou în burdufuri vechi; altfel, burdufurile pleznesc, vinul se varsă, și burdufurile se prăpădesc; ci vinul nou îl pun în burdufuri noi, și se păstrează amândouă."

Învirea fiicei lui Iair și vindecarea unei femei.

18Pe când le spunea Isus aceste vorbe, iată că a venit unul din fruntașii sinagogii, I s-a închinat, și I-a zis: "Fiica mea adineaori a murit; dar vino de pune-Ți mâinile peste ea, și va învia."

Marc 5.22;Luc 8.41;

19Isus S-a sculat, și a plecat după el împreună cu ucenicii Lui.

20Și iată o femeie, care de doisprezece ani avea o scurgere de sânge, a venit pe dinapoi, și s-a atins de poala hainei Lui.

Marc 5.25;Luc 8.43;

21Căci își zicea ea: "Numai să mă pot atinge de haina Lui, și mă voi tămădui."

22Isus S-a întors, a văzut-o, și i-a zis: "Îndrăznește, fiică! Credința ta te-a tămăduit." Și s-a tămăduit femeia chiar în ceasul acela.

Luc 7.50;Luc 8.48;Luc 17.19;Luc 18.42;

23Când a ajuns Isus în casa fruntașului sinagogii, și când a văzut pe cei ce cântau din fluier, și gloata bocind,

Marc 5.38;Luc 8.51;2Cron 35.25;

24le-a zis: "Dați-vă la o parte; căci fetița n-a murit, ci doarme!" Ei își băteau joc de El.

Fapt 20.10;

25Dar, după ce a fost scoasă gloata afară, Isus a intrat înăuntru, a luat pe fetiță de mână, și fetița s-a sculat.

26Și s-a dus vestea despre această minune în tot ținutul acela.

Vindecarea a doi orbi.

27Când a plecat de acolo, s-au luat după Isus doi orbi, care strigau și ziceau: "Ai milă de noi, Fiul lui David!"

Mat 15.22;Mat 20.30-31;Marc 10.47-48;Luc 18.38-39;

28După ce a intrat în casă, orbii au venit la El. Și Isus le-a zis: "Credeți că pot face lucrul acesta?" "Da, Doamne", I-au răspuns ei.

29Atunci S-a atins de ochii lor, și a zis: "Facă-vi-se după credința voastră!"

30Și li s-au deschis ochii. Isus le-a poruncit cu tot dinadinsul și le-a zis: "Vedeți, să nu știe nimeni."

Mat 8.4;Mat 12.16;Mat 17.9;Luc 5.14;

31Dar ei, cum au ieșit afară, au răspândit vestea despre El în tot ținutul acela.

Marc 7.36;

Vindecarea unui mut îndrăcit.

32Pe când plecau orbii aceștia, iată că au adus la Isus un mut îndrăcit.

Mat 12.22;Luc 11.14;

33După ce a fost scos dracul din el, mutul a vorbit. Și noroadele, mirate, ziceau: "Niciodată nu s-a văzut așa ceva în Israel!"

34Dar Fariseii ziceau: "Cu ajutorul domnului dracilor scoate El dracii!"

Mat 12.24;Marc 3.22;Luc 11.15;

Lui Isus îi este milă de gloate.

35Isus străbătea toate cetățile și satele, învățând pe norod în sinagogi, propovăduind Evanghelia Împărăției, și vindecând orice fel de boală și orice fel de neputință, care era în norod.

Marc 6.6;Luc 13.22;Mat 4.23;

36Când a văzut gloatele, I s-a făcut milă de ele, pentru că erau necăjite și risipite, ca niște oi care n-au păstor.

Marc 6.34;Num 27.17;1Împ 22.17;Ezec 34.5;Zah 10.2;

37Atunci a zis ucenicilor Săi: "Mare este secerișul, dar puțini sunt lucrătorii!

Luc 10.2;Ioan 4.35;

38Rugați dar pe Domnul secerișului să scoată lucrători la secerișul Lui."

2Tes 3.1;

Trimiterea celor doisprezece apostoli.

## 1 3 6 < 10 > 12 15 18 21 24 27 28

1Apoi Isus a chemat pe cei doisprezece ucenici ai Săi, și le-a dat putere să scoată afară duhurile necurate, și să tămăduiască orice fel de boală și orice fel de neputință.

Marc 3.13-14;Marc 6.7;Luc 6.13;Luc 9.1;

2Iată numele celor doisprezece apostoli: Cel dintâi, Simon, zis Petru, și Andrei, fratele lui; Iacov, fiul lui Zebedei, și Ioan, fratele lui;

Ioan 1.42;

3Filip și Bartolomeu; Toma și Matei, vameșul; Iacov, fiul lui Alfeu, și Levi, zis și Tadeu;

4Simon Canaanitul, și Iuda Iscarioteanul, cel care a vândut pe Isus.

Luc 6.15;Fapt 1.13;Ioan 13.26;

5Aceștia sunt cei doisprezece, pe care i-a trimis Isus, după ce le-a dat învățăturile următoare: Să nu mergeți pe calea păgânilor și să nu intrați în vreo cetate a Samaritenilor;

Mat 4.15;2Împ 17.24;Ioan 4.9-20;

6ci să mergeți mai degrabă la oile pierdute ale casei lui Israel.

Mat 15.24;Fapt 13.46;Isa 53.6;Ier 50.6-17;Ezec 34.5-16;1Pet 2.25;

7Și pe drum, propovăduiți, și ziceți: "Împărăția cerurilor este aproape!"

Luc 9.2;Mat 3.2;Mat 4.17;Luc 10.9;

8Vindecați pe bolnavi, înviați pe morți, curățiți pe leproși, scoateți afară dracii. Fără plată ați primit, fără plată să dați.

Fapt 8.18-20;

9Să nu luați nici aur, nici argint, nici aramă în brâurile voastre,

1Sam 9.7;Marc 6.8;Luc 9.3;Luc 10.4;Luc 22.35;Marc 6.8;

10nici traistă pentru drum, nici două haine, nici încălțăminte, nici toiag, căci vrednic este lucrătorul de hrana lui.

Luc 10.7;1Cor 9.7;1Tim 5.18;

11În orice cetate sau sat veți intra, să cercetați cine este acolo vrednic și să rămâneți la el până veți pleca.

Luc 10.8;

12La intrarea voastră în casă, urați-i de bine;

13și dacă este casa aceea vrednică, pacea voastră să vină peste ea; dar dacă nu este vrednică, pacea voastră să se întoarcă la voi.

Luc 10.5;Ps 35.13;

14Dacă nu vă va primi cineva, nici nu va asculta cuvintele voastre, să ieșiți din casa sau din cetatea aceea, și să scuturați praful de pe picioarele voastre."

Marc 6.11;Luc 9.5;Luc 10.10-11;Neem 5.13;Fapt 13.51;Fapt 18.6;

15Adevărat vă spun că, în ziua judecății, va fi mai ușor pentru ținutul Sodomei și Gomorei, decât pentru cetatea aceea.

Mat 11.22-24;

Primirea apostolilor de lume.

16Iată, Eu vă trimit ca pe niște oi în mijlocul lupilor. Fiți dar înțelepți ca șerpii, și fără răutate ca porumbeii.

Luc 10.3;Rom 16.19;Efes 5.15;1Cor 14.20;Filip 2.15;

17Păziți-vă de oameni; căci vă vor da în judecata soboarelor, și vă vor bate în sinagogile lor.

Mat 24.9;Marc 13.9;Luc 12.11;Luc 21.12;Fapt 5.40;

18Din pricina Mea, veți fi duși înaintea dregătorilor și înaintea împăraților, ca să slujiți ca mărturie înaintea lor și înaintea Neamurilor.

Fapt 12.1;Fapt 24.10;Fapt 25.7-23;2Tim 4.16;

19Dar, când vă vor da în mâna lor, să nu vă îngrijorați, gândindu-vă cum sau ce veți spune; căci ce veți avea de spus, vă va fi dat chiar în ceasul acela;

Marc 13.11-13;Luc 12.11;Luc 21.14-15;Ex 4.12;Ier 1.7;

20fiindcă nu voi veți vorbi, ci Duhul Tatălui vostru va vorbi în voi.

2Sam 23.2;Fapt 4.8;Fapt 6.10;2Tim 4.17;

21Fratele va da la moarte pe fratele său, și tatăl pe copilul lui; copiii se vor scula împotriva părinților lor, și-i vor omorî.

Mic 7.6;Mat 10.35-36;Luc 21.16;

22Veți fi urâți de toți, din pricina Numelui Meu; dar cine va răbda până la sfârșit, va fi mântuit.

Luc 21.17;Dan 12.12-13;Mat 24.13;Marc 13.13;

23Când vă vor prigoni într-o cetate, să fugiți într-alta. Adevărat vă spun că nu veți isprăvi de străbătut cetățile lui Israel până va veni Fiul omului.

Mat 2.13;Mat 4.12;Mat 12.15;Fapt 8.1;Fapt 9.25;Fapt 14.6;Mat 16.28;

24Ucenicul nu este mai presus de învățătorul său, nici robul mai presus de domnul său.

Luc 6.40;Ioa 13.16;Ioa 15.30;

25Ajunge ucenicului să fie ca învățătorul lui, și robului să fie ca domnul lui. Dacă pe Stăpânul casei L-au numit Beelzebul, cu cât mai mult vor numi așa, pe cei din casa lui?

Mat 12.24;Marc 3.22;Luc 11.15;Ioan 8.48-52;

26Așa că să nu vă temeți de ei. Căci nu este nimic ascuns care nu va fi descoperit, și nimic tăinuit care nu va fi cunoscut.

Marc 4.22;Luc 8.17;Luc 12.2-3;

27Ce vă spun Eu la întuneric, voi să spuneți la lumină; și ce auziți șoptindu-se la ureche, să propovăduiți de pe acoperișul caselor.

28Nu vă temeți de cei ce ucid trupul, dar care nu pot ucide sufletul; ci temeți-vă mai degrabă de Cel ce poate să piardă și sufletul și trupul în gheenă.

Isa 8.12-13;Luc 12.4;1Pet 3.14;

29Nu se vând oare două vrăbii la un ban? Totuși, nici una din ele nu cade pe pământ fără voia Tatălui vostru.

30Cât despre voi, până și perii din cap, toți vă sunt numărați.

1Sam 14.45;2Sam 14.11;Luc 21.18;Fapt 27.34;

31Deci să nu vă temeți; voi sunteți mai de preț decât multe vrăbii.

32De aceea, pe orișicine Mă va mărturisi înaintea oamenilor, îl voi mărturisi și Eu înaintea Tatălui Meu care este în ceruri;

Luc 12.8;Rom 10.9-10;Apoc 3.5;

33dar de oricine se va lepăda de Mine înaintea oamenilor, Mă voi lepăda și Eu înaintea Tatălui Meu care este în ceruri.

Marc 8.38;Luc 9.26;2Tim 2.12;

34Să nu credeți că am venit s-aduc pacea pe pământ; n-am venit să aduc pacea, ci sabia.

Luc 12.49-53;

35Căci am venit să despart pe fiu de tatăl său, pe fiică de mama sa, și pe noră de soacra sa.

Mic 7.6;

36Și omul va avea de vrăjmași chiar pe cei din casa lui.

Ps 41.9;Ps 55.13;Mic 7.6;Ioa 13.18;

37Cine iubește pe tată, ori pe mamă, mai mult decât pe Mine, nu este vrednic de Mine; și cine iubește pe fiu ori pe fiică mai mult decât pe Mine, nu este vrednic de Mine.

Luc 14.26;

38Cine nu-și ia crucea lui, și nu vine după Mine, nu este vrednic de Mine.

Mat 16.24;Marc 8.34;Luc 9.23;Luc 14.27;

39Cine își va păstra viața, o va pierde; și cine își va pierde viața, pentru Mine, o va câștiga.

Mat 16.25;Luc 17.33;Ioa 12.25;

Primirea ucenicilor.

40Cine vă primește pe voi, Mă primește pe Mine; și cine Mă primește pe Mine, primește pe Cel ce M-a trimis pe Mine.

Mat 18.5;Luc 9.48;Luc 10.16;Ioa 12.44;Ioa 13.20;Gal 4.14;

41Cine primește un prooroc, în numele unui prooroc, va primi răsplata unui prooroc; și cine primește pe un om neprihănit, în numele unui om neprihănit, va primi răsplata unui om neprihănit.

1Împ 17.10;1Împ 18.4;2Împ 4.8;

42Și oricine va da de băut numai un pahar de apă rece unuia din acești micuți, în numele unui ucenic, adevărat vă spun că nu-și va pierde răsplata."

Mat 18.5-6;Mat 25.40;Marc 9.41;Evr 6.10;

## 1 3 6 9 < 11 > 15 18 21 24 27 28

1După ce a isprăvit de dat învățături la cei doisprezece ucenici ai Săi, Isus a plecat de acolo, ca să învețe pe oameni, și să propovăduiască în cetățile lor.

Trimeșii lui Ioan Botezătorul.

2Ioan a auzit din temniță despre lucrările lui Hristos,

Luc 7.18;Mat 14.3;

3și a trimis să-L întrebe prin ucenicii săi: "Tu ești Acela care are să vină sau să așteptăm pe altul?"

Gen 49.10;Num 24.17;Dan 9.24;Ioan 6.14;

4Drept răspuns, Isus le-a zis: "Duceți-vă de spuneți lui Ioan ce auziți și ce vedeți:

5Orbii își capătă vederea, șchiopii umblă, leproșii sunt curățiți, surzii aud, morții învie, și săracilor li se propovăduiește Evanghelia.

Isa 29.18;Isa 35.4-6;Isa 42.7;Ioan 2.23;Ioan 3.2;Ioan 5.36;Ioan 10.25-38;Ioan 14.11;Ps 22.26;Isa 61.1;Luc 4.18;Iac 2.5;

6Ferice de acela pentru care Eu nu voi fi un prilej de poticnire."

Isa 8.14-15;Mat 13.57;Mat 24.10;Mat 26.31;Rom 9.32-33;1Cor 1.23;1Cor 2.14;Gal 5.11;1Pet 2.8;

Mărturia lui Isus despre Ioan.

7Pe când se duceau ei, Isus a început să vorbească noroadelor despre Ioan: "Ce ați ieșit să vedeți în pustie? O trestie clătinată de vânt?

Luc 7.24;Efes 4.14;

8Dacă nu, atunci ce ați ieșit să vedeți? Un om îmbrăcat în haine moi? Iată că cei ce poartă haine moi sunt în casele împăraților.

9Atunci ce ați ieșit să vedeți? Un prooroc? Da, vă spun, și mai mult decât un prooroc;

Mat 14.5;Mat 21.26;Luc 1.76;Luc 7.26;

10căci el este acela despre care s-a scris: "Iată, trimit înaintea feței Tale pe solul Meu, care Îți va pregăti calea înaintea Ta."

Mal 3.1;Marc 1.2;Luc 1.76;Luc 7.27;

11Adevărat vă spun că, dintre cei născuți din femei, nu s-a sculat nici unul mai mare decât Ioan Botezătorul. Totuși, cel mai mic în Împărăția cerurilor este mai mare decât el.

12Din zilele lui Ioan Botezătorul până acum, Împărăția cerurilor se ia cu năvală, și cei ce dau năvală, pun mâna pe ea.

Luc 16.16;

13Căci până la Ioan au prorocit toți proorocii și Legea.

Mal 4.6;

14Și, dacă vreți să înțelegeți, el este Ilie, care trebuia să vină.

Mal 4.5;Mat 17.12;Luc 1.17;

15Cine are urechi de auzit, să audă.

Mat 13.9;Luc 8.8;Apoc 2.7-11;Apoc 2.17;Apoc 2.29;Apoc 3.6-22;

16Cu cine voi asemăna neamul acesta de oameni? Seamănă cu niște copilași, care șed în piețe, și strigă la tovarășii lor:

Luc 7.31;

17"V-am cântat din fluier, și n-ați jucat; v-am cântat de jale, și nu v-ați tânguit."

18Căci a venit Ioan, nici mâncând, nici bând, și ei zic: "Are drac!"

19A venit Fiul omului mâncând și bând, și ei zic: "Iată un om mâncăcios și băutor de vin, un prieten al vameșilor și al păcătoșilor!" Totuși, Înțelepciunea a fost îndreptățită din lucrările ei."

Mat 9.10;Luc 7.35;

Mustrarea cetăților nepocăite.

20Atunci Isus a început să mustre cetățile în care fuseseră făcute cele mai multe din minunile Lui, pentru că nu se pocăiseră.

Luc 10.13;

21"Vai de tine, Horazine!" a zis El. "Vai de tine, Betsaido!" Căci, dacă ar fi fost făcute în Tir și Sidon minunile care au fost făcute în voi, de mult s-ar fi pocăit, cu sac și cenușă.

Ioan 3.7-8;

22De aceea vă spun că, în ziua judecății, va fi mai ușor pentru Tir și Sidon decât pentru voi.

Mat 10.15;Mat 11.24;

23Și tu, Capernaume, vei fi înălțat oare până la cer? Vei fi pogorât până la Locuința morților; căci dacă ar fi fost făcute în Sodoma minunile, care au fost făcute în tine, ea ar fi rămas în picioare până în ziua de astăzi.

Isa 14.13;Plân 2.1;

24De aceea, vă spun, că în ziua judecății, va fi mai ușor pentru ținutul Sodomei decât pentru tine."

Mat 10.15;

Lucrurile descoperite pruncilor. Jugul lui Hristos.

25În vremea aceea, Isus a luat cuvântul și a zis: "Te laud, Tată, Doamne al cerului și al pământului, pentru că ai ascuns aceste lucruri de cei înțelepți și pricepuți, și le-ai descoperit pruncilor.

Luc 10.21;Ps 8.2;1Cor 1.19-27;1Cor 2.8;2Cor 3.14;Mat 16.17;

26Da, Tată, Te laud, pentru că așa ai găsit Tu cu cale!"

27Toate lucrurile Mi-au fost date în mâini de Tatăl Meu; și nimeni nu cunoaște deplin pe Fiul, afară de Tatăl; tot astfel nimeni nu cunoaște deplin pe Tatăl, afară de Fiul, și acela căruia vrea Fiul să i-L descopere.

Mat 28.18;Luc 10.22;Ioan 3.35;Ioan 13.3;Ioan 17.2;1Cor 15.27;Ioan 1.18;Ioan 6.46;Ioan 10.15;

28Veniți la Mine, toți cei trudiți și împovărați, și Eu vă voi da odihnă.

29Luați jugul Meu asupra voastră, și învățați de la Mine, căci Eu sunt blând și smerit cu inima; și veți găsi odihnă pentru sufletele voastre.

Ioan 13.15;Filip 2.5;1Pet 2.21;1Ioan 2.6;Zah 9.9;Filip 2.7-8;Ier 6.16;

30Căci jugul Meu este bun, și sarcina Mea este ușoară."

1Ioan 5.3;

Spicele și ziua Sabatului.

## 1 3 6 9 < 12 > 14 15 18 21 24 27 28

1În vremea aceea, Isus trecea prin lanurile de grâu, într-o zi de Sabat. Ucenicii Lui, care erau flămânzi, au început să smulgă spice de grâu și să le mănânce.

Deut 23.25;Marc 2.23;Luc 6.1;

2Fariseii, când au văzut lucrul acesta, I-au zis: "Uite că ucenicii Tăi fac ce nu este îngăduit să facă în ziua Sabatului."

3Dar Isus le-a răspuns: "Oare n-ați citit ce a făcut David, când a flămânzit, el și cei ce erau împreună cu el?

1Sam 21.6;

4Cum a intrat în Casa lui Dumnezeu, și a mâncat pâinile pentru punerea înaintea Domnului, pe care nu-i era îngăduit să le mănânce nici lui, nici celor ce erau cu el, ci numai preoților?

Ex 25.30;Lev 24.5;Ex 29.32-33;Lev 8.31;Lev 24.9;

5Sau n-ați citit în Lege că, în zilele de Sabat, preoții calcă Sabatul în Templu, și totuși sunt nevinovați?

Num 28.9;Ioan 7.22;

6Dar Eu vă spun că aici este Unul mai mare decât Templul.

2Cron 6.18;Mal 3.1;

7Dacă ați fi știut ce înseamnă: "Milă voiesc, iar nu jertfe", n-ați fi osândit pe niște nevinovați.

Osea 6.6;Mic 6.6-8;Mat 9.13;

8Căci Fiul omului este Domn și al Sabatului."

Omul cu mâna uscată.

9Isus a plecat de acolo, și a intrat în sinagogă.

Marc 3.1;Luc 6.6;

10Și iată că în sinagogă era un om care avea o mână uscată. Ei, ca să poată învinui pe Isus, L-au întrebat: "Este îngăduit a vindeca în zilele de Sabat?"

Luc 13.14;Luc 14.3;Ioan 9.16;

11El le-a răspuns: "Cine este omul acela dintre voi care, dacă are o oaie, și-i cade într-o groapă, în ziua Sabatului, să n-o apuce și s-o scoată afară?

Ex 23.4-5;Deut 22.4;

12Cu cât mai de preț este deci un om decât o oaie? De aceea este îngăduit a face bine în zilele de Sabat."

13Atunci a zis omului aceluia: "Întinde-ți mâna!" El a întins-o, și mâna s-a făcut sănătoasă ca și cealaltă.

14Fariseii au ieșit afară, și s-au sfătuit cum să omoare pe Isus.

Mat 27.1;Marc 3.6;Luc 6.11;Ioan 5.18;Ioan 10.39;Ioan 11.53;

Isus robul Domnului.

15Dar Isus, ca unul care știa lucrul acesta, a plecat de acolo. După El au mers multe noroade. El a tămăduit pe toți bolnavii,

Mat 10.23;Marc 3.7;Mat 19.2;

16și le-a poruncit cu tot dinadinsul să nu-L facă cunoscut;

Mat 9.30;

17ca să se împlinească ce fusese vestit prin proorocul Isaia, care zice:

18"Iată Robul Meu, pe care L-am ales, Preaiubitul Meu, în care sufletul Meu își găsește plăcerea. Voi pune Duhul Meu peste El, și va vesti Neamurilor judecata.

Isa 42.1;Mat 3.17;Mat 17.5;

19El nu Se va lua la ceartă, nici nu va striga. Și nimeni nu-I va auzi glasul pe ulițe.

20Nu va frânge o trestie ruptă, și nici nu va stinge un fitil care fumegă, până va face să biruie judecata.

21Și Neamurile vor nădăjdui în Numele Lui."

Îndrăcitul mut și orb. - Păcatul împotriva Duhului Sfânt.

22Atunci I-au adus un îndrăcit orb și mut; și Isus l-a tămăduit, așa că mutul vorbea și vedea.

Mat 9.32;Marc 3.11;Luc 11.14;

23Toate noroadele, mirate, ziceau: "Nu cumva este acesta Fiul lui David?"

24Când au auzit Fariseii lucrul acesta, au zis: "Omul acesta nu scoate dracii decât cu Beelzebul, domnul dracilor!"

Mat 9.34;Marc 3.22;Luc 11.15;

25Isus, care le cunoștea gândurile, le-a zis: "Orice împărăție dezbinată împotriva ei însăși, este pustiită; și orice cetate sau casă, dezbinată împotriva ei însăși, nu poate dăinui.

Mat 9.4;Ioan 2.25;Apoc 2.23;

26Dacă Satana scoate afară pe Satana, este dezbinat; deci, cum poate dăinui împărăția lui?

27Și dacă Eu scot afară dracii cu ajutorul lui Beelzebul, fiii voștri cu cine-i scot? De aceea ei vor fi judecătorii voștri.

28Dar dacă Eu scot afară dracii cu Duhul lui Dumnezeu, atunci Împărăția lui Dumnezeu a venit peste voi.

Dan 2.44;Dan 7.14;Luc 1.33;Luc 11.20;Luc 17.20-21;

29Sau, cum poate cineva să intre în casa celui tare, și să-i jefuiască gospodăria, dacă n-a legat mai întâi pe cel tare? Numai atunci îi va jefui casa.

Isa 49.24;Luc 11.21-23;

30Cine nu este cu Mine, este împotriva Mea, și cine nu strânge cu Mine, risipește.

31De aceea vă spun: Orice păcat și orice hulă vor fi iertate oamenilor; dar hula împotriva Duhului Sfânt nu le va fi iertată.

Marc 3.28;Luc 12.10;Evr 6.4;Evr 10.26-29;1Ioan 5.16;Fapt 7.51;

32Oricine va vorbi împotriva Fiului omului, va fi iertat; dar oricine va vorbi împotriva Duhului Sfânt, nu va fi iertat nici în veacul acesta, nici în cel viitor.

Mat 11.19;Mat 13.55;Ioan 7.12-52;1Tim 1.13;

33Ori faceți pomul bun și rodul lui bun, ori faceți pomul rău și rodul lui rău: căci pomul se cunoaște după rodul lui.

Mat 7.17;Luc 6.43-44;

34Pui de năpârci, cum ați putea voi să spuneți lucruri bune, când voi sunteți răi? Căci din prisosul inimii vorbește gura.

Mat 3.7;Mat 23.33;Luc 6.45;

35Omul bun scoate lucruri bune din vistieria bună a inimii lui; dar omul rău scoate lucruri rele din vistieria rea a inimii lui.

36Vă spun că, în ziua judecății, oamenii vor da socoteală de orice cuvânt nefolositor, pe care-l vor fi rostit.

37Căci din cuvintele tale vei fi scos fără vină, și din cuvintele tale vei fi osândit."

Minunea cu proorocul Iona.

38Atunci unii din cărturari și din Farisei au luat cuvântul, și I-au zis: "Învățătorule, am vrea să vedem un semn de la Tine!"

Mat 16.1;Marc 8.11;Luc 11.16-29;Ioan 2.18;1Cor 1.22;

39Drept răspuns, El le-a zis: "Un neam viclean și preacurvar cere un semn; dar nu i se va da alt semn, decât semnul proorocului Iona.

Isa 57.3;Mat 16.4;Marc 8.38;Ioan 4.48;

40Căci, după cum Iona a stat trei zile și trei nopți în pântecele chitului, tot așa și Fiul omului va sta trei zile și trei nopți în inima pământului.

Iona 1.17;

41Bărbații din Ninive se vor scula alături de neamul acesta, în ziua judecății, și-l vor osândi, pentru că ei s-au pocăit la propovăduirea lui Iona; și iată că aici este Unul mai mare decât Iona.

Luc 11.32;Ier 3.11;Ezec 16.51-52;Rom 2.27;Iona 3.5;

42Împărăteasa de la Miazăzi se va scula alături de neamul acesta, în ziua judecății, și-l va osândi, pentru că ea a venit de la marginile pământului, ca să audă înțelepciunea lui Solomon; și iată că aici este Unul mai mare decât Solomon.

1Împ 10.1;2Cron 9.1;Luc 11.31;

43Duhul necurat, când a ieșit dintr-un om, umblă prin locuri fără apă, căutând odihnă, și n-o găsește.

Luc 11.24;Iov 1.7;1Pet 5.8;

44Atunci zice: "Mă voi întoarce în casa mea, de unde am ieșit. Și, când vine în ea, o găsește goală, măturată și împodobită.

45Atunci se duce și ia cu el alte șapte duhuri mai rele decât el: intră în casă, locuiesc acolo, și starea din urmă a omului acestuia ajunge mai rea decât cea dintâi. Tocmai așa se va întâmpla și cu acest neam viclean."

Evr 6.4;Evr 10.26;2Pet 2.20-22;

Mama și frații lui Isus.

46Pe când vorbea încă Isus noroadelor, iată că mama și frații Lui stăteau afară și căutau să vorbească cu El.

Marc 3.31;Luc 8.19-21;

47Atunci cineva I-a zis: "Iată, mama Ta și frații Tăi stau afară, și caută să vorbească cu Tine."

Mat 13.55;Marc 6.3;Ioan 2.12;Ioan 7.3-5;Fapt 1.14;1Cor 9.5;Gal 1.19;

48Dar Isus a răspuns celui ce-I adusese știrea aceasta: "Cine este mama Mea, și care sunt frații Mei?"

49Apoi Și-a întins mâna spre ucenicii Săi și a zis: "Iată mama Mea și frații Mei!

50Căci oricine face voia Tatălui Meu care este în ceruri, acela Îmi este frate, soră și mamă."

Ioan 15.14;Gal 5.6;Gal 6.15;Col 3.11;Evr 2.11;

Pilda semănătorului.

## 1 3 6 9 < 13 > 15 18 21 24 27 28

1În aceeași zi, Isus a ieșit din casă, și ședea lângă mare.

Marc 4.1;

2O mulțime de noroade s-au strâns la El, așa că a trebuit să Se suie să șadă într-o corabie; iar tot norodul stătea pe țărm.

Luc 8.4;Luc 5.3;

3El le-a vorbit despre multe lucruri în pilde, și le-a zis: "Iată, semănătorul a ieșit să semene.

4Pe când semăna el, o parte din sămânță a căzut lângă drum, și au venit păsările și au mâncat-o.

5O altă parte a căzut pe locuri stâncoase, unde n-avea pământ mult: a răsărit îndată, pentru că n-a găsit un pământ adânc.

6Dar, când a răsărit soarele, s-a pălit; și, pentru că n-avea rădăcini, s-a uscat.

7O altă parte a căzut între spini: spinii au crescut, și au înecat-o.

Luc 8.5;

8O altă parte a căzut în pământ bun, și a dat rod: un grăunte a dat o sută, altul șaizeci, și altul treizeci.

Gen 26.12;

9Cine are urechi de auzit, să audă."

Mat 11.15;Marc 4.9;

10Ucenicii s-au apropiat de El, și I-au zis: "De ce le vorbești în pilde?"

11Isus le-a răspuns: "Pentru că vouă v-a fost dat să cunoașteți tainele Împărăției cerurilor, iar lor nu le-a fost dat.

Mat 11.25;Mat 16.17;Marc 4.11;1Cor 2.10;1Ioan 2.27;

12Căci celui ce are, i se va da, și va avea de prisos; iar de la cel ce n-are, se va lua chiar și ce are.

Mat 25.29;Marc 4.25;Luc 8.18;Luc 19.26;

13De aceea le vorbesc în pilde, pentru că ei, măcar că văd, nu văd, și măcar că aud, nu aud, nici nu înțeleg.

14Și cu privire la ei se împlinește prorocia lui Isaia, care zice: "Veți auzi cu urechile voastre, și nu veți înțelege; veți privi cu ochii voștri, și nu veți vedea.

Isa 6.9;Ezec 12.2;Marc 4.12;Luc 8.10;Ioan 12.40;Fapt 28.26-27;Rom 11.8;2Cor 3.14-15;

15Căci inima acestui popor s-a împietrit; au ajuns tari de urechi, și-au închis ochii, ca nu cumva să vadă cu ochii, să audă cu urechile, să înțeleagă cu inima, să se întoarcă la Dumnezeu, și să-i vindec."

Evr 5.11;

16Dar ferice de ochii voștri că văd; și de urechile voastre că aud!

Mat 16.17;Luc 10.23-24;Ioan 20.29;

17Adevărat vă spun că, mulți prooroci și oameni neprihăniți au dorit să vadă lucrurile pe care le vedeți voi, și nu le-au văzut; și să audă lucrurile pe care le auziți voi, și nu le-au auzit.

Evr 11.13;1Pet 1.10-11;

18Ascultați dar ce înseamnă pilda semănătorului.

Marc 4.14;Luc 8.11;

19Când un om aude Cuvântul privitor la Împărăție, și nu-l înțelege, vine Cel rău și răpește ce a fost semănat în inima lui. Acesta este sămânța căzută lângă drum.

Mat 4.23;

20Sămânța căzută în locuri stâncoase, este cel ce aude Cuvântul, și-l primește îndată cu bucurie;

Isa 58.2;Ezec 33.31-32;Ioan 5.35;

21dar n-are rădăcină în el, ci ține până la o vreme; și, cum vine un necaz sau o prigonire din pricina Cuvântului, se leapădă îndată de el.

Mat 11.6;2Tim 1.15;

22Sămânța căzută între spini, este cel ce aude Cuvântul; dar îngrijorările veacului acestuia și înșelăciunea bogățiilor îneacă acest Cuvânt, și ajunge neroditor.

Mat 19.23;Marc 10.23;Luc 18.24;1Tim 6.9;2Tim 4.10;Ier 4.3;

23Iar sămânța căzută în pământ bun, este cel ce aude Cuvântul și-l înțelege; el aduce rod: un grăunte dă o sută, altul șaizeci, altul treizeci."

Pilda neghinei.

24Isus le-a pus înainte o altă pildă, și le-a zis: "Împărăția cerurilor se aseamănă cu un om care a semănat o sămânță bună în țarina lui.

25Dar, pe când dormeau oamenii, a venit vrăjmașul lui, a semănat neghină între grâu, și a plecat.

26Când au răsărit firele de grâu și au făcut rod, a ieșit la iveală și neghina.

27Robii stăpânului casei au venit, și i-au zis: "Doamne, n-ai semănat sămânță bună în țarina ta? De unde are dar neghină?"

28El le-a răspuns: "Un vrăjmaș a făcut lucrul acesta." Și robii i-au zis: "Vrei dar să mergem s-o smulgem?"

29"Nu", le-a zis el, "ca nu cumva, smulgând neghina, să smulgeți și grâul împreună cu ea.

Mat 3.12;

30Lăsați-le să crească amândouă împreună până la seceriș; și, la vremea secerișului, voi spune secerătorilor: "Smulgeți întâi neghina, și legați-o în snopi, ca s-o ardem, iar grâul strângeți-l în grânarul meu."

Pilda grăuntelui de muștar și aluatului.

31Isus le-a pus înainte o altă pildă, și le-a zis: "Împărăția cerurilor se aseamănă cu un grăunte de muștar, pe care l-a luat un om și l-a semănat în țarina sa.

Isa 2.2-3;Mic 4.1;Marc 4.30;Luc 13.18-19;

32Grăuntele acesta, în adevăr, este cea mai mică dintre toate semințele; dar, după ce a crescut, este mai mare decât zarzavaturile și se face un copac, așa că păsările cerului vin și își fac cuiburi în ramurile lui."

33Le-a spus o altă pildă, și anume: "Împărăția cerurilor se aseamănă cu un aluat, pe care l-a luat o femeie și l-a pus în trei măsuri de făină de grâu, până s-a dospit toată plămădeala."

Luc 13.20;

34Isus a spus noroadelor toate aceste lucruri în pilde; și nu le vorbea deloc fără pildă,

Marc 4.33-34;

35ca să se împlinească ce fusese vestit prin proorocul, care zice: "Voi vorbi în pilde, voi spune lucruri ascunse de la facerea lumii."

Ps 78.2;Rom 16.25-26;1Cor 2.7;Efes 3.9;Col 1.26;

Tâlcuirea pildei neghinei.

36Atunci Isus a dat drumul noroadelor, și a intrat în casă. Ucenicii Lui s-au apropiat de El, și I-au zis: "Tâlcuiește-ne pilda cu neghina din țarină."

37El le-a răspuns: "Cel ce seamănă sămânța bună, este Fiul omului.

38Țarina, este lumea; sămânța bună sunt fiii Împărăției; neghina, sunt fiii Celui rău.

Mat 24.14;Mat 28.19;Marc 16.15-20;Luc 24.47;Rom 10.18;Col 1.6;Gen 3.15;Ioan 8.44;Fapt 13.10;1Ioan 3.8;

39Vrăjmașul, care a semănat-o, este Diavolul; secerișul, este sfârșitul veacului; secerătorii, sunt îngerii.

Ioel 3.13;Apoc 14.15;

40Deci, cum se smulge neghina și se arde în foc, așa va fi și la sfârșitul veacului.

41Fiul omului va trimite pe îngerii Săi, și ei vor smulge din Împărăția Lui toate lucrurile, care sunt pricină de păcătuire și pe cei ce săvârșesc fărădelegea,

Mat 18.7;2Pet 2.12;

42și-i vor arunca în cuptorul aprins; acolo va fi plânsul și scrâșnirea dinților.

Mat 3.12;Apoc 19.20;Apoc 20.10;Mat 8.12;Mat 13.50;

43Atunci cei neprihăniți vor străluci ca soarele în Împărăția Tatălui lor. Cine are urechi de auzit, să audă.

Dan 12.3;1Cor 15.42-58;Mat 13.9;

Pilda comorii ascunse și a mărgăritarului.

44Împărăția cerurilor se mai aseamănă cu o comoară ascunsă într-o țarină. Omul care o găsește, o ascunde; și, de bucuria ei, se duce și vinde tot ce are, și cumpără țarina aceea.

Filip 3.7-8;Isa 55.1;Apoc 3.18;

45Împărăția cerurilor se mai aseamănă cu un negustor care caută mărgăritare frumoase.

46Și, când găsește un mărgăritar de mare preț, se duce de vinde tot ce are, și-l cumpără.

Prov 2.4;Prov 3.14-15;Prov 8.10-19;

Pilda năvodului.

47Împărăția cerurilor se mai aseamănă cu un năvod aruncat în mare, care prinde tot felul de pești.

Mat 22.10;

48După ce s-a umplut, pescarii îl scot la mal, șed jos, aleg în vase ce este bun, și aruncă afară ce este rău.

49Tot așa va fi și la sfârșitul veacului. Îngerii vor ieși, vor despărți pe cei răi din mijlocul celor buni,

Mat 25.32;

50și-i vor arunca în cuptorul aprins; acolo va fi plânsul și scrâșnirea dinților."

Mat 13.42;

51"Ați înțeles voi toate aceste lucruri?" i-a întrebat Isus. - "Da, Doamne", I-au răspuns ei.

52Și El le-a zis: "De aceea orice cărturar, care a învățat ce trebuie despre Împărăția cerurilor, se aseamănă cu un gospodar, care scoate din vistieria lui lucruri noi și lucruri vechi."

Cânt 7.13;

Isus la Nazaret. - Necredința locuitorilor.

53După ce a isprăvit Isus pildele acestea, a plecat de acolo.

54A venit în patria Sa, și a început să învețe pe oameni în sinagogă; așa că cei ce-L auzeau, se mirau și ziceau: "De unde are El înțelepciunea și minunile acestea?

Mat 2.23;Marc 6.1;Luc 4.16-23;

55Oare nu este El fiul tâmplarului? Nu este Maria mama Lui? Și Iacov, Iosif, Simon și Iuda, nu sunt ei frații Lui?

Isa 49.7;Marc 6.3;Luc 3.23;Ioan 6.42;Marc 15.40;Mat 12.46;

56Și surorile Lui nu sunt toate printre noi? Atunci de unde are El toate lucrurile acestea?"

57Și găseau astfel în El o pricină de poticnire. Dar Isus le-a zis: "Nicăieri nu este prețuit un prooroc mai puțin decât în patria și în casa Lui."

Mat 11.6;Marc 6.3-4;Luc 4.24;Ioan 4.44;

58Și n-a făcut multe minuni în locul acela, din pricina necredinței lor.

Marc 6.5-6;

Moartea lui Ioan Botezătorul.

## 1 3 6 9 12 < 14 > 18 21 24 27 28

1În vremea aceea, cârmuitorul Irod, a auzit vorbindu-se despre Isus;

Marc 6.14;Luc 9.7;

2și a zis slujitorilor săi: "Acesta este Ioan Botezătorul! A înviat din morți, și de aceea se fac minuni prin el."

3Căci Irod prinsese pe Ioan, îl legase și-l pusese în temniță, din pricina Irodiadei, nevasta fratelui său Filip;

Marc 6.17;Luc 3.19-20;

4pentru că Ioan îi zicea: "Nu-ți este îngăduit s-o ai de nevastă."

Lev 18.16;Lev 20.21;

5Irod ar fi vrut să-l omoare, dar se temea de norod, pentru că norodul privea pe Ioan ca pe un prooroc.

Mat 21.26;Luc 20.6;

6Dar, când se prăznuia ziua nașterii lui Irod, fata Irodiadei a jucat înaintea oaspeților, și a plăcut lui Irod.

7De aceea i-a făgăduit cu jurământ că îi va da orice va cere.

8Îndemnată de mama sa, ea a zis: "Dă-mi aici, într-o farfurie, capul lui Ioan Botezătorul!"

9Împăratul s-a întristat; dar din pricina jurămintelor sale, și de ochii celor ce ședeau la masă împreună cu el, a poruncit să i-l dea.

10Și a trimis să taie capul lui Ioan în temniță.

11Capul a fost adus într-o farfurie, și dat fetei, care l-a dus la mama sa.

12Ucenicii lui Ioan au venit de i-au luat trupul, l-au îngropat, și s-au dus de au dat de știre lui Isus.

Înmulțirea pâinilor.

13Isus, când a auzit vestea aceasta, a plecat de acolo într-o corabie, ca să Se ducă singur la o parte, într-un loc pustiu. Noroadele, când au auzit lucrul acesta, au ieșit din cetăți și s-au luat după El pe jos.

Mat 10.23;Mat 12.15;Marc 6.32;Luc 9.10;Ioan 6.1-2;

14Când a ieșit din corabie, Isus a văzut o gloată mare, I s-a făcut milă de ea, și a vindecat pe cei bolnavi.

Mat 9.36;Marc 6.34;

15Când s-a înserat, ucenicii s-au apropiat de El, și I-au zis: "Locul acesta este pustiu, și vremea iată că a trecut; dă drumul noroadelor să se ducă prin sate să-și cumpere de mâncare."

Marc 6.35;Luc 9.12;Ioan 6.5;

16"N-au nevoie să plece", le-a răspuns Isus; "dați-le voi să mănânce."

17Dar ei I-au zis: "N-avem aici decât cinci pâini și doi pești."

18Și El le-a zis: "Aduceți-i aici la Mine."

19Apoi a poruncit noroadelor să șadă pe iarbă, a luat cele cinci pâini și cei doi pești, Și-a ridicat ochii spre cer, a binecuvântat, a frânt pâinile și le-a dat ucenicilor, iar ei le-au împărțit noroadelor.

Mat 15.36;

20Toți au mâncat și s-au săturat; și s-au ridicat douăsprezece coșuri pline cu rămășițele de fărâmituri.

21Cei ce mâncaseră, erau ca la cinci mii de bărbați, afară de femei și de copii.

Umblarea pe mare.

22Îndată după aceea, Isus a silit pe ucenicii Săi să intre în corabie, și să treacă înaintea Lui de partea cealaltă, până va da drumul noroadelor.

23După ce a dat drumul noroadelor, S-a suit pe munte să Se roage, singur la o parte. Se înnoptase, și El era singur acolo.

Marc 6.46;Ioan 6.16;

24În timpul acesta, corabia era învăluită de valuri în mijlocul mării; căci vântul era împotrivă.

25Când se îngâna ziua cu noaptea (Grecește: în a patra strajă.), Isus a venit la ei, umblând pe mare.

Iov 9.8;

26Când L-au văzut ucenicii umblând pe mare, s-au înspăimântat, și au zis: "Este o nălucă!" Și de frică au țipat.

27Isus le-a zis îndată: "Îndrăzniți, Eu sunt; nu vă temeți!"

28"Doamne", I-a răspuns Petru, "dacă ești Tu, poruncește-mi să vin la Tine pe ape."

29"Vino!" i-a zis Isus. Petru s-a coborât din corabie, și a început să umble pe ape ca să meargă la Isus.

30Dar, când a văzut că vântul era tare, s-a temut; și fiindcă începea să se afunde, a strigat: "Doamne, scapă-mă!"

31Îndată, Isus a întins mâna, l-a apucat, și i-a zis: "Puțin credinciosule, pentru ce te-ai îndoit?"

32Și după ce au intrat în corabie, a stat vântul.

33Cei ce erau în corabie, au venit de s-au închinat înaintea lui Isus, și I-au zis: "Cu adevărat, Tu ești Fiul lui Dumnezeu!"

Ps 2.7;Mat 16.16;Mat 26.63;Marc 1.1;Luc 4.41;Ioan 1.49;Ioan 6.69;Ioan 11.27;Fapt 8.37;Rom 1.2;

34După ce au trecut marea, au venit în ținutul Ghenezaretului.

Marc 6.53;

35Oamenii din locul acela, care cunoșteau pe Isus, au trimis să dea de știre în toate împrejurimile, și au adus la El pe toți bolnavii.

36Bolnavii îl rugau să le dea voie numai să se atingă de poala hainei Lui. Și toți câți s-au atins, s-au vindecat.

Mat 9.20;Marc 3.10;Luc 6.19;Fapt 19.12;

Fariseii și datina bătrânilor.

## 1 3 6 9 12 < 15 > 17 18 21 24 27 28

1Atunci niște Farisei și niște cărturari din Ierusalim au venit la Isus, și I-au zis:

Marc 7.1;

2"Pentru ce calcă ucenicii Tăi datina bătrânilor? Căci nu-și spală mâinile când mănâncă."

Marc 7.5;Col 2.8;

3Drept răspuns, El le-a zis: "Dar voi de ce călcați porunca lui Dumnezeu în folosul datinii voastre?

4Căci Dumnezeu a zis: "Cinstește pe tatăl tău și pe mama ta;" și: "Cine va grăi de rău pe tatăl său sau pe mama sa, să fie pedepsit negreșit cu moartea."

Ex 20.12;Lev 19.3;Deut 5.16;Prov 23.22;Efes 6.2;Ex 21.17;Lev 20.9;Deut 27.16;Prov 20.20;Prov 30.17;

5Dar voi ziceți: "Cine va zice tatălui său sau mamei sale: "Ori cu ce te-aș putea ajuta, l-am închinat lui Dumnezeu",

Marc 7.11-12;

6nu mai este ținut să cinstească pe tatăl său sau pe mama sa. Și ați desființat astfel cuvântul lui Dumnezeu în folosul datinii voastre.

7Fățarnicilor, bine a prorocit Isaia despre voi, când a zis:

Marc 7.6;

8"Norodul acesta se apropie de Mine cu gura și mă cinstește cu buzele, dar inima lui este departe de Mine.

Isa 29.13;Ezec 33.31;

9Degeaba Mă cinstesc ei, învățând ca învățături niște porunci omenești."

Isa 29.13;Col 2.18-22;Tit 1.14;

Lucrări care spurcă pe om.

10Isus a chemat mulțimea la Sine, și a zis: "Ascultați, și înțelegeți:

Marc 7.14;

11Nu ce intră în gură spurcă pe om; ci ce iese din gură, aceea spurcă pe om."

Fapt 10.15;Rom 14.14-20;1Tim 4.4;Tit 1.15;

12Atunci ucenicii Lui s-au apropiat, și I-au zis: "Știi că Fariseii au găsit pricină de poticnire în cuvintele, pe care le-au auzit?"

13Drept răspuns, El le-a zis: "Orice răsad, pe care nu l-a sădit Tatăl Meu cel ceresc, va fi smuls din rădăcină.

Ioan 15.2;1Cor 3.12;

14Lăsați-i: sunt niște călăuze oarbe; și când un orb călăuzește pe un alt orb, vor cădea amândoi în groapă."

Isa 9.16;Mal 2.8;Mat 23.16;Luc 6.39;

15Petru a luat cuvântul, și I-a zis: "Deslușește-ne pilda aceasta."

Marc 7.17;

16Isus a zis: "Și voi tot fără pricepere sunteți?

Mat 16.9;Marc 7.18;

17Nu înțelegeți că orice intră în gură merge în pântece, și apoi este aruncat afară în hazna?

18Dar, ce iese din gură, vine din inimă, și aceea spurcă pe om.

Iac 3.6;

19Căci din inimă ies gândurile rele, uciderile, preacurviile, curviile, furtișagurile, mărturiile mincinoase, hulele.

Gen 6.5;Gen 8.21;Prov 6.14;Ier 17.9;Marc 7.21;

20Iată lucrurile care spurcă pe om; dar a mânca cu mâinile nespălate nu spurcă pe om."

Femeia Cananeancă.

21Isus, după ce a plecat de acolo, S-a dus în părțile Tirului și ale Sidonului.

Marc 7.24;

22Și iată că o femeie Canaaneancă, a venit din ținuturile acelea, și a început să strige către El: "Ai milă de mine, Doamne, Fiul lui David! Fiica mea este muncită rău de un drac."

23El nu i-a răspuns nici un cuvânt. Și ucenicii Lui s-au apropiat și L-au rugat stăruitor: "Dă-i drumul, căci strigă după noi."

24Drept răspuns, El a zis: "Eu nu sunt trimis decât la oile pierdute ale casei lui Israel."

Mat 10.5-6;Fapt 3.25-26;Fapt 13.46;Rom 15.8;

25Dar ea a venit și I s-a închinat, zicând: "Doamne, ajută-mi!"

26Drept răspuns, El i-a zis: "Nu este bine să iei pâinea copiilor, și s-o arunci la căței!"

Mat 7.6;Filp 3.2;

27"Da, Doamne", a zis ea, "dar și cățeii mănâncă fărâmiturile care cad de la masa stăpânilor lor."

28Atunci Isus i-a zis: "O, femeie, mare este credința Ta; facă-ți-se cum voiești." Și fiica ei s-a tămăduit chiar în ceasul acela.

A doua înmulțire a pâinilor.

29Isus a plecat din locurile acelea, și a venit lângă marea Galileii. S-a suit pe munte, și a șezut jos acolo.

Marc 7.31;Mat 4.18;

30Atunci au venit la El multe noroade, având cu ele șchiopi, orbi, muți, ciungi, și mulți alți bolnavi I-au pus la picioarele Lui, și El i-a tămăduit;

Isa 35.5-6;Mat 11.5;Luc 7.22;

31așa că noroadele se mirau, când au văzut că muții vorbesc, ciungii se însănătoșează, șchiopii umblă și orbii văd; și slăveau pe Dumnezeul lui Israel.

32Isus a chemat pe ucenicii Săi, și le-a zis: "Mi-este milă de gloata aceasta; căci iată că de trei zile așteaptă lângă Mine, și n-au ce mânca. Nu vreau să le dau drumul flămânzi, ca nu cumva să leșine de foame pe drum."

Marc 8.1;

33Ucenicii I-au zis: "De unde să luăm în pustia aceasta atâtea pâini ca să săturăm atâta gloată?"

2Împ 4.43;

34"Câte pâini aveți?" i-a întrebat Isus. "Șapte", I-au răspuns ei, "și puțini peștișori"

35Atunci Isus a poruncit norodului să șadă pe pământ.

36A luat cele șapte pâini și peștișorii, și, după ce a mulțumit lui Dumnezeu, a frânt, și a dat ucenicilor, iar ucenicii au împărțit norodului.

Mat 14.19;1Sam 9.13;Luc 22.19;

37Au mâncat toți și s-au săturat; și s-au ridicat șapte coșnițe pline cu rămășițele de fărâmituri.

38Cei ce mâncaseră erau patru mii de bărbați, afară de femei și de copii.

39În urmă Isus a dat drumul noroadelor, S-a suit în corabie, și a trecut în ținutul Magdalei.

Marc 8.10;

Aluatul Fariseilor.

## 1 3 6 9 12 < 16 > 18 21 24 27 28

1Fariseii și Saducheii s-au apropiat de Isus, și, ca să-L ispitească, I-au cerut să le arate un semn din cer.

Mat 12.38;Marc 8.11;Luc 11.16;Luc 12.54-56;1Cor 1.22;

2Drept răspuns, Isus le-a zis: "Când se înserează, voi ziceți: "Are să fie vreme frumoasă, căci cerul este roșu."

3Și dimineața, ziceți: "Astăzi are să fie furtună, căci cerul este roșu-posomorât." Fățarnicilor, fața cerului știți s-o deosebiți, și semnele vremurilor nu le puteți deosebi?

4Un neam viclean și preacurvar cere un semn; nu i se va da alt semn decât semnul proorocului Iona." Apoi i-a lăsat și a plecat.

Mat 12.39;

5Ucenicii trecuseră de cealaltă parte, și uitaseră să ia pâini.

Marc 8.14;

6Isus le-a zis: "Luați seama și păziți-vă de aluatul Fariseilor și al Saducheilor."

Luc 12.1;

7Ucenicii se gândeau în ei, și ziceau: "Ne zice așa pentru că n-am luat pâini!"

8Isus, care cunoștea lucrul acesta, le-a zis: "Puțin credincioșilor, pentru ce vă gândiți că n-ați luat pâini?

9Tot nu înțelegeți? Și nici nu vă mai aduceți aminte de cele cinci pâini pentru cei cinci mii de oameni, și câte coșuri ați ridicat?

Mat 14.17;Ioan 6.9;

10Nici de cele șapte pâini pentru cei patru mii de oameni, și câte coșnițe ați ridicat?

Mat 15.34;

11Cum nu înțelegeți că nu v-am spus de pâini? Ci v-am spus să vă păziți de aluatul Fariseilor și al Saducheilor?"

12Atunci au înțeles ei că nu le zisese să se păzească de aluatul pâinii, ci de învățătura Fariseilor și a Saducheilor.

Isus în ținutul Cezareii lui Filip.

13Isus a venit în părțile Cezareii lui Filip, și a întrebat pe ucenicii Săi: "Cine zic oamenii că sunt Eu, Fiul omului?"

Marc 8.27;Luc 9.18;

14Ei au răspuns: "Unii zic că ești Ioan Botezătorul; alții: Ilie; alții: Ieremia, sau unul din prooroci."

Mat 14.2;Luc 9.7-9;

15"Dar voi", le-a zis El, "cine ziceți că sunt?"

16Simon Petru, drept răspuns, I-a zis: "Tu ești Hristosul, Fiul Dumnezeului celui viu!"

Mat 14.33;Marc 8.29;Luc 9.20;Ioan 6.69;Ioan 11.27;Fapt 8.37;Fapt 9.20;Evr 1.2-5;1Ioan 4.15;1Ioan 5.5;

17Isus a luat din nou cuvântul, și i-a zis: "Ferice de tine, Simone, fiul lui Iona; fiindcă nu carnea și sângele ți-a descoperit lucrul acesta, ci Tatăl Meu care este în ceruri.

Efes 2.8;1Cor 2.10;Gal 1.16;

18Și Eu îți spun: tu ești Petru (Grecește: Petros.), și pe această piatră (Grecește: petra.) voi zidi Biserica Mea, și porțile Locuinței morților nu o vor birui.

Ioan 1.42;Efes 2.20;Apoc 21.14;Iov 38.17;Ps 9.13;Ps 107.18;Isa 38.10;

19Îți voi da cheile Împărăției cerurilor, și orice vei lega pe pământ, va fi legat în ceruri, și orice vei dezlega pe pământ, va fi dezlegat în ceruri."

Mat 18.18;Ioan 20.23;

20Atunci a poruncit ucenicilor Săi să nu spună nimănui că El este Hristosul.

Mat 17.9;Marc 8.30;Luc 9.21;

Isus vestește patimile și moartea sa.

21De atunci încolo, Isus a început să spună ucenicilor Săi că El trebuie să meargă la Ierusalim, să pătimească mult din partea bătrânilor, din partea preoților celor mai de seamă și din partea cărturarilor; că are să fie omorât, și că a treia zi are să învie.

Mat 20.17;Marc 8.31;Marc 9.31;Marc 10.33;Luc 9.22;Luc 18.31;Luc 24.6-7;

22Petru L-a luat de o parte, și a început să-L mustre, zicând: "Să Te ferească Dumnezeu, Doamne! Să nu Ți se întâmple așa ceva!"

23Dar Isus S-a întors, și a zis lui Petru: "Înapoia Mea, Satano: tu ești o piatră de poticnire pentru Mine! Căci gândurile tale nu sunt gândurile lui Dumnezeu, ci gânduri de ale oamenilor."

2Sam 19.22;Rom 8.7;

24Atunci Isus a zis ucenicilor Săi: "Dacă voiește cineva să vină după Mine, să se lepede de sine, să-și ia crucea, și să Mă urmeze.

Mat 10.38;Marc 8.34;Luc 9.23;Luc 14.27;Fapt 14.22;1Tes 3.3;2Tim 3.12;

25Pentru că oricine va vrea să-și scape viața, o va pierde; dar oricine își va pierde viața pentru Mine, o va câștiga.

Luc 17.33;Ioan 12.25;

26Și ce ar folosi unui om să câștige toată lumea, dacă și-ar pierde sufletul? Sau, ce ar da un om în schimb pentru sufletul său?

Ps 49.7-8;

27Căci Fiul omului are să vină în slava Tatălui Său, cu îngerii Săi; și atunci va răsplăti fiecăruia după faptele lui.

Mat 26.64;Marc 8.38;Luc 9.26;Dan 7.10;Zah 14.5;Mat 25.31;Iuda 14;Iov 34.11;Ps 62.12;Prov 24.12;Ier 17.10;Ier 32.19;Rom 2.6;1Cor 3.8;2Cor 5.10;1Pet 1.17;Apoc 2.23;Apoc 22.12;

28Adevărat vă spun că unii din cei ce stau aici nu vor gusta moartea până nu vor vedea pe Fiul omului venind în Împărăția Sa."

Marc 9.1;Luc 9.27;

Schimbarea la față.

## 1 3 6 9 12 15 < 17 > 21 24 27 28

1După șase zile, Isus a luat cu El pe Petru, Iacov și Ioan, fratele lui, și i-a dus la o parte pe un munte înalt.

Marc 9.2;Luc 9.28;

2El S-a schimbat la față înaintea lor; fața Lui a strălucit ca soarele, și hainele I s-au făcut albe ca lumina.

3Și iată că li s-a arătat Moise și Ilie, stând de vorbă cu El.

4Petru a luat cuvântul, și a zis lui Isus: "Doamne, este bine să fim aici; dacă vrei, am să fac aici trei colibe: una pentru Tine, una pentru Moise și una pentru Ilie."

5Pe când vorbea el încă, iată că i-a acoperit un nor luminos cu umbra lui. Și din nor s-a auzit un glas, care zicea: "Acesta este Fiul Meu preaiubit, în care Îmi găsesc plăcerea Mea: de El să ascultați!"

2Pet 1.17;Mat 3.17;Marc 1.11;Luc 3.22;Isa 42.1;Deut 18.15-19;Fapt 3.22-23;

6Când au auzit, ucenicii au căzut cu fețele la pământ, și s-au înspăimântat foarte tare.

2Pet 1.18;

7Dar Isus S-a apropiat, S-a atins de ei, și le-a zis: "Sculați-vă, nu vă temeți!"

Dan 8.18;Dan 9.21;Dan 10.10-18;

8Ei au ridicat ochii, și n-au văzut pe nimeni, decât pe Isus singur.

9Pe când se coborau din munte, Isus le-a dat porunca următoare: "Să nu spuneți nimănui de vedenia aceasta, până va învia Fiul omului din morți."

Mat 16.20;Marc 8.30;Marc 9.9;

10Ucenicii I-au pus întrebarea următoare: "Oare de ce zic cărturarii că întâi trebuie să vină Ilie?"

Mal 4.5;Mat 11.14;Marc 9.11;

11Drept răspuns, Isus le-a zis: "Este adevărat că trebuie să vină întâi Ilie, și să așeze din nou toate lucrurile.

Mal 4.6;Luc 1.16-17;Fapt 3.21;

12Dar vă spun că Ilie a și venit, și ei nu l-au cunoscut, ci au făcut cu el ce au vrut. Tot așa are să sufere și Fiul omului din partea lor."

Mat 11.14;Marc 9.12-13;Mat 15.3-10;Mat 16.21;

13Ucenicii au înțeles atunci că le vorbise despre Ioan Botezătorul.

Mat 11.14;

Vindecarea unui lunatic.

14Când au ajuns la norod, a venit un om, care a căzut în genunchi înaintea lui Isus, și I-a zis:

Marc 9.14;Luc 9.37;

15"Doamne, ai milă de fiul meu, căci este lunatic, și pătimește rău: de multe ori cade în foc, și de multe ori cade în apă.

16L-am adus la ucenicii Tăi, și n-au putut să-l vindece."

17"O, neam necredincios și pornit la rău!" a răspuns Isus. "Până când voi fi cu voi? Până când vă voi suferi? Aduceți-l aici la Mine."

18Isus a certat dracul, care a ieșit afară din el. Și băiatul s-a tămăduit chiar în ceasul acela.

19Atunci ucenicii au venit la Isus, și I-au zis, deoparte: "Noi de ce n-am putut să-l scoatem?"

20"Din pricina puținei voastre credințe", le-a zis Isus. "Adevărat vă spun că, dacă ați avea credință cât un grăunte de muștar, ați zice muntelui acestuia: "Mută-te de aici colo", și s-ar muta; nimic nu v-ar fi cu neputință.

Mat 21.21;Marc 11.23;Luc 17.6;1Cor 12.9;1Cor 13.2;

21Dar acest soi de draci nu iese afară decât cu rugăciune și cu post."

22Pe când stăteau în Galilea, Isus le-a zis: "Fiul omului trebuie să fie dat în mâinile oamenilor.

Mat 16.21;Mat 20.17;Marc 8.31;Marc 9.30-31;Marc 10.33;Luc 9.22-44;Luc 18.31;Luc 24.6-7;

23Ei Îl vor omorî, dar a treia zi va învia." Ucenicii s-au întristat foarte mult.

Isus plătește darea pentru Templu.

24Când au ajuns în Capernaum, cei ce strângeau darea pentru Templu (Grecește: Cele două drahme.) au venit la Petru, și i-au zis: "Învățătorul vostru nu plătește darea?"

Marc 9.33;

25"Ba da", a zis Petru. Și când a intrat în casă, Isus i-a luat înainte, și i-a zis: "Ce crezi, Simone? Împărații pământului de la cine iau dări sau biruri? De la fiii lor sau de la străini?"

26Petru I-a răspuns: "De la străini." Și Isus i-a zis: "Așadar fiii sunt scutiți.

27Dar, ca să nu-i facem să păcătuiască, du-te la mare, aruncă undița, și trage afară peștele care va veni întâi; deschide-i gura, și vei găsi în ea o rublă (Grecește: Un statir.) pe care ia-o și dă-le-o lor, pentru Mine și pentru tine."

Cel mai mare în Împărăția Cerurilor.

## 1 3 6 9 12 15 < 18 > 20 21 24 27 28

1În clipa aceea, ucenicii s-au apropiat de Isus, și L-au întrebat: "Cine este mai mare în Împărăția cerurilor?"

Marc 9.33;Luc 9.46;Luc 22.24;

2Isus a chemat la El un copilaș, l-a pus în mijlocul lor,

3și le-a zis: "Adevărat vă spun că, dacă nu vă veți întoarce la Dumnezeu și nu vă veți face ca niște copilași, cu nici un chip nu veți intra în Împărăția cerurilor.

Ps 131.2;Mat 19.14;Marc 10.14;Luc 18.16;1Cor 14.20;1Pet 2.2;

4De aceea, oricine se va smeri ca acest copilaș, va fi cel mai mare în Împărăția cerurilor.

Mat 20.27;Mat 23.11;

5Și oricine va primi un copilaș ca acesta în Numele Meu, Mă primește pe Mine.

Mat 10.42;Luc 9.48;

6Dar pentru oricine va face să păcătuiască pe unul din acești micuți, care cred în Mine, ar fi mai de folos să i se atârne de gât o piatră mare de moară, și să fie înecat în adâncul mării.

Marc 9.42;Luc 17.1-2;

7Vai de lume, din pricina prilejurilor de păcătuire! Fiindcă nu se poate să nu vină prilejuri de păcătuire; dar vai de omul acela prin care vine prilejul de păcătuire!

Luc 17.1;1Cor 11.19;Mat 26.24;

8Acum, dacă mâna ta sau piciorul tău te face să cazi în păcat, taie-le și leapădă-le de la tine. Este mai bine pentru tine să intri în viață șchiop sau ciung, decât să ai două mâini sau două picioare, și să fii aruncat în focul veșnic.

Mat 5.29-30;Marc 9.43-45;

9Și dacă ochiul tău te face să cazi în păcat, scoate-l și leapădă-l de la tine. Este mai bine pentru tine să intri în viață numai cu un ochi, decât să ai amândoi ochii, și să fii aruncat în focul gheenei.

Pilda cu oaia rătăcită.

10Feriți-vă să nu defăimați nici măcar pe unul din acești micuți; căci vă spun că îngerii lor în ceruri văd pururea fața Tatălui Meu care este în ceruri.

Ps 34.7;Zah 13.7;Evr 1.14;Est 1.14;Luc 1.19;

11Fiindcă Fiul omului a venit să mântuiască ce era pierdut.

Luc 9.56;Luc 19.10;Ioan 3.17;Ioan 12.47;

12Ce credeți? Dacă un om are o sută de oi, și se rătăcește una din ele, nu lasă el pe cele nouăzeci și nouă pe munți, și se duce să caute pe cea rătăcită?

Luc 15.4;

13Și, dacă i se întâmplă s-o găsească, adevărat vă spun, că are mai multă bucurie de ea, decât de cele nouăzeci și nouă, care nu se rătăciseră.

Lev 19.17;Luc 17.3;

14Tot așa, nu este voia Tatălui vostru celui din ceruri să piară unul măcar din acești micuți.

Iertarea greșelilor.

15Dacă fratele tău a păcătuit împotriva ta, du-te și mustră-l între tine și el singur. Dacă te ascultă, ai câștigat pe fratele tău.

Iac 5.20;1Pet 3.1;

16Dar, dacă nu te ascultă, mai ia cu tine unul sau doi inși, pentru ca orice vorbă să fie sprijinită pe mărturia a doi sau trei martori.

Deut 17.6;Deut 19.15;Ioan 8.17;2Cor 13.1;Evr 10.28;

17Dacă nu vrea să asculte de ei, spune-l Bisericii; și, dacă nu vrea să asculte nici de Biserică, să fie pentru tine ca un păgân și ca un vameș.

Rom 16.17;1Cor 5.9;2Tes 3.6-14;2Ioan 10;

18Adevărat vă spun, că orice veți lega pe pământ, va fi legat în cer; și orice veți dezlega pe pământ, va fi dezlegat în cer.

Mat 16.19;Ioan 20.23;1Cor 5.4;

19Vă mai spun iarăși, că, dacă doi dintre voi se învoiesc pe pământ să ceară un lucru oarecare, le va fi dat de Tatăl Meu care este în ceruri.

Mat 5.24;1Ioan 3.22;1Ioan 5.14;

20Căci acolo unde sunt doi sau trei adunați în (Grecește: Pentru Numele Meu) Numele Meu, sunt și Eu în mijlocul lor."

Pilda robului nemilostiv.

21Atunci Petru s-a apropiat de El, și I-a zis: "Doamne de câte ori să iert pe fratele Meu când va păcătui împotriva mea? Până la șapte ori?"

Luc 17.4;

22Isus i-a zis: "Eu nu-ți zic până la șapte ori, ci până la șaptezeci de ori câte șapte.

Mat 6.14;Marc 11.25;Col 3.13;

23De aceea, Împărăția cerurilor se aseamănă cu un împărat, care a vrut să se socotească cu robii săi.

24A început să facă socoteala, și i-au adus pe unul, care îi datora zece mii de galbeni (Grecește: Talanți).

25Fiindcă el n-avea cu ce plăti, stăpânul lui a poruncit să-l vândă pe el, pe nevasta lui, pe copiii lui, și tot ce avea, și să se plătească datoria.

2Împ 4.1;Neem 5.8;

26Robul s-a aruncat la pământ, i s-a închinat, și a zis: "Doamne, mai îngăduie-mă, și-ți voi plăti tot."

27Stăpânul robului aceluia, făcându-i-se milă de el, i-a dat drumul, și i-a iertat datoria.

28Robul acela, când a ieșit afară, a întâlnit pe unul din tovarășii lui de slujbă, care-i era dator o sută de lei. A pus mâna pe el, și-l strângea de gât, zicând: "Plătește-mi ce-mi ești dator."

29Tovarășul lui s-a aruncat la pământ, îl ruga, și zicea: "Mai îngăduie-mă, și-ți voi plăti."

30Dar el n-a vrut, ci s-a dus și l-a aruncat în temniță, până va plăti datoria.

31Când au văzut tovarășii lui cele întâmplate, s-au întristat foarte mult, și s-au dus de au spus stăpânului lor toate cele petrecute.

32Atunci stăpânul a chemat la el pe robul acesta, și i-a zis: "Rob viclean! Eu ți-am iertat toată datoria, fiindcă m-ai rugat.

33Oare nu se cădea să ai și tu milă de tovarășul tău, cum am avut eu milă de tine?"

34Și stăpânul s-a mâniat și l-a dat pe mâna chinuitorilor, până va plăti tot ce datora.

35Tot așa vă va face și Tatăl Meu cel ceresc, dacă fiecare din voi nu iartă din toată inima pe fratele său."

Prov 21.13;Mat 6.12;Marc 11.26;Iac 2.13;

Despărțirea bărbatului de nevastă.

## 1 3 6 9 12 15 < 19 > 21 24 27 28

1După ce a sfârșit Isus cuvântările acestea, a plecat din Galilea, și a venit în ținutul Iudeii, dincolo de Iordan.

Marc 10.1;Ioan 10.40;

2După El au mers multe gloate; și acolo a vindecat pe cei bolnavi.

Mat 12.15;

3Fariseii au venit la El, și, ca să-L ispitească, I-au zis: "Oare este îngăduit unui bărbat să-și lase nevasta pentru orice pricină?"

4Drept răspuns, El le-a zis: "Oare n-ați citit că Ziditorul, de la început i-a făcut parte bărbătească și parte femeiască,

Gen 1.27;Gen 5.2;Mal 2.15;

5și a zis: "De aceea va lăsa omul pe tatăl său și pe mama sa, și se va lipi de nevasta sa, și cei doi vor fi un singur trup?"

Gen 2.24;Marc 10.5-9;Efes 5.31;1Cor 6.16;1Cor 7.2;

6Așa că nu mai sunt doi, ci un singur trup. Deci, ce a împreunat Dumnezeu, omul să nu despartă."

7"Pentru ce dar", I-au zis ei, "a poruncit Moise ca bărbatul să dea nevestei o carte de despărțire, și s-o lase?"

Deut 24.1;Mat 5.31;

8Isus le-a răspuns: "Din pricina împietririi inimilor voastre a îngăduit Moise să vă lăsați nevestele; dar de la început n-a fost așa.

9Eu însă vă spun că oricine își lasă nevasta, afară de pricină de curvie, și ia pe alta de nevastă, preacurvește; și cine ia de nevastă pe cea lăsată de bărbat, preacurvește."

Mat 5.32;Marc 10.11;Luc 16.18;1Cor 7.10-11;

10Ucenicii Lui I-au zis: "Dacă astfel stă lucrul cu bărbatul și nevasta lui, nu este de folos să se însoare."

Prov 21.19;

11El le-a răspuns: "Nu toți pot primi cuvântul acesta, ci numai aceia cărora le este dat.

1Cor 7.2-17;

12Fiindcă sunt fameni, care s-au născut așa din pântecele maicii lor; sunt fameni, care au fost făcuți fameni de oameni; și sunt fameni, care singuri s-au făcut fameni pentru Împărăția cerurilor. Cine poate să primească lucrul acesta, să-l primească."

1Cor 7.32-34;1Cor 9.5-15;

Isus și copilașii.

13Atunci I-au adus niște copilași, ca să-Și pună mâinile peste ei, și să Se roage pentru ei. Dar ucenicii îi certau.

Marc 10.13;Luc 18.15;

14Și Isus le-a zis: "Lăsați copilașii să vină la Mine, și nu-i opriți, căci Împărăția cerurilor este a celor ca ei."

Mat 18.3;

15După ce Și-a pus mâinile peste ei, a plecat de acolo.

Tânărul bogat.

16Atunci s-a apropiat de Isus un om, și I-a zis: "Învățătorule, ce bine să fac, ca să am viața veșnică?"

Marc 10.17;Luc 18.18;Luc 10.25;

17El i-a răspuns: "De ce mă întrebi: "Ce bine?" Binele este Unul singur. Dar dacă vrei să intri în viață, păzește poruncile."

18"Care?" I-a zis el. Și Isus i-a răspuns: "Să nu ucizi: să nu preacurvești; să nu furi; să nu faci o mărturisire mincinoasă;

Ex 20.13;Deut 5.17;

19să cinstești pe tatăl tău și pe mama ta"; și: "Să iubești pe aproapele tău ca pe tine însuți."

Mat 15.4;Lev 19.18;Mat 22.39;Rom 13.9;Gal 5.14;Iac 2.8;

20Tânărul I-a zis: "Toate aceste porunci le-am păzit cu grijă din tinerețea mea; ce-mi mai lipsește?"

21"Dacă vrei să fii desăvârșit", i-a zis Isus, "du-te de vinde ce ai, dă la săraci, și vei avea o comoară în cer! Apoi vino, și urmează-Mă."

Mat 6.20;Luc 12.33;Luc 16.9;Fapt 2.45;Fapt 4.34-35;1Tim 6.18-19;

22Când a auzit tânărul vorba aceasta, a plecat foarte întristat; pentru că avea multe avuții.

23Isus a zis ucenicilor Săi: "Adevărat vă spun că greu va intra un bogat în Împărăția cerurilor.

Mat 13.22;Marc 10.24;1Cor 1.26;1Tim 6.9-10;

24Vă mai spun iarăși că este mai ușor să treacă o cămilă prin urechea acului, decât să intre un bogat în împărăția lui Dumnezeu."

25Ucenicii, când au auzit lucrul acesta, au rămas uimiți de tot, și au zis: "Cine poate, atunci să fie mântuit?"

26Isus S-a uitat țintă la ei, și le-a zis: "La oameni lucrul acesta este cu neputință, dar la Dumnezeu toate lucrurile sunt cu putință."

Gen 18.14;Iov 42.2;Ier 32.17;Zah 8.6;Luc 1.37;Luc 18.27;

Moștenirea vieții veșnice.

27Atunci Petru a luat cuvântul și I-a zis: "Iată că noi am lăsat tot, și Te-am urmat; ce răsplată vom avea?"

Marc 10.28;Luc 18.28;Deut 33.9;Mat 4.20;Luc 5.11;

28Isus le-a răspuns: "Adevărat vă spun că, atunci când va sta Fiul omului pe scaunul de domnie al măririi Sale, la înnoirea tuturor lucrurilor, voi, care M-ați urmat, veți ședea și voi pe douăsprezece scaune de domnie, și veți judeca pe cele douăsprezece seminții ale lui Israel.

Mat 20.21;Luc 22.28-30;1Cor 6.2-3;Apoc 2.26;

29Și oricine a lăsat case, sau frați, sau surori, sau tată, sau mamă, sau nevastă, sau feciori, sau holde, pentru Numele Meu, va primi însutit, și va moșteni viața veșnică.

Marc 10.29-30;Luc 18.29-30;

30Dar mulți din cei dintâi vor fi cei din urmă, și mulți din cei din urmă vor fi cei dintâi.

Mat 20.16;Mat 21.31-32;Marc 10.31;Luc 13.30;

Pilda lucrătorilor viei.

## 1 3 6 9 12 15 18 < 20 > 24 27 28

1Fiindcă Împărăția cerurilor se aseamănă cu un gospodar, care a ieșit dis-de-dimineață, să-și tocmească lucrători la vie.

2S-a învoit cu lucrătorii cu câte un leu pe zi, și i-a trimis la vie.

3A ieșit pe la ceasul al treilea, și a văzut pe alții stând în piață fără lucru.

4"Duceți-vă și voi în via mea", le-a zis el, "și vă voi da ce va fi cu dreptul." Și s-au dus.

5A ieșit iarăși pe la ceasul al șaselea și al nouălea, și a făcut la fel.

6Când a ieșit pe la ceasul al unsprezecelea, a găsit pe alții stând în piață, și le-a zis: "De ce stați aici toată ziua fără lucru?"

7Ei i-au răspuns: "Pentru că nu ne-a tocmit nimeni." "Duceți-vă și voi în via mea", le-a zis el, "și veți primi ce va fi cu dreptul."

8Seara, stăpânul viei a zis ispravnicului său: "Cheamă pe lucrători, și dă-le plata, începând de la cei de pe urmă, până la cei dintâi.

9Cei din ceasul al unsprezecelea au venit, și au luat fiecare câte un leu.

10Când au venit cei dintâi, socoteau că vor primi mai mult; dar au primit și ei tot câte un leu de fiecare.

11După ce au primit banii, cârteau împotriva gospodarului,

12și ziceau: "Aceștia de pe urmă n-au lucrat decât un ceas, și la plată i-ai făcut deopotrivă cu noi, care am suferit greul și zăduful zilei."

13Drept răspuns, el a zis unuia dintre ei: "Prietene, ție nu-ți fac nici o nedreptate; nu te-ai tocmit cu mine cu un leu?

14Ia-ți ce ți se cuvine, și pleacă. Eu vreau să plătesc și acestuia din urmă ca și ție.

15Nu pot să fac ce vreau cu ce-i al meu? Ori este ochiul tău rău, fiindcă eu sunt bun?"

Rom 9.2;Deut 15.9;Prov 23.6;Mat 6.23;

16Tot așa, cei din urmă vor fi cei dintâi, și cei dintâi vor fi cei din urmă; pentru că mulți sunt chemați, dar puțini sunt aleși."

Mat 19.30;Mat 22.14;

Isus vestește moartea și învierea Sa.

17Pe când Se suia Isus la Ierusalim, pe drum, a luat deoparte pe cei doisprezece ucenici, și le-a zis:

Marc 10.32;Luc 18.31;Ioan 12.12;

18"Iată că ne suim la Ierusalim, și Fiul omului va fi dat în mâinile preoților celor mai de seamă și cărturarilor. Ei Îl vor osândi la moarte,

Mat 16.21;

19și-L vor da în mâinile Neamurilor, ca să-L batjocorească, să-L bată și să-L răstignească; dar a treia zi va învia."

Mat 27.2;Marc 15.1;Luc 23.1;Ioan 18.28;Fapt 3.13;

Cererea fiilor lui Zebedei.

20Atunci mama fiilor lui Zebedei s-a apropiat de Isus împreună cu fiii ei, și I s-a închinat, vrând să-I facă o cerere.

Marc 10.35;Mat 4.21;

21El a întrebat-o: "Ce vrei?" "Poruncește", I-a zis ea, "ca, în Împărăția Ta acești doi fii ai mei să șadă unul la dreapta și altul la stânga Ta."

Mat 19.28;

22Drept răspuns Isus a zis: "Nu știți ce cereți. Puteți voi să beți paharul pe care am să-l beau Eu, și să fiți botezați cu botezul cu care am să fiu botezat Eu?" "Putem", I-au zis ei.

Mat 26.39-42;Marc 14.36;Luc 22.42;Ioan 18.16;Luc 12.50;

23Și El le-a răspuns: "Este adevărat că veți bea paharul Meu, și veți fi botezați cu botezul cu care am să fiu botezat Eu: dar a ședea la dreapta și la stânga Mea, nu atârnă de Mine s-o dau, ci este păstrată pentru aceia pentru care a fost pregătită de Tatăl Meu."

Fapt 12.2;Rom 8.17;2Cor 1.7;

24Cei zece, când au auzit, s-au mâniat pe cei doi frați.

Marc 10.41;Luc 22.24-25;

25Isus i-a chemat, și le-a zis: "Știți că domnitorii Neamurilor domnesc peste ele, și mai marii lor le poruncesc cu stăpânire.

26Între voi să nu fie așa. Ci oricare va vrea să fie mare între voi, să fie slujitorul vostru;

1Pet 5.3;Mat 23.11;Marc 9.35;Marc 10.43;

27și oricare va vrea să fie cel dintâi între voi, să vă fie rob.

Mat 18.4;

28Pentru că nici Fiul omului n-a venit să I se slujească, ci El să slujească și să-Și dea viața ca răscumpărare pentru mulți."

Ioan 13.4;Filip 2.7;Luc 22.27;Ioan 13.14;Isa 53.10-11;Dan 9.24-26;Ioan 11.51-52;1Tim 2.6;Tit 2.14;1Pet 1.19;Mat 26.28;Rom 5.15-19;Evr 9.28;

Doi orbi vindecați la Ierihon.

29Când au ieșit din Ierihon, o mare gloată a mers după Isus.

Marc 10.46;Luc 18.35;

30Și doi orbi ședeau lângă drum. Ei au auzit că trece Isus, și au început să strige: "Ai milă de noi, Doamne, Fiul lui David!"

Mat 9.27;

31Gloata îi certa să tacă. Dar ei mai tare strigau: "Ai milă de noi, Doamne, Fiul lui David!"

32Isus S-a oprit, i-a chemat, și le-a zis: "Ce vreți să vă fac?"

33"Doamne", I-au zis ei, "să ni se deschidă ochii!"

34Lui Isus I s-a făcut milă de ei, S-a atins de ochii lor, și îndată orbii și-au căpătat vederea, și au mers după El.

Intrarea lui Isus în Ierusalim.

## 1 3 6 9 12 15 18 < 21 > 23 24 27 28

1Când s-au apropiat de Ierusalim și au ajuns la Betfaghe, înspre muntele Măslinilor, Isus a trimis doi ucenici,

Marc 11.1;Luc 19.29;Zah 14.14;

2și le-a zis: "Duceți-vă în satul dinaintea voastră: în el veți găsi îndată o măgăriță legată, și un măgăruș împreună cu ea; dezlegați-i și aduceți-i la Mine.

3Dacă vă va zice cineva ceva, să spuneți că Domnul are trebuință de ei. Și îndată îi va trimite."

4Dar toate aceste lucruri s-au întâmplat ca să se împlinească ce fusese vestit prin proorocul, care zice:

5"Spuneți fiicei Sionului: "Iată, Împăratul tău vine la tine, blând și călare pe un măgar, pe un măgăruș, mânzul unei măgărițe."

Isa 62.11;Zah 9.9;Ioan 12.15;

6Ucenicii s-au dus, și au făcut cum le poruncise Isus.

Marc 11.4;

7Au adus măgărița și măgărușul, și-au pus hainele peste ei, și El a șezut deasupra.

2Împ 9.13;

8Cei mai mulți din norod își așterneau hainele pe drum; alții tăiau ramuri din copaci, și le presărau pe drum.

Lev 23.40;Ioan 12.13;

9Noroadele care mergeau înaintea lui Isus și cele ce veneau în urmă, strigau: "Osana Fiul lui David! Binecuvântat este Cel ce vine în Numele Domnului! Osana în cerurile prea înalte!"

Ps 118.25;Ps 118.26;Mat 23.39;

Gonirea vânzătorilor din Templu.

10Când a intrat în Ierusalim, toată cetatea s-a pus în mișcare, și fiecare zicea: "Cine este acesta?"

Marc 11.15;Luc 19.45;Ioan 2.13-15;

11"Este Isus, Proorocul, din Nazaretul Galileii", răspundeau noroadele.

Mat 2.23;Luc 7.16;Ioan 6.14;Ioan 7.40;Ioan 9.17;

12Isus a intrat în Templul lui Dumnezeu. A dat afară pe toți cei ce vindeau și cumpărau în Templu, a răsturnat mesele schimbătorilor de bani și scaunele celor ce vindeau porumbei,

Marc 11.11;Luc 19.45;Ioan 2.15;Deut 14.25;

13și le-a zis: "Este scris: "Casa Mea se va chema o casă de rugăciune." Dar voi ați făcut din ea o peșteră de tâlhari."

Isa 56.7;Ier 7.11;Marc 11.17;Luc 19.46;

14Niște orbi și șchiopi au venit la El în Templu, și El i-a vindecat.

15Dar preoții cei mai de seamă și cărturarii, când au văzut minunile pe care le făcea, și pe copii strigând în Templu și zicând: "Osana, Fiul lui David!" s-au umplut de mânie.

16Și I-au zis: "Auzi ce zic aceștia?" "Da", le-a răspuns Isus. "Oare n-ați citit niciodată cuvintele acestea: "Tu ai scos laude din gura pruncilor și din gura celor ce sug?"

Ps 8.2;

17Și, lăsându-i, a ieșit afară din cetate, și S-a îndreptat spre Betania, și a mas acolo.

Marc 11.11;Ioan 11.18;

Blestemarea smochinului.

18Dimineața, pe când Se întorcea în cetate, I-a fost foame.

Marc 11.12;

19A văzut un smochin lângă drum, și S-a apropiat de el; dar n-a găsit decât frunze, și i-a zis: "De acum încolo în veac să nu mai dea rod din tine!" Și pe dată smochinul s-a uscat.

Marc 11.13;

20Ucenicii, când au văzut acest lucru, s-au mirat, și au zis: "Cum de s-a uscat smochinul acesta într-o clipă?"

Marc 11.20;

21Drept răspuns, Isus le-a zis: "Adevărat vă spun că, dacă veți avea credință și nu vă veți îndoi, veți face nu numai ce s-a făcut smochinului acestuia; ci chiar dacă ați zice muntelui acestuia: "Ridică-te de aici, și aruncă-te în mare", se va face.

Mat 17.20;Luc 17.6;Iac 1.6;1Cor 13.2;

22Tot ce veți cere cu credință, prin rugăciune, veți primi.

Mat 7.7;Marc 11.24;Luc 11.9;Iac 5.16;Ioan 3.22;Ioan 5.15;

Puterea lui Isus. - Pilda celor doi fii.

23Isus S-a dus în Templu; și, pe când învăța norodul, au venit la El preoții cei mai de seamă și bătrânii norodului, și I-au zis: "Cu ce putere faci Tu lucrurile acestea, și cine Ți-a dat puterea aceasta?"

Marc 11.27;Luc 20.1;Ex 2.14;Fapt 4.7;Fapt 7.27;

24Drept răspuns, Isus le-a zis: "Vă voi pune și Eu o întrebare; și dacă-Mi veți răspunde la ea, vă voi spune și Eu cu ce putere fac aceste lucruri.

25Botezul lui Ioan de unde venea? Din cer, sau de la oameni?" Dar ei vorbeau între ei și ziceau: "Dacă vom răspunde: "Din cer", ne va spune: "Atunci de ce nu l-ați crezut?"

26Și dacă vom răspunde: "De la oameni", ne temem de norod, pentru că toți socotesc pe Ioan drept prooroc."

Mat 14.5;Marc 6.20;Luc 20.6;

27Atunci au răspuns lui Isus: "Nu știm!" Și El, la rândul Lui, le-a zis: "Nici Eu nu vă voi spune cu ce putere fac aceste lucruri.

28Ce credeți? Un om avea doi feciori; și s-a dus la cel dintâi, și i-a zis: "Fiule, du-te astăzi de lucrează în via mea!"

29"Nu vreau", i-a răspuns el. În urmă, i-a părut rău, și s-a dus.

30S-a dus și la celălalt, și i-a spus tot așa. Și fiul acesta a răspuns: "Mă duc, doamne!" Și nu s-a dus.

31Care din amândoi a făcut voia tatălui său?" "Cel dintâi", au răspuns ei. Și Isus le-a zis: "Adevărat vă spun că vameșii și curvele merg înaintea voastră în Împărăția lui Dumnezeu.

Luc 7.29-50;

32Fiindcă Ioan a venit la voi umblând în calea neprihănirii, și nu l-ați crezut. Dar vameșii și curvele l-au crezut: și, măcar că ați văzut lucrul acesta, nu v-ați căit în urmă ca să-l credeți.

Mat 3.1;Luc 3.12-13;

Pilda vierilor.

33Ascultați o altă pildă. Era un om, un gospodar, care a sădit o vie. A împrejmuit-o cu un gard, a săpat un teasc în ea, și a zidit un turn. Apoi a dat-o unor vieri, și a plecat în altă țară.

Ps 80.9;Cânt 8.11;Isa 5.1;Ier 2.21;Marc 12.1;Luc 20.9;Mat 25.14-15;

34Când a venit vremea roadelor, a trimis pe robii săi la vieri, ca să ia partea lui de rod.

Cânt 8.11-12;

35Vierii au pus mâna pe robii lui, și pe unul l-au bătut, pe altul l-au omorât, iar pe altul l-au ucis cu pietre.

2Cron 24.21;2Cron 36.16;Neem 9.26;Mat 5.12;Mat 23.34-37;Fapt 7.52;1Tes 2.15;Evr 11.36-37;

36A mai trimis alți robi, mai mulți decât cei dintâi; și vierii i-au primit la fel.

37La urmă, a trimis la ei pe fiul său, zicând: "Vor primi cu cinste pe fiul meu!"

38Dar vierii, când au văzut pe fiul, au zis între ei: "Iată moștenitorul; veniți să-l omorâm și să punem stăpânire pe moștenirea lui."

Ps 2.8;Evr 1.2;Ps 2.2;Mat 26.3;Mat 27.1;Ioan 11.53;Fapt 4.27;

39Și au pus mâna pe el, l-au scos afară din vie și l-au omorât.

Mat 26.50;Marc 14.46;Luc 22.54;Ioan 18.12;Fapt 2.23;

40Acum, când va veni stăpânul viei, ce va face el vierilor acelora?

41Ei I-au răspuns: "Pe ticăloșii aceia ticălos îi va pierde, și via o va da altor vieri, care-i vor da roadele la vremea lor."

Luc 20.16;Luc 21.24;Evr 2.3;Fapt 13.46;Fapt 15.7;Fapt 18.6;Fapt 38.28;Rom 9.10-11;

42Isus le-a zis: "N-ați citit niciodată în Scripturi că: "Piatra, pe care au lepădat-o zidarii, a ajuns să fie pusă în capul unghiului; Domnul a făcut acest lucru, și este minunat în ochii noștri?"

Ps 118.22;Isa 28.16;Marc 12.10;Luc 20.17;Fapt 4.11;Efes 2.20;1Pet 2.6-7;

43De aceea, vă spun că Împărăția lui Dumnezeu va fi luată de la voi, și va fi dată unui neam, care va aduce roadele cuvenite.

Mat 8.12;

44Cine va cădea peste piatra aceasta, va fi zdrobit de ea; iar pe acela peste care va cădea ea, îl va spulbera."

Isa 8.14-15;Zah 12.3;Luc 20.18;Rom 9.33;1Pet 2.8;Isa 60.12;Dan 2.44;

45După ce au auzit pildele Lui, preoții cei mai de seamă și Fariseii au înțeles că Isus vorbește despre ei,

46și căutau să-L prindă; dar se temeau de noroade, pentru că ele îl socoteau drept prooroc.

Mat 21.11;Luc 7.16;Ioan 7.40;

Pilda nunții fiului de împărat.

## 1 3 6 9 12 15 18 < 22 > 24 27 28

1Isus a luat cuvântul, și le-a vorbit iarăși în pilde. Și a zis:

Luc 14.16;Apoc 19.7-9;

2"Împărăția cerurilor se aseamănă cu un împărat, care a făcut nuntă fiului său.

3A trimis pe robii săi să cheme pe cei poftiți la nuntă; dar ei n-au vrut să vină.

4A trimis iarăși alți robi, și le-a zis: "Spuneți celor poftiți: "Iată că am gătit ospățul meu; juncii și vitele mele cele îngrășate au fost tăiate; toate sunt gata, veniți la nuntă."

Prov 9.3-5;

5Dar ei, fără să le pese de poftirea lui, au plecat: unul la holda lui, și altul la negustoria lui.

6Ceilalți au pus mâna pe robi, și-au bătut joc de ei, și i-au omorât.

7Când a auzit împăratul s-a mâniat; a trimis oștile sale, a nimicit pe ucigașii aceia, și le-a ars cetatea.

Dan 9.26;Luc 19.27;

8Atunci a zis robilor săi: "Nunta este gata; dar cei poftiți n-au fost vrednici de ea.

Mat 10.11-13;Fapt 13.46;

9Duceți-vă dar la răspântiile drumurilor, și chemați la nuntă pe toți aceia pe care-i veți găsi."

10Robii au ieșit la răspântii, au strâns pe toți pe care i-au găsit, și buni și răi, și odaia ospățului de nuntă s-a umplut de oaspeți.

Mat 13.38-47;

11Împăratul a intrat să-și vadă oaspeții; și a zărit acolo pe un om, care nu era îmbrăcat în haina de nuntă.

2Cor 5.3;Efes 4.24;Col 3.10-12;Apoc 3.4;Apoc 16.15;Apoc 19.8;

12"Prietene", i-a zis el, "cum ai intrat aici fără să ai haină de nuntă?" Omul acela a amuțit.

13Atunci împăratul a zis slujitorilor săi: "Legați-i mâinile și picioarele, și luați-l și aruncați-l în întunericul de afară; acolo va fi plânsul și scrâșnirea dinților.

Mat 8.12;

14Căci mulți sunt chemați, dar puțini sunt aleși."

Mat 20.16;

Birul.

15Atunci Fariseii s-au dus și s-au sfătuit cum să prindă pe Isus cu vorba.

Marc 12.13;Luc 20.20;

16Au trimis la El pe ucenicii lor împreună cu Irodianii, care I-au zis: "Învățătorule, știm că ești adevărat, și că înveți pe oameni calea lui Dumnezeu în adevăr, fără să-Ți pese de nimeni, pentru că nu cauți la fața oamenilor.

17Spune-ne dar, ce crezi? Se cade să plătim bir Cezarului sau nu?"

18Isus, care le cunoștea vicleșugul, a răspuns: "Pentru ce Mă ispitiți, fățarnicilor?

19Arătați-Mi banul birului." Și ei I-au adus un ban (Grecește: dinar.).

20El i-a întrebat: "Chipul acesta și slovele scrise pe el, ale cui sunt?"

21"Ale Cezarului", I-au răspuns ei. Atunci El le-a zis: "Dați dar Cezarului ce este al Cezarului, și lui Dumnezeu ce este al lui Dumnezeu!"

Mat 17.25;Rom 13.7;

22Mirați de cuvintele acestea, ei L-au lăsat, și au plecat."

Despre înviere.

23În aceeași zi, au venit la Isus Saducheii, care zic că nu este înviere. Ei I-au pus următoarea întrebare:

Marc 12.18;Luc 20.27;Fapt 23.8;

24"Învățătorule, Moise a zis: "Dacă moare cineva fără să aibă copii, fratele lui să ia pe nevasta fratelui său, și să-i ridice urmaș."

Deut 25.5;

25Erau dar la noi șapte frați. Cel dintâi s-a însurat, și a murit; și, fiindcă n-avea copii, a lăsat fratelui său pe nevasta lui.

26Tot așa și al doilea, și al treilea, până la al șaptelea.

27La urmă, după ei toți, a murit și femeia.

28La înviere, nevasta căruia din cei șapte va fi ea? Fiindcă toți au avut-o de nevastă.

29Drept răspuns, Isus le-a zis: "Vă rătăciți! Pentru că nu cunoașteți nici Scripturile, nici puterea lui Dumnezeu.

Ioan 20.9;

30Căci la înviere, nici nu se vor însura, nici nu se vor mărita, ci vor fi ca îngerii lui Dumnezeu în cer.

1Ioan 3.2;

31Cât privește învierea morților, oare n-ați citit ce vi s-a spus de Dumnezeu, când zice:

32"Eu sunt Dumnezeul lui Avraam, Dumnezeul lui Isaac, și Dumnezeul lui Iacov?" Dumnezeu nu este un Dumnezeu al celor morți ci al celor vii."

Ex 3.6-16;Marc 12.26;Luc 20.37;Fapt 7.32;Evr 11.16;

33Noroadele, care ascultau, au rămas uimite de învățătura lui Isus.

Mat 7.28;

Porunca cea mai mare.

34Când au auzit Fariseii că Isus a astupat gura Saducheilor, s-au strâns la un loc.

Marc 12.28;

35Și unul din ei, un învățător al Legii, ca să-L ispitească, I-a pus întrebarea următoare:

Luc 10.25;

36"Învățătorule, care este cea mai mare poruncă din Lege?"

37Isus i-a răspuns: "Să iubești pe Domnul, Dumnezeul tău, cu toată inima ta, cu tot sufletul tău, și cu tot cugetul tău."

Deut 6.5;Deut 10.12;Deut 30.6;Luc 10.27;

38"Aceasta este cea dintâi, și cea mai mare poruncă.

39Iar a doua, asemenea ei, este: "Să iubești pe aproapele tău ca pe tine însuți."

Lev 19.18;Mat 19.19;Marc 12.31;Luc 10.27;Rom 13.9;Gal 5.14;Iac 2.8;

40În aceste două porunci se cuprinde toată Legea și Proorocii."

Mat 7.12;1Tim 1.5;

Al cui fiu este Hristosul ?.

41Pe când erau strânși la un loc Fariseii, Isus i-a întrebat:

Marc 12.35;Luc 20.41;

42Ce credeți voi despre Hristos? Al cui fiu este?" "Al lui David", I-au răspuns ei.

43Și Isus le-a zis: "Cum atunci David, fiind insuflat de Duhul, Îl numește Domn, când zice:

44"Domnul a zis Domnului Meu: "Șezi la dreapta Mea, până voi pune pe vrăjmașii Tăi sub picioarele Tale?

Ps 110.1;Fapt 2.34;1Cor 15.25;Evr 1.13;Evr 10.12-13;

45Deci, dacă David Îl numește Domn, cum este El fiul lui?"

46Nimeni nu I-a putut răspunde un cuvânt. Și, din ziua aceea, n-a îndrăznit nimeni să-I mai pună întrebări.

Luc 14.6;Marc 12.34;Luc 20.40;

Isus mustră pe cărturari și Farisei.

## 1 3 6 9 12 15 18 21 < 23 > 27 28

1Atunci Isus, pe când cuvânta gloatelor și ucenicilor Săi,

2a zis: "Cărturarii și Fariseii șed pe scaunul lui Moise.

Neem 8.4-8;Mal 2.7;Marc 12.38;Luc 20.45;

3Deci toate lucrurile, pe care vă spun ei să le păziți, păziți-le și faceți-le; dar după faptele lor să nu faceți. Căci ei zic, dar nu fac.

Rom 2.19;

4Ei leagă sarcini grele și cu anevoie de purtat, și le pun pe umerii oamenilor, dar ei nici cu degetul nu vor să le miște.

Luc 11.46;Fapt 15.10;Gal 6.13;

5Toate faptele lor le fac pentru ca să fie văzuți de oameni. Astfel, își fac filacteriile late, își fac poalele veșmintelor cu ciucuri lungi;

Mat 6.1-16;Num 15.38;Deut 6.8;Deut 22.12;Prov 3.3;

6umblă după locurile dintâi la ospețe, și după scaunele dintâi în sinagogi;

Marc 12.38-39;Luc 11.43;Luc 20.46;3Ioan 9;

7le place să le facă oamenii plecăciuni prin piețe, și să le zică: "Rabi! Rabi!"

8Voi să nu vă numiți Rabi! Fiindcă Unul singur este Învățătorul vostru: Hristos, și voi toți sunteți frați.

Iac 3.1;2Cor 1.24;1Pet 5.3;Mal 1.6;

9Și "Tată" să nu numiți pe nimeni pe pământ; pentru că Unul singur este Tatăl vostru: Acela care este în ceruri.

10Să nu vă numiți "Dascăli"; căci Unul singur este Dascălul vostru: Hristosul.

11Cel mai mare dintre voi să fie slujitorul vostru.

Mat 20.26-27;

12Oricine se va înălța, va fi smerit; și oricine se va smeri, va fi înălțat.

Iov 22.29;Prov 15.33;Prov 29.23;Luc 14.11;Luc 18.14;Iac 4.6;1Pet 5.5;

Nelegiuirile cărturarilor și Fariseilor.

13Vai de voi, cărturari și Farisei fățarnici! Pentru că voi închideți oamenilor Împărăția cerurilor: nici voi nu intrați în ea, și nici pe cei ce vor să intre, nu-i lăsați să intre.

Luc 11.52;

14Vai de voi, cărturari și Farisei fățarnici! Pentru că voi mâncați casele văduvelor, în timp ce, de ochii lumii, faceți rugăciuni lungi; de aceea veți lua o mai mare osândă.

15Vai de voi, cărturari și Farisei fățarnici! Pentru că voi înconjurați marea și pământul, ca să faceți un tovarăș de credință; și, după ce a ajuns tovarăș de credință, faceți din el un fiu al gheenei, de două ori mai rău decât sunteți voi înșivă.

16Vai de voi, povățuitori orbi, care ziceți: "Dacă jură cineva pe Templu, nu este nimic; dar dacă jură pe aurul Templului, este legat de jurământul lui."

Mat 15.14;Mat 23.24;Mat 5.33-34;

17Nebuni și orbi! Care este mai mare: aurul sau Templul, care sfințește aurul?

Ex 30.29;

18"Dacă jură cineva pe altar, nu este nimic", "dar dacă jură pe darul de pe altar, este legat de jurământul lui."

19Nebuni și orbi! Care este mai mare: darul, sau altarul, care sfințește darul?

Ex 29.37;

20Deci, cine jură pe altar, jură pe el și pe tot ce este deasupra lui;

21cine jură pe Templu, jură pe el și pe Cel ce locuiește în el;

1Împ 8.13;2Cron 6.2;Ps 26.8;Ps 132.14;

22și cine jură pe cer, jură pe scaunul de domnie al lui Dumnezeu și pe Cel ce stă pe el."

Ps 11.4;Mat 5.34;Fapt 7.49;

23Vai de voi, cărturari și Farisei fățarnici! Pentru că voi dați zeciuială din izmă, din mărar și din chimen, și lăsați nefăcute cele mai însemnate lucruri din Lege: dreptatea, mila și credincioșia; pe acestea trebuia să le faceți, și pe acelea să nu le lăsați nefăcute.

Luc 11.42;1Sam 15.22;Osea 6.6;Mic 6.8;Mat 9.13;Mat 12.7;

24Povățuitori orbi, care strecurați țânțarul și înghițiți cămila!

25Vai de voi, cărturari și Farisei fățarnici! Pentru că voi curățiți partea de afară a paharului și a blidului, dar înăuntru sunt pline de răpire și de necumpătare.

Marc 7.4;Luc 11.39;

26Fariseu orb! Curăță întâi partea dinăuntru a paharului și a blidului, pentru ca și partea de afară să fie curată.

27Vai de voi, cărturari și Farisei fățarnici! Pentru că voi sunteți ca mormintele văruite, care, pe dinafară se arată frumoase, iar pe dinăuntru sunt pline de oasele morților și de orice fel de necurățenie.

Luc 11.44;Fapt 23.3;

28Tot așa și voi, pe dinafară vă arătați neprihăniți oamenilor, dar pe dinăuntru sunteți plini de fățărnicie și de fărădelege.

29Vai de voi, cărturari și Farisei fățarnici! Pentru că voi zidiți mormintele proorocilor, împodobiți gropile celor neprihăniți,

Luc 11.47;

30și ziceți: Dacă am fi trăit noi în zilele părinților noștri, nu ne-am fi unit cu ei la vărsarea sângelui proorocilor.

31Prin aceasta mărturisiți despre voi înșivă că sunteți fiii celor ce au omorât pe prooroci.

Fapt 7.51-52;1Tes 2.16;

32Voi dar umpleți măsura părinților voștri!

Gen 15.16;1Tes 2.16;

33Șerpi, pui de năpârci! Cum veți scăpa de pedeapsa gheenei?

Mat 3.7;Mat 12.34;

34De aceea, iată, vă trimit prooroci, înțelepți și cărturari. Pe unii din ei îi veți omorî și răstigni, pe alții îi veți bate în sinagogile voastre, și-i veți prigoni din cetate în cetate;

Mat 21.34-35;Luc 11.49;Fapt 5.40;Fapt 7.58-59;Fapt 22.19;Mat 10.17;2Cor 11.24-25;

35ca să vină asupra voastră tot sângele nevinovat, care a fost vărsat pe pământ, de la sângele neprihănitului Abel până la sângele lui Zaharia, fiul lui Barachia, pe care l-ați omorât între Templu și altar.

Apoc 18.24;Gen 4.8;1Ioan 3.12;2Cron 24.20-21;

36Adevărat vă spun, că toate acestea vor veni peste neamul acesta.

Pedeapsa Ierusalimului.

37Ierusalime, Ierusalime, care omori pe prooroci și ucizi cu pietre pe cei trimiși la tine! De câte ori am vrut să strâng pe copiii tăi cum își strânge găina puii sub aripi, și n-ați vrut!

Luc 13.34;2Cron 24.21;Deut 32.11-12;Ps 17.8;Ps 91.4;

38Iată că vi se lasă casa pustie;

39căci vă spun că de acum încolo nu Mă veți mai vedea până când veți zice: "Binecuvântat este Cel ce vine în Numele Domnului!"

Ps 118.26;Mat 21.9;

Dărâmarea Ierusalimului.

## 1 3 6 9 12 15 18 21 < 24 > 26 27 28

1La ieșirea din Templu, pe când mergea Isus, ucenicii Lui s-au apropiat de El ca să-I arate clădirile Templului.

Marc 13.1;Luc 21.5;

2Dar Isus le-a zis: "Vedeți voi toate aceste lucruri? Adevărat vă spun că nu va rămâne aici piatră pe piatră, care să nu fie dărâmată."

1Împ 9.7;Ier 26.18;Mic 3.12;Luc 19.44;

3El a șezut jos pe muntele Măslinilor. Și ucenicii Lui au venit la El la o parte, și I-au zis: "Spune-ne, când se vor întâmpla aceste lucruri? Și care va fi semnul venirii Tale și al sfârșitului veacului acestuia?"

Marc 13.3;1Tes 5.1;

4Drept răspuns, Isus le-a zis: "Băgați de seamă să nu vă înșele cineva.

Efes 5.6;Col 2.8-18;2Tes 2.3;1Ioan 4.1;

5Fiindcă vor veni mulți în Numele Meu, și vor zice: "Eu sunt Hristosul!" Și vor înșela pe mulți.

Ier 14.14;Ier 23.21-25;Mat 24.24;Ioan 5.43;Mat 24.11;

6Veți auzi de războaie și vești de războaie: vedeți să nu vă spăimântați, căci toate aceste lucruri trebuie să se întâmple. Dar sfârșitul tot nu va fi atunci.

7Un neam se va scula împotriva altui neam, și o împărăție împotriva altei împărății; și, pe alocuri, vor fi cutremure de pământ, foamete și ciumă.

2Cron 15.6;Isa 19.2;Hag 2.22;Zah 14.13;

8Dar toate aceste lucruri nu vor fi decât începutul durerilor.

9Atunci vă vor da să fiți chinuiți, și vă vor omorî; și veți fi urâți de toate neamurile pentru Numele Meu.

Mat 10.17;Marc 13.9;Luc 21.12;Ioan 15.20;Ioan 16.2;Fapt 4.2-3;Fapt 7.59;Fapt 12.1;1Pet 4.16;Apoc 2.10-13;

10Atunci mulți vor cădea, se vor vinde unii pe alții, și se vor urî unii pe alții.

Mat 11.6;Mat 13.57;2Tim 1.15;2Tim 4.10-16;

11Se vor scula mulți prooroci mincinoși, și vor înșela pe mulți.

Mat 7.15;Fapt 20.29;2Pet 2.1;1Tim 4.1;Mat 24.5-24;

12Și, din pricina înmulțirii fărădelegii, dragostea celor mai mulți se va răci.

13Dar cine va răbda până la sfârșit, va fi mântuit.

Mat 10.22;Marc 13.13;Evr 3.6-14;Apoc 2.10;

14Evanghelia aceasta a Împărăției va fi propovăduită în toată lumea, ca să slujească de mărturie tuturor neamurilor. Atunci va veni sfârșitul.

Mat 4.23;Mat 9.35;Rom 10.18;Col 1.6-23;

Pustiirea Ierusalimului și venirea Fiului omului.

15De aceea, când veți vedea "urâciunea pustiirii", despre care a vorbit proorocul Daniel, "așezată în locul sfânt" - cine citește să înțeleagă! -

Marc 13.14;Luc 21.20;Dan 9.27;Dan 12.11;Dan 9.23-25;

16atunci, cei ce vor fi în Iudea, să fugă la munți;

17cine va fi pe acoperișul casei, să nu se pogoare să-și ia lucrurile din casă;

18și cine va fi la câmp, să nu se întoarcă să-și ia haina.

19Vai de femeile, care vor fi însărcinate și de cele ce vor da țâță în zilele acelea!

Luc 23.29;

20Rugați-vă ca fuga voastră să nu fie iarna, nici într-o zi de Sabat.

21Pentru că atunci va fi un necaz așa de mare, cum n-a fost niciodată de la începutul lumii până acum, și nici nu va mai fi.

Dan 9.26;Dan 12.1;Ioel 2.2;

22Și dacă zilele acelea n-ar fi fost scurtate, nimeni n-ar scăpa; dar, din pricina celor aleși, zilele acelea vor fi scurtate.

Isa 65.8-9;Zah 14.2-3;

23Atunci dacă vă va spune cineva: "Iată, Hristosul este aici, sau acolo", să nu-l credeți.

Marc 13.21;Luc 17.23;Luc 21.8;

24Căci se vor scula Hristoși mincinoși și prooroci mincinoși; vor face semne mari și minuni, până acolo încât să înșele, dacă va fi cu putință, chiar și pe cei aleși.

Deut 13.1;Mat 24.5-11;2Tes 2.9-11;Apoc 13.13;Iona 6.37;Iona 10.28-29;Rom 8.28-30;2Tim 2.19;

25Iată, că v-am spus mai dinainte.

26Deci, dacă vă vor zice: "Iată-L în pustie", să nu vă duceți acolo! "Iată-L în odăițe ascunse", să nu credeți.

27Căci, cum iese fulgerul de la răsărit și se vede până la apus, așa va fi și venirea Fiului omului.

Luc 17.24;

28Oriunde va fi stârvul (Sau: hoit, mortăciune.), acolo se vor aduna vulturii.

Iov 39.30;Luc 17.37;

29Îndată după acele zile de necaz, "soarele se va întuneca, luna nu-și va mai da lumina ei, stelele vor cădea din cer, și puterile cerurilor vor fi clătinate."

Dan 7.11-12;Isa 13.10;Ezec 32.7;Ioel 2.10-31;Ioel 3.15;Amos 5.20;Amos 8.9;Marc 13.24;Luc 21.25;Fapt 2.20;Apoc 6.12;

30Atunci se va arăta în cer semnul Fiului omului, toate semințiile pământului se vor boci, și vor vedea pe Fiul omului venind pe norii cerului cu putere și cu o mare slavă.

Dan 7.13;Zah 12.12;Mat 16.27;Marc 13.26;Apoc 1.7;

31El va trimite pe îngerii Săi cu trâmbița răsunătoare, și vor aduna pe aleșii Lui din cele patru vânturi, de la o margine a cerurilor până la cealaltă.

Mat 13.41;1Cor 15.52;1Tes 4.16;

32De la smochin învățați pilda lui: Când îi frăgezește și înfrunzește mlădița, știți că vara este aproape.

Luc 21.29;Iac 5.9;

33Tot așa, și voi, când veți vedea toate aceste lucruri, să știți că Fiul omului este aproape, este chiar la uși.

34Adevărat vă spun că, nu va trece neamul acesta până se vor întâmpla toate aceste lucruri.

Mat 16.28;Mat 23.36;Marc 13.30;Luc 21.32;

35Cerul și pământul vor trece, dar cuvintele Mele nu vor trece.

Ps 102.26;Isa 51.6;Ier 31.35-36;Mat 5.18;Marc 13.31;Luc 21.23;Evr 1.11;

Îndemn la veghere.

36Despre ziua aceea și despre ceasul acela, nu știe nimeni: nici îngerii din ceruri, nici Fiul, ci numai Tatăl.

Marc 13.32;Fapt 1.7;1Tes 5.2;2Pet 3.10;Zah 14.7;

37Cum s-a întâmplat în zilele lui Noe, aidoma se va întâmpla și la venirea Fiului omului.

38În adevăr, cum era în zilele dinainte de potop, când mâncau și beau, se însurau și se măritau, până în ziua când a intrat Noe în corabie,

Gen 6.3-5;Gen 7.5;Luc 17.26;1Pet 3.20;

39și n-au știut nimic, până când a venit potopul și i-a luat pe toți, tot așa va fi și la venirea Fiului omului.

40Atunci, din doi bărbați care vor fi la câmp, unul va fi luat și altul va fi lăsat.

Luc 17.34;

41Din două femei care vor măcina la moară, una va fi luată și alta va fi lăsată.

42Vegheați dar, pentru că nu știți în ce zi va veni Domnul vostru.

Mat 25.13;Marc 13.33;Luc 21.36;

43Să știți că, dacă ar ști stăpânul casei la ce strajă din noapte va veni hoțul, ar veghea și n-ar lăsa să-i spargă casa.

Luc 12.39;1Tes 5.2;2Pet 3.10;Apoc 3.3;Apoc 16.15;

44De aceea, și voi fiți gata; căci Fiul omului va veni în ceasul în care nu vă gândiți.

Mat 25.13;1Tes 5.6;

45Care este deci robul credincios și înțelept, pe care l-a pus stăpânul său peste ceata slugilor sale, ca să le dea hrana la vremea hotărâtă?

Luc 12.42;Fapt 20.28;1Cor 4.2;Evr 3.5;

46Ferice de robul acela, pe care stăpânul său, la venirea lui, îl va găsi făcând așa!

Apoc 16.15;

47Adevărat vă spun că îl va pune peste toate averile sale.

Mat 25.21-23;Luc 22.29;

48Dar dacă este un rob rău, care zice în inima lui: "Stăpânul meu zăbovește să vină!"

49Dacă va începe să bată pe tovarășii lui de slujbă, și să mănânce și să bea cu bețivii,

50stăpânul robului aceluia va veni în ziua în care el nu se așteaptă, și în ceasul pe care nu-l știe,

51îl va tăia în două, și soarta lui va fi soarta fățarnicilor; acolo va fi plânsul și scrâșnirea dinților.

Mat 8.12;Mat 25.30;

Pilda celor zece fecioare.

## 1 3 6 9 12 15 18 21 < 25 > 27 28

1Atunci Împărăția cerurilor se va asemăna cu zece fecioare, care și-au luat candelele, și au ieșit în întâmpinarea mirelui.

Efes 5.29-30;Apoc 19.7;Apoc 21.2-9;

2Cinci din ele erau nechibzuite, și cinci înțelepte.

3Cele nechibzuite, când și-au luat candelele, n-au luat cu ele untdelemn;

4dar cele înțelepte, împreună cu candelele, au luat cu ele și untdelemn în vase.

5Fiindcă mirele zăbovea, au ațipit toate, și au adormit.

6La miezul nopții, s-a auzit o strigare: "Iată mirele, ieșiți-i în întâmpinare!"

Mat 24.31;1Tes 4.16;

7Atunci toate fecioarele acelea s-au sculat și și-au pregătit candelele.

Luc 12.35;

8Cele nechibzuite au zis celor înțelepte: "Dați-ne din untdelemnul vostru, căci ni se sting candelele."

9Cele înțelepte le-au răspuns: "Nu; ca nu cumva să nu ne ajungă nici nouă nici vouă; ci mai bine duceți-vă la cei ce vând untdelemn și cumpărați-vă."

10Pe când se duceau ele să cumpere untdelemn, a venit mirele: cele ce erau gata, au intrat cu el în odaia de nuntă, și s-a încuiat ușa.

11Mai pe urmă, au venit și celelalte fecioare, și au zis: "Doamne, Doamne, deschide-ne!"

12Dar el, drept răspuns, le-a zis: "Adevărat vă spun, că nu vă cunosc!"

13Vegheați dar, căci nu știți ziua, nici ceasul în care va veni Fiul omului.

Pilda talanților.

14Atunci Împărăția cerurilor se va asemăna cu un om, care, când era să plece într-o altă țară, a chemat pe robii săi, și le-a încredințat avuția sa.

15Unuia i-a dat cinci talanți, altuia doi, și altuia unul: fiecăruia după puterea lui; și a plecat.

16Îndată, cel ce primise cei cinci talanți, s-a dus, i-a pus în negoț, și a câștigat cu ei alți cinci talanți.

17Tot așa, cel ce primise cei doi talanți, a câștigat și el alți doi cu ei.

18Cel ce nu primise decât un talant, s-a dus de a făcut o groapă în pământ și a ascuns acolo banii stăpânului său.

19După multă vreme, stăpânul robilor acelora s-a întors și le-a cerut socoteala.

20Cel ce primise cei cinci talanți, a venit, a adus alți cinci talanți, și a zis: "Doamne, mi-ai încredințat cinci talanți; iată că am câștigat cu ei alți cinci talanți."

21Stăpânul său i-a zis: "Bine, rob bun și credincios; ai fost credincios în puține lucruri, te voi pune peste multe lucruri; intră în bucuria stăpânului tău."

Mat 24.47;Mat 25.34-46;Luc 12.44;Luc 22.29-30;2Tim 2.12;Evr 12.2;1Pet 1.8;

22Cel ce primise cei doi talanți, a venit și el, și a zis: "Doamne, mi-ai încredințat doi talanți; iată că am câștigat cu ei alți doi talanți."

23Stăpânul său i-a zis: "Bine, rob bun și credincios; ai fost credincios în puține lucruri, te voi pune peste multe lucruri; intră în bucuria stăpânului tău!"

Mat 25.21;

24Cel ce nu primise decât un talant, a venit și el, și a zis: "Doamne, am știut că ești om aspru, care seceri de unde n-ai semănat, și strângi de unde n-ai vânturat:

25mi-a fost teamă, și m-am dus de ți-am ascuns talantul în pământ; iată-ți ce este al tău!"

26Stăpânul său i-a răspuns: "Rob viclean și leneș! Ai știut că secer de unde n-am semănat, și că strâng de unde n-am vânturat;

27prin urmare se cădea ca tu să-mi fi dat banii la zarafi, și, la venirea mea, eu mi-aș fi luat înapoi cu dobândă ce este al meu!

28Luați-i dar talantul, și dați-l celui ce are zece talanți.

29Pentru că celui ce are, i se va da, și va avea de prisos; dar de la cel ce n-are, se va lua și ce are!

30Iar pe robul acela netrebnic, aruncați-l în întunericul de afară: acolo va fi plânsul și scrâșnirea dinților.

Judecata viitoare.

31"Când va veni Fiul omului în slava Sa, cu toți sfinții îngeri, va ședea pe scaunul de domnie al slavei Sale.

32Toate neamurile vor fi adunate înaintea Lui. El îi va despărți pe unii de alții cum desparte păstorul oile de capre;

Rom 14.10;2Cor 5.10;Apoc 20.12;Ezec 20.38;Ezec 34.17-20;Mat 13.49;

33și va pune oile la dreapta, iar caprele la stânga Lui.

34Atunci Împăratul va zice celor de la dreapta Lui: "Veniți binecuvântații Tatălui Meu de moșteniți Împărăția, care v-a fost pregătită de la întemeierea lumii.

35Căci am fost flămând, și Mi-ați dat de mâncat; Mi-a fost sete, și Mi-ați dat de băut; am fost străin, și M-ați primit;

Isa 58.7;Ezec 18.7;Iac 1.27;Evr 13.2;3Ioan 5;

36am fost gol, și M-ați îmbrăcat; am fost bolnav, și ați venit să Mă vedeți; am fost în temniță, și ați venit pe la Mine."

37Atunci cei neprihăniți Îi vor răspunde: "Doamne, când Te-am văzut noi flămând, și Ți-am dat să mănânci? Sau fiindu-Ți sete, și Ți-am dat de ai băut?

38Când Te-am văzut noi străin, și Te-am primit? Sau gol, și Te-am îmbrăcat?

39Când Te-am văzut noi bolnav sau în temniță, și am venit pe la Tine?"

40Drept răspuns, Împăratul le va zice: "Adevărat vă spun că, ori de câte ori ați făcut aceste lucruri unuia din acești foarte neînsemnați frați ai Mei, Mie mi le-ați făcut."

Prov 14.31;Prov 19.17;Mat 10.42;Marc 9.41;Evr 6.10;

41Apoi va zice celor de la stânga Lui: "Duceți-vă de la Mine, blestemaților, în focul cel veșnic, care a fost pregătit diavolului și îngerilor lui!

Ps 6.8;Mat 7.23;Luc 13.27;Mat 13.40-42;2Pet 2.4;Iuda 6;

42Căci am fost flămând, și nu Mi-ați dat să mănânc; Mi-a fost sete, și nu Mi-ați dat să beau;

43am fost străin, și nu M-ați primit; am fost gol, și nu M-ați îmbrăcat; am fost bolnav și în temniță, și n-ați venit pe la Mine."

44Atunci Îi vor răspunde și ei: "Doamne, când Te-am văzut noi flămând sau fiindu-Ți sete, sau străin, sau gol, sau bolnav, sau în temniță, și nu Ți-am slujit?"

45Și El, drept răspuns, le va zice: "Adevărat vă spun că, ori de câte ori n-ați făcut aceste lucruri unuia dintr-acești foarte neînsemnați frați ai Mei, Mie nu Mi le-ați făcut."

Prov 14.31;Prov 17.5;Zah 2.8;Fapt 9.5;

46Și aceștia vor merge în pedeapsa veșnică, iar cei neprihăniți vor merge în viața veșnică."

Dan 12.2;Ioan 5.29;Rom 2.7;

Sfătuirea împotriva lui Isus.

## 1 3 6 9 12 15 18 21 24 < 26 > 28

1După ce a isprăvit Isus toate cuvântările acestea, a zis ucenicilor Săi:

2"Știți că după două zile vor fi Paștele; și Fiul omului va fi dat ca să fie răstignit!"

Marc 14.1;Luc 22.1;Ioan 13.1;

3Atunci preoții cei mai de seamă, cărturarii și bătrânii norodului s-au strâns în curtea marelui preot care se numea Caiafa;

Ps 2.2;Ioan 11.47;Fapt 4.25;

4și s-au sfătuit împreună, cum să prindă pe Isus cu vicleșug, și să-L omoare.

5Dar ziceau: "Nu în timpul praznicului, ca să nu se facă tulburare în norod."

Mirul turnat pe capul lui Isus.

6Când era Isus în Betania, în casa lui Simon leprosul,

Marc 14.3;Ioan 11.1-2;Ioan 12.3;Mat 21.17;

7s-a apropiat de El o femeie cu un vas de alabastru cu mir foarte scump; și, pe când sta El la masă, ea a turnat mirul pe capul Lui.

8Ucenicilor le-a fost necaz, când au văzut lucrul acesta, și au zis: "Ce rost are risipa aceasta?

Ioan 12.4;

9Mirul acesta s-ar fi putut vinde foarte scump, și banii să se dea săracilor."

10Când a auzit Isus, le-a zis: "De ce faceți supărare femeii? Ea a făcut un lucru frumos față de Mine.

11Pentru că pe săraci îi aveți totdeauna cu voi, dar pe Mine nu Mă aveți totdeauna.

Deut 15.11;Ioan 12.8;Mat 18.20;Mat 28.20;Ioan 13.33;Ioan 14.19;Ioan 16.5-28;Ioan 17.11;

12Dacă a turnat acest mir pe trupul Meu, ea a făcut lucrul acesta în vederea pregătirii Mele pentru îngropare.

13Adevărat vă spun că oriunde va fi propovăduită Evanghelia aceasta, în toată lumea, se va spune și ce a făcut femeia aceasta, spre pomenirea ei."

Vânzarea lui Isus.

14Atunci unul din cei doisprezece, numit Iuda Iscarioteanul, s-a dus la preoții cei mai de seamă,

Marc 14.10;Luc 22.3;Ioan 13.2-30;Mat 10.4;

15și le-a zis: "Ce vreți să-mi dați, și-L voi da în mâinile voastre?" Ei i-au cântărit treizeci de arginți.

Zah 11.12;Mat 27.3;

16Din clipa aceea, Iuda căuta un prilej nimerit, ca să dea pe Isus în mâinile lor.

Descoperirea vânzătorului.

17În ziua dintâi a praznicului Azimilor, ucenicii au venit la Isus, și I-au zis: "Unde vrei să-Ți pregătim să mănânci Paștele?"

Ex 12.6-18;Marc 14.12;Luc 22.7;

18El le-a răspuns: "Duceți-vă în cetate la cutare om, și spuneți-i: "Învățătorul zice: "Vremea Mea este aproape; voi face Paștele cu ucenicii Mei în casa ta."

19Ucenicii au făcut cum le poruncise Isus, și au pregătit Paștele.

20Seara, Isus a șezut la masă cu cei doisprezece ucenici ai Săi.

Marc 14.17-21;Luc 22.14;Ioan 13.21;

21Pe când mâncau, El a zis: "Adevărat vă spun că unul din voi Mă va vinde."

22Ei s-au întristat foarte mult, și au început să-I zică unul după altul: "Nu cumva sunt eu, Doamne?"

23Drept răspuns, El le-a zis: "Cel ce a întins cu Mine mâna în blid, acela Mă va vinde.

Ps 41.9;Luc 22.21;Ioan 13.18;

24Negreșit, Fiul omului Se duce după cum este scris despre El. Dar vai de omul acela prin care este vândut Fiul omului! Mai bine ar fi fost pentru el să nu se fi născut!"

Ps 22;Isa 53;Dan 9.26;Marc 9.12;Luc 24.25-46;Fapt 17.2-3;Fapt 26.22-23;1Cor 15.3;Ioan 17.12;

25Iuda, vânzătorul, a luat cuvântul, și I-a zis: "Nu cumva sunt eu, Învățătorule?" "Da", i-a răspuns Isus, "tu ești!"

Cina cea de taină.

26Pe când mâncau ei, Isus a luat o pâine; și după ce a binecuvântat, a frânt-o, și a dat-o ucenicilor, zicând: "Luați, mâncați; acesta este trupul Meu."

Marc 14.22;Luc 22.19;1Cor 11.23-25;1Cor 10.16;

27Apoi a luat un pahar, și, după ce a mulțumit lui Dumnezeu, li l-a dat, zicând: "Beți toți din el;

Marc 14.23;

28căci acesta este sângele Meu, sângele legământului celui nou, care se varsă pentru mulți, spre iertarea păcatelor.

Ex 24.8;Lev 17.11;Ier 31.31;Mat 20.28;Rom 3.15;Evr 9.22;

29Vă spun că, de acum încolo nu voi mai bea din acest rod al viței, până în ziua când îl voi bea cu voi nou în Împărăția Tatălui Meu."

Marc 14.25;Luc 22.18;Fapt 10.41;

Isus înștiințează pe ucenicii Săi.

30După ce au cântat cântarea, au ieșit în muntele Măslinilor.

Marc 14.26;

31Atunci Isus le-a zis: "În noaptea aceasta, toți veți găsi în Mine o pricină de poticnire; căci este scris: "Voi bate Păstorul, și oile turmei vor fi risipite."

Marc 14.27;Ioan 16.32;Mat 11.6;Zah 13.7;

32Dar, după ce voi învia, voi merge înaintea voastră în Galilea."

Mat 28.7-10;Mat 28.16;Marc 14.28;Marc 16.7;

33Petru a luat cuvântul, și I-a zis: "Chiar dacă toți ar găsi în Tine o pricină de poticnire, eu niciodată nu voi găsi în Tine o pricină de poticnire."

34"Adevărat îți spun", i-a zis Isus, "că tu, chiar în noaptea aceasta, înainte ca să cânte cocoșul, te vei lepăda de Mine de trei ori."

Marc 14.30;Luc 22.34;Ioan 13.38;

35Petru I-a răspuns: "Chiar dacă ar trebui să mor cu Tine, tot nu mă voi lepăda de Tine." Și toți ucenicii au spus același lucru.

Ghetsimani.

36Atunci Isus a venit cu ei într-un loc îngrădit, numit Ghetsimani, și a zis ucenicilor: "Ședeți aici până Mă voi duce colo să Mă rog."

Marc 14.32-35;Luc 22.39;Ioan 18.1;

37A luat cu El pe Petru și pe cei doi fii ai lui Zebedei, și a început să Se întristeze și să se mâhnească foarte tare.

Mat 4.21;

38Isus le-a zis atunci: "Sufletul Meu este cuprins de o întristare de moarte; rămâneți aici, și vegheați împreună cu Mine."

Ioan 12.27;

39Apoi a mers puțin mai înainte, a căzut cu fața la pământ, și S-a rugat, zicând: "Tată, dacă este cu putință, depărtează de la Mine paharul acesta! Totuși nu cum voiesc Eu, ci cum voiești Tu."

Marc 14.36;Luc 22.42;Evr 5.7;Ioan 12.27;Mat 20.22;Ioan 5.30;Ioan 6.38;Filip 2.8;

40Apoi a venit la ucenici, i-a găsit dormind, și a zis lui Petru: "Ce, un ceas n-ați putut să vegheați împreună cu Mine!

41Vegheați și rugați-vă, ca să nu cădeți în ispită; duhul, în adevăr, este plin de râvnă, dar carnea este neputincioasă."

Marc 13.33;Marc 14.38;Luc 22.40-46;Efes 6.18;

42S-a depărtat a doua oară, și S-a rugat, zicând: "Tată, dacă nu se poate să se îndepărteze de Mine paharul acesta, fără să-l beau, facă-se voia Ta!"

43S-a întors iarăși la ucenici, și i-a găsit dormind; pentru că li se îngreuiaseră ochii de somn.

44I-a lăsat din nou, S-a depărtat, și S-a rugat a treia oară, zicând aceleași cuvinte.

45Apoi a venit la ucenici, și le-a zis: "Dormiți de acum și odihniți-vă!... Iată că a venit ceasul ca Fiul omului să fie dat în mâinile păcătoșilor.

46Sculați-vă, haidem să mergem; iată că se apropie vânzătorul."

Prinderea lui Isus.

47Pe când vorbea El încă, iată că vine Iuda, unul din cei doisprezece, cu o gloată mare, cu săbii și cu ciomege, trimiși de preoții cei mai de seamă și de bătrânii norodului."

Marc 14.43;Luc 22.47;Ioan 18.3;Fapt 1.16;

48Vânzătorul le dăduse semnul acesta: "Pe care-l voi săruta eu, acela este; să puneți mâna pe el!"

49Îndată, Iuda s-a apropiat de Isus, și I-a zis: "Plecăciune, Învățătorule!" Și L-a sărutat.

2Sam 20.9;

50Isus i-a zis: "Prietene, ce ai venit să faci, fă!" Atunci oamenii aceia s-au apropiat, au pus mâinile pe Isus, și L-au prins.

Ps 41.9;Ps 55.13;

51Și unul din cei ce erau cu Isus, a întins mâna, a scos sabia, a lovit pe robul marelui preot, și i-a tăiat urechea.

Ioan 18.10;

52Atunci Isus i-a zis: "Pune-ți sabia la locul ei; căci toți cei ce scot sabia, de sabie vor pieri.

Gen 9.6;Apoc 13.10;

53Crezi că n-aș putea să rog pe Tatăl Meu, care Mi-ar pune îndată la îndemână mai mult de douăsprezece legiuni de îngeri?

2Împ 6.17;Dan 7.10;

54Dar cum se vor împlini Scripturile, care zic că așa trebuie să se întâmple?"

Isa 53.7;Mat 26.24;Luc 24.25-46;

55În clipa aceea, Isus a zis gloatelor: "Ați ieșit ca după un tâlhar, cu săbii și cu ciomege, ca să Mă prindeți. În toate zilele ședeam în mijlocul vostru, și învățam norodul în Templu, și n-ați pus mâna pe Mine.

56Dar toate aceste lucruri s-au întâmplat ca să se împlinească cele scrise prin prooroci." Atunci toți ucenicii L-au părăsit și au fugit.

Plân 4.20;Mat 26.54;Ioan 18.15;

Isus înaintea Sinedriului.

57Cei ce au prins pe Isus, L-au dus la marele preot Caiafa, unde erau adunați cărturarii și bătrânii.

Marc 14.53;Luc 22.54;Ioan 18.12-24;

58Petru L-a urmat de departe, până la curtea marelui preot; apoi a intrat înăuntru, și a șezut jos cu aprozii, ca să vadă sfârșitul.

59Preoții cei mai de seamă, bătrânii și tot Soborul căutau vreo mărturie mincinoasă împotriva lui Isus, ca să-L poată omorî.

60Dar n-au găsit nici una, măcar că s-au înfățișat mulți martori mincinoși. La urmă au venit doi,

Ps 27.12;Ps 35.11;Marc 14.15;Fapt 6.13;Deut 19.15;

61și au spus: Acesta a zis: "Eu pot să stric Templul lui Dumnezeu și să-l zidesc iarăși în trei zile."

Mat 27.40;Ioan 2.19;

62Marele preot s-a sculat în picioare, și I-a zis: "Nu răspunzi nimic? Ce mărturisesc aceștia împotriva Ta?"

Marc 14.60;

63Isus tăcea. Și marele preot a luat cuvântul și I-a zis: "Te jur, pe Dumnezeul cel viu, să ne spui dacă ești Hristosul, Fiul lui Dumnezeu."

Isa 53.7;Mat 27.12-14;Lev 5.1;1Sam 14.24-26;

64"Da", i-a răspuns Isus, "sunt! "Ba mai mult, vă spun că de acum încolo veți vedea pe Fiul omului șezând la dreapta puterii lui Dumnezeu, și venind pe norii cerului."

Dan 7.13;Mat 16.27;Mat 24.30;Mat 25.31;Luc 21.27;Ioan 1.51;Rom 14.10;1Tes 4.16;Apoc 1.7;Ps 110.1;Fapt 7.55;

65Atunci marele preot și-a rupt hainele, și a zis: "A hulit! Ce nevoie mai avem de martori? Iată că acum ați auzit hula Lui.

2Împ 18.37;2Împ 19.1;

66Ce credeți?" Ei au răspuns: "Este vinovat să fie pedepsit cu moartea."

Lev 24.16;Ioan 19.7;

67Atunci L-au scuipat în față, L-au bătut cu pumnii, și L-au pălmuit,

Isa 50.6;Isa 53.3;Mat 27.30;Luc 22.63;Ioan 19.3;

68zicând: "Hristoase, prorocește-ne - cine Te-a lovit?"

Marc 14.65;Luc 22.64;

Tăgăduirea lui Petru.

69Petru însă ședea afară în curte. O slujnică a venit la el, și i-a zis: "Și tu erai cu Isus Galileanul!"

Marc 14.66;Luc 22.55;Ioan 18.16-17;Ioan 18.25;

70Dar el s-a lepădat înaintea tuturor, și i-a zis: "Nu știu ce vrei să zici."

71Când a ieșit în pridvor, l-a văzut o altă slujnică, și a zis celor de acolo: "Și acesta era cu Isus din Nazaret."

72El s-a lepădat iarăși, cu un jurământ, și a zis: "Nu cunosc pe omul acesta!"

73Peste puțin, cei ce stăteau acolo, s-au apropiat, și au zis lui Petru: "Nu mai încape îndoială că și tu ești unul din oamenii aceia, căci și vorba te dă de gol."

Luc 22.59;

74Atunci el a început să se blestem și să se jure, zicând: "Nu cunosc pe omul acesta!" În clipa aceea a cântat cocoșul.

Marc 14.71;

75Și Petru și-a adus aminte de vorba, pe care i-o spusese Isus: "Înainte ca să cânte cocoșul, te vei lepăda de Mine de trei ori." Și a ieșit afară și a plâns cu amar.

Mat 26.34;Marc 14.30;Luc 22.61-62;Ioan 13.38;

Isus este dus la Pilat.

## 1 3 6 9 12 15 18 21 24 < 27 >

1Când s-a făcut ziuă, toți preoții cei mai de seamă și bătrânii norodului au ținut sfat împotriva lui Isus, ca să-L omoare.

Ps 2.2;Marc 15.1;Luc 22.66;Luc 23.1;1Ioan 18.28;

2După ce L-au legat, L-au dus și L-au dat în mâna dregătorului Pilat din Pont.

Mat 20.19;Fapt 3.13;

Căința și moartea lui Iuda.

3Atunci Iuda, vânzătorul, când a văzut că Isus a fost osândit la moarte, s-a căit, a dus înapoi cei treizeci de arginți, i-a dat preoților celor mai de seamă și bătrânilor,

Mat 26.14-15;

4și a zis: "Am păcătuit, căci am vândut sânge nevinovat." "Ce ne pasă nouă?" i-au răspuns ei. "Treaba ta."

5Iuda a aruncat arginții în Templu, și s-a dus de s-a spânzurat.

2Sam 17.23;Fapt 1.18;

6Preoții cei mai de seamă au strâns arginții, și au zis: "Nu este îngăduit să-i punem în vistieria Templului, fiindcă sunt preț de sânge."

7Și după ce s-au sfătuit, au cumpărat cu banii aceia "Țarina olarului", ca loc pentru îngroparea străinilor.

8Iată de ce țarina aceea a fost numită până în ziua de azi: "Țarina sângelui."

Fapt 1.19;

9Atunci s-a împlinit ce fusese vestit prin proorocul Ieremia, care zice: "Au luat cei treizeci de arginți, prețul celui prețuit, pe care l-au prețuit unii din fiii lui Israel;

Zah 11.12-13;

10și i-au dat pe Țarina olarului, după cum îmi poruncise Domnul."

Isus înaintea lui Pilat.

11Isus S-a înfățișat înaintea dregătorului. Dregătorul L-a întrebat: "Ești Tu "Împăratul Iudeilor?" "Da", i-a răspuns Isus, "sunt."

Marc 15.2;Luc 23.3;Ioan 18.33;Ioan 18.37;1Tim 6.13;

12Dar n-a răspuns nimic la învinuirile preoților celor mai de seamă și bătrânilor.

Mat 26.63;Ioan 19.9;

13Atunci Pilat I-a zis: "N-auzi de câte lucruri Te învinuiesc ei?"

Mat 26.62;Ioan 19.10;

14Isus nu i-a răspuns la nici un cuvânt, așa că se mira foarte mult dregătorul.

Întărirea hotărârii de moarte.

15La fiecare praznic al Paștelor, dregătorul avea obicei să sloboadă norodului un întemnițat, pe care-l voiau ei.

Marc 15.6;Luc 23.17;Ioan 18.39;

16Pe atunci aveau un întemnițat vestit, numit Baraba.

17Când erau adunați la un loc, Pilat le-a zis: "Pe care voiți să vi-l slobozesc? Pe Baraba sau pe Isus, care se numește Hristos?"

18Căci știa că din pizmă dăduseră pe Isus în mâinile lui.

19Pe când sta Pilat pe scaun la judecată, nevasta sa a trimis să-i spună: "Să n-ai nimic a face cu neprihănitul acesta; căci azi am suferit mult în vis din pricina lui."

20Preoții cei mai de seamă și bătrânii au înduplecat noroadele să ceară pe Baraba, iar pe Isus să-L omoare.

Marc 15.11;Luc 23.18;Ioan 18.40;Fapt 3.14;

21Dregătorul a luat cuvântul, și le-a zis: "Pe care din amândoi voiți să vi-l slobozesc?" "Pe Baraba", au răspuns ei.

22Pilat le-a zis: "Dar ce să fac cu Isus, care se numește Hristos?" "Să fie răstignit", i-au răspuns cu toții.

23Dregătorul a zis: "Dar ce rău a făcut?" Ei au început să strige și mai tare: "Să fie răstignit!"

24Când a văzut Pilat că n-ajunge la nimic, ci că se face mai multă zarvă, a luat apă, și-a spălat mâinile înaintea norodului, și a zis: "Eu sunt nevinovat de sângele neprihănitului acestuia. Treaba voastră!"

Deut 21.6;

25Și tot norodul a răspuns: "Sângele Lui să fie asupra noastră și asupra copiilor noștri."

Deut 19.10;Ios 2.19;2Sam 1.16;1Împ 2.32;Fapt 5.28;

Batjocurile ostașilor.

26Atunci Pilat le-a slobozit pe Baraba; iar pe Isus, după ce a pus să-L bată cu nuiele, L-a dat în mâinile lor, ca să fie răstignit.

Isa 53.5;Marc 15.15;Luc 23.16;Luc 23.24-25;Ioan 19.1-16;

27Ostașii dregătorului au dus pe Isus în pretoriu, și au adunat în jurul Lui toată ceata ostașilor.

Marc 15.16;Ioan 19.2;

28L-au dezbrăcat de hainele Lui, și L-au îmbrăcat cu o haină stacojie.

Luc 23.11;

29Au împletit o cunună de spini, pe care I-au pus-o pe cap, și I-au pus o trestie în mâna dreaptă. Apoi îngenuncheau înaintea Lui, își băteau joc de El, și ziceau: "Plecăciune, Împăratul Iudeilor!"

Ps 69.19;Isa 53.3;

30Și scuipau asupra Lui, și luau trestia și-L băteau în cap.

Isa 50.6;Mat 26.67;

31După ce și-au bătut astfel joc de El, L-au dezbrăcat de haina stacojie, L-au îmbrăcat cu hainele Lui, și L-au dus să-L răstignească.

Isa 53.7;

Răstignirea.

32Pe când ieșeau afară din cetate, au întâlnit pe un om din Cirene numit Simon, și l-au silit să ducă crucea lui Isus.

Num 15.35;1Împ 21.13;Fapt 7.58;Evr 13.12;Marc 15.21;Luc 23.26;

33Când au ajuns la un loc numit Golgota, care înseamnă: "Locul căpățânii",

Marc 15.22;Luc 23.33;Ioan 19.17;

34I-au dat să bea vin amestecat cu fiere; dar, când l-a gustat, n-a vrut să bea.

Ps 69.21;Mat 27.48;

35După ce L-au răstignit, I-au împărțit hainele între ei, trăgând la sorți, pentru ca să se împlinească ce fusese vestit prin proorocul care zice: "Și-au împărțit hainele Mele între ei, și pentru cămașa Mea au tras la sorți."

Marc 15.24;Luc 23.34;Ioan 19.24;Ps 22.18;

36Apoi au șezut jos, și-L păzeau.

Mat 27.54;

37Și I-au scris deasupra capului vina: "Acesta este Isus, Împăratul Iudeilor."

Marc 15.26;Luc 23.38;Ioan 19.19;

38Împreună cu El, au fost răstigniți doi tâlhari: unul la dreapta și celălalt la stânga Lui.

Isa 53.12;Marc 15.27;Luc 23.32-33;Ioan 19.18;

Batjocurile trecătorilor.

39Trecătorii își băteau joc de El, dădeau din cap,

Ps 22.7;Ps 109.25;Marc 15.29;Luc 23.35;

40și ziceau: "Tu, care strici Templul, și-l zidești la loc în trei zile, mântuiește-Te pe Tine însuți! Dacă ești Tu Fiul lui Dumnezeu, pogoară-Te de pe cruce!"

Mat 26.61;Ioan 2.19;Mat 26.63;

41Preoții cei mai de seamă, împreună cu cărturarii și bătrânii, își băteau și ei joc de El, și ziceau:

42"Pe alții i-a mântuit iar pe Sine nu Se poate mântui! Dacă este El Împăratul lui Israel, să Se pogoare acum de pe cruce, și vom crede în El!

43S-a încrezut în Dumnezeu: să-l scape acum Dumnezeu, dacă-L iubește. Căci a zis: "Eu sunt Fiul lui Dumnezeu!"

Ps 22.8;

44Tâlharii care erau răstigniți împreună cu El, îi aruncau aceleași cuvinte de batjocură.

Marc 15.32;Luc 23.39;

Întunericul.

45De la ceasul al șaselea până la ceasul al nouălea s-a făcut întuneric peste toată țara.

Amos 8.9;Marc 15.33;Luc 23.44;

46Și pe la ceasul al nouălea, Isus a strigat cu glas tare: "Eli, Eli, Lama Sabactani?" adică: "Dumnezeul Meu, Dumnezeul Meu, pentru ce M-ai părăsit?"

Evr 5.7;Ps 22.1;

47Unii din cei ce stăteau acolo, când au auzit aceste vorbe, au zis: "Strigă pe Ilie!"

48Și îndată, unul din ei a alergat de a luat un burete, l-a umplut cu oțet, l-a pus într-o trestie, și i-a dat să bea.

Ps 69.21;Marc 15.36;Luc 23.36;Ioan 19.29;

49Dar ceilalți ziceau: "Lasă, să vedem dacă va veni Ilie să-L mântuiască."

50Isus a strigat iarăși cu glas tare, și Și-a dat duhul.

Marc 15.37;Luc 23.46;

Perdeaua dinlăuntrul Templului se rupe.

51Și îndată perdeaua dinăuntrul Templului s-a rupt în două, de sus până jos, pământul s-a cutremurat, stâncile s-au despicat,

Ex 26.31;2Cron 3.14;Marc 15.38;Luc 23.45;

52mormintele s-au deschis și multe trupuri ale sfinților care muriseră, au înviat.

53Ei au ieșit din morminte, după învierea lui, au intrat în sfânta cetate, și s-au arătat multora.

54Sutașul, și cei ce păzeau pe Isus împreună cu el, când au văzut cutremurul de pământ și cele întâmplate, s-au înfricoșat foarte tare, și au zis: "Cu adevărat, acesta a fost Fiul lui Dumnezeu!"

Mat 27.36;Marc 15.39;Luc 23.47;

55Acolo erau și multe femei, care priveau de departe; ele urmaseră pe Isus din Galilea, ca să-I slujească.

Luc 8.2-3;

56Între ele era Maria Magdalena, Maria, mama lui Iacov și a lui Iose, și mama fiilor lui Zebedei.

Marc 15.40;

Înmormântarea lui Isus.

57Spre seară, a venit un om bogat din Arimatea, numit Iosif, care era și el ucenic al lui Isus.

Marc 15.42;Luc 23.50;Ioan 19.38;

58El s-a dus la Pilat, și a cerut trupul lui Isus. Pilat a poruncit să i-l dea.

59Iosif a luat trupul, l-a înfășurat într-o pânză curată de in,

60și l-a pus într-un mormânt nou al lui însuși, pe care-l săpase în stâncă. Apoi a prăvălit o piatră mare la ușa mormântului, și a plecat.

Isa 53.9;

61Maria Magdalena și cealaltă Marie erau acolo, și ședeau în fața mormântului.

Pecetluirea mormântului.

62A doua zi care vine după ziua Pregătirii, preoții cei mai de seamă și Fariseii, s-au dus împreună la Pilat,

63și i-au zis: "Doamne, ne-am adus aminte că înșelătorul acela, pe când era încă în viață, a zis: "După trei zile voi învia."

Mat 16.21;Mat 17.23;Mat 20.19;Mat 26.61;Marc 8.31;Marc 10.34;Luc 9.22;Luc 18.33;Luc 24.6-7;Ioan 2.19;

64Dă poruncă dar ca mormântul să fie păzit bine până a treia zi, ca nu cumva să vină ucenicii Lui noaptea să-I fure trupul, și să spună norodului: "A înviat din morți!" Atunci înșelăciunea aceasta din urmă ar fi mai rea decât cea dintâi."

65Pilat le-a zis: "Aveți o strajă; duceți-vă de păziți cum puteți."

66Ei au plecat, și au întărit mormântul, pecetluind piatra și punând strajă."

Dan 6.17;

Învierea lui Isus.

## 1 3 6 9 12 15 18 21 24 < 28

1La sfârșitul zilei Sabatului, când începea să se lumineze înspre ziua dintâi a săptămânii, Maria Magdalena și cealaltă Marie au venit să vadă mormântul.

Marc 16.1;Luc 24.1;Ioan 20.1;Mat 27.56;

2Și iată că s-a făcut un mare cutremur de pământ; căci un înger al Domnului s-a pogorât din cer, a venit și a prăvălit piatra de la ușa mormântului, și a șezut pe ea.

Marc 16.5;Luc 24.4;Ioan 20.12;

3Înfățișarea lui era ca fulgerul, și îmbrăcămintea lui albă ca zăpada.

Dan 10.6;

4Străjerii au tremurat de frica lui, și au rămas ca niște morți.

5Dar îngerul a luat cuvântul, și a zis femeilor: "Nu vă temeți; căci știu că voi căutați pe Isus, care a fost răstignit.

6Nu este aici; a înviat, după cum zisese. Veniți de vedeți locul unde zăcea Domnul;

Mat 12.40;Mat 16.21;Mat 17.23;Mat 20.19;

7și duceți-vă repede de spuneți ucenicilor Lui că a înviat dintre cei morți. Iată că El merge înaintea voastră în Galilea; acolo Îl veți vedea. Iată că v-am spus lucrul acesta."

Mat 26.32;Marc 16.7;

Isus se arată femeilor.

8Ele au plecat repede de la mormânt, cu frică și cu mare bucurie, și au alergat să dea de veste ucenicilor Lui.

9Dar iată că le-a întâmpinat Isus, și le-a zis: "Bucurați-vă!" Ele s-au apropiat să-I cuprindă picioarele, și I s-au închinat.

Marc 16.9;Ioan 20.14;

10Atunci Isus le-a zis: "Nu vă temeți; duceți-vă de spuneți fraților Mei să meargă în Galilea: acolo Mă vor vedea."

Ioan 20.17;Rom 8.29;Evr 2.11;

Ademenirea străjerilor.

11Pe când se duceau ele, au intrat în cetate unii din străjeri, și au dat de veste preoților celor mai de seamă despre toate cele întâmplate.

12Aceștia s-au adunat împreună cu bătrânii, au ținut sfat, au dat ostașilor mulți bani,

13și le-au zis: "Spuneți așa: "Ucenicii Lui au venit noaptea, pe când dormeam noi, și L-au furat."

14Și dacă va ajunge lucrul acesta la urechile dregătorului, îl vom potoli noi, și vă vom scăpa de grijă."

15Ostașii au luat banii, și au făcut cum i-au învățat. Și s-a răspândit zvonul acesta printre Iudei până în ziua de astăzi.

Arătarea lui Isus în Galilea.

16Cei unsprezece ucenici s-au dus în Galilea, în muntele unde le poruncise Isus să meargă.

Mat 26.32;Mat 28.7;

17Când L-au văzut ei, I s-au închinat, dar unii s-au îndoit.

18Isus S-a apropiat de ei, a vorbit cu ei, și le-a zis: "Toată puterea Mi-a fost dată în cer și pe pământ.

Dan 7.13-14;Mat 11.27;Mat 16.28;Luc 1.32;Luc 10.22;Ioan 3.35;Ioan 5.22;Ioan 13.3;Ioan 17.2;Fapt 2.36;Rom 14.9;1Cor 15.27;Efes 1.10-21;Filip 2.9-10;Evr 1.2;Evr 2.8;1Pet 3.22;Apoc 17.14;

19Duceți-vă și faceți ucenici din toate neamurile, botezându-i în Numele Tatălui și al Fiului și al Sfântului Duh.

Marc 16.15;Isa 52.10;Luc 24.47;Fapt 2.38-39;Rom 10.18;Col 1.23;

20Și învățați-i să păzească tot ce v-am poruncit. Și iată că Eu sunt cu voi în toate zilele, până la sfârșitul veacului. Amin.

Fapt 2.42;