### EXODUL (IEȘIREA)
SAU A DOUA CARTE A LUI MOISE

#### (Psalmul 103. 7. Neemia 9. 9-20.)

### POPORUL ISRAEL ÎN EGIPT.

#### CAPITOLELE 1-15. 21.
(Gen.15.13, 14. Ps. 105. 23-39; 106. 7-12; Fapt. Ap. 7.7-36.)

Înmulțirea Israeliților în Egipt.

## 1 > 3 4 5 10 15 20 25 30 35 40

1Iată numele fiilor lui Israel, intrați în Egipt; au intrat cu Iacov fiecare cu familia lui:

Gen 46.2;Ex 6.14;

2Ruben, Simeon, Levi, Iuda,

3Isahar, Zabulon, Beniamin,

4Dan, Neftali, Gad și Așer.

5Sufletele ieșite din coapsele lui Iacov erau șaptezeci de toate. Iosif era atunci în Egipt.

Gen 46.26-27;Ex 1.20;Deut 10.22;

6Iosif a murit, și toți frații lui, și toată vârsta aceea de oameni.

7Fiii lui Israel s-au înmulțit, s-au mărit, au crescut și au ajuns foarte puternici. Și s-a umplut țara de ei.

Gen 46.3;Deut 26.5;Ps 105.24;Fapt 7.17;

Suferințele Israeliților.

8Peste Egipt s-a ridicat un nou împărat, care nu cunoscuse pe Iosif.

Fapt 7.18;

9El a zis poporului său: "Iată că poporul copiilor lui Israel este mai mare și mai puternic decât noi.

Ps 105.24;

10Veniți să ne arătăm dibaci față de el, ca să nu crească, pentru ca nu cumva, dacă se va întâmpla un război, să se unească și el cu vrăjmașii noștri, să ne bată și să iasă apoi din țară."

Ps 10.2;Ps 83.3-4;Iov 5.13;Ps 105.25;Prov 16.25;Prov 21.30;Fapt 7.19;

11Și au pus peste ei isprăvnicei, ca să-i asuprească prin munci grele. Astfel a zidit el cetățile Pitom și Ramses, ca să slujească de hambare lui Faraon.

Gen 15.13;Ex 3.7;Deut 26.6;Ex 2.11;Ex 5.4-5;Ps 81.6;Gen 47.11;

12Dar cu cât îl asupreau mai mult, cu atât se înmulțea și creștea; și s-au scârbit de copiii lui Israel.

13Atunci Egiptenii au adus pe copiii lui Israel la o aspră robie.

14Le-au făcut viața amară prin lucrări grele de lut și cărămizi, și prin tot felul de lucrări de pe câmp: în toate muncile acestea pe care-i sileau să le facă, erau fără nici un pic de milă.

Ex 2.23;Ex 6.9;Num 20.15;Fapt 7.19-34;Ps 81.6;

15Împăratul Egiptului a poruncit moașelor Evreilor, numite una Șifra, și cealaltă Pua,

16și le-a zis: "Când veți împlini slujba de moașe pe lângă femeile Evreilor, și le veți vedea pe scaunul de naștere, dacă este băiat, să-l omorâți; iar dacă este fată, s-o lăsați să trăiască."

17Dar moașele s-au temut de Dumnezeu, și n-au făcut ce le poruncise împăratul Egiptului: ci au lăsat pe copiii de parte bărbătească să trăiască.

Prov 16.6;Dan 3.16-18;Dan 6.13;Fapt 5.29;

18Împăratul Egiptului a chemat pe moașe, și le-a zis: "Pentru ce ați făcut lucrul acesta, și ați lăsat pe copiii de parte bărbătească să trăiască?"

19Moașele au răspuns lui Faraon: "Pentru că femeile Evreilor nu sunt ca Egiptencele; ele sunt vânjoase și nasc înainte de venirea moașei."

Ios 2.4;2Sam 17.19-20;

20Dumnezeu a făcut bine moașelor; și poporul s-a înmulțit și a ajuns foarte mare la număr.

Prov 11.18;Ecl 8.12;Isa 3.10;Evr 6.10;

21Pentru că moașele se temuseră de Dumnezeu, Dumnezeu le-a făcut case.

1Sam 2.35;2Sam 7.11-29;1Împ 2.24;1Împ 11.38;Ps 127.1;

22Atunci Faraon a dat următoarea poruncă la tot poporul lui: "Să aruncați în râu pe orice băiat care se va naște, și să lăsați pe toate fetele să trăiască."

Fapt 7.19;

Nașterea lui Moise.

## < 2 > 5 10 15 20 25 30 35 40

1Un om din casa lui Levi luase de nevastă pe o fată a lui Levi.

Ex 6.20;Num 26.59;1Cron 23.14;

2Femeia aceasta a rămas însărcinată, și a născut un fiu. A văzut că este frumos, și l-a ascuns trei luni.

Fapt 7.20;Evr 11.23;

3Ne mai putând să-l ascundă, a luat un sicriaș de papură, pe care l-a uns cu lut și cu smoală; a pus copilul în el, și l-a așezat între trestii, pe malul râului.

4Sora copilului pândea la o depărtare oarecare, ca să vadă ce are să i se întâmple.

Ex 15.20;Num 26.59;

5Fata lui Faraon s-a pogorât la râu, să se scalde; și fetele care o însoțeau se plimbau pe marginea râului. Ea a zărit sicriașul în mijlocul trestiilor, și a trimis pe roaba ei să-l ia.

Fapt 7.21;

6L-a deschis și a văzut copilul: era un băiețaș care plângea. I-a fost milă de el, și a zis: "Este un copil de al Evreilor!"

7Atunci sora copilului a zis fetei lui Faraon: "Să mă duc să-ți chem o doică dintre femeile Evreilor, ca să-ți alăpteze copilul?"

8"Du-te", i-a răspuns fata lui Faraon. Și fata s-a dus și a chemat pe mama copilului.

9Fata lui Faraon i-a zis: "Ia copilul acesta, alăptează-mi-l, și îți voi plăti." Femeia a luat copilul, și l-a alăptat.

10Copilul a crescut, și ea l-a adus fetei lui Faraon; și el i-a fost fiu. I-a pus numele Moise (Scos); "căci", a zis ea, "l-am scos din ape."

Fapt 7.21;

Fuga lui Moise în Madian.

11În vremea aceea, Moise, crescând mare, a ieșit pe la frații săi, și a fost martor la muncile lor grele. A văzut pe un Egiptean, care bătea pe un Evreu, unul dintre frații lui.

Fapt 7.23-24;Evr 11.24-26;Ex 1.11;

12S-a uitat în toate părțile, și, văzând că nu este nimeni, a omorât pe Egiptean și l-a ascuns în nisip.

Fapt 7.24;

13A ieșit și în ziua următoare; și iată că doi Evrei se certau. A zis celui ce n-avea dreptate: "Pentru ce lovești pe semenul tău?"

Fapt 7.26;

14Și omul acela a răspuns: "Cine te-a pus pe tine mai mare și judecător peste noi? Nu cumva ai de gând să mă omori și pe mine, cum ai omorât pe Egipteanul acela?" Moise s-a temut și a zis: "Nu mai încape îndoială că faptul este cunoscut.

Fapt 7.27-28;

15Faraon a aflat ce se petrecuse, și căuta să omoare pe Moise. Dar Moise a fugit dinaintea lui Faraon, și a locuit în țara Madian. A șezut lângă o fântână.

Fapt 7.29;Evr 11.27;Gen 24.11;Gen 29.2;

16Preotul din Madian avea șapte fete. Ele au venit să scoată apă, și au umplut jgheaburile ca să adape turma tatălui lor.

Ex 3.1;Gen 24.11;Gen 29.10;

17Dar au venit păstorii, și le-au luat la goană. Atunci Moise s-a sculat, le-a ajutat, și le-a adăpat turma.

Gen 29.10;

18Când s-au întors ele la tatăl lor Reuel, el a zis: "Pentru ce vă întoarceți așa de curând azi?"

Num 10.29;

19Ele au răspuns: "Un Egiptean ne-a scăpat din mâna păstorilor, și chiar ne-a scos apă, și a adăpat turma."

20Și el a zis fetelor: "Unde este? Pentru ce ați lăsat acolo pe omul acela! Chemați-l să mănânce pâine!"

Gen 31.54;Gen 43.25;

21Moise s-a hotărât să locuiască la omul acela, care i-a dat de nevastă pe fiica sa Sefora.

Ex 4.25;Ex 18.2;

22Ea a născut un fiu, căruia el i-a pus numele Gherșom (Sunt străin aici); "căci", a zis el, "locuiesc ca străin într-o țară străină."

Ex 18.3;Fapt 7.29;Evr 11.13-14;

Dumnezeu aude strigătul Israeliților.

23După multă vreme, împăratul Egiptului a murit; și copiii lui Israel gemeau încă din pricina robiei, și scoteau strigăte deznădăjduite. Strigătele acestea, pe care li le smulgea robia, s-au suit până la Dumnezeu.

Ex 7.7;Fapt 7.30;Num 20.16;Deut 26.7;Ps 12.5;Gen 18.20;Ex 3.9;Ex 22.23-27;Deut 24.15;Iac 5.4;

24Dumnezeu a auzit gemetele lor, și Și-a adus aminte de legământul Său făcut cu Avraam, Isaac, și Iacov.

Ex 6.5;Ex 6.5;Ps 105.8-42;Ps 106.45;Gen 15.14;Gen 46.4;

25Dumnezeu a privit spre copiii lui Israel, și a luat cunoștință de ei.

Ex 4.31;1Sam 1.11;2Sam 16.12;Luc 1.25;Ex 3.7;

Rugul aprins.

## 1 < 3 > 5 10 15 20 25 30 35 40

1Moise păștea turma socrului său Ietro, preotul Madianului. Odată a mânat turma până dincolo de pustie, și a ajuns la muntele lui Dumnezeu, la Horeb.

Ex 2.16;Ex 18.5;1Împ 19.8;

2Îngerul Domnului i S-a arătat într-o flacără de foc, care ieșea din mijlocul unui rug. Moise s-a uitat; și iată că rugul era tot un foc, și rugul nu se mistuia deloc.

Deut 33.16;Isa 63.9;Fapt 7.30;

3Moise a zis: "Am să mă întorc să văd ce este această vedenie minunată, și pentru ce nu se mistuie rugul."

Ps 111.2;Fapt 7.31;

4Domnul a văzut că el se întoarce să vadă; și Dumnezeu l-a chemat din mijlocul rugului, și a zis: "Moise! Moise!" El a răspuns: "Iată-mă!"

Deut 33.16;

5Dumnezeu a zis: "Nu te apropia de locul acesta; scoate-ți încălțămintele din picioare, căci locul pe care calci este un pământ sfânt."

Ex 19.12;Ios 5.15;Fapt 7.33;

6Și a adăugat: "Eu sunt Dumnezeul tatălui tău, Dumnezeul lui Avraam, Dumnezeul lui Isaac și Dumnezeul lui Iacov." Moise și-a ascuns fața, căci se temea să privească pe Dumnezeu.

Gen 28.13;Ex 3.15;Ex 4.5;Mat 22.32;Marc 12.26;Luc 20.37;Fapt 7.32;1Împ 19.13;Isa 6.1-5;

7Domnul a zis: "Am văzut asuprirea poporului Meu, care este în Egipt, și am auzit strigătele pe care le scoate din pricina asupritorilor lui; căci îi cunosc durerile.

Ex 2.23-25;Neem 9.9;Ps 106.44;Fapt 7.34;Ex 1.11;Gen 18.21;Ex 2.25;

8M-am pogorât ca să-l izbăvesc din mâna Egiptenilor, și să-l scot din țara aceasta și să-l duc într-o țară bună și întinsă, într-o țară unde curge lapte și miere, și anume, în locurile, pe care le locuiesc Canaaniții, Hetiții, Amoriții, Fereziții, Heviții și Iebusiții.

Gen 11.5-7;Gen 18.21;Gen 50.24;Ex 6.6-8;Ex 12.51;Deut 1.25;Deut 8.7-9;Ex 3.17;Ex 13.5;Ex 33.3;Num 13.27;Deut 26.9-15;Ier 11.5;Ier 32.22;Ezec 20.6;Gen 15.18;

9Iată că strigătele Israeliților au ajuns până la Mine, și am văzut chinul cu care îi chinuiesc Egiptenii.

Ex 2.23;Ex 1.11-22;

10Acum, vino, Eu te voi trimite la Faraon, și vei scoate din Egipt pe poporul Meu, pe copiii lui Israel."

Ps 105.26;Mic 6.4;

Trimiterea lui Moise.

11Moise a zis lui Dumnezeu: "Cine sunt eu, ca să mă duc la Faraon, și să scot din Egipt pe copiii lui Israel?"

Ex 6.12;1Sam 18.18;Isa 6.5-8;Ier 1.6;

12Dumnezeu a zis: "Eu voi fi negreșit cu tine; și iată care va fi pentru tine semnul că Eu te-am trimis: după ce vei scoate pe popor din Egipt, veți sluji lui Dumnezeu pe muntele acesta."

Gen 31.3;Deut 31.23;Ios 1.5;Rom 8.31;

13Moise a zis lui Dumnezeu: "Iată, când mă voi duce la copiii lui Israel, și le voi spune: "Dumnezeul părinților voștri m-a trimis la voi"; și mă vor întreba: "Care este Numele Lui?" ce le voi răspunde?"

14Dumnezeu a zis lui Moise: "Eu sunt Cel ce sunt." Și a adăugat: "Vei răspunde copiilor lui Israel astfel: "Cel ce se numește "Eu sunt", m-a trimis la voi."

Ex 6.3;Ioan 8.58;2Cor 1.20;Evr 13.8;Apoc 1.4;

15Dumnezeu a mai zis lui Moise: "Așa să vorbești copiilor lui Israel: "Domnul, Dumnezeul părinților voștri, Dumnezeul lui Avraam, Dumnezeul lui Isaac și Dumnezeul lui Iacov, m-a trimis la voi. Acesta este Numele Meu pentru veșnicie, acesta este Numele Meu din neam în neam.

Ps 135.13;Osea 12.5;

16Du-te, strânge pe bătrânii lui Israel, și spune-le: "Mi s-a arătat Domnul, Dumnezeul părinților voștri, Dumnezeul lui Avraam, lui Isaac și lui Iacov. El a zis: "V-am văzut, și am văzut ce vi se face în Egipt,

Ex 4.29;Gen 50.24;Ex 2.25;Ex 4.31;Luc 1.68;

17și am zis: "Vă voi scoate din suferința Egiptului, și vă voi duce în țara Canaaniților, Hetiților, Amoriților, Fereziților, Heviților și Iebusiților, într-o țară unde curge lapte și miere."

Gen 15.14-16;Ex 3.8;

18Ei vor asculta de glasul tău; și te vei duce, tu și bătrânii lui Israel, la împăratul Egiptului, și îi veți spune: "Domnul, Dumnezeul Evreilor, s-a întâlnit cu noi. Dă-ne voie să mergem cale de trei zile în pustie, ca să aducem jertfe Domnului, Dumnezeului nostru."

Ex 4.31;Ex 5.1-3;

19Știu că împăratul Egiptului n-are să vă lase să plecați decât silit de o mână puternică.

Num 23.3-16;

20Eu Îmi voi întinde mâna, și voi lovi Egiptul cu tot felul de minuni, pe care le voi face în mijlocul lui. După aceea, are să vă lase să plecați."

Ex 5.2;Ex 7.4;Ex 6.6;Ex 7.5;Ex 9.15;Ex 7.3;Ex 11.9;Deut 6.22;Neem 9.10;Ps 105.27;Ps 135.9;Ier 32.20;Fapt 7.36;Ex 7.13;

21Voi face chiar ca poporul acesta să capete trecere înaintea Egiptenilor; și, când veți pleca, nu veți pleca cu mâinile goale.

Ex 12.31;

22Fiecare femeie va cere de la vecina ei și de la cea care locuiește în casa ei, vase de argint, vase de aur, și haine, pe care le veți pune pe fiii și fiicele voastre. Și veți jefui astfel pe Egipteni."

Ex 11.3;Ex 12.36;Ps 106.46;Prov 16.7;Ex 11.2;Ex 12.35-36;Iov 27.17;Prov 13.22;Ezec 39.10;

Șovăirea lui Moise.

## 1 < 4 > 10 15 20 25 30 35 40

1Moise a răspuns, și a zis: "Iată că n-au să mă creadă, nici n-au să asculte de glasul meu. Ci vor zice: "Nu ți s-a arătat Domnul!"

2Domnul i-a zis: "Ce ai în mână?" El a răspuns: "Un toiag."

Ex 4.17-20;

3Domnul a zis: "Aruncă-l la pământ." El l-a aruncat la pământ, și toiagul s-a prefăcut într-un șarpe. Moise fugea de el.

4Domnul a zis lui Moise: "Întinde-ți mâna, și apucă-l de coadă." El a întins mâna și l-a apucat; și șarpele s-a prefăcut iarăși într-un toiag în mâna lui.

5"Iată", a zis Domnul, "ce vei face, ca să creadă că ți s-a arătat Domnul, Dumnezeul părinților lor: Dumnezeul lui Avraam, Dumnezeul lui Isaac și Dumnezeul lui Iacov."

Ex 19.9;Ex 3.15;

6Domnul i-a mai zis: "Bagă-ți mâna în sân." El și-a băgat mâna în sân; apoi a scos-o, și iată că mâna i se acoperise de lepră, și se făcuse albă ca zăpada.

Num 12.10;2Împ 5.27;

7Domnul a zis: "Bagă-ți din nou mâna în sân." El și-a băgat din nou mâna în sân; apoi a scos-o din sân; și iată că mâna se făcuse iarăși cum era carnea lui.

Num 12.13-14;Deut 32.39;2Împ 5.14;Mat 8.3;

8"Dacă nu te vor crede", a zis Domnul, "și nu vor asculta de glasul celui dintâi semn, vor crede glasul celui de al doilea semn.

9Dacă nu vor crede nici aceste două semne, și nu vor asculta de glasul tău, să iei apă din râu, și s-o torni pe pământ; și apa, pe care o vei lua din râu, se va preface în sânge pe pământ."

Ex 7.19;

10Moise a zis Domnului: "Ah! Doamne, eu nu sunt un om ori vorbirea ușoară; și cusurul acesta nu-i nici de ieri, nici de alaltăieri, nici măcar de când vorbești Tu robului Tău; căci vorba și limba mi-este încurcată."

Ex 6.12;Ier 1.6;

11Domnul i-a zis: "Cine a făcut gura omului? Și cine face pe om mut sau surd, cu vedere sau orb? Oare nu Eu, Domnul?

Ps 94.9;

12Du-te, dar; Eu voi fi cu gura ta, și te voi învăța ce vei avea de spus."

Isa 50.4;Ier 1.9;Mat 10.19;Marc 13.11;Luc 12.11-12;Luc 21.14-15;

13Moise a zis: "Ah! Doamne, trimite pe cine vei vrea să trimiți."

Iona 1.3;

14Atunci Domnul S-a mâniat pe Moise, și a zis: "Nu-i oare acolo fratele tău Aaron, Levitul? Știu că el vorbește ușor. Iată că el însuși vine înaintea ta; și, când te va vedea, se va bucura în inima lui.

Ex 4.27;1Sam 10.2-5;

15Tu îi vei vorbi, și vei pune cuvintele în gura lui; și Eu voi fi cu gura ta și cu gura lui; și vă voi învăța ce veți avea de făcut.

Ex 7.1-2;Num 22.38;Num 23.5-16;Deut 18.18;Isa 51.16;Ier 1.9;Deut 5.31;

16El va vorbi poporului pentru tine, îți va sluji drept gură, și tu vei ține pentru el locul lui Dumnezeu.

Ex 7.4;Ex 18.19;

17Ia în mână toiagul acesta, cu care vei face semnele."

Ex 4.2;

Moise în Egipt.

18Moise a plecat; și, când s-a întors la socrul său Ietro, i-a zis: "Lasă-mă, te rog, să plec și să mă întorc la frații mei, care sunt în Egipt, ca să văd dacă mai trăiesc." Ietro a zis lui Moise: "Du-te în pace!"

19Domnul a zis lui Moise, în Madian: "Du-te, întoarce-te în Egipt: căci toți cei ce umblau să-ți ia viața, au murit."

Ex 2.15-23;Mat 2.20;

20Moise și-a luat nevasta și copiii, i-a pus călare pe măgari, și s-a întors în țara Egiptului. Și-a luat în mână toiagul lui Dumnezeu.

Ex 17.9;Num 20.8-9;

21Domnul a zis lui Moise: "Plecând ca să te întorci în Egipt, vezi, toate minunile pe care ți le pun în mână, să le faci înaintea lui Faraon. Eu îi voi împietri inima, și nu va lăsa pe popor să plece.

Ex 3.20;Ex 7.3-13;Ex 9.12-35;Ex 10.1;Ex 14.8;Deut 2.30;Ios 11.20;Isa 63.17;Ioan 12.40;Rom 9.18;

22Tu vei zice lui Faraon: "Așa vorbește Domnul: "Israel este fiul Meu, întâiul Meu născut.

23Îți spun: "Lasă pe fiul Meu să plece, ca să-Mi slujească; dacă nu vrei să-l lași să plece, voi ucide pe fiul tău, pe întâiul tău născut."

Ex 11.5;Ex 12.29;

24În timpul călătoriei, într-un loc unde a rămas Moise peste noapte, l-a întâlnit Domnul, și a vrut să-l omoare.

Num 22.22;Gen 17.14;

25Sefora a luat o piatră ascuțită, a tăiat prepuțul fiului său, și l-a aruncat la picioarele lui Moise, zicând: "Tu ești un soț de sânge pentru mine."

Ios 5.2-3;

26Și Domnul l-a lăsat. Atunci a zis ea: "Soț de sânge!" din pricina tăierii împrejur.

Întâlnirea lui Moise cu Aaron.

27Domnul a zis lui Aaron: "Du-te înaintea lui Moise în pustie." Aaron a plecat: a întâlnit pe Moise la muntele lui Dumnezeu, și l-a sărutat.

Ex 4.14;Ex 3.1;

28Moise a făcut cunoscut lui Aaron toate cuvintele Domnului, care-l trimisese, și toate semnele, pe care-i poruncise să le facă.

Ex 4.15-16;Ex 4.8-9;

29Moise și Aaron și-au văzut de drum, și au adunat pe toți bătrânii copiilor lui Israel.

Ex 3.16;

30Aaron a istorisit toate cuvintele pe care le spusese Domnul lui Moise; și Moise a făcut semnele înaintea poporului.

Ex 4.16;

31Poporul a crezut. Astfel au aflat că Domnul cercetase pe copiii lui Israel, că le văzuse suferința; și s-au plecat și s-au aruncat cu fața la pământ.

Ex 3.18;Ex 4.8-9;Ex 3.16;Ex 2.25;Ex 3.7;Gen 24.26;Ex 12.27;1Cron 29.20;

Moise și Aaron înaintea lui Faraon.

## 1 < 5 > 7 8 9 10 15 20 25 30 35 40

1Moise și Aaron s-au dus apoi la Faraon, și i-au zis: "Așa vorbește Domnul, Dumnezeul lui Israel: "Lasă pe poporul Meu să plece, ca să prăznuiască în pustie un praznic în cinstea Mea."

Ex 10.9;

2Faraon a răspuns: "Cine este Domnul, ca să ascult de glasul Lui, și să las pe Israel să plece?" Eu nu cunosc pe Domnul, și nu voi lăsa pe Israel să plece."

2Împ 18.35;Iov 21.15;Ex 3.19;

3Ei au zis: "Ni S-a arătat Dumnezeul Evreilor. Dă-ne voie să facem un drum de trei zile în pustie, ca să aducem jertfe Domnului, pentru ca să nu ne bată cu ciumă sau cu sabie."

Ex 3.18;

4Și împăratul Egiptului le-a zis: "Moise și Aaron, pentru ce abateți poporul de la lucrul lui? Plecați la lucrările voastre."

Ex 1.11;

Mărirea muncilor.

5Faraon a zis: "Iată că poporul acesta s-a înmulțit acum în țară, și voi mai voiți să-l faceți să-și înceteze lucrările?"

Ex 1.7-9;

6Și chiar în ziua aceea, Faraon a dat următoarea poruncă isprăvniceilor norodului și logofeților:

Ex 1.11;

7"Să nu mai dați poporului paie ca mai înainte pentru facerea cărămizilor; ci să se ducă singuri să strângă paie.

8Totuși să le cereți același număr de cărămizi, pe care le făceau mai înainte; să nu le scădeți nimic din ele, căci sunt niște leneși; de aceea strigă mereu: "Haidem să aducem jertfe Dumnezeului nostru."

9Să se dea mult de lucru oamenilor acestora, ca să aibă de lucru, și să nu mai umble după năluci."

10Isprăvniceii poporului și logofeții au venit și au spus poporului: "Așa vorbește Faraon: "Nu vă mai dau paie;

11duceți-vă singuri de vă luați paie de unde veți găsi; dar nu vi se scade nimic din lucrul vostru."

12Poporul s-a răspândit în toată țara Egiptului, ca să strângă miriște în loc de paie.

13Isprăvniceii îi sileau, zicând: "Isprăviți-vă lucrul, zi de zi, ca și atunci când erau paie!"

14Au bătut chiar pe logofeții copiilor lui Israel, puși peste ei de isprăvniceii lui Faraon. "Pentru ce", li se zicea, "n-ați isprăvit ieri și azi, ca mai înainte, numărul de cărămizi, care vă fusese hotărât?"

15Logofeții copiilor lui Israel s-au dus să se plângă la Faraon, și i-au zis: "Pentru ce te porți așa cu robii tăi?

16Robilor tăi nu li se mai dau paie ca mai înainte, și totuși ni se spune: "Faceți cărămizi!" Ba încă, robii tăi sunt și bătuți, ca și când poporul tău ar fi vinovat."

17Faraon a răspuns: "Sunteți niște leneși și niște trântori! De aceea ziceți: "Haidem să aducem jertfe Domnului!"

18Acum, duceți-vă îndată de lucrați; nu vi se vor da paie, și veți face același număr de cărămizi."

Cârtirea Israeliților.

19Logofeții copiilor lui Israel au văzut în ce stare nenorocită erau, când li se zicea: "Nu vi se scade nimic din numărul de cărămizi; ci în fiecare zi să faceți lucrul cuvenit unei zile."

20Când au ieșit de la Faraon, au întâlnit pe Moise și pe Aaron, care îi așteptau.

21Și le-au zis: "Să vă vadă Domnul, și să judece! Voi ne-ați făcut urâți lui Faraon și slujitorilor lui; ba încă le-ați dat sabia în mână ca să ne omoare."

Ex 6.9;

22Moise s-a întors la Domnul, și a zis: "Doamne, pentru ce ai făcut un astfel de rău poporului acestuia? Pentru ce m-ai trimis?

23De când m-am dus la Faraon ca să-i vorbesc în Numele Tău, el face și mai rău poporului acestuia; și n-ai izbăvit pe poporul Tău."

Izbăvirea făgăduită.

## 1 < 6 > 10 15 20 25 30 35 40

1Domnul a zis lui Moise: "Vei vedea acum ce voi face lui Faraon: o mână puternică îl va sili să-i lase să plece; da, o mână puternică îl va sili să-i izgonească din țara lui."

Ex 3.19;Ex 11.1;Ex 12.31-39;

2Dumnezeu a mai vorbit lui Moise, și i-a zis: "Eu sunt Domnul.

3Eu M-am arătat lui Avraam, lui Isaac și lui Iacov, ca Dumnezeul Cel Atotputernic; dar n-am fost cunoscut de el sub Numele Meu ca "Domnul."

Gen 17.1;Gen 35.11;Gen 48.3;Ex 3.14;Ps 68.4;Ps 83.18;Ioan 8.58;Apoc 1.4;

4De asemenea Mi-am încheiat legământul Meu cu ei, ca să le dau țara Canaan, țara călătoriilor lor sfinte, în care au locuit ca străini.

Gen 15.18;17.4-7Gen 17.8;17.4-7Gen 28.4;

5Acum însă am auzit gemetele copiilor lui Israel, pe care-i țin Egiptenii în robie, și Mi-am adus aminte de legământul Meu.

Ex 2.24;

6De aceea spune copiilor lui Israel: "Eu sunt Domnul: Eu vă voi izbăvi din muncile cu care vă apasă Egiptenii, vă voi izbăvi din robia lor, și vă voi scăpa cu braț întins și cu mari judecăți.

Ex 6.2-29;Ex 3.17;Ex 7.4;Deut 26.8;Ps 81.6;Ps 136.11-12;Ex 15.13;Deut 7.8;1Cron 17.21;Neem 1.10;

7Vă voi lua ca popor al Meu; Eu voi fi Dumnezeul vostru, și veți cunoaște că Eu, Domnul, Dumnezeul vostru, vă izbăvesc de muncile cu care vă apasă Egiptenii.

Deut 4.20;Deut 7.6;Deut 14.2;Deut 26.18;2Sam 7.24;Gen 17.7-8;Ex 29.46;Deut 29.13;Apoc 21.7;Ex 5.4-5;Ps 81.6;

8Eu vă voi aduce în țara, pe care am jurat că o voi da lui Avraam, lui Isaac și lui Iacov; Eu vă voi da-o în stăpânire; Eu, Domnul."

Gen 15.18;Gen 26.3;Gen 28.13;Gen 35.12;

9Astfel a vorbit Moise copiilor lui Israel. Dar deznădejdea și robia aspră în care se aflau, i-au împiedicat să asculte pe Moise.

Ex 5.21;

10Domnul a vorbit lui Moise, și a zis:

11"Du-te de vorbește lui Faraon, împăratul Egiptului, să lase pe copiii lui Israel să iasă afară din țara lui."

12Moise a răspuns în fața Domnului: "Iată că nici copiii lui Israel nu m-au ascultat: cum are să m-asculte Faraon pe mine, care n-am o vorbire ușoară?"

Ex 6.9;Ex 6.30;Ex 4.10;Ier 1.6;

13Domnul a vorbit lui Moise și lui Aaron, și le-a dat porunci cu privire la copiii lui Israel și cu privire la Faraon, împăratul Egiptului, ca să scoată din țara Egiptului pe copiii lui Israel.

Spița neamului lui Moise și Aaron.

14Iată căpeteniile familiilor lor. Fiii lui Ruben, întâiul născut al lui Israel: Enoh, Palu, Hețron și Carmi. Acestea sunt familiile lui Ruben.

Gen 46.9;1Cron 5.3;

15Fiii lui Simeon: Iemuel, Iamin, Ohad, Iachin și Țohar; și Saul, fiu născut dintr-o femeie Canaanită. Acestea sunt familiile lui Simeon.

Gen 46.10;1Cron 4.24;

16Iată numele fiilor lui Levi, după spița neamului lor: Gherșon, Chehat și Merari. Anii vieții lui Levi au fost o sută treizeci și șapte de ani.

Gen 46.11;Num 3.17;1Cron 6.1-16;

17Fiii lui Gherșon: Libni și Șimei, și familiile lor. -

1Cron 6.17;1Cron 23.7;

18Fiii lui Chehat: Amram, Ițehar, Hebron și Uziel. Anii vieții lui Chehat au fost o sută treizeci și trei de ani. -

Num 26.57;1Cron 6.2-18;

19Fiii lui Merari: Mahli și Muși. - Acestea sunt familiile lui Levi, după spița neamului lor.

1Cron 6.19;1Cron 23.21;

20Amram a luat de nevastă pe mătușa sa Iochebed; și ea i-a născut pe Aaron și pe Moise. Anii vieții lui Amram au fost o sută treizeci și șapte de ani. -

Ex 2.1-2;Num 26.59;

21Fiii lui Ițehar: Core, Nefeg și Zicri. -

Num 16.1;1Cron 6.37-38;

22Fiii lui Uziel: Mișael, Elțafan și Sitri.

Lev 10.4;Num 3.30;

23Aaron a luat de nevastă pe Elișeba, fata lui Aminadab, sora lui Nahșon; și ea i-a născut pe Nadab, Abihu, Eleazar și Itamar.

Rut 4.19-20;1Cron 2.10;Mat 1.4;Lev 10.1;Num 3.2;Num 26.60;1Cron 6.3;1Cron 24.1;

24Fiii lui Core: Asir, Elcana și Abiasaf. Acestea sunt familiile Coriților.

Num 26.11;

25Eleazar, fiul lui Aaron, a luat de nevastă pe una din fetele lui Putiel; și ea i-a născut pe Fineas. Aceștia sunt căpeteniile familiilor Leviților cu familiile lor.

Num 25.7-11;Ios 24.33;

26Aceștia sunt Aaron acela și Moise acela, cărora le-a zis Domnul: "Scoateți din țara Egiptului pe copiii lui Israel, după oștirile lor."

Ex 6.13;Ex 7.4;Ex 12.17-51;Num 33.1;

27Ei sunt aceia care au vorbit lui Faraon, împăratul Egiptului, ca să scoată din Egipt pe copiii lui Israel. Aceștia sunt Moise acela și Aaron acela.

Ex 5.1-3;Ex 7.10;Ex 6.13;Ex 32.7;Ex 33.1;Ps 77.20;

28Când a vorbit Domnul lui Moise în țara Egiptului,

29Domnul a zis lui Moise: "Eu sunt Domnul. Spune lui Faraon, împăratul Egiptului, tot ce-ți spun."

Ex 6.2;Ex 6.11;Ex 7.2;

30Și Moise a răspuns înaintea Domnului: "Iată că eu nu vorbesc ușor: cum are să m-asculte Faraon?"

Ex 6.12;Ex 4.10;

Cele zece urgii.

## 1 5 < 7 > 10 15 20 25 30 35 40

1Domnul a zis lui Moise: "Iată că te fac Dumnezeu pentru Faraon; și fratele tău Aaron va fi proorocul tău.

Ex 4.16;Ier 1.10;Ex 4.16;

2Tu vei spune tot ce-ți voi porunci Eu, iar fratele tău Aaron va vorbi lui Faraon, ca să lase pe copiii lui Israel să plece din țara lui.

Ex 4.15;

3Eu voi împietri inima lui Faraon, și Îmi voi înmulți semnele și minunile în țara Egiptului.

Ex 4.21;Ex 11.9;Ex 4.7;

4Totuși Faraon n-are să v-asculte. Apoi Îmi voi întinde mâna asupra Egiptului, și voi scoate din țara Egiptului oștile Mele, pe poporul Meu, pe copiii lui Israel, prin mari judecăți.

Ex 10.1;Ex 11.9;Ex 6.6;

5Egiptenii vor cunoaște că Eu sunt Domnul, când Îmi voi întinde mâna asupra Egiptului, și când voi scoate din mijlocul lor pe copiii lui Israel."

Ex 7.17;Ex 8.22;Ex 14.4-18;Ps 9.16;Ex 3.20;

6Moise și Aaron au făcut ce le poruncise Domnul: așa au făcut.

Ex 7.2;

7Moise era în vârstă de optzeci de ani, iar Aaron de optzeci și trei de ani, când au vorbit lui Faraon.

Deut 29.5;Deut 31.2;Deut 34.7;Fapt 7.23-30;

Moise și Aaron fac minuni.

8Domnul a zis lui Moise și lui Aaron:

9"Dacă vă va vorbi Faraon, și vă va zice: "Faceți o minune!" să zici lui Aaron: "Ia-ți toiagul, și aruncă-l înaintea lui Faraon. Și toiagul se va preface într-un șarpe."

Isa 7.11;Ioan 2.18;Ioan 6.30;Ex 4.2-17;

10Moise și Aaron s-au dus la Faraon, și au făcut cum poruncise Domnul. Aaron și-a aruncat toiagul înaintea lui Faraon și înaintea slujitorilor lui; și toiagul s-a prefăcut într-un șarpe.

Ex 7.9;Ex 4.3;

11Dar Faraon a chemat pe niște înțelepți și pe niște vrăjitori, și vrăjitorii Egiptului au făcut și ei la fel prin vrăjitoriile lor.

Gen 41.8;2Tim 3.8;Ex 7.22;Ex 8.7-18;

12Toți și-au aruncat toiegele, și s-au prefăcut în șerpi. Dar toiagul lui Aaron a înghițit toiegele lor.

13Inima lui Faraon s-a împietrit, și n-a ascultat de Moise și de Aaron, după cum spusese Domnul.

Ex 4.21;Ex 7.4;

Cea dintâi urgie: prefacerea apei în sânge.

14Domnul a zis lui Moise: "Faraon are inima împietrită: nu vrea să lase poporul să plece.

Ex 8.15;Ex 10.1-27;

15Du-te la Faraon dis-de-dimineață, când are să iasă să se ducă la apă, și să te înfățișezi înaintea lui pe malul râului. Să-ți iei în mână toiagul, care a fost prefăcut în șarpe,

Ex 4.2-3;Ex 7.10;

16și să zici lui Faraon: "Domnul, Dumnezeul Evreilor, m-a trimis la tine, să-ți spun: "Lasă pe poporul Meu să plece, ca să-Mi slujească în pustie. Dar iată că până acum n-ai ascultat."

Ex 3.18;Ex 3.12-18;Ex 5.1-3;

17Acum, așa vorbește Domnul: "Iată cum vei cunoaște că Eu sunt Domnul. Am să lovesc apele râului cu toiagul din mâna mea; și ele se vor preface în sânge.

Ex 5.2;Ex 7.5;Ex 4.9;Apoc 16.4-6;

18Peștii din râu vor pieri, râul se va împuți, așa că le va fi greață Egiptenilor să bea din apa râului."

Ex 7.24;

19Domnul a zis lui Moise: "Spune lui Aaron: "Ia-ți toiagul, și întinde-ți mâna peste apele Egiptenilor, peste râurile lor, peste pârâurile lor, peste iazurile lor, și peste toate bălțile lor. Ele se vor preface în sânge; și va fi sânge în toată țara Egiptului, atât în vasele de lemn cât și în vasele de piatră."

Ex 8.5-16;Ex 9.22;Ex 10.12-21;Ex 14.21-26;

20Moise și Aaron au făcut cum le poruncise Domnul. Aaron a ridicat toiagul, și a lovit apele râului, sub ochii lui Faraon și sub ochii slujitorilor lui; și toate apele râului s-au prefăcut în sânge.

Ex 17.5;Ps 78.44;Ps 105.29;

21Peștii din râu au pierit, râul s-a împuțit, așa că Egiptenii nu mai puteau să bea apa râului, și a fost sânge în toată țara Egiptului.

Ex 7.18;

22Dar vrăjitorii Egiptului au făcut și ei la fel prin vrăjitoriile lor. Inima lui Faraon s-a împietrit, și n-a ascultat de Moise și de Aaron, după cum spusese Domnul.

Ex 7.11;Ex 7.3;

23Faraon s-a întors de la râu, și s-a dus acasă; dar nu și-a pus la inimă aceste lucruri.

24Toți Egiptenii au săpat în împrejurimile râului, ca să găsească apă de băut; căci nu puteau să bea din apa râului.

25Au trecut șapte zile, după ce a lovit Domnul râul.

Broaștele.

## 1 5 < 8 > 10 15 20 25 30 35 40

1Domnul a zis lui Moise: "Du-te la Faraon, și spune-i: "Așa vorbește Domnul: "Lasă pe poporul Meu să plece, ca să-Mi slujească.

Ex 3.12-18;

2Dacă nu vrei să-l lași să plece, am să aduc broaște pe toată întinderea țării tale.

Ex 7.14;Ex 9.2;Apoc 16.13;

3Râul va mișuna de broaște; ele se vor sui, și vor intra în casa ta, în odaia ta de dormit și în patul tău, în casa slujitorilor tăi și în casele poporului tău, în cuptoarele și în postăvile de frământat pâinea.

Ps 105.30;

4Ba încă broaștele se vor sui și pe tine, pe poporul tău, și pe toți slujitorii tăi."

5Domnul a zis lui Moise: "Spune lui Aaron: "Întinde-ți mâna cu toiagul peste râuri, peste pâraie și peste iazuri, și scoate broaște din ele peste țara Egiptului!"

Ex 7.19;

6Aaron și-a întins mâna peste apele Egiptului; și au ieșit broaștele și au acoperit țara Egiptului.

Ps 78.45;Ps 105.30;

7Dar și vrăjitorii au făcut la fel prin vrăjitoriile lor: au scos și ei broaște peste toată țara Egiptului.

Ex 7.11;

8Faraon a chemat pe Moise, și pe Aaron, și a zis: "Rugați-vă Domnului, să depărteze broaștele de la mine și de la poporul meu; și am să las pe popor să plece să aducă jertfe Domnului."

Ex 9.28;Ex 10.17;Num 21.7;1Împ 13.6;Fapt 8.24;

9Moise a zis lui Faraon: "Hotărăște-mi, când să mă rog Domnului pentru tine, pentru slujitorii tăi și pentru poporul tău, ca să îndepărteze broaștele de la tine și din casele tale? Nu vor mai rămâne decât în râu."

10El a răspuns: "Mâine". Și Moise a zis: "Așa va fi, ca să știi că nimeni nu este ca Domnul, Dumnezeul nostru.

Ex 9.14;Deut 33.26;2Sam 7.22;1Cron 17.20;Ps 86.8;Isa 46.9;Ier 10.6-7;

11Broaștele se vor depărta de la tine și din casele tale, de la slujitorii tăi și de la poporul tău; nu vor mai rămâne decât în râu."

12Moise și Aaron au ieșit de la Faraon. Și Moise a strigat către Domnul cu privire la broaștele cu care lovise pe Faraon.

Ex 8.30;Ex 9.33;Ex 10.18;Ex 32.11;Iac 5.16-18;

13Domnul a făcut cum cerea Moise; și broaștele au pierit în case, în curți și în ogoare.

14Le-au strâns grămezi, și țara s-a împuțit.

15Faraon, văzând că are răgaz să răsufle în voie, și-a împietrit inima, și n-a ascultat de Moise și de Aaron, după cum spusese Domnul.

Ecl 8.11;Ex 7.14;

Păduchii.

16Domnul a zis lui Moise: "Spune lui Aaron: "Întinde-ți toiagul, și lovește țărâna pământului, și se va preface în păduchi (Sau: țânțari.), în toată țara Egiptului."

17Așa au făcut. Aaron și-a întins mâna cu toiagul, și a lovit țărâna pământului; și s-a prefăcut în păduchi pe toți oamenii și pe toate dobitoacele. Toată țărâna pământului s-a prefăcut în păduchi, în toată țara Egiptului.

Ps 105.31;

18Vrăjitorii au căutat să facă și ei păduchi prin vrăjitoriile lor; dar n-au putut. Păduchii erau pe oameni și pe dobitoace.

Ex 7.11;Luc 10.18;2Tim 3.8-9;

19Și vrăjitorii au zis lui Faraon: "Aici este degetul lui Dumnezeu!" Dar inima lui Faraon s-a împietrit, și n-a ascultat de Moise și de Aaron, după cum spusese Domnul.

1Sam 6.3-9;Ps 8.3;Mat 12.28;Luc 11.20;Ex 8.15;

Musca câinească.

20Domnul a zis lui Moise: "Scoală-te dis-de-dimineață, și du-te înaintea lui Faraon, când are să iasă să se ducă la apă. Să-i spui: "Așa vorbește Domnul: "Lasă pe poporul Meu să plece, ca să-Mi slujească.

Ex 7.15;Ex 8.1;

21Dacă nu vei lăsa pe poporul Meu să plece, am să trimit muște câinești împotriva ta, împotriva slujitorilor tăi, împotriva poporului tău și împotriva caselor tale; casele Egiptenilor vor fi pline de muște, și pământul va fi acoperit de ele.

22Dar, în ziua aceea voi deosebi ținutul Gosen, unde locuiește poporul Meu, și acolo nu vor fi muște, pentru ca să cunoști că Eu, Domnul, sunt în mijlocul ținutului acestuia.

Ex 9.4-26;Ex 10.23;Ex 11.6-7;Ex 12.13;

23Voi face o deosebire între poporul Meu și poporul tău. Semnul acesta va fi mâine."

24Domnul a făcut așa. A venit un roi de muște câinești în casa lui Faraon și a slujitorilor lui, și toată țara Egiptului a fost pustiită de muște câinești.

Ps 78.45;Ps 105.31;

25Faraon a chemat pe Moise și pe Aaron, și le-a zis: "Duceți-vă de aduceți jertfe Dumnezeului vostru aici în țară."

26Moise a răspuns: "Nu este deloc potrivit să facem așa; căci am aduce Domnului, Dumnezeului nostru, jertfe, care sunt o urâciune pentru Egipteni. Și dacă am aduce, sub ochii lor, jertfe care sunt o urâciune pentru Egipteni, nu ne vor ucide ei oare cu pietre?

Gen 43.32;Gen 46.34;Deut 7.25-26;Deut 12.31;

27Vom face mai bine un drum de trei zile în pustie, și acolo vom aduce jertfe Domnului, Dumnezeului nostru, după cum ne va spune."

Ex 3.18;Ex 3.12;

28Faraon a zis: "Vă voi lăsa să plecați, ca să aduceți jertfe Domnului, Dumnezeului vostru, în pustie; numai, să nu vă depărtați prea mult, dacă plecați. Rugați-vă pentru mine."

Ex 8.8;Ex 9.28;1Împ 13.6;

29Moise a răspuns: "Am să ies de la tine, și am să mă rog Domnului. Mâine, muștele se vor depărta de la Faraon, de la slujitorii lui, și de la poporul lui. Dar, să nu ne mai înșele Faraon, ne vrând să lase pe popor să plece, ca să aducă jertfe Domnului."

Ex 8.15;

30Moise a ieșit de la Faraon, și s-a rugat Domnului.

Ex 8.12;

31Domnul a făcut cum cerea Moise; și muștele s-au depărtat de la Faraon, de la slujitorii lui, și de la poporul lui. N-a mai rămas una.

32Dar Faraon, și de data aceasta, și-a împietrit inima, și n-a lăsat pe popor să plece.

Ex 8.15;Ex 4.21;

Ciuma vitelor.

## 1 5 < 9 > 15 20 25 30 35 40

1Domnul a zis lui Moise: "Du-te la Faraon, și spune-i: "Așa vorbește Domnul, Dumnezeul Evreilor: "Lasă pe poporul Meu să plece, ca să-Mi slujească.

Ex 8.1;

2Dacă nu vrei să-l lași să plece, și dacă-l mai oprești,

Ex 8.2;

3iată, mâna Domnului va fi peste turmele tale de pe câmp; peste cai, peste măgari, peste cămile, peste boi și peste oi; și anume va fi o ciumă foarte mare.

Ex 7.4;

4Dar Domnul va face deosebire între turmele lui Israel și turmele Egiptenilor, așa că nu va pieri nimic din tot ce este al copiilor lui Israel."

Ex 8.22;

5Domnul a hotărât vremea, și a zis: "Mâine, va face Domnul lucrul acesta în țară."

6Și Domnul a făcut așa, chiar de a doua zi. Toate turmele Egiptenilor au pierit, dar n-a pierit nici o vită din turmele copiilor lui Israel.

Ps 78.50;

7Faraon a trimis să vadă ce se întâmplase: și iată că nici o vită din turmele lui Israel nu pierise. Dar inima lui Faraon s-a împietrit, și n-a lăsat pe popor să plece.

Ex 7.14;Ex 8.32;

Vărsatul negru.

8Domnul a zis lui Moise și lui Aaron: "Umpleți-vă mâinile cu cenușă din cuptor, și Moise s-o arunce spre cer, sub ochii lui Faraon.

9Ea se va preface într-o țărână, care va acoperi toată țara Egiptului; și va da naștere, în toată țara Egiptului, pe oameni și pe dobitoace, la niște bube pricinuite de niște beșici fierbinți."

Apoc 16.2;

10Ei au luat cenușă din cuptor, și s-au înfățișat înaintea lui Faraon; Moise a aruncat-o spre cer, și ea a dat naștere, pe oameni și pe dobitoace, la niște bube pricinuite de niște beșici fierbinți.

Deut 28.27;

11Vrăjitorii nu s-au putut arăta înaintea lui Moise, din pricina bubelor; căci bubele erau pe vrăjitori, ca și pe toți Egiptenii."

Ex 8.18;Ex 19.2;2Tim 3.9;

12Domnul a împietrit inima lui Faraon, și Faraon n-a ascultat de Moise și de Aaron, după cum spusese Domnul lui Moise.

Ex 4.21;

Piatra și focul.

13Domnul a zis lui Moise: "Scoală-te dis-de-dimineață, du-te înaintea lui Faraon, și spune-i: "Așa vorbește Domnul, Dumnezeul Evreilor: "Lasă pe poporul Meu să plece, ca să-Mi slujească.

Ex 8.20;

14Fiindcă, de data aceasta, am să trimit toate urgiile Mele împotriva inimii tale, împotriva slujitorilor tăi și împotriva poporului tău, ca să știi că nimeni nu este ca Mine pe tot pământul.

Ex 8.10;

15Dacă Mi-aș fi întins mâna, și te-aș fi lovit cu ciumă, pe tine și pe poporul tău, ai fi pierit de pe pământ.

Ex 3.20;

16Dar te-am lăsat să rămâi în picioare, ca să vezi puterea Mea, și Numele Meu să fie vestit în tot pământul.

Rom 9.17;Ex 14.17;Prov 16.4;1Petr 2.9;

17Dacă te mai ridici împotriva poporului Meu, și dacă nu-l lași să plece,

18iată, mâine, la ceasul acesta, voi face să bată o piatră așa de mare, cum n-a mai fost în Egipt, din ziua întemeierii lui și până azi.

19Pune-ți dar la adăpost turmele și tot ce ai pe câmp. Piatra are să bată pe toți oamenii și toate vitele de pe câmp, care nu vor fi intrat în case; și vor pieri."

20Aceia dintre slujitorii lui Faraon, care s-au temut de Cuvântul Domnului, și-au adunat în case robii și turmele.

21Dar cei ce nu și-au pus la inimă Cuvântul Domnului, și-au lăsat robii și turmele pe câmp.

22Domnul a zis lui Moise: "Întinde-ți mâna spre cer; și are să bată piatra în toată țara Egiptului pe oameni, pe vite, și pe toată iarba de pe câmp în țara Egiptului!"

Apoc 16.21;

23Moise și-a întins toiagul spre cer; și Domnul a trimis tunete și piatră, de cădea foc pe pământ. Domnul a făcut să bată piatra peste țara Egiptului.

Ios 10.11;Ps 18.13;Ps 78.47;Ps 105.32;Ps 148.8;Isa 30.30;Ezec 38.22;Apoc 8.7;

24A bătut piatra, și focul se amesteca cu piatra; piatra era așa de mare încât nu mai bătuse piatră ca aceea în toată țara Egiptului de când este el locuit de oameni.

25Piatra a nimicit, în toată țara Egiptului, tot ce era pe câmp, de la oameni până la dobitoace; piatra a nimicit și toată iarba de pe câmp, și a frânt toți copacii de pe câmp.

Ps 105.33;

26Numai în ținutul Gosen, unde erau copiii lui Israel, n-a bătut piatra,

Ex 8.22;Ex 9.4-10.23;Ex 11.7;Ex 12.13;Isa 32.18-19;

27Faraon a trimis să cheme pe Moise și pe Aaron, și le-a zis: "De data aceasta, am păcătuit; Domnul are dreptate, iar eu și poporul meu suntem vinovați.

Ex 10.16;2Cron 12.6;Ps 129.4;Ps 145.17;Plân 1.18;Dan 9.14;

28Rugați-vă Domnului, ca să nu mai fie tunete și piatră; și vă voi lăsa să plecați, și nu veți mai fi opriți."

Ex 8.8-28;Ex 10.17;Fapt 8.24;

29Moise i-a zis: "Când voi ieși din cetate, voi ridica mâinile spre Domnul, tunetele vor înceta și nu va mai bate piatra, ca să știi că al Domnului este pământul!

1Împ 8.22-38;Ps 143.6;Isa 1.15;Ps 24.1;1Cor 10.26-28;

30Dar știu că tu și slujitorii tăi tot nu vă veți teme de Domnul Dumnezeu."

Isa 26.10;

31Inul și orzul se prăpădiseră, pentru că orzul tocmai dăduse în spic, iar inul era în floare;

Rut 1.22;Rut 2.23;

32grâul și ovăzul nu se stricaseră, pentru că erau târzii.

33Moise a plecat de la Faraon, și a ieșit afară din cetate; și-a ridicat mâinile spre Domnul, tunetele și piatra au încetat, și n-a mai căzut ploaia pe pământ.

Ex 9.29;Ex 8.12;

34Faraon, văzând că ploaia, piatra și tunetele încetaseră, n-a contenit să păcătuiască și și-a împietrit inima, el și slujitorii lui.

35Lui Faraon i s-a împietrit inima și n-a lăsat pe copiii lui Israel să plece, după cum spusese Domnul prin Moise.

Ex 4.21;

Lăcustele.

## 1 5 < 10 > 12 13 14 15 20 25 30 35 40

1Domnul a zis lui Moise: "Du-te la Faraon, căci i-am împietrit inima lui și a slujitorilor lui, ca să fac semnele Mele în mijlocul lor,

Ex 4.21;Ex 7.14;Ex 7.4;

2și ca să istorisești fiului tău și fiului fiului tău cum M-am purtat cu Egiptenii, și ce semne am făcut în mijlocul lor. Și veți cunoaște că Eu sunt Domnul."

Deut 4.9;Ps 44.1;Ps 71.18;Ps 78.5;Ioel 1.3;

3Moise și Aaron s-au dus la Faraon, și i-au zis: "Așa vorbește Domnul, Dumnezeul Evreilor: "Până când ai de gând să nu vrei să te smerești înaintea Mea? Lasă pe poporul Meu să plece, ca să-Mi slujească.

1Împ 21.29;2Cron 7.14;2Cron 34.27;Iov 42.6;Ier 13.18;Iac 4.10;1Pet 5.6;

4Dacă nu vrei să lași pe poporul Meu să plece, iată, voi trimite mâine niște lăcuste pe toată întinderea țării tale.

Prov 30.27;Apoc 9.3;

5Ele vor acoperi fața pământului, de nu se va mai putea vedea pământul; vor mânca ce a mai rămas nevătămat, vor mânca ce v-a lăsat piatra, vor mânca toți copacii, care cresc pe câmpiile voastre,

Ex 9.32;Ioel 1.4;Ioel 2.25;

6îți vor umple casele tale, casele tuturor slujitorilor tăi și casele tuturor Egiptenilor. Părinții tăi și părinții părinților tăi n-au văzut așa ceva de când sunt ei pe pământ până în ziua de azi." Moise a plecat și a ieșit de la Faraon.

Ex 8.3-21;

7Slujitorii lui Faraon i-au zis: "Până când are să fie omul acesta o pacoste pentru noi? Lasă pe oamenii aceștia să plece, și să slujească Domnului, Dumnezeului lor. Tot nu vezi că piere Egiptul?"

Ex 23.33;Ios 23.13;1Sam 18.21;Ecl 7.26;1Cor 7.15;

8Au întors la Faraon pe Moise și Aaron. "Duceți-vă", le-a zis el, "și slujiți Domnului, Dumnezeului vostru. Care și cine sunt cei ce vor merge?"

9Moise a răspuns: "Vom merge cu copiii și cu bătrânii noștri, cu fiii și fiicele noastre, cu oile și boii noștri; căci avem să ținem o sărbătoare în cinstea Domnului."

Ex 5.1;

10Faraon le-a zis: "Așa să fie Domnul cu voi, cum vă voi lăsa eu să plecați, pe voi și pe copiii voștri! Luați seama, căci este rău ce aveți de gând să faceți!

11Nu, nu; ci duceți-vă, voi bărbații, și slujiți Domnului, căci așa ați cerut." Și i-au izgonit dinaintea lui Faraon.

12Domnul a zis lui Moise: "Întinde-ți mâna peste țara Egiptului, ca să vină lăcustele peste țara Egiptului, și să mănânce toată iarba pământului, tot ce a lăsat piatra."

Ex 7.19;Ex 10.4-5;

13Moise și-a întins toiagul peste țara Egiptului; și Domnul a făcut să sufle un vânt dinspre răsărit peste țară toată ziua și toată noaptea aceea. Dimineața, vântul dinspre răsărit adusese lăcustele.

14Lăcustele au venit peste țara Egiptului, și s-au așezat pe toată întinderea Egiptului; erau în număr atât de mare cum nu mai fusese și nu va mai fi un astfel de roi de lăcuste.

Ps 78.46;Ps 105.34;Ioel 2.2;

15Au acoperit toată fața pământului, de nu se mai vedea pământul; au mâncat toată iarba de pe pământ și tot rodul pomilor, tot ce lăsase piatra; și n-a rămas nimic verde în copaci, nici în iarba de pe câmp, în toată țara Egiptului.

Ex 10.5;Ps 105.35;

16Faraon a chemat îndată pe Moise și pe Aaron, și a zis: "Am păcătuit împotriva Domnului, Dumnezeului vostru, și împotriva voastră.

Ex 9.27;

17Dar iartă-mi păcatul numai de data aceasta; și rugați pe Domnul, Dumnezeul vostru, să depărteze de la mine și urgia aceasta de moarte!"

Ex 9.28;1Împ 13.6;

18Moise a ieșit de la Faraon, și s-a rugat Domnului.

Ex 8.30;

19Domnul a făcut să sufle un vânt foarte puternic dinspre apus, care a luat lăcustele, și le-a aruncat în marea Roșie; n-a rămas o lăcustă pe toată întinderea Egiptului.

Ioel 2.20;

20Domnul a împietrit inima lui Faraon, și Faraon n-a lăsat pe copiii lui Israel să plece.

Ex 4.21;Ex 11.10;

Întuneric de trei zile.

21Domnul a zis lui Moise: "Întinde-ți mâna spre cer, și va fi întuneric peste țara Egiptului, așa de întuneric de să se poată pipăi."

Ex 9.22;

22Moise și-a întins mâna spre cer; și a fost întuneric beznă în toată țara Egiptului, timp de trei zile.

Ps 105.28;

23Nici nu se vedeau unii pe alții, și nimeni nu s-a sculat din locul lui timp de trei zile. Dar, în locurile unde locuiau toți copiii lui Israel, era lumină.

Ex 8.22;

24Faraon a chemat pe Moise, și a zis: "Duceți-vă, și slujiți Domnului! Să nu rămână în țară decât oile și boii voștri; copiii voștri vor putea merge și ei împreună cu voi."

Ex 10.8;Ex 10.10;

25Moise a răspuns: "Chiar să ne dai tu însuți jertfele și arderile de tot, pe care le vom aduce Domnului, Dumnezeului nostru,

26și turmele noastre tot trebuie să meargă cu noi, și să nu rămână o unghie din ele; căci din ele vom lua ca să slujim Domnului, Dumnezeului nostru; iar până vom ajunge acolo, nu știm ce vom alege ca să aducem Domnului."

27Domnul a împietrit inima lui Faraon, și Faraon n-a vrut să-i lase să plece.

Ex 10.20;Ex 4.21;Ex 14.4-8;

28Faraon a zis lui Moise: "Ieși de la mine! Să nu cumva să te mai arăți înaintea mea, căci în ziua în care te vei arăta înaintea mea, vei muri."

29"Da!" a răspuns Moise, "nu mă voi mai arăta înaintea ta."

Evr 11.27;

Amenințarea cu urgia a zecea.

## 1 5 < 11 > 15 20 25 30 35 40

1Domnul a zis lui Moise: "Voi mai aduce o urgie asupra lui Faraon și asupra Egiptului. După aceea, vă va lăsa să plecați de aici. Când vă va lăsa să plecați de tot, chiar vă va izgoni de aici.

Ex 12.31-39;

2Vorbește cu poporul, ca atunci fiecare să ceară de la vecinul său și fiecare de la vecina ei, vase de argint și vase de aur."

Ex 3.22;Ex 12.35;

3Domnul a făcut ca poporul să capete trecere înaintea Egiptenilor. Chiar Moise era foarte bine văzut în țara Egiptului, înaintea slujitorilor lui Faraon și înaintea poporului.

Ex 3.21;Ex 12.36;Ps 106.46;2Sam 7.9;Est 9.4;

4Moise a zis: "Așa vorbește Domnul: "Pe la miezul nopții, voi trece prin Egipt;

Ex 12.12-29;Amos 5.17;

5și toți întâii născuți din țara Egiptului vor muri, de la întâiul născut al lui Faraon, care stă pe scaunul lui de domnie, până la întâiul-născut al roabei care stă la râșniță, și până la toți întâii-născuți ai dobitoacelor.

Ex 12.12-29;Amos 4.10;

6În toată țara Egiptului vor fi țipete mari, așa cum n-au fost și nu vor mai fi.

Ex 12.30;Amos 5.17;

7Dar dintre toți copiii lui Israel, de la oameni până la dobitoace, nici măcar un câine nu va chelălăi cu limba lui, ca să știți ce deosebire face Domnul între Egipteni și Israel.

Ex 8.22;Ios 10.21;

8Atunci toți acești slujitori ai tăi se vor pogorî la mine și se vor închina până la pământ înaintea mea, zicând: "Ieși, tu și tot poporul care te urmează!" După aceea, voi ieși. Moise a ieșit de la Faraon, aprins de mânie.

Ex 12.33;

9Domnul a zis lui Moise: "Faraon n-are s-asculte de voi, pentru ca să se înmulțească minunile Mele în țara Egiptului."

Ex 3.19;Ex 7.4;Ex 10.1;Ex 7.3;

10Moise și Aaron au făcut toate aceste minuni înaintea lui Faraon; Domnul a împietrit inima lui Faraon, și Faraon n-a lăsat pe copiii lui Israel să plece din țara lui.

Ex 10.20-27;Rom 2.5;Rom 9.22;

Așezarea Paștelor.

## 1 5 10 < 12 > 15 20 25 30 35 40

1Domnul a zis lui Moise și lui Aaron în țara Egiptului:

2"Luna aceasta va fi pentru voi cea dintâi lună; ea va fi pentru voi cea dintâi lună a anului.

Ex 13.4;Deut 16.1;

3Vorbiți întregii adunări a lui Israel, și spuneți-i: "În ziua a zecea a acestei luni, fiecare om să ia un miel de fiecare familie, un miel de fiecare casă.

4Dacă sunt prea puțini în casă pentru un miel, să-l ia cu vecinul lui cel mai de aproape, după numărul sufletelor; să faceți socoteala cât poate mânca fiecare din mielul acesta.

5Să fie un miel fără cusur, de parte bărbătească, de un an; veți putea să luați un miel sau un ied.

Lev 22.19-21;Mal 1.8-14;Evr 9.14;1Pet 1.19;

6Să-l păstrați până în ziua a patrusprezecea a lunii acesteia; și toată adunarea lui Israel să-l junghie seara (Evreiește: între cele două seri.).

Lev 23.5;Num 9.3;Num 28.16;Deut 16.1-6;

7Să ia din sângele lui, și să ungă amândoi stâlpii ușii și pragul de sus al caselor unde îl vor mânca.

8Carnea s-o mănânce chiar în noaptea aceea, friptă la foc; și anume s-o mănânce cu azimi și cu verdețuri amare.

Ex 34.25;Num 9.11;Deut 16.3;1Cor 5.8;

9Să nu-l mâncați crud sau fiert în apă; ci să fie fript la foc: atât capul, cât și picioarele și măruntaiele.

Deut 16.7;

10Să nu lăsați nimic din el până a doua zi dimineața; și, dacă va rămâne ceva din el pe a doua zi dimineața, să-l ardeți în foc.

Ex 23.18;Ex 34.25;

11Când îl veți mânca, să aveți mijlocul încins, încălțămintele în picioare, și toiagul în mână; și să-l mâncați în grabă; căci sunt Paștele Domnului.

Deut 16.5;

12În noaptea aceea, Eu voi trece prin țara Egiptului, și voi lovi pe toți întâii-născuți din țara Egiptului, de la oameni până la dobitoace; și voi face judecată împotriva tuturor zeilor Egiptului; Eu, Domnul.

Ex 11.4-5;Amos 5.17;Num 33.4;Ex 6.2;

13Sângele vă va sluji ca semn pe casele unde veți fi. Eu voi vedea sângele, și voi trece pe lângă voi, așa că nu vă va nimici nici o urgie, atunci când voi lovi țara Egiptului.

14Și pomenirea acestei zile s-o păstrați, și s-o prăznuiți printr-o sărbătoare în cinstea Domnului; s-o prăznuiți ca o lege veșnică pentru urmașii voștri.

Ex 13.9;Lev 23,4-5;2Împ 23.21;Ex 12.24-43;Ex 13.10;

15Timp de șapte zile, veți mânca azimi. Din cea dintâi zi veți scoate aluatul din casele voastre: căci oricine va mânca pâine dospită, din ziua întâi până în ziua a șaptea, va fi nimicit din Israel.

Ex 13.6-7;Ex 23.15;Ex 34.18-25;Lev 23.5-6;Num 28.17;Deut 16.3-8;1Cor 5.7;Gen 17.14;Num 9.13;

16În ziua dintâi veți avea o adunare de sărbătoare sfântă; și în ziua a șaptea, veți avea o adunare de sărbătoare sfântă. Să nu faceți nici o muncă în zilele acelea; veți putea numai să pregătiți mâncarea fiecărui ins.

Lev 23.7-8;Num 28.18-25;

17Să țineți sărbătoarea azimilor, căci chiar în ziua aceea voi scoate oștile voastre din țara Egiptului; să țineți ziua aceea ca o lege veșnică pentru urmașii voștri.

Ex 13.3;

18În luna întâi, din a patrusprezecea zi a lunii, seara, să mâncați azimi, până în seara zilei a douăzeci și una a lunii.

Lev 23.5;Num 28.16;

19Timp de șapte zile, să nu se găsească aluat în casele voastre; căci oricine va mânca pâine dospită, va fi nimicit din adunarea lui Israel, fie străin, fie băștinaș.

Ex 23.15;Ex 34.18;Deut 16.3;1Cor 5.7-8;Num 9.13;

20Să nu mâncați pâine dospită; ci, în toate locuințele voastre, să mâncați azimi."

21Moise a chemat pe toți bătrânii lui Israel, și le-a zis: "Duceți-vă de luați un miel pentru familiile voastre, și junghiați Paștele.

Ex 12.3;Num 9.4;Ios 5.10;2Împ 23.21;Ezra 6.20;Mat 26.18-19;Marc 14.12-16;Luc 22.7;

22Să luați apoi un mănunchi de isop, să-l muiați în sângele din strachină, și să ungeți pragul de sus și cei doi stâlpi ai ușii cu sângele din strachină. Nimeni din voi să nu iasă din casă până dimineața.

Evr 11.28;Ex 12.7;

23Când va trece Domnul ca să lovească Egiptul, și va vedea sângele pe pragul de sus și pe cei doi stâlpi ai ușii, Domnul va trece pe lângă ușă, și nu va îngădui Nimicitorului să intre în casele voastre ca să vă lovească.

Ex 12.12-13;Ezec 9.6;Apoc 7.3;Apoc 9.4;2Sam 24.16;1Cor 10.10;Evr 11.28;

24Să păziți lucrul acesta ca o lege pentru voi și pentru copiii voștri în veac.

25Când veți intra în țara, pe care v-o va da Domnul, după făgăduința Lui, să țineți acest obicei sfânt.

Ex 3.8-17;

26Și când vă vor întreba copiii voștri: "Ce înseamnă obiceiul acesta?"

Ex 13.8-14;Deut 32.7;Ios 4.6;Ps 78.6;

27să răspundeți: "Este jertfa de Paște în cinstea Domnului, care a trecut pe lângă casele copiilor lui Israel în Egipt, când a lovit Egiptul, și ne-a scăpat casele noastre." Poporul s-a plecat, și s-a închinat până la pământ.

Ex 12.11;Ex 4.31;

28Și copiii lui Israel au plecat, și au făcut cum poruncise Domnul lui Moise și lui Aaron; așa au făcut.

Evr 11.28;

Moartea întâilor-născuți.

29La miezul-nopții, Domnul a lovit pe toți întâii născuți din țara Egiptului, de la întâiul-născut al lui Faraon, care ședea pe scaunul lui de domnie, până la întâiul-născut al celui închis în temniță, și până la toți întâii-născuți ai dobitoacelor.

Ex 11.4;Num 8.17;Num 33.4;Ps 78.51;Ps 105.36;Ps 135.8;Ps 136.10;Ex 4.23;Ex 11.5;

30Faraon s-a sculat noaptea, el și toți slujitorii lui, și toți Egiptenii; și au fost mari țipete în Egipt, căci nu era casă unde să nu fie un mort.

Ex 11.6;Prov 21.13;Amos 5.17;Iac 2.13;

31În aceeași noapte Faraon a chemat pe Moise și pe Aaron, și le-a zis: "Sculați-vă, ieșiți din mijlocul poporului meu, voi și copiii lui Israel. Duceți-vă să slujiți Domnului, cum ați zis.

Ex 11.1;Ps 105.38;Ex 10.9;

32Luați-vă și oile și boii, cum ați zis, duceți-vă, și binecuvântați-mă."

Ex 10.26;Gen 27.34;

33Egiptenii zoreau poporul, și se grăbeau să-i scoată din țară, căci ziceau: "Altfel, toți vom pieri."

Ex 11.8;Ps 105.38;Gen 20.3;

34Poporul și-a luat plămădeala (coca), înainte de a se dospi. Și-au învelit postăvile cu plămădeala în haine, și le-au pus pe umeri.

35Copiii lui Israel au făcut ce spusese Moise, și au cerut Egiptenilor vase de argint, vase de aur și haine.

Ex 3.22;Ex 11.2;

36Domnul a făcut ca poporul să capete trecere înaintea Egiptenilor, care le-au împlinit cererea. Și astfel au jefuit pe Egipteni.

Ex 3.21;Ex 11.3;Gen 15.14;Ex 3.22;Ps 105.37;

Plecarea din Egipt.

37Copiii lui Israel au plecat din Ramses spre Sucot, în număr de aproape șase sute de mii de oameni care mergeau pe jos, afară de copii.

Num 33.3-5;Gen 47.11;Gen 12.2;Gen 46.3;Ex 38.26;Num 1.46;Num 11.21;

38O mulțime de oameni de tot soiul s-au suit împreună cu ei; aveau și turme însemnate de oi și boi.

39Cu plămădeala, pe care o luaseră din Egipt și care nu se dospise încă, au făcut turte fără aluat; căci fuseseră izgoniți de Egipteni, fără să mai poată zăbovi, și fără să-și ia merinde cu ei.

Ex 6.1;Ex 1.11;Ex 12.33;

40Șederea copiilor lui Israel în Egipt a fost de patru sute treizeci de ani.

Gen 15.13;Fapt 7.6;Gal 3.17;

41Și, după patru sute treizeci de ani, tocmai în ziua aceea, toate oștile Domnului au ieșit din țara Egiptului.

Ex 7.4;Ex 12.51;

42Noaptea aceea trebuie prăznuită în cinstea Domnului, pentru că atunci i-a scos din țara Egiptului; noaptea aceea trebuie prăznuită în cinstea Domnului de toți copiii lui Israel și de urmașii lor.

Deut 16.6;

Chipul cum să se prăznuiască Paștele.

43Domnul a zis lui Moise și lui Aaron: "Iată porunca privitoare la Paște: nici un străin să nu mănânce din ele.

Num 9.14;

44Să tai împrejur pe orice rob cumpărat cu bani, și apoi să mănânce din ele.

Gen 17.12-13;

45Veneticul și simbriașul să nu mănânce.

Lev 22.10;

46Să nu le mănânce decât într-o singură casă; să nu luați deloc carne afară din casă, și să nu zdrobiți nici un os.

Num 9.12;Ioan 19.33-36;

47Toată adunarea lui Israel să facă Paștele.

Ex 12.6;Num 9.13;

48Dacă un străin, care va locui la tine, va vrea să facă Paștele Domnului, orice parte bărbătească din casa lui va trebui tăiată împrejur; apoi se va apropia să le facă, și va fi ca și băștinașul; dar nici un netăiat împrejur să nu mănânce din ele.

Num 9.14;

49Aceeași lege va fi pentru băștinaș ca și pentru străinul, care va locui în mijlocul vostru."

Num 9.14;Num 15.15-16;Gal 3.28;

50Toți copiii lui Israel au făcut cum poruncise Domnul lui Moise și lui Aaron; așa au făcut.

51Și chiar în ziua aceea, Domnul a scos din țara Egiptului pe copiii lui Israel, după oștile lor.

Ex 12.41;Ex 6.26;

Paștele și întâii născuți.

## 1 5 10 < 13 > 15 20 25 30 35 40

1Domnul a vorbit lui Moise, și a zis:

2"Pune-Mi deoparte ca sfânt pe orice întâi-născut, pe orice întâi născut dintre copiii lui Israel, atât dintre oameni cât și dintre dobitoace: este al Meu."

Ex 13.12-15;Ex 22.29-30;Ex 34.19;Lev 27.26;Num 3.13;Num 8.16-17;Num 18.15;Deut 15.19;Luc 2.23;

3Moise a zis poporului: "Aduceți-vă aminte de ziua aceasta, când ați ieșit din Egipt, din casa robiei; căci cu mână puternică v-a scos Domnul de acolo. Să nu mâncați pâine dospită.

Ex 12.42;Deut 16.3;Ex 6.1;Ex 12.8;

4Astăzi ieșiți, în luna spicelor (Sau: Abib.).

Ex 23.15;Ex 34.18;Deut 16.1;

5Când te va duce Domnul în țara Canaaniților, Hetiților, Amoriților, Heviților și Iebusiților, pe care a jurat părinților tăi că ți-o va da, țară unde curge lapte și miere, să ții următoarea slujbă în luna aceasta.

Ex 3.8;Ex 6.8;Ex 12.25-26;

6Timp de șapte zile, să mănânci azimi; și în ziua a șaptea, să fie o sărbătoare în cinstea Domnului.

Ex 12.15-16;

7În timpul celor șapte zile, să mâncați azimi; să nu se vadă la tine nimic dospit, nici aluat, pe toată întinderea țării tale.

Ex 12.19;

8Să spui atunci fiului tău: "Aceasta este spre pomenirea celor ce a făcut Domnul pentru mine, când am ieșit din Egipt."

Ex 13.14;Ex 12.26;

9Să-ți fie ca un semn pe mână și ca un semn de aducere aminte pe frunte între ochii tăi, pentru ca legea Domnului să fie totdeauna în gura ta; căci cu mână puternică te-a scos Domnul din Egipt.

Ex 13.16;Ex 12.14;Num 15.39;Deut 6.8;Deut 11.18;Prov 1.9;Isa 49.16;Ier 22.24;Mat 23.5;

10Să ții porunca aceasta la vremea hotărâtă, din an în an.

Ex 12.14-24;

11Când te va aduce Domnul în țara Canaaniților, cum a jurat ție și părinților tăi, și când ți-o va da,

12să închini Domnului pe orice întâi-născut, chiar pe orice întâi-născut din vitele, pe care le vei avea: orice parte bărbătească este a Domnului.

Ex 13.2;Ex 22.29;Ex 34.19;Lev 27.26;Num 8.17;Num 18.15;Deut 15.19;Ezec 44.30;

13Să răscumperi cu un miel pe orice întâi-născut al măgăriței; iar dacă nu-l vei răscumpăra, să-i frângi gâtul. Să răscumperi de asemenea pe orice întâi-născut de parte bărbătească dintre fiii tăi.

Ex 34.20;Num 18.15-16;Num 3.46-47;Num 18.15-16;

14Și când te va întreba fiul tău într-o zi: "Ce înseamnă lucrul acesta?" să-i răspunzi: "Prin mâna Lui cea atotputernică, Domnul ne-a scos din Egipt, din casa robiei;

Ex 12.26;Deut 6.20;Ios 4.6-21;Ex 13.3;

15și, fiindcă Faraon se încăpățâna și nu voia să ne lase să plecăm, Domnul a omorât pe toți întâii-născuți din țara Egiptului, de la întâii-născuți ai oamenilor până la întâii-născuți ai dobitoacelor. Iată de ce aduc jertfă Domnului pe orice întâi-născut de parte bărbătească, și răscumpăr pe orice întâi-născut dintre fiii mei.

Ex 12.29;

16Să-ți fie ca un semn pe mână și ca un semn de aducere aminte pe frunte între ochi; căci prin mâna Lui atotputernică ne-a scos Domnul din Egipt."

Ex 13.9;

Călătoria spre pustie.

17După ce a lăsat Faraon pe popor să plece, Dumnezeu nu l-a dus pe drumul care dă în țara Filistenilor, măcar că era mai aproape; căci a zis Dumnezeu: "S-ar putea să-i pară rău poporului văzând războiul, și să se întoarcă în Egipt."

Ex 14.11-12;Num 14.1-4;Deut 17.16;

18Ci Dumnezeu a pus pe popor să facă un ocol pe drumul care duce spre pustie, spre marea Roșie. Copiii lui Israel au ieșit înarmați din țara Egiptului.

Ex 14.2;Num 33.6;

19Moise a luat cu el oasele lui Iosif; căci Iosif pusese pe fiii lui Israel să jure, zicând: "Când vă va cerceta Dumnezeu, să luați cu voi oasele mele de aici."

Gen 50.25;Ios 24.32;Fapt 7.16;

20Au plecat din Sucot, și au tăbărât la Etam, la marginea pustiei.

Num 33.6;

21Domnul mergea înaintea lor, ziua într-un stâlp de nor, ca să-i călăuzească pe drum, iar noaptea într-un stâlp de foc, ca să-i lumineze, pentru ca să meargă și ziua și noaptea.

Ex 14.19-24;Ex 40.38;Num 9.15;Num 10.34;Num 14.14;Deut 1.33;Neem 9.12-19;Ps 78.14;Ps 99.7;Ps 105.39;Isa 4.5;1Cor 10.1;

22Stâlpul de nor nu se depărta dinaintea poporului în timpul zilei, nici stâlpul de foc în timpul nopții.

Trecerea mării Roșii.

## 1 5 10 < 14 > 20 25 30 35 40

1Domnul a vorbit lui Moise, și a zis:

2"Spune copiilor lui Israel să se întoarcă, și să tăbărască înaintea Pihahirotului, între Migdol și mare, față în față cu Baal-Țefon: în dreptul locului acestuia să tăbărâți, lângă mare.

Ex 13.18;Num 33.7;Ier 44.1;

3Faraon va zice despre copiii lui Israel: "S-au rătăcit prin țară; îi închide pustia."

Ps 71.11;

4Eu voi împietri inima lui Faraon, și-i va urmări; dar Faraon și toată oastea lui vor face să se arate slava Mea, și Egiptenii vor ști că Eu sunt Domnul." Copiii lui Israel au făcut așa.

Ex 4.21;Ex 7.3;Ex 9.16;Ex 14.17-18;Rom 9.17-23;Ex 7.5;

5S-a dat de știre împăratului Egiptului că poporul a luat fuga. Atunci inima lui Faraon și inima slujitorilor lui s-a schimbat față de popor. Ei au zis: "Ce am făcut de am lăsat pe Israel să plece și să nu ne mai slujească?"

Ps 105.25;

6Faraon și-a pregătit carul de război, și și-a luat oamenii de război cu el.

7A luat șase sute de care de luptă cu oameni aleși, și toate carele Egiptului; în toate erau luptători.

Ex 15.4;

8Domnul a împietrit inima lui Faraon, împăratul Egiptului, și Faraon a urmărit pe copiii lui Israel. Copiii lui Israel ieșiseră gata de luptă.

Ex 14.4;Ex 6.1;Ex 13.9;Num 33.3;

9Egiptenii i-au urmărit; și toți caii, carele lui Faraon, călăreții lui și oștirea lui, i-au ajuns tocmai când erau tăbărâți lângă mare lângă Pi-Hahirot, față în față cu Baal-Țefon.

Ex 15.9;Ios 24.6;

10Faraon se apropia. Copiii lui Israel și-au ridicat ochii, și iată că Egiptenii veneau după ei. Și copiii lui Israel s-au înspăimântat foarte tare, și au strigat către Domnul după ajutor.

Ios 24.7;Neem 9.9;Ps 34.17;Ps 107.6;

11Ei au zis lui Moise: "Nu erau oare morminte în Egipt, ca să nu mai fi fost nevoie să ne aduci să murim în pustie? Ce ne-ai făcut de ne-ai scos din Egipt?

Ps 106.7-8;

12Nu-ți spuneam noi în Egipt: "Lasă-ne să slujim ca robi Egiptenilor, căci vrem mai bine să slujim ca robi Egiptenilor decât să murim în pustie?"

Ex 5.21;Ex 6.9;

13Moise a răspuns poporului: "Nu vă temeți de nimic, stați pe loc, și veți vedea izbăvirea, pe care v-o va da Domnul în ziua aceasta; căci pe Egiptenii aceștia, pe care-i vedeți azi, nu-i veți mai vedea niciodată.

2Cron 20.15-17;Isa 41.10-14;

14Domnul Se va lupta pentru voi; dar voi, stați liniștiți."

Ex 14.25;Deut 1.30;Deut 3.22;Deut 20.4;Ios 10.14-42;Ios 23.3;2Cron 20.29;Neem 4.20;Isa 31.4;Isa 30.15;

15Domnul a zis lui Moise: "Ce rost au strigătele acestea? Spune copiilor lui Israel să pornească înainte.

16Tu, ridică-ți toiagul, întinde ți mâna spre mare, și despic-o; și copiii lui Israel vor trece prin mijlocul mării ca pe uscat.

Ex 14.21-26;Ex 7.19;

17Eu voi împietri inima Egiptenilor, ca să intre în mare după ei. Și Faraon și toată oastea lui, carele și călăreții lui, vor face să se arate slava Mea.

Ex 14.8;Ex 7.3;Ex 14.4;

18Și vor ști Egiptenii că Eu sunt Domnul când Faraon, carele și călăreții lui, vor face să se arate slava Mea."

Ex 14.4;

19Îngerul lui Dumnezeu, care mergea înaintea taberei lui Israel, Și-a schimbat locul, și a mers înapoia lor, și stâlpul de nor care mergea înaintea lor, și-a schimbat locul, și a stat înapoia lor.

Ex 13.21;Ex 23.20;Ex 32.34;Num 20.16;Isa 63.9;

20El s-a așezat între tabăra Egiptenilor și tabăra lui Israel. Norul acesta pe o parte era întunecos, iar pe cealaltă lumina noaptea. Și toată noaptea cele două tabere nu s-au apropiat una de alta.

Isa 8.14;2Cor 4.3;

21Moise și-a întins mâna spre mare. Și Domnul a pus marea în mișcare printr-un vânt dinspre răsărit, care a suflat cu putere toată noaptea; el a uscat marea, și apele s-au despărțit în două.

Ex 14.16;Ps 66.6;Ex 15.8;Ios 3.16;Ios 4.23;Neem 9.11;Ps 74.13;Ps 106.9;Ps 114.3;Isa 63.12;

22Copiii lui Israel au trecut prin mijlocul mării ca pe uscat, și apele stăteau ca un zid la dreapta și la stânga lor.

Ex 14.29;Ex 15.19;Num 33.8;Ps 66.6;Ps 78.13;Isa 63.16;1Cor 10.1;Evr 11.29;Hab 3.10;

23Egiptenii i-au urmărit; și toți caii lui Faraon, carele și călăreții lui au intrat după ei în mijlocul mării.

24În straja dimineții, Domnul, din stâlpul de foc și de nor, S-a uitat spre tabăra Egiptenilor, și a aruncat învălmășeala în tabăra Egiptenilor.

Ps 77.17;

25A scos roțile carelor și le-a îngreuiat mersul. Egiptenii au zis atunci: "Haidem să fugim dinaintea lui Israel, căci Domnul Se luptă pentru el împotriva Egiptenilor."

Ex 14.14;

26Domnul a zis lui Moise: "Întinde-ți mâna spre mare; și apele au să se întoarcă peste Egipteni, peste carele lor și peste călăreții lor."

Ex 14.16;

27Moise și-a întins mâna spre mare. Și înspre dimineață, marea și-a luat iarăși repeziciunea cursului, și la apropierea ei Egiptenii au luat-o la fugă; dar Domnul a năpustit pe Egipteni în mijlocul mării.

Ios 4.18;Ex 15.1-7;

28Apele s-au întors, și au acoperit carele, călăreții și toată oastea lui Faraon, care intraseră în mare după copiii lui Israel; nici unul măcar n-a scăpat.

Hab 3.8-13;Ps 106.11;

29Dar copiii lui Israel au trecut prin mijlocul mării ca pe uscat, în timp ce apele stăteau ca un zid la dreapta și la stânga lor.

Ex 14.22;Ps 77.20;Ps 78.52-53;

30În ziua aceea, Domnul a izbăvit pe Israel din mâna Egiptenilor; și Israel a văzut pe Egipteni morți pe țărmul mării.

Ps 106.8-10;Ps 58.10;Ps 59.10;

31Israel a văzut mâna puternică, pe care o îndreptase Domnul împotriva Egiptenilor. Și poporul s-a temut de Domnul, și a crezut în Domnul și în robul Său Moise.

Ex 4.31;Ex 19.9;Ps 106.12;Ioan 2.11;Ioan 11.45;

Cântarea de laudă.

## 1 5 10 < 15 > 17 18 19 20 25 30 35 40

1Atunci Moise și copiii lui Israel au cântat Domnului cântarea aceasta. Ei au zis: "Voi cânta Domnului, căci Și-a arătat slava: A năpustit în mare pe cal și pe călăreț.

Jud 5.1;2Sam 22.1;Ps 106.12;Ex 15.21;

2Domnul este tăria mea și temeiul cântărilor mele de laudă: El m-a scăpat. El este Dumnezeul meu: pe El Îl voi lăuda; El este Dumnezeul tatălui meu: pe El Îl voi preamări.

Deut 10.21;Ps 18.2;Ps 22.3;Ps 59.17;Ps 62.6;Ps 109.1;Ps 118.14;Ps 140.7;Isa 12.2;Hab 3.18-19;Ex 3.15-16;2Sam 22.47;Ps 99.5;Ps 118.28;Isa 25.1;

3Domnul este un războinic viteaz: Numele Lui este Domnul.

Ps 24.8;Apoc 19.11;Ex 6.3;Ps 83.18;

4El a aruncat în mare carele lui Faraon și oastea lui; Luptătorii lui aleși au fost înghițiți în marea Roșie.

Ex 14.28;Ex 14.7;

5I-au acoperit valurile, Și s-au pogorât în fundul apelor, ca o piatră.

Ex 14.28;Neem 9.11;

6Dreapta Ta, Doamne, și-a făcut vestită tăria; Mâna Ta cea dreaptă, Doamne, a zdrobit pe vrăjmași.

Ps 118.15-16;

7Prin mărimea măreției Tale, Tu trântești la pământ pe vrăjmașii Tăi; Îți dezlănțui mânia, Și ea-i mistuie ca pe o trestie.

Deut 33.26;Ps 59.13;Isa 5.24;Isa 47.14;

8La suflarea nărilor Tale, s-au îngrămădit apele, S-au ridicat talazurile ca un zid, Și s-au închegat valurile în mijlocul mării.

Ex 14.21;2Sam 22.16;Iov 4.9;2Tes 2.8;Ps 78.13;Hab 3.10;

9Vrăjmașul zicea: "Îi voi urmări, îi voi ajunge, Voi împărți prada de război; Îmi voi răzbuna pe ei, Voi scoate sabia, și-i voi nimici cu mâna mea!"

Jud 5.30;Gen 49.27;Isa 53.12;Luc 11.22;

10Dar Tu ai suflat cu suflarea Ta: Și marea i-a acoperit; Ca plumbul s-au afundat În adâncimea apelor.

Ex 14.21;Ps 117.18;Ex 15.5;Ex 14.28;

11Cine este ca Tine între dumnezei, Doamne? Cine este ca Tine minunat în sfințenie, Bogat în fapte de laudă, Și făcător de minuni?

2Sam 7.22;1Împ 8.23;Ps 71.19;Ps 86.8;Ps 89.6-8;Ier 10.6;Ier 49.19;Isa 6.3;Ps 77.14;

12Tu Ți-ai întins mâna dreaptă: Și i-a înghițit pământul.

Ex 15.6;

13Prin îndurarea Ta, Tu ai călăuzit, Și ai izbăvit pe poporul acesta; Iar prin puterea Ta îl îndrepți Spre locașul sfințeniei Tale.

Ps 77.15-20;Ps 78.52;Ps 80.1;Ps 106.9;Isa 63.12-13;Ier 2.6;Ps 78.54;

14Popoarele vor afla lucrul acesta, și se vor cutremura: Apucă groaza pe Filisteni,

Num 14.14;Deut 2.25;Ios 2.9-10;Ps 48.6;

15Se înspăimântă căpeteniile Edomului, Și un tremur apucă pe războinicii lui Moab; Toți locuitorii Canaanului leșină de la inimă.

Gen 36.40;Deut 2.4;Num 22.3;Hab 3.7;Ios 5.1;

16Îi va apuca teama și spaima; Iar văzând măreția brațului Tău, Vor sta muți ca o piatră, Până va trece poporul Tău, Doamne! Până va trece Poporul, pe care Ți l-ai răscumpărat.

Deut 2.25;Deut 11.25;Ios 2.9;1Sam 25.37;Ex 19.5;Deut 32.9;2Sam 7.23;Ps 74.2;Isa 43.1-3;Isa 51.10;Ier 31.11;Tit 2.14;1Pet 2.9;2Pet 2.1;

17Tu îi vei aduce și-i vei așeza pe muntele moștenirii Tale, În locul, pe care Ți l-ai pregătit ca locaș, Doamne, La Templul, pe care mâinile Tale l-au întemeiat, Doamne!

Ps 44.2;Ps 80.8;Ps 78.54;

18Și Domnul va împărăți în veac și în veci de veci.

Ps 10.16;Ps 29.10;Ps 146.10;Isa 57.15;

19Căci caii lui Faraon, carele și călăreții lui au intrat în mare, Și Domnul a adus peste ei apele mării; Dar copiii lui Israel au mers ca pe uscat prin mijlocul mării."

Ex 14.23;Prov 21.31;Ex 14.28-29;

20Maria, proorocița, sora lui Aaron, a luat în mână o timpană, și toate femeile au venit după ea, cu timpane și jucând.

Jud 4.4;1Sam 10.5;Num 26.59;1Sam 18.6;Jud 11.34;Jud 21.21;2Sam 6.16;Ps 68.11-25;Ps 149.3;Ps 150.4;

21Maria răspundea copiilor lui Israel: "Cântați Domnului, căci Și-a arătat slava: A năpustit în mare pe cal și pe călăreț."

1Sam 18.7;Ex 15.1;

Apele de la Mara.

22Moise a pornit pe Israel de la marea Roșie. Au apucat înspre pustia Șur; și, după trei zile de mers în pustie, n-au găsit apă.

Gen 16.7;Gen 25.18;

23Au ajuns la Mara; dar n-au putut să bea apă din Mara, pentru că era amară. De aceea locul acela a fost numit Mara (Amărăciune).

Num 33.8;

24Poporul a cârtit împotriva lui Moise, zicând: "Ce avem să bem?"

Ex 16.2;Ex 17.3;

25Moise a strigat către Domnul; și Domnul i-a arătat un lemn, pe care l-a aruncat în apă. Și apa s-a făcut dulce. Acolo a dat Domnul poporului legi și porunci, și acolo l-a pus la încercare.

Ex 14.10;Ex 17.4;Ps 50.15;2Împ 2.21;2Împ 4.41;Ios 24.25;Ex 16.4;Deut 8.2-16;Jud 2.22;Jud 3.1-4;Ps 66.10;Ps 81.7;

26El a zis: "Dacă vei asculta cu luare aminte glasul Domnului, Dumnezeului tău, dacă vei face ce este bine înaintea Lui, dacă vei asculta de poruncile Lui, și dacă vei păzi toate legile Lui, nu te voi lovi cu nici una din bolile cu care am lovit pe Egipteni; căci Eu sunt Domnul, care te vindecă."

Deut 7.12-15;Deut 28.27-60;Ex 23.25;Ps 41.3-4;Ps 103.3;Ps 147.3;

27Au ajuns la Elim, unde erau douăsprezece izvoare de apă și șaptezeci de finici. Și au tăbărât acolo, lângă apă.

Num 33.9;

Cârtirile în Sin. -Prepelițele și mana. Sabatul.

## 1 5 10 < 16 > 20 25 30 35 40

1Toată adunarea copiilor lui Israel a plecat din Elim; și au ajuns în pustia Sin, care este între Elim și Sinai, în a cincisprezecea zi a lunii a doua după ieșirea lor din țara Egiptului.

Num 33.10-11;Ezec 30.15;

2Și toată adunarea copiilor lui Israel a cârtit în pustia aceea împotriva lui Moise și Aaron.

Ex 15.24;Ps 106.25;1Cor 10.10;

3Copiii lui Israel le-au zis: "Cum de n-am murit loviți de mâna Domnului în țara Egiptului, când ședeam lângă oalele noastre cu carne, când mâncam pâine de ne săturam? Căci ne-ați adus în pustia aceasta ca să faceți să moară de foame toată mulțimea aceasta."

Plân 4.9;Num 11.4-5;

4Domnul a zis lui Moise: "Iată că voi face să vă ploaie pâine din ceruri. Poporul va ieși afară, și va strânge, cât îi trebuie pentru fiecare zi, ca să-l pun la încercare, și să văd dacă va umbla sau nu după legea Mea.

Ps 78.24-25;Ps 105.40;Ioan 6.31-32;1Cor 10.3;Ex 15.25;Deut 8.2-16;

5În ziua a șasea, când vor pregăti ce au adus acasă, vor avea de două ori mai mult decât vor strânge în fiecare zi."

Ex 16.22;Lev 25.21;

6Moise și Aaron au zis tuturor copiilor lui Israel: "Astă seară, veți înțelege că Domnul este Acela, care v-a scos din țara Egiptului.

Ex 16.12-13;Ex 6.7;Num 16.28-30;

7Și mâine dimineață, veți vedea slava Domnului; pentru că v-a auzit cârtirile împotriva Domnului; căci ce suntem noi, ca să cârtiți împotriva noastră?"

Ex 16.10;Isa 35.2;Isa 40.5;Ioan 11.4-40;Num 16.11;

8Moise a zis: "Domnul vă va da astă seară carne de mâncat, și mâine dimineață vă va da pâine să vă săturați, pentru că a auzit Domnul cârtirile, pe care le-ați rostit împotriva Lui; căci ce suntem noi? Cârtirile voastre nu se îndreaptă împotriva noastră, ci împotriva Domnului."

1Sam 8.7;Luc 10.16;Rom 13.2;

9Moise a zis lui Aaron: "Spune întregii adunări a copiilor lui Israel: "Apropiați-vă înaintea Domnului; căci v-a auzit cârtirile."

Num 16.16;

10Și, pe când vorbea Aaron întregii adunări a lui Israel, s-au uitat înspre pustie, și iată că slava Domnului s-a arătat în nor.

Ex 16.7;Ex 13.21;Num 16.19;1Împ 8.10-11;

11Domnul, vorbind lui Moise, a zis:

12"Am auzit cârtirile copiilor lui Israel. Spune-le: "Între cele două seri aveți să mâncați carne, și dimineața vă veți sătura de pâine; și veți ști că Eu sunt Domnul, Dumnezeul vostru."

Ex 16.8;Ex 16.6;Ex 16.7;

13Seara, au venit niște prepelițe și au acoperit tabăra; și, dimineața, s-a așezat un strat gros de rouă în jurul taberei.

Num 11.31;Ps 78.27-28;Ps 105.40;Num 11.9;

14Când s-a luat roua aceasta, pe fața pustiei era ceva mărunt ca niște grăunțe, mărunt ca bobițele de gheață albă pe pământ.

Num 11.7;Deut 8.3;Neem 9.15;Ps 78.24;Ps 105.40;

15Copiii lui Israel s-au uitat la ea, și au zis unul către altul: "Ce este aceasta?" căci nu știau ce este. Moise le-a zis: "Este pâinea, pe care v-o dă Domnul ca hrană.

Ioan 6.31-58;1Cor 10.3;

16Iată ce a poruncit Domnul: "Fiecare din voi să strângă cât îi trebuie pentru hrană, și anume un omer de cap, după numărul sufletelor voastre; fiecare să ia din ea pentru cei din cortul lui."

Ex 16.36;

17Israeliții au făcut așa; și au strâns unii mai mult, alții mai puțin.

18În urmă o măsurau cu omerul, și cine strânsese mai mult, n-avea nimic de prisos, iar cine strânsese mai puțin, nu ducea lipsă deloc. Fiecare strângea tocmai cât îi trebuia pentru hrană.

2Cor 8.15;

19Moise le-a zis: "Nimeni să nu lase ceva din ea până a doua zi dimineață."

20N-au ascultat de Moise, și s-au găsit unii, care au lăsat ceva din ea până dimineața; dar a făcut viermi și s-a împuțit. Moise s-a mâniat pe oamenii aceia.

21Astfel, în toate diminețile, fiecare strângea cât îi trebuia pentru hrană; și, când venea căldura soarelui, se topea.

22În ziua a șasea, au strâns hrană îndoit, și anume doi omeri de fiecare. Toți fruntașii adunării au venit și au spus lui Moise lucrul acesta.

23Și Moise le-a zis: "Domnul a poruncit așa. Mâine este ziua de odihnă, Sabatul închinat Domnului; coaceți ce aveți de copt, fierbeți ce aveți de fiert, și păstrați până a doua zi dimineața tot ce va rămâne!"

Gen 2.3;Ex 20.8;Ex 31.15;Ex 35.3;Lev 23.3;

24Au lăsat-o până a doua zi dimineața, cum poruncise Moise; și nu s-a împuțit, și n-a făcut viermi.

Ex 16.20;

25Moise a zis: "Mâncați-o azi, căci este ziua Sabatului; azi nu veți găsi mană pe câmp.

26Veți strânge timp de șase zile; dar în ziua a șaptea, care este Sabatul, nu va fi."

Ex 20.9-10;

27În ziua a șaptea, unii din popor au ieșit să strângă mană, și n-au găsit.

28Atunci Domnul a zis lui Moise: "Până când aveți de gând să nu păziți poruncile și legile Mele?

2Împ 17.14;Ps 78.10-22;Ps 106.13;

29Vedeți că Domnul v-a dat Sabatul; de aceia vă dă în ziua a șasea hrană pentru două zile. Fiecare să rămână la locul lui, și, în ziua a șaptea, nimeni să nu iasă din locul în care se găsește."

30Și poporul s-a odihnit în ziua a șaptea.

31Casa lui Israel a numit hrana aceasta "mană". Ea semăna cu bobul de coriandru; era albă, și avea un gust de turtă cu miere.

Num 11.7-8;

32Moise a zis: "Iată ce a poruncit Domnul: "Să se păstreze un omer plin cu mană pentru urmașii voștri, ca să vadă și ei pâinea pe care v-am dat-o s-o mâncați în pustie, după ce v-am scos din țara Egiptului."

33Și Moise a zis lui Aaron: "Ia un vas, pune în el un omer plin cu mană (Mana, numită așa pentru că Israeliții, când au văzut-o întâia dată, au strigat: "Man hu" - ce este aceasta?), și așează-l înaintea Domnului, ca să fie păstrat pentru urmașii voștri."

Evr 9.4;

34După porunca dată de Domnul lui Moise, Aaron l-a pus înaintea chivotului mărturiei, ca să fie păstrat.

Ex 25.16-21;Ex 40.20;Num 17.10;Deut 10.5;1Împ 8.9;

35Copiii lui Israel au mâncat mană patruzeci de ani, până la sosirea lor într-o țară locuită; au mâncat mană până la sosirea lor la hotarele țării Canaanului.

Num 33.38;Deut 8.2-3;Neem 9.20-21;Ioan 6.31-49;Ios 5.12;Neem 9.15;

36Omerul este a zecea parte dintr-o efă.

Refidim. - Stânca din Horeb.

## 1 5 10 15 < 17 > 20 25 30 35 40

1Toată adunarea copiilor lui Israel a plecat din pustia Sin, după călătoriile zilnice, pe care poruncise Domnul să le facă; și au tăbărât la Refidim. Acolo poporul n-a găsit apă de băut.

Ex 16.1;Num 33.12-14;

2Atunci poporul a căutat ceartă cu Moise. Ei au zis: "Dă-ne apă să bem!" Moise le-a răspuns: "Pentru ce căutați ceartă cu mine? Pentru ce ispitiți pe Domnul?"

Num 20.3-4;Deut 6.16;Ps 78.18-41;Isa 7.12;Mat 4.7;1Cor 10.9;

3Poporul stătea acolo, chinuit de sete, și cârtea împotriva lui Moise. El zicea: "Pentru ce ne-ai scos din Egipt, ca să ne faci să murim de sete aici cu copiii și turmele noastre?"

Ex 16.2;

4Moise a strigat către Domnul, și a zis: "Ce să fac cu poporul acesta? Încă puțin, și au să mă ucidă cu pietre."

Ex 14.15;1Sam 30.6;Ioan 8.59;Ioan 10.31;

5Domnul a zis lui Moise: "Treci înaintea poporului, și ia cu tine vreo câțiva din bătrânii lui Israel; ia-ți în mână și toiagul cu care ai lovit râul, și pornește!

Ezec 2.6;Ex 7.20;Num 20.8;

6Iată, Eu voi sta înaintea ta pe stânca Horebului; vei lovi stânca, și va țâșni apă din ea, și poporul va bea." Moise a făcut așa, în fața bătrânilor lui Israel.

Num 20.10-11;Ps 78.15-20;Ps 105.41;Ps 114.8;1Cor 10.4;

7El a numit locul acela "Masa și Meriba" (Ispită și ceartă), căci copiii lui Israel se certaseră, și ispitiseră pe Domnul, zicând: "Este oare Domnul în mijlocul nostru, sau nu este?"

Num 20.13;Ps 81.7;Ps 95.8;Evr 3.8;

Înfrângerea lui Amalec.

8Amalec a venit să bată pe Israel la Refidim.

Gen 36.12;Num 24.20;Deut 25.17;1Sam 15.2;

9Atunci Moise a zis lui Iosua: "Alege niște bărbați, și ieși de luptă împotriva lui Amalec. Iar eu voi sta mâine pe vârful dealului cu toiagul lui Dumnezeu în mână."

Fapt 7.45;Evr 4.8;Ex 4.20;

10Iosua a făcut ce-i spusese Moise, și a ieșit să lupte împotriva lui Amalec. Iar Moise, Aaron și Hur s-au suit pe vârful dealului.

11Când își ridica Moise mâna, era mai tare Israel; și când își lăsa mână în jos, era mai tare Amalec.

Iac 5.16;

12Mâinile lui Moise fiind trudite, ei au luat o piatră, au pus-o sub el, și el a șezut pe ea. Aaron și Hur îi sprijineau mâinile, unul deoparte, iar altul de alta; și mâinile lui au rămas întinse până la asfințitul soarelui.

13Și Iosua a biruit pe Amalec și poporul lui, cu tăișul sabiei.

14Domnul a zis lui Moise: "Scrie lucrul acesta în carte, ca să se păstreze aducerea aminte, și spune lui Iosua că voi șterge pomenirea lui Amalec de sub ceruri."

Ex 34.27;Num 24.20;Deut 25.19;1Sam 15.3-7;1Sam 30.1-17;2Sam 8.12;Ezra 9.14;

15Moise a zidit un altar, și i-a pus numele "Domnul, steagul meu (Evreiește: Jehova-nisi.)."

16El a zis: "Pentru că și-a ridicat mâna împotriva scaunului de domnie al Domnului, Domnul va purta război împotriva lui Amalec, din neam în neam!"

Ietro la Moise.

## 1 5 10 15 < 18 > 20 25 30 35 40

1Ietro, preotul Madianului, socrul lui Moise, a aflat tot ce făcuse Dumnezeu pentru Moise și poporul Său Israel; a aflat că Domnul scosese pe Israel din Egipt.

Ex 2.16;Ex 3.1;Ps 44.1;Ps 77.14-15;Ps 78.4;Ps 105.5-43;Ps 106.2-8;

2Ietro, socrul lui Moise, a luat pe Sefora, nevasta lui Moise, care fusese trimisă acasă.

3A luat și pe cei doi fii ai Seforei; unul se numea Gherșom (Străin), căci Moise zisese: "Locuiesc ca străin într-o țară străină",

Fapt 7.29;Ex 2.22;

4iar celălalt se numea Eliezer (Ajutorul lui Dumnezeu), căci zisese: "Dumnezeul tatălui meu mi-a ajutat, și m-a scăpat de sabia lui Faraon."

5Ietro, socrul lui Moise, a venit cu fiii și nevasta lui Moise în pustie unde tăbăra el, la muntele lui Dumnezeu.

Ex 3.1-12;

6A trimis vorbă lui Moise să-i spună: "Eu, socrul tău Ietro, vin la tine cu nevasta ta și cu cei doi fii ai tăi."

7Moise a ieșit înaintea socrului său, s-a aruncat cu fața la pământ, și l-a sărutat. S-au întrebat unul pe altul de sănătate, și au intrat în cortul lui Moise.

Gen 14.17;Gen 18.2;Gen 19.1;1Împ 2.19;Gen 29.13;Gen 33.4;

8Moise a istorisit socrului său tot ce făcuse Domnul împotriva lui Faraon și împotriva Egiptului, din pricina lui Israel, toate suferințele care veniseră peste ei pe drum, și cum îi izbăvise Domnul din ele.

Ps 78.42;Ps 81.7;Ps 106.10;Ps 107.2;

9Ietro s-a bucurat pentru tot binele, pe care-l făcuse Domnul lui Israel, și pentru că-l izbăvise din mâna Egiptenilor.

10Și Ietro a zis: "Binecuvântat să fie Domnul, care v-a izbăvit din mâna Egiptenilor și din mâna lui Faraon, El, care a izbăvit poporul din mâna Egiptenilor!

Gen 14.20;2Sam 18.28;Luc 1.68;

11Cunosc acum că Domnul este mai mare decât toți dumnezeii; căci în lucrul în care s-au purtat cu trufie, El a fost mai presus de ei."

2Cron 2.5;Ps 95.3;Ps 97.9;Ps 135.5;Ex 1.10-22;Ex 5.2-7;Ex 14.8-18;1Sam 2.3;Neem 9.10-29;Iov 40.11-12;Ps 31.23;Ps 119.21;Luc 1.51;

12Ietro, socrul lui Moise, a adus lui Dumnezeu o ardere de tot și o jertfă de mâncare. Aaron și toți bătrânii lui Israel au venit și au luat parte la masă cu socrul lui Moise, înaintea lui Dumnezeu.

Deut 12.7;1Cron 29.22;1Cor 10.18-21;1Cor 10.31;

Judecătorii.

13A doua zi, Moise s-a așezat să judece poporul; și poporul a stat înaintea lui de dimineața până seara.

14Socrul lui Moise a văzut tot ce făcea el pentru popor, și a zis: "Ce faci tu acolo cu poporul acela? De ce stai singur, și tot poporul stă înaintea ta, de dimineața până seara?"

15Moise a răspuns socrului său: "Poporul vine la mine ca să ceară sfat lui Dumnezeu.

Lev 24.12;Num 15.34;

16Când au vreo treabă, vin la mine; eu judec între ei, și fac cunoscut poruncile lui Dumnezeu și legile Lui."

Ex 23.7;Ex 24.14;Deut 17.8;2Sam 15.3;Iov 31.13;Fapt 18.15;1Cor 6.1;Lev 24.15;Num 15.35;Num 27.6-etc;Num 36.6-9;

17Socrul lui Moise i-a zis: "Ce faci tu nu este bine.

18Te istovești singur, și vei istovi și poporul acesta, care este cu tine; căci lucrul este mai presus de puterile tale și nu-l vei putea face singur.

Num 11.14-17;Deut 1.9-12;

19Acum ascultă glasul meu; am să-ți dau un sfat, și Dumnezeu va fi cu tine! Fii tălmaciul poporului înaintea lui Dumnezeu, și du pricinile înaintea lui Dumnezeu.

Ex 3.12;Ex 4.16;Ex 20.19;Deut 5.5;Num 27.5;

20Învață-i poruncile și legile; și arată-le calea, pe care trebuie s-o urmeze și ce trebuie să facă."

Deut 4.1-5;Deut 5.1;Deut 6.1-2;Deut 7.11;Ps 143.8;Deut 1.18;

21Alege din tot poporul oameni destoinici, temători de Dumnezeu, oameni de încredere, vrăjmași ai lăcomiei; pune-i peste popor drept căpetenii peste o mie, căpetenii peste o sută, căpetenii peste cinci zeci și căpetenii peste zece.

Ex 18.25;Deut 1.15-16;Deut 16.18;2Cron 19.5-10;Fapt 6.3;Gen 42.18;2Sam 23.3;2Cron 19.9;Ezec 18.8;Deut 16.19;

22Ei să judece poporul în tot timpul; să aducă înaintea ta toate pricinile însemnate, iar pricinile cele mai mici, să le judece ei înșiși. În felul acesta îți vei ușura sarcina, căci o vor purta și ei împreună cu tine.

Ex 18.26;Ex 18.26;Lev 24.11;Num 15.33;Num 27.2;Num 36.1;Deut 1.17;Deut 17.8;Num 11.17;

23Dacă vei face lucrul acesta, și dacă Dumnezeu îți va porunci așa, vei putea face față lucrurilor, și tot poporul acesta va ajunge fericit la locul lui."

Ex 18.18;Gen 18.33;Gen 30.25;Ex 16.29;2Sam 19.39;

24Moise a ascultat sfatul socrului său, și a făcut tot ce spusese el.

25Moise a ales oameni destoinici din tot Israelul, și i-a pus căpetenii ale poporului, căpetenii peste o mie, căpetenii peste o sută, căpetenii peste cincizeci și căpetenii peste zece.

Deut 1.15;Fapt 6.5;

26Ei judecau poporul în tot timpul; aduceau înaintea lui Moise pricinile grele, iar toate pricinile mici le judecau ei înșiși.

Ex 18.22;Iov 29.16;

27Apoi Moise a trimis pe socrul său în țara lui.

Num 10.29-30;

Pustia și muntele Sinai.

## 1 5 10 15 < 19 > 25 30 35 40

1În luna a treia după ieșirea lor din țara Egiptului, copiii lui Israel au ajuns în ziua aceea în pustia Sinai.

Num 33.15;

2După ce au plecat de la Refidim, au ajuns în pustia Sinai, și au tăbărât în pustie. Israel a tăbărât acolo, în fața muntelui.

Ex 17.1-8;Ex 3.1-12;

3Moise s-a suit la Dumnezeu. Si Domnul l-a chemat de pe munte, zicând: "Așa să vorbești casei lui Iacov, și să spui copiilor lui Israel:

Ex 20.21;Fapt 7.38;Ex 3.4;

4"Ați văzut ce am făcut Egiptului, și cum v-am purtat pe aripi de vultur și v-am adus aici la Mine.

Deut 29.2;Deut 32.11;Isa 63.9;Apoc 12.14;

5Acum, dacă veți asculta glasul meu, și dacă veți păzi legământul Meu, veți fi ai Mei dintre toate popoarele, căci tot pământul este al Meu;

Deut 5.2;Deut 4.20;Deut 7.6;Deut 14.2-21;Deut 26.18;Deut 32.8-9;1Împ 8.53;Ps 135.4;Cânt 8.12;Isa 41.8;Isa 43.1;Ier 10.16;Mal 3.17;Tit 2.14;Ex 9.29;Deut 10.14;Iov 41.11;Ps 24.1;Ps 50.12;1Cor 10.26-28;

6Îmi veți fi o împărăție de preoți și un neam sfânt. Acestea sunt cuvintele pe care le vei spune copiilor lui Israel."

Deut 33.2-4;1Pet 2.5-9;Apoc 1.6;Apoc 5.10;Apoc 20.6;Lev 20.26;Deut 7.6;Deut 26.19;Deut 28.9;Isa 62.12;1Cor 3.17;1Tes 5.27;

7Moise a venit de a chemat pe bătrânii poporului, și le-a pus înainte toate cuvintele acestea, cum îi poruncise Domnul.

8Tot poporul a răspuns: "Vom face tot ce a zis Domnul!" Moise a spus Domnului cuvintele poporului.

Ex 24.3-7;Deut 5.27;Deut 26.17;

9Și Domnul a zis lui Moise: "Iată, voi veni la tine într-un nor gros, pentru ca să audă poporul când îți voi vorbi, și să aibă totdeauna încredere în tine." Moise a spus Domnului cuvintele poporului.

Ex 19.16;Ex 20.21;Ex 24.15-16;Deut 4.11;Ps 18.11-12;Ps 97.2;Mat 17.5;Deut 4.12-36;Ioan 12.29-30;Ex 14.31;

Pregătirea pentru primirea Legii.

10Și Domnul a zis lui Moise: "Du-te la popor, sfințește-i azi și mâine, și pune-i să-și spele hainele.

Lev 11.44-45;Evr 10.22;Ex 19.14;Gen 35.2;Lev 15.5;

11Să fie gata pentru a treia zi; căci a treia zi Domnul Se va pogorî, în fața întregului popor, pe muntele Sinai.

Ex 19.16-18;Ex 34.35;Deut 33.2;

12Să hotărăști poporului anumite margini de jur împrejur, și să spui: "Să nu cumva să vă suiți pe munte sau să vă atingeți de poalele lui. Oricine se va atinge de munte, va fi pedepsit cu moartea.

Evr 12.20;

13Nici o mână să nu se atingă de el; ci pe oricine se va atinge, să-l omoare cu pietre, sau să-l străpungă cu săgeți: dobitoc sau om, nu va trăi." Când va suna trâmbița, ei vor înainta spre munte."

Ex 19.16-19;

14Moise s-a pogorât de pe munte la popor: a sfințit poporul, și ei și-au spălat hainele.

Ex 19.10;

15Și a zis poporului: "Fiți gata în trei zile; să nu vă apropiați de vreo femeie."

Ex 19.11;1Sam 21.4-5;Zah 7.3;1Cor 7.5;

16A treia zi dimineața, au fost tunete, fulgere, și un nor gros pe munte; trâmbița răsuna cu putere, și tot poporul din tabără a fost apucat de spaimă.

Ps 77.18;Evr 12.18-19;Apoc 4.5;Apoc 8.5;Apoc 11.19;Ex 19.9;Ex 40.34;2Cron 5.14;Apoc 1.10;Apoc 4.1;Evr 12.21;

17Moise a scos poporul din tabără, spre întâmpinarea lui Dumnezeu, și s-au așezat la poalele muntelui.

Deut 4.10;

18Muntele Sinai era tot numai fum, pentru că Domnul Se pogorâse pe el în mijlocul focului. Fumul acesta se înălța ca fumul unui cuptor, și tot muntele se cutremura cu putere.

Deut 4.11;Deut 33.2;Jud 5.5;Ps 68.7-8;Isa 6.4;Hab 3.3;Ex 3.2;Ex 24.17;2Cron 7.1-3;Gen 15.17;Ps 144.5;Apoc 15.8;Ps 68.8;Ps 77.18;Ps 114.7;Ier 4.24;Evr 12.26;

19Trâmbița răsuna tot mai puternic. Moise vorbea, și Dumnezeu îi răspundea cu glas tare.

Ex 19.13;Evr 12.21;Neem 9.13;Ps 81.7;

20Domnul S-a pogorât pe muntele Sinai, și anume pe vârful muntelui. Domnul a chemat pe Moise pe vârful muntelui. Și Moise s-a suit sus.

21Domnul a zis lui Moise: "Pogoară-te și poruncește poporului cu tot dinadinsul să nu dea buzna spre Domnul, ca să se uite, pentru ca nu cumva să piară un mare număr dintre ei.

Ex 3.5;1Sam 6.19;

22Preoții, care se apropie de Domnul, să se sfințească și ei, ca nu cumva să-i lovească Domnul cu moartea."

Lev 10.3;2Sam 6.7-8;

23Moise a zis Domnului: "Poporul nu va putea să se suie pe muntele Sinai, căci ne-ai oprit cu tot dinadinsul, zicând: "Hotărăște anumite margini în jurul muntelui, și sfințește-l."

Ex 19.12;Ios 3.4;

24Domnul i-a zis: "Du-te, pogoară-te, și suie-te apoi iarăși cu Aaron; dar preoții și poporul să nu dea buzna să se suie la Domnul, ca nu cumva să-i lovească cu moartea."

25Moise s-a pogorât la popor, și i-a spus aceste lucruri.

Cele 10 porunci.

## 1 5 10 15 < 20 > 22 23 24 25 30 35 40

1Atunci Dumnezeu a rostit toate aceste cuvinte, și a zis:

Deut 5.22;

2"Eu sunt Domnul, Dumnezeul tău, care te-a scos din țara Egiptului, din casa robiei.

Lev 26.1-13;Deut 5.6;Ps 81.10;Osea 13.4;Ex 13.3;

3Să nu ai alți dumnezei afară de Mine.

Deut 5.7;Deut 6.14;2Împ 17.35;Ier 25.6;Ier 35.15;

4Să nu-ți faci chip cioplit, nici vreo înfățișare a lucrurilor care sunt sus în ceruri, sau jos pe pământ, sau în apele mai de jos decât pământul.

Lev 26.1;Deut 4.16;Deut 5.8;Deut 27.15;Ps 97.7;

5Să nu te închini înaintea lor, și să nu le slujești; căci Eu, Domnul, Dumnezeul tău, sunt un Dumnezeu gelos, care pedepsesc nelegiuirea părinților în copii până la al treilea și la al patrulea neam al celor ce Mă urăsc,

Ex 23.24;Ios 23.7;2Împ 17.35;Isa 44.15-19;Ex 34.14;Deut 4.24;Deut 6.15;Ios 24.19;Nah 1.2;Ex 34.7;Lev 20.5;Lev 26.39-40;Num 14.18-33;1Împ 21.29;Iov 5.4;Iov 21.19;Ps 79.8;Ps 109.14;Isa 14.20-21;Isa 65.6-7;Ier 2.9;Ier 32.18;

6și Mă îndur până la al miilea neam de cei ce Mă iubesc și păzesc poruncile Mele.

Ex 34.7;Deut 7.9;Ps 89.34;Rom 11.28;

7Să nu iei în deșert Numele Domnului, Dumnezeului tău; căci Domnul nu va lăsa nepedepsit pe cel ce va lua în deșert Numele Lui.

Ex 23.1;Lev 19.12;Deut 5.11;Ps 15.4;Mat 5.33;Mic 6.11;

8Adu-ți aminte de ziua de odihnă, ca s-o sfințești.

Ex 31.13-14;Lev 19.3-30;Lev 26.2;Deut 5.12;

9Să lucrezi șase zile, și să-ți faci lucrul tău.

Ex 23.12;Ex 31.15;Ex 34.21;Lev 23.3;Ezec 20.12;Luc 13.14;

10Dar ziua a șaptea este ziua de odihnă închinată Domnului, Dumnezeului tău: să nu faci nici o lucrare în ea, nici tu, nici fiul tău, nici fiica ta, nici robul tău, nici roaba ta, nici vita ta, nici străinul care este în casa ta.

Gen 2.2-3;Ex 16.26;Ex 31.15;Neem 13.16-19;

11Căci în șase zile a făcut Domnul cerurile, pământul și marea, și tot ce este în ele, iar în ziua a șaptea S-a odihnit: de aceea a binecuvântat Domnul ziua de odihnă și a sfințit-o.

Gen 2.2;

12Cinstește pe tatăl tău și pe mama ta, pentru ca să ți se lungească zilele în țara, pe care ți-o dă Domnul, Dumnezeul tău.

Ex 23.26;Lev 19.3;Deut 5.16;Ier 35.7-19;Mat 15.4;Mat 19.19;Marc 7.10;Marc 10.19;Luc 18.20;Efes 6.2;

13Să nu ucizi.

Deut 5.17;Mat 5.21;Rom 13.9;

14Să nu preacurvești.

Deut 5.18;Mat 5.27;

15Să nu furi.

Lev 19.11;Deut 5.19;Mat 19.18;Rom 13.9;1Tes 4.6;

16Să nu mărturisești strâmb împotriva aproapelui tău.

Ex 23.1;Deut 5.20;Deut 19.16;Mat 19.18;

17Să nu poftești casa aproapelui tău; să nu poftești nevasta aproapelui tău, nici robul lui, nici roaba lui, nici boul lui, nici măgarul lui, nici vreun alt lucru, care este al aproapelui tău.

Deut 5.21;Mic 2.2;Hab 2.9;Luc 12.15;Fapt 20.33;Rom 7.7;Rom 13.9;Efes 5.3-5;Evr 13.5;Iov 31.9;Prov 6.29;Ier 5.8;Mat 5.28;

Spaima poporului; legea altarului.

18Tot poporul auzea tunetele și sunetul trâmbiței și vedea flăcările muntelui, care fumega. La priveliștea aceasta, poporul tremura, și stătea în depărtare.

Evr 12.18;Apoc 1.10-12;Ex 19.18;

19Ei au zis lui Moise: "Vorbește-ne tu însuți, și te vom asculta: dar să nu ne mai vorbească Dumnezeu, ca să nu murim."

Deut 5.27;Deut 18.16;Gal 3.19-20;Evr 12.19;Deut 5.25;

20Moise a zis poporului: "Nu vă spăimântați; căci Dumnezeu a venit tocmai ca să vă pună la încercare, și ca să aveți frica Lui înaintea ochilor voștri, pentru ca să nu păcătuiți."

1Sam 12.20;Isa 41.10-13;Gen 22.1;Deut 13.3;Deut 4.10;Deut 6.2;Deut 10.12;Deut 17.13-19;Deut 19.20;Deut 28.58;Prov 3.7;Prov 16.6;Isa 8.13;

21Poporul stătea în depărtare; iar Moise s-a apropiat de norul în care era Dumnezeu.

Ex 19.16;Deut 5.5;1Împ 8.12;

22Domnul a zis lui Moise: "Așa să vorbești copiilor lui Israel: "Ați văzut că v-am vorbit din ceruri.

Deut 4.36;Neem 9.13;

23Să nu faceți dumnezei de argint și dumnezei de aur, ca să-i puneți alături de Mine; să nu vă faceți alți dumnezei.

Ex 32.1-4;1Sam 5.4-5;2Împ 17.33;Ezec 20.39;Ezec 43.8;Dan 5.4-23;Țef 1.5;2Cor 6.14-16;

24Să-Mi ridici un altar de pământ, pe care să-ți aduci arderile-de-tot și jertfele de mulțumire, oile și boii. În orice loc în care Îmi voi aduce aminte de Numele Meu, voi veni la tine, și te voi binecuvânta.

Lev 1.2;Deut 12.5-21;Deut 14.23;Deut 16.6-11;Deut 26.2;1Împ 8.43;1Împ 9.3;2Cron 6.6;2Cron 7.16;2Cron 12.13;Ezra 6.12;Neem 1.9;Ps 74.7;Ier 7.10-12;Gen 12.2;Deut 7.13;

25Dacă-Mi vei ridica un altar de piatră, să nu-l zidești din pietre cioplite; căci cum îți vei pune dalta în piatră, o vei pângări.

Deut 27.5;Ios 8.31;

26Să nu te sui la altarul Meu pe trepte, ca să nu ți se descopere goliciunea înaintea lui."

Despre slobozenie și viață.

## 1 5 10 15 < 21 > 25 30 35 40

1"Iată legile, pe care le vei pune înaintea lor.

Ex 24.3-4;Deut 4.14;Deut 6.1;

2Dacă vei cumpăra un rob evreu, să slujească șase ani ca rob; dar în al șaptelea, să iasă slobod, fără să plătească nimic ca despăgubire.

Lev 25.39-41;Deut 15.12;Ier 34.14;

3Dacă a intrat singur, să iasă singur; dacă era însurat, să iasă și nevasta sa împreună cu el.

4Dacă stăpânul lui i-a dat o nevastă, și a avut fii și fiice cu ea, nevasta și copiii să fie ai stăpânului lui, iar el să iasă singur.

5Dacă robul va zice: "Eu iubesc pe stăpânul meu, pe nevasta mea și copiii mei, și nu vreau să ies slobod",

Deut 15.16-17;

6atunci stăpânul lui să-l ducă înaintea lui Dumnezeu, să-l apropie de ușă sau de stâlpul ușii, și stăpânul lui să-i găurească urechea cu o sulă, și robul să rămână pentru totdeauna în slujba lui.

Ex 12.12;Ex 22.8-28;Ps 40.6;

7Dacă un om își va vinde fata ca roabă, ea să nu iasă cum ies robii.

Neem 5.5;Ex 21.2-3;

8Dacă nu va plăcea stăpânului ei, care o luase de nevastă, el să-i înlesnească răscumpărarea; dar nu va avea dreptul s-o vândă unor străini, dacă nu-și va ține cuvântul.

9Dacă o dă de nevastă fiului său, să se poarte cu ea după dreptul fiicelor.

10Dacă-i va lua o altă nevastă, nu va scădea nimic pentru cea dintâi din hrană, din îmbrăcăminte, și din dreptul ei de soție.

1Cor 7.5;

11Dacă nu-i face aceste trei lucruri, ea va putea ieși, fără nici o despăgubire, fără să dea bani.

Legi în privința uciderii.

12Cine va lovi pe altul cu o lovitură de moarte, să fie pedepsit cu moartea.

Gen 9.6;Lev 24.17;Num 35.30-31;Mat 26.52;

13Dacă nu i-a întins lațuri, și dacă Dumnezeu l-a făcut să-i cadă în mână, îți voi hotărî un loc unde va putea să fugă.

Num 35.22;Deut 19.4-5;1Sam 24.4-18;Num 35.11;Deut 19.3;Ios 20.2;

14Dar dacă lucrează cineva cu răutate împotriva aproapelui său, folosindu-se de viclenie ca să-l omoare, chiar și de la altarul Meu să-l smulgi, ca să fie omorât.

Num 15.30;Num 35.20;Deut 19.11-12;Evr 10.26;1Împ 2.28-34;2Împ 11.15;

Necinstirea părinților.

15Cine va lovi pe tatăl său sau pe mama sa, să fie pedepsit cu moartea.

16Cine va fura un om, și-l va vinde sau îl va ține în mâinile lui, să fie pedepsit cu moartea.

Deut 24.7;Gen 37.28;Ex 22.4;

17Cine va blestema pe tatăl său sau pe mama sa, să fie pedepsit cu moartea.

Lev 20.9;Prov 20.20;Mat 15.4;Marc 7.10;

Legi privitoare la vătămarea trupului.

18Dacă se vor certa doi oameni, și unul din ei va lovi pe celălalt cu o piatră sau cu pumnul, fără să-i pricinuiască moartea, dar silindu-l să stea în pat,

19cel ce l-a lovit să nu fie pedepsit, dacă celălalt se va scula și se va plimba afară, sprijinit pe un toiag. Numai să-l despăgubească pentru încetarea lucrului lui și să-l îngrijească până la vindecare.

2Sam 3.29;

20Dacă un om va lovi cu bățul pe robul său, fie bărbat fie femeie, și robul moare sub mâna lui, stăpânul să fie pedepsit.

21Dar dacă mai trăiește o zi sau două, stăpânul să nu fie pedepsit; căci este argintul lui.

Lev 25.45-46;

22Dacă se ceartă doi oameni, și lovesc pe o femeie însărcinată, și o fac doar să nască înainte de vreme, fără altă nenorocire, să fie pedepsiți cu o gloabă, pusă de bărbatul femeii, și pe care o vor plăti după hotărârea judecătorilor.

Ex 21.30;Deut 22.18-19;

23Dar dacă se întâmplă o nenorocire, vei da viață pentru viață,

24ochi pentru ochi, dinte pentru dinte, mână pentru mână, picior pentru picior,

Lev 24.20;Deut 19.21;Mat 5.38;

25arsură pentru arsură, rană pentru rană, vânătaie pentru vânătaie.

26Dacă un om lovește ochiul robului său, fie bărbat fie femeie, și-l face să-și piardă ochiul, să-i dea drumul, ca despăgubire pentru ochiul lui.

27Și dacă face să cadă un dinte robului său, fie bărbat fie femeie, ca despăgubire pentru dintele lui, să-i dea drumul.

28Dacă un bou va împunge și va omorî pe un bărbat sau pe o femeie, boul să fie ucis cu pietre, carnea să nu i se mănânce, iar stăpânul boului să nu fie pedepsit.

Gen 9.5;

29Dar dacă boul avea obicei mai înainte să împungă, și stăpânul fusese înștiințat de lucrul acesta, și nu l-a închis, boul să fie ucis cu pietre, dacă va ucide un bărbat sau o femeie, și stăpânul lui să fie pedepsit cu moartea.

30Dacă i se pune stăpânului un preț pentru răscumpărarea vieții lui, va plăti tot ce i se va cere.

Ex 21.22;Num 35.31;

31Când boul va împunge pe un băiat sau pe o fată, i se va face după legea aceasta;

32dar dacă boul împunge pe un rob, fie bărbat fie femeie, să se dea trei sicli de argint stăpânului robului, și boul să fie ucis cu pietre.

Zah 11.12-13;Mat 26.15;Filp 2.7;Ex 21.28;

33Dacă un om descoperă o groapă, sau dacă un om sapă o groapă și n-o acoperă, și cade în ea un bou sau un măgar,

34stăpânul gropii să plătească stăpânului lor prețul vitei în argint, iar vita moartă să fie a lui.

35Dacă boul unui om împunge boul unui alt om, și boul acesta moare, vor vinde boul cel viu și prețul lui îl vor împărți; vor împărți și boul mort.

36Dar dacă se știa că boul avea obicei mai înainte să împungă, și stăpânul lui nu l-a închis, stăpânul acesta să dea bou pentru bou, iar boul cel mort să-l ia el.

Legi privitoare la avere.

## 1 5 10 15 20 < 22 > 25 30 35 40

1Dacă un om fură un bou sau o oaie, și-l taie sau îl vinde, să dea cinci boi pentru boul furat și patru oi pentru oaia furată.

2Sam 12.6;Prov 6.31;Luc 19.8;

2Dacă hoțul este prins spărgând, și e lovit și moare, cel ce l-a lovit nu va fi vinovat de omor față de el;

Mat 24.43;Num 35.27;

3dar dacă a răsărit soarele, va fi vinovat de omor față de el. Hoțul trebuie să dea înapoi ce este dator să dea; dacă n-are nimic, să fie vândut rob, ca despăgubire pentru furtul lui;

Ex 21.2;

4dacă ceea ce a furat, fie bou, fie măgar, sau oaie, se găsește încă viu în mâinile lui, să dea îndoit înapoi.

Ex 21.16;Ex 22.1-7;Prov 6.31;

5Dacă cineva face stricăciune într-un ogor sau într-o vie, și își lasă vita să pască pe ogorul altuia, să dea ca despăgubire cel mai bun rod din ogorul și via lui.

6Dacă izbucnește un foc și întâlnește mărăcini în cale, și arde grâul în snopi sau în picioare, sau câmpul, cel ce a pus foc să fie silit să dea o despăgubire deplină.

7Dacă un om dă altuia bani sau unelte spre păstrare, și le fură cineva din casa acestuia din urmă, hoțul trebuie să întoarcă îndoit, dacă va fi găsit.

Ex 22.4;

8Dacă hoțul nu se găsește, stăpânul casei să se înfățișeze înaintea lui Dumnezeu, ca să spună că n-a pus mâna pe avutul aproapelui său.

Ex 21.6;Ex 22.28;

9În orice pricină de înșelăciune cu privire la un bou, un măgar, o oaie, o haină, sau un lucru pierdut, despre care se va zice: "Uite-l!" - pricina amândoror părților să meargă până la Dumnezeu; acela, pe care-l va osândi Dumnezeu, trebuie să întoarcă îndoit aproapelui său.

Deut 25.1;2Cron 19.10;

10Dacă un om dă altuia un măgar, un bou, o oaie, sau un dobitoc, oarecare să i-l păstreze, și dobitocul moare, își strică un mădular, sau e luat cu sila de la el, fără să fi văzut cineva,

11să se facă un jurământ în Numele Domnului între cele două părți; și cel ce a păstrat dobitocul, va mărturisi că n-a pus mâna pe avutul aproapelui său; stăpânul dobitocului va primi jurământul acesta, și celălalt nu va fi dator să i-l înlocuiască.

Evr 6.16;

12Dar dacă dobitocul a fost furat de la el, va fi dator față de stăpânul lui să i-l înlocuiască.

Gen 31.39;

13Dacă dobitocul a fost sfâșiat de fiare sălbatice, îl va aduce ca dovadă, și nu va fi dator să-i înlocuiască dobitocul sfâșiat.

14Dacă un om împrumută altuia o vită, și vita își strică un mădular sau moare în lipsa stăpânului ei, va trebui s-o plătească.

15Dacă stăpânul e de față, nu i-o va plăti. Dacă vita a fost dată cu chirie, prețul chiriei va fi de ajuns.

Necinstirea unei fete.

16Dacă un om înșeală pe o fată nelogodită, și se culcă cu ea, îi va plăti zestrea și o va lua de nevastă.

Deut 22.28-29;

17Dacă tatăl nu vrea să i-o dea, el va plăti în argint prețul zestrei cuvenite fetelor.

Gen 34.12;Deut 22.29;1Sam 18.25;

18Pe vrăjitoare să n-o lași să trăiască.

Lev 19.26-31;Lev 20.27;Deut 18.10-11;1Sam 28.3-9;

19Oricine se culcă cu un dobitoc, să fie pedepsit cu moartea.

Lev 18.23;Lev 20.15;

20Cine aduce jertfe altor dumnezei decât Domnului singur, să fie nimicit cu desăvârșire.

Num 25.2-8;Deut 13.1-15;Deut 17.2-5;

Legi privitoare la asuprirea celor săraci.

21Să nu chinuiești pe străin, și să nu-l asuprești, căci și voi ați fost străini în țara Egiptului.

Ex 23.9;Lev 19.33;Lev 25.35;Deut 10.19;Ier 7.6;Zah 7.10;Mal 3.5;

22Să nu asuprești pe văduvă, nici pe orfan.

Deut 10.18;Deut 24.17;Deut 27.19;Ps 94.6;Isa 1.17-23;Isa 10.2;Ezec 22.7;Zah 7.10;Iac 1.27;

23Dacă-i asuprești, și ei strigă la Mine după ajutor, Eu le voi auzi strigătele;

Deut 15.9;Deut 24.15;Iov 35.9;Luc 18.7;Ex 22.27;Iov 34.28;Ps 18.6;Ps 145.19;Iac 5.4;

24mânia Mea se va aprinde, și vă voi nimici cu sabia; nevestele voastre vor rămâne văduve, și copiii voștri vor rămâne orfani.

Iov 31.23;Ps 69.24;Ps 109.9;Plân 5.3;

25Dacă împrumuți bani vreunuia din poporul Meu, săracului care este cu tine, să nu fii față de el ca un cămătar, și să nu ceri camătă de la el.

Lev 25.35-37;Deut 23.19-20;Neem 5.7;Ps 15.5;Ezec 18.8-17;

26Dacă iei zălog haina aproapelui tău, să i-o dai înapoi înainte de apusul soarelui;

Deut 24.6-17;Iov 22.6;Iov 24.3-9;Prov 20.16;Prov 22.27;Ezec 18.7-16;Amos 2.8;

27căci este singura lui învelitoare, este haina cu care își învelește trupul: cu ce are să se culce? Dacă strigă spre Mine după ajutor, Eu îl voi auzi, căci Eu sunt milostiv.

Ex 22.23;Ex 34.6;2Cron 30.9;Ps 86.15;

Întâii născuți.

28Să nu hulești pe Dumnezeu, și să nu blestemi pe mai marele poporului tău.

Ecl 10.20;Fapt 23.5;Iuda 8;

29Să nu pregeți să-Mi aduci pârga secerișului tău și a culesului viei tale. Să-Mi dai pe întâiul născut din fiii tăi.

Ex 23.16-19;Prov 3.9;Ex 13.2-12;Ex 34.19;

30Să-Mi dai și întâiul născut al vacii tale și al oii tale; să rămână șapte zile cu mama sa, iar în ziua a opta să Mi-l aduci.

Deut 15.19;Lev 22.27;

31Să-Mi fiți niște oameni sfinți. Să nu mâncați carne sfâșiată de fiare pe câmp, ci s-o aruncați la câini.

Ex 19.6;Lev 19.2;Deut 14.21;Lev 22.8;Ezec 4.14;Ezec 44.31;

Legi privitoare la dreptate.

## 1 5 10 15 20 < 23 > 25 30 35 40

1Să nu răspândești zvonuri neadevărate. Să nu te unești cu cel rău, ca să faci o mărturisire mincinoasă pentru el.

Ex 23.7;Lev 19.16;Ps 15.3;Ps 101.5;Prov 10.18;2Sam 19.27 cu 2Sam 16.3;Ex 20.16;Deut 19.16-18;Ps 35.11;Prov 19.5-28;Prov 24.28;1Împ 21.10-13;Mat 26.59-61;Fapt 6.11-13;

2Să nu te iei după mulțime ca să faci rău; și la judecată să nu mărturisești trecând de partea celor mulți, ca să abați dreptatea.

Gen 7.1;Gen 19.4-7;Ex 32.1-2;Ios 24.15;1Sam 15.9;1Împ 19.10;Iov 31.34;Prov 1.10-15;Prov 4.14;Mat 27.24-26;Marc 15.15;Luc 23.23;Fapt 24.27;Fapt 25.9;Ex 23.6-7;Lev 19.15;Deut 1.17;Ps 72.2;

3Să nu părtinești pe sărac la judecată.

4Dacă întâlnești boul vrăjmașului tău sau măgarul lui rătăcit, să i-l aduci acasă.

Deut 22.1;Iov 31.29;Prov 24.17;Prov 25.21;Mat 5.44;Rom 12.20;1Tes 5.15;

5Dacă vezi măgarul vrăjmașului tău căzut sub povara lui, să nu treci pe lângă el, ci să-i ajuți să ia povara de pe măgar.

Deut 22.4;

6La judecată, să nu te atingi de dreptul săracului.

Ex 23.2;Deut 27.19;Iov 31.13-21;Ecl 5.8;Isa 10.1-2;Ier 5.28;Ier 7.6;Amos 5.12;Mal 3.5;

7Ferește-te de o învinuire nedreaptă, și să nu omori pe cel nevinovat și pe cel drept; căci nu voi ierta pe cel vinovat.

Ex 23.1;Lev 19.11;Luc 3.14;Efes 4.25;Deut 27.25;Ps 94.21;Prov 17.15-26;Ier 7.6;Mat 27.4;Ex 34.7;Rom 1.18;

8Să nu primești daruri; căci darurile orbesc pe cei ce au ochii deschiși, și sucesc hotărârile celor drepți.

Deut 16.19;1Sam 8.3;1Sam 12.3;2Cron 19.7;Ps 26.10;Prov 15.27;Prov 17.8-23;Prov 29.4;Isa 1.23;Isa 5.23;Isa 33.15;Ezec 22.12;Amos 5.12;Fapt 24.26;

9Să nu asuprești pe străin; știți ce simte străinul, căci și voi ați fost străini în țara Egiptului.

Ex 22.21;Deut 10.19;Deut 24.14-17;Deut 27.19;Ps 94.6;Ezec 22.7;Mal 3.5;

Dragostea de aproapele.

10Timp de șase ani, să semeni pământul, și să-i strângi rodul.

Lev 25.3-4;

11Dar în al șaptelea, să-i dai răgaz, și să-l lași să se odihnească; din rodul lui să mănânce săracii poporului tău, iar ce va mai rămâne, să mănânce fiarele de pe câmp. Tot așa să faci cu via și măslinii tăi.

12Timp de șase zile, să-ți faci lucrarea. Dar în ziua a șaptea să te odihnești, pentru ca boul și măgarul tău să aibă odihnă, pentru ca fiul roabei tale și străinul să aibă răgaz și să răsufle.

Ex 20.8-9;Deut 5.13;Luc 13.14;

13Să păziți tot ce v-am spus, și să nu rostiți numele altor dumnezei: numele lor să nu se audă ieșind din gura voastră.

Deut 4.9;Ios 22.5;Ps 39.1;Efes 5.15;1Tim 4.16;Num 32.38;Deut 12.3;Ios 23.7;Ps 16.4;Osea 2.17;Zah 13.2;

Păzirea sărbătorilor.

14De trei ori pe an, să prăznuiești sărbători în cinstea Mea.

Ex 34.23;Lev 23.4;Deut 16.16;

15Să ții sărbătoarea azimilor; timp de șapte zile, la vremea hotărâtă, în luna spicelor, să mănânci azimi, cum ți-am poruncit; căci în luna aceasta ai ieșit din Egipt; și să nu vii cu mâinile goale înaintea Mea.

Ex 12.15;Ex 13.6;Ex 34.18;Lev 23.6;Deut 16.8;Ex 34.20;Deut 16.16;

16Să ții sărbătoarea secerișului, a celor dintâi roade din munca ta, din ceea ce vei semăna pe câmp; și să ții sărbătoarea strângerii roadelor, la sfârșitul anului, când vei strânge de pe câmp rodul muncii tale.

Ex 34.22;Lev 23.10;Deut 16.13;

17De trei ori pe an toată partea bărbătească să se înfățișeze înaintea Domnului, Dumnezeu.

Ex 34.23;Deut 16.16;

18Să n-aduci cu pâine dospită sângele jertfei Mele; și grăsimea praznicului Meu să nu rămână toată noaptea până dimineața.

Ex 12.8;Ex 34.25;Lev 2.11;Deut 16.4;

19Să aduci în casa Domnului, Dumnezeului tău, pârga celor dintâi roade ale pământului.

Ex 22.29;Ex 34.26;Lev 23.10-17;Num 18.12-13;Deut 26.10;Nem 10.35;

Dumnezeu izgonește pe Cananiți.

20Iată, Eu trimit un Înger înaintea ta, ca să te ocrotească pe drum, și să te ducă în locul, pe care l-am pregătit.

Ex 14.19;Ex 32.34;Ex 33.2-14;Num 20.16;Ios 5.13;Ios 6.2;Ps 91.11;Isa 63.9;

21Fii cu ochii în patru înaintea Lui, și ascultă glasul Lui; să nu te împotrivești Lui, pentru că nu vă va ierta păcatele, căci Numele Meu este în El.

Num 14.11;Ps 78.40-56;Efes 4.30;Evr 3.10-16;Ex 32.34;Num 14.35;Deut 18.19;Ios 24.19;Ier 5.7;Evr 3.11;1Ioan 5.16;Isa 9.6;Ier 23.6;Ioan 10.30-38;

22Dar dacă vei asculta glasul Lui, și dacă vei face tot ce-ți voi spune, Eu voi fi vrăjmașul vrăjmașilor tăi și potrivnicul potrivnicilor tăi.

Gen 12.3;Deut 30.7;Ier 30.20;

23Îngerul Meu va merge înaintea ta, și te va duce la Amoriți, Hetiți, Fereziți, Canaaniți, Heviți și Iebusiți, și-i voi nimici.

Ex 23.20;Ex 33.2;Ios 24.8-11;

24Să nu te închini înaintea dumnezeilor lor, și să nu le slujești; să nu te iei după popoarele acestea, în purtarea lor, ci să le nimicești cu desăvârșire, și să le dărâmi capiștele.

Ex 20.5;Lev 18.3;Deut 12.30-31;Ex 34.13;Num 33.52;Deut 7.5-25;Deut 12.3;

25Voi să slujiți Domnului, Dumnezeului vostru, și El vă va binecuvânta pâinea și apele, și voi depărta boala din mijlocul tău.

Deut 6.13;Deut 10.12-20;Deut 11.13-14;Deut 13.4;Ios 22.5;Ios 24.14-24;1Sam 7.3;1Sam 12.20-24;Mat 4.10;Deut 7.13;Deut 28.5-8;Ex 15.26;Deut 7.15;

26Nu va fi în țara ta nici femeie care să-și lepede copilul, nici femeie stearpă. Numărul zilelor tale îl voi face să fie deplin.

Deut 7.14;Deut 28.4;Iov 21.10;Mal 3.10-11;Gen 25.8;Gen 35.29;1Cron 23.1;Iov 5.26;Iov 42.17;Ps 55.23;Ps 90.10;

27Voi trimite groaza Mea înaintea ta, voi pune pe fugă pe toate popoarele la care vei ajunge, și voi face ca toți vrăjmașii tăi să dea dosul înaintea ta.

Gen 35.5;Ex 15.14-16;Deut 2.25;Deut 11.25;Ios 2.9-11;1Sam 14.15;2Cron 14.14;Deut 7.23;

28Voi trimite viespile bondărești înaintea ta, și vor izgoni dinaintea ta pe Heviți, Canaaniți și Hetiți.

Deut 7.20;Ios 24.12;

29Nu-i voi izgoni într-un singur an dinaintea ta, pentru ca țara să n-ajungă o pustie și să nu se înmulțească împotriva ta fiarele de pe câmp.

Deut 7.22;

30Ci le voi izgoni încetul cu încetul dinaintea ta, până vei crește la număr și vei putea să intri în stăpânirea țării.

31Îți voi întinde hotarele de la marea Roșie până la marea Filistenilor, și de la pustie până la Râu (Eufrat). Căci voi da în mâinile voastre pe locuitorii țării, și-i vei izgoni dinaintea ta.

Gen 15.18;Num 34.3;Deut 11.24;Ios 1.4;1Împ 4.21-24;Ps 72.8;Ios 21.44;Jud 1.4;Jud 11.21;

32Să nu faci legământ cu ei, nici cu dumnezeii lor.

Ex 34.12-15;Deut 7.2;

33Ei să nu locuiască în țara ta, ca să nu te facă să păcătuiești împotriva Mea; căci atunci ai slujii dumnezeilor lor, și aceasta ar fi o cursă pentru tine."

Ex 34.12;Deut 7.16;Deut 12.30;Ios 23.13;Jud 2.3;1Sam 18.21;Ps 106.36;

Moise pe muntele Sinai.

## 1 5 10 15 20 < 24 > 30 35 40

1Dumnezeu a zis lui Moise: "Suie-te la Domnul, tu și Aaron, Nadab și Abihu, și șaptezeci de bătrâni ai lui Israel, și să vă închinați de departe, aruncându-vă cu fața la pământ.

Ex 28.1;Lev 10.1-2;Ex 1.5;Num 11.16;

2Numai Moise să se apropie de Domnul; ceilalți să nu se apropie și poporul să nu se suie cu el."

Ex 24.13-18;

3Moise a venit și a spus poporului toate cuvintele Domnului și toate legile. Tot poporul a răspuns într-un glas: "Vom face tot ce a zis Domnul."

Ex 24.7;Ex 19.8;Deut 5.27;Gal 3.19-20;

4Moise a scris toate cuvintele Domnului. Apoi s-a sculat dis-de-dimineață, a zidit un altar la poalele muntelui, și a ridicat douăsprezece pietre pentru cele douăsprezece seminții ale lui Israel.

Deut 31.9;Gen 28.18;Gen 31.45;

5A trimis pe niște tineri dintre copiii lui Israel, să aducă Domnului arderi-de-tot, și să junghie tauri ca jertfe de mulțumire.

6Moise a luat jumătate din sânge, și l-a pus în străchini, iar cealaltă jumătate a stropit-o pe altar.

Evr 9.18;

7A luat cartea legământului, și a citit-o în fața poporului. Ei au zis: "Vom face și vom asculta tot ce a zis Domnul."

Evr 9.19;Ex 24.3;

8Moise a luat sângele, și a stropit poporul, zicând: "Iată sângele legământului, pe care l-a făcut Domnul cu voi pe temeiul tuturor acestor cuvinte."

Evr 9.20;Evr 13.20;1Pet 1.2;

Vederea lui Dumnezeu.

9Moise s-a suit împreună cu Aaron, Nadab și Abihu, și cu șaptezeci de bătrâni ai lui Israel.

Ex 24.1;

10Ei au văzut pe Dumnezeul lui Israel; sub picioarele Lui era un fel de lucrare de safir străveziu, întocmai ca cerul în curăția lui.

Gen 32.30;Ex 3.6;Jud 13.22;Isa 6.1-5;Ex 33.20-23;Ioan 1.18;1Tim 6.16;1Ioan 4.12;Ezec 1.26;Ezec 10.1;Apoc 4.3;Mat 17.2;

11El nu Și-a întins mâna împotriva aleșilor copiilor lui Israel. Ei au văzut pe Dumnezeu, și totuși au mâncat și au băut.

Ex 19.21;Gen 16.13;Gen 32.30;Ex 24.10;Ex 33.20;Deut 4.33;Jud 13.22;Gen 31.54;Ex 18.12;1Cor 10.18;

Moise se suie iarăși pe munte.

12Domnul a zis lui Moise: "Suie-te la Mine pe munte, și rămâi acolo. Eu îți voi da niște table de piatră cu Legea și poruncile, pe care le-am scris pentru învățătura lor."

Ex 24.2-18;Ex 31.18;Ex 32.15-16;Deut 5.22;

13Moise s-a sculat, împreună cu Iosua, care-i slujea: și Moise s-a suit pe muntele lui Dumnezeu.

Ex 32.17;Ex 33.11;Ex 24.2;

14El a zis bătrânilor: "Așteptați-ne aici, până ne vom întoarce la voi. Iată, Aaron și Hur vor rămâne cu voi; dacă va avea cineva vreo neînțelegere, să meargă la ei."

15Moise s-a suit pe munte, și norul a acoperit muntele.

Ex 19.9-16;Mat 17.5;

16Slava Domnului s-a așezat pe muntele Sinai, și norul l-a acoperit timp de șase zile. În ziua a șaptea, Domnul a chemat pe Moise din mijlocul norului.

Ex 16.10;Num 14.10;

17Înfățișarea slavei Domnului era ca un foc mistuitor pe vârful muntelui, înaintea copiilor lui Israel.

Ex 3.2;Ex 19.18;Deut 4.36;Evr 12.18-29;

18Moise a intrat în mijlocul norului, și s-a suit pe munte. Moise a rămas pe munte patruzeci de zile și patruzeci de nopți.

Ex 34.28;Deut 9.9;

Porunci pentre facerea cortului.

## 1 5 10 15 20 < 25 > 27 28 29 30 35 40

1Domnul a vorbit lui Moise, și a zis:

2"Vorbește copiilor lui Israel: Să-Mi aducă un dar; să-l primiți pentru Mine de la orice om care-l va da cu tragere de inimă.

Ex 35.5-21;1Cron 29.3-14;Ezra 2.68;Ezra 3.5;Ezra 7.16;Neem 11.2;2Cor 8.12;2Cor 9.7;

3Iată ce veți primi de la ei ca dar: aur, argint și aramă;

4materii vopsite în albastru, purpuriu, cărămiziu, pânză de in subțire și păr de capră;

5piei de berbeci vopsite în roșu și piei de vițel de mare; lemn de salcâm;

6untdelemn pentru sfeșnic, mirodenii pentru untdelemnul ungerii și pentru tămâia mirositoare;

Ex 27.20;Ex 30.23;Ex 30.34;

7pietre de onix și alte pietre pentru efod (umărar) și pieptar.

Ex 28.4-6;Ex 28.15;

8Să-Mi facă un locaș sfânt, și Eu voi locui în mijlocul lor.

Ex 36.1-4;Lev 4.6;Lev 10.4;Lev 21.12;Evr 9.1-2;Ex 29.45;1Împ 6.13;2Cor 6.16;Evr 3.6;Apoc 21.3;

9Să faceți cortul și toate vasele lui după chipul pe care ți-l voi arăta."

Ex 25.40;

Chivotul și capacul ispășirii.

10Să facă un chivot de lemn de salcâm; lungimea lui să fie de două coturi și jumătate, lățimea de un cot și jumătate, și înălțimea de un cot și jumătate.

Ex 37.1;Deut 10.3;Evr 9.4;

11Să-l poleiești cu aur curat, să-l poleiești pe dinăuntru și pe din afară, și să-i faci un chenar de aur de jur împrejur.

12Să torni pentru el patru verigi de aur, și să le pui la cele patru colțuri ale lui: două verigi deoparte și două verigi de cealaltă parte.

13Să faci niște drugi de lemn de salcâm, și să-i poleiești cu aur.

14Să vâri drugii în verigile de pe laturile chivotului, ca să slujească la ducerea chivotului;

15drugii vor rămâne în verigile chivotului, și nu vor fi scoși din ele.

1Împ 8.8;

16Să pui în chivot mărturia, pe care ți-o voi da.

Ex 16.34;Ex 31.18;Deut 10.2-5;Deut 31.26;1Împ 8.9;2Împ 11.12;Evr 9.4;

17Să faci un capac al ispășirii de aur curat; lungimea lui să fie de doi coți și jumătate, și lățimea lui de un cot și jumătate.

Ex 37.6;Rom 3.25;Evr 9.5;

18Să faci doi heruvimi de aur, să-i faci de aur bătut, la cele două capete ale capacului ispășirii;

19să faci un heruvim la un capăt și un heruvim la celălalt capăt; să faceți heruvimii aceștia ieșind din capacul ispășirii la cele două capete ale lui.

20Heruvimii să fie cu aripile întinse pe deasupra, acoperind cu aripile lor capacul ispășirii, și cu fețele întoarse una spre alta; heruvimii să aibă fața întoarsă spre capacul ispășirii.

1Împ 8.7;1Cron 28.18;Evr 9.5;

21Să pui capacul ispășirii pe chivot, și în chivot să pui mărturia, pe care ți-o voi da.

Ex 26.34;Ex 25.16;

22Acolo Mă voi întâlni cu tine; și de la înălțimea capacului ispășirii, dintre cei doi heruvimi așezați pe chivotul mărturiei, îți voi da toate poruncile Mele pentru copiii lui Israel.

Ex 29.42-43;Ex 30.6-36;Lev 16.2;Num 17.4;Num 7.89;1Sam 4.4;2Sam 6.2;2Împ 19.15;Ps 80.1;Ps 90.1;Isa 37.16;

Masa cu pâinile pentru punerea înainte.

23Să faci o masă de lemn de salcâm; lungimea ei să fie de doi coți, lățimea de un cot, și înălțimea de un cot și jumătate.

Ex 37.10;1Împ 7.48;2Cron 4.8;Evr 9.2;

24S-o poleiești cu aur curat, și să-i faci un chenar de aur de jur împrejur.

25Să-i faci împrejur un pervaz de un lat de mână; peste el să pui un chenar de aur de jur împrejur.

26Să faci pentru masă patru verigi de aur, și să pui verigile în cele patru colțuri, care vor fi la cele patru picioare ale ei.

27Verigile să fie lângă pervaz, și în ele se vor vârî drugii ca să ducă masa.

28Drugii să-i faci din lemn de salcâm, și să-i acoperi cu aur; și ei vor sluji la ducerea mesei.

29Să-i faci farfurii, cățui, potire și cești, ca să slujească la jertfele de băutură: să le faci de aur curat.

Ex 37.16;Num 4.7;

30Să pui pe masă pâinile pentru punerea înainte, ca să fie necurmat înaintea Mea.

Lev 24.5-6;

Sfeșnicul.

31Să faci un sfeșnic de aur curat: sfeșnicul acesta să fie făcut de aur bătut: piciorul, fusul, potirașele, gămălioarele și florile lui să fie dintr-o bucată.

Ex 37.17;1Împ 7.49;Zah 4.2;Evr 9.2;Apoc 1.12;Apoc 4.5;

32Din laturile lui să iasă șase brațe; trei brațe ale sfeșnicului dintr-o parte, și trei brațe ale sfeșnicului din cealaltă parte.

33Pe un braț să fie trei potirașe în chip de floare de migdal, cu gămălioarele și florile lor, și pe celălalt braț trei potirașe în chip de floare de migdal, cu gămălioarele și florile lor; tot așa să fie și cele șase brațe care ies din sfeșnic.

34Pe fusul sfeșnicului, să fie patru potirașe în chip de floare cu migdal, cu gămălioarele și florile lor.

35Să fie o gămălioară sub cele două brațe care ies din fusul sfeșnicului, o gămălioară sub alte două brațe, și o gămălioară sub alte două brațe; tot așa să fie și sub cele șase brațe, care ies din sfeșnic.

36Gămălioarele și brațele sfeșnicului să fie dintr-o singură bucată; totul să fie de aur bătut, de aur curat.

37Să faci cele șapte candele, care vor fi puse (Sau: aprinse.) deasupra, așa ca să lumineze în față.

Ex 27.21;Ex 30.8;Lev 24.3-4;2Cron 13.11;Num 8.2;

38Mucările și cenușarele lui să fie de aur curat.

39Se va întrebuința un talant de aur curat pentru facerea sfeșnicului cu toate uneltele lui.

40Vezi să faci după chipul, care ți s-a arătat pe munte.

Ex 26.30;Num 8.4;1Cron 28.11-19;Fapt 7.44;Evr 8.5;

Cortul.

## 1 5 10 15 20 < 26 > 30 35 40

1Cortul să-l faci din zece covoare de in subțire răsucit, și din materii vopsite în albastru, purpuriu și cărămiziu; pe el să faci heruvimi lucrați cu măiestrie.

Ex 36.8;

2Lungimea unui covor să fie de două zeci și opt de coți, iar lățimea unui covor să fie de patru coți; toate covoarele să aibă aceeași măsură.

3Cinci din aceste covoare să fie prinse împreună, iar celelalte cinci covoare să fie de asemenea prinse împreună.

4La marginea covorului cu care se sfârșește cea dintâi împreunare de covoare, să faci niște chiotori albastre; tot așa să faci și la marginea covorului cu care se sfârșește a doua împreunare de covoare.

5La cel dintâi covor să faci cincizeci de chiotori, iar la marginea covorului cu care se sfârșește a doua împreunare de covoare să faci tot cincizeci de chiotori. Chiotorile acestea să se potrivească unele cu altele și să vină față în față.

6Apoi să faci cincizeci de copci de aur, și cu copcile acestea să prinzi covoarele unul de altul, așa încât cortul să alcătuiască un întreg.

7Să mai faci niște covoare de păr de capră, ca să slujească de acoperiș peste cort; să faci unsprezece covoare de acestea.

Ex 36.14;

8Lungimea fiecărui covor să fie de treizeci de coți, și lățimea fiecărui covor să fie de patru coți; toate cele unsprezece covoare să aibă aceeași măsură.

9Pe cinci din aceste covoare să le legi împreună deosebit, și pe celelalte șase deosebit, iar pe al șaselea covor să-l îndoiești în fața cortului.

10Să pui apoi cincizeci de chiotori la marginea covorului cu care se sfârșește cea dintâi împreunare de covoare, și cincizeci de chiotori la marginea covorului cu care se sfârșește a doua împreunare de covoare.

11Să faci cincizeci de copci de aramă, și să pui copcile în chiotori. Să împreuni astfel acoperișul cortului, așa încât să alcătuiască un întreg.

12Fiindcă va mai trece ceva din covoarele acoperișului cortului, jumătate din ce trece dintr-un covor, să acopere partea dinapoi a cortului;

13iar ce mai trece din lungimea celorlalte covoare ale acoperișului cortului, să cadă câte un cot deoparte, și un cot de cealaltă parte, peste cele două laturi ale cortului, așa încât să le acopere.

14Să mai faci apoi pentru acoperișul cortului o învelitoare de piei de berbeci vopsite în roșu, și peste ea o învelitoare de piei de vițel de mare.

Ex 36.19;

15Apoi să faci niște scânduri pentru cort; scândurile acestea să fie de lemn de salcâm, puse în picioare.

16Lungimea fiecărei scânduri să fie de zece coți, și lățimea fiecărei scânduri să fie de un cot și jumătate.

17Fiecare scândură să aibă două urechi unite una cu alta; așa să faci la toate scândurile cortului.

18Să faci douăzeci de scânduri pentru cort, înspre latura de miazăzi.

19Sub cele douăzeci de scânduri, să pui patruzeci de picioare de argint, câte două picioare sub fiecare scândură pentru cele două urechi ale ei.

20Pentru a doua latură a cortului, latura de miază noapte, de asemenea să faci douăzeci de scânduri,

21împreună cu cele patruzeci de picioare de argint ale lor: câte două picioare sub fiecare scândură.

22Pentru fundul cortului, înspre latura de apus, să faci șase scânduri.

23Să mai faci două scânduri pentru unghiurile din fundul cortului;

24să fie câte două la un loc, începând de jos, și bine legate la vârf cu un cerc; amândouă aceste scânduri, care sunt puse în cele două unghiuri, să fie la fel.

25Vor fi astfel opt scânduri, cu picioarele lor de argint, adică șaisprezece picioare, câte două picioare sub fiecare scândură.

26Să faci apoi cinci drugi de lemn de salcâm pentru scândurile uneia din părțile cortului,

27cinci drugi pentru scândurile din a doua parte a cortului, și cinci drugi pentru scândurile din partea din fundul cortului dinspre apus.

28Drugul de la mijloc să ajungă de la un capăt la celălalt al scândurilor.

29Să poleiești scândurile cu aur, și verigile în care vor intra drugii, să le faci de aur, iar drugii să-i poleiești tot cu aur.

30Cortul să-l faci după chipul care ți s-a arătat pe munte.

Ex 25.9-40;Ex 27.8;Fapt 7.44;Evr 8.5;

Cele două perdele.

31Să faci apoi o perdea albastră, purpurie și cărămizie, și de in subțire răsucit; să fie lucrată cu măiestrie, și să aibă pe ea heruvimi.

Ex 36.35;Lev 16.2;2Cron 3.14;Mat 27.51;Evr 9.3;

32S-o prinzi de patru stâlpi de salcâm, poleiți cu aur; stâlpii aceștia să aibă niște cârlige de aur, și să stea pe patru picioare de argint.

33Să atârni perdeaua de copci, și în dosul perdelei să vâri chivotul mărturiei: perdeaua să facă despărțirea între Locul sfânt și Locul prea sfânt.

Ex 25.16;Ex 40.21;Lev 16.2;Evr 9.2-3;

34Să pui capacul ispășirii pe chivotul mărturiei, în Locul prea sfânt.

Ex 25.21;Ex 40.20;Evr 9.5;

35Masa s-o pui dincoace de perdea, și sfeșnicul în fața mesei, în partea dinspre miazăzi a cortului; iar masa s-o pui înspre partea de miază noapte.

Ex 40.22;Evr 9.2;Ex 40.24;

36La intrarea cortului să mai faci o perdea albastră, purpurie și cărămizie, și de in subțire răsucit; aceasta să fie o lucrare de cusătură la gherghef.

Ex 36.37;

37Pentru perdeaua aceasta să faci cinci stâlpi de salcâm și să-i îmbraci cu aur; stâlpii aceștia să aibă cârlige de aur, și să torni pentru ei cinci picioare de aramă.

Ex 36.38;

Altarul pentru arderile de tot.

## 1 5 10 15 20 25 < 27 > 30 35 40

1Altarul să-l faci din lemn de salcâm; lungimea lui să fie de cinci coți, și lățimea lui de cinci coți. Altarul să fie în patru colțuri, și înălțimea lui să fie de cinci coți.

Ex 38.1;Ezec 43.13;

2În cele patru colțuri, să faci niște coarne care să fie dintr-o bucată cu altarul; și să-l acoperi cu aramă.

Num 16.38;

3Să faci pentru altar oale de scos cenușa, lopeți, ligheane, furculițe și tigăi pentru cărbuni; toate uneltele lui să le faci de aramă.

4Să faci altarului un grătar de aramă, în chip de rețea, și să pui patru verigi de aramă la cele patru colțuri ale rețelei.

5Grătarul să-l pui sub streașina altarului, începând de jos, așa că grătarul să vină până la jumătatea altarului.

6Să faci apoi niște drugi pentru altar, drugi de lemn de salcâm, și să-i acoperi cu aramă.

7Să vâri drugii în verigi; și drugii să fie de amândouă părțile altarului, când îl vor purta.

8Să-l faci din scânduri și gol pe dinăuntru. Să fie făcut așa cum ți s-a arătat pe munte.

Ex 25.40;Ex 26.30;

Curtea cortului.

9Curtea cortului s-o faci astfel. Înspre partea de miazăzi, pentru alcătuirea curții, să fie niște pânze de in subțire răsucit, pe o lungime de o sută de coți pentru această întâie latură,

Ex 38.9;

10cu douăzeci de stâlpi, care să stea pe douăzeci de picioare de aramă; cârligele stâlpilor și bețele lor de legătură, să fie de argint.

11Înspre partea de miază noapte să fie de asemenea niște pânze, pe o lungime de o sută de coți, cu douăzeci de stâlpi și cu cele douăzeci de picioare ale lor de aramă; cârligele stâlpilor și bețele lor de legătură, să fie de argint.

12Înspre partea de apus, să fie pentru lățimea curții niște pânze de cincizeci de coți, cu zece stâlpi și cele zece picioare ale lor.

13Înspre partea de răsărit, pe lângă cei cincizeci de coți pentru lățimea curții,

14să mai fie cincisprezece coți de pânză pentru o aripă, cu trei stâlpi și cele trei picioare ale lor,

15și cincisprezece coți de pânză pentru a doua aripă, cu trei stâlpi și cele trei picioare ale lor.

16Pentru poarta curții cortului, să fie o perdea lată de douăzeci de coți, albastră, purpurie și cărămizie, și de in subțire răsucit, lucrată la gherghef, cu patru stâlpi și cele patru picioare ale lor.

17Toți stâlpii curții de jur împrejur să aibă bețe de legătură de argint, cârlige de argint, și picioare de aramă.

18Lungimea curții să fie de o sută de coți, lățimea de cincizeci de coți de fiecare parte, și înălțimea de cinci coți; pânzele să fie de in subțire răsucit, iar picioarele să fie de aramă.

19Toate uneltele rânduite pentru slujba cortului, toți țărușii lui, și toți țărușii curții, să fie de aramă.

Untdelemnul sfânt.

20Să poruncești copiilor lui Israel să-ți aducă pentru sfeșnic untdelemn curat de măsline fără drojdii, ca să ardă în candele necurmat.

Lev 24.2;

21Aaron și fiii săi să-l pregătească în cortul întâlnirii, dincoace de perdeaua care este înaintea chivotului mărturiei, pentru ca să ardă de seara până dimineața înaintea Domnului. Aceasta este o lege veșnică pentru urmașii lor, și pe care copiii lui Israel vor trebui s-o țină.

Ex 26.31-33;Ex 30.8;1Sam 3.3;2Cron 13.11;Ex 28.43;Ex 29.9-28;Lev 3.17;Lev 16.34;Lev 24.9;Num 18.23;Num 19.21;1Sam 30.25;

Îmbrăcămintea preoțească.

## 1 5 10 15 20 25 < 28 > 30 35 40

1Apropie de tine pe fratele tău Aaron și pe fiii săi, și ia-i dintre copiii lui Israel și pune-i deoparte în slujba Mea ca preoți: pe Aaron și pe fiii lui Aaron: Nadab, Abihu, Eleazar și Itamar.

Num 18.7;Evr 5.1-4;

2Fratelui tău Aaron, să-i faci haine sfinte, ca să-i slujească de cinste și podoabă.

Ex 29.5-29;Ex 31.10;Ex 39.1-2;Lev 8.7-30;Num 20.26-28;

3Vorbește cu toți cei destoinici, cărora le-am dat un duh de pricepere, să facă veșmintele lui Aaron, ca să fie sfințit, și să-Mi împlinească slujbă de preot.

Ex 31.6;Ex 36.1;Ex 31.3;Ex 35.30-31;

4Iată veșmintele pe care le vor face: un pieptar, un efod, o mantie, o tunică lucrată la gherghef, o mitră și un brâu. Să facă fratelui tău Aaron și fiilor săi, veșminte sfinte, ca să-Mi împlinească slujba de preot.

Ex 28.15;Ex 28.6;Ex 28.31;Ex 28.39;

5Să întrebuințeze aur, materii vopsite în albastru, în purpuriu, în cărămiziu și subțire.

Efodul și brâul.

6Efodul să-l facă de aur, de fir albastru, purpuriu și cărămiziu, și de in subțire răsucit; să fie lucrat cu măiestrie.

Ex 39.2;

7Să aibă doi umerari uniți cu el; la cele două capete ale lui, să fie legat de ei.

8Brâul să fie de aceeași lucrătură ca efodul și prins pe el; să fie de aur, de fir albastru, purpuriu și cărămiziu, și de in subțire răsucit.

9Să iei apoi două pietre de onix, și să sapi pe ele numele fiilor lui Israel:

10șase din numele lor pe o piatră, și alte șase pe a doua piatră, după șirul nașterilor.

11Pe cele două pietre să sapi numele fiilor lui Israel, cum se face săpătura pe pietre și pe peceți; să le legi într-o ferecătură de aur.

12Amândouă aceste pietre să le pui pe umerarii efodului, ca aducere aminte de fiii lui Israel; și Aaron le va purta numele înaintea Domnului, pe cei doi umeri ai lui, ca aducere aminte de ei.

Ex 28.29;Ex 39.7;Ios 4.7;Zah 6.14;

13Să faci apoi niște ferecături de aur,

14și două lănțișoare de aur curat, pe care să le împletești în chip de sfori; și lanțurile acestea, împletite astfel, să le pui în ferecături.

Pieptarul.

15Să faci apoi pieptarul judecății, lucrat cu măiestrie, să-l faci din aceeași lucrătură ca efodul; să-l faci de aur, de fir albastru, purpuriu și cărămiziu, și de in subțire răsucit.

Ex 39.8;

16Să fie în patru colțuri și îndoit; lungimea lui să fie de o palmă, și lățimea tot de o palmă.

17În el să țeși o țesătură de pietre, și anume patru rânduri de pietre: în rândul întâi, un sardonix, un topaz, și un smarald;

Ex 39.10;

18în al doilea rând, un rubin, un safir, și un diamant;

19în al treilea rând, un opal, un agat, și un ametist;

20în al patrulea rând, un hrisolit, un onix, și un iaspis. Aceste pietre să fie legate în ferecătura lor de aur.

21Să fie douăsprezece, după numele fiilor lui Israel, săpate ca niște peceți, fiecare cu numele uneia din cele douăsprezece seminții. -

22Pentru pieptar să faci niște lănțișoare de aur curat, împletite ca niște sfori.

23Să faci pentru pieptar două verigi de aur, și aceste două verigi de aur să le pui la cele două capete ale pieptarului.

24Cele două lanțuri de aur împletite să le prinzi de cele două verigi de la cele două capete ale pieptarului.

25Iar celelalte două capete ale celor două lanțuri împletite să le prinzi de cele două ferecături, și să le pui peste umerarii efodului, în partea dinainte.

26Să mai faci două verigi de aur, și să le pui la celelalte două capete de jos ale pieptarului, pe marginea dinăuntru care este îndreptată spre efod.

27Și să mai faci alte două verigi de aur, pe care să le pui jos la cei doi umerari ai efodului pe partea dinainte a lui, tocmai acolo unde se îmbucă efodul cu umerarii, deasupra brâului efodului.

28Pieptarul cu verigile lui, să-l lege de verigile efodului cu o sfoară albastră, pentru ca pieptarul să stea țeapăn deasupra brâului efodului, și să nu poată să se miște de pe efod.

29Când va intra Aaron în sfântul locaș, va purta pe inima lui numele fiilor lui Israel, săpate pe pieptarul judecății, ca să păstreze totdeauna aducerea aminte de ei înaintea Domnului. -

Ex 28.12;

30Să pui în pieptarul judecății Urim și Tumim (Adică: lumină și desăvârșire.), care să fie pe inima lui Aaron, când se va înfățișa el înaintea Domnului. Astfel, Aaron va purta necurmat pe inima lui judecata copiilor lui Israel, când se va înfățișa înaintea Domnului.

Lev 8.8;Num 27.21;Deut 33.8;1Sam 28.6;Ezra 2.63;Neem 7.65;

Mantia albastră.

31Mantia de sub efod s-o faci întreagă de materie albastră.

Ex 39.22;

32La mijloc, să aibă o gură pentru intrarea capului; și gura aceasta să aibă de jur împrejur o tivitură țesută, ca gura unei platoșe, ca să nu se rupă.

33Pe margine, de jur împrejurul tiviturii, să pui niște rodii de culoare albastră, purpurie și cărămizie, presărate cu clopoței de aur:

34un clopoțel de aur și o rodie, un clopoțel de aur și o rodie, pe toată marginea mantiei de jur împrejur.

35Aaron se va îmbrăca cu ea ca să facă slujba; când va intra în locașul sfânt înaintea Domnului, și când va ieși din el, se va auzi sunetul clopoțeilor, așa că el nu va muri.

Tabla de aur, tunica, mitra și brâul.

36Să faci și o tablă de aur curat, și să sapi pe ea, cum se sapă pe o pecete: "Sfințenie Domnului."

Ex 39.30;Zah 14.20;

37S-o legi cu o sfoară albastră de mitră, în partea dinainte a mitrei.

38Ea să fie pe fruntea lui Aaron; și Aaron va purta fărădelegile săvârșite de copiii lui Israel când își aduc toate darurile lor sfinte; ea va fi necurmat pe fruntea lui înaintea Domnului, pentru ca ei să fie plăcuți înaintea Lui.

Ex 28.43;Lev 10.17;Lev 22.9;Num 18.1;Isa 53.11;Ezec 4.4-6;Ioan 1.29;Evr 9.28;1Pet 2.24;Lev 1.4;Lev 22.27;Lev 23.11;Isa 56.7;

39Tunica s-o faci de in subțire; să faci o mitră de in subțire, și să faci un brâu lucrat la gherghef.

40Fiilor lui Aaron să le faci tunici, să le faci brâuri, și să le faci scufii, spre cinste și podoabă.

Ex 28.4;Ex 39.27-41;Ezec 44.17-18;

41Să îmbraci cu ele pe fratele tău Aaron, și pe fiii lui împreună cu el. Să-i ungi, să-i închini în slujbă, să-i sfințești, și-Mi vor sluji ca preoți.

Ex 29.7;Ex 30.30;Ex 40.15;Lev 10.7;Ex 29.9;Lev 8;Evr 7.28;

42Fă-le izmene de in, ca să-și acopere goliciunea, de la brâu până la glezne.

Ex 39.28;Lev 6.10;Lev 16.4;Ezec 44.18;

43Aaron și fiii lui le vor purta, când vor intra în cortul întâlnirii, sau când se vor apropia de altar, ca să facă slujba în locașul sfânt; astfel ei nu se vor face vinovați, și nu vor muri. Aceasta este o lege veșnică pentru Aaron și pentru urmașii lui după el.

Ex 20.26;Lev 5.1-17;Lev 20.19-20;Lev 22.9;Num 9.13;Num 18.22;Ex 17.21;Lev 17.7;

Sfințirea preoților.

## 1 5 10 15 20 25 < 29 > 35 40

1Iată ce vei face pentru ca să-i sfințești și să-Mi împlinească slujba de preoți. Ia un vițel și doi berbeci fără cusur.

Lev 8.2;

2Fă, cu făină aleasă de grâu, niște azimi, turte nedospite, frământate cu untdelemn, și plăcinte nedospite, stropite cu untdelemn.

Lev 2.4;Lev 6.20-22;

3Să le pui într-un coș, și să le aduci împreună cu vițelul și cei doi berbeci.

4Să aduci apoi pe Aaron și pe fiii lui la ușa cortului întâlnirii, și să-i speli cu apă.

Ex 40.12;Lev 8.6;Evr 10.22;

5Să iei veșmintele; să îmbraci pe Aaron cu tunica, cu mantia efodului, cu efodul și cu pieptarul, și să-l încingi cu brâul efodului.

Ex 28.2;Lev 8.7;Ex 28.8;

6Să-i pui mitra pe cap, și pe mitră să pui tabla sfințeniei.

Lev 8.9;

7Să iei untdelemnul pentru ungere, să i-l torni pe cap, și să-l ungi.

Ex 28.41;Ex 30.25;Lev 8.12;Lev 10.7;Lev 21.10;Num 35.25;

8Să aduci apoi pe fiii lui, și să-i îmbraci cu tunicile.

Lev 8.13;

9Să încingi pe Aaron și pe fiii lui cu un brâu, și să pui scufiile pe capetele fiilor lui Aaron. Preoția va fi a lor printr-o lege veșnică. Astfel să închini pe Aaron și pe fiii lui în slujba Mea.

Num 18.7;Ex 28.41;Lev 8.22;Evr 7.28;

10Să aduci vițelul înaintea cortului întâlnirii, și Aaron și fiii lui să-și pună mâinile pe capul vițelului.

Lev 1.4;Lev 8.14;

11Să junghii vițelul înaintea Domnului, la ușa cortului întâlnirii.

12Să iei cu degetul tău din sângele vițelului, să pui pe coarnele altarului, iar celălalt sânge să-l verși la picioarele altarului.

Lev 8.15;Ex 27.2;Ex 30.2;

13Să iei toată grăsimea care acoperă măruntaiele și prapurul ficatului, cei doi rărunchi cu grăsimea care-i acoperă, și să le arzi pe altar.

Lev 3.3;

14Dar carnea vițelului, pielea și balega lui să le arzi în foc, afară din tabără: aceasta este o jertfă pentru păcat.

Lev 4.11-21;Evr 13.11;

15Să iei pe unul din cei doi berbeci; și Aaron și fiii lui să-și pună mâinile pe capul berbecului.

Lev 8.18;Lev 1.4-9;

16Să junghii berbecul; să-i iei sângele, și să-l stropești pe altar de jur împrejur.

17Apoi să tai berbecul în bucăți, și să-i speli măruntaiele și picioarele, și să le pui lângă celelalte bucăți și lângă capul lui.

18Berbecul să-l arzi de tot pe altar; aceasta este o ardere-de-tot pentru Domnul, este o jertfă mistuită de foc, de un miros plăcut Domnului.

Gen 8.21;

19Să iei apoi pe celălalt berbec; și Aaron și fiii lui să-și pună mâinile pe capul berbecului.

Ex 29.3;Lev 8.22;

20Să junghii berbecul; să iei din sângele lui, să pui pe vârful urechii drepte a lui Aaron și pe vârful urechii drepte a fiilor lui, pe degetul cel mare al mâinii lor drepte și pe degetul cel mare al piciorului lor drept, iar celălalt sânge să-l stropești pe altar de jur împrejur.

21Să iei din sângele de pe altar și din untdelemnul pentru ungere, și să stropești pe Aaron și veșmintele lui, pe fiii lui și veșmintele lor. Astfel vor fi închinați, Aaron și veșmintele lui, fiii și veșmintele lor în slujba Domnului.

Ex 30.25-31;Lev 8.30;Ex 29.1;Evr 9.22;

22Să iei apoi grăsimea berbecului, coada, grăsimea care acoperă măruntaiele, prapurul ficatului, cei doi rărunchi cu grăsimea care-i acoperă și spata dreaptă, căci acesta este un berbec de închinare în slujba Domnului;

23din coș să iei din azimile, puse înaintea Domnului, o turtă de pâine, o turtă cu untdelemn și o plăcintă.

Lev 8.26;

24Toate acestea să le pui în mâinile lui Aaron și în mâinile fiilor lui, și să le legeni într-o parte și într-alta, ca un dar legănat înaintea Domnului.

Lev 7.30;

25Să le iei apoi din mâinile lor, și să le arzi pe altar, deasupra arderii-de-tot; aceasta este o jertfă mistuită de foc înaintea Domnului, de un miros plăcut Domnului.

Lev 8.28;

26Să iei și pieptul berbecului care va sluji la închinarea lui Aaron în slujba Domnului, și să-l legeni într-o parte și în alta, ca un dar legănat înaintea Domnului: aceasta va fi partea ta.

Lev 8.29;Ps 99.6;

27Să sfințești pieptul legănat și spata ridicată din berbecul care va sluji la închinarea lui Aaron și a fiilor lui în slujba Domnului, pieptul legănându-l într-o parte și într-alta, spata înfățișând-o înaintea Domnului prin ridicare.

Lev 7.31-34;Num 18.11-18;Deut 18.3;

28Ele vor fi ale lui Aaron și ale fiilor lui, printr-o lege veșnică, pe care o vor ține copiii lui Israel; căci este o jertfă adusă prin ridicare; și, în jertfele de mulțumire ale copiilor lui Israel, jertfa adusă prin ridicare va fi a Domnului.

Lev 10.15;Lev 7.34;

29Veșmintele sfinte ale lui Aaron vor fi după el ale fiilor lui, care le vor pune când vor fi unși și când vor fi închinați în slujbă.

Num 20.26-28;Num 18.8;Num 35.25;

30Vor fi purtate timp de șapte zile de acela din fiii lui, care îi va urma în slujba preoției, și care va intra în cortul întâlnirii, ca să facă slujba în sfântul locaș.

Lev 8.35;Lev 9.1-8;Num 20.28;

31Să iei apoi berbecul pentru închinarea în slujba Domnului, și să pui să-i fiarbă carnea într-un loc sfânt.

Lev 8.31;

32Aaron și fiii lui să mănânce, la ușa cortului întâlnirii, carnea berbecului și pâinea din coș.

Mat 12.4;

33Să mănânce astfel tot ce a slujit la facerea ispășirii, ca să fie închinați în slujbă și sfințiți; nimeni altul să nu mănânce din ele, căci sunt lucruri sfinte.

Lev 10.14-17;Lev 22.10;

34Dacă va rămâne ceva din carnea întrebuințată pentru închinarea în slujbă și din pâine până dimineața, să arzi în foc ce va rămâne; să nu se mănânce, căci este un lucru sfânt.

Lev 8.32;

35Să urmezi, cu privire la Aaron și la fiii lui, toate poruncile, pe care ți le-am dat. În șapte zile să-i închini în slujbă.

Ex 40.12;Lev 8.33-35;

36În fiecare zi să mai aduci un vițel ca jertfă pentru păcat, pentru ispășire; să curățești altarul, făcând ispășirea aceasta, și să-l ungi ca să-l sfințești.

Evr 10.11;Ex 30.26-29;Ex 40.10;

37Timp de șapte zile, să faci ispășire pentru altar, și să-l sfințești; și astfel altarul va fi prea sfânt, și oricine se va atinge de altar, va fi sfințit.

Ex 40.10;Ex 30.29;Mat 23.19;

Jertfa necurmată.

38Iată ce să jertfești pe altar: doi miei de un an, în fiecare zi, necurmat.

Num 28.3;1Cron 16.40;2Cron 2.4;2Cron 13.11;2Cron 31.3;Ezra 3.3;Dan 9.27;Dan 12.11;

39Un miel să-l jertfești dimineața, iar celălalt miel seara.

2Împ 16.15;Ezec 46.13-15;

40Împreună cu cel dintâi miel, să aduci a zecea parte dintr-o efă de floare de făină, frământată într-un sfert de hin (O măsură = cam trei litri.) de untdelemn de măsline fără drojdii, și o jertfă de băutură de un sfert de hin de vin.

41Pe al doilea miel să-l jertfești seara, și să aduci împreună cu el o jertfă de mâncare și o jertfă de băutură ca cele de dimineață; aceasta este o jertfă mistuită de foc, de un miros plăcut Domnului.

1Împ 18.29-36;2Împ 16.15;Ezra 9.4-5;Ps 141.2;Dan 9.21;

42Aceasta este arderea de tot necurmată, care va fi adusă de urmașii voștri, la ușa cortului întâlnirii, înaintea Domnului; acolo Mă voi întâlni cu voi, și îți voi vorbi.

Ex 29.38;Ex 30.8;Num 28.6;Dan 8.11-13;Ex 25.22;Ex 30.6-36;Num 17.4;

43Acolo Mă voi întâlni cu copiii lui Israel, și locul acela va fi sfințit de slava Mea.

Ex 40.34;1Împ 8.11;2Cron 5.14;2Cron 7.1-3;Ezec 43.5;Hag 2.7-9;Mal 3.1;

44Voi sfinți cortul întâlnirii și altarul; voi sfinți pe Aaron și pe fiii lui, ca să fie în slujba Mea ca preoți.

Lev 21.15;Lev 22.9-16;

45Eu voi locui în mijlocul copiilor lui Israel, și voi fi Dumnezeul lor.

Ex 25.8;Lev 26.12;Zah 2.10;Ioan 14.17-23;2Cor 6.16;Apoc 21.3;

46Ei vor cunoaște că Eu sunt Domnul Dumnezeul lor, care i-am scos din țara Egiptului, ca să locuiesc în mijlocul lor. Eu sunt Domnul, Dumnezeul lor.

Ex 20.2;

Altarul tămâierii.

## 1 5 10 15 20 25 < 30 > 32 33 34 35 40

1Să faci apoi un altar pentru arderea tămâiei, și anume să-l faci din lemn de salcâm.

Ex 37.25;Ex 40.5;Ex 30.7-10;Lev 4.7-18;Apoc 8.3;

2Lungimea lui să fie de un cot, iar lățimea tot de un cot; să fie în patru colțuri, și înălțimea lui să fie de doi coți. Coarnele altarului să fie dintr-o bucată cu el.

3Să-i poleiești cu aur curat, atât partea de sus, cât și păreții lui de jur împrejur și coarnele; și să-i faci o cunună de aur de jur împrejur.

4Dedesubtul cununii să-i faci două verigi de aur de amândouă laturile, în cele două unghiuri, pentru punerea drugilor, care vor sluji la ducerea lui.

5Drugii să-i faci din lemn de salcâm, și să-i poleiești cu aur.

6Să așezi altarul în fața perdelei dinăuntru, care este înaintea chivotului mărturiei, în fața capacului ispășirii, care este deasupra mărturiei, și unde Mă voi întâlni cu tine.

Ex 25.21-22;

7Aaron va arde pe el tămâie mirositoare; va arde tămâie în fiecare dimineață, când va pregăti candelele;

Ex 30.34;1Sam 2.28;1Cron 23.13;Luc 1.9;Ex 27.21;

8va arde și seara când va așeza candelele. Astfel se va arde necurmat din partea voastră tămâie înaintea Domnului din neam în neam.

9Să nu aduceți pe altar altfel de tămâie, nici ardere de tot, nici jertfă de mâncare, și să nu turnați pe el nici o jertfă de băutură.

Lev 10.1;

10Numai odată pe fie care an, Aaron va face ispășire pe coarnele altarului. Ispășirea aceasta o va face odată pe an cu sângele dobitocului adus ca jertfă pentru ispășirea păcatului, printre urmașii voștri. Acesta va fi un lucru prea sfânt înaintea Domnului."

Lev 16.18;Lev 23.27;

Darurile pentru locaș.

11Domnul a vorbit lui Moise, și a zis:

12"Când vei socoti pe copiii lui Israel și le vei face numărătoarea, fiecare din ei să dea Domnului un dar în bani, pentru răscumpărarea sufletului lui, ca să nu fie loviți de nici o urgie, cu prilejul acestei numărători.

Ex 38.25;Num 1.2-5;Num 26.2;2Sam 24.2;Num 31.50;Iov 33.24;Iov 36.18;Ps 49.7;Mat 20.28;Marc 10.45;1Tim 2.6;1Pet 1.18-19;2Sam 24.15;

13Iată ce vor da toți cei ce vor fi cuprinși în numărătoarea aceasta: o jumătate de siclu, după siclul sfântului locaș, care este de douăzeci de ghere; o jumătate de siclu va fi darul ridicat pentru Domnul.

Mat 17.24;Lev 27.25;Num 3.47;Ezec 45.12;Ex 38.26;

14Orice om cuprins în numărătoare, de la vârsta de douăzeci de ani în sus, va plăti darul ridicat pentru Domnul.

15Bogatul să nu plătească mai mult, și săracul să nu plătească mai puțin de o jumătate de siclu, ca dar ridicat pentru Domnul, pentru răscumpărarea sufletelor.

Iov 34.19;Prov 22.2;Efes 6.9;Col 3.25;Ex 30.12;

16Să ridici de la copiii lui Israel argintul pentru răscumpărare, și să-l întrebuințezi pentru slujba cortului întâlnirii; aceasta va fi pentru copiii lui Israel o aducere aminte înaintea Domnului pentru răscumpărarea sufletelor lor."

Ex 18.25;Num 16.40;

Ligheanul de aramă.

17Domnul a vorbit lui Moise, și a zis:

18"Să faci un lighean de aramă, cu piciorul lui de aramă, pentru spălat; să-l așezi între cortul întâlnirii și altar, și să torni apă în el,

Ex 38.8;1Împ 7.38;Ex 40.7-30;

19ca să-și spele în el Aaron și fiii lui mâinile și picioarele.

Ex 40.31-32;Ps 26.6;Isa 52.11;Ioan 13.10;Evr 10.22;

20Când vor intra în cortul întâlnirii, se vor spăla cu apa aceasta, ca să nu moară; și se vor spăla și când se vor apropia de altar, ca să facă slujba și ca să aducă Domnului jertfe arse de foc.

21Își vor spăla mâinile și picioarele ca să nu moară. Aceasta va fi o lege necurmată pentru Aaron, pentru fiii lui și pentru urmașii lor."

Ex 28.43;

Untdelemn sfânt și tămâia.

22Domnul a vorbit lui Moise, și a zis:

23"Ia din cele mai bune mirodenii, cinci sute de sicli de smirnă foarte curată, jumătate, adică două sute cincizeci de sicli, de scorțișoară mirositoare, două sute cincizeci de sicli de trestie mirositoare,

Cânt 4.14;Ezec 27.22;Ps 45.8;Prov 7.17;Cânt 4.14;Ier 6.20;

24cinci sute de sicli de casia, după siclul sfântului locaș, și un hin de untdelemn de măslin.

Ps 45.8;Ex 29.40;

25Cu ele să faci un untdelemn pentru ungerea sfântă, o amestecătură mirositoare, făcută după meșteșugul făcătorului de mir; acesta va fi untdelemnul pentru ungerea sfântă.

Ex 37.29;Num 35.25;Ps 89.20;Ps 133.2;

26Cu el să ungi cortul întâlnirii și chivotul mărturiei,

Ex 40.9;Lev 8.10;Num 7.1;

27masa și toate uneltele ei, sfeșnicul și uneltele lui, altarul tămâierii,

28altarul arderilor de tot cu toate uneltele lui și ligheanul cu piciorul lui.

29Să sfințești aceste lucruri, și ele vor fi prea sfinte; oricine se va atinge de ele, va fi sfințit.

Ex 29.37;

30Să ungi de asemenea pe Aaron și pe fiii lui, și să-i sfințești, ca să fie în slujba Mea ca preoți.

Ex 29.7;Lev 8.12-30;

31Să vorbești copiilor lui Israel, și să le spui: "Acesta Îmi va fi untdelemnul pentru ungerea sfântă, printre urmașii voștri.

32Să nu se ungă cu el trupul nici unui om, și să nu faceți un alt untdelemn ca el după aceeași întocmire; el este sfânt, și voi să-l priviți ca sfânt.

Ex 30.25-37;

33Oricine va face un untdelemn ca el, sau va unge cu el pe altul, va fi nimicit din poporul lui."

Ex 30.38;Gen 17.14;Ex 12.15;Lev 7.20-21;

34Domnul a zis lui Moise: "Ia mirodenii, stacte, onice mirositoare, halvan, și tămâie curată, în aceeași măsură.

Ex 25.6;Ex 37.29;

35Cu ele să faci tămâie, o amestecătură mirositoare, alcătuită după meșteșugul făcătorului de mir; să fie sărată, curată și sfântă.

Ex 30.25;

36S-o pisezi mărunt, și s-o pui înaintea mărturiei, în cortul întâlnirii, unde Mă voi întâlni cu tine. Acesta va fi pentru voi un lucru prea sfânt.

Ex 29.42;Lev 16.2;Ex 30.32;Ex 29.37;Lev 2.3;

37Tămâie ca aceasta, în aceeași întocmire, să nu vă faceți, ci s-o priviți ca sfântă, și păstrată pentru Domnul.

Ex 30.32;

38Oricine va face tămâie ca ea, ca s-o miroase, va fi nimicit din poporul lui."

Ex 30.33;

Rânduirea meșterilor.

## 1 5 10 15 20 25 < 31 > 35 40

1Domnul a vorbit lui Moise, și a zis:

2"Să știi că am ales pe Bețaleel, fiul lui Uri, fiul lui Hur, din seminția lui Iuda.

Ex 35.30;Ex 36.1;1Cron 2.20;

3L-am umplut cu Duhul lui Dumnezeu, i-am dat un duh de înțelepciune, pricepere, și știință pentru tot felul de lucrări,

Ex 35.31;1Împ 7.14;

4i-am dat putere să născocească tot felul de lucrări meșteșugite, să lucreze în aur, în argint și în aramă,

5să sape în pietre și să le lege, să lucreze în lemn, și să facă tot felul de lucrări.

6Și iată că i-am dat ca ajutor pe Oholiab, fiul lui Ahisamac, din seminția lui Dan. Am dat pricepere în mintea tuturor celor ce sunt iscusiți, ca să facă tot ce ți-am poruncit:

Ex 35.34;Ex 28.3;Ex 35.10-35;Ex 36.1;

7cortul întâlnirii, chivotul mărturiei, capacul ispășirii care va fi deasupra lui, și toate uneltele cortului;

Ex 36.8;Ex 37.1;Ex 37.6;

8masa cu uneltele ei, sfeșnicul de aur curat cu toate uneltele lui, altarul tămâierii;

Ex 37.10;Ex 37.17;

9altarul arderilor de tot cu toate uneltele lui, ligheanul cu piciorul lui;

Ex 38.1;Ex 38.8;

10veșmintele pentru slujbă, veșmintele sfinte ale preotului Aaron, veșmintele fiilor lui pentru slujbele preoțești;

Ex 39.1-41;Num 4.5;

11untdelemnul pentru ungere, și tămâia mirositoare pentru sfântul locaș. Le vor face după toate poruncile, pe care ți le-am dat."

Ex 30.25-31;Ex 37.29;Ex 30.34;Ex 37.29;

Ținerea Sabatului.

12Domnul a vorbit lui Moise, și a zis:

13"Vorbește copiilor lui Israel, și spune-le: "Să nu care cumva să nu țineți sabatele Mele, căci acesta va fi între Mine și voi, și urmașii voștri, un semn după care se va cunoaște că Eu sunt Domnul, care vă sfințesc.

Lev 19.3-30;Lev 26.2;Ezec 20.12-20;Ezec 44.24;

14Să țineți Sabatul, căci el va fi pentru voi ceva sfânt. Cine îl va călca, va fi pedepsit cu moartea; cine va face vreo lucrare în ziua aceasta, va fi nimicit din mijlocul poporului său.

Ex 20.8;Deut 5.12;Ezec 20.12;Ex 35.2;Num 15.35;

15Să lucrezi șase zile; dar a șaptea este Sabatul, ziua de odihnă, închinată Domnului. Cine va face vreo lucrare în ziua Sabatului, va fi pedepsit cu moartea.

Ex 20.9;Gen 2.2;Ex 16.23;Ex 20.10;

16Copiii lui Israel să păzească Sabatul, prăznuindu-l, ei și urmașii lor, ca un legământ necurmat.

17Aceasta va fi între Mine și copiii lui Israel un semn veșnic; căci în șase zile a făcut Domnul cerurile și pământul, iar în ziua a șaptea S-a odihnit și a răsuflat."

Ex 31.13;Ezec 20.12-20;Gen 1.31;Gen 2.2;

Tablele legii.

18Când a isprăvit Domnul de vorbit cu Moise pe muntele Sinai, i-a dat cele două table ale mărturiei, table de piatră, scrise cu degetul lui Dumnezeu.

Ex 24.12;Ex 32.15-16;Ex 34.28-29;Deut 4.13;Deut 5.22;Deut 9.10-11;2Cor 3.3;

Vițelul de aur.

## 1 5 10 15 20 25 30 < 32 > 35 40

1Poporul, văzând că Moise zăbovește să se pogoare de pe munte, s-a strâns în jurul lui Aaron, și i-a zis: "Haide! fă-ne un dumnezeu care să meargă înaintea noastră; căci Moise, omul acela care ne-a scos din țara Egiptului, nu știm ce s-a făcut."

Ex 24.18;Deut 9.9;Fapt 7.40;Ex 13.21;

2Aaron le-a răspuns: "Scoateți cerceii de aur din urechile nevestelor, fiilor și fiicelor voastre, și aduceți-i la mine."

Jud 8.24-27;

3Și toți și-au scos cerceii de aur din urechi, și i-au adus lui Aaron.

4El i-a luat din mâinile lor, a bătut aurul cu dalta, și a făcut un vițel turnat. Și ei au zis: "Israele! iată dumnezeul tău, care te-a scos din țara Egiptului."

Ex 20.23;Deut 9.16;Jud 17.3-4;1Împ 12.28;Neem 9.18;Ps 106.19;Isa 46.6;Fapt 7.41;Rom 1.23;

5Când a văzut Aaron lucrul acesta, a zidit un altar înaintea lui, și a strigat: "Mâine, va fi o sărbătoare în cinstea Domnului!"

Lev 23.2-4.21-37;2Împ 10.29;2Cron 30.5;

6A doua zi, s-au sculat dis-de-dimineață, și au adus arderi de tot și jertfe de mulțumire. Poporul a șezut de a mâncat și a băut; apoi s-au sculat să joace.

1Cor 10.7;

Mânia lui Dumnezeu.

7Domnul a zis lui Moise: "Scoală și pogoară-te; căci poporul tău, pe care l-ai scos din țara Egiptului, s-a stricat.

Ex 32.1;Ex 33.1;Deut 9.12;Dan 9.24;Gen 6.11-12;Deut 4.16;Deut 32.5;Jud 2.19;Osea 9.9;

8Foarte curând s-au abătut de la calea, pe care le-o poruncisem Eu; și-au făcut un vițel turnat, s-au închinat până la pământ înaintea lui, i-au adus jertfe, și au zis: "Israele! iată dumnezeul tău, care te-a scos din țara Egiptului!"

Ex 20.3-4.23;Deut 9.16;1Împ 12.28;

9Domnul a zis lui Moise: "Văd că poporul acesta este un popor încăpățânat.

Ex 38.3-5;Ex 34.9;Deut 9.6-13;Deut 31.27;2Cron 30.8;Isa 48.4;Fapt 7.51;

10Acum, lasă-Mă; mânia Mea are să se aprindă împotriva lor: și-i voi mistui; dar pe tine te voi face strămoșul unui neam mare."

Deut 9.14-19;Ex 22.24;Num 14.12;

11Moise s-a rugat Domnului, Dumnezeului său, și a zis: "Pentru ce să se aprindă, Doamne, mânia Ta împotriva poporului Tău, pe care l-ai scos din țara Egiptului cu mare putere și cu mână tare?

Deut 9.18-29;Ps 74.1-2;Ps 106.23;

12Pentru ce să zică Egiptenii: "Spre nenorocirea lor i-a scos, ca să-i omoare prin munți, și ca să-i șteargă de pe fața pământului?" Întoarce-Te din iuțeala mâniei Tale și lasă-Te de răul acesta, pe care vrei să-l faci poporului Tău.

Num 14.13;Deut 9.28;Deut 32.27;Ex 32.14;

13Adu-ți aminte de Avraam, de Isaac și de Israel, robii Tăi, cărora le-ai spus, jurându-Te pe Tine însuți: "Voi înmulți sămânța voastră ca stelele cerului, voi da urmașilor voștri toată țara aceasta, de care am vorbit, și ei o vor stăpâni în veac."

Gen 22.16;Evr 6.13;Gen 12.7;Gen 13.15;Gen 15.7-18;Gen 26.4;Gen 28.13;Gen 35.11-12;

14Și Domnul S-a lăsat de răul, pe care spusese că vrea să-l facă poporului Său.

Deut 32.26;2Sam 24.16;1Cron 21.15;Ps 106.45;Ier 18.8;Ier 26.13-19;Ioel 2.13;Iona 3.10;Iona 4.2;

Mânia lui Moise.

15Moise s-a întors și s-a pogorât de pe munte, cu cele două table ale mărturiei în mână. Tablele erau scrise pe amândouă părțile, pe o parte și pe alta.

Deut 9.15;

16Tablele erau lucrarea lui Dumnezeu, și scrisul era scrisul lui Dumnezeu, săpat pe table.

Ex 31.18;

17Iosua a auzit glasul poporului, care scotea strigăte, și a zis lui Moise: "În tabără este un strigăt de război!"

18Moise a răspuns: "Strigătul aceasta nu-i nici strigăt de biruitori, nici strigăt de biruiți; ce aud eu, este glasul unor oameni care cântă!"

19Și, pe când se apropia de tabără, a văzut vițelul și jocurile. Moise s-a aprins de mânie, a aruncat tablele din mână, și le-a sfărâmat de piciorul muntelui.

Deut 9.16-17;

20A luat vițelul, pe care-l făcuseră ei, și l-a ars în foc; l-a prefăcut în cenușă, a presărat cenușa pe fața apei, și a dat-o copiilor lui Israel s-o bea.

Deut 9.21;

21Moise a zis lui Aaron: "Ce ți-a făcut poporul acesta, de ai adus asupra lui un păcat atât de mare?"

Gen 20.9;Gen 26.10;

22Aaron a răspuns: "Să nu se aprindă de mânie domnul meu! Tu singur știi că poporul acesta este pornit la rău.

Ex 14.11;Ex 15.24;Ex 16.2-28;Ex 17.2-4;

23Ei mi-au zis: "Fă-ne un dumnezeu, care să meargă înaintea noastră; căci Moise, omul acela care ne-a scos din țara Egiptului, nu știm ce s-a făcut!"

Ex 32.1;

24Eu le-am zis: "Cine are aur, să-l scoată!" Și mi l-au dat; l-am aruncat în foc, și din el a ieșit vițelul acesta."

Ex 32.4;

Măcelul.

25Moise a văzut că poporul era fără frâu, căci Aaron îl făcuse să fie fără frâu, spre batjocura vrăjmașilor săi; -

2Cron 28.19;

26s-a așezat la ușa taberei, și a zis: "Cine este pentru Domnul, să vină la mine!" Și toți copiii lui Levi s-au strâns la el.

27El le-a zis: "Așa vorbește Domnul, Dumnezeul lui Israel: "Fiecare din voi să se încingă cu sabia; mergeți și străbateți tabăra de la o poartă la alta, și fiecare să omoare pe fratele, pe prietenul și pe ruda sa."

Num 25.5;Deut 33.9;

28Copiii lui Levi au făcut după porunca lui Moise; și aproape trei mii de oameni au pierit în ziua aceea din popor.

29Moise a zis: "Predați-vă azi în slujba Domnului, chiar cu jertfa fiului și fratelui vostru, pentru ca binecuvântarea Lui să vină astăzi peste voi!"

Num 25.11-13;Deut 13.6-11;Deut 33.9-10;1Sam 15.18-22;Prov 21.3;Zah 13.3;Mat 10.37;

Moise se roagă pentru popor.

30A doua zi, Moise a zis poporului: "Ați făcut un păcat foarte mare. Am să mă sui acum la Domnul: poate că voi căpăta iertare pentru păcatul vostru."

1Sam 12.20-23;Luc 15.18;2Sam 16.12;Amos 5.15;Num 25.13;

31Moise s-a întors la Domnul, și a zis: "Ah! poporul acesta a făcut un păcat foarte mare! Și-au făcut un dumnezeu de aur.

Deut 9.18;Ex 20.2;

32Iartă-le acum păcatul! Dacă nu, atunci, șterge-mă din cartea Ta, pe care ai scris-o!"

Ps 69.28;Rom 9.3;Ps 56.8;Ps 139.16;Dan 12.1;Filip 4.3;Apoc 3.5;Apoc 13.8;Apoc 17.8;Apoc 20.12-15;Apoc 21.27;Apoc 22.19;

33Domnul a zis lui Moise: "Pe cel ce a păcătuit împotriva Mea, pe acela îl voi șterge din cartea Mea.

Lev 23.30;Exec 18.4;

34Du-te dar, și du poporul unde ți-am spus. Iată, Îngerul Meu va merge înaintea ta, dar în ziua răzbunării Mele, îi voi pedepsi pentru păcatul lor!"

Ex 33.2;Num 20.16;Deut 32.35;Amos 3.14;Rom 2.5-6;

35Domnul a lovit cu urgie poporul, pentru că făcuse vițelul făurit de Aaron.

2Sam 12.9;Fapt 7.41;

Moise se roagă pentru poporul amărât.

## 1 5 10 15 20 25 30 < 33 > 35 40

1Domnul a zis lui Moise: "Du-te, și pornește de aici cu poporul, pe care l-ai scos din țara Egiptului; suie-te în țara, pe care am jurat că o voi da lui Avraam, lui Isaac și lui Iacov, zicând: "Seminței tale o voi da!"

Ex 32.7;Gen 12.7;Ex 32.13;

2Voi trimite înaintea ta un înger, și voi izgoni pe Canaaniți, Amoriți, Hetiți, Fereziți, Heviți și Iebusiți.

Ex 32.34;Ex 34.11;Deut 7.22;Ios 24.11;

3Suie-te în țara aceasta unde curge lapte și miere. Dar Eu nu Mă voi sui în mijlocul tău, ca să nu te prăpădesc pe drum, căci ești un popor încăpățânat."

Ex 3.8;Ex 33.15-17;Ex 32.9;Ex 34.9;Deut 9.6-13;Ex 23.21;Ex 32.10;Num 16.21-45;

4Când a auzit poporul aceste triste cuvinte, toți s-au întristat; și nimeni nu și-a pus podoabele pe el.

Num 14.1-39;Lev 10.6;2Sam 19.24;1Împ 21.27;2Împ 19.1;Ezra 9.3;Est 4.1-4;Iov 1.20;Iov 2.12;Isa 32.11;Ezec 24.17-23;Ezec 26.16;

5Și Domnul a zis lui Moise: "Spune copiilor și lui Israel: "Voi sunteți un popor încăpățânat; numai o clipă dacă M-aș sui în mijlocul tău, te-aș prăpădi. Aruncă-ți acum podoabele de pe tine, și voi vedea ce-ți voi face."

Ex 33.3;Num 16.45-46;Deut 8.2;Ps 139.23;

6Copiii lui Israel și-au scos de pe ei podoabele, și au plecat de la muntele Horeb.

Moise mergând la cort.

7Moise a luat cortul lui și l-a întins afară din tabără, la o depărtare oare care; l-a numit cortul întâlnirii. Și toți cei ce întrebau pe Domnul, se duceau la cortul întâlnirii, care era afară din tabără.

Ex 29.42-43;Deut 4.29;2Sam 21.1;

8Când se ducea Moise la cort, tot poporul se scula în picioare; fiecare stătea la ușa cortului său, și urmărea cu ochii pe Moise, până intra el în cort.

Num 16.27;

9Și când intra Moise în cort, stâlpul de nor se pogora și se oprea la ușa cortului, și Domnul vorbea cu Moise.

Ex 25.22;Ex 31.18;Ps 99.7;

10Tot poporul vedea stâlpul de nor oprindu-se la ușa cortului; tot poporul se scula și se arunca cu fața la pământ la ușa cortului lui.

Ex 4.31;

11Domnul vorbea cu Moise față în față, cum vorbește un om cu prietenul lui. Apoi Moise se întorcea în tabără, dar tânărul lui slujitor, Iosua, fiul lui Nun, nu ieșea deloc din mijlocul cortului.

Gen 32.30;Num 12.8;Deut 34.10;

Moise cere să vadă slava lui Dumnezeu.

12Moise a zis Domnului: "Iată, Tu îmi zici: "Du pe poporul acesta!" Și nu-mi arăți pe cine vei trimite cu mine. Însă, Tu ai zis: "Eu te cunosc pe nume, și ai căpătat trecere înaintea Mea!"

Ex 32.34;Ex 33.17;Gen 18.19;Ps 1.6;Ier 1.5;Ioan 10.14-15;2Tim 2.19;

13Acum, dacă am căpătat trecere înaintea Ta, arată-mi căile Tale; atunci Te voi cunoaște, și voi avea trecere înaintea Ta. Și gândește-Te că neamul aceasta este poporul Tău!"

Ex 34.9;Ps 25.4;Ps 27.11;Ps 86.11;Ps 119.33;Deut 9.26-29;Ioel 2.17;

14Domnul a răspuns: "Voi merge Eu însumi cu tine, și îți voi da odihnă."

Ex 13.21;Ex 40.34-38;Isa 63.9;Deut 3.20;Ios 21.44;Ios 22.4;Ios 23.1;Ps 95.11;

15Moise i-a zis: "Dacă nu mergi Tu însuți cu noi, nu ne lăsa să plecăm de aici.

Ex 33.3;Ex 34.9;

16Cum se va ști că am căpătat trecere înaintea Ta, eu și poporul Tău? Oare nu când vei merge Tu cu noi, și când prin aceasta vom fi deosebiți, eu și poporul Tău, de toate popoarele de pe fața pământului?"

Num 14.14;Ex 34.10;Deut 4.7-34;2Sam 7.23;1Împ 8.53;Ps 147.20;

17Domnul a zis lui Moise: "Voi face și ceea ce-mi ceri acum, căci ai căpătat trecere înaintea Mea, și te cunosc pe nume!"

Gen 19.21;Iac 5.16;Ex 33.16;

18Moise a zis: "Arată-mi slava Ta!"

Ex 33.20;1Tim 6.16;

19Domnul a răspuns: "Voi face să treacă pe dinaintea ta toată frumusețea Mea, și voi chema Numele Domnului înaintea ta; Eu Mă îndur de cine vreau să Mă îndur, și am milă de cine vreau să am milă!"

Ex 34.5-7;Ier 31.14;Rom 9.15-18;

20Domnul a zis: "Fața nu vei putea să Mi-o vezi, căci nu poate omul să Mă vadă și să trăiască!"

Gen 32.30;Deut 5.24;Jud 6.22;Jud 13.22;Isa 6.5;Apoc 1.16-17;Ex 24.10;

21Domnul a zis: "Iată un loc lângă Mine; vei sta pe stâncă.

22Și când va trece slava Mea, te voi pune în crăpătura stâncii, și te voi acoperi cu mâna Mea, până voi trece.

Isa 2.21;Ps 91.1-4;

23Iar când Îmi voi trage mâna la o parte de la tine, Mă vei vedea pe dinapoi; dar Fața Mea nu se poate vedea."

Ex 33.20;Ioan 1.18;

Noile table.

## 1 5 10 15 20 25 30 < 34 > 40

1Domnul a zis lui Moise: "Taie două table de piatră ca cele dintâi, și Eu voi scrie pe ele cuvintele care erau pe tablele dintâi pe care le-ai sfărâmat.

Ex 32.16-19;Deut 10.1;Ex 34.28;Deut 10.2-4;

2Fii gata dis-de-dimineață și suie-te de dimineață pe muntele Sinai; să stai acolo înaintea Mea, pe vârful muntelui.

Ex 19.20;Ex 24.12;

3Nimeni să nu se suie cu tine, și nimeni să nu se arate pe tot muntele; și nici boi, nici oi să nu pască pe lângă muntele acesta."

Ex 19.12-21;

4Moise a tăiat două table de piatră ca și cele dintâi; s-a sculat dis-de-dimineață, și s-a suit pe muntele Sinai, după cum îi poruncise Domnul; și a luat în mână cele două table de piatră.

5Domnul S-a pogorât într-un nor, a stat acolo lângă el, și a rostit Numele Domnului.

Ex 33.19;Num 14.17;

6Și Domnul a trecut pe dinaintea lui, și a strigat: "Domnul, Dumnezeu este un Dumnezeu plin de îndurare și milostiv, încet la mânie, plin de bunătate și credincioșie,

Num 14.18;2Cron 30.9;Neem 9.17;Ps 86.15;Ps 103.8;Ps 111.4;Ps 112.4;Ps 116.5;Ps 145.8;Ioel 2.13;Ps 31.19;Rom 2.4;Ps 57.10;Ps 108.4;

7care Își ține dragostea până în mii de neamuri de oameni, iartă fărădelegea, răzvrătirea și păcatul, dar nu socotește pe cel vinovat drept nevinovat, și pedepsește fărădelegea părinților în copii și în copiii copiilor lor până la al treilea și al patrulea neam!"

Ex 20.6;Deut 5.10;Ps 86.15;Ier 32.18;Dan 9.4;Ps 103.3;Ps 30.4;Dan 9.9;Efes 4.32;1Ioan 1.9;Ex 23.7-21;Ios 24.19;Iov 10.14;Mic 6.11;Nah 1.3;

Înnoirea legământului.

8Îndată Moise s-a plecat până la pământ și s-a închinat.

Ex 4.31;

9El a zis: "Doamne, dacă am căpătat trecere înaintea Ta, Te rog să mergi în mijlocul nostru, Doamne; poporul acesta este în adevăr un popor încăpățânat, dar iartă-ne fărădelegile și păcatele noastre, și ia-ne în stăpânirea Ta!"

Ex 33.15-16;Ex 33.3;Deut 32.9;Ps 28.9;Ps 33.12;Ps 78.62;Ps 94.14;Ier 10.16;Zah 2.12;

10Domnul a răspuns: "Iată, Eu fac un legământ. Voi face, în fața întregului popor, minuni care n-au avut loc în nici o țară și la nici un neam; tot poporul care este în jurul tău, va vedea lucrarea Domnului, și prin tine voi face lucruri înfricoșate.

Deut 5.2;Deut 29.12-14;Deut 4.32;2Sam 7.23;Ps 77.14;Ps 78.12;Ps 147.20;Deut 10.21;Ps 145.6;Isa 64.3;

11Ia seama la ceea ce-ți poruncesc azi. Iată, voi izgoni dinaintea ta pe Amoriți, Canaaniți, Hetiți, Fereziți, Heviți și Iebusiți.

Deut 5.32;Deut 6.3-25;Deut 12.28-32;Deut 28.1;Ex 33.2;

12Să nu cumva să faci legământ cu locuitorii țării unde ai să intri, ca să nu fie o cursă pentru tine, dacă vor locui în mijlocul tău.

Ex 23.32;Deut 7.2;Jude 2.2;Ex 23.33;

13Dimpotrivă să le dărâmați altarele, să le sfărâmați stâlpii idolești și să le trântiți la pământ idolii.

Ex 23.24;Deut 12.3;Jud 2.2;Deut 7.5;Deut 12.2;Jud 6.25;2Împ 18.4;2Împ 23.14;2Cron 31.1;2Cron 34.3-4;

14Să nu te închini înaintea unui alt dumnezeu; căci Domnul se numește gelos, este un Dumnezeu gelos.

Ex 20.3-5;Isa 9.6;Isa 57.15;Ex 20.5;

15Ferește-te să faci legământ cu locuitorii țării, ca nu cumva, curvind înaintea dumnezeilor lor, și, aducându-le jertfe, să te poftească și pe tine, și să mănânci din jertfele lor,

Ex 34.12;Deut 31.16;Jud 2.17;Ier 3.9;Ezec 6.9;Num 25.2;1Cor 10.27;Ps 106.28;1Cor 8.4-10;

16ca nu cumva să iei din fetele lor neveste fiilor tăi, și astfel, fetele lor, curvind înaintea dumnezeilor lor, să târască și pe fiii tăi să curvească înaintea dumnezeilor lor.

Deut 7.3;1Împ 11.2;Ezra 9.2;Neem 13.25;Num 25.1-2;1Împ 11.4;

17Să nu-ți faci un dumnezeu turnat.

Ex 32.8;Lev 19.4;

Sărbătorile.

18"Să ții sărbătoarea azimilor: timp de șapte zile, la vremea hotărâtă, în luna spicelor, să mănânci azimi, cum ți-am poruncit, căci în luna spicelor ai ieșit din Egipt.

Ex 12.15;Ex 23.15;Ex 13.4;

19Orice întâi născut este al Meu, chiar orice întâi născut de parte bărbătească din turmele de vaci sau de oi.

Ex 13.2-12;Ex 22.29;Ezec 44.30;Luc 2.23;

20Să răscumperi cu un miel pe întâiul născut al măgăriței; iar dacă nu-l răscumperi, să-i frângi gâtul. Să răscumperi pe orice întâi născut al fiilor tăi; și să nu te înfățișezi cu mâinile goale înaintea Mea.

Ex 13.13;Num 18.15;Ex 23.15;Deut 16.16;1Sam 9.7-8;2Sam 24.24;

21Șase zile să lucrezi, iar în ziua a șaptea să te odihnești; să te odihnești, chiar în vremea aratului și seceratului.

Ex 20.9;Ex 23.12;Ex 35.2;Deut 5.12-13;Luc 13.14;

22Să ții sărbătoarea săptămânilor, a celor dintâi roade din secerișul grâului, și sărbătoarea strângerii roadelor la sfârșitul anului.

Ex 23.16;Deut 16.10-13;

23De trei ori pe an, toți cei de parte bărbătească să se înfățișeze înaintea Domnului Dumnezeu, Dumnezeul lui Israel.

Ex 23.14-17;Deut 16.16;

24Căci voi izgoni neamurile dinaintea ta, și-ți voi întinde hotarele; și nimeni nu-ți va pofti țara, în timpul când te vei sui de trei ori pe an, ca să te înfățișezi înaintea Domnului, Dumnezeului tău.

Ex 33.2;Lev 18.24;Deut 7.1;Ps 78.55;Ps 80.8;Deut 12.20;Deut 19.8;Gen 35.5;2Cron 17.10;Prov 16.7;Fapt 18.10;

25Să n-aduci cu pâine dospită sângele dobitocului jertfit în cinstea Mea; și carnea din jertfa praznicului Paștelor să nu fie ținută în timpul nopții până dimineața.

Ex 23.18;Ex 12.10;

26Să aduci în casa Domnului, Dumnezeului tău, pârga celor dintâi roade ale pământului. Iedul să nu-l fierbi în laptele mamei lui."

Ex 23.19;Deut 26.2-10;Ex 23.19;Deut 14.21;

27Domnul a zis lui Moise: "Scrie-ți cuvintele acestea, căci pe temeiul acestor cuvinte închei legământ cu tine și cu Israel!"

Ex 34.10;Deut 4.13;Deut 31.9;

28Moise a stat acolo cu Domnul patruzeci de zile și patruzeci de nopți. N-a mâncat deloc pâine, și n-a băut deloc apă. Și Domnul a scris pe table cuvintele legământului, cele zece porunci.

Ex 24.18;Deut 9.9-18;Ex 34.1;Ex 31.18;Ex 32.16;Deut 4.13;Deut 10.2-4;

Slava lui Moise.

29Moise s-a pogorât de pe muntele Sinai, cu cele două table ale mărturiei în mână. Când se pogora de pe munte, nu știa că pielea feței lui strălucea, pentru că vorbise cu Domnul.

Ex 32.15;Mat 17.2;2Cor 3.7-13;

30Aaron și toți copiii lui Israel s-au uitat la Moise, și iată că pielea feței lui strălucea; și se temeau să se apropie de el.

31Moise i-a chemat; Aaron și toți fruntașii adunării s-au întors la el, și el le-a vorbit.

32După aceea, toți copiii lui Israel s-au apropiat, și el le-a dat toate poruncile, pe care le primise de la Domnul, pe muntele Sinai.

Ex 24.3;

33Când a încetat să le vorbească, și-a pus o maramă pe față.

2Cor 3.13;

34Când intra Moise înaintea Domnului, ca să-I vorbească, își scotea marama până ce ieșea; iar când ieșea, spunea copiilor lui Israel ce i se poruncise.

2Cor 3.16;

35Copiii lui Israel se uitau la fața lui Moise, și vedeau că pielea feței lui strălucea; și Moise își punea iarăși marama pe față până ce intra ca să vorbească cu Domnul.

Sabatul.

## 1 5 10 15 20 25 30 < 35 > 37 38 39 40

1Moise a strâns toată adunarea copiilor lui Israel, și le-a zis: "Iată lucrurile, pe care a poruncit Domnul să le faceți.

Ex 34.32;

2Șase zile să lucrați, dar ziua a șaptea să vă fie sfântă; acesta este Sabatul, ziua de odihnă, închinată Domnului. Cine va face vreo lucrare în ziua aceea, să fie pedepsit cu moartea.

Ex 20.9;Ex 31.14-15;Lev 23.3;Num 15.32;Deut 5.12;Luc 13.14;

3Să n-aprinzi foc, în nici una din locuințele voastre, în ziua Sabatului."

Ex 16.23;

Darurile pentru facerea cortului.

4Moise a vorbit întregii adunări a copiilor lui Israel, și a zis: "Iată ce a poruncit Domnul.

Ex 25.1-2;

5Luați din ce aveți și aduceți un prinos Domnului. - Fiecare să aducă prinos Domnului ce-l lasă inima: aur, argint, și aramă;

Ex 25.2;

6materii vopsite în albastru, în purpuriu, în cărămiziu, in subțire și păr de capră;

7piei de berbeci vopsite în roșu și piei de vițel de mare; lemn de salcâm,

8untdelemn pentru sfeșnic, mirodenii pentru untdelemnul ungerii și pentru tămâia mirositoare;

Ex 25.6;

9pietre de onix și alte pietre pentru împodobirea efodului și a pieptarului.

10Toți cei iscusiți dintre voi să vină și să facă tot ce a poruncit Domnul:

Ex 31.6;

11locașul, cortul și acoperișul lui, copcile, scândurile, drugii, stâlpii și picioarele lui;

Ex 26.1;

12chivotul și drugii lui, capacul ispășirii și perdeaua dinăuntru pentru acoperirea chivotului;

Ex 25.10,etc;

13masa și drugii ei, cu toate uneltele ei, și pâinile pentru punerea înaintea Domnului;

Ex 25.23;Ex 25.30;Lev 24.5-6;

14sfeșnicul cu uneltele lui, candelele lui, și untdelemnul pentru sfeșnic;

Ex 25.31;Ex 30.1;

15altarul pentru tămâie și drugii lui, untdelemnul pentru ungere și tămâia mirositoare, și perdeaua ușii de afară de la intrarea cortului;

Ex 30.23;Ex 30.34;

16altarul pentru arderile de tot, grătarul lui de aramă, drugii lui, și toate uneltele lui, ligheanul cu piciorul lui,

Ex 27.1;

17pânzele curții, stâlpii ei, picioarele ei, și perdeaua de la poarta curții;

Ex 27.9;

18țărușii cortului, țărușii curții, și funiile lor;

19veșmintele preoțești pentru slujba sfântului locaș, veșmintele sfinte ale preotului Aaron, și veșmintele fiilor lui pentru slujbele preoțești."

Ex 31.10;Ex 39.1-41;Num 4.5-6,etc;

20Toată adunarea copiilor lui Israel a ieșit dinaintea lui Moise.

21Toți cei cu tragere de inimă și bunăvoință au venit și au adus un prinos Domnului pentru lucrarea cortului întâlnirii, pentru toată slujba lui, și pentru veșmintele sfinte.

Ex 35.5-29;Ex 25.2;Ex 36.2;1Cron 28.2-9;1Cron 29.9;Ezra 7.27;2Cron 8.12;2Cron 9.7;

22Au venit îndată bărbații și femeile, toți cei cu tragere de inimă, și au adus belciuge de nas, inele, cercei, brățări, salbe și tot felul de lucruri de aur; fiecare a adus prinosul de aur, pe care-l închinase Domnului.

23Toți cei ce aveau ștofe (materii) vopsite în albastru, în purpuriu, în cărămiziu, in subțire și păr de capră, piei de berbeci vopsite în roșu, și piei de vițel de mare, le-au adus.

1Cron 29.8;

24Toți cei ce puteau aduce prin ridicare un prinos de argint și de aramă, au adus prinosul Domnului. Toți cei ce aveau lemn de salcâm bun pentru lucrările rânduite pentru slujbă, l-au adus.

25Toate femeile iscusite au tors cu mâinile lor, și au adus lucrul lor, și anume: tort vopsit în albastru, în purpuriu, în cărămiziu și in subțire.

Ex 28.3;Ex 31.6;Ex 36.1;2Împ 23.7;Prov 31.19-24;

26Toate femeile cu tragere de inimă și iscusite au tors păr de capră.

27Fruntașii poporului au adus pietre de onix și alte pietre pentru efod și pieptar;

1Cron 29.6;Ezra 2.68;

28mirodenii și untdelemn, pentru sfeșnic, pentru untdelemnul ungerii și pentru tămâia mirositoare.

Ex 30.23;

29Toți copiii lui Israel, bărbați și femei, pe care-i trăgea inima să ajute la lucrul poruncit de Domnul prin Moise, au adus Domnului daruri de bună voie.

Ex 35.21;1Cron 29.9;

Chemarea meșterilor.

30Moise a zis copiilor lui Israel: "Să știți că Domnul a ales pe Bețaleel, fiul lui Uri, fiul lui Hur, din seminția lui Iuda.

Ex 31.2;

31L-a umplut cu Duhul lui Dumnezeu, duh de înțelepciune, pricepere, și știință, pentru tot felul de lucrări.

32I-a dat putere să născocească planuri, să lucreze în aur, în argint și în aramă,

33să sape în pietre și să le lege, să lucreze lemnul cu meșteșug, și să facă tot felul de lucrări meșteșugite.

34I-a dat și darul să învețe pe alții, atât lui cât și lui Oholiab, fiul lui Ahisamac, din seminția lui Dan.

Ex 31.6;

35I-a umplut cu pricepere, ca să facă toate lucrările de săpătură în piatră, de cioplitură meșteșugită, de lucrat la gherghef și de țesut materii vopsite în albastru, în purpuriu, în cărămiziu și in subțire, să facă tot felul de lucrări și născociri de planuri.

Ex 35.31;Ex 31.3-6;1Împ 7.14;2Cron 2.14;Isa 28.26;

Dărnicia poporului.

## 1 5 10 15 20 25 30 < 36 > 40

1Bețaleel, Oholiab, și toți bărbații iscusiți în care pusese Domnul înțelepciune și pricepere, ca să știe să facă lucrările rânduite pentru slujba sfântului locaș, au făcut totul după cum poruncise Domnul.

Ex 28.3;Ex 31.6;Ex 35.10-35;Ex 25.8;

2Moise a chemat pe Bețaleel, Oholiab, și pe toți bărbații iscusiți în mintea cărora pusese Domnul pricepere, și anume pe toți cei cu tragere de inimă la lucrul acesta ca să-l facă.

Ex 35.21-26;1Cron 29.5;

3Ei au luat dinaintea lui Moise toate prinoasele, pe care le aduseseră copiii lui Israel ca să facă lucrările rânduite pentru slujba sfântului locaș. Chiar și după ce se începuse lucrarea, tot se mai aduceau lui Moise, în fiecare dimineață, daruri de bună voie.

Ex 35.27;

4Atunci toți bărbații iscusiți, prinși la toate lucrările sfântului locaș, și-au lăsat fiecare lucrul pe care-l făceau,

5și au venit de au spus lui Moise: "Poporul aduce mult mai mult decât trebuie pentru facerea lucrărilor, pe care a poruncit Domnul să le facem."

2Cor 8.2-3;

6Moise a pus să strige în tabără că nimeni, fie bărbat fie femeie, să nu mai aducă daruri pentru sfântul locaș. Au oprit astfel pe popor să mai aducă daruri.

7Materialul adus era de ajuns pentru toate lucrările care trebuiau făcute, ba încă mai și trecea.

Clădirea cortului.

8Toți bărbații iscusiți și lucrătorii au făcut cortul din zece covoare de in subțire și răsucit din fir albastru, purpuriu și cărămiziu; pe ele au țesut heruvimi lucrați cu măiestrie.

Ex 26.1;

9Lungimea unui covor era de douăzeci și opt de coți; iar lățimea unui covor era de patru coți. Toate covoarele aveau aceeași măsură.

10Cinci din aceste covoare au fost prinse la un loc; celelalte cinci de asemenea au fost prinse la un loc.

11Au făcut chiotori albastre la marginea covorului cu care se sfârșea cea dintâi împreunare; tot așa au făcut și la marginea covorului cu care se sfârșea a doua împreunare de covoare.

12Au făcut cincizeci de chiotori la cel dintâi covor, și cincizeci de chioturi la marginea covorului cu care se sfârșea a doua împreunare de covoare; chiotorile acestea erau una în fața alteia.

Ex 26.5;

13Au făcut cincizeci de copci de aur, și au prins covoarele unul de altul cu copcile, așa încât cortul alcătuia un întreg.

14Au făcut niște covoare din păr de capră, ca să slujească de acoperiș pentru cort: unsprezece covoare de acestea au făcut.

Ex 26.7;

15Lungimea unui covor era de treizeci de coți, și lățimea unui covor era de patru coți: cele unsprezece covoare aveau aceeași măsură.

16Au prins împreună deoparte cinci din aceste covoare, iar pe celelalte șase de altă parte.

17Au făcut cincizeci de chiotori la marginea covorului cu care se sfârșea o împreunare de covoare, și cincizeci de chioturi la marginea covorului cu care se sfârșea a doua împreunare de covoare.

18Au mai făcut și cincizeci de copci de aramă, cu care să se împreune acoperișul cortului, ca să alcătuiască un întreg.

19Au făcut pentru acoperișul cortului o învelitoare de piei de berbeci vopsite în roșu, și o învelitoare de piei de vițel de mare, care trebuia pusă pe deasupra.

Ex 26.14;

20Scândurile pentru cort, le-au făcut din lemn de salcâm, așezate în picioare.

Ex 26.15;

21Lungimea unei scânduri era de zece coți, și lățimea unei scânduri era de un cot și jumătate.

22Fiecare scândură avea două urechi, unite una cu alta; tot așa au făcut la toate scândurile cortului.

23Au făcut douăzeci de scânduri pentru cort, înspre partea de miază-zi.

24Au pus patruzeci de picioare de argint sub cele douăzeci de scânduri, câte două picioare sub fiecare scândură, pentru cele două urechi ale ei.

25Au făcut apoi douăzeci de scânduri pentru a doua latură a cortului, latura dinspre miazănoapte,

26cu cele patruzeci de picioare de argint ale lor, câte două picioare sub fiecare scândură.

27Au făcut apoi șase scânduri pentru fundul cortului, înspre apus.

28Au făcut două scânduri pentru cele două unghiuri ale cortului în partea din fund;

29acestea erau făcute din două bucăți, începând de la partea de jos, și bine legate la vârf printr-un cerc; la fel au făcut pentru amândouă scândurile din cele două unghiuri.

30Erau astfel opt scânduri, cu picioarele lor de argint, adică șaisprezece picioare, câte două picioare sub fiecare scândură.

31Au făcut cinci drugi din lemn de salcâm pentru scândurile uneia din laturile cortului,

Ex 26.26;

32cinci drugi pentru scândurile celei de a doua laturi a cortului, și cinci drugi pentru scândurile laturii cortului din fundul dinspre apus;

33drugul de la mijloc l-au făcut așa ca să treacă prin mijlocul scândurilor, de la un capăt la celălalt.

34Au poleit scândurile cu aur, și verigile lor de aur le-au făcut așa ca să se poată petrece drugii prin ele; și drugii i-au poleit cu aur.

Cele două perdele.

35Perdeaua dinăuntru au făcut-o de fir albastru, purpuriu și cărămiziu, și de in subțire răsucit; au lucrat-o cu măiestrie; și au făcut heruvimi pe ea.

Ex 26.31;

36Au făcut patru stâlpi de salcâm pentru ea, și i-au poleit cu aur; cârligele lor erau de aur, și au turnat pentru stâlpii aceștia patru picioare de argint.

37Pentru ușa cortului au făcut o perdea de fir albastru, purpuriu și cărămiziu, și de in subțire răsucit; aceasta era o lucrare făcută la gherghef.

Ex 26.36;

38Au făcut cei cinci stâlpi ai ei cu cârligele lor, iar căpătâiele și bețele lor de legătură le-au poleit cu aur; cele cinci picioare ale lor erau de aramă.

Facerea chivotului.

## 1 5 10 15 20 25 30 35 < 37 > 40

1Apoi Bețaleel a făcut chivotul din lemn de salcâm; lungimea lui era de doi coți și jumătate, lățimea de un cot și jumătate și înălțimea tot de un cot și jumătate.

Ex 25.10;

2L-a poleit cu aur curat pe dinăuntru și pe din afară, și i-a făcut un chenar de jur împrejur.

3A turnat pentru el patru verigi de aur, pe care le-a pus la cele patru colțuri ale lui: două verigi de o parte și două verigi de cealaltă parte.

4A făcut niște drugi de lemn de salcâm, și i-a poleit cu aur.

5A vârât drugii în verigile de la cele două laturi ale chivotului, ca să ducă chivotul.

6A făcut și capacul ispășirii de aur curat; lungimea lui era de doi coți și jumătate, și lățimea de un cot și jumătate.

Ex 25.17;

7A făcut doi heruvimi de aur bătut, la cele două capete ale capacului ispășirii;

8un heruvim la un capăt, și un heruvim la celălalt capăt; heruvimii i-a făcut pe capacul ispășirii la cele două capete ale lui.

9Heruvimii erau cu aripile întinse deasupra, acoperind capacul ispășirii cu aripile lor, și uitându-se unul la altul. Heruvimii stăteau cu fața întoarsă spre capacul ispășirii.

Facerea mesei.

10A făcut masa din lemn de salcâm; lungimea ei era de doi coți, lățimea de un cot și înălțimea de un cot și jumătate.

Ex 25.23;

11A poleit-o cu aur curat, și i-a făcut un chenar de jur împrejur.

12I-a făcut împrejur un pervaz de un lat de mână, pe care a făcut un chenar de jur împrejur.

13A turnat pentru masă patru verigi de aur, și a pus verigile în cele patru colțuri, care erau la cele patru picioare ale ei.

14Verigile erau lângă pervaz, și în ele erau vârâți drugii pentru ducerea mesei.

15A făcut drugii de lemn de salcâm, și i-a poleit cu aur; ei slujeau la ducerea mesei.

16A făcut apoi uneltele, care trebuiau puse pe masă, farfuriile, cățuile, potirele, și ceștile ei, care slujeau la jertfele de băutură; le-a făcut de aur curat.

Ex 25.29;

Facerea sfeșnicului.

17A făcut sfeșnicul de aur curat; a făcut sfeșnicul de aur curat, bătut; piciorul, fusul, potirașele, gămălioarele, și florile lui erau dintr-o bucată cu el.

Ex 25.31;Zah 4;Ap 1.12-20;Ap 4.5;

18Din amândouă părțile lui ieșeau șase brațe: trei brațe dintr-o latură, și trei brațe din cealaltă latură.

19Pe un braț erau trei potirașe în chip de floare de migdal, cu gămălioarele și florile lor, și pe un alt braț alte trei potirașe în chip de floare de migdal, cu gămălioarele și florile lor; așa era la toate cele șase brațe, care ieșeau din sfeșnic.

20Pe fusul sfeșnicului erau patru potirașe în chip de floare de migdal, cu gămălioarele și florile lor.

21Era o gămălioară sub două brațe care ieșeau din sfeșnic, o gămălioară sub alte două brațe, și o gămălioară sub alte două brațe; așa era la toate cele șase brațe care ieșeau din sfeșnic.

22Gămălioarele și brațele sfeșnicului erau dintr-o bucată cu el, bătut în întregime dintr-o bucată de aur curat.

23A făcut apoi cele șapte candele ale lui, mucările și cenușarele lui, toate de aur curat.

24A întrebuințat un talant de aur curat pentru facerea sfeșnicului cu toate uneltele lui.

Altarul pentru tămâie.

25Apoi a făcut altarul pentru tămâie din lemn de salcâm; lungimea lui era de un cot, și lățimea de un cot; era în patru muchii, și înălțimea lui era de doi coți. Coarnele erau dintr-o bucată cu el.

Ex 30.1;Ap 8.3-4;

26L-a poleit cu aur curat, atât partea de sus cât și laturile de jur împrejur și coarnele. Și i-a făcut o cunună de jur împrejur.

27Sub cunună a făcut două verigi de aur, pe care le-a pus în cele două unghiuri din cele două laturi, ca să se vâre în ele drugii, care slujeau la ducerea lui.

28A făcut niște drugi din lemn de salcâm, și i-a poleit cu aur.

29A făcut untdelemnul pentru ungerea sfântă, și tămâia mirositoare, curată, alcătuită după meșteșugul făcătorului de mir.

Ex 30.23-34;

Altarul pentru arderile de tot și ligheanul de aramă.

## 1 5 10 15 20 25 30 35 < 38 > 40

1A făcut altarul pentru arderile de tot din lemn de salcâm; lungimea lui era de cinci coți, și lățimea de cinci coți; era în patru muchii, și înălțimea lui era de trei coți.

Ex 27.1;

2La cele patru colțuri i-a făcut niște coarne dintr-o bucată cu el, și l-a poleit cu aramă.

3A făcut toate uneltele altarului: oalele pentru cenușă, lopețile, ligheanele, furculițele și tigăile pentru cărbuni; toate uneltele acestea le-a făcut de aramă.

4A făcut pentru altar un grătar de aramă, ca o rețea, pe care a pus-o sub pervazul altarului, începând de jos, așa că venea până la jumătatea altarului.

5A turnat apoi patru verigi, pe care le-a pus în cele patru colțuri ale grătarului de aramă, ca să vâre drugii în ele.

6A făcut drugii din lemn de salcâm, și i-a poleit cu aramă.

7A vârât drugii în verigile de pe laturile altarului ca să-l ducă. L-a făcut din scânduri, gol pe dinăuntru.

8A făcut ligheanul de aramă, cu piciorul lui de aramă, din oglinzile femeilor, care slujeau la ușa cortului întâlnirii.

Ex 30.18;

Facerea curții.

9Apoi a făcut curtea. Înspre partea de miazăzi, pentru curte, erau niște pânze de in subțire răsucit, pe o lungime de o sută de coți,

Ex 27.9;

10cu douăzeci de stâlpi așezați pe douăzeci de picioare de aramă; cârligele stâlpilor și bețele lor de legătură erau de argint.

11Înspre partea de miazănoapte, erau o sută de coți de pânză, cu douăzeci de stâlpi și cu cele douăzeci de picioare de aramă ale lor; cârligele stâlpilor și bețele lor de legătură erau de argint.

12Înspre partea de sus, erau cinci zeci de coți de pânză, cu zece stâlpi și cele zece picioare ale lor; cârligele stâlpilor și bețele lor de legătură erau de argint.

13Înspre partea de răsărit, pe cei cincizeci de coți lățime, erau:

14pentru o aripă, cincisprezece coți de pânză, cu trei stâlpi și cele trei picioare ale lor,

15și pentru a doua aripă, care era în fața ei, de cealaltă parte a porții curții, cincisprezece coți de pânză cu trei stâlpi și cele trei picioare ale lor.

16Toate pânzele de jur împrejurul curții erau de in subțire răsucit.

17Picioarele stâlpilor erau de aramă, cârligele stâlpilor și bețele lor de legătură erau de argint, și căpătâiele lor erau poleite cu argint. Toți stâlpii curții erau legați între ei cu bețe de argint.

18Perdeaua de la poarta curții cortului era o lucrătură făcută la gherghef din fir albastru, purpuriu, cărămiziu, și din in subțire răsucit; avea o lungime de douăzeci de coți, și înălțimea era de cinci coți, ca lățimea pânzelor curții;

19cei patru stâlpi ai ei și cele patru picioare ale lor erau de aramă; cârligele și bețele lor de legătură erau de argint; iar căpătâiele erau poleite cu argint.

20Toți țărușii din jurul cortului și curții erau de aramă.

Ex 27.19;

Socoteala Cortului.

21Iată socoteala locașului cortului întâlnirii, făcută după porunca lui Moise, prin îngrijirea Leviților, sub cârmuirea lui Itamar, fiul preotului Aaron.

Num 1.50-53;Num 9.15;Num 10.11;Num 11.7-8;Num 18.2;2Cron 24.6;Ex 6.23;Num 4.28-33;

22Bețaleel, fiul lui Uri, fiul lui Hur, din seminția lui Iuda, a făcut tot ce poruncise lui Moise Domnul.

Ex 31.2-6;

23El a avut ca ajutor pe Oholiab, fiul lui Ahisamac, din seminția lui Dan, meșter la săpat în pietre, la cioplit cu meșteșug, și la lucrat pe gherghef în materiile vopsite în albastru, în purpuriu, în cărămiziu, și în in subțire.

24Tot aurul întrebuințat la lucru pentru toate lucrările sfântului locaș, aur ieșit din daruri, se suia la douăzeci și nouă de talanți și șapte sute treizeci de sicli, după siclul cortului.

Ex 30.13-24;Lev 5.15;Lev 27.3-25;Num 3.47;Num 18.16;

25Argintul celor ieșiți la numărătoare, din adunare, se suia la o sută de talanți și o mie șapte sute șaptezeci și cinci de sicli, după siclul sfântului locaș:

26Câte o jumătate de siclu de cap, o jumătate de siclu, după siclul sfântului locaș, pentru fiecare om cuprins în numărătoare, de la vârsta de douăzeci de ani în sus, adică pentru șase sute trei mii cinci sute cincizeci de oameni.

Ex 30.19-15;Num 1.46;

27Din cei o sută de talanți de argint s-au turnat picioarele sfântului locaș și picioarele perdelei dinăuntru, adică o sută de picioare la cei o sută de talanți, câte un talant de picior.

Ex 26.19-32;

28Și cu cei o mie șapte sute șaptezeci și cinci de sicli s-au făcut cârligele și bețele de legătură dintre stâlpi, și le-au poleit căpătâiele.

29Arama dăruită se suia la șaptezeci de talanți și două mii patru sute de sicli.

30Din ea au făcut picioarele de la ușa cortului întâlnirii; altarul de aramă cu grătarul lui, și toate uneltele altarului;

31picioarele stâlpilor curții, de jur împrejur, și picioarele stâlpilor de la poarta curții; și toți țărușii din jurul cortului și ai curții.

Facerea veșmintelor preoțești.

## 1 5 10 15 20 25 30 35 < 39 >

1Cu materiile vopsite în albastru, în purpuriu și în cărămiziu, au făcut veșmintele preoților pentru slujba sfântului locaș, și au făcut veșminte sfinte lui Aaron, cum poruncise lui Moise Domnul.

Ex 35.23;Ex 31.10;Ex 35.19;Ex 28.4;

2Au făcut efodul de aur, de fir albastru, purpuriu și cărămiziu, și de in subțire răsucit.

Ex 28.6;

3Au întins niște plăci de aur, și le-au tăiat în fire subțiri, pe care le-au țesut în materiile vopsite în albastru, în purpuriu și în cărămiziu, și în in subțire; era lucrat cu măiestrie.

4I-au făcut niște umerari care se împreunau cu el, așa că la cele două capete ale lui, efodul era legat cu ei.

5Brâul era de aceeași lucrătură ca efodul și prins de el; era de aur, de fir albastru, purpuriu și cărămiziu, și de in subțire răsucit, cum poruncise lui Moise Domnul.

6Au pregătit pietrele de onix, le-au prins în legături de aur și au săpat pe ele numele fiilor lui Israel, cum se sapă pecețile.

Ex 28.9;

7Le-au pus pe umerarii efodului, ca pietre de aducere aminte pentru fiii lui Israel, cum poruncise lui Moise Domnul.

Ex 28.12;

Facerea pieptarului.

8Au făcut apoi pieptarul, lucrat cu măiestrie, din aceeași lucrătură ca efodul: de aur, de fir albastru, purpuriu și cărămiziu, și de in subțire răsucit.

Ex 28.15;

9Era în patru colțuri. Pieptarul l-au făcut îndoit; lungimea lui era de o palmă, și lățimea de o palmă; era îndoit.

10Au pus în el patru șiruri de pietre: în șirul întâi era: un sardonix, un topaz și un smarald;

Ex 28.17;

11în al doilea șir: un rubin, un safir și un diamant;

12în al treilea șir: un opal, un agat și un ametist;

13iar în al patrulea șir: un hrisolit, un onix și un iaspis. Pietrele acestea erau legate în ferecăturile lor de aur.

14Erau douăsprezece, după numele fiilor lui Israel; erau săpate ca niște peceți, fiecare cu numele uneia din cele douăsprezece seminții.

15Pe pieptar au făcut apoi niște lănțișoare de aur curat, împletite ca niște sfori.

16Au făcut două ferecături de aur și două verigi de aur, și au pus cele două verigi la cele două capete ale pieptarului.

17Apoi cele două lănțișoare împletite, de aur, le-au vârât în cele două verigi de la cele două capete ale pieptarului;

18iar celelalte două capete ale celor două lănțișoare le-au agățat de cele două ferecături și le-au pus pe umerarii efodului în partea dinainte. -

19Au mai făcut două verigi de aur, pe care le-au pus la cele două capete de jos ale pieptarului, pe marginea dinăuntru dinspre efod.

20Apoi au făcut alte două verigi de aur, pe care le-au pus la cei doi umerari ai efodului, jos, pe partea dinainte a lui, tocmai acolo unde se împreună efodul cu umerarii, deasupra brâului efodului.

21Au legat pieptarul cu verigile lui de verigile efodului cu o sfoară albastră, așa ca pieptarul să stea țeapăn deasupra brâului efodului, și să nu se poată mișca de pe efod, cum poruncise lui Moise Domnul.

Facerea mantiei efodului.

22Au făcut mantia de sub efod, țesută toată cu meșteșug din materie albastră.

Ex 28.31;

23La mijlocul mantiei, sus, era o gură ca gura unei platoșe; gura aceasta era tivită de jur împrejur, ca să nu se rupă.

24Pe marginea mantiei au făcut niște rodii de culoare albastră, purpurie și cărămizie, din fir răsucit;

25au făcut și niște clopoței de aur curat, și clopoțeii i-au pus între rodii, de jur împrejurul mantiei:

Ex 28.33;

26venea un clopoțel și o rodie, un clopoțel și o rodie pe toată marginea dimprejurul mantiei, pentru slujbă, cum poruncise lui Moise Domnul.

Tunicile și placa de aur.

27Au făcut și tunicile de in subțire țesute cu măiestrie, pentru Aaron și fiii lui;

Ex 28.39-40;

28mitra de in subțire, și scufiile de in subțire care slujeau ca podoabă; izmenele de in subțire răsucit;

Ex 28.4-39;Ezec 44.18;Ex 28.42;

29brâul de in subțire răsucit, lucrat la gherghef, și de culoare albastră, purpurie și cărămizie, cum poruncise lui Moise Domnul.

Ex 28.39;

30Au făcut apoi și placa de aur curat, cununa împărătească sfântă, și au săpat pe ea, cum se sapă pe o pecete: "Sfânt Domnului".

Ex 28.36-37;

31Au legat-o de mitră sus, cu o sfoară albastră, cum poruncise lui Moise Domnul.

Lucrarea este sfârșită.

32Astfel au fost isprăvite toate lucrările locașului cortului întâlnirii. Copiii lui Israel au făcut tot ce poruncise lui Moise Domnul: așa au făcut.

Ex 39.42-43;Ex 25.40;

33Au adus locașul la Moise: cortul și toate uneltele lui, copcile, scândurile, drugii, stâlpii și picioarele lui;

34învelitoarea de piei de berbec vopsite în roșu, învelitoarea de piei de vițel de mare, și perdeaua de despărțire;

35chivotul mărturiei și drugii lui, și capacul ispășirii;

36masa cu toate uneltele ei, și pâinile pentru punerea înaintea Domnului;

37sfeșnicul de aur curat, candelele lui așezate în rând și toate uneltele lui, și untdelemnul pentru sfeșnic;

38altarul de aur, curat, untdelemnul pentru ungere și tămâia mirositoare, și perdeaua de la ușa cortului;

39altarul de aramă, grătarul lui de aramă, drugii lui și toate uneltele lui; ligheanul cu piciorul lui;

40pânzele curții, stâlpii ei și picioarele lor, perdeaua de la poarta curții, funiile ei, țărușii ei, și toate uneltele pentru slujba locașului cortului întâlnirii;

41veșmintele pentru slujbă, pentru făcut slujba în Locul sfânt, veșmintele sfinte pentru preotul Aaron, și veșmintele fiilor lui pentru slujbele preoțești.

42Copiii lui Israel au făcut toate aceste lucrări după toate poruncile pe care le dăduse lui Moise Domnul.

Ex 35.10;

43Moise a cercetat toate lucrările; și iată, le făcuseră cum poruncise Domnul, așa le făcuseră. Și Moise i-a binecuvântat.

Lev 9.22-23;Num 6.23;Ios 22.6;2Sam 6.18;1Împ 8.14;2Cron 30.27;

Așezarea și sfințirea cortului.

## 1 5 10 15 20 25 30 35 < 40

1Domnul a vorbit lui Moise, și a zis:

2"În ziua întâi a lunii întâi, să întinzi locașul cortului întâlnirii.

Ex 12.2;Ex 13.4;Ex 40.17;Ex 26.1-30;

3Să pui în el chivotul mărturiei, și înaintea chivotului să atârni perdeaua dinăuntru.

Ex 40.21;Ex 26.33;Num 4.5;

4Apoi să aduci masa, și să pui pe ea cele rânduite. După aceea, să aduci sfeșnicul, și să-i așezi candelele.

Ex 40.22;Ex 26.35;Ex 40.23;Ex 25.30;Lev 24.5-6;Ex 40.24-25;

5Altarul de aur pentru tămâie să-l așezi înaintea chivotului mărturiei, și să atârni perdeaua la ușa cortului.

Ex 40.26;

6Să așezi altarul pentru arderile de tot înaintea ușii locașului cortului întâlnirii.

7Ligheanul să-l așezi între cortul întâlnirii și altar, și să pui apă în el.

Ex 40.30;Ex 30.18;

8Să așezi curtea de jur împrejur, și să pui perdeaua la poarta curții.

9Să iei untdelemnul pentru ungere, să ungi cu el cortul și tot ce cuprinde el, și să-l sfințești, cu toate uneltele lui; și va fi sfânt.

Ex 30.26;

10Să ungi altarul pentru arderile de tot și toate uneltele lui, și să sfințești altarul; și altarul va fi prea sfânt.

Ex 29.36-37;

11Să ungi ligheanul cu piciorul lui, și să-l sfințești.

12Apoi să aduci pe Aaron și pe fiii lui la ușa cortului întâlnirii, și să-i speli cu apă.

Lev 8.1-13;

13Să îmbraci pe Aaron cu veșmintele sfinte, să-l ungi, și să-l sfințești, ca să-Mi facă slujba de preot.

Ex 28.41;

14Să chemi și pe fiii lui, să-i îmbraci cu tunicile,

15și să-i ungi cum ai uns pe tatăl lor, ca să-Mi facă slujba de preoți. În puterea acestei ungeri, ei vor avea pururea dreptul preoției, printre urmașii lor."

Num 25.13;

16Moise a făcut întocmai cum îi poruncise Domnul; așa a făcut.

17În ziua întâi a lunii întâi a anului al doilea, cortul era așezat.

Ex 40.1;Num 7.1;

18Moise a așezat cortul; i-a pus picioarele, a așezat scândurile și verigile, și a ridicat stâlpii.

19A întins învelitoarea care slujea de acoperiș deasupra cortului, și pe deasupra a pus învelitoarea acoperișului cortului, cum poruncise lui Moise Domnul.

20Apoi a luat mărturia, și a pus-o în chivot; a pus drugii la chivot, și a așezat capacul ispășirii deasupra chivotului.

Ex 25.16;

21A adus chivotul în cort; a atârnat perdeaua despărțitoare înaintea lui, și a acoperit astfel chivotul mărturiei, cum poruncise lui Moise Domnul.

Ex 26.33;Ex 35.12;

22A așezat masa în cortul întâlnirii, în partea de miazănoapte a cortului, dincoace de perdeaua dinăuntru;

Ex 26.35;

23și a pus pe ea pâinile, înaintea Domnului, cum poruncise lui Moise Domnul.

Ex 40.4;

24Apoi a așezat sfeșnicul în cortul întâlnirii, în fața mesei, în partea de miazăzi a cortului;

Ex 26.35;

25și i-a așezat candelele, înaintea Domnului, cum poruncise lui Moise Domnul.

Ex 40.4;Ex 25.37;

26Apoi a așezat altarul de aur în cortul întâlnirii în fața perdelei dinăuntru;

Ex 40.5;Ex 30.6;

27a ars pe el tămâie mirositoare, cum poruncise lui Moise Domnul.

Ex 30.7;

28A așezat perdeaua la ușa cortului.

Ex 40.5;Ex 26.36;

29A așezat altarul pentru arderile de tot la ușa locașului cortului întâlnirii; și a adus pe el arderea de tot și jertfa de mâncare, cum poruncise lui Moise Domnul.

Ex 40.6;Ex 29.38;

30A așezat ligheanul între cortul întâlnirii și altar, și a pus în el apă pentru spălat.

Ex 40.7;Ex 30.18;

31Moise, Aaron și fiii lui și-au spălat mâinile și picioarele în el;

32când intrau în cortul întâlnirii și se apropiau de altar, se spălau, cum poruncise lui Moise Domnul.

Ex 30.19-20;

33Apoi a ridicat curtea împrejurul cortului și altarului, și a pus perdeaua la poarta curții. Astfel a isprăvit Moise lucrarea.

Ex 40.8;Ex 27.9-16;

Slava Domnului.

34Atunci norul a acoperit cortul întâlnirii, și slava Domnului a umplut cortul.

Ex 29.43;Lev 16.2;Num 9.15;1Împ 8.10-11;2Cron 5.13;2Cron 7.2;Isa 6.4;Hag 2.7-9;Apoc 15.8;

35Moise nu putea să intre în cortul întâlnirii, pentru că norul stătea deasupra lui, și slava Domnului umplea cortul.

Lev 16.2;1Împ 8.11;2Cron 5.14;

36Cât au ținut călătoriile lor, copiii lui Israel porneau numai când se ridica norul deasupra cortului.

Num 9.17;Num 10.11;Nem 9.19;

37Și când nu se ridica norul, nu porneau, până ce nu se ridica.

Num 9.19-22;

38Norul Domnului era deasupra cortului ziua; iar noaptea, era un foc, înaintea întregii case a lui Israel, în timpul tuturor călătoriilor lor.

Ex 13.21;Num 9.15;