### IOSUA
SAU ISUS NAVI

#### (Psalmul 111.6. 1Timotei 6.12. Evrei 4.1-11.)

### CUCERIREA ȚĂRII CANAANULUI.

#### CAPITOLELE 1-12.

Iosua în fruntea poporului.

## 1 > 3 6 9 12 15 18 21 24

1După moartea lui Moise, robul Domnului, Domnul a zis lui Iosua, fiul lui Nun, slujitorul lui Moise:

Ex 24.13;Deut 1.38;

2"Robul Meu Moise a murit: acum, scoală-te, treci Iordanul acesta, tu și tot poporul acesta, și intrați în țara pe care o dau copiilor lui Israel.

Deut 34.5;

3Orice loc pe care-l va călca talpa piciorului vostru, vi-l dau, cum am spus lui Moise.

Deut 11.24;Ios 14.9;

4Ținutul vostru se va întinde de la pustie și Liban până la râul cel mare, râul Eufrat, toată țara Hetiților, și până la marea cea mare, spre apusul soarelui.

Gen 15.18;Ex 23.31;Num 34.3-12;

5Nimeni nu va putea să stea împotriva ta, cât vei trăi. Eu voi fi cu tine, cum am fost cu Moise; nu te voi lăsa, nici nu te voi părăsi.

Deut 7.24;Ex 3.12;Deut 31.8-23;Ios 1.9-17;Ios 3.7;Ios 6.27;Isa 43.2-5;Deut 31.6-8;Evr 13.5;

6Întărește-te și îmbărbătează-te, căci tu vei da în stăpânire poporului acestuia țara pe care am jurat părinților lor că le-o voi da.

Deut 31.7-23;

7Întărește-te numai, și îmbărbătează-te, lucrând cu credincioșie după toată legea pe care ți-a dat-o robul Meu Moise; nu te abate de la ea nici la dreapta nici la stânga, ca să izbutești în tot ce vei face.

Num 27.23;Deut 31.7;Ios 11.15;Deut 5.32;Deut 28.14;

8Cartea aceasta a legii să nu se depărteze de gura ta; cugetă asupra ei zi și noapte, căutând să faci tot ce este scris în ea; căci atunci vei izbândi în toate lucrările tale, și atunci vei lucra cu înțelepciune.

Deut 17.18-19;Ps 1.2;

9Nu ți-am dat Eu oare porunca aceasta: "Întărește-te și îmbărbătează-te? Nu te înspăimânta și nu te îngrozi, căci Domnul, Dumnezeul tău, este cu tine în tot ce vei face."

Deut 31.7-23;Ps 27.1;Ier 1.8;

Poporul făgăduiește ascultare.

10Iosua a dat căpeteniilor oștirii poporului următoarea poruncă:

11"Treceți prin tabără, și iată ce să porunciți poporului: "Pregătiți-vă merinde, căci peste trei zile veți trece Iordanul acesta ca să mergeți să cuceriți țara, pe care v-o dă în stăpânire Domnul, Dumnezeul vostru."

Ios 3.2;Deut 9.1;Deut 11.31;

12Iosua a zis Rubeniților, Gadiților și jumătății din seminția lui Manase:

13"Aduceți-vă aminte ce v-a poruncit Moise, robul Domnului, când a zis: "Domnul, Dumnezeul vostru, v-a dat odihnă, și v-a dat țara aceasta.

Num 32.20-28;Ios 22.2-4;

14Nevestele voastre, pruncii voștri și vitele voastre să rămână în țara pe care v-a dat-o Moise dincoace de Iordan; dar voi toți bărbații voinici, să treceți înarmați înaintea fraților voștri, și să-i ajutați,

15până ce Domnul va da odihnă fraților voștri ca și vouă, și până ce vor fi și ei în stăpânirea țării pe care le-o dă Domnul, Dumnezeul vostru. Apoi să vă întoarceți să stăpâniți țara care este moșia voastră, și pe care v-a dat-o Moise, robul Domnului, dincoace de Iordan, spre răsăritul soarelui."

Ios 22.4;

16Ei au răspuns lui Iosua, și au zis: "Vom face tot ce ne-ai poruncit, și ne vom duce oriunde ne vei trimite.

17Te vom asculta în totul, cum am ascultat pe Moise. Numai Domnul, Dumnezeul tău, să fie cu tine, cum a fost cu Moise!

Ios 1.5;1Sam 20.13;1Împ 1.37;

18Orice om care se va răzvrăti împotriva poruncii tale, și care nu va asculta de tot ce-i vei porunci, să fie pedepsit cu moartea! Întărește-te numai, și îmbărbătează-te!"

Cele două iscoade la Ierihon.

## < 2 > 6 9 12 15 18 21 24

1Iosua, fiul lui Nun, a trimis în ascuns din Sitim doi oameni, ca iscoade, zicându-le: "Duceți-vă de cercetați țara, și mai ales Ierihonul." Cei doi oameni au plecat, și au ajuns în casa unei curve, care se chema Rahav, și s-au culcat acolo.

Num 25.1;Evr 11.31;Iac 2.25;Mat 1.5;

2S-a dat de știre împăratului din Ierihon, și i-au spus: "Iată că niște oameni dintre copiii lui Israel au venit aici, astă noapte, ca să iscodească țara."

Ps 127.1;Prov 21.30;

3Împăratul Ierihonului a trimis la Rahav să-i spună: "Scoate afară pe bărbații care au venit la tine, și care au intrat în casa ta; căci au venit să iscodească țara."

4Femeia a luat pe cei doi bărbați, și i-a ascuns; și a zis: "Este adevărat că bărbații aceștia au venit la mine, dar nu știam de unde sunt;

2Sam 17.19-20;

5și, fiindcă poarta a trebuit să se închidă noaptea, bărbații aceștia au ieșit afară; nu știu unde s-au dus: grăbiți-vă de-i urmăriți, și-i veți ajunge."

6Ea îi suise pe acoperiș, și-i ascunsese sub niște mănunchiuri de in, pe care-l întinsese pe acoperiș.

Ex 1.17;2Sam 17.19;

7Oamenii aceia i-au urmărit pe drumul care duce la vadul Iordanului, și după ce au ieșit ei, s-a închis poarta.

8Înainte de a se culca iscoadele, Rahav s-a suit la ei pe acoperiș,

9și le-a zis: "Știu că Domnul v-a dat țara aceasta, căci ne-a apucat groaza de voi, și toți locuitorii țării tremură înaintea voastră.

Gen 35.5;Ex 23.27;Deut 2.25;Deut 11.25;

10Fiindcă am auzit cum, la ieșirea voastră din Egipt, Domnul a secat înaintea voastră apele mării Roșii, și am auzit ce ați făcut celor doi împărați ai Amoriților dincolo de Iordan, lui Sihon și Og, pe care i-ați nimicit cu desăvârșire.

Ex 14.21;Ios 4.23;Num 21.24-35;

11De când am auzit lucrul acesta, ni s-a tăiat inima, și toți ne-am pierdut nădejdea înaintea voastră; căci Domnul, Dumnezeul vostru, este Dumnezeu sus în ceruri și jos pe pământ.

Ex 15.14-15;Ios 5.1;Ios 7.5;Isa 13.7;Deut 4.39;

12Și acum, vă rog, jurați-mi pe Domnul că veți avea față de casa tatălui meu aceeași bunăvoință pe care am avut-o eu față de voi. Dați-mi un semn de încredințare

1Sam 20.14-17;1Tim 5.8;Ios 2.18;

13că veți lăsa cu viață pe tatăl meu, pe mama mea, pe frații mei, pe surorile mele, și pe toți ai lor, și că ne veți scăpa de la moarte."

14Bărbații aceia i-au răspuns: "Suntem gata să murim pentru voi, dacă nu ne dați pe față; și când Domnul ne va da țara aceasta, ne vom purta cu tine cu bunăvoință și credincioșie."

Jud 1.24;Mat 5.7;

15Ea i-a pogorât cu o funie pe fereastră, căci casa în care locuia era lângă zidul cetății.

Fapt 9.25;

16Și le-a zis: "Duceți-vă spre munte, ca să nu vă întâlnească cei ce vă urmăresc; ascundeți-vă acolo trei zile, până se vor întoarce; după aceea, să vă vedeți de drum."

17Bărbații aceia i-au zis: "Iată cum vom fi dezlegați de jurământul pe care ne-ai pus să-l facem.

Ex 20.7;

18La intrarea noastră în țară, leagă funia aceasta de fir cărămiziu la fereastra prin care ne-ai pogorât, și strânge la tine în casă pe tatăl tău, pe mama ta, pe frații tăi, și pe toată familia tatălui tău.

Ios 2.12;Ios 6.23;

19Dacă vreunul din ei va ieși pe poarta casei tale, ca să meargă afară pe uliță, sângele lui va cădea asupra capului lui, și noi vom fi nevinovați: dar dacă va pune cineva mâna pe vreunul din cei ce vor fi cu tine în casă, sângele lui va cădea asupra capului nostru.

Mat 27.25;

20Și dacă ne vei da pe față, vom fi dezlegați de jurământul pe care ne-ai pus să-l facem."

21Ea a răspuns: "Fie după cuvintele voastre." Și-a luat rămas bun de la ei, și ei au plecat. Ea a legat funia cărămizie la fereastră.

22Ei au plecat, și au ajuns la munte, unde au rămas trei zile, până s-au întors cei care-i urmăreau. Cei care-i urmăreau i-au căutat pe tot drumul, dar nu i-au găsit.

23Cei doi oameni s-au întors, s-au pogorât din munte, și au trecut Iordanul. Au venit la Iosua, fiul lui Nun, și i-au istorisit tot ce li se întâmplase.

24Ei au zis lui Iosua: "Cu adevărat, Domnul a dat toată țara în mâinile noastre, și toți locuitorii țării tremură înaintea noastră."

Ex 23.31;Ios 6.2;Ios 21.44;

Trecerea Iordanului.

## 1 < 3 > 5 6 9 12 15 18 21 24

1Iosua, sculându-se dis-de-dimineață, a pornit din Sitim cu toți copiii lui Israel. Au ajuns la Iordan; și au rămas acolo peste noapte, înainte de a trece.

Ios 2.1;

2După trei zile, căpeteniile oastei au trecut prin tabără,

Ios 1.10-11;

3și au dat poporului următoarea poruncă: "Când veți vedea chivotul legământului Domnului, Dumnezeului vostru, dus de preoți, care sunt din neamul Leviților, să plecați din locul în care sunteți, și să porniți după el.

Num 10.33;Deut 31.9-25;

4Dar între voi și el să fie o depărtare de aproape două mii de coți: să nu vă apropiați de el. El vă va arăta drumul pe care trebuie să-l urmați, căci n-ați mai trecut pe drumul acesta."

Ex 19.12;

5Iosua a zis poporului: "Sfințiți-vă, căci mâine Domnul va face lucruri minunate în mijlocul vostru."

Ex 19.10-15;Lev 20.7;Num 11.8;Ios 7.13;1Sam 16.5;Ioel 2.16;

6Și Iosua a zis preoților: "Luați chivotul legământului, și treceți înaintea poporului." Ei au luat chivotul legământului, și au pornit înaintea poporului.

Num 4.15;

7Domnul a zis lui Iosua: "Astăzi, voi începe să te înalț înaintea întregului Israel, ca să știe că voi fi cu tine cum am fost cu Moise.

Ios 4.14;1Cron 29.25;2Cron 1.1;Ios 1.5;

8Să dai următoarea poruncă preoților care duc chivotul legământului: "Când veți ajunge la marginea apelor Iordanului, să vă opriți în Iordan."

Ios 3.3;Ios 3.17;

9Iosua a zis copiilor lui Israel: "Apropiați-vă, și ascultați cuvintele Domnului, Dumnezeului vostru."

10Iosua a zis: "Prin aceasta veți cunoaște că Dumnezeul cel viu este în mijlocul vostru, și că va izgoni dinaintea voastră pe Canaaniți, pe Hetiți, pe Heviți, pe Fereziți, pe Ghirgasiți, pe Amoriți și pe Iebusiți:

Deut 5.26;1Sam 17.26;2Împ 19.4;Osea 1.10;Mat 16.16;1Tes 1.9;Ex 33.2;Deut 7.1;Ps 44.2;

11Iată, chivotul legământului Domnului întregului pământ va trece înaintea voastră în Iordan.

Ios 3.13;Mic 4.13;Zah 4.14;Zah 6.5;

12Acum, luați doisprezece bărbați din semințiile lui Israel, câte un bărbat de fiecare seminție.

Ios 4.2;

13Și de îndată ce preoții care duc chivotul Domnului, Dumnezeului întregului pământ, vor pune talpa piciorului în apele Iordanului, apele Iordanului se vor despica în două, și anume ape care se pogoară din sus, se vor opri grămadă."

Ios 3.15-16;Ios 3.11;Ps 78.13;Ps 114.3;

14Poporul a ieșit din corturi, ca să treacă Iordanul, și preoții care duceau chivotul legământului au pornit înaintea poporului.

Fapt 7.45;

15Când preoții, care duceau chivotul, au ajuns la Iordan, și când li s-au muiat picioarele în marginea apei, - căci Iordanul se varsă peste toate malurile lui în tot timpul secerișului,

Ios 3.13;1Cron 12.15;Ier 12.5;Ier 49.19;Ios 4.18;Ios 5.10-12;

16- apele care se pogoară din sus s-au oprit, și s-au înălțat grămadă, la o foarte mare depărtare de lângă cetatea Adam, care este lângă Țartan; iar cele ce se pogorau spre marea câmpiei, care este marea Sărată, s-au scurs de tot. Poporul a trecut în fața Ierihonului.

1Împ 4.12;1Împ 7.46;Deut 3.17;Gen 14.3;Num 34.3;

17Preoții care duceau chivotul legământului Domnului s-au oprit pe uscat, în mijlocul Iordanului, în timp ce tot Israelul trecea pe uscat, până a isprăvit tot poporul de trecut Iordanul.

Ex 14.29;

Pietre de aducere aminte.

## 1 < 4 > 6 9 12 15 18 21 24

1După ce a isprăvit tot poporul de trecut Iordanul, Domnul a zis lui Iosua:

Deut 27.2;Ios 3.17;

2"Ia doisprezece bărbați din popor, câte un bărbat din fiecare seminție.

Ios 3.12;

3Dă-le porunca următoare: "Luați de aici, din mijlocul Iordanului, din locul unde s-au oprit preoții, douăsprezece pietre, pe care să le duceți cu voi, și să le puneți în locul unde veți petrece noaptea aceasta."

Ios 3.13;Ios 4.19-20;

4Iosua a chemat pe cei doisprezece bărbați, pe care i-a ales dintre copiii lui Israel, câte un bărbat de fiecare seminție.

5Și le-a zis: "Treceți înaintea chivotului Domnului, Dumnezeului vostru, în mijlocul Iordanului, și fiecare din voi să ia o piatră pe umăr, după numărul semințiilor copiilor lui Israel,

6pentru ca acesta să fie un semn de aducere aminte în mijlocul vostru. Când vor întreba copiii voștri într-o zi: "Ce înseamnă pietrele acestea pentru voi?"

Ios 4.21;Ex 12.26;Ex 13.14;Deut 6.20;Ps 44.1;Ps 78.3-6;

7să le spuneți: "Apele Iordanului s-au despicat în două înaintea chivotului legământului Domnului; când a trecut chivotul Iordanul, apele Iordanului s-au despicat în două, și pietrele acestea să fie totdeauna o aducere aminte pentru copiii lui Israel."

Ios 3.13-16;Ex 12.14;Num 16.40;

8Copiii lui Israel au făcut așa cum le poruncise Iosua. Au luat douăsprezece pietre din mijlocul Iordanului, cum spusese lui Iosua Domnul, după numărul semințiilor copiilor lui Israel, le-au luat cu ei, și le-au pus în locul unde aveau să rămână peste noapte.

9Iosua a ridicat și el douăsprezece pietre în mijlocul Iordanului, în locul unde se opriseră picioarele preoților care duceau chivotul legământului; și ele au rămas acolo până în ziua de azi.

10Preoții care duceau chivotul au stat în mijlocul Iordanului până la deplina împlinire a celor ce poruncise lui Iosua Domnul să spună poporului, potrivit cu tot ce poruncise Moise lui Iosua. Și poporul s-a grăbit să treacă.

11După ce a isprăvit de trecut tot poporul, chivotul Domnului și preoții au trecut înaintea poporului.

12Fiii lui Ruben, fiii lui Gad, și jumătate din seminția lui Manase, au trecut înarmați înaintea copiilor lui Israel, cum le spusese Moise.

Num 32.20-28;

13Aproape patruzeci de mii de bărbați, pregătiți de război, au trecut gata de luptă înaintea Domnului în câmpia Ierihonului.

14În ziua aceea, Domnul a înălțat pe Iosua înaintea întregului Israel; și s-au temut de el, cum se temuseră de Moise, în toate zilele vieții lui.

Ios 3.7;

15Domnul a zis lui Iosua:

16"Poruncește preoților care duc chivotul mărturiei, să iasă din Iordan."

Ex 25.16-22;

17Și Iosua a poruncit preoților: "Ieșiți din Iordan."

18Când au ieșit preoții, care duceau chivotul legământului Domnului, din mijlocul Iordanului, și când au călcat cu talpa picioarelor pe uscat, apele Iordanului s-au întors la locul lor, și s-au revărsat ca mai înainte peste toate malurile lui.

Ios 3.15;

19Poporul a ieșit din Iordan în ziua a zecea a lunii întâi, și a tăbărât la Ghilgal, la marginea de răsărit a Ierihonului.

Ios 5.9;

20Iosua a ridicat la Ghilgal cele douăsprezece pietre pe care le luaseră din Iordan.

Ios 4.3;

21El a zis copiilor lui Israel: "Când vor întreba copiii voștri într-o zi pe părinții lor: "Ce înseamnă pietrele acestea?"

Ios 4.6;

22să învățați pe copiii voștri, și să le spuneți: "Israel a trecut Iordanul acesta pe uscat.

Ios 3.17;

23Căci Domnul, Dumnezeul vostru, a secat înaintea voastră apele Iordanului până ce ați trecut, după cum făcuse Domnul, Dumnezeul vostru, la Marea Roșie, pe care a secat-o înaintea noastră până am trecut,

Ex 14.21;

24pentru ca toate popoarele pământului să știe că mâna Domnului este puternică, și să vă temeți totdeauna de Domnul, Dumnezeul vostru."

1Împ 8.42-43;2Împ 19.19;Ps 106.8;Ex 15.16;1Cron 29.12;Ps 89.13;Ex 14.31;Deut 6.2;Ps 89.7;Ier 10.7;

Tăierea împrejur.

## 1 3 < 5 > 9 12 15 18 21 24

1Când au auzit toți împărații Amoriților de la apusul Iordanului, și toți împărații Canaaniților de lângă mare că Domnul secase apele Iordanului înaintea copiilor lui Israel până am trecut, li s-a tăiat inima și au rămas îngroziți înaintea copiilor lui Israel.

Ex 15.14-15;Num 13.29;Ios 2.9-11;Ps 48.6;Ezec 21.7;1Împ 10.5;

2În vremea aceea, Domnul a zis lui Iosua: "Fă-ți niște cuțite de piatră, și taie împrejur pe copiii lui Israel, a doua oară."

Ex 4.25;

3Iosua și-a făcut niște cuțite de piatră și a tăiat împrejur pe copiii lui Israel pe dealul Aralot.

4Iată pricina pentru care i-a tăiat Iosua împrejur. Tot poporul ieșit din Egipt, bărbații, toți oamenii de luptă muriseră în pustie, pe drum, după ieșirea lor din Egipt.

Num 14.29;Num 26.64-65;Deut 2.16;

5Tot poporul acela ieșit din Egipt era tăiat împrejur; dar tot poporul născut în pustie, pe drum, după ieșirea din Egipt, nu fusese tăiat împrejur.

6Căci copiii lui Israel umblaseră patruzeci de ani prin pustie până la nimicirea întregului neam de oameni de război care ieșiseră din Egipt și care nu ascultaseră de glasul Domnului. Domnul le-a jurat că nu-i va lăsa să vadă țara pe care jurase părinților lor că ne-o va da, țară în care curge lapte și miere.

Num 14.33;Deut 1.3;Deut 2.7-14;Ps 95.10;Num 14.23;Ps 95.11;Evr 3.11;Ex 3.8;

7În locul lor a ridicat pe copiii lor; și Iosua i-a tăiat împrejur, căci erau netăiați împrejur, pentru că nu-i tăiaseră împrejur pe drum.

Num 14.31;Deut 1.39;

8După ce a isprăvit de tăiat împrejur pe tot poporul, au rămas pe loc în tabără până la vindecare.

Gen 34.25;

Prăznuirea Paștelor. - Mana încetează.

9Domnul a zis lui Iosua: "Astăzi, am ridicat ocara Egiptului de deasupra voastră." Și locului aceluia i-au pus numele Ghilgal (Prăvălire) până în ziua de azi.

Gen 34.14;1Sam 14.6;Lev 18.3;Ios 24.14;Ezec 20.7;Ezec 23.3-8;Ios 4.19;

10Copiii lui Israel au tăbărât la Ghilgal; și au prăznuit Paștele în a patrusprezecea zi a lunii, spre seară, în câmpia Ierihonului.

Ex 12.6;Num 9.5;

11A doua zi de Paște au mâncat din grâul țării, azimi și boabe prăjite; chiar în ziua aceea au mâncat.

12Mana a încetat a doua zi de Paște, când au mâncat din grâul țării. Copiii lui Israel n-au mai avut mană, ci au mâncat din roadele țării Canaanului în anul acela.

Ex 16.35;

Descoperirea dumnezeiască.

13Pe când Iosua era lângă Ierihon, a ridicat ochii, și s-a uitat. Și iată un om stătea în picioare înaintea lui, cu sabia scoasă din teacă în mână. Iosua s-a dus spre el, și i-a zis: "Ești dintre ai noștri sau dintre vrăjmașii noștri?"

Gen 18.2;Gen 32.24;Ex 23.23;Zah 1.8;Fapt 1.10;Num 22.23;

14El a răspuns: "Nu, ci Eu sunt Căpetenia oștirii Domnului, și acum am venit." Iosua s-a aruncat cu fața la pământ, s-a închinat, și I-a zis: "Ce spune Domnul meu robului Său?"

Gen 17.3;

15Și Căpetenia oștirii Domnului a zis lui Iosua: "Scoate-ți încălțămintele din picioare, căci locul pe care stai este sfânt." Și Iosua a făcut așa.

Ex 3.5;Fapt 7.33;

Luarea Ierihonului. - Nelegiuirea și pedepsirea lui Acan.

## 1 3 < 6 > 8 9 12 15 18 21 24

1Ierihonul era închis și întărit de teama copiilor lui Israel. Nimeni nu ieșea din el și nimeni nu intra în el.

2Domnul a zis lui Iosua: "Iată, dau în mâinile tale Ierihonul și pe împăratul lui, pe vitejii lui ostași.

Ios 2.9-24;Ios 8.1;Deut 7.24;

3Înconjurați cetatea, voi toți bărbații de război, dând ocol cetății odată. Așa să faci șase zile.

4Șapte preoți să poarte înaintea chivotului șapte trâmbițe de corn de berbec; în ziua a șaptea, să înconjurați cetatea de șapte ori, și preoții să sune din trâmbițe.

Num 10.8;

5Când vor suna lung din cornul de berbec, și când veți auzi sunetul trâmbiței, tot poporul să scoată mari strigăte. Atunci zidul cetății se va prăbuși, și poporul să se suie, fiecare drept înainte."

6Iosua, fiul lui Nun, a chemat pe preoți, și le-a zis: "Luați chivotul legământului, și șapte preoți să poarte cele șapte trâmbițe de corn de berbec înaintea chivotului Domnului."

7Și a zis poporului: "Porniți, înconjurați cetatea, și bărbații înarmați să treacă înaintea chivotului Domnului."

8După ce a vorbit Iosua poporului, cei șapte preoți care purtau înaintea Domnului cele șapte trâmbițe de corn de berbec au pornit și au sunat din trâmbițe. Chivotul legământului Domnului mergea în urma lor.

9Bărbații înarmați mergeau înaintea preoților, care sunau din trâmbițe, și coada oștirii mergea după chivot; în timpul mersului, preoții sunau din trâmbițe.

Num 10.25;

10Iosua dăduse porunca aceasta poporului: "Voi să nu strigați, să nu vi se audă glasul, și să nu vă iasă o vorbă din gură, până în ziua când vă voi spune: "Strigați!" Atunci să strigați."

11Chivotului Domnului a înconjurat cetatea, și i-a dat ocol odată; apoi au intrat în tabără, și au rămas în tabără peste noapte.

12Iosua s-a sculat cu noaptea-n cap, și preoții au luat chivotul Domnului.

Deut 31.25;

13Cei șapte preoți, care purtau cele șapte trâmbițe de corn de berbec înaintea chivotului Domnului, au pornit și au sunat din trâmbițe. Bărbații înarmați mergeau înaintea lor, și coada oștirii venea după chivotul Domnului; în timpul mersului, preoții sunau din trâmbițe.

14Au înconjurat cetatea odată, a doua zi; apoi s-au întors în tabără. Au făcut același lucru timp de șase zile.

15În ziua a șaptea, s-au sculat în zorii zilei, și au înconjurat în același fel cetatea de șapte ori; aceasta a fost singura zi când au înconjurat cetatea de șapte ori.

16A șaptea oară, pe când preoții sunau din trâmbițe, Iosua a zis poporului: "Strigați, căci Domnul v-a dat cetatea în mână!

17Cetatea să fie dată Domnului spre nimicire, ea și tot ce se află în ea; dar să lăsați cu viață pe curva Rahav și pe toți cei ce vor fi cu ea în casă, pentru că a ascuns pe solii pe care-i trimiseserăm noi.

Ios 2.4;

18Feriți-vă numai de ceea ce va fi dat spre nimicire; căci dacă veți lua ceva din ceea ce va fi dat spre nimicire, veți face ca tabăra lui Israel să fie dată spre nimicire și o veți nenoroci.

Deut 7.26;Deut 13.17;Ios 7.1-12;Ios 7.25;1Împ 18.17-18;Iona 1.12;

19Tot argintul și tot aurul, toate lucrurile de aramă și de fier, să fie închinate Domnului, și să intre în vistieria Domnului."

20Poporul a scos strigăte, și preoții au sunat din trâmbițe. Când a auzit poporul sunetul trâmbiței, a strigat tare, și zidul s-a prăbușit; poporul s-a suit în cetate, fiecare drept înainte. Au pus mâna pe cetate,

Ios 6.5;Evr 11.30;

21și au nimicit-o cu desăvârșire, trecând prin ascuțișul sabiei tot ce era în cetate, bărbați și femei, copii și bătrâni, până la boi, oi și măgari.

Deut 7.2;

22Iosua a zis celor doi bărbați care iscodiseră țara: "Intrați în casa curvei, și scoateți din ea pe femeia aceea și pe toți ai ei, cum i-ați jurat."

Ios 2.14;Evr 11.31;

23Tinerii, iscoadele, au intrat și au scos pe Rahav, pe tatăl ei, pe mama ei, pe frații ei, și pe toți ai ei; au scos afară pe toți cei din familia ei, și i-au așezat afară din tabăra lui Israel.

Ios 2.13;

24Cetatea au ars-o împreună cu tot ce se afla în ea; numai argintul, aurul, și toate lucrurile de aramă și de fier le-au pus în vistieria casei Domnului.

Ios 6.19;

25Iosua a lăsat cu viață pe curva Rahav, casa tatălui ei, și pe toți ai ei; ea a locuit în mijlocul lui Israel până în ziua de azi, pentru că ascunsese solii, pe care-i trimisese Iosua să iscodească Ierihonul.

Mat 1.5;

Blestemul lui Iosua asupra Ierihonului.

26Atunci a jurat Iosua, și a zis: "Blestemat să fie înaintea Domnului omul care se va scula să zidească din nou cetatea aceasta a Ierihonului! Cu prețul întâiului său născut îi va pune temeliile și cu prețul celui mai tânăr fiu al lui îi va așeza porțile!"

1Împ 16.34;

27Domnul a fost cu Iosua, și i s-a dus vestea în toată țara.

Ios 1.5;Ios 9.1-3;

Nelegiuirea lui Acan.

## 1 3 < 7 > 9 12 15 18 21 24

1Copiii lui Israel au păcătuit cu privire la lucrurile date spre nimicire. Acan, fiul lui Carmi, fiul lui Zabdi, fiul lui Zerah, din seminția lui Iuda, a luat din lucrurile date spre nimicire. Și Domnul S-a aprins de mânie împotriva copiilor lui Israel.

Ios 22.20;

2Iosua a trimis din Ierihon niște bărbați la Ai, care este lângă Bet-Aven, la răsărit de Betel. Și le-a zis: "Suiți-vă, și iscodiți țara." Și oamenii aceia s-au suit, și au iscodit cetatea Ai.

3S-au întors la Iosua, și i-au spus: "Degeaba mai faci să mai meargă tot poporul; două sau trei mii de oameni vor ajunge ca să bați cetatea Ai; nu osteni tot poporul; căci oamenii aceia sunt puțin la număr."

4Aproape trei mii de oameni au pornit, dar au luat-o la fugă dinaintea oamenilor din Ai.

Lev 26.17;Deut 28.25;

5Oamenii din Ai le-au omorât aproape treizeci și șase de oameni; i-au urmărit de la poartă până la Șebarim, și i-au bătut la vale. Poporul a rămas încremenit și cu inima moale ca apa.

Ios 2.9-11;Lev 26.36;Ps 22.14;

Mâhnirea și rugăciunea lui Iosua.

6Iosua și-a sfâșiat hainele, și s-a aruncat cu fața la pământ până seara înaintea chivotului Domnului, el și bătrânii lui Israel, și și-au presărat capul cu țărână.

Gen 37.29-34;1Sam 4.12;2Sam 1.2;2Sam 13.19;Neem 9.1;Iov 2.12;

7Iosua a zis: "Ah! Doamne Dumnezeule, pentru ce ai trecut pe poporul acesta Iordanul, ca să ne dai în mâinile Amoriților și să ne prăpădești? De am fi știut să rămânem de cealaltă parte a Iordanului!

Ex 5.22;2Împ 3.10;

8Dar Doamne, ce voi zice, după ce Israel a dat dosul înaintea vrăjmașilor lui?

9Canaaniții și toți locuitorii țării vor afla; ne vor înconjura, și ne vor șterge numele de pe pământ. Și ce vei face Tu Numelui Tău celui mare?"

Ps 83.4;Ex 32.12;Num 14.13;

Descoperirea și pedepsirea lui Acan.

10Domnul a zis lui Iosua: "Scoală-te! Pentru ce stai culcat astfel pe fața ta?

11Israel a păcătuit; au călcat legământul Meu pe care li l-am dat, au luat din lucrurile date spre nimicire, le-au furat și au mințit, și le-au ascuns printre lucrurile lor.

Ios 7.1;Ios 6.17-18;Fapt 5.1-2;

12De aceea copiii lui Israel nu pot să țină piept vrăjmașilor lor: vor da dosul în fața vrăjmașilor lor, căci sunt dați spre nimicire; Eu nu voi mai fi cu voi, dacă nu nimiciți ce este dat spre nimicire din mijlocul vostru.

Num 14.45;Jud 2.14;Deut 7.26;Ios 6.18;

13Scoală-te, sfințește poporul. Spune-le: "Sfințiți-vă pentru mâine. Căci așa zice Domnul, Dumnezeul lui Israel: "În mijlocul tău este un lucru dat spre nimicire, Israele; nu vei putea să ții piept vrăjmașilor tăi, până nu veți scoate lucrul dat spre nimicire din mijlocul vostru.

Ex 19.10;Ios 3.5;

14Să vă apropiați mâine dimineață după semințiile voastre; și seminția pe care o va arăta Domnul prin sorți se va apropia pe familii, și familia pe care o va arăta Domnul prin sorți se va apropia pe case, și casa pe care o va arăta Domnul prin sorți se va apropia pe bărbați.

Prov 16.33;

15Cine va fi arătat prin sorți că a luat din ce era dat spre nimicire, va fi ars în foc, el și tot ce este al lui, pentru că a călcat legământul Domnului și a făcut o mișelie în Israel."

1Sam 14.38-39;Ios 7.11;Gen 34.7;Jud 20.6;

16Iosua s-a sculat dis-de-dimineață, și a apropiat pe Israel, după semințiile lui, și a fost arătată prin sorți seminția lui Iuda.

17A apropiat familiile lui Iuda, și a fost arătată prin sorți familia lui Zerah. A apropiat familia lui Zerah pe case, și a fost arătată prin sorți casa lui Zabdi.

18A apropiat casa lui Zabdi pe bărbați, și a fost arătat prin sorți Acan, fiul lui Carmi, fiul lui Zabdi, fiul lui Zerah, din seminția lui Iuda.

1Sam 14.42;

19Iosua a zis lui Acan: "Fiule, dă slavă Domnului, Dumnezeului lui Israel, mărturisește și spune-mi ce ai făcut, nu-mi ascunde nimic".

1Sam 6.5;Ier 13.16;Ioan 9.24;Num 5.6-7;2Cron 30.22;Ps 51.3;Dan 9.4;1Sam 14.43;

20Acan a răspuns lui Iosua, și a zis: "Este adevărat că am păcătuit împotriva Domnului, Dumnezeului lui Israel, și iată ce am făcut.

21Am văzut în pradă o manta frumoasă de Șinear, două sute de sicli de argint, și o placă de aur în greutate de cincizeci de sicli; le-am poftit, și le-am luat; iată, sunt ascunse în pământ în mijlocul cortului meu, și argintul este pus sub ele".

22Iosua a trimis niște oameni, care au alergat în cort; și iată că lucrurile erau ascunse în cortul lui Acan, și argintul era sub ele.

23Le-au luat din mijlocul cortului, le-au adus lui Iosua și tuturor copiilor lui Israel, și le-au pus înaintea Domnului.

24Iosua și tot Israelul împreună cu el au luat pe Acan, fiul lui Zerah, argintul, mantaua, placa de aur, pe fiii și fiicele lui Acan, boii lui, măgarii, oile, cortul lui și tot ce era al lui; și i-au suit în valea Acor.

Ios 7.26;Ios 15.7;

25Iosua a zis: "Pentru ce ne-ai nenorocit? Și pe tine te va nenoroci Domnul azi". Și tot Israelul i-a ucis cu pietre. I-au ars în foc, i-au ucis cu pietre,

Ios 6.18;1Cron 2.7;Deut 17.5;

26și au ridicat peste Acan un morman mare de pietre, care se vede până în ziua de azi. Și Domnul S-a întors din iuțimea mâniei Lui. Din pricina acestei întâmplări s-a dat până în ziua de azi locului aceluia numele de valea Acor (Tulburare).

Ios 8.29;2Sam 18.17;Plân 3.53;Deut 13.17;2Sam 21.14;Ios 7.24;Gal 5.12;Isa 65.10;Osea 2.15;

Luarea cetății Ai.

## 1 3 6 < 8 > 12 15 18 21 24

1Domnul a zis lui Iosua: "Nu te teme, și nu te înspăimânta! Ia cu tine pe toți oamenii de război, scoală-te, suie-te împotriva cetății Ai. Iată că îți dau în mâinile tale pe împăratul din Ai și pe poporul lui, cetatea lui și țara lui.

Deut 1.21;Deut 7.18;Deut 31.8;Ios 1.9;Ios 6.2;

2Să faci cetății Ai cum ai făcut Ierihonului și împăratului lui: să păstrați pentru voi numai prada de război și vitele. Pune niște oameni la pândă înapoia cetății".

Ios 6.21;Deut 20.14;

3Iosua s-a sculat cu toți oamenii de război ca să se suie împotriva cetății Ai. A ales treizeci de mii de bărbați viteji, pe care i-a pornit noaptea,

4și le-a dat următoarea poruncă: "Ascultați! Să vă puneți la pândă înapoia cetății; să nu vă depărtați mult de cetate, și toți să fiți gata.

Jud 20.29;

5Iar eu și tot poporul care este cu mine ne vom apropia de cetate. Și când vor ieși înaintea noastră, ca întâiași dată, noi o s-o luăm la fugă dinaintea lor.

Jud 20.32;

6Ei ne vor urmări până când îi vom trage departe de cetate, căci vor zice: "Fug dinaintea noastră, ca întâiași dată!" Și vom fugi dinaintea lor.

7Voi să ieșiți atunci de la pândă și să puneți mâna pe cetate, și Domnul, Dumnezeul vostru, o va da în mâinile voastre.

8După ce veți lua cetatea, să-i puneți foc, să faceți cum a zis Domnul: aceasta este porunca pe care v-o dau".

2Sam 13.28;

9Iosua i-a pornit, și s-au dus de s-au așezat la pândă între Betel și Ai, la apus de Ai. Iar Iosua a petrecut noaptea aceea în mijlocul poporului.

10Iosua s-a sculat dis-de-dimineață, a cercetat poporul, și a pornit împotriva cetății Ai, în fruntea poporului, el și bătrânii lui Israel.

11Toți oamenii de război care erau cu el s-au suit și s-au apropiat de cetate; când au ajuns în fața cetății, au tăbărât la miază noapte de Ai, de care erau despărțiți prin vale.

Ios 8.5;

12Iosua a luat aproape cinci mii de oameni, și i-a pus la pândă între Betel și Ai, la apus de cetate.

13După ce s-a așezat toată tabăra la miază noapte de cetate, și cei de pândă la apus de cetate, Iosua a înaintat în noaptea aceea în mijlocul văii.

14Când a văzut împăratul cetății Ai lucrul acesta, oamenii din Ai s-au sculat în grabă dis-de-dimineață, și au ieșit înaintea lui Israel, ca să-l bată. Împăratul s-a îndreptat, cu tot poporul lui, spre un loc hotărât, înspre câmpie, și nu știa că înapoia cetății o mână de oameni stăteau la pândă împotriva lui.

Jud 20.34;Ecl 9.12;

15Iosua și tot Israelul s-au prefăcut că sunt bătuți, și au fugit pe drumul dinspre pustie.

Jud 20.36;

16Atunci tot poporul care era în cetate s-a strâns ca să-i urmărească. Au urmărit pe Iosua și au fost trași departe din cetate.

17N-a rămas nici un om în Ai și în Betel care să nu fi ieșit împotriva lui Israel. Au lăsat cetatea deschisă, și au urmărit pe Israel.

18Domnul a zis lui Iosua: "Întinde spre Ai sulița pe care o ai în mână, căci am s-o dau în mâna ta!" Și Iosua a întins spre cetate sulița pe care o avea în mână.

19De îndată ce și-a întins mâna, bărbații, care stăteau la pândă, au ieșit repede din locul unde erau; au pătruns în cetate, au luat-o, și s-au grăbit de i-au pus foc.

20Oamenii din Ai, uitându-se înapoi, au văzut fumul cetății suindu-se spre cer, și n-au mai putut să scape în nici o parte. Poporul care fugea spre pustie s-a întors împotriva celor ce-l urmăreau;

21căci Iosua și tot Israelul, văzând cetatea luată de cei ce stăteau la pândă, și fumul cetății suindu-se în sus, s-au întors și au bătut pe oamenii din Ai.

22Ceilalți de asemenea le-au ieșit înainte din cetate, și oamenii din Ai au fost înconjurați de Israel din toate părțile. Israel i-a bătut, fără să lase unul cu viață, nici vreun fugar;

Deut 7.2;

23pe împăratul din Ai, l-au prins viu, și l-au adus la Iosua.

24După ce a isprăvit Israel de ucis pe toți locuitorii din Ai, în câmp și în pustie, unde îi urmăriseră ei, și după ce toți au fost trecuți în totul prin ascuțișul sabiei, tot Israelul s-a întors la Ai și a trecut cetatea prin ascuțișul sabiei.

25În totul au fost douăsprezece mii de inși uciși în ziua aceea, bărbați și femei, toți oameni din Ai.

26Iosua nu și-a tras mâna pe care o ținea întinsă cu sulița, până ce toți locuitorii au fost nimiciți cu desăvârșire.

27Israel a păstrat pentru sine doar vitele și prada din cetatea aceasta, după porunca pe care o dăduse lui Iosua Domnul.

Num 31.22-26;Ios 8.2;

28Iosua a ars cetatea Ai, și a făcut din ea pentru totdeauna un morman de dărâmături, care se vede până în ziua de azi.

Deut 13.16;

29A spânzurat de un lemn pe împăratul din Ai, și l-a lăsat pe lemn până seara. La apusul soarelui, Iosua a poruncit să i se pogoare trupul de pe lemn; l-au aruncat la intrarea porții cetății, și au ridicat pe el o mare grămadă de pietre, care este până în ziua de azi.

Ios 10.26;Ps 107.40;Ps 110.5;Deut 21.23;Ios 10.27;Ios 7.26;Ios 10.27;

Altarul de pe muntele Ebal.

30Atunci Iosua a zidit un altar Domnului, Dumnezeului lui Israel, pe muntele Ebal,

Deut 27.4-5;

31cum poruncise copiilor lui Israel Moise, robul Domnului, și cum este scris în cartea legii lui Moise: era un altar de pietre necioplite, peste care nu trecuse fierul. Pe altarul acesta au adus Domnului arderi de tot, și jertfe de mulțumiri.

Ex 20.25;Deut 27.5-6;Ex 20.24;

32Și acolo Iosua a scris pe pietre o copie a legii pe care o scrisese Moise înaintea copiilor lui Israel.

Deut 27.2-8;

33Tot Israelul, bătrânii, mai marii oastei și judecătorii lui, stăteau de amândouă părțile chivotului, înaintea preoților, din neamul Leviților, care duceau chivotul legământului Domnului; erau de față atât străinii cât și copiii lui Israel, jumătate în dreptul muntelui Garizim, și jumătate în dreptul muntelui Ebal, după porunca pe care o dăduse mai înainte Moise, robul Domnului, ca să binecuvânteze pe poporul lui Israel.

Deut 31.9-25;Deut 31.12;Deut 11.29;Deut 27.12;

34Iosua a citit apoi toate cuvintele legii, binecuvântările și blestemele, după cum este scris în cartea legii.

Deut 31.11;Neem 8.3;Deut 28.2-45;Deut 29.20-21;Deut 30.19;

35N-a rămas nimic din tot ce poruncise Moise, pe care să nu-l fi citit Iosua în fața întregii adunări a lui Israel, în fața femeilor, copiilor și străinilor care mergeau în mijlocul lor.

Deut 31.12;Ios 8.33;

Împărații țării de unesc.

## 1 3 6 < 9 > 11 12 15 18 21 24

1La auzul acestor lucruri, toți împărații care erau dincoace de Iordan, în munte și în vale, și pe toată coasta mării celei mari, până lângă Liban, Hetiții, Amoriții, Canaaniții, Fereziții, Heviții și Iebusiții,

Num 34.6;Ex 3.17;Ex 23.23;

2s-au unit împreună într-o înțelegere ca să lupte împotriva lui Iosua și împotriva lui Israel.

Ps 83.3-5;

Viclenia Gabaoniților.

3Locuitorii din Gabaon, de partea lor, când au auzit ce făcuse Iosua Ierihonului și cetății Ai,

Ios 10.2;2Sam 21.1-2;Ios 6.27;

4au întrebuințat un vicleșug, și au pornit la drum cu merinde pentru călătorie. Au luat niște saci vechi pe măgarii lor, și niște burdufuri vechi pentru vin, rupte și cârpite,

5iar în picioare purtau încălțăminte veche și cârpită, și erau îmbrăcați cu niște haine vechi pe ei; iar toată pâinea pe care o aveau pentru hrană era uscată și mucegăise.

6S-au dus la Iosua în tabără la Ghilgal, și i-au zis lui și tuturor celor din Israel: "Noi venim dintr-o țară depărtată, acum deci faceți legământ cu noi".

Ios 5.10;

7Bărbații lui Israel au răspuns Heviților acestora: "Poate că voi locuiți în mijlocul nostru, cum să facem noi legământ cu voi?"

Ios 11.19;Ex 23.32;Deut 7.2;Deut 20.16;Jud 2.2;

8Ei au zis lui Iosua: "Noi suntem robii tăi." Și Iosua le-a zis: "Cine sunteți voi, și de unde veniți?"

Deut 20.11;2Împ 10.5;

9Ei i-au răspuns: "Robii tăi vin dintr-o țară foarte depărtată, pentru faima Domnului, Dumnezeului tău; căci am auzit vorbindu-se de El, de tot ce a făcut în Egipt,

Deut 20.15;Ex 15.14;Ios 2.10;

10și de ce a făcut celor doi împărați ai Amoriților dincolo de Iordan, lui Sihon, împăratul Hesbonului, și lui Og, împăratul Basanului, care era la Aștarot.

Num 21.24-33;

11Și bătrânii noștri și toți locuitorii din țara noastră ne-au zis: "Luați cu voi merinde pentru călătorie, duceți-vă înaintea lor, și spuneți-le: "Noi suntem robii voștri; acum deci faceți legământ cu noi.

12Iată pâinea noastră: era caldă când am luat-o ca merinde de acasă, în ziua când am plecat să venim la voi, și acum s-a uscat și s-a mucegăit.

13Burdufurile acestea de vin, când le-am umplut, erau noi de tot, și iată-le s-au rupt; hainele și încălțămintea noastră s-au învechit de lungimea prea mare a drumului".

14Bărbații lui Israel au luat din merindele lor, și n-au întrebat pe Domnul.

Num 27.21;Isa 30.1-2;Jud 1.1;1Sam 22.10;1Sam 23.10-11;1Sam 30.8;2Sam 2.1;2Sam 5.19;

15Iosua a făcut pace cu ei, și a încheiat un legământ prin care trebuia să-i lase cu viață, și căpeteniile adunării le-au jurat lucrul acesta.

Ios 11.19;2Sam 21.2;

16La trei zile după încheierea acestui legământ, copiii lui Israel au aflat că erau vecini cu ei, și că locuiau în mijlocul lor.

17Căci copiii lui Israel au plecat, și a treia zi au ajuns la cetățile lor; cetățile lor erau Gabaon, Chefira, Beerot și Chiriat-Iearim.

Ios 18.25-28;Ezra 2.25;

18Dar nu i-au bătut, pentru că fruntașii adunării le juraseră pe Domnul, Dumnezeul lui Israel, că-i vor lăsa cu viață. Și toată adunarea a cârtit împotriva căpeteniilor.

Ps 15.4;Ecl 5.2;

19Toate căpeteniile au zis întregii adunări: "Le-am jurat pe Domnul, Dumnezeul lui Israel, și acum nu putem să ne atingem de ei.

20Iată ce le vom face: îi vom lăsa cu viață, ca să n-aducem peste noi mânia Domnului, din pricina jurământului pe care li l-am făcut".

2Sam 21.1-6;Ezec 17.13-19;Zah 5.3-4;Mal 3.5;

21"Să trăiască", le-au zis căpeteniile. Dar au fost întrebuințați la tăiat lemne și la scos apă pentru toată adunarea, cum le spuseseră căpeteniile.

Deut 29.11;Ios 9.15;

22Iosua i-a chemat, și le-a vorbit astfel: "Pentru ce ne-ați înșelat zicând: "Suntem foarte departe de voi", când voi locuiți în mijlocul nostru?

Ios 9.6-9;Ios 9.16;

23Acum sunteți blestemați, și nu veți înceta să fiți în robie, să tăiați lemne și să scoateți apă pentru casa Dumnezeului meu".

Gen 9.25;Ios 9.21-27;

24Ei au răspuns lui Iosua, și au zis: "Robii tăi au auzit de poruncile date de Domnul, Dumnezeul tău, robului Său Moise, ca să vă dea în mână toată țara și să nimicească dinaintea voastră pe toți locuitorii ei; și venirea voastră a băgat mare frică în noi cu privire la viața noastră: iată de ce am lucrat așa.

Ex 23.32;Deut 7.1-2;Ex 15.14;

25Și acum iată-ne în mâinile tale; fă cu noi ce vei crede că este bine și drept să faci".

Gen 16.6;

26Iosua le-a făcut așa cum hotărâse; i-a izbăvit din mâna copiilor lui Israel, care nu i-au omorât;

27dar din ziua aceea i-a pus să taie lemne și să scoată apă pentru adunare, și pentru altarul Domnului în locul pe care l-ar alege Domnul: ceea ce fac până în ziua de azi.

Ios 9.21-23;Deut 12.5;

Marea luptă dela Gabaon.

## 1 3 6 < 10 > 12 15 18 21 24

1Adoni-Țedec, împăratul Ierusalimului, a aflat că Iosua pusese mâna pe Ai și o nimicise cu desăvârșire, că făcuse cetății Ai și împăratului ei cum făcuse Ierihonului și împăratului lui, și că locuitorii Gabaonului făcuseră pace cu Israel și erau în mijlocul lor.

Ios 6.21;Ios 8.22-28;Ios 9.15;

2Atunci i-a fost foarte mare frică; fiindcă Gabaon era o cetate mare ca una din cetățile împărătești, mai mare chiar decât Ai, și toți bărbații ei erau viteji.

Ex 15.14-16;Deut 11.25;

3Adoni-Țedec, împăratul Ierusalimului, a trimis să spună lui Hoham, împăratul Hebronului, lui Piream, împăratul Iarmutului, lui Iafia, împăratul Lachisului, și lui Debir, împăratul Eglonului:

4"Suiți-vă la mine, și ajutați-mă, ca să batem Gabaonul, căci a făcut pace cu Iosua și cu copiii lui Israel".

Ios 10.1;Ios 9.15;

5Cei cinci împărați ai Amoriților: împăratul Ierusalimului, împăratul Hebronului, împăratul Iarmutului, împăratul Lachisului, și împăratul Eglonului, s-au adunat astfel și s-au suit împreună cu toate oștile lor; au venit și au tăbărât lângă Gabaon, și au început să lupte împotriva lui.

Ios 9.2;

6Oamenii din Gabaon au trimis să spună lui Iosua, în tabăra din Ghilgal: "Nu părăsi pe robii tăi, suie-te la noi în grabă, izbăvește-ne, dă-ne ajutor; căci toți împărații Amoriților, care locuiesc pe munte, s-au strâns împotriva noastră".

Ios 5.10;Ios 9.6;

7Iosua s-a suit din Ghilgal, el și toți oamenii de război cu el, și toți cei viteji.

Ios 8.1;

8Domnul a zis lui Iosua: "Nu te teme de ei, căci îi dau în mâinile tale, și nici unul din ei nu va putea să stea împotriva ta".

Ios 11.6;Jud 4.14;Ios 1.5;

9Iosua a venit fără veste peste ei, după ce a mers toată noaptea de la Ghilgal.

10Domnul i-a pus în învălmășeală dinaintea lui Israel; și Israel le-a pricinuit o mare înfrângere la Gabaon, i-a urmărit pe drumul care suie la Bet-Horon, și i-a bătut până la Azeca și până la Macheda.

Jud 4.15;1Sam 7.10-12;Ps 18.14;Isa 28.21;Ios 16.3-5;Ios 15.35;

11Pe când fugeau ei dinaintea lui Israel, și se pogorau din Bet-Horon, Domnul a făcut să cadă din cer peste ei niște pietre mari până la Azeca, și au pierit; cei ce au murit de pietrele grindinii au fost mai mulți decât cei uciși cu sabia de copiii lui Israel.

Ps 18.13-14;Ps 77.17;Isa 30.30;Apoc 16.21;

Soarele și luna se opresc.

12Atunci Iosua a vorbit Domnului, în ziua când a dat Domnul pe Amoriți în mâinile copiilor lui Israel, și a zis în fața lui Israel: "Oprește-te, soare, asupra Gabaonului, Și tu, lună, asupra văii Aialonului!"

Isa 28.21;Hab 3.11;Jud 12.12;

13Și soarele s-a oprit, și luna și-a întrerupt mersul, Până ce poporul și-a răzbunat pe vrăjmașii lui. Lucrul acesta nu este scris oare în Cartea Dreptului? Soarele s-a oprit în mijlocul cerului, și nu s-a grăbit să apună, aproape o zi întreagă.

2Sam 1.18;

14N-a mai fost nici o zi ca aceea, nici înainte nici după aceea, când Domnul să fi ascultat glasul unui om; căci Domnul lupta pentru Israel.

Isa 38.8;Deut 1.30;Ios 10.42;Ios 23.3;

15Și Iosua și tot Israelul împreună cu el, s-a întors în tabără la Ghigal.

Ios 10.43;

Uciderea celor cinci împărați.

16Cei cinci împărați au fugit, și s-au ascuns într-o peșteră la Macheda.

17S-a spus lucrul acesta lui Iosua, zicând: "Cei cinci împărați se află ascunși într-o peșteră la Macheda".

18Iosua a zis: "Prăvăliți niște pietre mari la intrarea peșterii, și puneți niște oameni să-i păzească.

19Și voi nu vă opriți, ci urmăriți pe vrăjmașii voștri, și bateți-i pe dinapoi; nu-i lăsați să intre în cetățile lor, căci Domnul, Dumnezeul vostru, i-a dat în mâinile voastre."

20După ce Iosua și copiii lui Israel le-au pricinuit o foarte mare înfrângere, și i-au bătut cu desăvârșire, cei ce au putut scăpa au intrat în cetățile întărite,

21și tot poporul s-a întors liniștit în tabără la Iosua în Macheda, fără ca cineva să fi crâcnit cu limba lui împotriva copiilor lui Israel.

Ex 11.7;

22Iosua a zis atunci: "Deschideți intrarea peșterii, scoateți afară din ea pe cei cinci împărați, și aduceți-i la mine."

23Ei au făcut așa, și au adus la el pe cei cinci împărați, pe care-i scoseseră din peșteră: pe împăratul Ierusalimului, pe împăratul Hebronului, pe împăratul Iarmutului, pe împăratul Lachisului, și pe împăratul Eglonului.

24După ce au adus pe acești împărați înaintea lui Iosua, Iosua a chemat pe toți bărbații lui Israel, și a zis căpeteniilor oamenilor de război, care merseseră cu el: "Apropiați-vă și puneți-vă picioarele pe grumajii împăraților acestora." Ei s-au apropiat, și au pus picioarele pe grumajii lor.

Ps 107.40;Ps 110.5;Ps 149.8-9;Isa 26.5-6;Mal 4.3;

25Iosua le-a zis: "Nu vă temeți și nu vă spăimântați, ci întăriți-vă și îmbărbătați-vă, căci așa va face Domnul tuturor vrăjmașilor voștri împotriva cărora vă veți lupta".

Deut 31.6-8;Ios 1.9;Deut 3.21;Deut 7.19;

26După aceea, Iosua i-a lovit, și i-a omorât; i-a spânzurat de cinci copaci, și au rămas spânzurați de copaci până seara.

Ios 8.29;

27Pe la apusul soarelui, Iosua a poruncit să-i pogoare din copaci, i-au aruncat în peștera în care se ascunseseră, și au pus la intrarea peșterii niște pietre mari, care au rămas acolo până în ziua de azi.

Deut 21.23;Ios 8.29;

Alte izbânzi ale lui Iosua.

28Iosua a luat Macheda chiar în ziua aceea, și a trecut-o prin ascuțișul sabiei; a nimicit cu desăvârșire pe împărat, cetatea și pe toți cei ce se aflau în ea; n-a lăsat să scape nici unul, și împăratului din Macheda i-a făcut cum făcuse împăratului Ierihonului.

Ios 6.21;

29Iosua, și tot Israelul împreună cu el, a trecut din Macheda la Libna, și a dat luptă împotriva Libnei.

30Domnul a dat-o și pe ea, împreună cu împăratul ei, în mâinile lui Israel, și a trecut-o prin ascuțișul sabiei, pe ea și pe toți cei ce se găseau în ea; n-a lăsat să scape nici unul, și a făcut împăratului ei cum făcuse împăratului Ierihonului.

31Iosua, și tot Israelul împreună cu el, a trecut din Libna în Lachis, a tăbărât înaintea ei, și a început lupta împotriva ei.

32Domnul a dat cetatea Lachis în mâinile lui Israel, care a luat-o a doua zi, și a trecut-o prin ascuțișul sabiei, pe ea și pe toți cei ce se aflau în ea, cum făcuse cu Libna.

33Atunci Horam, împăratul Ghezerului, s-a suit ca să dea ajutor Lachisului. Iosua l-a bătut, pe el și pe poporul lui, fără să lase pe cineva să scape.

34Iosua, și tot Israelul împreună cu el, a trecut din Lachis la Eglon; au tăbărât înaintea ei, și au început lupta.

35Au luat-o în aceeași zi, și au trecut-o prin ascuțișul sabiei, pe ea și pe toți cei ce se aflau în ea; Iosua a nimicit-o cu desăvârșire chiar în ziua aceea, cum făcuse cu Lachis.

36Iosua, și tot Israelul împreună cu el, s-a suit din Eglon la Hebron, și au început lupta împotriva lui.

Ios 14.13;Ios 15.13;Jud 1.10;

37L-au luat, și l-au trecut prin ascuțișul sabiei, pe el, pe împăratul lui, toate cetățile care țineau de el, și pe toți cei ce se aflau în el; Iosua n-a lăsat pe nici unul să scape, cum făcuse cu Eglonul, și l-a nimicit cu desăvârșire împreună cu toți cei ce se aflau în el.

38Iosua, și tot Israelul împreună cu el, s-a îndreptat împotriva Debirului, și a început lupta împotriva lui.

Ios 15.15;Jud 1.11;

39L-a luat, pe el, pe împăratul lui, și toate cetățile care țineau de el; le-au trecut prin ascuțișul sabiei, și au nimicit cu desăvârșire pe toți cei ce se aflau în ele, fără să lase să scape vreunul; Iosua a făcut Debirului și împăratului lui cum făcuse Hebronului și cum făcuse Libnei și împăratului ei.

40Iosua a bătut astfel toată țara, muntele, partea de miazăzi, câmpia și costișele, și a bătut pe toți împărații; n-a lăsat să scape nimeni, și a nimicit cu desăvârșire tot ce avea suflare, cum poruncise Domnul, Dumnezeul lui Israel.

Deut 20.16-17;

41Iosua i-a bătut de la Cades-Barnea până la Gaza, a bătut toată țara Gosen până la Gabaon.

Gen 10.19;Ios 11.16;

42Iosua a luat în același timp pe toți împărații aceia și țara lor, căci Domnul, Dumnezeul lui Israel, lupta pentru Israel.

Ios 10.14;

43Și Iosua, și tot Israelul împreună cu el, s-a întors în tabără la Ghilgal.

Marea bătălie la apele Merom.

## 1 3 6 9 < 11 > 15 18 21 24

1Iabin, împăratul Hațorului, auzind de aceste lucruri, a trimis soli la Iobab, împăratul Madonului, la împăratul Șimronului, la împăratul Acșafului,

Ios 10.3;Ios 19.15;

2la împărații care erau la miază noapte de munte, în câmpia de la miazăzi de Chineret, în vale, și pe înălțimile Dorului la apus,

Num 34.11;Ios 17.11;Jud 1.27;1Împ 4.11;

3Canaaniților de la răsărit și de la apus, Amoriților, Hetiților, Fereziților, Iebusiților în munte, și Heviților la poalele Hermonului în țara Mițpa.

Jud 3.3;Ios 13.11;Gen 31.49;

4Au ieșit, ei și toate oștirile lor împreună cu ei, alcătuind un popor fără număr, ca nisipul care este pe marginea mării, și având cai și care în foarte mare număr.

Gen 22.17;Gen 32.12;Jud 7.12;1Sam 13.5;

5Toți împărații aceștia au hotărât un loc de întâlnire, și au venit de au tăbărât împreună la apele Merom, ca să lupte împotriva lui Israel.

6Domnul a zis lui Iosua: "Nu te teme de ei, căci mâine, pe vremea aceasta, îi voi da bătuți pe toți înaintea lui Israel. Cailor să le tai vinele picioarelor, iar carele lor să le arzi în foc".

Ios 10.8;2Sam 8.4;

7Iosua, cu toți oamenii lui de război, au venit pe neașteptate peste ei la apele Merom, și s-au năpustit în mijlocul lor.

8Domnul i-a dat în mâinile lui Israel; ei i-au bătut și i-au urmărit până la Sidonul cel mare, până la Misrefot-Maim, și până în valea Mițpa la răsărit; i-au bătut, fără să lase să scape vreunul.

Ios 13.6;

9Iosua le-a făcut cum îi spusese Domnul: cailor le-a tăiat vinele picioarelor, iar carele lor le-a ars în foc.

Ios 11.6;

Cuceriri făcute la miază noapte și în cealaltă parte a țării.

10La întoarcere, și în același timp, Iosua a luat Hațorul, și a trecut prin sabie pe împăratul lui. Hațorul era mai înainte capitala tuturor acestor împărății.

11Au trecut prin ascuțișul sabiei și au nimicit cu desăvârșire pe toți cei ce se găseau în el: n-a rămas nimic din ce avea suflare de viață, și au pus foc Hațorului.

12Iosua a luat de asemenea toate cetățile împăraților acelora, și pe toți împărații lor i-a trecut prin ascuțișul sabiei, și i-a nimicit cu desăvârșire, cum poruncise Moise, robul Domnului.

Num 33.52;Deut 7.2;Deut 20.16-17;

13Dar Israel n-a ars nici una din cetățile așezate pe dealuri, afară numai de Hațor, care a fost ars de Iosua.

14Copiii lui Israel au păstrat pentru ei toată prada cetăților acelora și vitele; dar au trecut prin ascuțișul sabiei pe toți oamenii, până i-au nimicit, fără să lase ceva din ce are suflare de viață.

15Iosua a împlinit poruncile date de Domnul robului Său Moise, și de Moise lui Iosua; n-a lăsat nimic neîmplinit din tot ce poruncise lui Moise Domnul.

Ex 34.11-12;Deut 7.2;Ios 1.7;

16Astfel Iosua a luat toată țara aceasta, muntele, toată partea de miazăzi, toată țara Gosen, valea, câmpia, muntele lui Israel și văile lui,

Ios 12.8;Ios 10.41;

17de la muntele cel pleșuv care se înalță spre Seir până la Baal-Gad, în valea Libanului, la poalele muntelui Hermon. A luat pe toți împărații lor, i-a bătut și i-a omorât.

Ios 12.7;Deut 7.24;Ios 12.7;

18Războiul, pe care l-a purtat Iosua împotriva tuturor acestor împărați, a ținut multă vreme.

19N-a rămas nici o cetate, care să fi făcut pace cu copiii lui Israel, afară de Heviți, care locuiau în Gabaon; pe toate le-au luat prin luptă.

Ios 9.3-7;

20Căci Domnul a îngăduit ca popoarele acelea să-și împietrească inima și să lupte împotriva lui Israel, pentru ca Israel să le nimicească cu desăvârșire, fără să aibă milă de ele, și să le nimicească, după cum poruncise lui Moise Domnul.

Deut 2.30;Jud 14.4;1Sam 2.25;1Împ 12.15;Rom 9.18;Deut 20.16-17;

21În același timp, Iosua a pornit, și a nimicit pe Anachimi, din muntele Hebronului, din Debir, din Anab, din tot muntele lui Iuda și din tot muntele lui Israel; Iosua i-a nimicit cu desăvârșire, împreună cu cetățile lor.

Num 13.22-33;Deut 1.28;Ios 15.13-14;

22N-au rămas deloc Anachimi în țara copiilor lui Israel; n-au rămas decât la Gaza, la Gat și la Asdod.

1Sam 17.4;Ios 15.46;

23Iosua a pus stăpânire deci pe toată țara, potrivit cu tot ce spusese lui Moise Domnul. Și Iosua a dat-o de moștenire lui Israel, fiecăruia i-a dat partea lui, după semințiile lor. Apoi țara s-a odihnit de război.

Num 34.2;Num 26.53;Ios Cap 14;Ios Cap 15;Ios Cap 16;Ios Cap 17;Ios Cap 18;Ios Cap 19;Ios 14.15;Ios 21.44;Ios 22.4;Ios 23.1;

Împărații biruiți.

## 1 3 6 9 < 12 > 14 15 18 21 24

1Iată împărații pe care i-au bătut copiii lui Israel, și a căror țară au luat-o în stăpânire de cealaltă parte a Iordanului, spre răsăritul soarelui, de la pârâul Arnon până la muntele Hermonului, cu toată câmpia de la răsărit:

Num 21.24;Deut 3.8-9;

2Pe Sihon, împăratul Amoriților, care locuia la Hesbon. Stăpânirea lui se întindea de la Aroer, care este pe malul pârâului Arnon, și, de la mijlocul pârâului, peste jumătate din Galaad, până la pârâul Iaboc, hotarul copiilor lui Amon;

Num 21.24;Deut 2.33-36;Deut 3.6-16;

3de la câmpie până la marea Chineret la răsărit, și până la marea câmpiei, care este marea Sărată, la răsărit, spre Bet-Ieșimot; și de la miazăzi, sub poalele muntelui Pisga.

Deut 3.17;Ios 13.20;Deut 3.17;Deut 4.49;

4Pe Og, împăratul Basanului, singura rămășiță a Refaimiților, care locuiau la Aștarot și la Edrei.

Num 21.35;Deut 3.4-10;Deut 3.11;Ios 13.12;Deut 1.4;

5Stăpânirea lui se întindea peste muntele Hermonului, peste Salca, peste tot Basanul, până la hotarul Gheșuriților și Maacatiților, și peste jumătate din Galaad, hotarul lui Sihon, împăratul Hesbonului.

Deut 3.8;Deut 3.10;Ios 13.11;Deut 3.14;

6Moise, robul Domnului, și copiii lui Israel, i-au bătut; și Moise, robul Domnului, le-a dat țara lor în stăpânirea Rubeniților, Gadiților, și la jumătate din seminția lui Manase.

Num 21.24-33;Num 32.29-33;Deut 3.11-12;Ios 13.8;

Împărații biruiți dincoace de Iordan.

7Iată împărații pe care i-au bătut Iosua și copiii lui Israel dincoace de Iordan, la apus, de la Baal-Gad în valea Libanului până la muntele cel pleșuv, care se înalță spre Seir. Iosua a dat țara lor în stăpânire semințiilor lui Israel, fiecăreia i-a dat partea ei,

Ios 11.17;Gen 14.6;32.3Deut 2.1-4;Ios 11.23;

8în munte, în vale, în câmpie, pe costișe, în pustie, și în partea de miazăzi țara Hetiților, Amoriților, Canaaniților, Fereziților, Heviților și Iebusiților.

Ios 10.40;Ios 11.16;Ex 3.8;Ex 23.23;Ios 9.1;

9Împăratul Ierihonului, unul; împăratul din Ai, lângă Betel, unul;

Ios 6.2;Ios 8.29;

10împăratul Ierusalimului, unul; împăratul Hebronului, unul;

Ios 10.23;

11împăratul Iarmutului, unul; împăratul din Lachis, unul;

12împăratul Eglonului, unul; împăratul Ghezerului, unul;

Ios 10.33;

13împăratul Debirului unul; împăratul Ghederului, unul;

Ios 10.38;

14împăratul din Horma, unul; împăratul Aradului, unul;

15împăratul Libnei, unul; împăratul Adulamului, unul;

Ios 10.29;

16împăratul din Macheda, unul; împăratul Betelului, unul;

Ios 10.28;Ios 8.17;Jud 1.22;

17împăratul Tapuahului, unul; împăratul Heferului, unul;

1Împ 4.10;

18împăratul Afecului, unul; împăratul Lașaronului, unul;

19împăratul Madonului, unul; împăratul Hațorului, unul;

Ios 11.10;

20împăratul Șimron-Meronului, unul; împăratul Acșafului, unul;

Ios 11.1;Ios 19.15;

21împăratul Taanacului, unul; împăratul din Meghido, unul;

22împăratul din Chedeș, unul; împăratul Iocneamului, la Carmel, unul;

Ios 19.37;

23împăratul Dorului, pe înălțimile Dorului, unul; împăratul Goimului, lângă Ghilgal, unul;

Ios 11.2;Gen 14.1-2;Isa 9.1;

24împăratul din Tirța, unul. Peste tot treizeci și unu de împărați.

### ÎMPĂRȚIREA ȚĂRII CANAANULUI.

#### (Capitolele 13-24. Mica 4.4)

Țara care mai rămâne de cucerit.

## 1 3 6 9 < 13 > 15 18 21 24

1Iosua era bătrân, înaintat în vârstă. Domnul i-a zis atunci: "Tu ai îmbătrânit, ai înaintat în vârstă, și țara care-ți mai rămâne de supus este foarte mare.

Ios 14.10;Ios 23.1;

2Iată țara care mai rămâne: toate ținuturile Filistenilor și tot ținutul Gheșuriților,

Jud 3.1;Ioel 3.4;Ios 13.13;2Sam 3.3;2Sam 13.37-38;

3de la Șihor, care curge înaintea Egiptului, până la hotarul Ecronului la miazănoapte, ținut care trebuie socotit drept Canaanit, și care este stăpânit de cei cinci domnitori ai Filistenilor: cel din Gaza, cel din Asdod, cel din Ascalon, cel din Gat și cel din Ecron, și de Aviți;

Ier 2.18;Jud 3.3;1Sam 6.4-16;Țef 2.5;Deut 2.23;

4începând de la miazăzi, toată țara Canaaniților, și Meara, care este a Sidoniților, până la Afec, până la hotarul Amoriților;

Ios 19.30;Jud 1.34;

5țara Ghibliților și tot Libanul spre răsăritul soarelui, de la Baal-Gad, la poalele muntelui Hermon, până la intrarea Hamatului;

1Împ 5.18;Ps 83.7;Ezec 27.9;Ios 12.7;

6toți locuitorii de pe munte, de la Liban până la Misrefot-Maim, toți Sidoniții. Eu îi voi izgoni dinaintea copiilor lui Israel. Dă numai țara aceasta de moștenire prin sorți lui Israel, cum ți-am poruncit;

Ios 11.8;Ios 23.13;Jud 2.21-28;

7și împarte acum țara aceasta ca moștenire între cele nouă seminții și între jumătate din seminția lui Manase".

Ios 14.1-2;

Împărțirea țării dela răsăritul Iordanului.

8Rubeniții și Gadiții, cu cealaltă jumătate din seminția lui Manase, și-au primit moștenirea, pe care le-a dat-o Moise de cealaltă parte a Iordanului, la răsărit, cum le-a dat-o Moise, robul Domnului:

Num 32.33;Deut 3.12-13;Ios 22.4;

9de la Aroer, care este pe malurile pârâului Arnon, și de la cetatea care este în mijlocul văii, toată câmpia Medeba, până la Dibon;

Ios 13.16;Num 21.30;

10toate cetățile lui Sihon, împăratul Amoriților, care domnea la Hesbon, până la hotarul copiilor lui Amon;

Num 21.24-25;

11Galaadul, ținutul Gheșuriților și al Maacatiților, tot muntele Hermonului, și tot Basanul, până la Salca;

Ios 12.5;

12toată împărăția lui Og în Basan, care domnea în Aștarot și în Edrei, și care era singura rămășiță a Refaimiților. Moise a bătut pe acești împărați, și i-a izgonit.

Deut 3.11;Ios 12.4;Num 21.24-35;

13Dar copiii lui Israel n-au izgonit pe Gheșuriți și pe Maacatiți, care au locuit în mijlocul lui Israel până în ziua de azi.

Ios 13.11;

14Seminția lui Levi a fost singura căreia Moise nu i-a dat parte de moștenire; jertfele mistuite de foc înaintea Domnului, Dumnezeului lui Israel, aceasta a fost moștenirea lui, cum îi spusese El.

Num 18.20-24;Ios 14.3-4;Ios 13.33;

15Moise dăduse seminției fiilor lui Ruben o parte de moștenire, după familiile lor.

16Ei au avut ca ținut al lor: de la Aroer, care este pe malurile pârâului Arnon, și cetatea care este în mijlocul văii, toată câmpia de lângă Medeba,

Ios 12.2;Num 21.28;Num 21.30;Ios 13.9;

17Hesbonul, și toate cetățile lui din câmpie, Dibonul, Bamot-Baal, Bet-Baal-Meon,

18Iahaț, Chedemot, Mefaat,

Num 21.33;

19Chiriataim, Sibma, Țeret-Hașahar, pe muntele văii,

Num 32.37;Num 32.38;

20Bet-Peor, poalele muntelui Pisga, Bet-Ieșimot,

Deut 3.17;Ios 12.3;

21toate cetățile câmpiei, și toată împărăția lui Sihon, împăratul Amoriților, care domnea la Hesbon: Moise îl bătuse, pe el și pe domnitorii Madianului, pe Evi, Rechem, Țur, Hur și Reba, domnitori care se trăgeau din Sihon, și care locuiau în țară.

Deut 3.10;Num 21.24;Num 31.8;

22Între cei pe care i-au ucis copiii lui Israel, nimiciseră cu sabia și pe ghicitorul Balaam, fiul lui Beor.

Num 22.5;Num 31.8;

23Hotarul ținutului fiilor lui Ruben era Iordanul. Aceasta este moștenirea fiilor lui Ruben, după familiile lor: cetățile și satele lor.

24Moise dăduse seminției lui Gad, fiilor lui Gad, o parte de moștenire, după familiile lor.

25Ținutul lor a fost Iaezerul, toate cetățile Galaadului, jumătate din țara copiilor lui Amon până la Aroer, față în față cu Raba,

Num 32.35;Num 21.26-29;Deut 2.19;Jud 11.13;2Sam 11.1;2Sam 12.26;

26de la Hesbon până la Ramat-Mițpe și Betonim, de la Mahanaim până la hotarul Debirului,

27și, în vale, Bet-Haram, Bet-Nimra, Sucot și Țafon, rămășiță din împărăția lui Sihon, împăratul Hesbonului, având ca hotar Iordanul până la marginea mării Chineret, de cealaltă parte a Iordanului, la răsărit.

Num 32.36;Gen 33.17;1Împ 7.46;Num 34.11;

28Aceasta este moștenirea fiilor lui Gad, după familiile lor: cetățile și satele lor.

29Moise dăduse la jumătate din seminția lui Manase, fiilor lui Manase, o parte de moștenire după familiile lor.

30Ținutul lor a fost: de la Mahanaim, tot Basanul, toată împărăția lui Og, împăratul Basanului, și toate târgușoarele lui Iair în Basan, șaizeci de cetăți.

Num 32.41;1Cron 2.23;

31Jumătate din Galaad, Aștarot și Edrei, cetăți din împărăția lui Og, în Basan, au căzut fiilor lui Machir, fiul lui Manase, adică la jumătate din fiii lui Machir, după familiile lor.

Ios 12.4;Num 32.39-40;

32Acestea sunt părțile de moștenire pe care le-a dat Moise, când era în câmpia Moabului, de cealaltă parte a Iordanului, în fața Ierihonului, la răsărit.

33Moise n-a dat nici o moștenire seminției lui Levi; Domnul, Dumnezeul lui Israel, este moștenirea lui, cum îi spusese El.

Ios 13.14;Ios 18.7;Num 18.20;Deut 10.9;Deut 18.1-2;

Împărțirea țării de la apus de Iordan.

## 1 3 6 9 12 < 14 > 18 21 24

1Iată locurile pe care le-au primit copiii lui Israel ca moștenire în țara Canaanului, pe care li le-au împărțit între ei preotul Eleazar, Iosua, fiul lui Nun, și căpeteniile de familie ale semințiilor copiilor lui Israel.

Num 34.17-18;

2Împărțirea s-a făcut prin sorți, cum poruncise Domnul prin Moise, pentru cele nouă seminții și jumătate.

Num 26.55;Num 33.54;Num 34.13;

3Căci Moise dăduse o moștenire celor două seminții și jumătate de cealaltă parte a Iordanului; dar Leviților nu le dăduse moștenire printre ei.

Ios 13.8-33;

4Fiii lui Iosif, alcătuiau două seminții: Manase și Efraim; și Leviților nu li s-a dat parte în țară, afară de cetățile pentru locuit, cu locurile goale dimprejurul lor pentru turmele și averile lor.

Gen 48.5;1Cron 5.1-2;

5Copiii lui Israel au făcut întocmai după poruncile pe care le dăduse lui Moise Domnul, și au împărțit țara.

Num 35.2;Ios 21.2;

Caleb câștigă Hebronul.

6Fiii lui Iuda s-au apropiat de Iosua, la Ghilgal; și Caleb, fiul lui Iefune, Chenizitul, i-a zis: "Știi ce a spus Domnul lui Moise, omul lui Dumnezeu, cu privire la mine și cu privire la tine, la Cades-Barnea.

Num 32.12;Ios 15.17;Num 14.24-30;Deut 1.36-38;Num 13.26;

7Eram în vârstă de patruzeci de ani când m-a trimis Moise, robul Domnului, din Cades-Barnea, ca să iscodesc țara, și i-am adus știri așa cum îmi spunea inima mea curată.

Num 13.6;Num 14.6;

8Frații mei care se suiseră împreună cu mine au tăiat inima poporului, dar eu am urmat în totul calea Domnului, Dumnezeului meu.

Num 13.31-32;Deut 1.28;Num 14.24;Deut 1.36;

9Și în ziua aceea Moise a jurat, și a zis: "Țara în care a călcat piciorul tău, va fi moștenirea ta pe vecie, pentru tine și pentru copiii tăi, pentru că ai urmat în totul voia Domnului, Dumnezeului meu".

Num 14.23-24;Deut 1.36;Ios 1.3;Num 13.22;

10Acum iată că Domnul m-a ținut în viață, cum a spus. Sunt patruzeci și cinci de ani de când vorbea Domnul astfel lui Moise, când umbla Israel prin pustie; și acum iată că azi sunt în vârstă de optzeci și cinci de ani.

Num 14.30;

11Și astăzi, sunt tot așa de tare ca în ziua când m-a trimis Moise; am tot atâta putere cât aveam atunci, fie pentru luptă, fie pentru ca să merg în fruntea voastră.

Deut 34.7;Deut 31.2;

12Dă-mi dar muntele acesta despre care a vorbit Domnul pe vremea aceea; căci ai auzit atunci că acolo sunt Anachimi, și că sunt cetăți mari și întărite. Domnul va fi, poate, cu mine, și-i voi izgoni, cum a spus Domnul".

Num 13.28-33;Ps 18.32-34;Ps 60.12;Rom 8.31;Ios 15.14;Jud 1.20;

13Iosua a binecuvântat pe Caleb, fiul lui Iefune, și i-a dat ca moștenire Hebronul.

Ios 22.6;Ios 10.37;Ios 15.13;Jud 1.20;Ios 21.11-12;1Cron 6.55-56;

14Astfel Caleb, fiul lui Iefune, Chenizitul, a avut de moștenire până în ziua de azi Hebronul, pentru că urmase în totul calea Domnului, Dumnezeului lui Israel.

Ios 21.12;Ios 14.8-9;

15Hebronul se chema mai înainte Chiriat-Arba: Arba fusese omul cel mai mare dintre Anachimi. Și țara s-a odihnit de război.

Gen 23.2;Ios 15.13;Ios 11.23;

Ținutul seminției lui Iuda.

## 1 3 6 9 12 < 15 > 17 18 21 24

1Partea căzută prin sorți seminției fiilor lui Iuda, după familiile lor, se întindea spre hotarul Edomului până la pustia Țin, la miazăzi. Acesta a fost hotarul cel mai de miazăzi.

Num 34.3;Num 33.36;

2Astfel, hotarul lor de miazăzi pornea de la capătul mării Sărate, de la sânul care caută spre miazăzi.

3Ieșea spre miazăzi de suișul Acrabim, trecea prin Țin, și se suia la miazăzi de Cades-Barnea; de acolo trecea înainte prin Hețron, suia spre Adar, și se întorcea la Carcaa;

Num 34.4;

4trecea apoi prin Ațmon, mergea până la pârâul Egiptului, și ieșea la mare. Acesta să vă fie hotarul de miazăzi.

Num 34.5;

5Hotarul de răsărit era marea Sărată până la îmbucătura Iordanului. Hotarul de miazănoapte pornea de la sânul mării care este la îmbucătura Iordanului.

6Suia spre Bet-Hogla, trecea pe la miazănoapte de Bet-Araba, și se ridica până la piatra lui Bohan, fiul lui Ruben;

Ios 18.19;Ios 18.17;

7suia mai departe la Debir, la o depărtare bunicică de valea Acor, și se îndrepta spre miazănoapte înspre Ghilgal, care este în fața suișului Adumim la miazăzi de pârâu. Trecea pe lângă apele En-Șemeș, și mergea până la En-Roguel.

Ios 7.26;2Sam 17.17;1Împ 1.9;

8Suia de-acolo prin valea Ben-Hinom înspre miazăzi de Iebus, care este Ierusalimul; apoi se ridica până în vârful muntelui, care este în dreptul văii Hinom la apus, și la capătul văii Refaimiților la miazănoapte.

Ios 18.16;2Împ 23.10;Ier 19.2-6;Ios 18.28;Jud 1.21;Jud 19.10;Ios 18.16;

9Din vârful muntelui, hotarul se întindea până la izvorul apelor Neftoah, ieșea la cetățile muntelui Efron, și trecea prin Baala, sau Chiriat-Iearim.

Ios 18.15;1Cron 13.6;Jud 18.12;

10Din Baala se întorcea la apus spre muntele Seir, trecea prin partea de miazănoapte a muntelui Iearim, sau Chesalon, se pogora la Bet-Șemeș, și trecea prin Timna.

Gen 38.18;Jud 14.1;

11Apoi ieșea în latura de miazănoapte a Ecronului, se întindea spre Șicron, trecea prin muntele Baala, ajungea până la Iabneel și ieșea la mare.

Ios 19.43;

12Hotarul de apus era marea cea mare și țărmul ei. Acestea au fost, de jur împrejur, hotarele fiilor lui Iuda, după familiile lor.

Ios 15.47;Num 34.6-7;

Caleb ia Hebronul și Debirul.

13Lui Caleb, fiul lui Iefune, i-au dat o parte în mijlocul fiilor lui Iuda, cum poruncise lui Iosua Domnul; lui i-au dat Chiriat-Arba, adică Hebronul: Arba era tatăl lui Anac.

Ios 14.13;Ios 14.15;

14Caleb a izgonit de acolo pe cei trei fii ai lui Anac: Șeșai, Ahiman și Talmai, copiii lui Anac.

Jud 1.10-20;Num 13.22;

15De acolo s-a suit împotriva locuitorilor Debirului: Debirul se numea mai înainte Chiriat-Sefer.

Ios 10.38;Jud 1.11;

16Caleb a zis: "Celui ce va bate cetatea Chiriat-Sefer și o va lua, îi voi da de nevastă pe fiica mea Acsa."

Jud 1.12;

17Otniel, fiul lui Chenaz, fratele lui Caleb, a pus mâna pe ea; și Caleb i-a dat de nevastă pe fiica sa Acsa.

Jud 1.13;Jud 3.9;Num 32.12;Ios 14.6;

18După ce a intrat ea la Otniel, l-a sfătuit să ceară de la tatăl ei un ogor. Ea s-a pogorât de pe măgarul ei, și Caleb i-a zis: "Ce vrei?"

Jud 1.14;Gen 24.64;1Sam 25.23;

19Ea a răspuns: "Fă-mi un dar, căci mi-ai dat un pământ secetos; dă-mi și izvoare de apă." Și el i-a dat izvoarele de sus și izvoarele de jos.

Gen 33.11;

20Aceasta a fost moștenirea fiilor lui Iuda, după familiile lor.

Cetățile din ținutul lui Iuda.

21Cetățile așezate în ținutul de la miazăzi, la marginea cea mai depărtată a seminției fiilor lui Iuda, spre hotarul Edomului, erau: Cabțeel, Eder, Iagur,

22China, Dimona, Adada,

23Chedeș, Hațor, Itnan,

24Zif, Telem, Bealot,

25Hațor-Hadata, Cheriot-Hețron, care este Hațor,

26Amam, Șema, Molada,

27Hațar-Gada, Heșmon, Bet-Palet,

28Hațar-Șual, Beer-Șeba, Biziotia,

29Baala, Iim, Ațem,

30Eltolad, Chesil, Horma,

31Țiclag, Madmana, Sansana,

1Sam 27.6;

32Lebaot, Șilhim, Ain, și Rimon. Toate cetățile: douăzeci și nouă, împreună cu satele lor.

33În câmpie: Eștaol, Țorea, Așna,

Num 13.23;

34Zanoah, En-Ganim, Tapuah, Enam,

35Iarmut, Adulam, Soco, Azeca,

36Șaaraim, Aditaim, Ghedera, și Ghederotaim; patruzeci de cetăți, și satele lor.

37Țenan, Hadașa, Migdal-Gad,

38Dilean, Mițpe, Iocteel,

2Împ 14.7;

39Lachis, Boțcat, Eglon,

40Cabon, Lahmas, Chitliș,

41Ghederot, Bet-Dagon, Naama, și Macheda; șaisprezece cetăți, și satele lor.

42Libna, Eter, Așan,

43Iiftah, Așna, Nețib,

44Cheila, Aczib, și Mareșa; nouă cetăți, și satele lor.

45Ecron, cetățile și satele lui;

46de la Ecron și la apus, toate cetățile de lângă Asdod, și satele lor,

47Asdod, cetățile și satele lui; Gaza, cetățile și satele ei, până la pârâul Egiptului, și la marea cea mare, care slujește ca hotar.

Ios 15.4;Num 34.6;

48În munte: Șamir, Iatir, Soco,

49Dana, Chiriat-Sana, care este Debirul,

50Anab, Eștemo, Anim,

51Gosen, Holon, și Ghilo, unsprezece cetăți și satele lor.

Ios 10.41;Ios 11.16;

52Arab, Duma, Eșean,

53Janum, Bet-Tapuah, Afeca,

54Humta, Chiriat-Arba, care este Hebronul, și Țior; nouă cetăți, și satele lor.

Ios 15.13;Ios 14.15;

55Maon, Carmel, Zif, Iuta,

56Iizreel, Iocdeam, Zanoah,

57Cain, Ghibea, și Timna; zece cetăți și satele lor.

58Halhul, Bet-Țur, Ghedor,

59Maarat, Bet-Anot, și Eltecon; șase cetăți și satele lor.

60Chiriat-Baal, care este Chiriat-Iearim, și Raba; două cetăți, și satele lor.

Ios 18.14;

61În pustie: Bet-Araba, Midin, Secaca,

62Nibșan, Ir-Hamelah, și En-Ghedi; șase cetăți și satele lor.

63Fiii lui Iuda n-au putut izgoni pe Iebusiții care locuiau la Ierusalim; și Iebusiții au locuit cu fiii lui Iuda la Ierusalim până în ziua de azi.

Jud 1.8-21;2Sam 5.6;Jud 1.21;

Ținutul seminței lui Efraim.

## 1 3 6 9 12 < 16 > 18 21 24

1Partea căzută la sorți fiilor lui Iosif se întindea de la Iordan, lângă Ierihon, spre apele Ierihonului, la răsărit. Hotarul urma pustia care se ridică de la Ierihon la Betel prin munte.

2Mergea mai departe de la Betel la Luz, și trecea spre hotarul Archiților prin Atarot.

Ios 18.13;Jud 1.26;

3Apoi se pogora la apus spre hotarul Iafletiților, până la hotarul Bet-Horonului de jos și până la Ghezer, ieșind la mare.

Ios 18.13;2Cron 8.5;1Cron 7.28;1Împ 9.15;

4Acolo și-au primit moștenirea fiii lui Iosif: Manase și Efraim.

Ios 17.14;

5Iată hotarele fiilor lui Efraim, după familiile lor. Hotarul moștenirii lor era, la răsărit, Atarot-Adar până la Bet-Horonul de sus.

Ios 18.13;2Cron 8.5;

6Ieșea spre mare la Micmetat în partea de miazănoapte, se întorcea la răsărit până la Taanat-Silo, și trecea înspre răsărit prin Ianoah.

Ios 17.7;

7Din Ianoah pogora la Atarot și la Naarata, atingea Ierihonul, și mergea până la Iordan.

1Cron 7.28;

8Din Tapuah mergea spre apus până la pârâul Cana, și ieșea la mare. Aceasta a fost moștenirea seminției fiilor lui Efraim, după familiile lor.

Ios 17.9;

9Fiii lui Efraim aveau și cetăți deosebite în mijlocul moștenirii fiilor lui Manase, toate cu satele lor.

Ios 17.9;

10Ei n-au izgonit pe Canaaniții care locuiau în Ghezer, și Canaaniții au locuit în mijlocul lui Efraim până în ziua de azi, dar au fost puși să plătească un bir.

Jud 1.29;1Împ 9.16;

Ținutul căzut jumătății lui Manase.

## 1 3 6 9 12 15 < 17 > 21 24

1O parte a căzut prin sorți seminției lui Manase, căci el era întâiul născut al lui Iosif. Machir, întâiul născut al lui Manase și tatăl lui Galaad, avusese Galaadul și Basanul, pentru că era un bărbat de război.

Gen 41.51;Gen 46.20;Gen 48.18;Gen 50.23;Num 26.29;Num 32.39-40;1Cron 7.14;Deut 3.15;

2Au dat prin sorți o parte celorlalți fii ai lui Manase, după familiile lor, fiilor lui Abiezer, fiilor lui Helec, fiilor lui Asriel, fiilor lui Sihem, fiilor lui Hefer, fiilor lui Șemida: aceștia sunt copiii de parte bărbătească ai lui Manase, fiul lui Iosif, după familiile lor.

Num 26.29-32;1Cron 7.18;Num 26.31;Num 26.32;

3Țelofhad, fiul lui Hefer, fiul lui Galaad, fiul lui Machir, fiul lui Manase, n-a avut fii, dar a avut fiice, ale căror nume sunt acestea: Mahla, Noa, Hogla, Milca și Tirța.

Num 26.33;Num 27.1;Num 36.2;

4Ele s-au înfățișat înaintea preotului Eleazar, înaintea lui Iosua, fiul lui Nun, și înaintea mai marilor, și au zis: "Domnul a poruncit lui Moise să ne dea o moștenire între frații noștri." Și li s-a dat, după porunca Domnului, o moștenire între frații tatălui lor.

Ios 14.1;Num 27.6-7;

5Au căzut zece părți lui Manase, afară de țara Galaadului și a Basanului, care este de cealaltă parte a Iordanului.

6Căci fetele lui Manase au avut o moștenire între fiii lui, și țara Galaadului a fost pentru ceilalți fii ai lui Manase.

7Hotarul lui Manase se întindea de la Așer până la Micmetat, care este la răsărit de Sihem, și ducea la dreapta până la locuitorii din En-Tapuah.

Ios 16.6;

8Țara Tapuahului era a fiilor lui Manase, dar Tapuahul de pe hotarul lui Manase era al fiilor lui Efraim.

Ios 16.8;

9Hotarul se pogora până la pârâul Cana, la miazăzi de pârâu. Cetățile acestea ale lui Efraim erau în mijlocul cetăților lui Manase. Hotarul lui Manase era pe partea de miazănoapte a pârâului și ieșea la mare.

Ios 16.8;Ios 16.9;

10Ținutul de la miazăzi era al lui Efraim, cel de la miazănoapte al lui Manase, și marea le slujea ca hotar; la miazănoapte se întâlneau cu Așer și la răsărit cu Isahar.

11Manase stăpânea în Isahar și în Așer: Bet-Șean cu satele lui, Ibleam cu satele lui, locuitorii Dorului cu satele lui, locuitorii din En-Dor cu satele lui, locuitorii din Taanac cu satele lui, și locuitorii din Meghido cu satele lui, cele trei înălțimi.

1Cron 7.29;1Sam 31.10;1Împ 4.12;

12Fiii lui Manase n-au putut să izgonească pe locuitorii din aceste cetăți, și Canaaniții au izbutit astfel să rămână în țara aceasta.

Jud 1.27-28;

13Când copiii lui Israel au fost destul de tari, au supus pe Canaaniți la un bir, dar nu i-au izgonit.

Ios 16.10;

14Fiii lui Iosif au vorbit lui Iosua, și i-au zis: "Pentru ce ne-ai dat de moștenire numai un sorț și numai o parte, când noi suntem un popor mare la număr și Domnul ne-a binecuvântat până acum?"

Ios 16.4;Gen 48.22;Gen 48.19;Num 26.34-37;

15Iosua le-a zis: "Dacă sunteți un popor mare la număr, suiți-vă în pădure, și tăiați-o, ca să vă faceți loc în țara Fereziților și a Refaimiților, fiindcă muntele lui Efraim este prea strâmt pentru voi."

16Fiii lui Iosif au zis: "Muntele nu ne va ajunge, și toți Canaaniții care locuiesc în vale, cei ce sunt la Bet-Șean și în satele lui, și cei ce sunt în valea lui Izreel au care de fier."

Ios 19.18;1Împ 4.12;Jud 1.19;Jud 4.3;

17Iosua a zis casei lui Iosif, lui Efraim și lui Manase: "Voi sunteți un popor mare la număr, și puterea voastră este mare, nu veți avea un singur sorț.

18Ci veți avea muntele, căci veți tăia pădurea, și ieșirile ei vor fi ale voastre, și veți izgoni pe Canaaniți, cu toate carele lor de fier și cu toată tăria lor."

Deut 20.1;

Măsurarea și împărțirea pământului rămas.

## 1 3 6 9 12 15 < 18 > 20 21 24

1Toată adunarea copiilor lui Israel s-a strâns la Silo, și au așezat acolo cortul întâlnirii. Țara era supusă înaintea lor.

Ios 19.51;Ios 21.2;Ios 22.9;Ier 7.12;Jud 18.31;1Sam 1.3-24;1Sam 4.3-4;

2Mai rămâneau șapte seminții ale copiilor lui Israel, care nu-și primiseră încă partea de moștenire.

3Iosua a zis copiilor lui Israel: "Până când vă veți lenevi să mergeți să luați în stăpânire țara pe care v-a dat-o Domnul, Dumnezeul părinților voștri?

Jud 18.9;

4Alegeți trei bărbați de fiecare seminție, și-i voi porni. Să se scoale, să străbată țara, să facă un plan în vederea împărțelii, și să se întoarcă la mine.

5S-o împartă în șapte părți; Iuda să rămână în hotarele lui la miazăzi, și casa lui Iosif să rămână în hotarele ei la miază noapte.

Ios 15.1;Ios 16.1-4;

6Voi dar, să faceți un plan al țării împărțite în șapte părți, și să mi-l aduceți aici. Voi arunca sorțul pentru voi înaintea Domnului, Dumnezeului nostru.

Ios 14.2;Ios 18.10;

7Dar Leviții să n-aibă parte în mijlocul vostru, căci moștenirea lor este preoția Domnului; și Gad, Ruben și jumătate din seminția lui Manase, și-au primit moștenirea, pe care le-a dat-o Moise, robul Domnului, de cealaltă parte a Iordanului, la răsărit."

Ios 13.33;Ios 13.8;

8Când s-au sculat bărbații și au pornit să facă planul țării, Iosua le-a dat porunca aceasta: "Duceți-vă, străbateți țara, faceți-mi un plan, și întoarceți-vă la mine; apoi eu voi arunca pentru voi sorțul înaintea Domnului, la Silo."

9Bărbații aceștia au plecat, au străbătut țara, și au făcut planul după cetăți, într-o carte, împărțind-o în șapte părți, și s-au întors la Iosua în tabără la Silo.

10Iosua a aruncat înaintea Domnului sorți pentru ei la Silo, și a împărțit țara între copiii lui Israel, dând fiecăruia partea lui.

Partea lui Beniamin.

11Sorțul a căzut pe seminția fiilor lui Beniamin, după familiile lor, și partea care le-a căzut prin sorți își avea hotarele între fiii lui Iuda și fiii lui Iosif.

12Înspre miază-noapte, hotarul lor pornea de la Iordan. Suia pe la miază noapte de Ierihon, se ridica în munte spre apus, și ieșea în pustia Bet-Aven.

Ios 16.1;

13De acolo trecea prin Luz, la miazăzi de Luz, adică Betel, și se pogora la Atarot-Adar, peste muntele care este la miază-zi de Bet-Horonul de jos.

Gen 28.19;Jud 1.23;Ios 16.3;

14Înspre apus, hotarul mergea și se întorcea pe la miazăzi de muntele care este în fața Bet-Horonului; mergea spre miazăzi, și ieșea la Chiriat-Baal, care este Chiriat-Iearim, cetatea fiilor lui Iuda. Aceasta era partea de apus.

Ios 15.9;

15Partea de miazăzi începea de la capătul Chiriat-Iearimului. Hotarul mergea spre apus până la izvorul apelor Neftoahului.

Ios 15.9;

16Se pogora pe la capătul muntelui care este în fața văii Ben-Hinom, în valea Refaimiților, la miazănoapte. Se pogora prin valea Hinom, pe partea de miazăzi a Iebusiților, până la En-Roguel.

Ios 15.8;Ios 15.7;

17Se îndrepta spre miază noapte la En-Șemeș, apoi la Ghelilot, care este în fața suișului Adumim, și se pogora pe la piatra lui Bohan, fiul lui Ruben.

Ios 15.6;

18Trecea pe partea de miazănoapte în fața Arabei, se pogora pe la Araba,

Ios 15.6;

19mergea înainte pe partea de miazănoapte de Bet-Hogla, și ieșea la sânul de miazănoapte al mării Sărate, spre îmbucătura Iordanului la miazăzi. Acesta era hotarul de miazăzi.

20Înspre răsărit hotarul îl făcea Iordanul. Aceasta a fost moștenirea fiilor lui Beniamin, după familiile lor, cu hotarele ei de jur împrejur.

21Cetățile seminției fiilor lui Beniamin, după familiile lor, erau: Ierihonul, Bet-Hogla, Emec-Chețiț,

22Bet-Araba, Țemaraim, Betel,

23Avim, Para, Ofra,

24Chefar-Amonai, Ofni și Gheba; douăsprezece cetăți, și satele lor.

25Gabaon, Rama, Beerot,

26Mițpe, Chefira, Moța

27Rechem, Iirpeel, Tareala,

28Țela, Elef, Iebus, adică Ierusalimul, Ghibeat și Chiriat; patrusprezece cetăți, și satele lor. Aceasta a fost moștenirea fiilor lui Beniamin, după familiile lor.

Ios 15.8;

Partea lui Simeon.

## 1 3 6 9 12 15 < 19 > 21 24

1A doua parte a căzut prin sorți lui Simeon, seminției fiilor lui Simeon, după familiile lor. Moștenirea lor era în mijlocul moștenirii fiilor lui Iuda.

Ios 19.9;

2Ei au avut în moștenirea lor: Beer-Șeba, Șeba, Molada,

1Cron 4.28;

3Hațar-Șual, Bala, Ațem,

4Eltolad, Betul, Horma,

5Țiclag, Bet-Marcabot, Hațar-Susa,

6Bet-Lebaot, și Șaruhen, treisprezece cetăți și satele lor;

7Ain, Rimon, Eter, și Așan, patru cetăți, și satele lor;

8și toate satele din împrejurimile acestor cetăți, până la Baalat-Beer, care este Ramatul de miazăzi, Aceasta a fost moștenirea seminției fiilor lui Simeon, după familiile lor.

9Moștenirea fiilor lui Simeon a fost luată din partea de moștenire a fiilor lui Iuda; căci partea fiilor lui Iuda era prea mare pentru ei, și de aceea fiii lui Simeon și-au primit pe a lor în mijlocul moștenirii lor.

Ios 19.1;

Partea lui Zabulon.

10A treia parte a căzut prin sorți fiilor lui Zabulon după familiile lor.

11Hotarul moștenirii lor se întindea până la Sarid. La apus se suia spre Mareala, și atingea Dabeșet, apoi pârâul care curge înaintea Iocneamului.

Gen 49.13;Ios 12.22;

12Din Sarid se întorcea spre răsărit, spre răsăritul soarelui, până la hotarul Chislot-Taborului, mergea înainte la Dabrat, și suia la Iafia.

13De acolo trecea la răsărit prin Ghita-Hefer, prin Ita-Cațin, mergea la Rimon, și se întorcea până la Nea.

14Se întorcea apoi înspre miazănoapte spre Hanaton, și ieșea la valea Iiftah-El.

15Cuprindea Catat, Nahalal, Șimron, Iideala, Betleem: douăsprezece cetăți, și satele lor.

16Aceasta a fost moștenirea fiilor lui Zabulon, după familiile lor, cetățile acestea și satele lor.

Partea lui Isahar.

17A patra parte a căzut prin sorți lui Isahar, fiilor lui Isahar, după familiile lor.

18Hotarul lor trecea prin Izreel, Chesulot, Sunem,

19Hafaraim, Șion, Anaharat,

20Rabit, Chișion, Abeț,

21Remet, En-Ganim, En-Hada, și Bet-Pațeț;

22atingea Taborul, Șahațima, Bet-Șemeș, și ieșea la Iordan: șaisprezece cetăți, și satele lor.

23Aceasta a fost moștenirea seminției fiilor lui Isahar, după familiile lor, cetățile acestea și satele lor.

Partea lui Așer.

24A cincea parte a căzut prin sorți seminției fiilor lui Așer, după familiile lor.

25Hotarul lor trecea prin Helcat, Hali, Beten, Acșaf,

26Alamelec, Amead și Mișeal; atingea, spre apus, Carmelul și Șihor-Libnat;

27apoi se întorcea înspre răsărit la Bet-Dagon, se atingea de Zabulon și de valea Iiftah-El la miazănoapte de Bet-Emec și Neiel, și se întindea spre Cabul, la stânga,

28și spre Ebron, Rehob, Hamon și Cana, până la Sidonul cel mare.

Ios 11.8;Jud 1.31;

29Se întorcea apoi spre Rama până la cetatea cea tare a Tirului, și spre Hosa, și ieșea la mare, prin ținutul Aczib.

Gen 38.5;Jud 1.31;Mic 1.14;

30Cuprindea: Uma, Afec și Rehob; douăzeci și două de cetăți, și satele lor.

31Aceasta a fost moștenirea seminției fiilor lui Așer, după familiile lor, cetățile acestea și satele lor.

Partea lui Neftali.

32A șasea parte a căzut prin sorți fiilor lui Neftali, după familiile lor.

33Hotarul lor se întindea de la Helef, de la Alon, prin Țaananim, Adami-Necheb și Iabneel, până la Lacum, și ieșea la Iordan.

34Se întorcea spre apus la Aznot-Tabor, și de acolo mergea înainte la Hucoc; se atingea de Zabulon, înspre miazăzi, de Așer înspre apus, și de Iuda; înspre răsărit era Iordanul.

Deut 23.33;

35Cetățile tari erau: Țidim, Țer, Hamat, Racat, Chineret,

36Adama, Rama, Hațor,

37Chedeș, Edrei, En-Hațor,

38Iireon, Migdal-El, Horem, Bet-Anat și Bet-Șemeș: nouăsprezece cetăți, și satele lor.

39Aceasta a fost moștenirea seminției fiilor lui Neftali, după familiile lor, cetățile acestea și satele lor.

Partea lui Dan.

40A șaptea parte a căzut prin sorți seminției fiilor lui Dan, după familiile lor.

41Hotarul moștenirii lor era Țorea, Eștaol, Ir-Șemeș,

42Șaalabin, Aialon, Iitla,

Jud 1.35;

43Elon, Timnata, Ecron,

44Elteche, Ghibeton, Baalat,

45Iehud, Bene-Berac, Gat-Rimon,

46Me-Iarcon și Racon, cu hotarul care este față în față cu Iafo.

47Ținutul fiilor lui Dan se întindea și în afară de acestea. Fiii lui Dan s-au suit și s-au luptat împotriva lui Leșem; au pus mâna pe el și l-au trecut prin ascuțișul sabiei; au pus stăpânire pe el, s-au așezat în el și l-au numit Dan, după numele tatălui lor Dan.

Jud 18;Jud 18.29;

48Aceasta a fost moștenirea seminției fiilor lui Dan, după familiile lor, cetățile acestea și satele lor.

Partea lui Iosua.

49După ce au isprăvit de împărțit țara, după hotarele ei, copiii lui Israel au dat lui Iosua, fiul lui Nun, o moștenire în mijlocul lor.

50După porunca Domnului, i-au dat cetatea pe care o cerea el: Timnat-Serah, în muntele lui Efraim. El a zidit cetatea din nou, și și-a așezat locuința acolo.

Ios 24.30;

51Acestea sunt moștenirile pe care le-au împărțit preotul Eleazar, Iosua, fiul lui Nun, și căpeteniile de familie ale semințiilor copiilor lui Israel, prin sorți înaintea Domnului, la Silo, la ușa cortului întâlnirii. Astfel au isprăvit ei împărțirea țării.

Num 34.17;Ios 14.1;Ios 18.1-10;

Cele șase cetăți de scăpare.

## 1 3 6 9 12 15 18 < 20 > 24

1Domnul a vorbit lui Iosua, și a zis:

2"Vorbește copiilor lui Israel, și spune-le: Hotărâți-vă cum v-am poruncit prin Moise, cetăți de scăpare,

Ex 21.13;Num 35.6-14;Deut 19.2-9;

3unde să poată fugi ucigașul care va omorî pe cineva fără voie, fără să aibă vreun gând să-l omoare; ele să vă fie un loc de scăpare împotriva răzbunătorului sângelui.

4Ucigașul să fugă într-una din aceste cetăți, să se oprească la intrarea porții cetății, și să spună întâmplarea lui bătrânilor cetății aceleia; ei să-l primească la ei în cetate, și să-i dea o locuință, ca să locuiască împreună cu ei.

Rut 4.1-2;

5Dacă răzbunătorul sângelui îl va urmări, ei să nu dea pe ucigaș în mâinile lui; căci fără să vrea a omorât pe aproapele lui, și fără să-i fi fost vrăjmaș mai înainte.

Num 35.12;

6El să rămână în cetatea aceasta până se va înfățișa înaintea adunării ca să fie judecat, până la moartea marelui preot care va fi atunci în slujbă. Atunci, ucigașul să se întoarcă și să intre iarăși în cetatea și în casa lui, în cetatea de unde fugise".

Num 35.12-25;

7Ei au pus deoparte Chedeșul, în Galileia, în muntele lui Neftali; Sihemul în muntele lui Efraim; și Chiriat-Arba, sau Hebronul, în muntele lui Iuda.

Ios 21.32;1Cron 6.76;Ios 21.21;2Cron 10.1;Ios 14.15;Ios 21.11-13;Luc 1.39;

8Și de cealaltă parte a Iordanului, la răsăritul Ierihonului, a ales Bețerul, în pustie, în câmpie, în seminția lui Ruben; Ramot în Galaad, în seminția lui Gad; și Golan, în Basan, în seminția lui Manase.

Deut 4.43;Ios 21.36;1Cron 6.78;Ios 21.38;1Împ 22.33;Ios 21.27;

9Acestea au fost cetățile hotărâte pentru toți copiii lui Israel și pentru străinul care locuiește în mijlocul lor, pentru ca cel ce va ucide pe cineva fără voie să poată fugi în ele, și să nu moară ucis de mâna răzbunătorului sângelui, înainte de a se înfățișa înaintea adunării.

Num 35.15;Ios 20.6;

Cetățile Leviților.

## 1 3 6 9 12 15 18 < 21 > 23 24

1Căpeteniile de familie ale Leviților s-au apropiat de preotul Eleazar, de Iosua, fiul lui Nun, și de căpeteniile de familie ale semințiilor copiilor lui Israel.

Ios 14.1;Ios 17.4;

2Le-au vorbit la Silo, în țara Canaanului, și au zis: "Domnul a poruncit prin Moise ca să ni se dea cetăți de locuit, cu împrejurimile lor pentru vitele noastre."

Ios 18.1;Num 35.2;

3Copiii lui Israel au dat atunci Leviților, din moștenirea lor, cetățile următoare și împrejurimile lor, după porunca Domnului.

4Au tras la sorți pentru familiile Chehatiților; și Leviții, fiii preotului Aaron, au avut prin sorți treisprezece cetăți din seminția lui Iuda, din seminția lui Simeon și din seminția lui Beniamin;

Ios 21.8-19;Ios 24.33;

5ceilalți fii ai lui Chehat au avut prin sorți zece cetăți ale familiilor din seminția lui Efraim, din seminția lui Dan, și din jumătate din seminția lui Manase.

Ios 21.20;

6Fiii lui Gherșon au avut prin sorți treisprezece cetăți ale familiilor din seminția lui Isahar, din seminția lui Așer, din seminția lui Neftali și din jumătate din seminția lui Manase în Basan.

Ios 21.27;

7Fiii lui Merari, după familiile lor, au avut douăsprezece cetăți din seminția lui Ruben, din seminția lui Gad, și din seminția lui Zabulon.

Ios 21.34;

8Copiii lui Israel au dat Leviților, prin sorți, aceste cetăți și împrejurimile lor, cum poruncise lui Moise Domnul.

Ios 21.3;Num 35.2;

9Au dat din seminția fiilor lui Iuda și din seminția fiilor lui Simeon următoarele cetăți numite pe nume,

10și care au fost ale fiilor lui Aaron dintre familiile Chehatiților și ale fiilor lui Levi, căci ei au ieșit cei dintâi la sorți.

Ios 21.4;

11Le-au dat Chiriat-Arba, sau Hebronul, în muntele lui Iuda, și locul dimprejur: Arba era tatăl lui Anac.

1Cron 6.55;Ios 15.13-14;Ios 20.7;Luc 1.39;

12Câmpia cetății și satele ei au fost date în stăpânire lui Caleb, fiul lui Iefune.

Ios 14.14;1Cron 6.56;

13Au dat deci fiilor preotului Aaron: cetatea de scăpare pentru ucigași, Hebronul și împrejurimile lui, Libna și împrejurimile ei,

1Cron 6.57;Ios 15.54;Ios 20.7;Ios 15.42;

14Iatirul și împrejurimile lui, Eștemoa și împrejurimile ei,

Ios 15.48;Ios 15.50;

15Holonul și împrejurimile lui, Debirul și împrejurimile lui,

1Cron 6.58;Ios 15.49;

16Ainul și împrejurimile lui, Iuta și împrejurimile ei, și Bet-Șemeșul și împrejurimile lui: nouă cetăți din aceste două seminții;

1Cron 6.59;Ios 15.55;Ios Cap 10;

17și din seminția lui Beniamin: Gabaonul și împrejurimile lui, Gheba și împrejurimile ei,

Ios 18.25;Ios 18.24;

18Anatot și împrejurimile lui, și Almonul și împrejurimile lui: patru cetăți.

1Cron 6.60;

19Toate cetățile preoților, fiii lui Aaron, au fost treisprezece cetăți și împrejurimile lor.

20Leviții din familiile celorlalți fii ai lui Chehat au avut prin sorț cetăți din seminția lui Efraim.

Ios 21.5;1Cron 6.66;

21Le-au dat cetatea de scăpare pentru ucigași, Sihemul și împrejurimile lui, în muntele lui Efraim, Ghezerul și împrejurimile lui,

Ios 20.7;

22Chibțaim și împrejurimile lui, și Bet-Horon și împrejurimile lui, patru cetăți;

23din seminția lui Dan: Elteche și împrejurimile ei, Ghibeton și împrejurimile lui,

24Aialon și împrejurimile lui, și Gat-Rimon și împrejurimile lui, patru cetăți;

25și din jumătate din seminția lui Manase: Taanac și împrejurimile lui, și Gat-Rimon și împrejurimile lui, două cetăți.

26Toate cetățile erau zece, și împrejurimile lor, pentru familiile celorlalți fii ai lui Chehat.

27Au dat fiilor lui Gherșon, dintre familiile Leviților: din cealaltă jumătate a seminției lui Manase, cetatea de scăpare pentru ucigași Golan din Basan și împrejurimile ei, și Beeștra și împrejurimile ei, două cetăți;

Ios 21.6;1Cron 6.71;Ios 20.8;

28din seminția lui Isahar: Chișion și împrejurimile lui, Dabrat și împrejurimile lui,

29Iarmutul și împrejurimile lui și En-Ganim și împrejurimile lui, patru cetăți;

30din seminția lui Așer: Mișeal și împrejurimile lui, Abdonul și împrejurimile lui,

31Helcat și împrejurimile lui, și Rehob și împrejurimile lui, patru cetăți;

32și din seminția lui Neftali: cetatea de scăpare pentru ucigași Chedeș din Galilea și împrejurimile ei, Hamot-Dor și împrejurimile lui, și Cartanul și împrejurimile lui, trei cetăți.

Ios 20.7;

33Toate cetățile Gherșoniților, după familiile lor, erau treisprezece cetăți, și împrejurimile lor.

34Celorlalți Leviți, care făceau parte din familiile fiilor lui Merari, le-au dat: din seminția lui Zabulon: Iocneamul și împrejurimile lui, Carta și împrejurimile ei,

Ios 21.7;1Cron 6.77;

35Dimna și împrejurimile ei, și Nahalal, și împrejurimile lui, patru cetăți;

36din seminția lui Ruben: Bețerul și împrejurimile lui, Iahța și împrejurimile ei,

Ios 20.8;

37Chedemot și împrejurimile lui, și Mefaat și împrejurimile lui, patru cetăți;

38și din seminția lui Gad: cetatea de scăpare pentru ucigași, Ramot din Galaad și împrejurimile lui, Mahanaim și împrejurimile lui,

Ios 20.8;

39Hesbonul și împrejurimile lui, și Iaezerul și împrejurimile lui, de toate: patru cetăți.

40Toate cetățile care au căzut la sorți fiilor lui Merari, după familiile lor, alcătuind celelalte familii ale Leviților, erau douăsprezece cetăți.

41Toate cetățile Leviților din mijlocul moșiilor copiilor lui Israel erau patruzeci și opt de cetăți, și împrejurimile lor.

Num 35.7;

42Fiecare din aceste cetăți își avea împrejurimile ei de jur împrejur; așa erau toate cetățile acestea.

Făgăduința împlinită.

43Astfel, Domnul a dat lui Israel toată țara pe care jurase că o va da părinților lor; ei au luat-o în stăpânire și s-au așezat în ea.

Gen 13.15;Gen 15.18;Gen 26.3;Gen 28.4-13;

44Domnul le-a dat odihnă de jur împrejur, cum jurase părinților lor; nici unul din vrăjmașii lor nu putuse să le stea împotrivă, și Domnul i-a dat pe toți în mâinile lor.

Ios 11.23;Ios 22.4;Deut 7.24;

45Din toate vorbele bune pe care le spusese casei lui Israel Domnul, nici una n-a rămas neîmplinită: toate s-au împlinit.

Ios 23.14;

Trimiterea celor două seminții și jumătate acasă.

## 1 3 6 9 12 15 18 < 22 > 24

1Atunci Iosua a chemat pe Rubeniți, pe Gadiți și jumătatea din seminția lui Manase.

2Și le-a zis: "Voi ați păzit tot ce v-a poruncit Moise, robul Domnului, și ați ascultat de glasul meu în tot ce v-am poruncit.

Num 32.20;Deut 3.18;Ios 1.16-17;

3N-ați părăsit pe frații voștri, de o bună bucată de vreme până în ziua de azi; și ați păzit rânduielile și poruncile Domnului, Dumnezeului vostru.

4Acum când Domnul, Dumnezeul vostru, a dat odihnă fraților voștri, cum le spusese, întoarceți-vă și duceți-vă la corturile voastre, în țara dată în stăpânirea voastră, pe care v-a dat-o Moise, robul Domnului, dincolo de Iordan.

Num 32.33;Deut 29.8;Ios 13.8;

5Aveți grijă numai să păziți și să împliniți poruncile și legile pe care vi le-a dat Moise, robul Domnului: să iubiți pe Domnul, Dumnezeul vostru, să umblați în toate căile Lui, să țineți poruncile Lui, să vă alipiți de El, și să-I slujiți din toată inima voastră și din tot sufletul vostru."

Deut 6.6-17;Deut 11.22;Deut 10.12;

6Și Iosua i-a binecuvântat și le-a dat drumul; și ei au plecat la corturile lor.

Gen 47.7;Ex 39.43;Ios 14.13;2Sam 6.18;Luc 24.50;

7Moise dăduse unei jumătăți din seminția lui Manase o moștenire în Basan, și Iosua a dat celeilalte jumătăți o moștenire lângă frații lor, dincoace de Iordan, la apus.

Ios 17.5;

8Când i-a trimis Iosua la corturile lor, i-a binecuvântat, și le-a zis: "Voi vă întoarceți la corturile voastre cu mari bogății, cu foarte multe turme, și cu o mare mulțime de argint, de aur, de aramă, de fier, și de îmbrăcăminte. Împărțiți cu frații voștri prada luată de la vrăjmașii voștri."

Num 31.27;1Sam 30.24;

9Fiii lui Ruben, fiii lui Gad, și jumătate din seminția lui Manase, s-au întors acasă, lăsând pe copiii lui Israel la Silo, în țara Canaanului, ca să se ducă în țara Galaadului, care era moșia lor și unde se așezaseră, cum poruncise lui Moise Domnul.

Num 32.1-26.29;

Ei zidesc un alt altar.

10Când au ajuns pe malurile Iordanului, care fac parte din țara Canaanului, fiii lui Ruben, fiii lui Gad și jumătate din seminția lui Manase, au zidit acolo un altar lângă Iordan, un altar a cărui mărime izbea privirile.

11Copiii lui Israel au auzit zicându-se: "Iată că fiii lui Ruben; fiii lui Gad și jumătate din seminția lui Manase, au zidit un altar în fața țării Canaanului, pe malurile Iordanului, în părțile copiilor lui Israel."

Deut 13.12;Jud 20.12;

12Când au auzit copiii lui Israel lucrul acesta, toată adunarea copiilor lui Israel s-a strâns la Silo, ca să se suie împotriva lor și să se bată cu ei.

Jud 20.1;

13Copiii lui Israel au trimis la fiii lui Ruben, la fiii lui Gad și la jumătatea din seminția lui Manase, în țara Galaadului, pe Fineas, fiul preotului Eleazar,

Deut 13.14;Jud 20.12;Ex 6.25;Num 25.7;

14și zece căpetenii cu el, câte o căpetenie de fiecare casă părintească pentru fiecare din semințiile lui Israel; toți erau căpetenii de casă părintească între miile lui Israel.

Num 1.4;

15Ei au venit la fiii lui Ruben, la fiii lui Gad și la jumătate din seminția lui Manase, în țara Galaadului, și le-au vorbit, astfel:

16"Așa vorbește toată adunarea Domnului: "Ce înseamnă păcatul acesta pe care l-ați săvârșit față de Dumnezeul lui Israel, și pentru ce vă abateți acum de la Domnul, zidindu-vă un altar ca să vă răzvrătiți azi împotriva Domnului?

Lev 17.8-9;Deut 12.13-14;

17Privim oare ca o nimica nelegiuirea lui Peor, a cărui pată n-am ridicat-o până acum de peste noi, cu toată urgia pe care a adus-o ea asupra adunării Domnului?

Num 25.3-4;Deut 4.3;

18Și voi vă abateți astăzi de la Domnul! Dacă vă răzvrătiți azi împotriva Domnului, mâine El Se va mânia împotriva întregii adunări a lui Israel.

Num 16.22;

19Dacă priviți ca necurată țara care este moșia voastră, treceți în țara care este moșia Domnului, unde este așezată locuința Domnului, și așezați-vă în mijlocul nostru; dar nu vă răzvrătiți împotriva Domnului, și nu vă despărțiți de noi, zidindu-vă un altar, afară de altarul Domnului, Dumnezeului nostru!

Ios 18.1;

20Acan, fiul lui Zerah, n-a săvârșit oare un păcat cu privire la lucrurile date spre nimicire, și nu S-a aprins de mânie Domnul împotriva întregii adunări a lui Israel? Și el n-a fost singurul care a pierit din pricina nelegiuirii lui."

Ios 7.1-5;

Apărarea lor.

21Fiii lui Ruben, fiii lui Gad și jumătate din seminția lui Manase, au răspuns astfel căpeteniilor peste miile lui Israel:

22"Domnul Dumnezeu, Cel Atotputernic, Domnul Dumnezeu, Cel Atotputernic, știe, și Israel însuși să știe lucrul acesta! Dacă din răzvrătire și păcătuire împotriva Domnului am făcut lucrul acesta, să nu ne vină în ajutor Domnul în ziua aceasta!

Deut 10.17;1Împ 8.39;Iov 10.7;Iov 23.10;Ps 44.21;Ps 139.1-2;Ier 12.3;2Cor 11.11-31;

23Dacă ne-am zidit un altar ca să ne abatem de la Domnul, ca să aducem pe el arderi de tot și daruri de mâncare, și ca să aducem pe el jertfe de mulțumiri, Domnul să ne ceară socoteală de aceasta!

Deut 18.19;1Sam 20.16;

24Am făcut lucrul acesta mai degrabă de frică, gândindu-ne că într-o zi s-ar putea ca fiii voștri să zică fiilor noștri: "Ce legătură este între voi și Domnul, Dumnezeul lui Israel?

25Domnul a pus Iordanul hotar între noi și voi, fii ai lui Ruben și fii ai lui Gad: voi n-aveți parte de Domnul!" - Și fiii voștri ar face astfel ca fiii noștri să nu se mai teamă de Domnul.

26De aceea am zis: "Să ne zidim deci un altar, nu pentru arderi de tot și pentru jertfe:

27ci ca o mărturie între noi și voi, între urmașii noștri și ai voștri, că voim să slujim Domnului, înaintea Feței Lui, prin arderile noastre de tot și prin jertfele noastre de ispășire și de mulțumiri, ca să nu zică fiii voștri într-o zi fiilor noștri: "Voi n-aveți parte de Domnul!"

Gen 31.48;Ios 24.27;Ios 22.34;Deut 12.5-27;

28Noi am zis: "Dacă mai târziu ne vor vorbi astfel nouă sau urmașilor noștri, vom răspunde: "Priviți chipul altarului Domnului, pe care l-au făcut părinții noștri, nu pentru arderi de tot și pentru jertfe, ci ca mărturie între noi și voi.

29Departe de noi gândul să ne răzvrătim împotriva Domnului și să ne abatem astăzi de la Domnul, zidind un altar pentru arderi de tot, pentru daruri de mâncare și pentru jertfe, afară de altarul Domnului, Dumnezeului nostru, care este înaintea locașului Lui!"

Deut 12.13-14;

30Când au auzit preotul Fineas, și căpeteniile adunării, căpeteniile peste miile lui Israel, care erau cu el, cuvintele pe care le-au rostit fiii lui Ruben, fiii lui Gad și fiii lui Manase, au rămas mulțumiți.

31Și Fineas, fiul preotului Eleazar, a zis fiilor lui Ruben, fiilor lui Gad, și fiilor lui Manase: "Cunoaștem acum că Domnul este în mijlocul nostru, fiindcă n-ați săvârșit păcatul acesta împotriva Domnului; și ați izbăvit astfel pe copiii lui Israel din mâna Domnului".

Lev 26.11-12;2Cron 15.2;

32Fineas, fiul preotului Eleazar, și căpeteniile, au părăsit pe fiii lui Ruben și pe fiii lui Gad, și s-au întors din țara Galaadului în țara Canaanului, la copiii lui Israel, cărora le-au făcut o dare de seamă,

33Copiii lui Israel au rămas mulțumiți; au binecuvântat pe Dumnezeu, și n-au mai vorbit să se suie înarmați ca să pustiiască țara pe care o locuiau fiii lui Ruben și fiii lui Gad.

1Cron 29.20;Neem 8.6;Dan 2.19;Luc 2.28;

34Fiii lui Ruben și fiii lui Gad au numit altarul acela Ed (Martor) "căci", au zis ei, "el este martor între noi că Domnul este Dumnezeu".

Adunarea lui Israel. Sfaturile lui Iosua.

## 1 3 6 9 12 15 18 21 < 23 >

1De multă vreme Domnul dăduse odihnă lui Israel, izbăvindu-l de toți vrăjmașii care-l înconjurau. Iosua era bătrân, înaintat în vârstă.

Ios 21.44;Ios 22.4;Ios 13.1;

2Atunci Iosua o chemat pe tot Israelul, pe bătrânii lui, pe căpeteniile lui, pe judecătorii lui, și pe căpeteniile oastei. Și le-a zis: "Eu sunt bătrân, înaintat în vârstă.

Deut 31.28;Ios 24.1;1Cron 28.1;

3Ați văzut tot ce a făcut Domnul, Dumnezeul vostru, tuturor neamurilor acelora dinaintea voastră; căci Domnul, Dumnezeul vostru, a luptat pentru voi.

Ex 14.14;Ios 10.14-42;

4Vedeți, v-am dat ca moștenire prin sorț, după semințiile voastre, neamurile acestea care au rămas, începând de la Iordan, și toate neamurile pe care le-am nimicit, până la marea cea mare spre apusul soarelui.

Ios 13.2-6;Ios 18.10;

5Domnul, Dumnezeul vostru, le va izgoni dinaintea voastră și le va alunga dinaintea voastră; și voi le veți stăpâni țara, cum a spus Domnul, Dumnezeul vostru.

Ex 23.30;Ex 33.2;Ex 34.11;Deut 11.23;Ios 13.6;Num 33.53;

6Puneți-vă toată puterea ca să păziți și să împliniți tot ce este scris în cartea legii lui Moise, fără să vă abateți nici la dreapta nici la stânga.

Ios 1.7;Deut 5.32;Deut 28.14;

7Să nu vă amestecați cu neamurile acestea care au rămas printre voi; să nu rostiți numele dumnezeilor lor, și să nu-l întrebuințați în jurământ; să nu le slujiți, și să nu vă închinați înaintea lor.

Ex 23.33;Deut 7.2-3;Prov 4.14;Efes 5.11;Ex 23.13;Ps 16.4;Ier 5.7;Țef 1.5;Num 32.38;

8Ci alipiți-vă de Domnul Dumnezeul vostru, cum ați făcut până în ziua aceasta.

Deut 10.20;Deut 11.22;Deut 13.4;Ios 22.5;

9Domnul a izgonit dinaintea voastră neamuri mari și puternice; și nimeni până în ziua aceasta, n-a putut să vă stea împotrivă.

Deut 11.23;Ios 1.5;

10Unul singur dintre voi urmărea o mie din ei, căci Domnul, Dumnezeul vostru, lupta pentru voi, cum v-a spus.

Lev 26.8;Deut 32.30;Jud 3.31;Jud 15.15;2Sam 23.8;Ex 14.14;Ex 23.27;Deut 3.22;

11Vegheați dar cu luare aminte asupra sufletelor voastre, ca să iubiți pe Domnul, Dumnezeul vostru.

Ios 22.5;

12Dacă vă veți abate și vă veți alipi de neamurile acestea care au rămas printre voi, dacă vă veți uni cu ele prin căsătorii, și dacă veți intra în legături cu ele,

Evr 10.38-39;2Pet 2.20-21;Deut 7.3;

13să fiți încredințați că Domnul Dumnezeul vostru, nu va mai izgoni aceste neamuri dinaintea voastră; ci ele vă vor fi o cursă și un laț, un bici în coaste, și niște spini în ochi, până veți pieri de pe fața acestei țări bune, pe care v-a dat-o Domnul, Dumnezeul vostru.

Jud 2.3;Ex 23.33;Num 33.55;Deut 7.16;1Împ 11.4;

14Iată că astăzi eu mă duc pe calea pe care merge tot ce este pământesc. Recunoașteți dar din toată inima voastră și din tot sufletul vostru, că nici unul din toate cuvintele bune, rostite asupra voastră de Domnul, Dumnezeul vostru, n-a rămas neîmplinit; toate vi s-au împlinit, nici unul n-a rămas neîmplinit.

1Împ 2.2;Evr 9.27;Ios 21.45;Luc 21.33;

15Și după cum toate cuvintele bune, pe care vi le spusese Domnul, Dumnezeul vostru, s-au împlinit pentru voi, tot așa Domnul va împlini față de voi toate cuvintele rele, până vă va nimici de pe fața acestei țări bune pe care v-a dat-o Domnul, Dumnezeul vostru.

Deut 28.63;Lev 26.16;Deut 28.15;

16Dacă veți călca legământul pe care vi l-a dat Domnul, Dumnezeul vostru, și dacă vă veți duce să slujiți altor dumnezei și să vă închinați înaintea lor, Domnul Se va aprinde de mânie împotriva voastră, și veți pieri degrabă din țara cea bună pe care v-a dat-o El".

Cea din urmă adunarea.

## 1 3 6 9 12 15 18 21 < 24

1Iosua a adunat toate semințiile lui Israel la Sihem, și a chemat pe bătrânii lui Israel, pe căpeteniile lui, pe judecătorii lui și pe căpeteniile oastei. Ei s-au înfățișat înaintea lui Dumnezeu.

Gen 35.4;Ios 23.2;1Sam 10.19;

2Iosua a zis întregului popor: "Așa vorbește Domnul, Dumnezeul lui Israel: "Părinții voștri Terah, tatăl lui Avraam și tatăl lui Nahor, locuiau în vechime de cealaltă parte a Râului (Eufrat), și slujeau altor dumnezei.

Gen 11.26-31;Gen 31.53;

3Eu am luat pe tatăl vostru Avraam din cealaltă parte a Râului, și l-am purtat prin toată țara Canaanului; i-am înmulțit sămânța, și i-am dat pe Isaac.

Gen 12.1;Fapt 7.2-3;Gen 21.2-3;Ps 127.3;

4Lui Isaac i-am dat pe Iacov și pe Esau: lui Esau i-am dat în stăpânire muntele Seir, iar Iacov și fiii lui s-au pogorât în Egipt.

Gen 25.24-26;Gen 36.8;Deut 2.5;Gen 46.1-6;Fapt 7.15;

5Am trimis pe Moise și pe Aaron și am lovit Egiptul cu minunile pe care le-am făcut în mijlocul lui; apoi v-am scos afară din el.

Ex 3.10;Ex 7.8-12;

6Am scos pe părinții voștri din Egipt, și ați ajuns la mare. Egiptenii au urmărit pe părinții voștri până la marea Roșie, cu care și călăreți.

Ex 12.37-51;Ex 14.2;Ex 14.9;

7Părinții voștri au strigat către Domnul. Și Domnul a pus întuneric între voi și Egipteni, a adus marea înapoi peste ei, și i-a acoperit. Ați văzut cu ochii voștri ce am făcut Egiptenilor. Și ați rămas multă vreme în pustie.

Ex 14.10;Ex 14.20;Ex 14.27-28;Deut 4.34;Deut 29.2;Ios 5.6;

8V-am adus în țara Amoriților, care locuiau dincolo de Iordan, și ei au luptat împotriva voastră. I-am dat în mâinile voastre; ați pus stăpânire pe țara lor, și i-am nimicit dinaintea voastră.

Num 21.21-33;Deut 2.32;Deut 3.1;

9Balac, fiul lui Țipor, împăratul Moabului, s-a sculat și a pornit la luptă împotriva lui Israel. A chemat pe Balaam, fiul lui Beor, ca să vă blestem.

Jud 11.25;Num 22.5;Deut 23.4;

10Dar n-am vrut să ascult pe Balaam: el v-a binecuvântat, și v-am izbăvit din mâna lui Balac.

Deut 23.5;Num 23.11-20;Num 24.10;

11Ați trecut Iordanul, și ați ajuns la Ierihon. Locuitorii Ierihonului au luptat împotriva voastră: Amoriții, Fereziții, Canaaniții, Hetiții, Ghirgasiții, Heviții și Iebusiții. I-am dat în mâinile voastre,

Ios 3.14-17;Ios 4.10-12;Ios 6.1;Ios 10.1;Ios 11.1;

12am trimis înaintea voastră viespe bondărească, și i-a izgonit dinaintea voastră, ca pe cei doi împărați ai Amoriților: nu cu sabia, nici cu arcul tău.

13V-am dat o țară pe care n-o munciserăți, cetăți pe care nu le zidiserăți, dar pe care le locuiți, vii și măslini pe care nu-i sădiserăți, dar care vă slujesc ca hrană.

Deut 6.10-11;Ios 11.13;

Făgăduințele poporului.

14Acum, temeți-vă de Domnul, și slujiți-I cu scumpătate și credincioșie. Depărtați dumnezeii cărora le-au slujit părinții voștri dincolo de Râu și în Egipt, și slujiți Domnului.

Deut 10.12;1Sam 12.24;Gen 17.1;Gen 20.5;Deut 18.13;Ps 119.1;2Cor 1.12;Efes 6.24;Ios 24.2-23;Lev 17.7;Ezec 20.18;Ezec 20.7-8;Ezec 23.3;

15Și dacă nu găsiți cu cale să slujiți Domnului, alegeți astăzi cui vreți să slujiți: sau dumnezeilor cărora le slujeau părinții voștri dincolo de Râu, sau dumnezeilor Amoriților în a căror țară locuiți. Cât despre mine, eu și casa mea vom sluji Domnului".

Rut 1.15;1Împ 18.21;Ezec 20.39;Ioan 6.67;Ios 24.14;Ex 23.24-33;Ex 34.15;Deut 13.7;Deut 29.18;Jud 6.10;Gen 18.19;

16Poporul a răspuns, și a zis: "Departe de noi gândul să părăsim pe Domnul, și să slujim altor dumnezei.

17Căci Domnul este Dumnezeul nostru. El ne-a scos din țara Egiptului, din casa robiei, pe noi și pe părinții noștri; El a făcut înaintea ochilor noștri acele minuni mari, și ne-a păzit în tot timpul drumului pe care l-am urmat și în mijlocul tuturor popoarelor, pe la care am trecut.

18El a izgonit dinaintea noastră pe toate popoarele, și pe Amoriții care locuiau țara aceasta. Și noi vom sluji Domnului, căci El este Dumnezeul nostru."

19Iosua a zis poporului: "Voi nu veți putea să slujiți Domnului, căci este un Dumnezeu sfânt, un Dumnezeu gelos; El nu vă va ierta fărădelegile și păcatele.

Mat 6.24;Lev 19.2;1Sam 6.20;Ps 99.5-9;Isa 5.16;Ex 20.5;Ex 23.21;

20Când veți părăsi pe Domnul, și veți sluji unor dumnezei străini, El Se va întoarce, și vă va face rău, și vă va nimici, după ce v-a făcut bine".

1Cron 28.9;2Cron 15.2;Ezra 8.22;Isa 1.28;Isa 65.11-12;Ier 17.13;Ios 23.15;Isa 63.10;Fapt 7.42;

21Poporul a zis lui Iosua: "Nu! căci vom sluji Domnului".

22Iosua a zis poporului: "Voi sunteți martori împotriva voastră înșivă că ați ales pe Domnul, ca să-I slujiți." Ei au răspuns: "Suntem martori!"

Ps 119.173;

23"Scoateți dar dumnezeii străini care sunt în mijlocul vostru, și întoarceți-vă inima spre Domnul, Dumnezeul lui Israel."

Ios 24.14;Gen 35.2;Jud 10.16;1Sam 7.3;

24Și poporul a zis lui Iosua: "Noi vom sluji Domnului, Dumnezeului nostru, și vom asculta glasul Lui".

25Iosua a făcut în ziua aceea un legământ cu poporul, și i-a dat legi și porunci, la Sihem.

Ex 15.25;2Împ 11.17;Ios 24.26;

26Iosua a scris aceste lucruri în cartea legii lui Dumnezeu. A luat o piatră mare, și a ridicat-o acolo sub stejarul care era în locul închinat Domnului.

Deut 31.24;Jud 9.6;Gen 28.18;Ios 4.3;Gen 35.4;

27Și Iosua a zis întregului popor: "Iată, piatra aceasta va fi martoră împotriva noastră, căci a auzit toate cuvintele pe care ni le-a spus Domnul, ea va fi martoră împotriva voastră, ca să nu fiți necredincioși Dumnezeului vostru".

Gen 31.48-52;Deut 31.19-26;Ios 22.27-34;Deut 32.1;

28Apoi Iosua a dat drumul poporului, și s-a dus fiecare în moștenirea lui.

Jud 2.6;

Moartea lui Iosua.

29După aceste lucruri, Iosua, fiul lui Nun, robul Domnului, a murit, în vârstă de o sută zece ani.

Jud 2.8;

30L-au înmormântat în ținutul care-i căzuse la împărțeală, la Timnat-Serah, în muntele lui Efraim, la miazănoapte de muntele Gaaș.

Ios 19.50;Jud 2.9;

31Israel a slujit Domnului în tot timpul vieții lui Iosua, și în tot timpul vieții bătrânilor care au trăit după Iosua și care cunoșteau tot ce făcuse Domnul pentru Israel.

Jud 2.7;Deut 11.2;Deut 31.13;

32Oasele lui Iosif, pe care le aduseseră copiii lui Israel din Egipt, au fost îngropate la Sihem, în partea țarinei pe care o cumpărase Iacov de la fiii lui Hamor, tatăl lui Sihem, cu o sută de chesita, și care a ajuns moștenirea fiilor lui Iosif.

Gen 50.25;Ex 13.19;Gen 33.19;

33Eleazar, fiul lui Aaron, a murit, și a fost îngropat la Ghibeat-Fineas, care fusese dat fiului său Fineas, în muntele lui Efraim.

Ex 6.25;Jud 20.28;