### EPISTOLA LUI PAVEL CĂTRE FILIPENI

## 1 > 3 4

1Pavel și Timotei, robi ai lui Isus Hristos, către toți sfinții în Hristos Isus, care sunt în Filipi, împreună cu episcopii (Sau: priveghetori.) și diaconii:

1Cor 1.2;

2Har vouă și pace de la Dumnezeu, Tatăl nostru, și de la Domnul Isus Hristos!

3Mulțumesc Dumnezeului meu pentru toată aducerea aminte, pe care o păstrez despre voi.

Rom 1.8-9;1Cor 1.4;Efes 1.15-16;Col 1.3;1Tes 1.2;2Tes 1.3;

4În toate rugăciunile mele mă rog pentru voi toți, cu bucurie

5pentru partea, pe care o luați la Evanghelie, din cea dintâi zi până acum.

Rom 12.13;Rom 15.26;2Cor 8.1;Filip 4.14-15;

6Sunt încredințat că Acela care a început în voi această bună lucrare, o va isprăvi până în ziua lui Isus Hristos.

Ioan 6.29;1Tes 1.3;Filip 1.10;

7Este drept să gândesc astfel despre voi toți, fiindcă vă port în inima mea, întrucât, atât în lanțurile mele cât și în apărarea și întărirea Evangheliei, voi sunteți toți părtași aceluiași har.

Filip 1.17;2Cor 3.2;2Cor 7.3;Efes 3.1;Efes 6.20;Col 4.3-18;2Tim 1.8;Filip 4.14;

8Căci martor îmi este Dumnezeu că vă iubesc pe toți cu o dragoste nespusă în Isus Hristos.

Rom 1.9;Rom 9.1;Gal 1.20;1Tes 2.5;Filip 2.26;Filip 4.1;

9Și mă rog ca dragostea voastră să crească tot mai mult în cunoștință și orice pricepere,

1Tes 3.12;Filim 6;

10ca să deosebiți lucrurile alese, pentru ca să fiți curați și să nu vă poticniți până în ziua venirii lui Hristos,

Rom 2.18;Rom 12.2;Efes 5.10;Fapt 24.16;1Tes 3.13;1Tes 5.23;1Cor 1.8;

11plini de roada neprihănirii, prin Isus Hristos, spre slava și lauda lui Dumnezeu.

Ioan 15.4-5;Efes 2.10;Col 1.6;Ioan 15.8;Efes 1.12-14;

12Vreau să știți, fraților, că împrejurările în care mă găsesc, mai degrabă au lucrat la înaintarea Evangheliei.

13În adevăr, în toată curtea împărătească, și pretutindeni aiurea, toți știu că sunt pus în lanțuri din pricina lui Isus Hristos.

Filip 4.22;

14Și cei mai mulți din frați, îmbărbătați de lanțurile mele, au și mai multă îndrăzneală să vestească fără teamă Cuvântul lui Dumnezeu.

15Unii, este adevărat, propovăduiesc pe Hristos din pizmă și din duh de ceartă; dar alții din bunăvoință.

Filip 2.3;

16Aceștia din urmă lucrează din dragoste, ca unii care știu că eu sunt însărcinat cu apărarea Evangheliei;

Filip 1.7;

17cei dintâi, din duh de ceartă vestesc pe Hristos nu cu gând curat, ci ca să mai adauge un necaz la lanțurile mele.

18Ce ne pasă? Oricum: fie de ochii lumii, fie din toată inima, Hristos este propovăduit. Eu mă bucur de lucrul acesta și mă voi bucura.

19Căci știu că lucrul acesta se va întoarce spre mântuirea mea prin rugăciunile voastre și prin ajutorul Duhului lui Isus Hristos.

2Cor 1.11;Rom 8.9;

20Mă aștept și nădăjduiesc cu tărie că nu voi fi dat de rușine cu nimic; ci că acum, ca totdeauna, Hristos va fi proslăvit cu îndrăzneală în trupul meu, fie prin viața mea, fie prin moartea mea.

Rom 8.19;Rom 5.5;Efes 6.19-20;

21Căci pentru mine a trăi este Hristos și a muri este un câștig.

22Dar dacă trebuie să mai trăiesc în trup, face să trăiesc; și nu știu ce trebuie să aleg.

23Sunt strâns din două părți: aș dori să mă mut și să fiu împreună cu Hristos, căci ar fi cu mult mai bine;

2Cor 5.8;2Tim 4.6;

24dar, pentru voi, este mai de trebuință să rămân în trup.

25Și sunt încredințat și știu că voi rămâne și voi trăi cu voi toți, pentru înaintarea și bucuria credinței voastre;

Filip 2.24;

26pentru ca, prin întoarcerea mea la voi, să aveți în mine o mare pricină de laudă în Isus Hristos.

2Cor 1.14;2Cor 5.12;

27Numai, purtați-vă într-un chip vrednic de Evanghelia lui Hristos, pentru ca, fie că voi veni să vă văd, fie că voi rămâne departe de voi, să aud despre voi că rămâneți tari în același duh, și că luptați cu un suflet pentru credința Evangheliei,

Efes 4.1;Col 1.10;1Tes 2.12;1Tes 4.1;Filip 4.1;1Cor 1.10;Iuda 3;

28fără să vă lăsați înspăimântați de potrivnici; lucrul acesta este pentru ei o dovadă de pierzare, și de mântuirea voastră, și aceasta de la Dumnezeu.

2Tes 1.5;Rom 8.17;2Tim 2.11;

29Căci cu privire la Hristos, vouă vi s-a dat harul nu numai să credeți în El, ci să și pătimiți pentru El,

Fapt 5.41;Rom 5.3;Efes 2.8;

30și să și duceți, cum și faceți, aceeași luptă, pe care ați văzut-o la mine, și pe care auziți că o duc și acum.

Col 2.1;Fapt 16.19;1Tes 2.2;

## < 2 > 4

1Deci, dacă este vreo îndemnare în Hristos, dacă este vreo mângâiere în dragoste, dacă este vreo legătură a Duhului, dacă este vreo milostivire și vreo îndurare,

2Cor 13.14;Col 3.12;

2faceți-mi bucuria deplină, și aveți o simțire, o dragoste, un suflet și un gând.

Ioan 3.29;Rom 12.16;Rom 15.5;1Cor 1.10;2Cor 13.11;Filip 1.27;Filip 3.16;Filip 4.2;1Pet 3.8;

3Nu faceți nimic din duh de ceartă sau din slavă deșartă; ci în smerenie fiecare să privească pe altul mai presus de el însuși.

Gal 5.26;Filip 1.15-16;Iac 3.14;Rom 12.10;Efes 5.21;1Pet 5.5;

4Fiecare din voi să se uite nu la foloasele lui, ci și la foloasele altora.

1Cor 10.24-33;1Cor 13.5;

5Să aveți în voi gândul acesta, care era și în Hristos Isus:

Mat 11.29;Ioan 13.15;1Pet 2.21;1Ioan 2.6;

6El, măcar că avea chipul lui Dumnezeu, totuși n-a crezut ca un lucru de apucat să fie deopotrivă cu Dumnezeu,

Ioan 1.1-2;Ioan 17.5;2Cor 4.4;Col 1.15;Evr 1.3;Ioan 5.18;Ioan 10.33;

7ci S-a dezbrăcat pe sine însuși și a luat un chip de rob, făcându-Se asemenea oamenilor.

Ps 22.6;Isa 53.3;Dan 9.26;Marc 9.12;Rom 15.3;Isa 42.1;Isa 49.3-6;Isa 52.13;Isa 53.11;Ezec 34.23-24;Zah 3.8;Mat 20.28;Luc 22.27;Ioan 1.14;Rom 1.3;Rom 8.3;Gal 4.4;Evr 2.14-17;

8La înfățișare a fost găsit ca un om, S-a smerit și S-a făcut ascultător până la moarte, și încă moarte de cruce.

Mat 26.29-42;Ioan 10.18;Evr 5.8;Evr 12.2;

9De aceea și Dumnezeu L-a înălțat nespus de mult, și I-a dat Numele, care este mai presus de orice nume;

Ioan 17.1-5;Fapt 2.33;Evr 2.9;Efes 1.20-21;Evr 1.4;

10pentru ca, în Numele lui Isus, să se plece orice genunchi al celor din ceruri, de pe pământ și de sub pământ,

Isa 45.23;Mat 28.18;Rom 14.11;Apoc 5.13;

11și orice limbă să mărturisească, spre slava lui Dumnezeu Tatăl, că Isus Hristos este Domnul.

Ioan 13.13;Fapt 2.36;Rom 14.9;1Cor 8.6;1Cor 12.8;

12Astfel dar, preaiubiților, după cum totdeauna ați fost ascultători, duceți până la capăt mântuirea voastră, cu frică și cutremur, nu numai când sunt eu de față, ci cu mult mai mult acum, în lipsa mea.

Filip 1.5;Efes 6.5;

13Căci Dumnezeu este Acela care lucrează în voi, și vă dă, după plăcerea Lui, și voința și înfăptuirea.

2Cor 3.5;Evr 13.21;

14Faceți toate lucrurile fără cârtiri și fără șovăieli,

1Cor 10.10;1Pet 4.9;Rom 14.1;

15ca să fiți fără prihană și curați, copii ai lui Dumnezeu, fără vină, în mijlocul unui neam ticălos și stricat, în care străluciți ca niște lumini în lume,

Mat 5.45;Efes 5.1;1Pet 2.12;Deut 32.5;Mat 5.14-16;Efes 5.8;

16ținând sus Cuvântul vieții; așa ca, în ziua lui Hristos, să mă pot lăuda că n-am alergat, nici nu m-am ostenit în zadar.

2Cor 1.14;1Tes 2.19;Gal 2.2;1Tes 3.5;

17Și chiar dacă va trebui să fiu turnat ca o jertfă de băutură peste jertfa și slujba credinței voastre, eu mă bucur și mă bucur cu voi toți.

2Tim 4.6;Rom 15.16;2Cor 7.14;Col 1.24;

18Tot așa și voi, bucurați-vă, și bucurați-vă împreună cu mine.

19Nădăjduiesc, în Domnul Isus, să vă trimit în curând pe Timotei, ca să fiu și eu cu inimă bună când o să am știri despre voi.

Rom 16.21;1Tes 3.2;

20Căci n-am pe nimeni, care să-mi împărtășească simțirile ca el, și să se îngrijească într-adevăr de starea voastră.

Ps 55.13;

21Ce-i drept, toți umblă după foloasele lor, și nu după ale lui Isus Hristos.

1Cor 10.24-33;1Cor 13.5;2Tim 4.10-16;

22Știți râvna lui încercată; cum, ca un copil cu tatăl lui, a lucrat ca un rob împreună cu mine pentru înaintarea Evangheliei.

1Cor 4.17;1Tim 1.2;2Tim 1.2;

23Pe el dar, nădăjduiesc să vi-l trimit, de îndată ce voi vedea ce întorsătură vor lua lucrurile cu privire la mine.

24Și am încredere în Domnul că în curând voi veni și eu.

Filip 1.25;Filim 22;

25Am socotit de trebuință să vă trimit pe Epafrodit, fratele și tovarășul meu de lucru și de luptă, trimisul și slujitorul vostru pentru nevoile mele.

Filip 4.18;Filim 2;2Cor 8.23;2Cor 11.9;Filip 4.18;

26Căci dorea fierbinte să vă vadă pe toți; și era foarte mâhnit, pentru că aflaserăți că a fost bolnav.

Filip 1.8;

27Ce-i drept, a fost bolnav, și foarte aproape de moarte, dar Dumnezeu a avut milă de el. Și nu numai de el, ci și de mine, ca să n-am întristare peste întristare.

28L-am trimis dar cu atât mai în grabă, ca să-l vedeți și să vă bucurați iarăși, și să fiu și eu mai puțin mâhnit.

29Primiți-l deci în Domnul, cu toată bucuria; și prețuiți pe astfel de oameni.

1Cor 16.18;1Tes 5.12;1Tim 5.17;

30Căci pentru lucrul lui Hristos a fost el aproape de moarte, și și-a pus viața în joc, ca să împlinească ce lipsea slujbei voastre pentru mine.

1Cor 16.17;Filip 4.10;

## 1 < 3 >

1Încolo, frații mei, bucurați-vă în Domnul.

2Cor 13.11;

2Păziți-vă de câinii aceia; păziți-vă de lucrătorii aceia răi; păziți-vă de scrijelații aceia!

Isa 56.10;Gal 5.15;2Cor 11.13;Rom 2.28;Gal 5.2;

3Căci cei tăiați împrejur suntem noi, care slujim lui Dumnezeu, prin Duhul lui Dumnezeu, care ne lăudăm în Hristos Isus, și care nu ne punem încrederea în lucrurile pământești.

Deut 10.16;Deut 30.6;Ier 4.4;Rom 2.29;Rom 4.11-12;Col 2.11;Ioan 4.23-24;Rom 7.6;Gal 6.14;

4Măcar că eu aș avea pricină de încredere chiar în lucrurile pământești. Dacă altul crede că se poate încrede în lucrurile pământești, eu și mai mult;

2Cor 11.18-21;

5eu, care sunt tăiat împrejur a opta zi, din neamul lui Israel, din seminția lui Beniamin, Evreu din Evrei; în ce privește Legea, Fariseu;

Gen 17.12;2Cor 11.22;Rom 11.1;2Cor 11.22;Fapt 23.6;Fapt 26.4-5;

6în ce privește râvna, prigonitor al Bisericii; cu privire la neprihănirea, pe care o dă Legea, fără prihană.

Fapt 22.3;Gal 1.13-14;Fapt 8.3;Fapt 9.1;Rom 10.5;Luc 1.6;

7Dar lucrurile, care pentru mine erau câștiguri, le-am socotit ca o pierdere, din pricina lui Hristos.

Mat 13.44;

8Ba încă, și acum privesc toate aceste lucruri ca o pierdere, față de prețul nespus de mare al cunoașterii lui Hristos Isus, Domnul meu. Pentru El am pierdut toate și le socotesc ca un gunoi, ca să câștig pe Hristos,

Isa 53.11;Ier 9.23-24;Ioan 17.3;1Cor 2.2;Col 2.2;

9și să fiu găsit în El, nu având o neprihănire a mea, pe care mi-o dă Legea, ci aceea care se capătă prin credința în Hristos, neprihănirea, pe care o dă Dumnezeu, prin credință.

Rom 10.3-5;Rom 1.17;Rom 3.21-22;Rom 9.30;Rom 10.3-6;Gal 2.16;

10Și să-L cunosc pe El și puterea învierii Lui și părtășia suferințelor Lui, și să mă fac asemenea cu moartea Lui;

Rom 6.3-5;Rom 8.17;2Cor 4.10-11;2Tim 2.11-12;1Pet 4.13;

11ca să ajung cu orice chip, dacă voi putea, la învierea din morți.

Fapt 26.7;

12Nu că am și câștigat premiul, sau că am și ajuns desăvârșit; dar alerg înainte, căutând să-l apuc, întrucât și eu am fost apucat de Hristos Isus.

1Tim 6.12;Evr 12.23;

13Fraților, eu nu cred că l-am apucat încă; dar fac un singur lucru: uitând ce este în urma mea, și aruncându-mă spre ce este înainte,

Ps 45.10;Luc 9.62;2Cor 5.16;1Cor 9.24-26;Evr 6.1;

14alerg spre țintă, pentru premiul chemării cerești a lui Dumnezeu, în Hristos Isus.

2Tim 4.7-8;Evr 12.1;Evr 3.1;

15Gândul acesta dar să ne însuflețească pe toți, care suntem desăvârșiți; și dacă în vreo privință sunteți de altă părere, Dumnezeu vă va lumina și în această privință.

1Cor 2.6;1Cor 14.20;Gal 5.10;

16Dar în lucrurile în care am ajuns de aceeași părere, să umblăm la fel.

Rom 12.16;Rom 15.5;Gal 6.16;Filip 2.2;

17Urmați-mă pe mine, fraților, și uitați-vă bine la cei ce se poartă după pilda, pe care o aveți în noi.

1Cor 4.16;1Cor 11.1;Filip 4.9;1Tes 1.6;1Pet 5.3;

18Căci v-am spus de multe ori, și vă mai spun și acum, plângând: sunt mulți, care se poartă ca vrăjmași ai crucii lui Hristos.

Gal 1.7;Gal 2.21;Gal 6.12;Filip 1.15-16;

19Sfârșitul lor va fi pierzarea. Dumnezeul lor este pântecele și slava lor este în rușinea lor, și se gândesc la lucrurile de pe pământ.

2Cor 11.15;2Pet 2.1;Rom 16.18;1Tim 6.5;Tit 1.11;Osea 4.7;2Cor 11.12;Gal 6.13;Rom 8.5;

20Dar cetățenia noastră este în ceruri, de unde și așteptăm ca Mântuitor pe Domnul Isus Hristos.

Efes 2.6-19;Col 3.1-3;Fapt 1.11;1Cor 3.7;1Tes 1.10;Tit 2.13;

21El va schimba trupul stării noastre smerite, și-l va face asemenea trupului slavei Sale, prin lucrarea puterii pe care o are de a-Și supune toate lucrurile.

1Cor 15.43-49;Col 3.4;1Ioan 3.2;Efes 1.19;1Cor 15.26-27;

## 1 2 < 4

1De aceea, preaiubiții și mult doriții mei frați, bucuria și cununa mea, rămâneți astfel tari în Domnul, preaiubiților!

Filip 1.8;2Cor 1.14;Filip 2.16;1Tes 2.19-20;Filip 1.27;

2Îndemn pe Evodia și îndemn pe Sintichia să fie cu un gând în Domnul.

Filip 2.2;Filip 3.16;

3Și pe tine, adevărat tovarăș de jug, te rog să vii în ajutorul femeilor acestora, care au lucrat împreună cu mine pentru Evanghelie, cu Clement și cu ceilalți tovarăși de lucru ai mei, ale căror nume sunt scrise în cartea vieții.

Rom 16.3;Filip 1.27;Ex 32.32;Ps 69.28;Dan 12.1;Luc 10.20;Apoc 3.5;Apoc 13.8;Apoc 20.12;Apoc 21.27;

4Bucurați-vă totdeauna în Domnul! Iarăși zic: Bucurați-vă!

Rom 12.12;Filip 3.1;1Tes 5.16;1Pet 4.13;

5Blândețea voastră să fie cunoscută de toți oamenii. Domnul este aproape.

Evr 10.25;Iac 5.8-9;1Pet 4.7;2Pet 3.8-9;2Tes 2.2;

6Nu vă îngrijorați de nimic; ci în orice lucru, aduceți cererile voastre la cunoștința lui Dumnezeu, prin rugăciuni și cereri, cu mulțumiri.

Ps 55.22;Prov 16.2;Mat 6.25;Luc 12.22;1Pet 5.7;

7Și pacea lui Dumnezeu, care întrece orice pricepere, vă va păzi inimile și gândurile în Hristos Isus.

Ioan 14.27;Rom 5.1;Col 3.15;

8Încolo, frații mei, tot ce este adevărat, tot ce este vrednic de cinste, tot ce este drept, tot ce este curat, tot ce este vrednic de iubit, tot ce este vrednic de primit, orice faptă bună, și orice laudă, aceea să vă însuflețească.

1Tes 5.22;

9Ce ați învățat, ce ați primit și auzit de la mine, și ce ați văzut în mine, faceți. Și Dumnezeul păcii va fi cu voi.

Filip 3.17;Rom 15.33;Rom 16.20;1Cor 14.33;2Cor 13.11;1Tes 5.23;Evr 13.20;

10Am avut o mare bucurie în Domnul, că, în sfârșit, ați putut să vă înnoiți iarăși simțămintele voastre față de mine. Vă gândeați voi la așa ceva, dar vă lipsea prilejul.

2Cor 12.9;

11Nu zic lucrul acesta având în vedere nevoile mele; căci m-am deprins să fiu mulțumit cu starea în care mă găsesc.

1Tim 6.6-9;

12Știu să trăiesc smerit, și știu să trăiesc în belșug. În totul și pretutindeni m-am deprins să fiu sătul și flămând, să fiu în belșug și să fiu în lipsă.

1Cor 4.11;2Cor 6.10;2Cor 11.27;

13Pot totul în Hristos, care mă întărește.

Ioan 15.5;2Cor 12.9;

14Dar bine ați făcut că ați luat parte la strâmtorarea mea.

Filip 1.7;

15Știți voi înșivă, Filipenilor, că, la începutul Evangheliei, când am plecat din Macedonia, nici o Biserică n-a avut legătură cu mine în ce privește "darea" și "primirea" afară de voi.

2Cor 11.8-9;

16Căci mi-ați trimis în Tesalonic, odată, și chiar de două ori, ceva pentru nevoile mele.

17Nu că umblu după daruri. Dimpotrivă, umblu după câștigul care prisosește în folosul vostru.

Rom 15.28;Tit 3.14;

18Am de toate, și sunt în belșug. Sunt bogat, de când am primit prin Epafrodit ce mi-ați trimis, - un miros de bună mireasmă, o jertfă bine primită și plăcută lui Dumnezeu.

Filip 2.25;Evr 13.16;2Cor 9.12;

19Și Dumnezeul meu să îngrijească de toate trebuințele voastre, după bogăția Sa, în slavă, în Isus Hristos.

Ps 23.1;2Cor 9.8;Efes 1.7;Efes 3.16;

20A lui Dumnezeu și Tatăl nostru să fie slava în vecii vecilor! Amin.

Rom 16.27;Gal 1.5;

21Spuneți sănătate fiecărui sfânt în Hristos Isus. Frații, care sunt cu mine, vă trimit sănătate.

Gal 1.2;

22Toți sfinții vă trimit sănătate, mai ales cei din casa Cezarului.

Filip 1.13;

23Harul Domnului Isus Hristos să fie cu voi cu toți! Amin.

Rom 16.24;