### EZRA

#### (Psalmul 35.2-4.)

Porunca lui Cir.- Întoarcerea din robie.

## 1 > 3 4 5 6 7 8 9 10

1În cel dintâi an al lui Cir, împăratul Perșilor, ca să se împlinească cuvântul Domnului rostit prin gura lui Ieremia, Domnul a trezit duhul lui Cir, împăratul Perșilor, care a pus să se facă prin viu grai și prin scris vestirea aceasta în toată împărăția lui:

2Cron 36.22-23;Ier 25.12;Ier 29.10;Ezra 5.13-14;

2Așa vorbește Cir, împăratul Perșilor: "Domnul, Dumnezeul cerurilor mi-a dat toate împărățiile pământului, și mi-a poruncit să-I zidesc o casă la Ierusalim în Iuda.

Isa 44.28;Isa 45.1-13;

3Cine dintre voi este din poporul Lui? Dumnezeul lui să fie cu el, și să se suie la Ierusalim în Iuda și să zidească acolo Casa Domnului, Dumnezeului lui Israel! El este adevăratul Dumnezeu, care locuiește la Ierusalim.

Dan 6.26;

4Oriunde locuiesc rămășițe din poporul Domnului, oamenii din locul acela să le dea argint, aur, avere, și vite, pe lângă daruri de bunăvoie pentru Casa lui Dumnezeu, care este la Ierusalim!"

5Capii de familie din Iuda și Beniamin, preoții și Leviții, și anume toți aceia al căror duh l-a trezit Dumnezeu, s-au sculat să meargă să zidească la Ierusalim Casa Domnului.

Filip 2.13;

6Și toți cei dimprejurul lor le-au dat lucruri de argint, de aur, avere, vite, și lucruri scumpe, afară de toate darurile de bună voie.

7Împăratul Cir a dat înapoi uneltele Casei Domnului, pe care le luase Nebucadnețar din Ierusalim și le pusese în casa dumnezeului său.

Ezra 5.14;Ezra 6.5;2Împ 24.13;2Cron 36.7;

8Cir, împăratul Perșilor, le-a scos prin Mitredat, vistiernicul, care le-a dat lui Șeșbațar (Zorobabel), voievodul lui Iuda.

Ezra 5.14;

9Iată-le numărul: treizeci de ligheane de aur, o mie de ligheane de argint, douăzeci și nouă de cuțite,

10treizeci de potire de aur, patru sute zece potire de argint de mâna a doua, și o mie de alte unelte.

11Toate lucrurile de aur și de argint erau în număr de cinci mii patru sute. Șeșbațar a adus tot din Babilon la Ierusalim, împreună cu cei ce s-au întors din robie.

Numărul Israeliților întorși în țara lui Iuda.

## < 2 > 4 5 6 7 8 9 10

1Iată oamenii din țară, care s-au întors din robie, și anume aceia pe care îi luase Nebucadnețar, împăratul Babilonului, robi la Babilon, și care s-au întors la Ierusalim și în Iuda, fiecare în cetatea lui.

Neem 7.6;2Împ 24.14-16;2Împ 25.11;2Cron 36.20;

2Au plecat cu Zorobabel, Iosua, Neemia, Seraia, Reelaia, Mardoheu, Bilșan, Mispar, Bigvai, Rehum, Baana. Numărul bărbaților din poporul lui Israel:

3fiii lui Pareoș, două mii o sută șaptezeci și doi;

4fiii lui Șefatia, trei sute șaptezeci și doi;

5fiii lui Arah, șapte sute șaptezeci și cinci;

Neem 7.10;

6fiii lui Pahat-Moab, din fiii lui Iosua și lui Ioab, două mii opt sute doisprezece;

Neem 7.11;

7fiii lui Elam, o mie două sute cincizeci și patru;

8fiii lui Zatu, nouă sute patruzeci și cinci;

9fiii lui Zacai, șapte sute șaizeci;

10fiii lui Bani, șase sute patruzeci și doi;

11fiii lui Bebai, șase sute două zeci și trei;

12fiii lui Azgad, o mie două sute douăzeci și doi;

13fiii lui Adonicam, șase sute șaizeci și șase;

14fiii lui Bigvai, două mii cincizeci și șase;

15fiii lui Adin, patru sute cincizeci și patru;

16fiii lui Ater, din familia lui Ezechia, nouăzeci și opt;

17fiii lui Bețai; trei sute douăzeci și trei;

18fiii lui Iora, o sută doisprezece;

19fiii lui Hașum, două sute douăzeci și trei;

20fiii lui Ghibar, nouăzeci și cinci;

21fiii lui Betleem, o sută douăzeci și trei;

22oamenii din Netofa, cincizeci și șase;

23oamenii din Anatot, o sută douăzeci și opt;

24fiii lui Azmavet, patruzeci și doi;

25fiii lui Chiriat-Arim, Chefirei și Beerotului, șapte sute patruzeci și trei;

26fiii Ramei și ai Ghebei, șase sute douăzeci și unu;

27oamenii din Micmas, o sută douăzeci și doi;

28oamenii din Betel și Ai, două sute douăzeci și trei;

29fiii lui Nebo, cincizeci și doi;

30fiii lui Magbiș, o sută cincizeci și șase;

31fiii celuilalt Elam, o mie două sute cincizeci și patru;

Ezra 2.7;

32fiii lui Harim, trei sute douăzeci;

33fiii lui Lod, lui Hadid și lui Ono, șapte sute douăzeci și cinci;

34fiii Ierihonului, trei sute patru zeci și cinci;

35fiii lui Senaa, trei mii șase sute treizeci.

36Preoți: fiii lui Iedaeia, din casa lui Iosua, nouă sute șaptezeci și trei;

1Cron 24.7;

37fiii lui Imer, o mie cincizeci și doi;

1Cron 24.14;

38fiii lui Pașhur, o mie două sute patruzeci și șapte;

1Cron 9.12;

39fiii lui Harim, o mie șaptesprezece.

1Cron 24.8;

40Leviți: fiii lui Iosua și Cadmiel, din fiii lui Hodavia, șaptezeci și patru.

41Cântăreți: fiii lui Asaf, o sută douăzeci și opt.

42Fiii ușierilor: fiii lui Șalum, fiii lui Ater, fiii lui Talmon, fiii lui Acub, fiii lui Hatita, fiii lui Șobai, de toți o sută treizeci și nouă.

43Slujitorii Templului: fiii lui Țiha, fiii lui Hasufa, fiii lui Tabaot,

1Cron 9.2;

44fiii lui Cheros, fiii lui Siaha, fiii lui Padon,

45fiii lui Lebana, fiii lui Hagaba, fiii lui Acub,

46fiii lui Hagab, fiii lui Șamlai, fiii lui Hanan,

47fiii lui Ghidel, fiii lui Gahar, fiii lui Reaia.

48fiii lui Rețin, fiii lui Necoda, fiii lui Gazam.

49fiii lui Uza, fiii lui Paseah, fiii lui Besai,

50fiii lui Asna, fiii lui Mehunim, fiii lui Nefusim,

51fiii lui Bacbuc, fiii lui Hacufa, fiii lui Harhur,

52fiii lui Bațlut, fiii lui Mehida, fiii lui Harșa,

53fiii lui Barcos, fiii lui Sisera, fiii lui Tamah,

54fiii lui Nețiah, fiii lui Hatifa.

55Fiii robilor lui Solomon: fiii lui Sotai, fiii lui Soferet, fiii lui Peruda,

1Împ 9.21;

56fiii lui Iaala, fiii lui Darcon, fiii lui Ghidel.

57fiii lui Șefatia, fiii lui Hatil, fiii lui Pocheret-Hațebaim, fiii lui Ami.

58Toți slujitorii Templului și fiii robilor lui Solomon erau trei sute nouăzeci și doi.

Ios 9.21-27;1Cron 9.2;1Împ 9.21;

59Iată cei ce au plecat din Tel-Melah, din Tel-Harșa, din Cherub-Adan, din Imer și care n-au putut să-și arate casa lor părintească și neamul, ca să facă dovada că erau din Israel.

60Fiii lui Delaia, fiii lui Tobia, fiii lui Necoda, șase sute cincizeci și doi.

61Și dintre fiii preoților: fiii lui Habaia, fiii lui Hacoț, fiii lui Barzilai, care luase de nevastă pe una din fetele lui Barzilai, Galaaditul, și a fost numit cu numele lor.

2Sam 17.27;

62Și-au căutat însemnarea în cărțile spițelor de neam, dar n-au găsit-o. De aceea, au fost îndepărtați de la preoție,

63și dregătorul le-a spus să nu mănânce lucruri prea sfinte, până când un preot va întreba pe Urim și Tumim.

Lev 22.2-16;Ex 28.30;Num 27.21;

64Toată adunarea era de patruzeci și două de mii trei sute șaizeci de inși,

Neem 7.66;

65afară de robii și roabele lor, în număr de șapte mii trei sute treizeci și șapte. Între ei se aflau două sute de cântăreți și cântărețe.

66Aveau șapte sute treizeci și șase de cai, două sute patruzeci și cinci de catâri,

67patru sute treizeci și cinci de cămile, și șase mii șapte sute douăzeci de măgari.

68Unii capi de familie, la venirea lor la Casa Domnului în Ierusalim, au adus daruri de bună voie pentru Casa lui Dumnezeu, ca s-o așeze din nou pe locul unde fusese.

Neem 7.70;

69Au dat la vistieria lucrării, după mijloacele lor, șaizeci și una de mii de darici de aur, cinci mii de mine de argint, și o sută de haine preoțești.

1Cron 26.20;

70Preoții și Leviții, oamenii din popor, cântăreții, ușierii și slujitorii Templului s-au așezat în cetățile lor. Tot Israelul a locuit în cetățile lui.

Ezra 6.16-17;Neem 7.73;

Altarul arderilor.

## 1 < 3 > 5 6 7 8 9 10

1Când a venit luna a șaptea, copiii lui Israel erau în cetățile lor. Atunci poporul s-a strâns ca un singur om la Ierusalim.

2Iosua, fiul lui Ioțadac, cu frații săi preoții și Zorobabel, fiul lui Șealtiel, cu frații săi, s-au sculat și au zidit altarul Dumnezeului lui Israel, ca să aducă pe el arderi de tot, după cum este scris în Legea lui Moise, omul lui Dumnezeu.

Mat 1.12;Luc 3.27;Deut 12.5;

3Au așezat din nou altarul pe temeliile lui, măcar că au avut să se teamă de popoarele țării, și au adus arderi de tot Domnului, arderile de tot de dimineață și de seară.

Num 28.3-4;

4Au prăznuit sărbătoarea corturilor, cum este scris, și au adus zi de zi arderi de tot, după numărul poruncit pentru fiecare zi.

Neem 8.14-17;Zah 14.16-17;Ex 23.16;Num 29.12;

5După aceea au adus arderea de tot necurmată, arderile de tot pentru fiecare lună nouă și pentru toate sărbătorile închinate Domnului, afară de cele pe care le aducea fiecare, ca daruri de bună voie Domnului.

Ex 29.38;Num 28.3-26;Num 29.2-8;Num 29.13;

6Din cea dintâi zi a lunii a șaptea, au început să aducă Domnului arderi de tot. Însă temeliile Templului Domnului nu erau încă puse.

7Au dat argint cioplitorilor de piatră și tâmplarilor, și merinde, băuturi și untdelemn Sidonienilor și Tirienilor, ca să aducă pe mare până la Iafo lemne de cedru din Liban, după învoirea dată de Cir, împăratul Perșilor.

1Împ 5.6-9.2;2Cron 2.10;Fapt 12.20;2Cron 2.16;Fapt 9.36;Ezra 6.3;

Punerea temeliilor Templului.

8În al doilea an de la venirea lor la Casa lui Dumnezeu la Ierusalim, în luna a doua, Zorobabel, fiul lui Șealtiel, Iosua, fiul lui Ioțadac, cu ceilalți frați ai lor, preoți și Leviți, și toți cei ce se întorseseră din robie la Ierusalim, s-au pus pe lucru și au însărcinat pe Leviții de la douăzeci de ani în sus să vegheze asupra lucrărilor Casei Domnului.

1Cron 23.24-27;

9Și Iosua, cu fiii și frații săi, Cadmiel, cu fiii săi, fiii lui Iuda, fiii lui Henadad, cu fiii și frații lor Leviții, s-au pregătit toți, ca un om, să vegheze asupra celor ce lucrau la casa lui Dumnezeu.

Ezra 2.40;

10Când au pus lucrătorii temeliile Templului Domnului, au așezat pe preoți în veșminte, cu trâmbițe, și pe Leviți, fiii lui Asaf, cu chimvale, ca să laude pe Domnul, după rânduiala lui David, împăratul lui Israel.

1Cron 16.5-42;1Cron 6.31;1Cron 16.4;1Cron 25.1;

11Cântau, mărind și lăudând pe Domnul prin aceste cuvinte: "Căci este bun, căci îndurarea Lui pentru Israel ține în veac!" Și tot poporul scotea mari strigăte de bucurie, lăudând pe Domnul, pentru că puneau temeliile Casei Domnului.

Ex 15.21;2Cron 7.3;Neem 12.24;1Cron 16.34;Ps 136.1-Cron;Ier 33.11;

12Dar mulți din preoți și Leviți, și din capii de familii mai în vârstă, care văzuseră casa dintâi, plângeau tare, când se puneau sub ochii lor temeliile casei acesteia. Mulți alții își arătau bucuria prin strigăte,

Hag 2.3;

13așa încât nu se putea deosebi glasul strigătelor de bucurie de glasul plânsetelor poporului; căci poporul scotea mari strigăte, al căror sunet se auzea de departe.

Amânarea zidirii Templului.

## 1 2 < 4 > 6 7 8 9 10

1Vrăjmașii lui Iuda și Beniamin au auzit că fiii robiei zidesc un Templu Domnului, Dumnezeului lui Israel.

Ezra 4.7-9;

2Au venit la Zorobabel și la capii de familii, și le-au zis: "Să zidim și noi cu voi; căci, și noi chemăm ca și voi pe Dumnezeul vostru, și-I aducem jertfe din vremea lui Esar-Hadon, împăratul Asiriei, care ne-a adus aici."

2Împ 17.24-33;2Împ 19.37;Ezra 4.10;

3Dar Zorobabel, Iosua, și ceilalți capi ai familiilor lui Israel, le-au răspuns: "Nu se cuvine să zidiți împreună cu noi Casa Dumnezeului nostru; ci noi singuri o vom zidi Domnului, Dumnezeului lui Israel, cum ne-a poruncit împăratul Cir, împăratul Perșilor."

Neem 2.20;Ezra 1,1-3;

4Atunci oamenii țării au muiat inima poporului lui Iuda; l-au înfricoșat ca să-l împiedice să zidească,

Ezra 3.3;

5și au mituit cu preț de argint pe sfetnici ca să-i zădărnicească lucrarea. Așa a fost tot timpul vieții lui Cir, împăratul Perșilor, până la domnia lui Dariu, împăratul Perșilor.

6Sub domnia lui Asuerus, la începutul domniei lui, au scris o pâră împotriva locuitorilor din Iuda și din Ierusalim.

7Și pe vremea lui Artaxerxe, Bișlam, Mitredat, Tabeel, și ceilalți tovarăși de slujbă ai lor, au scris lui Artaxerxe, împăratul Perșilor. Scrisoarea a fost scrisă cu slove aramaice și tălmăcită în limba aramaică.

8Dregătorul Rehum și logofătul Șimșai au scris împăratului Artaxerxe scrisoarea următoare la Ierusalim.

9Dregătorul Rehum, logofătul Șimșai, și ceilalți tovarăși de slujbă ai lor, cei din Din, din Arfarsatac, din Tarpel, din Afaras, din Erec, din Babilon, din Susa, din Deha, din Elam,

2Împ 17.30-31;

10și celelalte popoare pe care le-a mutat marele și vestitul Osnapar și le-a așezat în cetatea Samariei, și în celelalte locuri de dincoace de Râu, și așa mai departe.

11Iată cuprinsul scrisorii pe care au trimis-o împăratului Artaxerxe: "Robii tăi, oamenii de dincoace de Râu, și așa mai departe...

12Să știe împăratul că Iudeii plecați de la tine și veniți printre noi la Ierusalim zidesc din nou cetatea aceea răzvrătită și rea, îi ridică zidurile și-i dreg temeliile.

13Să știe dar împăratul că, dacă se va zidi cetatea aceasta și i se vor ridica zidurile, nu vor mai plăti nici bir, nici dare, nici drept de trecere, și vistieria împărătească va suferi din pricina aceasta.

Ezra 7.24;

14Și, fiindcă noi mâncăm sarea curții domnești și nu ne stă bine să vedem pe împărat păgubit, trimitem împăratului aceste știri.

15Să se facă cercetări în cartea cronicilor părinților tăi; și vei găsi și vei vedea în cartea cronicilor că cetatea aceasta este o cetate răzvrătită, vătămătoare împăraților și ținuturilor, și că s-au dedat la răscoală încă din vremuri străbune. De aceea a fost nimicită cetatea aceasta.

16Facem cunoscut împăratului că dacă va fi zidită din nou cetatea aceasta, și dacă i se vor ridica zidurile, prin chiar faptul acesta nu vei mai avea stăpânire dincoace de Râu."

17Iată răspunsul trimis de împărat dregătorului Rehum, logofătului Șimșai, și celorlalți tovarăși ai lui de slujbă, care locuiau la Samaria și în alte locuri de cealaltă parte a Râului. "Sănătate, și așa mai departe.

18Scrisoarea pe care ne-ați trimis-o a fost citită întocmai înaintea mea.

19Am dat poruncă să se facă cercetări; și s-a găsit că din vremuri vechi cetatea aceasta s-a răsculat împotriva împăraților, și s-a dedat la răscoală și la răzvrătire.

20Au fost la Ierusalim împărați puternici, stăpâni peste toată țara de dincolo de Râu, și cărora li se plătea bir, dare, și drept de trecere pe drum.

1Împ 4.21;Ps 72.8;Gen 15.18;Ios 1.4;

21Ca urmare, porunciți să înceteze lucrările oamenilor acelora, și să nu se mai zidească cetatea aceasta până ce nu vor avea o învoire din partea mea.

22Vedeți să nu vă abateți de la porunca aceasta, ca să nu crească răul acela spre paguba împăraților."

23Îndată ce s-a citit cuprinsul scrisorii împăratului Artaxerxe înaintea lui Rehum, înaintea logofătului Șimșai, și înaintea tovarășilor lor de slujbă, s-au dus în grabă la Ierusalim la Iudei, și i-au oprit cu silă și cu putere de la lucrările lor.

24Atunci s-a oprit lucrarea Casei lui Dumnezeu la Ierusalim, și a fost oprită până în anul al doilea al domniei lui Dariu, împăratul Perșilor.

Zidirea Templului începe iarăși.

## 1 2 3 < 5 > 7 8 9 10

1Proorocii: Hagai, proorocul, și Zaharia, fiul lui Ido, au prorocit Iudeilor care erau în Iuda și la Ierusalim, în Numele Dumnezeului lui Israel.

Hag 1.1;Zah 1.1;

2Atunci Zorobabel, fiul lui Șealtiel, și Iosua, fiul lui Ioțadac, s-au sculat și au început zidirea Casei lui Dumnezeu la Ierusalim. Și împreună cu ei erau și proorocii lui Dumnezeu care-i ajutau.

Ezra 3.2;

3În aceeași vreme, Tatnai, dregătorul de dincoace de Râu, Șetar-Boznai, și tovarășii lor de slujbă au venit la ei și le-au vorbit așa: "Cine v-a dat învoire să zidiți casa aceasta și să ridicați zidurile acestea?"

Ezra 5.6;Ezra 6.6;Ezra 5.9;

4Ei le-au mai zis: "Care sunt numele oamenilor care zidesc clădirea aceasta?"

Ezra 5.10;

5Dar ochiul lui Dumnezeu veghea asupra bătrânilor Iudeilor. Și au lăsat să meargă înainte lucrările până la trimiterea unei înștiințări către Dariu, și până la primirea unei scrisori de la el în această privință.

Ezra 7.6-28;Ps 33.18;Ezra 6.6;

6Iată cuprinsul scrisorii trimise împăratului Dariu de Tatnai, dregătorul de dincoace de Râu, de Șetar-Boznai, și tovarășii lor din Afarsac, care locuiau dincoace de Râu.

Ezra 4.9;

7I-au trimis o scrisoare cu următorul cuprins: "Către împăratul Dariu, sănătate!

8Să știe împăratul că ne-am dus în ținuturile lui Iuda, la Casa Dumnezeului celui mare. Ea se zidește din pietre cioplite, și în pereți se pune lemn; lucrul merge repede și izbutește în mâinile lor.

9Am întrebat pe bătrâni, și le-am vorbit așa: "Cine v-a dat învoire să zidiți casa aceasta și să ridicați zidurile acestea?"

Ezra 5.3-4;

10Le-am cerut și numele lor ca să ți le facem cunoscut, și am pus în scris numele oamenilor care sunt în fruntea lor.

11Iată răspunsul pe care ni l-au dat: "Noi suntem slujitorii Dumnezeului cerurilor și al pământului, și zidim din nou casa care fusese zidită acum mulți ani. Un mare împărat al lui Israel o zidise și o isprăvise.

1Împ 6.1;

12Dar, după ce părinții noștri au mâniat pe Dumnezeul cerurilor, El i-a dat în mâinile lui Nebucadnețar, împăratul Babilonului, Haldeianul, care a nimicit casa aceasta și a luat pe popor rob la Babilon.

2Cron 36.16-17;2Împ 24.2;2Împ 25.8-11;

13Totuși, în cel dintâi an al lui Cir, împăratul Babilonului, împăratul Cir a dat poruncă să se zidească din nou această casă a lui Dumnezeu.

Ezra 1.1;

14Și chiar împăratul Cir a scos din templul din Babilon uneltele de aur și de argint ale Casei lui Dumnezeu, pe care le luase Nebucadnețar din Templul de la Ierusalim și le dusese în templul din Babilon, le-a dat în mâna așa zisului Șeșbațar, pe care l-a pus dregător,

Ezra 1.7-8;Ezra 6.5;Hag 1.14;Hag 2.21;

15și i-a zis: "Ia uneltele acestea, du-te de le pune în Templul din Ierusalim, și să se zidească din nou Casa lui Dumnezeu pe locul unde era."

16Acest Șeșbațar a venit dar, și a pus temeliile Casei lui Dumnezeu la Ierusalim. De atunci până acum se zidește ea, și nu s-a isprăvit."

Ezra 3.8-10.Ezra;

17Acum, dacă împăratul găsește cu cale, să se facă cercetări în casa vistieriilor împăratului la Babilon, ca să vadă dacă s-a dat din partea împăratului Cir o poruncă pentru zidirea Casei acesteia a lui Dumnezeu la Ierusalim. Apoi, să ne trimită împăratul voința lui asupra acestui lucru.

Ezra 6.1-2;

Porunca lui Dariu.

## 1 2 3 4 < 6 > 8 9 10

1Atunci împăratul Dariu a dat poruncă să se facă cercetări în casa scrisorilor unde se puneau vistieriile în Babilon.

Ezra 5.17;

2Și s-a găsit la Ahmeta, capitala ținutului Mediei, un sul pe care era scrisă această aducere aminte:

3- "În anul întâi al domniei împăratului Cir, împăratul Cir a dat această poruncă privitoare la Casa lui Dumnezeu din Ierusalim: "Casa să fie zidită iarăși, ca să fie un loc unde să se aducă jertfe, și să aibă temelii tari. Să aibă o înălțime de șaizeci de coți, o lățime de șaizeci de coți,

4trei rânduri de pietre cioplite și un rând de lemn nou. Cheltuielile vor fi plătite din casa împăratului.

1Împ 6.36;

5Mai mult, uneltele de aur și de argint ale Casei lui Dumnezeu, pe care le luase Nebucadnețar din Templul de la Ierusalim și le adusese la Babilon, să fie date înapoi, duse în Templul din Ierusalim la locul unde erau, și puse în Casa lui Dumnezeu." -

Ezra 1.7-8;Ezra 5.14;

6Acum, Tatnai, dregătorul de dincolo de Râu, Șetar-Boznai, și tovarășii voștri de slujbă din Afarsac, care locuiți dincolo de Râu, depărtați-vă de locul acesta.

Ezra 5.3;

7Lăsați să meargă înainte lucrările acestei case a lui Dumnezeu; dregătorul Iudeilor și bătrânii Iudeilor s-o zidească iarăși pe locul unde era.

8Iată porunca pe care o dau cu privire la ce veți avea de făcut față de acești bătrâni ai Iudeilor, pentru zidirea acestei Case a lui Dumnezeu: cheltuielile, luate din averile împăratului venite din birurile de dincolo de Râu, să fie plătite îndată oamenilor acestora, ca să nu înceteze lucrul.

9Lucrurile trebuincioase pentru arderile de tot ale Dumnezeului cerurilor, viței, berbeci și miei, grâu, sare, vin și untdelemn, să li se dea, la cerere, preoților din Ierusalim, zi de zi, și fără nici o lipsă,

10ca să aducă jertfe de bun miros Dumnezeului cerurilor, și să se roage pentru viața împăratului și a fiilor lui.

Ezra 7.23;Ier 29.7;1Tim 2.1-2;

11Și iată porunca pe care o dau cu privire la oricine va călca porunca aceasta: să se scoată din casa lui o bârnă, s-o ridice ca să fie spânzurat pe ea, și casa să i se prefacă într-o grămadă de gunoi.

Dan 2.5;Dan 3.29;

12Dumnezeul care a pus să locuiască în locul acela Numele Lui să răstoarne pe orice împărat și pe orice popor, care ar întinde mâna să calce cuvântul meu, ca să nimicească această Casă a lui Dumnezeu din Ierusalim! Eu, Dariu, am dat porunca aceasta. Să fie împlinită întocmai."

1Împ 9.3;

13Tatnai, dregătorul de dincoace de Râu, Șetar-Boznai, și tovarășii lor de slujbă, au împlinit întocmai porunca aceasta pe care le-a trimis-o împăratul Dariu.

14Și bătrânii Iudeilor au zidit cu izbândă, după prorocirile proorocului Hagai, și ale lui Zaharia, fiul lui Ido; au zidit și au isprăvit, după porunca Dumnezeului lui Israel, și după porunca lui Cir, lui Dariu, și lui Artaxerxe, împăratul Perșilor.

Ezra 5.1-2;Ezra 1.1;Ezra 5.13;Ezra 6.3;Ezra 4.24;Ezra 7.1;

15Casa a fost isprăvită în ziua a treia a lunii Adar, în al șaselea an al domniei împăratului Dariu.

Sfințirea Templului.

16Copiii lui Israel, preoții și Leviții, și ceilalți fii ai robiei, au făcut cu bucurie sfințirea acestei Case a lui Dumnezeu.

1Împ 8.63;2Cron 7.5;

17Au adus, pentru sfințirea acestei Case a lui Dumnezeu, o sută de viței, două sute de berbeci, patru sute de miei, și, ca jertfe ispășitoare pentru tot Israelul, doisprezece țapi, după numărul semințiilor lui Israel.

Ezra 8.35;

18Au pus pe preoți, după cetele lor, și pe Leviți, după împărțirile lor, pentru slujba lui Dumnezeu la Ierusalim, cum este scris în cartea lui Moise.

19Fiii robiei au prăznuit Paștele în a patrusprezecea zi a lunii întâi.

Ex 12.6;

20Preoții și Leviții se curățiseră cu toții, așa că toți erau curați; au jertfit Paștele pentru toți fiii robiei, pentru frații lor preoții, și pentru ei înșiși.

2Cron 30.15;2Cron 35.11;

21Copiii lui Israel, întorși din robie, au mâncat Paștele, împreună cu toți cei ce se depărtaseră de necurăția neamurilor țării și care s-au unit cu ei ca să caute pe Domnul, Dumnezeul lui Israel.

Ezra 9.11;

22Au prăznuit cu bucurie șapte zile sărbătoarea azimilor, căci Domnul îi înveselise, făcând pe împăratul Asiriei să-i sprijinească în lucrarea Casei lui Dumnezeu, Dumnezeul lui Israel.

Ex 12.15;Ex 13.6;2Cron 30.21;2Cron 35.17;Prov 21.1;2Împ 23.29;2Cron 33.11;Ezra 1.1;Ezra 6.6;

Venirea lui Ezra la Ierusalim.

## 1 2 3 4 5 < 7 > 9 10

1După aceste lucruri, sub domnia lui Artaxerxe, împăratul Perșilor, a venit Ezra, fiul lui Seraia, fiul lui Azaria, fiul lui Hilchia,

Neem 2.1;1Cron 6.14;

2fiul lui Șalum, fiul lui Țadoc, fiul lui Ahitub,

3fiul lui Amaria, fiul lui Azaria, fiul lui Meraiot,

4fiul lui Zerahia, fiul lui Uzi, fiul lui Buchi,

5fiul lui Abișua, fiul lui Fineas, fiul lui Eleazar, fiul lui Aaron, marele preot.

6Acest Ezra a venit din Babilon: era un cărturar iscusit în Legea lui Moise, dată de Domnul, Dumnezeul lui Israel. Și, fiindcă mâna Domnului, Dumnezeului său, era peste el, împăratul i-a dat tot ce ceruse.

Ezra 7.11-12;Ezra 7.21;Ezra 7.9;Ezra 8.22-31;

7Mulți din copiii lui Israel, din preoți și din Leviți, din cântăreți, din ușieri, și din slujitorii Templului, au venit și ei la Ierusalim, în al șaptelea an al împăratului Artaxerxe.

Ezra 2.43;Ezra 8.20;Ezra 8.1;Ezra 8.15;

8Ezra a venit la Ierusalim în a cincea lună a anului al șaptelea al împăratului.

9Plecase din Babilon în ziua întâi a lunii întâia, și a ajuns la Ierusalim în ziua întâi a lunii a cincea, mâna bună a Dumnezeului său fiind peste el.

Ezra 7.6;Neem 2.8-18;

10Căci Ezra își pusese inima să adâncească și să împlinească Legea Domnului, și să învețe pe oameni în mijlocul lui Israel legile și poruncile.

Ps 119.45;Ezra 7.6-25;Deut 33.10;Neem 8.1-8;Mal 2.7;

11Iată cuprinsul scrisorii date de împăratul Artaxerxe preotului și cărturarului Ezra, care învăța poruncile și legile Domnului cu privire la Israel:

12"Artaxerxe, împăratul împăraților, către Ezra, preotul și cărturarul iscusit în Legea Dumnezeului cerurilor, și așa mai departe:

Ezec 26.7;Dan 2.37;

13Am dat poruncă să se lase să plece aceia din poporul lui Israel, din preoții și din Leviții lui, care se află în împărăția mea, și care vor să plece cu tine la Ierusalim.

14Tu ești trimis de împăratul și de cei șapte sfetnici ai lui să cercetezi în Iuda și Ierusalim, după Legea Dumnezeului tău, care este în mâinile tale,

Est 1.14;

15și să duci argintul și aurul pe care împăratul și sfetnicii săi l-au dăruit cu dragă inimă Dumnezeului lui Israel, a cărui locuință este la Ierusalim,

2Cron 6.2;Ps 135.21;

16tot argintul și aurul pe care-l vei găsi în tot ținutul Babilonului, și darurile de bunăvoie făcute de popor și preoți pentru Casa Dumnezeului lor la Ierusalim.

Ezra 8.25;1Cron 29.6-9;

17Ca urmare, vei avea grijă să cumperi cu argintul acesta viței, berbeci, miei, și ce trebuie pentru darurile de mâncare și jertfele de băutură, și să le aduci pe altarul Casei Dumnezeului vostru la Ierusalim.

Num 15.13;Deut 12.5-11;

18Cu celălalt argint și aur să faceți ce veți crede de cuviință, tu și frații tăi, potrivit cu voia Dumnezeului vostru.

19Pune înaintea Dumnezeului din Ierusalim uneltele care-ți vor fi încredințate pentru slujba Casei Dumnezeului tău.

20Să scoți din casa vistieriilor împăratului ce va trebui pentru celelalte cheltuieli pe care le vei avea de făcut cu privire la Casa Dumnezeului tău.

21Eu, împăratul Artaxerxe, dau poruncă tuturor vistiernicilor de dincolo de Râu să dea îndată lui Ezra, preot și cărturar iscusit în Legea Dumnezeului cerurilor, tot ce vă va cere,

22până la o sută de talanți de argint, o sută de cori de grâu, o sută de bați de vin, o sută de bați de untdelemn, și sare câtă va vrea.

23Tot ce este poruncit de Dumnezeul cerurilor să se facă întocmai pentru Casa Dumnezeului cerurilor, pentru ca să nu vină mânia Lui asupra împărăției, asupra împăratului și asupra fiilor săi.

24Vă facem cunoscut că nu puteți pune nici bir, nici dare, nici vamă de trecere, peste nici unul din preoți, din Leviți, din cântăreți, din ușieri, din slujitorii Templului și din slujitorii acestei Case a lui Dumnezeu.

25Și tu, Ezra, după înțelepciunea lui Dumnezeu pe care o ai, pune judecători și dregători care să facă dreptate la tot poporul de dincolo de Râu, tuturor celor ce cunosc legile Dumnezeului tău; și fă-le cunoscut celor ce nu le cunosc.

Ex 18.21-22;Deut 16.18;Ezra 7.10;2Cron 17.7;Mal 2.7;Mat 23.2-3;

26Oricine nu va păzi întocmai Legea Dumnezeului tău și legea împăratului, să fie osândit la moarte, la surghiun, la o gloabă sau la temniță."

27Binecuvântat să fie Domnul, Dumnezeul părinților noștri, care a pregătit inima împăratului ca să slăvească astfel Casa Domnului la Ierusalim,

1Cron 29.10;Ezra 6.22;

28și a îndreptat asupra mea bunăvoința împăratului, a sfetnicilor săi, și a tuturor căpeteniilor puternice ale lui! Întărit de mâna Domnului, Dumnezeului meu, care era asupra mea, am strâns pe căpeteniile lui Israel, ca să plece cu mine.

Ezra 9.9;Ezra 5.5;Ezra 7.6-9;Ezra 8.18;

Tovarășii lui Ezra.

## 1 2 3 4 5 6 < 8 > 10

1Iată capii de familii și spițele de neam ale celor ce s-au suit cu mine din Babilon, sub domnia împăratului Artaxerxe.

2Din fiii lui Fineas, Gherșom; din fiii lui Itamar, Daniel; din fiii lui David, Hatuș,

1Cron 3.22;

3din fiii lui Șecania; din fiii lui Pareoș, Zaharia, și cu el o sută cincizeci de bărbați înscriși;

Ezra 2.3;

4din fiii lui Pahat-Moab, Elioenai, fiul lui Zeraria, și cu el două sute de bărbați;

5din fiii lui Șecania, fiul lui Iahaziel, și cu el trei sute de bărbați;

6din fiii lui Adin, Ebed, fiul lui Ionatan, și cu el cincizeci de bărbați;

7din fiii lui Elam, Isaia, fiul Ataliei, și cu el șaptezeci de bărbați;

8din fiii lui Șefatia, Zebadia, fiul lui Micael, și cu el optzeci de mii de bărbați;

9din fiii lui Ioab, Obadia, fiul lui Iehiel, și cu el două sute optsprezece bărbați;

10din fiii lui Șelomit, fiul lui Iosifia, și cu el o sută șaizeci de bărbați;

11din fiii lui Bebai, Zaharia, fiul lui Bebai, și cu el douăzeci și opt de bărbați;

12din fiii lui Azgad, Iohanan, fiul lui Hacatan, și cu el o sută zece bărbați;

13din fiii lui Adonicam, cei din urmă, ale căror nume iată-le: Elifelet, Ieiel și Șemaia, și cu ei șaizeci de bărbați;

14din fiii lui Bigvai, Utai și Zabud, și cu ei șaptezeci de bărbați.

15I-am strâns la râul care curge spre Ahava, și am tăbărât acolo trei zile. Am căutat între popor și preoți, și n-am găsit acolo pe nici unul din fiii lui Levi.

Ezra 7.7;

16Atunci am trimis să cheme pe căpeteniile Eliezer, Ariel, Șemaia, Elnatan, Iarib, Elnatan, Natan, Zaharia și Meșulam, și pe învățătorii Ioiarib și Elnatan.

17I-am trimis la căpetenia Ido, care locuia la Casifia, și am pus în gura lor ce trebuiau să spună lui Ido și fraților săi slujitori ai Templului care erau la Casifia, ca să ne aducă slujitori pentru Casa Dumnezeului nostru.

18Și, fiindcă mâna cea bună a Dumnezeului nostru era peste noi, ne-au adus pe Serebia, bărbat cu minte, dintre fiii lui Mahli, fiul lui Levi, fiul lui Israel, și cu el pe fiii și frații lui, în număr de optsprezece;

Neem 8.7;Neem 9.4-5;

19pe Hașabia, și cu el pe Isaia, dintre fiii lui Merari, frații săi și fiii lor, în număr de douăzeci;

20și dintre slujitorii Templului, pe care David și căpeteniile îi puseseră în slujba Leviților, două sute douăzeci de slujitori ai Templului, toți numiți pe nume.

Ezra 2.43;

21Acolo, la râul Ahava, am vestit un post de smerire înaintea Dumnezeului nostru, ca să cerem de la El o călătorie fericită pentru noi, pentru copiii noștri, și pentru tot ce era al nostru.

2Cron 20.3;Lev 16.29;Lev 23.29;Isa 58.3-5;Ps 5.8;

22Mi-era rușine să cer împăratului o oaste de însoțire și călăreți, ca să ne ocrotească împotriva vrăjmașului pe drum, căci spusesem împăratului: "Mâna Dumnezeului nostru este, spre binele lor, peste toți cei ce-L caută, dar puterea și mânia Lui sunt peste toți cei ce-L părăsesc."

1Cor 9.15;Ezra 7.6-28;Ps 33.18-19;Ps 34.15-22;Rom 8.28;Ps 34.16;2Cron 15.2;

23Pentru aceasta am postit și am chemat pe Dumnezeul nostru. Și El ne-a ascultat.

1Cron 5.20;2Cron 33.13;Isa 19.22;

24Am ales douăsprezece căpetenii dintre preoți, pe Șerabia, Hașabia, și zece din frații lor.

25Am cântărit înaintea lor argintul, aurul, și uneltele, date în dar pentru Casa Dumnezeului nostru de împărat, sfetnicii și căpeteniile lui, și de toți cei din Israel care se aflau acolo.

Ezra 7.15-16;

26Am dat în mâinile lor șase sute cincizeci de talanți de argint, unelte de argint de o sută de talanți, o sută de talanți de aur,

27douăzeci de pahare de aur de o mie de darici, și două vase de aramă frumoasă poleită, tot atât de scumpă ca aurul.

28Apoi le-am zis: "Sunteți închinați Domnului. Vasele acestea sunt lucruri sfinte, și argintul și aurul acestea sunt un dar de bună voie făcut Domnului, Dumnezeului părinților voștri.

29Fiți cu ochii în patru, și luați lucrurile acestea sub paza voastră, până le veți cântări înaintea căpeteniilor preoților și înaintarea Leviților, și înaintarea capilor de familii ai lui Israel, la Ierusalim, în cămările Casei Domnului."

30Și preoții și Leviții au luat greutatea argintului, aurului și vaselor, ca să le ducă la Ierusalim, în Casa Dumnezeului nostru.

31Am plecat de la râul Ahava, ca să ne ducem la Ierusalim, în a douăsprezecea zi a lunii întâia. Mâna Dumnezeului nostru a fost peste noi, și ne-a păzit de loviturile vrăjmașului și de orice piedică pe drum.

Ezra 7.6-28;

32Am ajuns la Ierusalim, și ne-am odihnit acolo trei zile.

Neem 2.11;

33În ziua a patra, am cântărit în Casa Dumnezeului nostru argintul, aurul și vasele, pe care le-am încredințat lui Meremot, fiul lui Urie, preotul. Cu el era Eleazar, fiul lui Fineas, și împreună cu ei Leviții Iozabad, fiul lui Iosua, și Noadia, fiul lui Binui.

Ezra 8.26-30;

34Fiind cercetate toate după număr și greutate, au pus atunci în scris greutatea tuturor.

35Fiii robiei, întorși din robie, au adus, ca ardere de tot Dumnezeului lui Israel, doisprezece viței pentru tot Israelul, nouăzeci și șase de berbeci, șaptezeci și șapte de miei, și doisprezece țapi, ca jertfe ispășitoare, toate ca ardere de tot Domnului.

Ezra 6.17;

36Au dat poruncile împăratului dregătorilor împăratului și cârmuitorilor de dincoace de Râu, care au ajutat pe popor și casa lui Dumnezeu.

Ezra 7.21;

Rugăciunea lui Ezra.

## 1 2 3 4 5 6 7 < 9 >

1După ce s-a sfârșit lucrul acesta, căpeteniile s-au apropiat de mine, și au zis: "Poporul lui Israel, preoții și Leviții nu s-au despărțit de popoarele acestor țări, și au făcut urâciunile lor, ale Canaaniților, Hetiților, Fereziților, Iebusiților, Amoniților, Moabiților, Egiptenilor și Amoriților.

Ezra 6.21;Neem 9.2;Deut 12.30-31;

2Căci și-au luat neveste din fetele lor pentru ei și pentru fiii lor, și au amestecat neamul sfânt cu popoarele țărilor acestora. Și căpeteniile și dregătorii au fost cei dintâi care au săvârșit păcatul acesta."

Ex 34.16;Deut 7.3;Neem 13.23;Ex 19.6;Ex 22.31;Deut 7.6;Deut 14.2;2Cor 6.14;

3Când am auzit lucrul acesta, mi-am sfâșiat hainele și mantaua, mi-am smuls părul din cap și perii din barbă, și am stat jos mâhnit.

Iov 1.20;Ps 143.4;

4Atunci s-au strâns la mine toți cei ce se temeau de cuvintele Dumnezeului lui Israel, din pricina păcatului fiilor robiei. Și eu, am stat jos mâhnit, până la jertfa de seară.

Ezra 10.3;Isa 66.2;Ex 29.39;

5Apoi, în clipa jertfei de seară, m-am sculat din smerirea mea, cu hainele și mantaua sfâșiate, am căzut în genunchi, am întins mâinile spre Domnul, Dumnezeul meu, și am zis:

Ex 9.29-33;

6"Dumnezeule, sunt uluit, și mi-e rușine, Dumnezeule, să-mi ridic fața spre Tine. Căci fărădelegile noastre s-au înmulțit deasupra capetelor noastre, și greșelile noastre au ajuns până la ceruri.

Dan 9.7-8;Ps 38.4;2Cron 28.9;Apoc 18.5;

7Din zilele părinților noștri, am fost foarte vinovați până în ziua de azi, și din pricina fărădelegilor noastre am fost dați, noi, împărații noștri și preoții noștri, în mâinile împăraților străini, pradă sabiei, robiei, jafului, și rușinii care ne acoperă astăzi fața.

Ps 106.6;Dan 9.5-8;Deut 28.36-64;Neem 9.30;Dan 9.7-8;

8Și totuși Domnul, Dumnezeul nostru, S-a îndurat de noi, lăsându-ne câțiva oameni scăpați, și dându-ne un adăpost în locul Lui cel sfânt, ca să ne lumineze ochii și să ne dea puțină răsuflare în mijlocul robiei noastre.

Ps 13.3;Ps 34.5;

9Căci suntem robi, dar Dumnezeu nu ne-a părăsit în robia noastră. A îndreptat spre noi bunăvoința împăraților Perșilor și ei ne-au dat o nouă putere de viață, ca să putem zidi Casa Dumnezeului nostru, și să-i dregem dărâmăturile, făcându-ne astfel rost de un loc de adăpost în Iuda și la Ierusalim.

Neem 9.36;Ps 136.23;Ezra 7.28;Isa 5.2;

10Acum, ce să mai zicem noi după aceste lucruri, Dumnezeule? Căci am părăsit poruncile Tale,

11pe care ni le poruncisei prin robii Tăi proorocii, zicând: "Țara în care intrați s-o stăpâniți este o țară întinată de necurățiile popoarelor din aceste ținuturi, de urâciunile cu care au umplut-o, de la un capăt la altul, cu necurățiile lor.

Ezra 6.21;

12Să nu dați deci pe fetele voastre după fiii lor, nici să nu luați pe fetele lor de neveste pentru fiii voștri, și să nu vă pese niciodată nici de propășirea lor nici de bună starea lor. În chipul acesta veți ajunge tari, veți mânca cele mai bune roade ale țării, și o veți lăsa pe veci moștenire fiilor voștri."

Ex 23.32;Ex 34.16;Deut 7.3;Deut 23.6;Prov 13.22;Prov 20.7;

13După tot ce mi s-a întâmplat din pricina faptelor rele și marilor greșeli pe care le-am făcut, măcar că, Tu, Dumnezeule, nu ne-ai pedepsit după fărădelegile noastre, se cuvine ca, acum, când ne-ai păstrat pe acești oameni scăpați,

Ps 103.10;

14să începem iarăși să călcăm poruncile Tale, și să ne încuscrim cu aceste popoare urâcioase? N-ar izbucni atunci iarăși mânia Ta împotriva noastră, până acolo încât ne-ar nimici, fără să lase nici rămășiță nici robi izbăviți?

Ioan 5.14;2Pet 2.20-21;Ezra 9.2;Neem 13.23-27;Deut 9.8;

15Doamne, Dumnezeul lui Israel, Tu ești drept; căci astăzi noi suntem o rămășiță de robi izbăviți. Iată-ne înaintea Ta ca niște vinovați, și din această pricină nu putem sta înaintea Ta."

Neem 9.33;Dan 9.14;Rom 3.19;1Cor 15.17;Ps 130.3;

Trimiterea femeilor străine.

## 1 2 3 4 5 6 7 8 < 10

1Pe când sta Ezra, plângând și cu fața la pământ înaintea Casei lui Dumnezeu, și făcea această rugăciune și mărturisire, se strânsese la el o mulțime foarte mare de oameni din Israel, bărbați, femei și copii, și poporul vărsa multe lacrimi.

Dan 9.20;2Cron 20.9;

2Atunci Șecania, fiul lui Iehiel, dintre fiii lui Elam, a luat cuvântul și a zis lui Ezra: "Am păcătuit împotriva Dumnezeului nostru, ducându-ne la femei străine care fac parte din popoarele țării. Dar Israel n-a rămas fără nădejde în această privință.

Neem 13.27;

3Să facem acum un legământ cu Dumnezeul nostru pentru izgonirea tuturor acestor femei și a copiilor lor, după părerea domnului meu și a celor ce se tem de poruncile Dumnezeului nostru. Și facă-se după Lege.

2Cron 34.31;Ezra 9.4;Deut 7.2-3;

4Scoală-te, căci treaba aceasta te privește. Noi vom fi cu tine. Îmbărbătează-te și lucrează."

1Cron 28.10;

5Ezra s-a sculat, și a pus pe căpeteniile preoților, Leviților și întregului Israel, să jure că vor face ce se spusese. Și ei au jurat.

Neem 5.12;

6Apoi Ezra a plecat dinaintea Casei lui Dumnezeu, și s-a dus în odaia lui Iohanan, fiul lui Eliașib. Când a intrat, n-a mâncat pâine și n-a băut apă, pentru că era mâhnit din pricina păcatului fiilor robiei.

Deut 9.18;

7S-a dat de veste în Iuda și la Ierusalim că toți fiii robiei trebuie să se adune la Ierusalim,

8și că, după părerea căpeteniilor și bătrânilor, oricui nu va veni în trei zile i se vor lua averile, și el însuși va fi izgonit din adunarea fiilor robiei.

9Toți bărbații lui Iuda și Beniamin s-au strâns la Ierusalim în trei zile. Era a douăzecea zi a lunii a noua. Tot poporul stătea pe locul deschis dinaintea Casei lui Dumnezeu, tremurând din pricina împrejurării aceleia și de ploaie.

1Sam 12.18;

10Preotul Ezra s-a sculat și le-a zis: "Ați păcătuit luând femei străine, și ați făcut pe Israel și mai vinovat.

11Mărturisiți-vă acum greșeala înaintea Domnului, Dumnezeului părinților voștri, și faceți voia Lui! Despărțiți-vă de popoarele țării și de femeile străine."

Ios 7.19;Prov 28.13;Ezra 10.3;

12Toată adunarea a răspuns cu glas tare: "Trebuie să facem cum ai zis!

13Dar poporul este în mare număr, vremea este ploioasă, și nu poate să rămână afară. De altfel, aceasta nu este treabă de o zi sau două, căci sunt mulți printre noi care au păcătuit în privința aceasta.

14Să rămână dar toate căpeteniile noastre în locul întregii adunări. Și toți cei din cetățile noastre, care s-au însurat cu femei străine, să vină la timpuri hotărâte, cu bătrânii și judecătorii din fiecare cetate, până se va abate de la noi mânia aprinsă a Dumnezeului nostru din pricina întâmplării acesteia."

2Cron 30.8;

15Ionatan, fiul lui Asael, și Iahzia, fiul lui Ticva, ajutați de Meșulam, și de Levitul Șabtai, au fost singurii împotriva acestei păreri,

16pe care au primit-o fiii robiei. Au ales pe preotul Ezra, și capi de familii după casele lor părintești, toți numiți pe nume, și au stat în ziua întâi a lunii a zecea să cerceteze lucrul acesta.

17În ziua întâi a lunii întâia, au isprăvit cu toți bărbații care se însuraseră cu femei străine.

18Între fiii preoților, s-au găsit unii care se însuraseră cu femei străine: dintre fiii lui Iosua, fiul lui Ioțadac, și dintre frații săi: Maaseia, Eliezer, Iarib și Ghedalia, care s-au îndatorat,

19dând mâna, să-și izgonească nevestele și să aducă un berbec ca jertfă pentru vină;

2Împ 10.15;1Cron 29.24;2Cron 30.8;

20din fiii lui Imer: Hanani și Zebadia;

21din fiii lui Harim: Maaseia, Ilie, Șemaia, Iehiel și Ozia;

22din fiii lui Pașhur: Elioenai, Maaseia, Ismael, Netaneel, Iozabad și Eleasa.

23Dintre Leviți: Iozabad, Șimei, Chelaia sau Chelita, Petahia, Iuda și Eliezer.

24Dintre cântăreți: Eliașib. Dintre ușieri: Șalum, Telem și Uri.

25Dintre cei din Israel: din fiii lui Pareoș, Ramia, Izia, Malchia, Miamin, Eleazar, Malchia și Benaia;

26din fiii lui Elam: Matania, Zaharia, Iehiel, Abdi, Ieremot și Ilie;

27dintre fiii lui Zatu: Elioenai, Eliașib, Matania, Ieremot, Zabat și Aziza;

28dintre fiii lui Bebai: Iohanan, Hanania, Zabai și Atlai;

29dintre fiii lui Bani: Meșulam, Maluc, Adaia, Iașub, Șeal și Ramot;

30dintre fiii lui Pahat-Moab: Adna, Chelal, Benaia, Maaseia, Matania, Bețaleel, Binui și Manase;

31dintre fiii lui Harim: Eliezer, Ișia, Malchia, Șemaia, Simeon,

32Beniamin, Maluc și Șemaria;

33dintre fiii lui Hașum: Matnai, Matata, Zabad, Elifelet, Ieremai, Manase și Șimei;

34dintre fiii lui Bani: Maadai, Amram, Uel,

35Benaia, Bedia, Cheluhu,

36Vania, Meremot, Eliașib,

37Matania, Matnai, Iaasai,

38Bani, Binui, Șimei,

39Șelemia, Natan, Adaia,

40Macnadbai, Șașai, Șarai,

41Azareel, Șelemia, Șemaria,

42Șalum, Amaria și Iosif;

43dintre fiii lui Nebo: Ieiel, Matitia, Zabad, Zebina, Iadai, Ioel și Benaia.

44Toți aceștia luaseră femei străine, și mulți avuseseră copii cu ele.