### EPISTOLA A DOUA A LUI PAVEL CĂTRE TESALONICENI

## 1 > 3

1Pavel, Silvan și Timotei, către Biserica Tesalonicenilor, care este în Dumnezeu, Tatăl nostru, și în Domnul Isus Hristos:

2Cor 1.19;1Tes 1.1;

2Har și pace de la Dumnezeu, Tatăl nostru, și de la Domnul Isus Hristos!

1Cor 1.3;

3Trebuie să mulțumim totdeauna lui Dumnezeu pentru voi, fraților, cum se și cuvine, pentru că credința voastră merge mereu crescând, și dragostea fiecăruia din voi toți față de ceilalți se mărește tot mai mult.

1Tes 1.2-3;1Tes 3.6-9;2Tes 2.13;

4De aceea ne lăudăm cu voi în Bisericile lui Dumnezeu, pentru statornicia și credința voastră în toate prigonirile și necazurile, pe care le suferiți.

2Cor 7.14;2Cor 9.2;1Tes 2.19-20;1Tes 1.3;1Tes 2.14;

5Aceasta este o dovadă lămurită despre dreapta judecată a lui Dumnezeu, întrucât veți fi găsiți vrednici de Împărăția lui Dumnezeu, pentru care și suferiți.

Filip 1.28;1Tes 2.14;

6Fiindcă Dumnezeu găsește că este drept să dea întristare celor ce vă întristează,

Apoc 6.10;

7și să vă dea odihnă atât vouă, care sunteți întristați, cât și nouă, la descoperirea Domnului Isus din cer, cu îngerii puterii Lui,

Apoc 14.13;1Tes 4.16;Iuda 14;

8într-o flacără de foc, ca să pedepsească pe cei ce nu cunosc pe Dumnezeu și pe cei ce nu ascultă de Evanghelia Domnului nostru Isus Hristos.

Evr 10.27;Evr 12.29;2Pet 3.7;Apoc 21.8;Ps 79.6;1Tes 4.5;Rom 2.8;

9Ei vor avea ca pedeapsă o pierzare veșnică, de la fața Domnului și de la slava puterii Lui,

Filip 3.19;2Pet 3.7;Deut 33.2;Isa 2.19;2Tes 2.8;

10când va veni, în ziua aceea, ca să fie proslăvit în sfinții Săi, și privit cu uimire în toți cei ce vor fi crezut; căci voi ați crezut mărturisirea făcută de noi înaintea voastră.

Ps 89.7;Ps 68.35;

11De aceea ne rugăm necurmat pentru voi, ca Dumnezeul nostru să vă găsească vrednici de chemarea Lui, și să împlinească în voi, cu putere, orice dorință de bunătate, și orice lucrare izvorâtă din credință,

2Tes 1.5;1Tes 1.3;

12pentru ca Numele Domnului nostru Isus Hristos să fie proslăvit în voi, și voi în El, potrivit cu harul Dumnezeului nostru și al Domnului Isus Hristos.

1Pet 1.7;1Pet 4.14;

## < 2 >

1Cât privește venirea Domnului nostru Isus Hristos și strângerea noastră laolaltă cu El, vă rugăm, fraților,

1Tes 4.16;Mat 24.31;Marc 13.27;1Tes 4.17;

2să nu vă lăsați clătinați așa de repede în mintea voastră, și să nu vă tulburați de vreun duh, nici de vreo vorbă, nici de vreo epistolă, ca venind de la noi, ca și cum ziua Domnului ar fi și venit chiar.

Mat 24.4;Efes 5.6;1Ioan 4.1;

3Nimeni să nu vă amăgească în vreun chip; căci nu va veni înainte ca să fi venit lepădarea de credință, și de a se descoperi omul fărădelegii (Sau: omul păcatului), fiul pierzării,

Mat 24.4;Efes 5.6;1Tim 4.1;Dan 7.25;1Ioan 2.18;Apoc 13.11;Ioan 17.12;

4potrivnicul, care se înalță mai presus de tot ce se numește "Dumnezeu", sau de ce este vrednic de închinare. Așa că se va așeza în Templul lui Dumnezeu, dându-se drept Dumnezeu.

Isa 14.13;Ezec 28.2-9;Dan 7.25;Dan 11.36;Apoc 13.6;1Cor 8.5;

5Nu vă aduceți aminte cum vă spuneam lucrurile acestea, când eram încă la voi?

6Și acum știți bine ce-l oprește ca să nu se descopere decât la vremea lui.

7Căci taina fărădelegii a și început să lucreze; trebuie numai ca cel ce o oprește acum, să fie luat din drumul ei.

1Ioan 2.18;1Ioan 4.3;

8Și atunci se va arăta acel Nelegiuit, pe care Domnul Isus îl va nimici cu suflarea gurii Sale, și-l va prăpădi cu arătarea venirii Sale.

Dan 7.10-11;Iov 4.9;Isa 11.4;Osea 6.5;Apoc 2.16;Apoc 19.15-21;2Tes 1.8-9;Evr 10.27;

9Arătarea lui se va face prin puterea Satanei, cu tot felul de minuni, de semne și puteri mincinoase,

Ioan 8.41;Efes 2.2;Apoc 18.23;Deut 13.1;Mat 24.24;Apoc 13.13;Apoc 19.20;

10și cu toate amăgirile nelegiuirii pentru cei ce sunt pe calea pierzării, pentru că n-au primit dragostea adevărului ca să fie mântuiți.

2Cor 2.15;2Cor 4.3;

11Din această pricină, Dumnezeu le trimite o lucrare de rătăcire, ca să creadă o minciună:

Rom 1.24;1Împ 22.22;Ezec 14.9;Mat 24.5-11;1Tim 4.1;

12pentru ca toți cei ce n-au crezut adevărul, ci au găsit plăcere în nelegiuire, să fie osândiți.

Rom 3.2;

13Noi însă, frați preaiubiți de Domnul, trebuie să mulțumim totdeauna lui Dumnezeu pentru voi, căci de la început Dumnezeu v-a ales pentru mântuire, în sfințirea Duhului și credința adevărului.

2Tes 1.3;1Tes 1.4;Efes 1.4;Luc 1.75;1Pet 1.2;

14Iată la ce v-a chemat El, prin Evanghelia noastră, ca să căpătați slava Domnului nostru Isus Hristos.

Ioan 17.22;1Tes 2.12;1Pet 5.10;

15Așadar, fraților, rămâneți tari, și țineți învățăturile, pe care le-ați primit fie prin viu grai, fie prin epistola noastră.

1Cor 16.13;Filip 4.1;1Cor 11.2;2Tes 3.6;

16Și însuși Domnul nostru Isus Hristos, și Dumnezeu, Tatăl nostru, care ne-a iubit și ne-a dat, prin harul Său, o mângâiere veșnică și o bună nădejde,

2Tes 1.1-2;1Ioan 4.10;Apoc 1.5;1Pet 1.3;

17să vă mângâie inimile, și să vă întărească în orice lucru și cuvânt bun!

1Cor 1.8;1Tes 3.13;1Pet 5.10;

## 1 < 3

1Încolo, fraților, rugați-vă pentru noi ca, Cuvântul Domnului să se răspândească și să fie proslăvit cum este la voi,

Efes 6.19;Col 4.3;1Tes 5.25;

2și să fim izbăviți de oamenii nechibzuiți și răi; căci nu toți au credința.

Rom 15.31;Fapt 28.24;Rom 10.16;

3Credincios este Domnul: El vă va întări și vă va păzi de cel rău.

1Cor 1.9;1Tes 5.24;Ioan 17.15;2Pet 2.9;

4Cu privire la voi, avem încredere în Domnul că faceți și veți face ce vă poruncim.

2Cor 7.16;Gal 5.10;

5Domnul să vă îndrepte inimile spre dragostea lui Dumnezeu și spre răbdarea lui Hristos!

1Cron 29.18;

6În Numele Domnului nostru Isus Hristos, vă poruncim, fraților, să vă depărtați de orice frate, care trăiește în neorânduială, și nu după învățăturile, pe care le-ați primit de la noi.

Rom 16.17;2Tes 3.14;1Tim 6.5;2Ioan 10;1Cor 5.11-13;1Tes 4.11;1Tes 5.14;2Tes 3.11-14;2Tes 2.15;

7Voi înșivă știți ce trebuie să faceți ca să ne urmați; căci noi n-am trăit în neorânduială, între voi.

1Cor 4.16;1Cor 11.1;1Tes 1.6-7;1Tes 2.10;

8N-am mâncat de pomană pâinea nimănui; ci, lucrând și ostenindu-ne, am muncit zi și noapte, ca să nu fim povară nimănui dintre voi.

Fapt 18.3;Fapt 20.34;2Cor 11.9;1Tes 2.9;

9Nu că n-am fi avut dreptul acesta, dar am vrut să vă dăm în noi înșine o pildă vrednică de urmat.

1Cor 9.6;1Tes 2.6;2Tes 3.7;

10Căci, când eram la voi, vă spuneam lămurit: "Cine nu vrea să lucreze, nici să nu mănânce."

Gen 3.19;1Tes 4.11;

11Auzim însă că unii dintre voi trăiesc în neorânduială, nu lucrează nimic, ci se țin de nimicuri.

2Tes 3.6;1Tes 4.11;1Tim 5.13;1Pet 4.15;

12Îndemnăm pe oamenii aceștia și-i sfătuim, în Domnul nostru Isus Hristos, să-și mănânce pâinea lucrând în liniște.

1Tes 4.11;Efes 4.28;

13Voi, fraților, să nu osteniți în facerea binelui.

Gal 6.9;

14Și dacă n-ascultă cineva ce spunem noi în această epistolă, însemnați-vi-l, și să n-aveți nici un fel de legături cu el, ca să-i fie rușine.

Mat 18.17;1Cor 5.9;2Tes 3.6;

15Să nu-l socotiți ca pe un vrăjmaș, ci să-l mustrați ca pe un frate.

Lev 19.17;1Tes 5.14;Tit 3.10;

16Însuși Domnul păcii să vă dea totdeauna pacea în orice fel. Domnul să fie cu voi cu toți!

Rom 15.33;Rom 16.20;1Cor 14.33;2Cor 13.11;1Tes 5.23;

17Urarea de sănătate este scrisă cu mâna mea: Pavel. Acesta este semnul în fiecare epistolă; așa scriu eu.

1Cor 16.21;Col 4.18;

18Harul Domnului nostru Isus Hristos să fie cu voi cu toți! Amin.

Rom 16.24;