### CARTEA ÎNTÂI A LUI SAMUEL
SAU ÎNTÂI A ÎMPĂRAȚILOR

#### (Osea 13.11.)

### ELI ȘI SAMUEL, CEI DIN URMĂ DOI JUDECĂTORI ÎN ISRAEL.

#### CAPITOLELE 1-12. (Psalmul 99.6.)

Penina necăjește pe Ana.

## 1 > 3 4 8 12 16 20 24 28 31

1Era un om din Ramataim-Țofim, din muntele lui Efraim, numit Elcana, fiul lui Ieroham, fiul lui Elihu, fiul lui Tohu, fiul lui Țuf, Efratit.

1Cron 6.27-34;Rut 1.2;

2El avea două neveste; una se numea Ana, iar cealaltă Penina. Penina avea copii, dar Ana n-avea.

3Omul acesta se suia în fiecare an din cetatea sa la Silo, ca să se închine înaintea Domnului oștirilor și să-I aducă jertfe. Acolo se aflau cei doi fii ai lui Eli, Hofni și Fineas, preoți ai Domnului.

Ex 23.14;Deut 16.16;Luc 2.41;Ios 18.1;Deut 12.5-7;

4În ziua când își aducea Elcana jertfa, dădea părți nevestei sale Penina, tuturor fiilor, și tuturor fiicelor pe care le avea de la ea.

Deut 12.17-18;Deut 16.11;

5Dar Anei îi dădea o parte îndoită; căci iubea pe Ana. Dar Domnul o făcuse stearpă.

Gen 30.2;

6Potrivnica ei o înțepa dese ori, ca s-o facă să se mânie, pentru că Domnul o făcuse stearpă.

Iov 24.21;

7Și în toți anii era așa. Ori de câte ori se suia Ana la casa Domnului, Penina o înțepa la fel. Atunci ea plângea și nu mânca.

8Elcana, bărbatul ei, îi zicea: "Ano, pentru ce plângi, și nu mănânci? Pentru ce ți-este întristată inima? Oare nu prețuiesc eu pentru tine mai mult decât zece fii?"

Rut 4.15;

Rugăciunea Anei.

9Ana s-a sculat, după ce au mâncat și au băut ei la Silo. Preotul Eli ședea pe un scaun, lângă unul din ușiorii Templului Domnului.

1Sam 3.3;

10Și Ana se ruga Domnului cu sufletul amărât și plângea!

Iov 7.11;Iov 10.1;

11Ea a făcut o juruință, și a zis: "Doamne, Dumnezeul oștirilor! Dacă vei binevoi să cauți spre întristarea roabei Tale, dacă-Ți vei aduce aminte de mine și nu vei uita pe roaba Ta, și dacă vei da roabei Tale un copil de parte bărbătească, îl voi închina Domnului pentru toate zilele vieții lui, și brici nu va trece peste capul lui."

Gen 28.20;Num 30.3;Jud 11.30;Gen 29.32;Ex 4.31;2Sam 16.12;Ps 25.18;Gen 8.1;Gen 30.22;Num 6.5;Jud 13.5;

12Fiindcă ea stătea multă vreme în rugăciune înaintea Domnului, Eli se uita cu băgare de seamă la gura ei.

13Ana vorbea în inima ei, și numai buzele și le mișca, dar nu i se auzea glasul. Eli credea că este beată,

14și i-a zis: "Până când vei fi beată? Du-te de te trezește."

15Ana a răspuns: "Nu, domnul meu, eu sunt o femeie care suferă în inima ei, și n-am băut nici vin, nici băutură amețitoare; ci îmi vărsam sufletul înaintea Domnului.

Ps 62.8;Ps 142.2;

16Să nu iei pe roaba ta drept o femeie stricată, căci numai prea multa mea durere și supărare m-a făcut să vorbesc până acum."

Deut 13.13;

17Eli a luat din nou cuvântul, și a zis: "Du-te în pace, și Dumnezeul lui Israel să asculte rugăciunea pe care I-ai făcut-o!"

Jud 18.6;Marc 5.34;Luc 7.50;Luc 8.48;Ps 20.4-5;

18Ea a zis: "Să capete roaba ta trecerea înaintea ta!" Și femeia a plecat. A mâncat, și fața ei n-a mai fost aceeași.

Gen 33.15;Rut 2.13;Ecl 9.7;

19S-au sculat dis-de-dimineață, și, după ce s-au închinat până la pământ înaintea Domnului, s-au întors și au venit acasă la Rama. Elcana s-a culcat cu nevasta sa Ana, și Domnul Și-a adus aminte de ea.

Gen 4.1;Gen 30.22;

Nașterea lui Samuel.

20Când i s-au împlinit zilele, Ana a rămas însărcinată, și a născut un fiu, căruia i-a pus numele Samuel (Dumnezeu a ascultat), "căci" a zis ea, "de la Domnul l-am cerut."

21Bărbatul său Elcana s-a suit apoi cu toată casa lui, să aducă Domnului jertfa de peste an, și să-și împlinească juruința.

1Sam 1.3;

22Dar Ana nu s-a suit, și a zis bărbatului ei: "Când voi înțărca copilul, îl voi duce, ca să fie pus înaintea Domnului și să rămână acolo pentru totdeauna."

Luc 2.22;1Sam 1.11-28;1Sam 2.11-18;1Sam 3.1;Ex 21.6;

23Elcana, bărbatul ei, i-a zis: "Fă ce vei crede, așteaptă până-l vei înțărca. Numai împlinească-Și Domnul cuvântul Lui!" Și femeia a rămas acasă, și a dat țâță fiului ei, până l-a înțărcat.

Num 30.7;2Sam 7.25;

24Când l-a înțărcat, l-a suit cu ea, și a luat trei tauri, o efă de făină, și un burduf cu vin. L-a dus în casa Domnului la Silo: copilul era încă mic de tot.

Deut 12.5-11;Ios 18.1;

25Au junghiat taurii, și au dus copilul la Eli.

Luc 2.22;

26Ana a zis: "Domnul meu, iartă-mă! Cât este de adevărat că sufletul tău trăiește, domnul meu, atât este de adevărat că eu sunt femeia aceea care stăteam aici lângă tine și mă rugam Domnului.

Gen 42.15;2Împ 2.2-6;

27Pentru copilul acesta mă rugam, și Domnul a ascultat rugăciunea pe care I-o făceam.

Mat 7.7;

28De aceea vreau să-l dau Domnului: toată viața lui să fie dat Domnului." Și s-au închinat acolo înaintea Domnului.

1Sam 1.11-22;Gen 24.26-52;

Cântarea Anei.

## < 2 > 4 8 12 16 20 24 28 31

1Ana s-a rugat, și a zis: "Mi se bucură inima în Domnul, Puterea mea a fost înălțată de Domnul; Mi s-a deschis larg gura împotriva vrăjmașilor mei, Căci mă bucur de ajutorul Tău.

Filp 4.6;Luc 1.46;Ps 92.10;Ps 112.9;Ps 9.14;Ps 13.5;Ps 20.5;Ps 35.9;

2Nimeni nu este sfânt ca Domnul; Nu este alt Dumnezeu decât Tine; Nu este stâncă așa ca Dumnezeul nostru.

Ex 15.11;Deut 3.24;Deut 32.4;Ps 86.8;Ps 89.6-8;Deut 4.35;2Sam 22.32;

3Nu mai vorbiți cu atâta îngâmfare, Să nu vă mai iasă din gură cuvinte de mândrie; Căci Domnul este un Dumnezeu care știe totul, Și toate faptele sunt cântărite de El.

Ps 94.4;Mal 3.13;Iuda 15;

4Arcul celor puternici s-a sfărâmat, Și cei slabi sunt încinși cu putere.

Ps 37.15;Ps 37.17;Ps 76.3;

5Cei ce erau sătui, se închiriază pentru pâine, Și cei ce erau flămânzi se odihnesc; Chiar cea stearpă naște de șapte ori, Și cea care avea mulți copii stă lâncezită.

Ps 34.10;Luc 1.53;Ps 113.9;Isa 54.1;Ier 15.9;

6Domnul omoară și învie, El pogoară în locuința morților și El scoate de acolo.

Deut 32.39;Iov 5.18;Osea 6.1;

7Domnul sărăcește și El îmbogățește, El smerește și El înalță

Iov 1.21;Ps 75.7;

8El ridică din pulbere pe cel sărac, Ridică din gunoi pe cel lipsit. Ca să-i pună să șadă alături cu cei mari. Și le dă de moștenire un scaun de domnie îmbrăcat cu slavă; Căci ai Domnului sunt stâlpii pământului, Și pe ei a așezat El lumea.

Ps 113.7-8;Dan 4.17;Luc 1.52;Iov 36.7;Iov 38.4-6;Ps 24.2;Ps 102.25;Ps 104.5;Evr 1.3;

9El va păzi pașii preaiubiților Lui, Dar cei răi vor fi nimiciți în întuneric; Căci omul nu va birui prin putere.

Ps 91.11;Ps 121.3;

10Vrăjmașii Domnului vor tremura, Din înălțimea cerului El Își va arunca tunetul asupra lor; Domnul va judeca marginile pământului. El va da Împăratului Său putere, Și El va înălța tăria Unsului Lui".

Ps 2.9;1Sam 7.10;Ps 18.13;Ps 96.13;Ps 98.9;Ps 89.24;

11Elcana s-a dus acasă, la Rama, și copilul a rămas în slujba Domnului, înaintea preotului Eli.

1Sam 2.18;1Sam 3.1;

Răutatea fiilor lui Eli.

12Fiii lui Eli erau niște oameni răi. Nu cunoșteau pe Domnul.

Deut 13.13;Jud 2.10;Ier 22.16;Rom 1.28;

13Și iată care era felul de purtare al acestor preoți față de popor. Când aducea cineva o jertfă, venea sluga preotului în clipa când se fierbea carnea. Ținând în mână o furculiță cu trei coarne,

14o vâra în cazan, în căldare, în tigaie sau în oală; și tot ce apuca cu furculița, lua preotul pentru el. Așa făceau ei tuturor acelora din Israel care veneau la Silo.

15Chiar înainte de a arde grăsimea, venea sluga preotului și zicea celui ce aducea jertfa: "Dă pentru preot carnea de fript; el nu va lua de la tine carne fiartă, ci vrea carne crudă".

Lev 3.3-16;

16Și dacă omul zicea: "După ce se va arde grăsimea, vei lua ce-ți va plăcea", sluga răspundea: "Nu! dă mi acum, căci altfel iau cu sila".

17Tinerii aceștia se făceau vinovați înaintea Domnului de un foarte mare păcat, pentru că nesocoteau darurile Domnului.

Gen 6.11;Mal 2.8;

Samuel în slujba Domnului.

18Samuel făcea slujba înaintea Domnului; și copilul acesta era îmbrăcat cu un efod de in.

1Sam 2.11;Ex 28.4;2Sam 6.14;

19Mama sa îi făcea pe fiecare an o mantie mică, și i-o aducea când se suia cu bărbatul ei ca să aducă jertfa din fiecare an.

1Sam 1.3;

20Eli a binecuvântat pe Elcana și pe nevasta sa, și a zis: "Să dea Domnul să ai copii din femeia aceasta, care să înlocuiască pe acela pe care l-a împrumutat ea Domnului!" Și s-au întors acasă.

Gen 14.19;1Sam 1.28;

21Când a cercetat Domnul pe Ana, ea a rămas însărcinată, și a născut trei fii și două fiice. Și tânărul Samuel creștea înaintea Domnului.

Gen 21.1;Jud 13.24;1Sam 2.26;1Sam 3.19;Luc 1.80;Luc 2.40;

22Eli era foarte bătrân, și a aflat cum se purtau fiii lui cu tot Israelul; a aflat și că se culcau cu femeile care slujeau afară la ușa cortului întâlnirii.

Ex 38.8;

Eli își mustră copiii.

23El le-a zis: "Pentru ce faceți astfel de lucruri? Căci aflu de la tot poporul despre faptele voastre rele.

24Nu, copii, ce aud spunându-se despre voi, nu este bine; voi faceți pe poporul Domnului să păcătuiască.

25Dacă un om păcătuiește împotriva altui om, îl va judeca Dumnezeu; dar dacă păcătuiește împotriva Domnului, cine se va ruga pentru el?" Totuși ei n-au ascultat de glasul tatălui lor, căci Domnul voia să-i omoare.

Num 15.30;Ios 11.20;Prov 15.10;

26Tânărul Samuel creștea mereu, și era plăcut Domnului și oamenilor.

1Sam 2.21;Prov 3.4;Luc 2.52;Fapt 2.47;Rom 14.18;

Vestirea pedepsei împotriva casei lui Eli.

27Un om al lui Dumnezeu a venit la Eli, și i-a zis: "Așa vorbește Domnul: "Nu M-am descoperit Eu casei tatălui tău, când erau în Egipt, în casa lui Faraon?

1Împ 13.1;Ex 4.14-27;

28Eu l-am ales dintre toate semințiile lui Israel, ca să fie în slujba Mea, în preoție, ca să se suie la altarul Meu, să ardă tămâia, și să poarte efodul înaintea Mea; și am dat casei tatălui tău toate jertfele mistuite de foc și aduse de copiii lui Israel.

Ex 28.1-4;Num 16.5;Num 18.1-7;Lev 2.3-10;Lev 6.16;Lev 7.7-35;Lev 10.14-15;Num 5.9-10;Num 18.8-19;

29Pentru ce călcați voi în picioare jertfele Mele și darurile Mele, care am poruncit să se facă în locașul Meu? Și cum se face că tu cinstești pe fiii tăi mai mult decât pe Mine, ca să vă îngrășați din cele dintâi roade luate din toate darurile poporului Meu Israel?"

Deut 32.15;Deut 12.5-6;

30De aceea, iată ce zice Domnul Dumnezeul lui Israel: "Spusesem că și casa ta și casa tatălui tău au să umble totdeauna înaintea Mea". Și acum, zice Domnul, departe de Mine lucrul acesta! Căci voi cinsti pe cine Mă cinstește, dar cei ce Mă disprețuiesc, vor fi disprețuiți.

Ex 29.9;Ier 18.9-10;Ps 18.20;Ps 91.14;Mal 2.9;

31Iată că vine vremea când voi tăia brațul tău și brațul casei tatălui tău, așa încât nu va mai fi nici un bătrân în casa ta.

1Împ 2.27;Ezec 44.10;1Sam 4.11-20;1Sam 14.3;1Sam 22.18;

32Vei vedea un potrivnic al tău în locașul Meu, în timp ce Israel va fi copleșit de bunătăți de Domnul; și nu va mai fi niciodată nici un bătrân în casa ta.

Zah 8.4;

33Voi lăsa să rămână la altarul Meu numai unul dintr-ai tăi, ca să ți se topească ochii de durere și să ți se întristeze sufletul; dar toți ceilalți din casa ta vor muri în floarea vârstei.

34Și iată semnul celor ce se vor întâmpla celor doi fii ai tăi Hofni și Fineas: amândoi vor muri într-o zi.

1Împ 13.3;1Sam 4.11;

35Eu Îmi voi pune un preot credincios, care va lucra după inima Mea și după sufletul Meu; îi voi zidi o casă stătătoare, și va umbla totdeauna înaintea Unsului Meu.

1Împ 2.35;1Cron 29.22;Ezec 44.15;2Sam 7.11-27;1Împ 11.38;Ps 2.2;Ps 18.50;

36Și oricine va mai rămâne din casa ta va veni să se arunce cu fața la pământ înaintea lui, pentru un ban de argint și pentru o bucată de pâine, și va zice: "Pune-mă, te rog, în una din slujbele preoției, ca să am o bucată de pâine să mănânc".

1Împ 2.27;

Domnul Se descopere.

## 1 < 3 > 8 12 16 20 24 28 31

1Tânărul Samuel slujea Domnului înaintea lui Eli. Cuvântul Domnului era rar în vremea aceea, și vedeniile nu erau dese.

1Sam 2.11;Ps 74.9;Amos 8.11;1Sam 3.21;

2Tot pe vremea aceea, Eli începea să aibă ochii tulburi, și nu mai putea să vadă. El stătea culcat la locul lui,

Gen 27.1;Gen 48.10;1Sam 2.22;1Sam 4.15;

3iar candela lui Dumnezeu nu se stinsese încă; și Samuel era culcat în Templul Domnului, unde era chivotul lui Dumnezeu.

Ex 27.21;Lev 24.3;2Cron 13.11;1Sam 1.9;

4Atunci Domnul a chemat pe Samuel. El a răspuns: "Iată-mă!"

5Și a alergat la Eli, și a zis: "Iată-mă, căci m-ai chemat". Eli a răspuns. "Nu te-am chemat; întoarce-te și te culcă". Și s-a dus și s-a culcat.

6Domnul a chemat din nou pe Samuel. Și Samuel s-a sculat, s-a dus la Eli, și a zis: "Iată-mă, căci m-ai chemat." Eli a răspuns: "Nu te-am chemat, fiule, întoarce-te și te culcă".

7Samuel nu cunoștea încă pe Domnul, și Cuvântul Domnului nu-i fusese încă descoperit.

Fapt 19.2;

8Domnul a chemat din nou pe Samuel, pentru a treia oară. Și Samuel s-a sculat, s-a dus la Eli, și a zis: "Iată-mă, căci m-ai chemat". Eli a înțeles că Domnul cheamă pe copil,

9și a zis lui Samuel: "Du-te, de te culcă; și dacă vei mai fi chemat, să spui: "Vorbește, Doamne, căci robul Tău ascultă." Și Samuel s-a dus să se culce la locul lui.

10Domnul a venit, S-a înfățișat și l-a chemat ca și în celelalte dăți: "Samuele, Samuele!" Și Samuel a răspuns: "Vorbește, căci robul Tău ascultă".

11Atunci Domnul a zis lui Samuel: "Iată că voi face în Israel un lucru care va asurzi urechile oricui îl va auzi.

2Împ 21.12;Ier 19.3;

12În ziua aceea voi împlini asupra lui Eli tot ce am rostit împotriva casei lui; voi începe și voi isprăvi.

1Sam 2.30-36;

13I-am spus că vreau să pedepsesc casa lui pentru totdeauna, din pricina fărădelegii de care are cunoștință, și prin care fiii lui s-au făcut vrednici de lepădat, fără ca el să-i fi oprit.

1Sam 2.29;Ezec 7.3;Ezec 18.30;1Sam 2.12-22;1Sam 2.23-25;

14De aceea jur casei lui Eli că niciodată fărădelegea casei lui Eli nu va fi ispășită, nici prin jertfe, nici prin daruri de mâncare".

Num 15.30-31;Isa 22.14;

15Samuel a rămas culcat până dimineața, apoi a deschis ușile casei Domnului. Samuel s-a temut să istorisească lui Eli vedenia aceea.

16Dar Eli a chemat pe Samuel, și a zis: "Samuele, fiule"! El a răspuns: "Iată-mă!"

17Și Eli a zis: "Care este cuvântul pe care ți l-a vorbit Domnul? Nu-mi ascunde nimic. Dumnezeu să Se poarte cu tine cu toată asprimea, dacă-mi ascunzi ceva din tot ce ți-a spus!"

Rut 1.17;

18Samuel i-a istorisit tot, fără să-i ascundă nimic. Și Eli a zis: "Domnul este acesta, să facă ce va crede!"

Iov 1.21;Iov 2.10;Ps 39.9;Isa 39.8;

19Samuel creștea, Domnul era cu el, și n-a lăsat să cadă la pământ nici unul din cuvintele sale.

1Sam 2.21;Gen 39.2-23;1Sam 9.6;

20Tot Israelul, de la Dan până la Beer-Șeba, a cunoscut că Domnul pusese pe Samuel prooroc al Domnului.

Jud 20.1;

21Domnul nu înceta să Se arate în Silo; căci Domnul Se descoperea lui Samuel, în Silo, prin cuvântul Domnului.

1Sam 3.1-4;

Israel bătut de Filisteni.

## 1 < 4 > 6 7 8 12 16 20 24 28 31

1Chemarea lui Samuel a ajuns la cunoștința întregului Israel. Israel a ieșit înaintea Filistenilor, ca să lupte împotriva lor. Au tăbărât lângă Eben-Ezer, și Filistenii tăbărâseră la Afec.

1Sam 5.1;1Sam 7.12;

2Filistenii s-au așezat în linie de bătaie împotriva lui Israel, și lupta a început. Israel a fost bătut de Filisteni, care au omorât pe câmpul de bătaie aproape patru mii de oameni.

3Poporul s-a întors în tabără, și bătrânii lui Israel au zis: "Pentru ce ne-a lăsat Domnul să fim bătuți astăzi de Filisteni? Haidem să luăm de la Silo chivotul legământului Domnului, ca să vină în mijlocul nostru, și să ne izbăvească din mâna vrăjmașilor noștri.

4Poporul a trimis la Silo, de unde au adus chivotul legământului Domnului oștirilor, care stă între heruvimi. Cei doi fii ai lui Eli, Hofni și Fineas, erau acolo, împreună cu chivotul legământului lui Dumnezeu.

2Sam 6.2;Ps 80.1;Ps 99.1;Ex 25.18-22;Num 7.89;

5Când a intrat chivotul legământului Domnului în tabără, tot Israelul a scos strigăte de bucurie, de s-a cutremurat pământul.

6Răsunetul acestor strigăte a fost auzit de Filisteni, și au zis: "Ce înseamnă strigătele acestea care răsună în tabăra Evreilor"? Și au auzit că sosise chivotul Domnului în tabără.

7Filistenii s-au temut, pentru că au crezut că Dumnezeu venise în tabără. "Vai de noi!" au zis ei, "căci n-a fost așa ceva până acum.

8Vai de noi! Cine ne va izbăvi din mâna acestor dumnezei puternici? Dumnezeii aceștia au lovit pe Egipteni cu tot felul de urgii în pustie.

9Întăriți-vă, și fiți oameni, Filistenilor, ca nu cumva să fiți robi Evreilor, cum v-au fost ei robi vouă: fiți oameni și luptați!"

1Cor 16.13;Jud 13.1;

10Filistenii au început lupta, și Israel a fost bătut. Fiecare a fugit în cortul lui. Înfrângerea a fost foarte mare, și din Israel au căzut treizeci de mii de oameni pedeștri.

1Sam 4.2;Lev 26.17;Deut 28.25;Ps 78.9-62;

11Chivotul lui Dumnezeu a fost luat, și cei doi fii ai lui Eli, Hofni și Fineas, au murit.

1Sam 2.32;Ps 78.61;1Sam 2.34;Ps 78.64;

12Un om din Beniamin a alergat din tabăra de bătaie și a venit la Silo în aceeași zi cu hainele sfâșiate, și cu capul acoperit cu țărână.

2Sam 1.2;Ios 7.6;2Sam 13.19;2Sam 15.32;Neem 9.1;Iov 2.12;

13Când a ajuns, Eli, aștepta, stând pe un scaun lângă drum, căci inima îi era neliniștită pentru chivotul lui Dumnezeu. La intrarea lui în cetate, omul acesta a dat de veste, și toată cetatea a strigat.

1Sam 1.9;

14Eli, auzind aceste strigăte, a zis: "Ce înseamnă zarva aceasta?" Și îndată omul a venit și a adus lui Eli vestea aceasta.

15Și Eli era în vârstă de nouăzeci și opt de ani, avea ochii întunecați și nu mai putea să vadă.

1Sam 3.2;

16Omul a zis lui Eli: "Vin de pe câmpul de bătaie, și din câmpul de bătaie am fugit astăzi". Eli a zis: "Ce s-a întâmplat, fiule?"

2Sam 1.4;

17Cel ce aducea vestea aceasta, ca răspuns, a zis: "Israel a fugit dinaintea Filistenilor, și poporul a suferit o mare înfrângere; și chiar cei doi fii ai tăi, Hofni și Fineas, au murit, și chivotul Domnului a fost luat."

18Abia a pomenit de chivotul lui Dumnezeu, și Eli a căzut de pe scaun pe spate, lângă poartă; și-a rupt ceafa și a murit, căci era om bătrân și greu. El fusese judecător în Israel patruzeci de ani.

19Nora sa, nevasta lui Fineas, era însărcinată, și sta să nască. Când a auzit vestea despre luarea chivotului lui Dumnezeu, despre moartea socrului ei și despre moartea bărbatului ei, s-a încovoiat și a născut, căci au apucat-o durerile nașterii.

20Când trăgea să moară, femeile care erau lângă ea i-au zis: "Nu te teme, căci ai născut un fiu!" Dar ea n-a răspuns și n-a luat seama la ce i se spunea.

Gen 35.17;

21A pus copilului numele I-Cabod! (Nu mai e slavă), zicând: "S-a dus slava din Israel!" Spunea lucrul acesta din pricina luării chivotului lui Dumnezeu, și din pricina socrului și bărbatului ei.

1Sam 14.3;Ps 26.8;Ps 78.61;

22Ea a zis: "S-a dus slava din Israel, căci chivotul lui Dumnezeu este luat."

Căderea lui Dagon înaintea chivotului.

## 1 < 5 > 8 12 16 20 24 28 31

1Filistenii au luat chivotul lui Dumnezeu, și l-au dus din Eben-Ezer la Asdod.

1Sam 4.1;1Sam 7.12;

2După ce au pus mâna pe chivotul lui Dumnezeu, Filistenii l-au dus în casa lui Dagon (Zeul pește) și l-au așezat lângă Dagon.

Jud 16.23;

3A doua zi, Asdodenii, care se sculaseră dis-de-dimineață, au găsit pe Dagon întins cu fața la pământ, înaintea chivotului Domnului. Au luat pe Dagon, și l-au pus înapoi la locul lui.

Isa 19.1;Isa 46.1-2;Isa 46.7;

4Și a doua zi, sculându-se dis-de-dimineață, au găsit pe Dagon întins cu fața la pământ, înaintea chivotului Domnului; capul lui Dagon și cele două mâini ale lui erau tăiate pe prag, și nu-i rămăsese decât trunchiul.

Ier 50.2;Ezec 6.4-6;Mic 1.7;

5De aceea, până în ziua de azi, preoții lui Dagon și toți cei ce intră în casa lui Dagon, la Asdod, nu calcă pe prag.

Țef 1.9;

Pedeapsa Filistenilor.

6Mâna Domnului a apăsat asupra celor din Asdod, și i-a pustiit; i-a lovit cu bube la șezut, atât în Asdod cât și în ținutul lui.

1Sam 5.7-11;Ex 9.3;Ps 32.4;Fapt 13.11;1Sam 6.5;Deut 28.27;Ps 78.66;

7Când au văzut că așa stau lucrurile, oamenii din Asdod au zis: "Chivotul Dumnezeului lui Israel să nu rămână la noi, căci mâna Lui apasă asupra noastră și asupra lui Dagon, dumnezeul nostru."

8Și au trimis și au adunat la ei pe toți domnitorii Filistenilor, și au zis: "Ce să facem cu chivotul Dumnezeului lui Israel?" Domnitorii au răspuns: "Să se ducă la Gat chivotul Dumnezeului lui Israel." Și au adus acolo chivotul Dumnezeului lui Israel."

9Dar după ce a fost dus acolo, mâna Domnului a apăsat asupra cetății, și a fost o mare groază; a lovit pe oamenii cetății de la mic până la mare, și au avut o spuzenie de bube la șezut.

Deut 2.15;1Sam 7.13;1Sam 12.15;1Sam 5.11;1Sam 5.6;Ps 78.66;

10Atunci au trimis chivotul lui Dumnezeu la Ecron. Când a intrat chivotul lui Dumnezeu în Ecron, Ecroniții au strigat: "Au adus la noi chivotul Dumnezeului lui Israel, ca să ne omoare, pe noi și poporul nostru."

11Și au trimis și au strâns pe toți domnitorii Filistenilor, și au zis: "Trimiteți înapoi chivotul Dumnezeului lui Israel; să se întoarcă la locul lui, ca să nu ne omoare, pe noi și poporul nostru." Căci în toată cetatea era o groază de moarte, și mâna lui Dumnezeu apăsa cu putere.

1Sam 5.6-9;

12Oamenii care nu mureau, erau loviți cu bube la șezut, și țipetele cetății se înălțau până la cer.

Filistenii trimit chivotul înapoi.

## 1 4 < 6 > 8 12 16 20 24 28 31

1Chivotul Domnului a fost șapte luni în țara Filistenilor.

2Și Filistenii au chemat pe preoți și pe ghicitori, și au zis: "Ce să facem cu chivotul Domnului? Arătați-ne cum trebuie să-l trimitem înapoi la locul lui."

Gen 41.8;Ex 7.11;Dan 2.2;Dan 5.7;Mat 2.4;

3Ei au răspuns: "Dacă trimiteți înapoi chivotul Dumnezeului lui Israel, să nu-l trimiteți cu mâna goală, ci aduceți lui Dumnezeu o jertfă pentru vină; atunci vă veți vindeca, și veți ști pentru ce nu s-a îndepărtat mâna Lui de peste voi."

Ex 23.15;Deut 16.16;Lev 5.15-16;1Sam 6.9;

4Filistenii au zis: "Ce jertfă pentru vină să-I aducem?" Ei au răspuns: "Cinci umflături de aur și cinci șoareci de aur, după numărul domnitorilor Filistenilor, căci aceeași urgie a fost peste voi toți și peste domnitorii voștri.

1Sam 6.17-18;Ios 13.3;Jud 3.3;

5Faceți niște chipuri după umflăturile voastre și niște chipuri după șoarecii voștri care pustiesc țara, și dați slavă Dumnezeului lui Israel: poate că va înceta să-Și apese mâna peste voi, peste dumnezeii voștri, și peste țara voastră.

1Sam 5.6;Ios 7.19;Isa 42.12;Mal 2.2;Ioan 9.24;1Sam 5.6-11;Ps 39.10;1Sam 5.3-7;

6Pentru ce să vă împietriți inima, cum și-au împietrit inima Egiptenii și Faraon? Nu i-a pedepsit El și n-au lăsat ei atunci pe copiii lui Israel să plece?

Ex 7.13;Ex 8.15;Ex 14.17;Ex 12.31;

7Acum, faceți un car nou de tot, și luați două vaci tinere care dau țâță și care n-au tras la jug; înjugați vacile la car, și mânați înapoi acasă vițeii lor care se țin după ele.

2Sam 6.3;Num 19.2;

8Să luați chivotul Domnului, și să-l puneți în car; să puneți alături de el, într-o ladă, lucrurile de aur pe care le dați Domnului ca dar pentru vină; apoi să-l trimiteți, și va pleca.

1Sam 6.4-5;

9Să-l urmăriți cu privirea; și dacă se va sui pe drumul hotarului său spre Bet-Șemeș, Domnul ne-a făcut acest mare rău; dacă nu, vom ști că nu mâna Lui ne-a lovit, ci lucrul acesta a venit peste noi din întâmplare."

Ios 15.10;1Sam 6.3;

10Oamenii au făcut așa. Au luat două vaci care alăptau, le-au înjugat la car, și le-au închis vițeii acasă.

11Au pus în car chivotul Domnului, și lada cu șoarecii de aur și chipurile umflăturilor lor.

12Vacile au apucat drept pe drum spre Bet-Șemeș; au ținut mereu același drum, mugind, și nu s-au abătut nici la dreapta nici la stânga. Domnitorii Filistenilor au mers după ele până la hotarul Bet-Șemeșului.

Chivotul la Bet-Semeș.

13Locuitorii din Bet-Șemeș secerau grânele în vale: au ridicat ochii, au zărit chivotul, și s-au bucurat când l-au văzut.

14Carul a ajuns în câmpul lui Iosua din Bet-Șemeș, și s-a oprit acolo. Acolo era o piatră mare. Au despicat lemnele carului, și vacile le-au adus ca ardere de tot Domnului.

15Leviții au pogorât chivotul Domnului, și lada de lângă el în care se aflau lucrurile de aur, și le-au pus pe toate pe piatra cea mare. Oamenii din Bet-Șemeș au adus Domnului în ziua aceea arderi de tot și jertfe.

16Cei cinci domnitori ai Filistenilor, după ce au văzut lucrul acesta, s-au întors la Ecron în aceeași zi.

Ios 13.3;

17Iată umflăturile de aur pe care le-au dat Domnului Filistenii, ca dar pentru vină; una pentru Asdod, una pentru Gaza, una pentru Ascalon, una pentru Gat, una pentru Ecron.

1Sam 6.4;

18Erau și niște șoareci de aur, după numărul tuturor cetăților Filistenilor, care erau ale celor cinci căpetenii, atât cetăți întărite cât și cetăți fără ziduri. Lucrul acesta îl adeverește piatra cea mare pe care au pus chivotul Domnului, și care este și astăzi în câmpul lui Iosua din Bet-Șemeș.

19Domnul a lovit pe oamenii din Bet-Șemeș, când s-au uitat în chivotul Domnului; a lovit (cincizeci de mii) șaptezeci de oameni din popor. Și poporul a plâns, pentru că Domnul îl lovise cu o mare urgie.

Ex 19.21;Num 4.5-20;2Sam 6.7;

20Oamenii din Bet-Șemeș au zis: "Cine poate sta înaintea Domnului, înaintea acestui Dumnezeu sfânt? Și la cine trebuie să se suie chivotul, dacă se depărtează de la noi?"

2Sam 6.9;Mal 3.2;

21Au trimis soli la locuitorii din Chiriat-Iearim, ca să le spună: "Filistenii au adus înapoi chivotul Domnului; pogorâți-vă și suiți-l la voi."

Ios 18.14;Jud 18.12;1Cron 13.5-6;

Chivotul la Chiriat-Iearim.

## 1 4 < 7 > 12 16 20 24 28 31

1Locuitorii din Chiriat-Iearim au venit, și au suit chivotul Domnului; l-au dus în casa lui Abinadab, pe deal, și au sfințit pe fiul său Eleazar ca să păzească chivotul Domnului.

1Sam 6.21;Ps 132.6;2Sam 6.4;

2Trecuse destulă vreme din ziua când fusese pus chivotul în Chiriat-Iearim. Trecuseră douăzeci de ani. Atunci toată casa lui Israel a plâns după Domnul.

3Samuel a zis întregii case a lui Israel: "Dacă din toată inima voastră vă întoarceți la Domnul, scoateți din mijlocul vostru dumnezeii străini și Astarteele, îndreptați-vă inima spre Domnul, și slujiți-I numai Lui; și El vă va izbăvi din mâna Filistenilor."

Deut 30.2-10;1Împ 8.48;Isa 55.7;Osea 6.1;Ioel 2.12;Gen 35.2;Ios 24.14-23;Jud 2.13;2Cron 30.19;Iov 11.13-14;Deut 6.13;Deut 10.20;Deut 13.4;Mat 4.10;Luc 4.8;

4Și copiii lui Israel au scos din mijlocul lor Baalii și Astarteele, și au slujit numai Domnului.

Jud 2.11;

5Samuel a zis: "Strângeți pe tot Israelul la Mițpa, și eu mă voi ruga Domnului pentru voi."

Jud 20.1;2Împ 25.23;

6Și s-au strâns la Mițpa. Au scos apă și au vărsat-o înaintea Domnului, și au postit în ziua aceea, zicând: "Am păcătuit împotriva Domnului!" Samuel judeca pe copiii lui Israel la Mițpa.

2Sam 14.14;Neem 9.1-2;Dan 9.3-5;Ioel 2.12;Jud 10.10;1Împ 8.47;Ps 106.6;

Israel se căiește.

7Filistenii au aflat că fiii lui Israel se adunaseră la Mițpa, și domnitorii Filistenilor s-au suit împotriva lui Israel. La vestea aceasta copiii lui Israel s-au temut de Filisteni,

8și au zis lui Samuel: "Nu înceta să strigi pentru noi către Domnul, Dumnezeul nostru, ca să ne scape din mâna Filistenilor."

Isa 37.4;

9Samuel a luat un miel sugar, și l-a adus întreg ca ardere de tot Domnului. A strigat către Domnul pentru Israel, și Domnul l-a ascultat.

Ps 99.6;Ier 15.1;

10Pe când aducea Samuel arderea de tot, Filistenii s-au apropiat ca să bată pe Israel. Domnul a tunat în ziua aceea cu mare vuiet împotriva Filistenilor, și i-a pus pe fugă. Au fost bătuți dinaintea lui Israel.

Ios 10.10;Jud 4.15;Jud 5.20;1Sam 2.10;

11Bărbații lui Israel au ieșit din Mițpa, au urmărit pe Filisteni, și i-au bătut până sub Bet-car.

12Samuel a luat o piatră pe care a pus-o între Mițpa și Șen, și i-a pus numele Eben-Ezer (Piatră de ajutor), zicând: "Până aici Domnul ne-a ajutat."

Gen 28.18;Gen 31.45;Gen 34.14;Ios 4.9;Ios 24.26;

13Astfel au fost smeriți Filistenii, și n-au mai venit pe ținutul lui Israel. Mâna Domnului a fost împotriva Filistenilor în tot timpul vieții lui Samuel.

Jud 13.1;1Sam 13.5;

14Cetățile pe care le luaseră Filistenii de la Israel, s-au întors la Israel, de la Ecron până la Gat, cu ținutul lor; Israel le-a smuls din mâna Filistenilor. Și a fost pace între Israel și Amoriți.

Samuel judecător.

15Samuel a fost judecător în Israel în tot timpul vieții lui.

1Sam 7.6;1Sam 12.11;Jud 2.16;

16El se ducea în fiecare an de făcea înconjurul Betelului, Ghilgalului și Mițpei, și judeca pe Israel în toate locurile acestea.

17Apoi se întorcea la Rama, unde era casa lui; și acolo judeca pe Israel. Și a zidit acolo un altar Domnului.

1Sam 8.4;Jud 21.4;

Israeliții cer un Împărat.

## 1 4 < 8 > 10 11 12 16 20 24 28 31

1Când a îmbătrânit Samuel, a pus pe fiii săi judecători peste Israel.

Deut 16.18;2Cron 19.5;Jud 10.4;Jud 12.14;Jud 5.10;

2Fiul său întâi născut se numea Ioel, și al doilea Abia; ei erau judecători la Beer-Șeba.

3Fiii lui Samuel n-au călcat pe urmele lui; ci se dădeau la lăcomie, luau mită și călcau dreptatea.

Ier 22.15-17;Ex 18.21;1Tim 3.3;1Tim 6.10;Deut 16.19;Ps 15.5;

4Toți bătrânii lui Israel s-au strâns și au venit la Samuel la Rama.

5Ei au zis: "Iată că tu ești bătrân, și copiii tăi nu calcă pe urmele tale; acum pune un împărat peste noi să ne judece, cum au toate neamurile."

1Sam 8.19-20;Deut 17.14;Osea 13.10;Fapt 13.21;

6Samuel n-a văzut cu plăcere faptul că ziceau: "Dă-ne un împărat ca să ne judece." Și Samuel s-a rugat Domnului.

7Domnul a zis lui Samuel: "Ascultă glasul poporului în tot ce-ți va spune; căci nu pe tine te leapădă, ci pe Mine mă leapădă, ca să nu mai domnesc peste ei.

Ex 16.8;1Sam 10.19;1Sam 12.17-19;Osea 13.10-11;

8Ei se poartă cu tine cum s-au purtat totdeauna, de când i-am scos din Egipt până în ziua de astăzi; M-au părăsit și au slujit altor dumnezei.

9Ascultă-le glasul deci; dar înștiințează-i, și fă-le cunoscut dreptul împăratului care va domni peste ei."

1Sam 8.11;

10Samuel a spus toate cuvintele Domnului poporului care-i cerea un împărat.

11El a zis: "Iată care va fi dreptul împăratului care va domni peste voi. El va lua pe fiii voștri, îi va pune la carele sale și între călăreții lui, ca să alerge înaintea carului lui;

Deut 17.16,etc;1Sam 10.25;1Sam 14.52;

12îi va pune căpetenii peste o mie și căpetenii peste cinzeci, și-i va întrebuința la aratul pământurilor lui, la seceratul bucatelor lui, la facerea armelor lui de război și a uneltelor carelor lui.

13Va lua pe fetele voastre să-i facă miresme, de mâncare și pâine.

14Va lua cea mai bună parte din câmpiile voastre, din viile voastre și din măslinii voștri, și o va da slujitorilor lui.

1Împ 21.7;Ezec 46.18;

15Va lua zeciuială din rodul semințelor și viilor voastre, și o va da famenilor și slujitorilor lui.

16Va lua pe robii și roabele voastre, cei mai buni boi și măgari ai voștri, și-i va întrebuința la lucrările lui.

17Va lua zeciuială din oile voastre, și voi înșivă veți fi slugile lui.

18Și atunci veți striga împotriva împăratului vostru pe care-l veți alege, dar Domnul nu vă va asculta."

Prov 1.25-28;Isa 1.15;Mic 3.4;

19Poporul n-a vrut să asculte glasul lui Samuel. "Nu!" au zis ei, "ci să fie un împărat peste noi,

Ier 44.16;

20ca să fim și noi ca toate neamurile; împăratul nostru ne va judeca, va merge în fruntea noastră și ne va cârmui în războaiele noastre."

1Sam 8.5;

21Samuel, după ce a auzit toate cuvintele poporului, le-a spus în auzul Domnului.

22Și Domnul a zis lui Samuel: "Ascultă-le glasul, și pune un împărat peste ei." Și Samuel a zis bărbaților lui Israel: "Duceți-vă fiecare în cetatea lui."

1Sam 8.7;Osea 13.11;

Saul la Samuel.

## 1 4 < 9 > 12 16 20 24 28 31

1Era un om din Beniamin, numit Chis, fiul lui Abiel, fiul lui Țeror, fiul lui Becorat, fiul lui Afiah, fiul unui Beniamit, un om tare și voinic.

1Sam 14.51;1Cron 8.33;1Cron 9.39;

2El avea un fiu cu numele Saul, tânăr și frumos, mai frumos decât oricare din copiii lui Israel. Și-i întrecea pe toți în înălțime de la umăr în sus.

1Sam 10.23;

3Măgărițele lui Chis, tatăl lui Saul, s-au rătăcit; și Chis a zis fiului său Saul: "Ia cu tine o slugă, scoală-te și du-te de caută măgărițele."

4Saul a trecut prin muntele lui Efraim, și a străbătut țara Șalișa, fără să le găsească; au trecut prin țara Șaalim, și nu erau acolo; au străbătut țara lui Beniamin, și nu le-au găsit.

2Împ 4.42;

5Ajunseseră în țara Țuf, când Saul a zis slugii care îl însoțea: "Haide să ne întoarcem, ca nu cumva tatăl meu, lăsând măgărițele, să fie îngrijorat de noi."

6Sluga i-a zis: "Iată că în cetatea aceasta este un om al lui Dumnezeu, un om cu vază; tot ce spune el, nu se poate să nu se întâmple. Haidem la el dar; poate că ne va arăta drumul pe care trebuie să apucăm."

Deut 33.1;1Împ 13.1;1Sam 3.19;

7Saul a zis slugii sale: "Dar dacă mergem acolo, ce să aducem omului lui Dumnezeu? Căci nu mai avem merinde în saci și n-avem nici un dar de adus omului lui Dumnezeu. Ce avem?"

Jud 6.18;Jud 13.17;1Împ 14.3;2Împ 4.42;2Împ 8.8;

8Sluga a luat din nou cuvântul, și a zis lui Saul: "Uite eu am la mine un sfert de siclu de argint; îl voi da omului lui Dumnezeu, și ne va arăta drumul." -

9Odinioară în Israel, când se ducea cineva să întrebe pe Dumnezeu, zicea: "Haidem, să mergem la văzător!" Căci acela care se numește azi prooroc, se numea odinioară văzător. -

Gen 25.22;2Împ 17.13;1Cron 26.28;1Cron 29.29;2Cron 16.7-10;Isa 30.10;Amos 7.12;

10Saul a zis slugii: "Ai dreptate; haidem să mergem!" Și s-au dus în cetatea unde era omul lui Dumnezeu.

11Pe când se suiau ei spre cetate, au întâlnit niște fete care ieșiseră să scoată apă; și le-au zis: "Aici este văzătorul?"

Gen 24.11;

12Ele le-au răspuns: "Da, iată-l înaintea ta; dar du-te repede, astăzi a venit în cetate, pentru că poporul aduce jertfă pe înălțime.

Gen 31.54;1Sam 16.2;1Împ 3.2;

13Când veți intra în cetate, îl veți găsi înainte ca să se suie la locul înalt să mănânce; căci poporul nu mănâncă până nu vine el, fiindcă el trebuie să binecuvânteze jertfa; după aceea, mănâncă și cei poftiți. Suiți-vă dar, căci acum îl veți găsi."

14Și s-au suit în cetate. Tocmai când intrau pe poarta cetății, au fost întâlniți de Samuel, care ieșea să se suie pe înălțime.

15Dar, cu o zi mai înainte de venirea lui Saul, Domnul înștiințase pe Samuel, și-i zisese:

1Sam 15.1;Fapt 13.21;

16"Mâine, la ceasul acesta, îți voi trimite un om din țara lui Beniamin, și să-l ungi drept căpetenie a poporului Meu Israel. El va scăpa poporul Meu din mâna Filistenilor; căci am căutat cu îndurare spre poporul Meu, pentru că strigătul lui a ajuns până la Mine."

1Sam 10.1;Ex 2.25;Ex 3.7-9;

17Când a zărit Samuel pe Saul, Domnul i-a zis: "Iată omul, despre care ți-am vorbit; el va domni peste poporul Meu."

1Sam 16.12;Osea 13.11;

18Saul s-a apropiat de Samuel la mijlocul porții, și a zis: "Arată-mi, te rog, unde este casa văzătorului."

19Samuel a răspuns lui Saul: "Eu sunt văzătorul. Suie-te înaintea mea pe înălțime, și veți mânca astăzi cu mine. Mâine te voi lăsa să pleci, și-ți voi spune tot ce se petrece în inima ta.

20Nu te neliniști de măgărițele pe care le-ai pierdut acum trei zile, căci s-au găsit. Și pentru cine este păstrat tot ce este mai de preț în Israel? Oare nu pentru tine și pentru toată casa tatălui tău?"

1Sam 9.3;1Sam 8.5-19;1Sam 12.13;

21Saul a răspuns: "Oare nu sunt eu Beniamit, din una din cele mai mici seminții ale lui Israel? Și familia mea nu este cea mai mică dintre toate familiile din seminția lui Beniamin? Pentru ce dar îmi vorbești astfel?"

1Sam 15.17;Jud 20.46-48;Ps 68.27;Jud 6.15;

22Samuel a luat pe Saul și pe sluga lui, i-a vârât în odaia de mâncare, le-a dat locul cel dintâi între cei poftiți, care erau aproape treizeci de inși.

23Samuel a zis bucătarului: "Adu porția pe care ți-am dat-o, când ți-am zis: "Pune-o deoparte."

24Bucătarul a dat spata și ce era pe ea, și a pus-o înaintea lui Saul. Și Samuel a zis: "Iată ce a fost păstrat, pune-o înainte, și mănâncă, fiindcă pentru tine s-a păstrat când am poftit poporul." Astfel Saul a mâncat cu Samuel în ziua aceea.

Lev 7.32-33;Ezec 24.4;

25S-au pogorât apoi de pe înălțime în cetate, și Samuel a stat de vorbă cu Saul pe acoperișul casei.

Deut 22.8;2Sam 11.2;Fapt 10.9;

26Apoi s-au sculat dis-de-dimineață; și în revărsatul zorilor, Samuel a chemat pe Saul de pe acoperiș, și a zis: "Scoală-te, și te voi însoți". Saul s-a sculat, și au ieșit amândoi, el și Samuel.

27Când s-au pogorât la marginea cetății, Samuel a zis lui Saul: "Spune slugii tale să treacă înaintea noastră". Și sluga a trecut înainte. "Oprește-te acum", a zis iarăși Samuel, "și-ți voi face cunoscut cuvântul lui Dumnezeu".

Saul este uns de Samuel ca împărat.

## 1 4 8 < 10 > 12 16 20 24 28 31

1Samuel a luat sticluța cu untdelemn, și a turnat-o pe capul lui Saul. Apoi l-a sărutat, și a zis: "Nu te-a uns Domnul ca să fii căpetenia moștenirii Lui?

1Sam 9.16;1Sam 16.13;2Împ 9.3-6;Ps 2.12;Fapt 13.21;Deut 32.9;Ps 78.71;

2Astăzi, după ce mă vei părăsi, vei găsi doi oameni la mormântul Rahelei, în hotarul lui Beniamin la Țelțah. Ei îți vor zice: "Măgărițele pe care te-ai dus să le cauți s-au găsit; și iată că tatăl tău nu se mai gândește la măgărițe, ci este îngrijorat de voi, și zice: "Ce să fac pentru fiul meu?"

Gen 35.19-20;Ios 18.28;

3De acolo vei merge mai departe, și vei ajunge la stejarul din Tabor, unde vei fi întâmpinat de trei oameni suindu-se la Dumnezeu, în Betel, și ducând unul trei iezi, altul trei turte de pâine, iar altul un burduf cu vin.

Gen 28.22;Gen 35.1-7;

4Ei te vor întreba de sănătate, și-ți vor da două pâini, pe care le vei lua din mâna lor.

5După aceea, vei ajunge la Ghibea Elohim, unde se află garnizoana Filistenilor. Când vei intra în cetate, vei întâlni o ceată de prooroci pogorându-se de pe înălțimea pentru jertfă, cu lăute, timpane, fluiere și cobze înainte, și prorocind.

1Sam 10.10;1Sam 13.3;1Sam 9.12;Ex 15.20-21;2Împ 3.15;1Cor 14.1;

6Duhul Domnului va veni peste tine, vei prooroci cu ei, și vei fi prefăcut într-alt om.

Num 11.25;1Sam 16.13;1Sam 10.10;1Sam 19.23-24;

7Când ți se vor împlini semnele acestea, fă ce vei găsi de făcut, căci Dumnezeu este cu tine.

Ex 4.8;Luc 2.12;Jud 6.12;

8Apoi să te pogori înaintea mea la Ghilgal; și eu mă voi pogorî la tine, ca să aduc arderi de tot și jertfe de mulțumire. Să mă aștepți șapte zile acolo, până voi ajunge eu la tine și-ți voi spune ce ai să faci."

1Sam 11.14-15;1Sam 13.4;1Sam 13.8;

9De îndată ce Saul a întors spatele ca să se despartă de Samuel, Dumnezeu i-a dat o altă inimă, și toate semnele acestea s-au împlinit în aceeași zi.

10Când au ajuns la Ghibea, iată că i-a ieșit înainte o ceată de prooroci. Duhul lui Dumnezeu a venit peste el, și el a prorocit în mijlocul lor.

1Sam 10.5;1Sam 19.20;1Sam 10.6;

11Toți cei ce-l cunoscuseră mai înainte, au văzut că prorocea împreună cu proorocii, și își ziceau unul altuia în popor: "Ce s-a întâmplat cu fiul lui Chis? Oare și Saul este între prooroci?"

12Cineva din Ghibea a răspuns: "Și cine este tatăl lor?" De-acolo zicala: "Oare și Saul este între prooroci?" -

1Sam 19.24;Mat 13.54-55;Ioan 7.15;Fapt 4.13;

13Când a sfârșit de prorocit, s-a dus pe înălțime.

14Unchiul lui Saul a zis lui Saul și slugii lui: "Unde v-ați dus?" Saul a răspuns: "Să căutăm măgărițele; dar când am văzut că nu le găsim, ne-am dus la Samuel."

15Unchiul lui Saul a zis din nou: "Istorisește-mi dar ce v-a spus Samuel."

16Și Saul a răspuns unchiului său: "Ne-a spus că măgărițele s-au găsit." Și nu i-a spus nimic despre împărăția despre care vorbise Samuel.

Saul este ales împărat prin sorți.

17Samuel a chemat poporul înaintea Domnului la Mițpa,

Jud 11.11;Jud 20.1;1Sam 11.15;1Sam 7.5-6;

18și a zis copiilor lui Israel: "Așa vorbește Domnul, Dumnezeul lui Israel: "Eu am scos din Egipt pe Israel, și v-am izbăvit din mâna Egiptenilor și din mâna tuturor împărățiilor care vă apăsau.

Jud 6.8-9;

19Și astăzi, voi lepădați pe Dumnezeul vostru, care v-a izbăvit din toate relele și din toate suferințele voastre, și-I ziceți: "Pune un împărat peste noi!" Înfățișați-vă acum înaintea Domnului, după semințiile voastre și după miile voastre."

1Sam 8.7-19;1Sam 12.12;

20Samuel a apropiat toate semințiile lui Israel, și a ieșit la sorți seminția lui Beniamin.

Ios 7.14-17;Fapt 1.24-26;

21A apropiat seminția lui Beniamin pe familii, și a ieșit la sorț familia lui Matri. Apoi a ieșit la sorț Saul, fiul lui Chis. L-au căutat, dar nu l-au găsit.

22Au întrebat din nou pe Domnul: "A venit oare omul acesta aici?" Și Domnul a zis: "Iată că este ascuns între vase."

1Sam 23.2-11;

23Au alergat și l-au scos de acolo, și el s-a înfățișat în mijlocul poporului. Îi întrecea pe toți în înălțime, de la umăr în sus.

1Sam 9.2;

24Samuel a zis întregului popor: "Vedeți pe cel pe care l-a ales Domnul? Nu este nimeni în tot poporul care să fie ca el". Și tot poporul a strigat: "Trăiască împăratul"!"

2Sam 21.6;1Împ 1.25-39;2Împ 11.12;

25Samuel a făcut cunoscut poporului dreptul împărăției, și l-a scris într-o carte, pe care a pus-o înaintea Domnului. Apoi a dat drumul întregului popor, trimițând pe fiecare acasă.

Deut 17.14;1Sam 8.11;

26Și Saul s-a dus acasă în Ghibea, însoțit de o parte din ostași a căror inimă o mișcase Dumnezeu.

Jud 20.14;1Sam 11.4;

27S-au găsit însă și oameni răi, care ziceau: "Ce ne poate ajuta acesta?" Și l-au disprețuit, și nu i-au adus nici un dar. Dar Saul s-a făcut că nu-i aude.

1Sam 11.12;Deut 13.13;2Sam 8.2;1Împ 4.21;1Împ 10.25;2Cron 17.5;Ps 72.10;Mat 2.11;

Înfrângerea Amoniților.

## 1 4 8 < 11 > 16 20 24 28 31

1Nahaș, Amonitul, a venit și a împresurat Iabesul din Galaad. Toți locuitorii din Iabes au zis lui Nahaș: "Fă legământ cu noi, și-ți vom fi supuși."

1Sam 12.42;Jud 21.8;Gen 26.28;Ex 23.32;Iov 41.4;Ezec 17.13;

2Dar Nahaș, Amonitul, le-a răspuns: "Voi face legământ cu voi dacă mă lăsați să vă scot la toți ochiul drept, și să arunc astfel o ocară asupra întregului Israel."

Gen 34.14;1Sam 17.26;

3Bătrânii din Iabes i-au zis: "Dă-ne un răgaz de șapte zile, ca să trimitem soli în tot ținutul lui Israel; și dacă nu va fi nimeni să ne ajute, ne vom supune ție".

4Solii au ajuns la Ghibea, cetatea lui Saul, și au spus aceste lucruri în auzul poporului. Și tot poporul a ridicat glasul, și a plâns.

1Sam 10.26;1Sam 15.34;2Sam 21.6;Jud 2.4;Jud 21.2;

5Saul tocmai se întorcea de la câmp, în urma boilor, și a întrebat: "Ce are poporul de plânge?" I-au istorisit ce spuseseră cei din Iabes.

6Cum a auzit Saul aceste lucruri, Duhul lui Dumnezeu a venit peste el, și s-a mâniat foarte tare.

Jud 3.10;Jud 6.34;Jud 11.29;Jud 13.25;Jud 14.6;1Sam 10.10;1Sam 16.13;

7A luat o pereche de boi, i-a tăiat în bucăți, și le-a trimis prin soli în tot ținutul lui Israel, zicând: "Oricine nu va merge după Saul și Samuel, își va vedea boii tăiați la fel". Groaza Domnului a apucat pe popor, care a pornit ca un singur om.

Jud 19.29;Jud 21.6-10;

8Saul le-a făcut numărătoarea la Bezec; copiii lui Israel erau trei sute de mii, și bărbații lui Iuda treizeci de mii.

Jud 1.5;2Sam 24.9;

9Ei au zis solilor care veniseră: "Așa să vorbiți locuitorilor Iabesului din Galaad: Mâine, când va dogorî soarele, veți avea ajutor". Solii au dus vestea aceasta celor din Iabes, care s-au umplut de bucurie,

10și au zis Amoniților: "Mâine ne vom supune vouă, și ne veți face ce vă va plăcea".

1Sam 11.3;

11A două zi, Saul a împărțit poporul în trei cete. Au pătruns în tabăra Amoniților în straja dimineții, și i-au bătut până la căldura zilei. Cei ce au scăpat, au fost risipiți, și n-au mai rămas doi laolaltă dintre ei.

1Sam 31.11;Jud 7.16;

12Poporul a zis lui Samuel: "Cine zicea: "Saul să domnească peste noi? "Dați încoace pe oamenii aceia, ca să-i omorâm."

1Sam 10.27;Luc 19.27;

13Dar Saul a zis: "Nimeni nu va fi omorât în ziua aceasta, căci astăzi Domnul a dat o izbăvire lui Israel".

2Sam 19.22;Ex 14.13-30;1Sam 19.5;

14Și Samuel a zis poporului: "Veniți, și să mergem la Ghilgal, ca să întărim acolo împărăția."

15Tot poporul s-a dus la Ghilgal, și au pus pe Saul împărat, înaintea Domnului, la Ghilgal. Acolo, au adus jertfe de mulțumire înaintea Domnului; și Saul și toți oamenii lui Israel s-au înveselit foarte mult acolo.

1Sam 10.8;1Sam 10.17;1Sam 10.8;

Curăția de inimă a lui Samuel.

## 1 4 8 < 12 > 14 15 16 20 24 28 31

1Samuel a zis întregului Israel: "Iată că v-am ascultat glasul în tot ce mi-ați zis, și am pus un împărat peste voi.

1Sam 8.5-20;1Sam 10.24;1Sam 11.14-15;

2De acum, iată împăratul care va merge înaintea voastră. Cât despre mine, eu sunt bătrân, am albit, așa că fiii mei sunt cu voi; am umblat înaintea voastră, din tinerețe până în ziua de azi.

Num 27.17;1Sam 8.20;1Samue 8.1-5;

3Iată-mă! Mărturisiți împotriva mea, în fața Domnului și în fața unsului Lui: Cui i-am luat boul, sau cui i-am luat măgarul? Pe cine am apăsat, și pe cine am năpăstuit? De la cine am luat mită ca să închid ochii asupra lui? Mărturisiți, și vă voi da înapoi."

1Sam 12.5;1Sam 10.1;1Sam 24.6;2Sam 1.14-16;Num 16.15;Fapt 20.33;1Tes 2.5;Deut 16.19;

4Ei au răspuns: "Nu ne-ai apăsat, nu ne-ai năpăstuit, și nici n-ai primit nimic din mâna nimănui".

5El le-a mai zis: "Domnul este martor împotriva voastră, și unsul Lui este martor, în ziua aceasta, că n-ați găsit nimic în mâinile mele". Și ei au răspuns: "Sunt martori!"

Ioan 18.38;Fapt 23.9;Fapt 24.16-20;Ex 22.4;

Samuel nu mai e judecător.

6Atunci Samuel a zis poporului: "Domnul a pus pe Moise și pe Aaron, și a scos pe părinții voștri din Egipt.

Mic 6.4;

7Acum, înfățișați-vă, ca să vă judec înaintea Domnului pentru toate binefacerile pe care vi le-a făcut Domnul, vouă și părinților voștri.

Isa 1.18;Isa 5.3-4;Mic 6.2-3;

8După ce a venit Iacov în Egipt, părinții voștri au strigat către Domnul, și Domnul a trimis pe Moise și pe Aaron, care au scos pe părinții voștri din Egipt și i-au adus să locuiască în locul acesta.

Gen 46.5-6;Ex 2.23;Ex 3.10;Ex 4.16;

9Dar ei au uitat pe Domnul Dumnezeul lor; și El i-a vândut în mâinile lui Sisera, căpetenia oștirii Hațorului, în mâinile Filistenilor, și în mâinile împăratului Moabului, care au început lupta împotriva lor.

Jud 3.7;Jud 4.2;Jud 10.7;Jud 13.1;Jud 3.12;

10Au strigat iarăși către Domnul, și au zis: "Am păcătuit, căci am părăsit pe Domnul, și am slujit Baalilor și Astarteelor; izbăvește-ne acum din mâna vrăjmașilor noștri, și-Ți vom sluji."

Jud 10.10;Jud 2.13;Jud 10.15-16;

11Și Domnul a trimis pe Ierubaal, și pe Barac și pe Iefta, și pe Samuel, și v-a izbăvit din mâna vrăjmașilor voștri care vă înconjurau, și ați locuit în liniște.

Jud 6.14-32;Jud 11.1;1Sam 7.13;

12Apoi, când ați văzut că Nahaș, împăratul fiilor lui Amon, mergea împotriva voastră, mi-ați zis: "Nu!" ci un împărat să domnească peste noi". "Și totuși Domnul, Dumnezeul vostru, era Împăratul vostru.

1Sam 11.1;1Sam 8.5-19;Jud 8.23;1Sam 8.7;1Sam 10.19;

13Iată dar împăratul pe care l-ați ales, și pe care l-ați cerut; iată că Domnul a pus un împărat peste voi.

1Sam 10.24;1Sam 8.5;1Sam 9.20;Osea 13.11;

14Dacă vă veți teme de Domnul, dacă-I veți sluji, dacă veți asculta de glasul Lui, și dacă nu vă veți împotrivi cuvântului Domnului, vă veți alipi de Domnul, Dumnezeul vostru, atât voi cât și împăratul care domnește peste voi.

Ios 24.14;Ps 81.13-14;

15Dar dacă nu veți asculta de glasul Domnului, și vă veți împotrivi cuvântului Domnului, mâna Domnului va fi împotriva voastră, cum a fost împotriva părinților voștri.

Lev 26.14-etc;Deut 28.15;Ios 24.20;1Sam 12.9;

16Acum mai așteptați aici, ca să vedeți minunea pe care o va face Domnul sub ochii voștri.

Ex 14.13-31;

17Nu suntem noi la seceratul grânelor? Voi striga către Domnul, și va trimite tunete și ploaie. Să știți atunci și să vedeți cât de rău ați făcut înaintea Domnului când ați cerut un împărat pentru voi".

Prov 26.1;Ios 10.12;1Sam 7.9-10;Iac 5.16-18;1Sam 8.7;

18Samuel a strigat către Domnul, și Domnul a trimis chiar în ziua aceea tunete și ploaie. Tot poporul a avut o mare frică de Domnul și de Samuel.

Ex 14.31;Ezra 10.9;

19Și tot poporul a zis lui Samuel: "Roagă-te Domnului, Dumnezeului tău, pentru robii tăi, ca să nu murim; căci la toate păcatele noastre am mai adăugat și pe acela de a cere un împărat pentru noi".

Ex 9.28;Ex 10.17;Iac 5.15;1Ioan 5.16;

20Samuel a zis poporului: "Nu vă temeți! Ați făcut tot răul acesta; dar nu vă abateți de la Domnul, și slujiți Domnului din toată inima voastră.

21Nu vă abateți de la El; altfel, ați merge după lucruri de nimic, care n-aduc nici folos nici izbăvire, pentru că sunt lucruri de nimic.

Deut 11.16;Ier 16.19;Hab 2.18;1Cor 8.4;

22Domnul nu va părăsi pe poporul Lui, din pricina Numelui Lui celui mare, căci Domnul a hotărât să facă din voi poporul Lui.

1Împ 6.13;Ps 94.14;Ios 7.9;Ps 106.8;Ier 14.21;Ezec 20.9-14;Deut 7.7-8;Deut 14.2;Mal 1.2;

23Departe iarăși de mine să păcătuiesc împotriva Domnului, încetând să mă rog pentru voi! Vă voi învăța calea cea bună și cea dreaptă.

Fapt 12.5;Rom 1.9;Col 1.9;2Tim 1.3;Ps 34.11;Prov 4.11;1Împ 8.36;2Cron 6.27;Ier 6.16;

24Temeți-vă numai de Domnul, și slujiți-I cu credincioșie din toată inima voastră; căci vedeți ce putere desfășoară El printre voi.

Ecl 12.13;Isa 5.12;Deut 10.21;Ps 126.2-3;

25Dar dacă veți face răul, veți pieri, voi și împăratul vostru".

Ios 24.20;Deut 28.39;

### DOMNIA LUI SAUL

#### (Capitolele 13-31. Osea 13.11.)

Războiul cu Filistenii.

## 1 4 8 < 13 > 16 20 24 28 31

1Saul era în vârstă de treizeci de ani, când a ajuns împărat, și a domnit doi ani peste Israel.

2Saul și-a ales trei mii de bărbați din Israel: două mii erau cu el la Micmaș și pe muntele Betel, iar o mie erau cu Ionatan la Ghibea lui Beniamin. Pe ceilalți din popor i-a trimis pe fiecare la cortul lui.

1Sam 10.26;

3Ionatan a bătut tabăra Filistenilor care era la Gheba, și Filistenii au auzit lucrul acesta. Saul a pus să sune cu trâmbița prin toată țara, zicând: "Să audă Evreii lucrul acesta!"

1Sam 10.5;

4Tot Israelul a auzit zicându-se: "Saul a bătut tabăra Filistenilor, și Israel s-a făcut urât Filistenilor". Și poporul a fost adunat la Saul în Ghilgal.

5Filistenii s-au strâns să lupte cu Israel. Aveau o mie de care și șase mii de călăreți; și poporul acesta era fără număr: ca nisipul de pe țărmul mării. Au venit și au tăbărât la Micmaș, la răsărit de Bet-Aven.

6Bărbații lui Israel s-au văzut la strâmtoare, căci erau strânși de aproape și s-au ascuns în peșteri, în stufișuri, în stânci, în turnuri și în gropile pentru apă.

Jud 2.6;

7Unii Evrei au trecut Iordanul, ca să se ducă în țara lui Gad și Galaad. Saul era tot la Ghilgal, și tot poporul de lângă el tremura.

8A așteptat șapte zile, după timpul hotărât de Samuel. Dar Samuel nu venea la Ghilgal, și poporul se împrăștia de lângă Saul.

1Sam 10.8;

9Atunci Saul a zis: "Aduceți-mi arderea de tot și jertfele de mulțumire." Și a jertfit arderea de tot.

10Pe când sfârșea de adus arderea de tot, a venit Samuel, și Saul i-a ieșit înainte să-i ureze de bine.

11Samuel a zis: "Ce-ai făcut?" Saul a răspuns: "Când am văzut că poporul se împrăștie de lângă mine, că nu vii la timpul hotărât, și că Filistenii sunt strânși la Micmaș,

12mi-am zis: Filistenii se vor pogorî împotriva mea la Ghilgal, și eu nu m-am rugat Domnului! Atunci am îndrăznit și am adus arderea de tot."

13Samuel a zis lui Saul: "Ai lucrat ca un nebun și n-ai păzit porunca pe care ți-o dăduse Domnul, Dumnezeul tău. Domnul ar fi întărit pe vecie domnia ta peste Israel;

2Cron 16.9;1Sam 15.11;

14dar acum, domnia ta nu va dăinui. Domnul Și-a ales un om după inima Lui, și Domnul l-a rânduit să fie căpetenia poporului Său, pentru că n-ai păzit ce-ți poruncise Domnul."

1Sam 15.28;Ps 89.20;Fapt 13.22;

15Apoi Samuel s-a sculat, și s-a suit din Ghilgal la Ghibea lui Beniamin. Saul a făcut numărătoarea poporului care se afla cu el: erau aproape șase sute de oameni.

1Sam 14.2;

16Saul, fiul său Ionatan, și poporul care se afla cu ei, se așezaseră la Gheba lui Beniamin, și Filistenii tăbărau la Micmaș.

17Din tabăra Filistenilor au ieșit trei cete ca să pustiiască: una a luat drumul spre Ofra, spre țara Șual;

Ios 18.23;

18alta a luat drumul spre Bet-Horon; și a treia a luat drumul spre hotarul care caută spre valea Țeboim, înspre pustie."

Ios 16.3;Ios 18.13-14;Neem 11.34;

19În toată țara lui Israel nu se găsea nici un fierar; căci Filistenii ziseră: "Să împiedicăm pe Evrei să-și facă săbii sau sulițe."

2Împ 24.14;Ier 24.1;

20Și fiecare om din Israel se pogora la Filisteni ca să-și ascută fierul plugului, coasa, securea și sapa,

21când se tocea sapa, coasa, furca cu trei coarne și securea, și ca să facă vârf țepușului cu care mâna boii.

22Și așa s-a întâmplat că în ziua luptei nu era nici sabie, nici suliță în mâinile întregului popor care era cu Saul și Ionatan: nu avea decât Saul și fiul său Ionatan.

Jud 5.8;

23O ceată de Filisteni a venit și s-a așezat la trecătoarea Micmașului.

1Sam 14.1-4;

Vitejia lui Ionatan.

## 1 4 8 12 < 14 > 16 20 24 28 31

1Într-o zi, Ionatan, fiul lui Saul, a zis tânărului care-i purta armele: "Vino, și să pătrundem până la straja Filistenilor, care este dincolo de locul acesta." Și n-a spus nimic tatălui său.

2Saul stătea la marginea cetății Ghibea, sub rodiul din Migron, și poporul care era cu el era aproape șase sute de oameni.

1Sam 13.15;

3Ahia, fiul lui Ahitub, fratele lui I-Cabod, fiul lui Fineas, fiul lui Eli, preotul Domnului la Silo, purta efodul. Poporul nu știa că Ionatan s-a dus.

1Sam 22.9-20;1Sam 4.21;1Sam 2.28;

4Între trecătorile prin care căuta Ionatan să ajungă la straja Filistenilor, era un pisc de stâncă de o parte și un pisc de stâncă de cealaltă parte; unul purta numele Boțeț și celălalt Sene.

1Sam 13.23;

5Unul din aceste piscuri este la miazănoapte, față în față cu Micmaș, și celălalt la miazăzi, față în față cu Gheba.

6Ionatan a zis tânărului care-i purta armele: "Vino, și să pătrundem până la straja acestor netăiați împrejur. Poate că Domnul va lucra pentru noi, căci nimic nu împiedică pe Domnul să dea izbăvire printr-un mic număr ca și printr-un mare număr."

Jud 7.4-7;2Cron 14.11;

7Cel ce-i ducea armele i-a răspuns: "Fă tot ce ai în inimă, n-asculta decât de simțământul tău, și iată-mă cu tine, gata să te urmez oriunde."

8"Ei bine!" a zis Ionatan, "haidem la oamenii aceștia și să ne arătăm lor.

9Dacă ne vor zice: "Opriți-vă până vom veni noi la voi!" vom rămâne pe loc, și nu ne vom sui la ei.

10Dar dacă vor zice: "Suiți-vă la noi!" ne vom sui, căci Domnul îi dă în mâinile noastre. Acesta să ne fie semnul."

Gen 24.14;Jud 7.11;

11S-au arătat amândoi străjii Filistenilor, și Filistenii au zis: "Iată că Evreii ies din găurile în care s-au ascuns."

12Și oamenii care erau de strajă au vorbit astfel lui Ionatan și celui ce-i ducea armele: "Suiți-vă la noi, ca să vă arătăm ceva." Ionatan a zis celui ce-i ducea armele: "Suie-te după mine, căci Domnul îi dă în mâinile lui Israel."

13Și Ionatan s-a suit ajutându-se cu mâinile și picioarele, și cel ce-i ducea armele a mers după el. Filistenii au căzut înaintea lui Ionatan, și cel ce-i ducea armele arunca moartea în urma lui.

14În această întâie înfrângere, Ionatan și cel ce-i ducea armele au ucis douăzeci de oameni, pe întindere de aproape o jumătate de pogon de pământ.

15A intrat groaza în tabără, în țară și în tot poporul; straja și chiar și prădătorii s-au înspăimântat; țara s-a îngrozit. Era groaza lui Dumnezeu.

2Împ 7.7;Iov 18.11;1Sam 13.17;Gen 35.5;

16Străjerii lui Saul, care erau la Ghibea lui Beniamin, au văzut că mulțimea se împrăștie și fuge în toată părțile.

1Sam 14.20;

17Atunci Saul a zis a poporului care era cu el: "Numărați, vă rog, și vedeți cine a plecat din mijlocul nostru." Au numărat, și iată că lipsea Ionatan și cel ce-i purta armele.

18Și Saul a zis lui Ahia: "Adu încoace chivotul lui Dumnezeu!" - Căci pe vremea aceea chivotul lui Dumnezeu era cu copiii lui Israel. -

19Pe când vorbea Saul cu preotul zarva în tabăra Filistenilor se făcea tot mai mare; și Saul a zis preotului: "Trage-ți mâna!"

Num 27.21;

20Apoi Saul și tot poporul care era cu el s-au strâns, și au înaintat până la locul luptei; și Filistenii au întors sabia, unii împotriva altora, și învălmășeala era nespus de mare.

Jud 7.22;2Cron 20.23;

21Evreii care erau mai dinainte la Filisteni, și care se suiseră cu ei în tabără de pe unde erau împrăștiați, s-au unit cu Israeliții care erau cu Saul și Ionatan.

22Toți bărbații lui Israel care se ascunseseră în muntele lui Efraim, aflând că Filistenii fugeau, au început să-i urmărească și ei în bătaie.

1Sam 13.6;

23Domnul a izbăvit pe Israel în ziua aceea, și lupta s-a întins până dincolo de Bet-Aven.

Ex 14.30;Ps 44.6-7;Osea 1.7;1Sam 13.5;

Ionatan în primejdie.

24Ziua aceea a fost obositoare pentru bărbații lui Israel. Saul pusese pe popor să jure, zicând: "Blestemat să fie omul care va mânca pâine până seara, până mă voi răzbuna pe vrăjmașii mei!" Și nimeni nu mâncase.

Ios 6.26;

25Tot poporul ajunsese într-o pădure, unde se găsea miere pe fața pământului.

Deut 9.28;Mat 3.5;Ex 3.8;Num 13.27;Mat 3.4;

26Când a intrat poporul în pădure, a văzut mierea curgând; dar nici unul n-a dus mierea la gură, căci poporul ținea jurământul.

27Ionatan nu știa de jurământul pe care pusese tatăl său pe popor să-l facă; a întins vârful toiagului pe care-l avea în mână, l-a vârât într-un fagure de miere, și a dus mâna la gură; și ochii i s-au luminat.

28Atunci cineva din popor, vorbindu-i, i-a zis: "Tatăl tău a pus pe popor să jure, zicând: "Blestemat să fie omul care va mânca astăzi!" Și poporul era sleit de puteri.

29Și Ionatan a zis: "Tatăl meu tulbură poporul; vedeți dar cum mi s-au luminat ochii, pentru că am gustat puțin din mierea aceasta!

30Negreșit, dacă poporul ar fi mâncat azi din prada pe care a găsit-o la vrăjmașii lui, n-ar fi fost înfrângerea Filistenilor mai mare?"

31În ziua aceea au bătut pe Filisteni de la Micmaș până la Aialon. Poporul era foarte obosit,

32și s-a aruncat asupra prăzii. A luat oi, boi și viței, i-a junghiat pe pământ și i-a mâncat cu sânge cu tot.

Lev 3.17;Lev 7.26;Lev 17.10;Lev 19.26;Deut 12.16-24;

33Au spus lucrul acesta lui Saul, și i-au zis: "Iată că poporul păcătuiește împotriva Domnului, mâncând cu sânge." Saul a zis: "Voi faceți o nelegiuire; rostogoliți îndată o piatră mare încoace."

34Apoi a adăugat: "Împrăștiați-vă printre popor, și spuneți fiecăruia să-și aducă boul sau oaia, și să-l junghie aici. Apoi să mâncați, și nu păcătuiți împotriva Domnului, mâncând cu sânge." Și peste noapte, fiecare din popor și-a adus boul cu mâna, ca să-l junghie pe piatră.

35Saul a zidit un altar Domnului: acesta a fost cel dintâi altar pe care l-a zidit Domnului.

1Sam 7.17;

36Saul a zis: "Să ne pogorâm în noaptea aceasta după Filisteni, să-i jefuim până la lumina zilei, și să nu lăsăm să rămână unul măcar." Ei au zis: "Fă tot ce vei crede." Atunci preotul a zis: "Să ne apropiem aici de Dumnezeu".

37Și Saul a întrebat pe Dumnezeu: "Să mă pogor după Filisteni? Îi vei da în mâinile lui Israel?" Dar în clipa aceea nu i-a dat nici un răspuns.

1Sam 28.6;

38Saul a zis: "Apropiați-vă aici, toate căpeteniile poporului; căutați și vedeți de cine și cum a fost săvârșit păcatul acesta astăzi.

Ios 7.14;1Sam 10.19;

39Căci viu este Domnul, Izbăvitorul lui Israel: chiar dacă l-ar fi săvârșit fiul meu Ionatan, va muri." Și nimeni din tot poporul nu i-a răspuns.

2Sam 12.15;

40Atunci a zis întregului Israel: "Așezați-vă voi deoparte; și eu și fiul meu Ionatan vom sta de cealaltă." Și poporul a zis lui Saul: "Fă ce vei crede."

41Saul a zis Domnului: "Dumnezeul lui Israel, arată adevărul." Sorțul a căzut pe Ionatan și pe Saul, și poporul a scăpat.

Prov 16.33;Fapt 1.24;Ios 7.16;1Sam Cap 10;1Sam Cap 20-21;

42Saul a zis: "Aruncați sorțul între mine și fiul meu Ionatan." Și sorțul a căzut pe Ionatan.

43Saul a zis lui Ionatan: "Spune-mi ce-ai făcut". Ionatan i-a spus și a zis: "Am gustat puțină miere, cu vârful toiagului pe care-l aveam în mână: iată-mă, voi muri."

Ios 7.19;1Sam 14.27;

44Și Saul a zis: "Dumnezeu să Se poarte cu toată asprimea față de mine, dacă nu vei muri, Ionatane!"

Rut 1.17;1Sam 14.39;

45Poporul a zis lui Saul: "Ce! Să moară Ionatan, el, care a făcut această mare izbăvire în Israel? Niciodată! Viu este Domnul, că un păr din capul lui nu va cădea la pământ, căci cu Dumnezeu a lucrat el în ziua aceasta." Astfel poporul a scăpat pe Ionatan de la moarte.

2Sam 14.11;1Împ 1.52;Luc 21.18;

46Saul a încetat să mai urmărească pe Filisteni, și Filistenii s-au dus acasă.

Războaiele lui Saul și neamul lui.

47După ce a luat Saul domnia peste Israel, a făcut război în toate părțile cu toți vrăjmașii lui: cu Moab, cu copiii lui Amon, cu Edom, cu împărații din Țoba, și cu Filistenii; și ori încotro se întorcea, era biruitor.

1Sam 11.11;

48S-a arătat viteaz, a bătut pe Amalec, și a scăpat pe Israel din mâna celor ce-l jefuiau.

1Sam 15.3-7;

49Fiii lui Saul au fost: Ionatan, Ișvi și Malchișua. Cele două fete ale lui se numeau: cea mai mare Merab, iar cea mai mică Mical.

1Sam 31.2;1Cron 8.33;

50Numele nevestei lui Saul era Ahinoam, fata lui Ahimaaț. Numele căpeteniei oștirii lui era Abner, fiul lui Ner, unchiul lui Saul.

51Chis, tatăl lui Saul, și Ner, tatăl lui Abner, erau fiii lui Abiel.

1Sam 9.1;

52În tot timpul vieții lui Saul a fost un război înverșunat împotriva Filistenilor; și de îndată ce Saul zărea vreun om tare și voinic, îl lua cu el.

1Sam 8.11;

Război cu Amaleciții.

## 1 4 8 12 < 15 > 20 24 28 31

1Samuel a zis lui Saul: "Pe mine m-a trimis Domnul să te ung împărat peste poporul Lui, peste Israel: Ascultă dar ce zice Domnul.

1Sam 9.16;

2Așa vorbește Domnul oștirilor: "Mi-aduc aminte de ceea ce a făcut Amalec lui Israel, când i-a astupat drumul la ieșirea lui din Egipt.

Ex 17.8-14;Num 24.20;Deut 25.17;

3Du-te acum, bate pe Amalec, și nimicește cu desăvârșire tot ce-i al lui; să nu-i cruți, și să omori bărbații și femeile, copiii și pruncii, cămilele și măgarii, boii și oile."

Ios 6.17-21;

4Saul a adunat poporul, și l-a numărat la Telaim: erau două sute de mii de oameni pedeștri, și zece mii de oameni din Iuda.

5Saul a mers până la cetatea lui Amalec, și a pus niște oameni la pândă în vale.

6Și a zis Cheniților: "Duceți-vă, plecați și ieșiți din mijlocul lui Amalec, ca să nu vă prăpădesc împreună cu el; căci voi v-ați purtat cu bunăvoință față de copiii lui Israel, când s-au suit din Egipt". Și Cheniții au plecat din mijlocul lui Amalec.

Num 24.21;Jud 1.16;Jud 4.11;Gen 18.25;Gen 19.12-14;Apoc 18.4;Ex 18.10-19;Num 10.29-32;

7Saul a bătut pe Amalec, de la Havila până la Șur, care este în fața Egiptului.

1Sam 14.48;Gen 2.11;Gen 25.18;Gen 16.7;

8A prins viu pe Agag, împăratul lui Amalec, și a nimicit cu desăvârșire tot poporul, trecându-l prin ascuțișul sabiei.

1Împ 20.34;1Sam 30.1;

9Dar Saul și poporul au cruțat pe Agag, și oile cele mai bune, boii cei mai buni, vitele grase, mieii grași, și tot ce era mai bun; n-a vrut să le nimicească cu desăvârșire și au nimicit numai tot ce era prost și nebăgat în seamă.

1Sam 15.3-15;

Neascultarea lui Saul.

10Domnul a vorbit lui Samuel, și i-a zis:

11"Îmi pare rău că am pus pe Saul împărat, căci se abate de la Mine și nu păzește cuvintele Mele". Samuel s-a mâhnit, și toată noaptea a strigat către Domnul.

1Sam 15.25;Gen 6.6-7;2Sam 24.16;Ios 22.16;1Împ 9.6;1Sam 13.13;1Sam 15.3-9;1Sam 15.35;1Sam 16.1;

12S-a sculat dis-de-dimineață, ca să se ducă înaintea lui Saul. Și au venit și i-au spus: "Saul s-a dus la Carmel, și iată că și-a înălțat un semn de biruință, apoi s-a întors, și, trecând mai departe, s-a pogorât la Ghilgal".

Ios 15.55;

13Samuel s-a dus la Saul, și Saul i-a zis: "Fii binecuvântat de Domnul! Am păzit cuvântul Domnului".

Gen 14.19;Jud 17.2;Rut 3.10;

14Samuel a zis: "Ce înseamnă behăitul acesta de oi care ajunge la urechile mele, și mugetul acesta de boi pe care-l aud?"

15Saul a răspuns: "Le-au adus de la Amaleciți, pentru că poporul a cruțat oile cele mai bune și boii cei mai buni, ca să-i jertfească Domnului, Dumnezeului tău; iar pe celelalte, le-am nimicit cu desăvârșire".

1Sam 15.9-21;Gen 3.12;Prov 28.13;

16Samuel a zis lui Saul: "Stai, și-ți voi spune ce mi-a zis Domnul astă noapte". Și Saul i-a zis: "Vorbește".

17Samuel a zis: "Când erai mic în ochii tăi, n-ai ajuns tu căpetenia semințiilor lui Israel, și nu te-a uns Domnul ca să fii împărat peste Israel?

1Sam 9.21;

18Domnul te trimisese, zicând: "Du-te, și nimicește cu desăvârșire pe păcătoșii aceia, pe Amaleciți; războiește-te cu ei până îi vei nimici".

19Pentru ce n-ai ascultat glasul Domnului? Pentru ce te-ai aruncat asupra prăzii, și ai făcut ce este rău înaintea Domnului?"

20Saul a răspuns lui Samuel: "Am ascultat glasul Domnului, și m-am dus în calea pe care mă trimitea Domnul. Am adus pe Agag, împăratul lui Amalec, și am nimicit cu desăvârșire pe Amaleciți;

1Sam 15.13;

21dar poporul a luat din pradă oi și boi, ca pârgă din ceea ce trebuia nimicit cu desăvârșire, ca să le jertfească Domnului, Dumnezeului tău, la Ghilgal".

1Sam 15.15;

22Samuel a zis: "Îi plac Domnului mai mult arderile de tot și jertfele decât ascultarea de glasul Domnului? Ascultarea face mai mult decât jertfele, și păzirea cuvântului Său face mai mult decât grăsimea berbecilor.

Ps 50.8-9;Prov 21.3;Isa 1.11-17;Ier 7.22-23;Mic 6.6-8;Evr 10.6-9;Ecl 5.1;Osea 6.6;Mat 5.24;Mat 9.13;Mat 12.7;Marc 12.33;

23Căci neascultarea este tot atât de vinovată ca ghicirea, și împotrivirea nu este mai puțin vinovată decât închinarea la idoli și terafimii. Fiindcă ai lepădat cuvântul Domnului, te leapădă și El ca împărat".

1Sam 13.14;

24Atunci Saul a zis lui Samuel: "Am păcătuit, căci am călcat porunca Domnului, și n-am ascultat cuvintele tale; mă temeam de popor, și i-am ascultat glasul.

2Sam 12.13;Ex 23.2;Prov 29.25;Isa 51.12-13;

25Acum, te rog, iartă-mi păcatul, întoarce-te cu mine, ca să mă închin până la pământ înaintea Domnului."

26Samuel a zis lui Saul: "Nu mă voi întoarce cu tine: fiindcă ai lepădat cuvântul Domnului, și Domnul te leapădă, ca să nu mai fii împărat peste Israel".

1Sam 2.30;

27Și pe când se întorcea Samuel să plece, Saul l-a apucat de pulpana hainei, și s-a rupt.

1Împ 11.30;

28Samuel i-a zis: "Domnul rupe astăzi domnia lui Israel deasupra ta, și o dă altuia mai bun decât tine.

1Sam 28.17-18;1Împ 11.31;

29Cel ce este tăria lui Israel nu minte și nu Se căiește, căci nu este un om ca să-I pară rău."

Num 23.19;Ezec 24.14;2Tim 2.13;Tit 1.2;

30Saul a zis iarăși: "Am păcătuit! Acum, te rog, cinstește-mă în fața bătrânilor poporului meu, și în fața lui Israel; întoarce-te cu mine, ca să mă închin înaintea Domnului, Dumnezeului tău."

Ioan 5.44;Ioan 12.43;

31Samuel s-a întors și a mers după Saul, și Saul s-a închinat înaintea Domnului.

32Apoi Samuel a zis: "Adu-mi pe Agag, împăratul lui Amalec." Și Agag a înaintat vesel spre el, căci zicea: "Negreșit, a trecut amărăciunea morții!"

33Samuel a zis: "După cum sabia ta a lăsat femei fără copii, tot așa și mama ta va fi lăsată fără copii între femei." Și Samuel a tăiat pe Agag în bucăți înaintea Domnului, la Ghilgal.

Ex 17.11;Num 14.45;Jud 1.7;

34Samuel a plecat la Rama, și Saul s-a suit acasă la Ghibea lui Saul.

1Sam 11.4;

35Samuel nu s-a mai dus să vadă pe Saul până în ziua morții sale. Dar Samuel plângea pe Saul, pentru că Domnul Se căise că pusese pe Saul împărat peste Israel.

1Sam 19.24;1Sam 15.11;1Sam 16.1;1Sam 15.11;

David uns împărat.

## 1 4 8 12 < 16 > 18 19 20 24 28 31

1Domnul a zis lui Samuel: "Când vei înceta să plângi pe Saul, pentru că l-am lepădat, ca să nu mai domnească peste Israel? Umple-ți cornul cu untdelemn, și du-te; te voi trimite la Isai, Betleemitul, căci pe unul din fiii lui Mi l-am ales ca împărat."

1Sam 15.35;1Sam 15.23;1Sam 9.16;2Împ 9.1;Ps 78.70;Ps 89.19-20;Fapt 13.22;

2Samuel a zis: "Cum să mă duc? Saul are să afle, și mă va ucide." Și Domnul a zis: "Să iei cu tine un vițel, și să zici: "Vin să aduc o jertfă Domnului."

1Sam 9.12;1Sam 20.29;

3Să poftești pe Isai la jertfă; Eu îți voi arăta ce trebuie să faci, și Îmi vei unge pe acela pe care-ți voi spune să-l ungi."

Ex 4.15;1Sam 9.16;

4Samuel a făcut ce zisese Domnul, și s-a dus la Betleem. Bătrânii cetății au alergat înspăimântați înaintea lui și au zis: "Ce vestește venirea ta: ceva bun?"

1Sam 21.1;1Împ 2.13;2Împ 9.22;

5El a răspuns: "Da; vin să aduc o jertfă Domnului. Sfințiți-vă, și veniți cu mine la jertfă." A sfințit și pe Isai cu fiii lui, și i-a poftit la jertfă.

Ex 19.10-14;

6Când au intrat ei, Samuel, văzând pe Eliab, și-a zis: "Negreșit, unsul Domnului este aici înaintea Lui."

1Sam 17.13;1Împ 12.26;

7Și Domnul a zis lui Samuel: "Nu te uita la înfățișarea și înălțimea staturii lui, căci l-am lepădat. Domnul nu se uită la ce se uită omul; omul se uită la ceea ce izbește ochii, dar Domnul se uită la inimă."

Ps 147.10-11;Isa 55.8;2Cor 10.7;1Împ 8.39;1Cron 28.9;Ps 7.9;Ier 11.20;Ier 17.10;Ier 20.12;Fapt 1.24;

8Isai a chemat pe Abinadab, și l-a trecut pe dinaintea lui Samuel; și Samuel a zis: "Nici pe acesta nu l-a ales Domnul."

1Sam 17.13;

9Isai a trecut pe Șama; și Samuel a zis: "Nici pe acesta nu l-a ales Domnul."

1Sam 17.13;

10Și așa a trecut Isai pe cei șapte fii ai lui pe dinaintea lui Samuel; și Samuel a zis lui Isai: "Domnul n-a ales pe nici unul din ei."

11Apoi Samuel a zis lui Isai: "Aceștia sunt toți fiii tăi?". Și el a răspuns: "A mai rămas cel mai tânăr, dar paște oile." Atunci Samuel a zis lui Isai: "Trimite să-l aducă, fiindcă nu vom ședea la masă până nu va veni aici."

1Sam 17.12;2Sam 7.8;Ps 78.70;

12Isai a trimis să-l aducă. Și el era cu păr bălai, cu ochi frumoși și față frumoasă. Domnul a zis lui Samuel: "Scoală-te, și unge-l, căci el este!"

1Sam 17.42;Cânt 5.10;1Sam 9.17;

13Samuel a luat cornul cu untdelemn, și l-a uns în mijlocul fraților lui. Duhul Domnului a venit peste David, începând din ziua aceea și în cele următoare. Samuel s-a sculat, și s-a dus la Rama.

1Sam 10.1;Ps 89.20;Num 27.18;Jud 11.29;Jud 13.25;Jud 14.6;1Sam 10.6-10;

David cântă din harfă lui Saul.

14Duhul Domnului S-a depărtat de la Saul; și a fost muncit de un duh rău care venea de la Domnul.

1Sam 11.6;1Sam 18.12;1Sam 28.15;Jud 16.20;Ps 51.11;Jud 9.23;1Sam 18.10;1Sam 19.9;

15Slujitorii lui Saul i-au zis: "Iată că un duh rău de la Dumnezeu te muncește.

16Poruncească numai domnul nostru! Robii tăi sunt înaintea ta. Ei vor căuta un om care să știe să cânte cu harfa; și, când duhul rău trimis de Dumnezeu, va fi peste tine, el va cânta cu mâna, și vei fi ușurat."

Gen 41.46;1Sam 16.21-22;1Împ 10.8;1Sam 16.23;2Împ 3.15;

17Saul a răspuns slujitorilor săi: "Găsiți-mi dar un om care să cânte bine, și aduceți-l la mine."

18Unul din slujitori a luat cuvântul, și a zis: "Iată, am văzut pe un fiu al lui Isai, Betleemitul, care știe să cânte; el este și un om tare și voinic, un războinic, vorbește bine, este frumos la chip, și Domnul este cu el."

1Sam 17.32-36;1Sam 3.19;1Sam 18.12-14;

19Saul a trimis niște oameni la Isai, să-i spună: "Trimite-mi pe fiul tău David, care este cu oile."

1Sam 16.11;1Sam 17.15-34;

20Isai a luat un măgar, l-a încărcat cu pâine, cu un burduf cu vin și cu un ied, și a trimis lui Saul aceste lucruri, prin fiul său David.

1Sam 10.27;1Sam 17.18;Gen 43.11;Prov 18.16;

21David a ajuns la Saul, și s-a înfățișat înaintea lui; i-a plăcut mult lui Saul, și a fost pus să-i poarte armele.

Gen 41.46;1Împ 10.8;Prov 22.29;

22Saul a trimis vorbă lui Isai, zicând: "Te rog să lași pe David în slujba mea, căci a căpătat trecere înaintea mea."

23Și când duhul trimis de Dumnezeu venea peste Saul, David lua harfa și cânta cu mâna lui; Saul răsufla atunci mai ușor, se simțea ușurat, și duhul cel rău pleca de la el.

1Sam 16.14-16;

Războiul cu Filistenii.

## 1 4 8 12 < 17 > 20 24 28 31

1Filistenii și-au strâns oștile ca să facă război, și s-au adunat la Soco, o cetate a lui Iuda; au tăbărât între Soco și Azeca, la Efes-Damim.

1Sam 13.5;Ios 15.35;2Cron 28.18;

2Saul și bărbații lui Israel s-au strâns și ei; au tăbărât în Valea terebinților, și s-au așezat în linie de bătaie împotriva Filistenilor.

3Filistenii se așezaseră pe un munte deoparte, și Israel pe un munte de cealaltă parte: doar valea îi despărțea.

4Atunci a ieșit un om din tabăra Filistenilor și a înaintat între cele două oștiri. El se numea Goliat, era din Gat, și avea o înălțime de șase coți și o palmă.

2Sam 21.19;Ios 11.22;

5Pe cap avea un coif de aramă, și purta niște zale de solzi în greutate de cinci mii de sicli de aramă.

6Avea niște turetci de aramă peste fluierele picioarelor, și o pavăză de aramă între umeri.

7Coada suliței lui era ca un sul de țesut, și fierul suliței cântărea șase sute de sicli de fier. Cel ce-i purta scutul mergea înaintea lui.

2Sam 21.19;

8Filisteanul s-a oprit; și, vorbind oștilor lui Israel așezate în șiruri de bătaie, le-a strigat: "Pentru ce ieșiți să vă așezați în șiruri de bătaie? Nu sunt eu Filistean, și nu sunteți voi slujitorii lui Saul? Alegeți un om care să se pogoare împotriva mea!

1Sam 8.17;

9Dacă va putea să se bată cu mine și să mă omoare, noi vom fi robii voștri; dar dacă-l voi birui și-l voi omorî eu, voi ne veți fi robi nouă și ne veți sluji."

1Sam 11.1;

10Filisteanul a mai zis: "Arunc astăzi o ocară asupra oștirii lui Israel! Dați-mi un om, ca să mă lupt cu el."

1Sam 17.26;2Sam 21.21;

11Saul și tot Israelul au auzit aceste cuvinte ale Filisteanului, și s-au înspăimântat și au fost cuprinși de o mare frică.

David și Goliat.

12Și David era fiul Efratitului aceluia din Betleemul lui Iuda, numit Isai, care avea opt fii. Pe vremea lui Saul el era bătrân înaintat în vârstă.

1Sam 17.58;Rut 4.22;1Sam 16.1-18;Gen 35.19;1Sam 16.10-11;1Cron 2.13-15;

13Cei trei fii mai mari ai lui Isai urmaseră pe Saul la război; întâiul născut din cei trei fii ai lui, care porniseră la război, se numea Eliab, al doilea Abinadab, și al treilea Șama.

1Sam 16.6-8.9;1Cron 2.13;

14David era cel mai tânăr. Și când cei trei mai mari au urmat pe Saul,

15David a plecat de la Saul și s-a întors la Betleem ca să pască oile tatălui său.

1Sam 16.19;

16Filisteanul înainta dimineața și seara, și s-a înfățișat astfel timp de patruzeci de zile.

17Isai a zis fiului său David: "Ia pentru frații tăi efa aceasta de grâu prăjit și aceste zece pâini, și aleargă în tabără la frații tăi;

18du și aceste zece cașuri de brânză căpeteniei care este peste mia lor. Să vezi dacă frații tăi sunt bine, și să-mi aduci vești temeinice.

Gen 37.14;

19Ei sunt cu Saul și cu toți bărbații lui Israel în valea terebinților, în război cu Filistenii."

20David s-a sculat dis-de-dimineață. A lăsat oile în seama unui paznic, și-a luat lucrurile, și a plecat, cum îi poruncise Isai. Când a ajuns în tabără, oștirea pornise să se așeze în șiruri de bătaie și scotea strigăte de război.

21Israel și Filistenii s-au așezat în șiruri de bătaie, oștire către oștire.

22David a dat lucrurile pe care le avea în mâinile celui ce păzea calabalâcurile, și a alergat la șirurile de bătaie. Cum a ajuns, a întrebat pe frații săi de sănătate.

23Pe când vorbea cu ei, iată că Filisteanul din Gat, numit Goliat, a înaintat între cele două oștiri, ieșind afară din șirurile Filistenilor. A rostit aceleași cuvinte ca mai înainte, și David le-a auzit.

1Sam 17.8;

24La vederea acestui om toți cei din Israel au fugit dinaintea lui, și i-a apucat o mare frică.

25Fiecare zicea: "Ați văzut pe omul acesta înaintând? A înaintat ca să arunce ocara asupra lui Israel! Dacă-l va omorî cineva, împăratul îl va umple de bogății, îi va da de nevastă pe fiica sa, și va scuti de dări casa tatălui său în Israel."

Ios 15.16;

26David a zis oamenilor de lângă el: "Ce se va face aceluia care va omorî pe Filisteanul acesta, și va lua ocara deasupra lui Israel? Cine este Filisteanul acesta, acest netăiat împrejur, ca să ocărască oștirea Dumnezeului celui viu?"

1Sam 11.2;1Sam 14.6;1Sam 17.10;Deut 5.26;

27Poporul, spunând din nou aceleași lucruri, i-a zis: "Așa și așa se va face aceluia care-l va omorî."

1Sam 17.25;

28Eliab, fratele lui cel mai mare, care-l auzise vorbind cu oamenii aceștia, s-a aprins de mânie împotriva lui David. Și a zis: "Pentru ce te-ai pogorât tu, și cui ai lăsat acele puține oi în pustie? Îți cunosc eu mândria și răutatea inimii. Te-ai pogorât ca să vezi lupta."

Gen 37.4-11;Mat 10.36;

29David a răspuns: "Ce-am făcut oare? Nu pot să vorbesc astfel?"

1Sam 17.17;

30Și s-a întors de la el ca să vorbească cu altul, și i-a pus aceleași întrebări. Poporul i-a răspuns ca și întâiași dată.

1Sam 17.26-27;

31Când s-au auzit cuvintele rostite de David, au fost spuse înaintea lui Saul, care a trimis să-l caute.

32David a zis lui Saul: "Nimeni să nu-și piardă nădejdea din pricina Filisteanului acestuia! Robul tău va merge să se bată cu el."

Deut 20.1-3;1Sam 16.18;

33Saul a zis lui David: "Nu poți să te duci să te bați cu Filisteanul acesta, căci tu ești un copil, și el este un om războinic din tinerețea lui."

Num 13.31;Deut 9.2;

34David a zis lui Saul: "Robul tău păștea oile tatălui său. Și când un leu sau un urs venea să-i ia o oaie din turmă,

35alergam după el, îl loveam, și-i smulgeam oaia din gură. Dacă se ridica împotriva mea, îl apucam de falcă, îl loveam, și-l omoram.

36Așa a doborât robul tău leul și ursul; și cu Filisteanul acesta, cu acest netăiat împrejur, va fi ca și cu unul din ei, căci a ocărât oștirea Dumnezeului celui viu."

37David a mai zis: "Domnul, care m-a izbăvit din gheara leului, și din laba ursului, mă va izbăvi și din mâna acestui Filistean." Și Saul a zis lui David: "Du-te, și Domnul să fie cu tine!"

Ps 18.16-17;Ps 63.7;Ps 77.11;2Cor 1.10;2Tim 4.17-18;1Sam 20.13;1Cron 22.11-16;

38Saul a îmbrăcat pe David cu hainele lui, i-a pus pe cap un coif de aramă, și l-a îmbrăcat cu o platoșă.

39David a încins sabia lui Saul peste hainele lui, și a vrut să meargă, căci nu încercase însă să meargă cu ele. Apoi a zis lui Saul: "Nu pot să merg cu armătura aceasta, căci nu sunt obișnuit cu ea." Și s-a dezbrăcat de ea.

40Și-a luat toiagul în mână, și-a ales din pârău cinci pietre netede, și le-a pus în traista lui de păstor și în buzunarul hainei. Apoi, cu praștia în mână, a înaintat împotriva Filisteanului.

41Filisteanul s-a apropiat puțin câte puțin de David, și omul care-i ducea scutul mergea înaintea lui.

42Filisteanul s-a uitat, și când a zărit pe David, a râs de el, căci nu vedea în el decât un copil, cu păr bălai și cu fața frumoasă.

Ps 123.3-4;1Cor 1.27-28;1Sam 16.12;

43Filisteanul a zis lui David: Ce! sunt câine, de vii la mine cu toiege?" Și, după ce l-a blestemat pe dumnezeii lui,

1Sam 24.14;2Sam 3.8;2Sam 9.8;2Sam 16.9;2Împ 8.13;

44a adăugat: "Vino la mine, și-ți voi da carnea ta păsărilor cerului și fiarelor câmpului."

1Împ 20.10-11;

45David a zis Filisteanului: "Tu vii împotriva mea cu sabie, cu suliță și cu pavăză; iar eu vin împotriva ta în Numele Domnului oștirilor, în Numele Dumnezeului oștirii lui Israel, pe care ai ocărât-o.

2Sam 22.33-35;Ps 124.8;Ps 125.1;2Cor 10.4;Evr 11.33-34;1Sam 17.10;

46Astăzi Domnul te va da în mâinile mele, te voi doborî, și-ți voi tăia capul; astăzi voi da stârvurile taberei Filistenilor păsărilor cerului și fiarelor pământului. Și tot pământul va ști că Israel are un Dumnezeu.

Deut 28.26;Ios 4.24;1Împ 8.43;1Împ 18.36;2Împ 19.19;Isa 52.10;

47Și toată mulțimea aceasta va ști că Domnul nu mântuiește nici prin sabie nici prin suliță. Căci biruința este a Domnului. Și El vă dă în mâinile noastre."

Ps 44.6-7;Osea 1.7;Zah 4.6;2Cron 20.15;

48Îndată ce Filisteanul a pornit să meargă înaintea lui David, David a alergat pe câmpul de bătaie înaintea Filisteanului.

49Și-a vârât mâna în traistă, a luat o piatră, și a aruncat-o cu praștia; a lovit pe Filistean în frunte, și piatra a intrat în fruntea Filisteanului, care a căzut cu fața la pământ.

50Astfel, cu o praștie și cu o piatră, David a fost mai tare decât Filisteanul; l-a trântit la pământ și l-a omorât, fără să aibă sabie în mână.

1Sam 21.9;Jud 3.31;Jud 15.15;2Sam 23.21;

51A alergat, s-a oprit lângă Filistean, i-a luat sabia, pe care i-a scos-o din teacă, l-a omorât și i-a tăiat capul. Filistenii, când au văzut că uriașul lor a murit, au luat-o la fugă.

Evr 11.34;

52Și bărbații lui Israel și Iuda au dat chiote, și au pornit în urmărirea Filistenilor până în vale și până la porțile Ecronului. Filistenii, răniți de moarte, au căzut pe drumul care duce la Șaaraim până la Gat și până la Ecron.

Ios 15.36;

53Și copiii lui Israel s-au întors de la urmărirea Filistenilor, și le-au jefuit tabăra.

54David a luat capul Filisteanului și l-a dus la Ierusalim, și a pus armele Filisteanului în cortul său.

55Când a văzut Saul pe David mergând împotriva Filisteanului, a zis lui Abner, căpetenia oștirii: "Al cui fiu este tânărul acesta, Abner?" Abner a răspuns: "Pe sufletul tău, împărate, că nu știu."

1Sam 16.21-22;

56"Întreabă dar al cui fiu este tânărul acesta", a zis împăratul.

57Și când s-a întors David după ce omorâse pe Filistean, Abner l-a luat și l-a adus înaintea lui Saul. David avea în mână capul Filisteanului.

1Sam 17.54;

58Saul i-a zis: "Al cui fiu ești, tinere?" Și David a răspuns: "Sunt fiul robului tău Isai, Betleemitul."

1Sam 17.12;

Ionatan și David.

## 1 4 8 12 16 < 18 > 20 24 28 31

1David sfârșise de vorbit cu Saul. Și de atunci sufletul lui Ionatan s-a alipit de sufletul lui David, și Ionatan l-a iubit ca pe sufletul din el.

Gen 44.30;1Sam 19.2;1Sam 20.17;2Sam 1.26;Deut 13.6;

2În aceeași zi, Saul a oprit pe David, și nu l-a lăsat să se întoarcă în casa tatălui său.

1Sam 17.15;

3Ionatan a făcut legământ cu David, pentru că-l iubea ca pe sufletul lui.

4A scos mantaua pe care o purta, ca s-o dea lui David; și i-a dat hainele sale, chiar sabia, arcul și încingătoarea lui.

5David se ducea și izbutea oriunde-l trimitea Saul; a fost pus de Saul în fruntea oamenilor de război, și era plăcut întregului popor, chiar și slujitorilor lui Saul.

Cântarea de biruință a femeilor.

6Pe când veneau ei, la întoarcerea lui David de la omorârea Filisteanului, femeile au ieșit din toate cetățile lui Israel înaintea împăratului Saul, cântând și jucând, în sunetul timpanelor și alăutelor, și scoțând strigăte de bucurie.

Ex 15.20;Jud 11.34;

7Femeile care cântau își răspundeau unele altora, și ziceau: "Saul a bătut miile lui, - iar David zecile lui de mii."

Ex 15.21;1Sam 21.11;1Sam 29.5;

8Saul s-a mâniat foarte tare, și nu i-a plăcut vorba aceasta. El a zis: "Lui David îi dau zece mii și mie-mi dau mii! Nu-i mai lipsește decât împărăția."

Ecl 4.4;1Sam 15.28;

9Și din ziua aceea Saul a privit cu ochi răi pe David.

10A doua zi, duhul cel rău, trimis de Dumnezeu, a apucat pe Saul, care s-a înfuriat în mijlocul casei. David cânta, ca și în celelalte zile, și Saul era cu sulița în mână.

1Sam 16.14;1Sam 19.24;1Împ 18.29;Fapt 16.16;1Sam 19.9;

11Saul a ridicat sulița, zicându-și în sine: "Voi pironi pe David de perete". Dar David s-a ferit de el de două ori.

1Sam 19.10;1Sam 20.33;Prov 27.4;

12Saul se temea de David, pentru că Domnul era cu David și Se depărtase de la el.

1Sam 18.15-29;1Sam 16.13-18;1Sam 16.14;1Sam 28.15;

13L-a îndepărtat de lângă el, și l-a pus mai mare peste o mie de oameni. David ieșea și intra în fruntea poporului;

1Sam 18.16;Num 27.17;2Sam 5.2;

14izbutea în tot ce făcea, și Domnul era cu el.

Gen 39.2-23;Ios 6.27;

15Saul, văzând că izbutea totdeauna, se temea de el;

16dar tot Israelul și Iuda iubeau pe David, pentru că ieșea și intra în fruntea lor.

1Sam 18.5;

David, ginerele împăratului.

17Saul a zis lui David: "Iată, îți voi da de nevastă pe fiica mea cea mai mare Merab: numai să-mi slujești cu vitejie, și să porți războaiele Domnului". Dar Saul își zicea: "Nu vreau să-mi pun mâna mea pe el, ci mâna Filistenilor să fie asupra lui".

1Sam 17.25;Num 32.20-29;1Sam 25.28;1Sam 18.21-25;2Sam 12.9;

18David a răspuns lui Saul: "Cine sunt eu, și ce este viața mea, ce este familia tatălui meu în Israel, ca să fiu ginerele împăratului?"

1Sam 18.23;1Sam 9.21;2Sam 7.18;

19Venind vremea când Merab, fata lui Saul, avea să fie dată lui David, ea a fost dată de nevastă lui Adriel, din Mehola.

2Sam 21.8;Jud 7.22;

20Mical, fata lui Saul, iubea pe David. Au spus lui Saul, și lucrul i-a plăcut.

1Sam 18.28;

21El își zicea: "I-o voi da ca să-i fie o cursă, și să cadă sub mâna Filistenilor". Și Saul a zis lui David pentru a doua oară: "Astăzi îmi vei fi ginere".

Ex 10.7;1Sam 18.17;1Sam 18.26;

22Saul a dat slujitorilor săi următoarea poruncă: "Vorbiți în taină lui David, și spuneți-i: "Iată că împăratul e binevoitor față de tine, și toți slujitorii lui te iubesc; fii acum ginerele împăratului."

23Slujitorii lui Saul au spus aceste lucruri la urechile lui David. Și David a răspuns: "Credeți că este ușor să fii ginerele împăratului? Eu sunt un om sărac și de puțină însemnătate."

24Slujitorii lui Saul i-au spus ce răspunsese David.

25Saul a zis: "Așa să vorbiți lui David: "Împăratul nu cere nici o zestre; ci dorește o sută de prepuțuri de ale Filistenilor, ca să-și răzbune pe vrăjmașii lui." Saul avea de gând să facă pe David să cadă în mâinile Filistenilor.

Gen 34.12;Ex 22.17;1Sam 14.24;1Sam 18.17;

26Slujitorii lui Saul au spus aceste cuvinte lui David, și David a primit ce i se ceruse, pentru ca să fie ginerele împăratului. Înainte de vremea hotărâtă,

1Sam 18.21;

27David s-a sculat, a plecat cu oamenii lui, și a ucis două sute de oameni dintre Filisteni; le-a adus prepuțurile, și a dat împăratului numărul întreg, ca să fie ginerele împăratului. Atunci Saul i-a dat de nevastă pe fiica sa Mical.

1Sam 18.13;2Sam 3.14;

28Saul a văzut și a înțeles că Domnul era cu David; și fiica sa, Mical, iubea pe David.

29Saul s-a temut din ce în ce mai mult de David, și toată viața i-a fost vrăjmaș.

30Domnitorii Filistenilor ieșeau la luptă; și ori de câte ori ieșeau, David avea mai multă izbândă decât toți slujitorii lui Saul, și numele lui a ajuns foarte vestit.

2Sam 11.1;1Sam 18.5;

David este prigonit de Saul.

## 1 4 8 12 16 < 19 > 24 28 31

1Saul a vorbit fiului său Ionatan, și tuturor slujitorilor lui, să omoare pe David.

2Dar Ionatan, fiul lui Saul, care iubea mult pe David, i-a dat de știre, și i-a zis: "Tatăl meu Saul caută să te omoare. Păzește-te dar mâine dimineață, stai într-un loc tăinuit, și ascunde-te.

1Sam 18.1;

3Eu voi ieși și voi sta lângă tatăl meu în câmpul în care vei fi; voi vorbi tatălui mei despre tine, voi vedea ce va zice, și-ți voi spune."

4Ionatan a vorbit bine de David tatălui său Saul: "Să nu facă împăratul", a zis el, "un păcat față de robul său David, căci el n-a făcut nici un păcat față de tine. Dimpotrivă, a lucrat pentru binele tău;

Prov 31.8-9;Gen 42.22;Ps 35.12;Ps 109.5;Prov 17.13;Ier 18.20;

5și-a pus în joc viața, a ucis pe Filistean, și Domnul a dat o mare izbăvire pentru tot Israelul. Tu ai văzut, și te-ai bucurat. Pentru ce să păcătuiești împotriva unui sânge nevinovat, și să omori fără pricină pe David?"

Jud 9.17;Jud 12.3;1Sam 28.21;Ps 119.109;1Sam 17.49-50;1Sam 11.13;1Cron 11.14;1Sam 29.32;Mat 27.4;

6Saul a ascultat glasul lui Ionatan, și a jurat, zicând: "Viu este Domnul, că David nu va muri!"

7Ionatan a chemat pe David, și i-a spus toate cuvintele acestea; apoi l-a adus la Saul; și David a fost înaintea lui ca mai înainte.

1Sam 16.21;1Sam 18.2-13;

David scăpat de Mical.

8Războiul urma înainte. David a mers împotriva Filistenilor, și s-a bătut cu ei, le-a pricinuit o mare înfrângere, și au fugit dinaintea lui.

9Atunci duhul cel rău, trimis de Domnul, a venit peste Saul, care ședea în casă, cu sulița în mână. David cânta,

1Sam 16.14;1Sam 18.10-11;

10și Saul a vrut să-l pironească cu sulița de perete. Dar David s-a ferit de el, și Saul a lovit cu sulița în perete. David a fugit, și a scăpat noaptea.

11Saul a trimis niște oameni acasă la David, ca să-l pândească și să-l omoare dimineața. Dar Mical, nevasta lui David, i-a dat de știre și i-a zis: "Dacă nu fugi în noaptea aceasta, mâine vei fi omorât."

Ps 59-titlu;

12Ea l-a pogorât pe fereastră, și David a plecat și a fugit. Așa a scăpat.

Ios 2.15;Fapt 9.24-25;

13În urmă Mical a luat terafimul și l-a pus în pat; i-a pus o piele de capră în jurul capului, și l-a învelit cu o haină.

14Când a trimis Saul oamenii să ia pe David, ea a zis: "Este bolnav."

15Saul i-a trimis înapoi să-l vadă, și a zis: "Aduceți-l la mine în patul lui, ca să-l omor."

16Oamenii aceia s-au întors, și iată că terafimul era în pat, și în jurul capului era o piele de capră.

17Saul a zis către Mical: "Pentru ce m-ai înșelat în felul acesta, și ai dat drumul vrăjmașului meu, și a scăpat?" Mical a răspuns lui Saul: "El mi-a zis: "Lasă-mă să plec, ori te omor!"

2Sam 2.22;

Fuga lui David la Samuel la Rama.

18Așa a fugit și a scăpat David. El s-a dus la Samuel la Rama, și i-a istorisit tot ce-i făcuse Saul. Apoi s-a dus cu Samuel și a locuit în Naiot.

19Au spus lucrul acesta lui Saul și au zis: "Iată că David este în Naiot, lângă Rama."

20Saul a trimis niște oameni să ia pe David. Ei au văzut o adunare de prooroci care proroceau, cu Samuel în frunte. Duhul lui Dumnezeu a venit peste trimișii lui Saul, și au început și ei să prorocească.

Ioan 7.32;1Sam 10.5-6;1Cor 14.3-25;Num 11.25;Ioel 2.28;

21Au spus lui Saul lucrul acesta; el a trimis alți oameni, și au prorocit și ei. A mai trimis alții a treia oară, și au prorocit și ei.

22Atunci Saul s-a dus el însuși la Rama. Ajungând la fântâna cea mare fără apă, care este la Secu, a întrebat: "Unde este Samuel și David?" I s-a răspuns: "Sunt în Naiot, lângă Rama."

23Și s-a îndreptat spre Naiot, lângă Rama. Duhul lui Dumnezeu a venit și peste el; și Saul și-a văzut de drum prorocind până la sosirea lui în Naiot, lângă Rama.

1Sam 10.10;

24S-a dezbrăcat de haine și a prorocit și el înaintea lui Samuel; și s-a aruncat dezbrăcat la pământ toată ziua aceea și toată noaptea. De aceea se zice: "Oare și Saul este între prooroci?"

Isa 20.2;Mic 1.8;2Sam 6.14-20;1Sam 10.11;

David înștiințat de Ionatan.

## 1 4 8 12 16 < 20 > 22 23 24 28 31

1David a fugit din Naiot, de lângă Rama. S-a dus la Ionatan, și a zis: "Ce-am făcut eu? Care este nelegiuirea mea, care este păcatul meu înaintea tatălui tău, de vrea să-mi ia viața?"

2Ionatan i-a răspuns: "Ferească Dumnezeu! Nu vei muri. Tatăl meu nu face nici un lucru, fie mare, fie mic, fără să-mi dea de știre; pentru ce mi-ar ascunde el lucrul acesta? Nu este nimic."

3David a zis iarăși, jurând: "Tatăl tău știe bine că am căpătat trecere înaintea ta, și va fi zis: "Să nu știe Ionatan, căci s-ar întrista." Dar viu este Domnul și viu este sufletul tău, că nu este decât un pas între mine și moarte".

4Ionatan a zis lui David: "Pentru tine voi face tot ce vei vrea."

5Și David i-a răspuns: "Iată că mâine este lună nouă, și ar trebui să șed să mănânc cu împăratul; lasă-mă să mă duc, și să mă ascund în câmpii până în seara zilei a treia.

Num 10.10;Num 28.11;1Sam 19.2;

6Dacă tatăl tău va băga de seamă lipsa mea, să-i spui: "David m-a rugat să-l las să se ducă până la Betleem în cetatea lui, pentru că acolo se aduce pentru toată familia o jertfă de peste an".

1Sam 16.4;

7Și dacă va zice: "Bine!" atunci robul tău n-are nimic de temut; dar dacă-l va apuca mânia, să știi că pieirea mea este lucru hotărât din partea lui.

Deut 1.23;2Sam 17.4;1Sam 25.17;Est 7.7;

8Arată-ți dar dragostea pentru robul tău, căci ai făcut cu robul tău un legământ înaintea Domnului. Și dacă este vreo nelegiuire în mine, ia-mi tu viața, de ce să mă mai duci până la tatăl tău?"

Ios 2.14;1Sam 20.16;1Sam 18.3;1Sam 23.18;2Sam 14.32;

9Ionatan i-a zis: "Departe de tine gândul să nu-ți dau de știre, dacă voi afla că pieirea ta este lucru hotărât din partea tatălui meu și amenință să te ajungă!"

10David a zis lui Ionatan: "Cine-mi va da de știre dacă tatăl tău ți-ar răspunde cu asprime?"

11Și Ionatan a zis lui David: "Vino, să ieșim pe câmp." Și au ieșit amândoi pe câmp.

12Ionatan a zis lui David: "Iau martor pe Domnul, Dumnezeul lui Israel, că voi cerceta de aproape pe tatăl meu mâine sau poimâine; și de va gândi bine de David,

13Domnul să Se poarte cu Ionatan cu toată asprimea, dacă nu voi trimite pe nimeni să-ți dea de știre! Dacă tatăl meu va găsi cu cale să-ți facă rău, iarăși îți voi da de știre, și te voi lăsa să pleci, ca să te duci în pace; și Domnul să fie cu tine, cum a fost cu tatăl meu!

Rut 1.17;Ios 1.5;1Sam 17.37;1Cron 22.11-16;

14Dacă voi mai trăi, să te porți față de mine cu o bunătate ca a Domnului; și dacă voi muri,

15să nu îți îndepărtezi niciodată bunătatea față de casă mea, nici chiar când Domnul va nimici pe fiecare din vrăjmașii lui David de pe fața pământului.

2Sam 9.1-7;2Sam 21.7;

16Căci Ionatan a făcut legământ cu casa lui David! Domnul să se răzbune pe vrăjmașii lui David!"

1Sam 25.22;1Sam 31.2;2Sam 4.7;2Sam 21.8;

17Ionatan a întărit și mai mult față de David dragostea pe care o avea pentru el, căci îl iubea ca pe sufletul lui.

1Sam 18.1;

18Ionatan i-a zis: "Mâine este luna nouă; se va băga de seamă lipsa ta, căci locul tău va fi gol.

1Sam 20.5;

19Să te pogori a treia zi până în fundul locului în care te ascunsesei în ziua când cu întâmplarea aceea, și să rămâi lângă piatra Ezel.

1Sam 19.2;

20Eu voi trage trei săgeți înspre piatra aceasta, ca și când aș lovi la țintă.

21Și voi trimite un tânăr, și-i voi zice: "Du-te de găsește săgețile!" Dacă-i voi zice: "Iată că săgețile sunt dincoace de tine, ia-le!" atunci să vii, căci este pace pentru tine, și n-ai să te temi de nimic, viu este Domnul!

Ier 4.2;

22Dar dacă voi zice tânărului: "Iată că săgețile sunt dincolo de tine!" atunci să pleci, căci Domnul te trimite.

23Domnul este martor pe vecie pentru cuvântul pe care ni l-am dat unul altuia."

1Sam 20.14-42;

24David s-a ascuns în câmp. A venit luna nouă, și împăratul a luat loc la ospăț ca să mănânce.

25Împăratul a șezut ca de obicei pe scaunul lui lângă perete. Ionatan s-a sculat, și Abner a șezut lângă Saul; dar locul lui David a rămas gol.

26Saul n-a zis nimic în ziua aceea; "căci", zicea el, "s-a întâmplat: el nu este curat, negreșit nu este curat".

Lev 7.21;Lev 15.5;

27A doua zi, ziua a doua a lunii noi, locul lui David era tot gol. Și Saul a zis fiului său Ionatan: "Pentru ce n-a venit fiul lui Isai la masă nici ieri nici azi?"

28Ionatan a răspuns lui Saul: "David mi-a cerut voie să se ducă la Betleem.

1Sam 20.6;

29El a zis: "Dă-mi drumul, te rog, căci avem în cetate o jertfă de familie, și fratele meu mi-a spus lucrul acesta; deci dacă am căpătat trecere înaintea ta, dă-mi voie să mă duc în grabă să-mi văd frații. Pentru aceea n-a venit la masa împăratului."

30Atunci Saul s-a aprins de mânie împotriva lui Ionatan, și i-a zis: "Fiu rău și neascultător, nu știu eu că ți-ai luat ca prieten pe fiul lui Isai, spre rușinea ta și spre rușinea mamei tale?

31Căci câtă vreme va trăi fiul lui Isai pe pământ, nu va fi liniște nici pentru tine, nici pentru împărăția ta. Și acum trimite să-l caute, și să mi-l aducă, fiindcă este vrednic de moarte".

32Ionatan a răspuns tatălui său Saul, și i-a zis: "Pentru ce să fie omorât? Ce a făcut?"

1Sam 19.5;Mat 27.23;Luc 23.22;

33Și Saul și-a îndreptat sulița spre el, ca să-l lovească. Ionatan a înțeles că era lucru hotărât din partea tatălui său să omoare pe David.

1Sam 18.11;1Sam 20.7;

34S-a sculat de la masă într-o mânie aprinsă, și n-a luat deloc parte la masă în ziua a doua a lunii noi; căci era mâhnit din pricina lui David, pentru că tatăl său îl ocărâse.

35A doua zi de dimineață, Ionatan s-a dus pe câmp în locul în care se învoise cu David, și era însoțit de un băiețaș.

36El i-a zis: "Dă fuga și găsește săgețile pe care le voi trage". Băiatul a alergat, și Ionatan a tras o săgeată care a trecut dincolo de el.

37Când a ajuns băiatul la locul unde era săgeata pe care o trăsese Ionatan, Ionatan a strigat după el: "Iată că săgeata este dincolo de tine".

38I-a strigat iarăși: "Iute, grăbește-te, nu te opri!" Și băiatul lui Ionatan a strâns săgețile, și s-a întors la stăpânul lui.

39Băiatul nu știa nimic: numai Ionatan și David înțelegeau lucrul acesta.

40Ionatan a dat băiatului armele, și i-a zis: "Du-te și du-le în cetate."

41După plecarea băiatului, David s-a sculat din partea de miazăzi, apoi s-a aruncat cu fața la pământ și s-a închinat de trei ori. Cei doi prieteni s-au îmbrățișat și au plâns împreună. David mai ales se prăpădea plângând.

42Și Ionatan a zis lui David: "Du-te în pace, acum când am jurat amândoi, în Numele Domnului, zicând: "Domnul să fie pe vecie între mine și tine, între sămânța mea și sămânța ta!" David s-a sculat și a plecat, iar Ionatan s-a întors în cetate.

1Sam 1.17;

Fuga lui David la Nob.

## 1 4 8 12 16 < 21 > 24 28 31

1David s-a dus la Nob, la preotul Ahimelec, care a alergat speriat înaintea lui, și i-a zis: "Pentru ce ești singur și nu este nimeni cu tine?"

1Sam 14.3;1Sam 16.4;

2David a răspuns preotului Ahimelec: "Împăratul mi-a dat o poruncă și mi-a zis: "Nimeni să nu știe nimic de pricina pentru care te trimit și de porunca pe care ți-am dat-o." Am hotărât un loc de întâlnire cu oamenii mei.

3Acum ce ai la îndemână? Dă-mi cinci pâini, sau ce se va găsi."

4Preotul a răspuns lui David: "N-am pâine obișnuită la îndemnă, ci numai pâine sfințită; doar dacă oamenii tăi s-au ferit de împreunarea cu femei!"

Ex 25.30;Lev 24.5;Mat 12.4;Ex 19.15;Zah 7.3;

5David a răspuns preotului: "Ne-am ferit de împreunarea cu femei de trei zile de când am plecat, și toți oamenii mei sunt curați; de altfel, dacă aceasta este o faptă necurată, va fi sfințită negreșit azi de acela care o va face."

1Tes 4.4;Lev 8.26;

6Atunci preotul i-a dat pâinea sfințită, căci nu era acolo altă pâine decât pâinea pentru punerea înainte, care fusese luată dinaintea Domnului ca să fie înlocuită cu pâine caldă, în clipa când luaseră pe cealaltă.

Mat 12.3-4;Marc 2.25-26;Luc 6.3-4;Lev 24.8-9;

7Chiar în ziua aceea, se afla acolo închis înaintea Domnului un om dintre slujitorii lui Saul; era un Edomit, numit Doeg, căpetenia păstorilor lui Saul.

1Sam 22.9;Ps 52-titlu;

8David a zis lui Ahimelec: "N-ai la îndemână o suliță sau o sabie? Căci nu mi-am luat cu mine nici sabia nici armele, pentru că porunca împăratului era grabnică."

9Preotul a răspuns: "Iată sabia lui Goliat, Filisteanul, pe care l-ai omorât în valea terebinților; este învelită într-un covor, în dosul efodului; dacă vrei s-o iei, ia-o, căci nu este alta aici." Și David a zis: "Nu-i alta ca ea; dă-mi-o."

1Sam 17.2-50;1Sam 31.10;

David fuge la Gat, la împăratul Achiș.

10David s-a sculat și a fugit chiar în ziua aceea de Saul. A ajuns la Achiș, împăratul Gatului.

11Slujitorii lui Achiș i-au zis: "Nu este acesta David, împăratul țării? Nu este el acela pentru care se cânta, jucând: "Saul și-a bătut miile lui, Iar David zecile lui de mii?"

Ps 56-titlu;1Sam 18.7;1Sam 29.5;

12David a pus la inimă aceste cuvinte, și a avut o mare frică de Achiș, împăratul Gatului.

Luc 2.19;

13A făcut pe nebunul înaintea lor; făcea năzdrăvănii înaintea lor, făcea zgârieturi pe ușile porților, și lăsa să-i curgă balele pe barbă.

Ps 34-titlu;

14Achiș a zis slujitorilor săi: "Vedeți bine că omul acesta și-a pierdut mințile; pentru ce mi-l aduceți?

15Oare duc lipsă de nebuni, de-mi aduceți pe acesta și mă faceți martor la năzdrăvăniile lui? Să intre el în casa mea?"

David fuge în peștera Adulam și la Mițpe.

## 1 4 8 12 16 20 < 22 > 24 28 31

1David a plecat de acolo, și a scăpat în peștera Adulam. Frații lui și toată casa tatălui său au aflat, și s-au pogorât la el.

Ps 57-titlu;2Sam 23.13;

2Toți cei ce se aflau în nevoie, care aveau datorii, sau care era nemulțumiți, s-au strâns la el, și el a ajuns căpetenia lor. Astfel, s-au unit cu el aproape patru sute de oameni.

Jud 11.3;

3De acolo David s-a dus la Mițpe în țara Moabului. El a zis împăratului Moabului: "Dă voie, te rog, tatălui meu și mamei mele să vină la voi, până voi ști ce va face Dumnezeu cu mine."

4Și i-a adus înaintea împăratului Moabului, și au locuit cu el în tot timpul cât a stat David în cetățuie.

5Proorocul Gad a zis lui David: "Nu ședea în cetățuie, ci du-te, și intră în țara lui Iuda." Și David a plecat și a ajuns la pădurea Heret.

2Sam 24.11;1Cron 21.9;2Cron 29.25;

Saul ucide preoții din Nob.

6Saul a aflat că David și oamenii lui au fost descoperiți. Saul ședea sub tamarisc, la Ghibea, pe înălțime; avea sulița în mână, și toți slujitorii lui stăteau lângă el.

7Și Saul a zis slujitorilor săi de lângă el: "Ascultați, Beniamiți! Vă va da fiul lui Isai la toți ogoare și vii? Va face el din voi toți căpetenii peste o mie și căpetenii peste o sută?

1Sam 8.14;

8Dacă nu, de ce v-ați unit toți împotriva mea, și nimeni nu mi-a dat de știre despre legământul fiului meu cu fiul lui Isai? Pentru ce n-a fost nimeni dintre voi pe care să-l doară inima pentru mine, și să mă înștiințeze că fiul meu a răsculat pe robul meu împotriva mea, ca să-mi întindă curse, cum face astăzi?"

1Sam 18.3;1Sam 20.30;

9Doeg, Edomitul, care era și el printre slujitorii lui Saul, a răspuns: Eu am văzut pe fiul lui Isai venind la Nob, la Ahimelec, fiul lui Ahitub.

1Sam 21.7;Ps 52-titlu;1Sam 22.1-3;1Sam 21.1;1Sam 14.3;

10Ahimelec a întrebat pe Domnul pentru el, i-a dat merinde și i-a dat sabia lui Goliat, Filisteanul."

Num 27.21;1Sam 21.6-9;

11Împăratul a trimis după Ahimelec, fiul lui Ahitub, preotul, și după toată casa tatălui său, după preoții care erau la Nob. Ei au venit toți la împărat.

12Saul a zis: "Ascultă, fiul lui Ahitub!" El a răspuns: "Iată-mă, domnul meu!"

13Saul i-a zis: "Pentru ce v-ați unit împotriva mea, tu și fiul lui Isai? Pentru ce i-ai dat pâine și o sabie, și ai întrebat pe Dumnezeu pentru el, ca să se ridice împotriva mea și să-mi întindă curse, cum face astăzi?"

14Ahimelec a răspuns împăratului: "Care dintre slujitorii tăi poate fi pus alături cu credinciosul David, ginerele împăratului, gata la poruncile lui, și înconjurat cu cinste în casa ta?

15Oare de astăzi am început eu să întreb pe Dumnezeu pentru el? Departe de mine așa ceva! Să nu arunce împăratul nici o vină asupra robului său, nici asupra nimănui din casa tatălui meu, căci robul tău nu știe nimic din toate acestea, nici lucru mic nici lucru mare."

16Împăratul a zis: "Trebuie să mori, Ahimelec, tu și toată casa tatălui tău."

17Și împăratul a zis alergătorilor care stăteau lângă el: "Întoarceți-vă, și omorâți pe preoții Domnului; căci s-au învoit cu David: au știut bine că fuge, și nu mi-au dat de veste." Dar slujitorii împăratului n-au voit să întindă mâna ca să lovească pe preoții Domnului.

Ex 1.17;

18Atunci împăratul a zis lui Doeg: "Întoarce-te, și lovește pe preoți." Și Doeg, Edomitul, s-a întors, și a lovit pe preoți; a omorât în ziua aceea optzeci și cinci de oameni, care purtau efodul de in.

1Sam 2.31;

19Saul a mai trecut prin ascuțișul sabiei cetatea preoțească Nob; bărbați și femei, copii și prunci, boi, măgari și oi: toți au căzut sub ascuțișul sabiei.

1Sam 22.9-11;

20Un fiu al lui Ahimelec, fiul lui Ahitub, a scăpat. Numele lui era Abiatar. A fugit la David,

1Sam 23.6;1Sam 2.33;

21și i-a spus că Saul a ucis pe preoții Domnului.

22David a zis lui Abiatar: "M-am gândit chiar în ziua aceea că Doeg, Edomitul, fiind acolo, nu se putea să nu spună lui Saul. Eu sunt pricina morții tuturor sufletelor din casa tatălui tău.

23Rămâi cu mine, nu te teme de nimic, căci cel ce caută să ia viața mea, caută s-o ia și pe a ta; lângă mine vei fi bine păzit."

1Împ 2.26;

David scapă Cheila.

## 1 4 8 12 16 20 < 23 > 28 31

1Au venit și au spus lui David: "Iată că Filistenii au început lupta împotriva Cheilei, și au jefuit ariile."

Ios 15.44;

2David a întrebat pe Domnul, și a zis: "Să mă duc, și să bat pe Filistenii aceștia?" Și Domnul i-a răspuns: "Du-te, bate pe Filisteni, și izbăvește Cheila."

1Sam 23.4-9;1Sam 30.8;2Sam 5.19-23;

3Dar oamenii lui David i-au zis: "Iată că noi ne temem chiar aici în Iuda; ce va fi când vom merge la Cheila, împotriva oștilor Filistenilor?"

4David a întrebat iarăși pe Domnul. Și Domnul i-a răspuns: "Scoală-te și pogoară-te la Cheila, căci dau pe Filisteni în mâinile tale."

5David s-a dus dar cu oamenii lui la Cheila, și s-a bătut împotriva Filistenilor; le-a luat vitele, și le-a pricinuit o mare înfrângere. Astfel a izbăvit David pe locuitorii din Cheila.

6Când a fugit Abiatar, fiul lui Ahimelec, la David în Cheila, s-a pogorât cu efodul în mână.

1Sam 22.20;

7Saul a fost înștiințat de sosirea lui David la Cheila, și a zis: "Dumnezeu îl dă în mâinile mele, căci a venit și s-a închis într-o cetate cu porți și zăvoare."

8Și Saul a chemat tot poporul la război ca să se pogoare la Cheila și să împresoare pe David și pe oamenii lui.

9David, luând cunoștință de acest plan rău pe care-l punea la cale Saul împotriva lui, a zis preotului Abiatar: "Adu efodul!"

Num 27.21;1Sam 30.7;

10Și David a zis: "Doamne, Dumnezeul lui Israel, robul Tău a aflat că Saul vrea să vină la Cheila ca să nimicească cetatea din pricina mea.

1Sam 22.19;

11Mă vor da în mâinile lui locuitorii din Cheila? Se va pogorî Saul aici, cum a aflat robul Tău? Doamne, Dumnezeul lui Israel binevoiește și descoperă lucrul acesta robului Tău!" Și Domnul a răspuns: "Se va pogorî."

12David a mai zis: "Mă vor da locuitorii din Cheila pe mine și pe oamenii mei, în mâinile lui Saul?" Și Domnul a răspuns: "Te vor da."

13Atunci David s-a sculat cu oamenii lui în număr de aproape șase sute de inși; au ieșit din Cheila, și s-au dus unde au putut. Saul, aflând că David a scăpat din Cheila, s-a oprit din mers.

1Sam 22.2;1Sam 25.13;

14David a locuit în pustie, în locuri întărite, și a rămas pe muntele din pustia Zif. Saul îl căuta mereu, dar Dumnezeu nu l-a dat în mâinile lui.

Ps 11.1;Ios 15.55;Ps 54.3-4;

David în pustia Zif și Maon.

15David, văzând că Saul a pornit să-i ia viața, a stat în pustia Zif, în pădure.

16Atunci Ionatan, fiul lui Saul, s-a sculat și s-a dus la David în pădure. El i-a întărit încrederea în Dumnezeu,

17și i-a zis: "Nu te teme de nimic, căci mâna tatălui meu Saul nu te va atinge. Tu vei domni peste Israel, și eu voi fi al doilea după tine; tatăl meu Saul știe și el bine lucrul acesta."

1Sam 24.20;

18Au făcut iarăși amândoi legământ înaintea Domnului, și David a rămas în pădure, iar Ionatan s-a dus acasă.

1Sam 18.3;1Sam 20.16-42;2Sam 21.7;

19Zifiții s-au suit la Saul la Ghibea, și au zis: "Nu-i David ascuns între noi în locuri întărite, în pădure, pe dealul Hachila, care este la miazăzi de pustie?

1Sam 26.1;Ps 54-titlu;

20Pogoară-te dar, împărate, fiindcă aceasta este toată dorința sufletului tău; lasă pe noi dacă e vorba să-l dăm în mâinile împăratului."

Ps 54.3;

21Saul a zis: "Domnul să vă binecuvânteze că aveți milă de mine!

22Duceți-vă, vă rog, de mai cercetați, ca să știți și să descoperiți în ce loc și-a îndreptat pașii, și cine l-a văzut, căci mi s-a spus că este foarte șiret.

23Cercetați și vedeți toate locurile unde se ascunde, veniți apoi la mine cu ceva temeinic, și voi porni cu voi. Dacă este în țară, îl voi căuta printre toate miile lui Iuda."

24S-au sculat dar și s-au dus la Zif înaintea lui Saul. David și oamenii lui erau în pustia Maon, și anume în câmpia dinspre miazăzi de pustie.

Ios 15.55;1Sam 25.2;

25Saul a plecat cu oamenii săi în căutarea lui David. Despre lucrul acesta s-a dat de veste lui David, care s-a pogorât la stâncă și a rămas în pustia Maon. Saul, când a auzit, a urmărit pe David în pustia Maon.

26Saul mergea pe o parte a muntelui, și David cu oamenii lui pe cealaltă parte a muntelui. David fugea repede ca să scape de Saul. Dar Saul și oamenii lui chiar înconjuraseră pe David și pe ai lui, ca să pună mâna pe ei,

Ps 31.22;Ps 17.9;

27când un sol a venit și a spus lui Saul: "Grăbește-te să vii, căci au năvălit Filistenii în țară."

2Împ 19.9;

28Saul a încetat să urmărească pe David, și s-a întors să iasă înaintea Filistenilor. De aceea locul acela s-a numit Sela-Hamahlecot (Stânca împărțirii).

29De acolo David s-a suit spre locurile întărite din En-Ghedi, și a locuit acolo.

2Cron 20.2;

David în peștera En-Ghedi. Saul cruțat de David.

## 1 4 8 12 16 20 < 24 > 26 27 28 31

1Când s-a întors Saul de la urmărirea Filistenilor, au venit și i-au spus: "Iată că David este în pustia En-Ghedi."

1Sam 23.28;

2Saul a luat trei mii de oameni aleși din tot Israelul, și s-a dus să caute pe David și pe oamenii lui până pe stâncile țapilor sălbatici.

Ps 38.12;

3A ajuns la niște stâne de oi, care erau lângă drum; și acolo era o peșteră, în care a intrat să doarmă. David și oamenii lui erau în fundul peșterii.

Ps 141.6;Jud 3.24;Ps 57-titlu;

4Oamenii lui David i-au zis: "Iată ziua în care Domnul îți zice: "Dau pe vrăjmașul tău în mâinile tale; fă-i ce-ți va plăcea." David s-a sculat, și a tăiat încet colțul hainei lui Saul.

1Sam 26.8;

5După aceea, inima îi bătea, pentru că tăiase colțul hainei lui Saul.

2Sam 24.10;

6Și a zis oamenilor săi: "Să mă ferească Domnul să fac împotriva domnului meu, care este unsul Domnului, o așa faptă ca să pun mâna pe el! Căci el este unsul Domnului."

1Sam 26.11;

7Cu aceste cuvinte David a oprit pe oamenii săi, și i-a împiedicat să se arunce asupra lui Saul. Apoi Saul s-a sculat să iasă din peșteră, și și-a văzut înainte de drum.

Ps 7.4;Mat 5.44;Rom 12.17-19;

8După aceea, David s-a sculat și a ieșit din peșteră. El a început să strige atunci după Saul: "Împărate, domnul meu!" Saul s-a suit înapoi, și David s-a plecat cu fața la pământ și s-a închinat.

9David a zis lui Saul: "De ce asculți tu de vorbele oamenilor care zic: "David îți vrea răul?"

Ps 141.6;Prov 16.28;Prov 17.9;

10Vezi acum cu ochii tăi că Domnul te dăduse astăzi în mâinile mele în peșteră. Oamenii mei mă îndemnau să te omor; dar te-am cruțat, și am zis: "Nu voi pune mâna pe domnul meu, căci este unsul Domnului."

11Uite, părintele meu, uite colțul hainei tale în mâna mea. Fiindcă ți-am tăiat colțul hainei, și nu te-am ucis, să știi și să vezi că în purtarea mea nu este nici răutate nici răzvrătire, și că n-am păcătuit împotriva ta. Totuși tu îmi întinzi curse, ca să-mi iei viața.

Ps 7.3;Ps 35.7;1Sam 26.20;

12Judece Domnul între mine și tine, și Domnul să mă răzbune pe tine; dar eu nu voi pune mâna pe tine.

Gen 16.5;Jud 11.27;1Sam 26.10;Iov 5.8;

13Răul de la cei răi vine, zice vechea zicală. De aceea eu nu voi pune mâna pe tine.

14Împotriva cui a pornit împăratul lui Israel? Pe cine urmărești tu? Un câine mort, un purice.

1Sam 17.43;2Sam 9.8;1Sam 26.21;

15Domnul va judeca și va hotărî între mine și tine, El va vedea, El îmi va apăra pricina și El îmi va face dreptate, izbăvindu-mă din mâna ta."

1Sam 24.12;2Cron 24.22;Ps 35.1;Ps 43.1;Ps 119.154;Mic 7.9;

16Când a sfârșit David de spus aceste vorbe lui Saul, Saul a zis: "Glasul tău este, fiule David?" Și Saul a ridicat glasul și a plâns.

1Sam 26.17;

17Și a zis lui David: "Tu ești mai bun decât mine; căci tu mi-ai făcut bine, iar eu ți-am făcut rău.

1Sam 26.21;Gen 38.29;Mat 5.44;

18Tu îți arăți azi bunătatea cu care te porți față de mine, căci Domnul mă dăduse în mâinile tale, și nu m-ai omorât.

1Sam 26.23;

19Dacă întâlnește cineva pe vrăjmașul lui, îl lasă oare să-și urmeze drumul în liniște? Domnul să-ți răsplătească pentru ce mi-ai făcut în ziua aceasta!

20Acum iată, știu că tu vei domni, și că împărăția lui Israel va rămâne în mâinile tale.

1Sam 23.17;

21Jură-mi dar pe Domnul că nu-mi vei nimici sămânța mea după mine, și că nu-mi vei șterge numele din casa tatălui meu."

Gen 21.23;2Sam 21.6-8;

22David a jurat lui Saul. Apoi Saul a plecat acasă, iar David și oamenii lui s-au suit în locul întărit.

1Sam 23.29;

Asprimea lui Nabal față de David.

## 1 4 8 12 16 20 < 25 > 28 31

1Samuel a murit. Tot Israelul s-a adunat și l-a plâns, și l-au îngropat în locuința lui la Rama. Atunci David s-a sculat și s-a pogorât în pustia Paran.

1Sam 28.3;Num 20.29;Deut 34.8;Gen 21.21;Ps 120.5;

2În Maon era un om foarte bogat, a cărui avere era în Carmel; avea trei mii de oi și o mie de capre, și se afla la Carmel pentru tunderea oilor lui.

1Sam 23.24;Ios 15.55;

3Numele acestui om era Nabal, și nevasta lui se chema Abigail; era o femeie cu judecată și frumoasă la chip, dar bărbatul ei era aspru și rău în faptele lui. El se trăgea din Caleb.

4David a aflat în pustie că Nabal își tunde oile.

Gen 38.13;2Sam 13.23;

5A trimis la el zece tineri, cărora le-a zis: "Suiți-vă la Carmel, și duceți-vă la Nabal. Întrebați-l de sănătate în numele meu,

6și să-i vorbiți așa: "Să trăiești în pace, și pacea să fie cu casa ta și cu tot ce este al tău.

1Cron 12.18;Ps 122.7;Luc 10.5;

7Și acum, am auzit că tunzi oile. Păstorii tăi au fost cu noi; nu i-am ocărât, și nu li s-a luat nimic în tot timpul cât au fost la Carmel.

1Sam 25.15-21;

8Întreabă pe slujitorii tăi, și-ți vor spune. Să capete trecere dar tinerii aceștia înaintea ta, fiindcă venim într-o zi de bucurie. Dă dar, te rog, robilor tăi și fiului tău David, ce te lasă inima."

Neem 8.10;Est 9.19;

9Când au ajuns oamenii lui David, au spus lui Nabal toate aceste cuvinte, în numele lui David. Apoi au tăcut.

10Nabal a răspuns slujitorilor lui David: "Cine este David, și cine este fiul lui Isai? Astăzi sunt mulți slujitori care fug de la stăpâni.

Jud 9.28;Ps 73.7-8;Ps 123.3-4;

11Și să-mi iau eu pâinea, apa, și vitele mele, pe care le-am tăiat pentru tunzătorii mei, și să le dau unor oameni care sunt de nu știu unde?"

Jud 8.6;

12Oamenii lui David și-au luat drumul înapoi; s-au întors, și au spus, la sosirea lor, toate aceste cuvinte lui David.

13Atunci David a zis oamenilor săi: "Fiecare din voi să-și încingă sabia"! Și fiecare și-a încins sabia. David și-a încins și el sabia, și aproape patru sute de inși s-au suit după el. Au mai rămas doar două sute la calabalâcuri.

1Sam 30.24;

14Unul din slujitorii lui Nabal a venit și a zis către Abigail, nevasta lui Nabal: "Iată că David a trimis din pustie niște soli să întrebe de sănătate pe stăpânul nostru, și el s-a purtat rău cu ei.

15Și totuși oamenii aceștia au fost foarte buni cu noi; nu ne-au ocărât, și nu ni s-a luat nimic, în tot timpul cât am fost cu ei în câmp.

1Sam 25.7;

16Ne-au fost zid și zi și noapte, în tot timpul cât am fost cu ei, la păscutul turmelor.

Ex 14.22;Iov 1.10;

17Să știi acum și vezi ce ai de făcut, căci pierderea stăpânului nostru, și a întregii lui case este hotărâtă, și el este așa de rău încât nimeni nu îndrăznește să-i vorbească.

1Sam 20.7;Deut 13.13;Jud 19.22;

18Abigail a luat îndată două sute de pâini, două burdufuri cu vin, cinci oi pregătite, cinci măsuri de grâu prăjit, o sută de turte de stafide, și două sute de legături de smochine. Le-a pus pe măgari,

Gen 32.13;Prov 18.16;Prov 21.14;

19și a zis slujitorilor săi: "Luați-o înaintea mea, și eu voi veni după voi. N-a spus nimic bărbatului ei Nabal.

Gen 32.16-20;

20Ea a încălecat pe un măgar, a pogorât muntele pe un drum tufos, și iată că David și oamenii lui se pogorau în fața ei, așa că i-a întâlnit. -

21David zisese: "În zadar am păzit tot ce are omul acesta în pustie, de nu s-a luat nimic din tot ce are, căci mi-a întors rău pentru bine.

Ps 109.5;Prov 17.13;

22Dumnezeu să pedepsească pe robul său David cu toată asprimea, dacă voi mai lăsa să rămână până la lumina zilei pe cineva de parte bărbătească din tot ce este al lui Nabal!"

Rut 1.17;1Sam 3.17;1Sam 20.13-16;1Sam 25.34;1Împ 14.10;1Împ 21.21;2Împ 9.8;

23Când a zărit Abigail pe David, s-a dat jos repede de pe măgar, a căzut cu fața la pământ înaintea lui David, și s-a închinat până la pământ.

Ios 15.18;Jud 1.14;

24Apoi, aruncându-se la picioarele lui, a zis: "Eu sunt de vină, domnul meu! Îngăduie roabei tale să-ți vorbească la urechi, și ascultă cuvintele roabei tale.

25Să nu-și pună domnul meu mintea cu omul acela rău, cu Nabal, căci, cum îi este numele, așa este și el; Nabal (Nebun) îi este numele, și este plin de nebunie. Și eu, roaba ta, n-am văzut pe oamenii trimiși de domnul meu.

26Acum, domnul meu, viu este Domnul și viu este sufletul tău, că Domnul te-a oprit să verși sânge și să te ajuți cu mâna ta. Vrăjmașii tăi, cei ce vor răul domnului meu, să fie ca Nabal!

2Împ 2.2;Gen 20.6;1Sam 25.33;Rom 12.19;2Sam 18.32;

27Primește darul acesta pe care-l aduce roaba ta domnului meu, și să se împartă oamenilor care merg după domnul meu.

Gen 33.11;1Sam 30.26;2Împ 5.15;

28Iartă, te rog, vina roabei tale, căci Domnul va face domnului meu o casă trainică; iartă, căci domnul meu poartă războaiele Domnului, și niciodată nu va fi răutate în tine.

2Sam 7.11-27;1Împ 9.5;1Cron 17.10-25;1Sam 18.17;1Sam 24.11;

29Dacă se va ridica cineva care să te urmărească și să vrea să-ți ia viața, sufletul domnului meu va fi legat în mănunchiul celor vii la domnul, Dumnezeul tău, și să arunce cu praștia sufletul vrăjmașilor tăi.

Ier 10.18;

30Când va face Domnul domnului meu tot binele pe care ți l-a făgăduit, și te va pune mai mare peste Israel,

31atunci nu va avea domnul meu nici mustrări de cuget și nici nu-l va durea inima că a vărsat sânge degeaba și că s-a răzbunat singur. Și când va face Domnul bine domnului meu, adu-ți aminte de roaba ta."

32David a zis Abigailei: "Binecuvântat să fie Domnul, Dumnezeul lui Israel, care te-a trimis astăzi înaintea mea!

Gen 24.27;Ex 18.10;Ps 41.13;Ps 72.18;Luc 1.68;

33Binecuvântată să fie judecata ta, și binecuvântată să fii tu, că m-ai oprit în ziua aceasta să vărs sânge, și mi-ai oprit mâna!

1Sam 25.26;

34Dar viu este Domnul, Dumnezeul lui Israel, care m-a oprit să-ți fac rău, că, dacă nu te-ai fi grăbit să vii înaintea mea, n-ar mai fi rămas nimic din ce este al lui Nabal, până la lumina zilei de mâine."

1Sam 25.26;1Sam 25.22;

35Și David a luat din mâna Abigailei ce-i adusese, și i-a zis: "Suie-te în pace acasă; vezi, că ți-am ascultat glasul, și te-am primit bine."

1Sam 20.42;2Sam 15.9;2Împ 5.19;Luc 7.50;Luc 8.48;Gen 19.21;

David ia pe Abigail.

36Abigail a ajuns la Nabal. Și tocmai el dădea în casa lui un ospăț ca un ospăț împărătesc; inima îi era veselă, și era beat mort. Ea nu i-a spus nimic, nimic, până la lumina zilei.

2Sam 13.23;

37Dar dimineața, după ce trecuse beția lui Nabal, nevasta sa i-a istorisit ce se întâmplase. Inima lui Nabal a primit o lovitură de moarte, și s-a făcut ca o piatră.

38Cam după zece zile, Domnul a lovit pe Nabal, și a murit.

39David a aflat că murise Nabal, și a zis: "Binecuvântat să fie Domnul, că mi-a apărat pricina în ocara pe care mi-a făcut-o Nabal, și a împiedicat pe robul său să facă rău! Domnul a făcut ca răutatea lui Nabal să cadă asupra capului lui." David a trimis vorba Abigailei că vrea s-o ia de nevastă.

1Sam 25.32;Prov 22.23;1Sam 25.26-34;1Împ 2.44;Ps 7.16;

40Slujitorii lui David au ajuns la Abigail la Carmel, și i-au vorbit așa: "David ne-a trimis la tine, ca să te ia de nevastă."

41Ea s-a sculat, s-a aruncat cu fața la pământ, și a zis: "Iată, roaba ta se socotește ca o roabă, gata să spele picioarele slujitorilor domnului meu."

Rut 2.10-13;Prov 15.33;

42Și îndată Abigail a plecat, călare pe un măgar, și însoțită de cinci fete; a mers după solii lui David, și i-a fost nevastă.

43David luase și pe Ahinoam din Izreel, și amândouă au fost nevestele lui.

Ios 15.56;1Sam 27.3;1Sam 30.5;

44Și Saul dăduse pe fiica sa Mical, nevasta lui David, lui Palti din Galim, fiul lui Laiș.

2Sam 3.14;Isa 10.30;

David în tabăra lui Saul.

## 1 4 8 12 16 20 24 < 26 > 28 31

1Zifiții s-au dus la Saul la Ghibea, și au zis: "Iată că David este ascuns pe dealul Hachila, în fața pustiei."

1Sam 23.19;Ps 54-titlu;

2Saul s-a sculat și s-a pogorât în pustia Zif, cu trei mii de oameni aleși din Israel, ca să caute pe David în pustia Zif.

3A tăbărât pe dealul Hachila, în fața pustiei, lângă drum. David era în pustie; și, înțelegând că Saul merge în urmărirea lui în pustie,

4a trimis niște iscoade, și a aflat că în adevăr Saul venise.

5Atunci David s-a sculat și a venit la locul unde tăbărâse Saul, și a văzut locul unde era culcat Saul, cu Abner, fiul lui Ner, căpetenia oștirii lui. Saul era culcat în cort în mijlocul taberei și poporul era tăbărât în jurul lui.

1Sam 14.50;1Sam 17.55;

6David a luat cuvântul, și vorbind lui Ahimelec, Hetitul, și lui Abișai, fiul Țeruiei și fratele lui Ioab, a zis: "Cine vrea să se pogoare cu mine în tabără la Saul?" Și Abișai a răspuns: "Eu, mă voi pogorî cu tine."

1Cron 2.16;Jud 7.10-11;

7David și Abișai s-au dus noaptea la popor. Și iată că Saul era culcat și dormea în cort în mijlocul taberei, și sulița lui era înfiptă în pământ la capul lui. Abner și poporul lui erau culcați în jurul lui.

8Abișai a zis lui David: "Dumnezeu dă astăzi pe vrăjmașul tău în mâinile tale; lasă-mă, te rog, să-l lovesc cu sulița mea, și să-l pironesc dintr-o lovitură în pământ, ca să n-am nevoie să-i mai dau alta."

9Dar David a zis lui Abișai: "Nu-l omorî! Căci cine ar putea pune mâna pe unsul Domnului și să rămână nepedepsit?"

1Sam 24.6-7;2Sam 1.16;

10Și David a zis: "Viu este Domnul, că numai Domnul îl poate lovi; fie că-i va veni ziua să moară, fie că se va pogorî într-un câmp de bătaie și va pieri.

1Sam 25.38;Ps 94.1-23;Luc 18.7;Rom 12.19;Gen 47.29;Deut 31.14;Iov 7.1;Iov 14.5;Ps 37.13;1Sam 31.6;

11Să mă ferească Domnul, să pun mâna pe unsul Domnului! Ia numai sulița de la căpătâiul lui, cu ulciorul cu apă, și să plecăm."

1Sam 24.6-12;

12David a luat dar sulița și ulciorul cu apă de la căpătâiul lui Saul, și au plecat. Nimeni nu i-a văzut, nici n-a băgat de seamă nimic, și nimeni nu s-a deșteptat, căci Domnul îi cufundase pe toți într-un somn adânc.

Gen 2.21;Gen 15.12;

13David a trecut de cealaltă parte, și a ajuns departe pe vârful muntelui, la o mare depărtare de tabără.

14Și a strigat poporului și lui Abner, fiul lui Ner: "N-auzi tu, Abner?" Abner a răspuns: "Cine ești tu care strigi către împăratul?"

15Și David a zis lui Abner: "Oare nu ești tu bărbat? Și cine este ca tine în Israel? Pentru ce atunci n-ai păzit pe împărat, stăpânul tău? Căci cineva din popor a venit să omoare pe împăratul, stăpânul tău.

16Ce ai făcut tu nu este bine. Viu este Domnul, că sunteți vrednici de moarte, căci n-ați vegheat asupra stăpânului vostru, asupra unsului Domnului. Uită-te acum unde este sulița împăratului și ulciorul de apă, care erau la căpătâiul lui."

17Saul a cunoscut glasul lui David, și a zis: "Glasul tău este, fiul meu David?" Și David a răspuns: "Glasul meu, împărate, domnul meu!"

1Sam 24.16;

18Și a zis: "Pentru ce urmărește domnul meu pe robul său? Ce-am făcut, și cu ce sunt vinovat?

1Sam 24.9-11;

19Să binevoiască acum împăratul, domnul meu, să asculte cuvintele robului său: "Dacă Domnul este Cel ce te ațâță împotriva mea, să primească mirosul unui dar de mâncare de la noi; dar dacă oamenii te ațâță, blestemați să fie înaintea Domnului, fiindcă ei mă izgonesc azi ca să mă dezlipească de moștenirea Domnului, zicându-mi: "Du-te de slujește unor dumnezei străini!"

2Sam 16.11;2Sam 24.1;Deut 4.28;Ps 120.5;2Sam 14.16;2Sam 20.19;

20Oh! să nu-mi cadă sângele pe pământ departe de Fața Domnului! Căci împăratul lui Israel a pornit să mă caute ca pe un purice, cum ar urmări o potârniche în munți."

1Sam 24.14;

21Saul a zis: "Am păcătuit; întoarce-te, fiul meu David, căci nu-ți voi mai face rău, fiindcă în ziua aceasta viața mea a fost scumpă înaintea ta. Am lucrat ca un nebun, și am făcut o mare greșeală."

1Sam 15.24;1Sam 24.17;1Sam 18.30;

22David a răspuns: "Iată sulița împăratului; să vină unul din oamenii tăi s-o ia.

23Domnul va răsplăti fiecăruia după dreptatea lui și după credincioșia lui: căci Domnul te dăduse azi în mâinile mele, și eu n-am vrut să pun mâna pe unsul Domnului.

Ps 7.8;Ps 18.20;

24Și după cum azi viața ta a avut un mare preț înaintea mea, tot așa și viața mea va avea un mare preț înaintea Domnului, și El mă va izbăvi din orice necaz."

25Saul a zis lui David: "Fii binecuvântat, fiul meu David! Tu vei face lucruri mari și vei birui." David și-a văzut de drum, și Saul s-a întors acasă.

Gen 32.28;

David în țara Filistenilor; șederea lui la Țiclag.

## 1 4 8 12 16 20 24 < 27 > 31

1David și-a zis în sine: "Voi pieri într-o zi ucis de mâna lui Saul; nu este nimic mai bine pentru mine decât să fug în țara Filistenilor, pentru ca Saul să înceteze să mă mai caute în tot ținutul lui Israel; așa voi scăpa de mâna lui."

2Și David s-a sculat, el și cei șase sute de oameni care erau împreună cu el, și au trecut la Achiș, fiul lui Maoc, împăratul Gatului.

1Sam 25.13;1Sam 21.10;

3David și oamenii lui au rămas în Gat la Achiș; își aveau fiecare familia lui, și David își avea cele două neveste: Ahinoam din Izreel și Abigail din Carmel, nevasta lui Nabal.

1Sam 25.43;

4Saul, când a aflat că David fugise la Gat, a încetat să-l mai caute.

5David a zis lui Achiș: "Dacă am căpătat trecere înaintea ta, rogu-te să mi se dea într-una din cetățile țării un loc unde să pot locui; căci pentru ce să locuiască robul tău cu tine în cetatea împărătească?"

6Și chiar în ziua aceea, Achiș i-a dat Țiclagul. De aceea Țiclagul a fost al împăraților lui Iuda până în ziua de azi.

Ios 15.31;Ios 19.5;

7Timpul cât a locuit David în țara Filistenilor a fost de un an și patru luni.

8David și oamenii lui se suiau și năvăleau asupra Gheșuriților, Ghirziților și Amaleciților; căci neamurile acestea locuiau din vremuri vechi în ținutul acela până la Șur și până în țara Egiptului.

Ios 13.2;Ios 16.10;Jud 1.29;Ex 16.17;1Sam 15.7-8;Gen 25.18;

9David pustia ținutul acesta; nu lăsa cu viață nici bărbat nici femeie, le lua oile, boii, măgarii, cămilele, hainele, și apoi se întorcea și se ducea la Achiș.

10Achiș zicea: "Unde ați năvălit azi?" Și David răspundea: "Spre miazăzi de Iuda, spre miazăzi de Ierahmeeliți și spre miazăzi de Cheniți."

1Cron 2.9-25;Jud 1.16;

11David nu lăsa cu viață nici bărbat, nici femeie ca să vină la Gat; "căci", se gândea el, ei "ar putea să vorbească împotriva noastră și să zică: "Așa a făcut David." Și acesta a fost felul lui de purtare în tot timpul cât a locuit în țara Filistenilor.

12Achiș se încredea în David, și zicea: "S-a făcut urât poporului său Israel, și va rămâne în slujba mea pe vecie."

Războiul cu Filistenii.

## 1 4 8 12 16 20 24 < 28 > 30 31

1Pe vremea aceea, Filistenii și-au strâns taberele și au făcut o oștire ca să pornească cu război împotriva lui Israel. Achiș a zis lui David: "Să știi că vei veni cu mine la oștire, tu și oamenii tăi."

1Sam 29.1;

2David a răspuns lui Achiș: "Ei bine, vei vedea ce va face robul tău." Și Achiș a zis lui David: "De aceea te voi pune păzitorul capului meu în tot timpul."

3Samuel murise. - Tot Israelul îl plânsese, și-l îngropaseră la Rama în cetatea lui. Saul îndepărtase din țară pe cei ce chemau morții și pe cei ce ghiceau.

1Sam 25.1;1Sam 28.9;Ex 22.18;Lev 19.31;Lev 20.27;Deut 18.10-11;

4Filistenii s-au strâns, și au venit de au tăbărât la Sunem: Saul a strâns pe tot Israelul și au tăbărât la Ghilboa.

Ios 19.18;2Împ 4.8;1Sam 31.1;

5La vederea taberei Filistenilor, Saul a fost cuprins de frică, și un tremur puternic i-a apucat inima.

Iov 18.11;

6Saul a întrebat pe Domnul și Domnul nu i-a răspuns nici prin vise, nici prin Urim, nici prin prooroci.

1Sam 14.37;Prov 1.28;Plân 2.9;Num 12.6;Ex 28.30;Num 27.21;Deut 33.8;

7Atunci Saul a zis slujitorilor lui: "Căutați-mi o femeie care să cheme morții, ca să mă duc s-o întreb." Slujitorii lui i-au zis: "Iată că în En-Dor este o femeie care cheamă morții."

8Atunci Saul s-a schimbat, a luat alte haine, și a plecat cu doi oameni. Au ajuns la femeia aceea noaptea. Saul i-a zis: "Spune-mi viitorul chemând un mort, și scoală-mi pe cine-ți voi spune."

Deut 18.11;1Cron 10.13;Isa 8.19;

9Femeia i-a răspuns: "Știi ce a făcut Saul, cum a nimicit din țară pe cei ce cheamă morții și pe cei ce ghicesc viitorul: pentru ce dar întinzi o cursă vieții mele, ca să mă omori?"

1Sam 28.3;

10Saul i-a jurat pe Domnul, și a zis: "Viu este Domnul, că nu ți se va întâmpla nici un rău pentru aceasta."

11Femeia a zis: "Pe cine vrei să-ți scol?" Și el a răspuns: "Scoală-mi pe Samuel."

12Când a văzut femeia pe Samuel, a scos un țipăt mare, și a zis lui Saul: "Pentru ce m-ai înșelat? Tu ești Saul!"

13Împăratul i-a zis: "Nu te teme de nimic; dar ce vezi?" Femeia a zis lui Saul: "Văd o ființă dumnezeiască sculându-se din pământ."

14El i-a zis: "Cum e la chip?" Și ea a răspuns: "Este un bătrân care se scoală, și este învelit cu o mantie." Saul a înțeles că era Samuel, și s-a plecat cu fața la pământ, și s-a închinat.

1Sam 15.27;2Împ 2.8-13;

15Samuel a zis lui Saul: "Pentru ce m-ai tulburat, chemându-mă?" Saul a răspuns: "Sunt într-o mare strâmtoare: Filistenii îmi fac război, și Dumnezeu S-a depărtat de la mine; nu mi-a răspuns nici prin prooroci, nici prin vise. Și te-am chemat să-mi arăți ce să fac."

Prov 5.11-13;Prov 14.14;1Sam 18.12;1Sam 28.6;

16Samuel a zis: "Pentru ce mă întrebi pe mine când Domnul S-a depărtat de tine și S-a făcut vrăjmașul tău?

17Domnul îți face așa cum îți vestisem din partea Lui; Domnul a rupt împărăția din mâinile tale, și a dat-o altuia, lui David.

1Sam 15.28;

18N-ai ascultat de glasul Domnului, și n-ai făcut pe Amalec să simtă aprinderea mâniei Lui: de aceea îți face Domnul așa astăzi.

1Sam 15.9;1Împ 20.42;1Cron 10.13;Ier 48.10;

19Și chiar Domnul va da pe Israel împreună cu tine în mâinile Filistenilor. Mâine, tu și fiii tăi, veți fi împreună cu mine și Domnul va da tabăra lui Israel în mâinile Filistenilor."

20Îndată Saul a căzut la pământ cât era de lung, și cuvintele lui Samuel l-au umplut de groază; nu mai avea nici o putere, căci nu mâncase toată ziua și toată noaptea.

21Femeia a venit la Saul, și, văzându-l foarte înspăimântat, i-a zis: "Iată că roaba ta ți-a ascultat glasul; mi-am pus viața în primejdie, ascultând de cuvintele pe care mi le-ai spus.

Jud 12.3;1Sam 19.5;Iov 13.14;

22Ascultă acum, și tu, glasul roabei tale, și lasă-mă să-ți dau o bucată de pâine, ca să mănânci și să prinzi putere ca să pornești la drum."

23Dar el n-a vrut, și a zis: "Nu mănânc nimic!" Slujitorii lui și femeia au stăruit de el până i-a ascultat. S-a sculat de la pământ, și a șezut pe pat.

24Femeia avea la ea un vițel gras, pe care l-a tăiat în grabă; a luat făină, a frământat-o, și a copt azimi.

25Le-a pus înaintea lui Saul și înaintea slujitorilor lui, și au mâncat. Apoi s-au sculat și au plecat chiar în noaptea aceea.

David e trimis înapoi.

## 1 4 8 12 16 20 24 < 29 > 31

1Filistenii își strânseseră toate oștile la Afec, și Israel tăbărâse la fântâna lui Izreel.

1Sam 28.1;1Sam 4.1;

2Domnii Filistenilor au înaintat cu sutele și miile lor; și David și oamenii lui mergeau mai la coadă cu Achiș.

1Sam 28.1-2;

3Domnii Filistenilor au zis: "Ce caută Evreii aceștia aici?" Și Achiș a răspuns domnitorilor Filistenilor: "Acesta este David, slujitorul lui Saul, împăratul lui Israel. De mult este cu mine, și n-am găsit nici cel mai mic lucru de care să-l învinuiesc, de la venirea lui și până în ziua de azi."

1Sam 27.7;Dan 6.5;

4Dar domnitorii Filistenilor s-au mâniat pe Achiș, și i-au zis: "Trimite înapoi pe omul acesta, ca să se întoarcă în locul unde l-ai așezat; să nu se pogoare cu noi pe câmpul de bătaie, ca să nu ne fie vrăjmaș în timpul luptei. Și cum ar putea să se facă omul acesta plăcut stăpânului său, decât cu capetele oamenilor noștri?

1Cron 12.19;1Sam 14.21;

5Nu este acesta David pentru care cântau jucând: "Saul și-a bătut miile lui, Iar David zecile lui de mii?"

1Sam 18.7;1Sam 21.11;

6Achiș a chemat pe David, și i-a zis: "Viu este Domnul că ești un om curat la suflet, și-mi place să te văd mergând și venind cu mine în tabără, căci n-am găsit nimic rău în tine, de la venirea ta la mine până în ziua de azi; dar nu ești pe placul domnitorilor.

2Sam 3.25;2Împ 19.27;1Sam 29.3;

7Întoarce-te dar și mergi în pace, ca să nu faci nimic neplăcut înaintea domnitorilor Filistenilor."

8David a zis lui Achiș: "Dar ce am făcut, și cei ai găsit în robul tău, de când sunt la tine până în ziua de azi, ca să nu merg să lupt împotriva vrăjmașilor domnului meu, împăratul?"

9Achiș a răspuns lui David: "Știu că ești plăcut înaintea mea ca un înger al lui Dumnezeu; dar domnitorii Filistenilor au zis: "Să nu se suie cu noi la luptă."

2Sam 14.17-20;2Sam 19.27;1Sam 29.4;

10Astfel, scoală-te dis-de-dimineață, tu și slujitorii stăpânului tău, care au venit cu tine; sculați-vă dis-de-dimineață, și plecați de îndată ce se va lumina."

11David și oamenii lui s-au sculat de noapte de tot, ca să plece dimineața, și să se întoarcă în țara Filistenilor. Și Filistenii s-au suit la Izreel.

2Sam 4.4;

Întoarcerea lui David la Țiclag.

## 1 4 8 12 16 20 24 28 < 30 >

1Când a ajuns David cu oamenii lui a treia zi la Țiclag, Amaleciții năvăliseră în partea de miazăzi și în Țiclag. Ei nimiciseră și arseseră Țiclagul,

1Sam 15.7;1Sam 27.8;

2după ce luaseră prinși pe femei și pe tot cei ce se aflau acolo, mici și mari. Nu omorâseră pe nimeni, dar luaseră totul și plecaseră.

3David și oamenii lui au ajuns în cetate, și iată că era arsă; și nevestele, fiii și fiicele lor, fuseseră luate prinse.

4Atunci David și poporul care era cu el au ridicat glasul, și au plâns până n-au mai putut plânge.

5Cele două neveste ale lui David: Ahinoam din Izreel, și Abigail din Carmel, nevasta lui Nabal, fuseseră luate și ele.

1Sam 25.42-43;2Sam 2.2;

6David a fost în mare strâmtorare, căci poporul vorbea să-l ucidă cu pietre, pentru că toți erau amărâți în suflet, fiecare din pricina fiilor și fetelor lui. Dar David s-a îmbărbătat, sprijinindu-se pe Domnul, Dumnezeul lui.

Ex 17.4;Ps 42.5;Ps 56.3-11;Hab 3.17-18;

7El a zis preotului Abiatar, fiul lui Ahimelec: "Adu-mi efodul!" Abiatar a adus efodul la David.

1Sam 23.6-9;

8Și David a întrebat pe Domnul: "Să urmăresc oastea aceasta? O voi ajunge?" Domnul i-a răspuns: "Urmărește-o, căci o vei ajunge și vei izbăvi totul."

1Sam 23.2-4;

9Și David a pornit, el și cei șase sute de oameni care erau cu el. Au ajuns la pârâul Besor, unde s-au oprit cei ce rămâneau la coadă.

10David i-a urmărit mai departe, cu patru sute de oameni; dar două sute de oameni s-au oprit, fiind prea obosiți ca să mai treacă pârâul Besor.

1Sam 30.21;

11Pe câmp au dat peste un om Egiptean, pe care l-au adus la David. I-au dat să mănânce pâine și să bea apă,

12și i-au mai dat și o legătură de smochine și două legături de stafide. După ce a mâncat, i-au venit iarăși puterile, căci nu mâncase și nu băuse apă de trei zile și trei nopți.

Jud 15.19;1Sam 14.27;

13David i-a zis: "Al cui ești, și de unde ești?" El a răspuns: "Sunt un băiat egiptean, în slujba unui Amalecit, și de trei zile stăpânul meu m-a părăsit pentru că eram bolnav.

14Am năvălit în partea de miazăzi a Cheretiților, pe ținutul lui Iuda și la miazăzi de Caleb, și am ars Țiclagul."

1Sam 30.16;2Sam 8.18;1Împ 1.38-44;Ezec 25.16;Țef 2.5;Ios 14.13;Ios 15.13;

15David i-a zis: "Vrei să mă duci la oastea aceasta?" Și el a zis: "Jură-mi pe Numele lui Dumnezeu că nu mă vei omorî și nu mă vei da pe mâna stăpânului meu, și te voi pogorî la oastea aceasta."

16El i-a slujit astfel de călăuză. Și Amaleciții erau risipiți pe tot ținutul, mâncând, bând și jucând, de bucuria prăzii celei mari pe care o luaseră din țara Filistenilor și din țara lui Iuda.

1Tes 5.3;

17David i-a bătut din zorii zilei până a doua zi seara, și n-a scăpat nici unul din ei, afară de patru sute de tineri, care au încălecat pe cămile și au fugit.

18David a scăpat astfel tot ce luaseră Amaleciții, și a scăpat și pe cele două neveste ale lui.

19Nu le-a lipsit nimeni, de la mic până la mare, nici fiu, nici fiică, nici un lucru din pradă, nimic din ce li se luase: David a adus înapoi totul.

1Sam 30.8;

20Și David a luat toate oile și toți boii; și cei ce mânau turma aceasta și mergeau în fruntea ei, ziceau: "Aceasta este prada lui David!"

21David a ajuns la cei două sute de oameni care fuseseră prea obosiți ca să mai meargă după el și pe care-i lăsase la pârâul Besor. Ei au ieșit înaintea lui David și înaintea poporului care era cu el. David s-a apropiat de ei, și i-a întrebat de sănătate.

1Sam 30.10;

22Toți oamenii răi și de nimic dintre cei ce merseseră cu David au luat cuvântul și au zis: "Fiindcă n-au venit cu noi, să nu le dăm nimic din prada pe care am scăpat-o, ci doar să-și ia fiecare nevasta și copiii, și să plece."

Deut 13.13;Jud 19.22;

23Dar David a zis: "Să nu faceți așa, fraților, cu ce ne-a dat Domnul; căci El ne-a păzit și a dat în mâinile noastre ceata care venise împotriva noastră.

24Și cine v-ar asculta în privința aceasta? Partea trebuie să fie aceeași atât pentru cel ce s-a pogorât pe câmpul de bătaie cât și pentru cel ce a rămas la calabalâcuri; s-o împartă deopotrivă.

Num 31.27;Ios 22.8;

25Lucrul acesta a rămas de atunci și până în ziua de azi o lege și un obicei în Israel.

26Când s-a întors la Țiclag, David a trimis o parte din pradă bătrânilor lui Iuda, prietenilor săi, spunându-le aceste cuvinte: "Iată darul pe care vi-l fac din prada luată de la vrăjmașii Domnului!"

27A trimis celor din Betel, celor din Ramot de la miază zi, celor din Iatir,

Ios 19.8;Ios 15.48;

28celor din Aroer, celor din Sifmot, celor din Eștemoa,

Ios 13.16;Ios 15.50;

29celor din Racal, celor din cetățile Ierahmeeliților, celor din cetățile Cheniților,

1Sam 27.10;Jud 1.16;

30celor din Horma, celor din Cor-Așan, celor din Atac,

Jud 1.17;

31celor din Hebron, și în toate locurile pe care le străbătuse David cu oamenii lui.

Ios 14.13;2Sam 2.1;

Israeliții biruiți de Filisteni.

## 1 4 8 12 16 20 24 28 < 31

1Filistenii s-au luptat cu Israel, și bărbații lui Israel au luat-o la fugă dinaintea Filistenilor, și au căzut uciși pe muntele Ghilboa.

1Cron 10.1-12;1Sam 28.4;

2Filistenii au urmărit pe Saul și pe fiii lui, și au ucis pe Ionatan, Abinadab și Malchișua, fiii lui Saul.

1Sam 14.49;1Cron 8.33;

3Saul a fost prins în toiul luptei; arcașii l-au ajuns și l-au rănit greu.

2Sam 1.6;

4Saul a zis atunci celui ce-i ducea armele: "Scoate-ți sabia, și străpunge-mă, ca nu cumva acești netăiați împrejur să vină să mă străpungă și să-și bată joc de mine." Cel ce-i ducea armele n-a voit, căci îi era teamă. Și Saul și-a luat sabia, și s-a aruncat în ea.

Jud 9.54;1Sam 14.6;1Sam 17.26;2Sam 1.14;2Sam 1.10;

5Cel ce ducea armele lui Saul, văzându-l mort, s-a aruncat și el în sabia lui, și a murit împreună cu el.

6Astfel au pierit în același timp și în aceeași zi, Saul și cei trei fii ei lui, cel ce-i purta armele, și toți oamenii lui.

7Cei din Israel, care erau dincolo de vale și dincolo de Iordan, văzând că oamenii lui Israel fugeau și să Saul și fiii lui muriseră, și-au părăsit cetățile și au luat-o și ei la fugă. Și Filistenii au venit și s-au așezat în ele.

8A doua zi, Filistenii au venit să dezbrace pe cei morți, și au găsit pe Saul și pe cei trei fii ai lui căzuți pe muntele Ghilboa.

9Au tăiat capul lui Saul, și i-au luat armele. Apoi au trimis să dea de veste prin toată țara Filistenilor în casele idolilor lor și în popor.

2Sam 1.20;

10Au pus armele lui Saul în casa Astarteelor, și i-au atârnat trupul pe zidurile Bet-Șanului.

1Sam 21.9;Jud 2.13;2Sam 21.12;Ios 17.11;Jud 1.27;

11Când au auzit locuitorii Iabesului din Galaad ce au făcut Filistenii lui Saul,

1Sam 11.3-11;

12toți vitejii s-au sculat, au mers toată noaptea și au luat de pe zidurile Bet-Șanului trupul lui Saul și trupurile fiilor lui. Apoi s-au întors la Iabes, unde le-au ars;

1Sam 11.1-11;2Sam 2.4-7;2Cron 16.14;Ier 34.5;Amos 6.10;

13le-au luat oasele, și le-au îngropat sub stejarul din Iabes. Și au postit șapte zile.

2Sam 2.4-5;2Sam 21.12-14;Gen 50.10;